
LOS SONIDOS EN EL HUASTECO QUE 
SON DISTINTOS A LOS DEL ESPANOL 


La letra е’ se distingue de c en las palabras c'alam calabaza, y calam 
mafiana, c'uajchix uno que ocupa la casa de otra persona, y cuajchix uno 
que golpea. 


La diferencia entre ch' y ch se oye en las palabras ch'ichab peine, y 
chich viene. 


Se distingue t' de t en t'ocat limpio, y tocat no más. 
El sonido ts' se distingue de ts en ts'ajib molcajete, y tsajib otate. 


En las palabras q'uithim calientito, y quithib arena, las emisiones de 
voz son diferentes q' y q. 


En las palabras tam entonces, y tham nariz, se puede oir la diferencia 
entre t y th. 


El sonido de la letra x como en uxum mujer, es semejante al que se 
encuentra en unas palabras de origen náhuatl, como en ixtle. 


La letra ’ indica un sonido que consiste en una clausura de la laringe. 
La importancia de este solo cambio aparece en los pares: јо’ brazada, y 
joj garza, c'ua'chix remendón, y c'uajchix uno que ocupa la casa de otra 
persona. 


Las vocales tienen, a veces, un sonido prolongado que no está indicado 
en el alfabeto, y se puede reconocer por el contexto. Por ejemplo, la 
palabra thuchum suspirando, tiene la vocal u prolongada en la primera 
sílaba. Para escribir la palabra escribiendo se usan las mismas letras, pero 
el sonido en la misma sílaba es sin prolongación. In alhua' su bondad, 
tiene la vocal a prolongada y con acento en la última sílaba. Para escribir 
soy bueno se usan las mismas letras, pero la a de la última sílaba es sin 
prolongación y el acento cambia а la primera sílaba de alhua'. 

An ашпа” cau thuchath cal 
an t'ocat inic Mateo 





Am biyal juntalab xits'labchic c'al a 
Jesucristo 
(Lc. 3.23-38) 
Ne'ets cu bijiy i biyal juntalab 
xits'labchic c'al a Jesucristo. 
Ti lej biyal c'uajatac a David ani a 
Abraham. 
2үр tata a Isaac pelac a Abraham. 
In tata a Jacob pelac a Isaac. In tata 
a Judá c'al in at ebchalchic pelac 
a Jacob. ?In tata a Fares ani a Zara 
pelac a Judá. In mim jaja'chic pelac 
a Tamar. In tata a Esrom pelac 
a Fares. In tata a Aram pelac a 
Esrom. ^In tata a Aminadab pelac 
a Aram. In tata a Naasón pelac a 
Aminadab. In tata a Salmón pelac 
a Naasón. ?In tata a Booz pelac a 
Salmón ani in mim a Booz pelac a 
Rahab. In tata a Obed pelac a Booz 
ani in mim a Obed pelac a Rut. In 
tata a Isai pelac a Obed. 9In tata 
an ts'ale David pelac a Isai. In tata 
a Salomón pelac an ts'ale David. In 
mim a Salomón pelac i uxum axi 
tomquinenecac c'al a Urias. 
7[n tata a Roboam pelac а 
Salomón. In tata a Abias pelac a 


Roboam. In tata a Asa pelac a Abias. 


8Tn tata a Josafat pelac a Asa. In 


tata a Joram pelac a Josafat. In tata 
a Uzias pelac a Joram. ?In tata a 
Jotam pelac a Uzias. In tata a Acaz 
pelac a Jotam. In tata a Ezequías 
pelac a Асат. 191п tata a Manasés 
pelac a Ezequías. In tata a Amón 
pelac a Manasés. In tata a Josías 
pelac a Amón. 111п tata a Jeconías 
pelac a Josías. A Jeconías in cua'al 
in ebchalchic jaye. C'uajatac 
jaja'chic tam ti ne'tha huic'at an 
Israelchic ti Babilonia. 

12Taley in tata a Salatiel pelac a 
Jeconías. In tata a Zorobabel pelac 
a Salatiel. 131п tata a Abiud pelac a 
Zorobabel. In tata a Eliaquim pelac 
a Abiud. In tata a Azar pelac a 
Eliaquim. 141п tata a Sadoc pelac a 
Azar. In tata a Aquim pelac a Sadoc. 
In tata a Eliud pelac a Aquim. '?In 
tata a Eleazar pelac a Eliud. In tata 
a Matán pelac a Eleazar. In tata 
a Jacob pelac a Matán. 161п tata a 
José pelac a Jacob. Jats nixe' a José 
axi pel i tomiclab c'al a María in 
mim a Jesús. A Jesús bijiyab jaye ti 
Cristo. 

17 Antsana'its ma ti c'al a Abraham 
ani ma ti c'al a David tin aytal 
pelac lajuj tse' i cuenel bichoulom. 
Aniye jaye pelac lajuj tse' i cuenel 

bichoulom ma ti c'al in tsacamilchic 
a David ani ma ti c'al an Israelchic 
axi ne'tha ti Babilonia. Aniye jaye 
pelac lajuj tse' i cuenel bichoulom 
ma tam ti ne'tha an Israelchic ani 
ma ti c'al a Cristo. 


In hua'tsintal a Jesucristo 
(Lc. 2.1-7) 


18Ne'ets cu olna' i cau tin cuenta 
in hua'tsintal a Jesucristo. In mim 
María conothits ne'ets ca tomquin c'al 
a José, tocat yabaye juncunenecchic. 
Ani co'othits c'al an tele’ c'al in 
tsap an Espíritu Santo. f? Cum a 
José axi c'al ne'ets ca tomquin pel 
i lej pututh inic ani yab in le' max 
a María ca tithetal tsalpanchat c'al 
am bichou, jaxtam in tsalpayal yab 
ne'ets са tomquin. ?? Tam ti antsana' 
tin tsalpayal, tam in huachibnal tin 
huachib jun i ángel abath c'al a Dios. 
Ani uchan c'al an ángel: 

—José, tata’ pel it at xits'lab c'al 
a David, yab ca tithena' ca co'oy 
a María ta tomquil, cum co'othits 
с'а] an tele’ expith c'al in tsap an 
Espíritu Santo. ?! Ne'ets ca hua'tsin 
an бее”, ani и le abal ca bijiy ta 
Jesüs. Antsana' ta ca bijiy, cum 
ne'ets quin jec'ontha' an inicchic 
c'al an hualabtalab. 

?? patal antsana' ti t'ajnenec abal 
ca putun jahua' in ulumalits a Dios 
tin hui' c'al in caulomejil Isaias. In 
ulu antse’: 

23 Jun i uxum axi yabaye 
juncunenec cal i inic 

ne'ets са co'on c'al jun і tele’ 
cuitol axi 
ne'ets ca bijiyat ta Emanuel. 
Emanuel in le' quin ulu ti tenec cau 
a Dios c'uajat c'al huahua’. 


?^Taley tam ti ejtsinits a José in 
t'aja' jant'ini' ti uchanits c'al an 
ángel abath c'al a Dios, im bats'u 
a María tin tomquil. 25ВеІ yabaye 
lej juncunenecchic, biyat in aychal 
ca hua'tsin a Jesás in oc'ox t'ele'il 
a María. Taley tam ti hua'tsinits an 
tele’, tam a José im bijiy ta Jesús. 


Tsa'bix an tsalpath inicchic 
c'al an tele Jesús 


Hua'tsin a Jesús ti bichou 

Belén axi cuentalith ti 
bichoulom Judea tam ti a Herodes 
pel i ts'ale ti Judea. Ani jun a 
quicha ulitschic ti Jerusalén i lej 
tsalpath inicchic axi tal ma ti calel 
quicha. 2Хе’еіѕ in conomichical: 

—éJu'ta ti c'uajat јаја’ axi it 
hua'tsinenec ne'ets tin Ts'alejil an 
Israelchic? I tsu'chamal in otil tihua' 
ti calel quicha, ani u tal huahua’ 
abal qui саста", 

3Tam ti an ts'ale Herodes ani 
patal an c'uajilchic ti Jerusalén in 
ats'a'its jahua' antsana' in ulumal 
an tsalpath inicchic, lej t'elelelchic 
in ichich. ^Ani a Herodes in caniy 
ca chich patal an oc'lec pale' ani an 
exobchix c'al an ts'ejcath cau binath 
c'al a Moisés. In conoyalchic jahua' 
tam bichou ti ne'ets ca hua'tsin a 
Cristo. 5Ani toc'tsinchic: 

—Ne'ets ca hua'tsin ti bichou 
Belén axi cuentalith teje’ ti 
bichoulom Judea jant'ini' ti 
thuchathits c'al in caulomejil a Dios 
Miqueas. In thucha' jahua' in ulu a 
Dios antse" 

6 Aba апі a Belén pel i tsacam 
bichou ti Judea, 
bel lej exbath in ey, cum tats 
ne'ets ca 


hua'tsin an lej Оспот cal и 
bichohuil Israel. 

"Tam a Herodes in tsinat caniy са 
chich an tsalpath inicchic. Ulitschic 
ani in conoyal an lej hora tam tin 
tsu'umal nixe xa ot. 5Ani cum 
ne'ets quin aba'chic ti Belén in 
ucha'chic: 

— Quit c'alechic ti Belén ani ca lej 
alhua' aliy an t'ele' cuitol, ani tam 
ca ela'its quit huichiy tiquin olchi 
abal quin c'alene cu саста’, 

3 Апі tam ti uchanits antsana' 
an tsalpath inicchic c'al an ts'ale 
Herodes, ta c'alechic ti Belén 
oc'nanchab cal nixe’ xa ot ax in 
tsu'umal ti calel q'uicha. Jats in 
aynanchal ma ultsitschic ju'ta ti 
cubiyits hualq'ui' ba' an ata jun 
ti c'uajatits ап tele’ Jesús. Lej 
culbelchic tam tin tsu'u an ot taja’. 
11 Otsitschic al an ata ani in tsu'uchic 
c'uajat an t'ele' c'al in mim María. 
Tam in tuthuchic in c'ualal ani in 
саспа! an tele’. Taley in caltha'chic 
і ого anii јот ani i nihuihuiltalab 
mirra, ani in jilchi an tele Jesús. 
12Taley talbel uchanchic c'al a Dios 
tin huachib abal yab ca huichiy c'al 
a Herodes, ani jaxtam in yac'ua'chic 
pil i bel abal ca huichiy tim bichou. 


Ne'thab a Jesüs ti Egipto 


13 Tam ti c'alets an tsalpath 
inicchic, a José in tsu'u tin huachib 
i ángel abath c'al a Dios. Ani uchan 
c'al an ángel: 

—Cum c'al a Herodes ne'ets ca 
alchin an tele’ ca tsemthanchat, 
quit ts'aquiy ca thubat ne'tha' an 


t'ele' ani c'al in mim tihua' ti Egipto. 


Taja' quit c'uajiychic ma tam nan tu 
ucha' quit calets. 

14Тат ejtsin a José ani in ne'tha' 
an t'ele' ani c'al in mim acal tihua' 
ti Egipto. 15Ап1 tats ti c'uajilchic ma 
tam ti tsemtsits a Herodes. Patal 
antsana' t'ajnenec abal ca putun 
jahua' in ulumalits a Dios tin һи? 
с'а] in caulomejil Oseas апіѕе”: 
Tihua' ti Egipto ne'ets cu ucha' u 
Tsacamil ca cale. 


A Herodes in abal i cau ca 
tsemtha an t'ele'chic 


16Tam ti a Herodes in tso'obna' 
abal c'ambiyatits c'al an tsalpath 
inicchic, lej huat'ath c'athpich 
tsacul. Ma in aba' i cau abal ca 
tala’ tsemtha patal an tele’ cuitol 
axi it hua'tsinenec ani ma ax im 
putumalits tsab i tamub. Cum a 
Herodes in exla'its abal yabaye 
huat'ath tsab tamub tam ti che'nec 
an tsalpath inicchic quin tsu'u an 
t'ele' Jesús, jaxtam antsana' ta ca 
tsemtha an t'ele' cuitolchic tim 
patal am bichou ti Belén ani tin 
tonith a Belén. 1 Ani tin ebal in 
tsemtal nixe' xi t'ele'chic jats tu 
putnal an cau jahua' in thuchamal 
in caulomejil a Dios Jeremias antse" 

18 Ті Вата hua'ats i uxumchic lej 

t'e'pith ani lej uc'nal. 

Pel i Israelchic at xits'lab c'al a 
Raquel ax in uc'nanchalchic 
in tsemthach tsacamil. 

Ani ma yab in le' ca 
culbethanchatchic in 
ichich, cum t'ajatits ti 
tsemthanchame axi yantalam 
in tsacamil. 

1? Taley tam ti tsemtsits a Herodes, 
tamna' a José tihua' ti Egipto in 
tsu'u junil tin huachib i ángel abath 
c'al a Dios. Ani uchan c'al an ángel: 

20 — Quit ts'aquiy ani quit huichiy 
tihua' ta tsabalil c'al a at Israelchic. 
Cum tsemtsits axi in le'ac ti 
tsemthom c'al an tele’ Jesús, хо’ 
ca ne'tha' an tele’ ani c'al in mim 
tihua'. 

21Tam ts'aquiy a José ani in 
ne'tha' an t'ele' ani c'al in mim 
tihua' tin tsabalil c'al in at Israel. 
22 Bel in ts'ejnal a José ca lej c'uajiy 
ti tsabal Judea, cum in tso'obnal 
abal a Arquelao in tsacamil a 
Herodes pel i pulic oc'lec taja’. Ani 
jaxtam uchane más i cau c'al a 
Dios tin huachib, ca c'alecua' ti 
Galilea. Ani tats ti c'alechic. ?3Ulits 
ani c'uajiychic taja’ ti al am bichou 
Nazaret. Antsana' tu putnal an cau 
ax in ulumal in caulomejilchic a 
Dios abal a Јеѕӣѕ ne'ets ca bijiyat ti 
Nazaretib. 


Thajchix a Juan pujax ti al an joltam 

(Mr. 1.1-8; Lc. 3.1-9, 15-17; Jn. 1.19-28) 

Im bajuhuits an q'uij tam ti a 

Juan pujax chich ti thajchix ti 
al an joltam ti tsabal Judea. ?Taja' 
in thajchixnanchal ax u che'elchic 
апѓѕе”: 

— Quit jic'tson c'al a hualab ani 
quit huenc'on c'al a Dios, cum 
hue'its ta tal a Dios quin t'aja' ti lej 
Ts'ale teje' tsabal. 

3Antsana' c'al in thajchixtal a Juan 
tu putnal an cau jahua’ in thuchamal 
ma biyalits an caulome Isaías antse*: 
Jun i inic ne'ets quin 
thajchixnanchi an inicchic ax 
и che'el al an joltam antse*: 
Ca ts'ejcacanchi am bolith bel an 
Ajatic jun ti ca ulits. 
^Toltomith a Juan c'al i toltom axi 
ts'ejcath c'al in jujul an camello. In 


huic’ ts'ejcath pel i ot’. In c'apchal 
in t'u'ul an tsil?’ ax и c'apab ani 
an alte' tsi'im. 50 che'elchic quin 
ats'anchi in thajchixtal jat'hua' tim 
patal an c'uajilchic ti Jerusalén. 
Jaye u che'el axi tim puhuel am 
bichoulom Judea axi utatchic 
c'uajilchic ti pulic itse' Jordán. 60 
pujayabchic taja' c'al a Juan ti 
al am pulic itse' Jordán jitats in 
lujuhual in hualab c'al a Dios. 
7Тат ti a Juan in tsu'u abal 
u che'el yan i fariseo ani yan i 
saduceo ca pujayat, in ucha'chic: 
—Tata' ojni'chic ejtil it tsan. A 
le са jec'a' c'al i pujaxtalab an 
yajchictalab axi taye tal. Мах 
chubax it jic'tsonenequitschic c'al 
a hualab ani it huenc'onenequits 
c'al a Dios, ca tejhua'metha' 
abal chubax anits c'al i alhua' 
xe'tsintalab. ?Yab ca tsalpaychic 
abal it alhua'its c'al a Dios expith 
cum pel it at xits'lab c'al a 
Abraham. Nan tu uchalchic max 
expith jats in le' a Dios yantalam 
in xits'altal a Abraham, in huit'alac 
ma quin hua'tsintha' c'al i t'ujub. 
10 Jant'ini' an inic in ijcal jun i ќе’ 
axi yab jant'o ti alhua' ani quin 
chica’, antsana' a Dios hue'its 
ne'ets quin t'aja' c'al i inicchic 
axi јаја’ quin tsu'u yab alhua'". 
11 Nan chubax хо’ tu pujayalchic 
cal i ја’ ti tsu'bixtalab abal it 
jic'tsonenequits с'а а hualab ani it 
huenc'onenequits c'al a Dios. Talbel 
ne'ets ca chich jun i inic axi ne'ets 
ti pujaychic c'al an Espíritu Santo 
ani c'al i c'amal. Jaja' lej pulic in ey 
ani nana' iba. Nana' lej tsa'at u ey, 
ma yab ne'ets cu baju cu tixc'anchi 
im pajab. 12Тат jun i inic quin 


5 


ic'oy in hualil an lab em, talbel 
ne'ets quin thaya' ti al i huilte. An 
amul ne'ets quin chica' al i c'amal. 
Antsana' јаја’ axi taye tal talbel 
ne'ets quin thaya’ in c'al јаја? ti eb, 
ani quin jolou axi jaja' yab in c'al 
ti al am pulic camal axi ni jayq'ui' 
yab u teptsinal. 


Pujnal a Јеѕӣѕ 
(Мг. 1.9—11; Lc. 3.21-22) 


13 Cale a Jesús ti Galilea, c'ale ti 
pulic itse' Jordán abal ca pujan c'al 
a Juan. 14Cum a Juan in tsalpayal 
abal yab in tomnal quim pujay a 
Jesús, in ucha’: 

—Nana' ax іп tomnal tiquim pujay, 
ani tocat tata' a le' tu pujay. 

15 Toc'tsin a Jesús: 

— Bel tiquim pujay, cum in tomnal 
qui putu c'al patal jahuats tu cu 
abatna c'al a Dios. 

Tam in ulu a Juan abal bel ne'ets 
quin баја’. 16Тат ti pujanits a Jesús 
ani calnequits ti al am pulic itse’, 
tameq'ui japq'uinal ti eb ani in 
tsu'u pa'i'il an Espíritu Santo ejtil i 
сиси’. Ta jilc'on c'al a Jesús. 1 Тат 
ats'atmel jun i cau tal ti eb c'al a 
Dios antse’: 

—Axe' ja'its и ichich hual 
Tsacamil. In lej culbel cal јаја”. 


Nixoc'nab le'nab ca hualbin a Jesús 
c'al an teneclab 
(Mr. 1.12—13; Lc. 4.1-13) 


Taley ne'tha a Jesús c'al an 
Espíritu Santo ca c'ale ti al 
i joltam, ani taja' nixoc'nab c'al 
an oc'ox teneclab abal le'nab ca 
hualbin. 
?C'uajat taja’ tsab inic a quicha 
ani tsab inic i acal, ani ni jant'o yab 

in сари, expith lej c'a'il. Tam utey 
an teneclab іп ucha" 

—Max chubax pel ti lej Tsacamil a 
Dios, ca ucha' axe' xi t'ujubchic ca 
huenc'on ti pan. 

^Toc'tsin a Jesüs: 

—An T'ocat Thuchlab in cahuintal 
a Dios in ulal abal an inic yab expith 
quin ejatna' an c'apnel, jaye quin 
ejatnanchi patal in cahuintal a Dios. 

5Тат ne'tha a Jesüs ti t'ocat 
bichou Jerusalén c'al an teneclab 
ani tin oc' an tiyopan lej t'ec'at. 
$Ani uchan: 

—Max chubax pel ti lej Tsacamil 
a Dios, ma teje' quit t'ic'ts'on ani 
ma tsabal. Ne'ets quit jec'ontha, 
cum thuchathits al an T'ocat 
Thuchlab abal a Dios ne'ets ti abchi 
i ángelchic abal ti alhua' beletnæ’. 
Thuchathits jaye abal an ángelchic 
ne'ets ti co'bitsiy tin c'ubac abal ma 
yab quit t'ithc'uan al i t'ujub. 

"T Toc'tsin a Jesús: 

—Ш ша! an T'ocat Thuchlab abal 
уар ca tacchiquiy a Dios, aba апі 
јаја’ pel i beletnom c'al an inicchic. 

8Тат ne'tha a Jesús ti al i lej t'ec'at 
oc' bolchal c'al an teneclab, ani 
uchan quin met a' tim patal am pulic 
bichoulom tim puhuel an tsabal c'al 
patal in ts'alat. Апі uchan: 

—Max ca tuthu a c'ualal ani tiquin 
c'acna", nan ne'ets tu tala’ pitha' 
patal jahua' a tsu'tal abal ca abatna". 

10Toc’tsin a Jesús: 

—Satanás, quit tixc'anits хо’ c'al 
папа’. In ulal an T'ocat Thuchlab 
abal an inic quin саста’ ani quin 
t'ojonchi im Pay'lom Diosil expith. 

1 Tam ta c'alets an teneclab, ani 
chich i ángelchic quin tolmiy a 
Jesüs. 

A Jesüs in ts'i'quiyal in t'ojlabil ti 
bichoulom Galilea 
(Мг. 1.14—15; Lc. 4.14—15) 


12Тат ti a Јеѕӣѕ in ats'a' abal a 
Juan c'uajat ti al an huic'axte", c'ale 
ti Galilea. 13Тїхс'ап tim bichohuil 
Nazaret, chich ca c'uajiy ti bichou 
Capernaum. Pel i bichou tin 
hualte'lil am pulic lejem tihua' ti al 


an tsabal Zabulón ani tsabal Neftalí. 


14 Antsana' tu putnal an cau jahua’ 
in thucha' in caulomejil a Dios 
Isaías antse* 

15 An tsabal Zabulón ani an tsabal 
Neftalí c'uajat utat ti pulic 
lejem jum poq'ue' am pulic 
itse' Jordán. 

Ja'its am bichoulom Galilea jun 
tu c'uajil axi yab Israelchic. 

16 Таја’ an inicchic axi xe'ets al 
an yic'uax ne'ets quin tsu'u i 
tajaxtalab lej tajajal. 

Axi jiq'uelchic c'al an tsemla 
ne'ets ca tajbanchat in ichich 
c'al nixe' xi tajaxtalab, in ulu 
a Isaías. 

i" Taley im Баји a q'uicha in 
ts'i'quiy a Jesús quin thajchixnanchi 
an inicchic in cahuintal a Dios. In 
uchalchic: 

— Quit jic'tsonchic c'al a hualab 
ani quit huenc'on c'al a Dios, cum 
hue'its ta tal a Dios quin t'aja' ti lej 
Ts'ale teje' tsabal. 


Jesüs in caniyal ca ts'at'ey c'al јаја’ 
tse' i alim to'ol 
(Mr. 1.16-20; Lc. 5.1-11) 

18 Jun a q'uicha xe'ets a Jesús tin 
hualte'lil am pulic lejem Galilea, 
ani taja' in tsu'u tsab i inic ti alim 
to'ol. Pel a Simón Pedro c'al in 

ebchal Andrés ax im pet'nalchic an 
thachumtalab c'al an to'ol ti al am 
pulic lejem. 19А Jesás in ucha'chic: 
—Tiquin ts'at'enchi ani nana' 
ne'ets tu aba' tit alim c'al an 
inicchic axi nana' tiquim bela". 

20 Ani thubat in jiloc'na'chic in 
thachumtal c'al an to'ol, ani ts'at'ey 
c'al a Jesús. 

?! Taley belats a Jesús ne'ets más 
tihua', ani in tsu'u jaye a Jacobo 
c'al in ebchal Juan. Jaja'chic pel in 
tsacamil a Zebedeo. C'uajatchic ti al 
an tan cal in tata in c'ua'chiyal in 
thachumtal c'al an to'ol. Ani a Jesüs 
in caniychic ca chich. 22Апі thubat 
in t'ajat jila'chic in tata ti al an tan, 
ani ta ts'at'ey c'al а Јеѕӣѕ jaye. 


A Jesús in exobchal yan i inicchic 
(Lc. 6.17-19) 

?3Xe'ets a Jesús ti tsa'bibil 
ali bichouchic tim puhuel am 
bichoulom Galilea, ani exom ti 
exobchichix c'al in cahuintal a 
Dios tin tiyopanilchic an Israel. 
In thajchichixnal an alhua' cau 
jant'ini' a Dios in t'ajal ti lej Ts'ale, 
ani in tala' jelthal an ya'ulchic 
c'al jahuaquits tam yau'lats. 24Апі 
cum tim puhuel an tsabal Siria 
u lej t'iloxnab a Jesús, jaxtam и 
chanchinal patal an ya'ulchic. U 
chanchinal ax in cua'al i alq'uith 
yajal, jaye ах и co'oyab c'al i at'ax 
teneclab, jaye ax u ts'ebtsinal, ani 
jaye an tsambe. A Јеѕӣѕ in tala' 
jelthachiquiyal. 2 Апіѕапа’ tu 
ts'at'el c'al a Jesás yantalam i inic 
axi tal ma ti Galilea, jaye axi tal 
ma i bichouchic ti Decápolis, jaye 
axi tal ma ti Jerusalén, jaye axi tal 
ma i bichouchic ti Judea, ani jaye 

axi tal ma jum poq'ue' am pulic itse' 
Jordán. 


Exobchix a Jesüs c'al in exobalilchic 


Cum a Jesús in tsu'u lej 

mulcunenec an inicchic, 
c'athiy hue' al i bolchal ani 
buxcan taja’. Ani uteychic c'al 
јаја’ in exobalil. ?Taja' a Jesüs in 
exobchalchic, in uchalchic: 


Axi culbelchic 
(Lc. 6.20—23) 


3 —Ne'ets quit culbechic max a 
ats'al it ts'ejhuantal ta ichich tin 
tamet a Dios, cum tamits a Dios 
ne'ets quin t'aja' ti Ts'ale ta ichich. 

^Ne'ets quit culbechic max it 
t'e'pith, cum tamits a Dios ne'ets ti 
culbethanchi a ichich. 

5Ne'ets quit culbechic max 
it сауа’ ta ichich, cum tamits 
ne'ets quit pithan an tsabal ax it 
bijchithits c'al a Dios. 

$Ne'ets quit culbechic max it lej 
canat са Раја’ jahua' bolith c'al a 
Dios, cum tamits a Dios ne'ets ti 
тошу abal са аја”. 

7Ne'ets quit culbechic max a 
yajnanchal a at inic, cum tamits a 
Dios ne'ets ti yajnanchi jaye. 

8Ne'ets quit culbechic max it 
tocat ѓа ichich, cum tamits ne'ets 
ca tsu'chi in hual a Dios. 

9Ne'ets quit culbechic max it 
juncuthmethom c'al ах и рејёх, 
cum tamits ne'ets quit olna ti 
tsacamil a Dios. 

10 Ne’ets quit culbechic max it 
yajchiquiyab tin ebal abal a t'ajal 
jahua' bolith c'al a Dios, cum tamits 
a Dios ne'ets quin Гаја’ ti Ts'ale ta 
ichich. 

^1 Max it tilibnab, max it othnab, 
max it t'ajchinal i janamtalab c'al 
tin ebal u bij, ne'ets quit culbechic. 
12Yab quit t'e'pin max antsana' ti 
quit t'ajchinchic, cum tam quit ulits 
ti eb ne'ets quit pithan lej yan a 
atohual. Ca t'ila' abal antsana'its 
ti yajchiquiyame jaye im biyal 
caulomejilchic a Dios. 


An at'em ani an tajaxtalab 
(Mr. 9.50; Lc. 14.34-35) 

13Tata’chic pel ejtil tit atem 
c'al an inicchic. Expith max 
tsamc'ac'athits an at'em, yabats 
jant'o ti alhua*. Tocat ne'ets ca lejat 
huac'la ani ca q'uets'anq'ui cal an 
inicchic. 

14Tata’chic jaye pel ejtil tit 
tajaxtalab c'al an inicchic. Yab u 
ejtohuab ca tsinc'on am bichou axi 
c'uajat Ба’ i ос’ bolchal. !5Yab ne'ets 
ca paxq'uiyat i lec'utsith tajablab 
c'al i poc'te', tocat и c'uajbab jun ti 
t'ec'at abal ti tajbax c'al patal jitats 
c'uajat ti al an ata. 16Са t'aja'chic 
alhua' c'al a at inicchic abal quit 
t'ajchin ti cuenta ejtil max pel tit 
tajaxtalab c'al jaja'chic. Tam ojn} 
c'al ta ebal ne'ets ca puhuenchat im 
bij i Tata ti eb. 


A Jesús in exobchal in ey an 
ts'ejcath cau binath c'al a Moisés 


17 Yab ca belchi jahua’ u 
uxnal abal in che'neccua' cu 
talabethanchi an ts'ejcath cau 
binath c'al a Moisés ani jahua' 
thuchathits c'al in caulomejilchic 
a Dios. In che'nec abal cu 
exobchinchi in tequeth ey ani yab 
cu talabethanchi. 18Lej chubax 
jahua' tu uchalchic abal ni jita' yab 

ne'ets quin ejtou quin talabethanchi 
an ts'ejcath cau. Biyat hua'ats an eb 
ani an tsabal yab ne'ets ca pacuhuat 
ni jun i letra ani ma ni jun i tsacam 
pejach i letra. Ojni' ne'ets ca tala' 
putun jahua' thuchath. !?Jaxtam 
jitats quin jec'onchi nixe' xi ts'ejcath 
cau, aba ani' pel i uchbixtalab 

axi más tsipcats in ey ti al an 
ts'ejcath cau, ani max quin exobchi 
q'ue'atchic quin jec'onchi jaye, jats 
ne'ets ca tsu'tat más tsipcats in ey 
tin c'uajattal a Dios ti eb jun ti jaja' 
in t'ajal ti lej Ts'ale. Ani jitats quin 
t'aja' jahua' in ulal an ts'ejcath cau 
ani quin exobchi q'ue'atchic quin 
t'aja' jaye, jats ne'ets ca tsu'tat pulic 
in ey tin c'uajattal a Dios ti eb jun 
ti јаја’ in t'ajal ti lej Ts'ale. 20 Мап 
tu uchalchic abal ne'ets quit otsits 
tihua' expith max a t'ajal jahua' 
chubax alhua' c'al a Dios. Yab ne'ets 
quit otsits max expith a eb t'ajalq'ui 
alhua' ejtil an exobchixchic c'al an 
ts'ejcath cau ani an fariseochic. 


In exobchal a Jesús tin cuenta ап 
tsacultalab 
(Lc. 12.57-59) 


21Таѓа’сһіс tu c'al exobalil it 
olchinenequits jant'o ti uchbiyat 
am biyalabchic c'al an ts'ejcath 
cau binath c'al a Moisés yab quin 
tsemtha' an iniccua', ani max 
hua'ats i tsemthomac ca lejat 
ts'ejca tin tamet an ts'ejcom cau. 
22 Ani хо’ nan tu uchalchic abal 
jitats ca thubat alq'uith tsacuy c'al 
in at inic, ne'ets ca lejat ts'ejca 
tin cuenta in hualab. Jitats quin 
quithab ucha' in at inic, ne'ets ca 
ts'ejca c'al an cuenel axi c'athpich 
in ey an ts'ejcom cau tin cuenta 


an tiyopanchic Israel. Jitats quin 
othnach ucha' in at inic, ne'ets са 
jolbiyat ma ca jolohuat ti al am 
pulic c'amal. 

?3Hualam max jun a q'uicha 
ne'ets ca bina' i ts'acchixtalab 
c'al a Dios jun tu ts'acnaxnab ti 
al an tiyopan, ani tameq'ui ca 
t'ilpa' abal it hualbinenec c'al a 
at inic. ?^Yabaye ca bina’. Tocat 
ca jila' utat an ts'acnaxtalab ani 
quit c'ale quit juncun cal јаја’, ani 
tiquele tam quit huichiy ca bina' an 
ts'acchixtalab. 

25 Мах it junax ne'ets c'al a 
tomolnaxil abal quit ts'ejcanchat an 
cau c'al an oc'lecchic, in tomnalac 
ca cuete' ts'ejca'chic an cau ti bel. 
Tam јаја’ yab ne'ets ti ne'tha' са] 
an ts'ejcom cau, ani yab ne'ets 
quit baliyat al an huic'axte". ?6Lej 
chubax max yab ca cuete' ts'ejca' 
c'al a tomolnaxil an cau ani max 
quit baliyat al an huic'axte", yab 
ne'ets quit thubat caltha ma ta ca 
quithat jalbiyits jahua' it uchanits 
са jalbiy c'al an ts'ejcom cau. 


A Jesús in olnal jita’ peli 
inicbe ani jita’ pel і uxumbe 
271{ olchinenequitschic jaye 
abal am biyalabchic uchan c'al an 
ts'ejcath cau yab ca uxumbejin ani 
yab ca inicbejincua'. ?8 Ani хо’ nan 
tu uchalchic max an inic quin теѓа’ 
i uxum ani expith quin at'ax tsalpay 
ja'its pel i uxumbe. 
28 Max ti hualbinthalac a hual са 
Саја’ ejtil max са t'ajat caltha' jun 
a hual апі ca pet'na* In tomnal 
calthach jun a hual ani yab quit 
jolohuat ti al am pulic c'amal 
с'а] a inictal quithat. 30 Max ti 

hualbinthalac a c'ubac ca Раја’ ejtil 
max ca t'ajat muts'q'uiy jun a c'ubac 
ani ca petna’. In tomnal muts'q'uith 
jun a c'ubac ani yab quit jolohuat 

ti al am pulic c'amal c'al a inictal 
quithat. 


A Јеѕӣѕ in exobchal tin cuenta ап 
jilcacaxtalab c'al i tomquilab 
(Mt. 19.9; Мг. 10.11—12; Lc. 16.18) 


3! Uchbiyat jaye am biyalabchic 
max in le' quin jilcacay in tomquil 
ca oc'ox ts'ejcanchat an uxum 
an u jun tu olnab abal yabats 
tomquithchic. 32X0’ nan tu 
uchalchic max an inic quin jilcacay 
in tomquil yab tin ebal abal pel i 
inicbe, pel in hualab an inic max 
ca inicbejin an uxum. Ani pel i 
uxumbe an inic jitats ca tomquin 
c'al i uxum axi jilcacathits tin ebal 
abal pelac i inicbe. 


A Јеѕӣѕ in exobchal tin cuenta i cau 
axi an inic quin cuba' ti lej chubax 
33It olchinenequitschic jaye jant'o 

ti uchbiyat am biyalabchic tam 

in cubamalits jant'o ti lej chubax 

tin tamet a Dios. Quin lej chubax 

t'aja' jahua' im bijith uchamalits 

a Dios ne'ets quin t'aja'cua*. ?^Ani 

xo' nan tu uchalchic abal yabats 

ca cuba' jant'o ti lej chubax. Yab 

ca cuba' ti chubax an eb, cum 

an eb pel in c'al a Dios. ?5Yab ca 

cuba' an tsabal, cum a Dios jats 

pel an lej abatnom ti tsabal. Ni yab 

ca cuba' ti lej chubax am bichou 

Jerusalén, cum jaye pel in c'al am 

pulic Ts'ale Dios ti eb. 3 Aniye jaye 

yab ca cuba' ti chubax a oc’, cum 

yab pel а lej cal. Yab a ejtohual ca 

thacni'betha' ni jun a xi'il axi t'unu' 

ani yab a ejtohual ca t'unu'betha' 
axi thacni'. ?7Ni jant'o yab ca cuba’ 
ti lej chubax, expith ca t'ajat ucha' 
max ojni' ne'ets са taja’ jant'o o 
max iba yab ne'ets ca t'aja Max ca 
uchaye más i cau, tam ti hui'quiyal 
an teneclab. 


A Jesús in exobchal tin cuenta jita’ 
huichbanchix 
(Lc. 6.29-30) 

38Tt olchinenequitschic jaye abal 
uchbiyat am biyalabchic c'al an 
ts'ejcath cau max ca q'uibethanchat 
jun in hual, tam ca q'uibethanchat 
jaye jun in hual an q'uibethanchix. 
Max ca pejcanchat in camab, tam 
ca pejcanchat jaye jun in camab 
am pejcanchixcua'. 3 Ani хо’ nan 
tu uchalchic yab ca huichbanchi 
jitats ti t'ajchi quithab. Max jita’ ti 
cuajchi ta ts'a'ub, ca huenc'onchi 
jaye axi jum pogue’. ^^ Мах quit 
t'e'tsiyat alq'uith tin tamet an 
ts'ejcom cau, ani an t'e'tsix max 
quin le'na' ti tixc'anchi a coton, 
ca jila' jaye quin ne'tha' a pulic 
coton. 41 Мах i soldado їі ucha’ 
ca quitnanchi i quitalab jun i 
kilómetro, ca quitnanchi tsab i 
kilómetro. 42 Мах jita’ ti conchi 
jant'o, ca pitha' Max jita’ ti conchi 
jant'o matith, yab ca ucha' yab 
ne'ets ca matinchi. 


A Јеѕӣѕ in exobchal tin cuenta an 
c'anithomtalab 
(Lc. 6.27-28, 32-36) 


431 olchinenequitschic jaye abal 
uchbiyat am biyalabchic quin 
c'anitha' іп ja'ub ani quim pojca in 
tomolnaxilcua'. *^^Ani хо’ nan tu 
uchalchic ca c'anitha' a tomolnaxil 

ani ca conchinchi i alhua'talab c'al 
a Dios jitats ti quithab uchal. Ca 
t'ajchi alhua' jitats ti pojcal. Ca 
conchinchi c'al a Dios i alhua'talab 
jitats ti quithab cahuiliyal ani jitats 
ti othnal. 45 Мах antsana' ta ca 
Саја’, tam ojni' ne'ets quit exlachic 
ti tsacamil i Tata ti eb. Ja'its i Tata 
ti eb in junini' abchal in tajax a 
q'uicha axi alhua' inic ani jaye axi 
pojcax inic. In junini' ulthanchal 
an ab axi pututh inic ani jaye 

axi yab pututh inic. 46А Dios yab 
ne'ets ti lablinchi max expithq'ui a 
c'anithal jitats ti c'anithal. Ma am 
bats'c'ul jalbixtalab tumin c'al an 
gobierno antsana' tu c'anithomchic. 
47 Max expithq'ui it t'ilomchic c'al 
a ja'ub, yab ne'ets quit tejhua'me tit 
alhua' inic. Ma axi yab exlom c'al 
a Dios antsana' u t'ilomchic jaye. 

48 Jant'ini' i Tata ti eb in cua'al in 
ichich jum putat alhua’, antsana' 
tata'chicte ta ca co'oy a ichich. 


A Јеѕӣѕ in exobchal tin cuenta 
i ts'ejhualixtalab axi chubax 
Ca t'aja' ti cuentachic yab 
ca t'ojonchi a Dios expith 
abal quit tsu'tat tit alhua' c'al a 
at inic. Max antsana' ta са Раја”, i 
Tata ti eb yab jant'o ne'ets ti pitha' 
i atabilab. ?Tam ca ts'ejhualiy an 
ts'ejuantalchic c'al jant'o, yab ca 
Саја’ ejtil jaja'chic axi tocat in t'ajal 
eb alhua'q'ui. Ti tiyopan ani ti bel 
u ts'ejhualix expith abal ca olna ti 
alhua* Lej chubax nan tu uchalchic 
abal c'al nixe’ xi olInomtalab im 
bats'umalits in atabil. *Axi tata'chic 
tu c'al nana' ca tsinat ts'ejhualiy 
an ts'ejhuantalchic. *Antsana' yab 
ne'ets quit tejhua'me c'al a at inic 

max it ts'ejhualix. Expith i Tata 
ti eb jats ne'ets ti lej tsu'u ani jats 
ne'ets ti pitha' i atabilab. 


A Јеѕӣѕ in exobchal cu olon 
(Lc. 11.2-4) 

5Тат quit olonchic yab ca баја’ 
ejtil axi eb t'ocatq'ui tu ol. In 
culbetnal ti ol jun ta ca tsu'tat ti 
t'ocatac, max ti tiyopan o max ti 
bel. Lej chubax nan tu uchalchic 
abal c'al nixe’ in cua'alits in atabil. 
$Tata'chic tam quit olon quit otsits 
alta ta q'uima' ani ca mapuy an 
hui'leb. Tats ti quit olon c'al i Tata ti 
eb tsinat. Expith jaja' ne'ets ti tsu'u 
апі јаја? ne'ets ti pitha' i atabilab. 

T Tam quit olonchic yab quit 
alq'uith ulu'in c'al i cau ejtil in 
t'ajal axi yab exlom c'al a Dios. In 
quibts'oth tsalpayal abal ne'ets ca 
lej ats'an c'al a Dios tin ebal c'al 
yantalam i cau. 3Yab ca аја’ ejtil 
jaja'chic, cum i Tata ti eb in lej 
exlalits jant'ots a yejenchal aba 
ma yabaye a conchamal. ?Jaxtam 
antsana' ne'ets quit olon: 

I Tata ti eb i c'ac'nanchal a bij. 

1? Quit chich ca аја” tit lej Ts'ale 

teje' tsabal. 
Quin t'ajchi jaye an inicchic a 
culbetal teje' tsabal jant'ini' tu 
lej t'ajnal a culbetal tihua' ti eb. 
11 Тиси pithanchi qui c'apu jant'ots 
i yejenchal axe' xa q'uicha. 

12 Tucu paculanchi i hualab cum i 
paculanchal jitats tucu t'ajchi 
i hualabtalab. 

13 Tucu lotocna' abal yab cu c'ale 

jun ti cu hualbin. 

Tucu jec'ontha' c'al an teneclab. 

Tata'its expith it lej pulic Ts'ale. 
А cua"al a lej tsap ani a ts'alat 

axi ne'ets ca ohuey abal ets'ey. 
Amén. 

14 Мах tata'chic ca paculanchi 
jitats ti t'ajchi i hualabtalab, a Tata 
ti eb ne'ets ti paculanchi a hualab 
jaye. 15ҮаЬ ne'ets ti paculanchi a 
Tata ti eb, max yab ca paculanchi a 
at inic. 


In exobchal a Jesüs tin cuenta 
am pabiltalab axi chubax 


'éTata'chic tam it pabil c'al an 
c'apnel yab ca баја’ еј axi eb 
t'ocatq'ui in t'ajal. In t'ajal in hual 
lej t'e'pith abal ca tsu'tat и pabil. Lej 
chubax nan tu uchalchic abal c'al 
nixe in cua'alits in atabil. 1 Tata'chic 
tam it pabil ca co'oy t'acath a hual 
ani ch'ichbath a xi'il. 18 Апіѕапа’ yab 
ne'ets quit tsu'tat max it pabil. Expith 
i Tata ti eb jats ne'ets ti tsu'u tit pabil 
ani jats ne'ets ti pitha' i atabilab. 


An c'alab ti eb 
(Lc. 12.33-34) 


1? Yab ca tamcuychic yan an c'alab 
axi teje' tsabal, cum yab ја ах и 
ohuel. Hualam ne'ets ti c'apts'unchi 
tocat an thum. Hualam ne'ets ca 
cuete' c'atsey o max ca cue'eyat. 

? Más alIhua' ca luba' ca co'oy i 
c'alab axi tihua' ti eb. Jats axi yab 
ne'ets ca c'apts'uhuat c'al an thum. 
Yab ne'ets ca cuete' c'atsey ani yab 
ne'ets ca cue'eyat. ?! An c'alab axi 
tata'chic a tsu'talits ley c'athpich 
huinat alhua’, jats ne'ets ca junini’ 
tsalapna' ta ichich. 


In ey an tsu'uxtalab 
(Lc. 11.34-36) 
?2 73] a hual a tsu'talchic an tajax. 
Max lubach a hual a ejtohual tiquin 

tajax tsu'u nana' tin tajax a Dios. 
?3Max yab lubach a hual yab ne'ets 
tiquin tsu'u. Tiquin co'oy nana' tin 
tajax a Dios ta ichich ani iba an 
yic'uax lej t'ununul. 


A Dios ani an tumin 
(Lc. 16.13) 


24Yab а ejtohual ca co'oy tsab i 
amulab, cum ne'ets ca c'athpich 
c'anitha' axi jun ani axi jun iba. 
Ne'ets ca putu c'al in uchbixtal c'al 
axi jun ani c'al axi jun iba. Ni abal 
jay yab a ejtohual ca c'anitha' a 
Dios ani jaye ca t'ajat c'anitha' an 
tumin. 


U beletnom a Dios c'al in 
tsacamilchic 
(Lc. 12.22-31) 


?5Nan tu uchalchic yab quit 
xe'tsin tsalpopol c'al an c'apnel, ani 
c'al an uts'nel, ani c'al an toltom. 
In exbath a ejattal lej c'athpich 
yab ejtil in exbath an c'apnel, ani 
in exbath a inictal lej c'athpich 
yab ejtil in exbath an toltom. ?9Ca 
t'aja'chic ti cuenta an ts'itsinchic 
abal yab u om, ani yab u c'ojol, ani 
yab in thayal jant'o ti al an huilte’. 
Bel u c'apulchic, cum expith c'al 
i Tata ti eb u pijchab. A exbath 
tata'chic lej c'athpich yab ejtil in 
exbath an ts'itsin. 2' Aba ma ca lej 
xijc'ath luba’ ta Ба’ quit t'ec'atme 
ts'ejel metro, ni abal jay yab ne'ets 
ca ejtou. 

?8 Yab in tomnal quit xe'tsinchic 
tsalpopol c'al an toltom. Ca 
t'aja'chic ti cuenta jant'ini' tu 
puhuel an huits. Yab ja tin ebal 
abal u t'ojnal, ani yab tin ebal max 
u huichalac abal quin ts'ejca' tim 

ba". 2 Nan tu uchalchic abal an 
ts'ale Salomón c'al раѓа] in ts'alat 
toltomil yab im baju in alabental 
ejtil an huits. 3? C'al a Dios jats tu 
ts'ejcanal an huits c'athpich alabel. 
Ti jun a q'uicha ejate, ani ti jun a 
quicha tsemenequits ani ca chican. 
Cum más a exbathchic c'al a Dios, 
más ne'ets ti t'ajchi. Tata'chic ojni' 
yabaye a alhua' belamalchic a Dios. 
3! Yabats quit xe'tsin tsalpopol ani 
cononol ta ichich c'al an c'apnel, 
ani c'al an uts'nel, ani c'al an 
toltom. 32 Ахі yab и exlom c'al a 
Dios jats axi xe'ets tsalpopol c'al 
jahua' teje' tsabal. Tata'chic yab 
antsana' ta ca Раја’, cum a cua'al a 
Tata ti eb ax in tso'obits patal jahua' 
a yejenchal. ?3 Expith ca junini’ 
jilchichic a Dios quin Раја’ ti Ts'ale 
ta ichich ani ca junini' t'aja' bolith 
јапііп јаја? tin le’, ani tamna' јаја? 
ne'ets ti pitha'chic patal jahua' ca 
yejenchi teje’ tsabal. 34Jaxtam 
yabats quit xe'tsinchic tsalpopol 
jant'oye ta ca huat'a' calam. Tam ca 
chutheyits, tam ne'ets ca yejenchi 
ca lej t'aja' ti cuenta jant'o ta 

ca huat'a'. Ta q'uicha ta quicha 
bijithits jant'o qui yajchicna". 


An jolbix 
(Lc. 6.37-38, 41-42) 

Yab ca jolbiychic a at inic, ani 

a Dios yab ne'ets ti jolbiy. ?Ma 
ju'tam huichat tata' ca jolbiy a at 
inic, antsana' jaye a Dios ne'ets ti 
jolbiy. ?Tata'chic ojn? a huat'ath 
t'ajchal ti cuenta in tsacam hualab 
a at inic, ani yab a t'ajal ti cuenta 
a pulic hualab. Ejtil max ca tsu'chi 
an tsacam amul tin hual a at inic, 
ani yab a t'ajal ti cuenta am pulic 


12 


ге’ axi c'uajat ta hual. 4А uchal a 
at inic abal ti jilchi ca tixc'anchi 
an amul tin hual, ani yab a t'ajal 
ti cuenta am pulic ќе’ axi ta cuete' 
hual. 5Тосаї it eb t'ocatq'ui. Ca 
oc'ox tixc'a' am pulic te' ta hual, ani 
tiquele ne'ets quit tajax tsu'xinits 
abal ca tixc'anchi an tsacam amul 
tin hual a at inic. 

$Jahua' huinat alhua' axi pel 
in c'al a Dios yab ca pithanchi an 
inicchic axi ejtil i pic'o", i canats 
ti c'a'chiquiy еј i pico’. Ani 
jahua' huinat alabel ani ts'alat 
yab ca pithanchi an inicchic axi 
ejtil i olom, i canats quin alq'uith 
q'uets'chiquiy ejtil i olom. 


An conchix c'al a Dios 
(Lc. 11.9—13; 6.31) 


7 Мах jant'o ca conchi c'al a Dios, 
јаја’ ne'ets ti pitha'. Ani jant'ots a 
aliyal, jaja' ne'ets ti tolminchi ca 
ela. Max ca tauna’, јаја’ ne'ets ti 
toc'tsiy. 5Jitats u conchix ne'ets 
ca pithan. Jitats u alim ne'ets 
ca tolminchat quin ela’. Jitats u 
taunom ne'ets ca toc'tsiyat. 

?Max a tsacamil ti conchal i pan 
yab ne'ets ca pitha' i t'ujub. "Max 
ti conchal i to'ol yab ne'ets ca 
pitha' i tsan. 11АБа ma yab it lej 
alhua'chic, bel a exlal ca pitha' a 
tsacamilchic jahua’ alhuæ’. Ani más 
i Tata ti eb axi lej c'athpich huinat 
alhua' ne'ets quim pitha' jahua' 
alhua' jitats ta ca conchin. 

2 Jant'ini' tata'chic a le’ quit 
t'ajchin alhua', antsana' ta ca 
ets'ey t'ajchi a at inic. Antsana' tin 
ulal an ts'ejcath cau binath c'al a 
Moisés ani an u thuchath c'al in 
caulomejilchic a Dios. 


13 


An xuyat otsnab 
(Lc. 13.24) 


13 0uexat ап otsnab ani ts'icoth 
am bel jun tu otsel yantalam i inic 
axi ne'ets ca q'uibey abal ets'ey. 
Tata'chic ca belna' am bel axi xuyat 
in otsnab. '^Xuyat an otsnab ani 
t'ililil am bel jun tu otsel huachic 
an inic axi ne'ets ca it ejatliyat abal 
ets'ey c'al a Dios. 


Exlab an te' c'al in hualil 
(Lc. 6.43-44) 
15Yab ca hualca' ta ba'chic 
quit c'ambiyat c'al i q'uet'ach 
caulomechic axi quin lena’ ca otsits 
c'al tata'chic. Pel i c'ambix cum in 
t'ajal ejtil max pel i maxu oveja, ani 
tin lej ichich ejtil i pathum ax u 
c'apux. 16 №е’еіѕ ca tequeth exlanchi 
in lej eychic cal in t'ojlabil. Am 
bathuch yab im binal i hualilab lab 
t'uthub, ani an cholich yab im binal 
i hualilab lab bec. 17Раїа1 an їе’ axi 
alhua' im binal i alhua' hualilab, 
ani an te' axi yab alhua' im binali 
quithab hualilab. 18 Axi aIhua' an te’ 
yab in ejtohual quim bina' i quithab 
hualilab, ani axi yab alhua' an te' 
yab in ejtohual quim bina' i alhua' 
hualilab. 19Раїа1 an te’ ax im binal 
hualim i quithab hualilab ne'ets 
ca cotoyat ani ne'ets ca jolohuat ti 
camal. 20 Ne'ets ca exla'chic c'al 
in t'ojlabil yab alhua' an q'uet'ach 
caulomechic. 


Axi quin alq'uith bijiy a Jesüs ti 
Ajatic 
(Lc. 13.25-27) 
?! Yab patalchic axi tiquim bijiy 
tin Ajatic ne'ets ca otsits ti eb jun ti 

a Dios in t'ajal ti lej Ts'ale. Expith 
ne'ets ca otsits jitats quin t'ajchi in 
culbetal и Tata ti eb. 22Тат quim 
baju а q'uicha nan cu ts'ejca' an 
inicchic, yantalam jaja'chic ne'ets 
tiquin ucha’: Ajatic Ajatic, c'al a 

bij i olnamal in cahuintal a Dios 
ani c'al a bij i calthamal i at'ax 
teneclab. Ma i t'ajamal yan i labith 
t'ajbilab c'al in tsap a bij. ?Tamna' 
nan ne'ets cu tequeth ucha'chic: Ni 
jayq'ui' nan yab tu exlamal tu c'al. 
Quit tixc'an c'al nana' ax a t'ajamal 
yab alhua'". 


An ata axi cubat al an t'ujub ani axi 
cubat al an quithib 
(Lc. 6.47-49; Mr. 1.22) 


24 Jitats tiquin ats'anchi и 
cahuintal ani tiquin t'ajchi, pel 
ejtil i tsalpath ts'ejcom ata ax in 
cuba' i ata tin t'ujub cub. 251еј 
ulits an ab ani juchun an іс”. Lej 
puhuey am pulic itse' ma an ja' im 
baju in acan an ata, ani yab cuajla 
cum in cua'al in lej alhua' cub. 

?6 Jitats tiquin ats'anchi u cahuintal 
ani yab tiquin t'ajchi, jayetseq'ui 
ejtil i ts'ejcom ata. Pelchic xe' ejtil 
i ts'ejcom ata axi таси’ in tsalap 
in cuba' i ata eblimq'ui i quithib. 

?' Lej ulits an ab ani juchun an іс’. 
Lej puhuey am pulic itse' ma an ja' 
im baju in acan an ata, ani t'ajat 
cuajla lej tumumul. 

28Talits ti cau a Jesús ani 
lej jic'panchab in exobchixtal 
c'al an mulcunel. 2 Antsana' 
tu jic'panchab cum pel in lej 
exobchixtal axi lej abath c'al a 
Dios. Yab ja ejtil in exobchixtal an 
exobchixchic c'al an ts'ejcath cau 
binath c'al a Moisés. 

A Jesüs in jelthal jun i inic ax in 
cua'al i tit c'apux c'al in anam t'u'ul 
(Mr. 1.4045; Lc. 5.12-16) 

Pa'iyits a Jesús ti al am 

bolchal, ani ts'at'enchab c'al 
yantalam i inic. 2Апі шеу jun i 
inic ax in cua'al і tit c'apux cal in 
anam t'u'ul. In tuthu in c'ualal tin 
tamet a Jesús, апі in ucha’: 

—Ajatic, max a le'ac a huit'al 
tiquin jeltha". 

3Tam a Jesús in tacchi с'а] in 
c'ubac, апі in ucha’: 

—U le’ tu jeltha’, ani ma xohue' it 
jelthachits. 

Ani tameq'ui jun t'ajat jelthajits 
c'al an ГЇЇ. 
^Tam uchan c'al a Jesús: 

— Ca t'aja' ti cuenta yab ca olchi 
jita' jahua' it t'ajchinenec. Expith 
quit c'ale c'al am pale’ ani ca bina’ 
an ts'acchixtalab ax in ulal an 
ts'ejcath cau binath c'al a Moisés 
in uchbil quim bina' jitats jelthach 
с'а1 ап t'it' axi c'apux c'al in anam 
t'u'ul. Antsana' ta ca taja’ abal ca 
tejhua'methanchi an inicchic abal it 
jelthachits. 


A Jesüs in jelthal in tolmihual i 
capitán 
(Lc. 71-10) 

5Otsitsits a Jesús ti bichou 
Capernaum, ani taja' utey c'al jaja' 
jun i inic axi pel i capitán c'al an 
soldado romanochic. In lej canat 
tauna' a Jesús. 9In ucha: 

—Ajatic, tihua' tu q'uima' c'uajat 
mo'ol и tolmihual al i huaytalab 
tsey. Peli tsambe ani in lej 
yajchicnal an yajal. 

"Tam uchan c'al a Jesús: 

—Ne'ets quin c'ale abal tu 

jelthanchi. 
8Toc'tsin an capitán: 

—Ajatic, yab u cua'al u alhua' 
abal tata' quit otsits nan tu q'uima". 
Expith ca ulu an cau, ani ne'ets ca 
t'ajat jeltha u tolmihual. ?U exlal 
abal jahua' tata' ca ulu, jats ne'ets 
ca tajan. Cum nan in abatnab c'al 
i осЛес ani папа’ pel tin abatnom 
c'al i soldadochic. Max nan cu ucha’ 
i soldado ca c'ale ju'ta, ne'ets ca lej 
c'ale. Max nan cu ucha' i soldado 
ca chich teje’, ne'ets са lej chich. 
Max cu ucha' u tolmihual quin t'aja' 
jant'ots, jats ne'ets tiquin t'ajchi. 

10]n jic'pal an c'au a Jesús tam 
tin ats'a' an capitán іп ши antsana*. 
Tam in ucha' axi ts'at'atchic c'al 
јаја”: 

—Lej chubax nan tu uchalchic 
abal yab ju'ta u elamal jitats lej 
belom ejtil axe xi capitán. Ma ni 
c'al an Israelchic yab u elamal. 

11 Nan tu uchalchic abal ne'ets 

ca chich yantalam i inic ti calel 
q'uicha ani ti otsel q'uicha, ani 
ne'ets ca otsits ti eb jun tin t'ajal 

a Dios ti lej Ts'ale. Ne'ets ca 
buxcanchic ti capul junat c'al а 
Abraham, апі c'al a Isaac, ani c'al 
a Jacob. !?Hua'ats an Israelchic 

in tsalpayal abal ne'ets ca otsits ti 
eb expith abal pel i at xits'lab c'al 
a Abraham, ani expith ne'ets ca 
jolohuat ti al am pulic yajchictalab 
jun ti lej yic'uax. Tats ti ne'ets ca 
uq'uinchic ani ca huech'ech'lats in 
camab c'al an lej yajchictalab. 

13Tam uchan an capitán c'al a 
Jesüs: 

—Xo' quit c'ale ta q'uima', cum 
jant'ini' ta belamalits antsana' 

ne'ets quit t'ajchin. Tameq'ui 
jun jic'tohual ti jelthanchatits in 
tolmihual. 


A Jesüs in jelthal in uxum iyam a 
Pedro 
(Мг. 1.29—31; Іс. 4.38-39) 


1^ Cale a Jesús tin q'uima' a Pedro, 
ani tats tin tsu'u in uxum iyam 
a Pedro mo'ol al i huaytalab tsey 
c'al i c'aq'ueltalab. !5In tacchi in 
c'ubac, ani jun t'ajat tixc'anchatits 
an c'aq'ueltalab. Tam ts'acpan 
ani im pijchi a Jesús јипах c'al in 
junquilchic. 


A Jesüs in jelthal yan i ya'ulchic 
(Mr. 1.32—34; Lc. 4.40-41) 

'6Otscanits a q'uicha, ani 
и chanchinale а Jesús yan i 
inicchic ах и co'oyab c'al an at'ax 
teneclab. Tocat c'al in cahuintal in 
canchalchic. Jaye in jelthal patal 
axi ya'ulchic. 1? Antsana' tu putnal 
jahua' in ulumalits in caulomejil a 
Dios Isaias tin cuenta a Jesús antse’: 
Jaja' pel i tsaplix c'al axi palulul 
in inictal ani pel i jelthom c'al an 
ya'ulchic. 


Jitats in le' ca ts'at'ey c'al a Jesüs 
(Lc. 9.57-62) 

18 Cum in tsu'u a Jesús tin tonith 
hua'ats yantalam i inic, tam in ucha' 
in exobalilchic: Huana cu c'ale jum 
poq'ue' am pulic lejem. f? Tameq'ui 
ti utey c'al a Jesás jun i inic axi 
pel i exobchix c'al an ts'ejcath cau 
binath c'al a Moisés. In ucha: 

—kExobchix, nan ne'ets tu 
ts'at'enchi abal ju'tamaquits quit 
c'ale. 

20A Jesús in toc'tsiy: 

—An occhic in cua"al an jol ju'ta ta 
ca c'uajiy ani an ts'itsinchic in cua'al 
in c'util ju'ta ta ca coyots, ani nana' 
tin Juntal patal an inicchic ma yab u 
cua'al i ata ju'ta tu cu mo'ca' u ос”. 

21Tam uchan a Jesús c'al jun i 
exobal: 

—Ajatic, tiquin aychi ma ca 
tsemets u tata ani cu joliy, tam 
tiq'uele ne'ets tu ts'at'enchi. 

22А Jesús in toc'tsiy: 

—Tiquin jun t'ajat ts'at'enchi ma 
xohue'its. Ca jila’ ca joliyat an 
tsemelomchic c'al axi yab ejat c'al 
nana' u bij. 


A Jesüs in coythal an ic' al am pulic 
lejem 
(Mr. 4.35-41; Lc. 8.22-25) 

23Та]еу otsits a Jesás junax c'al in 
exobalilchic ca c'ale ali tan. Tam 
ti ne'etsits al an ja' thayc'an jun i 
tsapic іс” ani lej lanq'uil an ja’, ma 
huachiquits ca uc'tsin an tan. Ani a 
Jesús huayamath. 25Тат ejtsintha 
ani uchan: 

—Ajatic, tucu jaluntha' cum u 

uc'tsinalits. 

?6 A Jesüs in toc'tsiychic: 

—éJale' it lej jiq'uelchic? Jats cum 
yabaye tin alhua' belamal. 

Tam ts'aquiy a Jesús in c'uiya' an іс’ 
ani an jæ. Tameq'ui t'ajat cubiyits an 
іс’ ani yabats lanq'uil an ja’. 27 Ani in 
exobalilchic in lej jic'pal ani in conoyal: 

—éJita' tam inic hualam јаја? abal in 
ejtohual quin abatna' an ic' ani an ja' ? 


Tsab i inic Gadarajib ax u co'oyab 
c'al i at'ax teneclab 
(Mr. 5.1—20; Lc. 8.26—39) 
28Та]еу ulits a Jesús jum poq'ue' am 
pulic lejem tihua' ti tsabal Gadara. 

Таја? in tamu tal ti bel tsab i inic axi 
c'uajil ti al i jolimtalab tsemelom. Cum 
и co'oyab jaja'chic c'ali at'ax teneclab 
ani lej thimalon, jaxtam ni jita' yab in 
inicnal tim ba' ca huat'ey al nixe' xi 
bel. 2? Tam an teneclabchic tin ichich 
nixe' xi inic in thajanthalchic quin 
thajat ucha' a Jesús апіѕе”: 

—Tata'its pel it Jesús ti Tsacamil a 
Dios. éJant'o tam eyaltalab a cua'al 
abal tucu otsanchi? Yabaye im 
bajumalits an q'uij abal tata' tucu 
yajchiquiy. 

30 Taja' xe'ets hue’ utat i ршіс 
cuenel i olom ti ac'ul. 31 Ani lej 
canat uchan a Jesüs c'al nixe' xi 
at'ax teneclabchic antse*: 

— Мах ne'ets tucu саа’, tucu 
pitha' an q'uij abal qui c'uajchiy tin 
inictal nixe' xi olomlom. 

3?Tam a Jesús in toc'tsiychic: 

— Bel quit c'aletschic ca c'uajchiy. 

Tam calpachiquin an at'ax teneclab 
tin ichich axi tsab i inic, ani otsitschic 
quin c'uajchiy tin inictal an olomlom. 
Ani taley thubat tala’ jololol ti 
c'ale an olomchic al i cotoblom ma 
ijcachiquinits al am pulic lejem. Tats 
ti t'ajat uc'tsinchic. 

33Taley am beletnomchic c'al an 
olomlom athithil c'ale quin olna' ti 
bichou. In tala’ t'ilchi am bichou 
jant'ini' ti canchinenec an at'ax 
teneclabchic nixe xi tsab i inic. Tam 
c'ale tim patal am bichou abal quin 
tsu'u а Jesús. Ani tam tin tsu'uhuits, 
tam in lej canat ucha' abal ca lejat 
tixc'anits al nixe' xi cuenchal. 


A Јеѕӣѕ in jelthal jun i inic tsambe 
(Mr. 2.1—12; Lc. 5.17-26) 
Taley otsits а Jesús al i tan ani 
huat'ey jum poq'ue' am pulic 

lejem, ani ulits tim bichohuil. ?Taja' 
u chanchinal jun i tsambe cuatsat 
ali tseyte' tat. Ani tam ti а Jesús in 
tsu'u abal in lej belalchic, in ucha’ 
an tsambe: 

—Quit culbe tsacamil, cum nan tu 
paculanchal a hualab. 

3Taja' hua'ats talchic i exobchix 
cal an ts'ejcath cau in tsalpanchal 
jahua' a Jesás antsana' in ucha' an 
tsambe. In uluchic tin ichich jale' in 
t'ajal ejtil max pel a Dios. ^A Jesüs 
in exla'its jant'ini' tu tsalpanchab 
cal jaja'chic, ani jaxtam in ucha*: 

—‹ЈаІе’ tata’ chic tin q'uibts'oth 
tsalpanchal u ey? 5ҮаЬ q'uibat 
abal nan cu ucha' an tsambe nan 
tu paculanchal a hualab, ani yab 
quibat jaye cu ucha' quit ts'aquiy 
ani quit belats. 5Nana'its tin Juntal 
patal an inicchic, ani c'al u eyaltal 
tin jelthom tiquin exlanchi u ey 
abal u cua'al jaye и eyaltal teje’ 
tsabal cu paculanchi in hualab an 
inic. 

Tam a Jesús in ucha' an tsambe: 

— Quit ts'aquiy ca Һауа’ a tseyte' 
tatil ani quit c'alets ta q'uima'". 

7Ма tamits ti ts'acpan jelthachits, 
ani ta c'alets tin q'uima'. Tam 
tin tsu'u an inicchic abal antsana' 
t'ajchinenec an tsambe c'al a 
Јеѕӣѕ, in lej jic' palchic. Jaye im 
puhuethanchal jaja'chic im bij 
a Dios, cum pithame a Jesüs in 
eyaltal antsana' quin t'aja' i labith 
t'ajbilab. 


A Jesús in caniyal a Mateo abal са 
ts'at'ey c'al јаја’ 
(Mr. 2.13-17; Lc. 5.27-32) 
%Та]еу tixc'an a Jesús ti al nixe’ 
xi c'uajattalab, ani tam ti ne'ets ti 

bel in tsu'u quetel jun i inic jun tu 
bats'uhuab an jalbixtalab tumin tin 
cuenta an gobierno. Pelits nana' in 
Mateo. Tin ucha' a Jesüs: 

—Tiquin ts'at'enchi. 

Tam in thubat ts'aquiy ani u 
ts'at'enchi. 

10Talbel otsits a Jesús tu q'uima' 
ca c'aputs. Ani ulitschic jaye q'ue'at 
i bats'c'ul jalbixtalab tumin tin 
cuenta an gobierno ani q'ue'at 
i hualbith inicchic. Ani c'uajat 
jaja'chic quetel ti c'apul junax c'al 
a Jesús апі c'al huahua' tu exobalil. 
"! Ani cum an fariseochic tu tsu'u 
и junax quetel huahua' апіѕапа’, tu 
conoyal: 

—éJale' и junax c'apul a 
Exobchixal c'al nixe’ хі bats'c'ul 
jalbixtalab tuminchic tin cuenta an 
gobierno ani c'al q'ue'at i hualbith 
inicchic? 

1 Cum а Jesús in ats'a' jahua’ 
antsana' in conoychic, in ulu: 

—Axi lubach an inic yab in 
yejenchal i ilalix, expith axi ya'ul 
ojni' jats in yejenchal. 1 №апр in 
che'nec cu caniy ca chich c'al nana’ 
ca jic'tson c'al in hualab jitats in 
lej exlalits tin ichich abal pel i 
hualbith inic ani iba ax in tsalpayal 
pel i alhua' inic. Ca ejtiychic jahua' 
in Ша an T'ocat Thuchlab antse*: 
Nana' in Dios u le' abal ca yajnanchi 
an inicchic, ani yab expith tiquin 
ts'acchiy c'al i tsemthach co'nel. 


Conoyab a Jesús tin cuenta am 
pabiltalab c'al an c'apnel 
(Mr. 2.18—22; Lc. 5.33—-39) 
14Tam chich c'al a Jesús talchic 
axi pel i exobal c'al a Juan pujax, 
ani in conoyalchic: 

—éJale' huahua' ani an fariseochic 
и lej pabil c'al an c'apnel ani yab и 
pabil a exobalilchic? 

15A Jesús in toc'tsiychic: 

—Yab in tomnal ca t'e'pin ax u 
tsa'bixchic c'al an tomquintalab 
biyat c'uajate an tomquinel 
inic. Max quim baju a q'uicha 
ca tixc'anenequits an inic 
tomquinel, tamna' ojni' in tomnal 
ca pablatschic. Tam nan in 
tixc'anenequits, tam ojni' in tomnal 
ca pablats u exobalilchic jaye. 

16Yab in tomnal ca c'ua'chiyat 
am biyal toltom c'al i it pejach i 
toltom, cum tam ca pac'uhuat ne'ets 
ca muley axi it ani tam ne'ets ca 
oume in mits'tal axi biyal. !" Yab 
in tomnal ca baliyat al i biyal 
balixtalab ot' in ja'lil an lab t'uthub 
ax u it boclinalits. Max ani' ca 
t'ajan, ne'ets ca mits'c'an an ot? 
ani ne'ets ca huac'lan am boc lab 
t'uthub. Antsana' ne'ets ca q'uibey 
am boc ani ne'ets ca othey am 
balixtalab ot’. Jaxtam in tomnal са 
baliyat in ja'lil an lab t'uthub ax u 
it boclinalits al i it balixtalab ot". 
Tamna' ne'ets ca ohuey am boc ani 
jaye am balixtalab ot". 


In ts'ic'achil a Jairo ani an uxum ax 
in tacchal in toltomil a Jesüs 
(Mr. 5.21—43; Lc. 8.40—56) 


18Exom ti cahue a Jesús, ani chich 
jun i inic axi pel і oc'lec tin tiyopanil 
an Israel. In tuthu in c'ualal tin 
tamet a Jesús, апі in ucha’: 

—Talel ti tsemetsits u ts'ic'achil. 
Bel aba ani', quit c'ale ca punchi a 
c'ubac ca ejtha. 

19? Tam cubiy a Jesús, c'ale junax 
c'al an inic ani c'al huahua’ tu 

exobalil. 20 Ani ti bel ne'ets jaye 
jun i uxum ax in cua'al lajuj tsab i 
сатир yab и tajlunal ti ya'ul ta its'. 
Utey tin cux a Јеѕӣѕ ani іп tacchi 
іп асап in nacat coton. 2110 cuete' 
ulumalits tin ichich max expith 
quin tacchi in toltomil, ne'ets ca 
jeleycua'. ??Huilq'uin a Jesús in 
tsu'u an uxum, ani in ucha’: 

—Yab quit t'e'pin mimlab, nan xo' 
tu jelthal cum tim belamalits. Ma 
tameq'ui t'ajat jelthachits. 

23Taley ulits a Jesús tin q'uima' 
nixe' xi oc'lec ani otsits alta. Taja' 
in tsu'u c'uajatits an t'enelchic c'al 
an tsemelom. Ani thajat uc'nanchab 
an tsemelom. ?^Tam a Jesús in 
ucha' axi muthatchic: 

— Quit c'alechic eleb. Yab tsemenec 
an ts'ic'ach, u huayal expith. C'al 
axe' xi cau tocat u tilibnath te'nal 
ахі taja'chic. 25Тат ti calejitschic 
eleb, otsits a Jesús alta jun ti c'uajat 
an ts'ic'ach. In yac'uchi in c'ubac, 
ani tameq'ui ts'acpan ejthachits. 

?6 Ani thubat olna tim puhuel 
nixe' xi tsabal jant'ini' tin t'ajamal 
antsana' а Јеѕӣ5. 


А Jesüs in jelthal tsab i joc'tsi 

27 Tixc'anits a Jesús taja' ani 
ts'at'enchab c'al tsab i joc'tsi. Thajat 
uchan: 

—Tata'its axi pel it at xits'lab c'al a 
David, tucu yajnanchi. 

28 Тат otsits a Jesús al i ata ani 
ts'at'at jaye an joc'tsichic. A Jesüs 
in conoy: 

— А belal abal папа’ и ejtohual tu 
tsu'uxmetha' ? Toc'tsinchic: 
—Ojni' Ajatic, i belal. 

?9'Tam a Jesús in tacchi in 

hualchic апі in ucha’: 

—Jant'ini' ta belalchic, antsana' 
ne'ets tu t'ajchi. 

30 Tameq'ui t'ajat jelthachits ani 
tsu'xinchic. Tam a Јеѕӣѕ in lej uluth 
ucha'chic: 

— Ca lej t'aja' ti cuentachic abal 
yab ca olchi jita' jahua' nan tu 
t'ajchamalchic. 

31 Aba апі antsana' uchan c'al 
a Jesús, bel tocat in lej olnal 
tim puhuel nixe' xi tsabal jant'o 
t'ajchinenecchic. 


A Jesús in jelthal jun i то’ inic 
32Talel ti calejits ca c'ale an 

joctsichic, ani и chanchinal Jesús 
jun i mo' inic ax u co'oyab c'al i 
at'ax teneclab. 33A Jesús in canchi 
an at'ax teneclab, ani thubat in 
ts'i'quiy ti cau axi mo'ac. Ani in 
lej jic'pal an inicchic axi taja’, in 
uluchic: 

—Ni jayq'ui' yab i tsu'umal i Israel 
quin t'aja' jahua' хоһие i tsu'umal 
in t'ajamal axe' xi inic. 

34Тат an fariseochic in ucha' axi 
саја’ muthatchic: 

—Axe' xi inic in calthal an at'ax 
teneclab с'а] in tsap an ts'ale 
teneclab. 


A Jesüs in yajnanchal an inicchic 


35Xe'ets a Jesús ti tsa'bibil ti al 
i pulic bichou ani ti al i tsacam 
bichouchic. In exobchichical an 
inicchic c'al in cahuintal a Dios ti 
al in tiyopanilchic an Israel, ani 
in thajchixnanchal an alhua' cau 
jantini' tin t'ajal ti Ts'ale a Dios. 
Jaye xe'ets ti jelthothol c'al patal 
jitats u ya'ul ani c'al jitats in cua'al 
i yajalchic. 3Тат tin tsu'u a Jesús 
am pulic mulcunel in lej yajnanchal, 

cum in tsu'u abal lej yajchiquith 
ani lej t'e'pipil xe'ets. Xe'ets ejtil i 
quibelom ovejachic yab jita’ c'al ta 
ca beletna. ?" Tam a Jesús tu ucha’ 
huahua' tu exobalil: 

—Lej chubax jant'ini' max hua'ats 
yan i huay’ ca c'ojohuat, antsana' 
hua'ats yan i inicchic axi ts'ejcathits 
abal tiquim bela’ папа’. Ani jant'ini' 
tam hua'ats lej hue' an c'ojolchic, 
antsana' hua'ats lej hue' jita' tiquin 
olnanchi u bij c'al an inicchic. 

38 Jant'ini' an thabal huay' in abal 
jita' ti c'ojol, antsana' ta ca conchi a 
Dios abal quin abayechic jita' tiquin 
olnanchi u bij c'al an inicchic. 


A Jesüs in tacuyal axi lajuj tsab tin 
abathualejilchic 
(Мг. 3.13—19; Lc. 6.12-16) 


1 Taley a Jesús tu caniy cu 
chich huahua’ tu lajuj 

tsab tu exobalil, ani tu pitha'chic i 

eyaltalab abal tu canchix c'al i at'ax 

teneclab ani tu jelthom c'al patal 

jahuaquits tam yau'lats ani tam 

yajalchic. 

?]m bijchic ахі lajuj tsab tacuthits 
antsana'chic: An c'a'al pel a Simón 
Pedro, ani in ebchal Andrés, ani 
a Jacobo ani in ebchal Juan. Jats 
nixe' a Jacobo ani a Juan axi pel in 
tsacamil a Zebedeo. ?Pel a Felipe, 
ani a Bartolomé, ani a Tomás, ani 
nana' tin Mateo axi pelac tim 
bats'c'ul jalbixtalab tumin tin 
cuenta an gobierno, ani a Jacobo 
axi pel in tsacamil a Alfeo, ani a 
Lebeo ax u bijiyab jaye ta Tadeo. 
^Pel a Simón axi pelac i ts'at'el c'al 
an cuenel ax u bijiyab ti cananista. 

Taley pel a Judas Iscariote axi 
ne'ets quin tsinat bina’ a Jesús tin 
c'ubac in tomolnaxilchic. 


A Jesüs in abal axi lajuj tsab in 
exobalil ti опот 
(Mr. 6.7-13; Lc. 9.1—6) 
5Taley cum ne'ets tucu aba'its a 
Јеѕӣѕ tin t'ojlabil, tu ucha'chic: 
—Yab quit c'ale tin tsabalil axi 
yab Israelchic ani yab ca tsa'biy am 
bichoulom ti Samaria. 9Expith quit 
c'alechic c'al am bichou Israel, cum 
xe'etschic q'uibenec ejtil i q'uibenec 
ovejachic. "Ca olnanchichic abal 
hue'its ne'ets quin t'aja' a Dios ti lej 
Ts'ale teje’ tsabal. Са jeltha'chic 
ax in cua'al an tit ахі c'apux c'al 
in anam t'u'ul ani jahuaquits tam 
yau'lats. Ca ejtha'* an tsemelomchic 
ani ca canchi an inicchic an at'ax 
teneclab. Cum nan tu ts'ejhualiy 
c'al axe’ xi eyaltalab, jaxtam yab ca 
bats'u i tumin tam ca t'ojontha". 

Quit c'alechic naptal. Yab ca 
ne'tha'chic i tumin. 10ҮаЬ ca 
ne'tha'chic i morral, ni tsab i toltom, 
ni i pajablab, ni i cuayablab. Cum 
pel in uchbil an t'ojnal ca pijchin. 

1 Jahuaquitsq'ui tam bichou ani 
cuenchalab quit ulits, taja' ca aliy 
jun i inic axi alhua'". Quit otsits tin 
quima' ani tats quit junini’ c'uajiy 
ma tam ti ne'etsits quit cale al 
nixe’ xi bichou. !?Tam quit otsits 
tin q'uima, ca ucha' abal a le’ abal 
ca coythanchat in ichich c'al im 
bij a Dios. !?Ne'ets ti tabatnanchi 
a cahuintal max pel i alhua' 
q'uimath, ani max i tocat ne'ets 
ti hualbanchi. 14Jitats yab quin 

leng’ ti bats'u tin q'uima' ani yab 
ti ats'anchi a olnomtal, tam quit 
tixc'an cal јаја’ ani quit calechic 

al nixe' xi bichou. Ca tininiy am 
pojoth jahuats ca tha'u ta acan 

al nixe' xi bichou tam ne'ets quit 
cale. Antsana' ta ca tso'obna abal 
pojcamejits in cahuintal a Dios 
taja’. Lej chubax nan tu uchalchic 
abal nixe' xi inicchic ne'ets ca 
c'athpich yajchiquiyat tam quim 
baju an q'uicha tam ca ts'ejca c'al a 
Dios. Ma an Sodomajibchic ani an 
Gomorrajibchic c'al im pojcaxtal 
axi ti biyal yab ne'ets ca c'athpich 
yajchiquiyat jant'ini' jaja'chic axi 
yab ti bats'uhual. 


Ne'ets ca othna in 
abathualejilchic a Jesüs 


'é'Tata'chic ne'ets quit c'ale 
tiquin olnanchi u bij, ani ne'ets ca 
tamu i inicchic ax u othnax ejtil i 
pathum ax u othnax c'al an oveja. 
Jant'ini' in t'ajal an tsan lej tsalpath, 
antsana' tata'chic ca t'aja' tsalpath. 
Jant'ini' an lab cucu' in t'ajal maxu, 
antsana' са баја’ тахи. '"Quit 
c'uajiychic ts'ejcacathits, cum а 
tomolnaxil ne'ets ti bina'chic tin 
c'ubac an eyalchic ti al i tiyopan. 
Ma taja’ ne'ets quit huithc'oyat ti al 
in tiyopanil an Israelchic. 18 Jaye 
tu ebal nana' ne'ets quit bina tin 
tamet i oc'lec ani i ts'ale axi pel 
i pil inicchic yab Israel, ani c'al 
jaja'chic jaye ne'ets tiquin olnanchi 
u bij. Tam tit binathits quit ts'ejca 
с'а] an oc'lecchic, yab quit tsalpaxin 
tin cuenta jant'o ne'ets ca ucha'chic 
ani jant'ini' ti ne'ets quit toc'tsin. 
Ma tameq'ui a Dios ne'ets ti pitha' 
an cau jahua' ca ulu. ?? Yab ne'ets 

quit cuete' cahuin, cum an Espiritu 
Santo jats ne'ets ti pitha' an cau. 

21] ebchalab ne'ets quim bina' in 
at ebchal abal ca tsemtha, ani ma 
i tatalab ne'ets quim bina' in cuete' 
tsacamilchic abal ca tsemtha. I 
tsacamchic ne'ets quin tomolna' in 
tata ani in mim, ma quin баја’ abal 
са tsemthachic. ?2C'al tu ebal папа’ 
jat'hua' tim patal an inicchic ne'ets 
ti at'a'chic. C'al a t'ayath cuxuthtal 
ne'ets quit jalunthachic ma ca taley 
an q'uij quicha. 23 Мах ti othnal 
al jun i bichou, quit c'ale ti pil i 
bichou. Мапа’ tin Juntal patal an 
inicchic ne'ets quin huichiy tam ma 
yabaye a tala' tsa'biyamal tim patal 
am bichouchic Israel. 

?^]n exbath an exobchix yab 
и jalunchab c'al іп exbath an 
exobal, ani in exbath an amu yab и 
jalunchab c'al in exbath an t'ojnal. 
25Lejatits max ап exobal quin 
ejtilna' an exobchix ani an t'ojnal 
quin ejtilna' an amu. Nana'its tin 
tatalab c'al tata'chic tu tsacamil. 
Max quin oth bijiyat nana' tin ts'ale 
at'ax teneclab Beelzebú, tata'chic 
más ne'ets quit oth bijiyatte. 


Jita’ ca ts'ejna 
(Lc. 12.2-9) 

?6 Yab ca ts'ejna' a at inicchic. 
Jahua' in tsinat t'ajal an inic 
ne'ets са tala’ tejhua'methanchat 
pil a q'uicha, ani jahua' in tsinat 
tsalpayal tin ichich ne'ets ca 
tso'obnanchat pil a quicha. ?" Jahua’ 
nan tu cuete' uchalchic, jats ca 
lejquith olchi an inicchic. Jahua' 
nan tu tsinat uchal, jats ca thajat 
t'iloxna' jun ti ca tala' ats'an c'al 
patal an inicchic. 28ҮаЬ ca ts'ejna' 

a at inic, cum expith in ejtohual 
ti tsemthanchi a inictal ani iba 
a ejattal. Tocat ca ts'ejna' a Dios, 
cum jaja' in ejtohual ti tixc'anchi 
a ejattal ani jaye ti jolou ti al am 
pulic tsemla. 

29 An nujul in nujuhual tsab i 
tsacam ts'itsin c'al juncats i tsacam 
tumin. Ani ni jun i tsacam ts'itsin 
yab u ijcanal tsabal max yab quin 
le'na' i Tata ti eb. 20 Ani јаја’ ti 
co'onchalits tata'chic ajith tin 
junchictal a xi'il ta oc’. 3? Cum a 
Dios lej beletnom, jaxtam yab ca 
ts'ejna' jant'o quit t'ajchin c'al a 
at inic. Jaja' ti tsu'tal a cua'al a lej 
c'athpich exbath ani yab ejtil an 
tsacam ts'itsin. 


Jitats quin olna' a Cristo c'al an 
inicchic 
(Lc. 12.8—9) 

3? раба] jitats tiquin olnanchi и 
bij c'al in at inic, nana' jaye ne'ets 
cu olnanchi im bij c'al u Tata ti eb. 
33 Ani jitats tiquin tsinc'onchi u bij 
c'al in at inic, nana' jaye ne'ets cu 
tsinc'onchi im bij c'al u Tata ti eb. 


I tomolnaxtalab tin ebal a Cristo 
(Lc. 12.51—53; 14.26-27) 


34Yab ca q'uibts'oth tsalpaychic 
max an inicchic ne'ets ca c'uajiy 
jun ejet expith tin ebal abal nan 
in che'nec teje' tsabal. Ne'ets ca 
hua'tsin i tomolnaxtalab tin ebal 
папа’ и ey. 351п che'nec ani jats ti 
hua'tsinenequits i tomolnaxtalab. U 
tomolnab i tatalab c'al in cuitolil, 
ani i mimlab с'а1 in ts'ic'achil, ani 
i uxum iyam c'al in al'ib ts'ic'ach. 
36Ne'ets ca tomolnáxin jun c'al xi 
jun tin cuete' q'uima". 

37 Yab u ejtohual cu bijiy tu c'al 
jitats in c'athpich c'anithal in tata 
o in mim, ani max nana' tocat lej 
hue' tin c'anithal. Aniye jaye jitats 
in c'athpich c'anithal in cuitolil o 
in ts'ic'achil, ani max nana' tocat 
lej hue' tin c'anithal. 38Jaye yab u 
ejtohual cu bijiy tu c'al jitats yab 
in le' ca yajchiquiyat ani ma ca 
tsemtha tin ebal abal pel i ts'at'el 
с'а] папа”, 39 Jitats in le’ expith quin 
Саја’ in cuete' culbetal, jats ne'ets 
ca q'uibey. Jitats quim bina’ tim Ба’ 
c'al tin ebal nana' u bij, jats ne'ets 
ca jec'ontha. 


An atabilab 
(Mr. 9.41) 

40 Jitats ti bats'u tata'chic, tin 
mac'uchith bats'uhualne. Ani 
max jitats tiquim bats'u папа’, in 
mac'uchith bats'uhual a Dios ax 
tin abamal quin chich teje' tsabal. 
^! Jitats quim bats'u axi pel i 
caulome c'al a Dios tin ebal abal 
abath c'al a Dios, јаја’ ne'ets quim 
bats'u jayetseq'ui an atabilab axi 
ejtil ne'ets quim bats'u an caulome. 
Jitats quim bats'u jun i alhua' inic 
tin ebal abal pel i alhua' inic, jaja' 
ne'ets quim bats'u jayetseq'ui an 
atabilab axi ejtil ne'ets quim bats'u 
an alhua' inic. 42 Max jitats ti 
pithalchic i tsamay ја’ са utsa’ tin 
ebal abal pel it ts'at'el c'al папа”, 
јаја’ lej chubax ne'ets ca pithan an 
atabilab c'al u Tata ti eb. 


In abatnanelilchic a Juan pujax 
(Lc. 718-35) 
1 Talits ti exobchix a Jesüs 
c'al huahua' lajuj tsab 
tu exobalil, ani ta c'aletiali 

bichouchic axi taja' utat abal ca 
exobchixin ani ca thajchixin c'al in 
cahuintal a Dios. 

?C'uajate a Juan pujax ti al an 
huic'axte', ani olchinal jant'ini' ti 
xe'ets in t'ajal a Cristo. Tam in aba' 
tsab in ts'at'elil abal ca c'ale c'al a 
Cristo. Quin conoychic max јаја’ 
ja'its a Cristo axi bijithits ne'ets ca 
aban c'al a Dios ca chich, ani max 
iba quin aychiye más jita' ca aban. 
Ulitschic ani antsana' in conoychic 
a Jesüs. 

4A Jesús in toc'tsiychic: 

—Quit c'alechic ca olchi a 
Juan jahua' xohue'its a tsu'umal 
ani jahua' a ats'amal u t'ajchal 
an inicchic. 50 tsu'uxmethal 
an joc'tsichic ani u jelthal an 
c'uets'e'chic abal ca alhua' belats. 
U jelthal an inicchic ax in cua'al 
i t'it' axi c'apux cal in anam 
t'u'ul. U ots'oxmethal an tsinechic 
ani u ejthal an tsemelomchic. 
U olnanchal an alhua' cau an 
ts'ejhuantalchic. Lej culbelits jitats 
t'ayath belom c'al папа’ ani max 
yab u t'apchinal im belomtal. 

TTam ti c'alets axi tsab in exobalil 
a Juan, in ts'i'quiy a Jesús дип 
t'iloxnanchi in ey a Juan c'al axi 
muthat taja’. In conoychic: 

—éJant'o tam inic а tsalpay ne'ets 
ca tsu'uchic tam it c'ale ca tsu'u a 
Juan tihua' ti al an joltam? Hualam 
a tsalpay ne'ets ca tsu'u i inic axi 
palulul eitil i pacáb tam juchuyab 
c'al an ic. 8Апі max i, hualam a 
tsalpay ne'ets ca tsu'u jun i inic 
lej huinat alhua' ts'ejcath. Tata' 
ojni'chic a alhua' tso'obits abal axi 
lej huinat alhua' ts'ejcath jats ax u 
c'uajil tin q'uima' i ts'ale. ?Tiquin 


22 


lej ucha' jant'o tam inic a chubax 
tsalpay ne'ets ca tsu'u max yab i 
pel i caulome c'al a Dios. Jats jaja' 
a Juan, ani in ey jaja' lej c'athpich 
yab ejtil axi q'ue'atchic an caulome 
c'al a Dios. 19Јаїѕ a Juan ax u olnab 
ti al an T'ocat Thuchlab tam ti a 
Dios in uchamal an Ajatic апіѕе”: 
Nana' in Dios ne'ets cu oc'chith 
aba' u caulomejil abal ti 
ts'ejcacanchi am bel. 
"Lej chubax nan tu uchalchic abal 
a Juan pujax jats axi c'athpich 
pulic in ey c'al patal an inic axi ma 
xo' hua'tsinenequits. Bel abal ani' 
antsana' in ey jaja' xo' lej c'athpich, 
talbel ne'ets ca jalunchat c'al axi 
más tsipili' in ey tam a Dios quin 
t'aja' ti lej Ts'ale. 

12Ma tam ti chichits a Juan pujax 
c'al in cahuintal a Dios ani ma ti 
xohue' hua'ats i inicchic ax in lej 
canat lubal ca otsits c'al a Dios 
jun tin t'ajal jaja' ti lej Ts'ale, ani 
ja'its jaja'chic axi ne'ets ca chubax 
otsits c'al jaja’. !3Patal am biyal 
caulomechic c'al a Dios in q'uejab 
olnamalits abal a Dios antsana' 
ne'ets quin Раја”. Jats іп olna’ jaye 
a Juan. 14Max a le' са bela'chic, 
nan tu uchalchic abal a Juan pel 
i caulome ejtil a Elias axi ti biyal. 
Jats a Juan lej bijithits c'al a Dios 
abal ne'ets ca chich. 15Jitats junat 
in ichich c'al nana' u ichich, quin 
lej alhua' bina' in xutsun c'al axe' xi 
cau. 

160 Jant'o c'al tu cu 
tejhua'methanchi in ey an inicchic 
axi xo' xe'ets tsabal? Pelchic ejtil 
i tsacam ax и ubat'q'ui ti al am 
plaza. Ca thajat uchan cal in at 
ubat'chic апіѕе”: 171 juchunchame 

an tsul tam ajib ani yab it 
bixmats. It yajchic ajtinchame tin 
q'uichajil an tsemelom ani yab 

it uq'uincua*. 18Chich a Juan lej 
pabil c'al an c'apnel, ani a uluchic 
abal c'uajchith c'al i at'ax teneclab. 
19 Talbel папа’ tin Juntal patal 

an inicchic in chichne. Yab im 
pabil c'al an c'apnel, ani tocat a 
uluchic pel tin c'apts'uts'ma' ani 
pel tin uts'uts'ul. Pel tin ja'ubcua' 
am bats'c'ul jalbixtalab tumin tin 
cuenta an gobierno ani pel tin 
ja'ubcua' axi exlath ti lej hualbith 
inicchic. Aba ani' antsana' nana' 
ani a Juan u tsalpanchab i ey, bel 
axi tsalpathchic in alhua' tso'obits 
abal huahua’ и pithnenec ап 
tsalpathtalab c'al a Dios. 


Am bichouchic axi jec'om с'а1 а 
Cristo 
(Lc. 10.13-15) 


?0Taley a Jesús in c'uiyath 
t'iloxnal an inicchic axi al am 
bichouchic jun tin t'ajamalits jaja' 
yan i labith t'ajbilab, cum yab 
jictsonenecchic c'al in hualab ani 
yab huenc'onenec c'al a Dios. In ulu: 

21 —Ts'ejhuantal axi c'uajatchic 
ti bichou Corazin ani ti bichou 
Betsaida cum ne'ets ca lej 
yajchiquiyat. Max ti biyal u 
t'ajamalac ti bichou Tiro ani ti 
bichou Sidón an labith t'ajbilab 
ax u t'ajamal xo' ti Corazin ani ti 
Betsaida, jaja'chic jic'tsonenecac 
c'al in hualab ani huenc'onenecac 
c'al a Dios. In ca'iyamalaquits i 
toltom axi ts'ejcath c'al i thapup 
ani in majuyamalaquits tim ba' 
c'al i joltay' ti tsu'bixtalab abal 
jictsonenequits c'al in hualab ani 

huenc'onenequits c'al a Dios. ??Nan 
tu uchalchic abal axi xo' u c'uajil 

ti Corazin ani ti Betsaida ne'ets ca 
c'athpich yajchiquiyatchic, ani axi 
ti bichou Tiro ani ti bichou Sidón 
yab antsana' ne'ets ca c'athpich 
yajchiquiyat tam quim baju an 
quicha ca ts'ejca c'al a Dios. 

?3U c'uajataque ma xo' am bichou 
Sodoma max u t'ajamalac tihua' i 
labith t'ajbilab ax u t'ajamal xohue' 
ti Capernaum. Axi xo' c'uajatchic 

ti Capernaum yab ne'ets ca otsits 

ti eb, tocat ne'ets ca jolohuat ti al 
an tamtsemla. ?^Nan tu uchalchic 
abal ja'its jaja'chic axi ne'ets ca 
c'athpich yajchiquiyat tam ca ts'ejca 
c'al a Dios, ani yab antsana' ne'ets 
ca c'athpich yajchiquiyat axi ti biyal 
c'uajiy ti bichou Sodoma. 


А Jesüs in caniyal ca chich c'al јаја’ 
an inicchic 
(Lc. 10.21-22) 
?5'Taley ol a Jesús in ulu antse*: 
—Nan tu puhuethanchal a bij Tata 
ti eb, cum it thabal c'al an eb ani 
c'al an tsabal. A tsinc'onchamal a 
tsalap an inicchic ax in tsalpayal 
tim ba' abal pel i lej c'athpich 
tsalpath ani huit'om, ani a 
tejhua'methanchamal axi tsa'at in 
ichich ejtil i tsacam. ?9Ojni' Tata ti 
eb, antsana' ta t'ajamal cum pel a 
culbetal. 

27 Тат a Jesús in ucha' axi 
taja'chic: U Tata ti eb tin tala' 
jilchamalits tu c'ubac patal jahua' 
hua'ats ti eb ani ti tsabal. Nana'its 
pel tin Tsacamil a Dios ani ni 
jita' yab in ejtohual tiquin lej 
exla' nana' jant'ini' u Tata ti eb 
expith tin lej exlalits. Ani ni jita’ 

yab in ejtohual quin lej exla' п 
Tata ti eb jant'ini' nana' expith u 
lej exlalits. Expith jitats nan cu 
lena’ cu tejhua'methanchi in ey и 
Tata ti eb, jats ne'ets ti lej exlom 
c'al jaja". ?? Quit chich c'al папа’ 
patal tata'chic ax it tsequenequits 
tit t'ojnal ani tit quital, ani nan 
ne'ets tu coytha'chic. ?9Jant'ini' tu 
tamcuth t'ojnal i hueyax huic'ath 
i yugo tin ос’, antsana' ti quit 
tamcuth t'ojonchic c'al папа”. 
Tiquin exlanchi u ichich abal 
с'ауа’ ani tsa'at, ani tam ne'ets ca 
co'oy i coytalab ta ichich junax 
c'al папа”. 3? An yugo axi nan tu 
punubchalchic yab t'ojlab tiquin 
xe'tsinthanchi, ani an quitalab axi 
nan tu quitnanchal ic'ou tiquin 
xe'tsinthanchi. 


Putsil in exobalilchic a Jesüs c'al in 


hualil an lab em 


(Мг. 2.23-28; Lc. 6.1-5) 


Jun i sábado u xe'ets 
huahua' tu exobalil junax 


c'al a Jesús al jun i t'ayablab lab em. 


Cum u lej c'a'ilits xe'ets i putsiyal 
in hualil an lab em ani i c'apchal 
in ichich. 2Сит tsu'tab antsana' i 
t'ajalchic, tam uchan a Јеѕӣѕ c'al an 
fariseochic: 

— Ca tsu'u a exobalilchic in 
t'ajal tam sábado jahua' in ulal an 
ts'ejcath cau binath c'al a Moisés 
yab quin t'aja'chic. 

ЗА Jesús in toc'tsiychic: 

—Auxe' max yab a ajiyamal 
jant'o in баја’ a David junax c'al in 
junquilchic ti jayq'ui' tam ti c'a'il 
jaja'chic. ^Otsits јаја’ tin q'uima' a 
Dios ani in c'apchi an t'ocat pan 
axi expith u jilchinal quin c'apu 

am pale'chic. Auxe’ max yab a 
ajiyamal jahua' in thucha' a Moisés 
abal am pale'chic u t'ojnal tam 
sábado ti al an tiyopan, ani yab pel 
i hualabtalab. 9Nan u t'ojlabil ani 
u cahuintal lej c'athpich exbath ani 
yab ejtil axi cal am pale'chic. "Yab 
a ejtiyamal jahua' in ulal an T'ocat 
Thuchlab апе”: Nana' in Dios и 
le' abal ca yajnanchi an inicchic, 
ani yab expith tiquin ts'acchiy c'al 
i tsemthach co'nel. Max tata'chic 
xo' antsana' a ejtiyamalac ani a 
t'ajamalac, yabac a jolbiyamalits 

u exobalilchic c'al am putslats. 
8Nana'its tin Juntal patal an 
inicchic ani u cua'al u eyaltal cu 
ulu jant'o ta ca eyentha an sábado. 


An inic axi huayenec in c'ubac 
(Mr. 3.1-6; Lc. 6.6—11) 


9Taley cale а Jesús taja’ ani otsits 
tin tiyopanil an Israelchic. ' Ani 
c'uajat taja' jun i inic axi huayenec 
in c'ubac. Cum le'nab ca jolbiyat a 
Jesús max quin jeltha' tam sábado, 
jaxtam u conoyab c'al talchic axi 
c'uajat ti al an tiyopan antse" 

—Ti jilal an ts'ejcath cau binath са] 
a Moisés ca jeltha' i ya'ul tam sábado? 

11A Jesús in toc'tsiychic: 

—Auxe' max jita’ tata'chic ca ijcan 
a ovejajil al i mom tam sábado ani 
hualam yab ne'ets са caltha*. !?In 
exbath jun i inic lej c'athpich yab 
ejtil in exbath jun i oveja. Jaxtam 
an ts'ejcath cau tu jilal qui tolmiy 
an inic tam sábado. 

13 Tam a Jesús in ucha' an inic ахі 
huayenec in c'ubac: 

—Xo' ca lemc'a' a c'ubac. 

In lemc'2", cum jelthachits. Jilc'on 
tsablom in c'ubac lubach. *^Tamna' 

cale an fariseochic quin ts'ejca' an 


cau jant'ini' ti quin tsemtha' a Jesús. 


Q'uejab olnab a Jesús c'al a Isaias 


15 Cum a Jesús in exla’ abal 
antsana' le'nab ca t'ajchin, 
tam cale taja' ani c'alets. Ani 
ts'at'enchab c'al yan i inicchic. Ani 
in jelthachiquiyal patal axi ya'ul. 
16]n lej uluth ucha' an ts'at'elchic 
yab quin olnanchi in ey c'al jita’. 
17 Antsana' tu putnal jahua' in 
ulumal in caulomejil a Dios Isaías ti 
biyal tin cuenta a Jesús апіѕе”: 

18 Nana’ in Dios ani axe’ pel и 
lej tacuth t'ojnalil. Jats u lej 
c'anithal апі са! јаја’ in lej 
culbel. 

Ne'ets cu pitha' an Espíritu 
Santo. 

Jaja' ne'ets quin olchi am 
bichoulomchic abal nana' tin 
Dios u ts'ejcal an inicchic c'al 
i lej bolithtalab. 

19 Јаја? yab ne'ets ti c'uiyax. Ne'ets 
ca cue' xe'tsinq'ui ani yab ca 
thajat cahuin ti bel. 

20 Ne'ets quin tolmiy an inicchic 
axi yab in cua'al in tsap ejtil 
am pacáb axi hue' pejcathits. 

Ne'ets quin c'aya'na! an 
inicchic axi c'upupul in 
tsalap ejtil i tajablab axi 
hualim im binal tocat i pau 
c'upupul. 

Ne'ets quim baju an q'uij tam 
јаја’ quin talabetha' patal 
jahua' yab alhua' ani jaja' ca 
jilc'on ti lej pututh abatnom 
c'al patal. 

?! Patal am bichoulomchic ne'ets 
quin aychi ca lablinchat c'al 
јаја’, in ulu a Isaias. 


5 


SAN MATEO 12 


Uxnal a Jesús abal pithan i eyaltalab 
c'al an teneclab 
(Mr. 3.19—30; Іс. 11.14-23; 12.10) 


22Та]еу chanchinal a Jesás jun 
i inic axi joc'tsi ani tsine ani jaye 
co'oyab c'al i at'ax teneclab. In 
jeltha', ani taley tamna' tsu'uxits 
ani ots'oxits. 3 Ani patal ап inicchic 
саја’ in jic'pal ani іп uluchic tin 
cuenta a Jesüs: 

—Hualam axe’ xi inic ja'its an at 
xits'lab c'al a David axi bijithits 
ne'ets ca chich. 

?^Cum an fariseochic in ats'a' 
nixe' xi cau, in uluchic: 

—Axe' xi inic in calthal i at'ax 
teneclab expith cum pithnenec 
i eyaltalab c'al an ts'ale at'ax 
teneclab a Beelzebú. 

?5 Cum a Jesús in exla'its jant'ini' 
tu uxnal antsana’, in ucha’ an 
fariseochic: 

—Max i bichou ca lehuáxin ani ca 
cuete' pejéxin, ne'ets ca talabetha. 
Jaye max ca pejéxin i q'uimathchic 
ani ca buc'láxin, yab ne'ets ca lej 
ohuey. 26Апі max a Satanás quin 
tomolna' ani quin caltha' in at 
teneclab tin ichich an inic, yabats 
ne'ets ca ohuey in tsap ti abatnom 
tin ichich i inic. 2 А ulumalitschic 
abal nan im pithnenec c'al a 
Beelzebú i eyaltalab tin calthom 
с'а] i at'ax teneclab. ¿Max chubaxac 
jahua' a ulumal, tam c'al jant'o tam 
eyaltalab tin calthal i at'ax teneclab 
a juntalchic? Jats tu tejhua'mel abal 
lejat q'uibts'oth a tsalapchic. ?2Cum 
u calthal i at'ax teneclab expith c'al 
in lej tsap an Espíritu Santo, jaxtam 
tejhua' abal xo' a Dios in t'ajalits ti 
Ts'ale ta tsu'ux hualchic. 

?9 Ni jita’ yab in ejtohual ca 
otsits tin q'uima' i tsapic inic quin 
calthanchi jahua' in cua'al, max 
yab oc'ox quin yac'ua' ani quin 
huic'a' an tsapic inic. Expith max 
huic'athits, tam ojni' ne'ets ca 
ejtohuat ca calthanchat jahua' in 
cua'al tin q'uima". 

30 Jitats yab junat in ichich c'al 
nan u ichich, pel i tomolnax c'al 
папа”. Jitats yab u ts'ot'c'óxlix c'al 
папа’ ani c'al an inicchic, pel i 
lehuáxlix. 

*!Nan tu uchalchic abal a Dios 
in ejtohual quim paculanchi an 
inicchic patal jahuaquitsq'ui tam 
hualabtalab quin t'aja' ani i quithab 
cau quin ulu. Expith yab ne'ets 
quim paculanchi jitats quin quithab 
cahuiliy an Espiritu Santo. ??Ne'ets 
bel ca ejtohuat ca paculanchat 
jitats tiquin quithab cahuiliy nana' 
tin Juntal patal an inicchic. Jitats 
quin ulu abal in t'ojlabil an Espiritu 
Santo pel in t'ojlabil an teneclab, 
jats ojn? ne'ets ca jilc'on jolbibith 
abal ets'ey c'al a Dios. 


Exlab an te' c'al in hualil 
(Lc. 6.43-45) 

33 Axi alhua' an te’ im binal 
i alhua' hualilab, ani axi yab 
alhua' an te' im binal i quithab 
hualilab. I exlal an te' c'al in hualil. 
3^ Tata'chic ojn?’ ejtil it tsan. Yab a 
ejtohualchic ca ulu i cau axi alhua' 
cum quithab a ichich. Jant'inits a 
lej ichich, antsana' ne'ets ca ulu ta 
hui'. 55Axi alhua' an inic in ulal 
jahua' alhua', cum alhua' in ichich. 
Axi yab alhua' an inic in ulal jahua' 
yab alhua', cum quithab in ichich. 
36Nan tu uchalchic abal tam quim 

baju an q'uicha tam ca ts'ejca an 
inicchic c'al a Dios, patal ne'ets 
quim bina' i cuenta c'al a Dios 
patal jahuaquits tam jolat cau ax in 
ulumalits. 3'Тіп ebal a cahuintal 
max yab alhua' ne'ets quit jolbiyat 
c'al a Dios, ani tin ebal a cahuintal 
max alhua' yab ne'ets quit jolbiyat 
c'al a Dios. 


Uchan a Jesús quin Раја’ i labith 
t'ajbilab ti tsu'bixtalab 
(Mr. 8.12; Lc. 11.29-32) 
38'Taley uchan a Jesús c'al talchic 
axi pel i exobchix c'al an ts'ejcath 
cau binath c'al a Moisés ani c'al an 
fariseochic antse’: 

—Exobchix, i le max ca Гаја? i 
labith t'ajbilab ti tsu'bixtalab c'al a 
ey. 

33A Jesüs in toc'tsiychic: 

—An inicchic axi pojcax in ichich 
ani yab belom c'al папа’, jats ax in le’ 
abal nan cu t'ajaye i labith t'ajbilab, 
ani yab ne'ets cu Раја’. Expith ca 
t'ila'chic jahua' labith t'ajchinenec 
ti biyal in caulomejil a Dios Jonás. 
40 Jant'ini' ti c'uajatac a Jonás ox a 
q'uicha ani ox i acal tin chucul am 
pulic to'ol, antsana' nana' tin Juntal 
patal an inicchic ne'ets quin c'uajiy 
jolith tsabal ox a q'uicha ani ox i 
аса]. ^! Tam quim Баји an q'uicha са 
ts'ejca an inicchic c'al a Dios, tam 
ne'ets ca cubiy an Ninivejibchic axi 
ti biyal ti jolbix c'al tata'chic, cum 
jaja'chic jic'tsonenec c'al in hualab 
ani huenc'onenec c'al a Dios tam ti 
olnanchat in cahuintal a Dios c'al 
a Jonás. An cau jahua' nan u olnal 
lej c'athpich exbath yab ejtil ax in 
olnamal a Jonás, ani tata'chic xo' 
ma yab tim belchamal. 42 Aniye jaye 

an uxum ts'ale ax ti Sabá ne'ets ca 
cubiy ti jolbix c'al tata'chic al nixe' 
xa q'uicha taye tal. Jaja' ti biyal ou 
chich c'al a Salomón quin ats'anchi 
in tsalpath cahuintal, ani nana' u 
cahuintal lej c'athpich exbath yab 
ejtil in cahuintal a Salomón. 


An at'ax teneclab axi huichiy jun ti 
calnequits 
(Lc. 11.24—26) 


43Тат ca calejits an at'ax teneclab 
tin ichich an inic, xe'ets ti alilil 
ju'tam ta ca coyots al i joltam. Max 
yab quin ela' ne'ets quin tsalpay 
jant'o quin баја”, ^^Ne'ets quin 
tsalpay ca huichiy junil tin ichich 
nixe' xi inic jun ti calnequits. Tam 
huichits in tsu'chal in ichich an 
inic ejtil jun i ata axi lej alhua' 
c'uet'ot'othits ani lej ts'ejcath 
alabel. 4Тат ne'ets ca c'ale quin 
chi'tha' buc in at at'ax teneclab 
axi lej c'athpich quithab. Tam axi 
huaxic ne'ets ca huichiy ca otsits 
tin ichich an inic ani ne'ets quin 
más c'athpich quithabmethanchi in 
ichich. Antsana' tata'chic ne'ets quit 
t'ajchin ax it pojcax a ichich. 


In mim ani in ebchalchic a Jesüs 
(Mr. 3.31—35; Іс. 8.19—21) 


^6Exome ti cau a Jesús c'al axi 
muthatchic, tam ti ulits in mim ani 
jaye in ebchalchic a Jesús. Jilc'on 
elebchic ani in le' ti cau c'al a Jesús. 
^! Ani olchinal a Јеѕӣѕ abal le'nab 
ca tauna. Uchan: 

—Te c'uajatchic eleb a mim ani a 
ebchal in le' ti cau c'al tata’. 

48 A Jesús in toc'tsiychic: 

—éJita' ax a tsalpayal папа’ и 
ajiyal pel u mim ani pel u ebchal? 

49?Tam a Jesús tu t'ipchi с'а] in 
ch'uchub c'ubac huahua' tu exobalil 
abal ja'its pel tu ebchalab еа! јаја’, 
ani jaye in ulu: 

—Axe'chic axi te c'uajat c'al папа’ 
jaits ax u ajiyal tu mim ani tu 
ebchalchic. 5° Ani jitats quin t'ajchi 
in culbetal u Tata ti eb, ja'its axi pel 
u ebchal ani pel u uxum ebchal ani 
pel u mim. 


An jalpith cau c'al am buc'ul iyalab 
lab em 
(Mr. 4.1-9; Lc. 8.4-8) 

1 3 Taley nixe' xa q'uicha a 

Jesús cale al an ata, c'ale 
ti pulic lejem. Ani taja' buxcan tin 
hualte'lil. ?Ani cum lej mulcunal 
yantalam i inic, otsits ani buxcan al 
i tan. Ani an mulcunel jilc'on ba' an 
tsabal tin hualte'lil am pulic lejem. 
3Tam a Jesús in exobchalchic c'al 
yan i jalpith cau antse" 

—C"ale ti buc'ul jun i buc'ul iyalab 
lab em. ^Xe'ets ti buc'ul ani ijcan 
talchic i iyalab ti al am bel. Chich 
taja' an ts'itsinchic in c'apts'u an 
iyalab. 5Ani talchic i iyalab ijcan 
jaye jun ti hua'ats yan i t'ujub 
ani yab lej anmith. Taja' thubat 
cale, cum huecats i anam. 9Tam ti 
calejits a quicha lej tsapic an c'ac'al, 
tala' huayts'on an acanchic cum yab 
luputh in ibil. "Talchic i iyalab ijcan 
jaye jun ti hua'ats yan i q'uith. Taja' 
cale ani tala' paxq'uiyatits, cum lej 
puhueyits an q'uithchic. $Talchic 
i iyalab ijcan jaye jun ti alhua' an 
tsabal. Taja' cale ani puhuey, ani im 
bina’ yan in hualil. Talchic i асап 
im bina' in hualil ti bo' inic, ani 
talchic ti ox inic, ani talchic ti ox 
i lajuj. ?Jitats junat in ichich c'al 

nana' u ichich, quin lej alhua' bina' 
in xutsun c'al axe' xi cau. 


Jale' exobchix a Jesüs c'al i jalpith 
cau 
(Mr. 4.10—12; Lc. 8.9—10) 


10Tam huahua’ tu exobalil a Jesús 
i más utenchi ani i conoy: 

—éJale' hualam a taunal an 
inicchic c'al i jalpith cau? 

1 Toc'tsin a Jesús: 

—A Dios ti tso'oblinchal tata'chic 
jant'ini' tin t'ajal ti Ts'ale, ani axi 
q'ue'atchic teje' ti al an mulcunel 
yab u tso'oblinchab. 1?Jitats in lej 
bats'umalits tin ichich in cahuintal 
a Dios, jats ne'ets ca pithane más 
ca t'uchinchat in ichich. Jitats 
tocat eblim im bats'umalits hue' in 
cahuintal a Dios tin ichich, ne'ets ca 
tixc'anchat. 13 №Ме’еѓѕ tu olchichic jale’ 
и taunal an inicchic c'al i jalpith 
cau. In met'alchic jahua’ u t'ajal, 
ani ejtil max tam yab in lej tsu'tal. 
In ots'ohuiyalchic in cahuintal a 
Dios jahua' u olchal, ani ejtil max 
tam yab in lej ats'al. ^Antsana'its 
tu putnal jahua' in ulumal in 
caulomejil a Dios Isaías antse*: 

Tata'chic ojni' it ots'oxchic c'al 
an cau, tocat yab a ejtiyalchic. 

Ojni' it tsu'ux, tocat, yab a 
t'ajalchic ti cuenta. 

15 Expith a t'ujbathmethamalits a 
ichich. Yab a ejtohual ca pena' 
ta ichich jahua' a ats'alchic. 

Yab a lej tsu'tal jahua' in t'ajal 
a Dios. 

Yab chubax a ats'anchal in 
cahuintal a Dios ani yab 
chubax a ejtiyal c'al a ichich. 

Yab a le' quit huichiychic c'al a 
Dios abal quit jec'onthachic. 

16 Ani tata'chic tu exobalil yab 
antsana', cum it lej lablinchithits 
c'al a Dios it alhua' tsu'ux ani 
it alhua' ots'ox c'al папа”. Lej 
chubax nan tu uchalchic abal yan 
axi pel in caulomejilchic a Dios ani 
yan axi alhua' inicchic in le'namal 
max quin tsu'u jahua' tata'chic xo' a 
tsu'tal u t'ajal, ani yab in tsu'uchic. 
In le'namalchic max quin ats'a 
jahua' tata'chic xo' a ats'al u ulal, 
ani yab in ats'a'chic. 


A Jesüs in lejquinchal an jalpith cau 
c'al am buc'ul iyalab lab em 
(Mr. 4.13-20; Іс. 8.1115) 


18Тідџіп alhua' ats'anchi cum 
ne'ets tu lejquinchichic an jalpith 
cau tin cuenta am buc'ul iyalab 
lab em. 19 Ап iyalab axi ijcanenec 
ti al am bel jats ejtil max i inic 
quin ats'a' jant'ini' ca otsits jun tin 
t'ajal a Dios ti Ts'ale ani yab quin 
ejtiy. U che'el an teneclab ani in 
tixc'anchal in cahuintal a Dios axi 
t'aychame tin ichich nixe' xi inic. 
20 An iyalab axi ijcanenec ti al an 
tsabal jun ti hua'ats yan i t'ujub 
jats ejtil max i inic quin ats'anchi 
in cahuintal a Dios ani quim bats'u 
c'al i culbeltalab. ?! Tocat cum yab 
lej luputh ibibin tin ichich, jaxtam 
yab in ohuat belal. U t'apchinal 
im belomtal tam ca yajchiquiyat 
ani tam ca othna tin ebal abal 
im belamal in cahuintal a Dios. 
22 дп iyalab axi ijcanenec jun ti 
hua'ats yan i q'uith jaye ejtil max 
i inic quin ats'anchi in cahuintal a 
Dios, ani bel in xijc'ath tsalapnal 
jahua' hua'ats teje' tsabal ani u 
lej c'ambiyab c'al an ricotalab. 
Antsana' u t'u'thithinchab in ichich 

c'al jahua' hua'ats teje’ tsabal, ma 
yabats u lejel ca t'ayat c'uajiy in 
cahuintal a Dios tin ichich. Jaxtam 
yab in t'ajal jahua' alhua' c'al a Dios, 
ani pel ejtil i acan lab em axi yab 
im binal in hualil. 23 Ап iyalab axi 
ijcanenec jun ti alhua' an tsabal 
jats ejtil max i inic quin lej alhua' 
ats'anchi in cahuintal a Dios tin 
ichich ani ca lej alhua' t'aychin 
саја”. In alhua' ejtiyal ani in lej t'ajal 
jahua' alhua' c'al a Dios. Pelchic ja 
ejtil i acan lab em ax im binal in 
hualil ti bo' inic, ani talchic ti ox 
inic, ani talchic ti ox i lajuj. 


An alq'uith ts'ojol ti al 
an t'ayablab lab em 
?^Tam a Jesús in olna’ q'ue'at i 
jalpith cau, in ulu: 

—Ne'ets tu olchiyechic jant'ini? 
tin t'ajal a Dios ti Ts'ale. Am buc'ul 
iyalab im buc'uhuamalits an alhua' 
iyalab lab em tin tsabalil. 25Таг ti 
aclejits ani huaytsits, tam ti chich 
an tomolnax ani im buc'chi i iyalab 
alq'uith ts'ojol tin t'ayablabil lab em. 
Tam c'alets an tomolnax. ?9Calejits 
an iyalab lab em ani puhueyits, 
aniye jaye an alq'uith ts'ojol. 27Тат 
chich an t'ojnalchic quin olchi in 
amu, in ucha'chic: Amu, a buc'umal 
expith i alhua' iyalab lab em ani 
xo' hua'ats i alq'uith ts'ojol jaye ta 
t'ayablabil. ?8Toc'tsin an amu: Pel 
u tomolnaxil ax tim buc'chamal 
хе’. Tam conoyat an amu c'al an 
t'ojnalchic: ¿A læ cu cale qui la'u 
an alq'uith ts'ojol? ?? Toc'tsin ап 
amu: Ibats ca la'u, i canats ca la'u 
jaye an lab em. 30Са jila' ca junax 
puhuey ma tam quim baju an 
cotlats, ani tam ne'ets cu aba’ an 

cotolchic abal quin oc'ox cotoy an 
alq'uith ts'ojol ani quin huic'a' ti 
huiq'ue' abal ca chican. Talbel quin 
cotoy an lab em ani tiquin thaychi 
ci al u huilte'lil. 


An jalpith cau c'al an iyalab mostaza 
(Mr. 4.30—32; Іс. 13.18-19) 


31 Tam a Jesús іп olna' q'ue'at i 
jalpith cau, in ulu: 

—Ne'ets tu olchiyechic jant'ini' tin 
t'ajal a Dios ti Ts'ale. Jun i inic in 
t'aya' i iyalab mostaza tin tsabalil. 
32 Ja'its an iyalab axi más tsipichic 
c'al patal an iyalab. Tocat ca cale 
ani ca puhueyits, in atal im puhuel 
axi patal an ts'ojol t'ayablab. U 
pactha'bel in c'ue'elchic, ma taja' u 
che'el an ts'itsinchic quin ts'ejca' in 
c'util ejtil max pel i te’. 


An jalpith cau c'al an c'ac'chixtalab 
c'al an c'oye 
(Lc. 13.20-21) 
ЗЗА Jesús in olna’ q'ue'at i jalpith 
cau, in ulu: 
—Huaatse i cau jant'ini' tin t'ajal 
a Dios ti Ts'ale. Max i uxum quin 
xaluhuits an c'ac'chixtalab al i c'oye, 
c'al ne'ets ca tala' puhuethajits tim 
puhuel an c'oye. 


Jale' exobchix a Jesüs c'al i jalpith 
cau 
(Mr. 4.33-34) 


34 Antsana' a Jesús in olnanchal an 
inicchic an chubaxtalab expith c'al 
i jalpith cau. 25 Апіѕапа’ tu putnal 
jahua' in ulumalits ani jahua' in 
thuchamalits in caulomejil a Dios tin 
cuenta in olnanchixtal a Jesús antse*: 

Ne'ets cu tauna' an inicchic c'al 
i jalpith cau. 

An cau axi tsinc'onchame an 
inicchic ma tam ti ts'ejca an 
eb ani an tsabal ani ma хо”, 
jats axi ne'ets cu olnanchi an 
inicchic. 


A Jesüs in lejquinchal an jalpith 
cau c'al an alq'uith ts'ojol 
36Tam a Jesús in aba' ca c'ale an 

mulcunel ani otsits al i ata. Ani 
huahue' tu exobalil a Jesús и шеу 
qui ucha’: 

—Tucu lejquinchi an jalpith cau 
tin cuenta an alq'uith ts'ojol ti al an 
t'ayablab lab em. 

37 Toc'tsin a Jesús: 

—Nande' tin Juntal patal an 
inicchic in ejtil nixe' xi buc'ul 
iyalab lab em. ?8Tim puhuel an 
tsabal pel ejtil u t'ayablabil. An 
alhua' lab em jats ejtil an inicchic 
ax in jilchal a Dios quin Раја? ti 
Ts'ale tin ichich. An alq'uith ts'ojol 
jats ejtil an inicchic axi pel in c'al 
an teneclab. 39Ап inic ax im buc'u 
an iyalab alq'uith ts'ojol ejtil an 
oc'ox teneclab axi lej tomolnax c'al 
папа’. An cotlats jats an taltalab 
q'uij q'uicha, ani an cotolchic 
jats an ángelchic. *?Jant'ini' an 
alq'uith ts'ojol u cotoyab ani u 
jolohuab ti c'amal, antsana' an 
inicchic axi ejtil an alq'uith ts'ojol 
ne'ets ca t'ajchin ti al an taltalab 
q'uij quicha. 41 Nana' tin Juntal 
patal an inicchic ne'ets cu aba' an 
ángelchic ca chich teje' tsabal quin 
tamcuy ani quim pilmetha' patal an 
hualbith inicchic ani am pojcaxchic, 
cum yab ne'ets quin ejtou ca c'uajiy 
jun ti nan и t'ajal tin Ts'ale. 42Апі 
ne'ets quin jolouchic ti c'amal. Taja' 
ne'ets ca lej uq'uinchic ani ne'ets 

ca huech'ech'lats in camab cal 

an yajchictalab lej yajchic. Ani 
patal jitats bolith in ichich ne'ets 
ca c'uajiy ti eb jun tin t'ajal a 
Dios ti lej Ts'ale, ani tihua' ne'ets 
ca tsu'tatchic ts'umimil ejtil 

in ts'umimiltal a quicha. Max 
junatchic a ichich c'al папа’ п 
ichich, ca lej alhua' bina' a xutsun 
c'al axe’ xi cau. 


An jalpith cau c'al an jolith tumin 

^^Ne'ets tu olchiyechic jant'ini' tin 
t'ajal a Dios ti Ts'ale. In t'ajal ejtil 
i inic axi quin ela' i jolith tumin 
tsinc'oth tsabal ani quin thubat 
tsincachiquiy tsabal junil, ani c'al 
in ichich lej culbel ne'ets quin tala' 
nuju jahua' in cua'al abal quin ejtou 
quin ts'a'iy nixe’ xi tsabal. 


An jalpith cau c'al am 
perla lej jalbith 

^5Ne'ets tu olchiyechic jant'ini" 
tin t'ajal a Dios ti Ts'ale. In t'ajal 
ejtil max pel i ts'a'um quin lej 
alimichiquiy abal quin ts'a'iy i 
perla lej jalbith. *Tam quin ela'its, 
tam ne'ets quin tala' nuju jahua' in 
cua'al abal quin ejtou quin ts'a'iy 
nix am perla. 


An jalpith cau c'al an 
thachumtalab c'al an to'ol 

41 Ne'ets tu olchiyechic jant'ini 
tin t'ajal a Dios ti Ts'ale. In t'ajal 
ejtil i alim to'ol ax im pet'nal ti al 
am pulic lejem an thachumtalab 
с'а] an to'ol, ani tats tu otsel раѓа] 
jant'oquitsq'ui tam to'ol. ^5Tam ca 
t'uchichits an thachumtalab, tam 
in quinal tin hualte'lil am pulic 
lejem. Taja' u buxcanal quin tacuy 

jahua' alhua' an to'olchic ani im 
baliyal al i t'ocnal. Axi yab alhua' 
im pet'nalq'ui. 49 Antsana' tam 

ca taley an q'uij q'uicha ne'ets ca 
chich an ángelchic quim pilmetha' 
an inicchic axi alhua' ani axi yab 
alhua’. 50 Апі ne'ets quin jolouchic 
axi yab alhua' ti al an c'amal. Taja' 
ne'ets ca lej uq'uinchic ani ne'ets 
ca huech'ech'lats in camab c'al an 
yajchictalab lej yajchic. 


Axi it ani axi biyal 
51Tam a Jesús in conoy in 
exobalilchic: 
— А talg’ ejtiyal jahua’ nan tu 
ucha'its? 
Toc'tsin jaja'chic: 
—Ojni' Ajatic. 
52Тат a Jesús in ucha'chic: 
—Xo' a ejtohualchic tit exobchix, 
cum с'а! и cahuintal ani jaye 
c'al im biyal cahuintal a Dios it 
exobchinenequits jant'ini' tin t'ajal 
a Dios ti Ts'ale. It ejtil it thabal c'al 
jahua' huinat апа”, ani ne'ets са 
ejtoyechic ca caltha' yan i ts'alat 
lablinchixtalab c'al u cahuintal ani 
c'al im biyal cahuintal a Dios. 


Xe'ets a Jesüs ti Nazaret 
(Mr. 6.1—6; Іс. 4.16—30) 


53Tam ti talits a Jesús quin olna’ 
antsana' nixe' xi jalpith cauchic, 
ta c'ale. 5417111 tim bichohuil, ani 
саја’ in exobchal jaye in cahuintal a 
Dios ti al in tiyopanil an Israelchic. 
Ax in ats'alchic in lej jic'pal, ani in 
uluchic: 

—éJu'ta tin ela’ in lej tsalpathtal 
axe’ xi inic? cJant'ini' tin lej 
ejtohual quin t'aja' i labith t'ajbilab? 
55Expith pelq'ui in tsacamil an 

thacum te' ani in mim pel a María. 
A Jacobo, ani a José, ani a Simón, 
ani a Judas pel in ebchalchic. 5 Апі 
in uxum ebchalchic u c'uajil teje' 
c'al huahua’. ¿Tam ju'ta tim patal 
exlamal an cau? 5 Cum antsana' п 
t'apchinal in tsalap nixe' xi inicchic 
yab in exlanchi in lej ey a Jesüs, 
tam a Jesús in ucha'chic: 

—Axi caulome c'al a Dios и 
c'ac'nab abal ju'tamq'ui c'al patal 
an inicchic, expith yab u c'ac'nab 
с'а] in at bichou ani c'al axi tin 
cuete' q'uima". 

58 Cum yab u belnal а Jesús tihua' 
tim bichou, jaxtam yabats in t'ajal 
yan i labith t'ajbilab taja’. 


Tsemtha a Juan pujax 
(Mr. 6.14—29; Lc. 9.7-9) 
1 A Herodes axi pel an 
gobernador ti Galilea 
olchinenequits jant'o xe'ets in 
t'ajal a Jesás. ?Tam in ucha' axi 
c'uajatchic c'al јаја”: 

—Axe' xi inic jats a Juan pujax 
axi tsemenecac ani xo' ejthachits, 
ani jaxtam in cua'al in lej tsap quin 
t'aja' i labith t'ajbilab. 

3 Ja'its nixe' a Herodes axi ti 
jayq'ui' in aba’ an cau ca yac'uan 
a Juan ani ca baliyat ti al an 
huic'axte' ani taja’ ca huic'an c'al i 
calaniyo pat'al. Jats ti t'ajchinenec 
a Juan cum antsana' ti lena c'al a 
Herodías in tomquil a Felipe axi pel 
in ebchal a Herodes. ^Uchanits ti 
jayq'ui' a Herodes c'al a Juan апќѕе”: 

—Yab alhua' ax a t'ajal a co'onchal 
in tomquil a ebchal. 

5Cum antsana' ti uchan a Herodes 
c'al a Juan, jaxtam in lej le’ max 
quin t'ajat tsemtha'. Expith in 

ts'ejnal max ca t'ajchin jant'o c'al 
am bichou, cum in tsalpayalchic 
abal a Juan pel i lej caulome abath 
c'al a Dios. ĉIm bajuhuits an q'uicha 
tam tin t'ajalchic an ajib tin tamub 
a Herodes. Otsits in ts'ic'achil a 
Herodías ti bixom tin tamet an 
ajibalchic, ani a Herodes in tsu'u lej 
q'uijith ti bixom an ts'ic'ach. "Tam 
in lej cuba' tim Ба’ abal lej chubax 
ne'ets quim pitha' an ts'ic'ach 
jahuaquitsq'ui ta ca conchin. *Tam 
in mim an ts'ic'ach in lej ucha' abal 
quin conchinchi in oc' a Juan pujax. 
Ca chanchin al i talabcua'". ?Tam lej 
t'e'pin an ts'ale Herodes c'al nixe’ 
xi cau. Bel cum in cubamalits tim 
ba' ti chubax ani jaye ats'anchame 
jahua' in ulu c'al an ajibalchic, 
jaxtam ne'ets quim putu c'al jahua’ 
in ulumalits. fÜ Tam in aba' an cau 
ca muts'inchat in oc' a Juan tihua' 
ti al an huic'axte". !! Taley chanchin 
an ts'ic'ach in oc' a Juan al i talab, 
ani јаја’ in huat'banchi c'al in mim. 

12Taley ulits in exobalilchic a 
Juan, ani in ne'tha' in inictal quin 
joliy. Ani talbel c'ale jaja'chic quin 
olchi a Јеѕӣѕ jahua' t'ajchinenec a 
Juan. 


A Jesüs im pijchal bo' mil i inicchic 

(Mr. 6.30—44; Lc. 9.10-17; Jn. 6.1-14) 

15 Tam ti a Jesús antsana' 

olchinenequits jant'o t'ajchinenec 
a Juan, tam otsits al i tan ca c'ale. 
Ne'ets tihua' pil al i joltam. Tam ti 
an inicchic in tso'obits abal tihua' 
ne'etsits а Jesús, c'alechic jaye 
tihua' ti nixe' xi joltam acan belal. 
^^Ulits ani calejits a Jesús al an tan, 


in tsu'u mulcunenec yantalam i inic. 


In yajnanchal an mulcunel ani in 

jelthal an ya'ulchic ax u chanchinal. 
15Lej huaclejits, апі chich huahua’ 
tu exobalil a Jesús i ucha’: 

—Lej huaclejits ani ni jita' yab и 
c'uajil teje’. Са ucha’ an mulcunel 
ca c'ale ti al i bichouchic quin ts'a'iy 
jant'o quin c'apu. 

16Тат a Јеѕӣѕ tu ucha'chic: 

—Yab in yejenchal ca c'alechic 
ju'ta. Tata'chic ca pijchi an 
mulcunel. 

17] toc'tsiy: 
—I cua'al expith Бо’ i pan ani tsab 
i to'ol. 
18Тат tu ucha'chic a Jesüs: 
—Tiquim pitha' jahua’ a cua'al. 
19Tam a Jesús in ucha' an 
mulcunel ca buxcanchic tsabal. 
Ani tam tim bats'uhuits nixe' xi 
bo' i pan ani nixe' xi tsab i to'ol, 
in met'al ti eb ani im pitha' i 
c'ac'namal yan c'al a Dios. Taley in 
mu'u am pan ani tu pitha' huahua' 
tu exobalil qui huat'banchi an 
mulcunel. 20 Ма patal an mulcunel 
c'aputs ani ajhuejits. Taley i thaya' 
an jilc'omach, ma lajuj tsab i t'ocnal 
t'uchichithits. ?! Ajith expith an inic 
pel i bo mil axi c'aputschic, ani yab 
ajith an uxum ani an tsacam axi 
c'aputs jaye. 


Belal a Jesús eblim an ја’ 
(Mr. 6.45—52; Jn. 6.16—21) 


22Та]еу a Jesús tu ucha’ huahua’ 
tu exobalil cu otsits al an tan ani cu 
oc'chith c'ale jum poq'ue' am pulic 
lejem, ani jaja' ne'ets ca jilc'on ne'ets 
quin aba' ca c'alets an mulcunel. 
?5Tam tin aba'its ca c'ale, tam јаја’ 
c'athiy al jun i bolchal abal ca cuetem 
olon. Aclejits ani c'uajat a Jesüs 
гаја’ cuetem. ?^An tan хап tu ne'ets 

huahua' ne'ets ts'ejel ti al am pulic 
lejem. Cum lej juchnal an tsapic ic’, 
lej lanq'uil an ја”, ani lej tanc'uiyab an 
tan. 25Та1 chuthelits ani chich a Jesús 
c'al huahua’, ne'ets belbel eblim an jæ. 
?6Tam i tsu'u antsana' ne'ets belbel, 
tam u lej jiq'uel ani c'al i jiq'ueltalab i 
thajat uluchic: 

— Pel i labax. 

27 Tam a Jesús tu ucha'chic: 

—Tiquin lej tsapnanaychic ta 
ichich. Yab quit jiq'uey, cum 
nana'its jats ax in tal с'а] tata'chic. 

?8'T'am uchan а Jesús c'al a Pedro: 

—Ajatic, max tata'its axi it tal, 
tiquin ucha"ne quim belats eblim an 
ја’ jun tit tal tata". 

?9'T'am a Jesús in ucha’: 

—Quit chich c'al nana’. 

Ani a Pedro pa'iy al an tan ani in 
ts''quiy ca belats eblim an ја’ quim 
baju а Jesús. 3? Tam tin tsu'u abal 
lej tsapic an іс”, tam ti jiq'uel. Cum 
in ts'i'quiy ti lupts'inalits al an ja", 
in thajat ulu: 

—Tiquin jec'ontha', Ajatic. 

31Tameq'ui a Jesús in yac'uchi in 
c'ubac ani in ucha’: 

—Tata' ojni' yabaye tin alhua' 
belamal, ani jats ta cua'al i 
hualamtalab ta ichich. 

32Тат ti otsitsitschic а Jesús ani 
a Pedro al an tan, tam ti coyots an 
ic. 3?Tam i tuthuhual i c'ualal tin 
tamet a Jesús ani i ucha’: 

—Lej chubax tata'its pel ti 
Tsacamil a Dios. 


A Jesüs in jelthal an ya'ulchic ti 
Genesaret 
(Mr. 6.53—56) 


34Taley talbel и ulits huahua’ jum 
poq'ue' am pulic lejem ti tsabal 

Genesaret. ?5Tam ti an inicchic axi 
taja' in exla'its abal ja'its a Jesüs 
axi ulnequits, tam jaja'chic in 

aba' an cau tim puhuel am bichou 
abal ca olchat abal ja'its а Jesús 

axi taja' c'uajat. Ani chanchinal a 
Jesús patal an ya'ulchic. ?9Lej canat 
taunab max ca ejtohuat ca tacchin 
hue' in acan in nacat coton. Ani 
patal ах in tacchal tala’ jeley. 


Ax u jolbiyab c'al a Dios 
(Мг. 7.1-23) 


1 Taley chich c'al a Jesüs 

talchic i fariseochic ani 
talchic axi pel i exobchix c'al an 
ts'ejcath cau binath c'al a Moisés, 
tal ma ti Jerusalén. Ani conoyab 
c'al jaja'chic: 

? —éJale' a exobalilchic in 
jec'onchal am biyal ujnamtalab axi 
jilchinenec c'al im biyal juntalchic? 
Yab in t'acacayal in c'ubac tam 
ne'ets ti c'apul abal ca tsu'tat ti 
t'ocat c'al a Dios. 

3A Jesüs in toc'tsiychic: 

—éAni tata'chic jale’ a jec'onchal 
in abatnaxtal a Dios abal ca 
t'aja'q'ui jahua' in t'ajamal am 
biyalabchic? ^In abatnaxtal a Dios 
ti uchal abal ca саста” a tata ani 
a mim. Ca tsemtha jitats quithab 
cahuilix с'а] in tata ani c'al in 
mimcua* 5Апі tata'chic a jilal an 
inic quin hualba' in tata ani in 
mim tam in yejenchal jant'o. Yab 
quin tolmiychic max quin ulu 
in tala' pitha'its a Dios jahua' in 
co'oyamalchic. 9Tam jaja' quin 
ши antsana', tam a ulalchic abal 
yabats in cua'al in uchbil quin 
tolmiy in tata ani in mim. Antsana' 
ta hualbanchal in abatnaxtal a 

Dios abal ca t'aja'q'ui in ujnamtal 
am biyalabchic. "Tata' ojni'chic 

it eb t'ocatq'ui expith jant'ini' tit 
thuchathits c'al in caulomejil a Dios 
Isaías antse* 

8 Axe xi inicchic tin c'ac'nalq'ui 
папа’ c'al in hui’, ani tin lej 
ichich tin ou tsu'tal. 

? Jolat in c'ac'naxtal, cum jats axi 
exobchithq'ui c'al in at inic 
ani yab c'al a Dios, in ulu a 
Isaías. 

10Татп a Jesús in ucha' ca más 
utey an mulcunel, ani in ucha'chic: 

—Tiquin alhua' ats'anchi ani ca 
ejtiy jahua' ne'ets tu ucha'chic. 

11 Jahua' in c'apal an inic yab ja 
c'al tu jolbiyab c'al a Dios. Jahua’ 
quin ulu yab alhua' jats ojni' c'al tu 
jolbiyab. 

12Тат u utey huahua’ tu exobalil 
a Јеѕӣѕ ani i conoyal: 

— А tso'obits abal an fariseochic 
lej yajchic an cau in ats'a' jahua' a 
ulu? 

13A Jesús in toc'tsiychic: 

—Jant'ini' an alq'uith ts'ojol u 
la'uhuab c'al an inic, antsana' ne'ets 
ca t'ajan jitats yab pel in t'ayab u 
Tata ti eb. 14Yab quit ts'at'eychic 
c'al an fariseochic, cum jaja’ pel 
ejtil i joc'tsi axi lotocnax c'al in 
at joc'tsi. Max ca ijcan an joc'tsi 
lotocnax al i jol, ne'ets ca ijcan jaye 
ax u lotocnab an joc'tsi. 

15Тат uchan a Јеѕӣѕ c'al a Pedro: 

—Tucu lejquinchi nixe' xi jalpith 
cau tin cuenta c'al jant'o tu jolbiyab 
an inic cal a Dios. 

16 A Jesús in toc'tsiy: 

—éJayetseq'ui tata'chic yab a 
ejtiyal? 1 Jahua' in c'apal an inic 
expith u ulel tin chucul, ani talbel 

u calel tin inictal jahua’ yab alhua". 
Yab u ulel tin lej ichich. 18 Jahua’ 
quin ulu yab alhua' u tal tin lej 
ichich, ani jats c'al tu jolbiyab c'al 

a Dios. f? Tin ichich an inic и tujel i 
quithab tsalap. Jaxtam hua'"ats jita’ 
tsemthom с'а] in at inic. Jaxtam 
hua'ats jita uxumbe ani jita’ inicbe. 
Jaxtam hua'ats jita' c'ambibil c'al an 
uxum. Jaxtam hua'"ats jita’ сие”, jita’ 
janamcau, jita' quithab cahuilix c'al 
in at inic. 2 C'al patal axe’ jahua’ 
yab а1һпа', jats c'al tu jolbiyab an 
inic c'al a Dios. Yab ja tu jolbiyab 
abal yab in t'acacayal in c'ubac tam 
ne'ets ti c'apul abal max ca tsu'tat ti 
t'ocat c'al a Dios. 


A Jesüs in jelthal jun i uxum axi yab 
Israel ani c'al tu belnal јаја’ јауе 
(Mr. 7.24-30) 

21Taley tixc'an a Jesús taja’, 
cale tihua' al i cuenchalabchic 
axi cuentalith ti bichou Tiro ani 
ti bichou Sidón. 22Апі chich jun i 
uxum canaánib in thajat uchal a 
Jesüs: 

—Ajatic, tata'its pel it at xits'lab 
c'al a David. Tiquin yajnanchi cum 
c'uajchith u ts'ic'achil c'al i at'ax 
teneclab ani u lej yajchiquiyab. 

23A Jesús ni jun i cau yab in 
toc'tsiyal. Tam huahua' tu exobalil 
a Jesús i lej ucha’ a Jesús: 

—Са uch2' ca c'ale an uxum, cum 
lej it'ix ti thajajal ts'at'at c'al huahua’. 
?^Tam a Jesús in ucha' an uxum: 

—A Dios tin aba' quin chich teje' cu 
tolmiy am bichou Israel expith, cum 
jaja'chic pel ejtil i q'uibelom oveja. 

?5 Aba ani' antsana' uchan an 
uxum, bel utey ani in tuthu in 
c'ualal tin tamet a Jesús. In ucha: 

— Bel tiquin tolmiy, Ajatic. 
?6'Toc'tsin a Jesús: 

—Yab in tomnal i inic quin 
tixc'anchi am pan in tsacamilchic 
ani quim pet'nanchi am pic'o' quin 
c'apchi. 

27 Tam toc'tsin an uxum: 

—Ojni' lej chubax jahua' a ша], 
Ajatic. Aba апі, bel am pic'o' in 
c'apchal am pejlam pan ax u 
ijcanalq'ui tin mexajil in amu. 

28Тат uchan an uxum c'al a 
Jesüs: 

—Tata' ojni' mimlab, a lej belal. 
Jaxtam ne'ets tu t'ajchi jant'ini' tin 
conchamal. 

Ma tameq'ui ti canchinits an at'ax 
teneclab in ts'ic'achil nixe' xi uxum, 
ani t'ajat jilc'on jelthachits. 


A Jesüs in jelthal yan i ya'ulchic 

?93 Cale a Jesús taja' ani ta ne'ets ti 
hualchicte' am pulic lejem Galilea. 
Taley c'athiy al jun i bolchal ani 
buxcan taja’. 3° Ani ulelel yantalam i 
inicchic c'al jaja’. In chi'thali c'uets'e", 
i joc'tsi, i то”, i tsambe c'al in c'ubac, 
ani más yantalam i ya'ulchic. In 
mo'calchic tin tamet a Јеѕӣѕ ani јаја’ 
in tala’ jelthal. 31 Ani in lej jic'pal axi 
muthatchic taja' tam tin tsu'u abal u 
cahuits axi mo'ac. In tsu'u jelthachic 
axi tsambejac c'al in c'ubac ani alhua 
belalits axi c'uets'e'ac. Ani jats ti 
lej puhuethanchixchic c'al im bij in 
Diosil am bichou Israel. 


, 


A Јеѕӣѕ im pijchal am pulic mulcunel 
(Мг. 8.1-10) 


??Taley a Jesús tu caniy cu шеу 
huahue' tu exobalilchic ani tu ucha: 
—U lej yajnanchal an mulcunel, 

cum oxits a q'uicha ti c'uajat c'al 

папа’ ani yab in cua'al jant'o quin 
c'apu. Yab u le' cu aba'chic tin 
q'uima' ca c'ale el ichich, і ca luxan 
ti bel c'al i jayil. 

33Тат i conoy a Jesús: 

—éJant'o ti qui pijchi am pulic 
mulcunel ani teje' yab hua'ats ma 
ni jun i q'uimath jun ti qui elchi i 
c'apnel? 

34Тат a Јеѕӣѕ tu conoychic: 
—éJay i pan a cua'alchic? 
I toc'tsiy: 
—] cua'al buc i pan ani tsab ox i 
tsacam to'ol. 

35Тат а Jesús in ucha’ an 
mulcunel ca buxcan tsabal. ?6Taley 
im bats'u axi buc i pan ani an 
tsacam to'olchic. Tam tim bina'its 
i c'ac'namal yan c'al a Dios, in 
mu'u am pan ani tu pitha' huahua' 
tu exobalilchic qui huat'banchi 
an mulcunel. ?7 Ma tim раѓа! an 
mulcunel c'aputsitschic ani ajhuejits. 
Taley i thaya' an jilc'omach, ma 
buc i t'ocnal t'uchichithits. 38 Ajith 
expith an inic pel i tse' mil axi 
c'aputschic, ani yab ajith an 
tsacamchic ani an uxum axi c'aputs 
jaye. ?? Taley а Jesús in aba'its ca 
c'ale an mulcunel, ani jaja' ta otsits 
alitan ca c'ale tihua' ti tsabal 
Magdala. 


An fariseochic ani an saduceochic 
in le' quin tsu'u i labith t'ajbilab ti 
tsu'bixtalab 
(Mr. 8.11—13; Lc. 12.54—56) 


1 Talchic i fariseo ani i 
saduceochic chich abal 

quin tsu'u a Јеѕӣѕ. Cum tocat in 

le quin tacchiquiy a Jesús, in 

ucha' quin t'aja' i labith t'ajbilab ti 

tsu'bixtalab abal quin tejhua'metha' 

max chubax in cua'al in tsap c'al a 
Dios ti eb. 2А Jesús in ucha'chic: 

—Tata'chic tam ca tsu'u u 
otscanalits a q'uicha tsacninil an 
c'ay'lal, tam a ulal abal ne'ets ca 
chuthey alabel an q'uicha. ?Jaye 
tam ca chutheyits tsacninile bel 
an c'ay'lal ani max mapulits, tam 
a ulalchic abal ne'ets ca c'uajiy an 
q'uicha yab alabel. Tata' ojni'chic 
it lej eb tsalpathq'ui ani yab it lejat 
tsalpath ta ejattal. A tso'obchic an 
tsu'bixtalab al an c'ay'lal, ani ma ni 
hue' yab a tso'ob an tsu'bixtalab axi 
nan u t'ajal c'al in lej tsap a Dios 
ti eb. ^An inicchic axi pojcax in 
ichich ani yab belom c'al nana; jats 
ax in le' abal nan cu t'ajaye i labith 
t'ajbilab, ani yab ne'ets cu t'aja". 
Expith ca t'ila'chic jahua' labith 
t'ajchinenec ti biyal in caulomejil a 
Dios Jonás. 

Tam tixc'an a Jesús c'al jaja'chic, 
ta c'ale. 


An c'ac'chixtalab c'oye c'al an 
fariseochic 
(Mr. 8.14—21) 


5U ultsits huahua' tu exobalil a 
Jesús jum poque’ am pulic lejem 
ani yab jant'o i cua'alchic qui c'apu, 
cum i uc'chiychic qui ne'tha' am 
pan. Tam a Jesús tu ucha'chic: 

— Ca lej t'aja'chic ti cuenta yab ca 
bats'u an c'ac'chixtalab c'oye ax in 


cua'al an fariseo ani an saduceochic. 


TTam i uluchic: 

—Antsana' hualam in ulu cum yab 
i cua'al i pan. 

8 Cum а Jesús іп tso'ob abal 
antsana' i uluchic, jaxtam tu 
ucha'chic: 

—éJale' a ulalchic abal yab а 
cua'al i pan? Tata'chic ojni' yabaye 
tin alhua' belamal. ?éJale' ma 
lejat yabaye tin exlanchal u lej ey? 
Hualam a uc'chiyamalits nixe' xi 
bo' i pan c'al tu pijchiyamal bo' 
mil i inicchic ani an t'ocnalchic 
t'uchichith c'al i jile'omach 
ax a Һауа’ jaye. 19Јауе a 
uc'chiyamalchic nixe' xi buc i pan 
cal tu pijchiyamal tse’ mil i inicchic 
ani an t'uchichith t'ocnalchic c'al 
an jilc'omach ax а thaya’. !! Yabaye 
a ejtiyamalchic abal nan yabq'ui 
tu uchamal i cau tin cuenta i pan 
tam tu ucha'chic ca t'aja' ti cuenta 
yab ca bats'uchic an c'ac'chixtalab 
Coye ax in cua'al an fariseo ani ап 
saduceochic. 

12Ма tamits i ejtiyits abal a Jesüs 
in t'ipchixnanchal in exobchixtal 
an fariseochic ani an saduceochic 
cal nixe’ xi c'ac'chixtalab c'al an 
с’оуе. 


А Pedro in olnal abal а Jesús ja'its а 
Cristo 
(Mr. 8.27-30; Іс. 9.18-21) 


13 Tam tu ultsits huahua’ junax 
c'al a Jesüs ti tsabal Cesarea Filipo, 
јаја’ tu conoychic: 

—éJant'ini' hualam tin olnal an 
inicchic c'al u ey nana' tin Juntal 
patal an inicchic? 

14] toc'tsiy: 

—Talchic in ulal abal tata’ pel it 
Juan pujax ani talchic in ulal abal 
pel it Elías. Jaye hua'ats jita'chic 
in ulal abal pel it Jeremías, ani 
max i pel it caulome c'al a Dios axi 
junaquecua'. 

15Тат a Jesüs tu conoyale: 

— Апі tata'chic jant'ini' tin 

exlanchal u ey? 
16Tam toc'tsin a Pedro: 

—Tata'its ojni' pel it Cristo ax it 
bijithits ne'ets quit aban c'al a Dios 
quit chich. Pel ti Tsacamil a Dios ax 
in ey ejat abal ets'ey. 

17 Toc'tsin a Jesús: 

—Simón ti tsacamil a Jonás, it lej 
lablinchith cum u Tata ti eb jats ax 
ti tso'oblinchi ta ichich u lej ey. Yab 
ja i inic ax ti tso'oblinchi. 18 Tata' 

a bij tit Pedro ax in le' quin ulu 
t'ujub. C'al tata' ne'ets cu tamcuy 
u bichohuil, ani yab ne'ets ca 
ejtohuat ca atan ni c'al in tsap an 
tsemla. 1 Nan ne'ets tu pitha' a lej 
uchbil tin cuenta jant'ini' tin t'ajal 
a Dios ti Ts'ale. Jahua' a Dios ti eb 
in ulumalits alhua' quin taja’ u 
bichohuil ani jaye jahua' yab alhua' 
yab quin баја’, jats ca huat'banchi. 
20Тат a Јеѕӣѕ tu ucha' huahua' 
tu exobalilchic yab qui olchi jita 
max jaja'its pel a Cristo axi bijithits 
ne'ets ca aban c'al a Dios ca chich. 


A Јеѕӣѕ in olnal abal ne'ets ca tsemtha 
(Mr. 8.31—9.1; Lc. 9.22-27) 


21 Ma tamits а Jesús in ts'i'quiy 
tucu lejquith olchi huahua' tu 
exobalilchic abal jaja' lej bijchithits 
ca lejat c'ale ti Jerusalén ani ca lej 
yajchiquiyat. Ca bina tin c'ubac 
an yejtselabchic ani c'al an oc'lec 
pale'chic ani са] axi exobchixchic 
c'al an ts'ejcath cau binath c'al a 
Moisés. Ca tsemtha ani oxchilab 
quicha ne'ets ca ejtha, in ulu. ??Tam 
a Pedro in ne'tha' hue' pil a Јеѕӣѕ ani 
in c'uiyath ucha’ апѓѕе”: 

—]bac in le’ a Dios quit 
yajchiquiyat, Ajatic. Ni abal jay 

пі jita' yab ne'ets quin ejtou ti lej 
yajchiquiy jant'ini' a ulumalits. 
?3Huilq'uin a Jesús in toc'tsiy: 

—Satanás, quit tixc'an c'al папа’. 
Tata' ojni' a le'ac tiquin t'apchi 
u tsalap. Yab a tsalapnanchal in 
tsalap a Dios, expith in tsalap an 
inic jats a tsalapnanchal. 

?^Tam a Jesús tu ucha' huahua' tu 
exobalilchic: 

—Quin t'ajat jilcachiquiy in cuete' 
culbetal jitats in le' ca ts'at'ey c'al 
папа’. Aba апі? max yajchiquiyat 
c'al ап inicchic ani ma ca lena 
ca tsemtha, bel tiquin ts'at'enchi. 
?5 Jitats in le' expith quin t'aja' 
in cuete' culbetal, jats ne'ets ca 
q'uibey. Jitats quim bing’ tim Ба’ 
с'а] tu ebal nana; jats ne'ets ca 
jec'ontha. ?9Ni jant'o ti exbath max 
an inic quin tala' c'alna' jahua' teje' 
tsabal ani quin q'uiba'its in ejattal. 
Ni jant'o yab hua'ats in exbath 
ejtil in c'athpich exbath in ejattal. 
27 Мапа’ tin Juntal patal an inicchic 
ne'ets quin huichiy junil junax c'al 
an ángelchic quim puhuethanchat 
u bij c'al u Tata ti eb. Tam ne'ets 
cu jalbinchi ti junchic an inicchic 
jahua'its in t'ajamal. 281еј chubax 
nan tu uchal abal hua'ats axi 
tata'chic yab ne'ets quit thubat 
tsemets, biyat ma tiquin tsu'u nana' 
tin Juntal patal an inicchic in 
c'uajatits tin lej Ts'ale. 


A Jesús in tejhua'methal tim Ьа? hue’ 
jalc'uthits іп tejhua' inictal 


(Mr. 9.2-13; Іс. 9.28—36) 
1 7 Acac a q'uicha talbel a 
Jesús in ne'tha! a Pedro 
ani a Jacobo ani a Juan ax pel 
in ebchal a Jacobo al i t'ec'at ос’ 

bolchal. ?Taja' in tejhua'methal tim 
Ба’ cal jaja'chic hue’ jalc'uthits іп 
tejhua' inictal. In hual lej ts'umimil 
ejtil a q'uicha ani lej maq'uiq'uil 

in toltomil. Ani jun jic'tohual 
jaja'chic in tsu'u jaye c'uajatits a 
Moisés ani a Elías ti t'ilomchic c'al 
а Jesús. *Tam a Pedro in ucha' a 
Jesüs: 

—Ajatic, tequeth alhua' abal xo’ 
teje' и junat c'uajatchic huahua’. 
Max a le'ac, qui ts'ejca' ox i pathel 
ata, jun abal tata’, ani jun abal a 
Moisés, ani jun abal a Elías. 

5Тат ti exome ti cau a Pedro, 
tam ti chich jun i mule' i tocou ti 


eb lej tajax c'al ti paxq'uiq'uiyatchic. 


A] nixe' xi tocou in ats'a'chic u cau 
a Dios antse*: 

—Axe' ja'its и ichich hual 
Tsacamil. In culbel c'al jaja’. Jats 
јаја’ ca ats'anchichic in cahuintal. 

Tam tin ats'a'its nixe’ xi cau axi 
ox an exobal, nuc'pachiquin tsabal, 
ani lej jiq'uelchic. "Tam utey a 
Jesús ani in tacchichic, ani in ucha’: 

— Quit ts'aquiychic yabats quit 
jiq'uey. 

8Тат in met'alchic апі in tsu'u 
expith jilc'on a Јеѕӣѕ. Xant'ojits а 
Elias ani a Moisés. 

?Taley tam ti ne'ets pa'a'alchic a 
Jesüs c'al axi ox in exobalil al am 
bolchal, a Jesás in ucha'chic: 

—Jahua' xohue' a tsu'umalchic 
yab ca olchi jita’. Ca aychi ma tam 
папа’ tin Juntal patal an inicchic 
quin ejthajits ti al an jolimtalab. 

10Tam conoyab a Jesús c'al 
jaja'chic: 

—éHualam max chubaxcua' jahua' 
in ulal an exobchixchic c'al an 
ts'ejcath cau binath c'al a Moisés, 

abal a Elías oc'chith ne'ets ca chich 
ani talbel ne'ets ca chich a Cristo? 
11A Jesús in toc'tsiychic: 

—Lej chubax ne'ets ca oc'chith 
chich a Elías quin tala' ts'ejcanchi 
patal. 12Апі nan tu uchalchic abal 
che'nequits jun axi ejtil a Elías. 

Pel ja axi t'ajchinenec quithab c'al 
an inicchic, cum antsana' Іе?па ca 
t'ajchin. Jant'ini' ti yajchiquiyame 
јаја’ c'al an inicchic, antsana' папа’ 
tin Juntal patal an inicchic ne'ets 
quin yajchiquiyatne. 

13Tam in exobalilchic a Jesús in 
ejtinchits abal antsana' a Јеѕӣѕ in 
olnal a Juan pujax c'al nixe' xi cau. 


A Jesús in canchal i at'ax teneclab 
jun i cuitol 
(Mr. 9.14—29; Lc. 9.37-43) 

^ Taley и ulits huahua' jun ti 
muthat an inicchic, ani taja' utey 
jun i inic in tuthuhual in c'ualal tin 
tamet a Jesús. In ucha’: 

15—Ajatic, tiquin yajnanchi u 
cuitolil cum u ts'ebtsinal ani in lej 
yajchicnal. Yan i calat u ijcab al i 
camal ani al i jæ’. 160 chi'thanchi a 
exobalilchic, ani yab in ejtou quin 
jelthæ’. 

17 Toc’tsin a Jesús: 

—Tata' ojni'chic it lej q'uibts'oth a 
tsalap ani yab tim belal. In ohuat 
c'uajinec c'al tata'chic tu c'aya'nal, 
ani yabaye tim belamal. Tiquin 
chanchi an cuitol teje’. 

18Tam a Jesús in c'uiya' an at'ax 
teneclab ani in canchi an cuitol. 
Tameq"ui jelthajits. 

19Talbel huahua' tu exobalil i 
conoyal a Jesús antse*: 

—éJale' yab i ejtou huahua' qui 
canchi an cuitol an at'ax teneclab? 

20Toc’tsin a Jesús: 

—Jats cum yabaye a lej 
belamalchic a Dios ta ichich. Lej 
chubax nan tu uchalchic max a 
cua'al a belomtal tsipili' ejtil i 
iyalab mostaza, ne'ets ca ejtou ca 
ucha' nixe' xi ts'en ca tixc'a ani 
ne'ets ca tixc'a. Patal ne'ets quit 
t'ajchin c'al a Dios max a lej belal 
ta ichich. ?! Nixe' an at'ax teneclab 
ne'ets ca ejtouchic ca caltha', expith 
quit lej olon ani quit pablats yab 
quit c'aputs. 


A Jesüs in olnal junil abal ne'ets ca 
tsemtha 
(Mr. 9.30-32; Іс. 9.43-45) 


22Тат tu xe'ets huahua' с'а] a 
Јеѕӣѕ ti Galilea, tu uchalchic junil 
abal јаја? іп Juntal patal an inicchic 
ne'ets ca bina tin c'ubac i inicchic. 
?3 Ca tsemtha ani oxchilab q'uicha 
ca ejtha. Ani u lej t'e'pinal huahua' 
c'al nixe' xi cau. 


An tumin tin cuenta an tiyopan 


?^Taley u ulits huahua’ junax c'al 
a Jesús ti Capernaum. Таја’ chich 
i penal tuminchic tin cuenta an 
tiyopan, ani conoyab a Pedro: 

— Іт binal a Exobchixal ап 
tumin tin cuenta an tiyopan? 

?5'Toc'tsin a Pedro: 

—Ojni' im binal. 

Tam otsits a Pedro al i ata ani 
conoyab c'al a Jesüs: 

—éJant'ini' ta tsalpanchal 
Simón, an ts'alechic teje' tsabal 
in conchal an jalbixtalab tumin 
in tsacamilchic o' in conchal 
q'ue'atchic ax и abatnab с'а1 јаја’ ? 

?6'Toc'tsin a Pedro: 

—In conchal q'ue'atchic. 

Tam uchan cal a Jesús: 

—Tam yab in cua'al in uchbil in 
tsacamilchic an ts'ale quim bina' 
an jalbixtalab tumin. ?"Bel abal 
yab qui t'apchi in tsalap am penal 
tumin expith qui binanchi. Quit 
c'ale tihua' ti pulic lejem ani an 
c'a'al to'ol axi ca c'ut'bay, jats са 
caltha*. Tin һи? ne'ets ca elchi jun 
i tumin axi quim baju abal nan 
cu binanchi ani abal tata'te ca 
binanchi. Jats ca ne'thanchi ani ca 
binanchi tin cuenta an tiyopan. 


Jita' axi más huinat exbath in ey 
(Mr. 9.33—37; Lc. 9.46—48) 


1 Taley huahua' tu exobalil i 
conoy a Jesüs: 

—éJita' axi más huinat exbath in 
ey tin tamet a Dios ti eb? 

?Tam a Jesüs in caniy ca chich 
jun i tsacam, ani in c'uajba' ti tamet 
huahua’. ?Taley tu ucha'chic: 

—Lej chubax nan tu uchalchic 
patal max yab ca co'oy a ichich 
tsa'at ejtil in ichich i tsacam, a Dios 
yab ne'ets quin t'aja' ti Ts'ale ta 
ichich. 4Jitats quin tsa'ca' tim Ба’ 
ejtil in ichich axe' xi tsacam, jats ax 
im bajuhual ti más huinat exbath 
in ey c'al a Dios. Апі jitats quim 
bats'u i tsacam c'al tin ebal u bij, 
tin mac'uchith bats'uhualne. 


An hualbinthomchic 
(Mr. 9.42-48; Lc. 171-2) 
8Lej c'athpich hualbith jitats 

quin t'ajchi ca hualbin jun i tsacam 
axi nan tim belal. In tomnalac ca 
palchin i alchic tsa' t'ujub tin nuc' 
an hualbinthom ani ca pet'na al 
i pulic lejem ca t'ajat uctsin. "Lej 
ts'ejhuantal an inicchic teje' tsabal 

cum hua'ats yan jant'o c'al ta ca 
hualbintha. Ets'ey hua'ats ax u 
hualbinthom. Ani lej ts'ejhuantal 
an hualbinthom cum ne'ets ca lej 
yajchiquiyat c'al a Dios. 

8 Мах ti hualbinthalac a c'ubac o 
a acan in tomnal ejtil max ca t'ajat 
muts'q'uiy jun a c'ubac o jun a acan 
ani ca pet'na* In tomnal quit otsits 
tihua' ti eb c'al a Dios c'al juncats 
a c'ubac о c'al juncats а асап, ani 
yab quit jolohuat quit ets'ey c'uajiy 
al am pulic c'amal са] tsab a c'ubac 
о c'al tsab a асап. ?Max a hual ti 
hualbinthalac in tomnal ejtil max 
ca t'ajat caltha' jun a hual ani ca 
peťna’. In tomnal quit otsits tihua' 
ti eb c'al a Dios c'al juncats a hual, 
ani yab quit jolohuat ti al am pulic 
c'amal c'al tsab a hual. 


An jalpith cau c'al an oveja axi 
q'uibenec 
(Lc. 15.3—7) 


10 Yab ca uluchic abal an tsacam 
yab in cua'al in exbath. Nan tu 
uchal abal in lej cua'al, ma ets'ey 
u lej beletnab c'al an ángelchic 
axi tihua' c'uajat ti eb c'al u Tata. 

"1 Мапа’ tin Juntal patal an inicchic 
in che'nec cu jec'ontha' jitats 
q'uibenec xe'ets al an hualabtalab. 

12; Jant'ini' ta tsalpayalchic ne'ets 
quin t'aja' max jun i inic in cua'al 
bo' inic i ovejachic ani ca q'uibey 
jun? Auxe' max yab i ne'ets quin 
jila' axi tse' inic c'al lajuj beleu 
ti ac'ul al am bolchal, ani axi 
jun q'uibenec ne'ets ca c'ale quin 
alimichiquiy. 1 Мах quin ela’ ne'ets 
ca c'athpich culbe c'al axi juncats 
q'uibenecac ani yab ejtil cal axi tse’ 
inic c'al lajuj beleu yab q'uibenec. 


40 


14 Antsana' i Tata ti eb yab in le 
abal ca q'uibey ma ni jun i tsacam. 


Qui paculanchi i at belom 
(Lc. 17.3) 


15Max a at belom u hualbinal c'al 
tata’, tam ca cuete' ts'ejca'chic са] 
tsab ta eb. Ca tso'obliy c'al in hualab, 
ani max ti c'ac'nanchi a cahuintal 
tam ne'ets ca ejtou quit juncunchic. 
16 Max yab ti c'ac'nanchi a cahuintal, 
tam ca ne'tha' tsab ox i belom 
quin ats'anchi jant'o a ulalchic. 
17 Ani max axi hualbinenec yab 
quin c'ac'nanchi in cahuintal 
jaja'chic, tam ca olchi an cau an 
tamcunel ebchalab. Ani max jaja' 
yab quin c'ac'nanchi in cahuintal 
an tamcunel ebchalab, tam ca 
ajiyat ejtil max pel i pil inic o ejtil 
am bats'c'ul jalbixtalab tumin tin 
cuenta an gobierno axi yab belom 
cal a Dios. 

18Nan tu uchalchic an chubaxtalab. 
Ca huat'banchi an ebchalabchic an 
cau jahua' a Dios ti eb in ulumalits 
alhua' quin t'aja' ani jaye jahua’ yab 
alhua' yab quin t'aja' jaja'chic. 

19Nan tu uchalchic max tsab ta 
eb ca junax conchi jant'o u Tata ti 
eb, јаја’ ne'ets ti pitha’. 20 Апі max 
it tamcuthits tsab ox ta eb c'al tin 
ebal u bij, nana'ne taja’ ne'ets quin 
c'uajiy c'al tata'chic. 

21Tam utey a Pedro c'al a Jesús 
ani in conoy: 

—éJayil і calat cu paculanchi и 
ebchal ca hualbin c'al папа’ ? Ма 
expith buquil cu paculanchi? 

22 Toc’tsin a Jesús: 

—Yab expith buquil, ma jayil ca 
hualbin. Nan tu uchal ca ets'ey 
paculanchi. 

An t'ojnal axi yab in 
le' ti paculanchix 

?3Nan ne'ets tu olchichic jant'ini' 
tin t'ajal a Dios ti Ts'ale ti eb. In 
t'ajal ejtil i ts'ale ax и nenchab с'а] 
in t'ojnalilchic. ?^In caniy ca chich 
jun axi c'al tu nenchab lej yantalam 
i milchic i pexu. 25Сит yab in 
cua'al jant'o c'al ti quin jalbiy an 
toc'lab, uchan c'al an ts'ale quin 
nuju in tomquil ani in tsacamilchic 
ani patal jahua' in cua'al abal quin 
ejtou quin jalbiy jahua' in ne'thal. 
26Тат an t'ojnal in tuthu in c'ualal 
tin tamet an ts'ale ani in lej canat 
ucha’ antse* Tiquin aychiye ani 
ne'ets tu tala' jalbinchi jahua' tu 
nenchal. 27 Ani cum lej yajnanchix 
an ts'ale, jaxtam in tala' paculanchi 
an toc'lab ani in hualca' ca c'alets 
yabats in ne'thal jant'o. ?9 Tam ti 
calejits nixe' xi t'ojnal ani ne'etsits 
ti bel, in tamu in at t'ojnal c'al 
ax tu nenchab tsab ox pexu. In 
yac'uchi in nuc' ani in thi'chi. In 
ucha* Tiquin thubat jalbinchi jahua' 
tin nenchal. ?? Tam in at t'ojnal 
in tuthu in c'ualal ani in lej canat 
ucha’ апіѕе”: Tiquin aychiye ani 
ne'ets tu tala' jalbinchi jahua' tu 
nenchal. ?? Ani ni hue’ yab in le’ 
quin aychi. Tocat in ne'tha' abal 
ca baliyat al i huic'axte". In ucha’ 
am beletnom huic'axte' yab quin 
hualca' ma quin tala’ jalbiy an 
сосЛаЬсиа’, 31 Ani q'ue'atchic in at 
t'ojnal in exla'its abal antsana' ti 
t'ajchinenec in at t'ojnal, ani jilc'on 
lej t'e'pithchic. C'alechic quin olchi 
an ts'ale jant'ini' ti t'ajchinenec in 
at t'ojnal. 22Тат an ts'ale in ulu ca 
chanchin ax im paculanchamal lej 

yan an toc'lab. Ulits ani uchan: Tata’ 
ojni' lej pojcax a ichich. Nana' tu 
paculanchi lej yan an toc'lab cum 
tin lej pacabetha'". 331п tomnamalac 
a yajnanchamalac a at t'ojnal 
jant'ini' nana' tu yajnanchi. ?^Tam 
lej tsacuy an ts'ale, ma im bina' ca 
baliyat jaye ti al an huic'axte". In 
ucha' am beletnom huic'axte' yab 
quin hualca' ma quin tala' jalbiy an 
toc'lab. 

35Тат a Jesús in ulu: 

—Aniye jaye u Tata ti eb ne'ets ti 
t'ajchichic max yab ca paculanchi 
in hualab a at belom c'al patal a 
ichich. 


A Јеѕӣѕ in exobchal tin cuenta an 
jilcacaxtalab c'al i tomquilab 
(Мг. 10.1—12; Lc. 16.18) 


1 Tam ti talits antsana' ti 

exobchix a Jesús cale ti 
Galilea, c'ale ti Judea ani ulits ma 
tihua' jec'at am pulic itse’ Jordán. 
?Lej ts'at'enchab c'al yan i inicchic. 
Taja' in jelthal an ya'ulchic. 

*Tam utey i fariseochic in le’ quin 
tacchiquiy а Јеѕӣѕ, ani conoyab 
јаја”: 

— а jilal а Dios an inic 
quin jilcacay in tomquil с'а] 
jant'oquitsq'ui tam ebaltalab? 

^^ Jesús in toc'tsiychic: 

—A ajiyamalchic an T'ocat 
Thuchlab abal tam ti yabaye hua'ats 
jita' teje’ tsabal, tamna’ a Dios іп 
ts'ejca' jun i inic ani jun i uxum. 
5Jaxtam in ulu a Dios abal an inic 
ca tixc'an c'al in tata ani in mim 
abal ca juncun c'al in tomquil. Ani 
tam juncunenequitschic ejtil max 
juncatsits tin ebchiccua'. Cum 
antsana' juncatsmethachits jaja'chic 

c'al a Dios ani ejtil yabats tsab, 
jaxtam yabats alhua' max an inic 
quin jilcacay in tomquil. 

7 Ani conoyabe a Jesús: 

—éJale' tam in ulu a Moisés abal 
an inic max ne'ets quin jilcacay in 
tomquil, ca oc'ox ts'ejcanchat ani ca 
pithan an и jun tu olnab jale ne'ets 
ca jilcacayat? 

8A Jesüs in ucha'chic tam: 

— Cum lej t'ujbathchic in ichich an 
inic, jats tin thucha' a Moisés abal 
bel an inic quin jilcacay in tomquil. 
Tam ti lej c'a'alac yab pel in lej 
culbetal a Dios an inic quin jilcacay 
in tomquil. ?Nan tu uchalchic abal 
max jun i inic quin jilcacay in 
tomquil ani yab tin ebal abal pel 
i inicbe, ani max ca tomquin cal 
q'ue'at i uxum, tamna’ јаја’ pel i 
uxumbe. Ani max i inic ca tomquin 
c'al i uxum axi jilcacathits tin ebal 
abal pel i inicbe, tamna' јаја’ pel i 
uxumbe jaye. 

'Ü Tam huahua’ tu exobalil a Jesús 
i ulu: 

— Max antsana' lej tsapic in uchbil 
an tomquith inic c'al in tomquil, 
tam hualam in tomnal yab ca 
tomquin. 

11A Jesús tu toc'tsiychic: 

—Yab tim patal an inicchic 
in ejtohual quin ejtiy jahua' u 
ulumal. Expith jitats ca pithan an 
tsalpathtalab c'al a Dios, jats ne'ets 
quin ejtiy. '?Hua'ats talchic i inic 
yab u tomquinal cum in t'ajtalits 
ey pel i eunuco ani hua'ats jaye 
axi pel i t'ajanthach eunuco c'al 
in at inic. Hua'ats i inicchic jaye 
yab u tomquinal cum antsana' pel 
in culbetal a Dios ti eb. Jitats in 

ejtohual, quin alhua' ejtiy axe' xi 
cau. 


A Јеѕӣѕ im bats'uhual an tsacamchic 
(Mr. 10.13-16; Lc. 18.15-17) 


13Та]еу chanchinal a Jesüs 
i tsacamchic abal ca punchin 
in c'ubac ani ca conchinchat i 
lablinchixtalab c'al a Dios. Ani 
huahua’ tu exobalil а Jesús i c'uiya' 
an chi'thomchic. 

14Tam a Jesús tu ucha'chic: 

—Yab ca c'anchi an tsacamchic 
yab ca chi'tha c'al папа’, Expith 
jitats tsa'at in ichich ejtil in ichich i 
tsacam, jats ax im bats'uhual a Dios 
ti Ts'ale tin ichich. 

15Тат ti talits a Jesús quim 
punchi in c'ubac antsana' nixe' xi 
tsacamchic, tam c'alets. 


Taunab a Jesüs c'al jun i cuitol inic 
rico 
(Mr. 10.17-31; Іс. 18.18-30) 
6 Chich jun i cuitol inic c'al a 
Јеѕӣѕ in conoyal: 

—éJant'o pel и uchbil cu taja’ abal 
quin it ejatliyat abal ets'ey? Tata’ it 
alhua' exobchix tiquin ucha". 

17 Toc'tsin a Jesús: 

—éJale' tin uchal tin alhua' ? 
Hua'ats juncats expith axi alhua', 
jaits a Dios. Max a le' quit it 
ejatliyat abal ets'ey, ca putu c'al in 
uchbixtalchic a Dios. 

18Тат in conoyale an cuitol inic: 
—éJahua' tam uchbixtalab? 
Toc'tsin a Jesüs: 

—Yab ca tsemtha' a at inic. Yab 
quit uxumbejin. Yab quit cue'en. Ni 
jita' yab ca t'ajchi an janamtalab. 
19 Ca c'ac'na' a tata ani a mim. 

Ca c'anitha' a at inic jant'ini' ta 
c'anithal ta Ба’. 
20 Toc'tsin an cuitol: 

—Ma tam tu tsacamtal и tala’ 
putumal an uchbixtalab c'al axe’ 
ax tin uchamal. éJant'o hualam u 
q'uibchale cu t'aja' ? 

21Toc’tsin a Jesús: 

—Max a le' са baju tit huinat 
alhua' inic, quit c'ale ca tala’ nuju 
jahua' a cua'al ani ca pitha' an 
tumin an ts'ejhuantalchic. Ma tam 
tiquele quit huichiy ani tiquin 
ts'at'enchi. Tam ojni' ne'ets quit 
pithan yan i c'alab tihua' ti eb. 

22Tam tin ats'a' an cuitol inic 
antsana' an cau, cale lej t'e'pith in 
ichich cum in Је’ quin cuete' c'alna' 
axi yan in cua'al. 

23Тат a Jesüs tu ucha'chic 
huahua' tu exobalil: 

—Chubax man tu uchal abal lej 
q'uibat an ricochic quim bats'u 
a Dios ti Ts'ale tin ichich. 24Ти 
uchalchic abal lej q'uibat ca huat'ey 
jun i camello tin lo'tal in acan an 
t'ithab, ani lej huat'ath más q'uibat 
abal i rico quim bats'u a Dios ti 
Ts'ale tin ichich max quin huat'ath 
tsapna' axi yan in cua'al. 

?5' Tam huahua' i ats'a! nixe’ xi cau 
i lej jic'pal, ani i conoyal jun c'al хі 
jun: 

—éMax chubax antsana' jahua' 
in ulu, tam jita' hualam ne'ets ca 
ejtohuat ca jec'ontha? 

?6 A Jesüs tocat tu met'a'chic ani 
tu ucha’: 

—An inicchic yab in ejtohual quin 
cuete' jec'ontha' tim Ба”, expith c'al 
a Dios ojni' ne'ets ca ejtohuat ca 
jecontha. A Dios expith patal іп 
ejtohual quin Раја”. 

27 Tam uchan a Jesús c'al a Pedro: 

—Ajatic, huahua' i tala’ jilamal 
i c'al jahua’ і co'oyamal, ani хо’ и 
ts'at'enec c'al tata’. éJant'o tam 
alhua'talab ne'ets qui bats'u? 

?8'Toc'tsin a Jesús: 

—Nande' tin Juntal patal an 
inicchic ne'ets quin chich quim 
buxcan tu ts'alat lactemil cu t'aja' 
tin lej Ts'ale ti al an it eb. Chubax 
nan tu uchal abal tata'chic ax it 
ts'at'enec c'al nana' ne'ets quit 
buxcan ti lajuj tsab i ts'alat lactem 
ca ts'ejca' axi lajuj tsab i cuenel 
am bichou Israel. ?? Patal jitats in 
jilamalits jant'o c'al tin ebal u bij 
ne'ets ca pithan yan más c'al a Dios. 
Ma bo' inic huichc'othe ne'ets ca 
pithan max quin jila’ in q'uima', 
max in ebchal, max in uxum ebchal, 
max in tata, max in mim, max in 
tomquil, max in tsacamilchic, max 
in tsabalil. Ani ti eb ne'ets ca c'uajiy 
it ejatlith abal ets'ey. 30 Hua'ats 
xohue' teje’ tsabal yan i inicchic 
pulic in ey, ani talbel ne'ets ca 
ajiyat ti tsipilin in ey ti eb c'al a 
Dios. Hua'ats jaye yan i inicchic 
axi xohue' tsipilin in ey, ani talbel 
ne'ets ca ajiyat ti pulic in ey ti eb 
c'al a Dios. 


An t'ojnalchic 

2 Ne'ets tu olchiyechic 

јапііп? tin t'ajal a Dios ti 
Ts'ale. Jant'ini' jun i amu са c'ale 
thajujul quin aliy i t'ojnal ca t'ojon 
c'alilab t'uthublom, апіѕапа’ a 
Dios in aliyal jita' quin t'ojontha' 
tin t'ojlabil. 2Ап amu in ts'ejca' an 
cau c'al an t'ojnalchic abal quin 
jalbiy c'al jun i tumin denario ta 
q'uicha. Tam in aba' ca c'alechic 

quin t'ojonchi an lab t'uthublom. 
3Talbel ti beleu hora an thaju 

cale an amu tin q'uima' ani c'ale 

ti plaza. T'aja' in tsu'u i inicchic 
xe'tsitsilq'ui yab jant'o ta ca t'ojon. 
^In ucha'chic: Quit c'alechicte 

ca t'ojonchi an lab t'uthublom 

ani ne'ets tu alhua' jalbinchi a 
q'uichajil. Ani c'ale jaja'chic jaye 
ca tojon. 5Jaye ti ts'ejel quicha 
апі ti ox hora an huacal сае an 
amu quin aliye i t'ojnal. 5C'ale 
jaye ti bo' hora an huacal ani in 
ela' q'ue'at i inicchic yab jaye jant'o 
ta ca t'ojon. In ucha'chic: éJale' 

a palc'anchamal an hora yab it 
t'ojnenec? "Toc'tsinchic: Cum yab 
jita' tucu t'ojontha", jaxtam yab и 
t'ojnenec. Tam uchanchic c'al an 
amu: Quit c'alechicte ca t'ojonchi 
an lab t'uthublom ani ne'ets tu 
alhua' jalbinchi a q'uichajil. ?Tam 
ti aclejits, tamna' in ucha' an amu 
an cuentalom t'ojnal: Ca caniy ca 
chich an t'ojnalchic an ca jalbinchi 
an t'ojlab. Oc'ox ca jalbinchi 

axi lej taltalabits ulits ca t'ojon, 
tiq'uele ca jalbinchi axi lej oc'ox 
ulits ca t'ojon. ?Tam chichchic 

ax in ts'i'quiyamal ti t'ojnal ma ti 
bo' hora an huacal, ani ti junchic 
pithan quithat jun i tumin denario. 
10Та]еу chichchic jaye axi oc'ox 
ulits ca t'ojon, ani in tsalpayal abal 
ne'ets ca pithan más an tumin. 
Ani jaja'chic jayetseq'ui pithan 

ti junchic jun i tumin denario. 
"Tm bats'u an tumin ani tocat in 
c'uiyalchic an amu. '?In uluchic: 
Axi taltalabits ulits ca t'ojon expith 
t'ojnenec jun i hora ani pithnenec 
an tumin jant'ini' huahua’. Patal 

a quicha huahua’ u t'ojnenec ani 

i yajchicnamal an c'ac'al. Tam 
toc'tsin an amu: Pay'lom, nan yab 
tu cue'chal ni jant'o. I ts'ejca'its an 
cau abal nan ne'ets tu jalbinchichic 
c'al jun i tumin denario. 14Ca 

t'ajat bats'uchic an jalbixtalab ani 
huinits quit c'ale. Pel u culbetal cu 
jalbinchi jayetseq'ui axi taltalabits 
ulits ca t'ojon jant'ini' tata'chic ax it 
oc'ox ulits. 150 ejtohual cu taja’ c'al 
и tuminal jahuats nan cu 1е'па'. Yab 
ca co'oy i pa'ixnomtalab ta ichich 
c'al jahua' alhua' и t'ajamal, in ulu 
an amu. '6Ani in uluye а Jesús: 
Hua'ats i inicchic и tsalpanchab 
yab exbath in t'ojlabil c'al in at inic, 
ani c'al a Dios ojni' и tsalpanchab 
exbath in t'ojlabil. Hua'ats i inicchic 
u tsalpanchab exbath in t'ojlabil 
c'al in at inic, ani c'al a Dios u 
tsalpanchab yab exbath in t'ojlabil. 
Hua'ats yan i inicchic и caniyab 

c'al a Dios ca tojon cal jaja", ani 
hue' expith axi tacuthits ja'its ax u 
t'ojnal. 


In olnal junil a Јеѕӣѕ abal ne'ets ca 
tsemtha 
(Мг. 10.32-34; Lc. 18.31-34) 


17 Tam tu ne'etsits huahua' lajui 
tsab tu exobalilchic junax c'al a 
Јеѕӣѕ ti Jerusalén, и peley hue' ti 
bel. Tam a Јеѕӣѕ tu ucha'chic: 

18 Ca lej t'aja'chic ti cuenta xohue' 
hue'its cu ulits ti Jerusalén. Taja' 
папа tin Juntal раѓа] an inicchic 
ne'ets quim bina tin c'ubac an 
oc'lec pale'chic ani tin c'ubac axi 
exobchix c'al an ts'ejcath cau binath 
c'al a Moisés. Jaja'chic ne'ets tiquin 
jolbiy abal quin tsemtha. !? Taley 
ne'ets tiquin huat'ba' tin c'ubac axi 
yab Israelchic. Ani jaja'chic ne'ets 

tiquin tilibna' ani tiquin huithc'oy, 
ani ma tiquin t'ajat tsemtha' ti al 
an cruz. Aba ani' quin tsemtha, 
oxchilab q'uicha ne'ets quin ejtha ti 
al an jolimtalab. 


Conchinchab i alhua'talab a Jesüs 
c'al in mim a Jacobo ani a Juan 
(Mr. 10.35—45) 


?0 Tam uteychic c'al a Jesús a 
Jacobo ani a Juan ani c'al in mim. 
In tata jaja'chic pel a Zebedeo. 

In mim jaja'chic in tuthuhual in 
c'ualal tin tamet а Јеѕӣѕ quin 
conchinchi i alhua'talab. ?! Ani 
conoyab c'al a Jesüs: 

—éJant'o tam alhua'talab a le'ac 
abal nan tu t'ajchi? 

Uchan a Jesüs: 

—Axe' xi tsab и tsacamil u le'ac 
abal tata' ca pitha' an q'uij ca 
buxcan jun ta huinab ani jun ta 
c'uatab tam ca t'aja' tit lej Ts'ale 
teje' tsabal. 

22A Jesús in ucha'chic: 

—Tata'chic yab a alhua' 
ejtiyamal jahua' ax tin conchal. 
А ejtohualchic ca yajchicna' an 
yajchictalab ani an tsemtalab axi 
nan ne'ets cu yajchicna' ? 

Toc'tsin jaja'chic: 

—1 ejtohual. 

23Тат a Jesús in ucha'chic: 

—Chubax ne'ets ca yajchicna'te i 
yajchictalab ani i tsemtalab ejtil axi 
nan ne'ets cu yajchicna. Expith yab 
u uchbil abal nan tu pitha' an q'uij 
quit buxcanchic tu huinab ani tu 
c'uatab. Pel in uchbil expith u Tata 
quim pitha' an q'uij antsana' jitats 
јаја’ im bijiyamalits. 

?^Huahua' ахі lajuj tu exobalil 
a Jesús и tsacuy, cum axi tsab 

antsana' in le' ca pithan an q'uij. 
25Тат a Jesús tu caniychic cu шеу, 
ani tu ucha’: 

—A tso'obits tata'chic abal am 
pulic oc'lec u tsapic abatnom 
ani in t'ajal ti pulic inic c'al 
am bichoulomchic. ?9Yab in 
tomnal tata'chic antsana' ca t'aja' 
jayetseq'ui. Max a le' tit pulic 
a ey c'al a Dios, ca tolmiy a at 
belomchic. 2' Апі max a le’ tit lej 
c'athpich pulic a ey c'al a Dios, ca 
t'ayat tolmiy a at belomchic. 28Cum 
папа’ tin Juntal patal an inicchic 
in che'nequits abal tin tolmix c'al 
an inicchic, ani yab tin tsapic 
abatnom. Ma ne'ets cu bina' tu ba' 
quin tsemtha ti calchixtalab abal 
yantalam i inic ca hualca ani yabats 
ca c'unat co'oyat c'al i hualabtalab. 


A Jesüs in tsu'uxmethal tsab i joc'tsi 
(Mr. 10.46—52; Lc. 18.35—43) 


29Та]еу ne'ets и calelits huahua' 
junax c'al a Jesús ti Jericó, ani 
ts'at'at i pulic mulcunel jaye. 3° Ani 
c'uajat tsab i joc'tsi quetelchic tin 
hual am bel. Tam tin ats'a'chic abal 
ne'ets ca huat'ey a Jesús taja’, in 
thajat ucha'chic: 

—Tata' Ajatic axi pel it at xits'lab 
c'al a David, tucu yajnanchi. 

31 Ani tamna' c'uiynalchic c'al an 
mulcunel, uchan ca ts'ibc'an. Ani 
jaja'chic tocat in más thajat ucha' a 
Jesüs: 

—Tata' Ajatic axi pel it at xits'lab 
c'al a David, tucu yajnanchi. 
32Tam cubiy a Jesús ani in caniy 
ca chich c'al јаја’ an joc'tsichic. 
Ulitschic ani conoyat c'al a Jesús: 
—éJant'o a le'chic abal nan tu 
t'ajchi? 

33 Toc'tsin jaja'chic: 

—I le’ abal tucu tsu'uxmetha". 

34Tam a Jesús in yajnanchi ani in 
tacchi in hualchic. Ma tamna'its u 
tajax tsu'uxits, ani taley ts'at'eychic 
c'al a Jesüs. 


U otsel a Јеѕӣѕ ti Jerusalén 
(Mr. 11.1-11; Іс. 19.28-40; Jn. 12.12-19) 


2 Taley u ne'etsits cu 

ulitschic ti Jerusalén, ani i 
baju utat ti bichou Betfagé axi utat 
ti bolchal Olivos. Ma taja' a Јеѕӣ5 
ne'ets quin aba' tsab i at exobal c'al 
i cau. ?In ucha'chic: 

—Quit c'alechic al nixe’ xi bichou 
axi utatits, ani taja' ne'ets ca ela' 
jun i burra huic'at c'al in inic t'am. 
Ca piliy ani tiquin chanchichic 
teje’. З Мах jita’ ti ucha’ abal jale’ ta 
piliyal, ca ucha’ abal nana' in Ajatic 
ax u yejenchal. Jaye ca ucha' abal 
thubat ne'ets cu huichba'* 

^ Ani antsana' ne'ets ca putun 
jahua’ in olnamal ani in thuchamal 
an caulome c'al a Dios antse*: 
5 Ca ucha' ax u c'uajilchic ti Sion: 
Ca tsu'uchic te tal а Ts'alejil. 
Tal c'al i tsa'attalab punat al i 
burra c'al i tsacam burro. Pel 
ax u eyenthab ti quital. 
8Tam c'alechic axi tsab i exobal in 


Саја’ jant'ini' ti uchnenec c'al a Jesús. 


7р chi'tha'chic am burra ani in inic 
Сат c'al a Јеѕӣѕ. Taley im punchal 
jaja'chic in toltomil tin cux am burra 
ani in Рат, ani puney a Jesús. Апі 
an mulcunel in mo'al in toltomil 
ba' am bel jun ti ne'ets ca huat'ey 

а Jesús. Talchic jaye in cotoyal in 
c'ue'el i tsacam te' quin mo'canchi ti 
bel. Axi oc'chith ne'ets ani jaye axi 
tal cuxlab in thajat ulalchic: 

— Qui puhuethanchi im bij axi te 
talits in at xits'al an ts'ale David. 
Ja'its axi tal abath c'al a Dios, ani 
ja'its qui ajatnanchi im bij. Qui 
puhuethanchi im bij a t'ec'at Dios 
ti eb. 

10Tam ti otsitsits a Jesús ti 
Jerusalén, tam thayc'an am bichou 
lej xacuecuel. Yantalam i inic in 
conoyalchic: 

—éJita' hualam axe’ xi inic ахі 
che'nec? 

1 Toc'tsinchic ахі ts'at'at c'al a 
Jesüs: 

—Ja'its а Jesús. Pel in caulomejil 
a Dios axi tal ma ti bichou Nazaret 
cuentalith ti Galilea. 


A Jesús іп quethmayal eleb i inicchic 
axi al am pulic tiyopan 

(Mr. 11.15-19; Іс. 19.45—48; Jn. 2.13—22) 

12Taley otsits a Jesús ti al am 
pulic tiyopan ti Jerusalén, in 
tala' quethmachiquiyal eleb axi 
nujul ani axi ts'a'um taja’. In 
cuajlachiquinchal in mexajil an 
jalum tumin ani in lactemilchic an 
nujul lab сиси”, 11р ucha'chic: 

—Thuchathits ti al an T'ocat 
Thuchlab jahua' in ulu a Dios antse*: 
U q'uima' ja'its jun ta ca olon an 
inicchiccua* Nan tu uchalchic abal 
xo' tata' a eyenthal abal ca cue'chi 
jant'o ax и che'el ti ol. 

14Таја’ ti al an tiyopan и utel 
talchic i joc'tsi ani talchic i c'uets'e", 
ani a Jesús in jelthalchic. 15Тат tu 
tsu'tab a Jesús antsana' in t'ajal i 
labith t'ajbilab, lej tsacul an oc'lec 
pale'chic ani axi exobchix c'al an 
ts'ejcath cau binath c'al a Moisés. 
Jaye lej tsacul cum in ats'alchic 
i cuitol ani i ts'ic'ach in thajat 

ulalchic antse*: Qui puhuethanchi 
im bij axe' axi pel in at xits'al an 
ts'ale David. 16Тат conoyab a Jesús 
cal nixe хі oc'lec pale'chic ani са] 
nixe' xi exobchix: 
— А ats'al jahua іп ulal nixe’ xi 
cuitolchic ani an ts'ic'ach? 
Toc'tsin a Jesüs: 
—Ojni' u ats'al. Auxe’ max yab 
a ajiyamalchic jahua' in ulal an 
T'ocat Thuchlab tin cuenta am 
puhuethaxtalab c'al im bij a Dios. 
In ulal antse’: 
Tata' a Dios a pithamal ma an 
tsacamchic ani axi chuchule i 


cau abal ti puhuethanchi a bij. 


17 Tam cale а Jesús ti Jerusalén, ta 
cale ti bichou Betania. Ani tats ti 
jilc'on an acal. 


A Jesüs in c'uiyath taunal an te' 
higuera 
(Mr. 11.12-14, 20-26) 


18Тат ti chutheyits, huichelits 
junil a Jesús ti Jerusalén, ani lej 
c'a'il. 191п tsu'u jun і te higuera tin 
hual am bel, ani utey taja'. Ni jant'o 
tam hualilab yab in elchi, tocat 
xequeth. Tam a Jesús in tauna’ an 
те”, in ucha’: 

—T'ajat yabats quit hualin. 

Tameq"ui t'ajat huayts'on an te’ 
higuera. 2? Huahua' tu exobalil 
a Jesús i tsu'u jant'o antsana' in 
t'ajamal, ani i lej jic'pal. Ani i 
conoyal a Jesüs: 

—éJant'ini' ti lejat huayts'on jun 
athic an te' higuera? 

21A Jesús tu toc'tsiychic: 

—Lej chubax nan tu uchalchic 
abal max ca lej bela’ a Dios ani 
yab ca co'oy i hualamtalab ta 
ichich, tam ne'ets quit ejtohuat quit 

t'ajchinchic ejtil nan u t'ajamal an 
te' higuera. Ne'ets ca ejtou ca ucha' 
nixe' xi ts'en ca tixc'a ca pet'na al 

i pulic lejem, ani a Dios ne'ets ti 
t'ajchi. 22Раѓа1 jahuats ca conchi 

a Dios, јаја’ ne'ets ti pitha' max 
chubax a lej belalits c'al patal a 
ichich. 


In eyaltal a Jesüs 
(Mr. 11.27-33; Lc. 20.1-8) 


?5'Tam otsitsits junil a Jesús ti al 
am pulic tiyopan, ani u exobchixits 
гаја’. Апі utenchab c'al an 
oc'lecchic pale’ ani c'al an yejtselab 
Israelchic. Conoyab: 

—éJita' ti pithamal an eyaltalab 
ani jita’ ti abamal abal ca баја’ 
jahua' a t'ajal? 

?^Toc'tsin a Jesús: 

—Nana'ne ne'ets tu conoychic 
c'al jun i cau. Max tata'chic tiquin 
toc'tsinchi, tam nana'ne ne'ets tu 
olchichic c'al jant'o tam eyaltalab 
tu t'ajal jahua’ и t'ajal. 25 éC'al jita 
ti aban a Juan ti pujax? Tiquin 
toc'tsinchi, max c'al a Dios o max 
с'а] i inic. 

Tam jaja'chic in t'iloxnachiquiyal 
jahua' in ulu a Jesús, ani taley іп 
uluchic: 

—éJant'ini' ti qui toc'tsinchi? 
Max qui ulu abal c'al a Dios jats 
ti abnenec a Juan ti pujax, tam 
јаја’ ne'ets quin ии abal jale' yab i 
belchamal in cahuintal. 26 Max qui 
ulu abal c'al i inic jats ti abnenec, 
jant'o hualam cu t'ajchin c'al 
am bichou, cum tim patal in lej 
belalits abal a Juan pel i lej chubax 
caulome abnenec с'а] a Dios. 

27 Jaxtam tocat uchan a Jesús c'al 
jaja'chic: 


SAN MATEO 21 


—Yab i tso'ob c'al jita’ ti abnenec a 
Juan ti pujax. 

Tam a Јеѕӣѕ in ucha'chic: 

—Nana'ne yab ne'ets tu olchichic 
c'al jita' tin abnenec ani cal jita 
tim pithnenec и eyaltal cu taja’ 
jahua' и t'ajal. 


An jalpith cau c'al tsab i cuitol 


28 A Jesús in uchayechic: 

—Ne'ets tu olchichic i cau tin 
cuenta jun i inic ax in co'oy tsab 
in cuitolil. In ucha' axi jun: Cuitol, 
хо’ quit cale quit t'ojon c'al an lab 
t'uthublom. ?9?Toc'tsin an cuitol: 
Yab ne'ets quin c'ale. Aba ani' 
antsana' in ши, bel talbel c'ale ti 
t'ojnal. 3? Tamna' c'ale an tatalab 
quin tauna' axi junaque in cuitolil. 
In ucha’ jayetseq'ui ca c'ale ca 
t'ojon. Toc'tsin an cuitol: Ojni' tata, 
ne'ets quin c'ale. Aba ап? antsana' 
in ulu, bel yab c'ale. ?! iJahua' axi 
tsablom in t'ajchi in culbetal in 
tata? 

Toc'tsinchic: 

— Pel axi oc'ox tauna jats in t'ajchi 
in culbetal in tata. 

Tam a Јеѕӣѕ in ucha'chic: 

—Lej chubax nan tu uchalchic 
abal am bats'c'ulchic jalbixtalab 
tumin tin cuenta an gobierno ani 
an uxumchic axi c'ambibil c'al 
an inic, más in le'chic ca otsits 
ti eb jun tin t'ajal a Dios ti Ts'ale 
апі tata'chic yab a le’. ?2Chich a 
Juan pujax ti olchix jant'ini' ta 
ca t'aja' jahua' bolith, ani yab a 
belchichic. Ojni' belchin c'al axi 
pelac i bats'c'ul jalbixtalab tumin 
tin cuenta an gobierno ani c'al i 
uxumchic axi xe'etsac c'ambibil 
c'al an inic. A tsu'umalchic abal 

antsana' belchame a Juan c'al 
jaja'chic c'al in exobchixtal, ani 
tata'chic yabaye it jic'tsonenec c'al a 
hualab ani yab a belchamal. 


An jalpith cau c'al am pojcax 
t'ojonchixchic 
(Mr. 12.1-12; Lc. 20.9-19) 

33 Са ats'a'chic q'ue'at i jalpith cau 
antse* Jun i thabal іп taya’ i lab 
t'uthublom tin tsabalil. In tenmay 
cal i ѓе’ ani in ts'ejca' іп tsa'ub in 
hualil an lab t'uthub. Jaye in ts'ejca' 
jun i t'ec'at tsac' jun ti ca c'uajiy 
am beletnom lab t'uthublom. Taley 
im bing’ c'al jita’ ta ca t'ojonchat 
an lab t'uthublom. Ani c'ale ou an 
thabal. ?^Taley im Баји in q'uijil an 
cotlats c'al an lab t'uthub, ani an 
thabal in aba' i t'ojnalchic ca cale 
quim bats'c'unchi an lab t'uthub 
axi ne'ets ca jilc'on abal jaja' an 
thabal. 35171 jaja'chic, ani tocat 
yac'uan c'al an t'ojonchixchic. Jun 
i t'ojnal cuathan, ani jun tsemtha, 
ani jun cui'iyat c'al i t'ujub. 36Тат 
an thabal in aba' ca c'aleye más yan 
i t'ojnal. Ani t'ajchinchic jayetseq'ui 
jant'ini' axi oc'ox abnenecchic. 

37 Ani tin lej taltalits an thabal 
in lejat aba' in lej tsacamil. In 
tsalpay abal chubax ne'ets ca alhua' 
bats'uhuat in cuete' tsacamil. 38Ani 
iba, expith in uluchic an t'ojonchix 
tam tin tsu'uchic pel in tsacamil 
an thabal antse*: Jats axe’ ne'ets ti 
c'alnanchix c'al an lab t'uthublom 
tam са tsemets in tata. Qui tsemtha' 
ani qui c'alnanchi huahua’. 3? Tam in 
yac'ua'chic ani in caltha' tin elebtal 
an lab t'uthublom. In tajat tsemtha". 

^'Tam a Jesús in conoychic axi 
taja' c'uajat: 


49 


— Тат ca chich an thabal lab 
t'uthublom jant'ini' ti ne'ets quin 
t'ajchi nixe' xi t'ojonchixchic? 

^! Toc'tsin jaja'chic: 

—Ne'ets quin tajat tsemtha' cum 
lej pojcaxchic, ani ni hue' yab ne'ets 
quin yajnanchi. Ne'ets quim bina' 
an lab t'uthublom ca t'ojonchat c'al 
q'ue'atchic i inic, ani jaja'chic ојпі? 
ne'ets quim binanchi in hualil an 
lab t'uthublom c'al an thabal ax in 
uchbil quim binanchi. 

42 Tam a Jesús in ucha'chic: 

—Auxe' max yab a ajiyamalchic 
an T'ocat Thuchlab jun tin olnab 
nana'its ejtil in mimlab t'ujub 
antse’: 

An ts'ejcom atachic in ulu yab 
jant'o ti alhua' axe’ xi t'ujub, 
ani tocat im petna’. 

Ani ja'its nix an t'ujub axi 
punuthits ti mimlab t'ujub. 


Jats a Dios axi antsana' im punu. 


Pel i jic'path t'ajbilab abal 

antsana' ti punuthits c'al a 

Dios. 
43 Cum tata'chic nan tim pojcamal, 
jaxtam nan tu uchal abal a Dios 
yab in t'ajal ti Ts'ale c'al tata'chic. 
Expith in t'ajal c'al jitats tiquim 
bats'u папа’. ^^Ejtil an inic axi ca 
ijcan al і t'ujub ani ca yajchiquiyat, 
antsana' jitats yab tim belal папа”. 
Ejtil max ca ijcanchat i t'ujub ani 
ca tsemtha, antsana' jitats yab tim 
belal папа’. 

45 Tam ti an oc'lec pale'chic апі an 
fariseochic in ats'a' nixe' xi jalpith 
cau, in exlalitschic abal јаја? ja'its 
ах и uxnal. 46 Јахѓат in le'chic 
quin yac'ua' a Jesüs. Tocat yab in 
t'aja'chic, cum in ts'ejnal jant'o ca 
t'ajchin c'al an inicchic, cum in 

lej belalchic abal a Јеѕӣѕ pel i lej 
chubax caulome abnenec c'al a 
Dios. 


An jalpith cau c'al an ajib tin 
cuenta an tomquintalab 
2 A Jesüs in olchiye an 
inicchic i jalpith cau antse'". 
In ucha'chic: 

? —Nan ne'ets tu olchiyechic 
jant'ini' tin t'ajal a Dios ti Ts'ale. 
Jun i ts'ale ne'ets quin t'ajchi in 
cuitolil an tomquintalab ajib. *In 
aba'its i olchixchic quin caniychic 
patal axi bijithits ca chich, ani 
tocat yab in le'chic ca chich. *Tam 
in abaye ca uchanchat: Ts'ejcathits 
an c'apnel. Tsemthachits an c'apnel 
toro ani an t'u'uthmethach сопе]. 
Cum lej t'ojojothits tihua', ca 
lej luba’ quit c'aletschic c'al an 
tomquintalabcua'" 5Апі ma lejatits 
yab in t'ajat t'aja'chic ti cuenta ca 
utey axi lej bijithits. Jun c'alets ti 
lonim c'al in tsabalil, ani jun c'alets 
ti nujul. Ani talchic axi q'ue'at ma 
tocat in yac'ua' an olchixchic quin 
lej alhua' cuatha', ma in tsemtha'". 
"Tam lej tsacuyits an ts'ale, ma in 
aba' i soldado quin tsemtha'chic axi 
tsemthomats c'al an olchix ani quin 
tala’ chica’ am bichou. 9Taley talbel 
an ts'ale in ucha' in t'ojnalilchic: Lej 
jum putat t'ojojothits an ajib, ani 
axi lej bijithits ca chich yabats ca 
pithan an q'uij ca chich. ?Jaxtam 
quit c'alechic ca caniy ca chich 
c'al an tomquintalab ajib patal 
axi ca їатид'ш ti alte’ belchic, 
іп ulu. '^ Ani c'alechic xe'ets in 
canalchic patal jahuaquitsq'ui 
tam inic max alhua' ani max yab 
alhua* In ne'thachicalchic c'al an 

tomquintalab ajib. Ani taley ma 
jilc'on t'uchichithits an ata. 

"1 Tam otsitsits an ts'ale quin tsu'u 
axi chi'thachitschic, ani taja' in 
tsu'u jun i inic axi yab toltomith 
c'al in cuenta an tomquintalab. 

12 Ani uchan c'al an ts'ale: éJa'ub, 
jant'ini' tit otsenenequits teje’ ani 
yab it toltomith c'al an toltom ax in 
cuenta an tomquintalab? Ani yab 
jant'o in toc'tsiy nixe’ хі inic. Tam 
an ts'ale in ucha'chic in t'ojnalilchic 
c'al in cuenta an ajib: Ca huic'chi in 
acan ani in c'ubac nixe' xi inic ani 
ca jolou eleb ti al an yic'uax. Tats 
ca uq'uin ani ca huech'ech'lats іп 
camab с'а1 an yajchictalab. 

141 uluye a Jesús: Hua'ats yan 
i inicchic u caniyab c'al a Dios ca 
otsits c'al jaja", ani hue’ expith axi 
tacuthits ja'its ax u otsel. 


An jalbixtalab tumin c'al an 
gobierno 
(Mr. 12.13-17; Іс. 20.20-26) 


15Taley an fariseochic in ts'ejca' 
an cau jant'ini' ti quin t'ajchi 
a Jesás abal max quin ulu i 
q'ibts'oth cau c'al ca ejtohuat ca 
jolbiyat. 16In aba'chic talchic in at 
fariseo ani jaye talchic axi ts'at'at 
c'al a Herodes quin tauna' a Jesüs. 
Ulitschic ani in ucha’: 

—Exobchix, i tso'ob abal jahua’ 
tata' ca ulu pel i lej chubaxtalab. 
Expith a olnanchal in tequeth 
belil a Dios. Yab a t'ajal ti cuenta 
jahua'its it uxnal c'al an inic, ani 
yab it poc'oth tsu'tom c'al an 
inicchic. 1 Тиси ucha’ max i cua'al i 
uchbil o max yab i cua'al qui jalbiy 
an jalbixtalab tumin c'al an ts'ale 
oc'lec romano. 

18 Cum а Jesús іп exla'its abal pel 
i c'ambix cau, jaxtam in toc'tsiychic 
antse* 

—Tata' ojni'chic it c'ambix. ¿Jale a 
le tiquin macla' ? ??Qui теѓа’ jun i 
tumin ax a jalbixnal. 

Tam pithanits. ?" Tam in met'a' 
ani in conoy: 

—éJita' axe’ in hual ani jita' axe’ 
im bij axi thuchath teje' al an 
tumin? 

21 Toc'tsin jaja'chic: 

— Pel in hual ani pel im bij an 
ts'ale oc'lec. 

Tam а Jesús in ucha'chic: 

— Ca pitha' an ts'ale oc'lec jahua' 
pel a uchbil ca pitha', ani ca pitha' 
a Dios jahua' pel a uchbil ca pitha' 
jaye. 

??Tam tin ats'a'chic antsana' an 
fariseo an cau, tocat in lej jic'pal. 
Tam tixc'anchic c'al a Jesús, апі ta 
c'alets. 


Conoyab a Jesüs tin cuenta abal 
ne'ets ca ejtha an tsemelomchic 
(Mr. 12.18-27; Lc. 20.27-40) 

?3Nixe' xa q'uicha chich jaye 
i saduceochic c'al a Jesás. Cum 
yab im belalchic abal max ne'ets 
ca ejtha an tsemelomchic, jaxtam 
uchan a Jesús c'al jaja'chic: 

24. Exobchix, a Moisés in 
thucha' abal max ca tsemets jun i 
tomquith inic ani yab in co'oyamal 
i tsacam c'al in q'uimathil, ca 
tomquin in ebchal an tsemelom 
c'al an tsemchith uxum. Lequitsq'ui 
max quin co'oy i tsacam tam. 
?5Hua'atsac c'al huahua' buc i 
ebchalab. Tomquin an oc'ox, ani 
tsemets yab in co'oyamal i tsacam. 
Taley tomquin in tsabchil ebchal an 

tsemelom c'al an tsemchith uxum. 
?6'Tsemets јаја’ jaye. Ma tim patal 
nixe' xi buc i ebchalab tomquinenec 
c'al nixe’ xi uxum juncats. ?" Taley 
tsemets jaye an uxum. 28 ¿Cum 
tomquinenec an uxum c'al axi buc 
i ebchalab teje' tsabal, c'al jahua' ti 
ne'ets ca c'uajiy ti tomiclab tam ca 
ejtha' an tsemelomchic? 

29A Jesús in toc'tsiychic: 

—Tata'chic ojni' lej q'uibts'othits a 
tsalap tin cuenta an tsemelomchic, 
cum yab a exlal an T'ocat Thuchlab 
ani yab a exlanchal in tsap a Dios. 
3" Tam ca ejtha an tsemelomchic 
in ey an inic ani in ey an uxum 
yabats ne'ets ca tomquin. Ne'ets ca 
c'uajiychic ejtil an ángelchic axi ti 
eb yab и tomquinal. ?! Tin cuenta 
abal u ejthab an tsemelomchic, 
auxe' max yab a ajiyamalchic jahua' 
in ulu a Dios ani jahua' thuchathits. 
In ulu antse': ?2Nana'its pel tin 
Diosil a Abraham ani tin Diosil a 
Isaac ani tin Diosil a Jacob, in ulu. 
Cum pel in Diosil nixe' xi ox i inic 
axi tsemenec teje' tsabal, jaxtam i 
exlalits abal bel c'uajatchic ejate tin 
tamet a Dios. 

33 Ani lej jic'panchab in 

exobchixtal а Jesús c'al an inicchic 
гаја”. 


Ап uchbixtalab axi más huinat 
exbath 
(Mr. 12.28—34) 


34Та]еу tam ti an fariseochic in 
ats'a' abal atanits an saduceochic 
yab in ejtou quin toc'tsiy a Jesús, 
tamna’ tamcun jaja'chic jaye. ?»Ani 
jun axi pel i exobchix c'al an 
ts'ejcath cau in le' quin tacchiquiy a 
Jesús. Jaxtam chich ani in conoy: 

36 —Exobchix, jahua’ hualam 
an uchbixtalab axi más lej huinat 
exbath ti al an ts'ejcath cau binath 
c'al a Moisés? 

37 Toc'tsin a Jesús: 

— Ca lej jum putat c'anitha' a 
Pay'lom Diosil c'al patal a ichich, 
ani c'al patal a ejattal, ani c'al patal 
a tsalapcua". 38Nan tu uchalchic 
abal ja'its an uchbixtalab axi más 
lej huinat exbath. ??Huinat exbath 
jaye an uchbixtalab axi thuchath 
c'al a Moisés апіѕе”: Ca c'anitha' 
patal a at inic jant'ini' ta c'anithal 
ta ba'cua'. *9C'al axe’ xi tsab i 
uchbixtalab c'uajat mac'uchithits 
tim patal an uchbixtalab ti al an 
ts'ejcath cau binath c'al a Moisés, 
ani jaye tim patal in exobchixtal 
am biyal caulomechic c'al a Dios. 


In ey a Cristo 
(Mr. 12.35-37; Lc. 20.41-44) 


4 C'uajate tamcuth an fariseochic. 
42 Ani conoyabchic c'al a Jesús: 

—éJant'o ta tsalpanchalchic in ey a 

Cristo? ¿Cal jita’ cal tu tsacamlab? 
Toc'tsinchic: 
— Pel in tsacamil a David. 
43Тат a Jesús in ucha'chic: 

—Yab ja cum a David c'uajchith 
c'al an Espíritu Santo im bijiy a 
Cristo tin Ajatic. In ши antse*: 

44А Dios in ucha' и Ajatic: 

Teje' quit buxcan tu huinab 
c'ubac, ma nan tu pitha'its ta 
c'ubac a tomolnaxilchic abal 
ca tala’ ata’. 

45Cum antsana' a David im bijiy a 
Cristo tin Ajatic, jaxtam i tso'obits 
abal yab pel in tsacamil a David. 
46 Са] nixe xi cau ni jita’ yab in 
ejtou quin toc'tsiy а Jesús. Ani ni 

jita’ taja' yab in inicnal tim Ба’ abal 
quin conomichiquiye a Jesús с'а] 
más i cau. 


Jolbix a Jesús c'al an fariseochic ani 
c'al axi exobchix c'al an ts'ejcath cau 
(Mr. 12.38—40; Іс. 11.37-54; 20.45-47) 


2 3 Tam a Јеѕӣѕ tu ucha' 


huahua' tu exobalilchic ani 
an mulcunel antse*: 

? —An fariseochic ani an exobchix 
са] an ts'ejcath cau binath c'al 
a Moisés in cua'al in uchbilcua' 
quin exobchi an ts'ejcath cau. 
3Patal jahua' jaja'chic ti uchalchic 
tin cuenta an ts'ejcath cau, jats 
ca баја’. Expith yab ca taja’ 
jant'ini' jaja'chic in t'ajal yab im 
putuhual c'al in exobchixtal, tocat 
exobchixq'ui. ^Ejtil i quitax ах in 
quitayal in at inic c'al i quitalab 
lej alchic, antsana' jaja'chic in 
t'ajchal an inicchic c'al im punc'uth 
exobchixtal lej alchic axi yab 
ejtohuab ca quitna. Ani ni jayq'ui 
ni hue' yab quitnax c'al in cuete' 
exobchixtal. ?Patal jahua’ in 
t'ajalchic expith abal max ca tsu'tat 
ti lej tocat. Im pulicmethamalits 
an tsacam balixtalab c'al an T'ocat 
Thuchlab ax in xe'tsinthal tim 
piq'uib ani tin ocob. U xe'etschic 
cal in lej nacat coton abal max ca 
tsu'tat ti pulic in ey. Tam ti hua'ats 
i ajib ts'alat c'apuxtalab in lej le'chic 
ca buxcan jun ti quetel axi lej 
c'athpich pulic in ey. Aniye jaye in 


le' tam ti c'uajatchic ti al an tiyopan. 


71п lej culbetnalchic ca tsapnetha 
ti bel c'al yan i c'ac'naxtalab ani ca 
uchan ti exobchix. 

8Yab ca le'na' tata'chic quit 
uchan tit exobchix, cum pel it 

ebchalabchic ta ba’. Nana'its tin 
Cristo tin juncats Exobchix c'al 
tata'chic. ?Yab ca ucha' jita' teje' 
tsabal ta tata ti al an tiyopan, cum 
juncats i lej Tata axi c'uajat ti eb. 
10Yab са ucha' jita’ ti Ajatic, cum 
папа' tin Cristo tin juncats Ajatic 
c'al tata'chic. !!Jitats axi más 
tolmix c'al tata'chic, jats axi más 
pulic in ey c'al a Dios. !2Jitats quim 
puhuetha' tim ba' ne'ets ca tsa'ca, 
ani jitats quin tsa'ca' tim ba' ne'ets 
ca puhuethanchat in ey c'al a Dios. 

131t lej ts'ejhuantal tata'chic ax it 
exobchix c'al an ts'ejcath cau binath 
c'al a Moisés ani ax it fariseochic, cum 
it eb t'ocatq'ui expith. A t'apchal in 
tsalap an inicchic abal yab quin jilchi 
a Dios quin Раја? ti Ts'ale tin ichich. 
Tata'chic yab а jilchal a Dios quin баја’ 
ti Ts'ale ta ichich, ani a tanc'uiyal 
q'ue'atchic ax in le’ quin jilchi a Dios 
quin t'aja' ti Ts'ale tin ichich. 

141t lej ts'ejhuantal tata'chic ах 
it exobchix c'al an ts'ejcath cau 
binath c'al a Moisés ani ax it fariseo, 
cum it eb t'ocatq'ui expith. C'al a 
pojcaxtal a tixc'anchal i c'alab an 
tsemchith uxumchic, ani bel it lej 
ohuel tit ol expith abal max quit 
tsu'tat tit t'ocat. Jaxtam ne'ets quit 
c'athpich jolbiyat c'al a Dios. 

151t lej ts'ejhuantal tata'chic ax it 
exobchix c'al an ts'ejcath cau binath 
c'al a Moisés ani ax it fariseo, cum 
it eb t'ocatq'ui expith. It xe'ets tim 
puhuel an tsabal a lej alimichical 
max jita’ ca ts'at'ey c'al tata'chic. 
Tam ts'at'atits a lej c'athpich 
quithabmethanchal in ichich, ma 
in quithabtal lej c'athpich yab ejtil 
a quithabtal tata'chic. In ey im 
bajuhual ejtil an teneclab. 

161t lej ts'ejhuantalchic cum 
а læ ca Гаја? tit оспот ani it 
joc'tsichic. A ulalchic abal yab 
chubax uchbith an inic quim putu 
c'al jahua' quin ши ne'ets quin 
Саја’ max іп cubal ti chubax an 
tiyopan. Expith uchbithcua' quim 
putu max quin cuba' ti chubax an 
oro axi ti al an tiyopan. '" Tata'chic 
ojni' lej macu' a tsalap ani it joc'tsi. 
An oro yab ja axi lej exbath. An 
tiyopan jun ti c'uajat an oro jats 
ojni' lej exbath. 18А ulalchic jaye 
abal yab chubax uchbith an inic 
quim putu c'al jahua' quin ulu 
ne'ets quin баја’ max in cubal ti 
chubax an ts'acnaxtalab ti al an 
tiyopan. Expith uchbithcua' quim 
putu max quin cuba' ti chubax an 
ts'acchixtalab. 19Таѓа’сһіс ojni' lej 
macu' a tsalap ani it joc'tsi. An 
ts'acchixtalab yab ja axi lej exbath. 
An ts'acnaxtalab jun tu binab an 
ts'acchixtalab jats ojni' axi lej 
exbath. 20 Jitats in cubal ti chubax 
an ts'acnaxtalab, in mac'uchith 
cubal jaye an ts'acchixtalab. ?! Ani 
jitats in cubal ti chubax an tiyopan, 
in mac'uchith cubal jaye a Dios 
ti chubax cum јаја? и c'uajil taja’. 
22 Jitats in cubal ti chubax an eb, 
in mac'uchith cubal jaye ti chubax 
in ts'alat lactemil a Dios ani jaye a 
Dios axi quetel taja’. 

23]t lej ts'ejhuantal tata'chic 
ax it exobchix c'al an ts'ejcath 
cau binath c'al a Moisés ani ax it 
fariseochic, cum it eb t'ocatq'ui 
expith. A pithal a Dios jun i elbenax 
c'al tin cuenta an lajuj ani antsana' 
a t'ajal jaye c'al an anis ani c'al an 
comino, ani jahua’ más exbath с'а] 
a Dios yab ja a t'ajalchic. Pel a lej 

uchbil quit xe'tsinchic bolith. Ca 
yajnanchi an inicchic ani ca lej bela 
a Dios. Ja'its axe' axi más exbath 
an uchbixtalabchic c'al an ts'ejcath 
cau ca putu, ani yab expith ca pitha 
a Dios jun c'al an lajuj jahua'its a 
cua'al. ?^Tata'chic ojn?’ a le ca Саја’ 
tit оспот ani it joc'tsi. A t'ajal 

ti cuenta an uchbixtalab axi hue' 
exbath ani yab a t'ajal ti cuenta axi 
más exbath. 

251{ lej ts'ejhuantal tata'chic ax it 
exobchix c'al an ts'ejcath cau binath 
c'al a Moisés ani ax it fariseochic, 
cum it eb t'ocatq'ui expith. It еј i 
uts'umtalab axi t'acathits eleb ani 
i talap axi expith t'acathits tin cux 
ani yab alta. Ta lej ichich hualim it 
jaylom ani hualim a t'ajal a cuete' 
canat. 261{ joc'tsichic, fariseo. Ca 
t'aca' tin al an uts'umtalab abal ca 
jilc'on t'acathits ejtil tin elebtal, ani 
jaye alta an talab abal ca jilc'on 
t'acathits ejtil tin cux. 

? |t lej ts'ejhuantal tata'chic ax it 
exobchix c'al an ts'ejcath cau binath 
c'al a Moisés ani ax it fariseochic, 
cum it eb t'ocatq'ui expith. Ejtil it 
jolimtalab tsemelom ax in cua'al 
eblim i t'ujub lej thacni'bethach c'al 
i tay’. Eleb и tsu'tab alabel ani tin 
al hualim im beclac i tsemelom ani 
patal i c'atselomtalab. 28 Antsana' 
tata'chic ta elebtal it tsu'tab tit 
t'ocat, ani ta lej ichich hualim it 
c'ambix ani hualim it jec'om c'al 
jahua' іп le a Dios са Раја”. 

291{ lej ts'ejhuantal tata'chic ax it 
exobchix c'al an ts'ejcath cau binath 
c'al a Moisés ani ax it fariseochic, 
cum it eb t'ocatq'ui expith. A 
ts'ejcanchal i jolimtalab jun ti ca 
joliyat axi pel i caulomechic c'al a 

Dios ani a c'uajbanchal i huits tin 
jolimtal am pututh inicchic. 30A 
ulalchic: Max u c'uajatachue ti lej 
jayq'ui' tam ti xe'ets i biyal tatachic, 
yab i tsemthamalac in caulomejilchic 
a Dios jant'ini' in t'ajamal jaja'chic. 
31 Cum апќѕапа’ a bijiyal ti tatalabchic, 
a tejhua'methal abal it juntalab c'al 
nixe axi tsemthomats ti biyal c'al axi 
pel i caulomechic c'al a Dios. 32Xo' 
tata'chic a quithbanchal jahua' a biyal 
tatachic in ts'i'quiyamal ti tsemthom. 
33Tata'chic ojn?’ ejtil it tsan. Ni 
hue' yab ne'ets ca jec'a' yab quit 
yajchiquiyat ti al an tamtsemla. ?*Nan 
ne'ets tu abchiyechic i caulomechic ani 
i tsalpath inicchic ani i exobchix c'al 
in cahuintal a Dios. Ani tocat ne'ets ca 
tsemtha' talchic jaja’, ani ma talchic 
ne'ets ca quet'ath tsemtha' ti al i cruz. 
Ne'ets ca huithc'oy talchic јаја? ta 
tiyopanil ani ne'ets ca quethmaychic 
talchic ti bichou ti bichou. ?5Jaxtam 
a Dios ne'ets ti mac'uchith jolbiychic 
c'al ax in tsemthamalits patal axi 
que'atchic am pututh inicchic. Pel а 
mac'uchith hualab in huac'lath xits'al 
jaja'chic. Abal axi tsemtha ti biyal ani 
jaye in huac'lath xits'al a Zacarías in 
tsacamil a Berequias axi tata'chic ite 
a tsemthamal utat an ts'acnaxtalab 
tin cuenta an tiyopan, patal pel a 
mac'uchith hualab. 361ej chubax jahua’ 
nan tu uchalchic abal ax it xo' c'uajat 
teje' tsabal ne'ets quit jolbiyatte junax 
c'al patal nixe' xi huac'lath xits'lab. 


A Jesús in yajnanchal axi c'uajilchic 
ti Jerusalén 
(Lc. 13.34-35) 
37 Tata'chic ojni' ax it c'uajil ti 
Jerusalén it lej tsemthom c'al in 
caulomejilchic a Dios ani it lej cui'ix 

c'al i t'ujub c'al in abathualejilchic 
a Dios. Ejtil i pita' ax in tamcuyal 
in tsacam t'am abal quin c'aniy 
tin alcam in ocob, antsana' yan i 
calat nan u lej le'ac tu tamcuy ani 
tu c'aniy, ani tocat yab a le'acchic. 
38 Са t'aja'chic ti cuenta abal lejat 
jolat ne'ets са јіЇс’оп а tiyopanil. 
39 Nan tu uchalchic abal lej chubax 
yabats ne'ets tiquin tsu'u ma biyat 
tiquin olna’ antse": Јаја’ jats axi tal 
abath c'al a Dios, ani jats axi qui 
puhuethanchi im bij. 
Ne'ets ca pacluhuat am pulic tiyopan 
ti Jerusalén 

(Mr. 13.1—2; Lc. 21.5-6) 
2 4 Huahue' tu exobalil a 

Jesús junax c'al jaja! u 
calejits al am pulic tiyopan, ani 
i ts'i'quiy cu t'ilmats tin cuenta 
an tiyopan ani an atachic ax in 
cuenta an tiyopan. ?Tam a Jesüs tu 
ucha'chic: 

—Xohue' a tsu'talchic am pulic 
tiyopan ani an atachic ax in 
cuenta an tiyopan. Chubax nan 
tu uchalchic abal ne'ets ca tala' 
pacluhuat c'al i inicchic, ma ni jun 
i t'ujub yab ne'ets ca jilc'on t'i'póx 
c'al in at t'ujub. 


An tsu'bixtalab axi ne'ets ca t'ajan 
(Mr. 13.3-23; Іс. 21.7-24; 17.22-24) 


3Tam и c'alechic huahua’ junax 
c'al a Jesüs ti bolchal Olivos, ani 
taja' u buxcan. Expith u c'uajat 
huahua’, ani i ucha’ a Jesús: 

—I lej læ’ abal tata’ tucu olchi 
jayq'ui' ne'ets ca t'ajan jahua’ ti hui'i 
a ulumal. éJant'o tam tsu'bixtalab 
qui aychi abal qui exla’ max thubat 
ne'ets ca taley an q'uij q'uicha? 

^Toc'tsin a Jesús: 

— Ca lej t'aja'chic ti cuenta abal 
ni јіќа’ yab ti c'ambiy. 5Сит ne'ets 
ca chich yan i inic ti timc'ox c'al 
папа'. Ne'ets quin ulu abal jaja'chic 
pel a Cristo axi abnenec c'al a Dios, 
ani antsana' ne'ets quin c'ambiy 
yantalam i inicchic. 9Ne'ets quit 
t'ilchin i pejextalab axi yan u 
thayc'anal ani más axi taye talac. 
Ani antsana' bijithits ne'ets ca 
thayc'an. Bel yab quit jiq'ueychic, 
cum yabaye ne'ets ca thubat taley 
an q'uij quicha. 71 pulic bichoulom 
ne'ets ca pejéxin c'al pil i pulic 
bichoulom. An ts'alechic ne'ets ca 
tomolnáxin jun c'al xi jun. Ne'ets 
ca hua'tsin yan i jayil ani yan i 
yau'lats. Abal ju'tamq'ui ne'ets ca 
lej t'elelats an tsabal. 8Апі patal 
axe' jats expith in ts'i'quintal an 
yajchictalab axi más taye tal. 

9 Ani tata'chic ne'ets quit bina tin 
c'ubac an inicchic quit othna, ma 
talchic ne'ets quit tsemtha. Jat'hua' 
tim patal an inicchic ne'ets ti аба’ 
c'al tin ebal папа’ и bij. 19 Јахїат 
yantalam ne'ets ca t'apchin in 
tsalap ani yabats tiquin ts'at'enchi. 
Ne'ets ca at'áxin jun c'al xi jun 
ani ne'ets ca jolbíxin tin tamet an 
oc'lecchic. 1 Ne'ets са chich yan i 
q'uet'ach caulome c'al ca c'ambiyat 
yantalam i inic. 12Тїп ebal ап 
yanethach hualabtalab, jaxtam 
yan i inicchic yabats ne'ets ca 
c'anithaxin. '3Expith c'al in t'ayath 
cuxuthtal ne'ets ca jalunthachic an 
inic ma ca taleyits an q'uij q'uicha. 
14 Ani tim puhuel an tsabal ne'ets 
ca olna an alhua' cau jant'ini' tin 
t'ajal a Dios ti Ts'ale, abal patal 
an inicchic quin ats'anchi. Ma 

talbelaquits ne'ets ca taley an q'uij 
quicha. 

15-16 Ca alhua' ejtiyat сга! jitats 
quin ajiy axi más i cau tu olchi 
huahua' a Jesús antse’: Ti biyalits 
an caulome c'al a Dios Daniel 
in q'uejab thucha' abal ne'ets ca 
c'uajba ti al an t'ocat tiyopan 
jant'o lej c'ac'ath ani q'uibethom. 
Tam tata'chic ca tsu'u antsana' 
c'uajbathits, tamna' ax it c'uajatchic 
teje' ti bichoulom Judea quit thubat 
pit'c'on quit c'ale ti al an ts'en. 

17 Tam quim bajuhuits nixe’ xa 
quicha, jitats c'uajat tin hualq'ui'lal 
in q'uima' ca thubat pa'iy, ani ma 
yabats ca otsits alta quin calthaye 
jant'o. !8Jitats c'uajat tin t'ayablabil, 
ma yabats ca huichiy tin q'uima' 
quin calthaye in toltomil. 1°Lej 
ts'ejuantal ne'ets ca c'uajiy an 
uxum axi co'oth c'al i tsacam ani 
an uxum axi chuchuthome c'al 

i tsacam tam quim baju nixe' xa 
quicha. 2? Quin conchichic a Dios 
abal yab quim Баји ca pit'c'on ti al 
an tsamay q'uij ni ti al an sábado. 
21Ma tam ti tamna'its a Dios ne'ets 
quin abchi an inicchic i c'athpich 
yajchictalab axi ni jayq'ui' yab in 
abchamal, ani ni jayq'ui' talbel 
yab ne'ets quin abchi ejtil nixe' lej 
huat'ath c'athpich an yajchictalab. 
22 Мах a Dios yab quin t'apiy 

nixe’ ха q'uij q'uicha lej c'athpich 
yajchictalab, ni jita' tam inic yab 
ne'ets quin cuxuy ni ohuat hue’. 
Cum a Dios lej c'anithom c'al ax in 
tacuyamalits, jaxtam ne'ets quin 
t'apiy tin ebal jaja'chic. 

?3Ne'ets ca xe'tsin i inicchic quin 
ulu teje' c'uajatits a Cristo ani jun 
ne'ets quin ulu tihua' c'uajatits a 

Cristo. Yab ca belchi ja. ?*Ne'ets са 
chich i c'ambixchic tiquin timc'oy 
папа’ ani talchic i inic ne'ets quin 
timc'oy i caulome c'al a Dios. Ma 
ne'ets quin t'aja'chic jaye i pulic 
labith t'ajbilab ti tsu'bixtalab, max 
quin ejtou antsana' quin c'ambiy axi 
tacuthits tin c'al a Dios. 25С'а1 axe’ 
xi cau nan tu q'uejab olchamalits 


tata'chic jahua' yabaye t'ajnenequits. 


?6 Jaxtam yab quit c'alechic ti al i 
joltam max jita' ti ucha' tihua' in 
c'uajat, ani yab ca belchi max jita' 
ti ucha' tihua' in c'uajat al jun i ata. 
27 An ley tam и leyts'om и tsu'tab 
ma ti calel q'uicha ani ma ti otsel 
quicha, ani папа’ tin Juntal patal 
an inicchic ne'ets quin lej tsu'tat 
tam quin chich junil. ?8Ju'tamits tu 
c'uajat i tsemelom (иес, tats ne'ets 
ca tamcun an t'otchic. 


Jant'ini' ne'ets ca tsu'tat tam ca 
chich junil in Juntal patal an 
inicchic 
(Mr. 13.24-37; Іс. 21.25-33; 
17.26-30, 34-36) 

?3 Ca taleyits nixe’ xa q'uichachic 
lej huat'ath c'athpich yajchictalab, 
tam ne'ets ca yic'utsin a q'uicha 
ani a its! yab ne'ets quim bina’ іп 
tajax. Ne'ets ca lej tsapic t'elelats 
an eb, ma ne'ets jololol a otchic 
abal ju'tamq'ui. 3? Tam tim patal 
an inicchic ne'ets quin tsu'u i 
tsu'bixtalab ti eb abal nana'its 
tin Juntal patal an inicchic in 
talits al i tocoulom. Tam ne'ets cu 
tejhua'metha' u lej tsap ani u lej 
ts'alat, ani patal an inicchic tim 
puhuel an tsabal ne'ets ca uq'uin 
tam tiquin tsu'u in tal nana'its tin 
Juntal patal an inicchic. ?! Tam 

ca ats'atme tsapic juchuyabits an 
trompeta, tam nan ne'ets cu aba' 
i ángelchic tiquin tamcunchi an 
inicchic axi nan u tacuyamalits tu 
c'al. Ne'ets ti tamcunchixchic tim 
puhuel an tsabal. 

32Ca ats'a'chic jun i jalpith 
cau c'al an te' higuera. Tam ti 
it in c'ue'elchic ani u puthnalits 
in xequel, tam a exlalits abal 
hue'its ne'ets quim Баји an c'ac'al 
q'uij. 33 Antsana' tam tata'chic 
ca tsu'uhuits u t'ajnal patal axe' 
jahua' nan tu uchamalits ne'ets ca 
t'ajan, tam ca exla'its abal hue'its 
папа’ ne'ets quin chich junil. ?^Lej 
chubax nan tu uchalchic abal yab 
ne'ets ca taley a juntalchic, ma 
oc'ox ca t'ajanits patal jahua' axe' 
nan tu olchamalchic. ?5An eb ani 
an tsabal jats ne'ets ca taley, expith 
nan и cahuintal ojni' jats ni jayq'ui' 
yab ne'ets ca taley. Ets'ey ne'ets ca 
putun. 

36Ni jita' tam inic yab in tso'bim 
am pejath q'uicha ni am pejath 
hora tam antsana' ne'ets ca t'ajan. 
Ma an ángelchic ti eb ani ma 
nana'its tin Tsacamil a Dios yab i 
tso'bim. Expith in tso'bim u Tata ti 
eb. 

37 Jant'ini' in xe'tsintal an 
inicchic tam ti lej biyalits xe'tsin 
a Noé, antsana' ne'ets quim baju 
tam utataquits nana' tin Juntal 
patal an inicchic ne'ets quin chich 
junil. 55Tam ti yabaye che'nec 
an uq'ueltalab c'al am pulic ab, 
xe'etsac jaja'chic ti c'apupulq'ui ani 
ti tomquinalq'ui, ma tam tin lej 
bajuhuits an q'uicha tam ti a Noé 
otsitsits ti al am pulic tan ata. 39 Yab 
in tso'obnamalchic an hora tam 


57 


ne'etsac ca ulits am pulic ab, ma 
ulitsits ani tala' uc'tsin tim patal 
c'al an lej pulic ab. Antsana' jaye 
yab ne'ets quin tso'obna' an inicchic 
an hora tam папа’ tin Juntal раѓа] 
an inicchic quin chich. ^" Max 
c'uajat tsab i inic ti junax t'ojnal tin 
tsabalil, ne'ets cu ne'tha' jun ani jun 
ne'ets ca jilc'on. *' Max tsab i uxum 
c'uajat ti junax tse'el c'oye, ne'ets cu 
ne'tha' jun ani jun ne'ets ca jilc'on. 
4^? Cum yab a tso'bimchic an hora 
tam nana' tin Ajatic quin chich 
junil, jaxtam ca junini' ne'tha' 
ts'ejcacathits a ichich tiquim bats'u. 
43 Ca Раја? ti cuenta jun i thabal 
ata axi otsanchat in q'uima' ani 
cue'chinenec. Max in tso'obnamalac 
jahua' tam hora ne'etsac ca chich 
an cue", yab huayamathac ani yab 
cue'chinenecac. ^^Tata'chic quit 
junini’ c'uajiy t'ojojothits, cum папа’ 
tin Juntal patal an inicchic ne'ets 
quin chi'pin lej jun athic tam yab a 
tiltom. 


Jita’ pel i abatnanchix pututh ani 
jita' iba 
(Lc. 12.41-48) 

45 An t'ojnal axi pututh ani 
tsalpath jats axi ne'ets ca punuhuat 
ti abatnanchix c'al xi q'ue'at in 
t'ojnalil an amulab, ma quin ulu 
jahua' tam hora ca pijchinchat. 
46Tam ca chich in amu, tam ne'ets 
ca lej culbe nixe’ xi abatnanchix 
max im putuhual c'al in uchbil. 

47 Lej chubax nan tu uchalchic abal 
jats јаја’ axi ne'ets ca punuhuat ti 
ts'ale abatnanchix c'al patal jahua' 
in cua'al in amu. “Апі max yab 
pututh ne'ets quin tsalpay abal 

in amu ne'ets ca ohuey abal ca 

chich. 4 Hualam tocat ne'ets quin 
othna' ax in abatnalchic. Tocat ca 
xe'tsin c'apupulq'ui ani ca uts'alin 
c'al in ja'ubchic. 50 Апіѕапа’ ne'ets 
ca elchin c'al in amu tam ca 
chi'pin jun athic tam yab u aychab. 
5! Jaxtam ne'ets ca c'athpich 
yajchiquiyat. Ne'ets ca huat'ba 

ca c'uajiy jolbibith junax c'al axi 
eb pututh expith. Taja' ne'ets ca 
uq'uin ani ne'ets ca huech'ech'lats 
in camab c'al an yajchictalab lej 
yajchic. 


An jalpith cau tin cuenta 
axi lajuj ts'ic'ach 
2 Ne'ets tu olchiyechic 
jantini' quit c'uajiy 

ts'ejcacath quit otsits jun tin t'ajal 
a Dios ti Ts'ale. Lajuj i ts'ic'ach 
ne'etsits ti bel in ne'thalchic ti 
junchic i tajablab cum ne'ets quin 
tamu i tomquinel inic. ?Bo' jaja'chic 
tsalpath ani bo' axi yab tsalpath. 
3Axi yab tsalpathchic in ne'thal 
i tajablab ani yab in ne'thal i gas 
abal quin jolchi tam ca taley ax 
in cua'"alits. ^Axi tsalpathchic in 
ne'thal i tajablab ani jaye i gas 
al i limete. 5Cum yab thubat 
chich an tomquinel inic, jaxtam 
ts'ebc'analchic an ts'ic'ach ani 
talbel huayits. 6Ма ts'ejel acal in 
ats'alchic jun i tsapic cau antse*: 
Tax talits an tomquinel inic. Quit 
c'alechic са tamucua*. "Tam 
ejtsinchic an ts'ic'ach ani in thubat 
ts'ejcachical in tajablabilchic. Тат 
axi bo' yab tsalpath in ucha' axi bo' 
tsalpath: Tucu pitha' hue' i gas, cum 
teptsitsilits i tajablabil. ?Toc'tsin 
axi tsalpathchic: Iba, cum hualam 
ne'ets qui q'uibchiyehue max tu 

pitha*. Quit c'ale jun tu nujuhuab 
an gas ani ca ts'a'iy a cuete' c'alcua". 
10 Ani tam ti ne'etschic quin ts'a'iy 
an gas, tamna'its biyat chich 

an tomquinel inic. Ani axi Бо’ 
tsalpathchic jats axi otsits c'al јаја’ 
jun tu t'ajnal an tomquintalab ajib. 
Tam mapuyat an hui'leb. !! Talbel 
ulits axi bo' yab tsalpath ani in lej 
uluchic: Pay'lom, tucu japchi ап 
hui'leb. !?Toc'tsiyatchic: Lej chubax 
tu uchal abal nan yab tu exlal. 
13Тат а Jesús tu ucha' huahua’: 
Cum yab a tso'obchic jayq'ui' nana' 
tin Juntal patal an inicchic ne'ets 
quin chich, jaxtam quit ets'ey 
c'uajiy ts'ejcacath tiquim bats'u. Yab 
a tso'obchic jahua' tam q'uicha ni 
jahua' tam hora ne'ets quin chich. 


An jalpith cau tin cuenta 
an t'ojonchixchic 

^ ]n uluye a Jesús: Ne'ets tu 
olchiyechic jant'ini' tin t'ajal a Dios 
ti Ts'ale. Cum jun i amu ne'ets ca 
c'ale ti al pil i bichou, in caniy ca 
chich in t'ojonchixalchic ca jilchin 
in tumin quin t'ojonthanchi. 151m 
pitha' jun bo' mil i tumin, ani 
axi jun tsab mil, ani axi jun mil. 
Im pitha' ti junchic jant'inits in 
huit'omtal quin eyentha'. Tam 
c'alets an amu. 16Ап t'ojonchix 
ax im bats'u bo' mil in alhua' 
t'ojonthanchi an tumin, ma in 
atanchiye Бо’ mil más. 1 Ах im 
bats'u tsab mil in atanchiye tsab 
mil. 18Ах in bats'u mil, tocat c'ale 
in tsinat joliy an tumin tsabal. 

19 Tam ti huat'enequits yan a 
quicha, tam huichiy an amu 
quin ts'ejca' an cuenta c'al an 
t'ojonchixchic. ??Oc'ox ulits c'al 

an amu ax im bats'u Бо’ mili 
tumin. In chi'thal jaye axi bo' 

mil más in atanchamal. In ucha’: 
Pay'lom, te c'uajat am bo' mil 

ax tin jilchi ani jaye bo' mil ax u 
atanchamal. ?! Tam uchan c'al an 
amu: Lej chubax it alhua' ani it 
pututh t'ojonchix. Cum tin alhua' 
t'ojonthanchamal an hue' ax tu 
jilchi, ne'ets tu pithaye más a 
uchbil. Quit otsits te c'al nana' ani 
cu junax culbe abal ets'ey. ??Talbel 
ulits c'al an amu an t'ojonchix 

ax im bats'u tsab mil i tumin. In 
ucha’ in amu: Pay'lom, te c'uajat 
an tsab mil ax tin jilchi ani jaye 
tsab mil ax u atanchamal. 20сһап 
c'al in amu: Lej chubax it alhua' 
ani it pututh t'ojonchix. Cum tin 
alhua' t'ojonthanchamal an hue' ax 
tu jilchi, ne'ets tu pithaye más a 
uchbil. Quit otsits te c'al nana' ani 
cu junax culbe abal ets'ey. ?^Ulits 
jaye axi jilchin mil i tumin ani 

in ucha' in amu: Pay'lom, пап и 
exlal abal it lej pathay. Ejtil max 

a c'ojohual jun ti yab a t'ayamal 
ani ejtil max a yac'ual an hualilab 
jun ti yab a t'ayamal. ?»Jaxtam 

in jiq'uey ani u tsinat joliy a 
tuminal tsabal. Te tu huichbanchal 
a tuminal. ?8 Toc'tsin an amu: 

Tata' ojni' it pojcax t'ojonchix ani 
it obe. U c'ojohual jun ti yab u 
t'ayamal ani u yac'ual an hualilab 
jun ti yab и t'ayamalcua'". 27 Alhua' 
max anac tim binanchamal u 
tuminal c'al q'ue'at i inic abal 

јаја’ tiquin t'ojonthanchi, ani 
antsana' u bats'unchalac jahua' tin 
atanchamalac c'al u tuminal xo' 
tin che'nec. ?* Tam an amu in ucha’ 
axi c'uajatchic taja’: Са tixc'anchi 

axe' xi inic an mil tumin ani ca 
huat'banchi ax tin chanchi axi lajuj 
mil i tumin. ?9Jitats quin alhua' 
t'ojonthanchi jahua' u jilchamal, 
jats axi ne'ets cu jilchiye más, ani 
jitats yab quin alhua' t'ojonthanchi, 
ne'ets ca tixc'anchat axi hue’ п 
jilchamal. 3 Ca jolohuat eleb ti al 
an yic'uax axe' xi t'ojonchix cum 
yab jant'o ti alhua'. Таја’ са uq'uin 
ani ca huech'ech'lats in camab c'al 
an yajchictalab lej yajchic. 

31Nana' tin Juntal patal an 
inicchic ne'ets quin chich junil 
junax c'al patal an ángelchic cu 
tejhua'metha' u lej ts'alat. Ne'ets 
quim buxcan tu ts'alat lactemil 
cu t'aja' tin lej Ts'ale teje' tsabal. 
32Ne'ets cu caniy ca chich tu tamet 
patal an inicchic tim patal am 
pactha' bichoulom axi tim puhuel 
an tsabal. Ne'ets cu pilmetha'chic 
jant'ini' am beletnom co'nel im 
pilmethal an ovejachic ani an 
chivachic. 33 Ne'ets cu c'uajba' axi 
ejtil an ovejachic tu huinab ani 
axi ejtil an chivachic tu c'uatab. 
34Тат папа’ tin Ts'ale ne'ets cu 
ucha' axi c'uajat tu huinab: Cum it 
lablinchithitschic c'al u Tata, quit 
c'uajiy c'al папа’. Ca t'aja'chic tit 
ts'ale jaye, cum jats tit bijithits ma 
tam ti biyal ts'ejcanenec an eb ani 
an tsabal c'al a Dios. 35Сит tam 
tin xe'tsin c'al i jayil, tata'chic tim 
pijchi. Tam tin xe'tsin c'al i chiquen, 
tata'chic tim pitha' an ја’ cu utsa. 
Tam tin talac ou, tata'chic tim 
bats'u ta q'uima. ?6Tam tin xe'tsin 
c'ot'ith, tata'chic tin ts'ejhualiy 
c'al i toltom. Tam tin ya'ulac, tin 
tsa'biy. Tam tin c'uajatac ti al an 
huic'axte', it chichchic tiquin tsu'u. 

Antsana' ne'ets си ucha'chic. 3 Tam 
axi bolithchic in ichich ne'ets tiquin 
toc'tsiy: éAjatic, jayqui' huahua' tu 
tsu'u it c'a'il, ani tu pijchi? éJayq'ui' 
tu tsu'u it chiquel, ani tu pitha' an 
ја’ са uts'a' ? 38;Jayq'ui' tu tsu'u it 
talac ou, ani tu bats'u ti q'uima' ? 
éJayqui' tu tsu'u tit c'ot'ith, ani tu 
ts'ejhualiy c'al i toltom? 33 £Jayq'ui? 
u c'ale huahua' tu tsa'biy tam 
tit ya'ul, ani tam it c'uajatac ti 
huic'axte' ? * Tam папа’ tin Ts'ale 
ne'ets cu toc'tsiychic: Lej chubax 
nan tu uchalchic, cum antsana' a 
t'ajchamal u juntalchic, jaye tin 
mac'uchith t'ajchamalne. Ma a 
t'ajchamal axi lej huecats in exbath. 
^' Tam папа’ tin Ts'ale ne'ets cu 
ucha'chic axi c'uajat tu c'uatab: 
Cum it t'ajat q'uibenecchic c'al a 
Dios, quit tixc'an c'al nana' ani 
quit c'ale ti al am pulic c'amal 
abal ets'ey. Jats an c'amal axi 
ts'ejcathits jun ti ca c'uajiy an oc'ox 
teneclab ani in juntalchic. 4Тат 
tin xe'tsin c'al i jayil, tata'chic yab 
tim pijchi. Tam tin xe'tsin с'а] і 
chiquen, yab jant'o tim pitha' an 
ја’ cu utsa’. ^? Tam tin talac ou, 
yab tim bats'u ta q'uima*. Tam tin 
xe'tsin c'ot'ith, yab tin ts'ejhualiy 
c'al i toltom. Yab tin tsa'biy tam 
tin ya'ulac ani tam tin c'uajatac ti 
huic'axte". ^^Tam jaja'chic ne'ets 
tiquin toc'tsiy: cAjatic, jayq'ui' tu 
tsu'u tit c'a'il, ani tit chiquel, ani 
tit talac ou, ani tit c'ot'ith, ani tit 
ya'ul, ani tit c'uajatac ti huic'axte' 
ani yab tu yajnanchi? #5Тат папа’ 
tin Ts'ale ne'ets cu ucha'chic: Lej 
chubax nan tu uchalchic, cum yab 
a yajnanchi u juntalchic, yab tin 
mac'uchith yajnanchamalne. Ma 

yab a yajnanchi ni axi lej huecats in 
exbath. Antsana' ne'ets cu ucha'chic. 
46 Jats jaja'chic axi ne'ets ca aban ca 
c'ale ca yajchiquiyat abal ets'ey. Axi 
bolithchic in ichich jats axi ne'ets 
ca c'uajiy it ejatlith abal ets'ey c'al a 
Dios, in ulu a Jesüs. 


An tomolnaxchic in le'ac quin yac'ua' 
a Jesüs 
(Mr. 14.1—2; Lc. 22.1—2; Jn. 11.45-53) 


2 Tam ti talits antsana' 

quin ulu a Jesús раѓа] 
nixe’ xi cau, tu исһауе huahua' tu 
exobalilchic: 

? —A tso'obits abal ti tsab a 
q'uicha an Israelchic ne'ets quin 
t'aja' an ajib tin cuenta abal ti 
calthame im biyal juntalchic ti 
Egipto. Nana' tin Juntal patal an 
inicchic ne'ets quim bina tin c'ubac 
jaja'chic abal quin tsemtha q'uet'ath 
al an cruz. 

3Tam tamcunchic an oc'lec pale' 
ani an exobchix c'al an ts'ejcath 
cau binath c'al a Moisés ani an 
yejtselabchic Israel tin elebil tin 
q'uima' an ts'ale pale’ Caifás. ^In 
juncuhualchic an cau jant'ini' ti 
quin c'ambiy ani quin yac'ua' a 
Jesús, cum in læ quin tsemtha". ?In 
uluchic: 

—Yab qui yac'ua' tam ajib abal i ca 
thayc'an i xacueltalab al am bichou. 


Jun i uxum in jolchal i 
nihuihuiltalab tin ос’ a Jesüs 
(Mr. 14.3—9; Jn. 12.1-8) 


8 C'uajat a Jesús ti Betania tin 
q'uima' a Simón ax in cua'alac an 
t'it axi c'apux c'al in anam t'u'ul. 
7 Ani ulits taja’ jun i uxum in chal 
i frasco ts'ejcath c'al i t'ujub im bij 

alabastro. T'uchat an frasco c'al i 
nihuihuiltalab lej jalbith. In jolchi 
tin ос’ a Jesús jun ti quetel Ба’ an 
mexa. *Ani huahua' tu exobalil a 
Јеѕӣѕ и tsacul, cum i tsu'u jant'o in 
t'ajamal an uxum. I ulu: 

—éJale' ti huac'la an 
nihuihuiltalab antse' ? 
3Ejtohuamejac ca nujuhuat jalbith 
ani an tumin pithnenecac an 
ts'ejuantalchic. 

10 A Jesús in ats'a' jant'o i ulu ani 
tu ucha'chic: 

—Yab ca c'uiya'chic axe' xi 
uxum, cum lej alhua' jahua’ tin 
t'ajchamal. 11 Ets'ey ne'ets ca c'uajiy 
i tsS'ejauantalchic c'al tata'chic, ani 
nana' expith jun i hue' in c'uajat 
c'al tata'chic. 12АБа апі yabaye 
in tsemenec, bel tin jolchi an 
nihuihuiltalab ejtil max tin q'uejab 
t'ojojonchalits u inictal tam ne'ets 
quin joliyat. Lej chubax nan 
tu uchalchic abal ju'tamq'ui ca 
olnanchat an inicchic an alhua' 
cau tim puhuel an tsabal, taja' ca 
t'iloxnanchat jaye in t'ajbil axe' xi 
uxum. 


A Judas in juncuhual an cau abal 
quin tsinat bina’ a Jesús 
(Mr. 14.10-11; Lc. 22.3—6) 


1^Taley jun axi lajuj tsab c'al 
huahua’ tu exobalilchic a Jesús, 
c'ale quin tsu'u an oc'lec pale'chic 
abal quin tauna*. Pel a Judas 
Iscariote. 151п conoyal: 

—éJay i tumin tim pithal max cu 
tsinat bina' ta c'ubac a Jesüs? 

Tam pithan ox i lajuj i tumin plata. 
16 Ма tam ti tamits in lej alimichical 
a Judas jant'ini' ti quin tsinat bina' 
a Jesús tin c'ubac in tomolnaxilchic. 

An Santa Cena tin cuenta in tsemtal 
a Jesüs 
(Мг. 14.12-25; Lc. 22.7-23; Jn. 
13.21-30; 1 Co. 11.23-26) 


171 bajuhuits an c'a'al quicha an 
ajib tin cuenta am bichou Israel ti 
calthame ti Egipto ti biyal. Tamits u 
c'apab am pan axi yab ts'ejcath c'al 
i c'ac'chixtalab c'oye. Huahua' tu 
exobalilchic a Јеѕӣѕ и ulits с'а1 јаја’ 
ani i conoy: 

—éJu'tam a le qui t'ojojoy abal cu 
c'aputs tin cuenta in ajib am bichou 
Israel tam ti calthame ti Egipto ti 
biyal? 

18 Toc'tsin a Jesús: 

—Quit c'alechic nihua' ti bichou 
Jerusalén tin q'uima' jun i inic 
axi bijithits. Ca ucha' antse*: An 
Exobchix Jesüs ti abchal an cau 
abal hue'its ne'ets quim baju in 
horajil tam ne'ets ca tsemtha. Ta 
q'uima'cua jaja' ani huahua' tu 
exobalil ne'ets qui t'aja' an ajib tin 
cuenta ti calthame ti Egipto am 
biyal bichou Israel. 

1? Tam u c'ale huahua’ i t'ojojoy 
patal jant'ini' tu uchame c'al a 
Jesús tin cuenta an c'apuxtalab ajib. 

20 Ani aclejits tam tu quetelits 
huahua' lajuj tsab tu exobal junax 
c'al а Jesús Ба’ an mexa. ?! Tam tu 
c'apulitschic, a Jesús tu ucha’: 

—Lej chubax nan tu uchalchic 
abal jun axi c'al tata'chic ne'ets 
tiquin tsinat bina’ tin c'ubac и 
tomolnaxilchic. 

22Tam ojn?’ u t'e'pinal huahua’, 
ani i conoyal a Jesús ti junchictal: 

—éHualamac хе’ max папа’ ja'its, 
Ajatic? 

23A Jesús tu toc'tsiychic: 

—Ax и lej сари! c'al папа’ и talabil, 
jats ахі ne'ets tiquin tsinat bina’. 2^Quim 
bina папа? ani quin tsemtha, cum nana’ 
tin Juntal patal an inicchic antsana' 

im bijchithits ti al an T'ocat Thuchlab. 
Tocat lej c'athpich ts'ejhuantal nixe’ xi 
inic axi ne'ets tiquin tsinat bina’, cum 

ne'ets ca lej yajchiquiyat. Alhua' max 

lejatac yab hua'tsinenec. 

25Tam conoyab a Jesús c'al a Judas 
axi c'al ti ne'ets ca tsinat bina: 

—éHualamac хе’ тах папа’ ja'its, 
Exobchix? 

Toc'tsin a Jesüs: 

—Tata' ojni' ja'its. 

?6Biyat huahua' u c'apule, a Jesús im 
pena' am pan ani im bina' i c'ac'namal 
yan c'al a Dios. Tam in mu'u am pan ani 
tu pitha', ani tu ucha’: 

—Ca c'apuchic axe и anam t'u'ul. 

27 Тат im репа’ an uts'umtalab 
c'al an vino ani im bina' i 
c'ac'namal yan c'al a Dios. Tam tu 
huat'banchi huahua' ani tu ucha’: 

— Patal tata'chic ca uts’a’. 28 Axe’ 
pel u xits'al axi hue'its ne'ets quin 
huac'lanchat ti al an cruz abal 
yantalam i inicchic ca paculanchat in 
hualab. C'al tin ebal и huac'lath xits'al 
a Dios ne'ets quin ts'ejca' i it jilchith 
cau eal an inicchic. ??Nan tu uchalchic 
abal yabats ne'ets cu uts'a' an vino lab 
t'uthub c'al tata'chic ejtil и t'ajal xo’. Ma 
tihua' talbelaquits tam u Tata ti eb quin 
Саја’ ti lej T'ale, tam tiq'uele ne'ets cu 
uts'a' junil. 


A Jesüs in olnal abal a Pedro ne'ets 
quin tsinca' tim ba' c'al jaja' 

(Mr. 14.26-31; Lc. 22.31—34; Jn. 13.36-38) 
3" Taley i ajatnanchi im bij a Dios, 
ani tam u c'alechic ti bolchal Olivos. 

31 Taja' a Jesús tu ucha'chic: 

— Patal tata'chic tin ebal u tsemtal 
ne'ets quit t'apchin a tsalap axe' 

xi аса]. In olnab папа’ ti al an 
T'ocat Thuchlab jant'o ne'ets quin 
t'ajchin c'al a Dios antse': Nan 
ne'ets cu tsemtha' am beletnom 
oveja, ani ne'ets ca buc'uhuat 
tam an ovejachic, in ulu a Dios. 
??Talbel tam quin ejthajits, ne'ets 
quin oc'chith c'ale ti Galilea, ani 
tata'chicte quit c'ale talbel. 

33Тат uchan a Jesüs c'al a Pedro: 

—Aba ma patal an ts'at'el ca 
t'apchin in tsalap yab ti ts'at'enchi, 
nan ojni' ne'ets tu junini’ ts'at'enchi. 

34Toc'tsin a Jesús: 

—Lej chubax nan tu uchal abal 
axe' xi acal tata' ne'ets ca tsinca' ta 
ba' c'al nana' oxil i calat ma tam ti 
ibaque thajnenec an coxol. 

35Ве] a Pedro in lej ucha' a Jesüs: 

—Aba ma quin le'nane quin 
tsemtha junax c'al tata’, nan yab 
ne'ets cu tsinca' tu Ба’. 

Tam patal huahua' tu exobal i ulu 
jayetseq'ui jant'ini' in ulu a Pedro. 


Ol a Јеѕӣѕ ti Getsemaní 
(Mr. 14.32—42; Іс. 22.39-46) 


36Taley u ulits huahua' junax c'al a 


Jesús al jun i tsabal im bij Getsemaní. 


Таја? a Jesús tu ucha'chic: 

— Quit jilc'onchic teje', biyat nan 
ne'ets quin c'ale hue' nihua' quin 
olon. 

37[n ne'tha' ca c'ale jaye a Pedro 
ani axi tsab in tsacamil a Zebedeo. 
Ani lej huat'ath c'athpich t'e'pith 
in ichich а Jesús, ma lej c'olothits 
tin inictal in ats'al. 3 Jaxtam in 
ucha'chic: 

—U ats'al ejtil max и lej tse'eyab 
u ichich c'al i c'athpich t'e'pithtalab, 

ma ejtil ne'ets quin tsemetsits. 
Tata'chic quit jilc'on teje' ani yab 
quit huayits. 

39 Tam nixq'uin a Jesús hue’ 
піһиа’, ani t'ajat pac'lun tsabal ca 
olon. In ulu: 

—Tata, max ejtohuabac tiquin 
jaluntha' abal yab cu yajchicna' an 
yajchictalab axi taye tal. Max i, bel 
и lë tu t'ajchi a culbetal ani yab и 
cuete' culbetal. 

^ Tam huichiy a Jesús jun ti 
c'uajat axi ox i juntal exobal, ani in 
tsu'u tocat huayamathchic. Tam in 
ucha' a Pedro: 

—éJale' yab a ejtouchic quit c'uajiy 
yab quit huayits ma ni jun i hora, 
quit olon ejtil папа’ ? 41 Ca junini’ 
ne'tha'chic ts'ejcacath a ichich quit 
olon abal yab ti ata' an teneclab. Lej 
chubax lej canat a ichich ca olon 
c'al папа’, tocat a anam t'u'ul jats 
yab u lej tsapnel. 

42Tam tsab c'ale junil а Jesús ca 
olon. In ulu: 

—Tata, max yab ejtohuab tiquin 
jaluntha' yab cu yajchicna' an 
yajchictalab axi taye tal, bel cu 
t'ajchi a culbetal. 

^3 Huichiy junil с'а] axi ox i juntal, 
ani in tsu'u tocat huayamath junil 
cum atanits c'al i ts'ebattalab. 
^^Tam in jila'chic taja’ ani јаја? c'ale 
ca olon junil. Pel i oxchilab calat. 
45Тат huichiy junil jun ti c'uajat 
axi ox i juntal, ani in ucha'chic: 

—Xohue' alhua' max anac quit 
hue’ huayitschic ani quit hue’ 
coyots, tocat yab in tomnal апі, 
cum im bajuhuits an hora nana' tin 
Juntal patal an inicchic ne'ets quin 
tsinat bina tin c'ubac i hualbith 
inicchic. ^9Xo' quit ts'aquiychic ani 

huana. Tax talits jaja' axi ne'ets 
tiquin tsinat bina’ tin c'ubac и 
tomolnaxilchic. 


Yac'uan a Јеѕӣѕ 
(Mr. 14.43—50; Іс. 22.47-53; Jn. 18.2-11) 


47 Exome ti cau a Jesús tam ti ulits 
a Judas axi ajith c'al huahua' lajuj 
tsab tu exobalil a Јеѕӣѕ. Ulits junax 
c'al јаја? yan i inicchic ts'ejcachic 
c'al i matset ani c'al i te'chic. 
Abnenec jaja'chic ti yac'ual c'al a 
Jesús c'al an oc'lec pale'chic ani c'al 
an yejtselabchic Israel. 48А Judas in 
olchi an t'ipchixtalab an yac'ualchic 
antse* 

—Jitats nan cu ts'uts'bay, jats 
tata'chic ca yac'ua'. 

49Tam utcan a Judas tin tamet a 
Jesús, ani in ucha’: 

—Thamc'unenec, Exobchix. 

Tam in ts'uts'bay. 50 Ani a Jesús in 
conoy: 

—éJale' tit chich, ja'ub? 

Tam utey in juntalchic a Judas, in 
yac'ua' а Jesús ani in ne'tha". 

51Tam jun axi pel i juntal exobal 
c'al a Jesás in jixa' in matsetil 
ani in muts'q'uinchi in xutsun in 
tolmixal an ts'ale pale’. 5? Tam 
uchan c'al a Jesüs: 

—Ca huichba' a matsetil tin ot'ol, 
cum patal jitats ca pejéxin c'ali 


matset ne'ets ca tsemtha c'al i matset. 


53 Hualam yab a tso'ob abal nan 
xohue'its u ejtohual cu conchi u Tata 
ani quin abchin lajuj tsab i pulic 
cuenel i ángelchic abal tiquin c'aniy. 
54 Мах quin c'aniyatac yab ne'ets ca 
putun an T'ocat Thuchlab jun tim 
bijchithits nana' quin yajchiquiyat. 

55Tam a Jesüs in ucha'chic an 
yac'ualchic: 

—Tata' ojni'chic it che'nec tiquin 
yac'ua' с'а] i matset ani cal i te'chic 
ejtil max pel іп cue’. Chuthel chuthel 
in c'uajatac ta tiyopanil tin exobchix 
ani yab tin yac'ua' taja’. 5$Ma xo’ 
ojni' tin yac'ualchic abal antsana' 
ta ca putun an T'ocat Thuchlab 
jant'ini' tin thuchnenequits c'al in 
caulomejilchic a Dios antse' quin 
yac'uan. 

Tam u t'ajat c'ale ti athil patal 
huahua' tu exobalilchic a Jesüs, ani 
tam јаја’ a Jesús jilcacayatits. 


A Јеѕӣѕ tin tamet an cuenel axi 
c'athpich in ey an ts'ejcom cau tin 
cuenta an tiyopanchic Israel 
(Мг. 14.53-65; Іс. 22.54-55, 

63-71; п. 18.12-14, 19-24) 

57 Taley ta ne'thajits a Jesús 
c'al an yac'ualchic tin q'uima' an 
ts'ale pale' Caifás. Taja' tamcuthits 
an exobchixchic cal an ts'ejcath 
cau binath c'al a Moisés ani an 
yejtselabchic Israel. 58 Апі a Pedro 
ta tale ts'at'at hue' ou. Talbel tam 
ti ulitsits jaye tin q'uima' an ts'ale 
pale’, otsits taja’ ani buxcan ti al am 
patio c'al an yac'ualchic abal quin 
tsu'u janto ne'ets ca t'ajchin a Jesús. 

53 Taja' c'uajat an oc'lec pale'chic 
ani an yejtselabchic Israel ani 
patal an cuenel axi c'athpich in 
ey an ts'ejcom cau tin cuenta an 
tiyopanchic Israel. In alimichical 
jant'ini' ti quin jolbiy a Јеѕӣѕ abal 
ca tsemtha, ani yab chubax jahua' 
in uluchic. ё Yab in ejtohual quin 
elchi i hualabtalab, aba ani' yan i 
inicchic in jolohual i janamtalab tin 
cuenta a Jesús. Ma tin lej taltalits 
cubiy tsab i inic in olnal i cau axi 
jaye yab chubax 9'In uluchic: 


SAN MATEO 26 


—Axe' xi inic in ши antse’: U 
ejtohual cu paclu in tiyopanil a 
Dios, ani cu tsab ts'ejca' junil ti ox a 
quichacua'". 

8?Tam cubiy an ts'ale pale' ani in 
conoy a Jesüs: 

—ċ¿Yab ne'ets ca toc'tsiy ni jun an 
jolbixtalab jahua' it uxnal? 

63 Yab toc'tsin a Jesús. Tam uchan 
с'а] an ts'ale pale" 

—Tim bij a Dios axi ejat abal ets'ey 
ca chubax olna' ta ba’. Тиси ucha’ 
max tata'its it Cristo ani max pel ti 
Tsacamil a Dios. 

64^Toc'tsin a Jesús: 

—Nana'its ojni' ja'its jant'ini' ta 
ulu. Nan tu uchalchic jaye abal 
tata'chic ne'ets tiquin exlanchi u ey 
tam in quetelits tin huinat c'ubac a 
Dios ti eb ax in cua'al patal in сиеѓе’ 
tsap. Ani ne'ets tiquin exlanchiye 
u ey abal pel tin lej Juntal patal 
an inicchic tam quin huichiy junil 
pa'i'ilits al i tocoulom. 

65Cal nixe’ xi cau lej tsacuy an 
ts'ale pale’, ma in mits'al in nacat 
coton. In ulu: 

—Xohue'its ojni' a ats'amalchic 
jahua' antsana' in ulumal ejtil max 
јаја’ pel a Dios. Yabats і yejenchal 
jita más tucu olchiye tin cuenta axe’ 
xi inic. 66 Јапііпі ta tsalpayalchic 
папа’ jant'ini' tu cu t'ajchi? 

Toc'tsinchic: 

—Alhua' max ca tsemtha, cum lej 

jolbithits jaja". 

87Tam talchic i inic in tubcanchal 
a Јеѕӣѕ in hual ani іп cuathcuayal. 
In mo'canchal i c'ubaclec tin hual. 
68 0сһап a Jesús: 

—Tata'its it Cristocua', tucu olchi 
jita' ti cuatha". 

A Pedro in tsincal tim Ба’ са] a Jesús 
(Мг. 14.66-72; Іс. 22.56—62; 
Jn. 18.15-18, 25-27) 


$90 uetelits a Pedro ti al am patio 
tin q'uima' an ts'ale pale’ tam ti 
utey jun i cuthinel. Uchan a Pedro: 

—Tata' ojni' pel it ts'at'el c'al a 
Jesús axi tal ti Galilea. 

70Тат a Pedro in tsinca' tim Ба’, 
in ulu: 

—Yab u exlal jant'o tam cau ax a 
ulal. 

T1 Tam a Pedro ne'etsits tihua' ba’ 
an hui'leb ani tsu'tab c'al q'ue'at i 
cuthinel. Ani jaye јаја’ in ucha' ахі 
muthat taja’: 

—Chubax јаја’ pel i ts'at'el cal a 
Jesús Nazaretib. 

72Тат a Pedro in tsab tsinca' 
tim ba' junil. In cuba' tim ba' ti lej 
chubax, in lej ulu: 

— Nan yab u exlal axe’ xi inic ах 
a ulal. 

73Тат uchan c'al axi c'uajatchic 
taja’: 

—Lej chubax tata'its pel ti juntal 
axi ts'at'elchic c'al a Јеѕӣѕ. Ti 
tejhua'methal a cahuintal abal pel it 
lej Galileajib. 

"^Tam a Pedro in ши alhua' max 
ca t'ajat yajchiquiyat c'al a Dios 
max yab chubax jahua' in ulumal. 
In cuba' tim ba' ti lej chubax junil, 
in ulu: 

—Nan yab u exlal axe’ xi inic. 

Tameq'ui ti thajnalits an coxol. 
75Тат a Pedro in t'ilpa' jahua’ 
uchnenec c'al a Јеѕӣѕ abal ne'ets 
quin tsinca' tim ba' oxil i calat tam 
ti ibaque thajnenec an coxol. Ani 
cale a Pedro taja' lej tsapic uc'nal. 

A Јеѕӣѕ binab c'al a Pilato 
(Mr. 15.1; Іс. 23.1-2; Jn. 18.28-32) 


2 Tam ti chutheyits in 

ts'ejcal an cau patal an 
oc'lec pale'chic ani an yejtselabchic 
Israel abal jant'ini' ti quin tsemtha' 
а Jesús. ?Taley in ne'tha'chic a 
Jesús huic'at ani im bina’ tin c'ubac 
an gobernador Poncio Pilato. 


In tsemtal a Judas 


3Tam ti a Judas in tsu'u abal 
ne'ets ca tsemtha a Jesüs, tam in lej 
yajna' abal jale’ in tsinat bina". In le’ 
quin huichbanchi nixe' xi ox i lajuj 
i tumin plata an oc'lec pale'chic ani 
an yejtselab Israel. ^In ucha'chic: 

—In hualbinenec, cum u tsinat 
binamal axe' xi t'ocat inic abal ca 
tsemtha. 

Toc'tsin jaja'chic: 

—Yab pel i cuenta huahua' jahua' 
a t'ajamal, pelits a cuete' cuenta 
expith. 

5Татпа’ a Judas in joloc'na' an 
tumin alta ti al an tiyopan, ani ta 
c'ale in huic'a' i ts'aj tin nuc’. Im 
pala' tim ba' ani thut'c'uth tsemets. 

$Taley an oc'lec pale'chic im pena 
an tumin ani in uluchic: 

—Yab i ejtohual qui xalu axe’ xi 
tumin c'al ax и pithnal a Dios, cum 
pel i tumin axi pel i jalbixtalab c'al 
in xits'al i inic. 

7 Jaxtam jaja'chic thubat in ts'ejca' 
an cau abal quin ts'a'iy c'al nixe’ 
xi tumin i tsabal ax u bijiyab ti 
thacum pach tsabal. Tats ca joliyat 
an tsemelomchic axi pel i pil inic 
ani yab Israel. Jaxtam ma xohue' и 
bijiyab nixe' xi tsabal ti xits' tsabal. 
3 Antsana' putnenec an cau jahua’ 

in ulumal an caulome c'al a Dios 
Jeremias antse’: Huichbanchame 
axi ox i lajuj i tumin plata. Antsana' 
tu tsalpanchab in jalbil jaja' axi 
bina c'al am bichou Israel. 19 C'al 
nixe’ хі tumin ts'a'iyame an tsabal 
axi eyenthame c'al an thacum pach 
jant'ini' in ulumal a Dios, in ulu a 
Jeremías. 


А Jesús tin tamet a Pilato 
(Mr. 15.2—5; Lc. 23.3—5; Jn. 18.33—38) 


1 Taja' c'uajat a Jesús tin tamet an 
gobernador Pilato ani conoyab: 

—éTata'its pel ti Ts'alejil an 
Israelchic? 

Toc'tsin a Jesüs: 

— Мапа’ ja'its ojni' ax a ша]. 

12 Ani u jolbiyab a Jesús c'al 
an oc'lec pale'chic ani c'al an 
yejtselabchic Israel. Tocat yab 
toc'tsin. 13Тат conoyabe c'al a 
Pilato: 

—éYab a ats'al abal it lej jolbiyab? 

14Bel yab jant'o toc'tsin a Jesús. 
Ani jats tin lej jic'pal a Pilato, 
ma yab in exla’ jant'ini' ti quin 
tsalpanchi a Jesús. 


In ts'ejcaxtal a Pilato c'al a Jesüs 
(Mr. 15.6—20; Іс. 23.13-25; Jn. 18.38—19.16) 


15]n ujnam an gobernador quin 
hualca' jun i huic'nel tam u t'ajnal 
an ajib tin cuenta abal calthame 
am biyal bichou Israel ti Egipto. Ca 
hualca an huic'nel jitats ca bijchin 
c'al am bichou '6C'uajatits tam ti 
al an huic'axte' jun i huic'nel lej 
exlab im bij a Barrabás. 1 Jaxtam 
tam ti mulcunenequits am bichou, 
conoyab c'al a Pilato: 

—éJita' а le'chic abal nan tu 
hualcanchi? Си hualca' a Barrabás 

о cu hualca' a Jesús ах u bijiyab 
jaye ta Cristo? 

18A Pilato in exla'its abal u 
lej pa'ixnab a Jesús, ani jats ti 
binanchamejits tin c'ubac abal јаја’ 
quin jolbiy. 

19 Ouetelits a Pilato tin lactemil 
jun tin ts'ejcal an cau, ani tam 
abchinal i cau c'al in tomquil antse' 
ca uchan: Yab jant'o ca t'ajchi yab 
alhua' nixe' xi pututh inic, cum ti 
acal tu huachib u lej yajchicna' tin 
cuenta jaja". 

20 Ani an oc'lec pale'chic ani 
an yejtselabchic Israel exome in 
nixoc'nal an mulcunel abal quim 
bijchi a Barrabás ca hualca ani 
а Jesús ca tsemtha. ?! Tam ап 
gobernador in tsab tauna' am 
bichou junil in conoyal: 

—éJahua' axi tsablom a le’ abal 
nan tu hualcanchi? 

Toc'tsin an mulcunel: 

— Ca hualca' a Barrabás. 

22 Ani a Pilato in conoyalchic: 

—éAni jant'o cu t'ajchi a Jesús ax 
u bijiyab ta Cristo? 

An mulcunel tim patal toc'tsin: 

— Ca t'ajat bina' ca q'uet'ath 
tsemtha ti al an cruz. 

23Тат a Pilato c'al más i cau in 
conoyal: 

—éJant'o yab alhua' in t'ajamalac 
abal antsana' cu bina' ? 


Ani lej thajat toc'tsin an mulcunel: 


— Ca t'ajat bina' ca q'uet'ath 
tsemtha ti al an cruz. 

?^Tam a Pilato in tsu'u abal ni 
hue' u t'ajchinal ti cuenta, tocat 
xacuecuel an mulcunel. Tam in 
conchi i ја? ca chanchin, ani taley 
in Саса’ in c'ubac tin tamet an 
mulcunel. In ucha'chic: 

—Max ca tsemtha axe’ xi pututh 
inic yab pel и cuenta папа’, pel a 
cuenta tata'chic expith. 

?5'Toc'tsin tim раѓа! jaja'chic: 

—Max ca tsemtha pel i cuenta 
huahua’ junax c'al i tsacamilchic, 
expith ca t'ajat tsemtha. 

26Тат a Pilato in aba! an cau 
ca hualca a Barrabás. Ani im 
bina’ a Jesús ca huithc'oyat с'а] 
an soldadochic, ani ca ne'tha ca 
q'uet'ath tsemtha ti al an cruz. 
27Та]еу an soldadochic in ne'tha' 
a Jesús tin atajil an gobernador, ani 
taja' patal jaja'chic in cuentsimiyal. 
?8]n tixc'anchal in toltomil ani 
in cay'chal i tsacni' nacat coton. 
29Tin oc’ im punchal jun i thipath 
q'ith corona ani tin huinab c'ubac 
i pacáb. In tilibnath tuthuhual in 
c'ualalchic tin tamet a Јеѕӣѕ ejtil 
max pel i ts'ale. Tam in tilibnath 
uluchic: 

—Je'its an Ts'ale c'al an Israelchic. 
3 Taley in tubcayalchic а Jesús. 
In tixc'anchal am pacáb tin c'ubac 

ani in mo'canchal tin oc’. ?! Tam 
tin tilibnamalits antsana'chic, tam 
in tixc'anchi an tsacni' nacat coton 
апі in cay'chi in cuete' c'al. Taley 
in ne'tha'chic abal ca q'uet'ath 
tsemtha ti al an cruz. 


Q'uet'ath tsemtha a Jesús ti al an 
cruz 
(Mr. 15.21—32; Іс. 23.26—43; Jn. 19.17-27) 


32Тат ti ne'etsits ne'thab a Jesús 
ti bel, tal jun i inic im bij Simón axi 
pel i Cirenejib. Jats punuhuat c'al 
an soldadochic abal quin quitnanchi 
an cruz ax in quitnal a Jesüs. 

33Taley ulitschic al jun i 
c'uajattalab im bij Gólgota. Ti tenec 

cau in le’ quin ши Tam'oc. ?^Ani 
taja' an soldadochic im pitha' a 
Jesús i vino xaluth cal i ilal lej 
ts'a'ic. In oc'ox leca’, yab in lena’ 
quin uts'a'. 

35Tam ti q'uet'athits а Jesús 
ba' an cruz, tam an soldadochic 
in саа! i q'uij jant'ini' quin 
c'alnanchi in toltomil а Jesús. 
Antsana' ti putnal jahua' in 
ulumalits in caulomejil a Dios 
апѓѕе”: In caltha'chic i q'uij jant'ini? 
tiquin c'alnanchi u toltomil. ?6Taley 
buxcan an soldadochic utat ti al 
an cruz abal ti beletnom. ?"Tin 
oc' an cruz punchithits i thuchlab 
jolbixtalab antse' ti thuchath: Ja'its 


axe’ а Jesús in Ts'alejil an Israelchic. 


38'Taja' c'uajat q'uet'athits al i 
cruz jaye c'al а Jesüs tsab i сие’, 
jun tin huinab ani jun tin c'uatab. 
33 Ani talchic i huat'el ba' am bel 
in quithab uchal а Jesús. Tocat in 
huihuohuiyal in ос”, cum im pojcal 
а Jesús. 401 tilibnath ucha'chic: 

—Tata' а ulumalits а ejtohualac ca 
paclu an tiyopan ani ti ox a q'uicha 
ca tsab ts'ejca' junil. Xohue'its ca 
jec'ontha' ta ba'. Quit pa'iy ba' an 
cruz max chubax pel ti Tsacamil a 
Dios. 

^! Ani tilibnab a Јеѕӣѕ jaye c'al an 
oc'lec pale'chic, ani c'al i exobchix 
c'al an ts'ejcath cau binath c'al a 
Moisés, ani c'al i fariseo, ani c'ali 
yejtselabchic Israel. In uluchic: 

4? —[n jec'onthamal q'ue'at 
i inicchic ani abal jaja' yab in 
ejtohual quin jec'ontha' tim bæ’. 
Auxe' max jaja' ja'its ax u aychab 
ca chich ti Ts'ale c'al huahua' tu 
Israel. Max chubax ja'its, ca t'ajat 
ралу ti al an cruz abal qui Беја’. 

43 Мах chubax in tsapnalcua' a Dios 
ani max chubax u c'anithab c'al a 
Dios, tam xohue'its са jec'ontha с'а] 
a Dios. Cum in ulumalits abal jaja' 
ja'its in Tsacamil a Dios. 

44Ма tilibnab a Jesús c'al nixe xi 
tsab і сие’ jaye axi q'uet'ath Ба’ i 
cruz. 


О tsemelits a Јеѕӣѕ 

(Mr. 15.33-41; Lc. 23.44-49; Jn. 19.28-30) 

45Та]еу tala' yic'utsin tim puhuel 
an tsabal ma ti ts'ejel q'uicha ani 
ma ti ox hora an huacal. 46Ma tam 
ti tamits nixe' xi hora, in lej tsapic 
ulu a Jesüs: 

—Elí, ЕН, ¿lama sabactani? Ti 
tenec cau in le’ quin ши: U Diosil u 
Diosil, ¿jale tin jilcacayamalits? 

^! Ani talchic i inic axi c'uajat 
гаја’ tam tin ats'a' nixe’ xi cau, in 
uluchic: 

—In caniyal ca chich am biyal 
caulome с'а1 a Dios Elías. 

48 Tam jun jaja'chic ax in ats'al 
thubat athlats abal quin iqu? i 
thic'axtalab axi hue' ejtil i cuinim. 
In tsabay al i ts'a'ic vino, ani in 
umchi tin chum i te’. Taley in 
utunchi tin hui' a Jesús quin juts'u. 
49 Ani q'ue'atchic axi c'uajat in ши: 

—Qui hue’ aychiye max ca chich a 
Elías quin tolminchi. 

50 Tam lej tsapic cahuin junil а 
Jesús, ani taley t'ajat tsemetsits. 

5! Tamequi ti cathlun ma ebal ani 
ma alal am pelcath toltom ba' an 
tiyopan. Jilc'on tsab i pejach. Ani 
lej t'elelel an tsabal, ma poq'ueq'uel 
an t'ujubchic. 52Ani japq'uinal 

i paxal jolchic jun ti jolith i 
tsemelomchic. Ani ejthab yan axi 
belom cal a Dios axi jolith гаја”. 

53 Тосаї yab thubat calechic ti al 
nixe' xi paxal jolchic. Ma tam ti 
ejthachits a Jesás, tam tiq'uele cale 
jaja'chic. Otsitschic ti al an t'ocat 
bichou Jerusalén, ani taja' tsu'tab 
c'al yan i inicchic. 

5^An capitán soldado ani an 
soldadochic ax im beletnal a Jesús 
in tsu'u t'elelel an tsabal ani axi 
q'ue'at más i jic'path t'ajbilab. Ani 
cum lej jiq'uelchic, in ulu: 

—Axe' xi inic ојпі ja'its pel in 

Tsacamil a Dios. 

55C'uajatchic taja’ hue ou yan 
i uxum іп met'al a Јеѕӣѕ Ба’ an 
cruz. Pel i uxumchic axi ts'at'enec 
ani tolmixin c'al a Jesús ma tam 
ti xe'etsac јаја’ ti Galilea. 56 C'uajat 
a María Magdalajib ani a María 
axi pel in mim a Jacobo ani a José. 
C'uajat jaye in mim a Jacobo ani a 
Juan ax in cua'al in tata Zebedeo. 


Joliyat a Jesüs 
(Mr. 15.42-47; Іс. 23.50-56; Jn. 19.38-42) 


57 Taley lej huaclejits tal jun i 


inic im bij a José pel i Arimateajib. 


Pel i rico inic ani pel i ts'at'el 

c'al a Jesús. 581001165 c'al a Pilato 
ani in conchi in inictal a Јеѕӣ5 
quin joliy. A Pilato in aba' an 

cau ca pithanchat. 5Тат a José 
in ne'thanchi, ani in thu'bay c'al 
jun i it putat toltom. 99 In cua'al 

a José i it jolimtalab tsajath jol 
paxal t'ujub, ani tats tin mo'canchi 
in inictal a Jesús. Ani jun i pulic 
t'ujub cubat taja' in toliy ani im 
paxq'uinchi an otsnamtalab. Taley 
ta c'ale. 61 Ani quetechic taja’ а 
María Magdalajib ani axi q'ue'at 
María eleb utat tin otsnamtal an 
jolimtalab. 

An soldadochic im beletnal 
an jolimtalab 


62 Huat'eyits an viernes tam ti 
t'ojojol an Israel tin cuenta an 
sábado, ani nixe' xi sábado an 
oc'lec pale'chic ani an fariseochic 
c'ale quin tsu'u a Pilato. 9?In 
ucha'chic: 

— Pay'lom, i t'ilal jant'o in ulu 
nixe' xi janamcau tam ti ejatac. Ca 
tsemets ani ti ox a q'uicha tam 
ne'ets ca ejthacua'". 9*Jaxtam ca 
aba' an cau ca lej alhua' beletna 
an jolimtalab ca quithbanits xi 
ox quicha, i ca chich acal in 
exobalilchic quin cue'chi in inictal 
ani talbel quin uluchic ejthachits. I 
ca c'athpich c'ambiyat an inicchic 
c'al i pulic janamtalab antsana' yab 
ejtil axi hue' c'ambiyamejits c'al 
q'ue'at in cahuintalchic. 

65А Pilato іп toc'tsiychic: 

—Tata'chic a cua'al i beletnom ta 
tiyopanilchic. Jats ca aba'chic quim 
beletna' an jolimtalab jant'inits 
quin ejtou. 

$6 Tam c'alechic in ts'a'chi i 
tsacam ts'aj pelc'ath ma jum 
poq'ue' al am pulic paxic'lab t'ujub 
tin otsnamtal an jolimtalab. Pel 
i tsu'bixtalab c'al an oc'lecchic 
abal ni jita' yab quin calthanchi in 
inictal a Jesús. Ani jilc'onchic taja’ 
nixe' xi soldado ti beletnom. 


Ejtha a Јеѕӣѕ 
(Mr. 16.1—8; Lc. 24.1-12; Jn. 20.1-10) 
2 Huat'eyits an q'uicha 
sábado, ani chuthelits pel 
an c'a'al q'uicha semana. Ani chich 
quin tsa'biychic an jolimtalab a 
María Magdalajib ani axi q'ue'at 

María. ?Ani jun jic'tohual lej tsapic 
t'elelatsits an tsabal, ani pa'iy ti eb 
ulits ti al an jolimtalab jun i ángel 
abath c'al a Dios. In tixc'anchi am 
pulic paxic'lab t'ujub tin otsnamtal 
an jolimtalab, ani buxcan ba' eblim 
an t'ujub. ?Ani tsu'tab an ángel 

lej ts'umimil ejtil an ley, ani in 
toltomil lej thacninil ejtil i pojoth 
tsam. ^Ani lej jiq'uel an soldadochic 
axi beletnom cal an jolimtalab, 

ma ijcan tsabal ejtil tam tsemenec. 
5' Tam uchan an uxumchic c'al an 
ángel: 

—Yab quit jiq'ueychic. U tso'ob 
abal a aliyalchic a Jesús axi 
q'uet'ath tsemtha ti al an cruz. 

8 Yabats c'uajat teje’, cum ejthajits 
jantini' tin ulumal jaja' abal ne'ets 
ca ejtha. Ca met'a'chic te jun ti 
c'uajatac in inictal. "Thubat quit 
c'alechic ca olchi in exobalilchic 
abal ejthachits ani ne'ets ca oc'chith 
ulits ti Galilea. Jaja'chic ca c'ale' 
tihua' quin tsu'u. Ja'its axe' an cau 
axi nan tu uchalchic, in ulu an 
ángel. 

8Тат calpanchic an uxum ti al an 
jolimtalab c'al in athic. Jun t'ajatq'ui 
u jiq'uel ani jaye jun t'ajatq'ui u lej 
culbel. Ta ne'etsits athithil tucu olchi 
huahua' tu exobalilchic a Jesús jahua’ 
in tsu'umalchic. ?Ani tam ti ne'etsits 
jaja'chic ti bel, tam tamuhuab ani 
tsapnethab c'al a Jesús. 

Tam in tuthuchic in c'ualal 
tin tamet a Jesús, апі in 
muts'c'unchichic in acan. Antsana' 
ti c'ac'naxin c'al jaja’. '" Tam 
uchanchic еа! јаја”: 

—Yab quit jiq'ueychic. Tocat quit 
c'ale ca ucha' i ebchalchic ca c'ale ti 
Galilea, ani taja' ne'ets tiquin tsu'u. 

In olchixtal an soldadochic 


11 Ani biyat ne'etsits an uxumchic 
c'al nixe’ xi cau, tsab ox i soldado 
axi beletnom c'al an jolimtalab ulits 
ti al am bichou quin olchi an oc'lec 
pale'chic patal jahua' t'ajnenec. 
12Tam c'ale an oc'lec pale'chic quin 
olchi an yejtselabchic Israel. Taley 
in juncuchic an cau abal quim 
pitha' yan i tumin an soldadochic. 
13 Uchanchic an soldado: 

—Antse' ca ulu: Chich acal 
in exobalilchic a Јеѕӣѕ ani in 
cue'chi іп inictal biyat huahua' и 
huayamath, ca ulu. 14Ani max an 
gobernador quin tso'obna' abal it 
huayamathchic, yab quit t'e'pin 
cum huahua' ne'ets qui ts'ejca' an 
cau c'al jaja' abal yab quit jolbiyat. 

15Тат an soldadochic im 
bats'u an tumin, ani ta c'ale quin 
t'aja' jant'ini' ti uchanits. Ma 
xo' u t'ilnale nixe' xi cau c'al an 
Israelchic. 


Uchbix a Јеѕӣѕ c'al in 
abathualejilchic 
(Mr. 16.14—18; Lc. 24.36—49; Jn. 20.19-23) 


160] c'alechic huahua’ ti Galilea 
lajuj jun ti eb tu exobalilchic a 
Jesús, апі и ulits ti al am bolchal 
jun tu bijchamalits a Jesús. 1 Таја’ 
i tsu'uchic a Jesús ani i c'ac'nal. 
Bel tsab ox huahua' i cua'alei 
hualamtalab ti ichich tin cuenta 
јаја’. 18Тат a Jesús tu ucha'chic: 

—lIm pithnenec c'al a Dios 
patal cu abatna' axi ti eb ani 
jaye axi ti tsabal cu co'oy. 

1? Jaxtam quit c'alechic tim 
puhuel an tsabal ca exobchi tim 
patal an inicchic u cahuintal 

abal tiquin ts'at'enchi. Ca 
pujaychic tim bij u Tata, ani tu 
bij папа” tin Tsacamil a Dios, 
ani tim bij an Espíritu Santo. 

20 Ca exobchichic abal quim putu 

c'al patal an uchbixtalab axi nan 
tu jilchamalits. Ca t'ila'chic abal 
nan ne'ets quin ets'ey c'uajiy c'al 
tata'chic ma ta ca taleyits an 
q'uij q'uicha. Amén. 


An апа”? cau thuchath cal 
an t'ocat inic Marcos 





Thajchix a Juan pujax ti al an joltam 
(Mt. 3.1—12; Lc. 3.1-9, 15-17; Jn. 1.1928) 
Ne'ets си olna' jant'ini' ti 
ts'i'quin an alhua' cau tin 
cuenta a Jesucristo in Tsacamil a 
Dios. 
?Ma ti lej biyalits in caulomejil 
a Dios Isaias in thucha' jahua' a 
Dios in uchamal antse' in Tsacamil 
Jesucristo: 

Nana' in Dios ne'ets cu oc'chith 
aba' u caulomejil abal ti 
ts'ejcacanchi am bel. 

3 Jaja' ne'ets quin thajchixnanchi 
an inicchic ax u che'el ti al an 
joltam antse’: 

Ca ts'ejcacanchi am bolith bel 
an Ajatic jun ti ca ulits. 

^ Jant'ini' ti thuchathits antsana' 
ne'ets ca aban i caulome c'al a 
Dios, апіѕапа’ ti chich a Juan. 
Xe'ets ti pujax c'al an inicchic ax u 
che'el c'al jaja' ti al an joltam. In 
thajchixnanchal ca jic'tson c'al in 
hualab abal ca paculanchat c'al 

a Dios, ani ca pujan. 5Chich taja' 
jat'hua' patal an inicchic ах и c'uajil 
tihua' tim puhuel an tsabal Judea 
ani ax ti bichou Jerusalén quin 
ats'anchi in thajchixtal a Juan. U 


pujayabchic taja' c'al a Juan ti 
al am pulic itse' Jordán jitats in 
lujuhual in hualab c'al a Dios. 
$Toltomith a Juan c'al i toltom axi 
ts'ejcath c'al in jujul an camello. In 
huic’ ts'ejcath pel i оѓ. In c'apchal 
in t'u'ul an ts'ili' ах и c'apab ani an 
alte' tsi'im. "In thajchixnanchal an 
inicchic antse*: 

—Ta tal talbel jun i inic lej pulic 
in ey ani nana' iba. Nana' lej tsa'at 
u ey, ma yab ne'ets cu baju cu 
pilchi in quintsol im pajab. 9Nana' 
tu pujayalchic cal i ja, ani јаја’ 
axi taye tal talbel jats ne'ets ti 
pujaychic c'al an Espiritu Santo. 


Pujnal a Јеѕӣѕ 
(Mt. 3.13-17; Lc. 3.21-22) 


э Тип a q'uicha cale a Jesús ti 
bichou Nazaret axi cuentalith ti 
Galilea, ani ulits c'al a Juan ti pulic 
itse' Jordán. Ani pujnal taja' c'al a 
Juan. '^Taley tam ti calelelits a Jesús 
ti al an ja’, tam tin tsu'u japq'uinal 
an eb ani pa'i'il an Espiritu Santo 
ejtil i сиси’. Ta jilc'on c'al a Jesús. 

11 Ani ats'atmel jaye jun i cau tal ti eb 

c'al a Dios, taunab a Jesús antse*: 
—Tata'its pel tu ichich hual 

Tsacamil. In lej culbel c'al tata’. 

Nixoc'nab le'nab ca hualbin a Jesús 
(Mt. 4.1—11; Lc. 4.1-13) 


12Taley talbel ne'tha a Jesús c'al 
an Espiritu Santo ca cale ti al i 
joltam. 1 Апі tats ti c'uajiy tsab inic 
a quicha jun ti hua'ats i thimalon 
tse acanchic. Ani lej nixoc'nab 
le'nab ca hualbin c'al a Satanás. 
Chich i ángelchic abal quin tsapliy 
a Jesüs. 


A Jesüs in ts'i'quiyal in t'ojlabil ti 
Galilea 
(Mt. 4.12-17; Іс. 4.14—15) 


14Balithits a Juan ti al an 
huic'axte' tam ti a Јеѕӣѕ ulits ti 
Galilea. Taja’ in olnanchalchic ап 
inic an alhua' cau jant'ini' tin t'ajal 
a Dios ti Ts'ale. 151п ucha'chic: 

—Hue'its a q'uicha ne'ets quim 
Баји ca chich a Dios quin t'aja ti lej 
Ts'ale c'al an inicchic teje' tsabal. 
Quit jic'tsonchic c'al a hualab ani 
ca bela' an alhua' cau abal quit 
jec'ontha c'al a hualab. 


A Jesüs in caniyal ca ts'at'ey tse' i 
alim to'olchic c'al јаја’ 
(Mt. 4.18—22; Lc. 5.111) 

16 Ne’ets a Jesús hualchicte' am 
pulic lejem Galilea, ani taja’ in 
tsu'u tsab i inic ti alim to'ol. Pel a 
Simón c'al in ebchal Andrés ax im 
pet'nalchic an thachumtalab c'al an 
to'ol ti al am pulic lejem. 1A Jesús 
in ucha'chic: 

—Tiquin ts'at'enchi ani nan ne'ets 
tu aba' tit alim c'al an inic axi nana 
tiquim bela’. 

18 Ani thubat in jiloc'na'chic in 
thachumtal c'al an to'ol, ani ts'at'ey 
c'al a Jesús. 


, 

19Taley belats a Jesús ne'ets más 
tihua', ani in tsu'u jaye a Jacobo 
c'al in ebchal Juan. Jaja'chic pel in 
tsacamil a Zebedeo. C'uajatchic ti al 
an tan in c'ua'chiyal in thachumtal 
c'al an to'ol. 20А Jesús in caniychic 
ca chich. Ani in jila'chic in tata 
Zebedeo c'al іп t'ojnalilchic ti al an 
tan, ani ta c'alechic ca ts'at'eyits 
jaye cal a Jesús. 


Jun i inic co'oyab c'al i at'ax teneclab 
(Lc. 4.31-37) 


?^Ulits a Jesús junax c'al in 
ts'at'elilchic ti bichou Capernaum. 
Taja' otsits tin tiyopanil an 
Israelchic, ani in exobchal in 
cahuintal a Dios an inicchic. Pel i 
sábado. ?? Cum u exobchix cal i lej 
uchbith cau yab ejtil axi exobchix 
cal an ts'ejcath cau binath c'al a 
Moisés, jaxtam lej jic'panchab in 
exobchixtal. 2? Ani c'uajat al nixe’ xi 
tiyopan jun i inic co'oyab c'al i at'ax 
teneclab. U lej thajanthab c'al an 
at'ax quin ucha’ a Jesús antse" 

24 —(Jant'o hualam a le tucu 
t'ajchi, Jesás Nazaretib? Hualam 
a le tucu t'ajat talabetha. Nan 
tu exlanchal a ey pel ti T'ocat 
Tsacamil a Dios. 

?5' Tam c'uiyan an at'ax teneclab 
c'al a Јеѕӣѕ, uchan: 

— Quit ts'ibc'an ani quit cale tin 
ichich axe' xi inic. 

26Tam lej ts'ebtsinthab ani lej 
thajanthab lej tsapic nixe xi inic 
c'al an at'ax teneclab, ani tam 
calejits tin ichich. 27 Ani cum lej 
in jic'pal patal axi muthat taja' in 
conoyal antse*: 

—éJant'o hualam in uchbil axe’ xi 
inic? éJant'o tam it exobchixtalab 

hualam in chal? In cua'al in lej tsap 
abal quin ata' an at'ax teneclab 
jantini' јаја? ti quin lena. 

?8 Ani lej thubat t'iloxnanchab in 
labith t'ajbilchic a Jesás tim puhuel 
am bichouchic ti Galilea. 


A Jesüs in jelthal in uxum iyam a 
Pedro 
(Mt. 8.14—15; Lc. 4.38-39) 

?3 Calejitschic ti al an tiyopan, 
c'ale a Jesás junax c'al a Jacobo 
ani c'al a Juan, ulits tin q'uima' a 
Simón ani a Andrés. ?? Taja' c'uajat 
mo?ol cal i c'aq'ueltalab in uxum 
iyam a Simón ti al i huaytalab 
tsey. Ani olchinal a Јеѕӣѕ abal 
и ya'ul. ?! Tam шеу а Jesús, in 
yac'uchi in c'ubac ani in ts'acba*. 
Ma tameq'ui jun t'ajat tixc'anchat 
an c'aq'ueltalab. Tam јаја’ an uxum 
im pijchi a Јеѕӣѕ junax c'al in 
junquilchic. 


A Jesüs in jelthal yan i ya'ulchic 
(Mt. 8.16-17; Lc. 4.40-41) 
320tscanits a quicha ani aclelits 

tam tu chanchinal а Јеѕӣѕ yan 

i ya'ulchic ani yan ax u co'oyab 

c'al i at'ax teneclab. 33 Ма tim 

patal am bichou utey al an hui'leb 
jun ti c'uajat a Jesús. ?^Ani 

in jelthachiquiyal yan i ya'ul 
jahuaquitsq'ui tam yau'lats, ani jaye 
in canchal yan i at'ax teneclab. Aba 
апі exlanchat in ey a Jesús c'al nixe’ 
xi at'ax teneclabchic, bel yab in 
hualcanchi quin olchi in ey cal jita’. 


Thajchix a Јеѕӣѕ ti Galilea 
(Lc. 4.42-44) 
35'Taley aytalab q'uicha ts'aquiy 
a Jesás tam yic'uic'uile. Cale ti al 

am bichou, cale ti ol pil jun ti jolat. 
36 Ani talbel c'ale a Simón c'al in 
junquilchic quin aliy a Jesús. 371п 
elg’ ani in ucha’: 

—Patal an inicchic ti aliyal. 

38 Toc'tsin a Jesús: 

—Huana qui tsa'biy an utat 
cuenchalabchic qui thajchixna' jaye 
tihua' in cahuintal a Dios. Jats tin 
che’nec teje’ tsabal. 

39 Ani xe'tsitsil a Jesús tim 
puhuel an tsabal Galilea ti thajchix 
c'al in cahuintal a Dios ti al in 
tiyopanilchic an Israelchic, ani 
jaye in canchal i at'ax teneclab an 
inicchic. 


A Jesús in jelthal jun i inic ya'ul c'al 
i Piť? c'apux c'al in anam t'u'ul 
(Mt. 8.1-4; Іс. 5.12-16) 

40Та]еу utey c'al a Jesús jun i 
inic ax in cua'al i tit’ c'apux cal in 
anam t'u'ul. In tuthuhual in c'ualal 
tin tamet a Jesús, ani in ucha’: 

— Мах a le'ac a huit'al tiquin jeltha'. 

41 A Jesás in yajnanchi. In tacchi 
ani in ucha’: 

—U leë tu jeltha", ani ma xohue' it 
jelthachits. 

42Тат tin ucha'its antsana' a 
Jesús, tameq'ui jelthachits. ^?Tam ti 
a Jesús oc'chithe abal quin aba’ ca 
cale, in lej ucha’: 

^4 —Ca lej t'aja' ti cuenta yab jita' 
ca olchi jahua' nan tu t'ajchamal. 
Expith quit c'ale c'al am pale' ani ca 
bina' an ts'acchixtalab ax in ulal an 
ts'ejcath cau binath c'al a Moisés in 
uchbil quim bina' jitats jelthachits 
c'al an t'it axi c'apux c'al in anam 
t'uul. Antsana' ta ca Гаја’ abal ca 
tejhua'methanchi an inicchic abal it 
jelthachits. 


SAN MARCOS 1, 2 


45 Aba апі uchan yab jita’ quin 
olchi, bel xe'ets in olchal patal jitats 
in tamuhual abal jelthachits c'al a 
Јеѕӣѕ. Cum lej olnanchab in t'ajbil 
a Јеѕӣѕ ani јаја’ yab in le' antsana' 
ca olnanchat, jaxtam yabats lej 
tejhua' xe'ets al i bichouchic. Aba 
ani' xe'ets al i joltam, bel chich 
yantalam i inicchic aba ju'tamq'ui 
quin tsu'u a Jesüs. 


A Jesús in jelthal jun i inic tsambe 
(Mt. 9.1-8; Lc. 5.17-26) 
Taley pil a q'uicha huichiy 
a Jesús junil ti bichou 

Capernaum. Ani tso'obna abal 
c'uajat tin q'uima" 2Апі thubatq'ui 
mulcunal yan i inicchic, ma 
t'uchichin an alta ani yabats u lejel 
ju'ta ta ca otsitse más al an hui'leb. 
Ani а Јеѕӣѕ in thajchixnanchal 
axi muthat taja' in cahuintal 
a Dios. ?Tam ulits tse' i inic in 
chi'thal jun i inic tsambe. ^Cum lej 
q'uits'c'omathits an mulcunel, yab 
in ejtohual quin utba' tin tamet a 
Jesús. Jaxtam ti c'athiychic hualq'ui' 
quin jacchi hue' in jujlabil an ata 
tim bolithtal jun ti c'uajat a Jesüs. 
Tam im pa'ba' an tsambe c'al patal 
an tseyte' tat. 5Тат ti а Jesús in 
tsu'u antsana' in lej belalchic, tam 
in ucha' an tsambe: 

—С'ап tsacamil, nan tu 
paculanchal a hualab. 

8 Taja' hua'ats quetel talchic 
i exobchix c'al an ts'ejcath cau 
binath c'al a Moisés, in tsalpanchal 
jahua' a Jesás antsana' in ucha' an 
tsambe. "In tsalpayalchic abal jale' 
antsana' in ucha’, cum expith a 
Dios jats in cua'al in eyaltal quim 
paculanchi in hualab an inic. In 

t'ajal ejtil max pel a Dios, in uluchic 
tin ichich. 8А Jesús in exla'its 
jant'ini' tu tsalpanchab c'al nixe’ 
xi exobchixchic, ani jaxtam in 
ucha'chic: 

—éJale' tata'chic tin q'uibts'oth 
tsalpanchal u ey? ?Yab q'uibat 
abal nan cu ucha' an tsambe nan 
tu paculanchal a hualab, ani yab 
q'ibat jaye cu ucha' quit ts'aquiy 
ani ca Һауа’ a tseyte' tatil ani 
quit belats. !? Nana'its tin Juntal 
patal an inicchic, c'al u eyaltal tin 
jelthom tiquin exlanchi u ey abal u 
cua'al jaye u eyaltal teje' tsabal cu 
paculanchi in hualab an inic. 

Tam a Jesús in ucha' an tsambe: 

11 —Quit ts'aquiy ca Һауа’ a 
tseyte' tatil ani quit c'alets ta 
аита’. 

12а tamits ti ts'acpan jelthachits 
ani in thaya' in tseyte' tatil, ani 
ta c'ale. Patal an inicchic in lej 
jic'pal tam tin tsu'u jahua’ antsana' 
t'ajchinenec an tsambe c'al a Jesús. 
Jats tim puhuethanchalchic im bij a 
Dios, in uluchic: 

—Ni jayq'ui' yab i tsu'umal jita’ 
quin t'aja' antsana' i labith t'ajbilab. 


A Jesüs in caniyal ca ts'at'ey c'al jaja' 
a Leví 
(Mt. 9.9-13; Lc. 5.27-32) 


13Taley talbel xe'ets a Jesús junil 
hualchicte' am pulic lejem. Ulits 
yan i inicchic jun ti c'uajat jaja", 
ani in exobchalchic in cahuintal a 
Dios. 14Тат ti ne'ets más hue’ tihua', 
in tsu'u a Leví quetel ti bats'c'ul 
jalbixtalab tumin tin cuenta an 
gobierno. Pel in tsacamil a Alfeo. A 
Jesús in ucha’: 

—Tiquin ts'at'enchi. 

Tam cuble a Leví, ani in 
ts'at'enchi a Jesüs. 

15 Ani talbel c'ale a Jesüs ti c'apul 
tin q'uima' a Leví. Hua'ats taja' 
yan axi pel i bats'c'ul jalbixtalab 
tumin tin cuenta an gobierno ani 
hua'ats jaye yan q'ue'at i hualbith 
inicchic. C'uajatchic quetel ti 
c'apul junax c'al a Jesás ani c'al 
in exobalilchic. Yan jaja'chic in 
ts'at'enchamalits a Jesús. 18Апі 
talchic i inicchic axi pel i exobchix 
c'al an ts'ejcath cau binath c'al a 
Moisés ani i fariseochic in tsu'u a 
Jesús antsana' quetel ti capul junax 
c'al nixe xi inicchic. Tam taunab 
in exobalilchic a Јеѕӣѕ c'al jaja'chic, 
conoyab antse*: 

—éJale' и junax c'apul a 
Exobchixal cal nixe’ xi bats'c'ul 
jalbixtalab tuminchic tin cuenta 
an gobierno ani q'ue'at i hualbith 
inicchic? 

17Тат ti a Jesús in ats'a' antsana' 
in uluchic, tam in ucha'chic: 

—Axi lubach an inic yab in 
yejenchal i ilalix, expith axi ya'ul 
ojni' jats іп yejenchal. Nan in 
che'nec cu caniy ca chich са! nana’ 
jitats in lej exlalits tin ichich abal 
pel i hualbith inic ani iba ax in 
tsalpayal pel i alhua' inic. 


Conoyab a Jesüs tin cuenta am 
pabiltalab c'al an c'apnel 
(Mt. 9.14—17; Lc. 5.33-39) 


18 Jun a q'uicha tam ti pabil yab 
u c'apul in exobalilchic a Juan ani 
in exobalil an fariseochic, tamna' 
chich talchic i inicchic c'al а Jesús, 
ani in conoyal: 

—éJale' и pabil yab и c'apul in 
exobalilchic a Juan ani in exobalil 

an fariseochic, ani yab u pabil tata' 
a exobalilchic? 

19 A Jesús in toc'tsiychic: 

—Yab in tomnal ca pablats yab 
ca c'aputs ах и tsa'bixchic c'al 
an tomquintalab biyat c'uajate 
an tomquinel inic. 20 Мах quim 
baju a q'uicha tixc'anenequits an 
tomquinel inic, tam ojni' in tomnal 
ca pablatschic ani yab ca c'aputs. 
Tam nan in tixc'anenecaquits, 
tam ojni' in tomnal ca pablats u 
exobalilchic jaye. 

21Yab in tomnal ca c'ua'chiyat 
am biyal toltom c'al i it pejach 
i toltom, cum tam ca pac'uhuat 
ne'ets ca muley axi it ani tam 
ne'ets ca oume in mits'tal axi biyal. 
?2 Yab in tomnal ca baliyat al i 
biyal balixtalab ot' in ja'lil an lab 
t'uthub ax u it boclinalits. Max ani' 
ca t'ajan, ne'ets ca mits'c'an an ot 
ani ne'ets ca huac'lan am boc lab 
t'uthub. Antsana' ne'ets ca othey 
am balixtalab ot' ani ne'ets ca 
quibey am boc. Jaxtam in tomnal 
ca baliyat in ja'lil an lab t'uthub ax 
и it boclinalits al i it balixtalab оѓ. 


Putsil in exobalilchic a Jesüs c'al in 
hualil an lab em 
(Mt. 12.1—8; Lc. 6.1—5) 


?3 Juni sábado xe'ets a Jesás junax 
c'al in exobalilchic al jun i t'ayablab 
lab em, ani in exobalilchic in 
ts'i'quiyal quim putsiy in hualil an 
lab em. ?^Tam uchan a Jesüs c'al an 
fariseochic: 

— Ca tsu'u in t'ajal a exobalilchic 
tam sábado jahua' in ulal an 
ts'ejcath cau binath c'al a Moisés 
yab quin баја’. 

?5 A Jesüs in toc'tsiychic: 

—Auxe' max yab a ajiyamalchic 
jant'o in taja’ a David junax c'al in 
junquilchic ti jayq'ui' tam ti c'a'il 
jaja'chic. ?9Otsits јаја’ tin q'uima' 

a Dios ani in c'apchi an t'ocat pan 
axi expith u jilchinal quin c'apu am 
pale'chic. A Abiatar pel an ts'ale 
pale' tam ti tam. Aba ani' yab pel 
i pale' a David, in c'apchi nixe' xi 
pan ani im pitha' in junquilchic 
quin c'apchi jaye. 

27 A Jesús in uchayechic an 
fariseochic más i cau antse*: 

—A Dios im bijiy an sábado abal 
an inic quin tabatna', yab ja abal 
ca huat'ath c'unat abatna an inic 
с'а] an sábado. ??Nana'its pel tin 
Juntal patal an inicchic ani u cua'al 
u eyaltal cu ulu jant'o ta ca eyentha 
an sábado. 


An inic axi huayenec in c'ubac 
(Mt. 12.9—14; Lc. 6.6-11) 


Otsenequits junil a Jesüs tin 

tiyopanil an Israelchic, ani 
c'uajat taja' jun i inic axi huayenec 
in c'ubac. ?Ani an fariseochic in 
lej tsapic co'com a Jesús c'al in 
hual. Max quin jeltha' tam sábado 
an inic, ne'ets quin jolbiy. ?Tam a 
Јеѕӣѕ іп ucha' an inic axi huayenec 
in c'ubac: 

—Quit ts'aquiy ani quit cubiy teje’. 

^Tam a Jesüs in conoy an 
fariseochic: 

—éJant'o tu jilalchic an ts'ejcath 
cau binath c'al a Moisés qui баја’ 
tam sábado? ¿Qui Раја’ alhua' o qui 
Саја’ yab alhua'? ¿Qui jeltha' axi 
ya'ul o qui jila' ca tsemets? 

Ani an fariseochic yab in elal 
jant'ini' ta ca toc'tsin. Tam a 
Јеѕӣѕ tocat in met'alchic c'al in 

hual tsacunec. Jaye in yajnal, cum 
jaja'chic yab in le' quin ejtiy an cau 
jahua' ti conoyat. Tam а Јеѕӣѕ in 
ucha' ахі huayenec in c'ubac: 

—Xo' ca lemc'2' a c'ubac. 

In lemc'2, cum jelthachits. Tam cale 
an fariseochic, c'ale quin ts'ejca' an cau 
с'а] axi ts'at'atchic с'а] a Herodes jant'ini' 
ti quin tsemtha' a Jesüs. 


Mulcun yan i inicchic 
hualchicte' am pulic lejem 
TTaley c'ale a Jesús junax c'al in 
exobalilchic tin hualchicte'lil am рис 
lejem, ani ts'at'enchab c'al yantalam i 
inic Galileajibchic. Tam ti tso'obnab а 
Jesús abal xe'ets in t'ajal i pulic t'ajbilab, 
tam ti chich yan i inicchic tal ti Judea, 
ani ti Jerusalén, ani ti Idumea, ani jum 
poque’ am pulic itse Jordán, ani ti Tiro 
ani ti Sidón. In le'chic quin tsu'u a Jesús 
jant'o іп t'ajal. Сит lej mulcunenec yan 
i inic, a Jesús in ucha' in exobalilchic 
ca t'ojojonchat jun i tan jun ti ca otsits 
max ca más q'its'c'omane an mulcunel 
inicchic. Ani cum lej yantalam i 
inicchic in jelthamal a Јеѕӣѕ, jaxtam 
u lej q'uits'c'omayab cum le'nab max 
ca ejtohuat ca tacan c'al an ya'ulchic. 
'! Chich jaye ах u co'oyabchic c'al i 
at'ax teneclab, ani in tuthuhualchic in 
c'ualal tin tamet а Jesús. Ani lej tsapic 
thajanthab c'al an at'ax teneclab, thajat 
uchan a Jesús апіѕе” 
—Tata'its pel ti Tsacamil a Dios. 
1? Ani tam a Jesás in lej ucha'chic: 
Ni jita' yab ca olchi папа’ и ey. 


A Jesüs in tacuyal axi lajuj tsab tin 
abathualejilchic 
(Mt. 10.1—4; Іс. 6.12-16) 


13Taley talbel c'athiy a Jesús al i 
bolchal, ani tats tin caniy jitats jaja' 

in le'nanchal ca chich c'al jaja. Ani 
chichchic. *^Hua'ats lajuj tsab i inic 
ax in tacuy ca xe'tsin c'al јаја? ani 
quin abatna' ti thajchixchic c'al in 
cahuintal a Dios. 151т pitha'chic 

i eyaltalab abal ti jelthom c'al 

i ya'ul ani ti canchix cal i at'ax 
teneclab. 16Im bijchic axi lajuj tsab 
tacuthits antsana'chic: Pel a Simón 
Pedro. '7Pel a Jacobo ani jaye in 
ebchal Juan axi tsacamlabchic c'al 
a Zebedeo. U bijiyab jaye xi tsablom 
ta Boanerges, cum lej tsapic in 
janith in cahuintal ejtil an mamlab. 
18 pe] a Andrés, ani a Felipe, ani 

a Bartolomé, ani a Mateo, ani a 
Tomás, ani a Jacobo axi pel in 
tsacamil a Alfeo, ani a Tadeo, ani 

a Simón axi pelac i ts'at'el cal an 
cuenel ax u bijiyab ti cananista. 

1? Taley pel a Judas Iscariote ахі 
ne'ets quin tsinat bina' a Јеѕӣ5 tin 
c'ubac in tomolnaxilchic. 


Uxnal a Jesús abal pithan i eyaltalab 
c'al an teneclab 
(Mt. 12.22-32; Lc. 11.14-23; 12.10) 


Taley talbel otsits a Jesás al jun i 
ata junax c'al in exobalilchic. 29 Ani 
junil u mulcunal lej yan i inicchic 
ca tolminchat c'al a Jesás, ma 
yab u jolc'anal c'al in exobalilchic 
ca c'aputs. ?! Ani ulits taja’ axi 
pelchic in at ja'ub xits'al ax tin 
q'uima' a Jesús abal quin ne'tha', 
cum olmanitscua' jaja. Antsana' in 
uluchic. 

??Hua'ats taja’ jaye i exobchixchic 
c'al an ts'ejcath cau binath c'al a 
Moisés. In ulalchic abal u co'oyab a 
Jesüs c'al an ts'ale at'ax teneclab a 
Beelzebú, ani jats c'al tin calthal i 
at'ax teneclabcua'". 

23Тат a Jesüs in caniychic ca 
chich с'а] ax tu uxnal antsana' 
abal quin olchi i t'ipchixtalab. In 
ucha'chic: 

—Auxe' max a Satanás quin 
tomolna' ani quin caltha' in at 
teneclab tin ichich an inic. Iba. 
?^Max i bichou ca lehuáxin ani ca 
cuete' pejéxin, ne'ets ca talabetha. 

25 Jaye max ca pejéxin i q'uimathchic 
ani ca buc'láxin, yab ne'ets ca ohuey. 
?6 Ani a Satanás max quin tomolna' 
ani quin caltha' in at teneclab tin 
ichich an inic, ne'ets ca talabetha in 
tsap ti abatnom tin ichich i inic. 

27 Ni jita yab in ejtohual са 
otsits tin q'uima' i tsapic inic quin 
calthanchi jahua' in cua'al max 
yab oc'ox quin yac'ua' ani quin 
huic'a' an tsapic inic. Expith max 
huic'athits, tam ojni' ne'ets quin 
ejtou quin calthanchi jahua' in 
cua'al tin q'uima* 

?8] ej chubax nan tu uchalchic abal 
a Dios in ejtohual quim paculanchi 
an inicchic patal jahuaquits tam 
hualabtalab quin t'aja' ani i quithab 
cau quin ulu. ??Expith yab ne'ets 
quim paculanchi jitats quin quithab 
cahuiliy an Espiritu Santo. Jitats 
quin ulu abal in t'ojlabil an Espiritu 
Santo pel in t'ojlabil an teneclab, jats 
ojni' ne'ets ca jilc'on jolbibith abal 
ets'ey c'al a Dios. 

3 Antsana' a Jesús in ucha'chic 
nixe’ xi exobchixchic, cum jaja'chic 
in ulumal abal а Jesús co'oyab c'al i 
at'ax teneclabcua'. 


In mim ani in ebchalchic a Jesús 
(Mt. 12.46—50; Lc. 8.19-21) 
31 Taley ulits in mim ani in 
ebchalchic а Jesús jun ti c'uajat jaja’. 

Jilc'onchic eleb biyat in abchal i cau 
a Jesüs abal ca cale ti tsu'tab. ?2Ani 
olchinal an cau axi quetechic taja' 
c'al a Jesús, ani jaja'chic in olchi a 
Jesús. Uchan: 

—Te c'uajatchic eleb a mim ani a 
ebchalchic ti aliyal. 

33 Ani a Jesús toc'tsin: 
—éJita' ax а tsalpayalchic папа’ 
u ajiyal pel u mim ani pel u 
ebchalchic? 

34Тат a Jesüs in met'alchic 
axi quetechic tin tonith, ani in 
ucha'chic: 

—Axe'chic axi te c'uajat c'al папа’ 
ja'its ах и ajiyal tu mim ani tu 
ebchalchic. Апі jitats quin t'ajchi 
in culbetal a Dios, ja'its axi pel и 
mim ani pel u ebchalchic. 


An jalpith cau c'al am buc'ul iyalab 
lab em 
(Mt. 13.1-9; Lc. 8.4-8) 

Taley in ts'i'quiy junil a Jesús 

ti exobchix hualchicte' am 
pulic lejem, ani taja' mulcunal yan 
i inicchic. Cum lej q'uits'c'omathits 
an mulcunel, otsits a Jesás al jun i 
tan. Tats ti buxcan ti exobchix, ani 
an mulcunel jilc'on hualchicte' am 
pulic lejem. ?In exobchalchic c'al 
yan i jalpith cau antse" 

3— Ca lej bina'chic a xutsun c'al 
jahua' ne'ets tu ucha’. C'ale ti buc'ul 
jun i buc'ul iyalab lab em. *Xe'ets ti 
buc'ul ani ijcan talchic i iyalab ti al 
am bel. Chich taja' an ts'itsinchic in 
c'apts'u an iyalab. 5Talchic i iyalab 
ijcan jaye jun ti hua'ats yan i t'ujub 
ani yab lej anmith. Taja' thubat cale 
an iyalab cum lej huecats an anam. 
$Tam ti calejits a q'uicha lej tsapic 
an c'ac'al, tam ti tala’ huayts'on 

cum yab luputh in ibil. " Talchic 
i iyalab ijcan jaye jun ti hua'ats 
уап і q'uith. Таја’ cale ani tala' 
paxq'uiyatits, cum lej puhueyits an 
q'ithchic. Yab im bina' ni jun іп 
hualil. ?Talchic i iyalab ijcan jaye 
jun ti alhua' an tsabal. Taja' cale ani 
puhuey, ani im bina' yan in hualil. 
Talchic i acan im bina' ti ox i lajuj 
in hualil, ani talchic ti ox inic, ani 
talchic ti bo' inic. 

?Tam а Jesús in ucha’ an 
mulcunel: 

—Jitats junat in ichich c'al папа’ 
u ichich, quin lej alhua' bina' in 
xutsun c'al axe' xi cau. 


Jale' exobchix a Jesüs c'al i jalpith 
cau 
(Mt. 13.10—17; Lc. 8.910) 


10C’alnequits ап mulcunel, ani 
jilc'oneneque c'al a Jesús tsab 
ox i inicchic ani xi lajuj tsab in 
exobalilchic in conoyal jant'o in le’ 
quin ulu nixe' xi jalpith cau c'al am 
buc'ul iyalab lab em. 11Tam a Jesús 
in ucha'chic: 

—A Dios ti tso'oblinchal tata'chic 
jant'ini' tin t'ajal ti ТѕаІе, ani nan и 
taunal c'al i jalpith cau an inicchic 
axi yab im belal an chubaxtalab. 
120uin теѓа” jaja'chic jahua’ u 
t'ajal, ani ejtil max tam yab in lej 
tsu'tal. Quin ots'ohuiy in cahuintal 
a Dios jahua' u olchal, ani ejtil max 
tam yab in lej ats'al. Jaxtam yab 
и huenc'onal c'al a Dios ani yab и 
paculanchab in hualabchic. 


A Jesüs in lejquinchal an jalpith cau 
tin cuenta am buc'ul iyalab lab em 
(Mt. 13.18-23; Іс. 8.11-15) 


13A Jesús in uchayechic: 

—Jale' yab a ejtiyalchic axe xi 
jalpith cau? ¿Max yab a ejtiyalchic ax, 
jant'ini' tam ne'ets ca ejtiy más і cau 
ахі nan ne'ets tu olchiyechic? 14Ат 
buc'ul iyalab lab em ejtil ах и olnom 
c'al in cahuintal a Dios. 15Ап iyalab 
axi ijcanenec al am bel jats ejtil an 
inic axi quin ats'anchi in cahuintal a 
Dios tin ichich ani ca tixc'anchat cal 
a Satanás. 16 Ап iyalab axi ijcanenec 
al an tsabal jun ti hua'ats yan i t'ujub 
jats ejtil an inic axi quin ats'anchi 
in cahuintal a Dios tin ichich c'al 
i culbeltalab. 1 Tocat cum yab lej 
luputh ibibin tin ichich, jaxtam yab in 
ohuat belal. U t'apchinal im belomtal 
tam ca yajchiquiyat ani ca othna tin 
ebal abal im belamal in cahuintal a 
Dios. 18 Ап iyalab axi ijcanenec jun 
ti hua'ats yan i q'uith, jaye ejtil an 
inic axi quin ats'anchi in cahuintal 
a Dios. 19Ве1 in lej xijc'ath tsalapnal 
ani in junini' c'a'inchal jahua' hua'ats 
сеје” tsabal, ani u lej c'ambiyab c'al an 
ricotalab. Antsana' u t'u'thithinchab 
in ichich cal jahua' teje’ tsabal, ma 
yabats u lejel ca t'ayat c'uajiy in 
cahuintal a Dios tin ichich. Jaxtam 
yab in t'ajal jahua' alhua' c'al a 
Dios, ani pel еј] і acan lab em axi 
yab im binal in hualil. 2° An iyalab 
axi ijcanenec jun ti alhua' an tsabal 
jats ejtil an inic axi quin lej alhua' 
ats'anchi in cahuintal a Dios tin ichich 
ani са lej alhua' t'aychin taja’. Jaxtam 
in lej t'ajal jahua’ alhua' c'al a Dios. 
Pelchic ja ejtil i acan lab em ax im 
binal in hualil ti jun inic lajuj, ani 


talchic ti ox inic, ani talchic ti bo' inic. 


An jalpith cau c'al an tajablab 
(Lc. 8.16—18) 


21A Jesús іп uchayechic: 


SAN MARCOS 4 


—Auxe' max ca paxq'uiyat i 
lec'utsith tajablab c'al i poc'te' o 
max ca c'uajba tin alam i huaytalab 
tsey. Iba. U c'uajbab jun ti t'ec'at 
abal quin tala' tajbay alta ti al 
an ata. ??Patal jahua’ xohue' и 
tsincacayab c'al i jalpith cau, talbel 
ne'ets са tala’ tejhua'methanchat 
ani ca tala! lejquinchat an inicchic. 
?3 Jitats junat in ichich c'al nana' 

u ichich, quin lej alhua' bina' in 
xutsun c'al axe' xi cau. 
?^ A Jesús in uchayechic: 

— Ca lej баја’ ti cuentachic 
ca alhua' bina’ a xutsun c'al in 
cahuintal a Dios. Max hue' ta ca 
bina’ a xutsun ca ats'anchi, tocat 
lej hue' ne'ets ca ejtiy. Max jum 
putat ca bina' a xutsun ca ats'anchi, 
ne'ets ca alhua' ejtiy lej yan ani a 
Dios ne'ets ti pithaye ca más exla’. 
?5 Jitats in lej bats'umalits tin ichich 
in cahuintal a Dios, jats axi ne'ets 
ca pithane más. Jitats tocat eblim 
im bats'umalits hue' in cahuintal a 
Dios, jats axi ne'ets ca tixc'anchat. 


An jalpith cau tin cuenta jant'ini" 
tin t'ajal a Dios ti Ts'ale 

?6 A Jesüs in uchayechic: 

—Jant'ini' ca t'ayan jun i iyalab 
ithith ti tsabal ani ca cale ani ca 
puhuey, antsana' tin t'ajal a Dios ti 
Ts'ale tin ichich an inic. ?"Patal an 
acal u huayal ani patal a q'uicha u 
ejtsinal nixe' xi inic ax in t'ayamal 
an iyalab. An iyalab u cuete' calel 
ani u puhuel, ani yab in tso'ob an 
inic jant'ini' tu calel ani tu puhuel. 
2873] in huinat alhua' an tsabal 
jats tu calel ani jats tu puhuel an 
ithith. Ne'ets puhuehuel in xequel 
ani tam quim baju in q'uijil, tam u 

t'uchbinal. Tam talbel u c'oc'tsinal. 
?9'Tam ca payeyits an huay’, tam 
ne'ets an c'ojol quin tamcuy. 


An jalpith cau c'al an iyalab mostaza 
(Mt. 13.31—32; Lc. 13.18—19) 


30A Jesüs in uchayechic: 

—Nan ne'ets tu olchiyechic i 
jalpith cau jant'ini' tin t'ajal a 
Dios ti Ts'ale. 31Ca t'ayan i iyalab 
mostaza ti tsabal, pel xe' axi más 
tsipichic c'al patal an iyalab. 3?Tam 
t'ayathits ani calejits ani puhueyits, 
in atal axi patal an ts'ojol t'ayablab. 
U pactha'bel in c'ue'elchic, ma an 
ts'itsinchic u che'el quin ts'ejca' in 
c'util taja’ ejtil max pel i te’. 


Jale' exobchix a Jesüs c'al i jalpith 
cau 
(Mt. 13.34—35) 


33 Antsana' a Jesús in 
exobchalchic an inic c'al yan i 
jalpith cau ma ju'tam huichat u 
ejtohuab ca ejtinchat. ?^Expith in 
taunal c'al i jalpith cau axi yab 
pel in exobalilchic, ani axi pel in 
exobalilchic jats in lejquinchal an 
jalpith cau jant'o in le' quin ulu. 


A Jesüs in coythal an ic' al am pulic 
lejem 
(Mt. 8.23-27; Lc. 8.22-25) 

35 Tameq'ui nixe’ xa quicha 
tam ti aclejits, a Jesás in ucha' in 
exobalilchic: 

— Си c'alechic tihua' jum pogue’ 
am pulic lejem. 

36Tam tixc'an in exobalilchic c'al 
an mulcunel, ta c'alechic junax c'al 
a Jesús al an tan jum pogue am 
pulic lejem. C'uajat jaye más q'ue'at 
i tanchic axi ne'ets c'al a Jesús. 

37 Tam thayc'an jun і іс’ lej tsapic 
al am pulic lejem. U lej lanq'uil 
an ја’ c'al an tsapic іс”, ma ne'ets 
t'uchichilits an tan c'al an ja’. ?3Ani 
a Jesás huayamath al i lachic'lab 
tin cux an tan. Tam ejtsintha c'al in 
exobalilchic ani uchan: 

—éExobchix, jale yab a t'ajal ti 
cuenta max cu uc'tsin? 

39 Tam ts'aquiy a Jesús in c'uiyath 
tauna' an іс’ ani an ја’ antse* 

— Quit cubiy ani yabats quit 
lanq'uilats. 

Ani tam t'ajat cubiyits an ic' ani 
yabats lanq'uil an ја”. 

40 Tam a Jesús in conoy in 
exobalilchic: 

—éJale' it lej jiq'uelchic? ¿Jale’ 
yab tim belal? 

^! Tamna' іп lej jic'palchic ani in 
conoyal: 

—éJita' tam inic hualam јаја’ abal 
in ejtohual quin abatna' an ic' ani 
an ја’? 


Jun i inic Gadarajib ax u co'oyab c'al 
i at'ax teneclab 
(Mt. 8.28—34; Іс. 8.26-39) 


Taley ultsitschic a Јеѕӣѕ ani 

in exobalil jum poq'ue' am 
pulic lejem ti tsabal Gadara. ?Tam 
ti calejits а Jesús ti al an tan, ta ti 
tal jun i inic ax и co'oyab c'al i at'ax 
teneclab. U c'uajil ti al i jolimtalab 
tsemelom. ?Tats tu c'uajil ani ma 
c'al ni jita' tam inic yab и ejtohuab 
ca ohuat huic'an, ni c'al i calaniyo 
pat'al. 4Yan i calat tu huic'nal cal 
і calaniyo pat'al tin acan ani tin 
c'ubac, ani tocat in tala' t'apiyal 
ani in tala mu'uhual. Ма c'al ni 
jita' tam inic yab и ejtohuab ca 
maxubetha. 5Тат q'uicha ani tam 

acal xe'ets ti thajajal ti ts'en ani al 
nixe' xi jolimtalab tsemelom. In 
cuete' ts'ojbethachical tim Ба’ c'al i 
t'ujub. 8Tam tin tsu'u a Jesús ta ti 
tal hue' ou, tam ti athlats abal quim 
baju. Ultsits in tuthuhual in c'ualal 
tin tamet. "Ani an at'ax teneclab ax 
tin ichich tocat in thajanthal quin 
ucha' a Jesús antse*: 

—Tata'its pel it Jesús ti Tsacamil 
a t'ec'at pulic Pay'lom Dios ti eb. 
éJant'o tam eyaltalab a cua'al abal 
tiquin ots'anchi? Nan tu lej uchal 
tim bij a Dios yab tiquin yajchiquiy. 

8Antsana' in ulu an at'ax teneclab, 
cum uchanits c'al а Jesús abal ca 
tixc'an tin ichich nixe' xi inic. 

9'Tam conoyab an at'ax teneclab 
c'al a Jesús: 

—éJant'o tata’ a bij? 

Toc'tsin: 

— Мапа’ и bij Legión. Jats и bij 
cum c'uajat c'al папа’ yantalam и 
juntal. 

10Tam nixe’ xi jun an at'ax 
teneclab in lej canat ucha' a Jesüs 
abal jaja' ani c'al in juntalchic ca 
pithan an q'uij ca jilc'on al nixe xi 
c'uajattalab jun ti c'uajatits. !! Taja' 
hue' utat xe'ets jun i pulic cuenel 
i olom ti ac'ul al i bolchal. 12Тат 
patal nixe' xi at'ax teneclab in lej 
canat ucha’ a Jesús antse" 

—Tucu pitha' an q'uij abal qui 


c'uajchiy tin inictal nixe' xi olomlom. 


13Tam a Jesús in ucha'chic 
bel. Tam tixc'an nixe' xi at'ax 
teneclabchic tin ichich an inic ani 
otsits tin inictal an olomlom. Ani 
tam nixe' xi tsab i nni i olomchic 
jololol ti c'ale ti al an cotoblom, ani 
ta tala' ijcachiquinits al am pulic 
lejem jun ti t'ajat uc'tsinchic. 

1^Taley am beletnomchic c'al an 
olomlom c'ale athithil ti bichou ani 
ti alte' q'uimathchic quin olna' jahua' 
in t'ajamal a Jesús. Ani c'ale am 
bichou quin tsu'u jahua' t'ajnenec cal 
а Jesús. '^Ulitschic c'al a Jesús ani 
in tsu'u quetel toltomith an inic axi 
canchinenec an at'ax teneclabchic. 
In tsu'u alhua'methachits in tsalap. 
Ani lej jiq'ueychic axi chich am 
bichou. 16Тат и olchinal jaja'chic 
c'al ax in oc'ox tsu'uchic jant'ini" 
ti canchinenec an inic an at'ax 
teneclabchic ani jant'ini' ti uc'tsin 
an olomlom. Тат patal an inic ахі 
muthatchic taja’ in lej ucha’ a Jesús 
abal ca lejat tixc'an ani yabats ca 
xe'tsin al nixe' xi cuenchal. 

1$ Taley otsits a Jesús al an tan 
xan ti che'necac, ani lej canat 
conoyab c'al axi canchinenec an 
at'ax teneclabchic max ca pithan an 
q'uij ca ts'at'ey c'al jaja’. 19А Jesús 
yab im pitha' an q'uij ca ts'at'ey, 
tocat in ucha’: 

—Quit c'ale ta q'uima' ani c'al a 
at ja'ubchic xits'al ca t'iloxnanchi 
patal jant'o a Dios ti t'ajchamal tin 
ebal in c'anithomtal. 

20 Ani ta c'ale in t'iloxnanchal 
am bichouchic axi cuentalith ti 
Decápolis patal jahua' t'ajchinenec 
c'al a Jesús. Ani patal jita’ olchinal 
in lej jic'panchal jahua' t'ajchinenec 
nixe' xi inic. 


In ts'ic'achil a Jairo ani an uxum ax 
in tacchi in toltomil a Jesüs 
(Mt. 9.18—26; Lc. 8.40—56) 


21Taley tal а Jesús al an tan ani 
huichits junil jum poq'ue' am pulic 
lejem. C'uajat јаја? tin hualte'lil am 
pulic lejem tam ti chich yantalam 

i іпіс. 22Тат chich jun i inic im 
bij pel a Jairo axi pel i oc'lec tin 
tiyopanil an Israelchic. In tsu'u a 
Jesús taja', ani utey tin tamet in 
tuthuhual in c'ualal. ?3In lej canat 
ucha’: 

—Lej talec’ u ts'ic'achil. U lej le’ 
max ca ejtou quit c'ale ca punchi 
a c'ubac abal ca jeltha' ani yab ca 
tsemets. 

?^Tam a Jesüs ta ne'ets junax 
с'а] a Jairo tin q'uima. Ani cum 
ts'at'enchab c'al yantalam i inic lej 
q'its'c'omath ne'ets a Jesús. 25Апі 
c'uajat ti al an cuenel jun i uxum 
ax in cua'al lajui tsab i tamub yab u 
tajlunal ti ya'ul ta its’. 261п lej ohuat 
yajchicnamalits an yau'lats, ma c'al 
yanits i ilalix ti ilaliyamejits. In tala' 
pacumalits an tumin ax in cua'alac 
ani yab u elabme, tocat и c'alchinal. 
27Тат tin ats'a' abal и t'ilnal a 
Jesús c'al an mulcunel, tamna’ utey 
tin cux a Јеѕӣѕ ani in tacchi in 
toltomil. 28 Antsana' in баја’ cum 
in cuete' ulumalits tin ichich max 
expith quin tacchi in toltomil ne'ets 
ca jeley. ?? Tameq'ui t'ithpanits in 
xits'al. In exbayal tin inictal abal 
c'uajatits jelenec. 3? Tameq'ui a 
Јеѕӣѕ in exla'its tin lej ichich abal 
hua'ats jita’ jelthame c'al јаја? in lej 
tsap ti jelthom. In met'al tin cux an 
mulcunel ani in conoyal: 

—éJita' tin tacchi и toltomil? 

31 Tam uchan cal in exobalilchic: 

—A tsu'talits abal ti lej 
q'uits'c'omayal an mulcunel ani a 
conoyale jita' ti tacchi a toltomil. 

32Tam a Jesús in met'c'achiquiyal 
tin tonith max quin exla' jita' c'al ti 
tacchinenec in toltomil. ??Tam nixe’ 
xi uxum lej jiq'uel, ma t'elelel cum 

in tsalpayal abal ne'ets ca exlajits 
abal jaja' in tacchamal in toltomil a 
Јеѕӣѕ. Tam chich tin tamet a Jesüs 
in tuthu in c'ualal, ani in olchi an 
chubaxtalab abal ja'its jaja' ax in 
tacchamal in toltomil. ^ Ani uchan 
an uxum c'al a Jesús: —Mimlab, 
nan tu jeltha' cum tim belamal. 
Quit c'ale cal a ichich ts'aclalathits 
cum it jelnequits. 

35Tam tu cahue а Jesús c'al an 
ts'at'elchic, tam ti ulits i inicchic 
axi tal ma tihua' tin q'uima' a Jairo. 
Ani uchan a Jairo c'al jaja'chic: 

— Cum tihua' tsemetsits a 
ts'ic'achil, yabats ca ucha' an 
Exobchix ca c'ale quin jeltha*. 

36A Jesús lejat yab in аја” ti 
cuenta max antsana' uchan a Jairo, 
tocat in ucha' a Jairo: 

—Yab quit jiq'uey c'al jahua' it 
uchan, tocat ca lej bela’ abal nan и 
ejtohual tu tolmiye. 

37 Tam a Jesús in ne'tha' ca c’ale 
junax c'al јаја? a Pedro, ani a Jacobo, 
ani a Juan in ebchal a Jacobo. Jats 
expith in ne'tha* 38Tam ti ulitschic 
tihua' tin q'uima' a Jairo, a Jesús in 
ats'a' xacuecuel axi muthatchic taja’. 
Tocat u uc'nal ani u thajnalchic. 

39 Otsits a Jesús ani in ucha'chic: 

—éJale' it lej xacuecuel ani 
it uc'nalchic? Yab tsemenec an 
ts'ic'ach, u huayal expith. 

40 Са] axe’ xi cau jahua’ in ulu a 
Jesüs, tocat u tilibnath te'nal axi 
muthatchic. Tam a Jesús іп ucha' 
ca tala' cale axi c'uajat altachic. In 
ne'tha' expith in tata ani in mim an 
ts'ic'ach, ani in exobalilchic jun ti 
c'uajat an tsemelom ts'ic'ach. ^! Tam 
a Jesás in yac'uchi in c'ubac ani in 
ucha’: 

—Talita cumi. Ti tenec cau in le' 
quin ulu, ts'ic'ach quit ts'aquiy. 

4?Tameq'ui ts'acpan an ts'ic'ach 
ani belats. In cua'al lajuj tsab i 
tamub. In lej jic'pal an inicchic abal 
ejtha axi tsemenecac. 43 Ani а Jesús 
in lej uluth ucha' axi c'uajatchic 
abal пі jita' yab quin olchi abal јаја’ 
in ejthamal an tsemelom ts'ic'ach. 
Taley in ши ca pijchin an ts'ic'ach. 


Xe'ets a Jesüs ti Nazaret 
(Mt. 13.53—58; Lc. 4.16—30) 


Taley tixc'an a Jesús tin 
quima' a Jairo, ta huichiy tim 
bichou junax c'al in exobalilchic. 
?Taley pel i sábado ani c'uajat ti 
exobchix a Jesús tin tiyopanil an 
Israelchic tim bichou. Yantalam 
i inic in ats'anchal ani in lej 
jic panchal іп exobchixtal. In 
uluchic: 

—éJu'ta tin ela’ patal axe’ xi cau 
axe xi inic? ¿Cal jita’ ti pithanchat 
ја in lej tsalpathtal, ani jant’ini’ 
tin lej ejtohual quin Раја? i labith 
t'ajbilab? 3I exlalq'ui ti thacum te’. 
Pel in tsacamil a Maria, ani pel in 
ebchal a Jacobo, ani a José, ani a 
Judas, ani a Simón. Ani u c'uajil 
jaye teje cal huahua' in uxum 
ebchalchic. 

Antsana' и t'apchinal in tsalap 
nixe' xi inicchic yab in tequeth 
exlanchi in lej ey a Jesás. *Jaxtam 
a Jesás in ucha'chic: 

—U c'ac'nab axi caulome c'al a 
Dios abal ju'tamq'ui c'al tim patal an 
inicchic, expith yab u c'ac'nab c'al 
in at bichou, ani c'al in at ja'ubchic 
xits'al, ani c'al axi tin cuete' q'uima". 

5Cum yab u belnal а Jesús c'al an 
inicchic tihua' tim bichou, jaxtam 

yabats in t'ajal yan i labith t'ajbilab 
саја’. Expith in mo'cal in c'ubac 

c'al tsab ox i ya'ul abal quin jeltha*. 
8In jic'pal a Jesús abal jale yab 

u belchinal in lej ey. Aba апі, bel 
xe'ets ti exobchix al i bichouchic 
axi utat taja' tim bichou. 


A Jesüs in abal axi lajuj tsab in 
exobalil ti olnom 
(Mt. 10.5—15; Іс. 9.1-6) 


7Та]еу а Jesús in caniy са 
chich cal јаја’ axi lajuj tsab in 
exobalilchic abal quin aba' tin 
t'ojlabil. In ucha'chic ca xe'tsin 
ti tsabchic tin eb. Im pitha'chic i 
eyaltalab abal ti canchix c'al i at'ax 
teneclab. ?In ucha'chic quin ne'tha' 
expith i cuayablab tam ne'ets ti 
bel. Yab quin ne'tha' i morral, ni i 
pan, ni i tumin. ?Quin xe'tsintha' i 
pajablab axi yab lej huinat alhuæ’. 
Quin ne'tha' expith juncats i toltom 
ах in ca'quimits. In uchayechic 
más i cau апѓѕе”: 

—Al an ata jun ti quit bats'uhuat, 
tats quit junini' c'uajiy ma tam ti 
ne'etsits quit cale al nixe' xi bichou. 
11 Мах jun i bichou yab ti bats'uhual 
ani yab ti ats'anchal a cahuintal, 
tam quit tixc'an taja' c'al jaja'chic. 
Am pojoth jahuats ca tha'u ta acan 
al nixe' xi bichou, ca tininiy tam 
ne'ets quit tixc'an. Antsana' ta ca 
t'aja' abal quin alhua' tso'obna' an 
inicchic taja' abal yab alhua' in 
t'ajamal cum im pojcanchamal in 
cahuintal a Dios. Lej chubax nan 
tu uchalchic abal jaja'chic ne'ets ca 
c'athpich yajchiquiyat tam quim 
baju an q'uicha tam ca ts'ejca c'al a 
Dios. Ma an Sodomajibchic ani an 
Gomorrajibchic c'al im pojcaxtal 

axi ti biyal yab ne'ets ca c'athpich 
yajchiquiyat jant'ini' jaja'chic axi 
yab ti bats'uhual. 

12Тат ti antsana'its uchanchic in 
exobalil c'al a Jesús, ta c'aletschic. 
Xe'ets in olnanchalchic in cahuintal 
a Dios c'al an inicchic ca jic'tson 
c'al in hualab ani ca huenc'on 
с'а] a Dios. 13 Јауе in canchal i 
at'ax teneclab an inicchic, ani in 
mauchal i aceite yantalam i ya'ul 
inicchic ani in jelthalchic. 


Tsemtha a Juan pujax 
(Mt. 14.1-12; Іс. 9.7-9) 


14Cum lej t'iloxnanchab in labith 
t'ajbilchic а Jesús c'al jat'hua' tim 
patal an inicchic, olchinal jaye an 
ts'ale Herodes. In ши јаја’ tamna’: 

—Axe' xi inic jats a Juan pujax 
axi tsemenecac ani xo' ejthachits, 
ani jaxtam in cua'al in lej tsap quin 
t'aja' i labith t'ajbilab. 

15Talchic i inic taja’ in ulu: 

—Ja'its jaja' pel an caulome a 
Elias. 

Q'ue'atchic in ulu: 

—Ja'its pel i caulome c'al a Dios 
ejtil axi biyal caulome c'al a Dios. 

16Tam tin ats'a' a Herodes jant'ini' 
tin иш an inicchic taja’, tam јаја’ in 
ulu: 

—Ojni' ja'its јаја’ pel a Juan pujax 
axi tsemenecac ani xo' ejthachits. 
Ja'its јаја’ ax и aba' an cau ca 
muts'inchat in oc’. 

17 Antsana' tin ulu a Herodes cum 
ti jayq'ui' in aba' an cau ca baliyat a 
Juan ti huic'axte ani ca huic'an c'al 
i calaniyo pat'al, cum a Herodías 
antsana' in le' ca t'ajchinchat 
a Juan. Nixe' a Herodías pel in 
tomquil a Felipe axi' pel in ebchal 

a Herodes. Ani juncunenec jaja' c'al 
a Herodes. 18 Uchanits ti jayq'ui' a 
Herodes c'al a Juan antse’: 

—Yab alhua' ax a t'ajal a co'onchal 
in tomquil a ebchal. 

19 Jats ti lej tsacuy a Herodías ani 
in lej le’ max quin t'ajat tsemtha' 

a Juan. Tocat yab in ejtou quin 
tsemtha'". 20 Апі cum a Herodes in 
exla'its abal a Juan pel i pututh inic 
t'ocat ti xe'ets, jaxtam in c'ac'nal. 
Ani yab in jilchi a Herodías quin 
t'ajchi jant'o yab alhua' a Juan. Ani 
lej canat a Herodes quin ats'a' an 
cau jahua’ in olnal a Juan, aba ani 
yab in alhua' ejtiyal. ?! Talbel im 
baju a q'uicha tam ti a Herodías 
in ejtou quin ts'ejca' an cau c'al a 
Herodes jant'ini' ta ca tsemthanchat 
a Juan. Pel a q'uicha tam tin 
t'ajal an ajib tin tamub a Herodes. 
Mulcunenequits ti capul c'al i 
ts'alat c'apnel patal an oc'lecchic, 
ani an eyalchic, ani axi q'ue'atchic 
c'athpich pulic in ey ti bichoulom 
Galilea. ?2Otsits in ts'ic'achil a 
Herodías taja' jun tu c'apulchic, ani 
bixom. Ani a Herodes in tsu'u lej 
q'uijith ti bixom an ts'ic'ach. Jaye 
quijith tsu'tab ti bixom c'al axi 
taja'chic in at juntal c'apul c'al 
jaja. Tam uchan an ts'ic'ach c'al a 
Herodes: 

—Tiquin conchi jahua' tata' ca 
lena’, ani nan ne'ets tu pitha". 

?35 Tam in lej cuba’ tim Ба” ti 
chubax a Herodes abal lej chubax 
ne'ets quim pitha' an ts'ic'ach 
jahuaquitsq'ui ta ca conchin, ma 
tam ts'ejel jahua’ in cua"al ti ts'ale 
max quin le'nanchi. ?^Tam calpan 
an ts'ic'ach, ta c'ale quin conoy in 
mim antse* 

—éJant'o cu conchi? 

Toc'tsin in mim: 

— Ca conchi in oc' a Juan pujax. 

?5'Tam otscan junil an ts'ic'ach jun 
ti c'uajat an ts'ale Herodes, ani in 
ucha’: 

—Ma xohue'itscua' u le’ in oc! a 
Juan pujax al jun i talab. 

26Тат lej t'e'pinal an ts'ale cal 
nixe xi cau. Bel cum im cubamalits 
tim ba' ti chubax ani jaye 
ats'anchamejits jahua' in ulu c'al an 
ajibalchic, jaxtam ne'ets quim putu 
c'al jahua’ in ulumalits. ?" Thubat 
an ts'ale in aba' an soldado abal ca 
chanchin іп ос’ a Juan. 28Та c'ale 
Ба’ an huic'axte*. In muts'inchi in 
oc' a Juan ani in chanchi a Herodes 
al jun i talab. Tam a Herodes 
im pithanchi an ts'ic'ach ani an 
ts'ic'ach in huat'banchi in mim. 

29Tam tin ats'a' in exobalilchic a 
Juan abal jaja' tsemthachits, tam 
c'alechic quim penchi in inictal. In 
nenchi abal quin joliy. 


A Jesús im pijchal Бо’ mil i inicchic 
(Mt. 14.13-21; Lc. 9.10-17; Jn. 6.1-14) 

39 Jun a q'uicha talbel tamcun in 
abathualejilchic a Jesús c'al јаја”, in 
tala' t'ilchal jahua' in t'ajamalchic 
ani jahua’ in exobchamalchic. 

3! Tam uchanchic c'al a Jesús: 

—hHuana cu cale tu coyol hue’ al 
jun i c'uajattalab pil. 

Antsana in ulu, cum yabats u 
jolc'anal jaja'chic ca c'aputs c'al tin 
ebal axi yantalam an inicchic ax u 
ulelel. 

32Тат ta c'ale ali tan a Jesús 
junax c'al іп exobalilchic. Ne'ets al 
i c'uajattalab pil. 535 Ani tsu'tab abal 
pel a Jesás tihua' ne'ets junax c'al 

in exobalilchic. Tam athlatschic yan 
i inicchic, ani oc'ox ulits jaja'chic 
tihua' jun ti ne'ets a Јеѕӣѕ ani in 
exobalilchic. 34Tam ti calejits a 
Јеѕӣѕ al an tan, tam in tsu'u jun 

i pulic cuenel i inicchic muthat 
taja'. In yajnanchalchic cum xe'ets 
ejtil i cuenel i ovejachic yab jita' 
ta ca beletna. Tam in ts'i'quiyal 
quin exobchichic c'al yan i cau: 
35'Taley lej huaclejits, ani chich in 
exobalilchic quin ucha' a Jesüs: 

—Lej huaclejits ani ni jita' yab 
и c'uajil teje’. 3 Сит yab jant'o 
іп cua'alchic an mulcunel quin 
čapu, ca ucha' са c'ale ti al 
i quimathlomchic ani ti al i 
bichouchic axi utat abal quin ts'a'iy 
jant'o quin c'apu. 

37 Toc'tsin а Jesús: 

—Tata'chic ca pijchi an mulcunel. 

Toc'tsin jaja'chic: 

—Auxe' max ca lejey qui pijchi an 
mulcunel c'al tsab i bo' inic i tumin 
denario i pan qui ts'a'iy. 

38Тат a Jesús in ucha'chic: 

—Quit c'ale ca tsu'u jay i pan a 
cua"al. 

Tam tin tsu'uhuits, huichc'on junil 
ani in olchi a Jesús antse" 

—I cua'al Бо’ i panchic ani tsab i 
to'ol. 

39 Tam a Jesús in ucha' an 
mulcunel ca buxcan ti cuenel ti 
cuenelchic ba' an tsabal jun ti 
hua'ats i tsacam tom. 

40 Ani tats ti buxcanchic ti bo’ inic 
ti junchic i cuenelchic ani ti tsab 
inic c'al lajuj ti junchic i cuenelchic. 

^'Tam a Jesús im bats'u axi 
bo' i pan ani axi tsab i to'ol. Tam 
in met'al ti eb ani im pitha' i 
c'ac'namal yan c'al a Dios. Taley 

in mu'u am pan ani im pitha' in 
exobalilchic quin huat'banchi an 
mulcunel. Jaye im pitha'chic an 
to'ol quin huat'banchi an mulcunel. 
42 C'aputs patal an mulcunel ani 
ajhuejits. 43ТаІеу in exobalilchic a 
Јеѕӣѕ in Һауа’ an jilc'omach pan 
ani an jilc'omach to'ol, ma lajuj tsab 
i t'ocnal t'uchichithits. ^^Ajith an 
inic pel i bo' mil axi c'aputs. 


Belal a Јеѕӣѕ eblim an ја’ 
(Mt. 14.22-27; Jn. 6.16—21) 


45Taley a Jesús іп ucha' in 
exobalilchic ca otsits al an tan ani 
ca oc'chith c'ale ti Betsaida jum 
poq'ue' am pulic lejem, апі јаја’ 
ne'ets ca jilc'on ne'ets quin aba' 
ca c'alets an mulcunel. ^9Tam tin 
aba'its ca c'ale, tam jaja' c'athiy al 
jun i bolchal ca olon. 

^! Aclejits ani an tan ne'ets tam 
ts'ejel al am pulic lejem, ani a Jesús 
c'uajate ba’ an tsabal. ^9In tsu'u a 
Jesús abal и tanc'uiyab an tan c'ali 
tsapic ic' ani lej t'ojlabits quin xalu 
ап ја? abal quim beltha' an tan. Tal 
chuthelits ani c'ale a Jesús c'al in 
exobalilchic, ne'ets belbel eblim 
an jæ’. In Гаја’ ejtil max ne'ets quin 
huat'anchi in exobalilchic. *9Tam 
tsu'tab ne'ets belbel eblim an ја”, 
ani u tsalpanchab hualam pel i 
labax. Tam thajnal in exobalilchic. 
50 pata] jaja'chic t'elelel in ichich 
c'ali jiq'ueltalab. Tam a Jesús in 
tauna' in ucha'chic: 

—Tiquin lej tsapnanaychic ta 
ichich. Yab quit jiq'ueychic cum 
nana'its jats ax in tal c'al tata'chic. 

51Tam otsits a Jesús c'al jaja'chic 
alan tan, ani yabats juchuchul an 
іс’ tamna* Ani lej jic'pab а Jesús 

c'al in exobalilchic cum in coytha' 
an іс”. 52 Aba апі in tsu'umalits 

a Jesús quin yanetha' i pan, 
yabaye in lej exlanchal in lej tsap. 
T'ujbabathechic in ichich. 


A Jesüs in jelthal an ya'ulchic ti 
Genesaret 
(Mt. 14.34—36) 


53Taley talbel ultsitschic a Jesús 
ani in exobalilchic jum poque’ am 
pulic lejem ti tsabal Genesaret. Taja' 
tats tin huic'a' an tan tin hualte'lil 
am pulic lejem. 5^Ani lej thubat an 
inicchic in exla'its abal ja'its a Јеѕӣ5 
axi calejits al an tan. 55 Јахіат 
thubat c'alechic tim puhuel nixe' 
xi tsabal quin aliy i ya'ulchic quin 
ne'tha' ju'tamits ta ca xe'tsin a 
Jesús. Ani и chanchinal a Jesús 
yan i ya'ulchic, ma al i tseyte' tat 
tu chi'thab. 56 Ju'tamaquitsq'ui ti 
xe'ets a Јеѕӣѕ max ti al і cuenchalab, 
max ti al i bichouchic, max ti al i 
alte' q'uimath, taja' u chanchinal 
ani u mo'canchab i ya'ulchic ju'ta 
ta ca huat'ey. Ani an ya'ulchic in lej 
canat ucha' a Jesás max in ejtohual 
quin tacchi hue' in acan in nacat 
coton. Ani patal ax in tacchal tala' 
jeley. 


Ax u jolbiyab c'al a Dios 
(Mt. 15.1-20) 


Taley chich c'al a Јеѕӣѕ i 

fariseochic ani talchic i 
exobchix c'al an ts'ejcath cau 
binath c'al a Moisés, tal ma ti 
Jerusalén. ?Jaja'chic in tsu'u in 
exobalilchic a Јеѕӣѕ talchic и c'apul 
ani yab t'acacath in c'ubac, ani in 
jolbiychic. ?Jaja'chic an fariseo ani 
jat'hua' patal an Israelchic in ujnam 

quin t'aja' in ujnamtal im biyal 
juntalchic. Yab u c'apulchic max 
yab oc'ox quin t'acacay in c'ubac. 
^Tam ca huichits ti ts'a'um, tam 
ne'ets quin t'acacay in c'ubac abal 
max ca tsu'tat ti t'ocat c'al a Dios. 
Hua'atse yan q'ue'at i ujnamtalab 
in t'ajalchic. In ujnam quin t'acacay 
jaye an uts'umtalab ani an juyul ani 
an eyextalab pat'al ani an coytalab 
tsey jun tu buxcanal tam ne'ets 

ti сари. Antsana' tin t'ajalchic 
abal max ca tsu'tat ti t'ocat c'al a 
Dios. ?Tam conoyab a Jesüs c'al 

an fariseochic ani c'al nixe’ xi 
exobchixchic c'al an ts'ejcath cau 
binath c'al a Moisés апіѕе”: 

—éJale' a exobalilchic in 
jec'onchal am biyal ujnamtalab axi 
jilchinenec c'al im biyal juntalchic? 
Yab in t'acacayal in c'ubac tam 
ne'ets ti c'apul abal max ca tsu'tat ti 
t'ocat c'al a Dios. 

6A Jesús in toc'tsiychic: 

—]t eb t'ocatq'uichic jant'ini' tit 
thuchathits c'al an caulome Isaías 
antse* 

Axe xi inicchic tin c'ac'nalqui 
папа’ с'а] in hui', ani tin lej 
ichich tin ou tsu'tal. 

7 Jolat in c'ac'naxtal cum jats ax 
i exobchithq'ui c'al in at inic 
ani yab c'al a Dios, in ulu a 
Isaías. 
8 Tata'chic a jec'onchal in abatnaxtal 
a Dios abal ca t'aja'q'ui jant'ini' a 
biyal juntalchic. A t'acacayalchic 
an juyul ani an uts'umtalab jant'ini' 
jaja'chic in t'ajamal. Yantalam i 
ujnamtalab antsana' a t'ajalchic. 
9A Jesús in uchayechic: 

—A jec'onchal in abatnaxtal 

a Dios abal ca t'aja'q'ui yan i 

biyal ujnamtalab. 19 Ар ts'ejcath 
cau binath c'al a Moisés in ulal 
antse* Са c'ac'na' a tata ani a 
mim. Ca tsemtha jitats quithab 
cahuilix c'al in tata ani c'al in 
mimcua*. 11 Ani tata'chic a jilal 
an inic quin hualba' in tata ani in 
mim tam in yejenchal jant'o. Yab 
quin tolmiychic max quin ulu 
in tala' pitha'its a Dios jahua' in 
co'oyamalchic. Quin ulu Corbán 
ani alhua'its. Corbán ti tenec in le' 
quin ulu abal pithachits c'al a Dios. 
1?Tam jaja'chic quin ulu antsana', 
tam a ulalchic yabats in cua'al in 
uchbil quin tolmiy in tata ani in 
mim. 13 Апіѕапа’ ta hualbanchal in 
abatnaxtal a Dios c'al i ujnamtalab 
axi it huat'banchame c'al a 
biyal juntalchic. Ani más yane i 
ujnamtalab a t'ajalq'ui antsana*. 

14Tam a Jesús іп caniy ca más 
шеу an mulcunel c'al јаја”, ani in 
ucha'chic: 

—Tiquin alhua' ats'anchi ani ca 

ejtiychic jahua' ne'ets tu ucha’. 
15 Jahua' in c'apal an inic yab ja cal 
tu jolbiyab c'al a Dios. Јаһиа’ quin 
co'oy tin ichich yab alhua' ani quin 
t'aja' jats c'al tu jolbiyab. 16 Jitats 
junat in ichich c'al nana' u ichich, 
quin lej alhua' bina’ in xutsun с'а] 
axe' xi cau. 

17 Taley tixc'an a Jesús c'al an 
mulcunel ani otsits al jun i ata. 
Таја’ conoyab c'al in exobalilchic 
quin lejquiy nixe' xi jalpith cau tin 
cuenta c'al jant'o tu jolbiyab an inic 
c'al a Dios. 

18A Jesüs in ucha'chic: 

—éJayetseq'ui tata'chic yab a 
ejtiyal? Jahua' in c'apal an inic 
yab ja c'al tu jolbiyab c'al a Dios. 

19 Tocat u ulel tin chucul, ani talbel 
и calel tin inictal jahua’ yab alhua*. 
Yab u ulel tin lej ichich. 

C'al axe’ xi cau a Jesús in le’ quin 
ulu abal alhua' ca c'apat patal an 
c'apnel, cum yab ja tu jolbiyab an 
inicchic c'al a Dios. 

20A Jesús in uchayechic: 

—Jahua' quin t'aja' an inic yab 
alhua' tin ichich jats c'al tu jolbiyab 
с'а] a Dios. ?! Tin ichich an inic 
u tujel i quithab tsalap. Jaxtam 
hua'ats jita' uxumbe апі jita’ inicbe. 
Jaxtam hua'ats jita’ c'ambibil c'al 
an uxum. ?2?Jaxtam hua'ats jita’ 
cue' ani jita' c'a'inchix c'al jahua' 
yab in са]. Jaxtam hua'ats jita’ 
іп t'ajal pojcax ani jita’ in t'ajal 
c'ambix. Jaxtam hua'ats jita’ lej 


c'ambinelom са] in сиеѓе’ le'nomtal. 


Jaxtam hua'ats jita’ pa'ixnom ani 
jita quithab uchax. Jaxtam hua'ats 
jita’ in c'athatnal tim Ба’ ani jaxtam 
hua'ats jita’ in t'ajal yab tsalpath. 

23 C73] patal axe jahua’ yab alhua' 
quin t'aja' an inic jats c'al tu 
jolbiyab c'al a Dios. 


A Jesüs in jelthal jun i uxum axi yab 
i Israel ani c'al tu belnal јаја’ jaye 
(Mt. 15.21-28) 

?^Taley tixc'an a Jesús taja’, 
c'ale tihua' al i cuenchalabchic 
axi cuentalith ti bichou Tiro ani 
ti bichou Sidón. Otsits al jun i 
ata, cum yab in le' taja' jita' ta ca 
tso'obna. Bel aba апі, yab in ejtou 
ca tsinat c'uajiy. 2?Jun і mimlab 
thubat in exla’ abal a Jesús ta 
c'uajat, ani chich in tuthu in c'ualal 
tin tamet. In cua'al in ts'ic'achil 
co'oyab cal i at'ax teneclab. 28Ре] i 
uxum axi yab i Israel, cum in xits'al 

ti tal pel i sirofenicia. In conchi a 
Јеѕӣѕ ca canchin an at'ax teneclab 
tin ts'ic'achil. 27А Jesús in toc'tsiy: 

—Yab in tomnal i inic quin 
tixc'anchi am pan in tsacamilchic 
ani quim pet'nanchi am pic'o' quin 
c'apchi. An tsacamchic oc'ox quin 
c'apu am pan. 

28Тат toc'tsin an mimlab: 

—Ojni' lej chubax jahua' a ша], 
Ajatic. Aba ani', bel am pic'o' tin 
alam an mexa in c'apchal am 
pejlam pan ax u ijcanalq'ui tam u 
c'apul an tsacamchic. 

29Tam uchan c'al a Jesús: 

—1Іеј chubax jahua' a ulu. Quit 
c'alets, cum canchinits a ts'ic'achil 
an at'ax teneclab. 

30 Tam ti ultsits tin q'uima' an 
mimlab, tam in tsu'u cuatsat tin 
huaytal in ts'ic'achil canchithits an 
at'ax teneclab. 


A Jesús in jelthal jun i inic 
tsine ani hueque' cau 
31 Taley tixc'an a Jesús taja’ al 

an cuenchalabchic axi cuentalith 
ti bichou Tiro ani ti bichou Sidón, 
ani ne'ets tsa'bibil al i bichouchic 
axi cuentalith ti Decápolis. Taley 
ultsits ti pulic lejem Galilea. ?2Ani 
taja' chanchin jun i inic axi tsine ani 
hueque' cau, uchan max quim punchi 
іп c'ubac. 3? Tam a Jesús ta in ne'tha' 
hue' pil. Im balchi in ch'uchub c'ubac 
tin xutsun, ani taley in tubcay in ijil 
tin ch'uchub c'ubac ani in umchi tin 
lec'ab. 3*Tamna' in теѓа’ ti eb, ani 
c'al i thuchumtalab tin ichich in ulu: 

—Efata. Ti tenec cau in le’ quin 
ulu quit japq'uinchat. 

35Tameq'ui thubat japq'uinchatits 

in ots'oxtal ani hualcanchatits 

in thuc'chul in lec'ab. Ma tamits 
t'ajat u tajax cau. ?9Ani huichits 

a Jesás jun ti muthat an inicchic, 
in ucha'chic yab quin olchi jita’ 
jahua' t'ajchinenec nixe' xi inic. 
Aba ani' lej uchanchic antsana" bel 
xe'ets ti olchix. ?" Ani lej jic'pab 
апі lej t'iloxnab а Jesús c'al nixe 

xi inicchic jahua' in t'ajamal. In 
uluchic: 

— Patal jahua' in t'ajal axe’ xi 
inic lej huinat alhua', ma in 
ots'oxmethal an tsinechic ani in 
jelthal an mo'chic abal ca cahuin. 


A Јеѕӣѕ im pijchal am pulic mulcunel 
(Mt. 15.32-39) 
Jun a q'uicha c'uajat 
mulcuthits yantalam i inicchic, 
ani yab in cua'al jant'o quin c'apu. 
Ani a Јеѕӣѕ in сапіу ca chich in 
exobalilchic, in ucha’: 

? —U lej yajnanchal an mulcunel, 
cum oxits a q'uicha ti c'uajat c'al 
nana' ani yab in cua'al jant'o quin 
c'apu. ?Max cu aba' ca c'ale tin 
q'uima' el ichich ne'ets ca luxan ti 
bel, cum yantalam che'nec lej ou. 

^n ulu tam in exobalil: 

—éJant'o ti qui pijchi an mulcunel 
ani teje' yab hua'ats ma ni jun i 
quimath jun ti qui elchi i c'apnel? 

5A Jesüs in conoychic: 

—éJay i panchic a cua'al? 

Toc'tsinchic: 

—] cua'al buc i pan. 

6Тат a Jesüs in ucha' an 
mulcunel ca buxcan tsabal. Taley 
im bats'u axi buc i pan ani im bina' 
i c'ac'namal yan c'al a Dios. Tam in 
mu'u ani im pitha' in exobalilchic, 
ani jaja'chic in huat'banchi 
an mulcunel. "Jaye im bina' i 

c'ac'namal yan c'al a Dios cal xi 
tsab ox i tsacam to'ol, ani in ucha’ 
in exobalilchic quin huat'banchi 
an mulcunel. Тіт patal an 
mulcunel c'aputs ani ajhuejits. Taley 
in exobalilchic a Jesús in thaya’ 
an jilc'omach, ma buc i t'ocnal 
t'uchichithits. ?Jelat ti tse mil i 
inicchic jats c'aputs. Tam a Jesüs 
in ucha' an mulcunel ca c'alets. 

1^ Taley јаја’ cal in exobalilchic 
otsits al i tan, ta c'alechic ma ti 
tsabal Dalmanuta. 


An fariseochic in le' quin tsu'u i 
labith t'ajbilab ti tsu'bixtalab 
(Mt. 16.1—4; Іс. 12.54-56) 

1 Chich i fariseochic in ts'i'quiyal 
ti cau c'al a Jesús. In tacchiquiyal in 
ucha' quin t'aja' i labith t'ajbilab ti 
tsu'bixtalab abal quin tejhua'metha' 
max chubax in cua'al іп tsap c'al a 
Dios ti eb. 12Тат c'al i thuchumtalab 
tin ichich a Jesás in ulu: 

—éJale' hualam in le axe’ xi 
inicchic nan cu tejhua'metha' u ey 
c'al i labith t'ajbilab? Lej chubax u 
ulal abal yab ne'ets cu t'ajchi. 

15 Tam tixc'an a Jesús са! nixe xi 
fariseochic, otsits junil al an tan 
c'al in exobalilchic, ani ta c'alechic 
jum poq'ue' am pulic lejem. 


An c'ac'chixtalab c'oye c'al an 
fariseochic 
(Mt. 16.5-12) 


^ TIn exobalilchic in uc'chiy 
quin ne'tha' i pan quin c'apu tam 
ne'etsits al an tan. Juncats i pan 
expith in cua'alq'ui. 

15Тат a Јеѕӣѕ in ucha'chic: 

— Ca t'aja'chic ti cuenta yab ca 
bats'u an c'ac'chixtalab c'oye ax 

in cua'al an fariseochic ani axi 
ts'at'atchic c'al a Herodes. 

16Татп conóx jun c'al xi jun ani in 
uluchic: 

—Antsana' hualam in ulu cum yab 
i cua'al i pan. 

17 Cum a Jesús in tso'ob jant'o in 
ulalchic, jaxtam in ucha'chic: 

—éJale' a ulalchic abal yab а 
cua'al i pan? éJale'chic ma lejat 
yabaye tin exlanchal и lej ey? ¿Jale 
hualam t'ujbabathechic a ichich? 
18A cua'alchic a hual ani a xutsun. 
¿Jale yab it tsu'ux ani jale’ yab it 
ots'ox? ¿Jale it lejat uc'pithchic? 
19 ; Jay i t'ocnal an jilc'omach a 
ауа’ tam nan и pijchiyamal c'al 
nixe' xi bo' i pan bo' mil i inicchic? 

Toc'tsin jaja'chic: 

—1 Һауа’ lajuj tsab i t'ocnal. 

20 —( Jay i t'uchichith t'ocnal 
an jilc'omach а thaya’ tam пап и 
pijchiyamal c'al nixe' xi buc i pan 
tse' mil i inicchic? 

Toc'tsin jaja'chic: 

—] Һауа’ buc i t'uchichith t'ocnal. 

21Тат a Jesús in conoychic: 

—éJale' hualam tata'chic yabaye 
tin exlanchal u lej ey c'al u labith 
t'ajbil? 


A Jesús in tsu'uxmethal 
jun i joc'tsi ti Betsaida 
22Та]еу ulits a Jesús c'al in 

exobalilchic ti Betsaida, ani taja' 
chanchin jun i joc'tsi. Ani lej canat 
taunab а Jesús max ca tacchinchat 
in hual abal ca tsu'uxme. 2? Tamna’ 
in yac'uchi in c'ubac an joc'tsi, in 
lotocna' quin caltha' al am bichou. 
In tubcay in ijil tin ch'uchub c'ubac 
ani in umchi tin hual an joc'tsi, 
ani tam in conoy max tsu'uxits. 

?^Cum thabubul tsu'ux an joc'tsi, in 
toc'tsiy: 

—U tsu'tal i inicchic ejtil max 
pel i te'lom, ani u tsu'tal ejtil max 
belelelchic. 

?5' Tam a Jesús in tsab tacchi 
junil in hual, ani an joc'tsi in luba' 
ca tajax tsu'xin. Tam ojni' in lej 
tajax tsu'talits patal jahua' quin 
теѓа’. 26 Апі cum a Jesús ne'ets 
quin aba' са c'ale tin quima’, in 
ucha' апіѕе”: 

—Yab quit otsits ta bichou, 
ani yab ca olchi jita’ jahua' it 
t'ajchinenec. 


A Pedro in olnal abal a Јеѕӣѕ ja'its a 
Cristo 
(Mt. 16.13-20; Іс. 9.18—21) 


27 Taley a Jesús с'а] in 
exobalilchic xe'ets ti tsa'bibil al і 
bichouchic axi cuentalith ti Cesarea 
Filipo. Tam ti ne'ets tihua'chic 
ti bel, а Jesús in conoyal in 
exobalilchic: 

—éJant'ini' hualam tin olnal an 
inicchic c'al и ey nana"? 

28 Toc'tsin jaja'chic: 

—Talchic in ulal abal tata' pel 
it Juan pujax. Talchic in ulal abal 
pel it Elías, ani talchic in ulal 
abal pel it caulome c'al a Dios axi 
junaquecua". 

29 Ani a Jesús in conoyalechic: 

— Апі tata'chic jant'ini' tin 
exlanchal u ey? 

Tam toc'tsin a Pedro: 

—Tata'its ojni' pel it Cristo axi it 
bijithits ne'ets quit aban c'al a Dios 
quit chich. 

30 Tam a Jesús in lej uluth ucha’ 
in exobalilchic yab quin olchi jita' 
max jaja'its pel a Cristo. 

In olnal a Јеѕӣѕ abal ne'ets ca 
tsemtha 
(Mt. 16.21-28; Lc. 9.22-27) 

31Tam a Jesús in ts'i'quiy quin 
lej olchi in exobalilchic jant'o 
ne'ets ca t'ajchin jaja' in Juntal 
patal an inicchic. Lej bijchithits 
ne'ets ca yajchiquiyat ani ca pojca 
c'al an yejtselabchic Israel ani 
c'al an oc'lec pale'chic ani c'al 
an exobchix c'al an ts'ejcath cau 
binath c'al a Moisés. Ne'ets ca 
tsemtha ani oxchilab q'uicha ne'ets 
са ejtha. 22 Апіѕапа’ a Jesús in 
lejquith olchi іп exobalilchic. Tam 
a Pedro in ne'tha' a Jesús hue’ pil 
ani in c'uiyath ucha' yab in tomnal 
antsana' quin tsalpay abal ne'ets 
ca tsemtha. ?3Huilq'uin а Jesús ani 
tocat in met'al in exobalilchic. Tam 
јаја’ in c'uiyath ucha' a Pedro jaye 
antse*: 

—Satanás, quit tixc'an c'al папа’. 
Yab a tsalapnanchal in tsalap a 
Dios, expith in tsalap an inic jats a 
tsalapnanchal. 

34Тат a Jesús in caniy са шеу in 
exobalilchic ani an mulcunel, ani in 
ucha'chic: 

—Quin t'ajat jilcachiquiy in cuete' 
culbetal jitats in le' ca ts'at'ey c'al 
папа’. Aba ап? max ca yajchiquiyat 
c'al an inicchic ani ma ca le'na 
ca tsemtha, bel tiquin ts'at'enchi. 
35Jitats in le' expith quin t'aja' in 
cuete' culbetal, jats ne'ets ca q'uibey. 
Jitats quim bina' tim ba' c'al tu ebal 
папа’ ani c'al tin ebal an alhua' cau, 
jats ne'ets ca jec'ontha. ?6Ni jant'o 
ti exbath max an inic quin tala' 
c'alna' jahua' teje' tsabal ani quin 
q'uiba'its in ejattal. ?"Ni jant'o yab 

hua'ats in exbath ejtil in c'athpich 
exbath in ejattal. 38 Хо’ lej hualbith 
an inicchic ani yab belom c'al папа". 
Jitats tiquin tithenanchi и bij апі п 
cahuintal c'al jaja'chic, nana' ne'ets 
cu tithena' tam quin huichiy junil 
quim puhuethanchat u bij c'al и 
Tata ti eb. Nana'its tin Juntal patal 
an inicchic ne'ets quin huichiy 
junax c'al an t'ocat ángelchic. 

A Јеѕӣѕ in uchayechic antse' 

in exobalilchic: 

—Lej chubax nan tu uchalchic 
abal hua'ats axi tata'chic yab ne'ets 
quit thubat tsemets, biyat ma tiquin 
tsu'u in c'uajatits tin lej Ts'ale с'а u 
lej tsap. 


A Jesús in tejhua'methal tim Ьа? hue’ 
jalc'uthits in tejhua' inictal 
(Mt. 171-13; Lc. 9.28-36) 

? Acac a quicha talbel a Јеѕӣѕ in 
ne'tha' a Pedro ani a Jacobo ani 
a Juan al jun i t'ec'at oc' bolchal. 
Taja' in tejhua'methal tim ba' c'al 
jaja'chic hue’ jalc'uthits in tejhua' 
inictal. ?Maq'uiq'uil in toltomil ani 
lej thacninil ejtil i pojoth tsam, ma 
i pac'ul toltom teje’ tsabal ni jayq'ui' 
yab in ejtohual quim bajuthanchi 
еш in toltomil a Jesús lej c'athpich 
thacninil. ^Ani jaja'chic in tsu'u 
jaye c'uajatits a Elías ani a Moisés 
ti t'ilomchic c'al a Jesús. Tam a 
Pedro in ucha' a Jesüs: 

—Exobchix, tequeth alhua' abal 
хо’ teje’ и junat c'uajatchic huahua’. 
Qui ts'ejca' ox i pathel ata, jun abal 
tata’, jun abal a Moisés, ani jun abal 
a Elías. 

SAntsana' tin ulu a Pedro, cum jun 
jictohual yab in tso'bim jant'o quin 
más ши. Jaye jiq'uel junax са] in at 

exobalchic. " Ani pa'iy jun i mule' i tocou 
ti eb c'al ti paxq'uiq'uiyatchic. Al nixe’ xi 
tocou in ats'a'chic u cau a Dios antse’: 

—Ахе ja'its pel u ichich hual Tsacamil. 
Jats jaja' ca ats'anchichic in cahuintal. 

8 Tameq'ui axi ox an exobal 
in tsu'u expith jilc'on a Jesüs. 
Xant'ojits a Elías ani a Moisés. 

?Taley tam ti ne'ets pa'a'alchic al am 
bolchal a Jesüs c'al axi ox in exobalil, in 
ucha'chic abal yab quin olchi jita jahua’ 
in tswu. Quin aychi quin olchi ma tam 
ca ejthajits jaja’ ti al an jolimtalab in 
Juntal patal an inicchic. 1Cum antsana’ 
ti uchanchic са] a Jesús, jaxtam 
in tsinat t'ilal tin ichich jahua’ in 
tsu'umalits. Expith in t'iloxnalchic abal 
jant'o tam cau nix abal ne'ets ca ejtha ti 
al an jolimtalab. "Тат а Jesús conoyat 
cal jaja'chic: 

—éHualam max chubaxcua' jahua' 
in ulal an exobchixchic c'al an 
ts'ejcath cau binath c'al a Moisés, 
abal a Elías oc'chith ne'ets ca chich 
ani talbel ne'ets ca chich a Cristo? 

12A Jesús in toc'tsiychic: 

—Lej chubax ne'ets ca oc'chith 
chich a Elías quin tala' ts'ejcanchi 
patal. Ani in ulal an T'ocat Thuchlab 
abal nana' tin Juntal patal an inicchic 
ne'ets quin yajchiquiyat ani ne'ets 
quim pojca c'al an inicchic. f5Nan tu 
uchalchic abal che'nequits jun axi ejtil 
a Elías ani t'ajchinenec quithab c'al an 
inicchic, cum antsana' lena ca t'ajchin. 
Antsana' cum jant'ini' tin ша! an T'ocat 
Thuchlab ne'ets quin yajchicna" 


A Јеѕӣѕ in canchal i at'ax teneclab 
jun i cuitol 
(Mt. 17.14-21; Іс. 9.37-43) 
14Taley huichitschic a Jesús c'al 
axi ox in exobalilchic jun ti c'uajat 

axi q'ue'at in exobalilchic. In tsu'u 
cal jaja'chic muthat yantalam i 
inic. Ani an exobchixchic c'al an 
ts'ejcath cau binath c'al a Moisés 
hueutsíx c'al in exobalilchic a Jesüs. 
15 Ani tam ti tsu'tabits tal a Jesús, 
patal axi taja'chic in jic'pal ani utey 
с'а] in athic quin tsapnetha' а Jesús. 
16Тат a Јеѕӣѕ in conoychic nixe' xi 
exobchixchic c'al an ts'ejcath cau: 

—éJant'o tam cau ах a hueutsixnal 
c'al и exobalilchic? 

17 Toc'tsin jun i inic c'al axi 
muthat taja' in ulu: 

—kExobchix, te tu chanchal и 
cuitolil c'uajchith ani mo'bethachits 
c'al i at'ax teneclab. 18 Abal 
ju'tamaquits ca xe'tsin u lej tsapic 
c'olohuab, ma u ijcab tsabal c'al 
an at'ax teneclab. U bititil in ijil 
ani u huech'ech'el in camab c'al an 
yajal. Tocat u luxuxmel in inictal. U 
ucha'chic a exobalilchic abal tiquin 
canchinchi an at'ax teneclab, ani 
yab in ejtouchic. 

19 Toc'tsin a Jesús in ucha'chic: 

—Tata'chic ojni' yab tim belal. In 
ohuat c'uajinec c'al tata'chic tu 
c'aya'nal, ani yabaye tim belamal. 
Tiquin chanchi an cuitol teje’. 

20Тат ti chi'thachits an cuitol tin 
tamet a Jesüs, an at'ax teneclab in 
tsu'u a Jesús ani in lej ts'ebtsinthal 
an cuitol. Ma ijca tsabal junil ani 
t'ulquiq'uil ti c'ale, ani и bititil 
junil in ijil. ?* Tam a Jesús in conoy 
in tata an cuitol: 

—¿Ma jayq'ui' ti ts'at'enec an 
ts'ebtsintalab c'al an cuitol? 

Toc'tsin in tata an cuitol: 

— Ma tin t'ele'tal ti ts'at'enec. 
22үап i calat u ijcab al i camal ani 
ali itse’, cum u le'nab ca tsemtha' 

cal nixe’ xi at'ax teneclab. Tucu 
yajnanchi ani tucu tolminchi max 
ca ejtou. 

23Тат uchan c'al a Jesüs: 

—Nan u ejtohual tu tolminchi 
c'al patal ma jutamits huichat a 
ejtohual tiquim Беја’. 

?^Tam in tata an cuitol in lej 
thajat ulu: 

—Ojni' u belalits, ani и lej le’ max 
tata' tiquin tolmiy tu más beloyoye. 
25Тат ti а Jesús in tsu'u abal и 
lej q'uits'c'omanal an mulcunel, in 
c'uiya' an at'ax teneclab. In thubat 

ucha’: 
—Aftť’ax teneclab, it lej mo'bethom 


ani it lej tsinebethom c'al an inicchic. 


Nan tu uchal quit tix'can c'al axe’ 
xi cuitol, ani ni jayq'ui' yab quit 
huichiy quit otsits c'al jaja’ junil. 

26Тат an at'ax teneclab in lej 
ts'ebtsinthal an cuitol ani in lej 
tsapic thajanthal, ma jilc'on ejtil 
max tsemenec an cuitol. Ani yan i 
inic in ши abal tsemetsits. 2 Tam 
a Jesás in yac'uchi in c'ubac ani in 
ts'acba' ca cubiy. 

28Та]еу a Јеѕӣѕ otsits al jun i 
ata, ani taja' tsinat conoyab c'al in 
exobalilchic: 

—éJale' yab i ejtou huahua' qui 
canchi an cuitol nixe' xi at'ax 
teneclab? 

29A Jesús in toc'tsiychic: 

—Ne'ets ca ejtouchic ca caltha' nixe’ 
an at'ax teneclab, expith quit lej olon 
ani quit pablats yab quit c'aputs. 


A Jesüs in olnal junil abal ne'ets ca 
tsemtha 
(Mt. 17.22-23; Lc. 9.43-45) 
30 Calejitschic taja’ a Jesús 
junax c'al іп exobalilchic, cale 

ani xe'etsits ti Galilea. Yab in le' 
jita’ c'al ta ca tso'obna max xe'ets 
гаја’. 31Lej exome in exobchal in 
exobalilchic. In olchalchic abal 
јаја’ in Juntal patal an inicchic 
ne'ets ca bina tin c'ubac i inicchic 
abal ca tsemtha ani oxchilab 
quicha ne'ets ca ejtha. 32 Aba ап? 
antsana' olchinenec axe' xi cau 
in exobalilchic a Jesús, bel yab 
in ejtiyal ani in ts'ejnal quin más 
conomichiquiye a Jesús abal ca 
lejquinchat an cau. 


Jita' axi más huinat exbath in ey 
(Mt. 18.1—5; Іс. 9.46—48) 


33Taley ultsitschic a Jesús junax c'al 
in exobalilchic ti bichou Capernaum. 
Otsitschic al i ata ani taja’ а Jesús in 
conoyal in exobalilchic antse": 

—éJant'o tam cau ax a 
hueutsixnamal tihua' ti bel? 

34Yab toc'tsinchic t'ajat, cum in 
hueutsixnamal jita’ c'al jaja'chic 
axi más huinat exbath in еу. Тат 
buxcan a Јеѕӣѕ апі in caniy ca más 
utey axi lajuj tsab in exobalilchic. 
In ucha'chic: 

—Jitats in le' quim baju ti más 
huinat exbath in ey tin tamet a 
Dios, quin tsa'ca' tim Ба’ ani quin 
tolmiy patal jitaquitsq'ui tam inic. 

36 Tam а Jesús in c'uajba' jun i 
tsacam tin tamet in exobalilchic. 
Taley talbel im pumba' tin ocob, ani 
in ucha' in exobalilchic: 

37 —Max jitats quim bats'u jun i 
tsacam ejtil axe' c'al nana' u bij, tin 
mac'uchith bats'uhualne. Ani max 
jitats tiquim bats'u yab expith nana' 
tim bats'uhual, jaye in mac'uchith 
bats'uhual u Tata ti eb ax tin 
abamal quin chich teje' tsabal. 

Axi yab tomolnax 
(Lc. 9.49—50; Mt. 10.42) 


38Tam uchan а Jesús c'al a Juan: 

—Exobchix, huahua' і tsu'u jun 
i inic ti canchixnanchal a bij cal 
i at'ax teneclab, ani i c'anchi cum 
уар ts'at'enec c'al huahua’. 

39 Toc'tsin a Jesús: 

—Ш tomnalac yab ca c'anchi, cum 
jitats quin Раја’ i labith t'ajbilab c'al 
u lej bij pel i chubax inic. Yab ne'ets 
tiquin q'uibts'oth eyenthanchi u 
bij ani yab ne'ets tiquin quithab 
t'iloxnanchi u bij. 40 Jitats yab 
и tomolnax c'al huahua' jats axi 
junat in ichich c'al huahua' i ichich. 
41 Max jitats ti pithalchic i ја’ ca 
uts'a' c'al tin ebal папа’ u bij ani 
c'al tin ebal cum tata'chic pel tu 
c'al папа’, jats Іеј chubax ne'ets ca 
pithan i atabilab c'al u Tata ti eb. 


An hualbinthom 
(Mt. 18.6—9; Lc. 171-2) 

421 ej c'athpich hualbith jitats 
quin t'ajchi ca hualbin jun i tsacam 
axi nan tim belal. In tomnalac ca 
palchin i alchic tsa' t'ujub tin nuc' 
an hualbinthom ani ca pet'naali 
pulic lejem ca tajat uc'tsin. 4 Max 
ti hualbinthalac a c'ubac in tomnal 
ejtil max ca t'ajat muts'q'uiy. In 
tomnal quit otsits tihua' ti eb c'al 
a Dios c'al juncats a c'ubac, ani 
yab quit jolohuat ti al am pulic 
c'amal c'al tsab a c'ubac. Таја’ ni 
jayq'ui' yab u teptsinal an c'amal. 
^^Taja' ne'ets ca ets'ey c'uajiy an 
c'amal ani an yajchictalab. 4 Мах 
ti hualbinthalac a acan in tomnal 
ejtil max ca t'ajat muts'q'uiy. In 
tomnal quit otsits ti eb c'al a Dios 


94 


cal juncats a асап, ani yab quit 
jolohuat ti al am pulic c'amal c'al 
tsab a асап. Таја’ ni jayqui' yab и 
teptsinal an c'amal. ^9Taja' ne'ets 
ca ets'ey c'uajiy an c'amal ani an 
yajchictalab. ^" Мах ti hualbinthalac 
a hual in tomnal ejtil max ca t'ajat 
caltha' jun a hual. In tomnal quit 
otsits ti eb jun ti a Dios in t'ajal ti 
Ts'ale c'al juncats a hual, ani yab 
quit jolohuat ti al am pulic c'amal 
c'al tsab a hual. 4Таја’ ne'ets ca 
ets'ey c'uajiy an c'amal ani an 
yajchictalab. 

49 patal jitats ca c'uajiy c'al a Dios 
ne'ets ca t'ojojonchat in ichich c'al 
i yajchictalab. Patal ne'ets ca bina 
c'al јаја? t'ojojonchithits in ichich 
ejtil ti biyal bina t'ojojonchithits 
i ts'acchixtalab tsemthach co'nel 
jolchithits i абет. 50 Ап абет in 
cua'al іп huinat alhua' ey tam yab 
tsamc'ac'ath. Max tsamc'ac'athits, 
yabats jant'o ti alhua'. Tata'chic ca 
cuxuy an yajchictalab ani a Dios 
ne'ets ti t'ojojonchi a ichich ca baju 
tit alhua' ejtil i atem axi alhua-. 
Tam ne'ets quit c'uajlelen jun 
ejetchic jun c'al xi jun. 


A Jesüs in exobchal tin cuenta an 
jilcacaxtalab c'al i tomquilab 
(Mt. 19.1—12; Lc. 16.18) 


1 Calejits a Јеѕӣ5 ti bichou 
Capernaum, c'ale ti Judea jum 
poq'ue' am pulic itse' Jordán. Taja' u 
mulcunal junil yantalam i inicchic, ani 
а Јеѕӣѕ in exobchalchic cum antsana' 
in ujnamits ti exobchix. ?Tam utey i 
fariseochic in le' quin tacchiquiy a 
Jesús. In conoyalchic max a Dios in 
jilal an inic quin jilcacay in tomquil. 
3Toc'tsin a Jesús in conoychic: 

—éJant'o in ulal a Moisés tin 
thuchath cahuintal tin cuenta jahua' 
tata'chic tin conoyal? 

^Toc'tsinchic: 

—In ulu abal an tomquith uxum 
ca oc'ox ts'ejcanchat ani ca pithan 
an u jun tu olnab jale' ne'ets ca 
jilcacayat, ani tiq'uele tam an inic 
in ejtohual quin jilcacay in tomquil. 

5Tam a Jesüs in ucha'chic: 

— Cum lej t'ujbathchic in ichich 
an inic, jats tin thucha' a Moisés 
abal bel an inic quin jilcacay in 
tomquil. 8Yab antsana' ti c'a'alac 
tam ti a Dios in ts'ejca' jun i inic ani 
jun i uxum. "Jaxtam in ulu a Dios 
abal an inic ca tixc'an c'al in tata 
ani in mim abal ca juncun c'al in 
tomquil. 8Апі tam juncunenequits 
ejtil max juncats tin ebchiccua". 

3 Cum antsana' juncatsmethachits 
jaja'chic c'al a Dios, jaxtam yabats 
alhua' max an inic quin jilcacay in 
tomquil. 

10Taley otsitschic in exobalil alta 
ti al an ata jun ti c'uajat a Jesüs, 
ani conoyab jaja' tin cuenta nixe' xi 
cau an jilcacaxtalab c'al i tomquilab. 
11A Jesús in ucha'chic: 

—Max i inic quin jilcacay in 
tomquil ani ca tomquin c'al q'ue'at 
i uxum, tamna' pel i uxumbe 
ani in t'ajchal i hualabtalab in 
oc'ox tomquil. 12 Max i uxum quin 
jilcacay in tomquil ani ca tomquin 
с'а] q'ue'at i inic, tamna' pel i inicbe 
ani in t'ajchal i hualabtalab in oc'ox 
tomquil. 


A Jesús im bats'uhual an tsacamchic 
(Mt. 19.13-15; Lc. 18.15-17) 
13 Taley chanchinal a Jesús і 
tsacamchic abal ca tacchin c'al jaja". 

Ani in exobalilchic a Јеѕӣѕ tocat in 
ts'i'quiyal quin c'uiya' an chi'thom. 
14Tam tin tsu'u a Jesús abal antsana' 
c'uiyax in exobalilchic, tam tsacuy 
ani in ucha'chic: 

—Yab ca c'anchi an tsacamchic 
yab ca chi'tha c'al папа’. Expith 
jitats tsa'at in ichich ejtil in ichich 
i tsacam, jats ax im bats'uhual a 
Dios ti Ts'ale tin ichich. '5Jitats 
yab antsana' tsa'at in ichich, yab in 
ejtohual quim bats'u a Dios ti Ts'ale 
tin ichich ani yab ne'ets ca c'uajiy ti 
eb jun tin t'ajal a Dios ti Ts'ale. Jats 
an lej chubaxtalab nan tu uchalchic. 

16Taley a Jesús im pumbal ti 
junchic an tsacamchic tin ocob, ani 
im punchal in c'ubac tin oc’. 


Taunab a Јеѕӣѕ c'al jun i cuitol inic 
rico 
(Mt. 19.16—30; Lc. 16.18-30) 
17Тат ti ne'ets a Jesús ti bel, tal 
jun i inic c'al in athic. Ulcan tin 
tamet a Jesús ani in tuthuhual in 
c'ualal, ani in conoyal: 

—éJant' pel и uchbil cu Раја’ abal 
quin it ejatliyat abal ets'ey? Tata' it 
alhua' exobchix tiquin ucha’. 

18Тат) uchan c'al a Jesús: 

—éJale' tin uchal tin alhua"? 
Hua'ats juncats expith axi alhua', 
ja'its a Dios. 19А tso'obits an 
uchbixtalabchic axi thuchat tin 
cahuintal a Dios antse* Yab quit 
uxumbejin. Yab ca tsemtha' a at 
inic. Yab quit cue'en. Ni jita' yab ca 
t'ajchi an janamtalab. Ni јіќа’ yab ca 
c'ambiy. Ca c'ac'na' a tata ani a mim. 

20 Toc'tsin an inic: 

— Ma tam tu tsacamtal и tala’ 
putumal an uchbixtalab c'al axe’ ax 
tin uchamal. 

21A Jesús in ichich hual теѓа’ ani 
in ucha’: 

—Hua"atse jant'o in le a Dios abal 
ca Саја’. Quit c'ale ca tala’ пији 
jahua' a cua'al ani ca pitha' an 
tumin an ts'ejhuantalchic. Max 
antsana' са Гаја’, tam ojni' ne'ets 
quit pithan yan i c'alab tihua' ti eb. 
Ani xo' aba ma quit yajchiquiyat 
ani ma quit le'na quit tsemtha, bel 
tiquin ts'at'enchi. 

22Тат tin ats'a' axe xi cau, ta 
cale lej yajchic ani lej t'e'pith in 
ichich, cum in Је’ quin cuete' c'alna' 
axi yan in cua'al. 

23Тат a Jesús in теѓа’ an 
inicchic axi muthat toninil c'al jaja' 
ani in ucha' in exobalilchic: 

—Lej q'uibat an ricochic quim 
bats'u a Dios ti Ts'ale tin ichich. 

241 е] jic'pax in exobalilchic a 
Jesús с'а] nixe' xi cau jahua' in ulu 
јаја’, ani jats tin tsab ucha'chic junil 
in exobalilchic antse’: 

—Tsacamilchic, tu uchal lej q'uibat 
quim bats'u a Dios ti Ts'ale tin 
ichich jitats quin tsapna' axi yan in 
cua'al. 25Теј q'uibat ca huat'ey jun 
i camello tin lo'tal in acan i t'ithab, 
ani lej huat'ath más q'uibat abal i 
rico quim bats'u a Dios ti Ts'ale tin 
ichich max quin huat'ath tsapna' 
ахі yan in cua'al. 

26Тат c'al nixe’ cau lej jic'pax in 
exobalilchic a Jesús, ani conóx jun 
c'al xi jun: 

—éMax chubax antsana' jahua' 
in ulu, tam jita hualam ne'ets ca 
ejtohuat ca jec'ontha? 

27 Тат a Jesús in met'a'chic ani in 
ucha’: 

—An inicchic yab in ejtohual quin 
cuete' jec'ontha' tim ba’, expith c'al 

a Dios ojni' ne'ets ca ejtohuat ca 
jec'ontha. A Dios expith patal in 
ejtohual quin Раја”. 

28Тат uchan a Jesús с'а] a Pedro: 

—Ajatic, huahua' i tala' jilamal 
i c'al jahua’ i co'oyamal ani хо’ и 
ts'at'enec c'al tata". 

29 Toc'tsin a Jesús: 

—Chubax nan tu uchalchic ne'ets 
ca pithan yan más c'al a Dios jitats 
in jilamal jant'o tin ebal u bij ani 
tin ebal abal pel i olnanchix с'а] 
an alhua' cau. Antsana' ne'ets ca 
pithan max quin jila' in q'uima', 
max in ebchalchic, max in uxum 
ebchalchic, max in tata, max in 
mim, max in tomquil, max in 
tsacamilchic, max in tsabalil. 39 Teje' 
tsabal ne'ets quim bats'uye ma 
Бо’ inic huichc'oth, in q'uima', in 
ebchalchic, in uxum ebchalchic, 
in mimchic, in tsacamilchic, in 
tsabalilchic. Jaye ne'ets ca othna 
c'al in at inicchic teje' tsabal, ani 
ti eb ne'ets ca c'uajiy it ejatlith 
abal ets'ey. ?! Hua'ats xohue' teje’ 
tsabal yan i inicchic pulic in ey, ani 
talbel ne'ets ca ajiyat tsipilin in ey 
ti eb c'al a Dios. Hua'ats jaye yan i 
inicchic axi xohue' tsipilin in ey, ani 
talbel ne'ets ca ajiyat pulic in ey ti 
eb c'al a Dios. 


In olnal a Јеѕӣѕ junil abal ne'ets ca 
tsemtha 
(Mt. 20.17-19; Іс. 18.31—34) 


32A Jesús junax c'al in 
exobalilchic ne'etsits ti bel c'athithil 
ti Jerusalén, ani a Jesás hue' más 
oc'chith ti ne'ets. In jic'palchic 
abal yab и jiq'uel a Јеѕӣѕ c'al jant'o 
ne'ets ca t'ajchin ti Jerusalén, ani 
jaja'chic ojni' и jiq'uel. Tam а Jesús 

in ucha' ca peleychic hue’, cum 
junil ne'ets quin olchichic jant'o 
ne'ets ca t'ajchin jaja' tihua' ti 
Jerusalén. 33In ucha'chic: 

— Ca lej t'aja' ti cuenta xohue' 
hue'its cu ulits ti Jerusalén. Таја’ 
папа' tin Juntal patal an inicchic 
ne'ets quim bina tin c'ubac an 
oc'lec pale'chic ani tin c'ubac axi 
exobchixchic c'al an ts'ejcath cau 
binath c'al a Moisés. Jaja'chic ne'ets 
tiquin jolbiy abal quin tsemtha. Taley 
ne'ets tiquin huat'ba' tin c'ubac ахі 
yab Israelchic. 3Апі jaja'chic ne'ets 
tiquin tilibna', ani tiquin mo'canchi 
і c'ubaclec, ani tiquin tubcay. Ma 
ne'ets tiquin t'ajat tsemtha* Aba ап? 
quin tsemtha, oxchilab q'uicha ne'ets 
quin ejtha ti al an jolimtalab. 


Conchinchab i alhua'talab a Jesüs 
c'al a Jacobo ani c'al a Juan 
(Mt. 20.20—28) 


35Тат uteychic c'al a Jesús a 
Jacobo ani a Juan. In tata jaja'chic 
pel a Zebedeo. Uchan a Jesús са] 
jaja'chic: 

—kExobchix, huahua' i le’ i 
alhua'talab tucu t'ajchi c'al jahua' 
ne'ets tu conchi. 

36Tam a Jesüs in conoy: 

—éJant'o tam alhua'talab а le'ac 
abal nan tu t'ajchichic? 

37 Та uluchic: 

—Tam tata' са lej Саја’ tit Ts'ale 
teje' tsabal huahua' i le’ cu buxcan 
jun ta huinab ani jun ta c'uatab. 

38Тат a Jesüs in ucha'chic: 

—Yab a alhua' exbayamal jahua’ 
ax tin conchalchic. ¿A ejtohualchic 
ca yajchicna' an yajchictalab ani 
an tsemtalab axi nan ne'ets cu 
yajchicna"? 

39 Toc'tsin jaja'chic: 
—1 ejtohual. 

Tam a Јеѕӣѕ in ucha'chic: 
—Chubax ne'ets ca yajchicna'te i 
yajchictalab ani i tsemtalab ejtil axi 
nan ne'ets cu yajchicna'*. * Expith 
yab u uchbil abal nan tu pitha' an 

quij quit buxcan jun tu huinab 
ani jun tu c'uatab. Pel in uchbil 
expith u Tata quim pitha' an q'uij 
ca buxcan tu huinab ani tu c'uatab 
jitats jaja' im bijiyamalits. 

41 Axi lajuj in exobalilchic a Jesús 
tsacuy c'al a Jacobo ani c'al a Juan, 
cum antsana' in le' ca pithan an 
q'uij. ^?Tam a Jesús іп caniychic ca 
utey, ani in ucha'chic: 

—A tso'obits tata'chic abal am 
pulic oc'lec u tsapic abatnom 
ani in t'ajal ti pulic inic c'al 
am bichoulomchic. 43Үаһ in 
tomnal tata'chic antsana' ca t'aja' 
jayetseq'ui. Max a le' tit pulic a ey 
c'al a Dios, ca tolmiy a at belom. 
44 Ani max a le’ tit lej c'athpich 
pulic a ey c'al a Dios, ca t'ayat 
tolmiy patal a at belomchic. ^5Cum 
папа’ tin Juntal patal an inicchic 
in che'nequits abal tin tolmix c'al 
an inicchic, ani yab tin tsapic 
abatnom. Ma ne'ets cu bina' tu ba' 
quin tsemtha ti calchixtalab abal 
yantalam i inic ca hualca ani yabats 
ca c'unat co'oyat c'al i hualabtalab. 


A Jesüs in tsu'uxmethal jun i joc'tsi 
im bij Bartimeo 
(Mt. 20.29-34; Lc. 18.35-43) 
^6UlInenequits a Jesús junax 
c'al in exobalilchic ti Jericó ani 
calelelits taja’, ani ts'at'at jaye 
i mulcunel pulic. Ani quetelits 
tin hual am bel jun i joc'tsi 

im bij Bartimeo ti conol c'al i 
ts'ejiualixtalab tumin. Pel in 
tsacamil a Timeo. ^' Tam tin ats'a' 
abal utat c'uajat a Jesús taja’, tam 
in thajat ucha" 

—Tata' Jesüs axi pel it at xits'lab 
c'al a David, tiquin yajnanchi. 

48 Ani tamna' c'uiynal c'al yan 
i inicchic taja’, uchan ca ts'ibc'an. 
Ani јаја’ más thajajal cahuin. In lej 
tsapic ucha' a Jesüs: 

—Tata' axi pel it at xits'lab c'al a 
David, tiquin yajnanchi. 

49Tam cubiy a Jesús ani in ucha’ 
axi muthatchic taja’: 

— Ca ucha' ca chich an joc'tsi. 

Ani ta c'ale axi uchanchic, ulits 
c'al an joc'tsi ani in ucha'chic: 

—Xo' quit culbejits, cum a Jesüs in 
le ti tsu'u. Quit ts'aquiy ani cu c'ale 
cal јаја”. 

50 Tameq'ui an joc'tsi in thubat 
tixc'a' іп nacat coton, ani t'ic'ts'oth 
ts'acpan. C'ale ani ulits tin tamet a 
Jesús. ?! Апі conoyat c'al a Jesús: 

—éJant'o a le abal nan tu t'ajchi? 

Toc'tsin an joc'tsi: 

—U le’ abal tiquin tsu'uxmetha". 

52Тат uchan cal a Jesús: 

—Ojni' ne'ets tu tsu'uxmetha' cum 
tim belamal. Xo' a ejtohual quit 
c'ale cum jelthachits a hual. 

Ma tamna'its u tajax tsu'uxits, ani 
ts'at'ey c'al a Jesús. 


U otsel a Јеѕӣѕ ti Jerusalén 
(Mt. 21.1—11; Lc. 19.28—40; Jn. 12.12-19) 


1 Taley ne'etsits ca ulits 

a Јеѕӣѕ junax c'al in 
exobalilchic ti Jerusalén, ani im 
bajuchic utat ti bichou Betfagé 
ani ti bichou Betania axi utatchic 
ti bolchal Olivos. Ma taja' a Jesús 

ne'ets quin aba' tsab in exobalil c'al 
i cau. ?In ucha'chic: 

—Quit c'alechic al nixe’ xi bichou 
axi utat, ani taja' ne'ets ca ela' jun 
i burro huic'at axi lejat yabaye 
puname. Ca piliy ani tiquin chanchi 
сеје’. З Мах jita’ ti ucha’ abal jale’ ta 
piliyal, ca ucha' abal nana' in Ajatic 
ax u yejenchal. Jaye ca ucha' abal 
thubat ne'ets cu huichba". 

^Tana' c'alechic in ela’ am burro 
huic'at ba' i bel utat tin hui'lebil 
jun i ata. Im piliyalits. *Ani tam 
conoyab c'al talchic i inic: 

—éJant' a t'ajalchic a piliyal am 
burro? 

$Tam toc'tsin in exobalilchic 
a Јеѕӣѕ jant'ini' ti uchanits c'al 
a Jesús quin toc'tsiychic. Tam 
uchanchic bel quin ne'tha*. " Tam in 
chi'tha'chic am burro c'al a Jesüs. 
Im punchal jaja'chic in toltomil 
tin cux am burro, ani tam puney 
а Jesús. 8Үап i inicchic in mo'cal 
in toltomil ba' am bel jun ti ne'ets 
ca huat'ey а Jesús, ani talchic i 
inic in cotoyal in c'ue'el i tsacam 
te' quin mo'canchi ti bel. ?Ta ne'ets 
an mulcunel ti Jerusalén. Axi oc'ox 
ne'ets ani jaye axi tal cuxlabchic in 
thajat ulal апе”: 

— Qui puhuethanchi im bij axi 
te talits. Ja'its axi tal abath c'al a 
Dios, ani ja'its qui ajatnanchi im bij. 
10 Oui ajatnanchi im bij, cum hue'its 
ne'ets quin t'aja' ti lej Ts'ale jant'ini' 
tin t'aja' ti ts'ale i biyal juntal David. 
Qui puhuethanchi im bij a Dios 
ti eb.  Antsana' ti bats'uhuatits 
a Jesús ti Jerusalén. Ani talbel 
otsits ti al an tiyopan, ani in tala' 
met'cachiquiyal jant'o in t'ajal an 
inicchic taja’. Taley cum huaclejits, 

c'ale a Jesús junax c'al axi lajuj tsab 
in exobalilchic ti Betania. 


A Jesüs in c'uiyath taunal an te' 
higuera 
(Mt. 21.18—19) 


12Ti chuthey q'uicha taja’ 
calejitschic ti bichou Betania, ani 
c'a'il a Jesús. 131 tsu'u hue’ ou jun i 
xequeth te' higuera. C'ale quin tsu'u 
max in cua'al in hualil. Cum yabaye 
pel in q'uijil ca hualin, ni jant'o tam 
hualilab yab in elchi, tocat xequeth. 
14Тат а Jesús in taung’ an te’, in 
ucha’: 

—Ni jita' yabats ne'ets quin ela’ i 
hualilab c'al tata’ quin c'apu. 

In exobalilchic in ats'a' jant'o in 
ulu а Jesús c'al nix an їе”. 


А Јеѕӣѕ in quethmayal eleb і inicchic 
axi al am pulic tiyopan 

(Mt. 21.12-17; Lc. 19.45-48; Jn. 2.13-22) 

15Та]еу ulits a Jesás junax c'al 
in exobalilchic ti Jerusalén. Taja’ 
otsits ti al am pulic tiyopan, in 
tala' quethmachiquiyal eleb axi 
nujul ani axi ts'a'um. Xe'ets in 
cuajlachiquinchal in mexajilchic an 
jalum tumin ani in lactemilchic an 
пији lab сиси”, 16Yab in jilal jita’ ti 
quititil c'al i nujnel al an tiyopan. 
17A Jesús in ucha'chic axi antsana' 
tin eyenthal an tiyopan: 

—Thuchathits ti al an T'ocat 


Thuchlab jahua' in ulu a Dios antse*: 


U q'uima' ja'its jun ta ca olon patal 

an іпіссһіссиа’. Nan tu uchalchic 

abal xo' tata' a eyenthal abal ca 

cue'chi jant'o ax u che'el ti ol. 
18 An oc'lec pale'chic ani an 

exobchixchic c'al an ts'ejcath 

cau binath c'al a Moisés in ats'a' 

jant'o antsana' in ulu а Jesús, ani 
сатпа’ thubat in aliyal jantini' ti 
quin tsemtha' a Јеѕӣѕ. Expith in 
ts'ejnalchic quin tejhua' tsemtha' 
cum jat'hua' tim patal an inic in 
lej jic'panchal in exobchixtal a 
Jesús. !? Taley taja’ calets a Jesús ti 
Jerusalén tam ti aclejits. 


Huayts'on an te' higuera 
(Mt. 21.20-22) 


20 Tj chuthey q'uichajits tam 
thaju, tamna' u huat'el junil a 
Јеѕӣѕ junax c'al in exobalilchic jun 
ti c'uajat nixe' xi te' higuera. In 
tsu'uchic lejat huayts'onenequits 
ani tsemenequits. ?! Tam a Pedro in 
t'ila' jant'o in uchamal a Јеѕӣ5 nixe' 
xi te', ani in ucha' a Jesüs: 

—Exobchix, ca tsu'u lejat 
huayts'onenequits an te' higuera ax 
а c'uiya. 

22Тос'{51п a Jesús: 

— Ca lej bela'chic a Dios. 23 Chubax 
nan tu uchalchic max ca ucha’ nixe 
xi ts'en ca tixc'a ani ca pet'naali 
pulic lejem, a Dios ne'ets ti t'ajchi 
max ca lej bela' c'al patal a ichich ani 
yab ca co'oy i hualamtalab ta ichich. 
24 Jaxtam nan tu uchalchic abal patal 
jahuats ca conchi a Dios, jaja' ne'ets 
ti pitha' max chubax a lej belalits 
c'al patal a ichich abal ne'ets ti pitha*. 
25Тат it olchic ca paculanchi jitats ti 
t'ajchamal quithab, abal i Tata ti eb ti 
paculanchi a hualab. 26 Мах tata'chic 
yab ca paculanchi a at inic, i Tata ti 
eb yab ne'ets ti paculanchi a hualab. 


In eyaltal a Јеѕӣѕ 
(Mt. 21.23-27; Lc. 20.1-8) 
27 Huichits a Jesús јипах c'al in 
exobalilchic ti Jerusalén. Xe'ets 

junil ti al am pulic tiyopan, ani 
uteychic an oc'lec pale' ani an 
exobchix c'al an ts'ejcath cau binath 
c'al a Moisés ani an yejtselab Israel. 
?8 Ani conoyab a Jesüs c'al jaja'chic: 

—éJita' ti pithamal an eyaltalab 
ani jita’ ti abamal abal ca баја’ 
jahua' a t'ajal? 

?9 Toc'tsin a Jesús: 

—Nana'ne ne'ets tu conoychic с'а! jun 
i cau. Max tata'chic tiquin toc'tsinchi, 
tam nana'ne ne'ets tu olchichic c'al 
jant'o tam eyaltalab tu t'ajal jahua' u 
Саја]. 39 ¿Cal jita’ ti aban a Juan ti 
pujax? Tiquin toc'tsinchi, max c'al a 
Dios o max c'ali inic. 

31Tam jaja'chic in 

t'iloxnachiquiyal jahua' in ulu a 
Jesús, ani taley in uluchic: 

—éJant'ini' ti qui toc'tsinchi? Max 
qui ulu abal c'al a Dios jats ti abnenec a 
Juan ti pujax, tam jaja' ne'ets quin ulu 
abal jale’ yab i belchamal in cahuintal. 
32 Max qui ulu abal c'al i inic jats ti 
abnenec, tam jant'o hualam ne'ets quin 
ulu am bichou. In ts'ejnalchic jant'o 
quin ulu am bichou, cum patal in lej 
belalits abal pel i lej chubax caulome 
abnenec cal a Dios. ?3Jaxtam jaja'chic 
tocat in ucha' a Jesüs: 

—Yab i tso'ob c'al jita’ ti abnenec a 
Juan ti pujax. 

Tam a Јеѕӣѕ in ucha'chic: 

—Nana'ne yab ne'ets tu olchichic 
c'al jita' tin abnenec ani cal jita' 
tim pithnenec и eyaltal cu taja’ 
jahua' и t'ajal. 


An jalpith cau c'al am pojcax 
tojonchixchic 
(Mt. 21.33—46; Lc. 20.9—19) 
1 Taley a Jesüs in ts'i'quiy 
junil quin tauna' c'al i 

jalpith cau axi muthatchic c'al јаја”. 
In ucha'chic: 

—Jun i inic in t'aya' jun i lab 
t'uthublom, ani taley in tenmay c'al 
i ге’. In ts'ejca' in tsa'ub in hualil 
an lab t'uthub. Jaye in ts'ejca' jun 
i t'ec'at tsac' jun ti ca c'uajiy am 
beletnom lab t'uthublom. 

Taley im bina’ с'а] jita’ ta ca 
t'ojonchat an lab t'uthublom. Tam 
c'ale ou an thabal. ?Im baju in 
quijil an cotlats c'al an lab t'uthub, 
ani an thabal in aba' jun i t'ojnal 
ca c'ale quim bats'c'unchi an lab 
t'uthub axi ne'ets ca jilc'on abal јаја’ 
an thabal. ?Ultsits an t'ojnal ani 
tocat yac'uan c'al an t'ojonchixchic. 
Cuathan ani aban ca huichiy naptal 
c'al an thabal. “Тат an thabal in 
aba' q'ue'at i t'ojnal. Tocat cui'iyat 
ani ts'ojbetha tin oc' c'al i t'ujub, 
ani quithab uchan. 5Taley an 
thabal in aba' q'ue'ate. Ani jaja' 
t'ajat tsemtha. Huilq'uith in aba' i 
t'ojnalchic, ani tocat cuathan ani 
ma talchic jaja' tsemtha. 

$Ani tin lej taltalits an thabal 
in lejat aba' in cuete' ichich hual 
tsacamil. In tsalpay abal chubax 
ne'ets ca alhua' bats'uhuat in 
tsacamil. "Ani iba, expith in ulu 
an t'ojonchixchic antse* Jats axe' 
ne'ets ti c'alnanchix c'al an lab 
t'uthublom tam ca tsemets in tata. 
Qui tsemtha' ani qui c'alnanchi 
huahua’. ?Tam in yac'ua'chic ani 
in t'ajat tsemtha', ani in caltha' tin 
elebtal an lab t'uthublom. 

Tam a Jesús in conoy ахі c'uajat 
c'al jaja'chic: 

—éJant'ini' ti ne'ets quin Гаја’ 
nixe' xi thabal lab t'uthublom? 
Ne'ets ca c'ale quin tajat tsemtha' 

an t'ojonchixchic, ani ne'ets 
quim bina' an lab t'uthublom ca 
t'ojonchat c'al q'ue'at i inicchic. 

10 Auxe’ max yab a ajiyamalchic 
an T'ocat Thuchlab jun tin olnab 
nana'its ejtil in mimlab t'ujub 
antse" 

An ts'ejcom atachic in ulu yab 
jant'o ti alhua' axe' xi t'ujub, 
ani tocat im petna’. 

Ani ja'its nix an t'ujub axi 
punuthits ti mimlab t'ujub. 


11 Jats a Dios axi antsana' im punu. 


Pel i lej jic'path t'ajbilab abal 
antsana' ti punuthits c'al a 
Dios. 

'? Tam с'а] nixe’ xi cau a Jesús и 
1е'паЬ ca yac'uan c'al talchic i inic 
ax in exla'its abal jaja'chic ja'its 
ax u uxnal al nixe' xi jalpith cau. 
Expith in ts'ejnalchic max jant'o 
ca t'ajchin c'al am bichouchic max 
quin lej yac'ua' а Jesús, ani ta 
c'alechic. 


An jalbixtalab tumin c'al an 
gobierno 
(Mt. 22.15-22; Іс. 20.20-26) 


13Та]еу aban ca c'alechic c'al a 
Jesús talchic i fariseo ani talchic 
axi ts'at'at c'al a Herodes, quin 
t'ajchi quin ulu i q'uibts'oth 
cau abal ca ejtohuat ca jolbiyat. 
'^U]tsitschic c'al a Jesús, in 
ucha'chic: 

—Exobchix, i tso'ob abal jahua’ 
tata' ca ulu pel i lej chubaxtalab. 
Expith a olnanchal in tequeth 
belil a Dios. Yab a t'ajal ti cuenta 
jahua'its it uxnal с'а1 an inicchic, 
ani yab it poc'oth tsu'tom c'al an 
inicchic. Тиси ucha’ max i cua'al i 
uchbil o max yab i cua'al qui jalbiy 

an jalbixtalab tumin c'al an ts'ale 
oc'lec romano. 

15 Cum a Jesús іп exla'its abal pel 
i c'ambix cau, jaxtam in ucha'chic: 

—éJale' a le'chic tiquin macla'? 
Tiquim pitha' jun i tumin abal qui 
теѓа”. 

16 Тат pithanits. Taley іп теѓа’ 
апі іп сопоу: 

— Ја’ axe’ in hual апі jita' axe’ 
im bij axi thuchath teje' al an 
tumin? 

Toc'tsin jaja'chic: 

— Pel in hual ani pel im bij an 
ts'ale oc'lec. 

17 Tam a Jesús in ucha'chic: 

— Ca pitha' an ts'ale oc'lec jahua’ 
pel a uchbil ca pitha', ani ca pitha' 
a Dios jahua' pel a uchbil ca pitha' 
jaye. 

Ani lej jic'panchab in toc'tsixtal a 
Jesús c'al axi che'nec ti maclaxchic. 


Conoyab a Jesüs tin cuenta abal 
ne'ets ca ejtha an tsemelomchic 
(Mt. 22.23-33; Іс. 20.27-40) 


18Taley talchic i saduceo chich 
c'al a Jesás. Cum yab im belalchic 
abal max ne'ets ca ejtha an 
tsemelomchic, uchan a Jesús c'al 
jaja'chic: 

19 Exobchix, a Moisés in thucha' 
abal max ca tsemets jun i tomquith 
inic ani yab in co'oyamal i tsacam 
c'al in q'uimathil, ca tomquin 
in ebchal an tsemelom c'al an 
tsemchith uxum. Lequitsq'ui 
max quin co'oy i tsacam tam. 

20 Hua'atsac buc i ebchalab. 
Tomquin an oc'ox, ani tsemets 
yab in co'oyamal i tsacam. ?! Taley 
tomquin in tsabchil ebchal an 
tsemelom c'al an tsemchith uxum. 

Tsemets јаја”, ani yab in co'oyamali 
tsacam. Jayetseq'ui in oxchil ebchal 
an tsemelom tomquin c'al nixe’ xi 
tsemchith uxum, ani tsemets jaja' 
jaye yab in co'oyamal i tsacam. 

22Tim patal nixe xi buc i 
ebchalab tomquinenec cal nixe’ xi 
juncats uxum, ani ni jun yab in 
co'oyamal i tsacam. Taley tsemets 
jaye an uxum. 23 ¿Cum tomquinenec 
nixe’ xi uxum са] axi buc i 
ebchalab teje' tsabal, c'al jahua' ti 
ne'ets ti c'uajiy ti tomiclab tam ca 
ejtha an tsemelomchic? 

?^ A Jesüs in toc'tsiychic: 

—Tata'chic ojni' lej q'uibts'othits a 
tsalap tin cuenta an tsemelomchic, 
cum yab a exlal an T'ocat Thuchlab 
ani yab a exlanchal in tsap a Dios. 
25Tam ca ejtha an tsemelomchic 
in ey an inic ani in ey an uxum 
yabats ne'ets ca tomquin. Ne'ets ca 
c'uajiychic ejtil an ángelchic axi ti 
eb yab и tomquinal. ?9Tin cuenta 
abal u ejthab an tsemelomchic 
hualam yab a ajiyamalchic jahua' 
in thucha' a Moisés, abal tauna jaja' 
c'al a Dios ti al i tsacam ѓе’ tam 
ti t'a'ilits. Uchan a Moisés апіѕе”: 
Nana'its pel tin Diosil a Abraham 
ani tin Diosil a Isaac ani tin Diosil 
a Jacob, in ulu. 2 Cum a Dios pel in 
Diosil nixe' xi ox i inic axi tsemenec 
teje' tsabal, jaxtam i exlalits abal 


bel c'uajatchic ejate tin tamet a Dios. 


Lej q'uibts'oth a tsalap tata'chic tin 
cuenta an tsemelomchic. 


An uchbixtalab axi más huinat 
exbath 
(Mt. 22.34—40) 
?8'Taley utey c'al a Jesús jun 
i inic axi pel i exobchix c'al an 

ts'ejcath cau binath c'al a Moisés. In 
ats'amalits jaja' tam ti hueutsíxin 
an saduceochic c'al a Jesás. Cum in 
exla'its abal tsalpath in toc'tsixtal a 
Jesüs, jaxtam in conoy: 

—éJahua' hualam an uchbixtalab 
axi más lej huinat exbath ti al an 
ts'ejcath cau binath c'al a Moisés? 

29 Toc'tsin а Jesús: 

—Ja'its ax in thuchanchi a Moisés 
іп juntalchic Israel antse’: I Pay'lom 
Diosil jats juncats expith axi 
hua'ats. 30 Jats јаја” ca lej jum putat 
c'anitha'chic c'al patal a ichich, ani 
c'al patal а ejattal, ani c'al patal 
a tsalap, ani c'al patal a tsapcua". 
Nan tu uchalchic abal ja'its xe' an 
uchbixtalab axi más lej huinat 
exbath. ?! Huinat exbath jaye an 
uchbixtalab ax in thucha' a Moisés 
antse*: Ca c'anitha' patal a at inic 
jant'ini' ta c'anithal ta ba'cua'. Nan 
tu uchalchic abal yab hua'ats q'ue'at 
i uchbixtalab axi lej huinat exbath 
ejtil axe' xi tsab. 

3?Tam uchan a Jesús c'al nixe xi 
exobchix c'al an ts'ejcath cau binath 
c'al a Moisés: 

—Exobchix, jahua’ tata' a ulumal lej 
tequeth. Lej chubax hua'ats juncats 
a Dios, ani yab hua'ats q'ue'at. 33Lej 
chubax pel in uchbil an inic quin lej 
jum putat c'anitha' a Dios c'al patal 
in ichich, ani c'al patal in tsalap, ani 
c'al patal in ejattal, ani c'al patal in 
tsapcua'. Jaye quin c'anitha' раѓа] 
in at inic jant'ini' tin c'anithal tim 
Ба’сиа” Max antsana' quin t'aja", tam 
ojni' más in exbath nixe' xi inic tin 
tamet a Dios, yab ejtil axi expith in 
ts'acchiyal a Dios c'al yantalam i 
tsemthach t'u'lec ani с'а! yantalam i 
ts'acchixtalab jahuaquitsq'ui. 

34Тат tin ats'a' a Jesús abal 
antsana' tsalpath toc'tsin nixe' xi 
exobchix, in ucha’: 

—A q'uibchale expith hue’ abal a 
Dios quin t'aja' ti Ts'ale ta ichich. 

C'al axe’ xi cau ni jita'chic taja’ 
yabats in inicnal tim ba' ti quin 
conomichiquiye а Јеѕӣѕ c'al jant'o. 


In ey a Cristo 
(Mt. 22.41—46; Іс. 20.41-44) 


35U exobchixe a Jesüs ti al an 
tiyopan, ani in ucha' axi taja'chic: 

—In ulal an exobchixchic c'al an 
ts'ejcath cau binath c'al a Moisés 
abal a Cristo pel in tsacamil a 
David. ?6Yab ја cum a David 
c'uajchith c'al an Espíritu Santo 
im bijiy a Cristo tin Ajatic. In ulu 
antse* 

A Dios in ucha' u Ajatic: 

Teje' quit buxcan tu huinab c'ubac, 
ma nan tu pitha'its ta c'ubac a 
tolmolnaxilchic abal ca tala' аѓа’. 

37 Cum antsana' a David im bijiy a 
Cristo tin Ajatic, jaxtam i tso'obits 
abal yab pel in tsacamil a David. 

An mulcunel axi c'uajat taja' in 
lej culbetnanchal jahua' antsana' in 
ulu a Jesús. 


Jolbix a Jesús c'al an exobchixchic 
c'al an ts'ejcath cau 
(Mt. 23.1—36; Іс. 11.37-54; 20.45-47) 


38A Jesüs in exobchiye an inicchic 

al an tiyopan, in uchalchic: 

— Ca lej t'aja'chic ti cuenta 
yab ca Раја’ jant'ini' in t'ajal an 
exobchixchic c'al an ts'ejcath cau 
binath c'al a Moisés. In culbetnal 
ca xe'tsin c'al in nacat coton abal 
max ca tsu'tat ti pulic in ey. Jaye 
ca lej tsapnethachic ti bel c'al yan 

i c'ac'naxtalab. 39Ti al an tiyopan 
in lej c'a'inchal ca buxcan jun ti 
quetel axi lej c'athpich pulic in ey, 
aniye jaye tam hua'ats i ajib ts'alat 
c'apuxtalab. 40 Ani c'al im pojcaxtal 
bel in tixc'anchalchic i c'alab an 
tsemchith uxumchic. U lej ohuel 

ti ol expith abal max ca tsu'tat ti 
t'ocat. Jats jaja'chic axi ne'ets ca 
c'athpich jolbiyat c'al a Dios. 


An tsemchith uxum axi lej binom 
c'al an c'ac'naxtalab tumin 
(Lc. 21.1-4) 


^'Quetel a Jesús ti al am рис 
tiyopan tin tamet am poc'te' jun 
tu binab an c'ac'naxtalab tumin. 
In me'tal an inicchic ax im binal 
an tumin taja’. Yan i ricochic im 
binal yan i tumin. ^ Chich jun i 
ts'ejiuantal tsemchith uxum im 
bina' tsab i tsacam tumin cobre lej 
hue' in jalbil. 43А Jesás in caniy 
ca uteychic in exobalil, ani in 
ucha'chic: 

—Lej chubax nan tu uchalchic 
abal axe' xi ts'ejhuantal tsemchith 
uxum in lejat bina’ yab ejtil axi 
q'ue'at im bina’. ^^Axi q'ue'atchic 
im bina' i jilc'omach tumin, ani јаја’ 
aba ani' ts'ejhuantal in tala' bina' 
jahua' in cua'alac quin cuxuthna". 


Ne'ets ca pacluhuat am pulic tiyopan 
ti Jerusalén 
(Mt. 24.1-2; Lc. 21.5-6) 


1 Tam ti calejits a Jesús ti al 
am pulic tiyopan, uchan 
c'al jun axi lajuj tsab in exobalilchic: 
—Exobchix, ca tsu'u an t'ujubchic 
jant'ini' ti alhua' ts'ejcathits ba' an 
tiyopan ani ba' an atachic ax in 
cuenta an tiyopan. 

?Toc'tsin a Jesüs: 

—Xohue' a tsu'talchic am pulic 
tiyopan ani an atachic ax in cuenta 
an tiyopan. Ne'ets ca tala’ pacluhuat 
c'al i inicchic, ma ni jun i t'ujub 
уар ne'ets ca jilc'on t'i'póx c'al in at 
t'ujub. 


An tsu'bixtalab axi ne'ets ca t'ajan 
(Mt. 24.3—28; Lc. 21.7-24; 17.22-24) 


3Tam c'alechic a Jesús junax c'al 
in exobalilchic ani c'athiy ti bolchal 
Olivos axi c'uajat tin tamtal an 
tiyopan. Buxcan taja' a Jesús hue’ 
pil c'al a Pedro ani c'al a Jacobo ani 
c'al a Juan ani c'al a Andrés. Ani 
uchan c'al jaja'chic: 

4—1 lej le’ abal tata’ tucu olchi 
jayq'ui' ne'ets ca t'ajan jahua' ti hui'i 
a ulumal. ¿Janto tam tsu'bixtalab 
qui aychi abal qui exla’ max thubat 
ne'ets ca taley an q'uij q'uicha? 

S'Toc'tsin а Jesús: 

— Ca lej t'aja'chic ti cuenta abal 
ni jita’ yab ti c'ambiychic. Cum 
ne'ets ca chich yan i inic ti timc'ox 
c'al папа’. Ne'ets quin uluchic abal 
jaja'chic pel a Cristo axi abnenec 
c'al a Dios, ani antsana' ne'ets quin 
c'ambiy yantalam i inicchic. 

TYab quit jiq'ueychic tam quit 
t'ilchin i pejextalab axi yan u 
thayc'anal ani más axi taye tal, 
cum antsana' bijithits abal ne'ets ca 
lej thayc'an. Yabaye ne'ets ca thubat 
taley an q'uij q'uicha. 9I pulic 
bichoulom ne'ets ca pejéxin c'al 
pil i pulic bichoulom. An ts'alechic 
ne'ets ca tomolnáxin jun c'al xi jun. 
Ne'ets ca lej t'elelats an tsabal abal 
ju'tamq'ui, ani ne'ets ca hua'tsin 
yan i jayil. An inicchic ne'ets ca 
lej xe'tsin xacuecuel c'al jahua' in 

tsu'tal u t'ajnal c'ac'ath. Ani patal 
axe' jats expith in ts'i'quintal an lej 
yajchictalab axi más taye tal. 

Ca junini’ ne'tha'chic 
ts'ejcacathits a ichich, cum ne'ets 
quit bina tin c'ubac i oc'lecchic quit 
othna. Ne'ets quit huithc'oyat tin 
tiyopanil an Israelchic. Ne'ets quit 
bina tin c'ubac i oc'lec eyalchic 
ani tin c'ubac i ts'alechic c'al tin 
ebal nana' u bij, ani ne'ets tiquin 
olnanchi u bij tin tamet jaja'chic. 

1 Tam ti yabaye talnecaquits an 
q'uij quicha, oc'oxe ne'ets ca olna 
an alhua' cau tim puhuel an tsabal 
cum antsana' ti bijithits ne'ets ca 
t'ajan. ! Tam tit binathits tin c'ubac 
an oc'lecchic yab quit tsalpaxin, 
ani yab ca oc'chith tsalpay jant'o 
ne'ets ta ca ucha'chic. Expith ca 
ucha' i cau ax quit pithan c'al a 
Dios tamna’. Yab ne'ets quit cuete' 
cahuin, cum an Espíritu Santo 

jats ne'ets ti pitha' i cau ca ucha’. 
12] ebchalab ne'ets ca bina c'al 

in at ebchal abal ca tsemtha, ani 
ma i tatalab ne'ets quim bina' in 
cuete' tsacamil abal ca tsemtha. I 
tsacamchic ne'ets quin tomolna' in 
tata ani in mim, ma quim bina' abal 
ca tsemthachic. !? C'al tu ebal папа’ 
jat'hua' tim patal an inicchic ne'ets 
ti at'a chic. C'al a t'ayath cuxuthal 
ne'ets quit jalunthachic ma ta ca 
taleyits an q'uij q'uicha. 

14Са alhua' ejtiyat c'al jitats quin 
ajiy axi más i cau in uluye a Jesüs 
antse" Ti biyalits an caulome c'al 
a Dios Daniel in q'uejab thucha' 
abal ne'ets ca c'uajba ti al an 
t'ocat tiyopan jant'o lej c'ac'ath 
ani q'uibethom. Tam tata'chic ca 
tsu'u antsana' c'uajbathits jun ti 

yab in uchbil ca c'uajiy taja’, tamna’ 
ax it c'uajatchic teje' ti Judea 
quit thubat pit'c'on quit c'ale ti al 
an tsen. Tam quim bajuhuits 
nixe' xa q'uicha, jitats c'uajat tin 
hualq'ui'lal in q'uima' ca thubat 
pa'iy, ani ma yabats ca otsits 
alta quin calthaye jant'o. 16 Jitats 
c'uajat tin t'ayablabil, ma yabats са 
huichiy tin q'uima' quin calthaye in 
toltomil. 1 Геј ts'ejhuantal an uxum 
axi co'oth c'al i tsacam ani i uxum 
axi chuchuthome c'al i tsacam tam 
quim Баји nixe’ xa q'uicha. Quin 
conchichic a Dios abal yab quim 
baju ca pit'c'on ti al an tsamay 
q'ij. 19А] nixe’ xa q'uichachic a 
Dios ne'ets quin abchi an inicchic 
i c'athpich yajchictalab axi ni 
jayqui' yab in abchamal, ani ni 
jayq'ui' talbel yab ne'ets quin abchi 
ejtil nixe' lej huat'ath c'athpich 
an yajchictalab. 20 Мах a Dios yab 
quin t'apiy nixe' xa q'uij q'uicha lej 
c'athpich yajchictalab ni jita' tam 
inic yab ne'ets quin cuxuy ni ohuat 
hue’. Cum a Dios lej c'anithom с'а] 
jitats tacuthits tin c'al јаја’, jaxtam 
ne'ets quin t'apiy tin ebal jaja'chic. 
21 Ne'ets ca xe'tsin i inicchic 
quin ulu teje' c'uajat a Cristo ani 
jun ne'ets quin ulu tihua' c'uajat a 
Cristo. Yab ca belchi ja. ??Ne’ets ca 
chich i c'ambixchic ti timc'ox c'al 
папа’, ani talchic i inic ne'ets quin 
timc'oy i caulome c'al a Dios. Ma 
ne'ets quin t'aja'chic jaye i labith 
t'ajbilab ti tsu'bixtalab, max quin 
ejtou ani' quin c'ambiy talchic i 
inic axi tacuthits tin c'al a Dios. 
23 Са] patal axe’ xi cau nan tu 
q'uejab olchamalits tata'chic jahua’ 
yabaye t'ajnenequits. Jaxtam ca lej 

alhua' репа’ ta ichich abal yab quit 
c'ambiyat c'al pil i cau. 


Jant'ini' ne'ets ca tsu'tat tam ca 
chich junil in Juntal patal an 
inicchic 
(Mt. 24.29-35, 42-44; Lc. 21.25-36) 
?^Ca taleyits nixe’ xa q'uicha lej 
huat'ath c'athpich yajchictalabchic, 
tam ne'ets ca yic'utsin a q'uicha ani 
a its' yab ne'ets quim bina' in tajax. 

?5Ne'ets ca lej tsapic t'elelats 
an eb, ma ne'ets jololol a ot abal 
ju'tamq'ui. 28 Tam ne'ets quin tsu'tat 
nana'its tin Juntal patal an inicchic 
in talits ti eb al i tocoulom. Tam 
ne'ets cu tejhua'metha' u lej tsap 
ani u lej ts'alat. 2° Ne'ets cu aba' i 
ángelchic tiquin tamcunchi an 
inicchic axi nana' u tacuyamalits 
tu c'al. Ne'ets ti tamcunchixchic ma 
tim puhuel an tsabal. 

28 Ca ats'a'chic jun i jalpith cau 
c'al an te’ higuera. Tam ti it in 
c'ue'elchic ani u puthnalits in 
xequel, tam a exlalits abal hue'its 
ne'ets quim Баји an саса q'ij. 
?9'Tam tata'chic ca tsu'uhuits и 
t'ajnal patal axe' jahua' nan tu 
uchamalits ne'ets ca t'ajan, tam 
ca exla'its abal hue'its nana' ne'ets 
quin chich junil. 39Lej chubax 
nan tu uchalchic abal yab ne'ets 
ca taley a juntalchic, ma oc'ox ca 
t'ajanits patal jahua' axe' nan tu 
olchamalchic. ?! An eb ani an tsabal 
jats ne'ets ca taley, expith nan u 
cahuintal ojni' ni jayq'ui' yab ne'ets 
ca taley. Ets'ey ne'ets ca putun. 

?2Ni jita tam inic yab in tso'bim 
am pejath q'uicha ni am pejath 
hora tam antsana' ne'ets ca t'ajan. 
Ma i ángelchic ti eb ani ma nana'its 

tin Tsacamil a Dios yab i tso'bim. 
Expith in tso'bim u Tata ti eb. 

33 Cum yab a tso'bimchic an 
q'uicha ani an hora tam ne'ets 
quin huichiy junil, jaxtam ca 
junini' ne'tha' ts'ejcacathits a ichich 
tiquim bats'u. Tiquin lej junini’ 
aychi ani quit lej t'ayat olonchic. 
5^Nana'its ejtil jun i thabal ata axi 
ne'ets ca c'ale ou. Oc'ox in uchbiy 
ti junchic in t'ojnalil jant'o ne'ets 
quin t'ojna'. In ucha’ am beletnom 
hui'leb ca lej c'uajiy ts'ejcacath 
ca japchin an hui'leb tam ca 
huichiycua'. *5Antsana' táta'chic 
quit lej c'uajiy ts'ejcacathits abal 
tiquim bats'u tam nan quin huichiy 
junil. Yab a tso'bimchic jayq'ui? 
ne'ets quin huichiy junil, max 
tam ca aclejits, max tam ts'ejel 
acal, max tam c'a'al ca thajan an 
coxol, max tam thajuhuits. 361 
quin chich jun jic'tohual tu ela' it 
c'uajatq'uichic ejtil i beletnom 
hui'leb axi huayamath. 3 №ар tu lej 
uluth uchalchic quit ets'ey c'uajiy 
ts'ejcacathits abal tiquim bats'u, ani 
ja'its an cau ax u lej uluth uchalac 
tim patal an inicchic ca ets'ey 
c'uajiy ts'ejcacathits. 


An tomolnaxchic in le'ac quin yac'ua 
a Jesüs 
(Mt. 26.1—5; Lc. 22.1-2; Jn. 11.45—53) 


1 In q'uibchale tsab a q'uicha 
tam an Israelchic quin taja’ 
an ajib tin cuenta abal ti calthame 
im biyal juntalchic ti Egipto. Pel i 
q'uij tam an Israel quin c'apu i pan 
axi yab ts'ejcath c'al i c'ac'chixtalab 
с'оуе. An oc'lec pale'chic ani an 
exobchixchic c'al an ts'ejcath cau 
binath c'al a Moisés exome in 

alimichical jant'ini' ti quin c'ambiy 
ani quin yac'ua' а Jesús, cum in le’ 
quin tsemtha". ?In uluchic: 

—Yab qui yac'ua' tam ajib abal i ca 
thayc'an i xacueltalab al am bichou. 


Jun i uxum in jolchal i 
nihuihuiltalab tin oc? a Jesüs 
(Mt. 26.6—13; Jn. 12.1-8) 


3 C'uajat a Jesús ti Betania tin 
q'uima' a Simón ax in cua'alac an 
t'it' axi c'apux c'al in anam t'u'ul. 
Tam ti quetelits a Jesás ba' an 
mexa, chich jun i uxum in chal i 
frasco ts'ejcath c'al i t'ujub im bij 
alabastro. T'uchat an frasco c'al 
i nihuihuiltalab nardo lej chubax 
ani lej jalbith. Im pejcanchi in пис” 
an frasco, ani taley in jolchi an 
nihuihuiltalab tin ос’ a Jesús. “Тат 
tsacuy talchic axi taja' c'uajat, in 
uluchic: 

—‹ЈаІе’ tu huac'labq'ui antse' an 
nihuihuiltalab? 5Ejtohuamejac 
ca nujuhuat ti ox i bo' inicchic i 
denario ani an tumin pithnenecac 
an ts'ejuantalchic. 

Ni hue' yab culbetnanchat jahua' 
antsana' in t'aja' an uxum. 

6A Jesús in ucha'chic axi 
tsacunec: 

—Yab a cuenta jahua' in 
t'ajamal axe' xi uxum. Yab ca 
c'uiya'chic, cum lej alhua' jahua’ 
tin tajchamal. " Cum ets'ey c'uajat 
an ts'ejuantalchic c'al tata'chic 
a ejtohual ca t'ajchi i alhua'talab 
jayq'uits ta ca le'na'chic, ani nana' 
expith jun i hue’ in c'uajat. Тіп 
t'ajchi јаја’ ma jant'inits in ejtohual. 
Aba ani' yabaye in tsemenec, bel tin 
jolchi an nihuihuiltalab ejtil max 
tin q'uejab t'ojojonchalits и inictal 

tam ne'ets quin joliyat. Lej chubax 
nan tu uchalchic abal ju'tamq'ui 

ca olnanchat an inicchic an alhua' 
cau tim puhuel an tsabal, taja' ca 
t'iloxnanchat jaye in t'ajbil axe' xi 
uxum. 


A Judas in juncuhual an cau abal 
quin tsinat bina' a Jesüs 
(Mt. 26.14-16; Lc. 22.3-6) 
10Taley jun axi lajuj tsab in 
exobalilchic a Јеѕӣѕ c'ale quin tsu'u 
an oc'lec pale'chic abal quin tauna’ 
ani quin juncu an cau quin tsinat 
bina' a Jesüs tin c'ubac jaja'chic. 
Pel a Judas Iscariote. *!Lej culbel 
jaja'chic tam in ats'a' jant'o in ши 
a Judas, ani in uluchic abal ne'ets 
quim pitha' i tumin. Ma tam ti 
tamits a Judas in lej alimichical 
jant'ini' ti quin tsinat bina' a Јеѕӣ5 
tin c'ubac in tomolnaxilchic. 


An Santa Cena tin cuenta in tsemtal 
a Jesüs 
(Mt. 26.17-29; Lc. 22.7-23; Jn. 
13.21-30; 1 Co. 11.23-26) 

12Im bajuhuits an c'a'al quicha 
an ajib tin cuenta am bichou 
Israel ti calthame ti Egipto ti biyal. 
Tamits tu c'apab am pan axi yab 
ts'ejcath c'al i c'ac'chixtalab c'oye 
ani tam tu tsemthab an cordero ti 
ts'acchixtalab. Conoyab a Jesüs c'al 
in exobalilchic: 

—éJu'tam a le qui t'ojojoy abal cu 
c'aputs tin cuenta in ajib am biyal 
bichou Israel ti calthame ti Egipto? 

13 Cum a Jesús ne'ets quin 
oc'chith aba' tsab in exobalilchic in 
ucha'chic: 

—Quit c'alechic nihua' ti bichou 
Jerusalén, ani taja' ne'ets ca baju 

jun i inic in ic'tal i ja' c'al i mul. 
Jats са ts'at'enchi. 14Jun ti јаја? ca 
otsits ca ucha' an thabal c'al an ata 
апіѕе”: An Exobchix Jesús ti abchal 
jun i cau. Ti conoyal abal jahua' 
tam alta ta q'uima' ca matinchi 
quin t'aja' an c'apuxtalab junax c'al 
in exobalilchic tin cuenta in ajib am 
biyal bichou Israel ti calthame ti 
Egipto. 15Тат an thabal ata ne'ets 
ti olchi jun i pulic alta ts'ejcacathits 
tim pulic punchith atajil. Tats ta ca 
t'ojojoychic an c'apuxtalab ajib. 
16Tam cale axi tsab i exobal, 
ulitschic ti Jerusalén. In ela' jant'ini? 
ti uchanits c'al a Јеѕӣѕ, ani tats 
tin t'ojojoychic patal tin cuenta an 
c'apuxtalab ajib. 

17 Ani aclejits tam ti ulitschic a 
Јеѕӣѕ junax c'al axi lajuj tsab іп 
exobalilchic al nixe’ xi ata. '$Tam 
ti quetelits ti c'apul Ба’ an mexa, a 
Јеѕӣѕ іп ucha'chic: 

—Lej chubax tu uchalchic abal 
jun axi lajuj tsab c'al tata'chic ax 
it junax c'apul c'al nana' ne'ets 
tiquin tsinat bina' tin c'ubac u 
tomolnaxilchic. 

1? Tam ojni' lej t'e'pinchic, in 
conoyal ti junchic ti junchic: 

—éHualamac хе’ max папа’ ja'its? 

20A Jesús in toc'tsiychic: 

—И lajuj tsab ta eb папа’ tu 
exobalil, ani ja'its jun ax u lej c'apul 
c'al папа’ и talabil. ?! Bel alhua' 
quim bina ani quin tsemtha, cum 
папа’ tin Juntal patal an inicchic 
antsana' im bijchithits ti al an 
T'ocat Thuchlab. Tocat lej c'athpich 
ts'ejhuantal nixe' xi inic axi ne'ets 
tiquin tsinat bina’, cum ne'ets ca 
lej yajchiquiyat. Alhua' max lejatac 
yab hua'tsinenec. 

22Biyat u сари! an exobalchic, а 
Jesüs im pena' am pan ani im bina' 
i c'ac'namal yan c'al a Dios. In mu'u 
ani im pitha' in exobalilchic, ani in 
ucha'chic: 

—Ca c'apuchic axe и anam t'u'ul. 

?5'Tam im репа’ an uts'umtalab 
c'al an vino ani im bina' i c'ac'namal 
yan cal a Dios. In huat'banchi in 
exobalilchic quin uts'a' tim patal 
jaja'chic. 241 ucha'chic: 

—Axe' pel и xits'al axi hue'its 
ne'ets quin huac'lanchat ti al an 
cruz abal yantalam i inicchic ca 
paculanchat in hualab. C'al tin ebal 
u huac'lath xits'al a Dios ne'ets 
quin ts'ejca' i it jilchith cau са] 
an inicchic. 251еј chubax nan tu 
uchalchic abal yabats ne'ets cu utsa’ 
i vino lab t'uthub c'al tata'chic ejtil 
u t'ajal xo’. Ma tihua' talbelaquits 
tam ti a Dios quin баја’ ti lej Ts'ale, 
tam tiq'uele ne'ets cu uts'a' junil. 


A Jesús in olnal abal a Pedro ne'ets 
quin tsinca' tim Ба’ c'al јаја’ 
(Mt. 26.30—35; Lc. 22.31-34; Jn. 13.36-38) 
26Та]еу a Jesús ani іп exobalilchic 
in ajatnanchi im bij a Dios, ani tam 
c'alechic ti bolchal Olivos. ?" Taja’ a 
Јеѕӣѕ in ucha'chic: 
— Patal tata'chic tin ebal и 
tsemtal ne'ets quit t'apchin a 
tsalap axe' xi acal. In olnab ti al 
an T'ocat Thuchlab jant'o ne'ets 
quin t'ajchin c'al a Dios antse: Nan 
ne'ets cu tsemtha' am beletnom 
oveja, ani ne'ets ca buc'uhuat 
tam an ovejachic, in ulu a Dios. 
28Talbel tam quin ejthajits ne'ets 
quin oc'chith c'ale ti Galilea, ani 
tata'chicte quit c'ale talbel. 29Тат 
uchan a Јеѕӣѕ c'al a Pedro: 

—Aba ma patal an ts'at'el ca 
t'apchin in tsalap yab ti ts'at'enchi, 
nan ojni' ne'ets tu junini' ts'at'enchi. 

3 Toc'tsin a Jesús: 

—Lej chubax nan tu uchal abal 
axe' xi acal ne'ets ca tsinca' ta ba' 
c'al nana' oxil i calat ma tam ti 
ibaque thajnenec tsabil i thajach an 
coxol. 

3! Be] a Pedro in lej ucha' a Jesüs: 

—Aba ma quin le'nane quin 
tsemtha junax c'al tata’, nan yab 
ne'ets cu tsinca' tu Ба’, 

Taley patal in exobalilchic a Jesüs 
in ши jayetseq'ui jant'ini' in ulu a 
Pedro. 


Ol a Jesús ti Getsemaní 
(Mt. 26.36—46; Іс. 22.39-46) 


??Taley ulits a Jesús junax c'al 
in exobalilchic al jun i tsabal im 
bij Getsemaní. Таја’ a Jesús in 
ucha'chic: 

— Quit jilc'onchic teje’, biyat nan 
ne'ets quin c'ale hue’ nihua' quin 
olon. 

33Expith a Pedro ani a Jacobo ani 
a Juan jats axi ne'tha ca c'alechic 
jaye. Ani ley huat'ath c'athpich 
yajchic in ichich a Jesás, ma 
lej c'olothits tin inictal in ats'al. 

34 Jaxtam in ucha' axi ox in exobalil: 

—U ats'al ejtil max и lej tse'eyab 
u ichich cal i c'athpich t'e'pithtalab, 
ma ejtil ne'ets quin tsemetsits. 
Tata'chic quit jilc'on teje' ani yab 
quit huayits. 

35 Tam nixq'uin a Jesús hue’ 
nihua' ani t'ajat pac'lun tsabal. In 
conchal a Dios max u ejtohuabac 
ca jaluntha abal yab quin yajchicna' 
an yajchictalab axi taye tal. ?6In 
ucha’ a Dios antse* 

—Tata ti eb, a huit'al ca t'aja' 
patal jahuats са le'na'. Tiquin 
jaluntha' abal yab cu yajchicna' an 
yajchictalab axi taye tal. Ani max i, 
bel u lej le' tu t'ajchi a culbetal ani 
yab u cuete' culbetal. 

"Tam huichiy a Jesús jun ti 
c'uajat axi ox in exobalilchic, ani in 
tsu'u tocat huayamathchic. Ani in 
conoy a Pedro: 

—éSimón, it huayamathchic? 
¿Jale yab а ejtouchic quit c'uajiy 
yab quit huayits ma ni jun i bora? 
38 Ca junini’ ne'tha'chic ts'ejcacath 
a ichich quit olon abal yab ti ata' 
an teneclab. Lej chubax lej canat 
a ichich ca olon c'al папа”, tocat a 
anam t'u'ul jats yab u lej tsapnel. 

3? Tam c'ale junil a Jesús ca olon. 
In ucha' in Tata ti eb jayetseq'ui 
an cau ax in oc'ox uchamalits. 

40 Huichiy junil c'al axi ох in 
exobalilchic, ani in tsu'u tocat 
huayamathchic junil cum atanits c'al 
i ts'ebattalab. A Јеѕӣѕ in tauna'chic, 
апі jaja'chic yab in tso'ob jant'ini' ta 
ca toc'tsin. ^! Oxchilab c'ale a Jesús 
ca olon, ani taley huichiy junil c'al 
in exobalilchic in ucha'chic: 

—Xohue' alhua' max anac quit hue' 
huayitschic ani quit coyots, tocat 
yab in tomnal ani', cum im bajuhuits 
an hora папа’ tin Juntal patal an 
inicchic ne'ets quin tsinat bina tin 
c'ubac i hualbith inicchic. ^?Xo' quit 
ts'aquiychic ani huana. Tax talits 
јаја’ axi ne'ets tiquin tsinat bina' tin 
c'ubac u tomolnaxilchic. 


Yac'uan a Jesüs 
(Mt. 26.47—56; Lc. 22.47-53; Jn. 18.2-11) 
43Exome ti cau a Jesús с'а] in 
exobalilchic tam ti ulits a Judas 

axi jaye ajith c'al xi lajuj tsab an 
exobal. Ulits junax c'al јаја’ yan 

i yac'ual ts'ejcachic c'al i matset 
ani c'al i te'chic. Abnenec jaja'chic 
c'al an oc'lec pale'chic, ani c'al 

an exobchixchic c'al an ts'ejcath 
cau binath c'al a Moisés, ani c'al 
an yejtselabchic Israel. ^^A Judas 
antse' in olchi an t'ipchixtalab an 
yac'ualchic: 

—Jitats nan cu ts'uts'bay, jats 
tata'chic ca yac'ua' ani ca ne'tha' lej 
alhua' beletnath. 

45Тат utcan a Judas tin tamet a 
Jesús, in ucha’: 

—Exobchix. 

Tameq'ui in ts'uts'bay. 

46Tameq'ui yac'uan a Jesús c'al in 
juntalchic a Judas. 

47 Jun ax pel іп exobalil a Јеѕӣѕ in 
јіха’ іп matsetil ani in muts'q'uinchi 
in xutsun in tolmixal an ts'ale 
pale’. ^8Tam a Jesús іп ucha’ an 
yac'ualchic: 

—Tata' ojni'chic it che'nec tiquin 
yac'ua' c'al i matset ani c'al i te'chic 
еј] max pel in cue’. 4 Chuthel 
chuthel in c'uajatac tin exobchix 
ta tiyopanil ani yab tin yac'ua' 
гаја’. Ma хо’ ojni' tin yac'ualchic 
abal antsana' ta ca putun an 
T'ocat Thuchlab jant'ini' tin 
thuchnenequits antse' quin yac'uan. 

50 Tam t'ajat c'ale ti athil patal 
in exobalil a Jesús, ani tam jaja 
jilcacayatits. 


О pit'c'onal jun i cuitol 
51Expith ts'at'ate c'al a Jesús jun 
i cuitol axi malilith c'al i putat 
toltom. Ne'etsac ca yac'uan jaja' 
jaye c'al an yac'ualchic c'al a Jesüs. 
52 Tocat yab lej ejtohuat ca yac'uan. 

Tam ti yac'uabac, expith am putat 
toltom jilc'on tin c'ubac an yac'ual, 
ап ta c'ale an cuitol c'ot'it'ith. 


A Јеѕӣѕ tin tamet an cuenel axi 
c'athpich in ey an ts'ejcom cau tin 
cuenta an tiyopanchic Israel 
(Mt. 26.57-68; Lc. 22.54—55, 
63-71; Jn. 18.12-14, 19-24) 

53 Taley ta ne'thajits a Jesús 
ma tin q'uima' an ts'ale pale’. 

Taja' tamcunalits patal an oc'lec 
pale'chic ani i yejtselabchic Israel 
ani i exobchixchic c'al an ts'ejcath 
cau binath с'а] a Moisés. 54Апі a 
Pedro ta tale ts'at'at hue' ou. Talbel 
ulits jaye tin q'uima' an ts'ale pale’, 
ani buxcan ti al am patio c'al an 
yac'ualchic ti thilal ba' an c'amal. 
55Ani an oc'lec pale'chic ani 
an cuenel axi c'athpich in ey 
an ts'ejcom cau tin cuenta an 
tiyopanchic Israel in alimichical 
jant'ini' ti quin jolbiy a Jesús abal 
ca tsemtha, tocat yab in elchal 
jantini' ti quin chubax jolbiy. 
S6 Yantalam i inicchic in jolohual i 
janamtalab tin cuenta а Jesús, ani 
yab lej juncuth jahua’ in ulalchic. 
57 Talchic i inic cubiy ti jolbix с'а] і 
q'uet'ach cau. In uluchic: 

58. | atsa’ quin ulu antse*: Ne'ets 
cu paclu axe' xi tiyopan axi pel in 
ts'ejcabil i inic, ani ti ox a q'uicha 
ne'ets cu ts'ejca' junaque it axi yab 
pel in ts'ejcabil i iniccua’. 5% Tocat 
yab jununul an cau jahua' in olnal 
an jolbixchic. 

89 Taley cubiy an ts'ale pale tin 
tamet an cuenel ts'ejcom cauchic, 
ani in conoy a Jesüs: 

—ċ¿Yab ne'ets ca toc'tsiy ni jun an 
jolbixtalab jahua' it uxnal? 


110 


81 Yab toc'tsin a Jesús. Апі junil и 
conoyab c'al an ts'ale pale’: 

—éTata'its it Cristo ti Tsacamil a 
Dios, a Dios axi huahua’ i c'ac'nal? 

82 Toc'tsin a Jesús: 

— Мапа’ ojni' ja'its. Ani tata'chic 
ne'ets tiquin exlanchi u ey tam in 
quetelits tin huinab c'ubac a Dios 
ti eb ах in cua'al patal in cuete 
tsap. Ani ne'ets tiquin exlanchiye 
u ey abal pel tin lej Juntal patal 
an inicchic tam quin huichiy junil 
pa'i'ilits al i tocoulom. 

$3 C73] nixe’ xi cau lej tsacuy an 
ts'ale pale, ma in mits'al іп nacat 
coton. In ulu: 

—Yabats i yejenchal jita más 
tucu olchi tin cuenta axe' xi inic. 
$4Xohue'its ojni' a ats'amal tata'chic 
jahua' in ulumal ejtil max jaja' pel 
a Dios. éJant'ini' ta tsalpayalchic 
папа’ jant'ini' tu cu t'ajchi? 

Tam patal axi muthat taja'chic in 
toc'tsiy abal alhua' max ca tsemtha, 
cum lej jolbithits јаја”. 

$5Tam talchic i inic taja’ in 
tubcanchal a Jesús ani im 
paxq'uinchal in hual. In mo'canchal 
i c'ubaclec ani in uchalchic: 

—Tucu olchi jita’ ti cuatha". 

Taley an yac'ualchic jaye in 
mo'canchi i c'ubaclec tin hual a 
Jesüs. 


A Pedro in tsincal tim Ба’ са] a Jesús 
(Mt. 26.69-75; Іс. 22.56—62; 
Jn. 18.15-18, 25-29) 


$6 C"uajat a Pedro ti al am patio 
tin q'uima' an ts'ale pale’, ani ulits 
jun axi pel in cuthinelil an ts'ale 
pale’. 6? 1р tsu'u јаја’ a Pedro ti 
thilal ba' an c'amal. In lej met'al, 
ani in ucha’: 

—Tata' ojn? pel it ts'at'el c'al a 
Jesüs Nazaretib. 

68 Тат a Pedro in tsinca' tim Ба’, 
in ulu: 

—Yab u exlal jita' јаја’ ax a ша]. 

Tameq"ui ti calpanits eleb a Pedro, 
tam thajnalits an coxol. 9 Ani an 
cuthinel in lej met'al a Pedro junil, 
ani іп ucha' axi c'uajatchic taja’: 

—Jaja' ojn? pel in juntal axi 
ts'at'elchic c'al a Jesás Nazaretib. 

70A Pedro in tsinca' tim Ба” junil. 
Tam uchan jaye c'al axi c'uajatchic 
гаја”: 

—Lej chubax tata'its ojn?’ pel ti 
juntal axi ts'at'elchic c'al a Јеѕӣѕ. 
Ti tejhua'methal a cahuintal abal 
pel it lej Galileajib jant'ini' axi pel i 
ts'at'elchic. 

71Tam a Pedro in ulu alhua' max 
ca t'ajat yajchiquiyat c'al a Dios 
max yab chubax jahua' in ulumal. 
In cuba' tim ba' ti lej chubax, in 
ulu: 

—Yab u exlal jita' tam inic nixe' ax 
a ulal. 

T? Tameq'ui tin tsabchil thajnal an 
coxol. Tam a Pedro in t'ilpa' jahua’ 
uchnenec c'al a Jesús abal ne'ets 
quin tsinca' tim Ба’ c'al a Jesús oxil 
i calat tam ti ibaque thajnenec an 
coxol tsabil. Tam tin tsalpanchi 
nixe' xi cau jahua' uchnenequits, 
tam ti uq'uin. 


A Јеѕӣѕ tin tamet a Pilato 
(Mt. 27.1-2, 11—14; Lc. 23.1—5; Jn. 18.28-38) 


1 Tam ti chutheyits, tamcun 
an oc'lec pale'chic ani 

an yejtselabchic Israel ani an 

exobchixchic c'al an ts'ejcath cau 

binath c'al a Moisés ani an cuenel 

axi c'athpich in ey an ts'ejcom 

cau tin cuenta an tiyopanchic 
Israel. Taley іп huic'a'chic a Јеѕӣѕ 
ani in ne'tha' c'al a Pilato ax pel i 
gobernador ti Judea. ?Taja' conoyab 
a Јеѕӣѕ c'al a Pilato: 
—éTata'its pel ti Ts'alejil an 
Israelchic? 
Toc'tsin a Jesüs: 
— Мапа’ ja'its ojni' ax a ша]. 
3Ani u lej jolbiyab a Jesús c'al yan 
i jolbixtalab c'al an oc'lec pale'chic. 
^Tam a Pilato in conoyale а Jesús: 
—Yab t'ajat ne'ets ca toc'tsiy с'а] 
ni jun i jolbixtalab ax ti jolbiyal? 
5Ani cum yab toc'tsin a Jesüs, a 
Pilato yab in exlal jant'ini' ti quin 
tsalpanchi. 


In ts'ejcaxtal a Pilato c'al a Јеѕӣѕ 
(Mt. 27.15-31; Іс. 23.13-25; 
Jn. 18.38—19.16) 


8In ujnam a Pilato quin hualca' 
jun і huic'nel tam u t'ajnal ап 
ajib tin cuenta abal calthame ti 
biyal an Israelchic ti Egipto. Quin 
hualca' an huic'nel jitats ca bijchin 
c'al am bichou. " C'uajatchic ti al 
an huic'axte' yan i inicchic axi 
pejexnenequits c'al an oc'lecchic 
ani tsemthomamathits c'al i 
inicchic. Jun jaja' im bijchic 
Barrabás. ?Uchan a Pilato c'al 
an mulcunel quin hualca' jun i 
huic'nel jant'ini' in ujnam quin баја’. 
9 Toc'tsin a Pilato, in conoy: 

— А leë’ Israelchic abal nan tu 
hualcanchi axe’ axi pel a Ts'alejil? 
10 A Pilato in exla'its abal u lej 

pa'ixnab a Jesús c'al an oc'lec 
pale'chic, ani jats ti binanchamejits 
tin c'ubac abal jaja' quin jolbiy. 

1 Ani an oc'lec pale'chic tocat іп 
nixoc'nal an mulcunel abal quim 

bijchi a Barrabás ca hualca. 12Тат 

a Pilato in conoy an mulcunel: 
—éAni janto’ а le’ abal nan cu 

t'ajchi a Ts'alejil, Israelchic? 

13 Ani lej thajat toc'tsin tamna' an 
mulcunel: 

— Ca t'ajat bina' ca q'uet'ath 
tsemtha ti al an cruz. 

14^ Conoyabe an mulcunel c'al а 
Pilato: 

—éJant'o yab alhua' in t'ajamalac 
abal cu bina"? 

Ani lej thajat toc'tsin junil an 
mulcunel: 

— Ca t'ajat bina' ca q'uet'ath 
tsemtha ti al an cruz. 

15Тат a Pilato in aba' an cau ca 
hualca a Barrabás, cum in le’ abal 
ca jilc'on culbel an mulcunel. Ani 
im bina’ а Jesús ca huithc'oyat с'а] 
an soldadochic, ani taley ca ne'tha 
ca quet'ath tsemtha ti al an cruz. 
Ani antsana' huithc'oyat a Jesüs. 

'éTaley an soldadochic in caltha' 
a Jesús eleb ti al am patio, ani taja' 
tamcun patal an soldadochic axi 
pel i beletnom c'al an gobernador. 
17 Ani jaja'chic in tilibnath t'ajchal 
a Jesús ti ts'ale. In cay'chal i tsacni? 
nacat coton ani im punchal tin oc' 
jun i thipath q'uith corona. 181п lej 
thajat uluchic i tilibnax cau апе”: 

—Je'its an Ts'ale c'al an 
Israelchic. 

1? Taley an soldadochic in cuajchal 
c'al i pacáb tin ос’ a Jesús, ani in 
tubcayal. In tilibnath tuthuhual 
in c'ualalchic tin tamet. 22 Tam 
ti antsana' in lej tilibna'its, tam 
in tixc'anchi nixe' xi coton ani in 
cay'chi in cuete' c'al. Ma tamna'its 
t'ajat in ne'tha'chic quin q'uet'ath 
tsemtha' ti al an cruz. 

Q'uet'ath tsemtha a Jesús ti al an 
cruz 
(Mt. 2732—44; Іс. 23.26—43; Jn. 19.17-27) 


21Тат ti ne'ets ne'thabits a Jesús 
ti bel, tal jun i inic im bij Simón 
axi pel i Cirenejib. Tal eleb ti al am 
bichou ani u aynalits. Pel i tatalab 
c'al a Alejandro ani c'al a Rufo. 

Jats punuhuat c'al an soldadochic 
abal quin quitnanchi an cruz ax in 
quitnal a Jesüs. 

22 Taley ultsitschic al jun i 
c'uajattalab im bij Gólgota. Ti tenec 
cau in le’ quin ши Tam'oc*. 23Ап 
soldadochic im pitha' a Jesás i vino 
xaluth c'al in xits'al i tsacam te' 
mirra lej ts'a'ic. Yab in uts'a'. ?^Tam 
ti q'uet'athits a Јеѕӣѕ Ба’ an cruz, 
tam an soldadochic in calthal i q'uij 
jant'ini' ti junchic quin c'alnanchi 
in toltomil. 

25ре] i beleu hora an thaju ani 
q'uet'ath a Jesús ti al an cruz. ?9Tin 
oc' an cruz punchithits i thuchlab 
jolbixtalab axi antse' thuchath: 
Ja'its axe' in Ts'alejil an Israelchic. 
27 Q'uet'ath c'uajat jaye al i cruz с'а] 
a Jesús tsab i сие’, jun tin huinab 
ani jun tin c'uatab. ?3Antsana' ti 
putnal an T'ocat Thuchlab jant'ini 
tu thuchath olnab а Jesús antse*: 
Tsalpanchat jaja' ti pojcax inic. 

29 Ani talchic ax и huat'el Ба’ am 
bel in quithab uchal tin hual a 
Јеѕӣѕ. Tocat in huihuohuiyal іп ос” 
cum im pojcal a Јеѕӣѕ. In ucha'chic 
i tilibnath cau: 

—Tata' ojni' a ulumalits a 
ejtohualac ca paclu an tiyopan ani 
ti ox a q'uicha ca tsab ts'ejca' junil. 
30 Xohue'its ca jec'ontha' ta ba’, quit 
pa'iy ba' an cruz. 

31 Ма tilibnab а Jesús jaye c'al 
an oc'lec pale'chic ani c'al an 
exobchixchic c'al an ts'ejcath cau 
binath c'al a Moisés. In tilibnath 
uluchic: 

—1р jec'onthamal q'ue'at i inicchic 
ani abal јаја’ yab in ejtohual quin 
jec'ontha' tim Ба’. 3? Max chubax 
јаја’ ja'its pel a Cristo ах u aychab 
c'al an Israelchic ca chich ti Ts'ale, 
ca tajat pa'iy Ба’ an cruz. Ojni' 
ne'ets qui bela' max qui tsu'u 
pa'iyits. 

Ma tilibnab a Јеѕӣѕ c'al nixe' xi 
tsab і сие’ jaye axi q'uet'ath Ба’ i 
cruz. 


U tsemelits a Jesüs 
(Mt. 27.45-56; Lc. 23.44—49; Jn. 19.28-30) 
33Taley tala' yic'utsin tim puhuel 
an tsabal ma ti ts'ejel q'uicha ani 
ma ti ox hora an huacal. ?^Ma tam 
ti tamits nixe' xi hora in lej tsapic 
ulu a Jesüs: 

—Eloi, Eloi, ¿lama sabactani? Ti 
tenec cau in le’ quin ulu: U Diosil u 
Diosil, ¿jale’ tin jilcacayamalits? 

35Ani talchic i inic axi c'uajat 
taja' tam tin ats'a' nixe' xi cau, in 
uluchic: 

— Ca ats'a' jant'o in ulal in caniyal 
ca chich am biyal caulome c'al a 
Dios Elías. 

36Tam jun jaja'chic ax in ats'al 
thubat athlats abal quin iq'ui' i 
thic'axtalab axi hue' ejtil i cuinim. In 
tsabay al i ts'a'ic vino ani in umchi 
tin chum i ќе’. In utunchi tin һи? a 
Jesús abal quin juts'u ani іп ии: 

—Qui hue’ aychiye max ca chich a 
Elías quim pa'ba' ti al an cruz. 

37 Tam lej tsapic cahuin a Jesús, 
ani taley tsemetsits. 3 Tameq'ui ti 

cathlun ma ebal ani ma alal am 
pelcath toltom ba' am pulic tiyopan. 
Jilc'on tsab i pejach. 3 Ani taja’ 
cubat jun i capitán soldado romano 
tin tamet a Jesús. Cum in ats'a' lej 
tsapic thajan a Јеѕӣѕ ani in tsu'u 
jant'ini' ti tsemetsits, in ulu: 

—Axe' xi inic ојпі ja'its pel in 
Tsacamil a Dios. 

40 Ani c'uajatchic hue' ou taja' 
talchic i uxum in теѓа] а Jesús Ба’ 
an cruz. C'uajat a María Magdalajib, 
ani a Salomé, ani a María axi pel in 
mim a José ani a Jacobo an talbel 
cuitol. ^' Pel jaja'chic i uxum axi 
ts'at'enec ani tolmixin c'al a Jesús 
ma tam ti јаја’ xe'etsac ti Galilea. 
C'uajatchic taja' jaye yantalam 
q'ue'at i uxum axi ulits ti Jerusalén 
junax c'al a Jesús. 


Joliyat a Jesüs 
(Mt. 27.57-61; Lc. 23.50—56; Jn. 19.38-42) 


4? pe] i viernes ani lej huaclejits. 
Pel an q'uicha tam ti t'ojojol an 
Israelchic tin cuenta an sábado. 

53 Chich a José Arimateajib axi lej 
ajith ti al an cuenel axi c'athpich 
in ey an ts'ejcom cau tin cuenta an 
tiyopanchic Israel. Pel i inic ax in 
junini' aychal a Dios ca chich quin 
Саја’ ti lej Ts'ale teje’ tsabal. C'al 
in ichich tsaplilithits otsits c'al a 
Pilato quin conchi in inictal a Jesüs 
quin joliy. ^^A Pilato in jic'pal max 
thubat tsemetsits a Jesús, ani in 
caniy ca chich an capitán soldado 
quin conoy max chubax tsemetsits. 
45Тат ti olchinits a Pilato abal 
chubax tsemenequits, tam in ucha' 
a José quin ne'thanchi in inictal a 
Jesús. ^Oc'ox c'ale in ts'a'iy jun i 
ts'alat putat toltom. Taley huichiy 

im pa'banchi in inictal а Jesús 

ani in thu'bay. Tam in ne'thanchi 
ani in mo'canchi al i jolimtalab 
tsajath jol paxal t'ujub. Ani jun i 
pulic t'ujub cubat taja’ іп toliy ani 
im paxq'uinchi an otsnamtalab. 

^! Ani taja a María Magdalajib ani 
a María in mim a José in tsu'uchic 
jun ti joliyat in inictal a Jesús. 


Ejtha a Jesüs 
(Mt. 28.110; Lc. 24.1-12; Jn. 20.1-10) 
1 Huat'eyits an q'uicha 
sábado ani a María 

Magdalajib, ani cal a Salomé, ani 
c'al a María in mim a Jacobo 
c'alechic quin ts'a'iy i nihuihuiltalab 
quin ne'tha' quin umchi tin inictal a 
Jesús. ?Pel an c'a'al quicha semana 
lej thajujul tam ti jaja'chic ultsits ti 
al an jolimtalab. ?In uluchic: 

—éJita' hualam ne'ets tucu 
tixc'anchi am pulic paxic'lab t'ujub 
tin otsnamtal an jolimtalab? 

^Taley in met'a'chic ani in tsu'u 
tixc'athits am pulic t'ujub. "Tam 
otsitschic alta ti al an jolimtalab, 
ani taja' in tsu'u jun i ángel quetel 
tin huinab an jolimtalab. In tejhua' 
inictal ejtil i cuitol, ani toltomith 
c'al jun і nacat coton lej thacninil. 
Ani tocat lej jiq'uelchic. Tam 
uchanchic cal an ángel: 

—Yab quit jiq'ueychic. A aliyal 
a Jesús Nazaretib axi q'uet'ath 
tsemtha ti al an cruz. Xo' ejthachits 
ani yabats c'uajat teje’. Са теѓа’ 
te jun ti c'uajatac in inictal, 
xant'ojits. " Quit c'alechic ca olchi 
in exobalilchic ani a Pedro abal a 
Jesús tihua' ne'ets ca oc'chith ulits 
ti Galilea. Jaja'chic ca c'ale tihua' 
quin tsu'u, ani tam ojni' ne'ets quin 

tso'obna' abal chubax ejthachits 
jant'ini' nan xohue' te tu uchalchic. 

8Tam tixc'an axi ох i uxum ti al 
an jolimtalab, ta c'alechic ti athil. 
Cum t'lelel ne'ets c'al in jiq'uib, 
yab in taunalchic jita' ti bel. 


Tejhua'me a Jesüs c'al a María 
Magdalajib 
Qn. 20.11-18) 
9Pel an c'a'al q'uicha semana 
tam ti ejtha a Jesús, ani oc'ox 
tejhua'me c'al a María Magdalajib 
axi canchinenec c'al a Jesás buc 
i at'ax teneclab. 1%Апі јаја’ c'ale 
quin olchichic ani' axi junax 
xe'tsinenequits c'al a Jesús. Tam 
ti ultsits a María in tsu'uchic 
lej t'e'pith ani uc'nal. '! Tam ti 
olchinchic abal ejthachits a Jesús 
ani tsu'ume c'al a María, yab im 
belchalchic. 


Tejhua'me a Jesüs c'al tsab in 
exobalil 
(Lc. 24.13-35) 


12Taley talbel tejhua'me a Jesús 
c'al in inictal hue’ pil ti tejhua' 
cal tsab in exobalil axi ne'ets 
huat'et'el utat i alte’. 13 Taley ta c'ale 
jaja'chic quin olchi axi q'ue'atchic 
in at exobal abal in tsu'uchic 
ejthachits a Јеѕӣѕ. Jayetseq'ui yab 
im belchalchic jahua’ antsana' и 
olchinal. 


Uchbix a Jesüs c'al in 
abathualejilchic 
(Mt. 28.16-20; Іс. 24.36—49; Jn. 20.19-23) 


^^Taley talbel tejhua'me a Jesús 
c'al xi lajuj jun in exobalil tam 
ti quetelchic ti capul Ба’ i mexa. 
Ani a Jesüs in c'uiya'chic, cum 

jale t'ujbabathe in ichich ani 

yab im belchamalits jant'ini' ti 
olchinenequits c'al ax ti tsu'umejits 
ejthachits. 15Тат a Jesús іп 
ucha'chic: 

—Quit c'alechic tim puhuel an 
tsabal ca olnanchi an alhua' cau 
c'al tim patal an inicchic. '9Jitats 
quim bela' an alhua' cau ani ca 
pujan ne'ets ca jec'ontha. Jitats 
yab quim bela' ne'ets ca jolbiyat 
c'al a Dios. 1 Axi belomits ne'ets 
quin Раја? i labith t'ajbilab ti 
tsu'bixtalab abal lej chubax an 
alhua' cau jahua' in olnalchic. C'al 
u bij ne'ets quin caltha' i at'ax 
teneclab. Ne'ets quin cauna' i 
pil cahuintalab axi yab in cuete' 
cahuintal. 18Yab ne'ets ca othna 
max quim репа’ i tsan c'al in 

c'ubac ani max quin uts'a' jahua' и 
it'ix. Ne'ets quim punchi in c'ubac 
tin anam t'u'ul i ya'ul ani ne'ets 
quin jeltha'chic. 


C'alets a Jesüs ti eb 
(Lc. 24.50—53) 


19 Tam ti an Ajatic Jesús antsana' 
in ucha'its in exobalilchic, tam 
tihua' c'alets ti eb. Tats ti buxcan 
tin huinab c'ubac a Dios jant'ini" 
ti puhuethanchatits im bij c'al a 
Dios. 20 Ani in exobalilchic ta c'ale 
ti olnom c'al an alhua' cau abal 
ju tamq'ui ca xe'tsin. An Ajatic in 
tolminchalchic quin t'aja' i labith 
t'ajbilab ti tsu'bixtalab. Antsana' 
quin exla' an inicchic abal lej 
chubax an alhua' cau jahua' и 
olchinal. Amén. 


An alhua' cau thuchath cal 
an t'ocat inic Lucas 





Jale' thuchum a Lucas 
Talchic i inicchic in 
thuchamalits tin cuenta jahua' 

in t'ajamal an Ajatic tam ti xe'tsin 
teje' tsabal. ? Jahua’ jaja'chic in 
olchamalits jave jats an cau jahua' 
huahua'hue и olchinenequits c'al 
ax in c'a'al tsu'umalchic an Ajatic 
ani in c'a'al olnamal an alhua' 

cau. Cum nana'ne u lej alhua' 
t'ajamalits ti cuenta in xe'tsintal 
ani in t'ajbilchic an Ajatic ma tin 
tujtal, jaxtam u tsalpayal abal in 
tomnal tu thuchanchi, huinat alhua' 
Teófilo. ^Antsana' ne'ets tu tequeth 
thuchanchi abal ca lej alhua' exla’ 
abal ja'its an lej chubax cau ax it 
olchinenequits. 


Jun i ángel aban c'al a Dios 
quin q'uejab olnanchi in 
hua'tsintal a Juan pujax 

5' Tam ti a Herodes pelac i ts'ale 
ti bichoulom Judea, a Zacarías 
c'uajatac ti pale’. Pel in at pale’ 
c'al an cuenel im bij Abías. In 
quimathil a Zacarías pel a Elisabet 
axi pel i at xits'lab c'al am biyal 
pale’ Aarón. 9Cum a Zacarías 
ani a Elisabet ets'ey im putuhual 


c'al in uchbixtal a Dios, jats ti 
tsu'tat ti pututhchic c'al a Dios. 
Yab in q'uibchamal in c'ac'naxtal 
c'al a Dios. "A Elisabet yabats in 
ejtohual quin co'oy i tsacam, cum 
lej uxcue'labits. Ani a Zacarías lej 
yejtselabits. 

8Im bajuhuits im pejchith 
q'uichajil an cuenel Abías quin 
t'ojonchi a Dios ti pale’. ?Patal an 
cuenel in ujnam ca bijchin in q'uij 
abal jant'o tam t'ojlab ne'ets quin 
t'aja' al nixe' xi pejchith q'uicha. 
Ani bijchinits a Zacarías abal quin 
chica' an jom ti al am pulic tiyopan. 
10Tam tin chicalits an јот alta, tam 
ti c'uajatits patal an c'ac'nax eleb 
ti ol. 1' Ani chich jun i ángel c'al a 
Zacarías tal abath c'al a Dios, cubiy 
tin huinab an ts'acnaxtalab jun tu 
chicnal an jom. '?Tam tin tsu'uhuits 
a Zacarías an ángel, tocat lej jiq'uel. 
13 Tam uchan c'al an ángel: 

—Yab quit jiq'uey Zacarías, cum a 
Dios ti ats'anchamalits a conchixtal. 
Xo' a quimathil Elisabet ne'ets 
quin co'oy i tsacam, ani tata' ca 
bijiy ta Juan. *^Ne'ets quit lej culbe 
c'al a tsacamil, ani jaye yantalam 
i inicchic ne'ets ca culbe abal 
hua'tsinenec. 15 Сит јаја’ ne'ets 

quim baju ti lej pulic c'al a Dios. 
Yab ne'ets quin uts'a' i vino ani yab 
ne'ets quin uts'a' jant'o boclith ca 
huiletha. Ma tin hua'tsintal ne'ets 
ca jum putat co'onchat in ichich 
c'al an Espíritu Santo. 16 №е’еіѕ 
quin tolminchi yan i Israelchic ca 
huichiy c'al im Pay'lom Diosil ti eb. 
17 A Juan oc'chith ne'ets ca chich 
ani talbel an Ajatic. Ne'ets ca lej 
tsaplilinchat in ichich c'al a Dios ti 
caulome jant'ini' ti lej tsaplilinchat 
in ichich an caulome Elias ti lej 
jayq'ui. C'al in t'ojlabil ne'ets ca 
t'ajchin ca c'uajiy juncüx in ichich 
i quimath ax u c'uiyáx. Ne'ets ca 
lujunchat in ichich an jec'omchic 
abal quin t'aja' jahua’ alhua*. 
Antsana' ti ne'ets ca t'ojojonchatchic 
in ichich an inic c'al a Juan abal 
quim bats'u an Ajatic. 

18 Тат a Zacarías in ucha’ an 
ángel: 

—Auxe' max ne'ets qui co'oy i 
tsacam, cum nan in lej yejtselabits 
ani u q'uimathil uxcue'labits. 

'? Toc'tsiyat a Zacarías c'al an 
ángel: 

—Nana'its in Gabriel и t'ajchal 
a Dios jahua'its tiquin ucha’. Јаја’ 
tin aba' abal tu olchi axe' xi cau 
lej huinat alhua'. ?? Jahua’ nan 
tu uchamalits lej chubax ne'ets 
quit t'ajchin tam quim bajuhuits 
am pejchith q'uij. Cum yab tim 
belchamal an cau, хо” ca tsuhuaque 
ne'ets quit t'ajat mo'be. Antsana' 
ne'ets quit jilc'on ma tam ta ca 
hua'tsinits a tsacamil Juan. 

21 Biyat u lej aychabits a Zacarías 
ca cale eleb c'al an mulcunel, in 
jic palchic abal jale’ lej ohuel ti 
al an tiyopan. ??Tam ti calejits 

a Zacarías, chubaxcua' t'ajat yab 
in ejtohual ti cau. Cum mo'bejits, 
expith in t'ipchalq'uichic. Tam 
in exla'its an mulcunel abal a 
Zacarías tsu'binchame jant'o ejtil i 
huachbilab ti al an tiyopan. 
23Та]еу im putuhuits an 
quichachic tam pel in uchbil a 
Zacarías ca t'ojon ti pale' ti al an 
tiyopan, tam ta c'alets tin q'uima* 
?^Tsab ох a q'uicha talbel tam ti 
co'othits a Elisabet c'al an tsacam. 
Ta jilc'on tin q'uima' Бо’ a its’. In 
ulu tin ichich: 25 Ма xohue' tin 
t'ajchi axe' xi labith t'ajbilab a Dios 
abal ne'ets cu co'oy u tsacamil. 
Yabats ne'ets tiquin tithebetha' an 
inicchic abal yab и co'oyamal i 
tsacam. 


Jun i ángel aban c'al a Dios quin 
q'uejab olnanchi in hua'tsintal a Jesús 


?6Putunits асас a its, tamna' a 
Dios in aba' an ángel Gabriel tihua' 
ti bichou Nazaret axi cuentalith 
Galilea. 27 Quin ne'thanchi an cau 
jun i uxum im bij María. Yabaye 
juncunenec jaja’ c'al i inic. Expith 
ts'ejcathits an cau abal ca tomquin 
c'al jun i inic im bij José axi pel i 
at xits'lab c'al a David. ?5Otsits ап 
ángel jun ti c'uajat a María, aní in 
ucha: 

—Nan tu tsapnethal. Ne'ets quit 
t'ajchin i lej alhua'talab c'al a Dios 
c'al tim patal an uxumchic. Jaja' 
c'uajat с'а] tata’ ani ne'ets ti lej 
lablinchi. 

29 Ani in lej jic'pal a María tam tin 
tsu'u an ángel ani antsana' uchan. 
In ulu tin ichich, jale' hualam 
antsana' tin ucha’ an ángel. ?? Tam 
uchan c'al an ángel: 

—Yab quit jiq'uey María, cum 
a elcanchits i alhua'talab c'al a 
Dios. 31 Хо’ ne'ets quit co'ontha 
c'al an tsacam, ani jats ne'ets ca 
bijiy ta Jesús. ??Ne'ets quim Баји 
ti c'athpich pulic in ey, ani ne'ets 
ca exla tin Tsacamil a t'ec'at pulic 
Pay'lom Dios ti eb. Ti lej jayq'ui 
a David punuhuat ti ts'ale c'al a 
Dios, ani a Jesüs jats axi ne'ets 
ca punuhuat ti lej oc'lec Ts'ale. 
33Ne'ets ti abatnom c'al am bichou 
Israel abal ets'ey. Ni jayq'ui' yab 
ne'ets ca taley in tsap ti abatnom. 

34Тат а María in conoy an ángel: 

—éJant'ini' ne'ets cu co'oy i 
tsacam ani yabaye in juncunenec 
с'а] і inic? 

35Toc’tsiyat c'al an ángel: 

— Cal in tsap a t'ec'at pulic 
Pay'lom Dios ti eb jats c'al ti ne'ets 
ca co'oy an tsacam, cum ne'ets ca 
chich an Espíritu Santo ta inictal. 
Jaxtam an inicchic ne'ets quin 
exlanchi in lej ey an t'ele' abal 
ja'its in tocat Tsacamil a Dios. ?6Ca 
tsu'u jant'ini' a Dios in t'ajchamal 
a at ja'ub xits'al Elisabet. Aba ani' 
uxcue'labits, хо’ in cua'al асас a its’ 
ti co'othits c'al an tsacam. 37 А Dios 
ojni' patal jant'ots in ejtohual quin 
Саја’ jant'inits јаја’ ti quin lena’. 

38Tam a María in ucha’ an ángel: 

—Cum папа’ pel tin c'al a Dios, 
alhua' quin t'ajchin jant'ini' tat tin 
uchamalits. 

Tam ta c'ale an ángel. 


In tsa'biyal a María a Elisabet 
39? Taley jun a q'uicha c'ale a 
María c'al in athic ti jun i bichou 
cuentalith ti Judea al i bolchalom. 


40 Taja’ c'uajat in q'uima' a Zacarías. 

Otsits ani in tsapnethal a Elisabet. 
^! Tam tin ats'a' a Elisabet an 
tsapnethomtalab, tam ti yatsq'uinal 
an t'ele' tin chucul. Ani lej jum 
putat co'onchith in ichich a Elisabet 
c'al an Espíritu Santo. 42Тат а 
Elisabet in ucha' a María: 

—Tata' ojni' it lej lablinchith c'al a 
Dios c'al tim patal an uxum. Aniye 
jaye a tsacamil axi ne'ets ca co'oy. 
43 Ма yab и ats'al max in tomnal 
tata' tiquin tsa'biy, cum ne'ets ca 
hua'tsin c'al tata’ u Ajatic. ^*^Huijits 
hue’ tam tata’ tin tsapnetha", jun 
jic'tohual u atsa’ yatsq'uin an tele’ 
tu chucul ejtil max lej culbel cum it 
chich. 451еј yan ti quit culbe cum a 
belamal an cau jahua' ti abchamal 
a Dios, cum lej chubax jats ne'ets ti 
t'ajchi. 

46 Tam in ulu a María: 

C'al patal u ichich u 
puhuethanchal im bij a Dios. 
^! Lej culbel u ichich cum a Dios 
pel u Jec'onthaxil. 

^8 Aba ani' pel in ts'ejhuantal tin 

tamet a Dios, bel tin t'ilamal. 
Ma xo' ne'ets tiquin t'iloxna' 

patal an inic abal in lej 

lablinchith еа] a Dios. 

49 A Dios с'а] in lej tsap tin 

t'ajchamal i labith t'ajbilab. 
Pel in ey ti lej t'ocat. 

50 Ets'ey pel i yajnanchix c'al jitats 

tu c'ac'nanchab im bij. 

51 Ja'its a Dios ax іп t'ajali labith 

t'ajbilab. 
In tsa'atmethanchal in ey axi 
c'athat in ichich. 

52 [n tixc'anchal in ey an 

oc'lecchic. 
Im pulicmethanchal in ey axi 
tsa'at in ichich. 

53 [n ajhuethanchal in ichich jitats 
u c'a'il c'al in cahuintal. 

In jilcacanchal naptal in ichich 
jitats yab u c'a'il c'al in 
cahuintal a Dios. 

54 Ір tolminchal am bichou Israel 
cum pel in c'al. 

Ets'ey in t'ilal ani ets'ey in 
yajnanchal. 

55 Antsana' a Dios in t'ajchal im 
bichohuil, cum ma ti lej 
jayq'ui' im bijchith uchamalits 
i at Israel abal antsana' ne'ets 
quin t'ajchi. 

Antsana' ti bijchith uchamejits a 
Abraham ani patal axi pel in 
at xits'al. 

56 Jilc'on a María c'al a Elisabet 
jelat ox a its’, ani talbel huichits tin 
ашта" 


In hua'tsintal a Juan pujax 

57|Im bajuhuits an q'uij tam ti a 
Elisabet ne'ets quin tsu'uhuits an 
t'ele. Ani hua'tsinits an tele’ cuitol. 
58 рага] in at q'uimathchic an in at 
ja'ub xits'alchic in tso'obna'its abal 
a Elisabet in cua"alits an tele’ axi 
pithach c'al in alhua' inictal a Dios. 
C'alechic ca junax culbe с'а1 јаја’. 
59Тат ti an tele’ cuitol in cua'alits 
huaxic a q'uicha ti hua'tsinenec, 
tam ti cojchin in inictal jant'ini' tu 
t'ajchinal an t'ele' cuitol Israel. Ani 
le'nab ca punchin im bij ta Zacarías, 
cum antsana' im bij in tata. 9? Tam 
in mim an t'ele' cuitol in ulu: 

—lIba, yab qui bijiy ani". Qui bijiy 
ta Juan. 

81 Toc'tsin axi taja'chic: 

—éJale' a læ ca bijiy ta Juan? Yab 
hua'ats a at ja'ub xits'al im bij ta 
Juan. 

62Тат conoyab t'ipchithq'ui in tata 

an t'ele' cuitol jant'ini' ti ne'ets quin 
lena’ quim bijiy. 5 Tam in toc'tsiy 
t'ipchithq'ui abal in le’ ca pithan i 
u jun ti quin thuchanchi im bij. Ani 
in thuchanchi im bij pel a Juan. Ani 
tam lej jic'pax axi c'uajatchic taja’. 
64 Ма tameq'ui a Zacarías japq'uinits 
in cahuintal, ani in ts'i'quiy tam 
quim puhuethanchi im bij a Dios. 
65Тат in lej jic'palchic am bichou axi 
гаја’. Ani tim puhuel an tsabal Judea 
u lej t'iloxnab an t'ele' Juan. 96Ani 
patal jitats u olchab lej tsalpachiquix. 
Ani conóx jun c'al xi jun: 

—éJant'ini' hualam ti ne'ets quim 
baju in ey nixe’ xi tele’? 

C'al in lej tsap a Dios jats ti 
hua'tsinenec. 


Puhuethanchix c'al im bij a Dios 


87 Tam lej jum putat co'onchith in 
ichich a Zacarías c'al an Espíritu 
Santo, ani u lej pithnal i cau. In ulu: 

$8 Oui puhuethanchi im bij i pulic 
Pay'lom Diosil huahua' tu Israel. 

Ne'ets ca chich abal tucu 
jec'ontha' cum pel tu с'а] јаја”. 

69 Ne'ets tucu abchi jun ax in lej 
cua'al іп tsap ti Jec'onthax. 

Pel in at ja'ub xits'al a David axi 
ti lej jayq'ui' pelac in t'ojnalil 
a Dios. 

70 Ma tam ti biyalits a Dios im 
bijchith uchamalits in t'ocat 
caulomejilchic ne'ets tucu 
abchi i Jec'onthax. 

71 Ne'ets tucu jec'ontha' c'al an 
inicchic ax tu tomolnal ani 
c'al ax tu at'al. 

72 Ne'ets tucu yajnanchi jant'ini? 
ti yajnanchixin c'al i biyal at 
xits'al Israelchic. 

Ne'ets tucu putunthanchi an 
jilchith t'ocat cau ax in ucha' 
a Abraham. 

73 Ma ti biyalits a Dios in cuba' tim 
ba' ti lej chubax c'al i biyal 
juntal Abraham jant'ini' ti 
ne'ets tucu t'ajchi. 

7^ Ір ucha' abal ne'ets 
сиси jec'ontha' c'al i 
tomolnaxilchic. 

Jaxtam yab cu jiq'uey. Qui 
t'ojonchi a Dios c'al i ichich 
thacat. 

75 раѓа] a quicha cu xe'tsin 
bolith c'al i ichich 
t'oquethathanchithits c'al a 
Dios. 

76 Tata’ Juan pel tu tsacamil. 
Ne'ets quit exla c'al an 
inicchic tit caulome c'al a 


t'ec'at pulic Pay'lom Dios ti eb. 


Ne'ets quit oc'chith xe'tsin abal 
ca ts'ejcacanchi am bel an 
Ajatic jun ti ca ulits. 

77 Са] a olnomtal an Israelchic 
ne'ets quin tso'obna' abal 
a Dios pel i Jec'onthax ani 
pel i paculanchix cal an 
hualabtalab. 

78 Cum lej c'anithom ani lej 
yajnanchix i Diosil, jaxtam 
ne'ets tucu abchi a Jesüs 
axi c'uajat ti eb tucu pitha' i 
tajaxtalab ti ichich. 

7? Jitats xe'ets ti al an yic'uax, ca 
xe'tsin tin tajax an Ajatic. 

Jitats и co'oyab c'al in tsap an 
tsemla, ca co'oyat c'al in tsap 
an Ajatic. 

Jitats xe'ets cuetem, ca lotocna 
c'al an Ajatic in ichich jun 
ejet. Antsana'its in ulu a 
Zacarías. 

80 Ani an cuitol Juan ne'ets 
puhuehuel in inictal ani ne'ets 
tsaplilinal in ejattal c'al a Dios. Tam 
ti inicbejits, ta xe'ets al an joltam. 
In aychal quim bajuhuits am 
pejchith q'uij tam ca tejhua' xe'ets 
cal an Israelchic. 


In hua'tsintal a Jesüs 
(Mt. 1.18—25) 


Tam ti nihua' q'uicha an lej 

ts'ale oc'lec Augusto in aba' an 
cau ca penchin im bij al an u patal an 
inicchic ma ju'tamits huichat jaja' in 
abatnal. 2C'a'al antsana' penchinits 
im bij an inicchic tam ti a Cirenio 
pel i gobernador ti Siria. ?Pel in 
uchbil tim patal ар inicchic са c'ale ti 
bichou jun ti cuentalith abal antsana' 
ca penchin im bij. ^Cale a José tim 
bichohuil Nazaret axi cuentalith ti 
bichoulom Galilea, c'ale ti bichou 
Belén axi ti bichoulom Judea. Tats 
ti c'ale cum pel in at ja'ub xits'al 
a David, ani tats ti hua'tsinenec a 
David. 5Ulits ti Belén jaye junax 
c'al a María abal ca penchin im 
bijchic. Ts'ejcathits an cau abal a 
María ne'ets ca tomquin c'al a José. 
Ani co'othits a María c'al an tsacam. 
6Віуаї c'uajatchic tihua' ti Belén, im 
bajuhuits an q'uij tam ti ne'ets ca 
hua'tsin an tele’. ? Ani tats ti hua'tsin 
in c'a'al tsacamil a María. In thu'bay 
c'al i toltom ani in cuatsba' ba' in 
c'apumtal i co'nel jun tu co'oyab 
jaja'chic, cum yabats hua'ats i alta jun 
tin huat'al an acal am belal inicchic. 


An ángelchic ani am 
beletnomchic c'al an oveja 
8Utat ti Belén taja’ c'uajat i 
inicchic ax im beletnal tam acal 

an ovejachic. ?Jun jic'tohual chich 
c'al jaja'chic jun i ángel abath c'al 
a Dios. Ani ijcan jun ti c'uajatchic 
jun i lej tsapic tajaxtalab tal ma 

ti eb. Tam lej jiq'ueychic. Ani 
uchanchic c'al an ángel: 

—Yab quit jiq'ueychic, cum nan 

in tal abal tu olchi i cau axi lej 
huinat alhua', c'al ca culbe patal an 
inicchic. !! Хо’ hua'tsin i tele’ tim 
bichohuil a David. Jats an Ajatic 
Cristo axi abnenec c'al a Dios ti 
Jec'onthax c'al tata'chic. !??Ne'ets 
ca tso'obnanchi abal chubax an 

cau jahua' tu ucha' tam ca tsu'u 
thu'babach an tele c'al i toltom ani 
cuatsat tin c'apumtal i co'nel jun tu 
co'oyab jaja'chic. 

1 Tameq'ui ulits yantalam i 
ángelchic tal ti eb c'al axi jun i 
ángel ulnequits oc'ox. Tim patalchic 
im puhuethanchal im bij a Dios. In 
uluchic: 

14 patal an inicchic quin lej 
puhuethanchi im bij a Dios ti 
eb. 

Ani patal jitats teje' tsabal c'al 
tu culbel a Dios, jats ca jun 
ejetbethanchat in ichich c'al 
јаја’. 


15Тат ta c'alets an ángelchic ti eb. 


Ani am beletnomchic c'al an oveja 
in ulu jun c'al xi jun: 

—Cum tu abchi a Dios an cau c'al 
an ángel, huana cu c'ale ti Belén 
qui tsu'u. 

16Татп ta c'alechic c'al in athic. 
Taja' in ela' a María ani a José 
c'uajatchic, ani an t'ele' cuatsat al 
nixe' xi c'apumtalab jun tu co'oyab 
an co'nelchic. 1 Tocat in met'alchic 
an t'ele. Tam in olchichic an 
inicchic taja’ an cau jant'ini' ti 

olchinenec c'al an ángel tin cuenta 
an tele’. 18 Апі lej jic'panchab jahua’ 
in uluchic. 19А María jats in lej 
luputh t'aya' ani in lej tsalapnal 
nixe’ xi cau tin ichich. ?? Taley ta 
huichits am beletnom ovejachic 

jun ti c'uajat in co'nelil. In lej 
puhuethanchalchic im bij a Dios 
c'al an ángel ani c'al an t'ele' ax in 
tsu'umal. Patal jant'ini' ti uchanchic 
c'al an ángel, jats antsana' tin 
tsu'umal. 


Chi'tha an tele’ Jesús Ба’ an tiyopan 


21Tam ti an tele’ in cua'alits 
huaxic a q'uicha ti hua'tsinenec, 
cojchin in inictal jant'ini' in 
ujnamtal an Israel. Ani bijiyat ta 
Jesüs, cum antsana' ti uchnenequits 
a María c'al an ángel quim bijiy 
tam ti yabaye co'othits c'al an 
tsacam. 

?2 An ts'ejcath cau binath c'al a 
Moisés in ulal abal an mimlab quin 
aychi ma ta ca putunits tsab inic a 
q'icha ti hua'tsinenec an tele’, tam 
tiq'uele ta ca otsits ti al an tiyopan. 
Im putuhuits tsab inic a q'uicha, 
tam a José ani a María in ne'tha' 
an t'ele' Jesás ti Jerusalén quim 
binanchi c'al a Dios. 23 Antsana' 
in t'aja'chic jant'ini' an thuchath 
ts'ejcath cau in ulal ca binanchat 
tin c'ubac a Dios patal an oc'ox 
tele’ cuitol. 24 Јауе im putu c'al an 
ts'ejcath cau ax in ulal an uxum 
ax in cua'ali it tele quim bina' i 
ts'acchixtalab. Quim bina' tsab i 
Бос’ o max tsab i lab сиси. 

?5'Tam ti nihua' q'uicha c'uajat 
ti Jerusalén jun i alhua' inic im 
bij Simeón. U lej co'oyab c'al an 
Espíritu Santo an u lej c'ac'nax c'al 

a Dios. In lej aychal a Dios quin 
aba' an Jec'onthax ca jec'ontha 

in at Israelchic. 29C'al an Espíritu 
Santo olchin abal yab ne'ets ca 
thubat tsemets, ma ti quin oc'ox 
tsu'u a Cristo axi bijithits ne'ets ca 
aban c'al a Dios ca chich. 27 Nixe’ 
xi Simeón c'ale ne'thach c'al an 
Espíritu Santo ti tiyopan. Ani taja' 
c'uajatchic a José ani a María 

ti al an tiyopan im putuhual 

c'al an ts'ejcath cau tin cuenta 

ca binanchat an tele’ Jesús tin 
c'ubac a Dios. 28Тат a Simeón 

im bats'uhual an t'ele' Јеѕӣ5 

ani in teynal tin ocob. Tam im 
puhuethanchal im bij a Dios, in ulu: 

29 Dios, хо” ojni' и ejtohual quin 
tsemets c'al u ichich thacat, 
cum a putumalits am bijchith 
cau ax tin tso'oblinchamalits. 

30 Хо’ u tsu'uhuits c'al u lej hual an 
t'ele' axi ne'ets ti Jec'onthax. 

3! Jats ax a punumalits ti 
Jec'onthax c'al tim patal an 
inic. 

32 Јаја” ja'its ахі ne'ets quim pitha 
i tajaxtalab tin ichich axi yab 
Israel. Ne'ets quim pitha' a 
bichohuil Israel i ts'alattalab 
tin ichich. 

33 Ani a José ani a María in mim 
a Јеѕӣѕ in lej jic'pal an cau 
jahua' antsana' in ulu a 
Simeón tin cuenta an tele’ 
Jesüs. 

34Tam uchanchic c'al a Simeón, 

a Dios ti lej lablinchichic. Ani a 
Simeón in uchaye a María: 

— Ca lej t'aja' ti cuenta abal axe' 
xi t'ele' tequeth pithnenequits in 
ey c'al a Dios. Tam ca puhueyits 
ne'ets ca pojca c'al yanchic i Israel, 


, 

ani jats ti ne'ets ca q'uibeychic. 
Jaye ne'ets ca bats'uhuat c'al 
yanchic i Israel, ani jats ti ne'ets ca 
jec'onthachic. 3 Antsana' ti ne'ets 
ca tso'obnanchi in tsalap ti junchic 
an inic. Ani tata’ ne'ets ca lej yajna' 
tam ca tsu'u abal u pojcab a Jesüs, 
ma ne'ets ca ats'a' ta ichich ejtil 
max it xec'chinal c'al i cutsil. 

36 Ani tam c'uajat jaye ti al 
an tiyopan jun i uxcue'lab im 
bij Ana axi pel i caulome c'al a 
Dios. Јаја’ in tata pel a Fanuel 
axi pel i at xits'lab c'al an cuenel 
Aser. Tomquinenec a Ana tam ti 
ts'ic'ache, ani buc i tamub talbel 
tam ti tsemetsits in tomquil. ?"Pel 
i tsemchith uxum in cua'alits tse’ 
inic c'al tse' i tamub. Ets'ey u pabil 
ol ti al an tiyopan. Lej c'ac'nax c'al 
a Dios q'uicha апі аса]. 38Tam ti 
talits ti cau a Simeón, chich a Ana 
quim bina' i c'ac'namal yan c'al a 
Dios. Taley tamna' іп ts'i'quiy quin 
t'iloxnanchi an t'ele' Jesás c'al patal 
jita' taja' in lej aychal ca jec'ontha 
am bichou Jerusalén c'al a Dios. 


U huichel a José ani a 
María ti Nazaret 


331m putuhuits a José ani a María 
patal an uchbixtalab tin cuenta an 
ts'ejcath cau taja’ ti Jerusalén, ani 
taley huichitschic tim bichohuil 
Nazaret axi cuentalith ti Galilea. 
40 Ani an tele Jesús ne'ets 
puhuhuel ani ne'ets tsapnenel. U lej 
tsalpapnal ani u lej lablinchab c'al 
a Dios. 


A Jesüs ti al an tiyopan 


4 Ti ати ti tamub и c'alelchic 
a José ani a María ti Jerusalén 

quin ajibnanchi in q'uichajil am 
biyal bichou Israel tam ti calthame 
ti Egipto. *?Tam tin cua'alits lajuj 
tsab tamub a Јеѕӣѕ, tam c'ale junax 
c'al jaja'chic ti Jerusalén tin cuenta 
nixe’ xi ajib. ** Talits an ajib ani и 
huichelits tin q'uima' a José ani 
a María in mim a Jesüs. Yab in 
tso'bimchic max a Јеѕӣѕ jilc'onenec 
ti Jerusalén. ^^In tsalpayalchic 
abal ta talits cuxlab junax c'al axi 
q'ue'atchic. Belatschic jun a q'uicha, 
ani tamna' in aliyal max tal a Jesüs 
c'al in at ja'ub xits'al ani са] in 
exlohualchic. 45Сит yab in elal, 
jaxtam huichiychic ti Jerusalén 
abal quin aliy taja’. 

46Xe'ets alililchic, ani taley 
oxchilab q'uicha in ela'chic quetel 
al an tiyopan c'al an exobchixchic 
c'al an ts'ejcath cau binath c'al 
a Moisés. In ots'omichiquinchal 
in exobchixtal jaja'chic ani in 
conomichical jant'ini' tin le' quin 
ulu in exobchixtal. ^" Ani an 
exobchixchic jaye in conomichical a 
Jesüs. In lej jic'panchal in toc'tsixtal 
ani in tsalpathtal. *9Tam ti a José 
ani a María in tsu'u a Jesüs taja' al 
an tiyopan, in lej jic'palchic. Ani 
tamna' a María in conoyal a Jesüs: 

—éTsacamil, jale’ yab it junax ауіп 
c'al huahua’? Lej t'e'pipith i ichich 
cum hualim tu alilil с'а! tata’. 

4%Тат a Jesús in toc'tsiy: 

—éJale' it xe'tsinenecchic аі c'al 
папа”? ¿Yab xe’ а lej tso'obits abal 
nan u cua'al u uchbil cu t'ojonchi u 
Tata ti eb? 

50Yab in ejtiychic an cau jahua’ 
antsana' uchan. 

51 Tam junax huichiy a Jesús 
c'al jaja'chic ti Nazaret. Taja’ in 

lej putuhual in uchbil jant’o ta 

ca abatna tin q'uima* A María in 
tala' thaycaquiyal tin ichich jahua’ 
quin tsu'u ani jahua' quin ats'a' tin 
cuenta a Jesús. 52 Ne'ets puhuehuele 
ani ne'ets tsalpapnale a Jesüs. In 
t'ajal jahua’ alhua' c'al a Dios ani 
jaye c'al an inicchic. 


Thajchix a Juan pujax ti al an joltam 
(Mt. 3.1—12; Mr. 1.1—8; Jn. 1.19—28) 


Tam ti a Tiberio in cua'alits 
lajuj bo' tamub ti lej ts'ale 
oc'lec, a Poncio Pilato pel i 
gobernador ti Judea. A Herodes 
pel i gobernador ti Galilea ani in 
ebchal Felipe pei i gobernador 
ti Iturea ani ti Traconite. Ani a 
Lisanias pel i gobernador ti Abilinia. 
? Ani an ts'alechic pale’ c'al an 
Israel pel a Anás ani a Caifás. Tam 
ti tameq'ui ta ti xe'ets a Juan in 
tsacamil a Zacarías ti al an joltam, 
ani taja’ uchan c'al a Dios quin 
ts'i'quiy in t'ojlabil. ?Taley talbel 
ta ti xe'ets utat ti pulic itse' Jordán, 
in thajchixnanchal an inicchic 
ca jic'tson c'al in hualab abal са 
paculanchat c'al a Dios, ani ca pujan. 
^Antsana' c'al in thajchixtal a Juan 
u putnal an cau jahua' in thuchamal 
ma biyalits an caulome Isaías antse" 
Jun i inic ne'ets quin 
thajchixnanchi an inicchic ax 
и che'el ti al an joltam antse" 
Ca ts'ejcacanchi am bolith bel 
an Ajatic jun ti ca ulits. 
5 Ca tala’ elchiyat am poc' jolchic. 
Jaye ca pac'luhuat an ts'enchic 
ani am bolchal. 
Ca bolithmetha jun ti 
yunq'uichic am bel ani ca 
juncuhuat jun ti jolichic. 

6 Antsana' ne'ets quin tsu'u patal 
an inicchic an Jec'onthax axi 
ta tal abath c'al a Dios, in ulu 
a Isaías. 

7 Ani axi c'uajatchic taja’ и pujnal 
c'al a Juan, uchan cal јаја”: 

—Tata'chic ojni' ejtil it tsan. A 
le ca jeca’ c'al i pujaxtalab an 
yajchictalab axi taye tale. Мах 
chubax it jic'tsonenequitschic c'al 
a hualab ani it huenc'onenequits 
c'al a Dios, ca tejhua'metha' 
abal chubax anits c'al i alhua' 
xe'tsintalab. Yab ca tsalpaychic abal 
it alhua'its c'al a Dios expith cum 
pel it at xits'lab c'al a Abraham. 
Max expith jats in le' a Dios yan in 
xits'altal a Abraham, in huit'alac 
ma quin hua'tsintha' c'al i t'ujub. 

? Jant'ini' an inic in ijcal jun i te' axi 
yab jant'o ti alhua' ani quin chica’, 
antsana' a Dios hue'its ne'ets quin 
Саја’ c'al i inicchic axi yab alhua’. 

10Tam an inicchic taja’ in conoyal 
a Juan: 

—éJant'o pel i uchbil c'al a Dios 
qui гаја”? 

11A Juan in toc'tsiychic: 

—Jitats in cua'al tsab i cotonlab, 
quim pitha' jun axi yab in cua"al. 
Jitats in cua'al jant'o quin c'apu, 
quim pitha' jaye axi yab in cua'al. 

12Ta u che'el jaye c'al a Juan 

i bats'c'ul jalbixtalab tumin c'al 
an gobierno ca pujan. Jaja'chic in 
conoyal a Juan jayetseq'ui: 

—éExobchix, jant'o pel i uchbil 
c'al a Dios qui Раја’? 

13A Juan in toc'tsiychic: 

—Yab ca huat'ath conchi yan an 
jalbixtalab tumin, expith jahua' in 
ulal in uchbixtal an oc'lecchic. 

141 soldadochic in conoyal a Juan 
jayetseq'ui: 

— Апі huahua' jant'o pel i uchbil 
c'al a Dios? 

A Juan in toc'tsiychic: 

—Yab quit cue'enchic. Ni jita' yab 
ca quet'ach othanchi an cau. Quit 
culbejits c'al an tumin ax a atal. 

15U lej t'ajnal ti cuenta a 
Juan, cum c'al yan i inicchic tu 
tsalpanchab max hualam ja'its a 
Cristo axi lej bijithits ne'ets ca aban 
c'al a Dios са chich. '6Ani a Juan in 
ucha'chic: 

—Nange' yabaye ја. Јаја’ lej pulic 
in ey ani nana' iba. Nana' lej tsa'at 
u ey, ma yab ne'ets cu baju cu 
pilchi in quintsol im pajab. Nan 
tu pujayalchic cal i ја”, апі јаја? 
axi taye tal talbel jats ne'ets ti 
pujaychic c'al an Espíritu Santo ani 
c'al i camal. 1 Tam jun i inic quin 
ic'oy in hualil an lab em, talbel 
ne'ets quin thaya' ti al i huilte". 
Ne'ets quin tamcuy an amul quin 
chica’ al i c'amal. Antsana' јаја? axi 
taye tal ne'ets quin thaya' in c'al 
jaja' ti eb, ani quin jolou axi jaja' 
yab in c'al ti al am pulic c'amal axi 
ni jayq'ui' yab u teptsinal. 

18 Antsana' xe'ets a Juan ti 
exobchix ani ti olchix c'al an alhua' 
cau с'а] an inicchic. '?Ani jun a 
q'uicha in jolbiy an gobernador 
Herodes, cum juncunenec с'а] 

a Herodías axi pel in tomquil a 
Felipe. Ani nixe' xi Felipe pel in 
ebchal a Herodes. In jolbiy jaye 

c'al q'ue'atchic i hualabtalab ax in 
t'ajamal. 20 Ani a Herodes ni hue’ 
yab in t'ajchi ti cuenta jahua' uchan 
c'al a Juan. Ma tocat in t'ajaye yab 

аиа’, im bina’ an cau ca baliyat ti 
huic'axte' a Juan. 


Pujnal a Јеѕӣѕ 
(Mt. 3.13-17; Mr. 1.9-11) 

21A Juan im pujayamalits yan i 
inicchic. Taley chichits a Jesús, ani 
pujan jaye. Ani biyat tam ti exom ti 
ol a Jesús, japq'uinal ti eb. 22Татпа’ 
tal ti eb pa'i'il an Espíritu Santo 
tsu'tab ejtil i сиси’. Ta jilc'on c'al a 
Jesüs. Tam ats'atmel jun i cau tal ti 
eb c'al a Dios, taunab a Jesús antse" 

—Tata'its pel tu ichich hual 
Tsacamil. In lej culbel c'al tata’. 


I biyal juntalab xits'lab c'al a 
Jesucristo 
(Mt. 1.1-17) 


23A Jesús in cua'alits jelat jun 
inic c'al lajuj i tamub tam tin tuju 
in t'ojlabil. Exla pel i tsacamlab 
c'al a José axi pel i tsacamlab c'al 
а ЕН. 24А Elí pel i tsacamlab c'al a 
Matat. A Matat pel i tsacamlab c'al 
a Leví. A Leví pel i tsacamlab c'al 
a Melqui. A Melqui pel i tsacamlab 
c'al a Jana axi pel i tsacamlab c'al 
a José. 25А José pel i tsacamlab 
c'al a Matatías ani a Matatías pel i 
tsacamlab c'al a Amós. A Amós pel 
i tsacamlab c'al a Nahum. A Nahum 
pel i tsacamlab c'al a Esli axi pel i 
tsacamlab c'al a Nagai. ?9A Nagai 
pel i tsacamlab c'al a Maat ani a 
Maat pel i tsacamlab c'al a Matatías. 
A Matatías pel i tsacamlab c'al a 
Semei. A Semei pel i tsacamlab 
c'al a José axi pel i tsacamlab c'al 
a Judá. 27А Judá pel i tsacamlab 
c'al a Joana axi pel i tsacamlab c'al 
a Resa. A Resa pel i tsacamlab c'al 
a Zorobabel ani a Zorobabel pel i 

tsacamlab c'al a Salatiel axi pel i 
tsacamlab c'al a Neri. 28А Neri pel 

i tsacamlab c'al a Melqui axi pel 

i tsacamlab c'al a Adi. A Adi peli 
tsacamlab c'al a Cosam ani a Cosam 
pel i tsacamlab c'al a Elmodam ахі 
pel i tsacamlab c'al a Ег. 29А Er pel 
i tsacamlab c'al a Josué ani a Josué 
pel i tsacamlab c'al a Eliezer. А 
Eliezer pel i tsacamlab c'al a Jorim 
axi pel i tsacamlab c'al a Matat. 30А 
Matat pel i tsacamlab c'al a Leví 

axi pel i tsacamlab c'al a Simeón. 

A Simeón pel i tsacamlab c'al a 
Judá ani a Judá pel i tsacamlab 

c'al a José. A José pel i tsacamlab 
c'al a Jonán axi pel i tsacamlab 

c'al a Eliaquim. 31А Eliaquim pel 

i tsacamlab c'al a Melea axi pel i 
tsacamlab c'al a Mainán. A Mainán 
pel i tsacamlab c'al a Matata axi 

pel i tsacamlab c'al a Natán. ?2A 
Natán pel i tsacamlab c'al a David 
axi pel i tsacamlab c'al a Isaí. А 

Isaí pel i tsacamlab c'al a Obed 

axi pel i tsacamlab c'al a Booz. A 
Booz pel i tsacamlab c'al a Salmón 
axi pel i tsacamlab c'al a Naasón. 
33A Naasón pel i tsacamlab c'al a 
Aminadab axi pel i tsacamlab c'al a 
Aram. A Aram pel i tsacamlab c'al a 
Esrom ani a Esrom pel i tsacamlab 
c'al a Fares axi pel i tsacamlab c'al 
a Judá. ?^A Judá pel i tsacamlab 
c'al a Jacob axi pel i tsacamlab c'al 
a Isaac. A Isaac pel i tsacamlab 

c'al a Abraham ani a Abraham pel 

i tsacamlab c'al a Taré axi peli 
tsacamlab c'al a Nacor. 35А Nacor 
pel i tsacamlab c'al a Serug axi pel i 
tsacamlab c'al a Ragau. A Ragau pel 
i tsacamlab c'al a Peleg ani a Peleg 
pel i tsacamlab c'al a Heber axi pel 

i tsacamlab c'al a Sala. 36А Sala pel 
i tsacamlab c'al a Cainán axi peli 
tsacamlab c'al a Arfaxad. A Arfaxad 
pel i tsacamlab c'al a Sem. A Sem 
pel i tsacamlab c'al a Noé axi pel i 
tsacamlab c'al a Lamec. 37А Lamec 
pel i tsacamlab c'al a Matusalén axi 
pel i tsacamlab c'al a Enoc. A Enoc 
pel i tsacamlab c'al a Jared. A Jared 
pel i tsacamlab c'al a Mahalaleel 
axi pel i tsacamlab c'al a Cainán. 
38 A Cainán pel i tsacamlab c'al a 
Enós ахі pel i tsacamlab c'al a Set. 
A Set pel i tsacamlab c'al a Adán 
axi pel i tsacamlab c'al a Dios. 


Nixoc'nab le'nab ca hualbin a Jesús 
c'al an teneclab 
(Mt. 4.1—11; Мг. 1.12-13) 


Taley tixc'an a Jesús jun ti 

pujnenec al am pulic itse' 
Jordán, ani jum putat co'onchith in 
ichich c'al an Espíritu Santo. Ani 
ne'tha c'al an Espíritu Santo ca c'ale 
ti al i joltam. ?Taja' lej nixoc'nab 
le'nab ca hualbin с'а] an oc'ox 
teneclab. Jilc'on tsab inic a q'uicha 
taja', ani ni jant'o yab in c'apu, 
expith lej c'a'il. *Taley uchan c'al an 
teneclab: 

—Max chubax pel ti lej Tsacamil a 
Dios, ca ucha' axe' xi t'ujubchic ca 
huenc'on ti pan. 

^Toc'tsin a Jesüs: 

—An T'ocat Thuchlab in cahuintal 
a Dios in ulal abal an inic yab 
expith quin ejatna' an c'apnel, jaye 
quin ejatnanchi patal in cahuintal 
a Dios. 

5Тат ne'tha a Jesüs c'al an 
teneclab ti al i t'ec'at ос” bolchal, 
ani uchan quin теѓа’ jun athic 
tim patal am pulic bichoulom tim 

puhuel an tsabal. Ani uchan c'al 
an teneclab: 

—Nan im pithnenequits u ey са] 
patal nixe' xi pulic bichoulom ani 
u punuhual ti abatnom jitats nan 
cu læna’. U ejtohual tu punu tit 
abatnom c'al patal nixe’ xi pulic 
bichoulom tsabal c'al patal in ts'alat. 
7Ехри ca tuthu а c'ualal ani tiquin 
c'ac'na', tamna’ ne'ets tu tala’ pitha' 
patal jahua’ a tsu'tal abal ca abatna-. 

8Toc'tsin a Jesús: 

—Teneclab, quit tixc'anits хо’ c'al 
папа’. In ulal an T'ocat Thuchlab 
abal an inic quin саста’ ani quin 
t'ojonchi im Pay'lom Diosil expith. 

?Tam ne'tha a Jesús ti bichou 
Jerusalén c'al an teneclab ani tin oc' 
an tiyopan lej t'ec'at. Uchan: 

—Max chubax pel ti lej Tsacamil 
a Dios, ma teje' quit t'ic'ts'on ani 
ma tsabal. '"Ne'ets quit jec'ontha, 
cum thuchathits al an T'ocat 
Thuchlab abal a Dios ne'ets ti abchi 
i ángelchic abal ti alhua' beletna". 

"' Thuchathits jaye abal an 
ángelchic ne'ets ti co'bitsiy tin c'ubac 
abal ma yab quit t'ithc'uan al i t'ujub. 

12Тос'ѕіп a Jesús: 

—In Ша! an T'ocat Thuchlab abal 
yab ca alq'uith tacchiquiy a Dios, 
aba ап? јаја’ pel i beletnom c'al an 
inicchic. 

13 Cum an teneclab yabats in 
más ela' jant'o ti quin nixoc'naye a 
Jesús ca hualbin, tam tixc'anits ani 
ohueyits hue' yab huichiy. 


A Jesüs in ts'i'quiyal in t'ojlabil ti 
Galilea 
(Mt. 4.12-17; Mr. 1.14-15) 
^ Taley huichiy a Jesús ti pulic 
bichoulom Galilea, ani jum putat 

tsaplilinchab in ichich c'al an 
Espíritu Santo. Ani lej t'iloxnanchab 
in t'ajbil ti al nixe' xi tsabal abal 
ju'tamq'ui. 15 Хе’'еїѕ tsa'bibil ti 
exobchix tin tiyopanilchic an Israel, 
ani lej puhuethanchab im bij c'al 
tim patal an inicchic. 


Xe'ets a Jesüs ti Nazaret 
(Mt. 13.53—58; Mr. 6.1—6) 


16Taley ulits a Jesús ti bichou 
Nazaret jun ti yejenec ti inic. Cum 
in ujnam апі, otsits tam sábado 
tin tiyopanil an Israel, ani cubiy 
taja' abal quin ajinchi an inicchic 
an T'ocat Thuchlab in cahuintal a 
Dios. 1Pithan an и thuchath c'al an 
caulome c'al a Dios Isaías, in japiy 
ani in ajiy jun tu olnab jaja' al nixe' 
xi Thuchlab antse*: 

18 An Espíritu Santo c'uajat c'al 
папа”. 

A Dios tim punumal cu exobchi 
an ts'ejiuantalchic an alhua' 
cau. 

Jaja' tin abamal abal cu 
lubachmethanchi in ichich 
jitats yajchiquith. 

Cu olchi jant'ini' ta ca 
hualcanthanchat in ichich 
c'al an hualabtalab axi c'al tu 
huic'at co'oyab. 

Cu tsu'uxmetha' an joc'tsichic. 

Cu jec'ontha' an inicchic ax u 
othnab c'al in hualab. 

19 Cu olchi an inicchic abal хо” 
pelits in q'uijil ca yajnanchat 
c'al a Dios. 

20Та]еу а Јеѕӣѕ in mapc'uy an 

u ani in huichbanchi an tolmix 
eyal axi taja' ti al an tiyopan. Tam 
buxcanits апі u lej met'nal с'а] 
patal axi c'uajat ti al an tiyopan, 

aychab jant'o ne'ets quin ulu. ?! Tam 
in ulu: 

—Xohue'its nan и t'ajchal an 
inicchic jant'ini' tin olnab ti al nixe' 
xi T'ocat Thuchlab ax tu ajinchichic. 

22 Ani patal ахі muthat taja'chic 
in tsu'tal abal а Jesús pel i alhua' 
inic, ani in jic'panchal an alabel 
cau jahua' и olchinalchic. Aba апі, 
talchic in ulu bel апе”: 

—ҮаБ i ja'its axe’ in tsacamilq'ui 
a José? 

?5' Tam a Jesús in ucha'chic: 

—U uluhuabits ilalixcua' ca cuete' 
jeltha' ta ba', ani chubax jats a 
le tiquin ucha’. А le’ tiquin ucha’ 
cu Раја’ teje’ tu cuete' bichohuil 
jahua' a ats'amal u t'ajamal tihua' ti 
Capernaum. 

?^ A Jesüs in uchayechic: 

—Chubax nan tu uchalchic abal 
axi caulome c'al a Dios yab и 
c'ac'nab c'al in at bichou. ?5Ti biyal 
hua'atsac yan i tsemchith uxum c'al 
an Israelchic tam ti xe'tsin a Elías 
an caulome c'al a Dios. Tsemets 
yan i inicchic c'al an jayil, cum ox 
сатир c"al ts'ejel ti yab иш an ab. 
?6 Ani a Dios in aba' a Elías ca c'ale 
c'al juncats i tsemchith uxum ax u 
c'uajil ti pil i bichou Sarepta utat 
ti bichou Sidón, ani yab in aba' ca 
c'ale c'al ni jun i tsemchith uxum 
axi pel in at Israel. 2' Ani jaye pil a 
quicha c'al an Israelchic hua'atsac 
yan ax in cua'al an t'it' axi c'apux 
c'al in anam t'u'ul tam ti xe'tsin a 
Eliseo an caulome c'al a Dios. Ani a 
Eliseo yab in jeltha' in at Israelchic, 
expith in jeltha' a Naamán ахи 
c'uajil ti pil i bichou ti tsabal Siria. 

28Tam tin ats'a' an cau jahua’ 
antsana' in ulu a Jesüs, tam ti lej 

tsacuy patal axi c'uajat taja' ti al 

an tiyopan. ?? Thubat cubiychic 

апі in ne'tha' a Jesús hualte' am 
bichou. In ne'tha' tin chum i t'ec'at 
ос” bolchal abal taja quim petna. 
39 Tocat yab in ejtouchic, cum tsinat 
c'alets jaja’. 


Jun i inic co'oyab c'al i at'ax teneclab 
(Mr. 1.21-28) 


31 Taley ulits a Jesús ti Capernaum 
axi pel i bichou cuentalith ti 
Galilea. Taja' tam sábadochic in 
exobchalchic an inic, cum antsana' 
in ujnamits quin exobchi. ?2Ani lej 
jicpanchab in exobchixtal cum и 
exobchix c'al i lej uchbith cau. 

33Таја’ jun i sábado c'uajat ti al 
an tiyopan jun i inic co'oyab c'al 
i at'ax teneclab. U lej thajanthab 
c'al an at'ax quin ucha' a Jesüs 
antse*: 

34 — (Tata' ojn?’ jant'o hualam a 
le' tucu t'ajchi. Jesás Nazaretib? 
Hualam a le' tucu t'ajat talabetha". 
Nan tu exlanchal a ey pel ti T'ocat 
Tsacamil a Dios. 

35Тат a Jesús in c'uiya' an at'ax 
teneclab in ucha’: 

— Quit ts'ibc'an ani quit cale tin 
ichich axe' xi inic. 

Tam ma ijca tsabal an inic c'al an 
at'ax teneclab, ani tam calejits tin 
ichich yabats in othnal. Ani tam 
lej in jic'pal patal axi c'uajatchic 
taja', ani in uluchic: 

—éJant'o tam uchbixtalab in 
cua'al axe xi inic? In cua'al in lej 
tsap abal quin ata' ani quin canchi i 
at'ax teneclab. 

37 Ani lej t'iloxnanchab in labith 
t'ajbilchic a Jesás tim puhuel nixe' 
xi tsabal Galilea. 

A Jesüs in jelthal in uxum iyam a 
Pedro 
(Mt. 8.14—15; Мг. 1.29-31) 


38Тат cale а Jesús ti al an 
tiyopan, ta c'ale tin q'uima' a 
Simón. Taja' c'uajat mo'ol c'al i 
tsapic c'aq'ueltalab in uxum iyam 
a Pedro. Ani lej canat uchan a 
Jesús max quin jeltha'. 3?Tam 
шеу a Jesús, tocat in ши ca 
tixc'an an c'aq'ueltalab, ani thubat 
tixc'anchatits. Ts'acpan, ani taley 
im pijchi a Jesás junax c'al in 
junquilchic. 


A Jesüs in jelthal yan i ya'ulchic 
(Mt. 8.16-17; Mr. 1.32-34) 

40 Otscanalits a quicha, ani и 
chanchinal a Јеѕӣѕ yan i ya'ulchic 
c'al jahuaquitsq'ui tam yau'lats. 

Im punchal in c'ubac ti junchic 
an ya'ulchic ani antsana' tin 
jelthalchic. ^! Ani yantalam jaye 
axi co'oyab cal i at'ax teneclab 
canchinal. Thajat uchnal a Jesüs 
cal nixe’ xi at'ax teneclab: 

—Tata'its pel ti Tsacamil a Dios. 

Tam a Jesús in c'uiya'chic an at'ax 
teneclab. Aba ani' exlanchatits in ey 
cal jaja'chic abal јаја’ ja'its a Cristo, 
bel yab in hualcanchi quin olchi in 
ey c'al jita’. 


, 


Thajchix a Јеѕӣѕ ti Galilea 
(Mr. 1.35—-39) 


42Tam ti chutheyits cale а Jesús 
ti al am bichou, c'ale ti al i joltam. 
Ani aliyab c'al am bichou, ani tats 
ti elan ti al an joltam. Ani lej canat 
uchan abal yabaye ca tixc'an, cum 
le'nabe ca jilc'on al nixe' xi bichou. 
43 Ani a Jesús in ucha'chic: 

—U сиа'а1 u uchbil cu c'ale 
cu olnanchi an inicchic al pil i 
bichouchic jaye jant'ini' tin t'ajal a 
Dios ti Ts'ale. Jats tin abath c'al a 
Dios. 

44 Jaxtam xe'tsitsil a Jesús ti 
Galilea ti exobchix ti al in tiyopanil 
an Israelchic. 


Caltha yantalam i to'ol c'al a Simón 
ani in juntalchic 
(Mt. 4.18-22; Mr. 1.16-20) 

Jun a q'uicha c'uajat a Jesüs 

hualte' am pulic lejem 
Genesaret, ani ulits taja' yantalam 
i inic cal jaja’. Lej q'uits'cc'omayab 
јаја’ c'al an mulcunel, cum іп le'chic 
ca exobchin in cahuintal a Dios. 2А 
Jesús іп tsu'u tsab i jolat tan hualte' 
am pulic lejem. Pel i tanchic axi 
jilnenec taja' c'al i alim to'olchic, 
ani c'uajat jaja'chic hualte' am pulic 
lejem ti pac'ul c'al an thachumtalab 
c'al an to'ol. ?Otsits а Jesús tin tanil 
a Simón, ani in ucha’ max ca hue’ 
nixq'uinchat al am pulic lejem. Tam 
buxcan a Jesüs al an tan, ani in 
ts''quiy ti exobchix c'al am pulic 
mulcunel. ^Tam ti talits ti exobchix, 
in uchaye a Simón: 

— Ca beltha' más hue' an tan jun 
ti luputh an ја”, ani ca pet'na' an 
thachumtalab c'al an to'ol abal ca 
caltha' hue’ i to'ol. 

S'Toc'tsin a Simón: 

—Exobchix, i examalits qui сайа” 
an to'ol ma patal an acal, ani ma ni 
jun i to'ol yab i calthamal. Ojni' bel 
cum tata' tin uchal ne'ets cu pet'na' 
an thachumtalab. 

$Im pet'na'its, ani balin yan 
i to'ol ma tujey ca t'apts'in an 
thachumtalab. "Tam in t'ipchi 

c'al in c'ubac ca chich ti tolmiyab 
c'al in at t'ojnal axi c'uajatchic al 
junaquits i tan. Tam chich jaja'chic 
in t'uchiy axi tsab i tan c'al i to'ol, 
ma hue'its ca uc'tsin an tanchic c'al 
xi yantalam i to'ol. Tam tin tsu'u 
a Simón Pedro antsana', tam tin 
tuthu in c'ualal tin tamet a Jesüs, 
ani in ucha’: 

—Ajatic, cum pel in hualbith inic 
u ats'al yab u tomnal quin chich ta 
tamet. 

3 Ani lej jic'pax a Simón ani c'al 
patal in at t'ojnalchic c'al nixe' xi 
yantalam i to'ol calthame. 1° Aniye 
jaye іп jic'pal a Jacobo ani a Juan 
in cuitolilchic a Zebedeo. Pelchic 
xe' in at t'ojnal jaye a Simón. Tam 
uchan a Simón c'al a Jesús: 

—Yab quit jiq'uey, quit chich c'al 
папа’. Ma xohue'its nan ne'ets tu 
aba' tit alim c'al an inic axi nana' 
tiquim bela’. 

1 C'al axe xi cau im beltha'chic 
an tan ma in tamu an tsabal. Tam 
in tala' jilcachiquiy in t'ojlabil, ani 
ts'at'eychic c'al a Jesús. 


A Jesüs in jelthal jun i inic ax in 
cua'al i tit c'apux c'al in anam t'u'ul 
(Mt. 8.1-4; Mr. 1.40-45) 

12 Jun a q'uicha c'uajat a Jesús al 
i bichou tam ti ulits jun i inic ax in 
cua'al i іе c'apux c'al in anam t'u'ul. 
In tsu'u a Jesás ani chich in tuthuhual 
in c'ualal tin tamet, ma pac'lun tsabal 
с'а] in hual. In lej canat ucha’: 

—Ajatic, max a le'ac a huit'al 
tiquin jeltha". 

13Tam a Jesús in tacchi c'al in 
c'ubac ani in ucha’: 

—U le tu jeltha", ani ma xohue' 
it jelthachits. Ani tameq'ui 


SAN LUCAS 5 


tixc'anchatits an tit’. 14Тат a Jesús 
in ucha' yab quin olchi jita’ jahua’ 
t'ajchinenec. In ucha’ jaye: 

—Expith quit c'ale c'al am pale’ 
ani ca bina' an ts'acchixtalab ax in 
ulal an ts'ejcath cau binath c'al a 
Moisés in uchbil quim bina' jitats 
jelthachits c'al an tit’ axi c'apux 
c'al in anam t'u'ul. Antsana' ta ca 
t'aja' abal ca tejhua'methanchi an 
inicchic abal it jelthachits. 

15 Ani lej t'iloxnanchab in labith 
t'ajbilchic a Jesás. Chuthel chuthel 
u tamcunal yantalam i inic abal 
quin ats'anchi in cahuintal ani abal 
ca jeltha. 16АБа апі’ u le'nab ca 
ats'anchat in cahuintal a Jesús, bel 
јаја’ и pelel junchiquil al i joltam ca 
olon. 


A Jesüs in jelthal jun i tsambe 
(Mt. 9.1-8; Mr. 2.1-12) 

17 Jun a q'uicha tam ti exobchix a 
Jesüs, c'uajat quetechic ti ots'ohuix 
i fariseochic ani i exobchixchic 
c'al an ts'ejcath cau binath c'al a 
Moisés. Che'necchic ma ti Jerusalén 
ani ma tim patal am bichouchic axi 
cuentalith ti Galilea ani ti Judea. 
Jaye a Јеѕӣѕ in jelthal i ya'ulchic, ani 
antsana' tin tejhua'methal in tsap 
a Dios. 18 Tam ulits talchic i inic in 
chi'thal i tsambe al i tseyte' tat. In 
le' quin otha' tin al an ata ani quin 
mo'ca' tin tamet a Jesús. 1? Yab in 
ejtou ni ju'ta quin otha' cum lej 
yantalam an inicchic c'uajat. Tam 
c'athiychic hualq'ui' ani in jacchi hue' 
in jujlabil an ata. Tam im pa'ba'chic 
an tsambe c'al patal an tseyte' tat, 
ani in mo'ca' tin tamet а Jesús. 
?0Tam ti a Jesús іп tsu'u antsana' in 
lej belalchic, tam in ucha' an tsambe: 

—Nan tu paculanchal a hualab. 

21Тат an exobchixchic c'al an 
ts'ejcath cau binath c'al a Moisés 
ani an fariseochic in tsalpanchal 
jahua' a Jesás antsana' in ucha' an 
tsambe. In tsalpayalchic jita' јаја’ 
abal in t'ajal ejtil max pel a Dios. 
In uluchic tin ichich abal expith a 
Dios jats in cua'al in eyaltal quim 
paculanchi in hualab an inic. 

22 Ani a Jesús in exla'its jant'ini" 
tu tsalpanchab cal jaja'chic. Jaxtam 
in ucha'chic: 

—éJale' tata'chic tin q'uibts'oth 
tsalpanchal и ey? 23 Yab q'uibat 
abal nan cu ucha' an tsambe nan tu 
paculanchal a hualab, ani yab q'uibat 
jaye cu ucha' quit ts'aquiy ani quit 
belats. 24№апа? tin Juntal patal an 
inicchic, ani c'al u eyaltal tin jelthom 
tiquin exlanchi u ey abal u cua'al jaye 
u eyaltal teje' tsabal cu paculanchi in 
hualab an inic. 

Tam a Јеѕӣѕ in ucha' an tsambe: 

— Quit ts'aquiy ca Һауа’ a tseyte' 
tatil ani quit c'alets ta q'uima". 

?5Ma tameq'ui thubat ts'acpan 
jelthachits, ani in thaya' in tseyte' 
tatil jun ti cuatsatac, ani ta c'ale tin 
quima' In lej puhuethanchal im bij a 
Dios. ?6Patal an inicchic ахі muthat 
taja' in jic'pal ani im puhuethanchal 
im bij a Dios jaye. In uluchic: 

—Xo' ojn?’ i tsu'uhuits i labith t'ajbilab. 


A Jesüs in caniyal ca ts'at'ey c'al jaja' 
a Leví 
(Mt. 9.9—13; Мг. 2.13-17) 


27 Taley talbel tam ti ne'ets ti bel 
a Јеѕӣѕ in tsu'u jun i inic quetel im 
bats'c'uhual an jalbixtalab tumin 
tin cuenta an gobierno. Pel a Leví. 
A Jesús in ucha" 

—Tiquin ts'at'enchi. 

28 Tam thubat cuble a Leví, in tala 
jilcachiquiy jahua' in t'ajalac. In 
ts'at'enchi a Jesüs. 

29 Ani talbel ts'ejcanchat a Jesús i 


, 


ts'alat c'apuxtalab tin q'uima' a Leví. 


C'uajatchic taja' quetel ti c'apul al 
an mexa yan i bats'c'ul jalbixtalab 
tumin tin cuenta an gobierno ani 
yan q'ue'at i inic. 9? Tam talchic i 
fariseo ani i exobchixchic c'al an 
ts'ejcath cau binath c'al a Moisés in 
ts'i'quiyal quin jolbiy in exobalilchic 
a Јеѕӣѕ. In ucha'chic: 

—éJale' a t'ajalchic antsana' it 
junax c'apul cal nixe’ xi bats'c'ul 
jalbixtalab tuminchic tin cuenta 
an gobierno ani c'al xi q'ue'at i 
hualbith inicchic? 

31 Toc'tsin a Jesús in ucha'chic: 

—Axi lubach an inic yab in 
yejenchal i ilalix, expith axi ya'ul 
ојпі jats in yejenchal. ??Nan іп 
che'nec cu caniy са chich c'al nana’ 
ca jic'tson c'al in hualab jitats in 
lej exlalits tin ichich abal pel i 
hualbith inic ani iba ax in tsalpayal 
pel i alhua' inic. 


Conoyab a Jesús tin cuenta am 
pabiltalab c'al an c'apnel 
(Mt. 9.14—17; Mr. 2.18-22) 


33Exom conoyabe a Jesús c'al an 
fariseochic ani c'al an exobchixchic 
c'al an ley binath c'al a Moisés 
antse* 

—éJale' и huilq'uith pabil yab u 

c'apul ani u lej ol in exobalilchic 
a Juan pujax ani in exobalil an 
fariseochic, ani tata’ a exobalilchic 
patal a q'uicha u c'apul ani yab u 
pabil? 

34Toc'tsiyatchic c'al a Jesús: 

—Yab in tomnal ca pablats yab 
ca c'aputs ax и tsa'bixchic c'al 
an tomquintalab biyat c'uajate 
an tomquinel inic. 3 Мах quim 
baju a q'uicha tixc'anenequits 
an tomquinel inic, tam ojni' in 
tomnalits ca pablatschic ani 
yab ca c'aputs. Tam nan in 
tixc'anenecaquits, tam ojni' in 
tomnal ca pablats u exobalilchic 
jaye. 

36A Jesüs in uchayechic i jalpith 

cau: 

—Yab in tomnal ca muts'iyat i 
it ts'ejcathits toltom ani c'al ca 
c'ua'chiyat i biyal toltom. Max ап? 
ca t'ajchin, u othiyab axi it. Ani 
jaye am pejach an it toltom yab 
u jilc'onal alabel c'al am biyal 
toltom. ?"Yab in tomnal ca baliyat 
al i biyal balixtalab оѓ in ja'lil an 
lab t'uthub ax u it boclinalits. Max 
ani' ca t'ajan, ne'ets ca mits'c'an an 
ot' ani ne'ets ca huac'lan am boc 
lab t'uthub. Antsana' ti ne'ets ca 
othey am balixtalab ot' ani ne'ets 
ca q'uibey am boc. ?3Jaxtam in 
tomnal ca baliyat in ja'lil an lab 
t'uthub ax u it boclinalits al i it 
balixtalab ot'. Tam ne'ets ca ohuey 
am balixtalab oť ani jaye am boc. 
3? Jitats in uts'al am biyal boc yab 
ne'ets quin le'na' axi it, cum in 
tsalpayal abal axi biyal jats axi lej 
huinat alhua". 


Putsil in exobalilchic a Jesüs c'al in 
hualil an lab em 
(Mt. 12.1—8; Mr. 2.23-28) 


Jun i sábado xe'ets a Jesüs 

junax c'al in exobalilchic al jun 
i t'ayablab lab em, ani in exobalilchic 
xe'ets im putsiyal in hualil an lab 

em. In ixiyal tin c'ubac ani in c'apal. 

?Tam uchanchic c'al an fariseochic: 
—Tata'chic ojni' a t'ajal tam 

sábado jahua' in ulal an ts'ejcath 


cau binath c'al a Moisés yab ca аја’. 


3Tam a Jesús in ucha' an 
fariseochic: 

—Hualam yab a ajiyamal jant'o 
in t'aja' a David junax c'al in 
junquilchic ti jayq'ui' tam ti c'a'il 
jaja'chic. ^Otsits јаја’ tin q'uima' a 
Dios ani in c'apchi an t'ocat pan 
axi expith u jilchinal quin c'apu am 
pale'chic. Aba ani' yab pel i pale' a 
David, in c'apchi nixe' xi pan ani 
im pitha' in junquilchic quin c'apchi 
jaye. 

5A Jesús in uchayechic апіѕе”: 

—Nana'its tin Juntal patal an 
inicchic ani u cua'al u eyaltal cu 
ulu jant'o ta ca eyentha an sábado. 


An inic axi huayenec in c'ubac 
(Mt. 12.9-14; Mr. 3.1-6) 


6 Junaque i sábado otsits a Jesús 
tin tiyopanil an Israelchic, ani 
саја” in ts'i'quiy ti exobchix. Ani 
c'uajat taja' jun i inic axi huayenec 
in huinab c'ubac. "An fariseochic 
ani c'al an exobchixchic c'al an 
ts'ejcath cau binath c'al a Moisés in 


lej tsapic co'com a Jesüs c'al in hual. 


Max quin jeltha' tam sábado an 
inic, ne'ets quin jolbiy. 3A Jesüs in 
exla'its abal antsana' tu tsalpanchab 
cal jaja'chic. Tam in ucha' an inic 
axi huayenec in c'ubac: 

—Quit ts'aquiy ani quit cubiy teje’. 

Tam ts'aquiy ani cubiy. ?Tam a 
Jesús іп conoy an fariseochic ani 
nixe' xi exobchix: 

—éJant'o tu jilalchic an ts'ejcath 
cau binath c'al a Moisés qui Гаја’ 


132 


tam sábado? ¿Qui t'aja' alhua' o qui 
саја’ yab alhua'? ¿Qui jeltha' axi 
ya'ul o qui jila' ca tsemets? 

10Тат a Jesús tocat іп теѓа] tin 
tonith axi c'uajatchic c'al јаја’, апі 
in ucha' an inic axi huayenec in 
c'ubac: 

—Xo' ca lemc'a! a c'ubac. 

In lemc'a', cum jelthachits. !! Tam 
lej tsacuy axi c'uajatchic taja’, ani 
conóx jun c'al xi jun jant'ini' ti quin 
jolbiy а Jesús. 


A Jesüs in tacuyal axi lajuj tsab tin 
abathualejilchic 
(Mt. 10.1—4; Мг. 3.13-19) 


12 Jun a q'uicha c'ale a Jesús al 
i bolchal ca olon, ani ma tats tin 
huat'a' patal an acal ti ol. 15Tam 
ti chuthenequits, in caniy ca chich 
in exobalilchic quin tacuy lajuj 
tsab jaja'chic tin abathualejil. 141m 
bijchic pel a Simón Pedro, ani a 
Andrés axi pel in ebchal a Simón. 
Pel a Jacobo, ani a Juan, ani a 
Felipe, ani a Bartolomé. !5Pel a 
Mateo, ani a Tomás, ani a Jacobo 
axi pel in tsacamil a Alfeo, ani a 
Simón axi pelac i ts'at'el cal an 
cuenel ax u bijiyab ti cananista. 
16Taley pel a Judas іп ebchal а 
Jacobo, ani jaye a Judas Iscariote 
axi ne'ets quin tsinat bina' a Jesüs 
tin c'ubac in tomolnaxilchic. 


A Јеѕӣѕ in exobchal yan i inicchic 
(Mt. 4.23-25) 


17 Taley pa'iy a Jesús ti al am 
bolchal junax c'al in exobalilchic, 
ani jilc'on al jun i pac'chal jun 
ti mulcunenequits yantalam i 
inicchic. Che'nec jaja'chic ma tim 
puhuel Judea ani ma ti Jerusalén. 

Talchic jaja' сһе'пес ma ti Tiro 
ani ti Sidón axi pel i bichouchic 
tin hualchicte'lil am pulic lejem. 
Che'necchic abal quin ats'anchi in 
cahuintal a Dios c'al a Jesüs, ani 
jaye abal ca jeltha c'al an yau'lats 
ax in cua'alchic. 18Talchic jaye и 
co'oyab c'al i at'ax teneclab, ani и 
canchinal. 19Раїа1 an ya'ulchic in 
lej le’ са tacxin c'al a Jesús, cum 
јаја’ in tala' jelthal an yau'lats с'а] 
in tsap. 


Axi culbel ani axi yab culbel 
(Mt. 5.1-12) 


20Тат in met'al a Јеѕӣѕ in 
exobalilchic ani in ucha'chic: 
—Ne'ets quit lej culbechic max a 
ats'al it ts'ejhuantal ta ichich tin 
tamet a Dios, cum tamits a Dios 
ne'ets quin t'aja' ti Ts'ale ta ichich. 
?1Ne'ets quit culbechic max a 
c'a'inchal jahua' bolith, cum tamits 
a Dios ne'ets ti pitha’. Ne'ets quit 
culbechic max it uc'nal, cum tamits 
a Dios ne'ets ti culbethanchi a 
ichich. 22Ne'ets quit culbechic max 
quit at'a ani max quit pojca cal tin 
ebal nana' u bij tin Juntal patal an 
inicchic. Ne'ets quit culbechic max 
quit ts'a'uhuat c'al i cau ani max 
quit tilibnanchat a bij tin ebal nan 
u bij. 2? Quit jum putat culbechic 
tam quim bajuhuits a q'uicha 
antsana' ti quit t'ajchin, cum tam 
quit ulits ti eb ne'ets quit pithan 
lej yan a atohual. Ca t'ila' abal 
antsana'its ti yajchiquiyame jaye im 
biyal caulomejilchic a Dios. 

241{ ts'ejhuantalchic max it rico 
c'al expith jahua' teje’ tsabal, cum 
jats expith a ejtohual ca culbetna* 
251{ ts'ejhuantalchic max a tsalpayal 

yab a yejenchal a Dios, cum talbel 
ne'ets ca ats'a' i yejenchixtalab ta 
ichich. It ts'ejhuantalchic max it 
culbel ta cuetemtal ani yab c'al 

a Dios, cum ne'ets quim baju a 
quicha ma tam quit uq'uin tin ebal 
an t'e'pintalab. ?6It ts'ejhuantalchic 
max patal an inicchic ti uchal abal 
it alhua' iniccua', cum antsana' tu 
uxnal tam ti biyalits an q'uet'ach 
caulomechic jaye. 


Qui c'anitha! ax tu tomolnal 
(Mt. 5.38-48; 712) 


27 Nan tu uchalchic axi хо’ 
tin ats'anchal, ma ca c'anitha' 
a tomolnaxil. Ma ca t'ajchi i 
alhua'talab jaye jitats ti at'al. 28Са 
conchinchi i lablinchixtalab c'al a 
Dios jitats ti quithab uchal ani jitats 
ti ts'a'uhual c'al i cau. 2 Max jita’ ti 
cuajchi ta ts'a'ub, ca huenc'onchi 
jaye axi jum poq'ue'". Max jita’ ti 
tixc'anchi a pulic coton, ca jila' ti 
tixc'anchi jaye a coton. 30 Max jita' 
ti conchi jant'ots, ca pitha'. Max jita 
ti tixc'anchi i c'alab, yab ca xijc'ath 
ucha' ti huichbanchi. ?! Jant'ini? 
tata'chic a le’ quit t'ajchin alhua’, 
antsana' ta ca t'ajchi a at inic. 

32Yab pel i lej alhua'talab max 
expith a c'anithal jitats ti c'anithal. 
Ma am pojcaxchic in c'anithal in at 
pojcax. 33Yab pel i lej alhua'talab 
max expith a t'ajchal i alhua'talab 
jitats ti t'ajchal i alhua'talab. Ma am 
pojcaxchic in t'ajchal i alhua'talab 
in at pojcax. ?^Yab pel i lej 
alhua'talab max expith a matinchal 
jita’ in ejtohual ti huichbanchi. 
Ma am pojcaxchic in matinchal 
in at pojcax. ?^Tata'chic pelits а 
uchbil ma ca c'anitha' a tomolnaxil 

ani ca t'ajchi i alhua'talab. Ca 
matinchi ani yab ca xijc'ath aychi 

ti huichbanchi. Max antsana' ta ca 
t'ajchi a at inic, tam a Dios ne'ets 

ti pithaye más yan i alhua'talab. 
Tam ojni' ne'ets quit exlachic tit 
tsacamlab c'al a t'ecat pulic Pay'lom 
Dios ti eb. Ca t'ajchi alhua' a at inic, 
cum a Dios pel i alhua' inic ma c'al 
axi yab c'ac'nax c'al јаја’ ani ma c'al 
axi pojcax jaye. ?9Jant'ini' a Tata ti 
eb in yajnanchal patal an inicchic, 
antsana'te ca yajnanchichic. 


An jolbix 
(Mt. 71-5) 

37 Yab ca jolbiychic a at inic, ani 
a Dios yab ne'ets ti jolbiy. Yab ca 
t'e'tsiychic a at inic, ani a Dios yab 
ne'ets ti t'e'tsiy. Ca paculanchi a at 
inic, ani a Dios ne'ets ti paculanchi. 
38 Ca pitha' a at inic, ani a Dios 
ne'ets ti pitha'. Ne'ets ti lej pitha' 
alhua' lejbath, ani alhua' ni'ath, ani 
alhua' thiyach, ani ma alhua' oc'at. 
C'al a lejbaxtal jant'o tit lejbanchix 
ani ca pitha' a at inic, antsana' a 
Dios jaye ne'ets ti lejbanchi ani ti 
pitha". 

3%Тат a Jesús in uchaye q'ue'at i 
jalpith cau: 

—Auxe' max in ejtohual i joc'tsi 
quin lotocna' in at joc'tsi. Hualam 
axi tsab tin eb ne'ets ca ijcan al i jol 
cum yab и tsu'ux. ^" Yab u jalunchab 
in tsalpathtal an exobchix c'al 
in tsalpathtal an exobal. Ma an 
exobal quin tala' exobnanchits 
in exobchixtal an exobchix, tam 
tiq'uele ne'ets quin ejtilnanchi in 
tsalpathtal an exobchix. 

^' Tata'chic ojni' a huat'ath t'ajchal 
ti cuenta in tsacam hualab a at 

inic, ani yab a t'ajal ti cuenta a 
pulic hualab. Ejtil max ca tsu'chi 
an tsacam amul tin hual a at inic, 
ani yab a t'ajal ti cuenta am pulic 
ге’ axi c'uajat ta cuete' hual. ^? Tata’ 
ojni' a uchal a at inic abal ti jilchi 
ca tixc'anchi an amul tin hual, 

ani yab a t'ajal ti cuenta am pulic 
te' axi ta cuete' hual. Tocat it eb 
t'ocatq'uichic. Ca oc'ox tixc'a'! am 
pulic te' ta hual, ani tam tiq'uele 
ne'ets quit tajax tsu'xinits abal ca 
tixc'anchi an tsacam amul tin hual 
a at inic. 


Exlab an te' c'al in hualil 
(Mt. 7.17-20; 12.34—35) 


43 Axi alhua' an te’ yab in ejtohual 
quim bina' i quithab hualilab, ani 
axi yab alhua' an їе’ yab in ejtohual 
quim bina' i alhua' hualilab. 

441 ex]al an їе’ c'al in hualil. Am 
bathuch yab im binal i hualilab 
lab bec, ani an t'ocnal ts'aj yab im 
binal i hualilab lab t'uthub. ^5An 
inic axi alhua' in ichich in caunal i 
alhua' cau, ani an inic axi quithab 
in ichich in caunal i quithab cau. 
Jant'inits tin lej ichich an inic, jats 
ne'ets quin ши tin hui". 


An ata axi cubat al an t'ujub ani axi 
cubat al an tsabal 
(Mt. 724-27) 

46 Tata'chic tin alq'uith bijiyalq'ui 
tin Ajatic ani yab a t'ajal jahua' nan 
tu uchal ca Раја”, ^" Nan ne'ets tu 
olchichic in ejtiltal jitats ca chich 
c'al nana' ani tiquin ats'anchi u 
cahuintal ani tiquin t'ajchi jahua' 
nan cu ucha’ quin баја’. *9Pelchic 
xe' ejtil i ts'ejcom ata ax in oc'ox 
tsaja' lej luputh ma im baju jun ti 

c'uajat i t'ujub. Tats tin mo'ca' in 
t'ujub cub abal ca tsapic cubiy an 
ata. Lej puhuey am pulic itse' ma 
an ја? im Баји in асап an ata, ani 
yab paclun an ata cum in cua'al 

in lej alhua' cub. ^3Jitats tiquin 
ats'anchi u cahuintal ani yab tiquin 
t'ajchi, jayetseq'ui ejtil i ts'ejcom 
ata. Pelchic xe' ejtil i ts'ejcom ata ax 
in eb cuba' i ata eblimq'ui an tsabal, 
ani yab in ts'ejcanchi in t'ujub cub 
an ata. Lej puhuey am pulic itse' 
ma an ja' im baju in acan an ata, 
ani tocat cuajla ani tala' paclunits 
an ata. 


A Jesüs in jelthal in tolmihual i 
capitán 
(Mt. 8.5-13) 
Talits ti exobchix a Jesüs 
c'al an iniclom, ta c'ale ti 

Capernaum. ?Taja' ti c'uajat jun i 
capitán soldado romano ax in cua'al 
in tolmihual lej c'alchith, ma hue'its 
ne'ets ca tsemets. Ani lej c'anithab 
с'а] an capitán. ?Tam tin ats'a' an 
capitán abal ta xe'ets a Jesús, in 
aba' talchic i yejtselab Israel quin 
caniy ca chich abal ca jelthanchat 
in tolmihual. ^Utey jaja'chic c'al a 
Jesús, in lej canat ucha’: 

— Pel i lej alhua' inic an capitán 
ani in tomnal tata’ ca jelthanchi 
in tolmihual. 5Jaja' lej c'anithom 
c'al am bichou Israel, ma tu 
ts'ejeanchamal huahua’ i tiyopan. 

6Тат ta c'ale а Jesüs junax c'al 

jaja'chic. Tam ti utatits ti ne'ets ca 
ulits tin q'uima' an capitán, tam an 
capitán in aba' talchic in ja'ub quin 
ucha' a Jesús antse*: 

—Ajatic, yabats ca t'aja' i t'ojlab 
quit chich, cum nan u ats'al abal 

yab и cua'al u alhua' abal tata’ quit 
otsits nan tu q'uima'" "Ani jaxtam 
nan yab in c'ale tu aliy. Bel tocat ca 
ulu i cau tata", ani ne'ets ca jeltha 

u tolmihual. ?U exlal abal jahua' 
tata' ca ulu, jats ne'ets ca t'ajan. 
Cum папа’ in abatnab c'al i oc'lec 
ani папа’ pel tin abatnom c'ali 
soldadochic. Max nan cu ucha' i 
soldado ca c'ale ju'ta, ne'ets ca lej 
c'ale. Max nan cu ucha' i soldado 
ca chich teje’, ne'ets ca lej chich. 
Max cu ucha' u tolmihual quin taja’ 
jant'ots, jats ne'ets tiquin t'ajchi. 

?In jic'pal a Jesús tam ti olchin 
abal an capitán in ши antsana*. 
Tam in met'al an inicchic axi ts'at'at 
c'al јаја’, ani in ши: 

—Lej chubax yab ju'ta u elamal 
jitats lej belom ejtil axe' xi capitán. 
Ma ni c'al an Israelchic yab u 
elamal. 

10Tam ti huichits jaja'chic 
tin q'uima' an capitán axi 
abatnamechic quin taunanchi a 
Јеѕӣѕ, tam in ela' jelthachits in 
tolmihual an capitán. 


A Jesüs in ejthal in cuitolil 
i tsemchith uxum 


1 Taley a Jesús ne'ets tihua' 
ti bichou Naín junax c'al in 
exobalilchic ani c'al yantalam 
i inicchic jaye. 12Тат ti hue'its 
utat ne'ets quim baju am bichou, 
a Јеѕӣѕ in tsu'u и ne'thab jun i 
tsemelom ca joliyat. Pel in juncats 
cuitolil i tsemchith uxum. Ani 
ne'ets junquimte an tsemchith 
uxum c'al yantalam i inicchic ax u 
c'uajilchic taja’ ti Naín. 13Тат ti a 
Jesús in tsu'u an tsemchith uxum іп 
yajnanchi, апі in ucha’: 

—Yabats quit uq'uin. 

14 Ani utey in taca' an caja jun 
ti balith an cuitol tsemelom, ani 
cubitschic an quital. Tam a Jesús in 
tauna' an tsemelom: 

— Cuitol, quit ts'aquiy. 

I5 Tam ts'acpan an cuitol axi 
tsemenecac ani in ts'i'quiy ti cau. 
Ani taley a Jesás in huat'banchi 
c'al in mim. 16Апі patal an inicchic 
axi taja' jic'tson tam tin tsu'u jahua' 
t'ajnenec, ani im puhuethanchal im 
bij a Dios. In uluchic: 

—Teje' chichits c'al huahua’ jun i 
pulic caulome. 

In uluchic jaye antse’: 

— Pel in abbil a Dios abal tucu 
tolminchi huahua' ax pel tu 
bichohuil a Dios. 

17 Ani t'iloxnanchab jat'hua' tim 
puhuel am pulic bichoulom Judea 
an labith t'ajbilab jahua' antsana' in 
t'aja' a Jesüs. 


In abatnanelilchic a Juan pujax 
(Mt. 11.2-19) 
18A Juan pujax in tso'obna'its 

jant'ini' tin t'ajamal а Jesús cum 
olchinenequits c'al in ts'at'elilchic. 
In caniy ca chich tsab jaja'chic. !9In 
aba'chic ca cale c'al а Jesús quin 
conoy max chubax jaja' ja'its pel a 
Cristo axi bijithits ne'ets ca aban ca 
chich c'al a Dios. Max yab ја јаја’, 
tam quin conoy max quin aychiye 
más jita’ ca aban. ??Ulitschic c'al a 
Jesús, ani in ucha’: 

—A Juan pujax tu abamal abal tu 
conoy max tata'its pel it Cristo ax it 
bijithits ne'ets quit aban c'al a Dios 
quit chich. Ani max iba, tam tucu 
ucha' max qui aychiye más jita' ca 
aban. 

?! Exome a Jesüs in jelthal 
yantalam i ya'ulchic. Jaye in 
canchal i at'ax teneclab an 
inicchic ani in tsu'uxmethal yan 
i joc'tsichic. ??Taley in toc'tsiy in 
abatnanelilchic a Juan: 

—Quit c'alechic ca olchi а 
Juan jahua' xohue'its a tsu'umal 
ani jahua' a ats'amal u t'ajchal 
an inicchic. U tsu'uxmethal 
an joc'tsichic ani u jelthal an 
c'uets'e'chic abal ca alhua' belats. 
U jelthal ах in cua'al i t'it' axi 
c'apux cal in anam t'u'ul. Jaye 
u ots'oxmethal an tsinechic ani 
и ejthal an tsemelomchic. Јауе и 
thajchixnanchal an ts'ejhuantalchic 
an alhua' cau. Antsana' ca olchi a 
Juan. ?3Lej culbelits jitats t'ayath 
belom c'al папа’ ani max yab и 
t'apchinal im belomtal. 

?^Tam ti c'alets in abatnanelilchic 
a Juan, tam a Jesüs in ts'i'quiy quin 
t'iloxnanchi an inicchic a Juan, ani 
in conoyal antse*: 

—éJant'o tam inic a tsalpay ne'ets 
ca tsu'uchic tam it c'ale са tsu'u a 
Juan tihua' ti al an joltam? Hualam 
a tsalpay ne'ets ca tsu'u i inic axi 
palulul ejtil i pacáb tam juchuyab 
c'al an ic. 22 Апі max i, hualam a 
tsalpay ne'ets ca tsu'u jun i inic 
lej huinat alhua' ts'ejcath. Tata' 
ojni'chic a alhua' tso'obits abal 
axi lej huinat alhua' ts'ejcath ani 
in ts'alat huat'al tim ba' jats ax u 
c'uajil tin q'uima' i ts'ale. 28 Tiquin 
ucha' jant'o tam inic a chubax 
tsalpay ne'ets ca tsu'u max yab i 
pel i caulome c'al a Dios. Ja'its jaja' 
a Juan, ani in ey jaja' lej c'athpich 
yab ejtil axi q'ue'atchic an caulome 
c'al a Dios. ?" Jats a Juan ах u olnab 

al an T'ocat Thuchlab ax in ulal 
antse* 

Nana' in Dios ne'ets cu oc'chith 
aba' u caulomejil abal ti 
ts'ejcacanchi am bel. 

28 Мап tu uchalchic abal ja'its a 
Juan pujax axi lej c'athpich pulic 
in ey ti caulome c'al patal an inic 
axi ma xo' hua'tsinenequits. Bel 
abal ani' antsana' in ey jaja' xo' lej 
c'athpich, talbel ne'ets ca jalunchat 
c'al axi más tsipili' in ey tam a Dios 
quin t'aja' ti lej Ts'ale. 

?3 Yan i inicchic ахі c'uajat 
taja' ani ma i bats'c'ul jalbixtalab 
tumin tin cuenta an gobierno 
tam tin atsa'its jahua' antsana' in 
ulu a Jesás, im puhuethanchal 
im bij a Dios. Ja'its jaja'chic axi 
pujnenequits c'al a Juan. 9? An 
fariseochic ani axi exobchixchic c'al 
an ts'ejcath cau binath c'al a Moisés 
iba. Yab pujnenec jaja'chic c'al a 
Juan, ani antsana' im pojcanchal in 
culbetal a Dios. ?! Taley in ulu an 
Ajatic: 

—éJant'o c'al tu cu 
tejhua'methanchi in ey an inicchic 
axi хо” xe'ets tsabal? ??Pelchic ejtil 
i tsacam ax и ubat'q'ui ti al am 
plaza. Ca thajat uchan c'al in at 
ubat'chic апѓѕе”: It juchunchame 
an tsul tam ajib ani yab it bixmats. 
It yajchic ajtinchame tin q'uichajil 
an tsemelom ani yab it uq'uincua" 
33 Chich a Juan lej pabil c'al an 
c'apnel, ani a uluchic c'uajchith cal 
i at'ax teneclab. ?^Talbal папа’ tin 
Juntal patal an inicchic in chichne. 
Yab im pabil c'al an c'apnel, ani 
tocat a uluchic pel tin c'apts'uts'ma' 
ani pel tin uts'uts'ul. Pel tin 
ja'ubcua' axi bats'c'ul jalbixtalab 

tumin tin cuenta an gobierno 

ani pel tin ja'ubcua' axi exlath ti 
lej hualbith inicchic. 35Aba ап? 
antsana' u tsalpanchab nana' ani a 
Juan, bel axi tsalpathchic in alhua' 
tso'obits abal huahua' u pithnenec 
an tsalpathtalab c'al a Dios. 


A Jesús tin q'uima' jun i 
fariseo im bij Simón 
36 Cum conoyat a Jesús c'al jun 
i fariseo ca c'aputs c'al jaja", cale 
tin ашта’. Ulits taja’, ani buxcan 
ba’ an mexa. 37 Ani jun i lej 
hualbith uxum al nixe' xi bichou 
in tso'obna'its abal a Jesús ta 
c'uajat ti c'apul. Tam chich in chal 
i frasco ts'ejcath c'al i t'ujub im bij 
alabastro. T'uchat an frasco c'ali 
nihuihuiltalab. 39Utey tin tamet 
a Јеѕӣѕ in tuthu in c'ualal. Cum 
uc'nal, ijcan in ja'lil in hual tin 
асап a Jesús. Tam in huayethanchi 
c'al in xi'il. Taley in ts'uts'banchi 
in acan, tam tin jolchi an 
nihuihuiltalab. 39 Tam tin tsu'u nixe 
xi fariseo antsana' t'ajchinenequits 
a Jesús, іп cuete' tsalpaychic tin 
ichich antse’: Max axe’ xi inic pelac 
i lej chubax caulome c'al a Dios in 
exlamalac abal pel i lej hualbith 
uxum с'а1 ti chich ti tacnal. *? Tam 
uchan an fariseo c'al a Jesüs: 
—Nan u le' tu ucha' jun i cau, 
Simón. 
Toc'tsin an fariseo: 
—Tiquin ucha’, Exobchix. 
41Тат uchan c'al а Jesús: 
—Jun i inic u nenchinal i 
tumin c'al tsab i inic. C'al jun и 
nenchinal Бо’ i Бо’ inicchic i tumin 
ani c'al axi junaque u nenchinal 
tsab inic c'al lajuj i tumin. 


* 

42Cum yab in ejtohualchic quin 
jalbinchi an matith tumin, tamna' 


paculanchatits c'al an thabal tumin. 


Xo' tata' tiquin olchi jahua' nixe' xi 
tsablom axi ne'ets ti más c'anithom 
c'al an thabal tumin. 

43Toc'tsin a Simón: 

—Nan tu tsalap ne'ets ti más 
c'anithom axi paculanchatits más 
yan an tumin in ne'thal. 

Uchan cal a Jesús: 

—Chubax jahua' а ulu. 

44Татп а Jesús іп теѓа’ an uxum, 
апі in ucha' a Simón: 

— Ca t'aja' ti cuenta jahua' tin 
t'ajchamal axe’ xi uxum. Nan 
in otsits ta q'uima', ani tata’ 
yab tim pitha' i ја’ cu Раса’ п 
асап. Axe’ xi uxum tin tacchi u 
асап cal in ja'lil in hual ani tin 
huayethanchi c'al in xi'il. Tata’ 
yab tin ts'uts'bay, ani jaja' tin 
ts'uts'babanchi u асап. ^9Tata' yab 
tin jolchi i aceite tu ос”, ani јаја’ 
tin jolchi i nihuihuiltalab tu acan. 
47 Nan tu uchal abal јаја? c'al in lej 
c'anithomtal in tejhua'methamal 
abal paculanchamejits in yantalam 
hualab. Axi paculanchamejits 
lej hue' in hualab lej hue' in 
c'anithomtal. 

48Тат uchan an uxum с'а] a Jesús: 
—Nan tu paculanchamalits a 
hualab. 

49Tam axi c'uajatchic quetel c'al 
a Jesús Ба’ an mexa in ши jun c'al 
axi jun: 

—éJita' hualam axe’ xi inic abal ti 
paculanchix c'al i hualabtalab? 

SÜTam a Jesús in ucha' an uxum: 

—]t jec'onthach c'al a hualab cum 
tim belamalits. Quit c'ale ta q'uima 
c'al a ichich ts'aclalathits. 


, 

I uxumchic axi tolmix c'al a Jesüs 


Taley xe'tsitsil a Jesüs ti 

yan i bichou ani ti yan i 
cuenchalabchic іп olnal jant'ini' 
tin t'ajal a Dios ti Ts'ale. Junax 
xe'ets c'al јаја’ axi lajuj tsab іп 
abathualejil. 2 Хе’еѕ c'al јаја’ jaye 
tsab ox i uxum axi canchinenec 
i at'ax teneclab ani axi jelthame 
c'al an yau'lats. Jun pel a María 
Magdalajib axi canchinenec buc 
i at'ax teneclab. ?Q'ue'at pel a 
Juana in tomquil a Chuza axi pel in 
tolmihual an ts'ale Herodes. Q'ue'at 
pel a Susana. Xe'ets jaye hue’ yan i 
uxum ax in tolminchal a Jesüs c'al 
jahua' in cua'al. 


An jalpith cau c'al am buc'ul iyalab 
lab em 
(Mt. 13.1—9; Mr. 4.1-9) 


^Yantalam i bichouchic chich 
quin tsu'u a Jesús. Tam ti 
mulcunenequits uchanchic i jalpith 
cau antse' c'al јаја”: 

5— C'ale ti buc'ul jun i buc'ul 
iyalab lab em. Xe'ets ti buc'ul ani 
ijcan talchic i iyalab ti al am bel. 
Таја’ и q'uets'nal c'al an inicchic ani 
u c'apab c'alan ts'itsin. $Talchic i 
iyalab ijcan jaye jun ti hua'ats yan 
i t'ujub ani yab lej anmith. Таја’ 
cale ani huayts'on cum huayenec 
an tsabal. " Talchic i iyalab ijcan 
jaye jun ti hua'ats yan i q'uith. Taja' 
cale ani tala' paxq'uiyatits c'al xi 
yantalam an q'uith. 9Talchic i iyalab 
ijcan jaye jun ti alhua' an tsabal. Таја 
cale ani puhuey, ma hua'ats i асап 
im bina' in hualil ti bo' inic. Tam tin 
ulumalits axe’ xi cau a Jesús, tam in 
lej tsapic ucha' axi muthat taja'chic: 


E] 

—Jitats junat in ichich c'al nana' 
u ichich, quin lej alhua' bina' in 
xutsun c'al axe' xi cau. 


Jale' exobchix a Jesüs c'al i jalpith 
cau 
(Mt. 13.10-17; Mr. 4.10-12) 


ЭТат conoyab a Jesús c'al in 
exobalilchic abal jant'o in le' 
quin ulu nixe' xi jalpith cau c'al 
am buc'ul iyalab lab em. !? Ani 
uchanchic c'al a Jesús: 

—Tata'chic ti tso'oblinchal a Dios 
jant'ini' tin t'ajal ti Ts'ale, ani axi 
q'ue'atchic teje' ti al an mulcunel 
u olchal expith c'al i jalpith cau. 
Quin теѓа’ jaja'chic jahua' и t'ajal, 
ani ejtil max tam yab in lej tsu'tal. 
Quin ots'ohuiy in cahuintal a Dios 
jahua' u olchal, ani ejtil max tam 
yab in lej ats'al. 


Jesüs in lejquinchal an cau tin 
cuenta an buc'ul iyalab lab em 
(Mt. 13.18—23; Мг. 4.13-20) 


^1 Хо’ nan ne'ets tu olchichic 
jant'o in le’ quin ши nixe’ xi jalpith 
cau. An iyalab lab em jats ejtil in 
cahuintal a Dios. 12Ап iyalab axi 
ijcanenec al am bel jats ejtil an 
inic axi quin ats'anchi in cahuintal 
a Dios ani ca tixc'anchat c'al an 
teneclab. Yab u jilchinal quim 


bela' ani ca jec'ontha c'al in hualab. 


13 An iyalab axi ijcanenec jun ti 
hua'ats yan i t'ujub jats ejtil an 
inic axi quin ats'anchi in cahuintal 
a Dios ani quim bats'u tin ichich 
c'al i culbeltalab. Tocat cum yab 
lej luputh ibibin tin ichich, jaxtam 
yab in ohuat belal. U t'apchinal im 
belomtal tam ca yajchiquiyat tin 
ebal abal im belamal in cahuintal 

a Dios. 14Ап iyalab axi ijcanenec 
jun ti hua'ats yan i q'uith jaye 

ejtil an inic axi quin ats'anchi 

in cahuintal a Dios, ani bel in 
aynal in cuete' biyal le'nomtal. In 
xijc'ath tsalapnal an ricotalab ani 
an q'uijithtalab axi teje' tsabal. 
Antsana' u t'u'thithinchab in ichich 
c'al jahua' teje’ tsabal, ma yabats и 
lejel ca t'ayat c'uajiy in cahuintal a 
Dios tin ichich. Jaxtam yab in t'ajal 
jahua' alhua' cal a Dios ani pel ejtil 
i acan lab em axi yab im binal in 
hualil. 15Ап iyalab axi ijcanenec 
jun ti alhua' an tsabal jaye ejtil an 
inic axi quin lej alhua' ats'anchi 

in cahuintal a Dios c'al patal in 
ichich ani quin lej alhua' penonoy 
tin ichich. Jats in aynanchal c'al 

i c'aya'talab, ani in lej t'ajal jahua' 
alhua' c'al a Dios. Pel ja ejtil i acan 
lab em ax in lej binal in hualil. 


An jalpith cau c'al an tajablab 
(Mr. 4.21-25) 

16Ni jita’ yab in lec'utsiyal 
i tajablab abal ca paxq'uiyat 
o abal ca c'uajba tin alam i 
huaytalab tsey. Tocat in c'uajbal 
jun ti t'ec'at abal ca tala' tajbayat 
alta ti al an ata. '"Patal jahua’ 
xohue' u tsincacayab c'al i 
jalpith cau, talbel ne'ets ca tala' 
tejhua'methanchat ani ca tala' 
lejquinchat an inicchic. 

18 Са lej айпа”! bina'chic а xutsun 
c'al in cahuintal a Dios. Cum jitats 
in lej bats'umalits xe' tin ichich, jats 
ne'ets ca pithane más in cahuintal 
a Dios. Jitats tocat eblim im 
bats'umalits, ne'ets ca tixc'anchat 
ax in tsalpayalac abal in cua'al tin 
ichich. 

In mim ani in ebchalchic a Јеѕӣѕ 
(Mt. 12.46-50; Mr. 3.31-35) 

1? Taley ulits in mim ani in 
ebchalchic a Jesús jun ti c'uajat 
јаја’. Yab in ejtohualchic ca utey с'а] 
a Jesús, cum lej q'uits'c'omath an 
mulcunel. 2?" Tam olchinal а Jesús 
c'al jun axi taja'chic: 

—Te c'uajatchic eleb a mim ani a 
ebchalchic in le’ ti tsu'u. 

21А Jesús in toc'tsiy: 

—Jitats quin ats'anchi ani quim 
putu c'al in cahuintal a Dios, ja'its 
axi pel u mim ani pel u ebchal. 


In coythal a Јеѕӣѕ ап іс’ al am pulic 
lejem 
(Mt. 8.23-27; Mr. 4.35-41) 
22 Jun a q'uicha otsenequits 
a Jesús al jun i tan c'al in 
exobalilchic, ani in ucha'chic: 
— Cu cale tihua' ti jum poque’ am 
pulic lejem. 
Ani ta c'alechic. ?? Tihua' ne'ets 
a Јеѕӣѕ huayamath, biyat іп 
exobalilchic im belthal an tan. 
Tameq'ui thayc'an jun jic'tohual 
jun i ic' lej tsapic ti al an lejem. Ani 
ne'ets t'uchichilits an tan c'al an ja", 
ma huachiquits ca uc'tsin. ?^Tam 
ejtsintha a Jesús c'al in exobalilchic 
ani uchan: 
—Exobchix Exobchix, и 
uc'tsinalitschic. 
Tam ts'aquiy a Jesús in c'uiya 
an іс’ ani an ја’. Tameq'ui t'ajat 
cubiyits an ic' ani yabats lanq'uil 
an ја’, 25Тат a Jesús in conoy in 
exobalilchic: 
—éJale' yab tim belal? 
Ani jaja'chic tocat jiq'uel ani 
conóx antse* 

—éJita' tam inic hualam јаја’ abal 
in ejtohual quin abatna' an ic' ani 
an ja? 


Jun i inic Gadarajib ax u co'oyab c'al 
i at'ax teneclab 
(Mt. 8.28—34; Mr. 5.1-20) 


?6'Taley ulits а Jesús ani c'al in 
exobalilchic jum poq'ue' am pulic 
lejem ti tsabal Gadara axi jec'at ti 
Galilea. ?"Tam ti calejits a Jesús ti 
al an tan, utenchab c'al jun i inic 
Gadarajib axi ohuatits co'oyab c'al 
i at'ax teneclab. Xe'ets c'ot'ith ani 
u c'uajil al i jolimtalab tsemelom. 
Yabats и c'uajil al i ata. 29Utey quin 
tsu'u a Jesús, in tuthu in c'ualal tin 
tamet. An at'ax teneclab tin ichich 
in thajanthal quin thajat ucha' a 
Jesús antse*: 

—Tata'its pel it Jesús ti Tsacamil 
a t'ec'at pulic Pay'lom Dios ti eb. 
éJant'o tam eyaltalab a cua'al abal 
tiquin otsanchi? Nan tu lej canat 
uchal yab tiquin yajchiquiy. 

29 Antsana' in ulu an at'ax 
teneclab, cum uchanits c'al a Jesús 
abal ca calejits tin ichich nixe' 

xi inic. Yan i calat tam tu tsapic 
yac'unal nixe' xi inic c'al an at'ax, 
u huic'nal c'al an inicchic c'al i 
calaniyo pat'al tin c'ubac ani tin 
acan. Ani tocat in tala' t'apiyal ani 
и ne'thab еса] an at'ax teneclab ca 
c'ale al i joltam. 3" Tam conoyab an 
at'ax teneclab c'al a Jesüs: 

—éJant'o tata’ a bij? 

Toc'tsin: 

— Мапа’ и bij Legión. 

Antsana' ti toc'tsin an at'ax 
teneclab cum yan tin eb ti otsenec 
tin ichich nixe' xi inic. ?! Tam nixe' 
xi at'ax teneclabchic in lej canat 

ucha' а Јеѕӣѕ abal yab са aban ti 
al an Тири jol. ??Taja' hue’ utat 
xe'ets jun i pulic cuenel i olom 

ti ac'ul al i bolchal, ani lej canat 
uchan a Јеѕӣѕ max ca pithanchic 
an q'uij abal ca otsits tin inictal an 
olomlom. A Jesús in ucha'chic bel. 
33Tam calpanchic tin ichich nixe xi 
inic, ani otsits al nixe' xi olomlom. 
Ani taley patal an olomchic jololol 
ti c'ale ti al i cotoblom, ani ta ijcan 
ti al am pulic lejem jun ti t'ajat 
uc'tsinchic. 

*^Taley am beletnomchic c'al an 
olomlom c'ale athithil ti bichouchic 
ani ti alte' q'uimath quin olna' 
jahua' in t'ajamal a Jesús. ?5Taley 
c'ale am bichou quin tsu'u jant'o 
t'ajnenec c'al a Jesús. Ulitschic 
c'al a Jesús ani in tsu'u an inic 
canchithits an at'ax teneclabchic. 
Quetel utat c'al a Јеѕӣѕ ani 
c'ua'chimath, alhua'methachits in 
tsalap. Tam ti jiq'uey an inicchic. 
36Тат u olchinal jaja'chic cal 
ах іп oc'ox tsu'uchic jant'ini' ti 
canchinenec nixe' xi inic an at'ax 
teneclabchic. 3 Tam patal an 
Gadarajibchic іп lej ucha’ a Jesús 
abal ca lejat tixc'an tin cuenchal 
cum lej jiq'uelchic. Tam otsits a 
Jesüs al an tan ani ne'etsac ca c'ale. 
38 Ani lej canat conoyab c'al nixe’ 
xi inic axi canchinenec an at'ax 
teneclab max ca pithan an q'uij ca 
ts'at'ey c'al jaja’. Ani a Jesús tocat 
in ucha’: 

33. Quit c'ale ta q'uima' ani 
ca t'iloxna' patal jahua' a Dios ti 
t'ajchamal. 

Tam ta c'ale ani in t'iloxnachical 
tim puhuel am bichou jahua' 
t'ajchinenec c'al a Jesüs. 

In ts'ic'achil a Jairo ani an uxum ax 
in tacchi in toltomil a Jesüs 
(Mt. 9.18-26; Mr. 5.21-43) 


40Татп ti huichits a Jesús tal 
jum poq'ue' am pulic lejem, taja' 
bats'uhuat c'al i culbeltalab cum 
aychame ca huichiy. ^! Tam chich 
c'al a Jesús jun i inic im bij pel i 
Jairo ахі pel і oc'lec tin tiyopanil 
an Israelchic. In tuthu in c'ualal, 
ani in lej canat ucha' ca c'ale tin 
q'uima'. *?In cua'al in juncats 
ts'ic'achil ax in cua'al lajuj tsab 
і tamub, ani talec’. Tam cale a 
Jesús, ani cum lej ts'at'enchab c'al 
yantalam i inic lej q'uits'c'omath 
ne'ets. 

43 Ani c'uajat ti al nixe' xi cuenel 
jun i uxum ax in cua'al lajuj tsab i 
сатир yab и tajlunal ti ya'ul ta its’. 
In tala’ pacumalits an tumin ax in 
cua'alac c'al yantalam i ilalix, ani 
c'al ni jun yab ejtohuat ca jeltha. 
^^Utey tin cux a Jesús ani in tacchi 
in toltomil, ani tameq'ui t'ithpanits 
in xits'al. 

45Тат a Jesüs in conoy: 

—éJita' tin tacchi и toltomil? 

Ani раѓа! jaja'chic in ulu yab јаја”. 
Tam a Pedro ani in at abathualechic 
in ucha' a Jesüs: 

—Exobchix, ti lej pac'amnath 
q'uits'c'omayal an mulcunel ani a 
conoyale jita' ti tacchi a toltomil. 

46 A Jesús in ши: 

—Hua"ats jita’ tin tacchi и toltomil, 
cum u exla'its tu lej ichich abal 
hua"ats jita’ jelthame c'al папа’ u 
tsap. 

47 Тат chich ma t'elelel in inictal 
nixe’ xi uxum, cum in tsalpayal 
abal ne'ets ca exlajits abal jaja'its 

ax in tacchamal in toltomil a 

Jesüs. In tuthu in c'ualal tin tamet 
a Jesús. In olchi an chubaxtalab 

an mulcunel jale' tin tacchamal 

in toltomil a Jesás ani jant'ini' ti 
jelthame tameq'ui. ^9Tam uchan an 
uxum cal a Jesús: 

—Mimlab, nan tu jeltha' cum tim 
belamalits. Quit c'ale c'al a ichich 
ts'aclalathits. 

49Тат tu cahue a Jesús c'al an 
ts'at'elchic, ulits jita’ tal ma tin 
q'uima' a Jairo quin tauna' a Jairo. 
Uchan: 

—Cum tihua' tsemetsits а 
ts'ic'achil, yabats ca ucha' an 
Exobchix ca c'ale quin jeltha" 

50 Tam ti а Jesús in atsa’ antsana' 
uchan a Jairo, tam jaja' in ucha' 
jaye: 

—Yab quit jiq'uey c'al jahua' it 
uchan, tocat ca lej bela' ani ne'ets 
tu jelthanchi a ts'ic'achil. 

S' Ufitschic tin q'uima' a Jairo, 
апі tamna' a Јеѕӣѕ expith in jila' 
ca otsits a Pedro, ani a Jacobo, ani 
a Juan, ani in tata ani in mim an 
ts'ic'ach. 52Апі patal axi muthat 
al an ata in thajat uc'nanchal an 
tsemelom ts'ic'ach. Tam uchanchic 
c'al a Jesüs: 

—Yabats quit uq'uinchic, cum yab 
tsemenec an ts'ic'ach. U huayal 
expith. 

53 Са] axe’ xi cau jahua' in иш a 
Jesüs, tocat u tilibnath te'nal axi 
muthatchic cum in tso'obits abal 
chubax tsemenequits an ts'ic'ach. 
54Тат a Jesús in yac'uchi in c'ubac 
an ts'ic'ach ani іп tsapic ucha’: 

—Ts'ic'ach, quit ts'aquiy. 

55 Tameq'ui ts'acpan ejthachits. 
Ani tam a Јеѕӣѕ in ши ca pijchin an 

ts'ic'ach. 58In lej jic'pal in tata ani 
in mim an ts'ic'ach abal ejtha. Tam 
uchan jaja'chic c'al a Jesás abal 

ni jita yab quin olchi abal јаја’ in 
ejthamal an tsemelom ts'ic'ach. 


A Jesüs in abal axi lajuj tsab in 
exobalilchic ti olnom 
(Mt. 10.5-15; Mr. 6.7-13) 
A Jesüs in tamcuy axi lajuj 
tsab in exobalilchic, ani im 
pitha'chic i eyaltalab abal ti canchix 
c'al i at'ax teneclab ani ti jelthom 
c'al an ya'ulchic. ?Ne'ets quin 
aba'chic quin olnanchi an inicchic 
ап alhua' cau jant'ini' tin t'ajal a 
Dios ti Ts'ale, ani jaye quin jeltha' 
an ya'ulchic. ?In ucha'chic: 

— Quit c'alechic naptal. Yab ca 
ne'tha' i cuayablab, ni i morral, ni 
i pan, ni i tumin. Ca ne'tha' expith 
i toltom ax a ca quimits. ^Al an 
ata jun ti quit bats'uhuat, tats quit 
junini' c'uajiy ma tam ti ne'etsits 
quit cale al nixe' xi bichou. 5Мах 
jun i bichou yab ti bats'uhual, tam 
quit tixc'an taja’. Am pojoth jahuats 
ca tha'u ta acan al nixe' xi bichou, 
ca tininiy tam ne'ets quit tixc'an. 
Antsana' ta ca t'aja'chic abal quin 
alhua' tso'obna' an inicchic taja' 
abal yab alhua' in t'ajamal cum im 
pojcanchamal in cahuintal a Dios. 

6Тат ta c'ale in exobalilchic a 
Jesüs, xe'ets tsa'bibil tim patal am 
bichouchic in olnal an alhua' cau 
ani in jelthal an ya'ulchic. 


Tsemtha a Juan pujax 
(Mt. 14.1-12; Mr. 6.14-29) 
7 Aba ani' olchinenec a Herodes 
in labith t'ajbilchic a Jesús, yab in 
tequeth exla’ jita’ јаја? Cum talchic 

i inic in ulal abal a Јеѕӣѕ pel a 
Juan pujax axi tsemenecac ani xo' 
ejthachits. 9Q'ue'atchic in ulu abal 
pel a Elías axi caulome c'al a Dios ti 
jayqui' ani хо’ huichits. Q'ue'atchic 
in ulu abal a Јеѕӣѕ pel q'ue'at i 
biyal caulome c'al a Dios axi xo' 
ejthachits. ?Tam in ulu a Herodes: 

—Nana'its ах u aba' an cau ca 
muts'inchat in oc' a Juan. Апі jita 
hualam axe' xi inic ax in olchinal in 
t'ajbil? 

Ani a Herodes in lej lubal quin 


tsu'u a Jesús abal quin tequeth exla’. 


Im pijchal a Јеѕӣѕ bo' mil i inicchic 
(Mt. 14.13-21; Mr. 6.30-44; Jn. 6.114) 
10 Jun a q'uicha huichits an 
abathualechic ani in tilchi a Jesús 
jahua' in t'ajamalchic. Tam a Јеѕӣ5 
in ne'tha'chic al jun i c'uajattalab 
pil utat ti bichou Betsaida. 1 Cum 
in tso'obna'its am bichou abal 
tihua' ne'ets a Јеѕӣѕ, c'alechic yan 
ca ts'at'ey c'al jaja. A Jesús im 
bats'uchic ani іп olnanchal jant'ini 
tin t'ajal a Dios ti Ts'ale. Jaye in 
jelthal i ya'ulchic. 

12Та]еу otscanits a q'uicha, ani 
uteychic axi lajuj tsab an abathuale 
quin ucha' a Jesüs: 
— Ca ucha' an mulcunel са 
c'ale ti al i bichouchic ani ti al i 
quimathlomchic axi utat abal quin 
aliy ju'ta ca coyots ani ju'ta ca 
c'aputs. Teje' yab hua'ats jant'o quin 
c'apuchic. 

13Тат a Jesús in ucha'chic: 

—Tata'chic ca pijchi an mulcunel. 
Toc'tsin jaja'chic: 

—Expith teje' i cua'al bo' i pan ani 

tsab i to'ol. Expith max cu c'ale qui 

ts'ay'chi jant'o quin c'apu patal axe' 
xi pulic mulcunel. 

14 Ajith expith an inic pel i 
Бо’ mil. Tam a Jesús in ucha' in 
exobalilchic: 

— Ca ucha' an mulcunel ca buxcan 
ti cuenel ti cuenelchic tsab inic c'al 
lajuj. 

15 Ani antsana' ti buxcan tim 
patalchic. 16Тат a Jesús im bats'u 
axi bo' i pan ani axi tsab i to'ol. 
Tam in met'al ti eb ani im pitha' i 
c'ac'namal yan c'al a Dios. Taley in 
mu'u ani im pitha' in exobalilchic 
quin huat'banchi an mulcunel. 

17 Апі patal an mulcunel c'aputs 
ani ajhuejits. Taley in exobalilchic 
a Jesús in һауа” an јіЇс'отасһ ma 
lajuj tsab i t'ocnal t'uchichithits. 


A Pedro in olnal abal a Jesás ja'its a 
Cristo 
(Mt. 16.13-20; Мг. 8.27-29) 


18 Jun a q'uicha exom ti ol a 
Jesús, ani hue' utat ti c'uajat in 
exobalilchic. Tam ti talits ti ol in 
conoyalchic: 

—éJant'ini' hualam tin olnal an 
inicchic c'al u ey папа”? 

1? Toc'tsin jaja'chic: 

—Talchic in ulal abal tata' pel it 
Juan pujax. Talchic in ulal abal pel 
it Elías, ani hua'ats talchic in ulal 
abal pel it biyal caulome c'al a Dios 
axi xo' ejthame. 

20Тат a Jesüs in conoyalechic: 

— Апі tata'chic jant'ini' tin 
exlanchal u ey? 

Tam toc'tsin a Pedro: 

—Tata'its ojni' pel it Cristo ax it 
bijithits ne'ets quit aban c'al a Dios 
quit chich. 

In olnal a Jesús abal ne'ets ca 
tsemtha 
(Mt. 16.20-28; Mr. 8.30—9.1) 


21Тат a Jesús in lej uluth ucha’ 
in exobalilchic yab quin olchi jita' 
max jaja'its pel a Cristo. ??Jaye in 
uchayechic: 

—Nande' tin Juntal patal an 
inicchic im bijchithits quin lej 
yajchiquiyat ani quim pojca c'al 
an yejtselabchic Israel ani с'а] 
an oc'lec pale'chic ani c'al axi 
exobchixchic c'al an ts'ejcath cau 
binath c'al a Moisés. Ne'ets quin 
tsemtha ani oxchilab q'uicha ne'ets 
quin ejtha. 

23 Ani in uchaye patal axi muthat 
taja'chic: 

—Quin t'ajat jilcachiquiy in cuete' 
culbetal jitats in le' ca ts'at'ey c'al 
папа’. Aba апі max ca yajchiquiyat 
c'al an inicchic ani ma ca le'na ca 
tsemtha, bel chuthel chuthel tiquin 
ts'at'enchi. ?^Jitats in le’ expith 
quin t'aja' in cuete' culbetal, jats 
ne'ets ca q'uibey. Jitats quim bina' 
tim bæ’ c'al tu ebal папаг’, jats ne'ets 
ca jec'ontha. ?5Ni jant'o ti exbath 
max an inic quin tala' c'alna' jahua’ 
teje' tsabal ani quin q'uiba'its in 
ejattal. 26 Jitats tiquin tithenanchi u 
bij ani u cahuintal c'al an inicchic, 
папа’ ne'ets cu tithena' nixe' хі inic 
tam nan quin huichiy cu t'aja' tin 
lej Ts'ale. Nana' tin Juntal patal an 
inicchic ne'ets quim puhuethanchat 
u bij c'al u Tata ti eb tam quin 
huichiy junax c'al an t'ocat ángelchic. 
?'Lej chubax nan tu uchalchic abal 
hua'ats axi tata'chic yab ne'ets quit 
thubat tsemets, biyat ma tiquin tsu'u 
in c'uajatits tin lej Ts'ale. 

А Jesús in tejhua'methal tim Ба’ hue’ 
jalc'uthits in tejhua' inictal 
(Mt. 171-8; Мг. 9.2-8) 

28 Ma huaxic a quicha tam tin 
ulumalits a Jesús nixe’ xi cau, tam 
ti c'athiy al i ос” bolchal ca olon. In 
ne'tha' a Pedro ani a Jacobo ani a 
Juan. ?? Taja' tam ti exom ti ol a Jesús, 
tsu'tab hue’ jalc'uthits lej ts'umimil 
in hual. In toltomil lej thacninil 
ani lej maq'uiq'uil. 3? Tameq'ui tu 
tejhua'mel a Moisés ani a Elías ti 
t'ilom c'al a Jesús. 311п t'iloxnalchic 
jant'ini' ne'ets ca yajchiquiyat ani 
ca tsemtha a Jesús ti Jerusalén cum 
antsana' ti bijchithits. Таја” lej tajajal 
c'al in ts'alat tajax a Dios. 3? Aba ап? 
lej ts'ebat a Pedro ani a Jacobo ani 
a Juan, tam tin lej lamc'a'its in hual 
in tsu'u lej ts'umimil a Jesús ani ахі 
tsab i inic c'al јаја? 33 Апі tam tu 
tixc'analits taja' a Moisés ani a Elías, 
tamna' a Pedro in ucha' a Jesüs: 

—Exobchix, tequeth alhua' abal 
хо’ teje и junat c'uajatchic huahua’. 
Qui ts'ejca' ox i pathel ata, jun abal 
tata', ani jun abal a Moisés, ani jun 
abal Elías. 

Antsana' tin ulu a Pedro, cum jun 
jic'tohual yab in tso'bim jant'o quin 
más ulu. 

34Тат ti cahue a Pedro, tam 
ti pa'iy jun i mule' i tocou ti eb 
c'al ti paxq'uiq'uiyatchic. Ani lej 
jiq'uelchic tam tin tsu'tal antsana". 
35Ani al nixe' xi tocou in ats'a'chic 
и cau a Dios antse’: 

—Awxe' ja'its pel и ichich hual 
Tsacamil. Jats јаја’ ca ats'anchichic 
in cahuintal. 

36Tam ti talits nixe’ xi cau, tam 
a Pedro ani a Jacobo ani a Juan 

in tsu'u expith jilc'on a Jesüs. 
Xant'ojits a Moisés ani a Elías. Ani 
jaja'chic yab in olchal jita' jahua' 
antsana' in tsu'umal. 


A Jesús in canchal і at'ax teneclab 
jun i cuitol 
(Mt. 17.14-21; Mr. 9.14-29) 

37 Aytalab q'uicha pa'iy al am 
bolchal a Јеѕӣѕ junax c'al axi ox 
in exobalilchic, ani Ба’ am bel и 
aychab c'al yantalam i inic. 38Апі 
jun i inic taja’ in tsapic ucha’ a 
Jesüs: 

—Exobchix, tiquin t'ajchi jun 
i alhua'talab ca теѓа’ и juncats 
cuitolil. 39In cua'al i at'ax teneclab 
c'al tu ets'ey ts'ebtsinthab ani 
c'al tu lej thajanthab. Tam ta ca 
ts'ebtsinthabits, u bititil in ijil. 
401] lej ucha’ a exobalilchic tiquin 
canchinchi an at'ax teneclab, ani 
yab in ejtouchic. 

^! Tam toc'tsin a Jesús: 

—Tata'chic ojni' it lej q'uibts'oth a 
tsalap ani yab tim belal. In ohuat 
c'uajinec c'al tata'chic tu c'aya'nal, 
ani yabaye tim belamal. Tiquin 
chanchi an cuitol teje’. 

^?Tam tu chi'thabits yac'uan junil, 
ma ijca tsabal ani ts'ebtsinthab. 
Tam a Jesús in ucha' ca tixc'anits an 
at'ax teneclab c'al an cuitol, ani im 
binanchi c'al in tata tam jelthachits. 
^3 Ani patalchic an inic taja' in 
jic pal abal antsana' jelthame an 
cuitol c'al in lej tsap a Dios. 


In olnal junil a Jesús abal ne'ets са 
tsemtha 
(Mt. 17.22-23; Мг. 9.30-32) 
Jaye in exobalilchic a Jesús jic'pax 
c'al nixe' xi labith t'ajbilab ax in 

t'ajamal a Jesás. Ani uchanchic c'al 
јаја”: 

^4 —Ca lej otsits ta xutsun jahua' 
ne'ets tu ucha' ani yab ca uc'chiy. 
Nana' tin Juntal patal an inicchic 
ne'ets quim bina tin c'ubac am 
pojcax inicchic. 

45 Ani jaja'chic yab in ejtiy nixe' 
xi cau cum yabaye bijithits quin 
ejtiy, ani in ts'ejnalchic quin más 
conomichiquiye a Jesás abal ca 
lejquinchat an cau. 


Jita' axi más huinat exbath in ey 
(Mt. 18.1—5; Mr. 9.33-37) 


46 Tam in exobalilchic a Jesús in 
ts'i'quiy ti t'ilom abal jita' c'al jaja'chic 
axi más huinat exbath in ey. 4 Cum 
a Jesás in exlanchits in tsalapchic, in 
c'uajba' tin tametchic jun i tsacam. 
48'Tamna' in ucha’ in exobalilchic: 

—Max jitats quim bats'u jun i 
tsacam ejtil axe' c'al nana' u bij, 
tin mac'uchith bats'uhualne. Ani 
max jitats tiquim bats'u папа’, jaye 
in mac'uchith bats'uhual u Tata ti 
eb ax tin abamal quin chich teje' 
tsabal. Jitats c'al tata'chic axi quin 
más tsa'ca' tim ba' jats axi más 
huinat exbath in ey. 


Axi yab tomolnax 
(Mr. 9.38-40) 

49Tam uchan a Jesús c'al a Juan: 

—Exobchix, huahua' i tsu'u jun 
i inic ti canchixnanchal a bij cal 
i at'ax teneclab, ani i c'anchi cum 
yab ts'at'enec c'al huahua’. 

SPUchan c'al a Jesüs: 

—In tomnalac yab ca c'anchi, cum 
jitats yab u tomolnax c'al huahua' 
jats axi junat in ichich c'al huahua' 
i ichich. 

А Jesús in c'uiyala 
Jacobo ani a Juan 
51Тат u c'unelits in q'uijil a Jesús 
ca huichiy ti eb, ani in lej punu 
tin ichich abal ne'ets ca c'alets ti 
Jerusalén. 9?In aba' i olchixchic 
ca oc'chith c'ale tihua' ti jun i 
bichou cuentalith ti Samaria abal 
quin t'ojojonchi jun ta ca ulits 
гаја”. 5 Ani an inicchic taja' yab 
in le’ quim bats'u a Jesús, cum 
in tso'obits abal ne'ets ca c'ale 
ma tihua' ti Jerusalén. 5Сит ап 
exobalchic a Jacobo ani a Juan in 
exla'its abal yab u le'nab a Jesús 
taja’, in conoyalchic: 

—éAjatic, a le' qui conchinchi са] 
a Dios i c'amal abal ca ijcanchat 
nixe’ xi bichou ani ca t'ajat 
talabetha? Antsana' ti lej jayq'ui an 
caulome Elías in conchinchi c'al a 
Dios i c'amalcua". 

55Tam a Jesüs tocat in met'al ani 
in c'uiyath ucha'chic: 

—Tata'chic ma yab a tso'ob 
ju'ta ti che'nec а tsacunec tsalap. 
56 Nana' tin Juntal patal an inicchic 
in che’nec abal cu jec'ontha' an 
inicchic, ani yab in che'nec cu 
talabetha". 

Taley c'ale a Jesús c'al in 
exobalilchic ti pil i bichou. 


Jitats in le’ ca ts'at'ey c'al a Jesús 
(Mt. 8.19-22) 


57 Tam ti ne'ets ti belchic uchan a 
Jesüs c'al jun i inic: 
—Ajatic, nan ne'ets tu ts'at'enchi 
abal ju'tamaquits quit c'ale. 
58A Jesús in toc'tsiy: 
—An oc'chic in cua'al ар jol ju'ta 
ta ca c'uajiy ani an ts'itsinchic in 

cua'al in c'util ju'ta ta ca coyots, ani 
папа tin Juntal patal an inicchic 
ma yab и cua'al i ata ju'ta tu cu 
mo'ca' и ос’. 

59 Ani a Jesús іп ucha' junaque ахі 
c'uajat jaye taja’: 

—Tiquin ts'at'enchi. 

Ani toc'tsin jaja" 

—Ajatic, tiquin aychi ma ca 
tsemets u tata ani cu joliyits, tam 
tiquele ne'ets tu ts'at'enchi. 

$0 A Jesús in toc'tsiy: 

— Са ја’ ca joliyat an 
tsemelomchic c'al axi yab ejat c'al 
папа’ и bij, ani tata’ ma xohue' quit 
c'alets ca olna' jant'ini' tin t'ajal a 
Dios ti Ts'ale. 

81 Tam uchan a Jesús с'а] q'ue'at i 
inic taja’: 

—Ajatic, nan ne'ets tu ts'at'enchi, 
expith tiquin aychi ne'ets quin c'ale 
cu olchi ax tu q'uima' abal ne'ets tu 
ts'at'enchi. 

62 Ani uchan c'al a Jesús: 

—Yab alhua' max an xalum tsabal 
ca huenc'on quin теѓа’ tin cux tam 
in aycom an yunta, ani yab alhua' 
max an inic ax in jilchamalits a 
Dios quin баја’ ti Ts'ale tin ichich 
talbel quin met'a' tin cux ani quin 
lena’ junil im biyal xe'tsintal. 


A Jesús in tacuyal jaye ox inic 
c'al lajuj i inic ti abathuale 
1 Taley an Ajatic in tacuyal 
jaye ox inic cal lajuj i 
inic abal quin aba' tsab tin eb 
quin oc'chith tsa'biy tim patal am 
bichouchic ani an cuenchalabchic 
jun ti jaja' ne'ets talbel. ?In 
ucha'chic: 
—Lej chubax jant'ini' max 
hua'ats yan i huay' ca c'ojohuat, 

antsana' hua'ats yan i inicchic axi 
ts'ejcathits abal tiquim Беја’ папа’. 
Ani jant'ini' tam hua'ats lej hue’ an 
c'ojolchic, antsana' hua'ats lej hue’ 
jita' tiquin olnanchi u bij c'al an 
inicchic. Jant'ini' an thabal huay' 
in abal jita’ ti c'ojol, antsana' са 
conchi a Dios abal quin abayechic 
jita' tiquin olnanchi u bij. 3Ani хо’ 
tata'chic ne'ets quit c'ale tiquin 
olnanchi u bij, ani ne'ets ca tamu i 
inicchic ax u othnax ejtil i pathum 
ax u othnax c'al an corderochic. 
^Quit c'alechic naptal. Yab ca 
ne'tha' i morral, ni i tumin, ni i 
pajab. Cum lej exbath u t'ojlabil ma 
yab quit lej ohuey tit tsapnethom 
ti bel. 5An ata axi ca tsa'biy ca 
tsapnetha' axi taja'chic ani ca ucha' 
abal a le' abal ca coythanchat in 
ichich c'al im bij a Dios. 9Jaja'chic 
ne'ets ti tabatnanchi a cahuintal 
max pel i alhua' q'uimath, ani 
max i tocat ne'ets ti hualbanchi. 
7Quit jilc'onchic al juncats i ata, 
ani tats ta ca c'apu ani ca uts'a' 
jahuaquitsq'ui quit pithan. Cum 
tata'chic pel tu t'ojnalil, in tomnal 
quit pijchin. 5Jun ti quit alhua' 
bats'uhuat al jun i bichou ca c'apu 
jant'ots quit pithan. ?Ca jeltha' an 
ya'ulchic taja' ani ca olchichic abal 
hue'its ta tal a Dios quin t'aja' ti lej 
Ts'ale teje’ tsabal. 19 Max quit ulits 
ti al i bichou ani yab quit alhua' 
bats'uhuat ani yab quit ats'anchat 
a olnomtal, tam expith quit tixc'an. 
Tocat ca ucha' an inicchic axi taja’: 
1 Ne'ets qui tininiy am pojoth 

ах і tha'u ti асар ta bichohuil. 
Antsana' ta ca tso'obna'chic abal 

a pojcanchamalits in cahuintal a 
Dios. Ca lej tso'obna' abal hue'its ta 

tal a Dios quin t'aja' ti lej Ts'ale teje' 
tsabal. Antsana' ca ucha'chic. 12 Nan 
tu uchalchic abal nixe’ xi inicchic 
ne'ets ca c'athpich yajchiquiyat 

tam quim baju an q'uicha ca ts'ejca 
c'al a Dios. Ma an Sodomajibchic 
axi ti biyal yab ne'ets ca c'athpich 
yajchiquiyat jant'ini' jaja'chic axi 
yab ti bats'uhualchic. 


Am bichouchic axi jec'om c'ala 
Cristo 
(Mt. 11.20-24) 


13Ts'ejhuantal axi c'uajatchic ti 
bichou Corazín ani axi ti bichou 
Betsaida cum ne'ets ca yajchiquiyat. 
Max ti biyal u t'ajamalac ti 
bichou Tiro ani ti bichou Sidón 
an labith t'ajbilabchic axi xo' 
nan u t'ajamal ti Corazín ani ti 
Betsaida, jaja'chic jic'tsonenecac 
c'al in hualab ani huenc'onenecac 
c'al a Dios. In ca'iyamalaquits i 
toltom axi ts'ejcath c'al i thapup 
ani in majuyamalaquits tim ba' 
c'al i joltay' ti tsu'bixtalab abal 
jic'tsonenequits c'al in hualab ani 
huenc'onenequits c'al a Dios. !4Ti 
al an q'uicha tam ca ts'ejcachic 
c'al a Dios ne'ets ca c'athpich 
yajchiquiyatchic axi xo' u c'uajil ti 
Corazín ani ti Betsaida, ani axi ti 
biyal c'uajiy ti bichou Tiro ani ti 
bichou Sidón yab antsana' ne'ets ca 
c'athpich yajchiquiyat. 1 Апі axi 
xo' c'uajatchic ti Capernaum yab 
ne'ets ca otsits ti eb, tocat ne'ets ca 
jolohuat ti al an tamtsemla. 

16 Jitats quin ats'anchi in 
cahuintal u abathualejil, nana' tin 
mac'uchith ats'alne. Jitats quim 
pojca' и abathualejil, папа’ tin 
mac'uchith pojcalne. Ani jitats 

tiquim pojca' папа’, in mac'uchith 
pojcal jaye a Dios ax tin aba' teje' 
tsabal. 


U huichel c'al a Jesás axi ox 
inic c'al lajuj i abathuale 
17 Huichits axi ox inic c'al lajuj an 
abathualechic lej culbel, in ucha' an 
Ajatic: 

—Ajatic, ma i canchamal i at'ax 
teneclab cal a bij. 

18 Uchanchic c'al a Jesüs: 

—Lej chubax jahua' a ulal, cum u 
tsu'u ti eb ejtil max jolohuat eleb 
an oc'ox teneclab jun athic ejtil in 
athic an ley. 1 Nan tu pithamalits 
i tsaplabchic abal max ca q'uets'a 
i tsan ani i thiniy yab quit othna 
ta anam t'u'ul. Nan tu pithamalits 
i tsaplabchic abal ca tala' ata' an 
teneclab. ?? Yab quit culbechic 
expith cum a ejtohual ca canchi 
i at'ax teneclab, quit lej c'athpich 
culbe cum thuchathits a bij ti al 
an u tihua' ti eb jun ti a Dios in 
thuchal im bij in tsacamilchic. 


Culbel a Jesüs 
(Mt. 11.25-27; 13.16-17) 


21] ej jum putat culbethanchab in 
ichich а Jesús c'al an Espíritu Santo, 
ani ol. In ulu: 

—Nan tu puhuethanchal a bij, Tata 
ti eb, cum it thabal c'al an eb ani 
c'al an tsabal. A tsinc'onchamal a 
tsalap an inicchic ax in tsalpayal tim 
ba' abal pel i c'athpich tsalpath ani 
huit'om, ani a tejhua'methanchamal 
axi tsa'at in ichich ejtil i tsacam. 
Ojni' Tata ti eb, antsana' ta t'ajamal 
cum pel a culbetal. 

22Татп a Jesús іп ucha' in 
exobalilchic: U Tata ti eb tin 

jilchamal tu c'ubac patal jahua' 
hua'ats ti eb ani ti tsabal. Nana'its 
pel tin Tsacamil a Dios ani ni 
jitæ yab in ejtohual tiquin lej exla’ 
папа’ jant'ini' u Tata ti eb expith 
tin lej exlalits. Ani ni jita' yab in 
ejtohual quin lej exla' u Tata ti eb 
jant'ini' папа’ expith u lej exlalits. 
Expith jitats nan cu le'na' cu 
tejhua'methanchi in ey u Tata ti eb, 
jats ne'ets ti lej exlom с'а1 jaja’. 
23Тат a Jesüs in lej met'al in 
exobalilchic ani in uchaye jaja'chic 
expith: 

—Tata'chic it lej lablinchithits 
cum nan tu t'ajchamal i labith 
t'ajbilab ta lej tsu'ux hual. ?^Nan tu 
uchalchic abal ti jayq'ui' lej yan i 
caulome c'al a Dios ani yan i ts'ale 
in lej le'ac max quin tsu'uchic jaye 
an labith t'ajbilab axi xo' u t'ajal, 
ani yab in tsu'umalchic. In lej le'ac 
max quin ats'a'chic jaye an cau 
jahua' tata'chic xo' a ats'amalits, ani 
yab in ats'amalchic. 


An alhua' inic Samariajib 
25С'а]е jun ахі exobchix c'al an 
ts'ejcath cau binath c'al a Moisés 
quin tacchiquiy a Jesús. In conoy: 

—éExobchix, jant'o и yejenchal 
cu Раја’ abal quin it ejatliyat abal 
ets'ey? 

?6 A Jesús in toc'tsiy: 

—éJant'o tam uchbixtalab hua'ats 
thuchath ti al an ts'ejcath cau 
binath c'al a Moisés? éJant'ini' ti 
utha' xe' ta ejtiyal? 

27 Toc’tsin јаја”: 

— Си lej jum putat c'anitha'cua' u 
Pay'lom Diosil c'al patal u ichich, 
апі c'al patal u ejattal, ani c'al patal 
u tsap, ani c'al patal u tsalap. Jaye 

cu c'anitha' u at inic jant'ini' tu 
c'anithal tu ba'cua* 

?8'T'am toc'tsin a Jesús: 

—Lej chubax jahua' a toc'tsiyamal. 
Max ca putu c'al jahua' a ulumal 
ne'ets quit it ejatliyat abal ets'ey. 

?9 Cum nixe xi exobchix in le’ 
quin t'aja' abal yab ca tithebetha 
max yab im putumal c'al nixe' xi 
uchbixtalab, jaxtam in conoyale a 
Jesüs: 

—éJita' pel u at inic cu c'anitha"? 

3" Tam а Jesús in toc'tsiy: 

—Jun i inic tal ti Jerusalén ne'ets 
ti Jericó. Ani ti bel tats tin tamu 
i cue'chic, ma tixc'anchatits in 
toltomil. Lej huat'ath ti cuathan, ma 
jat'hua' tsemenequits ti jilan. ?! Taley 
tal jun i pale’ in tsu'u mo'ol, tocat in 
toniy ani yab huat'ey utat. ??Talbel 
tal jaye junaque i inic axi pel i levita 
ax и tolmix ti al an tiyopan, ani јаја’ 


jayetseq'ui yab in t'ajchi i alhua'talab. 


33Taley tal jaye al nixe’ xi bel jun 
i Samariajib, ani jaja' ojni' in tsu'u 
ani in yajnanchi an ts'ejhuantal 
ti mo'ol. *^Utey ani in ilaliy c'ali 
aceite ani c'al i vino, ani in huic'chi 
с'а] і toltom jun ti lej c'oloth. Ani im 
pumba' tim pun ani in ne'tha' ma 
jun ti ca coyots. Tats ti beletnanchat. 
35 Aytalab q'uicha ne'ets ca c'ale an 
Samariajib. In caltha' tsab i tumin 
denario ani im pitha' an thabal 
ata. In ucha* Tiquim beletnanchi 
nixe' xi inic, ani tam quin huichiy 
nana' ne'ets tu huichbanchiye max 
ca pacuye más a tuminal. 36 Nixe' 
xi ox i inic jahua' a tsalpayal axi lej 
c'anithom c'al an c'uathnel inic? 
37 Toc'tsin nixe’ xi exobchix: 

— Pel cal ax ti yajnanchat апі 

t'ajchin an alhua'talab. 

Tam uchan c'al a Jesús: 
—Quit c'alets ani са tala’ 
c'anitha'chic a at inic tata' jaye. 


Tsa'bix а Јеѕӣѕ c'al a Marta 
ani c'al a María tin q'uima' 
38Taley c'ale a Jesús ti jun i 

bichou, ulits ani bats'uhuat tin 
q'uima' jun i uxum im bij Marta. 
33 C'uajat taja’ jaye a María an 
uxum ebchalab c'al a Marta. Ani a 
María jats u buxcanal utat tin acan 
a Јеѕӣѕ abal quin ats'anchi an cau 
jahua' quin опа”. 40А Marta iba, 
tocat u lej t'ojlinal c'al yan i t'ojlab. 
Taley utey a Marta in ucha' a Jesüs: 

—éAjatic, yab a t'ajal ti cuenta 
abal u ebchal tin jilchamal cu tala' 
t'aja' an t'ojlab cuetem? Ca ucha' 
tiquin tolminchi. 

АТА Jesús in toc'tsiy: 

— Marta Marta, tata' ojni' tocat it lej 
tsalpax ani it t'e'pith c'al yan i tsalap. 
4? Expith hua'ats juncats i tsalap axi 
lej huinat alhua" Jats tiquin ats'anchi 
u cahuintal. Jats xe' ax in tacuyamal 
a María, ani jahua’ im penamalits tin 
ichich yab jita' ta ca tixc'anchat. 


A Jesüs in exobchal in exobalilchic 
ti ol 
(Mt. 6.9-15; 7.7-11) 
1 Jun a q'uicha talits ti ol a 
Jesús, ani taley uchan c'al 
jun in exobalil: 

—Ajatic, tucu exobchi tu ol 
jantini' a Juan pujax in exobchi in 
exobalilchic ti ol. 

?Uchan с'а1 a Jesús: 

—Tam it ol ca ulu antse* 

I Tata ti eb i c'ac'nanchal a bij. 
Quit chich ca t'aja' tit lej Ts'ale 
teje' tsabal. 

Quin t'ajchi jaye an inicchic a 
culbetal teje’ tsabal jant'ini' 
tu lej t'ajnal a culbetal tihua' 
ti eb. 

3 Тиси pithanchi qui сари jant'ots 
i yejenchal axe' xa q'uicha. 

^ Tucu paculanchi i hualab cum i 
paculanchal jitats tucu t'ajchi 
i hualabtalab. 

Tucu lotocna' abal yab cu c'ale 
jun ti cu hualbin. 

Tucu jec'ontha' c'al an teneclab. 

5A Jesüs in uchaye in 
exobalilchic: 

— Ca t'aja' ti cuenta max jun 
tata'chic quit c'ale ts'ejel acal tin 
q'uima' a ja'ub са conchi matith 
i pan. It ultsits ani a uchalac 
antse*: Ja'ub, tiquin matinchi ox 
i pan. 9Taleleq'ui ti ulits u ja'ub 
tu q'uima' ani yab jant'o tu cu 
pijchicua*. "Ani јаја’ ti toc'tsiyalac 
antse’: Yab tiquin it'ixbetha', cum 
maputhits an hui'leb ani huahua' 
c'al i tsacamilchic u cuatsenequits 
tu huayal. Yab u ejtohual quin 
ts'aquiy tu pitha' jant'ocua'. Nan tu 
uchalchic abal max yab ca ts'aquiy 
ti pitha' abal jaja' pel a ja'ub, bel 
ne'ets ca ts'aquiy ti pitha' patal 
jahua' ca yejenchi max tocat it 
huilq'uith t'ayat conchix. *Antsana' 
nan tu uchalchic abal max jant'o 
ca lej t'ayat conchi c'al a Dios, јаја’ 
ne'ets ti pitha'. Ani jant'ots a aliyal, 
јаја’ ne'ets ti tolminchi ca ela’. Ani 
max ca tauna’, јаја’ ne'ets ti toc'tsiy. 
10 Jitats и conchix ne'ets ca pithan. 
Jitats u alim ne'ets ca tolminchat 
quin ela’. Jitats и taunom ne'ets 
ca toc'tsiyat. 11 Max a tsacamil ti 
conchal i pan yab ne'ets ca pitha' i 
t'ujub. Max ti conchal i to'ol yab 

ne'ets ca pitha' i tsan. 12Мах ti 
conchal i thac'choc' yab ne'ets ca 
pitha' i thiniy. 5Aba ma yab it lej 
alhua'chic, bel a exlal ca pitha' a 
tsacamil jahua' alhua'. Ani más 

i Tata ti eb axi lej huinat alhua' 
ne'ets quim pitha' an Espíritu Santo 
jitats ta ca conchin. 


Uxnal a Јеѕӣѕ abal pithan i eyaltalab 
c'al an teneclab 
(Mt. 12.22-30; Мг. 3.19-27) 


14А Jesüs іп canchal jun i inic an 
at'ax teneclab c'al ti mo'bethame. 
Tam ti canchinits, tam tin huit'alits 
ti cau. Ani lej jic'pax an inicchic c'al 
jahua' antsana' t'ajchinenec nixe' 
xi inic. Aba ап? jic'paxchic, bel 
hua'ats talchic i inic taja' ax in ulu: 
—Axe' xi inic in calthal an at'ax 
teneclab expith cum pithnenec 
i eyaltalab c'al an ts'ale at'ax 
teneclab a Beelzebú. 

16Que’atchic i inic taja’ in le quin 
tacchiquiy a Jesús, in ucha' quin 
t'aja' i labith t'ajbilab ti tsu'bixtalab 
max chubax in спа'а1 in tsap 
c'al a Dios ti eb. 1 Cum a Jesús 
in lej exlanchalits in tsalap, in 
toc'tsiychic antse" 

—Max i bichou ca lehuáxin ani ca 
cuete' pejéxin, ne'ets ca talabetha. 
Jaye max ca pejéxin i q'uimathchic 
ani ca buc'láxin, ne'ets ca talabetha. 
18 Ani max a Satanás quin tomolna' 
ani quin caltha' in at teneclab tin 
ichich an inic, yabats ne'ets ca 
ohuey in tsap ti abatnom tin ichich 
i inic. Antsana' nan tu uchalchic 
cum a ulumalitschic abal nan 
im pithnenec c'al a Beelzebú i 
eyaltalab tin calthom cal i at'ax 
teneclab. 1 Мах chubaxac jahua’ a 


151 


ulal, tam c'al jant'o tam eyaltalab 
tin calthal i at'ax teneclab a 
juntalchic? Jats tu tejhua'mel abal 
lejat q'uibts'othchic а tsalap. ?2?Cum 
и calthal i at'ax teneclab expith c'al 
in lej tsap a Dios, jaxtam tejhua' 
abal хо’ a Dios in t'ajalits ti Ts'ale ta 
tsu'ux hualchic. 

21 Max i tsapic inic in cua'al yan 
jant'o c'al ti quin alhua' beletna' in 
ашта’, yab jant'o ne'ets ca ejtohuat 
ca canchin tin q'uima*. ?2?Expith 
max ca chich jun axi lej c'athpich 
tsapic ani ca tala! tixc'anchat am 
beletnomtalab, ma tamits ne'ets 
ca ata. Tam ne'ets ca ejtohuat ca 
canchin jahua' in cua'al tin q'uima". 

23 Jitats yab junat in ichich са] nan 
и ichich, pel i tomolnax c'al папа’. 
Jitats yab и ts'ot'c'óxlix cal папа’ ani 
c'al an inicchic, pel i lehuáxlix. 


An at'ax teneclab axi huichiy jun ti 
calnequits 
(МЕ. 12.43-45) 


?^Tam са calejits an at'ax teneclab 
tin ichich an inic, u xe'ets ti alilil 
ju'tam ta ca coyots al i joltam. Max yab 
quin ela' ne'ets quin tsalpay ca huichiy 
junil tin ichich an inic jun ti calnequits. 
?5'Tam huichits in tsu'chal in ichich 
nixe' xi inic ejtil jun i ata axi lej alhua' 
c'uet'ot'othits ani lej ts'ejcath alabel. 
?6'Tam ne'ets ca c'ale quin chi'tha! buc 
in at at'ax teneclab axi lej c'athpich 
quithab. Tam axi huaxic u huichel ani 
u otsel tin ichich nixe' xi inic ani más 
c'athpich quithabmethanchab. 


An culbeltalab axi lej chubax 

27Тат ti cahue a Jesús c'al axi 

taja'chic, tam ti thajat uchan c'al 
jun i uxum antse* 

—Ojni' lej culbel an uxum axi c'al 
tit hua'tsin ani it yejthame. 
28 Ani а Jesús toc'tsin: 
—Jitats quin ats'anchi ani quim 
putu c'al in cahuintal a Dios jats axi 
lej culbel. 


Uchan a Jesüs quin t'aja' i labith 
tajbilab ti tsu'bixtalab 
(Mt. 12.38-42; Mr. 8.12) 
?9's'at'ate yan i inicchic c'al a 
Jesús, ani taunabe c'al јаја’ апіѕе”: 

— Cum pojcaxchic a ichich, jaxtam a 
le' abal nan tu t'ajchiye i labith t'ajbilab 
ti tsu'bixtalab c'al u ey. Yab ne'ets cu 
Саја’. Expith ca t'ila'chic jahua’ labith 
t'ajchinenec ti biyal in caulomejil a Dios 
Jonás. 3" Nix ti jayq'ui' pel i tsu'bixtalab 
abal c'al an Nínivejibchic ti biyal, ani 
jahua' ne'ets quin labith t'ajchine nana' 
tin Juntal patal an inicchic jats tata'chic 
ca Саја’ ti cuenta ti tsu'bixtalab c'al u ey. 
31Tam quim Баји an q'uicha ca ts'ejca 
an inicchic c'al a Dios, tam ne'ets ca 
cubiy ti jolbix c'al tata'chic an uxum 
ts'ale ax ti Sabá. Јаја’ ti biyal ou chich 
c'al a Salomón quin ats'anchi in tsalpath 
cahuintal, ani nana' u cahuintal lej 
c'athpich exbath yab ejtil in cahuintal 
a Salomón. ?? Ani jaye an Nínivejibchic 
axi ti biyal ne'ets ca cubiy ti jolbix c'al 
tata'chic, cum jaja'chic jic'tsonenec c'al 
in hualab ani huenc'onenec c'al a Dios 
tam ti olnanchat in cahuintal a Dios 
c'al a Jonás. An cau axi nan u olnal lej 
c'athpich exbath yab еј ax in опата] 
a Jonás, ani tata'chic xo' ma yab tim 
belchamal. 


An tajax 
(Mt. 5.15; 6.22-23) 
33Ni jita’ yab in tsinc'oyal i 
lec'utsith tajablab al i poc'te', tocat 

in c'uajbal jun ti t'ec'at abal ca 
tajbanchat jitats c'uajat ti al an 
ata. 34С'а1 a hual a tsu'talchic ап 
tajax. Max lubach a hual a ejtohual 
tiquin tajax tsu'u nana' tin tajax a 
Dios, ani max yab lubach a hual iba. 
35 Ca lej t'aja'chic ti cuenta ca co'oy 
папа’ tin tajax a Dios ta ichich апі 
iba an yic'uax. ?€Max chubax in 
c'uajat ta ichich, ni hue' yab ne'ets 
ca co'oy i yic'uax. Ani nana' ne'ets 
tu tala' tajbanchichic a tsalap ejtil 
max it lej tajbanchab c'al in tajax i 
tajablab. 


Jolbix a Jesás c'al an fariseochic ani 
c'al axi exobchixchic c'al an ts'ejcath 
cau binath c'al a Moisés 
(Mt. 23.1—36; Мг. 12.38—40; Іс. 20.45—47) 


37 Talits ti cau a Jesús, ani taley и 
caniyab c'al jun i fariseo ca c'alecua 
tin q'uima' ti c'apul. Talbel ulits 
гаја’, ani buxcan Ба’ an mexa. 38Апі 
nixe' an fariseo in t'ajal ti cuenta 
abal a Jesús ne'ets ti сарш ani yab 
in oc'ox t'acacayamal in c'ubac 
jant'ini' tin ujnamtal an Israelchic 
abal max ca tsu'tat ti t'ocat c'al 
a Dios, ani jats tu jic'pab. 39? Tam 
uchan c'al an Ajatic: 

—Tata'chic fariseo it ejtil i 
uts'umtalab axi t'acathits eleb 
ani i talap axi expith t'acathits 
tin cux ani yab alta. Ta lej ichich 
hualim it jaylom ani it quithab. 
^9]t lej macu'chic a tsalap. Yab a 
ejtiyalchic abal a Dios ax in ts'ejca' 
an inic in c'athpich le’ t'oquethach 
in ichich an inic ani yab expith 
elebq'ui. 41 Max ca ts'ejhualiy jant'o 
ca t'aja' c'al jum putat a ichich, ani 
tamna' ne'ets quit exlanchat abal 
t'oquethachits a ichich. 


, 

??]t lej ts'ejhuantal tata'chic 
fariseo c'al a eb c'ac'naxtal. A pithal 
a Dios jun i elbenax c'al tin cuenta 
an lajuj ani antsana' a t'ajal jaye c'al 
an tijtson ani c'al patal an t'ayablab 
ts'ojol, ani jahua' más exbath c'al 
a Dios yab ja a t'ajalchic. Pel a lej 
uchbil quit xe'tsin bolith ani quit 
c'anithomats ejtil a Dios c'anithom, 
ani yab expith ca pitha' a Dios jun 
cal an lajuj jahua'its a cua'al. 

431t lej ts'ejhuantal tata'chic 
fariseo. Ti al an tiyopan a le' quit 
buxcan jun tu buxcanal axi lej 
c'athpich pulic in ey an inic. A 
le'chic quit tsapnetha ti bel c'al yan 
i c'ac'naxtalab. 

^^1t lej ts'ejhuantal tata'chic 
fariseo ani ax it exobchixchic 
c'al an ts'ejcath cau binath c'al a 
Moisés, cum it eb t'ocatq'ui expith. 
Ejtil it jolimtalab tsemelom ax 
yab u tsu'tab tin al c'al an inic. 
Таја’ и xe'ets eblim an inic апі 
yab in tsu'tal alta max hua'ats i 
c'atselomtalab. 

45Tam toc'tsiyat a Jesús c'al jun i 
exobchix c'al an ts'ejcath cau binath 
c'al a Moisés antse*: 

—Exobchix, lej yajchic an cau 
jahua' i ats'amal. 

4^6 Toc'tsiyat c'al a Jesús: 

— It lej ts'ejhuantal tata'chic ax it 
exobchix c'al an ts'ejcath cau binath 
c'al a Moisés. Ejtil i quitax ax in 
quitayal in at inic c'al i quitalab lej 
alchic, antsana' tata'chic a t'ajchal an 
inicchic c'al a punc'uth exobchixtal 
lej alchic axi yab ejtohuab ca quitna. 
Ani ni jayq'ui' ni hue’ yab it quitnax 
c'al a cuete' exobchixtal. 

47 |t lej ts'ejhuantalchic cum a 
ts'ejcanchal an jolimtalab jun ti 

jolith in caulomejilchic a Dios axi 
tsemthame с'а1 a biyal juntalchic. 
48 Antsana' a tejhua'methal abal 

a tsalapchic juncuth c'al a biyal 
juntal axi tsemthomats c'al i 
caulomechic. Jaja'chic tsemthomats 
ani tata'chic it ts'ejcanchix c'al an 
jolimtalab. 

49A Dios іп ulu i cau tin cuenta in 
tsemthomtal nixe’ xi inicchic antse’: 
Ne'ets cu abchi i caulomechic 
ani i abathualechic, ani talchic 
ne'ets ca tsemtha ani talchic 
ne'ets ca othna, in ulu a Dios. 909A 
Dios ne'ets ti t'ajchi tata'chic an 
ts'ejcaxtalab, cum jayetseq'ui pel 
a mac'uchith hualab in huac'lath 
xits'al in caulomejilchic a Dios 
axi tsemthame ma tam ti ts'i'quin 
ca xe'tsin teje’ tsabal. 51Pel a 
mac'uchith hualabchic in huac'lath 
xits'al a Abel axi tsemtha ti biyal 
ani jaye in huac'lath xits'al a 
Zacarías ax a ite tsemthamal utat 
an ts'acnaxtalab tin cuenta an 
tiyopan. Jaxtam nan tu uchalchic 
ax it xo' c'uajat teje' tsabal, ne'ets 
ca bina'te i cuenta c'al a Dios c'al 
patal nixe’ xi huac'lath xits'lab. 

52 Tt lej ts'ejhuantal tata'chic ax it 
exobchix c'al an ts'ejcath cau binath 
c'al a Moisés, cum yab a tequeth 
exlanchalchic in tsalap a Dios ta 
ichich. Yab a exlanchal tata'chic, 
ani jaye yab a jilal quin exlanchi an 
inicchic ax in lej le' quin exlanchi. 

53 Тат lej tsacuy an fariseochic 
ani an exobchixchic c'al an 
ts'ejcath cau binath c'al a Moisés 
c'al jahua' antsana' in ulu а Jesús, 
ma in ts'i'quiy quin c'uiyath 
conomichiquiy c'al yan i cau. 54In 
lej t'ajchal ti cuentachic max a 

Jesüs quin ulu i q'uibts'oth cau c'al 
quin ejtou quin jolbiy. 


A Јеѕӣѕ in t'iloxnal an eb t'ocattalab 


1 Lej tamcunale yan i 

mil i inicchic, ani lej 
q'its'c'omanal ma q'uets'áxchic c'al 
in асап. Tam a Јеѕӣѕ in ucha' in 
exobalilchic: 

— Ca t'aja'chic ti cuenta yab quit 
c'ambiyat c'al an fariseochic, cum 
eb t'ocatq'ui ani in exobchixtal u 
tsinat t'ojnal ejtil an c'ac'chixtalab 
c'al an c'oye. ?Jahua' in tsinat 
t'ajal an inic ne'ets ca tala' 
tejhua'methanchat pil a q'uicha, 
ani jahua' in tsinat tsalpayal tin 
ichich ne'ets ca tso'obnanchat pil a 
quicha. Јаһиа’ tata'chic a tsinat 
t'iloxnal ta cuetemtal ne'ets quit 
tala' tso'obnanchat c'al an inicchic. 
Јаһиа’ a сие’ ulal alta ta q'uima' 
c'al an hui'leb maputh ne'ets quit 
thajat t'iloxnanchat jun ti ca tala' 
ats'an c'al patal an inicchic. 


Jita' ca ts'ejna 
(Mt. 10.28-31) 

^ Ja'ubchic, nan tu uchal yab са 
ts'ejna' a at inic, cum expith in 
ejtohual ti tsemthanchi a inictal 
ani expith ја. Nan tu uchalchic ca 
ts'ejna' a Dios, cum jaja' in ejtohual 
ti tixc'anchi a ejattal ani jaye max 
ti jolou ti al am pulic tsemla. Ојпі’ 
јаја’ jats ca ts'ejna". 

$An nujul in nujuhual bo' i 
tsacam ts'itsin c'al tsab i tsacam 
tumin. Cum a Dios lej beletnom ni 
jayq'ui' yab in uc'chiyal an tsacam 
ts'itsin. " Ani јаја” ti co'onchalits 
ajith tin junchictal a xi'il ta oc’. 
Cum a Dios lej beletnom, jaxtam 

уар ca ts'ejna' jant'o quit t'ajchin 
с'а] a at inic. Јаја’ ti tsu'tal a cua'al 
a lej c'athpich exbath ani yab ejtil 
an tsacam ts'itsin. 


Jitats quin olna' a Cristo c'al an 
inicchic 
(Mt. 10.32-33; 12.32; 10.19-20) 

8 patal jitats tiquin olnanchi u bij 
с'а] in at inic, папа’ jaye ne'ets cu 
olnanchi im bij c'al an ángelchic axi 
tihua' ti eb c'al a Dios. Nana'its pel 
tin Juntal patal an inicchic. 9Jitats 
tiquin tsinc'onchi и bij c'al in at inic, 
nana' jaye ne'ets cu tsinc'onchi im 
bij c'al an ángelchic tihua' ti eb c'al 
a Dios. 

10 Jitats tiquin quithab cahuiliy 
папа’ tin Juntal patal an inicchic 
ne'ets ca ejtohuat ca paculanchat. 
Jitats quin quithab cahuiliy an 
Espíritu Santo yab ne'ets ca ejtohuat 
ca paculanchat. 

"Tam tit binathits quit ts'ejca c'al 
i ts'ejcom cau ax ti al an tiyopan 
ani jaye c'al i oc'lecchic, yab quit 
tsalpaxin tin cuenta jant'o ne'ets 
ca ucha' o jant'ini' ti ne'ets quit 
toc'tsin. 12Ма tameq'ui an Espíritu 
Santo ne'ets ti pitha' an cau jant'o 
ca ulu. 


An ricotalab 
13 Jun i inic axi taja’ al an 
mulcunel in ucha' a Jesüs: 

—Exobchix, ca ucha' u ebchal 
abal tiquim pitha' jahua' bijithits cu 
bats'u c'al an they jilchith c'alab. 

1^Toc'tsin a Jesús: 

—Pay'lom, yab u ey tin 
ts'ejcanchix ani tim buc'chix c'al 
tata'chic. 

15Uchanaye c'al а Jesús: 

— Ca lej taja' ti cuenta yab ca 
huat'ath c'a'inchi an c'alab axi teje' 
tsabal, cum yab c'al ja ti ne'ets ca 
co'oy a ejattal it ejatlith c'al a Dios. 

16Татп a Jesús in olna' i jalpith 
cau antse" 

—C'uajatac jun i rico inic in 
cua'al lej yan i t'ayablab lej hualith. 
17Xe'ets in lej tsalpayal ju'ta ti quin 
tala' thaya' an hualilab, cum yab 
ne'ets quin tala’ аспа’ an huilte'chic 
ax in cua'al. 18Тат in cuete' ulu tin 
ichich antse': Ma xohue' и exla'its 
jahua' ne'ets cu Раја”, Ne'ets cu ijca' 
u huilte'ilchic ani cu ts'ejca' axi 
más pulic. Tats ne'ets cu tala’ thaya’ 
an hualilab. !9? C'al xi yantalom 
hualilab ne'ets cu huat'a' yan i 
tamub coyolq'ui ani culbelq'ui. 
Ne'ets tin c'apupulq'ui ani ne'ets tin 
uts'uts'ulq'ui, in ulu. 20 Ma tamna’ 
ojn} tauna c'al a Dios апѓѕе”: Tata’ 
ojni' it macu' a tsalap, cum ne'ets 
quit tsemets axe xi аса]. ¿Tam jita’ 
ne'ets quin tabatna' ax a cua'al yan 
jant'o thayach? Antsana' ti conoyat 
c'al a Dios. ?! Pel i macu' in tsalap 
jitats quin thaya' yan jant'o jahua' 
hua'ats teje' tsabal quin cuete' 
c'alna'q'ui ani ni jant'o tam c'alab 
yab in cua'al thayach tihua' ti eb 
c'al a Dios, in ulu a Jesüs. 


U beletnom a Dios c'al in 
tsacamilchic 
(Mt. 6.25-34) 
22Та]еу a Jesás in ucha' in 
exobalilchic: 

—Jaxtam nan tu uchalchic yab 
quit xe'tsin tsalpopol c'al an c'apnel 
ani c'al an toltom. ??In exbath a 
ejattal lej c'athpich yab еј in 
exbath an c'apnel, ani in exbath 

a inictal lej c'athpich yab ejtil in 
exbath an toltom. 24Са t'aja' ti 
cuentachic an c'ojchic abal yab 
u om, ani yab u c'ojol, ani yab in 
thayal јапбо ti al an huilte* Bel u 
c'apulchic, cum expith c'al a Dios 
u pijchab. A exbath tata'chic lej 
c'athpich yab ejtil in exbath an 
ts'itsin. 5Aba ma ca lej xijc'ath luba’ 
ta ba' quit t'ec'atme ts'ejel metro, ni 
abal jay yab ne'ets ca ejtou. 2 Мах 
yab a ejtohualchic ca t'aja' jahua' 
yab lej q'uibat, jolat quit xe'tsin 
tsalpopol c'al jahua' lej q'uibat. 

?! Ca t'aja'chic ti cuenta jant'ini' 
tu puhuel an huits. Yab ja tin ebal 
abal u t'ojnal ani yab tin ebal max 
u huichalac abal quin ts'ejca' tim 
bæ’. Nan tu uchalchic abal an ts'ale 
Salomón cal patal in ts'alat toltomil 
yab im baju in alabental ejtil an huits. 
28 73] a Dios jats tu ts'ejcanal an huits 
c'athpich alabel. Ti jun a q'uicha ejate 
ani ti junaque a q'uicha tsemenequits 
ani ca chican. Cum más a exbathchic 
c'al a Dios, más ne'ets ti pitha'chic an 
toltom. Tata'chic ojni' yabaye a alhua' 
belamalchic a Dios. ?? Yabats quit 
t'e'piplats c'al an c'apnel ani c'al an 
uts'nel. 9 Axi yab u exlom c'al a Dios 
jats axi xe'ets tsalpopol c'al jahua’ 
teje' tsabal. Tata'chic yab antsana' ta 
ca Гаја’, cum a cua'al a Tata ti eb ax 
in tso'obits patal jahua' a yejenchal. 
31 Expith ca junini’ jilchichic a Dios 
quin баја? ti Ts'ale ta ichich, ani 
tamna' jaja' ne'ets ti pitha'chic patal 
jahua' ca yejenchi teje' tsabal. 


An c'alab axi ti eb 
(Mt. 6.1921) 
3? Tata'chic ejtil it tsacam cuenel i 
oveja axi tu c'alchic папа”. Yab quit 

jiq'ueychic, cum a Tata ti eb in le’ 
quin баја’ ti Ts'ale ta ichich. 535 Ca 
nuju jahua' a cua'al ani ca pitha' an 
tumin an ts'ejhuantal. Ca t'aja'chic 
alhua' abal ca co'oy a c'al tihua' ti 
eb c'al a Dios. Jahua' tihua' hua'ats 
ti eb ojni' yab ne'ets ca ejtohuat ca 
cue'eyat c'al i cue' ani yab ne'ets ca 
ejtohuat ca c'apts'uhuat c'al i thum. 
34Ап c'alab axi tata'chic a tsu'talits 
lej c'athpich huinat апа”, jats 
ne'ets ca junini' tsalapna' ta ichich. 


Cu c'uajiy ts'ejcacath 

35Quit c'uajiychic lej ts'ejcacath a 
tsalap ejtil axi pel i beletnanchix ata. 
36Ip junini' aychal ca huichiy іп amu 
axi c'alnec quin tsu'u an tomquintalab. 
Tocat ca ulcan ani ca tauna, thubatq'ui 
ne'ets quin japchi an hui'leb. 3 Max 
im putuhualits c'al in uchbil ne'ets ca 
lej culbe tam ca huichiy in amu. Lej 
chubax nan tu uchalchic abal an amu 
јаја’ lej putat ne'ets quin ts'ejcacanchi 
an c'apnel am beletnanchix ata. 380јпі 
ne'ets ca lej culbe am beletnanchix ata 
max ets'ey lej ts'ejcacathits tam ca ulcan 
in amu, max ts'ejel acal o max tam 
chuthelaquits. 39 Ca t'aja' ti cuentachic 
jun i thabal ata axi otsanchat in q'uima' 
ani cue'chinenec. Max in tso'obnamalac 
jahua’ tam hora ne'etsac ca chich 
an cue" yabac huayamath ani yab 
cue'chinenecac. *? Tata'chic quit c'uajiy 
lej ts'ejcacath, cum nana' tin Juntal 
patal an inicchic ne'ets quin chi'pin lej 
jun athic tam yabchic a t'ilt'om. 


Jita' pel i abatnanchix pututh апі 
jita’ iba 
(Mt. 24.45-51) 
*' Tam conoyab a Jesús c'al a 
Pedro: 

—éAjatic, tu olchamal axe’ xi 
jalpith cau expith huahua' ax tu 
exobalil o a olchamal jaye patal axi 
muthat teje’? 

^? Toc'tsin an Ajatic: 

—An t'ojnal axi pututh ani 
tsalpath jats axi ne'ets ca 
punuhuat ti abatnanchix c'al 
xi q'ue'at in t'ojnalil an amulab, 
ma quin ulu jahua' tam hora ca 
pijchinchat. ^*Tam ca chich in 
amu, tam ne'ets ca lej culbe nixe' 
xi abatnanchix max im putuhual 
с'а] in uchbil. ^^Lej chubax nan tu 
uchalchic abal jats jaja' axi ne'ets 
ca punuhuat ti ts'ale abatnanchix 
c'al patal jahua' in cua'al in amu. 
45 Ani max yab pututh ne'ets quin 
tsalpay abal in amu ne'ets ca 
ohuey abal ca chich, ani hualam 
tocat ne'ets quin othna' ax in 
abatnalchic ani an cuthinelchic. 
Tocat ca xe'tsin c'apupulq'ui ani 
uts'uts'ulq'ui, ma ne'ets ca uts'alin. 
^6Max antsana' ca elchin c'al 
in amu tam ca chi'pin jun athic 
tam yab u aychab, tam ne'ets 
ca c'athpich yajchiquiyat ani ca 
c'uajiy jolbibith еј axi q'ue'atchic 
an inicchic yab pututh c'al in 
uchbil. 

^! An abatnanchix ax in 
exlanchits in culbetal in amu 
ani yab in t'ajchamal, jats ne'ets 
ca c'athpich yajchiquiyat. 48 Axi 
yab in exlanchi, huachic ne'ets 
ca yajchiquiyat max yab in 
t'ajchamal. Jitats pithnenec hue' 
yan in uchbil, antsana' ti quim 
bina’ an cuenta hue’ yan. Jitats 
pithnenec lej yan in uchbil, 
antsana' ti quim bina' an cuenta 
lej yan. 

I tomolnaxtalab tin ebal a Cristo 
(Mt. 10.34—36) 


491. che'nec teje’ tsabal ani 
u ts'at'elilchic ne'ets ca lej 
yajchiquiyat ejtil max ca huat'ba 
ali c'amal, ani u lej le max xohue' 
exomaquits. ??Pel и uchbil cu lej 
yajchicna'ne an yajchictalab, ani 
jats c'al tu junini' co'oyab u ichich 
ma ta ca tala' putunits nixe' xi 
yajchictalab. 5! Yab ca q'uibts'oth 
tsalpaychic max an inic ne'ets 
ca c'uajiychic jun ejet expith tin 
ebal abal nan in che'nec teje’ 
tsabal. Tu uchalchic abal ne'ets 
ca tomolnáxin tin ebal nana' u ey. 
52Ma xohue'its i q'uimath ne'ets ca 
cuete' tomolnáxin jun c'al xi jun. 
Jun ti hua'ats bo' i ejattalab hualam 
ox quin tomolna' axi tsab. 53 Ne'ets 
ca tomolna i cuitol cal in tata ani 
i tatalab c'al in cuitolil. Ne'ets ca 
tomolna i ts'ic'ach c'al in mim ani i 
mimlab c'al in ts'ic'achil. Ne'ets ca 
tomolna i al'iblab ts'ic'ach c'al in 
uxum iyam ani i uxum iyamlab c'al 
in al'ib ts'ic'ach. 


An tsu'bixtalabchic 
(Mt. 16.1—4; Мг. 8.11-13) 


54Uchane an mulcunel c'al a 
Jesüs: 

—Tam ca tsu'uchic an tocou ti 
otsel q'uicha, tamna' a ulalchic abal 
ne'ets ca ulitsits an ab tihua', ani 
chubax u ulel. 55Тат ca juchun an 
ic' tal alal, tamna' a ulalchic abal 
ne'ets ca lej cubiyits an c'ac'al, ani 
chubax и cubel. 59Tata'chic ojni' it 
lej eb tsalpathq'ui ani yab it lejat 
tsalpath ta ejattal. A tso'obchic an 
tsu'bixtalab c'al an ab ani c'al an 

c'ac'al, ani ma ni hue' yab a tso'ob 
an tsu'bixtalab axi nan и баја] cal 
in tsap a Dios ti eb. 


Ca luba' ca ts'ejcanchat an cau c'al 
an tomolnax 
(Mt. 5.25-26) 


57 ( Jale' yab a tso'obnalitschic 
quit ts'ejcacan c'al a ichich c'al a 
Dios? 58Ca t'aja'chic ti cuenta max 
it junax ne'ets c'al a tomolnaxil 
abal quit ts'ejcanchat i cau c'al an 
oc'lecchic, in tomnalac ca cuete' 
ts'ejca'chic an cau ti bel. Tam jaja' 
yab ne'ets ti ne'tha' c'al an ts'ejcom 
cau, ani yab ne'ets quit baliyat al 
an huic'axte'. 5 Nan tu uchalchic 
abal max yab ca cuete' ts'ejca' c'al 
a tomolnaxil an cau ani max quit 
baliyat al an huic’axte’, yab ne'ets 
quit thubat caltha ma ta ca quithat 
jalbiyits jahua' it uchanits ca jalbiy 
c'al an ts'ejcom cau. 


Ca jic'tsonchic an inic c'al in hualab 

1 C'uajatchic taja' talchic 
i inic c'al a Jesús in 

olchal jant'o t'ajchinenec talchic 
i Galileajib c'al in soldadojilchic 
a Pilato. Tsemthamecua'chic јаја’ 
biyat in tsemthal i co'"nelchic axi 
ne'ets ca bina ti ts'acchixtalab ti al 
an tiyopan. 

2А Jesús in ucha'chic: 

—hHualam a tsalpayalchic abal 
nixe'chic tsemthame abal cum lej 
c'athpich hualbith ani yab ejtil in 
juntalchic tim bichohuil. ?Nan tu 
uchalchic abal yab antsana". Ani ta 
patal tata'chic max yab quit jic'tson 
c'al a hualab ani yab quit huenc'on 


c'al a Dios, ne'ets са q'uiba' a ejattal. 


^Hualam a tsalpayalchic abal 

axi lajuj huaxic tsemthame tam 

ti ijcanchat an torre ti Siloé abal 
jaja'chic lej c'athpich hualbith ani 
yab ejtil axi q'ue'atchic ax u c'uajil 
ti Jerusalén. 5Nan tu uchalchic abal 
yab апіѕапа’. Ani ta patal tata'chic 
max yab quit jic'tson c'al a hualab 
ani yab quit huenc'on c'al a Dios, 
ne'ets ca q'uiba' a ejattal. 


An te' higuera axi yab hualith 


$Tam a Jesús in olchichic i jalpith 

cau antse*: 

—Jun i inic in cua'al jun i te' 
higuera t'ayathits tin tsabalil. 
C'ale quin tsu'u max in cua'alits in 
hualil, ani yab jant'o in elchi. " Tam 
uchan am beletnanchix tsabal c'al 
an thabal antse’: Oxits і tamub 
in сһе'пес cu aliy i hualilab al 
axe xi te’ higuera ani ni jayq'ui' 
yab u elchal. Ca t'aq'uiy jun t'ajat 
abal yabats quin jolat xuts'q'uiy 
an tsabal. ?Toc'tsiyat an thabal 
tsabal: Ca jilaye axe' xi tamub ani 
nan ne'ets cu xalchi an tsabal ani 
ne'ets cu jolchi i elich anam abal ca 
t'uun an tsabal. ?Lequitsq'ui max 
ca hualin tamna’, ani max i tam cu 
t'aq'uiy jun t'ajat. 


A Jesüs in jelthal jun i 
uxum axi cutul in cux 


10 Jun i sábado c'uajat a Jesús ti 
exobchix tin tiyopanil an Israelchic. 
11 Ani c'uajat taja’ jun i uxum ax 
in cua'al lajuj huaxic tamub ti 
cutulmethanchame in cux tin ebal 
abal co'oyab cal i at'ax teneclab, 
ani ni hue' yab in ejtohual ca lujcun. 
12 A Jesús in tsu'u ani in ucha’: 

—Uxum, nan ne'ets tu jeltha' са] 
an yau'lats. 

13Tam a Jesús im punchi in 
c'ubac tin inictal, ani tameq'ui t'ajat 
lujcunits in cux. Ani tamna' an uxum 
im puhuethanchal im bij a Dios. 
'^Tam tsacuy an oc'lec cal nixe xi 
tiyopan, cum jelthomats a Jesús tam 
sábado. In ucha' axi muthat taja'chic: 

—Hua'"ats асас a q'uicha cu tojon. 
Jahuaquitsq'ui tam q'uicha nixe'chic 
alhua' quit chich abal quit jeltha, ani 
expith yab quit chich tam sábado. 

15Тат toc'tsiyat c'al an Ajatic: 

— И eb t'ocatq'uichic. Мах 
huic'ath а hueyaxil o a burrojil tam 
sábado hualam max yab ne'ets ca 
ne'tha' ti uts'al eal an ја’? 16 Auxe’ 
max yab in tomnamal cu jeltha' 
tam sábado nixe' xi uxum. Pel jaja' 
in at xits'al a Abraham jant'ini' 
tata'chic, ani lajuj huaxic tamubits 
ti ya'unthame c'al a Satanás. 

"Tam tin uluhuits antsana' а 
Jesüs, tam patal in tomolnaxil 
tithebelchic. Ani aba апі, bel patal 
am bichou lej culbel c'al an labith 
t'ajbilab ax in t'ajal a Jesús. 


An jalpith cau c'al an iyalab mostaza 
(Mt. 13.31-32; Мг. 4.30—32) 


18 Тат a Jesús in ulu: 
—Ne'ets tu olchichic i jalpith cau 

jantini' tin t'ajal a Dios ti Ts'ale. 
1? Jun i inic quin t'aya' i iyalab 
mostaza tin tsabalil. Tocat ca cale ani 
ca puhueyits, tamna' an ts'itsinchic u 
che'el quin ts'ejca' in c'util ba'chic in 
c'ue'el ejtil max pel i te’. 


An jalpith cau c'al an c'ac'chixtalab 
c'al an Coye 
(Mt. 13.33) 
20 ( C73] jant'oye más i 
t'ipchixtalab cu ulu a Dios in t'ajal 

ti Ts'ale? ?1! Pel ejtil i c'ac'chixtalab 
axi quin xaluhuits an uxum 

al an c'oye, c'al ne'ets ca tala' 
puhuethajits tim puhuel an c'oye. 


An xuyat otsnab 
(Mt. 7.13-14, 21-23) 


?2 A Jesús ne'ets in aynale am bel 
ne'ets ti Jerusalén, ani u otsele ti 
exobchix alchic i tsacam bichou ani 
alchic i cuenchalab. ?3 Ani conoyab 
c'al jun i inic ti bel: 

—éAjatic, hua'ats expith tsab ox i 
inic ax u jec'onthab c'al in hualab? 

Toc'tsin a Jesús in ucha" 

?4 —pjtil i inic ax in lej lubal ca 
otsits al i xuyat otsnab, antsana' ta 
ca t'aja' abal max quit jec'ontha. 
Yan ne'ets quin lej le'na' ca 
jec'ontha, ani yab ne'ets quin ejtou. 

25Са баја’ ti cuenta max i thabal 
ata quin mapuyits an hui'leb tin 
q'uima', ani tata'chic it c'uajat eleb 
ani a le’ quit otsits. Ne'ets ca ucha’: 
Pay'lom, tucu japchi an hui'leb. Ani 
jaja' expith ne'ets ti toc'tsiychic: 
Nan yab tu exlalchic ani yab 
u tso'ob ma ju'tam it tal. 29 Ani 
tata'chic ne'ets quit toc'tsin: Cum i 
tu exlalits cum u junat c'apumath 
ani u junat uts'lamath, ani jaye it 
exobchixin al i bichohuil. 27 Ani 
јаја’ ne'ets ti toc'tsiychic: Tu lejat 
ucha'its abal yab tu exlalchic ani 
yab u tso'ob ma ju'tam it tal. Quit 
t'ajat tixc'anchic c'al папа”, cum 
pel it pojcax. Antsana' ne'ets ti 
ucha'chic an thabal ata. ??Tam 
ca tsu'uchic a Abraham ani a 
Isaac ani a Jacob ani patal an 
caulomechic otsenequits jun ti 
a Dios in t'ajal ti lej Ts'ale ani 
tata'chic tocat it jilc'onenequits 

eleb, ne'ets quit uq'uinchic ani 
ne'ets ca huech'ech'latschic a camab 
c'al an lej yajchictalab. 29 Ne'ets 

ca chich an inicchic yantalam ma 
tim puhuel an tsabal, ani ne'ets ca 
buxcan ti c'apul tin mexajil a Dios 
tam јаја’ quin taja’ ti lej Ts'ale. 30А] 
nixe' xa q'uicha ne'ets ca ajiyat ti 
pulic in ey c'al a Dios yan i inic axi 
xo' tsipilin in ey teje' tsabal, ani 
ne'ets ca ajiyat ti tsipilin in ey yan i 
inic axi xo' pulic in ey teje' tsabal. 


А Jesús in yajnanchalchic axi c'uajil 
ti Jerusalén 
(Mt. 23.37-39) 
31 №іхе’ xa q'uicha ulitse i 
fariseochic c'al a Jesús quin ucha’: 

— Quit tixc'an teje cum a Herodes 

in le' ti tsemtha* 
32A Jesüs in toc'tsiychic: 

—A Herodes pel і c'ambixma'". 
Quit c'ale ani ca ucha* Хо’ и calthal 
an at'ax teneclabchic ani u jelthal 
an ya'ulchic, ani ne'ets cu t'ajaye 
antsana' calam ani ma oxchilab 
q'uicha. Ma tam ne'ets cu tala'its 
и t'ojlabil. 53Pel и uchbil antsana' 
quin t'ojone axe' xa q'uichachic. 
Taley ne'ets quin ulits ti Jerusalén 
ani quin tsemtha taja’, cum tats 
expith ne'ets quin tsemtha tin 
caulome c'al a Dios. 

3^ Tata'chic ojn?’ ax it c'uajil ti 
Jerusalén it lej tsemthom c'al in 
caulomejilchic a Dios ani it lej cui'ix 
c'al i t'ujub c'al in abathualejilchic a 
Dios. Ejtil i pita' ax in tamcuyal in 
tsacam t'am quin c'aniy tin alcam 
in ocob, antsana' уап і calat пап и 
lej le'ac tu tamcuy ani tu c'aniy, ani 
tocat yab a le'acchic. 35Са Раја” ti 
cuentachic abal lejat jolat ne'ets ca 

jilc'on a tiyopanil. Nan tu uchalchic 
abal lej chubax yabats ne'ets tiquin 
tsu'u ma biyat tiquin olna’ antse" 
Jaja' jats axi tal abath c'al a Dios, 
ani jats axi qui puhuethanchi im 
bij. 


A Jesüs in jelthal jun i inic ax 

in cua'ali yau'lats pel i mal 

1 Cale ti c'apul jun i sábado 
a Jesús tin q'uima' i oc'lec 

fariseo, ani taja' lej tsapic met'nal 
a Jesús c'al axi q'ue'at i fariseochic 
jant'o quin баја’, 2C'uajat jaye jun i 
inic ax in cua'al i yau'lats pel i mal. 
3Tam a Jesús in conoy axi taja'chic 
an exobchix c'al an ts'ejcath 
cau binath c'al a Moisés ani an 
fariseochic: 

—éJant'o a ulalchic tu jilal an 
ts'ejcath cau qui jeltha' an ya'ul tam 
sábado? 

^Ani ma lejat yab ela' toc'tsinchic. 
Tam a Jesús in yac'uchi in c'ubac 
an ya'ul ani in jeltha'its. Tam in 
ucha' са c'alets. ?Taley tam a Jesús 
in ucha' an fariseochic: 

—Auxe' max jita' tata'chic ca ijcan 
a burrojil o a hueyaxil al i mom 
tam sábado, ani hualam yab ne'ets 
ca саа’. 

6Yab іп ejtohualchic ca toc'tsin ni 
c'al jahua". 


Axi canithchic c'al an tomquintalab 


ТА Jesüs іп tsu'tal axi chichits 
ti c'apul c'al an fariseo abal u 
buxcanalchic ti mexa jun ti bijithits 
ca buxcan axi lej huinat exbath in 
ey. Tam in ucha'chic: 

8 —Max jitats ti caniy tit c'apul 
c'al i ts'alat c'apuxtalab tin cuenta 
i tomquintalab yab quit buxcan 

jun ti bijithits ca buxcan axi lej 
huinat exbath in ey, cum hualam 
ne'ets ca ulitse jun axi más huinat 
exbath in ey axi bijithits ca buxcan 
гаја’ ?Tam ax ti canamal quit chich 
ne'ets ti ucha' quit tixc'an abal ca 
buxcan axi lej bijith, ani tata' ne'ets 
quit uchan quit buxcan c'al an 
alq'uith inicchic. Tam ojni' ne'ets 
quit tithebe. 9 Tam quit c'ale c'al 
an ts'alat c'apuxtalab quit buxcan 
c'al an alq'uith inicchic, ani hualam 
ax ti canamal ne'ets ti ucha’, ja'ub 
quit chich quit buxcan teje' jun ti 
bijithits ca buxcan axi lej huinat 
exbath in ey. Ani tam ojni' ne'ets 
quit ajiyatitste tit lej exbath. 11 Cum 
antsana'its jitats quin t'aja' lej pulic 
ne'ets ca tsa'ca, ani jitats quin tsa'ca' 
tim ba' ne'ets ca pulicmethanchat 
in ey c'al a Dios. 

12Tam a Jesús in ucha' ар fariseo 
с'а] axi ti caniyat ti c'apul: 

—Tam ne'ets ca Гаја’ і c'apuxtalab 
yab ca caniy a ja'ub, ni a at ebchal, 
ni a at xits'al, ni a at q'uimath 
axi rico, cum in ejtohualchic ti 
huichbanchi. 13 Expith ca caniy an 
ts'ejiuantal, ani an tsambe, ani an 
c'uets'e', ani an joc'tsi. ^Aba ma 
jaja'chic yab ne'ets quin ejtou ti 
huichbanchi, bel ne'ets quit culbe 
cum a Dios ne'ets ti huichbanchi 
tam jaja' quin ejtha' am pututh 
inicchic. 


An jalpith cau c'al an 
ts'alat c'apuxtalab 


15Тат uchan a Jesús c'al jun i inic 
axi quetel ti mexa: 

—Ne'ets ca lej culbe jitats са 
buxcan ti c'apul ti eb tam a Dios 
quin t'aja' ti lej Ts'ale. 


160 


16Тат a Jesús in toc'tsiy: 

—Jun i inic in caniy yantalam i 
inic ca chich ti c'apul tin q'uima' 
c'al i ts'alat c'apuxtalab. 1 Cum 
ts'ejcacathits in cua'al an c'apnel, 
tocat in aba' in t'ojnalil ca c'ale 
quin caniy axi bijithits ca chich. 

18 Ani patal jaja'chic tocat in 
ts'i'quiy quin huaynanchi jant'o. 
Jun in ulu, talele u ts'a'iy jun i 
pejach i tsabal ani u le' quin c'ale 
cu tsu'u. Ca ucha' a amu abal yab 
in ne'ets. 19 Junaque in ши, talele 
u ts'a'iy bo' i yunta i hueyax ani 
ne'ets quin c'ale cu t'ojontha' max 
alhua' са tojon. Ca ucha’ a amu 
abal yab in ne'ets. 22 Q'ue'at in ulu, 
talele in tomquinenec ani jaxtam 
yab u ejtohual quin сае c'al an 
c'apuxtalabcua'*. ?! Taley huichits 
an t'ojnal c'al in amu ani in tala' 
olchi jant'ini' ti uchnenec. Tam 

lej tsacuy an amu ani in ucha' an 
t'ojnal: Thubat quit c'ale ti al am 
pulic belchic ti al am bichou ani 
jaye ti al an tsacam belchic ax tin 
hualchicte'lil am bichou, ani ca 
chi'tha' ti c'apul an ts'ejhuantal, ani 
an tsambe, ani an c'uets'e', ani an 
joc'tsi, in ulu an amulab. ??Tam ta 
c'alets ti olchix, ani tam ti huichits 
an t'ojnal in ulu: Amu, u t'ajamal 
jahua' tin uchamal ani bel hua'atse 
i jolat ju'ta ta ca buxcan i c'apulchic. 
23Tam toc'tsiyat an t'ojnal c'al in 
amu: Xo' quit c'ale ti al i pulic 
аке’ bel апі jaye ti al i tsacam alte’ 
bel ca lej uluth ucha' ca chichits 
jitats ca ela' abal ca t'uchichits u 
ашта’. ?^Nan tu uchal abal axi 
oc'ox bijithits ca chich ti c'apul, ni 
jun yab ne'ets quin c'apu an ts'alat 
c'apuxtalab ax u ts'ejcanchamal. 

Axi ca ts'at'ey c'al a Cristo 

?5Ne'ets ts'at'at yan i inicchic 
c'al a Jesás. Tam huilq'uin ani in 
ucha'chic: 

26 —Yab in ejtohual ca ts'at'ey c'al 
nana' jitats in c'athpich c'anithal 
in tata ani in mim, o in tomquil, o 
in tsacamilchic, o in ebchalchic, 

o in uxum ebchalchic, o in cuete' 
le'nomtal. 27 Aniye jaye yab in 
ejtohual ca ts'at'ey c'al nana' jitats 
yab ts'ejcacathits ca yajchiquiyat 
ani ma ca tsemtha c'al tu ebal 
папа’. 2 Max ne'ets ca ts'ejca' i ata 
ca oc'ox tsalpay max a cua'alits an 
tumin abal ca tala’ ts'ejca". 2 Мах 
са ts'ejca' tocat in cub an ata апі 
уар ca ejtou ca tala’ ts'ejca' an 

ata, tam tocat ne'ets quit tilibna. 
39Ne'ets quin ulu an tilibnax abal 
a tuju an ata ani yab a ejtou ca 
tala' ts'ejca' tim puhuel. ?! Jaye 
max i ts'ale ne'ets ca pejéxin са] 
q'ue'at i ts'ale in tomnal quin oc'ox 
tsalpay max cal lajuj mil i soldado 
in ejtohual quin ata' an ts'ale ax 

in cua'al jun inic mil i soldado. 

32 Max quin tsalpay yab ne'ets quin 
ejtou quin ata’, tam ne'ets quin 
abchi i caulome quin ucha’ an 
tomolnax ts'ale abal ca coyotsits 
c'al an cau ani yab ca pejéxin. 

33 Antsana'its jitats c'al tata'chic yab 
it ts'ejcacathits ca tala' jilcachiquiy 
jahua' a cua'al, yab ne'ets ca ejtou 
quit ts'at'ey c'al папа”. 


Tam yabats ts'apu an at'em 
(Mt. 5.13; Mr. 9.50) 
34 An абет in cua'al in huinat 
alhua' ey tam yab tsamc'ac'ath. 
Max tsamc'ac'athits, yabats jant'o 

ti alhua'". 35Tocat ne'ets ca lejat 
huac'la ejtil i amul, ani ma yab 
ne'ets ca tabatna ni c'al an tsabal ni 
c'al i t'ayablab. Jitats junat in ichich 
c'al nana' u ichich, quin lej alhua' 
bina' in xutsun c'al axe' xi cau. 


An jalpith cau c'al an oveja axi 
q'uibenec 
(Mt. 18.10—14) 


1 Yantalam i bats'c'ul 
jalbixtalab tumin tin 
cuenta an gobierno ani axi exlath 
ti lej hualbith inicchic u che'el 
c'al a Јеѕӣѕ abal quin ats'anchi in 
cahuintal. ?Jaxtam ti tsacul an 
fariseochic ani an exobchixchic c'al 
an ts'ejcath cau binath c'al a Moisés. 
In c'uiyath uluchic tin cuenta a 
Jesús antse" 
—Nixe' xi inic im bats'uhual ani и 
junax c'apul c'al i hualbith inicchic. 
ЗТат a Jesús in t'iloxnanchichic 
jun i jalpith cau апше”: 

^— Max a cua'al Бо’ inic i oveja 
ani ca q'uibey jun jant'o ne'ets ca 
t'aja'? Auxe' max yab i ne'ets ca jila' 
axi tse' inic c'al lajuj beleu biyat 
quit c'ale са aliy axi jun q'uibenec 
ma tam ta ca ela'its. 5Апі tam ca 
ela'its ne'ets ca antha’ ta рипис’ 
c'al a ichich lej culbel. $Quit ultsits 
ta q'uima' ne'ets ca tamcuy a 
ja'ubchic ani a at q'uimathchic ani 
ca ucha’: Cu junax culbejits cum 
te u ela'its an oveja axi q'uibenec 
juncats. " Antsana' nan tu uchalchic 
abal lej c'athpich u junax culbel an 
ángelchic ti eb tam jun i hualbith 
inic ca jic'tson c'al in hualab ani ca 
huenc'on c'al a Dios, ani yab ejtil 
c'al tse’ inic c'al lajuj beleu i inic 
ax in q'uibts'oth tsalpayalq'ui pel 

i alhua' inic ani yab in yejenchal 
ca jic'tson c'al in hualab ani ca 
huenc'on c'al a Dios. 


An jalpith cau c'al an 
tumin axi q'uibenec 
8 ¿Max jun i uxum in cua'al lajuj 

i tumin ani quin q'uiba' jun jant'o 
ne'ets quin t'aja'? Auxe' max yab i 
ne'ets quin lec'utsiy an tajablab ani 
quin tala' c'uet'oy an ata ma tam 
quin ela'its. % Апі tam quin ela'its 
ne'ets quin tamcuy in ja'ubchic ani 
in at q'uimathchic quin ucha’: Cu 
junax culbejits cum te u ela'its an 
tumin ax u quibamal. 1 Апіѕапа’ 
nan tu uchalchic abal ne'ets ca 
c'athpich junax culbe an ángelchic 
tam jun i hualbith inic ca jic'tson 
c'al in hualab ani ca huenc'on c'al 
a Dios. 


An jalpith cau c'al an 
cuitol axi q'uibenec 


11A Jesús in uchaye an fariseochic 
ani an exobchixchic c'al an ts'ejcath 
cau binath c'al a Moisés апіѕе”: 

—C'uajatac jun i inic ax іп cua'al 
tsab in cuitolil. f?Uchan c'al an 
talbel cuitol: Tata, tiquim pitha' an 
c'alab jahua' bijithits ne'ets tiquim 
pitha'. Tam in tata an cuitol in 
caltha' an tumin ani im pitha' axi 
tsab in cuitolil. 13 ТѕаЬ ox a q'uicha 
tam an talbel cuitol in tala! tamcuy 
jahua' in cua'al, ani ta c'aleali 
pil bichou lej ou. Tats ti xe'tsitsil 
quithab pacucul c'al an tumin. 141а 
tala' pacuhuits. Tam hua'tsin jun 
i pulic jayil al nixe' xi bichou, ani 
lej c'a'il an cuitol. 15Тат c'ale quin 
conoy i t'ojlab, ani pithan i t'ojlab 
ti beletnanchix c'al i olom. 16Cum 

c'al ni jita' yab u pithnal ti c'apul, 
ma in le'ac quin c'apu an tsamal 
axi ne'ets quim pijchixna' c'al an 
olom. '" Tam in tsalpachiquiyal: Axi 
yan i t'ojonchix tin q'uima' u tata 
in cua'al yan jant'o quin c'apu ma 
hua'ats i jilc'omach, ani папа’ teje’ 
in tsemelits c'al an jayil. 18 Ne’ets 
quin huichiy c'al u tata cu ucha' 
abal in hualbinenequits c'al a Dios 
ani in hualbinenequits c'al jaja’. 
19 Jaxtam yabats in tomnal tiquim 
bats'u ejtil max pel tin tsacamil, 
expith tiquim bats'u ejtil max pel 
tin t'ojnalil, cu ucha’. 2? Tamna' ta 
c'ale an cuitol tin q'uima' in tata. 
Tam ti ohue ti tal, tam ti tsu'tatits 
ani lej yajnanchat c'al in tata. Tam 
athlats in tata ani im bats'u an 
cuitol c'al i muts'uc'naxtalab ani 
c'al i ts'uts'baxtalab. ?! Tam an 
cuitol in ucha' in tata: Tata, in 
hualbinenequits c'al a Dios ani in 
hualbinenequits c'al tata’. Yabats іп 
tomnal tiquim bats'u ejtil max pel 
tin tsacamil. 22АБа апі antsana' in 
ulu an cuitol, bel in tata in ucha' 
an t'ojnalchic: Ca thubat caltha' 
an huinat alhua' toltom ca alhua' 
toltomiyat an cuitol. Ca punchin tin 
c'ubac jun i anillo ani ca cay'chin 
i pajablab. 23Са chi'tha'chic an 
novillo axi alabel t'u'uthmethachits 
ani ca tsemtha'". Qui баја’ an ajib, 
cu ts'alat c'aputs. 2^Cum u cuitolil u 
tsalpay hualam max tsemetsits, ani 
iba cuchic cum xo' te ulnec ejat. U 
tsalpay hualam max q'uibenequits, 
ani iba cuchic cum xo' te c'uajat c'al 
huahua’, in ши an tatalab. Tam in 
ts'i'quiychic quin taja’ an ajib. 
25Xe'etsnenec an oc'ox cuitol ti 
t'ojnal tin tsabalil in tata, ani xo' u 

huichelits tin q'uima'. Tam ti utatits 
ne'ets ca ulits in ats'a' an t'enelchic 
апі in tsu'u exom am bixom. ?9Tam 
in caniy ca chich jun i cuitol ani 

in conoy jant'o in t'ajalchic tihuæ’. 
27 Uchan: In t'ajalchic an ajib 

cum huichits a ebchal. Cum in 
chi'thamal tim Ба’ alhua', jaxtam a 
tata in tsemthanchamal an novillo 
axi alabel t'u'uthmethachits. 28 Tam 
tsacuy an oc'ox cuitol, ma yab in 
le’ са otsits tin q'uima'. Tam c'ale 
in tata abal quin lej ucha' ca otsits. 
29 An cuitol tocat in ucha' in tata: 

A tso'obits abal yanits i tamub nan 
tu t'ojonchamal a c'al, ani ma yab 
a le' tiquim pitha' jun i chivo abal 
cu t'aja' an ajib c'al u ja'ubchic. 

Ani ni jayq'ui' yab in jec'om c'al 
tata’. 30 Nixe' xa cuitolil expith 
xe'tsitslats quithab pacucul c'al an 
tumin c'al i uxum, ani xo' huichits 
ani a tsemthanchamal an novillo 
axi alabel t'u'uthmethachits. ?! Tam 
uchan an oc'ox cuitol c'al in tata: 
Cuitol, ets'ey it c'uajat c'al nana' 
ani patal jahua' и cua'al tu с'а] 
папа’ pelits a c'alte. 3?In tomnal qui 
t'aja' an ajib ani cu lej culbe cum 

u tsalpay hualam max tsemetsits a 
ebchal, ani iba cuchic cum xo' te 
ulnec ejat. U tsalpay hualam max 
q'uibenequits, ani iba cuchic cum 
хо’ te c'uajat c'al huahua’. 


An jalpith cau c'al an t'ojonthanchix 
tumin axi yab bajuth 


1 A Јеѕӣѕ in uchaye in 
exobalilchic: 

—C'uajatac jun i rico inic in cua'al 
jun i t'ojonthanchix tumin, ani 
olchinal abal jolat pacucunchab in 
tuminal. ?Tam in caniy ca chich an 

t'ojonthanchix ani іп ucha’: Tata’ 
ojni' tin jolat pacucunchamal и 
tuminal. Tiquin huat'banchits an 
cuenta, cum yabats ne'ets tu jila’ 
tit t'ojonthanchix c'al u tuminal. 
*Tam in lej tsalpachical tin ichich: 
éJant'o ne'ets cu Гаја’ cum yabats 
ne'ets quim pithan an t'ojlab ax u 
t'ajalac? Yab in tsapnel cu t'ojonchi 
an tsabal ani in tithebel cu conchi 
i ts'ejhualixtalab. ^Xo' u tso'obits 
jant'o ne'ets cu t'aja' abal cu co'oy u 
ja'ub jita’ tiquim bats'u tin q'uima* 
5Tam in caniy ca chich ti junchic 
ax u nenchix c'al in amujac. Axi 
oc'ox chich in conoy: éJant'o 

a nenchal u amujac? 8Toc'tsin: 

U nenchal bo' inic i tambor i 
aceite. Tam uchan: Te c'uajat an 
cuenta. Thubat quit buxcan te ca 
thucha' expith tsab inic c'al lajuj 

a nenchal. "Tam conoyat junaque 
i nenchix: Апі tata' jant'o a 
nenchal u amujac? Toc'tsin: Bo' inic 
i doble an lab em jats u nenchal. 
Tam uchan: Te c'uajat an cuenta. 
Ca ts'ejca' tse’ inic i doble jats а 
nenchal. ?Aba ап? yab pututh 

c'al jahua' antsana' in t'ajamal 
nixe' xi inic t'ojonthanchixac 
tumin, bel in amujac in ulu abal 
lej tsalpath jahua' in t'ajamal c'al 
an nenchixchic. Antsana' más lej 
tsalpath axi yab exlom c'al a Dios 
c'al jahua' hua'ats teje’ tsabal, ani 
уар tsalpath axi exlomchic c'al a 
Dios c'al jahua' hua'ats ti eb c'al a 
Dios. 

Nan tu uchalchic abal jahua’ a 
cua'al teje’ ti al an hualab c'ay'lal 
ca alhua' eyentha' abal ca tolmiy an 
inicchic, ani tam ta ca taley jahua' 
hua"ats teje’ tsabal ne'ets ca co'oy a 

ja'ub c'al quit junax otsits ti eb quit 
c'uajiy abal ets'ey. 

10 Jitats quin alhua' eyentha' ax 
in cua'alits hue’, max ca pithan 
yan jayetseq'ui ne'ets quin alhua' 
eyentha'. Jitats yab quin alhua' 
eyentha' ax in cua'alits hue’, max 
ca pithan yan jayetseq'ui yab ne'ets 
quin alhua' еуепіћа”. 1! Мах yab 
ca alhua' eyentha' jahua' a Dios ti 
pithal ti al an hualab c'ay'lal, yab 
ne'ets ti pitha' jahua' lej huinat 
alhua' ti eb. 1? Max yab са alhua' 
beletna' jahua' a Dios ti pithal ca 
beletna', yab ne'ets ti pitha' jahua’ 
bijithits ne'ets ti pitha' ta lej chubax 
c'al. 

13 Yab a ejtohualchic ca co'oy tsab 
i amulab, cum ne'ets ca c'athpich 
c'anitha' axi jun ani axi jun iba. 
Ne'ets ca putu c'al in uchbixtal c'al 
axi jun ani c'al axi jun iba. Ni abal 
jay yab a ejtohual ca c'anitha' a 
Dios ani jaye ca t'ajat c'anitha' an 
tumin. 

14 An fariseochic in atsa’ abal 
antsana' in ши а Јеѕӣѕ, ani cum pel 
i lej jaylomchic c'al an tumin tocat 
in tilibnanchalq'ui. 15Тат a Jesús 
in ucha'chic: 

—Tata'chic ojn?’ c'al jahua' a t'ajal, 
expith abal a le' max quit exla tit 
alhua' inicchic c'al a at inic, ani 
a Dios jats ti lej exlanchal a lej ey 
ta ichich. Hua'ats i t'ajbilab ах и 
tsu'tab ti lej alhua' c'al an inic, ani 
с'а] a Dios и tsu'tab ti yab alhua’. 


An ts'ejcath cau binath с'а1 а 
Moisés ani an cau tin cuenta 
abal a Dios in t'ajal ti Ts'ale 


16Ма ti lej biyalits ani ma tam ti 
chichits a Juan pujax u aynab an 

ts'ejcath c'au binath c'al a Moisés 
ani in exobchixtal axi ti biyal an 
caulomechic c'al a Dios. Ani a Juan 
jats in lej olnamal abal a Dios ne'ets 
quin t'aja' ti lej Ts'ale teje' tsabal, 
ani хо’ yan i inicchic in canat lubal 
ca otsits taja’. 

17 Más thubat ne'ets ca taley an 
tsabal ani an eb, ani an ts'ejcath 
cau in cahuintal a Dios ma ni hue' 
yab ne'ets ca taley jayq'ui' ni jun i 
letra. 


A Jesüs in exobchal tin cuenta an 
jilcacaxtalab c'al i tomquilab 
(Mt. 19.1-12; Mr. 10.1-12) 

18 Jitats quin jilcacay in tomquil 
ani ca tomquin c'al q'ue'at i uxum, 
tamna' pel i uxumbe. Ani jitats ca 
tomquin c'al i uxum axi jilcacath, 
tamna' pel i uxumbe jaye. 


An rico inic ani a Lázaro 


1 Cahue a Jesús in ши: C'uajatac 
jun i rico inic ax u toltomnal c'al i 
huinat alhua' toltom ani lej ts'alat 
c'apul ti patal q'uicha. 29 C'uajatac 
jaye jun i ts'ejhuantal inic im bij 
Lázaro, ani lej t'it'lith tim puhuel in 
inictal. Hualim quetel tin hui'lebil 
tin q'uima' an rico quin aychi max ca 
pithan jant'oquitsq'ui. 21 Ma in le'ac 
max ca pithan an mu'mach pan ax in 
ijcachical an rico ba' an mexa. Tats 
tu che'el i pic'o'chic c'al ca lec'onchat 
in t'it'al a Lázaro. 22Јип a q'uicha 
tsemetsits an ts'ejhuantal, ani ne'tha 
c'al an ángelchic ca c'uajiy jun ti 
c'uajat a Abraham tin ts'alat coytal a 
Dios. Taley tsemetsits jaye an rico ani 
joliyat. 25 Ani tocat in yajchicnal ti al 
an tamtsemla. Ani ma taja' in tsu'u ou 
ti c'uajat a Abraham апі jaye a Lázaro. 

24 Ani in thajat ши: Pay'lom Abraham, 
tiquin yajnanchi. Tiquin abchi a 
Lázaro quin tsabay in ch'uchub 
c'ubac al i ja' abal ca chich tiquin 
tsamambethanchi in chum u lec'ab. 
Cum te in c'uajat tocat u lej yajchicnal 
al axe’ xi c'amal. 25 Тат uchan an 
rico c'al a Abraham: Pay'lom, са 

lej t'ila' abal a huat'amal lej alhua' 

a quicha ti tsabal ani a Lázaro in 
huat'amal lej yajchic. Xohue' a Lázaro 
lej alhua' in huat'al teje’, ani tata’ a 
huat'al lej yajchic tihua'. 26 Апі cum 
hua'ats ejtil i luputh quexat jol ts'ejel 
c'al huahua’, axi te c'uajatchic yab 

in ejtohual ca c'ale tihua' aba ani' in 
le'ac. Jaye axi tihua' c'uajatchic yab in 
ejtohual ca chich teje’. ?" Tam toc'tsin 
an rico: Pay'lom Abraham, nan tu lej 
pacabethal ca aba' a Lázaro ti olchix 
tin q'uima' и tata. ?9 Quin olchi axi 
bo' u ebchal an chubaxtalab abal yab 
ca ulits teje' al axe' xi c'uajattalab lej 
yajchic. ?? Tam uchan c'al a Abraham: 
In cua'alits a ebchalchic an u jahua' 
thuchath c'al a Moisés ani c'al an 
caulomechic c'al a Dios. Jats quin 

lej t'aja'chic ti cuenta jahua' in ulal. 
30Тос”ѕіп an rico: Pay'lom Abraham, 
max jaja'chic ca tsa'biyat c'al jita' 
pelac i tsemelom ani xo' ejthachits, 
tam ojni' ne'ets ca jic'tson c'al in 
hualabchic ani ca huenc'on с'а] a 
Dios. ?! Toc'tsin a Abraham: Max yab 
im belamalchic jahua' thuchath c'al 

a Moisés ani c'al an caulomechic c'al 
a Dios, jaye max ca ejtha i tsemelom 
yab ne'ets quim bela". 


An hualbinthom 
(Mt. 18.6—7, 21-22; Mr. 9.42) 
1 А Jesús in ucha' in 
exobalilchic: 

—Abal ju'tamq'ui ets'ey hua'ats ax 
u hualbinthom c'al in at inic, ani 
lej ts'ejhuantalchic cum ne'ets ca lej 
yajchiquiyat c'al a Dios. 2Мах jita' 
quin t'ajchi ca hualbin jun i tsacam 
axi nan tim belal, in tomnalac ca 
palchin i alchic tsa' t'ujub tin nuc' 
an hualbinthom ani ca pet'na al 
i pulic lejem ca t'ajat uc'tsin. ?Ca 
lej beletna' ta ba' abal yab quit 
hualbintha. 

—Ani max a at belom u hualbinal 
c'al tata’, ca tsapic exobchi. Max 
ca jic'tson c'al in hualab, ca 
paculanchi. ^Max ca hualbin 
buquil i calat ta q'uicha ani ti 
uchalac yabats ne'ets ca hualbin, ca 
paculanchi jaye ma buquil i calat. 


In lej tsap am belomtalab 


5Тат uchan a Jesús c'al in 
abathualejilchic: 

—Tucu tolminchi abal qui más 
beloloye a Dios. 

6A Jesús in toc'tsiychic: 

—Max a cua'al a belomtal tsipili 
ejtil i iyalab mostaza, ne'ets ca 
ejtou ca ucha' nixe' xi te' sicómoro 
ca la'uhuat ani ca c'uajba ti al am 
pulic lejem, ani ne'ets quit t'ajchin 
с'а] a Dios. 


In uchbil an t'ojnal 


7 Мах it amulab ani a t'ojnalil 
huichits ti xalum tsabal o ti beletnom 
co'nel, auxe’ max thubat ne'ets са 
ucha' ca otsits ti c'apul. $Hualam 
yab і ne'ets ca ucha' antse’: Tiquin 
ts'ejcanchi an c'apnel ani tiquin 
t'ojojonchi an mexa. Oc'ox nan ne'ets 
quin c'aputs tiq'uelte quit c'aputs. 
Antsana'its ne'ets ca ucha’. °? Auxe’ 
max ne'ets ca bing’ i c'ac'namal уап 

c'al a t'ojnalil max ti t'ajchi jahuats 

ta ca abatna*. Iba 1 Max tata'chic а 
tala' t'ajchamal jahuats ti quit abatna 
c'al a Dios, in tomnal ca ucha' a Dios 
antse*: Pel huahua’ tu t'ojnalil ani 

yab bijith tata' tucu ucha' c'ac'namal 
yan, cum expith i t'ajchamal jahua' tu 
abatnamal. Expith i putumal i uchbil. 


A Jesüs in jelthal lajuj i inic ax in 
cua'al i tit c'apux c'al in anam t'u'ul 
11 Ne'etsits a Jesús ti Jerusalén апі 

huat'ey jun ti xamlith am bichoulom 
Samaria ani am bichoulom Galilea. 
12Тат ti utatits ca ulits al i tsacam 
bichou, in tamu lajuj i inic ax in 
cua'al i tit’ c'apux c'al in anam боши]. 
Cubiychic hue’ ou. 131п thajat uluchic: 

—Exobchix Jesús, tucu yajnanchi. 

'^Tamna' a Jesús in meta'chic ani 
in ucha’: 

—Quit c'alechic tihua' са am pale’. 
Ani biyat ne'etsits c'al am pale’, tam ti 
jelthajitschic. 1Апі jun al nixe’ xi lajuj 
tam tin tsu'u abal jelthachits, huichiy 
c'al a Jesás in lej puhuethanchal im bij 
a Dios. 161п tuthu in c'ualal tin tamet 
а Jesús ani in mo'cal in hual ti tsabal 
abal quim bina' i c'ac'namal. Pel i 
Samariajib. 17 Tam a Jesús in ulu: 

—Yab i lajuj axi jelthame? ¿Juta ti 
c'uajat хо’ axi beleu? 18 Expith axe’ 

xi pil inic yab pel i Israel jats huichits 
tiquim pitha' і c'ac'namal yan? 
19 Tam uchan an inic c'al a Jesús: 

—Xo' it jelthachits cum a belamal. 
Quit cubiy ani quit c'alets. 


Tam ca chich a Dios quin баја’ ti 
Ts'ale 
(Mt. 24.23-28, 36—41) 


20Conoyab a Jesús c'al an 
fariseochic jayq'ui' hualam ti ne'ets 

quin t'aja' a Dios ti lej Ts'ale teje’ 
tsabal. Toc'tsin: 

—Xo' yab a ejtohualchic ca tsu'u 
c'al a tsu'ux hual max a Dios in 
t'ajal ti lej Ts'ale. 21 Ni jita’ yab 
ne'ets ti olchi max teje' c'uajat a 
Dios ti tejhua' Ts'ale o max tihua' 
c'uajat ti tejhua' Ts'ale. Cum xohue' 
a Dios in t'ajal ti Ts'ale teje’ tsabal 
expith tin ichich i inicchic. 

22Тат a Jesús in ucha' in 
exobalilchic: 

—Ne'ets quim Баји a quicha tam 
ne'ets ca le'na'chic tiquin tsu'u 
папа tin Juntal patal an inicchic 
in huichenequits, ani yabaye 
ne'ets tiquin tsu'u. 23 Ne'ets quit 
uchanchic: Теје’ in c'uajat o tihua' 
nana' in c'uajat. Yab ca belchi ja, 
ani yab quit c'ale ca tsu'u cum 
yab chubax nana'its. ?^Ejtil an ley 
tam u leyts'om ani u tsu'tab tim 
puhuel an c'ay'lal, antsana' папа’ 
tin Juntal patal an inicchic ne'ets 
quin tsu'tat tam quim bajuhuits 
u quichajil quin chich junil. 25X0’ 
bijithits c'al a Dios ne'ets quin oc'ox 
lej yajchiquiyat ani quim pojca c'al 
an inicchic. 26 Jant'ini' in xe'tsintal 
an inicchic tam ti lej biyalits 
xe'tsin a Noé, antsana' ne'ets 
quim baju tam utataquits папа” 
tin Juntal patal an inicchic ne'ets 
quin chich junil. ?" Ti lej biyalits 
xe'tsin an inicchic ti c'apupulq'ui 
ani ti tomquinalq'ui, ma tam tin lej 
bajuhuits an q'uicha tam ti a Noé 
otsitsits ti al am pulic tan ata. Tam 
t'ajat uc'tsin tim patalchic c'al an 
lej pulic ab. 28 Aniye jaye tam ti lej 
biyalits xe'tsin a Lot, an inicchic 
xe'tsin ti c'apupulq'ui, ti ts'a'umq'ui, 
ti nujulq'ui, ti omq'ui, ani ti 

ts'ejoomq'ui ata. 29 Ani tam ti calets 
a Lot ti al am bichou Sodoma, tam 
tu jolnalits an c'amal t'ujub tal ti eb 
ti al nixe' xi bichou Sodoma. Tam 
t'ajat tala' tsemets nixe' xi bichou. 
30Fjtil tin t'ajamal an inicchic tam 
ti xe'tsin a Noé ani tam ti xe'tsin a 
Lot, antsana' ti ne'ets quin t'aja' an 
inicchic tam utataquits nana' tin 
Juntal patal an inicchic quin chich 
junil. 

31Tam quim bajuhuits u q'uichajil 
quin chich, tam jitats c'uajat tin 
hualq'ui'lal in q'uima' ca thubat 
pa'iy, ani ma yabats ca otsits alta 
quin calthaye jahua' in cua'al. Ani 
max jita’ c'uajat tin t'ayablabil, ma 
yabats ca huichiy tin q'uima'". ?2Ca 
t'ila'chic jant'o t'ajchinenec in 
q'uimathil a Lot са] a Dios. 33Jitats 
in le’ expith quin Раја’ in cuete' 
culbetal, jats ne'ets ca q'uibey. 
Jitats quim bina' tim ba' c'al tu ebal 
папа’, jats ne'ets ca jec'ontha. 

*^Nan tu uchalchic max quin 
chich acal ani c'uajat tsab ti junax 
huayal al i huaytalab, ne'ets cu 
ne'tha' jun ani jun ne'ets ca jilc'on. 
35Max tsab i uxum c'uajat ti junax 
tse'el c'oye, ne'ets cu ne'tha' jun 
ani ne'ets ca jilc'on jun. 3% Мах 
c'uajat tsab i inic ti junax t'ojnal tin 
tsabalil, ne'ets cu ne'tha' jun ani jun 
ne'ets ca jilc'on. 

37 Tam tin ats'a'itschic antsana' an 
cau in exobalilchic a Jesús, tam іп 
conoychic: 

—éAjatic, ju'ta ti ne'ets ca t'ajan 
antsana"? 

A Јеѕӣѕ in toc'tsiychic: 

—Ju'tamits ti c'uajat i tsemelom 
биес, tats ne'ets ca tamcun an 
t'otchic. 

An tsemchith uxum ani an ts'ejcom cau 


1 A Jesüs in olchiye in 
exobalilchic q'ue'at i jalpith 

cau c'al ca exobchin abal patal in 
lej yejenchal ca ets'ey olon ani yab 
ca palme in ichich. ?In ulu: 

—C'uajatac al jun i bichou i ts'ejcom 
cau axi yab in c'ac'nal a Dios ani yab 
in t'ajchal ti cuenta tam ca chich an 
othom cauchic. ?C'uajatac jaye al nixe' 
xi bichou i tsemchith uxum, lej ets'ey 
и calel c'al nixe xi ts'ejcom cau abal 
quin othanchi an cau in tomolnaxil. 
^Ohuatits an ts'ejcom cau yab in le' quin 
ts'ejcanchi an cau, ma lej talbelits in 
ulu tin ichich antse* Nan yab u c'ac'nal 
a Dios ani yab u t'ajal ti cuenta an inic. 
5Aba апі bel ne'ets cu ts'ejcanchi an 
cau an uxum cum tin ets'ey it'ixbethal. 
Ne'ets cu lejat ts'ejcanchi abal yabats ca 
huichiy tiquin it'ixbetha*. 

$Tam in ши an Ajatic: 

—Aba ani' pojcax an ts'ejcom cau, 
ca lej t'aja'chic ti cuenta jant'o in ulu 
abal ne'ets quin tolminchi an uxum. 
7 Мах antsana' tin tolminchi an uxum, 
jaquitsq'ui yab i a Dios ne'ets quin más 
tolminchi jitats in tacuyamalits tam 
ca conchin jant'o. A Dios yab и it'ixbel 
ti tolmix с'а] jant'ots ca conchin max 
аса] o max quicha. 3Lej chubax nan tu 
uchalchic abal thubat in tolmiyal im 
bichohuil. Aba ani' antsana' pel in ey a 
Dios ti lej tolmix, bel hualam max cu 
ela' i belomchic tam папа’ tin Juntal 
patal an inicchic quin chich junil. 


An jalpith cau tin cuenta an 
fariseo ani am bats'c'ul jalbixtalab 
tumin c'al an gobierno 


Tam a Jesús in olchi i jalpith cau 
talchic i inicchic axi alalnax c'al in 

at inic ani in tsalpayal abal jats jaja' 
lej c'athpich pututh. In ucha'chic: 

10 — C'"alechic tsab i inic ti tiyopan 
ca olon, jun pel i fariseo ani axi 
jun pel i bats'c'ul jalbixtalab tumin 
c'al an gobierno. '! Cubiy ti ol an 
fariseo al an tiyopan in ши antse*: 
Dios, и binal i c'ac'namal cum nan 
и ey yab еј in ey axi que'at ax и 
сие’, ах и pojcax, ах и uxumbe. Yab 
іп ejtil nixe' xi bats'c'ul jalbixtalab 
tumin. 1?Im pabil yab in c'apul 
tsab i calat ti al an semana ani tu 
pithal jun tin cuenta c'al an lajuj 
patal jahua' и cua'al. 1?Апі am 
bats'c'ul jalbixtalab tumin cubat 
hue ou. In ats'al lej hualbith, ma 
уар in tomnal quin теѓа’ hualq'ui? 
ti eb. Tocat in cuathcuayal in ichich 
cum in ats'al lej jolbith. U ol in ulu 
antse*: Dios, tiquin yajnanchi cum 
nan in lej hualbith. '^Tam in uluye 
a Jesús: Nan tu uchalchic abal 
huichits tin q'uima' am bats'c'ul 
jalbixtalab tumin paculanchithits 
in hualab, ani an fariseo yab ja 
paculanchithits in hualab. Jitats 
quin c'athatna' tim ba' yab ne'ets 
ca yajnanchat c'al a Dios, ani jitats 
quin tsa'ca' tim Ба’ jats ne'ets ca 
yajnanchat. 


A Јеѕӣѕ im bats'uhual an tsacamchic 
(Mt. 19.13-15; Мг. 10.13-16) 


15 An inicchic in chi'thal i 
tsacamchic ca tacchin c'al a 
Jesús, ani in exobalilchic tocat in 
ts'i'quiyal quin c'uiya' an chi'thom. 
16Татп a Jesús in ucha'chic' in 
exobalil: Yab ca c'anchi an 
tsacamchic yab ca chi'tha c'al 
папа’. Expith jitats tsa'at іп ichich 
ejtil in ichich i tsacam, jats ax im 

bats'uhual a Dios ti Ts'ale tin ichich. 
17 Jitats yab antsana' in ichich, yab 
in ejtohual quim bats'u a Dios ti 
Ts'ale ani yab ne'ets ca c'uajiy ti eb 
jun tin t'ajal a Dios ti lej Ts'ale. Jats 
an lej chubaxtalab nan tu uchalchic. 


Taunab a Jesüs c'al jun i cuitol inic 
rico 
(Mt. 19.16-30; Мг. 10.17-31) 

18 Jun і oc'lec in conoy a Јеѕӣ: 

—éJant'o pel и uchbil cu taja’ abal 
quin it ejatliyat abal ets'ey? Tata’ it 
alhua' exobchix tiquin ucha". 

19 Toc'tsin a Jesús: 

—éJale' tin uchal tin alhua'? 
Hua'ats juncats expith axi alhua', 
ja'its a Dios. 20А tso'obits an 
uchbixtalabchic axi thuchat tin 
cahuintal a Dios antse": Yab quit 
uxumbejin. Yab ca tsemtha' a at 
inic. Yab quit cue'en. Ni jita' yab ca 
t'ajchi an janamtalab. Ca c'ac'na' a 
tata ani a mim. 

21Tam uchan a Jesús c'al an oc'lec 
nixe’: 

—Ma tam tu tsacamtal u tala’ 
putumal an uchbixtalab с'а1 axe’ ax 
tin uchamal. 

22 Toc’tsin a Jesús: 

—Hua’atse jant'o in le’ a Dios 
abal ca баја”. Ca tala’ nuju jahua’ 

a cua'al ani ca pitha' an tumin an 
tsejhuantalchic. Ma tam tiq'uele 
quit huichiy ani tiquin ts'at'enchi. 
Max antsana' ca Гаја”, tam ojni' 
ne'ets quit pithan yan i c'alab tihua' 
ti eb. 

23 73] nixe’ xi cau jilc'on lej 
t'e'pith an oc'lec, cum in le’ quin 
cuete' c'alna' axi yan in cua'al. 24А 
Јеѕӣѕ in tsu'u abal lej t'e'pith ani in 
ulu: 

— Lej q'uibat an ricochic quim 
bats'u a Dios ti Ts'ale tin ichich. 
?5] ej q'uibat ca huat'ey jun i 
camello tin lo'tal in acan an t'ithab, 
ani lej huat'ath más q'uibat abal i 
rico quim bats'u a Dios ti Ts'ale tin 
ichich max quin huat'ath tsapna' 
axi yan in cua'al. 

?6 Ani ax in ats'alchic jahua' 
antsana' іп ulu a Jesús, in conoyal: 

—éMax chubax antsana' jahua' 
in ulu, tam jita' hualam ne'ets ca 
ejtohuat ca jec'ontha? 

27 A Jesús in toc'tsiychic: 

—An inicchic yab in ejtohual quin 
cuete' jec'ontha' tim Ба”, expith c'al 
a Dios ojni' ne'ets ca ejtohuat ca 
jec'ontha. 

?8'Tam uchan а Jesús c'al a Pedro: 

—Ajatic, i tala' jilamal i c'al abal 
tu ts'at'enchi. 

29A Jesús in toc'tsiy: 

—Lej chubax nan tu uchalchic 
abal hua'ats jita'chic in jilamalits 
i c'alab cum im bats'umalits a 
Dios ti Ts'ale tin ichich. Hua'ats 
ах in jilamalits in q'uima! in tata 
ani in mim, in tomquil, ani in 
tsacamilchic. 30 Jats jaja'chic axi 
ne'ets ca pithan yan más c'al a Dios 
biyat xe'etse teje' tsabal, ani talbel 
ne'ets ca c'uajiy ti eb it ejatlith abal 
ets'ey. 


In olnal junil a Јеѕӣѕ abal ne'ets ca 
tsemtha 
(Mt. 20.17-19; Mr. 10.32-34) 
31A Jesús in ne'tha' hue’ pil in 
exobalilchic ani in исһа”: 

—Xo' ojni' huahua' u ne'etsits 
tihua' ti Jerusalén, ani taja' ne'ets 
quin tala' t'ajchin jahua' an 
caulomechic c'al a Dios biyalits 

in thuchamal antsana' ne'ets quin 
t'ajchin. Nana'its pel tin Juntal 
patal an inicchic. 32 Ne'ets quim 
bina tin c'ubac i pil inicchic axi yab 
Israel, c'al quin tilibna, ani quin 
othna, ani quin tubcayat. ?? Ne'ets 
quin huithc'oyat, ani ne'ets quin 
tsemtha. Aba ani' quin tsemtha, bel 
ne'ets quin ejtha oxchilab q'uicha ti 
al an jolimtalab. 

*4Ni jahua' axe’ xi cau in 
exobalilchic a Jesús yabaye in 
ejtohual quin exbay. 


A Jesús in tsu'uxmethal jun i joc'tsi 
ti Jericó 
(Mt. 20.29-34; Мг. 10.46-52) 
35Utatits а Jesús ca ulits ti 

bichou Jericó, ani tats ti quetel tin 
hualte'lil am bel jun i joc'tsi ti conol 
c'al i ts'ejhualixtalab tumin. 36 Cum 
in ats'al lej yantalam i inicchic u 
huat'el, in conoyal jale' tu huat'el 
yantalam i inic. 3 Tam uchan pel a 
Jesús Nazaretib u huat'el. 38Тат in 
thajat ulu: 

—Tata' Jesüs axi pel it at xits'lab 
c'al a David, tiquin yajnanchi. 

39 Tamna' c'uiynal an joc'tsi, 
uchan ca ts'ibc'an c'al axi ne'ets 
hue’ más oc'ox c'al a Jesús. Ani јаја’ 
tocat más tsapic thajat cau, in ucha’ 
a Jesüs: 

—Tata' axi pel it at xits'lab c'al a 
David, tiquin yajnanchi. 

^" Tam cubiy a Jesús ani in aba’ 
an cau ca chanchin an joc'tsi. Ani 
tam ti ulthanchatits, tam in conoy: 

^! —CJant'o a le’ abal nan tu 
t'ajchi? 

Toc'tsin an joc'tsi: 

—U leë’ abal tiquin tsu'uxmetha". 

*?Tam a Jesús in ucha" 

—Ojni' ne'ets tu tsu'uxmetha' cum 
tim belamal. Xo' jelthachits a hual. 
43 Ма tamna' an joc'tsi tsu'uxits, 
ani taley ts'at'eyits c'al а Јеѕӣ5 in 
lej puhuethanchal im bij a Dios. Ani 
patal an inicchic ax in tsu'u jahua' 
t'ajchinenec an joc'tsi, jaye im 
puhuethanchal im bij a Dios. 
19 Taley otsits а Jesús ti 
bichou Jericó ani tats ti 

xe'ets. 2Апі taja' c'uajat jun i rico 
inic im bij Zaqueo. Pel i oc'lec c'al 
am bats'c'ul jalbixtalab tumin c'al 
an gobierno. ?In aychal quin tsu'u 
a Jesús, in le' quin exla’. Tocat 
yab in ejtohual quin alhua' tsu'u 
tin ebal an mulcunel ani cum 
jaye tsipilin јаја” ti inic. ^Jaxtam 
oc'chith c'ale athithil jun ti ne'ets 
ca huat'ey a Jesüs, ani c'athiy al jun 
i te' sicómoro abal quin alhua' tsu'u. 
5Tam tim baju a Jesüs ba' al nixe' 
xi te’, tam in tsu'u c'uajat a Zaqueo 
hualq'ui. Tam in ucha’: 

—Thubat quit pa'iy Zaqueo, cum 


A Jesüs ani a Zaqueo 


nan ne'ets хо” quin jilc'on ta q'uima* 


6Тат thubat pa'iy lej culbel, c'ale 
quim bats'u a Jesús tin q'uima". 
TTam tin ats'a'chic axi muthat 
саја’ antsana' in ши а Jesús, tam 
in c'uiyath ши abal jale' ne'ets ca 
jilc'on tin q'uima' i hualbith inic. 
8Тат cubiy a Zaqueo tin tamet 
jaja'chic, ani in ucha'a Jesüs: 

—Ajatic, хо’ nan ne'ets cu 

ts'ejhualiy c'al an ts'ejhuantalchic 
ma tam ts'ejel jahua' u cua'al. Max 
u c'ambith tixc'anchamal jita' an 
tumin ne'ets cu huichbanchi ma tse' 
huichc'oth. 

ЗА Jesús toc'tsin: 

—Ma xohue' jec'onthachits axe’ xi 
inic axi pel in at xits'al a Abraham. 
Jaye ne'ets ca jec'onthachic axi tin 
q'uima'. 19 №апа’ tin Juntal patal ап 
inicchic in che'nec cu aliy axi xe'ets 
q'uibenec al an hualabtalab ani cu 
jec'ontha". 


An jalpith cau c'al an tuminchic 


^! Hue' ne'ets ca ulitschic ti 
Jerusalén a Јеѕӣѕ ani ахі ts'at'atchic 
c'al јаја? in ats'anchal in cahuintal, 
cal in tsalpayalchic abal hualam 
hue'its a Dios ne'ets quin t'aja' ti 
lej Ts'ale teje' tsabal. Tam olchinal 
i jalpith cau c'al a Jesús. 121п ulu 
antse* 

—Jun i inic axi lej bijithits quim 
baju ti ts'ale ne'ets ca c'ale al jun i 
bichou ou abal ca punuhuat tihua' 
ti ts'ale, ani talbel ne'ets ca huichiy 
tim bichou. 1 Ос’ох in caniy ca 
chich еа! јаја’ lajuj in t'ojnalil, ani 
im pitha' ti junchic jun i tumin 
axi lej yan in jalbil. In ucha'chic 
quin t'ojonthanchi ma tam ta ca 
huichits jaja'cua'. 14Апі cum at'ab 
јаја’ c'al am bichou jun ti ne'ets ca 
punuhuat, chich i abathualechic 
quin ucha' an oc'lec ts'ale abal 
yab u le'nab ti ts'ale nixe' axi lej 
bijithits. 1$ АБа апі’ yab u le'nab, bel 
c'ale ani punuhuat ti ts'ale. Taley 
talbel huichiy tim bichou. Ulits 
ani in aba' ca caniyat ca chich ti 
junchic ax im pithamal an tumin ca 
t'ojonthanchat, cum in le' quin exla' 
jay in atamal. 'éUchan с'а] axi oc'ox 
chich: Pay'lom, c'al an tumin ax tim 
pithamal и atamal lajuj huichc'oth. 
17 Ani toc'tsin an ts'ale: Pel it lej 
alhua' t'ojnal cum antsana' tin 
alhua' t'ojonthanchamal axi hue' an 

tumin ax tu pithamal. Jaxtam nan 
ne'ets tu punu tit oc'lec c'al lajuj 

i bichou. 18Chich q'ue'at i t'ojnal 

in ucha' an ts'ale: Pay'lom, c'al an 
tumin ax tim pithamal и atamal Бо’ 
huichc'oth. 18 Ani toc'tsin an ts'ale: 
Nan ne'ets tu punu tit oc'lec c'al bo’ 
i bichou. ?? Tamna' chich q'ue'ate an 
t'ojnal in ucha' an ts'ale: Pay'lom, te 
tu huichbanchal an tumin ax tim 
pithamal. Tu alhua' beletnanchi 
thut'pipith c'al i toltom. ?! Cum it lej 
pathay, u ts'ejnal max yab cu ejtou 
tu alhua' t'ojonthanchi a tuminal. 
U tso'ob abal a tixc'anchal jat'hua' 
tim patal an tumin axi it huichc'oth 
t'ojonthanchithits. 22Тат uchan 

an t'ojnal: Tata' ojni' c'al jahua' 

tin uchamal nan tu exlalits abal 

pel it pojcax inic. Tin exlal abal 

im pathaycua' ani u t'ixc'anchal 
jat'hua' tim patal an tumin ax in 
huichc'oth t'ojonthanchithitscua". 

23 ¿Max antsana' и ey tin 
tsalpanchal, jale' yab tim binanchi 
и tuminal с'а] q'ue'at i inic abal 
јаја’ tiquin t'ojonthanchi ani cu 
bats'unchi in oc'tal u tuminal? 
?^Tam an ts'ale in ucha' axi c'uajat 
taja'chic: Ca tixc'anchi axe' xi 

inic an tumin ani ca huat'banchi 
ax tin t'ojonthanchamalits lajuj 
huichc'oth. ?5Toc'tsinchic: Pay'lom, 
ca tsu'u abal in cua'alits lajuj i 
tumin. ?6Toc'tsin an ts'ale: Nan tu 
uchalchic abal jitats quin alhua' 
t'ojonthanchi jahua' u pithamal 
nan ne'ets cu pithaye más, ani jitats 
yab quin alhua' t'ojonthanchi ne'ets 
cu tixc'anchi axi hue' u pithamal. 

27 Ani axi tomolnaxchic yab tin 
leng’ tin ts'ale, ca chi'tha' teje’ tu 
tamet ani tiquin tsemthanchi. 

U otsel a Jesús ti Jerusalén 
(Mt. 21.1—11; Mr. 11.1-11; Jn. 12.12-19) 


28Тат ti talits quin ulu antsana' 
a Jesús, ta c'ale in aynal am bel 
ti Jerusalén. ?? Hue'its quim baju 
am bichou Betfagé ani am bichou 
Betania axi utatchic ti bolchal 
Olivos, ani ma taja’ a Jesús ne'ets 
quin aba' tsab in exobalil c'al i cau. 
39In ucha'chic: 

—Quit c'alechic al nixe’ хі bichou 
axi utatits, ani taja’ ne'ets ca ela’ 
jun i burro huic'at axi lejat yabaye 
punume. Ca piliy ani tiquin chanchi 
teje’. 31 Max jita’ ti ucha’ abal jale’ 
ta piliyal, ca ucha' abal папа’ in 
Ajatic ax u yejenchal. 

32Tang’ c'alechic ani in ela’ am 
burro jant'ini' ti uchnenec c'al a 
Jesús ne'ets quin ela’. 55 Tam tim 
piliyalits am burro, tam tu conoyab 
c'al an thabal: 

—éJale' ta piliyal am burro? 

34Тос”ѕіп jaja'chic: 

— Cum an Ajatic in yejenchal. 
35Тат in chi'tha'chic am burro 
c'al a Јеѕӣѕ. Im punchal jaja'chic in 
toltomil tin cux am burro, ani tam 

puney a Jesús. 36 Апі an mulcunel 
in mo'cal in toltomil ba' am bel jun 
ti ne'ets ca huat'ey a Jesús. ?" Tam ti 
utatits ne'ets quim baju am bel axi 
pa'a'al ti bolchal Olivos, patal am 
belomchic axi ts'at'at c'al а Јеѕӣ5 іп 
ts'i'quiyal ti thajat cau c'al in ichich 
lej culbelchic. Im puhuethanchal 
im bij a Dios, cum in tsu'umalits 
yan i labith t'ajbilab ax in t'ajamal a 
Jesús. ??Tn thajat ulalchic: 

—Qui ajatnanchi im bij i Ts'alejil 
axi te talits abath c'al a Dios. Qui 
puhuethanchi im bij a t'ec'at Dios 

ti eb axi jun ejetbethanchix c'ali 
ichich. 

3%Тат uchan а Jesús c'al talchic i 
fariseochic axi al an mulcunel: 

—Exobchix, ca ucha' ca ts'ibc'an 
an mulcunel. 

^0 A Jesús in toc'tsiychic: 

—Nan tu uchalchic max ca 
ts'ibc'an an mulcunel, ma nixe' xi 
t'ujubchic mo'ol ne'ets quin thajat 
puhuethanchi im bij a Dios. 

“Tam ti utatits ne'ets ca ulits 
ti Jerusalén, a Jesús іп теѓа’ am 
bichou ani in uc'nanchal. 4?In ши: 

—Lej alhua' max xo' a 
tso'obnalaquitschic jant'ini' quit 
jec'ontha ani quit c'uajiy jun ejet 
ta bichou. Expith ejtil it joc'tsiye. 
*3Ne'ets quim Баји a q'uichachic 
lej c'ac'ath tam a tomolnaxilchic 
ne'ets ti tala’ t'oc'banchi a bichou 
ti peiéx, ani ma ni hue' yab ne'ets 
ca ejtouchic quit pit'c'on. ^^Ne'ets ti 
tala' paclunchi a bichou ani ne'ets 
ti tsemtha'chic. Ni jun i t'ujub 
ne'ets ca jilc'on t'i'póx. Antsana' 
ne'ets quit t'ajchinchic, cum yab a 
tso'obnal abal nan xo' in abath c'al 
a Dios abal tu jec'onthalac. 


A Јеѕӣѕ in quethmayal eleb i inicchic 
axi al am pulic tiyopan 

(Mt. 21.12-17; Mr. 11.15-19; Jn. 2.13-22) 

45Taley otsits a Jesús ti al am 
pulic tiyopan ti Jerusalén, іп tala’ 
quethmachiquiyal eleb axi nujul ani 
axi ts'a'um taja’. ^9In ucha'chic: 

—Thuchathits ti al an T'ocat 
Thuchlab jahua' in ulu a Dios antse*: 
U q'uima' ja'its jun ta ca olon an 
inicchiccua* Nan tu uchalchic abal 
xo' tata' a eyenthal abal ca cue'chi 
jant'o ax u che'el ti ol. 

^! Chuthel chuthel exome ti 
exobchix a Jesús taja' ti al am pulic 
tiyopan, ani an oc'lec pale'chic 
ani an exobchix c'al an ts'ejcath 
cau binath c'al a Moisés ani an 
oc'lecchic ti al am bichou in јипах 
lubal quin aliy jant'ini' ti quin 
tsemtha' a Jesús. ^9 Tocat yab in 
elalchic jant'ini', cum patal am 
bichou in lej canat ats'anchal jahua' 
in exobchal a Jesüs. 


In eyaltal a Jesüs 
(Mt. 21.23-27; Mr. 11.27-33) 

2 Jun a q'uicha c'uajat 

a Jesús ti al am рис 
tiyopan ti Jerusalén in olnanchal 
an inicchic an alhua' cau, ani 
ulits c'al јаја’ i oc'lec pale'chic ani 
i exobchixchic c'al an ts'ejcath 
cau binath c'al a Moisés ani i 
yejtselabchic Israel. 2Апі conoyab 
a Jesüs: 

—éJita' ti pithamal an eyaltalab 
апі jita' ti abamal abal ca баја’ 
jahua' a t'ajal? 

3Toc'tsin a Jesús: 

—Nana'ne ne'ets tu conoychic 
c'al jun i cau ani u le’ abal tiquin 
toc'tsinchi. 4¿C’al jita’ ti aban a 
Juan ti pujax? Tiquin toc'tsinchi, 
max c'al a Dios o max c'al i inic. 

5Tam jaja'chic in t'iloxnachiquiyal 
jahua' in ulu a Jesús, ani taley in 
uluchic: 

—éJant'ini' ti qui toc'tsinchi? 
Max qui ulu abal cal a Dios jats 
ti abnenec a Juan ti pujax, tam 
јаја’ ne'ets quin ulu abal jale’ yab i 
belchamal in cahuintal. 9Max qui 
ulu abal c'al i inic jats ti abnenec, 
tam patal an inicchic ne'ets tucu 
cui'iy c'al i t'ujub ma tucu tsemtha', 

cum in lej belalits abal a Juan pel і 
lej chubax caulome abnenec c'al a 
Dios. 

"Tam tocat in toc'tsiychic abal 
yab in tso'ob c'al jita' ti abnenec 
a Juan ti pujax. Тат а Jesús in 
ucha'chic: 

—Nana’ne yab ne'ets tu olchichic 
c'al jita' tim pithnenec u eyaltal ani 
c'al jita' tin abnenec. 


An jalpith cau c'al am pocax 
t'ojonchixchic 
(Mt. 21.33-44; Mr. 12.1-11) 

?Taley a Jesús in olchiye an 
inicchic q'ue'at i jalpith cau antse*: 

—Jun i inic in taya’ jun i lab 
t'uthublom. Taley im bina’ c'al 
jita’ ta са t'ojonchat. Tam c'ale an 
thabal ti ohuat c'uajil pil. f" Taley 
im bajuhuits in q'uijil an cotlats 
c'al an lab t'uthub, ani an thabal 
in aba' jun i t'ojnal ca c'ale quim 
bats'c'unchi an lab t'uthub axi 
ne'ets ca jilc'on abal jaja' an thabal. 
Ulits jaja", ani tocat cuathan ani 
aban ca huichiy naptal c'al an 
thabal. Тат an thabal іп аһа’ ca 
c'ale q'ue'at i t'ojnal. Jayetseq'ui 
cuathan ani quithab uchan, ani 
aban ca huichiy naptal c'al an 
thabal. 12ТаІеу an thabal in aba’ 
q'ue'ate i t'ojnal, ani jayetseq'ui 
ts'ojbetha ani quethmayat ca c'ale. 

13Taley in ши an thabal: éJant'o 
ne'ets cu t'aja' xo'? Ne'ets cu lejat 
aba' u ichich hual tsacamil. Hualam 
јаја’ ojni' ne'ets ca c'ac'nacua*. !^Ani 
iba, expith in ulu an t'ojonchixchic 
antse* Jats axe’ ne'ets ti c'alnanchix 
c'al an lab t'uthublom tam ca 
tsemets in tata. Qui tsemtha' abal 
qui c'alnanchi huahua’. 15Тат in 

caltha' tin elebtal an t'uthublom, 
апі іп tajat tsemtha'". 
Tam a Јеѕӣѕ in conoyal: 

—éJant'ini' ti ne'ets quin t'ajchi 
an thabal lab t'uthublom nixe' xi 
t'ojonchixchic? !6Ne'ets ca c'ale 
quin t'ajat tsemtha'chic, ani ne'ets 
quim bina' an lab t'uthublom ca 
t'ojonchat c'al q'ue'at i t'ojonchix. 

Tam tin ats'a'its axi taja'chic 
antsana' in шои a Jesús, in uluchic: 

—]ba a Dios yab quin jila' antsana' 
ca tsemthachic. 

17 Ani a Jesús tocat in met'alchic 
ani in ulu: 

—Auxe' max yab nana' ax u olnab 
ti al an T'ocat Thuchlab ejtil in 
mimlab t'ujub. In thuchathits antse’: 

An ts'ejcom atachic in ulu yab 
jant'o ti alhua' axe' xi t'ujub, 
ani tocat im pet'na* 

Ani ja'its nix an t'ujub axi 
punuthits ti mimlab t'ujub. 

18Fjtil an inic axi ca ijcan al i 
t'ujub ani ca yajchiquiyat, antsana' 
jitats yab tim belal папа”. Ejtil max 
ca ijcanchat i t'ujub ani ca tsemtha 
i inic, antsana' jitats yab tim belal 
папа”. 


An jalbixtalab tumin c'al ап 
gobierno 
(Mt. 21.45—46; 22.15-22; Мг. 12.12-17) 


19 Са] nixe хі cau ап oc'lec 
pale'chic ani ап exobchixchic c'al 
an ts'ejcath cau binath c'al a Moisés 
in le’ quin yac'ua' а Jesús, cum in 
exlalits abal jaja'chic ax u olnab 
al nixe' xi jalpith cau. Expith in 
ts'ejnalchic max jant'o ca t'ajchin 
c'al am bichouchic max quin lej 
yac'ua' a Jesús. 20Тат in aba'chic 
talchic i inic ax in timc'oyal tim 

Ба’ abal јаја’ alhua', quin cuatsith 
t'ajchi ti cuenta a Јеѕӣѕ max quin 
q'ibts'oth ulu i cau, ani antsana' ca 
ejtohuat ca jolbiyat ani ca bina tin 
c'ubac an gobernador. ?! Ulitschic 
ani uchan a Jesüs: 

—Exobchix, i tso'ob abal jahua’ 
tata' ca ulu ani ca exobchi pel i lej 
chubaxtalab. Yab it poc'oth tsu'tom 
c'al an inic, ani c'al patal an 
inicchic a olnanchal in tequeth belil 
a Dios. 22Тиси ucha’ max i cua'ali 
uchbil o max yab i cua'al qui jalbiy 
an jalbixtalab tumin c'al an ts'ale 
oc'lec romano. 

23 Cum a Jesús in exlanchits in 
c'ambixtal, jaxtam in toc'tsiychic 
antse* 

—éJale' a le'chic tiquin macla'? 

?^ Qui теѓа jun i tumin. éJita' axe’ 
in hual ani jita' axe' im bij axi 
thuchath teje' al an tumin? 

—Toc'tsinchic: 

— Pel in hual ani pel im bij an 
ts'ale oc'lec. 

25Тат a Jesús in ucha'chic: 

— Ca pitha' an ts'ale oc'lec jahua’ 
pel a uchbil ca ріћа”, ani ca pitha' a 


Dios jahua' pel a uchbil ca pitha' jaye. 


26 Axi che'nec ti maclaxchic yab 
in ejtou ni hue’ quin macla' а Jesús 
c'al jahua' in toc'tsinchi tin tamet 
an inicchic. Tocat in jic'panchalchic 
in toc'tsixtal, ani lejat ts'ibc'anchic. 


Conoyab a Jesüs tin cuenta abal 
ne'ets ca ejtha an tsemelomchic 
(Mt. 22.23-33; Мг. 12.18-27) 


27 Taley chich talchic i saduceo 
quin tsu'u a Јеѕӣѕ. Сит yab im 
belalchic abal max ne'ets ca ejtha 
an tsemelomchic, jaxtam uchan a 
Jesüs c'al jaja'chic: 

28. Exobchix, in thucha' a 
Moisés abal max ca tsemets jun i 
tomquith inic ani yab in co'oyamal 
i tsacam c'al in q'uimathil, ca 
tomquin in ebchal an tsemelom 
c'al an tsemchith uxum. Lequitsq'ui 
max quin co'oy i tsacam tam. 

?3 Hua'atsac buc i ebchalab. 
Tomquin an oc'ox, ani tsemets 

yab in co'oyamal i tsacam. 3°ТаІеу 
tomquin in tsabchil ebchal an 
tsemelom c'al an tsemchith uxum. 
Tsemets јаја’, ani yab in co'oyamal 
i tsacam. ?! Taley tomquin in 

oxchil ebchal an tsemelom c'al an 
tsemchith uxum. Tim patal nixe' 

xi buc i ebchalab tomquinenec cal 
nixe' xi uxum juncats, ani tim patal 
tsemets ani ni jun yab in co'oyamal 
i tsacam. ??Taley tsemets jaye an 
uxum. 33 Сит tomquinenec nixe’ 
xi uxum c'al axi buc i ebchalab 
teje' tsabal, c'al jahua' ti ne'ets ca 
c'uajiy ti tomiclab tam ca ejtha an 
tsemelomchic? 

34Тат а Jesüs in toc'tsiychic: 

—U tomquinal an inic ani an 
uxum expith teje’ tsabal. 55Tam 
ca ejtha an tsemelomchic axi 
jec'onthach, in ey an inic ani in ey 
an uxum yabats ne'ets ca tomquin. 
36Ne'ets ca ejthachic c'al a Dios tin 
lej tsacamilchic, ani ne'ets ca c'uajiy 
ejtil an ángelchic yab u tomquinal. 
Tihua' ti eb ni jayq'ui' yab ne'ets 
ca tsemetschic. 3' A Moisés in olna’ 
jant'ini' ti tauna jaja' c'al a Dios ti 
ali tsacam te' tam ti t'a'ilits, ani 
c'al іп cahuintal i tso'obits abal 
ne'ets ca ejtha an tsemelomchic. 
Uchan abal a Dios pel in Diosil 
a Abraham ani in Diosil a Isaac 
ani in Diosil a Jacobcua'. 38Cum a 

Dios pel in Diosil nixe' xi ox i inic 
axi tsemenec teje' tsabal, i exlalits 
abal bel c'uajatchic ejate tin tamet 
a Dios. A Dios in tsu'tal abal ejate 
patal an inicchic. 

39 Tam uchan a Jesús c'al talchic i 
exobchix c'al an ts'ejcath cau binath 
c'al a Moisés: 

—Exobchix, lej chubax an cau 
jahua' a ulumal. 

40 Ма tamits ni jita’ yab in inicnal 
tim ba' abal quin conomichiquiye a 
Jesüs c'al más i cau. 


In ey a Cristo 
(Mt. 22.41-46; Мг. 12.35-37) 


^! Taley a Jesús іп conoyalchic: 
—‹ЈаІе’ a ulalchic abal a Cristo 
pel in tsacamil a David? *?Ani a 
David im bijiy a Cristo tin Ajatic 
tam tin thucha' al i Salmo antse* 
A Dios in ucha' u Ajatic: 

Quit buxcan tu huinab c'ubac. 
43Teje’ quit buxcan, ma nan tu 
pitha'its ta c'ubac a tomolnaxilchic 

abal ca talg’ ata". 

^^ Cum antsana' a David im bijiy а 
Cristo tin Ajatic, jaxtam i tso'obits 
abal yab pel in tsacamil a David. 


Jolbix a Jesús c'al an exobchixchic 
c'al an ts'ejcath cau 
(Mt. 23.1—36; Мг. 12.38—40; Іс. 11.37-54) 


45'Taley tin tamet раѓа! an 
inicchic taja’, a Jesús іп ucha' іп 
exobalilchic: 

46 — Ca lej t'aja'chic ti cuenta 
yab ca Раја’ jant'ini' in t'ajal an 
exobchixchic c'al an ts'ejcath cau 
binath c'al a Moisés. In culbetnal 
ca xe'tsin c'al in nacat coton abal 
max ca tsu'tat ti pulic in ey. Jaye 
ca tsapnetha ti bel c'al yan i 

c'ac'naxtalab. Ti al an tiyopan in 
lej c'a'inchal ca buxcanchic jun ti 
quetel axi lej c'athpich pulic in ey, 
aniye jaye tam hua'ats i ajib ts'alat 
c'apuxtalab. 4? Bel c'al im pojcaxtal 
in tixc'anchal i c'alab an tsemchith 
uxumchic, ani talbelaquits u lej 
ohuelchic ti ol expith abal max ca 
tsu'tat ti t'ocat. Jats jaja'chic axi 
ne'ets ca c'athpich jolbiyat c'al a 
Dios. 


An tsemchith uxum axi lej binom 
c'al an c'ac'naxtalab tumin 
(Mr. 12.41-44) 


2 C'uajat a Jesús ti al am 

pulic tiyopan in met'al 
an ricochic u che'el quim bina' 
an c'ac'naxtalab tumin al am 
poc'te". ?In tsu'u jaye chich jun i 
ts'ejiuantal tsemchith uxum im 
bina' tsab i tsacam tumin cobre. 
3Тат a Jesús in ши: 

—Lej chubax nan tu uchalchic 
abal axe' xi ts'ejhuantal tsemchith 
uxum in lejat bina' yab ejtil xi 
q'ue'at im bina’. ^Axi q'ue'atchic im 
bina' i jilcomach tumin, апі јаја? 
aba ani' ts'ejhuantal in tala' bina' 
jahua' in cua'alac quin cuxuthna'". 


Ne'ets ca pacluhuat am pulic tiyopan 
ti Jerusalén 
(Mt. 24.1-2; Mr. 13.1-2) 

5Talchic i inic taja' al am рис 
tiyopan in t'iloxnal in alabental an 
tiyopan c'al an t'ujub ani c'al patal 
jahua' binathits ti c'ac'naxtalab. 
Tam a Jesús in ucha'chic: 

6 —Ne'ets quim Баји a q'uicha 
ca tala’ pacluhuat c'al i inicchic 
am pulic tiyopan axi xohue' a 
tsu'talchic, ma ni jun i t'ujub yab 

ne'ets ca jilc'on t'i'póx c'al in at 
t'ujub. 


An tsu'bixtalab axi ne'ets ca t'ajan 
(Mt. 24.328; Мг. 13.3-23) 


TTam conoyab a Jesús с'а] 
jaja'chic: 

—éExobchix, jayq'ui' ne'ets 
ca t'ajan antsana'? éJant'o tam 
tsu'bixtalab qui aychi abal qui exla’ 
max thubat ne'ets ca taley an q'uij 
q'uicha? 

8A Jesüs in toc'tsiychic: 

—Ne'ets ca chich yan i inic ti 
timc'ox c'al папа’. Ne'ets quin 
uluchic abal jaja'its a Cristo axi 
abnenec c'al a Dios ani hue'its 
ne'ets ca taley an q'uij а шсһаспа'. 
Ca lej t'aja' ti cuentachic yab quit 
ts'at'ey c'al jaja'chic abal yab quit 
c'ambiyat. ?Yab quit jiq'ueychic 
tam quit t'ilchin i pejextalab ani 
i jec'omtalab, cum antsana' ti 
bijithits abal ne'ets ca thayc'an. 
Yabaye ne'ets ca thubat taley an 
q'uij q'uicha. 

10 Cahue а Jesús in ши: 

—] pulic bichoulom ne'ets ca 
pejéxin c'al pil i pulic bichoulom. 
An ts'alechic ne'ets ca tomolnáxin 
jun c'al xi jun. 1 Abal ju'tamq'ui 
ne'ets ca lej t'elelats an tsabal, ani 
ne'ets ca hua'tsin an jayil ani yan 
i yau'lats. Ti eb ne'ets ca tsu'tat i 
labith t'ajbilab ti tsu'bixtalab axi 
c'al ne'ets ca lej jiq'uey an inicchic. 

12Tam yabaye antsana' ca t'ajan, 
oc'oxe tata'chic ne'ets quit othna. 
Ne'ets quit yac'uan ani quit ne'tha 
quit ts'ejca ti al in tiyopanilchic 
an Israel, ani jaye ne'ets quit 
baliyat al i huic'axte". Ne'ets quit 
bina tin c'ubac i ts'alechic ani i 

gobernadorchic c'al tin ebal nana' u 
bij. Tam antsana' quit t'ajchinchic 
ne'ets ca ejtou tiquin olnanchi 

u bij tin tamet a tomolnaxilchic. 
14Yab quit tsalpaxinchic апі yab 

ca oc'chith tsalpay jant'ini' ti 

ne'ets ca toc'tsiy an jolbixtalab. 

15 Сит tamna'its nan ne'ets tu 
pitha'chic i cau ani i tsalap, ani 

a tomolnaxilchic yab ne'ets quin 
ela! jant'ini' ti toc'tsiy. '€Ma a tata 
ani a mim ani a ebchal, ani a at 
xits'al, ani a ja'ub ne'ets ti bina' tin 
c'ubac a tomolnaxil. Ma talchic tata' 
ne'ets quit tsemtha. 1 Jat'hua' tim 
patalchic an inic ne'ets ti at'a'chic 
c'al tin ebal папа’ u bij. 17#АБа ап? 
ne'ets quit t'ajchin antsana', bel yab 
ne'ets ca q'uibey ma ni jun a xi'il ta 
ос”. 19Expith c'al a t'ayath cuxuthtal 
ne'ets quit jalunthachic. 

?0Tam ca tsu'uchic tontsimathits 
am bichou Jerusalén c'al i 
soldadochic, tam ca lej tso'obna' 
abal im bajumalits an q'uicha 
ne'ets ca talabetha nixe' xi bichou. 
?! Tamits ca pit'c'on ani ca c'ale ti 
ts'en patal ax u c'uajil ti bichoulom 
Judea ani ti bichou Jerusalén. Ani 
yab ca huichiy tim bichou ax u 
t'ojnal alte’. 2?Tam quim bajuhuits 
antsana' lej yajchic an yajchictalab, 
jats abal u putnal an T'ocat 
Thuchlab jant'ini' ti thuchathits. 

?3] ej ts'ejuantal an uxum ахі 
co'oth сга] i tsacam ani i uxum 
axi chuchuthome c'al i tsacam 
tam quim baju nixe' xa q'uicha. 
Tam ojni' an inicchic ne'ets ca lej 
yajchiquiyat ani ca lej t'e'pipin. 
?^Yantalam ne'ets ca tsemtha ti al 
i pejextalab ani yantalam ne'ets 
ca ne'tha huic'at al pil i bichou. 

Ne'ets ca c'unat co'oyat am bichou 
Jerusalén c'al i pil inicchic, ma 
tam ta ca taleyits an q'uij yabats ca 
jilchin c'al a Dios quin co'oy. 


Jant'ini' ne'ets ca tsu'tat tam ca 
chich junil in Juntal patal an 
inicchic 
(Mt. 24.29-35, 42-44; Mr. 13.24-37) 
?5'Tihua' ti eb a Dios ne'ets quin 
t'aja' i labith t'ajbilab ti tsu'bixtalab 

c'al a quicha ani c'al a its! ani 

c'al a otchic. Теје’ tsabal patal ап 
inicchic ne'ets ca jilc'on lej c'upupul 
in tsalap. Ne'ets ca lej jiq'uetha 

c'al in cahuith am pulic lejem lej 
tsapic tumumul. 26 №е’еѓѕ са lejat 
luxan an inicchic c'al xi yantalam i 
c'ac'athtalab axi taye tal, ma patal 
jahua' c'uajat ti eb ne'ets ca t'elelats 
ani yabats ne'ets ca c'uajiy tin 
aytal. ?"Ani ma tamits ne'ets quin 
tsu'tat in tal nana' tin Juntal patal 
an inicchic. Ne'ets quin chich al i 
tocoulom cu tejhua'metha' u lej tsap 
апі u lej ts'alat. 28Тат ca tujeyits 
antsana' jant'ini' xo' tu uchal, ca lej 
luba'chic tiquin inicna' cum hue'its 


tal ne'ets quit lej jum putat jaluntha. 


29A Jesús іп olchiyechic q'ue'at i 
jalpith cau jaye antse*: 

— Ca met'a'chic an te’ higuera 
ani q'ue't i te'chic jaye. 9? Tam ca 
tsu'u u puthnalits in xequel, tam a 
exlalits abal hue'its ta tal an c'ac'al 
q'uij. 3 Antsana' tam tata'chic са 
tsu'uchic abal u t'ajnalits patal 
axe' jahua' tu uchamalits ne'ets ca 
t'ajan, tam ca exla'its abal hue'its 
nan ne'ets quin chich си баја’ tin lej 
Ts'ale teje' tsabal. 

327 е} chubax nan tu uchalchic 
abal yab ne'ets ca thubat taley 

a juntalchic, ma oc'ox ca 
t'ajanits patal jahua' axe' nan tu 
olchamalchic. 33 An eb ani an tsabal 
jats ne'ets ca taley, expith nan и 
cahuintal ojni' jats ni jayq'ui' yab 
ne'ets ca taley. Ets'ey ne'ets ca 
putun. 

34Са lej t'aja'chic ti cuenta 
abal yab ca hualca' a ichich ca 
t'ujbathmetha c'al jahuaquitsq'ui 
tam hualabtalab. Yab quit uts'alin 
ani yab ca xijc'ath tsalapna' an 
yejenchixtalab axi teje' tsabal. I ca 
chich nixe' xa q'uicha tam yab a 
tiltom. 35Сит jun jic'tohual ne'ets 
ca chich tim puhuel an tsabal an 
yajchictalab axe' nan tu olchamal. 
36 Суй c'uajiychic ets'ey ts'ejcacath 
a ichich ani quit ets'ey olon abal ca 
ejtou quit jaluntha c'al patal nixe' xi 
huat'ath c'athpich yajchictalab axi 
taye tal. Antsana' ti ne'ets ca ejtou 
quit utey nana' tu tamet tin Juntal 
patal an inicchic tam quin chich 
junil. 

37 U exobchichixe a Jesús ti al 
an tiyopan tam q'uicha, ani u 
c'alel ca jilc'on ti al am bolchal 
Olivos tam аса]. ?8Chuthel chuthel 
thajujulaque u che'el jat'hua' patal 
am bichou ti al an tiyopan abal 
quin ats'anchi in exobchixtal a 
Jesüs. 


An tomolnaxchic in le'ac quin yac'ua' 
a Jesüs 
(Mt. 26.1-5, 14-16; Мг. 14.1- 

2, 10-11; Jn. 11.45-53) 
2 Hue'its ne'ets quim baju ca 

ajibnanchat in q'uijil am 
bichou Israel ti calthame ti Egipto 
ti biyal. Pel i q'uij tam an Israel 
quin c'apu i pan axi yab ts'ejcath 


SAN LUCAS 22 


c'al i c'ac'chixtalab c'oye. 2Ап oc'lec 
pale'chic ani an exobchixchic c'al 
an ts'ejcath cau binath c'al a Moisés 
exome in alimichical jant'ini' ti 
quin tsemtha' a Jesús. Aba апі 
in le'acchic quin tsemtha', bel іп 
ts'ejnal am bichou jant'o quin ши. 
3Tam otsits a Satanás tin ichich 
a Judas Iscariote. Pel jun axi c'al 
an lajuj tsab in abathualejil a 
Jesús. ^C'ale јаја’ quin tsu'u an 
oc'lec pale'chic ani axi oc'lec c'al 
am beletnomchic tiyopan abal 
quin tauna'chic ani quin juncu an 
cau jant'ini' ti quin tsinat bina' a 
Jesús tin c'ubac jaja'chic. 5Ani lej 
culbel jaja'chic c'al jahua’ uchan, 
in uluchic abal ne'ets quim pitha' i 
tumin. Cum in ulumalits a Judas 
abal ne'ets quin chi'tha' а Jesús, ma 
tamits tin lej alimichical jant'ini' 
ti quin tsinat bina' tin c'ubac in 
tomolnaxilchic ani yab ca tso'obna 
c'al am bichou. 


An Santa Cena tin cuenta in tsemtal 
a Jesüs 
(Mt. 26.17-29; Mr. 14.12-25; 
Jn. 13.21—30; 1 Co. 11.23-26) 


7Та]еу im bajuhuits са 
ajibnanchat in q'uijil am bichou 
Israel ti calthame ti Egipto ti biyal. 
Ne'ets ca c'apat am pan axi yab 
ts'ejcath c'al i c'ac'chixtalab c'oye 
ani ne'ets ca tsemtha an cordero ti 
ts'acchixtalab. Cum а Jesús ne'ets 
oc'chith quin aba' a Pedro ani a 
Juan in ucha'chic: 

— Quit c'ale tucu t'ojojonchi an 
c'apuxtalab tin cuenta in ajib am 
bichou Israel ti calthame ti Egipto 
ti biyal. 

3? Ani jaja'chic іп conoyal a Jesús: 

—éJu'tam ta le qui t'ojojoy? 

10 A Jesús in toc'tsiychic: 

—Tam quit otsitsits nihua' ti 
bichou Jerusalén, ne'ets ca baju 
jun i inic in ic'tal i ја’ c'al jun i 
mul. Jats ti quit сае junax ti al 
an ata jun ti јаја’ ca otsits. 11Са 
ucha' an thabal c'al an ata antse*: 
An Exobchix Jesús ti abchal jun 
i cau. Ti conoyal abal jahua’ tam 
alta ta q'uima' са matinchi quin 
t'aja' an c'apuxtalab junax c'al in 
exobalilchic tin cuenta in ajib am 
bichou Israel ti calthame ti Egipto 
ti biyal. 12Тат јаја’ ne'ets ti olchi 
jun i pulic alta ts'ejcacathits tim 
pulic punchith atajil. Tats ta ca 
t'ojojoychic an c'apuxtalab ajib. 

13 Tam c'alechic a Pedro ani a 
Juan, ani іп ela' patal antsana' 
jant'ini' ti uchanits c'al a Jesús, ani 
tats tin t'ojojoychic patal tin cuenta 
an c'apuxtalab ajib. 

141г bajuhuits an hora quin 
c'apuchic, ani buxcan a Јеѕӣѕ Ба’ an 
mexa junax c'al in abathualejilchic. 
15 Ani in ucha'chic: 

— Cal u lej canat ichich u lej le’ 
quin c'aputs junax c'al tata'chic c'al 
axe xi c'apuxtalab biyat yabaye in 
tsemthame. 16 №ап tu uchalchic 
abal yabats ne'ets cu c'apu xe' ejtil 
и t'ajal xo’. Ma tihua' talbelaquits 
tam ti a Dios quin t'aja' ti lej Ts'ale, 
tam tiq'uele cu c'apu хе’ junil tam 
ca quithat putunits in ey axe' xi 
c'apuxtalab. 

"Tam a Jesús im репа’ an 
uts'umtalab c'al an vino ani im bina' 
i c'ac'namal c'al a Dios. In ucha'chic 
in abathualejilchic: 

— Ca bats'uchic axe ani ca uts'a". 
18Nan tu uchalchic abal yabats 

ne'ets cu uts'a' an vino lab t'uthub 
c'al tata'chic ejtil и Раја] хо’. Ma 
tihua' talbelaquits tam ti a Dios 
quin t'aja' ti lej Ts'ale, tam ne'ets cu 
uts'a' ўип]. 

19Tam a Jesús im репа’ am pan 
ani im bina' i c'ac'namal c'al a 
Dios. In mu'u ani im pitha' in 
abathualejilchic, ani in ucha'chic: 

—Axe' pel u anam t'u'ul axi 
ne'ets cu bina' ti al an cruz abal 
quit paculanchat a hualabchic. Ca 
c'apuchic, ani antsana' tiquin tila’. 

20Тат ti c'apumathitschic, а Jesús 
in ulu antse' tin cuenta an vino: 

—Axe' pel и xits'al axi ne'ets quin 
huac'lanchat ti al an cruz abal quit 
paculanchat a hualabchic. C'al tin 
ebal u huac'lath xits'al a Dios ne'ets 
quin ts'ejca' i it jilchith cau c'al an 
inicchic. 

?' C'uajatits cal папа’ teje’ ti al an 
mexa jaja' axi ne'ets tiquin tsinat 
bina' tin c'ubac u tomolnaxilchic. 
?2pe] папа’ tin Juntal patal an 
inicchic, ani chubax ne'ets quim 
bina ani quin tsemtha jant'ini' tim 
bijchithits. Expith lej c'athpich 
ts'ejhuantal nixe' xi inic axi ne'ets 
tiquin tsinat bina’, cum ne'ets ca lej 
yajchiquiyat. 

?5 Tam in ts'i'quiychic ti conóx jun 
c'al xi jun, jita’ hualam jaja'chic axi 
ne'ets ti tsinat binom c'al a Jesús. 


Jita' lej c'athpich pulic in ey 

?^Tam in abathualejilchic a Jesús 
u t'ilom tin cuenta abal jita' c'al 
jaja'chic lej c'athpich pulic in ey. 
?5 Ani uchanchic c'al a Jesús: 

—An ts'alechic c'al am bichoulom 
u tsapic abatnom ani an oc'lecchic 
u bijiyab ti patrón. 26ҮаЬ in 

tomnal tata'chic antsana' ca t'aja' 
jayetseq'ui. Jitats lej c'athpich pulic 
in ey c'al tata'chic, quin t'aja' ejtil i 
cuitol axi yab lej pulic tim bæ’. Axi 
оспот са! tata'chic, quin co'oy in 
ichich ti tolmix. ?? Јаһиа’ axi lej 
c'athpich pulic in ey, axi quetel ti 
mexa ti c'apul o ax u pijchix c'al 
jaja'? Yab i jats axi quetel ti mexa 
ti c'apul. Ca t'aja'chic ti cuenta abal 
nana' in c'uajat c'al tata'chic tin 
tolmix. 

28 Chuthel chuthel tata'chic it 
junax xe'tsinenec c'al nana' biyat 
cu tala' yajchicna' an yajchictalab. 
29 Jaxtam nan ne'ets tu punu tit 
ts'alechic jant'ini' папа’ и Tata ti 
eb tim punumalits папа”. 30 Ne'ets 
quit c'aputschic tu mexajil tam 
nan cu taja’ tin lej Ts'ale. Ne'ets 
quit buxcanchic al i ts'alat lactem 
ca ts'ejca' axi lajuj tsab i cuenel an 
Israelchic. 


In olnal a Јеѕӣѕ abal a Pedro ne'ets 
quin tsinca' tim Ба’ c'al јаја’ 

(Mt. 26.31—35; Mr. 14.27-31; Jn. 13.36-38) 

3! Cahue an Ajatic іп ulu: 

— Simón Simón, ca lej Раја? ti 
cuenta cum a Satanás in lej le' 
ti quinoc'na' abal max yabats 
tiquim bela’ папа’. ?Ani nan tu 
conchinchamalits c'al a Dios abal 
папа’ tiquin junini’ bela". Bel ne'ets 
quit ohuey hue' yab quit ts'at'ey 
c'al папа’, ani talbel quit huichits 
c'al nana' ca lej tsaplinchi in ichich 
an ebchalabchic abal jaja'chic jaye 
tiquin junini' Беја’ nana’. 

351 Toc'tsin a Pedro: 

—In ts'ejcacathits quin jolohuat 
ti al an huic'axte' ani ma quin 
tsemtha c'al tin ebal a bij. 

34Тат uchan с'а1 a Jesüs: 

—Pedro, nan tu uchal abal хо’ 
ne'ets ca tsinca' ta ba' c'al nana' oxil 
i calat ma tam ti ibaque thajnenec 
an coxol. 


Hue'its quim baju an hora 
tam a Jesüs ne'ets ti lej 
c'athpich yajchicnax 
35Тат a Jesüs in ucha' in 
abathualejilchic: 
—Tiquin ucha' max a yejenchiye 
jant'o tam nan tu aba' ti jayq'ui 
tit caulomechic naptal. Yab a 
xe'tsintha' i morral, ni i tumin, ni i 
pajab. 
Toc'tsinchic: 
—Ni jant'o yab i yejenchi. 
36Tam uchanchic c'al a Jesús: 
— Ma xohue' yabats quit xe'tsinchic 
naptal. Ca xe'tsintha' i morral ani 
i tumin. Max yab a cua'al i matset, 
ca nuju a pulic coton ani ca ts'a'iy. 
37 Мар tu uchalchic abal pel in 
uchbil ca putun an T'ocat Thuchlab 
jantini' tin thuchathits папа’ taja’ 
antse': Tsalpanchat jaja’ ti pojcax 
inic. Ani ne'ets chubax quin tala’ 
t'ajchin jant'ini' tim bijchithits ti al 
an T'ocat Thuchlab. 
38Tam uchan а Jesús c'al in 
abathualejilchic: 
—Ajatic, te i cua'al tsab i matset. 
Toc'tsin a Jesüs: 
—.Lejatits c'al xi tsablom. 


Ol a Јеѕӣѕ ti Getsemaní 
(Mt. 26.36—46; Мг. 14.32-42) 


39Tam c'ale a Jesús c'al in 
exobalilchic ti al am bolchal Olivos, 
cum tihua' in ujnam antsana' ca 
c'ale. ^" Ulitschic taja’, ani a Jesús in 
ucha'chic: 

—Quit olonchic abal yab ti ata' an 
teneclab. 
^!Tam a Jesús tixc'an сга! jaja'chic 
ani belats hue’. In ohuel im bajuhual 
ejtil tam ca pet'na jun i t'ujub c'ali 
inic. Taja' in tuthu in c'ualal ani olon. 
42]n ulu: 

—Tata ti eb, max pel a culbetal 
tiquin jaluntha' abal yab cu 
yajchicna' an yajchictalab axi taye 
tal. Ani max i, bel u lej le' tu t'ajchi 
a culbetal ani yab u cuete' culbetal. 

43Тат chich jun i angel tal ti 
eb quin tsapliy a Jesús. ^^Cum lej 
huat'ath c'athpich yajchic in ichich, 
jaxtam más tsapic u ol. Ani ma lej 
ts'acbinal, еј max pel i xits' u 
t'ucnal tsabal. 

45Talits ti ol ani huichiy jun ti 
c'uajat in exobalilchic. In tsu'uchic 
huayamath, cum lejat atathits c'al 
i t'e'pintalab. 4^9 Tam a Jesús in 
ucha'chic: 

—éJale' it huayamathchic? Quit 
ts'aquiy ani quit olon abal yab ti ata 
an teneclab. 


* 


Yac'uan a Jesüs 
(Mt. 26.47—56; Mr. 14.43—50; Jn. 18.2-11) 


^7 Exome ti cau a Jesús cal in 
exobalilchic tam ti ulitsits jun i 
cuenel i inic. An oc'nom pel a Judas 
axi ajith c'al xi lajuj tsab in exobalil 
a Jesús. Utey c'al а Jesús abal quin 
ts'uts'bay. ^9 Tam uchan c'al a Jesús: 

—Nana'its pel tin Juntal раѓа] 
an inicchic. Tata' ojni' Judas a le’ 
tiquin ts'uts'bay ejtilac max tin 
c'anithal, ani bel ne'ets tiquin tsinat 
bina' tin c'ubac u tomolnaxilchic. 

491 exobalilchic in tsu'u jant'o 
ne'ets ca t'ajchin a Jesás ani in 
conoy: 

—éAjatic, a le abal qui 
t'aq'uiychic c'al i matset? 9" Tam jun 
in exobalil a Jesás in muts'q'uinchi 
in huinab xutsun in tolmixal an 
ts'ale pale’. 5! Ani uchan c'al a Jesús: 

—]ba yab antsana' ta ca t'aja'chic. 

Tam a Jesús in tacchi jun ti 
muts'q'uith in xutsun ani in 
jelthanchi t'ajat. 52ТаІеу a Jesús 
in tauna' an oc'lec pale'chic ani an 
oc'lecchic beletnom tiyopan ani an 
yejtselabchic Israel axi che'nequits 
abal quin ne'tha* In ucha'chic: 

—Tata' ojn? it che'necchic c'al i 
matset ani c'al i te'chic abal tiquin 
yac'ua' ejtil max nan pel in cue’. 

53 Chuthel chuthel in c'uajatac ti al 
an tiyopan ani yab tin yac'ua' taja’. 
Ma xohue' im bajuhuits an hora 
quit chich tiquin yac'ua', cum it jum 
putat c'uajat al an yic'uax ani it lej 
co'oyab c'al an teneclab. 


A Pedro in tsincal tim Ба’ c'al a Јеѕӣѕ 
(Mt. 26.57-58, 69-75; Мг. 14.53-54, 
66—72; Jn. 18.12-18, 25-27) 
5^Tam yac'uan а Јеѕӣѕ ani ne'tha 
tin q'uima' an ts'ale pale’, ani a 
Pedro ta tale ts'at'at hue’ ou. 55Taja' 
ti al am patio tin q'uima' an ts'ale 
pale' hua'ats i c'amal, ani buxcanal 
taja’ i inicchic toninil al an camal. 
Ulitsits a Pedro ani buxcan jaye. 
56 Tam jun i cuthinel in tsu'u quetel 
a Pedro utat ba' an c'amal. In lej 
теѓа], ani in ulu: 

—Axe' xi inic pel i ts'at'el c'al јаја’ 
axi te chi'thame. 

57 A Pedro in tsinca' tim ba’, in 
ulu: 


, 


—Uxum, папа’ iba yab u exlal јаја’. 


58Hue' talbel tsu'tat a Pedro c'al 
junaque ani uchan jaye: 

—Tata' ojni' it junax xe'tsinenec 
с'а] in ts'at'elilchic axe’ xi inic. 

Toc'tsin a Pedro: 

—lIba yab ja папа’. 

59 Jun i hora talbel q'ue'at i inic in 
ulu jaye: 

—Lej chubax axe xi inic 
xe'tsinenec c'al јаја’ axi хо’ 
chi'thame. Pel i Galileajib jaye. 

60Тат a Pedro in ucha’: 

—Nan yab u exlal jant'o a ulal 
antsana’. 

Татеф'иі biyat cahue a Pedro, 
thajnalits jaye an coxol. 9! Tam 
huilq'uin an Ajatic quin теѓа’ a 
Pedro, ani tamits in t'ilpa' jahua’ 
uchnenec c'al an Ajatic abal ne'ets 
quin tsinca' tim ba' oxil i calat tam 
ti ibaque thajnenec an coxol. Ani 
cale a Pedro taja’ lej tsapic иста]. 


Tilibnab a Jesüs 
(Mt. 26.67—68; Mr. 14.65) 


83Tam tilibnab a Jesús ani u 
cuathnal c'al an inicchic axi c'al 
tu co'oyab. 9^Paxq'uinchab in hual 
ani mo'canchab i c'ubaclec tin hual. 
Uchan: 

—Tucu olchi jita’ ti cuatha'. 

65 Ani са] lej yane i cau othnab a 
Jesüs. 


A Jesüs tin tamet an cuenel axi 
c'athpich in ey an ts'ejcom cau tin 
cuenta an tiyopanchic Israel 
(Mt. 26.59—66; Мг. 14.55—64; Jn. 18.19-24) 


66 Tam ti chutheyits tamcun 
an yejtselabchic Israel ani an 
oc'lecchic pale' ani an exobchixchic 
c'al an ts'ejcath cau binath c'al a 
Moisés. In juncuchic an cau ani in 
ne'tha' a Jesás c'al an cuenel axi 
c'athpich in ey an ts'ejcom cau tin 

cuenta an tiyopanchic Israel. Taja' 
conoyab: 

67 —6Pel it Cristo? Тиси ucha’ max 
tata'its. 

Toc'tsin јаја”: 

— Мах nan tu uchalacchic abal 
папа’ ојпі ja'its, bel yab ne'ets ca 
bela’. 68 Мах nan tu conchalac i cau 
yab ne'ets tiquin toc'tsiy ani yab 
ne'ets tiquin hualca' 691еј hue'its 
папа’ tin Juntal patal an inicchic 
ne'ets quin c'uajiy tin huinab ocob a 
Dios ti eb ax in cua'al patal in сиеѓе’ 
tsap. 

70 Ani patalchic in conoyal a 
Jesüs: 

—éTam tata'its pel ti lej Tsacamil 
a Dios? 

Toc'tsin a Jesüs: 

—Nanma' ja'its ojni' ax a ulalchic. 

71Tam in uluchic: 

—Xohue'its huahua' putat i lejat 
ats'amal jahua' antsana' in lej ulu 
с'а] qui jolbiy. Yabats i yejenchal 
jita’ tucu olchiye más i cau. 


А Јеѕӣѕ tin tamet a Pilato 
(Mt. 27.1-2, 11—14; Mr. 15.1—5; Jn. 18.28—38) 


2 Taley patal axi muthatchic 
taja' c'ale, in ne'thal a 

Jesüs c'al a Pilato. 2Апі taja' tin 
tamet a Pilato in ts'i'quiychic quin 
jolbiy a Јеѕӣѕ. In uluchic: 

—1 ats'amalits axe’ xi inic pel i 
q'ibts'oth exobchix c'al huahua’ 
tu Israel. Yab pelcua' i uchbil qui 
jalbinchi an ts'ale oc'lec romano an 
jalbixtalab tumin. Jaja'cua' ja'its a 
Cristo axi abath c'al a Dios ti Ts'ale 
c'al an inicchic. 

3Тат conoyab а Jesús c'al a Pilato: 

—éTata'its pel ti Ts'alejil an 
Israelchic? 

Toc'tsin a Jesüs: 
—Nana' ja'its ojni' ax а ша]. 
^Tam a Pilato in ucha' an 

oc'lecchic pale’ ani patal axi muthat 
taja’: 

—Ni jant'o yab u elchal jahua’ yab 
alhua' axe’ xi inic abal ca jolbiychic. 
5Ani lej pajamix an mulcunel in 

ulu: 

—Tocat in t'ajal abal ca xacueculats 
an inicchic tim puhuel am pulic 
bichoulom Judea c'al in exobchixtal. 
Ti c'a'al in ts''quiy ti exobchix tihua' 
ti pulic bichoulom Galilea, ani xohue 
chich ma teje' c'al in exobchixtal. 


* 


A Jesüs tin tamet a Herodes 


$Cum a Pilato in atsa’ abal іп 
uluchic Galilea, in conoy max a 
Jesüs pel i Galileajib. " Cum olchin 
abal ja'its, tam in aba' ca ne'tha c'al 
a Herodes axi c'uajat ti Jerusalén 
nixe' xa q'uicha. Cum pel jaja' an 
gobernador ax ti Galilea. 8Апі lej 
culbel a Herodes tam tin tsu'u a 
Jesús, cum ohuatits tin le'namal 
quin tsu'u. In ats'amalits lej t'ilnal, 
ani in lej le' max quin tsu'u quin 
t'aja' i labith t'ajbilab. Ani lej 
conomichiquix a Herodes c'al a 
Jesús, tocat yab toc'tsiyab. 19Таја’ 
c'uajat jaye an oc'lecchic pale’ ani 
an exobchixchic c'al an ts'ejcath 
cau binath c'al a Moisés lej pajamix 
ti jolbix c'al a Jesús. 11Lej alalnab 
ani tilibnab Јеѕӣѕ c'al a Herodes 
ani c'al in soldadojilchic. Alq'uith 
toltomiyab c'al i ts'alat nacat coton 
ejtilac max pel i ts'ale. Taley a 
Herodes in aba' an cau ca huichba 
c'al a Pilato. 12АБа апі’ ti jayq'ui' 
c'uiyax a Pilato c'al a Herodes, ma 
tam nixe' xa q'uicha ja'ubnax. 


183 


In ts'ejcaxtal a Pilato c'al a Јеѕӣѕ 
(Mt. 27.15-26; Мг. 15.6-15; 
Jn. 18.39—19.16) 

13Tam a Pilato in tamcuy an 
oc'lecchic pale’ ani an oc'lecchic 
bichou ani axi q'ue'atchic al am 
bichou. '^In ucha'chic: 

—Te a chi'thamalchic axe' xi inic 
qibts'oth exobchixcua'. Nan u 
conomichiquiyamal ta tametchic 
jant'o tam hualabtalab in t'ajamalac, 
апі yab u elchamal ni jant'o abal ca 
ejtouchic ca jolbiy. 1 Апіуе jaye yab 
elchinenec c'al a Herodes jant'o c'al 
ta ca jolbiyat. Ca lej t'aja' ti cuenta 
abal ni jant'o yab in t'ajamal yab 
alhua' abal ca tsemtha. 16Expith u 
ulal ca huithc'oyat, ani tam ne'ets 
cu hualca* 

17 Antsana' pel i ujnamtalab ca 
hualca jun i huic'nel tam u t'ajnal 
an ajib tin cuenta abal calthame am 
biyal bichou Israel ti Egipto. 18 Ani 
patal an mulcunel tocat in thajat 
uluchic: 

— Ca tsemtha axe xi inic. А 
Barrabás jats ca hualca'. 

1? C'uajat a Barrabás ti al an 
huic'axte' cum pejexnenequits c'al 
an oc'lecchic ani tsemthomamathits. 
? Cum a Pilato in le quin hualca' a 
Jesüs, in tsab tauna' an mulcunel 
junil. ?! Tocat c'athpich thajat 
toc'tsin: 

— Ca t'ajat bina' ca q'uet'ath 
tsemtha ti al an cruz. 

?2Oxchilab calat a Pilato in 
ucha'chic: 

—éJant'o tam lej hualabtalab in 
t'ajamalac? Ni jant'o yab u elchal 
abal cu bina' ca tsemtha. Expith ca 
huithc'oyat, ani tam ne'ets cu hualca'. 

23] е] pajamixe an mulcunel, in 
thajat uluchic ca q'uet'ath tsemtha 
a Јеѕӣѕ ti al an cruz. Taley a 
Pilato in ucha' an mulcunel ani 
an oc'lecchic pale’ abal bel ne'ets 
quin t'aja' jant'inits jaja'chic in le’. 
24 Antsana' a Pilato tim bina’ in 
cahuintal jant'ini' ti uchenec c'al 
an mulcunel. 25Тат im bina' a 
Jesús c'al an mulcunel ca tsemtha 
јапііпі ti le'nab c'al jaja'chic, ani in 
hualca' a Barrabás jant'ini' ti le'nab 
ca hualca c'al an mulcunel. Pel jaja' 
axi c'uajat ti al an huic'axte' cum 
pejexnenequits c'al an oc'lecchic 
ani tsemthomamathits. 


Q'uet'ath tsemtha a Jesüs ti al an 
cruz 
(Mt. 2732—44; Mr. 15.21—32; Jn. 19.17-27) 


26Tam ti ne'ets ne'thabits a Jesús 
ti bel abal ca tsemtha, tal jun i inic 
im bij Simón axi pel i Cirenejib. Tal 
eleb ti al am bichou ani u aynalits. 
Jats punuhuat c'al an soldadochic 
abal quin quitnanchi an cruz ax in 
quitnal a Jesüs ani ca ts'at'ey tin 
cux a Jesüs. 

27 An ts'at'elchic hua'ats yantalam, 
ani yan i uxum in thajat uc'nanchal 
а Jesús. ?9 Ani a Jesús tocat in 
met'al an uxumchic, ani in ucha’: 

—Tata'chic uxum Jerusalénibchic, 
yab tiquin uc'nanchi, expith ca 
uc'nanchi a tsacamilchic ani 
quit cuete' uq'uin ta ba’. 29 Сит 
ne'ets quim baju an q'uichachic 
lej yajchictalab. Ne'ets quin 
ulu an inicchic: Lej alhua'talab 
max i uxum yab quin ejtou quin 
co'oy i tsacam ani max i uxum 
yab chuchuthom. 30 Ne'ets quin 
tauna' an ts'enchic ani an t'ec'at 

bolchalchic quin ulu: Quit ijcan 
c'al huahua' abal tucu t'ajat 

tsa'cuy, quin uluchic. ?! Мапа’ yab 
in hualbith ani bel ne'ets quin lej 
yajchiquiyat, ani al nixe' xa q'uicha 
taye tal axi hualbith ne'ets ca más 
c'athpich yajchiquiyat. 

32 An soldadochic in ne'thal jaye 
tsab i jolbinel quin tsemtha' junax 
с'а] a Jesús. ??Taley ultsitschic al 
jun i c'uajattalab im bij Tawoc’, ani 
tats ti q'uet'an а Јеѕӣѕ ti al an cruz. 
Antsana' jaye t'ajchin nixe' xi tsab 
i jolbinel, jun jilchin tin huinab a 
Jesús ani axi jun tin c'uatab. ?^Tam 
ti quet'athits a Jesús ti al an cruz 
olon, in ulu: 

—Tata ti eb, ca paculanchi axe' xi 
inicchic cum yab in exlal jant'o in 
t'ajalchic. 

Ani an soldadochic tocat in 
calthal i q'uij jant'ini' quin 
c'alnanchi in toltomil a Jesús. Ап 
mulcunel tocat in met'alq'ui a Jesüs, 
ani an oc'lecchic in tilibnath ulu: 

—In jec'onthamal q'ue'atchic i inic. 
Max chubax pel a Cristo lej tacuth 
c'al a Dios, xohue'its quin jec'ontha' 
tim ba' jaye. 

36 Ani u tilibnax an soldadochic 
jaye c'al a Jesás. Uteychic im 
pitha' i tsa'ic vino quin uts'a'. 37 Ani 
tilibnath uchan c'al jaja'chic: 

—Max chubax tata'its it Ts'ale c'al 
an Israel, са jec'ontha' ta Ба’. 

38Tin oc' an cruz punchithits i 
thuchlab jolbixtalab thuchath ti 
griego cau, ani ti latín cau, ani ti 
hebreo cau. In Ша] апіѕе”: Ja'its axe’ 
in Ts'alejil an Israelchic. 

39 Jun axi tsab an jolbinel 
q'uet'ath jaye al an cruz in tilibnath 
ucha' a Jesüs: 

— Мах chubax pel it Cristo, 
ca jec'ontha' ta ba' ani tucu 
jec'ontha'hue. 

^"Tam јаја’ c'uiyath uchan c'al axi 
junaque an jolbinel antse" 

—Tata' ojni' te it q'uet'athits al 
an cruz jant'ini' јаја’. ¿Bel yab a 
ts'ejnal a Dios? ^! Huahua' exom i 
yajchicnal an yajchictalab jahua' in 
tomnal qui yajchicna', cum expith 
i jalbiyal an hualabtalab jahua' i 
t'ajamal, ani jaja' yab in ne'thal ni 
jun i hualabtalab. 

??Tam јаја’ in ucha' a Jesús: 

—Tiquin t'ila'ne tam ca t'aja'its tit 
lej Ts'ale. 

43Toc'tsiyat c'al a Jesús: 

—Chubax nan tu uchal abal хо’ 
ne'ets quit junax c'uajiy c'al nana' 
tin ts'alat c'uajattal a Dios ti eb. 


О tsemelits a Јеѕӣѕ 

(Mt. 2745-56; Mr. 15.33-41; Jn. 19.28-30) 

^^1m bajuhuits ts'ejel quicha ani 
tam tala' yic'utsin tim puhuel an 
tsabal, ani antsana' jilc'on ma ti ox 
hora an huacal. 45А q'uicha yab 
im bina' in tajax. Ani cathlun am 
pelcath toltom ba' am pulic tiyopan. 
Jilc'on tsab i pejach. ^9Tam a Jesús 
in lej tsapic ulu: 

—Tata ti eb, nan tu jilchal u ejattal 
ta c'ubac. 

Tam tin expith ши antsana', tam 
ti tsemetsits. 

^! An capitán c'al an soldadochic 
in tsu'u antsana' tsemetsits a Jesüs, 
ani im puhuethanchal im bij a Dios. 
In ulu: 

—Lej chubax axe xi inic yab in 
ne'thal ni jun i hualabtalab. 

48Тат an inicchic axi muthat taja' 
quin met'a' a Jesüs, ta c'alechic 

in cuathcuayal in ichich cal i lej 
t'epintalab. ^9 Expith jilc'on quin 
теѓа’ hue’ ou a Jesús patal ахі 
exlomchic cal јаја’ јипах c'al i 
uxumchic axi ts'at'enec c'al јаја? 
tam ti xe'etsac ti Galilea. 


Joliyat a Jesüs 
(Mt. 27.57-61; Mr. 15.42-47; Jn. 19.38-42) 
50 C"uajatac jun i inic alhua' ani 

pututh im bij José. U c'uajil ti 
Arimatea axi cuentalith ti Judea. 
Pel i ts'ejcom cau c'al an cuenel 
axi c'athpich in ey an ts'ejcom cau 
tin cuenta an tiyopanchic Israel. 

5 Jaja' in junini' aychal a Dios са 
chich quin баја’ ti lej Ts'ale teje’ 
tsabal. Yab in culbetnanchal abal 
jolbiyame a Јеѕӣѕ c'al in juntalchic 
al nixe' xi cuenel ts'ejcom cau. 
S2C'ale quin conchi a Pilato in 
inictal a Jesús quin joliy. 55Cum 
uchan bel quin ne'thanchi, c'ale 
im pa'banchi in inictal a Jesús ti al 
an cruz ani in thu'bay c'al i putat 
toltom. In mo'canchi al i jolimtalab 
tsajath jol paxal t'ujub. Taja' yabaye 
ўса’ joliyame. 5^Pel i viernes tam ti 
t'ojojol am bichou Israel tin cuenta 
an sábado, ani hue'its ne'ets quim 
baju an sábado. 

55Hua'ats i uxumchic axi 

ts'at'enec c'al a Jesás ma tam ti 
xe'etsac jaja' ti Galilea. C'alechic 
ani in tsu'u ju'ta ti mo'cathits in 
inictal a Jesús ti al an jolimtalab. 
56Та]еу huichiychic tin q'uima' in 
t'ojojoyal i nihuihuiltalab ani i ilal 
quin ne'tha' jun ti jolith a Jesús. 
Tam tin cua'alits t'ojojothits, pelits 
an sábado. Tam coyotschic, cum 
antsana' bijithits quin t'aja' c'al an 
ts'ejcath cau binath c'al a Moisés. 

Ejtha a Jesüs 
(Mt. 28.1-10; Мг. 16.1-8; Jn. 20.1-10) 
2 Pel an c'a'al q'uicha 
semana lej thajujul tam ti 
ne'ets junil nixe' xi uxumchic ti al 
an jolimtalab jun ti jolith a Јеѕӣѕ, 
ani junax ne'ets q'ue'atchic i uxum 
jaye. In ne'thal an nihuihuiltalab 
ani an ilal ax in t'ojojoyamalits. 
?Ulitschic ani in tsu'u tixc'athits am 
pulic paxic'lab t'ujub tin otsnamtal 
an jolimtalab. 3Otsitschic, ani 
xant'o in inictal an Ajatic Jesüs. 
^Tam tocat lej jiq'uelchic, yab 
in exlal jant'o quin taja’. Tam in 
tsu'uchic cubat tsab i ángel lej 
ts'umimil in toltomil. »Cum lej 
c'athpich jiq'uelchic, in cutpal in ос’ 
tsabal. Tam uchanchic: 
—éJale' ta aliyalchic teje c'al 
an tsemelomchic axi ejat? Cum 
ejthachits a Јеѕӣѕ yabats c'uajat 
сеје”. Ca t'ila'chic jant'ini' јаја’ ti 
uchamalits tam tit c'uajatchic 
tihua' ti Galilea. "In ulu: Nana'its 
pel tin Juntal patal an inicchic im 
bijchithits quim bina tin c'ubac 
i hualbith inicchic. Ne'ets quin 
q'uet'ath tsemtha ti al an cruz ani 
oxchilab q'uicha ne'ets quin ejtha, 
in ulu. 
8Ма tamna'its in t'ilalchic 
abal anits chubax tin ulumal a 
Jesús. ?Tam ta c'alechic ani и 
aynalits. Ulitschic c'al xi lajuj 
jun in abathualejilchic а Jesús 
апі q'ue'atchic axi muthat са] 
jaja'chic, in tala’ olchalchic jahua’ 
olchinenec c'al an ángelchic. !?Pel 
a María Magdalajib, ani a Juana, 
ani a María in mim a Jacobo, ani 
q'ue'at i uxumchic axi antsana' и 


SAN LUCAS 24 


olchixchic. *! Cum an abathualechic 
in tsalpayal abal hualam pel i cau 
axi c'al i olmanal, jaxtam yab im 
belchal. 

12Be] c'ale a Pedro ti athil tihua' ti 
al an jolimtalab. Ulits ani otsits, in 
tsu'u expith mo'ol an malilil toltom 
in thu'bal а Јеѕӣѕ. Taley и aynalits 
tam c'al in ichich lej jic'pax. 


Ne'ets a Јеѕӣѕ ti bichou Emaüs 
(Mr. 16.12-13) 

13 Jayetseq'ui nixe' xa q'uicha 
tsab in exobalil a Јеѕӣѕ ne'etsits 
al і bel ca ulitschic al i bichou 
im bij Emaús. Ma ti Emaús апі 
ma ti Jerusalén jat'hua' lajuj jun 
i kilómetro. !^Ne'ets im belal 
t'iloxnalchic jahua' in ats'amal 
ani jahua' in tsu'umal tin cuenta 
а Jesús. 15Апі biyat antsana' и 
t'ilomchic, tam utey a Јеѕӣѕ ani 
ts'at'ey c'al jaja'chic. Ó6Yabaye 
in exlalchic max pel a Јеѕӣѕ, 
cum antsana' ti bijithits yabaye 
quin exla’. !"Taley a Jesús in 
conoyalchic: 

—éJant'o hualam ax a 
t'iloxnalchic abal it lej t'e'pith? 

18 Тат toc'tsin jun јаја’ ax im bij 
Cleofas: 

— Patal an inicchic in tso'obits 
jahua' t'ajnenec ti Jerusalén axe xa 
q'uichachic. Auxe' max tata' yab a 
tso'ob jaye. 

19 Tam a Jesús in toc'tsiy: 

—éJant'o ax a ulu t'ajnenec ti 
Jerusalén? 

Toc'tsinchic: 

— Pel xe' tin cuenta a Jesüs 
Nazaretib axi pelac i caulome 
c'al a Dios lej huinat in ahuiltal. 
Antsana' ti exla c'al a Dios ani 

c'al an inicchic, tin ebal in labith 
t'ajbil ani tin ebal in tsalpath 
cahuintal. ?? Aba апі pel i caulome, 
bel bina jaja' tin c'ubac a Pilato 
с'а] an oc'lecchic pale’ ani c'al 
i oc'lequilchic abal ca jolbiyat 
ani ca q'uet'ath tsemtha ti al an 
cruz. ?! Xohue' pelits an oxchilab 
q'uicha ti tsemthame. Jats jaja' ax 
i aychamalac abal tucu hualcantha' 
c'al i tomolnaxilchic, cum hua'ats 
jita’ bijithits ca chich c'al huahua’ 
tu Israel tucu hualcantha*. ??Talchic 
i uxum axi belom ejtil huahua’, 
c'alechic thajujul quin tsa'biy an 
jolimtalab jun ti joliyame a Jesüs. 
?3Huichiychic cal i lej jic'path 
olchixtalab. Yab in tsu'chi in inictal. 
In tsu'ucua' tsab i ángel, ani jats c'al 
ti olchin jaja'chic abal ejthachits a 
Jesüs. ?^Taley talchic i juntal c'ale 
jaye ti al an jolimtalab, ani jats in 
ulu jaye jayetseq'ui yab in tsu'chi in 
inictal а Jesús. 
25Тат a Jesús in ucha'chic: 
—Tata' ojni' it macu'chic a tsalap. 
Lej bomomol a ichich abal ca 
tala' belchi in thuchath cahuintal 
in caulomejilchic a Dios. ?*Ma 
ti biyalits bijithits abal a Cristo 
quin oc'ox yajchicna' teje' tsabal, 
ani talbel ca huichiy ti eb ca 
puhuethanchat im bij c'al a Dios. 
27Тат a Jesús in lejquinchalchic 
patal an cau jant'ini' tu olnab 
јаја’ ti al an T'ocat Thuchlab. In 
ts'i'quiy c'al an cau axi thuchath 
c'al a Moisés ani tin aytal in tala' 
lejquinchal an cau jun tu olnab jaja' 
c'al patal in caulomejilchic a Dios ti 
jayqui". 
28Татп ti ultsitschic ti bichou 
Emaús, a Jesús in t'aja' ejtil max 

ne'ets quin aynaye más am bel ca 
c'ale. ?3 Ani jaja'chic im pajamith 
ucha’ a Jesús: 

—Quit lej jilc'on c'al huahua' teje’, 
cum hue'its ne'ets ca lejat aclejits. 

Tam otsits a Jesús al i ata 
c'al jaja'chic са jilc'on. 9 Tam ti 
quetelits ti c'apul ti al an mexa 
im pena' am pan ani im bina' i 
c'ac'namal yan c'al a Dios. In mu'u 
ani pithan jaja'chic. ?! Tameq'ui 
ti lamc'anchatchic in ichich ani 
in exla'its abal ja'its pel а Jesús. 
Tameq'ui jun jic'tohual xant'o a 
Jesús. ??Tam in cuete' uluchic: 

—&Yab i lej chubax ti ats'amal 
lej canatbethach i ichich tam tu 
tal ti bel tu lejquinchal an T'ocat 
Thuchlab? 

33Tam thubat c'alechic ani 
huichiy ti Jerusalén. Taja' in 
ela' tamcuthchic axi lajuj jun in 
abathualejilchic a Јеѕӣѕ c'al q'ue'at i 
belomchic jaye. ?^Ani uchanchic xi 
tsablom: 

—Lej chubax ejthame an Ajatic, 
cum tsu'umejits c'al a Simón. 

359' Tam nixe’ xi tsab an exobal in 
olchalchic axi muthat taja’ jant'ini 
ti t'ilmats jaja'chic c'al а Jesús ti 
bel, ani jant'ini' tin exla'its tam tin 
mu'uhual am pan. 


Tejhua'me а Jesús c'al іп 
exobalilchic 
(Mt. 28.16—20; Mr. 16.14-18; Jn. 20.19-23) 


36Exome ti olchixchic, tam jun 


jic'tohual chich a Јеѕӣѕ c'al jaja'chic. 


In tsapnethalchic ani in ucha’: 
— Мап tu pithalchic ta ichich i jun 
ejettalab. 
37 Тат lej jiq'uelchic, cum in 
tsalpayal hualam pel i labax ax in 

tsu'umal. 38А Jesús in ucha'chic 
tam: 

—éJale' ti t'elelelchic a ichich ani 
jale' a cua'al i hualamtalab ta ichich 
с'а] папа’ u ey? ?? Tiquin met'anchi 
и c'ubac апі и acan abal nana'its ax 
tin tsu'tal. Tiquin taca' ani tiquin 
теѓа’ abal tiquin exla' abal nana'its 
ax u cua'al u anam t'u'ul ani u 
beclac. Abal nana' yab in labax 
jant'ini' tata' tin tsalpanchalchic u 
ey. 

*'Tam tin olna'its tim ba’ 
antsana' a Јеѕӣѕ, tamna' in lej 
tejhua'methanchalchic in c'ubac 
ani in асап. ^ Апі tam lej c'athpich 
culbelchic ani lej huat'ath c'athpich 
jic'pax, ma yabaye in ejtohualchic 
quin thubat bela’. Tam a Jesús іп 
conoyalchic: 

— А cua'"alchic teje’ jant'o ca 
capu? 

*?Tam pithan а Jesús pejach i 
huiyath to'ol ani pejach i ocou 
c'al in tsi'mal. ? Ani in c'apu tin 
tamet jaja'chic. ^^Tam a Jesás in 
ucha'chic: 

—Jahua' nan in t'ajchinenequits 
jats jahua' nan tu uchamalchic tam 
ti nan in lej xe'tsin c'al tata'chic. Pel 
in uchbil ca tala’ putun an T'ocat 
Thuchlab jant'ini' tin thuchathits 
папа’ ti al an ts'ejcath cau binath 
c'al a Moisés, ani tin thuchath uhuil 
in caulomejilchic a Dios, ani ti al an 
salmochic. 

45Тат a Jesús in lamc'anchichic 
in ichich abal quin tequeth ejtiy an 
T'ocat Thuchlab. *6In ucha'chic: 

—In thuchathits ti al an T'ocat 
Thuchlab abal nana'its in Cristo im 
bijchithits quin tsemtha ani oxchilab 
quicha quin ejtha ti al an jolimtalab. 

41 Thuchath jaye abal ja'its an cau 

ca olnanchat tim patal an inicchic, 
abal ca jic'tson c'al in hualab ani ca 
paculanchat in hualab c'al a Dios. 

Ca oc'ox olnanchat axi teje'chic ti 
Jerusalén. 48 Ani xohue' tata'chic pel 

a uchbil tit olnom с'а] раѓа! jahua’ 
antsana' in t'ajchinenec. 4 Jaxtam ca 
t'aja'chic ti cuenta abal nan ne'ets tu 
abchi an Espíritu Santo jant'ini' и Tata 
ti eb im bijchith ulumalits ne'ets quit 
abchin. Expith quit jilc'onchic teje' ti 
Jerusalén ma tam nan tu abchi xe' c'al 
patal in tsap a Dios ti eb. 

C'alets a Jesús ti eb 
(Mr. 16.19—20) 


50Taley cale ti Jerusalén a 
Јеѕӣѕ junax c'al in exobalilchic, 
c'alechic ti bichou Betania. Taja' in 
thaya' in c'ubac ani in labliychic. 
51 Taley tixc'anits c'al jaja'chic, 
tihua' c'alets ti eb. ?2Jilc'on in 
exobalilchic in c'ac'nanchal im bij. 
Taley ta huichits ti Jerusalén lej 
culbelchic. 52 Ani chuthel chuthel 
c'uajatchic ti al am pulic tiyopan im 
puhuethanchal im bij a Dios. Amén. 


An ашпа” cau thuchath cal 
an t'ocat inic Juan 





Jaja' axi bijiyab ti Cau 
ani hua'tsin ti inic 

C'uajatits jaja' axi bijiyab ti 

Cau tam ti yabaye ts'ejcath 
an eb ani an tsabal. C'uajatits 
c'al a Dios, ani pel jaja'its a Dios. 
?C'uajatits c'al a Dios tam ti yabaye 
hua'ats jant'o ts'ejcath. *Ani pithan 
c'al a Dios in uchbil quin ts'ejca' 
patal jahua' hua'ats хоһие’. Ani 
c'al јаја? jats ti ts'ejcanenec patal 
jahua' hua'ats tim puhuel an eb 
ani tim puhuel an tsabal. ^Ja'its 
јаја’ ax tu pithal i it ejattalab ani i 
tajaxtalab ti ichich. *Jaxtam yabats 
u xe'ets huahua' al an yic'uax, ani 
ni jita' tam inic yab in ejtohual tucu 
tepthanchi nixe’ xi tajaxtalab ti 
ichich. 

$Chich jun i inic im bij a Juan 

abath c'al a Dios. 7 Chich abal quin 
olna' an chubaxtalab tin cuenta 
nixe' xi tajaxtalab, abal patal ta ca 
belchin jita' ca olchin. 5A Juan yab 
ja axi tu pithal i tajaxtalab ti ichich, 
expith abath c'al a Dios abal quin 
olna' an chubaxtalab tin cuenta 
јаја’ axi tu pithal an tajaxtalab. 
3Tu pithalac i chubax tajaxtalab ti 
ichich abal patal huahua' cu ulitsac 


tin tamet a Dios. Ja'its јаја’ axi 
bijithits ne'ets ca chich teje' tsabal. 

10 Ani chubax chich talbel teje’ 
tsabal. Aba ani' in ts'ejcamal an 
eb ani an tsabal ani patal jahua' 
hua'ats, bel yab exlanchat in ey c'al 
an inicchic. !! Chich teje tsabal ax 
in ts'ejcamal jaja', ani yab bats'uhuat 
c'al in at juntalchic. 12АБа апі yab 
bats'uhuat c'al in at juntalchic, bel 
hua'ats i inicchic c'al ti bats'uhuat 
ani с'а] ti belan. Ja'its tin ebal јаја’ 
abal am belomchic im bajuhual 
tin tsacamil a Dios. 1? Antsana' tim 
bajuhual cum pel in culbetal a Dios. 
Yab ja tim bajumal tin ebal in t'ajtal 
ey ti hua'tsinenec. Yab ja tin ebal in 
le'nomtal i inic, ani yab ja tin ebal in 
tsalap i inic quim baju antsana' tin 
tsacamilchic a Dios. 

14 Ja'its nixe' axi bijiyab ti Cau 
ani hua'tsin ti inic. Xe'tsin teje' 
tsabal junat c'al huahua’. Tu 
tejhua'methanchi in ts'alat. I 
exlanchi in ey pel in lej juncats 
Tsacamil a Dios ani in ts'alat jaye 
ejtil in Tata ti eb. Ja'its jaja' ax 
tu tejaua'methanchi in alhua' 
inictal a Dios ani tu calpunchi an 
chubaxtalab. 15Ja'its a Jesucristo 
olnamejits c'al a Juan antse" 

—Chichits јаја? ах u ulumalits 
ne'ets ca chich. Lej pulic in ey ani 
nana' iba. Ejatits jaja' tam ti nan 
yabaye in hua'ats. 

16 73] patal jahua’ in cua'al a 
Jesucristo i ets'ey bats'uhual yan 
i lablinchixtalab c'al tin ebal in 
alhua' inictal. !7 C'al јаја’ a Dios 
tu abchi in alhua' inictal ani an 
chubaxtalab. Tam ti biyalits a Dios 
in abchi c'al a Moisés an inicchic 
am biyal ts'ejcath cau ax in olnal 
in uchbixtalchic a Dios. 18 Aba 
ani' yab i ejtohual qui tsu'chi in lej 
hual a Dios, bel јаја’ a Jesucristo 
putat chich tucu tejhua'methanchi 
in lej ey a Dios. In ejtohual tucu 
tejhua'methanchi, cum ja'its in lej 
juncats Tsacamil a Dios axi ets'ey 
c'uajat utat tin ichich a Dios. 


In olnal a Juan pujax a Jesucristo 
(Mt. 3.11—12; Мг. 1.7-8; Lc. 3.15-17) 


19 An levitachic axi pel i beletnom 
с'а] in tiyopanil an Israelchic ani i 
pale'chic jaye aban c'al i Israelchic 
axi ti Jerusalén abal ca c'ale quin 
tauna' a Juan. Quin conoychic 
max јаја’ a Juan ja'its a Cristo ахі 
bijithits ne'ets ca aban c'al a Dios 
ca chich. ??Ulitschic c'al a Juan ani 
tequeth uchan antse* 

—Nanda' yab ја in Cristo. 

21Tam conoyab antse' a Juan: 

— Тат jita’ tata’ max yab it 
Cristo? éHualam pel it Elías ахі 
pelac in caulomejil a Dios ti biyal, 
axi uxnal ne'ets ca huichiy teje' 
tsabal junil? 

Toc'tsin a Juan: 

—Nanda' yab ja. 

Ani conoyabe antse" 


190 


—éMax yab it Elías hualam tata'its 
nixe' xi caulome ax in ulumalits a 
Moisés ne'ets ca chich? 

Toc'tsin a Juan: 

—]ba папа’ yab ja. 

??Taley uchan a Juan с'а] 
jaja'chic: 

—Tam tucu ucha' jita’ tata’ abal 
qui olchi axi tihua'chic tu abamal. 
Тиси lejquith ucha' јапбо а ey. 

23A Juan in toc'tsiychic: 

— Мапа’ и ey tin thajchix c'al in 
cahuintal a Dios teje' al an joltam 
ju'tamq'ui ca tamcun an inicchic. 
U thajchixnanchal an cau ax in 
ulumal am biyal сашоте c'al a 
Dios Isaías antse* Ca ts'ejcacanchi 
am bolith bel an Ajatic jun ti ca 
ulits. 

?^Talchic nixe’ axi che'nec 
quin conoy a Juan abal jita’ jaja’ 
pelchic хе’ i fariseo. ?5Exomchic in 
conoyale a Juan: 

—éMax yab it Cristo, tamna' jale’ 
it pujal? A ulu yab it Cristo, ani yab 
it Elías, ani yab nixe’ xi caulome 
in ulumal a Moisés ne'ets ca chich. 
Тиси ucha’ jant'o a ey abal jale’ it 
pujal. 

26A Juan in toc'tsiychic: 

—Nan in xe'ets tim pujal c'al i 
ја’, ani xe'etsits jun c'al tata'chic 
yab a exlanchal in еу. ?" Taye ne'ets 
ca chich јаја’ axi lej pulic in ey ani 
nana' iba. Nana' lej tsa'at u ey, ma 
yab ne'ets cu baju cu tixc'anchi im 
pajab. 

?8|m bij an c'uajattalab Betábara 
jun ti t'ilmats a Juan c'al an 
fariseochic antsana'. Tats ti xe'ets 
јаја’ ti pujal jum poq'ue' am pulic 
itse' Jordán. 

A Jesüs ejtil i cordero axi 
tsemtha ti biyal tin cuenta 
in hualabchic an inic 


29 Aytalab q'uicha a Juan in tsu'u 
talits ututul а Jesús. In ши: 

— Ca tsu'uchic ta talits јаја” 
axi abnenec c'al a Dios abal ca 
paculanchat in hualab an inicchic. 
Pel jaja' ejtil an cordero axi ti 
jayq'ui' tsemthachicab c'al an 
Israelchic tin cuenta in hualabchic. 
30 Ja'its јаја’ ах u olna'its abal taye 
ne'ets ca chich. Lej pulic in ey ani 
nana' iba. Ja'its axi ejatits tam ti 
nan yabaye in hua'ats. ?! Aba ап? ti 
c'a'al yab u lej tajax exla’ jaja’, bel 
nan tu pujayalchic c'al i ја’ axi tit 
Israel abal ca lej t'ojojoy a ichich 


ani ca tequeth exla’ јаја’ ax и olnal. 


3?Cahue a Juan in ши: 

—U tsu'u tal ti eb pa'i'il an 
Espíritu Santo ejtil i сиси”, Taley 
jilc'on c'al јаја? ax tu ucha’ abnenec 
c'al a Dios. ?? Nana' yabaye u lej 
tajax exla' jita' jaja' c'al ti jilc'on 
an Espíritu Santo. Expith a Dios 
ax tin aba' tim pujal c'al і ја’ tin 
ucha' max cu tsu'u pa'i'il an 
Espíritu Santo ani ca jilc'on c'al 
jun i inic, jats axi ne'ets ti pujal 
с'а] an Espíritu Santo. ?^Xohue' 
u tsu'umalits jant'ini' tin uchan 
antsana' c'al a Dios. Ani nan tu 
olchalchic an chubaxtalab abal 
ja'its jaja" pel in Tsacamil a Dios. 


In oc'ox exobalilchic a Јеѕӣѕ 


35 Aytalab q'uicha c'uajat a Juan 
junil jun tin c'a'al tsu'umalits a 
Jesüs. C'uajat jaye c'al jaja' tsab 
in exobalilchic. 36In tsu'tal ne'ets 

huat'el a Jesús, ani in ucha' in 
exobalilchic: 

— Ca tsu'uchic tana' u huat'el 
јаја’ ax tu olchits abnenec c'al a 
Dios. Pel jaja' ejtil an cordero axi 
ti jayq'ui' tsemthachicab c'al an 
Israelchic tin cuenta in hualabchic. 

37 Тат ti ats'anchat a Juan abal 
antsana' in ши с'а] xi tsab in 
exobalil, tam ta ts'at'eychic c'al 
а Jesús. 39 Tam а Jesús huenc'on 
quin теѓа’ tin cux, in tsu'u 
abal ts'at'enequits tsab i inic. In 
conoychic: 

—éJant'o a le'chic? 

Toc'tsinchic: 

—Tucu ucha' Exobchix, ju'ta tit 
c'uajil. 

39A Jesús in toc'tsiychic: 

—Huana qui tsu'u. 

Tam ta c'aletschic quin tsu'u jun 
tu c'uajil a Jesús. Cum pelits i tse’ 
hora an huacal tam ti ulitschic, ta 
jilc'on taja’. 40 Jun axi ts'at'enec tsab 
с'а] a Jesús pel a Andrés axi pel 
in ebchal a Simón Pedro. ^! Taley 
a Andrés thubat c'ale quin aliy in 
ebchal Simón. In ela' ani in ucha’: 

—Xohue' i ela'its an Mesías. Ja'its 
a Cristo axi bijithits ne'ets ca aban 
c'al a Dios ca chich. 

*?Tam thubat ne'tha a Simón c'al 
a Andrés jun ti c'uajat а Јеѕӣѕ. Tam 
ti a Jesús in tsu'u a Simón, іп ucha’: 

—Tata'its Simón pel ti tsacamil a 
Jonás. Ma xohue' ne'ets quit bijiyat 
tit Cefas ax in le' quin ulu Pedro. 


Uchan a Felipe ani a Natanael 
ca ts'at'ey c'al a Jesús 
43 Aytalab q'uicha a Jesüs 
c'ale ti Galilea quin tsa'biy i 

cuenchalabchic taja’. In tamu oc'ox 
a Felipe, ani in ucha’: 

—Tiquin ts'at'enchi. 

44р q'uima' a Felipe c'uajat ti 

bichou Betsaida axi jaye pel im 
bichohuil a Andrés ani a Pedro. 
^5 Tam c'ale a Felipe quin aliy a 
Natanael. In ela' ani in ucha’: 

—] tsu'umalits xohue' nixe’ xi inic 
ax u olnab ma ti biyalits ne'ets ca 
chich. Ja'its jaja' ax u olnab ti al an 
thuchath u thuchan c'al a Moisés 
ani c'al am biyal caulomechic 
c'al a Dios. Pelits a Jesús axi pel 
in tsacamil a José ax u c'uajil ti 
bichou Nazaret, in ulu a Felipe. 

46 Тату in ши a Natanael: 

—Auxe' max ja'its а Jesús ах и 
olnab c'al am biyal caulome ne'ets 
ca chich. I tso'obits abal yab hua'ats 
ni jun i alhua' inic ti Nazaret. 

Tam a Felipe in toc'tsiy: 


— Мах yab a Беја], huana qui tsu'u. 


47 Tam ti a Jesús in tsu'u uteyits а 
Natanael, in ulu: 
— Ca t'aja' ti cuenta ta tal jun i 
Israel axi lej chubax in ichich. 
48'Tam а Natanael in conoy a 
Jesüs: 
—éJant'ini' tin exlal jant'ini' u ey? 
Toc'tsin a Jesüs: 

—Nan tu tsu'u ani tu exla'its tam 
tit cubat tihua' acan i te' higuera. 
Ma tam ti yabaye it uchnenec c'al a 
Felipe quit chich tiquin tsu'u, nan 
tu tsu'u. 

4%Тат uchan a Jesús c'al a 
Natanael: 

—Lej chubax Exobchix, nan и 
belal abal pel ti Tsacamil a Dios. 
Tata'its axi it bijithits c'al a Dios 
ne'ets quit chich tit Ts'ale c'al 
huahuea' tu Israel. 

SU'Toc'tsin а Jesús: 

—Hualam тах a belal abal nana’ 
pel tin Tsacamil a Dios cum tu 
ucha'its abal tu tsu'u tam tit cubat 
tihua' acan i te' higuera. Aba ani' a 
jic palits abal nan antsana' tu tsu'u, 
ne'ets ca jic'paye más i lej pulic 
t'ajbilab axi ne'ets cu t'ajaye. 

51 A Jesüs in uchayechic: 

—Lej chubax nan tu uchalchic 
abal ne'etse tu tejhua'methanchi 
и ey. Ne'ets ca tso'obna'chic talbel 
abal nana' tin Juntal patal an 
inicchic pel tin abatnom c'al i 
ángelchic ti eb. 


An ajib tin cuenta an tomquintalab ti 
bichou Caná axi cuentalith Galilea 
Ne'ets quin Раја? ox a quicha 
tam ti caunenec a Natanael 
c'al a Jesús, ani exom i ajib tin 
cuenta i tomquintalab ti bichou 
Caná axi cuentalith Galilea. Tats 
ti c'uajat in mim a Jesús c'al an 
ajib. ?C'uajatchic taja' jaye a Jesüs 
ani huahua' tu exobalilchic, cum u 
caniyame cu c'ale. ?Ani cum talits 
an vino, uchan a Јеѕӣѕ c'al in mim: 

—Yabats hua'ats i vino quin 
uts'a'chic. 

^Toc'tsin a Jesús: 

— Ca aychi hue’, mim. U tso'ob 
jant'o ne'ets cu t'aja' tam quim 
bajuhuits an hora cu Гаја’. In 
q'uibchale hue’ abal cu taja’. 

5Тат in mim a Jesús in ucha' am 
buc'ulchic са an c'apnel ani c'al an 
uts'nel: 

— Ca t'ajchichic patal jahua' ne'ets 
ti ucha' jaja’. 

8Hua'ats taja’ асас i pulic mul ax 
и balchixnab c'al an ја’ abal quin 
t'acaxna' an Israelchic tam ne'ets ti 

c'ac'nax c'al a Dios. Ti junchic an 
mul іп аспа! jat'hua' ti tse’ inicchic 
ani ti bo’ inic i litro i ja’. "A Jesús 
in ucha'chic am buc'ulchic c'al an 
c'apnel ani c'al an uts'nel: 

— Ca t'uchiychic c'al i ja' nix an 
mul. 

Ani in t'uchiychic ma eblim. ?Tam 
a Јеѕӣѕ in ucha'chic: 

— Ca саћа’ hue’ i ја? ani ca 
nenchi tihua' an cuentalom c'al an 
ajib. 

Tam in caltha'chic ani in nenchi 
jant'ini' ti uchan c'al а Jesús. Ап 
cuentalom im bats'u ani in Іеса’ an 
vino axi pelac i ja'. Yab in tso'ob 
ju'ta tin chi'tha', expith in tso'obits 
ах in caltha'chic an ја’ quim bina’. 
Tam an cuentalom in caniy ca chich 
an tomiclab inic. 19Апі in ucha’: 

—Ets'ey in ujnam an inic quin 
oc'ox pitha' axi lej huinat alhua' an 
vino ca uts'an yan c'al an tamcunel 
ajibal, ani taley tiq'uele axi yab lej 
alhua* Tata’ yab а t'ajamal antsana". 
Hue'its ne'ets ca taley an ajib, ani 
ma xohue' a pithal an vino axi lej 
huinat алпа”. 

11 Antsana' а Jesús tin huenc'ou 
an ја’ ti vino ti al an ajib tin cuenta 
an tomquintalab ti bichou Caná 
axi cuentalith Galilea. Ja'its an 
oc'ox labith t'ajbilab in taja’ ti 
tsu'bixtalab c'al in ey. Cum antsana' 
in tejhua'metha' in ey abal in lej 
cua'al in tsap, jaxtam huahua' pel 
tu exobalilchic a Јеѕӣѕ i belamal. 

12Taley и c'ale huahua' tu 
exobalil a Jesús junax c'al јаја’ ti 
bichou Capernaum, ani c'al in at 
ebchalchic, ani c'al in mim' jaye. 
Ani tats tu jilc'onchic tsab ox a 
q'uicha. 

A Јеѕӣѕ in quethmayal eleb i inicchic 
axi al am pulic tiyopan 

(Mt. 21.12-13; Mr. 11.15-18; Lc. 19.45-46) 

1 Hue'its ne'ets quim Баји an 
quicha tam an Israelchic quin t'aja' 
an ajib tin cuenta abal ti calthame 
ti Egipto im biyal juntalchic. Cum 
ne'ets quin t'aja'chic ti bichou 
Jerusalén, tats ti c'ale tihua' a 
Jesús. '^Otsits al an tiyopan ani 
in tsu'u i nujul hueyax, ani i nujul 
oveja, ani i nujul lab сиси’, Hua'ats 
jaye al an tiyopan quetechic tin 
mexajil i jalum tuminchic. '?Tam 
tin tsu'u a Jesús jahua' in t'ajalchic, 
in ts'ejca' jun i cuathaxtalab ts'aj 
abal quin quethmaychic. Taley in 
tala' quethmachiquiyal eleb an 
nujulchic c'al patal an ovejachic ani 
an hueyaxchic. In cuajlachiquinchal 
in mexajil an jalum tuminchic, ani 
huac'lalal ti c'ale in tuminal. 'éTam 
a Jesús in ucha'chic an nujul lab 
сиси”: 

— Ca thubat caltha' а nujnelil апі 
yabats ca eyentha' ti nujumtalab in 
q'uima' u Tata ti eb. 

17 Tamits huahua' tu exobalil i ба’ 
jahua' thuchath tin T'ocat Thuchlab 
tin cuenta a Јеѕӣѕ antse* Tu t'ayat 
ichich u lej cua'al u canat abal ca 
chubax eyentha in q'uima' a Dios 
jantini' in tomnal ca eyentha c'al 
axi lej chubax c'ac'nax c'al a Dios. 

18Тат) conoyat a Jesús c'al talchic 
i Israelchic: 

—éJant'o ne'ets са Гаја’ ti 
tsu'bixtalab abal qui tso'obna' max 
chubax a cua'al a uchbil ca tala' 
quethmay i inicchic antsana' eleb ti 
al an tiyopan? 

19 Tam a Jesús in toc'tsiychic: 

—Max tata'chic ca paclu axe' xi 
tiyopan, nan ne'ets cu tsab ts'ejca' 
junil ti ox a q'uicha. 

20 Ani uchan a Jesús c'al jaja'chic: 
—Auxe' max ca chubax ejtou ca 
tsab ts'ejca' ti ox a quicha, cum an 
ts'ejcomchic c'al axe’ xi tiyopan in 
t'ojna' tsab inic c'al acac i tamub ti 

ts'ejcom. 

21Тат ti a Jesús in ulu antsana' 
c'al an tiyopan, pel i t'ipchixtalab 
с'а] in inictal. ?2?2Huahua' tu 
exobalilchic yab i thubat ejtiy 
nix an cau jahua' in ulu. Expith i 
ejtiyits talbel tam ti ejthachits a 
Jesús. I t'ila'chic атпа’ jahua’ in 
ulumalits abal ne'ets quin tsab 
ts'ejca' junil an tiyopan ti ox a 
quicha. Ma tamna'its i lej belchits 
jahua' antsana' thuchath ti al an 
T'ocat Thuchlab in cahuintal a Dios 
ani jahua’ in ulumalits а Jesús. 


A Јеѕӣѕ in exlanchal in ichich 
tim patal an inicchic 


23 Exome an ajib ti bichou 
Jerusalén tin cuenta abal ti 
calthame ti Egipto im biyal 
juntalchic an Israel. Tats ti xe'ets a 
Јеѕӣѕ in t'ajalchic i labith t'ajbilab 
ti tsu'bixtalab c'al in ey, ani c'al 
yantalam i inicchic tu belnal tam ti 
tsu'tabits jahua’ in t'ajamal. 24Сит 
a Јеѕӣѕ in tala' exlanchal in ichich 
jaja'chic, yab in lej bela' max pel i 
chubax belom. ?5Yab in yejenchal 
ca olchin in ey an inic, cum in tala’ 
exlanchalits jant'o tam tsalap in 
ne'thal tin ichich an inicchic. 


Jesús ani a Nicodemo 
Hua'ats jun i inic pel i oc'lec 
c'al an Israelchic ax im 

bij Nicodemo. Jaye pel i fariseo. 
?Chich acal quin tsa'biy a Jesús, in 
ucha’: 

—hHuahue' tu Israel і tso'ob abal it 
abath tit Exobchix c'al a Dios abal 
tucu exobchi in cahuintal. Cum 
tu tejiua'methanchal a tsap c'al i 
labith t'ajbilab, jaxtam i tso'ob abal 
it lej abath c'al a Dios ani јаја? ti 
tolmiyal. ?Tam uchan c'al a Jesús: 

—Lej chubax nan tu uchal abal 
cal in t'ajtal ey ti hua'tsinenec ni 
jita' yab in ejtohual quin tso'obna' 
jant'ini' tin t'ajal a Dios ti Ts'ale. In 
yejenchal ca oc'ox it hua'tsin. 

^Tam conoyat a Jesüs c'al a 
Nicodemo: 

—éJant'ini' in ejtohual ca it 
hua'tsin jun ani puliquits ti inic? 
Auxe' max in ejtohual ca huichiy 
tin chucul in mim ani ca it hua'tsin 
junil ti tele’. 

5Toc'tsin a Jesús: 

—Expith jitats ca it ejatliyat c'al 
i ја’ ani c'al an Espíritu Santo, jats 
ne'ets ca otsits jun tin t'ajal a Dios 
ti Ts'ale. Lej chubax jahua' antsana' 
nan tu uchal. Ca hua'tsin i tele’, in 
cua'al in anam t'u'ul ejtil in mim 
ani in tata. Ca it ejatliyat jun i inic 
c'al an Espíritu Santo, in cua'al i it 
ejattalab. "Yab ca jic'pa' abal nan 
tu uchal in yejenchal ca it hua'tsin 
jitats in le' ca otsits jun tin t'ajal a 
Dios ti Ts'ale. 80 juchnal an іс abal 
ju'tamq'ui quin 1е'па'. Aba апі a 
ejtohual ca ats'anchi in cahuith an 
іс”, yab a tso'ob ma ju'ta ti tal ani 
ma ju'ta ti ne'ets. Antsana' jaye yab 
a ejtohual ca tso'obna' jant'ini' tu it 
ejatliyab i inicchic c'al an Espíritu 
Santo. An Espíritu Santo im pithal 
i it ejattalab an inicchic jitats quin 


195 


le'nanchi quim pitha', ani yab a 
ejtohual ca tso'obna' jant'ini' tim 
pithalchic. 

Tam conoyat a Jesús c'al a 
Nicodemo: 

—éJant'ini' tam и ejtohual cu 
bats'u i it ejattalab? 

C Toc'tsin a Jesús: 

—Tata' ojni' it lej huit'ath tit 
exobchix c'al an Israelchic ani 
jant'ini' ti yab a ejtohual ca ejtiy 
an cau jahua' nan tu uchal. *!Nan 
u tso'obits abal jats an lej chubax 
cau jahua' tu uchal, cum tin 
tso'oblinchamalits u Tata ti eb. Aba 
ani' pel i chubaxtalab, yab a le' ca 
belchi. !2An cau axi nan tu t'ilchal 
tin cuenta teje' tsabal yab a le' ca 
belchi, ani más yab ne'ets ca belchi 
max tu t'ilchiye hualim xi tihua' 
c'al u Tata ti eb. 

13Nana' tin Juntal patal ап 
inicchic u c'uajattal ti eb, ani expith 
папа’ ja'its an inic ax im pa'inec in 
tal ti eb. '^Tam ti biyal a Moisés 
in ts'ejca' c'al i pat'al in t'ipoth 
inquithtal i tsan, ani in tejcou chum 
i acanlab ti al an joltam. Quin 
теѓа” jitats ts'icathits c'al an tsan, 
ani ne'ets ca jeltha. Nana' tin Juntal 
patal an inicchic im bijchithits 
quin q'uet'an al jun i pelc'oth їе’. 
15 Antsana' ne'ets quin t'ajchin 
abal ca pithan i it ejattalab patal 
jitats tiquim Беја’ папа’, ani ne'ets 
ca ets'ey c'uajiy c'al a Dios yab ca 
q'uibey, in ши a Jesús. 


A Dios pel i c'anithom 
c'al an inicchic 
'6Cum a Dios lej ichich hual in 
tsu'tal an inicchic, jaxtam in aba' in 
lej juncats Tsacamil ca chich teje' 

tsabal. Patal jitats quim bela’ in 
Tsacamil a Dios ne'ets ca pithan i it 
ejattalab abal ca ets'ey c'uajiy c'al 
a Dios yab ca q'uibey. 1А Dios in 
aba’ in Tsacamil abal c'al јаја’ ca 
jec'ontha an inicchic, yab abal ca 
jolbiyat. 

18 Jitats quim bela' in Tsacamil 
a Dios yab ne'ets ca jolbiyat c'al a 
Dios. Max yab quim bela' tamna' 
jolbithits. !9Jolbithits cum yab im 
belal ani im pojcal jaja' axi сһе'пес 
quim pitha' an inicchic i tajaxtalab 
tin ichich. Tocat in culbetnale ca 
xe'tsin más al an yic'uax ani iba 
al an tajax. Antsana' in culbetnal 
cum in ey in c'anithal ani in t'ajal 
jahua’ yab alhua". 2? Patal jitats ax 
in t'ajal jahua' yab alhua' im pojcal 
an tajaxtalab, cum yab in le' ca 
tejhua'metha jahua' yab alhua' in 
t'ajal. ?! Jitats in ne'thal juncuth in 
tsalap c'al an chubaxtalab u xe'ets 
al an tajax, ani antsana' ti ne'ets ca 
tsu'tat c'al in at inic abal u tolmiyab 
c'al a Dios quin taja’ jahua’ alhua’. 


T'ilom junil a Juan pujax c'al a Jesús 
22Taley talbel u c'ale huahua’ tu 
exobalil a Jesús junax с'а! јаја? ti 
tsabal Judea. Ani taja' xe'ets a 
Јеѕӣѕ ti pujal tsab ox a q'uicha. 
?3 Jayetseq'ui taja’ utat hue’ ti Enón 
axi utat ti bichou Salim, xe'ets ti 
pujal a Juan cum hua'ats yan i ја’ 
taja'. Tats tu che'el an inicchic ani 
u pujnal. ?^Antsana' ti xe'ets a Juan 
tam ti yabaye baliyame ti al an 
huic'axte". 
?5' Tam taja'chic in ts'i'quiy ti 
t'ilom talchic in exobalil a Juan 
ani talchic i Israelchic. In t'iloxnal 
jant'o in ey ca t'oquetha an inicchic 

ani ca t'oquetha an eyextalab abal 
tin cuenta an c'ac'naxtalab c'al a 
Dios. ?6Taley chich c'al a Juan in 
exobalilchic quin tauna’. Uchan a 
Juan c'al jaja'chic: 

— Ca t'aja' ti cuenta exobchix, nixe 
xi inic a ulu abal it junax xe'tsin 
c'al јаја’ ti jayq'ui' jum poq'ue' ti 
pulic itse' Jordán. Xohue' xe'ets ti 
pujal jaye, ani jat'hua' tim patal an 
inic и ts'at'el c'al jaja’. 

27 Tam a Juan in ucha'chic: 

— Pelits a Dios expith ax im pithal 
in uchbil an inicchic, max ti pujal 
ani max jant'ots in uchbil. 28 Nan 
tu lejquith ucha'itschic abal nana' 
yab ja in Cristo. A Dios tin aba' 
quin chich hue' oc'chith abal cu 
tolmiy an inicchic quin t'ojojoy in 
ichich abal quim bats'u a Cristo 
talbel. 29 Ар ts'ic'ach axi ne'ets ca 
tomquin cal i inic ne'ets ca c'alna 
cal jaja. Antsana' jitats ca juncun 
c'al a Cristo ne'ets ca c'alna с'а! јаја”. 
Nana' expith u tolmiyal an inicchic 
ca juncun c'al a Cristo ejtil max pel 
tin conox c'al i ts'ic'ach ax и le'nab 
ca juncun c'al i cuitol. In lej culbel 
tam и juncunal i inicchic c'al a 
Cristo. 301.еј bijithits a Cristo expith 
ca c'athpich t'ajchin ti cuenta са] 
an inicchic cum in ey lej pulic, ani 
nana' tocat quin tsu'tat más tsa'at 
u ey. 


* 


Im pulic ey a Cristo axi tal ti eb 


31A Cristo ojni' tal ti eb ani lej 
c'athpich pulic in ey. Yab hua'ats 
jita' teje’ tsabal quim Баји еј in 
ey jaja’. Jitats ca hua'tsin teje’ peli 
inic, ani in t'iloxnal jahua' hua'ats 
teje' tsabal. 32А Cristo tal ti eb 
ani in t'iloxnal jahua' in tsu'umal 

ani jahua' in ats'amal ti eb. Ani 

an inicchic yab in le' quim belchi 
jahua' in ша]. 33 Max i belchal 
jahua' in ulal a Cristo abal lej 
chubax, tam jun t'ajat i mac'uchith 
belchal jaye abal chubax patal 
jahua' in ulal a Dios. ?^Cum ja'its a 
Dios ax in aba' a Cristo teje' tsabal 
abal tucu olnanchi in cahuintal 

a Dios. Patal jahua' in ulal jaja' 

pel і chubaxtalab cum jum putat 
pithnenec an Espíritu Santo c'al a 
Dios, ani yab pithnenec t'ipothq'ui. 
35An Tatalab ti eb in lej c'anithal 

a Cristo cum pel in Tsacamil, ani 
in tala' pithamalits tin c'ubac patal 
jahua' hua'ats ti eb ani ti tsabal. 

36 Jitats quim bela’ in Tsacamil a 
Dios, jats ax u pithnal i it ejattalab 
abal ca ets'ey c'uajiy c'al a Dios. 
Jitats yab quim Беја’, jats ne'ets ca 
ijcanchat an c'ac'ath yajchictalab 
c'al a Dios taye tal. 


A Јеѕӣѕ ani an uxum axi 
pel i Samariajib 

In ats'a' an fariseochic abal lej 

yan i inicchic и ts'at'el ani и 
pujnal c'al a Jesús, апі c'al a Juan 
hue’ jun tsab expith. 2Antsana' in 
ats'a'chic aba ani’ јаја’ yab u pujal 
a Јеѕӣѕ. Expith и pujalchic huahua' 
tu exobalil. ?Tam tin tso'obna'its 
a Jesús abal antsana' ti olchinenec 
nixe' xi fariseochic, tamna' cale 
ti pulic bichoulom Judea ne'ets ca 
huichiy ti pulic bichoulom Galilea. 

^ Abal ca ulits ti Galilea in 

yejenchal ca huat'ey ti Samaria. 
5Тат ti ne'etsits ti bel im Баји jun 
i bichou im bij Sicar axi cuentalith 
Samaria. Nixe' xi bichou Sicar utat 
an tsabal ax a Jacob tam ti biyalits 

im pitha' in tsacamil José. Tats ti 
hua'ats jun i mom im bij in momil a 
Jacob. Cum tsequenequits a Jesüs ti 
belal coyots ba' an mom. Lej hue'its 
in le' quim baju ts'ejel q'uicha. 
"Tam chich jun i uxum Samariajib 
quin caltha' an ja’. Uchan c'al a 
Jesüs: 

—Tiquim pitha' an ја’ cu uts'a*. 

8Biyat u c'alnequits huahua' tu 

exobalilchic a Jesús ti bichou abal 
qui ts'a'iy jant'o qui c'apu. ?Tam 
uchan a Jesüs c'al nixe' xi uxum: 

—Cum tata’ pel it Israel ani папа’ 
pel in Samariajib yab in tomnal 
tata’ tiquin conchi i ja". 

Antsana' in ulu cum yab u le'nab 
an Samariajibchic c'al an Israel. 

1  Toc'tsin a Jesús: 

—Yab tin exlanchal u ey ani yab 
a tso'ob jahua' in le' ti pitha' a 
Dios. Max tin exlalac jita’ nana’, tin 
conchamalac ani nan ne'ets tu pitha' 
і ја’ tin cuenta a ejattal c'al quit 
ejatlinchat ets'ey. 

11Uchan а Jesús: 

—éTata' ojn? pay'lom, ju'ta ta 
cua'al an ја’ ax tin ucha’ ne'ets 
tiquim pitha' tin cuenta u ejattal? 
Ma yab а cua'al jant'o ta са caltha' 
i ја’ al axe xi luputh mom. 1?Te tu 
jilchamal axe' xi mom i biyal juntal 
Jacob. Teje' tin calthamal i ja' abal 
quin uts'a'chic c'al in tsacamilchic 
ani c'al i co'nelchic. Auxe’ max jats 
tata' ax it lej pulic a ey ani jaja' a 
Jacob hue' tocat in ey. 

13 Toc'tsin a Jesús: 

—Ne'ets ca tajlun ti chiquel jitats 
quin uts'a' an ја’ al axe' xi mom, 
ani talbel junil ne'ets ca chiquey. 

14 Jitats quin uts'a' an ја’ axi nan cu 
pitha' tin cuenta in ejattal yabats 

ne'ets ca chiquey. Pel ejtil i elel ja' 
tin ichich axi yab jayq'ui' u thiquel. 
Ne'ets ca lejat it ejatlinchab in 
ejattal abal ets'ey. 

15Тат uchan a Јеѕӣѕ c'al nixe' xi 
uxum: 

—Ojni' pay'lom, tiquim pitha' an 
ја’ cu uts'a' a ulal a cua'al abal 
yabats quin chiquey, ani yabats cu 
yejenchi quin huichiy cu caltha' an 
ja' teje' al an mom. 

16 Тат uchan c'al a Jesús: 

—Quit c'ale ca ucha' ca chich teje' 

a tomquil. 
17 Toc’tsin ап uxum: 
—Nan yab u cua'al u tomquil. 
Tam uchan c'al a Jesús: 

—Lej chubax jahua' a ulal 
abal yab a cua'al a tomquil. 18А 
co'oyamalits bo' i inic ani ax a 
cua'al xohue' yab pel a tomquil. Lej 
chubax a ulu abal yab a cua'al a 
tomquil. 

19 Tam tin atsa’ antsana' an cau 
an uxum, tam in ucha' a Jesüs: 

—Tata' ojni' pay'lom, hualam pel 
it caulome c'al a Dios. ?? Tata'chic 
tit Israel a ulal abal expith ti bichou 
Jerusalén jats jun ti bijithits an 
inicchic quin c'ac'na' a Dios. I biyal 
juntalchic Samariajib yab in ulu 
ani" Jaja'chic in c'ac'namal a Dios 
teje' al axe' xi bolchal. 

?'Toc'tsin a Jesús: 

—Uxum, nan u le' abal tiquim 
belchi jahua' nan ne'ets tu ucha’. 
Ne'ets quim baju an hora tam an 
inicchic ax in le' ti c'ac'nax с'а] 
an Tatalab ti eb yab ne'ets quin 
yejenchi ca chich ti c'ac'nax al 
axe' xi bolchal. Ani jayetseq'ui 
yab ne'ets quin yejenchi ca c'ale 
ti Jerusalén abal ti c'ac'nax. 

??Tata'chic tit Samariajib yab 
chubax it c'ac'nax c'al an Tatalab 
ti eb, cum yab a chubax exlal 

хе’. Huahua2' tu Israel i chubax 
exlal, ani jaxtam i ejtohual qui 
chubax саста’. Апі c'al huahua' tu 
Israel a Dios ne'ets quin caltha' an 
Jec'onthax. 23 Xohue'its jitats in le' 
quin chubax саспа’ an Tatalab ti 
eb in yejenchal quin c'ac'na' c'al in 
lej ichich ani c'al in lej tsalap jun 
ejet t'ayat c'al a Dios ti c'ac'nax. 


Antsana' ojni' in le’ a Dios са саста. 


24А Dios pel i Espíritu. Pel in uchbil 
an inic quin саспа’ a Dios c'al in 
lej ichich ani c'al in lej tsalap jun 
ejet t'ayat max chubax pel i c'ac'nax 
c'al a Dios. 

?5'Tam uchan a Jesús c'al an 
uxum: 

—U tso'obits abal ne'ets са chich 
an Mesías axi pel a Cristo bijithits 
c'al a Dios ne'ets ca aban. Ja'its jaja' 
axi ne'ets tucu tala' lejquinchi an 
cau tin cuenta a Dios. 

26Тат uchan an uxum с'а] a Jesüs: 

—Nana'its ti ja in Cristo ax tu 
t'ilom xohue’. 

?7 Taley u ulits huahua' tu 
exobalilchic a Jesús i tsu'u abal 
t'ilom c'al i uxum, ani i lej jic'pal. 
Tocat ni jun yab in luba' abal quin 
conoy a Јеѕӣѕ jale' ti t'ilomac c'al 
nixe' xi uxum ani jant'o ax in 
t'iloxnanchal. 2? Tam an uxum in 
jilcacay in mulil, ta c'ale ti bichou. 
Таја’ in ucha' an inicchic: 

?9 —Huana qui tsu'u jun i inic 
ax tin tala' olchamal jahua' nan 
и t'ajamal. Hualam ja'its axi pel a 
Cristo. 

39 Tam cale am bichou ani c'ale 
jun ti c'uajat a Jesús. ?! Biyat yabaye 

ulnec am bichou, huahua’ i исһа’ a 
Jesüs: 
—Exobchix, te c'uajat an c'apnel 
ca c'apu. 
32Тат a Jesús tu ucha'chic: 
—Nan u cua"alits jant'o cu сари 
aba ani' yab a tso'obchic jahua' u 
cua'al. 
33 Tam и conóx huahug' jun c'al xi 
jun. I ulu: 
—Hualam chanchinits i c'apnel 
cal jita' апі hualam c'aputsits. 
34Тат a Jesüs tu ucha'chic: 
—An c'apnel jahua' пап и cua'al 
jats tin cuenta u ejattal. Ja'its a 
Dios ax tin tsaplinchal u ejattal, 
cum u t'ajchal in culbetal ani u 
lubal cu tala’ an t'ojlab jahua' јаја’ 
tim pithaæ’. 35Са met'a'chic teje’ 
ulelel i inicchic axi xo' hue'its 
ne'ets quim belchi in cahuintal 
a Dios tam ca t'aychin tin ichich. 
Yab ca ulu ta ichich max ne'ets ca 
aychiye abal quim belchi. Yab ca 
ulu ejtil jun i inic tam huejnequits 
an hualilab lab em ne'ets quin 
aychiye ca putunits tse’ a its’ ani 
tiq'uele quin cotoy. 3 Hua'ats jita’ 
ax in oc'ox t'aychal in cahuintal a 
Dios tin ichich in at inic, ani hua'ats 
jita jaye ах in tolminchal talbel 
quim belchi in cahuintal a Dios 
jitats t'aychinenequits tin ichich. An 
t'aychix ani an tolminchix ne'ets 
ca junax culbe ani ca jalbinchat 
c'al a Dios tam i inicchic quim 
belchits in cahuintal a Dios. Ani 
jitats quim belchi in cahuintal a 
Dios ne'ets ca pithan i it ejattalab 
abal ca ets'ey c'uajiy c'al a Dios. 
37 теј chubax jahua' uxnal jun i 
inic in uchbil ti t'ayal c'al i iyalab 
ani junaque i inic in uchbil ti cotol 

c'al an hualilabcua*. 38Nan tu 
abalchic abal ca tolminchi quim 
belchi in cahuintal a Dios jitats 
t'aychinenequits tin ichich. Pel 
jaja'chic axi oc'ox t'aychinenec 

in cahuintal a Dios tin ichich c'al 
q'ue'at i belom, ani tata'chic talbel 
ca tolminchi quim belchi. 

39 Cum nixe’ хі uxum Samariajib 
in olchi im bichohuil abal in tsu'u 
jun iinic c'al ti tala’ olchin patal 
jahua' jaja' in t'ajamal an uxum, 
jaxtam yantalam i inicchic al nixe' 
xi bichou im bela’ a Jesús. "Tam 
ti ulits am bichou jun ti c'uajat a 
Jesüs, tam ti lej uchan a Jesás max 
quin ejtou ca jilc'on hue’ tihua' tim 
bichohuil. Ani tats ti jilc'on tsab a 
quicha. 4 Ani yantalame i inicchic 
ax in ats'anchal in cahuintal a 
Cristo taja’ im bela’ jaye. ^?Tam 
uchan an uxum cal nixe xi 
belomchic: 

—] belchamal јаһиа’ tata’ tu 
olchi' tin cuenta јаја”, ani xohue' 
i lej belchal cum huahua' putat 
i ats'anchal in cahuintal. I lej 
tso'obits abal ja'its jaja' a Cristo axi 
bijithits ne'ets ca aban c'ale a Dios 
ca chich. Ja'its an Jec'onthax c'al an 
inicchic. 


A Jesüs in jelthal in cuitolil i oc'lec 


43Tam tim putuhuits tsab a 
q'uicha al nixe' xi bichou, tam ti 
cale a Jesús taja' ani c'ale quin 
tsa'biy i cuenchalabchic ti Galilea. 
^ Cum lej chubax jant'ini' in ulu 
јаја’ abal yab u c'ac'nab i caulome 
c'al a Dios tin lej cuete' bichohuil. 
^5Tam ti ulits a Jesús ti Galilea lej 
alhua' bats'uhuat c'al an inicchic 
саја’, cum in tsu'umalits jahua’ in 

t'ajamal tihua' ti bichou Jerusalén. 
Cum tats ti xe'tsin a Jesús ti 
Jerusalén tam ti an Israel in t'aja' 
an ajib tin cuenta abal ti calthame 
ti Egipto im biyal juntalchic. 
46Taley huichits junil a Jesús ti 
Caná axi cuentalith Galilea jun 
tin huenc'ohuamal an ja' ti vino. 
Ani hua'ats jun i oc'lec in cua'al 
in cuitolil ya'ul tihua' ti bichou 
Capernaum. ^' Tam tin ats'a' abal 
ulits a Jesús taja' ti Galilea tal ma 
ti Judea, tam c'ale quin tsu'u. Chich 
ani in lej canat ucha’ max quin 
ejtou ca c'ale quin jelthanchi in 
cuitolil axi taleq'uits. 5sUchan an 
oc'lec c'al a Jesüs: 

—Tata' ojni' yab a le' tiquim bela' 
max yab tu t'ajchi i labith t'ajbilab 
ti tsu'bixtalab c'al и ey. 

49Tam uchan a Jesús c'al an 
oc'lec: 

—Huana thubat tu q'uima' pay'lom, 
biyat hualam hue' ejate u cuitolil. 

SPUchan c'al a Jesüs: 

—Quit c'ale ta q'uima'. Yab ne'ets 
ca tsemets a cuitolil. 

Cum an oc'lec im belchi jahua' 
antsana' uchan c'al a Јеѕӣѕ, ta c'ale 
tin uima’. 5! Tam ti ne'ets ti bel, 
tam ti tamuhuatits c'al tsab ox in 
t'ojnalil. Uchan an oc'lec: 

—Elabmejits a cuitolil. 

52Тат in conoy jahua' hora ti 
ts'i'quin ti elabmel. Uchan: 

—Ti hue'el jun hora an huacal 
hualcanits c'al an c'ac'al. 

53Tam tin tila’ in tata an cuitol 
abal ja'its an hora tam ti uchan c'al 
a Jesús abal yab ne'ets ca tsemets in 
cuitolil. Tam an oc'lec ani c'al patal 
ax tin q'uima' in ts'i'quiyal quim 
bela'chic a Jesüs. 

54 Axe' ja'its an tsabchilab labith 
t'ajbilab ax in t'ajamal a Jesús ti 
tsu'bixtalab c'al in ey. Antsana' in 
t'ajamal tam ti huichits ti Galilea 
tal ma ti Judea. 


A Jesüs in jelthal jun i 
tsambe ti Betesda 


Taley c'ale a Jesús ti Jerusalén 

jun ti ne'ets ca t'ajan junaque 
i ajib c'al an Israelchic. ?Taja' ti 
Jerusalén hua'ats i ts'acbath ja’ ax u 
bijiyab ti hebreo cau Betesda. Nixe' 
xi ja' c'uajat utat al i otsnamtalab 
c'al am bichou jun ti hua'ats i 
hui'leb ax u bijiyab ti Ovejachic, 
ani hua'ats bo' i hueu cucu' ata tin 
tonithtal nixe’ xi ts'acbath ja’. ?Taja' 
mo'ochic yantalam i ya'ul in aychal 
ca lanq'uiyat an jæ’. Hua'ats i joc'tsi, 
i c'uets'e', i tsambe. ^Junchiquil u 
pa'il taja’ jun i ángel quin lanq'uiy 
an ja, ani an ya'ul axi ca oc'ox 
otsits al an lanq'uith ja' u jelthabits 
c'al jahuaquitsq'ui tam yau'lats. 
5C'uajat taja’ jun i inic и ya'ul ox i 
lajuj c'al huaxic i tamub. 9A Jesás 
in tso'obits abal ohuatits tu ya'ul. In 
tsu'u mo'olq'ui ani in conoy: 

— А le quit jeley? 

T Toc'tsin an ya'ul in ши: 

—Ni jita' yab hua'ats pay'lom, 
abal tiquin otha' al an ја’ tam ca 
lanq'uiyat. Tam nan ne'ets quin 
otsits, tamna' u oc'ox otsel q'ue'at i 
ya'ul. 

$Tam uchan c'al a Jesús: 

— Quit ts'acpan ca thaya' a tatil 
ani quit belatsits. 

?Tam tin ulpiy antsana' a Jesús, 
tam ti huelc'anits an yau'lats tin 
inictal. Tam ojni' in thaya' in tatil 
ani belatsits. Pel i sábado tam 

ti jeltha. '" Uchan са! talchic i 
Israelchic axi taja' c'uajat: 

—In ша] an ts'ejcath cau axi 
pithnenec a Moisés c'al a Dios yabcua' 
ca thaya' a tatil tam sábado. Xo' pelits 
i sábado ani tata' ojni' a thayamal. 

1 Toc'tsin axi ya'ulac: 

—An inic ax tin jeltha' tin ucha’ 
cu thaya' u tatil ani quim belats. 

1?Tam conoyat: 

—éJita' nixe hualam ax ti ucha’ 
ca thaya' a tatil ani quit belats? 

13 Ani јаја’ yab in tso'ob max pel c'al 
a Jesús ti jeltha, cum tixc'anenequits 
taja' ani jaye hua'ats yantalam i inic 
muthat. 14Ма talbel tamuhuatits c'al a 
Јеѕӣѕ ti al an tiyopan ani uchan: 

—Xohue' it jelthachits. Ca lej luba' ta 
ba' yabats quit hualbin, i quit c'athpich 
yajchiquiyat yab еј ti oc'ox. 

15Тат cale axi ya'ulac in olchi 
an Israelchic abal c'al a Jesás jats ti 
jeltha. '6Ani jaja'chic tocat in aynal 
a Јеѕӣѕ in le' quin tsemtha' tin ebal 
abal in jeltha' an ya'ul tam sábado. 
"T Uchanchic c'al a Jesús: 

— Cum u Tata ti eb yab jayq'ui 
im palc'anchal ti t'ojnal, jaxtam 
nana'ne yab и palc'anchal. 

18Тат ti an Israelchic in ats'a' antsana 
in ulu a Jesús, tam tin más luba' quin 
tsemtha" In le'chic quin tsemtha' tin 
ebal abal in ulu a Dios pel in Tata ti eb, 
ani yab expith tin ebal abal in jec'onchi 
an ts'ejcath cau tam in jeltha' an ya'ul 
tam sábado. In tsalpanchalchic abal 
a Јеѕӣѕ in le' quin ши с'а] nixe' xi cau 
jununul in ey са] a Dios. 


, 


In eyaltal a Jesucristo 
in Tsacamil a Dios 
19'Tam a Jesüs in ucha' nixe' xi 
Israelchic: 

—Lej chubax nan tu uchalchic 
abal pel tin Tsacamil a Dios. Jahua' 
nan u tsu'tal u Tata ti eb in t'ajal, 
jats expith u t'ajalne. Ni jant'o yab 
u ejtohual cu t'aja' tu cuete' tsalap. 
U t'ajalne patal jahua' quin taja’ u 
Tata ti eb. 2? Cum pel tin Tsacamil 
u Tata ti eb, jaxtam jaja' tin lej 
c'anithal ani tin lej tso'oblinchal 
patal jahua' in t'ajal. Tim pitha' 

u eyaltal cu jeltha' nixe' xi ya'ul. 
Aba ani' pel i labith t'ajbilab u 
t'ajchamal, bel u Tata ti eb ne'ets 
tiquin tolmiye cu Раја’ i más pulic 
labith t'ajbilab. Tam ojni' ne'ets 

ca c'athpich jic'pa'chic. ?! Jant'ini' 
u Tata ti eb in ejthal i tsemelom, 
antsana' ne'etsne cu t'ajchi jitats 
cu le'nanchi. 220 Tata ti eb yab 
ne'ets quin ts'ejca' an inicchic, cum 
tim pithamalits nana' tin Tsacamil 
u eyaltal cu ts'ejcanchichic. 

?3 Antsana' tim pithamal u eyaltal, 
abal an inicchic tiquin с'ас'па'пе 
jant'ini' и c'ac'nax jaye c'al и Tata 
ti eb. Max yab tin c'ac'nalne, yab 
chubax in c'ac'nalchic и Tata ti 
eb, cum ja'its u Tata ti eb ax tin 
aba' quin chich teje' tsabal. Nana' 
tin Tsacamil a Dios quin c'ac'na 
jayetseq'ui jant'ini' tu c'ac'nab u 
Tata ti eb. 

?^Lej chubax nan tu uchalchic 
max tata'chic tin t'ajchal ti cuenta 
и cahuintal jahua’ nan tu uchal ani 
ca bela' u Tata ti eb ax tin aba' quin 
chich teje' tsabal, tam nan ne'ets tu 
pitha' i it ejattalab abal quit ets'ey 
c'uajiy c'al a Dios. Quit pithanits 
i it ejattalab ani yabats ne'ets quit 
jolbiyat c'al a Dios, ani yabats ne'ets 
quit xe'tsin ejtil max it tsemenec 
al i hualabtalab. ?5Lej chubax im 

bajumalits an hora abal nan cu 
pitha' an inicchic i it ejattalab. 
Nana' tin Tsacamil a Dios ne'ets cu 
tauna'chic axi ejtil max tsemenec 
al i hualabtalab, ani ne'ets cu pitha' 
i it ejattalab jitats tiquim belchi u 
cahuintal. 28 Jant'ini' и Tata ti eb 
in cua'al in cuete' lej tsap ti ejatlix, 
antsana' tim pitha'ne u cuete' lej 
tsap tin ejatlix. 2 Cum nana'its tin 
Juntal patal an inicchic, jaxtam 

и Tata ti eb tim ріћа’ и cuete' 

lej tsap cu t'ajchi an inicchic an 
ts'ejcaxtalab. 29 Yab ca jic'pa'chic 
abal antsana' и cua'al и cuete' lej 
tsap. Lej chubax ne'ets quim baju 
an hora tam ne'ets cu tauna' ca 
ejtha patal an tsemelomchic abal cu 
t'ajchi an ts'ejcaxtalab. 29 Ne'ets cu 
caltha'chic ti al an jolimtalabchic 
jun ti jolith. Ne'ets ca c'uajiy c'al a 
Dios jaja'chic ax in t'ajamal alhua', 
ani ne'ets ca t'ajat jolbiyat c'al a 
Dios jaja'chic ax in t'ajamal yab 
alhua’. 


U tejhua’mel abal a Jesús 
in lej cua'al in eyaltal 
30Ni jant'o yab u ejtohual cu 
t'aja' tu cuete' tsalap. U t'ajchal 
an inicchic an ts'ejcaxtalab expith 
jant'ini' tin uchbiyame c'al u Tata 
ti eb. О t'ajchal cal i bolithtalab 
јапііпі in le u Tata ti eb cu t'ajchi. 
Yab u t'ajchal an ts'ejcaxtalab 
jant'ini' nan u leë tu cuete' tsalap, 
expith jant'ini' ti quin le'na' и Tata 
ti eb ax tin aba' quin chich teje' 
tsabal. 3! Yab lej exbath u olnomtal 
max nan expith cu olna' u cuete' 
ey. ??Hua'ats jita’ ax tin olnanchal 
u ey, ani jats axi lej exbath ani 
chubax an olnomtalab. 33 Tata'chic 

a aba' ca c'ale i inicchic с'а] a Juan 
tiquin conchinchi u ey, ani jahua' 
olchin jats lej chubax an cau. ?^Aba 
ani' yab u lej yejenchal jita' tiquin 
olnanchi u ey, bel tu uchalchic lej 
chubax an cau jahua' ti olchichic 
a Juan tin cuenta u ey. Antsana' tu 
uchalchic max jita' in le' ca chich 
c'al папа’ ani ca jec'ontha. 35 Ап 
cau ax ti olchichic a Juan pel ejtil 
i tajaxtalab lej tajajal, ani jun hue' 
tocat a culbetnanchichic. ?9Exbath 
in olnomtal a Juan tin cuenta u ey 
ani lej c'athpich exbath in olnomtal 
an t'ajbilabchic jahua' nan и t'ajal. 
Cum jahua' nan u t'ajal jats tin 
uchbiyamal и Tata ti eb cu Гаја’, 
ani jats c'al tin tejhua'methanchal 
u lej ey abal in abnenec c'al u Tata 
ti eb. 37Тїп tejhua'methanchal и 
ey u Tata ti eb c'al an t'ajbilabchic 
ax a tsu'chal u t'ajal jant'ini' tin 
uchbiyamalits и Tata ti eb cu баја”. 
Aba ani' ni jayq'ui' yab a ats'amal ti 
lej cau a Dios ani yab a tsu'chamal 
in hual, bel c'al axe’ xi t'ajbilabchic 
jahua' u t'ajal it jilchinal i 
tejhua'methaxtalab tin cuenta u 
ey ani tin cuenta in ey u Tata ti eb. 
38 Tejhua' abal yab a alhua' penamal 
in cahuintal a Dios ta ichich, cum 
yab a belal abal chubax in abnenec 
c'al u Tata ti eb quin chich teje' 
tsabal. ?? Tata'chic a lej exobnanchal 
an T'ocat Thuchlab cum a tsalpayal 
tats ne'ets ca elcanchi quit it 
ejatliyat ani quit ets'ey c'uajiy c'al a 
Dios. Ja'its xe’ ax tin olnanchal и еу. 
40 Tocat yab а le'chic quit chich c'al 
nana' abal nan tu pitha' i it ejattalab 
abal quit ets'ey c'uajiy c'al a Dios. 

^' Yab lej exbath max quim 
puhuethanchat u bij expith c'al an 

inicchic. 42 №ап tu exlanchalchic a 
ichich abal yab chubax a c'anithal 
a Dios. ^ Aba an?’ in abnenec ani 
in uchbiyame c'al u Tata ti eb, bel 
tata'chic yab tim bats'uhual. A 
bats'uhualchic c'al a culbetal axi 
ca chich c'al in cuetemtal yab 
uchbiyame c'al a Dios. ^^Yab 

a ejtohualchic tiquim belchi u 
cahuintal, cum tocat a le' quit 
tsalpanchat tit alhua' inic jun c'al 
xi jun ani yab c'al a Dios. *5Aba 
ani' tata'chic yab tim belal, nan yab 
ne'ets tu jolbiy c'al u Tata ti eb. In 
thuchath cahuintal a Moisés jats 

ti jolbiyalchic, cum yab chubax a 
belchal. Jats ax a palenchalchic. 

46 Мах chubax a belchalac in 
thuchath cahuintal a Moisés, tam 
tin belchalacne u cahuintal. Tim 
belalacne cum nan in olnab ti al in 
thuchath cahuintal a Moisés. ^" Max 
yab ca belchichic in thuchath 
cahuintal a Moisés, ni abal jay yab 
ne'ets tiquim belchi u cahuintal 
jahua' nan tu uchalchic. 


А Jesús im pijchal bo’ mil i inicchic 
(Mt. 14.13-21; Mr. 6.3044; Lc. 9.10-17) 

Taley talbel a Јеѕӣѕ c'ale jum 
poq'ue' am pulic lejem Galilea 

ax и bijiyab jaye ti Tiberias. 2Апі 

tihua' ne'ets jaye yantalam i inic c'al 

ti tsu'chame an labith t'ajbilabchic 

jahua' in t'ajamal c'al yantalam i 

ya'ulchic. ?Tam huahua' tu exobal ani 

c'al a Jesús и c'athiy al i bolchal, ani 

buxcan taja' a Jesás. ^Hue'its ne'ets 

quim Баји an Israelchic quin Раја’ 

an ajib tin cuenta abal ti calthame 

ti Egipto im biyal juntalchic. Сит 

a Jesús in tsu'tal ts'at'at yantalam i 

inicchic, in ucha' a Felipe: 

—éJu'ta ti qui ts'a'iy i c'apnel 
abal ca c'aputs axe' xi yantalam i 
inicchic? 

6A Jesús in exlalits jant'o ne'ets 
quin t'aja' abal ca c'aputs am pulic 
mulcunel, expith in conoyq'ui a 
Felipe in le quin ats'a' jant'ini' ti 
ne'ets quin toc'tsiy. "Tam toc'tsin a 
Felipe: 

— Cal tsab i Бо’ inic i tumin 
denario i c'apnel qui ts'a'iy, ma 
yab ne'ets quim baju quin huachic 
bats'u tim patal an inicchic axi 
muthat teje’. 

8Tam uchan a Jesüs c'al junaque 
in exobalil im bij a Andrés axi pel 
in ebchal a Simón Pedro: 

3 —C'uaját teje’ jun i cuitol ax 
in cua'al bo’ i pan ani tsab i to'ol. 
Ni hue' lejat yab ne'ets ca lejey ca 
c'aputs axe' xi yantalam i inicchic. 

10Tam a Jesús tu ucha'chic: 

— Са ucha' tim patal an inic ахі 
muthat ca buxcan tsabal. 

Ani axi buxcan bo' mil i inic taja' 
jun ti hua'ats yan i tsacam tom. 
"Tam a Jesús im bats'u axi bo’ i 
pan ani im bina' i c'ac'namal yan 
c'al a Dios. Taley tu pitha' huahua' 
qui huat'banchi an mulcunel axi 
quetechic гаја’. Jayetseq'ui in t'aja' 
a Jesús c'al xi tsab i to'ol. Ani раѓа] 
an mulcunel im bats'uhual jayits 
in le quin c'apu. 12Тат ti ajhuejits 
patal an mulcunel, tam a Јеѕӣѕ tu 
ucha' huahua' tu exobalil: 

— Ca thaya' patal an jilc'omach 
yab ca jila’ ca jolat q'uibey. 

13] thaya’ ani i t'uchiy lajuj 
tsab i t'ocnal c'al an jilc'omach 
pan. 14Tam tin tsu'u an mulcunel 
abal antsana' in t'ajamal an labith 
t'ajbilab a Jesús, in ulu: 

—Lej chubax axe’ ja'its an caulome 
axi bijithits c'al a Dios ne'ets ca 
chich teje’ tsabal. 

15Cum a Jesús in tso'obits abal u 
lenab са yac'uan c'al an mulcunel 
ani ca punuhuat c'al i tsaplab ti 
ts'ale c'al jaja'chic, jaxtam tixc'an 
ani c'ale cuetem al jun i ос” bolchal. 


Belal a Jesús eblim an ја’ 
(Mt. 14.22-27; Мг. 6.45—52) 


16Tam ti aclets tam tu c'alets 
huahua' tu exobalil a Jesús, cu ралу 
tin hualte'lil am pulic lejem. 1717 
ulits ani u otsits al i tan cu c'ale ti 
jun i bichou im bij Capernaum axi 
jum poq'ue' am pulic lejem. Tam tu 
ne'ets huat'elitschic al an ja' tam ti 
yic'uaxits, ani xant'o a Jesüs. 

18 Ts'i'quin tam ca juchun lej 
tsapic an ic' ani lej tsapic lanq'uil 
an ја’. 19 Tam ti belthamalits an tan 
max bo' o max acac i kilómetro, 
tam i tsu'u a Jesús abal tal utetel 
utat an tan. Tal ti belbel eblim an 
ја’, ani tocat u jiq'uel huahua’. 20А 
Јеѕӣѕ tu ucha'chic: 

— Cum nana'its jats ax in tal yab 
quit jiq'ueychic. 

?!Tam c'al i lej culbetalab i bats'u 
ca otsits al an tan. Ani thubat u 
ulits ma tihua' jun tu ne'etschic. 


Aliyab a Jesüs 

?? Jilc'onenec і inicchic jum 
poq'ue' al am pulic lejem jun tu 
calnequitschic taja' huahua' tu 
exobalil a Jesás. Aytalab q'uicha 
in t'aja'chic ti cuenta abal xant'o 
axi juncats an tan axi c'uajatac. 
In tso'obits jaja'chic abal cuetem 
tu c'alnequits huahua' ani yab 
c'uajat a Jesús c'al huahua’. 23Віуаї 

ulcanalits i tanchic axi tal ti 
bichou Tiberias. Ulcanalitschic 
taja' al in hualte'lil am pulic lejem 
utat jun ti c'apumath am ршіс 
mulcunel c'al am pan ani c'al an 
to'ol. Tats tim binamalits an Ajatic 
i c'ac'namal yan c'al a Dios ani tats 
tim pijchamal am pulic mulcunel. 
?^Tam tin tsu'u jaja'chic abal xant'o 
а Jesús ani huahua' tu exobalil, tam 
otsits al an tanchic axi it ulnec ca 
chich ti bichou Capernaum abal 
саја’ quin aliychic a Jesús. 


A Jesús pel i c'apnel c'al tu 
it ejatliyab an inicchic 
251071115 nixe’ xi inicchic jum 
poque tin hualte’lil am pulic 
lejem, апі in ela' a Jesús taja’. In 
conoychic: 
—éJayq'ui' tit ulits teje’, Exobchix? 
?6 A Jesüs in toc'tsiychic: 

—Lej chubax nan tu uchalchic 
abal nan tin aliyal tocat abal it 
ajhuejits c'al am pan, ani yab 
tin aliyal abal max tim belalac 
abal u t'ajal i labith t'ajbilabchic 
ti tsu'bixtalab c'al u ey. ?"Yab ca 
c'athpich t'e'pinchi an c'apnel ax 
u talel ax tin cuenta a inictal. Ca 
luba' ca co'onchi an c'apnel axi yab 
и talel, jahua’ папа’ tin Juntal patal 
an inicchic u le' tu pitha'chic. Jats 
axi tin cuenta a ejattal c'al quit 
ejatliyat abal quit ets'ey c'uajiy c'al 
a Dios. Tim pitha' a Dios Tatalab ti 
eb u uchbil abal nan tu pitha'chic 
axe' xi c'apnel tin cuenta a ejattal. 

28 Тат conoyat а Jesús c'al 
jaja'chic: 

—éJant'o pel i uchbil qui taja’ 
abal са jilc'on culbel a Dios c'al 
huahua’? 

29A Jesús in toc'tsiychic: 

— Pel in culbetal a Dios abal 
tata'chic tiquim bela’ nana". 
Nana'its ax in abnenec c'al a Dios 
quin chich teje' tsabal abal tiquim 
bela' an inicchic. 

30 Conoyat a Jesús tam: 

—éJant'o tam tsu'bixtalab a 
ejtohual tucu t'ajchi abal qui exla' 
max chubax it abnenec c'al a Dios 
ani chubax huahua' qui bela’ tata’? 
3*1 AIhua' max tu pithalac jant'o 
qui c'apu jant'ini' ti pithnenec c'al 
a Dios i biyal juntalchic i c'apnel i 
maná quin c'apuchic tam ti xe'tsin 
ti al an joltam ti jayq'ui'. In ulal an 
T'ocat Thuchlab antse': A Dios im 
pitha'chic i c'apnel axi ti eb quin 
c'apu. 

32 А Jesús in toc'tsiychic: 

—Lej chubax nan tu uchalchic 
abal a biyal juntalchic pithnenec i 
c'apnel axi ti eb c'al u Tata ti eb, ani 
yab pithnenec nixe’ xi c'apnel c'al 
a Moisés. Ani xohue' u Tata ti eb 
ti abchamalits tata'chic an c'apnel 
axi lej chubax tal ti eb tin cuenta 
a ejattalchic. 55Ti abchamalitschic 
xo' jaja' axi pa'inequits tal ti eb in it 
ejatlinchal in ejattal an inicchic. 

34Тат uchan a Jesús c'al jaja'chic: 

—I lej le’ max tata’ pay'lom tucu 
ets'ey pitha' nixe’ xi c'apnel ax a 
ulal. 

35A Jesüs in ucha'chic: 

—Nana'its in ejtil i c'apnel tin 
cuenta in ejattal an inicchic. Jitats 
ca chich c'al nana' ni jayq'ui' yab 
ne'ets ca c'a'iy in ejattal. Jitats 
tiquim bela' nana' ni jayq'ui' yab 
ne'ets ca chiquey in ejattal. 36 Aba 
ani' tin tsu'umalits tata'chic yab 
a le tiquim bela’. Antsana' nan tu 

ucha'itschic abal yab a le' tiquim 
Беја’. 37 Bel ne'ets ca chich c'al 
nana' patal jitats quim pithan c'al 
и Tata ti eb nan cu с'а1па'. Ja'its 
axi jaja'chic ne'ets cu bats'u, yab 
cu pojca’. 381п tal ti eb ani in 
che'nequits teje' tsabal abal cu 
t'ajchi in culbetal a Dios ani iba 
nana' u culbetal. Ja'its a Dios ax tin 
aba' quin chich teje’ tsabal. ?9Pel 
tin abathualejil u Tata ti eb. Pel in 
culbetal jaja' cu alhua' beletna' an 
inicchic axi jaja' tim pithamal nan 
cu c'alna* Yab cu jilchi ma ni jun ca 
q'ibey. Апі an tsemelomchic talbel 
ne'ets cu ejtha' tam quim baju an 
taltalab q'uicha axi pejathits c'al 
a Dios ca ejthachic. 4 Nana'its tin 
Tsacamil a Dios, ani pel in culbetal 
a Dios abal patal jitats tiquin tsu'u 
ani tiquim bela’, jats jaja'chic cu 
pitha' i it ejattalab abal ca ets'ey 
c'uajiy c'al a Dios. Ja'its jaja'chic axi 
ne'ets cu ejtha' tam quim baju an 
taltalab q'uicha axi pejathits c'al a 
Dios ca ejthachic. 

^! Tam talchic axi taja’ an 
Israelchic in ts'i'quiy quin c'uiya' a 
Јеѕӣ5, cum in ulumalits abal јаја? 
pel i c'apnel axi tal ma ti eb tin 
cuenta in ejattal an inicchic. ^?In 
uluchic: 

—Auxe' max yab i ja'its a Jesüs 
axi pel in tsacamil a José. I 
exlanchalits in tata ani in mim. 
éJale' in ulu abal tal ma ti eb? 

43Тат а Jesús in ucha'chic: 

—Yabats tiquin c'uiya'. 440 Tata 
ti eb jats tin aba' quin chich teje' 
tsabal, ani ni jita' yab in ejtohual 
ca chich c'al папа’ max yab са 
quinchin in ichich c'al u Tata ti eb. 
An tsemelomchic ne'ets cu ejtha' 

tam quim baju an taltalab q'uicha 
axi pejathits c'al a Dios ca ejthachic. 
45Thuchathits al an T'ocat Thuchlab 
jahua' in ulu in caulomejilchic a 
Dios ti jayq'ui' апіѕе”: Ne'ets ca 
exobchin tim patal an inicchic c'al 
a Dioscua'. Ani xohue' patal jitats 

ca chubax exobchin c'al u Tata ti eb 
ani quin ats'anchi in exobchixtal, 
jats ne'ets ca chich c'al папа”. 

46 Yab u ulal abal hua'ats jita’ in 
tsu'umalits u Tata ti eb, expith 
папа’ jats и tsu'umalits. Мапа’ jats 
in tal ma ti eb c'al a Dios. “Lej 
chubax nan tu uchalchic abal 
jitats tim belamal папа’, jats ах и 
pithamalits i it ejattalab ca c'uajiy 
ets'ey c'al u Tata ti eb. ^9Nana'its in 
ejtil i c'apnel tin cuenta in ejattal 
an inicchic. ^?Lej chubax a biyal 
juntalchic in c'apu an maná ti 
jayq'ui' tihua' ti al an joltam, ani 
bel tsemets jaja'chic cum yab lej 
jum putat ejatliyat abal ets'ey. 50 Ап 
c'apnel jahua' nan tu olchalchic 
jats axi pa'inec tal ma ti eb. Jitats 
quin c'apu ne'ets ca it ejatliyat 
ani ca ets'ey c'uajiy c'al a Dios 
ti eb. 5! Nana'its in ejtil i c'apnel 
ani im pa'inec tal ma ti eb. Jitats 
quin c'apu axe xi c'apnel jats c'al 
ti ne'ets ca it ejatliyat ani ca ets'ey 
c'uajiy c'al a Dios ti eb. U anam 
ешш папа” jaits еј i c'apnel. 
Ne'ets cu bina' tu ba' abal ca it 
ejatliyat an inicchic. 

52Тат an Israelchic ахі taja’ 
c'uajat in ts'i'quiy quin t'iloxnanchi 
jahua' in ulu a Jesás antsana' c'al in 
anam t'u'ul. In uluchic: 

—éJant'ini' tin ejtohual axe’ xi 
inic quim bina' in anam t'u'ul ani 
qui c'apchi? 

53A Jesüs in ucha'chic: 

—Nana'its tin Juntal patal an 
inicchic. Expith max ca c'apchi и 
anam t'u'ul ejtil max pel in c'apnel 
ani max ca uts'anchi u xits'al ejtil 
max pel in uts'nel, tamna' ne'ets 
quit it ejatliyatchic. 50 it ejatliyab 
abal ets'ey jitats tin c'apchal u anam 
t'u'ul еј i c'apnel ani tin uts'anchal 
и xits'al еј i uts'nel. Aba an?’ ca 
tsemets, nan ne'ets cu ejtha' tam 
quim baju an taltalab q'uicha axi 
pejathits c'al a Dios ca ejtha an 
tsemelomchic. 550 anam t'u'ul pel 
ilej chubax c'apnel ani u xits'al pel 
ilej chubax uts'nel tin cuenta in 
ejattal an inicchic ca it ejatlinchat. 
56Jitats tin c'apchal u anam t'u'ul 
ejtil i c'apnel ani tin uts'anchal и 
xits'al ejtil i uts'nel jats axi junini' 
ts'ot'c'óx c'al папа’, 5"U Tata ti eb axi 
ets'ey ejat jats tin aba' quin chich teje' 
tsabal, ani ja'its јаја’ ах и ejatnal. 
Jitats tin c'apchal и anam t'u'ul ejtil 
i c'apnel ani tin uts'anchal u xits'al 
ejtil i uts'nel jats ax tin ejatnal папа”. 
58U olnal tu Ба’ abal nana'its іп ejtil 
i c'apnel ani im pa'inec tal ma ti 
eb. Jitats quin c'apu axe' xi c'apnel 
jats c'al ti ne'ets ca it ejatliyat ani ca 
ets'ey c'uajiy c'al a Dios ti eb. Axe' 

xi c'apnel yab ja ejtil an maná axi 
pithnenec a biyal juntalchic ti al 
an joltam ti jayq'ui". Jats nixe ja in 
c'apuchic ani bel tsemets. 

59 Antsana' c'al axe' xi cau 
tin cuenta an c'apnel a Jesús іп 
exobchi an tamcunel al in tiyopanil 
an Israelchic ti Capernaum. 


An cau tin cuenta an it ejattalab 


60 Tam tin ats'a'itschic antsana' an 
cau in exobchi a Jesús tin cuenta 

an c'apnel, tamna' yan axi ts'at'enec 
c'al a Jesús in ши: 

— Lej q'uibat qui belchi axe’ xi 
cau. éJita' hualam in ejtohual quin 
exbay? 

61Тат a Јеѕӣѕ in t'ajchichic ti 
cuenta abal in le' ti toc'oc'ol c'al 
nixe' xi cau tin cuenta an c'apnel. 
In conoychic: 

— И t'apchinal a tsalap c'al axe’ xi 
cau? 62 Мах it t'apchinal c'al axe' xi 
cau, más ne'ets quit t'apchin max 
tiquin tejhua' tsu'u nana' tin Juntal 
patal an inicchic quin c'athiy ti eb 
jun tin talac. 63А ejattal jats c'al tit 
ejatchic. Yab lej exbath a inictal. An 
cau jahua' nan tu olchamalitschic 
pel tin cuenta a ejattal ani jats c'al 
quit ejatlinchat а ejattal. 9*Aba ап? 
lej chubax an cau jahua' nan tu 
olchamalitschic, bel talchic c'al tata’ 
hua'ats yab a belchamal. 

In q'uejab tso'obits a Jesüs jita' 
c'al ti yab ne'ets ca belan ani jita 
cal ti ne'ets са tsinat bina tin 
c'ubac in tomolnaxilchic. 65Тат in 
ulu a Jesüs: 

—Nan tu uchamalitschic abal 
ni jita yab in ejtohual ca chich 
c'al папа’ max yab ca quinchin in 
ichich c'al u Tata ti eb. 

66 Ма tamna'its ti tixc'an с'а a 
Јеѕӣѕ yantalam, i inic ani yabats 
xe'tsinchic c'al jaja’. 9" Tam a Jesús 
tu conoy huahua' lajuj tsab tu 
exobalil: 

—&A le'chicte quit tixc'an c'al 
nana"? 

$8'Toc'tsin a Simón Pedro: 

—éAjatic, jita' c'al tu cu c'ale 
huahua' cum yab jita' in olnal i 
cau ax tata' a olnal? Expith tata' tu 
olchalchic i cau c'al cu it ejatliyat 

abal cu ets'ey c'uajiy c'al a Dios. 
69] belchamalits а cahuintal. I lej 
tso'obits abal tata'its it Cristo ax it 
bijithits ne'ets quit aban c'al a Dios 
quit chich. Pel ti Tsacamil a Dios, 
ani pel in ey a Dios ejat abal ets'ey. 

70A Jesüs tu toc'tsiychic: 

—Lajuj tsab ta eb axi папа’ tu 
tacuyamalits abal tiquin ts'at'enchi, 


ani jun jats axi ts'at'at c'al an teneclab. 


"1 C'al axe xi cau jahua’ in Ша] a 
Jesüs in olnal a Judas Iscariote axi 
pel in tsacamil a Simón. Aba ani' 
ajithits c'al huahua' tu lajuj tsab tu 
exobalil a Jesús, bel јаја’ ja'its axi 
ne'ets quin tsinat bina' a Јеѕӣ5 tin 
c'ubac in tomolnaxilchic. 


Yab belan a Jesüs c'al in 
cuete' ebchalabchic 


Taley talbel xe'ets а Jesús ti 
Galilea. Yab in le'na' ca xe'tsin 

ti Judea, cum hua'ats talchic i Israel 
in le ti tsemthax c'al jaja’. 2Hue'its 
ne'ets quim baju a q'uicha tam an 
Israelchic quin t'aja' an ajib tin 
cuenta an tamcuth hualilab, tam tu 
ts'ejcab i tsacam pathel ata jun tu 
с'па an ajibalchic buc a q'uicha tu 
t'ajnal an ajib. SUchan a Jesús c'al 
in cuete' ebchalchic: 

— Quit tixc'an teje' ani quit c'ale 
ti Judea abal tihua' ca t'ajchi i 
tsu'bixtalab a ts'at'elilchic jaye. ^Ni 
jita tam inic ne'ets quin Раја’ jant'o 
tsinat max in le' ca exla c'al in at 
inic. Ca t'ajchi i labith t'ajbilabchic 
patal an inic abal ti exla’. 

5Ma cal in cuete' ebchalabchic a 

Jesús yab u belnal. Tam a Jesús in 
ucha'chic: 

—Xoq'ui yabaye im bajumal 
an hora abal nan quin cale ti 

Judea. Tata'chic a tsalpayal abal 
jahuaquitsq'ui tam hora alhua' max 
quin c'ale. "Tim pojcal папа’ axi 
yab exlomchic c'al a Dios, cum u 
olchal max quin t'aja' jahua’ yab 
alhua’. Yab ti pojcal tata'chic, cum 
a ey ejtil jaja'chic in ey. 9Tata'chic 
quit c'ale ti Judea c'al an ajib. Nana' 
yabaye in ne'ets, cum yabaye im 
bajumal an hora abal quin c'ale. 

3 Antsana' а Jesús in ucha'chic 
in cuete' ebchal. Ani јаја? jilc'on ti 
Galilea. 


C'ale a Jesús c'al an ajib 


10 Та]еу tam ti c'alets in cuete' 
ebchalchic a Jesüs c'al an ajib, tam 
ta c'ale јаја’ jaye a Јеѕӣѕ talbel. 
C'ale tsininil abal yab ca exla. 

1 Hua'ats i Israelchic tihua' al an 

ajib xe'ets alililchic c'al a Јеѕӣѕ ju'ta 

ti quin ela’. Xe'ets in conomichical: 
—éJu'ta ti c'uajat nixe’ xi inic? 

120 cue' t'iloxnab a Јеѕӣѕ c'al an 
ajibalchic axi xe'ets taja'. Talchic in 
ulu pel i alhua' inic, ani talchic in 
ulu yab pel i alhua' inic, cum tocat 
in c'ambiyal an iniccua". 

13Ni jita’ yab in lubal quin lej 
tejhua' ulu jant'o in ey a Jesüs, 
cum in ts'ejnal ca c'uiyan c'al an 
Israelchic c'al ti yab le'nab a Jesüs. 

1^Ts'ejelomits ne'ets ca taley 
an ajib tam ti otsits a Jesás al an 
tiyopan, ani in ts'i'quiy ti exobchix 
саја? c'al in cahuintal a Dios. 1$Апі 
lej jic'panchab in exobchixtal c'al 
an Israelchic. In uluchic: 

—éJant'ini' tin exlamal axe’ xi inic 
yan i cau ani yab exoblamath? 

16 A Jesús in toc'tsiychic: 

—Jahua' nan u exobchixnal an 
cau jats ax tim pitha' u Tata ti eb 

ax tin aba' quin chich teje' tsabal, 
yab nana' u cuete' cahuintal u 
exobchixnal. 1 Jitats in ne'thal in 
ichich ts'ejcacathits quin t'ajchi in 
culbetal a Dios, jats axi ne'ets quin 
exla' max pel i cau ax tim pithamal 
a Dios jahua' u exobchixnal o 

max pel u cuete' cahuintal ax u 
exobchixnal. 18 Hua'ats jita'chic in 
exobchixnal in cuete' cahuintal 
abal ca puhuethanchat in ey. 
Nana’ expith u exobchixnal an 

cau ax tim pithamal a Dios abal 

ca puhuethanchat im bij јаја”. 

Lej chubax an cau jahua' nan tu 
olchalchic. Nan yab in c'ambix. 

19 Aba an? lej chubax a cua'alchic 
nixe' xi ts'ejcath cau binath c'al a 
Moisés, bel ni jita' tata'chic yab a 
putuhual xe’. éJale' a le'chic tiquin 
tsemtha? 

20 Toc'tsinchic ахі muthat taja’: 

—éJita' in le ti tsemtha? Tata’ ojn?’ 
it co'oyab c'al i at'ax teneclab. 

?!Tam a Jesús in ucha'chic: 

— Cum nan u t'ajchi i alhua'talab 
jun i inic tam sábado, tocat a 
jic'pal ta patalchic. ??Tata'chic tam 
quim bajuhuits huaxic a q'uicha 
ti hua'tsinenec an inic tele’, a 
ujnam ca cojchi in inictal abal pel 
in c'al a Dios an tele’. Max quim 
bajuhuits an huaxicchilab q'uicha 
pel i sábado, bel a cojchal in 
inictal jant'ini' a biyal juntalchic in 
t'ajamal jaye. Pel xe' i ujnamtalab 
axi oc'ox t'ajnenec c'al a biyal 
juntalchic ani talbel jaye c'al a 
Moisés. 23 Aba апі pel i sábado 
antsana' a t'ajalchic an inic t'ele' 
cum a le' ca putu c'al an ts'ejcath 
cau ax ti uchbiyal antsana' ca 
t'ajchi. Cum antsana' a t'ajalchic 

tam sábado, jaxtam yab in tomnal 
quit tsacuychic c'al nana' abal u 
jeltha' jun i ya'ul tam sábado. ?*Ca 
lej tequeth tsalpanchi jahua’ nan и 
t'ajamal ani yab jun athic ca eblim 
tsalpanchiq'ui. 


In olnal a Jesás ma ju'ta ti tal 


?5'Tam talchic ax u c'uajilchic ti 
Jerusalén in conoyal: 

—éHualam max ja'its axe’ xi inic 
јаја’ и aliyab le'nab ca tsemtha? 
26Са tsu'u lej tejhua' t'ilom c'al an 
inicchic, ani yab u c'uiynal. Hualam 
max an oc'lecchic c'al an Israel in 
chubax belal abal ja'its axe' a Cristo 
axi bijithits ne'ets ca aban c'al a 
Dios ca chich. ?7Hualam yab ja 
axe’, cum i tso'obits ju'ta ti tal. Tam 
ca chich a Cristo ni jita' yab ne'ets 
quin tso'obna' ju'ta ti tal. 

28Ехот a Jesús ti exobchix ti 
al an tiyopan. Tam tin ats'a' jaja' 
antsana' u t'iloxnab, in lej tsapic 
ulu: 

—Tata'chic tin exlalac ani a 
tso'obnalac ma ju'ta tin tal. In 
che'nec teje' tsabal cum in abnenec 
c'al jun axi tata'chic yab chubax a 
exlal. Ja'its a Dios axi lej chubax ejat 
tin abamal quin chich teje' tsabal, 
ani yab in che'nec abal max expithac 
папа u lej le quin chich. ??Nana' и 
lej chubax exlal a Dios, cum in tal 
ma lej tihua' ti eb. Ja'its jaja' ax tin 
aba' quin chich teje’ tsabal. 

3" Tam c'al talchic i Israel u lej 
1е'паЬ ca yac'uan a Jesús, ani yab 
ejtohuat cum yabaye im bajumal 
an hora axi pejchame c'al a Dios ca 
yac'uan. 31 Aba апі’ antsana' le'nab 
ca yac'uan, bel hua'ats yantalam i 
inic c'al tu belnal. In ulu jaja'chic: 

—Auxe' max jant'o tam labith 
t'ajbilab más ne'ets quin Гаја’ a 
Cristo tam ca chich ani max axe' a 
Jesüs jaja' yab in t'ajamal. Tejhua' 
abal ja'its јаја? a Cristo c'al in labith 
t'ajbilchic. 


An fariseochic in abalits i yac'ualchic 
abal quin yac'ua'its a Jesüs 
3?Tam ti an fariseochic in 
tso'obna'its abal antsana' tu 
t'iloxnab a Jesús, tamna’ jaja'chic 
ani c'al an ts'alechic c'al am pale' in 
aba' ca c'alechic i yac'ual abal quin 
yac'ua'its a Jesús. Pel i yac'ualchic 
ax u abatnab c'al am pale'chic. 
33UItsitschic ani uchan c'al a Jesús: 
—hHue' ne'ets quin c'uajiye teje’ 
tsabal c'al tata'chic, ani talbel ne'ets 
quin huichiy c'al jaja' ax tin abamal 
quin chich teje’ tsabal. ?^Tata'chic 
ne'ets tiquin aliy tamna’, ani yabats 
ne'ets tiquin ela' ma ni ju'ta. Yab 
ne'ets ca ejtouchic quit ulits jun ti 
nan ne'ets quin c'uajiy talbel. 
35Тат nixe' an Israelchic in 
ts'i'quiy ti conóx jun c'al xi jun: 
—éJu'ta hualam ne'ets са c'ale axe’ 
xi inic abal yab ne'ets qui ejtou qui 
ela' ma ni ju'ta? Hualam ne'ets quin 
tsa'biy i at Israel ax u pil c'uajil 
xalulul c'al an griegochic. 26  Јапі?о 
tam cau nixe' abal in ulu ne'ets 
tiquin aliy ani yab ne'ets tiquin ela' 
ma ni ju'ta? Ni jita' yab ne'ets ca 
ulits jun ti ne'ets quin c'uajiycua". 


An ја’ axi c'al tu chubax it 
ejatliyab an inicchic 
37Im bajuhuits an taltalab q'uicha 
axi lej c'athpich in exbath c'al an 
ajib. Tam cubiy a Јеѕӣѕ іп taunal lej 
tsapic axi c'uajatchic taja’. In ши: 

— Max hua'ats jita’ и chiquel c'al in 
ejattal са chich c'al папа”, ani папа’ 
ne'ets cu pitha' an ја’ quin uts'a' tin 
cuenta in ejattal. 381п Ша! an T'ocat 
Thuchlab abal jitats tiquim bela' 
папа’, ne'ets ca cale athithil ejtil i 
elel ја’ tin ichich. Pel i ја’ axi c'al ti 
ne'ets ca it ejatlinchat in ejattal an 
inicchic. 

3? Antsana' a Jesüs in 
t'ipchixnanchi an ja' tin cuenta an 
Espíritu Santo axi ne'ets ca pithan 
jitats quim bela’ a Jesús. Tocat 
yabaye lej che'nequits an Espíritu 
Santo, cum yabaye huichenec a 
Jesüs tihua' ti eb ca puhuethanchat 
im bij. 


Lehuáx an inicchic 


4^ Talchic i inicchic ax in ats'a' 
jahua' antsana' in ulu a Jesús, in 
ulu: 

—Lej chubax axe xi inic ja'its an 
caulome axi uxnal c'al an Israelchic 
ne'ets ca aban c'al a Dios ca oc'chith 
chich tam ti yabaye che'nequits a 
Cristo. 

^! Q'ue'atchic axi taja’ c'uajat in 
ulu: 

—Ja'its axe' a Cristo axi bijithits 
ne'ets ca aban c'al a Dios ca chich. 

Ani hua'atse jita'chic in ши: 

—]ba yab ja, cum a Cristo yab tal ti 
Galilea. ^?In ulal an T'ocat Thuchlab 
abal a Cristo ne'ets ca hua'tsin ti 
bichou Belén jun ti hua'tsin jaye am 
biyal ts'ale David. In ulal jaye abal a 
Cristo pel in at xits'al a David. 

43 Antsana' ti lehuáx an inicchic 
axi taja' muthat, cum yab jununul 
in tsalpanchal in ey a Jesús. 44АБа 
ani' talchic i inic taja' in le' quin 
yac'ua' а Jesús, yab in баја”. 

An oc'lecchic cal an Israel 
yab im belal a Jesüs 


^5Huichits an yac'ualchic ахі 
abnenec quin yac'ua' а Јеѕӣѕ ani 
conoyatchic c'al an fariseochic ani 
c'al an ts'alechic c'al am pale" 

—éJale' yab a chi'tha' nixe’ xi 
inic? 

46 Toc'tsin an yac'ualchic: 

—Ni jayq'ui' yab i ats'amal i inic 
quin ulu an cau axi ejtil jaja' in ulal. 

47 Тат uchanchic c'al an 
fariseochic: 

—Tata' ojni'chic hualam a 
hualca'its ta Ба’ quit c'ambiyatte са] 
jahua' in ulal nixe’ xi inic. 48 Auxe’ 
max hua'ats c'al huahua' tu Israel i 
oc'lec ani i fariseo ax im belamalits 
nixe’ xi inic. *?T'ajat q'uibenequits 
axe' xi mulcunel axi ts'at'enec c'al 
јаја’, cum yab in exbayalchic an 
ts'ejcath cau jahua' huahua’ tu Israel 
и pithnenec c'al a Moisés. 

50 Таја’ c'uajat a Nicodemo ап 
fariseo axi chich quin tauna' a Jesüs 
jun i acal. In ucha' in at fariseochic: 

51 —In ulal an ts'ejcath cau abal 
yab i ejtohual qui alq'uith jolbiy i 
inic. Oc'ox qui conomichiquiy abal 
qui alhua' exla' max in t'ajamalits 
jahua' yab а1һпа'. 

*?Toc'tsiyat a Nicodemo: 

—éTata' ojn?’ hualam pel it 
Galileajibte? Ca exobna' an T'ocat 
Thuchlab abal ca tso'obna' abal taja 
ti Galilea ni jayq'ui' yab u tal i inic 
axi pel i caulome c'al a Dios. 


, 


Jun i uxum hualbinel c'al i inic 
53 Тат patal an inicchic axi 
tamcuth taja' c'al a Јеѕӣѕ c'ale tin 
q'uima'chic. 

Ani a Jesús c'ale ti bolchal 

Olivo. ?Aytalab q'uicha lej 
thajujul huichiy junil ti tiyopan. 
Utey c'al јаја’ patal an inicchic axi 
c'uajat taja’, ani buxcan a Jesús ti 
exobchix c'al in cahuintal a Dios. 
3Tam talchic ахі pel i exobchixchic 
cal an ts'ejcath cau junax c'al i 
fariseochic in chi'thal jun i uxum 
axi elchinence ti at cuaxnax c'al 
i inic axi yab pel in tomquil. In 
c'uajba' an uxum ts'ejel jun ti 
exobchix a Јеѕӣѕ c'al an mulcunel. 
^Uchan a Jesüs c'al jaja'chic ax in 
chi'tha' an uxum: 

—Exobchix, axe’ xi uxum 
elchinenec ti at cuaxnax c'al i inic 
axi yab pel in tomquil. 5An ts'ejcath 
cau ax tu jilchi a Moisés in ulal 
abal jita' quin t'aja' i hualabtalab 
ejtil in t'ajamal axe' xi uxum, ca 
pithcachiquinchat c'al i t'ujub ma ta 
са t'ajat tsemtha. ¿Ani tata’ jant'o a 
ulal ca t'ajchin axe' xi uxum? 

SAntsana' ti conoyat а Jesús abal 
и le'nab ca jolbiyat max quin ulu i 
cau axi yab juncuth c'al an ts'ejcath 
cau. Tam сийе a Јеѕӣѕ in ts'i'quiy 
jant'o quin thucha' c'al in ch'uchub 
ti tsabal ba' am pojoth. " Cum lej 
conomichiquiyabe c'al i cau, lujcun 
a Јеѕӣѕ. In ucha'chic: 

— Max hua"ats jita’ c'al tata'chic 
yab hualbith, jats quim pithcanchi 
an oc'ox t'ujub axe' xi uxum. 

8Тат сийе a Jesás junil quin 

thuchaye más jant'o ti tsabal Ба’ am 
pojoth. ?Tam in ts'i'quiy an inicchic 
ti calelel ti junchic, cum tin ats'a' 
lej uchan antsana' max hua"ats jita’ 
yab hualbith jats quim pithcanchi 
an uxum an oc'ox t'ujub. Patal in 
ats'a' jolbith in ichich. Oc'ox ne'ets 

calelel an yejtselchic, ani taley 
tiquele ti tala’ calets axi patal 
jitaquitsq'ui. Jilc'on expith a Jesüs 
ani nixe’ xi uxum. '"Tam lujcun 

a Jesús, in tsu'u expith c'uajat an 
uxum. In ucha: 

—éUxum, ju'ta ti c'uajat ax ti 
jolbiyalac? cYab jilc'on ma ni jun 
abal ti lej jolbiy? 

11Tam in ulu an uxum: 

—Ња ni jun yab jilc'on, pay'lom. 

Tam uchan c'al a Jesüs: 

—Nana'ne уар tu jolbiyal. Quit 
c'ale ani yabats quit hualbin. 


A Jesüs ani an tajaxtalab 


12Taley in taunaye junil a Jesús 
an inicchic, in ucha’: 

—Nana'its ax и pithal an inicchic 
i tajaxtalab tin ichich. Jitats ca 
ts'at'ey c'al папа’ ne'ets са xe'tsin 
al an tajax ani iba al an yic'uax. 
Ne'ets ca xe'tsin it ejatlith al an 
tajax. 

t3 Tam uchan a Jesús c'al talchic i 
fariseochic: 


—Yab jant'o ti exbath an cau jahua' 


a ша], cum tocat a olnal ta Ба’. 
14A Jesús in toc'tsiychic: 

—Aba апі u olnal tu Ба’, bel 
exbath an cau ani lej chubax 
jahua' u olnal. Nana' u alhua' 
tso'obits ma ju'tam in tal ani ma 
ju'tam in ne'ets, ani tata'chic 
yab a exlal. !5Tata'chic ojni' tin 
jolbiyal cum tin tsalpanchal u ey 
jant'inits tin tsu'talq'ui ejtil max 
pel i jahuaquitsq'ui tam inic. Nana' 
teje' tsabal yab u jolbiyal i inic. 
16Мах и jolbiyalac lej chubax an 
ts'ejcaxtalab ne'ets cu pitha' cum 
nan yab in ts'ejcom cuetem, in 
ts'ejcom junax c'al u Tata ti eb ax 

tin abamal quin chich teje' tsabal 
ani ets'ey c'uajat c'al папа’. !"In 
ulal an ts'ejcath cau ax a cua'alchic 
abal lej chubax an olnomtalab max 
jununul in olnomtal tsab i olnom. 
18Nang’ u olnal tu Ба’ ani tin 
olnanchal u ey u Tata ti eb ax tin 
aba' quin chich teje' tsabal. Tsab ti 
eb huahua' tu olnom. 

19Тат conoyat а Jesús: 

—éJu'ta ti c'uajat a Tata? 

A Jesús in toc'tsiychic: 
—Tata'chic yab tin exlal, ani yab 
a exlal u Tata ti eb. Max tin exlalac 

папа’, a exlalac и Tata ti eb jaye. 
20 Ja'its axe’ xi cau ax in exobchal 
a Jesús ti al an tiyopan utat jun 
ti c'uajat am poc'te'chic jun tu 
bats'uhuab an c'ac'naxtalab tumin. 
Ni jita' yab in yac'ua' a Jesús, cum 
yabaye im Баји an hora jant'ini' ti 
pejchame c'al a Dios ca yac'uan. 
Jun ti nan in ne'ets tata'chic yab 
a ejtohual quit c'alechic in ulu 
a Jesüs 
21Taley in taunaye junil a Jesús 
an inicchic: 

—Nan in ne'ets, ani tata'chic 
ne'ets tiquin aliy. Yab ne'ets tiquin 
ela’, cum yab ne'ets ca ejtou quit 
ulits jun ti nan in ne'ets. Ne'ets quit 
tsemets, ani ne'ets quit jilc'on t'ajat 
q'uibenec c'al a hualab. 

22Tam in ulu talchic i Israelchic: 

—Hualam max ne'ets quin cuete' 
tsemtha' tim ba' ani jaxtam in ulu 
huahua' yab i ejtohual cu ulits jun 
ti jaja' ne'ets. 

23Тат a Јеѕӣѕ in ucha'chic: 

—Tata'chic it hua'tsinenec tit eleb 
poq'uel teje' tsabal, ani nana' in tal 
ti eb. Jununul a tsalapchic c'al a at 
inic teje' ti al an hualab c'ay'lal, ani 

nana' u tsalap pil yab ejtil tata'chic. 
?^Cum a t'ajtal ey it hualbith, jaxtam 
nan tu ucha'chic abal ne'ets quit 
tsemets ani quit jilc'on q'uibenec c'al 
a hualab. Max yab tim belchal abal 
lej chubax jant'ini' nan tu olchits u 
еу, ne'ets quit tsemets ani quit jilc'on 
t'ajat q'uibenec c'al a hualab. 

25Тат conoyat a Jesús: 

—éJita' tata’? 

A Јеѕӣѕ in toc'tsiychic: 

—Nana'its u ey ax tu uchamalits 
ma ti jayq'ui' tam tu oc'ox tauna’. 
?6Hua'atse yan i cau и ejtohualac 
tu uchayechic tin cuenta a ey. U 
ejtohualac tu jolbiy ani yab ne'ets 
cu Раја’. Expith и lubal cu olchi an 
inicchic an cau jahua' u ats'amal с'а! 
jaja' ax tin aba' quin chich teje' tsabal. 
Lej chubax an cau jahua' jaja' quin ulu. 

27 Ma ni c'al patal axe’ xi cau yab 
in ejtiyalchic abal а Jesús in olnal 
an Tatalab ax ti eb. ?9 Tam а Jesús 
in ucha'chic: 

—Nana'its tin Juntal patal an 
inicchic. Tam tata'chic tiquin co'oy 
q'uet'ath al am pelc'oth te', tam 
tiq'uele ne'ets ca tso'obna' abal lej 
chubax u ey jahua' u ulumalits. 
Tamna'its ne'ets ca tso'obna'chic ta lej 
ichich abal jahua' nan u ulal yab pel u 
cuete' cahuintal, pel ax tim pithamal 
и Tata ti eb. 290 Tata ti eb ax tin aba' 
quin chich teje' tsabal ets'ey c'uajat 
с'а] папа’. Yab tin jilcacayal, cum 
ets'ey u t'ajchal in culbetal. 

30 Ani са] axe’ xi cau jahua' uchan, 
yan i inicchic im Беја’ a Jesús. 


In tsacamilchic a Dios ani axi huic'at 
co'oyabchic c'al an hualabtalab 
31Тат a Jesús in исһа’ an 
Israelchic axi c'al tu belnal јаја”: 

— Мах ca t'ayat bing’ a xutsun с'а] 
an cau jahua' nan u olnal, pel it lej 
chubax exobal c'al папа’. 3?Ne'ets 
ca exla' an chubaxtalab ani jats 
ne'ets ti hualca’. 

33 Toc'tsiyat a Jesús: 

—Huahuea' pel tu at xits'al a 
Abraham ani и hualcath. Ni jayq'ui' 
yab jita’ tu huic'at co'oyamal. éJale' 
a ulal ne'ets cu hualca? 

34A Jesús in ucha’: 

—Lej chubax nan tu uchalchic 
abal patal jitats u hualbinal jats u 
huic'at co'oyab c'al an hualabtalab. 
35pe] in ey јаја’ yab hualcath ejtil 
i t'ojnal axi c'unat co'oyab c'al i 
amulab. Expith in tsacamil an 
amulab jats axi lej chubax hualcath. 
36Nana'its tin Tsacamil a Dios. 
Max nana' tu hualcanthanchichic 
a ichich tin cuenta an hualabtalab, 
tam ne'ets ca ats'a' abal it lej 
chubax hualcathits a ichich. Yabats 
ne'ets quit huic'at co'oyat c'al an 
hualabtalab. 370 tso'obits abal pel 
ti at xits'alchic a Abraham. Aba ani' 
antsana' a ey, bel a le'chic tiquin 
tsemtha' cum yab u lejel ta ichich 
an cau jahua' nan tu olchalchic. 

38 Aba ani' nan tu olnanchalchic 
jahua' u tsu'umal c'al u Tata ti 

eb, bel a le'chic ca t'aja' jahua' it 
exobchith c'al a tata. ?9 Toc'tsinchic 
tam: 

—hHuahua' і biyal tata pel a 
Abraham. 

A Јеѕӣѕ in ucha'chic: 

— Мах chubax апас a Abraham 
pel a tata, a chubax aynanchalac 
an chubaxtalab jahua' ti jilchamal. 
40 М№ап tu chubax olchalchic an 
chubaxtalab ax tin olchal a Dios, 
апі bel а le’ tiquin tsemtha. Мах 

c'uajatac teje' a Abraham, jaja' yab 
ne'ets tiquin t'ajchi antsana* 

^! Tata'chic a nits'binchal in t'ajbil 
a tata. 

Tam uchan a Јеѕӣѕ c'al jaja'chic: 

—Huahue' yab pel u репо’ tsacam. І 


cua'al juncats i tata axi pel a Dios ti eb. 


^?Tam a Jesús in ucha'chic: 

— Max chubaxac pel a Tata Dios ti 
eb tin c'anithalac папа’, cum ja'its 
tin aba' quin chich teje' tsabal c'al 
tata'chic. Yab in che'nec expith max 
nan и lej le’ quin chich tu cuete' Ба’. 
Ja'its a Dios ax tin abamal. 43éJale' 
yab a ejtohual ca exbay jahua' u ulal? 
Jats cum yab a alhua' binal a xutsun 
c'al an cau jahua' nan tu uchalchic. 
44 An teneclab jats a tatachic ani an 
teneclab pel ti tsacamilchic. Jats jaja' 
a lej culbetnal ca t'ojonchi. Ma tam 
ti c'a'al jaja’ pel i tsemthom inic. Ni 
jayq'ui' yab in lejatnamal tin ichich 
an chubaxtalab ani ni jayq'ui' yab in 
ulal an chubaxtalab. Pel i janamcau 
ani c'al јаја’ jats tu hua'tsinthab an 
janamtalab. 4 №ар tu uchalchic an 
chubaxtalab ani yab tim belchal. 

46; Jita' hualam ахі c'al tata'chic in 
ejtohual tiquin jolbiy ani tiquin ucha' 
abal yab chubax jahua' u ulal ani yab 
chubax jahua' u t'ajal? ¿Jale hualam 
yab tim belchal an chubaxtalab 
jahua' tu uchalchic? 4 Jitats pel in 
c'al a Dios, jats in alhua' binal in 
xutsun quin ats'anchi in cahuintal 

a Dios. Cum tata'chic yab pel ti c'al, 
jaxtam yab a le' ca lej bina' a xutsun 
ca ats'anchi xe’. 


Ejatits a Cristo tam ti 
yabaye ejat a Abraham 
48Tam uchan a Jesús c'al an 
Israelchic: 

—Lej chubax jahua' i ulumalits 
abal pel it Samariajib ani it co'oyab 
c'al i at'ax teneclab. 

49 A Jesús in toc'tsiychic: 

—]ba yab in co'oyab cal i at'ax 
teneclab. Expith u lubal cu c'ac'na' 
u Tata ti eb, ani tata'chic yab tin 
c'ac'nal nana’. 50 Nan ni jant'o yab 
u t'ajal abal quim puhuethanchat 
u bij. О Tata ojn?’ jats in le’? quim 
puhuethanchat u bij, ani jats quin 
ulu jayq'ui'. 5! Lej chubax nan tu 
uchalchic abal jitats quim putu c'al 
и cahuintal, jats axi ni jayq'ui' yab 
ne'ets quin leca' an lej tsemla. 

52 Тат toc'tsin an Israelchic: 

—Xohue' ojni' i tso'obits abal 
it co'oyab c'al i at'ax teneclab. 
Tsemetsits a Abraham ani patal am 
biyal caulomechic c'al a Dios, ani 
tata' a ulal max jita' quim putu c'al 
a cahuintal jats yab ne'ets quin leca' 
an lej tsemla. 53 Auxe’ max it más 
lej pulic ani i biyal tata Abraham 
iba. Tsemetsits jaja' ani patal am 
biyal caulomechic c'al a Dios. ¿Jita 
hualam pel a ey a t'ajal? 

54А Jesüs in toc'tsiychic: 

—Ni jant'o yab ti exbath max nan 
u puhuethalac tu ba". Ја? a Dios ax 
tim puhuethanchal u bij, ani ja'its a 
Dios ax a ulal а c'ac'nalchic. 55Yab 
chubax a exlalchic a Dios, папа’ ja'its 
ax u lej exlal a Dios. Max u ulalac 
abal yab u exlal a Dios, ne'etsne 
tin janamcau jant'ini' tata'chic it 
janamcau. Lej chubax u exlal a Dios 
ani u putuhual c'al jahua’ in ша]. 56A 
biyal tata Abraham lej culbe tam 
tin exla' abal nan ne'ets quin chich 
teje' tsabal. Xohue' in tso'obits abal 
in che'nequits, ani jats ti jum putat 
culbel jaja". 

57 Tam uchan a Jesús c'al nixe xi 
Israelchic: 

—Auxe' max a tsu'umal а 
Abraham, ani yabaye a cua'al tsab 
inic i tamub. 

58 А Jesús in toc'tsiychic: 

—Lej chubax nan tu uchalchic 
abal in ejatits tam ti yabaye 
hua'tsinenec a Abraham. 

59? Tam im pena'chic i t'ujub abal 
quin cui'iy а Јеѕӣѕ. Апі јаја’ cale 
tsininil jun ti muthat an inicchic ti 
al an tiyopan, ta c'alets. 


A Jesús in tsu'uxmethal jun i inic 
axi joc'tsi ma tin hua'tsintal 


Ne'ets belal a Jesús in tsu'u 
jun i inic axi joc'tsi ma tin 
hua'tsintal. 
? Ani huahua’ tu exobalil і conoy 
a Jesüs: 
—éExobchix, hualam exbath 
jale ti hua'tsin joc'tsi axe’ xi inic? 
Hualam tin ebal јаја? in hualab, ani 
max i hualam tin ebal in hualab in 
tata ani in mim. 
3A Jesüs tu ucha'chic: 
—Yab pel i joc'tsi tin ebal in cuete' 
hualab ni tin ebal in hualab in 
tata ani in mim. Pel i joc'tsi expith 
abal ca tsu'uxmetha c'al in tsap 
a Dios, ani antsana' ca tejhua'me 
abal a Dios in lej cua'al in tsap. 
^Biyat q'uichaye u cua'al u uchbil 
cu t'ojonchi in t'ojlabil a Dios ax tin 
aba' quin chich teje' tsabal. Hue'its 
ne'ets ca acle, ani yabats ne'ets cu 
ejtou cu t'ojonchiye tam. 5Biyat nan 
quin xe'tsin teje' tsabal, u pithal an 
inicchic i tajaxtalab tin ichich. 
$Tam tin uluhuits antsana' axe’ xi 
cau, tamna' a Јеѕӣѕ tubal tsabal. In 
ts'ejca' i lucuc tsipili' c'al in ijil, ani 

in mauchi tin hual an joc'tsi. "Tam 
a Jesús in ucha’: 

—Оий c'ale ca taca’ a hual ti al 
an ts'acbath ja' Siloé. An cau Siloé 
in le' quin ulu abath ti tenec. 

Ani c'ale an joc'tsi in t'aca' in hual. 
Tam ti huichits и tsu'uxits. Tam 
in at q'uimathchic c'al ti tsu'ume 
joctsijac in uluchic: 

—hHualam axe’ ja'its ax i exlamal 
ti joc'tsijac tam tu conol c'al an 
limoxna. 

?Talchic jaja'chic in ши: 

— Ја? хе’. 

Q'ue'atchic іп ши: 

—Yab ja, tocat ejtilits. 

Tam axi joc'tsijac in ulu: 

—Nana' ojni' ja'its ax a 
t'iloxnalchic. 

1 Tam conoyat јаја”: 

—éJant'ini' tit t'ajchinenec abal it 
tsu'uxits? 

11 Jaja' in toc'tsiychic: 

—Jun i inic uxnal ti Jesús in ts'ejca' 
i lucuc ani tin mauchi tu hual. Taley 
tin ucha' quin c'ale cu Раса’ u hual ti 
al an ts'acbath ја’ Siloé. In c'ale апі и 
Саса’ u hual taja’, ani хо’ in tsu'uxits. 

1?Tam conoyat: 

—éJu'ta ti c'uajat nixe’ xi inic a 
olnalac? 

Toc'tsin јаја”: 

—Yab u tso'ob. 


An fariseochic in conomichiquiyal 
axi joc'tsijac ani tsu'uxits 
13Tam ne'tha axi joc'tsijac jun ti 
c'uajat talchic i fariseochic. 14РеЈас 

i sábado tam ti а Jesús in ts'ejca' i 
lucuc ani in tsu'uxmetha' ап joc'tsi. 
15 Conoyat junil axi joc'tsijac jant'ini 
ti t'ajchinenec abal tsu'uxits. Ani 
toc'tsin: 


, 

—]In mauchin i lucuc tu hual ani и 
Саса’ u hual, ani хо’ in tsu'uxits. 

16Tam talchic nixe’ xi fariseochic 
in ulu: 

—] tso'obits abal axe’ xi inic ax in 
tsu'uxmetha' an joc'tsi yab c'al a 
Dios ti abnenec, cum yab in c'ac'nal 
an quicha sábado. 

Ani q'ue'atchic i fariseo al nixe’ xi 
cuenel in ulu: 

—Auxe' max i hualbith inic 
in ejtohualac quin баја’ i labith 
t'ajbilab ejtil in t'ajal axe' xi inic ax 
in tsu'uxmetha' an joc'tsi. 

Tam lehuáx an fariseochic, cum 
yab jununul in tsalpanchal in ey a 
Jesús. 1 Тат conoyat junil c'al an 
fariseochic axi joc'tsijac: 

— Апі tata' jant'ini' ta tsalpanchal 
in ey ax ti tsu'uxemtha' c'al a hual? 

Toc'tsin јаја”: 

—Nan u tsalpanchal in ey pel i 
caulome abnenec c'al a Dios. 

1 Cum an Israelchic yab in le’ 
quim bela’ max chubax pelac i 
joc'tsi ani max tsu'uxmethamejits, 
jaxtam in abchi an cau ca chich in 
tata ani in mim. '?Chich jaja'chic 
ani conoyat: 

—éJa'its axe’ a tsacamil? Тиси 
ucha' max joc'tsi ti hua'tsinenec. 
“Мах chubax joc'tsijac jant'ini' ti 
t'ajchinenec abal xo' tsu'uxits? 

20 Toc'tsinchic in tata ani in mim: 

—I tso'ob abal ja'its axe huahua’ i 


lej tsacamil ani joc'tsi ti hua'tsinenec. 


"Tin cuenta abal хо’ tsu'uxits yab i 

tso'ob jant'ini'. Yab i tso'ob cal jita’ ti 

tsu'uxmetha. Cum pelits i inic pulic, 

јаја’ ca conoy. Јаја’ in ejtohual ti 

toc'tsiychic jant'ini' ti tsuuxmetha. 
22 Antsana' ti toc'tsin in tata 

ani in mim axi joc'tsijac, cum 

in ts'ejnal an Israelchic ax in 
ulumalits ca quethmayat eleb ca 
c'ale tin tiyopanil max jita’ quin 
olna' abal a Jesüs ja'its a Cristo 
axi bijithits ne'ets ca aban c'al a 
Dios са chich. ?3Jaxtam in tata ani 
in mim axi joc'tsijac in ucha' an 
oc'lec Israelchic ca conchinchat axi 
joc'tsijac cum pelits i inic pulic. 

?^Taley tam an oc'lecchic in abchi 
an cau ca chich junil axi joc'tsijac. 
Chich junil ani uchan: Ca lej баја’ ti 
cuenta tucu ucha' an chubaxtalab, 
cum a Dios ti tsu'tal ani ti ats'al. I 
lej tso'obits abal pel i hualbith inic 
ах ti tsu'uxmetha'". 

?5'Tam јаја? in toc'tsiychic: 

—Yab u tso'ob max pel i hualbith 
inic o max pel i alhua' inic. Tocat u 
tso'obits abal in joc'tsijac ani xo' in 
tsu'uxits. 

?6 Conoyate junil: 

—éJant'ini' ti t'ajchi abal ti 
tsu'uxmetha"? 

27 Јаја” in toc'tsiychic: 

—Nan tu uchamalitschic an 
chubaxtalab ani yab a t'ajamal ti 
cuenta. Hualam max a le'chicte quit 
ts'at'ey c'al jaja", jaxtam a le' abal 
nan tu tsab ucha' junil jant'ini' јаја? 
tin t'ajchi. 

28 Ma tamna'its lej tsapic c'uiyan 
c'al nixe xi fariseochic. Uchan: 

—Tata' it ts'at'atits c'al jaja' ani 
huahua' iba, cum u ts'at'atits c'al an 
cau ax tu jilchamal a Moisés. 

291 tso'obits abal t'ilmats a Dios са! 
a Moisés, ani axe' xi inic ni jant'o 
yab i tso'obnanchamal tin cuenta a 
Dios. Ma yab i tso'ob ju'ta ti tal. 

3" Tam axi joc'tsijac in toc'tsiychic: 

—Auxe' max cu bela’ yab a 
tso'obchic. ¿Tin tsu'uxmethamal 

ani ma yab a tso'ob ju'ta ti tal јаја’? 
311 lej alhua' tso'obits abal a Dios 
yab u ats'ax c'al i hualbith inic. Axi 
c'ac'nax c'al a Dios ani in t'ajchal 
in culbetal a Dios jats axi ne'ets 
ca ats'an сга! јаја”. 3? Ni jayq'ui' 
yab jita xe'tsinenec teje’ tsabal ti 
tsu'uxmethom cal axi joc'tsi ma tin 
hua'tsintal. 33 Yab in ejtohualac axe’ 
xi inic ti tsu'uxmethom max yabac 
pithnenec in tsap c'al a Dios ani 
max yabac abnenec c'al a Dios. 

34Тат uchan axi joc'tsijac: 

—Tata' ojni' a lej t'ajtal ey tit 
hua'tsinenec tit huat'ath hualbith 
inic ani ma a le' tucu exobchi 
huahua’. 

Taley tamna’ quethmayat eleb ca 
c'ale. 


Axi joc'tsi tin cuenta in ejattal 


35Tn tso'obna' а Jesús abal 
quethmayatits eleb al an tiyopan 
axi joc'tsijac. Talbel in tamu ani in 
ucha’: 

—¿A belal in Tsacamil a Dios? 

36 Toc'tsiyat a Jesús: 

—Pay'lom, tiquin ucha' jita’ pel in 

Tsacamil a Dios abal cu bela". 
37 Toc'tsin a Jesús: 
—Xo' а tsu'umalits in Tsacamil а 
Dios. Ja'its nana' ax tu taunal. 

38Tam axi joc'tsijac in tuthu in 
c'ualal tin tamet а Јеѕӣѕ ani in 
ucha’: 

—Ajatic, nan u belal abal tata'its ti 
Tsacamil a Dios. 

39Тат uchan c'al a Jesús: 

— Cum in che'nec teje’ tsabal 
patal an inicchic in cua'al in uchbil 
tiquim bela’. Axi еј i joc'tsi 
ani tiquim bela' папа’, jats ахи 
tsu'uxmethal abal ca tsu'xin c'al 

jahua' in t'ajal a Dios. Axi yab 
tiquim bela' u jilal ca más joc'tsibe, 
cum in tsalpayal abal lej tsu'ux 
cal jahua' in t'ajal a Dios ani yab 
chubax. 

^9 Tam с'а] nixe’ xi cau talchic 
nixe' xi fariseo in conoy a Jesüs: 

—0 joc'tsi huahua’? 

41 A Jesüs in toc'tsiychic: 

— Max tata'chic tim belamalac nan 
yabac tu t'ajat jolbiyamal tin cuenta 
a hualab aba ani' pel ejtil it joc'tsi. 
It jolbithits cum yab tim belal ani 
a ша! abal it tsu'ux c'al jahua’ in 
t'ajal a Dios ani yab chubax. 


An jalpith cau c'al in 
tenmal an ovejachic 
Lej chubax nan tu uchalchic 


1 О abal an сие’ и c'athil tim 
ba'te'lil in tenmal an ovejachic abal 
ca otsits, ani yab tin lej hui'lebil. 
?Am beletnom ovejachic jats ојпі’ 
u otsel tin hui'lebil in tenmal an 
ovejachic. ?Tats tu otsel tam ca 
japchin c'al am beletnom hui'leb 
tam ne'ets quin caltha' ti ac'ul 
an ovejachic. Cum exlanchab in 
cahuintal am beletnom oveja, tocat 
quim bijiy tim bijchic tam u calelel 
an ovejachic. ^Tam calnequits tim 
patalchic, tam ne'éts oc'chith am 
beletnom oveja ani tal cuxlab an 
ovejachic. U aynab am beletnom 
c'al an ovejachic cum exlanchab in 
cahuintal. 5An ovejachic yab ne'ets 
quin ayna' i pil inic, cum yab in 
exlanchal in cahuintal, tocat ne'ets 
ca c'ale ti athil max quin ats'anchi 
in cahuintal. 

$Ax in ats'a'chic antsana' axe xi 
jalpith cau yab in exbay jant'o in le' 
quin ши a Jesús. 

A Jesüs jats ejtil an alhua' 
beletnom c'al an ovejachic 


"TTaley tam a Jesús in uchaye i 
cau axi c'uajatchic c'al јаја”: 
—Nana'its іп ejtil i hui'leb jun 
tu otsel an ovejachic. Patal 
axi che'nequits ani yab tequeth 
olnomats c'al in cahuintal a Dios, 
jats ejtil nixe’ ax in le' ti сие’ c'al 
an ovejachic. Axi chubax u belom 
c'al u cahuintal yab u belom c'al 
nixe' axi ejtil i cue'chic. ?Cum 
nana'its in ejtil i hui'leb jun tu otsel 
an ovejachic tin tenmal, jitats ca 
otsits nan ne'ets cu jec'ontha' cal 
patal jahuaquits quin tamu. Ne'ets 
cu alhua' beletnanchi in ejattal 
ejtil i oveja ax u othab tam acal tin 
tenmal ani ca chutheyits u calthab 
abal ti ac'ul. 

10 Axi yab tequeth опот c'al in 
cahuintal a Dios, jats axi ejtil i cue' 
ax u che'el abal quin cue'ey ani 
quin tsemtha' an ovejachic. Nan 
yab u ey antsana'. Nan in che'nec 
teje' tsabal abal tu pitha'chic i it 
ejattalab abal quit jum putat canat 
c'uajiy c'al a Dios. !! Nana'its іп 
alhua' beletnom c'al u belomilchic. 
Ne'ets cu bina' tu ba' quin tsemtha 
ti al an cruz abal tata'chic quit 
jec'ontha. Jitats lej chubax 
c'anithom c'al in ovejajilchic, ma 
ts'ejcachic in ichich ca tsemets 
abal са jec'onthachic. !?Yab lej 
alhua' jec'onthax axi expith ti 
atlomq'ui ti beletnom oveja. Tam 
ca chich am pathum quin yac'ua' 
an oveja, tam јаја’ и pit'c'onal. In 
jilal ca yac'uan an ovejachic c'al am 
pathum ani axi más in jilal ca tala' 
buq'uey. 1 Antsana' tu pit'c'onal axi 

atlomq'ui, cum yab in c'anithal an 
ovejachic, expith an tumin in le’. 
14-15Nana'its in alhua' beletnom 
c'al u belomilchic cum pel ejtil 
i oveja. О exláx папа’ апі и 
belomilchic ejtil папа’ апі и Tata 
ti eb и exláx. Ne'ets cu bina' tu Ба’ 
quin tsemtha abal ca jec'onthachic. 
16 Мап ne'ets tu jec'ontha' tata'chic 
ax it belom c'al nana' ani jaye ne'ets 
cu jec'onthaye axi pil xe'etschic 
yab c'al tata'chic. Jaja'chic jaye 
ne'ets quin taja’ jahua’ nan cu 
ucha’. Ne'ets cu tamcuy c'al tata’ ta 
yaneltalchic, ani ne'ets cu ts'ejca' 
juncats i cuenel. Ani nan ne'ets 
quin jilc'on tin juncats beletnom 
c'al ta yaneltalchic. 

17 Cum nan ne'ets cu bina' tu ba' 
quin tsemtha, jaxtam u Tata ti eb 
tin lej c'anithal. Ne'ets quin tsemtha 
ani ne'ets quin ejatlin junil. 'C'al u 
cuete' culbetal ne'ets cu bina' tu ba' 
quin tsemtha, cum ni jita tam inic 
yab in ejtohual tiquin tsemtha' max 
nan yab cu lena’. Pel и uchbil ax im 
pithnenec c'al и Tata ti eb cu bina’ 
tu ba' ani quin ejatlin junil. 

19 Tam lehuáx talchic i Israelchic 
tin ebal c'al axe' xi cau jahua' in ulu 
а Jesús. ?? Yan jaja'chic in ши: 

—Yab qui t'ajchi ti cuenta in 
cahuintal axe' xi inic, cum u 
co'oyab cal i at'ax teneclab ani и 
olmanalits. 

?! Ani q'ue'at jaja'chic in ши: 

—Max chubaxac и co'oyab c'al i 
at'ax teneclab yab ne'ets quin ejtou 
quin ulu abal in cua'al in uchbil 
c'al a Dios. Ani jaye jun i inic ax 
u co'oyab c'al i at'ax teneclab yab 
ne'ets quin ejtou quin tsu'uxmetha' 
i joc'tsichic. 

I Israelchic im pojcal a Jesüs 


22ү bajuhuits an tsamay q'uij, 
ani u t'ajnalits an ajib ti Jerusalén 
tam tu it binab an tiyopan ca 
c'ac'naxnaye c'al a Dios. ?3Xe'ets 
a Jesás ti al an tiyopan ali 
c'uajattalab im bij hueu cucu' ata 
Salomón. ?* Ani tamcunits toninil 
саја’ i Israelchic c'al а Jesús, ani 
uchan јаја”: 

—éJayq'ui' ne'ets tucu lejquith 
olchi a lej ey abal yabats cu xe'tsin 
cononol i ichich c'al jant'o a ey? 
Tucu t'ajat lejquith olchi max 
tata'its it Cristo ax it bijithits ne'ets 
quit aban c'al a Dios quit chich. 

?5 A Jesüs in toc'tsiychic: 

—Nan tu uchamalits abal nana'its 
ani yab tim belchamal. Nan tu 
tejhua'methanchi u lej ey c'al an 
t'ajbilab jahua' u t'ajamalits tim bij 
u Tata ti eb. ?8 Tocat yab a le'chic 
tiquim belchi, cum yab ja tata'chic 
axi nana' tu c'al an ovejachic. 
Antsana' tu uchamalitschic abal yab 
pel tu c'al. 2 An inicchic axi chubax 
pel u ovejajil jats ax tin exlanchal 
и cahuintal ani tin aynal. 2 Сит 
u pithalchic i it ejattalab abal ca 
ets'ey c'uajiy c'al a Dios, jaxtam ni 
jayq'ui' yab ne'ets ca q'uibeychic. 
Cum u t'ayat co'oyalchic tu c'ubac 
ni jita tam inic іп ejtohualac tiquin 
tixc'anchi. ?9Pel jaja'chic ax im 
pithnenec и Tata ti eb cu c'alna* 
Cum u co'oyabitschic tihua' tin 
c'ubac и Tata ti eb jaye, ni jita 
tam inic yab in ejtohualac quin 
tixc'anchi tin c'ubac jaja’. U Tata 
ti eb in lej cua'al in ets'ey tsap yab 
еј an inic. 3 Мапа’ ani c'al и Tata 
ti eb jununul i ey. 

31 Tam junil talchic i Israelchic 
im pena' i t'ujub abal quin cui'iy a 
Jesús. ??A Jesús in ucha'chic tam: 

—Yan i alhua' t'ajbilab u 
t'ajamalits ta tsu'ux hualchic, cum 
antsana' tim pitha' u uchbil u Tata 
ti eb cu гаја’, ¿C’al jant'o c'al tin 
ebal ta le'chic tiquin cui'iy c'al i 
t'ujub? 

33 Toc'tsin an Israelchic: 

—Yab ne'ets tu cui'iy c'al tin ebal i 
t'ajbilab jahua' a t'ajamal, tocat abal 
pel i pulic hualabtalab c'al a Dios 
a t'ajamal cum a ulu pel it Dios ani 
expith a ey pel it inic. 

34Тат a Јеѕӣѕ in ucha'chic: 

—Thuchathits ti al an ts'ejcath 
cau ax it jilchin c'al a Moisés, 
abal a Dios in ulu tin cuenta an 
inic pelits i dioschic. 351 tso'obits 
abal an T'ocat Thuchlab pel i lej 
chubaxtalab ani ni jita' tam inic yab 
in ejtohual quim pacuchi. Ca t'aja' 
ti cuenta abal a Dios ti jayq'ui' im 
bijiy ti dioschic ax im pithamal in 
cahuintal jaja’. 36 Ја’іїѕ a Dios ax tin 
tacuy ani tin aba' quin chich teje’ 
tsabal. ¿Jale tam a ulu abal и Раја? 
i pulic hualabtalab c'al a Dios tam 
tu ulu nana'its pel tin Tsacamil a 
Dios? 37 ҮаЬ tiquim bela’ max yab 
cu t'ajchi i labith t'ajbilab u Tata ti 
eb ax tim pitha' u uchbil cu taja. 

38 Aba ani' tata'chic yab a le' tiquim 
bela’ c'al tin ebal u cahuintal, bel 
tiquim bela' c'al tin ebal an labith 
t'ajbilab jahua' u t'ajamalits ta 
tsu'ux hual. Max chubax tiquim 
bela' ne'ets ca alhua' exla' abal nana' 
ani c'al u Tata ti eb ts'ot'c'óx i ichich. 

39 Ani junil lenab ca yac'uan a 
Jesüs ca ne'tha, tocat tixc'an ta 
c'alets. 

^"Tam huichiy a Jesús jum poq'ue 
am pulic itse' Jordán juntalab ti 
calel q'uicha. Tats ti jilc'on al an 
c'uajattalab jun ti xe'tsin a Juan 
ti jayqui' ti pujal. ^^ Ani chich 
yantalam i inicchic quin tsu'u a 
Jesús. In uluchic: 

—A Juan abal i yab in t'aja' ni 
jun i labith t'ajbilab ti tsu'bixtalab 
abal quin tejhua'metha' max 
chubax abnenec c'al a Dios, bel pel 
i lej chubaxtalab patal jahua' in 
olnanchi in ey axe' xa Jesüs. 

42 Ani c'al yantalam i inic axi 
taja'chic tu belnal a Jesús. 


Tsemets a Lázaro 

1 C'uajat jun i ya'ul ti bichou 

Betania im bij Lázaro. Pel 
in ebchal a María ani a Marta. ?Pel 
јаја’ a María ax ti jayq'ui' in jolchi i 
nihuihuiltalab tin acan а Jesús ani 
in huayethanchi c'al in xi'il. Pel in 
ebchal Lázaro axi ya'ul. *Abchinal 
an cau a Јеѕӣѕ c'al a María ani a 
Marta ca uchan an cau antse*: 

—Ajatic, ca lej t'aja' ti cuenta abal 
te a ja'ub Lázaro и ya'ul. 

^Tam ti olchinits antsana' an cau 
a Jesüs, in ulu: 

—Aba ап? ya'ul yab ne'ets ca 
t'ayat tsemets. C'al jahua' cu t'ajchi 
a Lázaro ne'ets tu tejhua'methanchi 
in tsap a Dios ani папа’ u tsap tin 
Tsacamil a Dios. 

5A Jesús in lej ichich hual tsu'tal 
a Marta ani a María ani a Lázaro. 
8 Aba апі olchinenequits abal ya'ul 
a Lázaro, bel jilc'one taja' tsab 
a quicha jun ti c'uajat. "Taley 
talbel a Jesás tu ucha' huahua' tu 
exobalilchic: 

—hHuana cu cale junil ti Judea. 

8I toc’tsiy: 

—¿Exobchix, jale ta le’ quit 
huichiy tihua' junil, ani tats tit 
le'name quit tsemtha c'al i t'ujub 
c'al talchic i Israelchic? 

9A Jesús tu ucha'chic: 

—Biyat yabaye и talchamal in 
t'ojlabil a Dios ax tin abamal, 
yabaye ne'ets quin tsemtha. Hua'ats 
jat'hua' lajuj tsab i hora tam tajaxe 
ta q'uicha ca xe'tsin an inic yab 
ca t'ithc'uan. 'PExpith tam acal 
tam ti yic'uaxits hualam ne'ets ca 
t'ithc'uan, cum yab hua'ats i tajax. 

1 Talbel a Jesús tu uchaye: 

—U huayitsits i ja'ub Lázaro. 
Ne'ets quin cale cu ejtsintha* 

12Tam huahua' i uchal a Jesús: 

—Ajatic, alhua' abal max 
huayitsits, cum ne'ets hualam 
elabmelits an yau'lats. 

13Тат tin шои a Јеѕӣѕ abal 
huayitsits a Lázaro, in le' quin 
ulu abal tsemetsits. Huahua' i 
tsalpanchalq'ui abal coyomathq'ui 
ti huayal. 14Тат a Jesús tu lejquith 
ucha'chic: 

—Tsemetsits a Lázaro. Ó5AIhua' 
abal in jilc'onenec teje' ani yabaye 
in c'alnec c'al a Lázaro, cum talbel 
tata'chic más ne'ets tiquin lej bela’. 
Huanats qui tsu'u xohue'". 

16 Tam cau a Tomás axi uxnal ti 
cuaya'cua*. Tu ucha’ huahua’ tu at 
exobalchic: 

— Cu c'alehue c'al a Jesús ani cu 
junax tsemtha cal јаја’. 


A Jesüs pel i ejthax c'al an tsemelom 
ani pel i pithoblix c'al і it ejattalab 
1701165 a Jesús jun ti jolith a 
Lázaro, olchin abal tse'its a q'uicha 
ti joliyame. 18 Ат bichou Betania 

c'uajat utat ti bichou Jerusalén jelat 
max tsab c'al ts'ejel i kilómetro. 

19 Tats ti ultsits yan i Israelchic 
quin ts'abiy a Marta ani a María 
quin culbethanchi in ichich, cum 
in tso'obits abal tsemetsits in 
ebchal Lázaro. ?! Cum olchinal a 
Marta abal ta tal a Jesús, c'ale abal 
quin tamu. A Maria jats jilc'on tin 
q'uima'. ?! Ulits a Marta, in ucha’ a 
Jesüs: 

—Ajatic, max it c'uajatac yabac 
tsemenec и ebchal Lázaro. 22АБа 
ani' tsemenequits, u tso'obits abal 
ne'ets ca ejtha c'al a Dios. 

23Toc’tsin a Jesús: 

—Ne'ets ca ejtha ani ca xe'tsine 
ejat junil a ebchal. 

?^Uchan a Jesüs tam: 

—U tso'obits abal ne'ets ca ejtha 
tam quim baju an taltalab q'uicha 
tam a Dios ne'ets quin tala' ejtha' 
an tsemelomchic. 

?5'Toc'tsin a Jesús: 

—Nana'its in ejthax c'al an 
tsemelomchic ani im pithoblix 
c'ali it ejattalab. Aba ап? max ca 
tsemets jitats tiquim bela’ папа’, bel 
ne'ets cu ejtha' junil talbel. 26 Ne'ets 
ca c'uajiy it ejatlith abal ets'ey yab 
quin leca' an lej tsemla jitats belom 
с'а] папа’. А belal axe’ xi cau? 

27 Tam toc'tsin a Marta: 

—U lej belal Ajatic abal pel ti 
Tsacamil a Dios. Pel it Cristo ax it 
bijithits ne'ets quit aban c'al a Dios 
quit chich. 


Uc'nal a Jesús tin jolimtal a Lázaro 


28 Talits ti t'ilom a Marta c'al a 
Jesüs, huichits c'al a María quin 
caniy ca chich c'al a Jesás quin 
tsu'u. In сие’ ucha’: 

—An Exobchix Jesús tax talits utat 
in le’ abal quit cale ca tsu'u. 

?9'Tam ti olchinits an cau a María, 
tam ta c'ale thubat quin tsu'u a 
Jesús. 3? Yabaye ulnec a Jesús ti 
bichou Betania, c'uajate tihua' jun 
ti tamuhuat с'а] a Marta. ?! An 
Israelchic axi c'uajat abal quin 
culbethanchi in ichich a María 
in tsu'u abal thubat c'alets. Ani 
c'alechic jaja' jaye, cum in tsalpayal 
abal a María ne'ets quin tsa'biy an 
jolimtalab апі ca uq'uin ќаја’. 

321716515 a María taja’ jun ti 
c'uajat a Јеѕӣ5, in tuthu in c'ualal 
tin tamet ani in ucha’: 

—Ajatic, max it c'uajatac yabac 
tsemenec u ebchal Lázaro. 

33Tam tin tsu'u a Jesús uc'nal a 
María ani an Israelchic axi c'uajat 
taja’, in ats'a' tim Ба” lej t'elelel 
in ichich ani lej ej'el. ?^Tam in 
conoychic: 

—éJu'ta ta joliyamal a Lázaro? 

Uchan a Jesüs: 

— Quit utey Ajatic abal ca tsu'u. 

35 Tam иста] a Jesús jaye. ?9Tam 
in ulu an Israelchic axi taja'chic: 

— Ca баја’ ti cuenta abal lej ichich 
hual tsu'tom c'al a Lázaro. 

37 Talchic jaja'chic in ши: 

— Ја’ axe’ xi inic ax in 
tsu'uxmetha' an joc'tsi, ani 
hualam max pelac in culbetal in 
ejtohuamalac quin jeltha' a Lázaro 
ani yab ca tsemets. 


Ejtha a Lázaro 
38 Juni] in ats'a' a Jesús lej ej'el 
tin ichich. Tam utey jun ti jolith 
a Lázaro al i jol paxal t'ujub axi 
paxq'uithits c'al i pulic t'ujub. 39A 
Јеѕӣѕ in ucha'chic: 

— Ca tixc'a'chic an t'ujub taja’. 
Uchan c'al a Marta in uxum 
ebchal an tsemelom: 

—Ajatic, cum tse'its a q'uicha ti 
tsemenec hualam pet'el caxiyits. 

40 Uchan a Marta c'al a Jesús: 

— Ca t'ila' jahua' nan tu ucha'its, 
max a belal nan ne'ets tu 
tejhua'methanchi in tsap a Dios. 

^! Tam in tixc'a'chic an t'ujub. Tam 
a Jesás in теѓа’ hualq'ui' ti eb ani 
in ulu: 

—U binal i c'ac'namal yan 
Tata ti eb, cum tin ats'anchamal 
и conchixtal. ^?Aba ап? и 
tso'obits abal ets'ey tin ats'anchal 
jahuaquitsq'ui tu conchi, bel tu 
mo'canchal u conchixtal abal 
antsana' axi teje' muthatchic quin 
lej bela' abal tata' tin aba' quin 
chich teje' tsabal. 

43Tam tin uluhuits antsana', tam 
lej thajan a Jesüs: 

—Lázaro, quit cale tana’. 

^4 Ani cale a Lázaro malithe 
c'al i malilil toltom ani c'al jun i 
toltom thu'bathe tin oc’. A Jesús in 
ucha'chic axi taja' c'uajat: 

— Са huilchi an malilil toltom abal 
ca hualcanits. 


An tomolnaxchic in le'ac quin yac'ua' 
a Jesüs 
(Mt. 26.1—5; Mr. 14.12; Lc. 22.12) 


45(73] axe xi pulic tsu'bixtalab in 

Саја’ a Jesús, jats ti belan c'al yan 

i Israelchic axi che'nequits c'al a 
María jun ti joliyame a Lázaro. In 
tsu'uchic ani im bela'chic. 46 Ani 
talchic jaja'chic c'ale quin olchi 

an fariseochic jahua' а Јеѕӣ5 in 
t'ajchamal a Lázaro. *' Tam nixe 
an fariseochic ani c'al axi peli 

ts'alechic pale' c'ale quin tauna' 
an cuenel axi c'athpich exbath ti 
ts'ejcom c'al an cau tin cuenta an 
tiyopan. In ucha'chic: 

—éJant'o ne'ets qui Раја’, cum 
axe' xi inic xe'ets in t'ajal yan i 
labith t'ajbilab? 48Lejat patal an 
inicchic ne'ets ca belomats max qui 
jila' antsana' ca xe'tsine. Hualam 
max ca chich an romanochic 
tucu tsemtha' ani tucu t'ajat 
talabethanchi i tiyopanil. 

4%Тат jun axi taja’ c'al jaja'chic 
im bij a Caifás ani pel i ts'ale pale’ 
nixe' xi tamub, in ucha'chic: 

—Tata'chic ojni' yab it tsalpath. 

50 Ca Гаја’ ti cuenta abal alhua' ca 
tsemtha juncats i inic, ani yab cu 
talabetha huahua' tu bichou. 

5! Caifás yab in elentha' nixe' 

xi cau tin cuete' ос”. Antsana' ti 
cahuintha c'al a Dios, abal a Jesüs 
ne'ets ca tsemtha ti calchix c'al am 
bichou Israel. Cum pel i ts'ale pale’ 
a Caifás nixe' xi tamub, antsana' in 
ucha' in at juntalchic. 52Ani yab 
expith ca tsemtha a Jesús abal ca 
jec'ontha am bichou Israel, jaye 
abal ca jec'ontha ani ca mulcuhuat 
patal in tsacamilchic a Dios axi 
buc'uc'ul xe'ets tim puhuel an 
tsabal. 5 Ма tam nixe’ ха q'uichajits 
an oc'lecchic c'al an Israel in luba’ 
quin ts'ejca' an cau jant'ini' ti quin 
tsemtha' а Jesús. 

54 Jaxtam a Jesüs yabats lej 
tejhua' xe'ets jun ti ca tsu'tat c'al an 
Israelchic. Cale ti Judea ani c'ale ti 
jun i bichou im bij Efraín axi utat 
i joltam. Tats ti jilc'on a Jesás ani 
jaye huahua' tu exobalil. 

55 Cum yabats más ohuat a q'uicha 
ne'ets quim baju an Israelchic 


SAN JUAN 11, 12 


quin t'aja' an ajib tin cuenta abal 
ti calthame ti Egipto im biyal 
juntalchic, tamcunenequits yan 
i inicchic ti Jerusalén quin oc'ox 
t'oquetha' tim Ба’ jant'ini' ti uchbith 
c'al an ts'ejcath cau axi jilchin 
c'al a Moisés. *8Talchic jaja'chic 
xe'ets alilil max quin ela’ a Jesús. 
Talchic axi al an tiyopan xe'ets in 
conoyalchic: 

—éJant'o a tsalpayal hualam 
ne'ets ca chich a Jesüs c'al an ajib? 

57 An fariseochic ani an ts'ale 

pale'chic in abchamalits' an cau am 
bichou abal ca tso'oblinchat max ca 
tsu'tat ju'ta a Јеѕӣѕ, cum ne'ets ca 
abchin jita' ta ca yac'uan. 


Jun i uxum in jolchal i 
nihuihuiltalab tin acan a Jesüs 
(Mt. 26.6—13; Мг. 14.3-9) 


1 In q'uibchale acac a 
quicha tam an Israelchic 
quin t'aja' an ajib tin cuenta abal 
ti calthame im biyal juntalchic ti 
Egipto. Chich a Jesús ti Betania tin 
q'uima' a Lázaro axi tsemenecac 
ani хо’ ejthachits. 2Апі ts'ejcanchab 
i c'apnel ca c'aputs. Quetel a Јеѕӣѕ 
ba' an mexa junax c'al a Lázaro, ani 
pijchiyabchic c'al a Marta. Tam 
a María in chi'tha' ts'ejel i litro i 
nihuihuiltalab nardo lej chubax ani 
lej jalbith. In jolchi tin acan a Jesüs, 
ani taley in huayethanchi c'al in 
xi'il. Ani lej nihuihuilbe tim puhuel 
an ata. Тат cau a Judas Iscariote 
axi ne'ets talbel quin tsinat bina' a 
Јеѕӣѕ tin c'ubac in tomolnaxilchic. 
Ja'its pel in tsacamil a Simón. In 
ulu: 
5—In tomnalac max 
nujuhuamejac nixe' xi 

nihuihuiltalab ti ox i bo' inicchic i 
tumin denario ani pithnenecac an 
tumin an ts'ejhuantalchic. 

6 Апіѕапа’ in ulu yab abal in 
yajnanchal an ts'ejhuantalchic, 
tocat abal in le’ ca balchinchat 
an tumin ti al an morral ax in 
xe'tsinthal jun tu baliyab in tuminal 
in exobalilchic a Јеѕӣѕ. Cum a 
Judas pel i cue' tin lej ichich, in 
ujnam ti cue' c'al an tumin taja' al 
an morral. "Тат uchan c'al a Jesús: 

—Yab a cuenta jahua' tin 
t'ajchamal a María. Aba ani' yabaye 
in tsemenec, bel tin jolchi an 
nihuihuiltalab ejtil max tin q'uejab 
t'ojojonchalits u inictal tam ne'ets 
quin joliyat. 5Ets'ey ne'ets ca c'uajiy 
an ts'ejiuantalchic c'al tata'chic ani 
nana' expith jun i hue' in c'uajat. 


Ts'ejcath an cau abal ca 
tsemtha a Lázaro 


9 Cum olchinenequits i Israelchic 
abal c'uajat a Јеѕӣѕ tihua' ti Bitania, 
jaxtam c'alechic yantalam tihua'". 
Chich jaja'chic abal quin tsu'u a 
Јеѕӣѕ ani jaye a Lázaro axi ejtha 
c'al a Jesús. 19Ап ts'alechic c'al 
am pale'chic in junax ts'ejca' an 
cau abal jant'ini' ti quin tsemtha' a 
Lázaro jaye. 11Cum yan і Israelchic 
im bela’ a Jesús tam tin tsu'u 
ejthachits a Lázaro, ani yabats 
ts'at'ey c'al in at Israelchic. 


U otsel a Jesás ti bichou Jerusalén 
(Mt. 21.1—11; Mr. 11.1-11; Lc. 19.28-40) 


12Ulnequits yantalam i inicchic 
ti Jerusalén quin t'aja' an ajib 
tin cuenta abal ti calthame an 
Israelchic ti biyal ti Egipto, ani 
an aytalab q'uicha tso'obliyab 

abal ne'ets ca ulits a Jesús taja’. 
13Tam an ajibalchic in cotoyal in 
xequel i apats' abal quin xe'tsintha' 
huihuohuol tam ca ulits a Jesús. 
Tam c'alechic quim bats'u a Jesüs. 
Ne'ets thajajal in ulalchic: 

—Qui puhuethanchi im bij a Dios. 
Qui ajatnanchi im bij axi te talits 
abath c'al a Dios. Qui ajatnanchi im 
bij i Ts'alejil huahua' tu Israel. 

14Та] a Jesús punat al i burro. 
Antsana' putun jahua' thuchath ti al 
an T'ocat Thuchlab antse" 

15 Yab quit jiq'uey bichou Sion c'al 

axe' a Ts'alejil. 
Ca tsu'u ta tal punat al i burro. 

'6Huahua' tu exobalil a Jesús yab 
i thubat ejtiy abal и olnab antsana' 
a Јеѕӣѕ ti al an T'ocat Thuchlab. 
Ma tam ti huichits a Јеѕӣѕ ti eb 
puhuethanchithits im bij, tam 
tiq'uelejits i alhua' exbaychic abal 
ja'its јаја’ ax и olnab c'al nixe’ xi 
thuchath cau. 

17 Talchic axi c'uajat al an mulcunel 
ajibal jats axi c'uajatac tam ti 
ejtha a Lázaro c'al a Jesüs, ani jats 
jaja'chic ax in olnanchal axi q'ue'at 
an ajibalchic jahua' t'ajchinenec a 
Lázaro c'al a Jesús. Ї8Сит antsana' ti 
olchinenecchic an lej labith t'ajbilab 
ах in t'ajamal a Jesús, jaxtam ti lej 
xe'ets in lej aliyalchic a Jesús. 19Тат 
in ulu an fariseochic jun c'al xi jun: 

— Ca t'aja'chic ti cuenta abal ni 
jant'o yab i ejtohual qui t'aja' abal 
an inicchic yab ca ts'at'ey c'al 
axe' xi inic. Jat'hua' tim patal an 
inicchic и ts'at'el c'al јаја”. 


I griegochic in aliyal a Јеѕӣѕ 
20'Talchic i inicchic ахі 
che'nequits ti Jerusalén tin cuenta 

an ajib pel i griegochic. ?* Utey 
jaja'chic c'al a Felipe axi tal ti 
Betsaida cuentalith ti Galilea. Lej 
canat uchan a Felipe: 

—Pay'lom, i lej le qui tsu'u a 
Jesüs. 

22Тат c'ale a Felipe quin olchi 
a Andrés jant'o uchan, ani axi 
tsabchic c'ale quin olchi a Jesús 
abal lenab ca tsu'tat. 2? Ani a Jesús 
in ucha'chic: 

—Hue'its ne'ets quim Баји 
am pejchith hora ne'ets quim 
puhuethanchat u bij c'al a Dios. 
Nana'its pel tin Juntal patal an 
inicchic. ?4Lej chubax nan tu 
uchalchic abal expith max ca 
Сауап an iyalab ani ca elchiyat c'al 
i anam, expith tamna' ne'ets ca 
cale ani ca puhuey ani quim bina' 
yan i hualilab. Max yab ca t'ayan, 
u jilc'onale lej cuetemits. ?5Jitats 
quin t'aja' expith in cuete' culbetal, 
jats ne'ets ca q'uibey. Jitats quim 
pojca' in cuete' culbetal ani tiquin 
t'ajchi u culbetal, jats ne'ets ca 
jec'ontha ani ca ets'ey c'uajiy c'al 
a Dios. ?6Patal jitats in le' tiquin 
t'ojonchi pel in uchbil tiquin junini? 
ts'at'enchi ju'tamits nan quin c'ale. 
Jats axi ne'ets ca puhuethanchat in 
ey cal u Tata ti eb. 


In olnal a Jesás abal 
ne'ets ca tsemtha 
?! Cum hue'its ne'ets quim baju 
an hora tam quin yajchiquiyat, 
c'athpich yajchic u ichich. 
Hualam max cu ucha' u Tata ti 
eb tiquin jaluntha' ani yab quin 
yajchiquiyat. Iba tiquin jaluntha' 
хе”, cum ja'its tin che'nequits 
abal quin yajchiquiyat. 280 lej le’ 

Tata ti eb abal expith tata' quit 
puhuethanchat a bij c'al jahua' cu 
yajchicna". 

Татпа’ tal jun i cau ma ti eb 
antse* 

—U puhuethamalits u bij, ani 
ne'ets cu puhuethaye junil. 

?3' Talchic i inicchic taja’ in ats'a' 
nix an cau ani in ulu abal u petnal 
an mamlab. Q'ue'atchic in ulu: 

— Pel in cahuintal i ángel. 

30 Tam a Jesús in ucha'chic: 

—A Dios ti abchi tata'chic axe’ 
xi cau abal ca tso'obna' jant'o 
in t'ajal, ani yab tin abchi папа’. 
31 Hue'its ani ne'ets ca tejhua'me 
in lej pojcaxtal an inicchic. Hue'its 
ani ne'ets cu ata' an oc'ox teneclab 
abal yabats quin Раја’ ti abatnom 
c'al an inicchic. 3? Cum nan ne'ets 
quin q'uet'an al i їе’, jaxtam ne'ets 
cu quinchi in ichich tim patal an 
inicchic ca chich c'al папа’. 

33 Antsana' іп olna’ a Jesús 
jant'ini' ne'ets ta ca tsemtha. 
34Toc'tsiyat a Jesús c'al an inicchic 
axi taja'chic: 

—Huahue' u olchinenequits jahua’ 
thuchath ti al an ts'ejcath cau 
axi jilchin a Moisés abal in ey a 
Cristo ets'ey ejat, ni jayq'ui' yab u 
tsemel. Ja'its axi bijithits ne'ets ca 
aban c'al a Dios ca chich. Hualam 
yab it Cristo, jaxtam a uluhuits 
abal in Juntal patal an inicchic in 
yejenchal ca q'uet'an al і te. Тиси 
lejquith olchi jita' nixe' in Juntal 
patal an inicchic ax a ulu. 

35Тат a Јеѕӣѕ in ucha'chic: 

—Nana'its ax u pithal an inicchic 
i tajaxtalab tin ichich. Quit ts'at'ey 
c'al папа’ biyat in c'uajate hue’ 
teje' tsabal, ani ne'ets quit xe'tsin 

al an tajax. Yab ne'ets ca ts'ejna' 
an yic'uax. Yab ne'ets quit xe'tsin 
q'uibenec ejtil an inic axi q'uibets 
al an yic'uax yab in exlal ju'ta ti 
ne'ets. 36 Max tiquim bela’ abal 
nana' chubax tu pithal i tajaxtalab 
ta ichich, tam ne'ets ca ujna' quit 
xe'tsin al an tajax. Tiquim bela' 
biyat hua'atse an q'uij. 

Tam tin ulumalits а Jesús patal 
axe' xi cau, tam c'alets ani tsinat 
xe'etse hue’. 


Yab u belom an Israelchic 
c'al a Jesús 
37 Aba апі in t'ajamalits а 

Jesús yan i labith t'ajbilabchic 
ti tsu'bixtalab tin tsu'ux hual 
an Israelchic, ni abal jay yab im 
bela'chic. 3 Апіѕапа’ ti putun jant'ini' 
ti thuchathits jaja'chic axi yab belom 
c'al an caulome Isaías antse’: 

Hualam max hua'ats jita’ im 
belchamalits an cau jahua’ 
huahua' i olnanchamalits ta 
cuenta tata' Ajatic. 

Hualam max huea'"ats jita’ ti 
t'ajchal ti cuenta abal 
tejhua'methanchatits a tsap 
Ajatic. 

3? Yab in ejtou nixe’ xi Israelchic 

quim belchi in cahuintal a Jesús. 

T'ajchinenec c'al a Dios jant'ini' ti 

jayq'ui' t'ajchinenecchic am biyal 

inicchic thuchathits antse' c'al a 

Isaías: 

^9 A Dios in jila'chic ca joc'tsime 

c'al in hual ani ca t'ujbathme 
in ichichchic. 

Jaxtam yab in ejtouchic ti tsu'ux 
c'al jahua' in t'ajal a Dios. 

Cum yabats huichiy jayq'ui' c'al 
a Dios yab jec'onthachic. 

^! Ja'its xe' an cau ax in olnamalits 

a Isaías tin cuenta a Jesás tam 

tin tsu'umalits c'uajatits ti eb lej 
c'athpich pulic in ey. In q'uejab olna' 
abal yab ne'ets ca lej belchin in 
cahuintal a Jesús. 

42 Aba апі’ yab ne'ets ca belchin 
c'al patal an Israelchic, bel 
yantalam axi taja c'uajatchic c'al a 
Jesús im Беа’. Talchic jaja'chic ax 
im belal pel i lej oc'lecchic c'al an 
Israelchic. Tocat yab in le'chic quin 
olna' max im belalits a Јеѕӣѕ, cum 
in exlalits abal ne'ets ca caltha ti 
al an tiyopan max quin olna’. In lej 
ts'ejnalchic an fariseochic max ca 
caltha tin elebtal an tiyopan ani ca 
quethmayat ca c'ale. ^? Yab in olnal 
max im belalchic a Jesús, cum más 
in le'chic ca uchan ti alhua' c'al an 
inicchic ani lej hue' c'al a Dios. 


Ne'ets ca jec'ontha o ne'ets 
ca jolbiyat an inicchic c'al 
in cahuintal a Dios 

^^Tam a Jesús in lej tsapic ши: 

—Max tata'chic tiquim bela’ папа’, 
tamna' a mac'uchith belal jaye u 
Tata ti eb, cum ja'its јаја’ ax tin 
aba' quin chich teje' tsabal. ^5Max 
tata'chic tin tsu'tal папа’, tamna' 
a mac'uchith tsu'tal jaye и Tata 
ax tin aba' teje’. 4610 chich teje’ 
tsabal abal cu pitha' an inicchic i 
tajaxtalab tin ichich. Jitats tiquim 
bela' yabats ne'ets ca xe'tsin al 
an yic'uax. ^' Aba ani' yab in 
chich abal cu jolbiy an inicchic 
teje' tsabal, bel ne'ets ca jolbiyat 
c'al a Dios jitats tiquin ats'anchi 
u cahuintal ani tiquim pojcanchi 
talbel. 48Lej chubax hua'ats jant'o 
c'al ta ca jolbiyat jitats tiquim 

pojca' nana' ani tiquim pojcanchi 

и cahuintal. An cauchic jahua’ nan 
tu olchamalitschic ja'its axi nixe' ti 
jolbix tam quim baju an taltalab 
quicha tam ca t'ajchin an inicchic 
an ts'ejcaxtalab. 4 Ап cauchic 
jahua' nan tu olchamalits yab u 
elenthamal tu cuete' oc', expith nan 
tu olchamal ani tu exobchamal an 
cau jahua' tim pithamal u Tata abal 
nan tu olchichic. Ja'its u Tata ti eb 
ax tin aba' abal nan tu olchichic in 
cahuintal jaja’. 5° Patal an cau jahua’ 
nan cu olna' jats ах tim pithal и 
Tata ti eb. U lej tso'obits abal c'al 

in cahuintal jaja' jats c'al tu it 
ejatliyab abal ets'ey an inicchic. 


In t'acchal a Jesás in 

acan in exobalilchic 
1 In q'uibchale jun a q'uicha 

tam an Israelchic ne'ets 
quin t'aja' an ajib tin cuenta abal 
ti calthame ti Egipto im biyal 
juntalchic. In tso'obits a Jesás abal 
hue'its ne'ets quim baju an hora 
ca huichits c'al in Tata ti eb. Aba 
ап? ets'ey c'anithom a Јеѕӣѕ c'al 
im belomchic, xohue' ne'ets quin 
t'ajchiyechic i tsu'bixtalab c'al ca 
tsu'tat abal lejatits ti lej c'athpith 
c'anithom c'al jaja'chic. 

?-^ Balchinenequits a Judas 
Iscariote i tsalap tin ichich c'al an 
oc'ox teneclab abal quin tsinat bina 
a Jesús tin c'ubac in tomolnaxilchic. 
Ja'its nixe’ xa Judas axi pel in 
tsacamil a Simón. In lej alhua' 
tso'obits tin ichich a Jesús abal јаја” 
abnenequits c'al a Dios ca chich teje' 
tsabal ani ne'ets ca huichiy junil 
ti eb c'al a Dios. Jaye in lej alhua' 
tso'obits abal tala' pithnenequits 

tin c'ubac c'al in Tata ti eb patal 
jahua' hua'ats ti eb ani ti tsabal. 
Huahua' tu exobal ani junax c'al 

а Јеѕӣѕ и quetel tu c'apulits, ani 
tam cuble a Jesús in tixc'a' in nacat 
coton. Taley im pena' jun i toltom 
huayethomtalab ani in huic'a' tin 
huic’. ?Tam in jolou і ја’ al jun i lac, 
ani tu t'acchal i acan huahua' tu 
exobalilchic. Tu huayethanchal c'al 
an toltom ax in cua'al huic'at tin 
huic’. 

6Тат ti ne'ets quin t'acchi іп асап 
a Simón Pedro, uchan c'al a Pedro: 

—Auxe' max a tomnalac tata’ 
Ajatic tiquin t'acchi u acan. 

TToc'tsin a Jesús: 

—Xohue' ojni' yab a lej ejtiyal 
jale ne'ets tu t'ajchi апіѕапа’, ma 
talbelaquits tam ojni' ne'ets ca lej 
alhua' ejtiy. 

8Uchan a Jesús c'al a Pedro: 

—Ni jayq'ui' tata' yab ne'ets tiquin 
t'acchi nana' u acan. 

A Jesús in ucha' tam: 

— Мах yab tu t'acchi a асап, yabats 
ne'ets ca ejtou quit ts'at'ey c'al папа’. 

9A Simón Pedro toc'tsin: 

— Мах chubax anits Ajatic, tam 
tiquin tacchi та и c'ubac ani и ос’ 
јауе, ani yab expith и асап. 

10 A Jesús in ucha’: 

—Axi achimathits yabats in 
yejenchal ca t'acchin tim puhuel in 
inictal. Max pojothlith in acan jats 
expith ca t'acchin hue’. Tata'chic it 
t'acchithits, expith hua'ats jun jita’ 
axi yab chubax t'acchithits. 

11 Апіѕапа’ in ulu а Jesús abal 
hua'ats jun jita' axi yab t'acchithits, 
cum in exlalits jita' c'al ti ne'ets 
ca tsinat bina tin c'ubac in 
tomolnaxilchic. 

12Тат ti talits tucu tacchi a Jesús 
i асап, tam in ca'iy junil in nacat 
coton. Huichiy ca coyots ti al an 
mexa, ani tu ucha: 

— А ejtiyalchic an t'acaxtalab 
abal antsana' xohue' tu t'acchichic 
a асап? 13 AIhua' abal tata'chic 
tim bijiyal tin Exobchix ani tin 
Ajatic, cum папа’ ja'its. ^Cum nan 
antsana' tu t'acchamalchic а acan, 
pel a uchbilchic quit t'acchíxin 
c'al a acanchic jun c'al xi jun. 

15 Antsana' nan tu jilchal i t'iplab 
abal tiquin nits'binchi. 'éChubax 
nan tu uchalchic abal lej hue' in 
exbath an t'ojnal, ani lej pulic 
in exbath an amulab. Lej hue' in 
exbath an abathuale, ani lej pulic 
in exbath an abatnom. 1 Мах a 
lej alhua' ejtiyal an cau jahua' tu 
uchalchic ani са taja’ jaye, tam ojni' 
ne'ets quit culbe. 

18Lej chubax ne'ets ca putun jahua 
thuchath ti al an T'ocat Thuchlab 
tin cuenta jaja' axi ne'ets tiquin 
tomolna*. Jun axi junax c'apul 
c'al папа’, jats axi ne'ets tiquin 
tomolna'cua'. Yab и ulal abal patal 
tata'chic ne'ets tiquin tomolna', iba. 
U tso'obits jita'chic и tacuyamalits 
abal tiquin chubax Беја”, 1 Nan tu 
q'uejab uchalchic axe' xi cau tin 
cuenta u tomolnaxil, abal tata'chic 
tiquin lej t'ayat bela' ta ichich 
abal chubax nana'its pel in Cristo 
axi bijithits ne'ets ca aban c'al a 
Dios ca chich. ??Lej chubax nan tu 
uchalchic abal jitats tiquim belchi 
u abathualejil ani max quim bats'u, 
nana' tim mac'uchith bats'uhualne. 
Ani jitats tiquim bats'u папа’, im 
mac'uchith bats'uhual jaye u Tata ti 
eb ax tin aba' quin chich teje' tsabal. 

In olnal a Jesús abal ne'ets ca bina 
c'al a Judas abal ca tsemtha 
(Mt. 26.20—25; Мг. 14.17-21; Lc. 22.21-23) 


21Тат tin uluhuits a Јеѕӣѕ axe' xi 
cau antsana', tam in ats'al t'elelel 
tin ichich. Tu uchalchic huahua’: 

—Lej chubax nan tu uchalchic 
abal jun axi c'al tata'chic ne'ets 
tiquin tsinat bina’ tin c'ubac и 
tomolnaxilchic. 

22Тат tu met'áx huahua' tu 
exobalilchic a Jesás, cum yab i 
exlal јіќа’ nixe' ax и olnab ne'ets 
ti tsinat binom c'al а Jesús. ?3In 
c'uajat taja' nana' in Juan tin lej 
ichich hual exobalil a Jesús. In 
quetel tin tsoylim a Јеѕӣѕ. 24Тіп 
t'ajchi i t'iplab a Simón Pedro abal 
cu conoy a Jesüs jita' c'al huahua' 
ахі ne'ets ti tsinat binom еа] јаја”. 
25Тат in сийе tin hual a Jesús, ani 
и conoy antse* 

—éJita' hualam axi c'al huahua’ a 
ulal ne'ets ti tsinat bina’ апіѕапа’, 
Ajatic? 

?6'Toc'tsin a Jesús: 

—Ne'ets cu tsabay pejach i pan, 
ani jita' cu pitha' jats axi ne'ets 
tiquin tsinat bina". 

In tsabay, ani im pitha' a Judas 
Iscariote axi pel in tsacamil 
a Simón. 2' Tam ti a Judas im 
bats'uhuits am pan, thubat otscan a 
Satanás tin ichich. Tam uchan cal 
a Jesüs: 

— Ca thubat t'aja' jahua’ a 
tsalpayamalits ta ichich ne'ets ca 
гаја”. 

?8Ni junchic huahua' ах и quetel 
ti c'apul al an mexa yab i tso'bim 
jale' ti uchan a Judas antsana' c'al 
a Jesús. ?? Talchic in tsalpayal 

antsana' ti uchan cum in xe'tsinthal 
an morral jun tu baliyab i tuminal, 
ani hualam uchan quin ts'ay'chi 
jant'o tin cuenta an ajib axi hue'its 
ne'ets quin t'aja' an Israelchic. 
Hualam uchan quin ts'ejhualiy an 
ts'ejhuantalchic c'al jant'o. 9? Tam ti 
a Judas in c'apumalits am pan axi 
pithnenec, ta c'ale. Aclejits tam ti 
c'ale. 


An it uchbixtalab 


31 Tam ti c'alnequits a Judas, tam 
a Јеѕӣѕ in ии: 

—Nande' tin Juntal patal an 
inicchic hue'its ne'ets quim 
puhuethanchat u bij, ani ne'ets 
ca mac'uchith puhuethanchat im 
bij a Dios c'al jahua' nan ne'ets 
cu yajchicna'. 3? Cum папа’ tin 
Juntal patal an inicchic ne'ets cu 
t'aja' abal ca puhuethanchat im 
bij a Dios c'al an inicchic, jaxtam 
a Dios ne'ets quin баја’ abal quim 
puhuethanchatne u bij. Ani thubat a 
Dios ne'ets tiquin tejiua'methanchi 
u lej ey c'al an inicchic. 
33'Tsacamilchic, yabats ne'ets quin 
ohuat c'uajiy c'al tata'chic. Tam quin 
c'alets, jolat ne'ets ca lena’ tiquin 
aliy ani yab ne'ets tiquin ela’, cum 
yab a ejtohual xohue' quit ulitschic 
jun ti папа’ in ne'ets. Antsana' и 
ucha'chic an Israelchic jaye axi yab 
belom c'al папа”. ?^Tocat u le’ tu 
jilchi i it uchbixtalab antse* Quit 
c'anitháxin jun c'al xi jun. Jant'ini' 
nan tu c'anithalchic, antsana' pel 
a uchbilchic quit c'anithomats c'al 
am belomchic. 3 Мах chubax quit 
c'anitháxin, tam patal an inicchic 
ne'ets quin tso'obna' abal tata'chic 
pel tu lej exobalil. 

In olnal a Јеѕӣѕ abal a Pedro ne'ets 

quin tsinca' tim Ьа? c'al јаја’ 

(Mt. 26.31—35; Мг. 14.27-31; Lc. 22.31-34) 

36Tam a Simón Pedro in conoy a 
Jesüs: 

—éJu'ta it ne'ets cum a ши yabats 

ne'ets quit ohuat c'uajiy, Ajatic? 
Toc'tsin a Jesüs: 

—Yab a ejtohual tiquin ayna' jun 
tin ne'ets xohue', ma talbelaquits 
tam ojni' ne'ets ca ejtou. 

37 Tam a Pedro in ucha’: 

—éJale' yab ne'ets cu ejtou tu 
аупа’, Ajatic? In ts'ejcacathits cu 
jum putat bina' tu ba' quin tsemtha 
c'al tin ebal a bij. 

38 Toc'tsin a Jesús: 

—Hualam max lej chubax it 
ts'ejcacathits ca jum putat bina' ta 
ba' quit tsemtha c'al tin ebal u bij. 
Lej chubax nan tu uchal abal ma 
ibaque thajnenec an coxol, tata' 
ne'ets ca tsinca' ta ba' c'al nana' oxil 
i calat. 


A Jesüs ejtil i bel c'al cu ulits 

c'al an Tatalab ti eb 

1 Yab quit t'e'pinchic abal 
nan tu ucha’ yabats ne'ets 

quin ohuat c'uajiy са] tata'chic. Ca 

belaye a Dios ani tiquim belayene. 

?Tihua' ti eb tin t'ocat c'uajattal u 

Tata hua'ats yan i ata jun ti ne'ets 

quit c'uajiychic. Max yabac chubax 


antsana' yab ne'ets tu ucha' alq'uith. 


Nan ne'ets quin c'ale tihua' abal 

tu t'ojojonchichic i ata. ?Tam cu 
tala' t'ojojoyits an atachic tihua' ti 
eb, tam ne'ets quin huichiy junil tu 
ne'tha'chic abal quit junax c'uajiy 
tihua' с'а] папа’, ^A tso'bimits 
tata'chic ju'ta ti ne'ets quin c'ale, 

ani a tso'bim jaye am bel ju'ta ti 
nan in ne'ets. 
SUchan a Jesús c'al a Tomás: 

—éCum yab i tso'ob Ajatic ju'ta 
ti ne'ets quit c'ale, jant'ini' tam 
huahua’ i ejtohual qui tso'obna' am 
bel? 

$Toc'tsin a Jesús: 

—Nana'its am bel апі jant'ini' i 
ca tso'obna*. Expith max tiquim 
belnanchi u ey ne'ets quit ulits 
c'al u Tata ti eb. Nana'its ax tu 
uchalchic an chubaxtalab, ani 
nana'its ax tu it ejatliyalchic. "Max 
tata'chic chubax tin exlalac nana’, 
a lej exlalaquits jaye u Tata. Xohue' 
tin tsu'talits папа’, ani jats ta 
exlalac u Tata ti eb. 

8Тат uchan a Jesüs c'al a Felipe: 

—Tucu tejhua'methanchi a Tata ti 
eb ani lejatits. 

9 Toc'tsin a Jesús: 

—Tata' ojni' Felipe, yabaye tin 
exlanchal u lej ey ani ohuatits 
in xe'ets c'al tata'chic. Jitats 
tin tsu'chal u hual, in tsu'chal 
jaye in hual u Tata ti eb. Yab 
in tomnal tiquin uchaye nan tu 
tejhua'methanchiye u Tata ti eb. 

10; Jale' yab a belal abal папа’ ani 
c'al и Tata ti eb и ts'ot'c'óx i ichich? 
An cau jahua' nan tu uchalchic 

yab u elenthal tu cuete' oc' ani an 
labith t'ajbilabchic jahua' u t'ajal 
yab tu cuetemtal u t'ajal. U Tata 

ti eb axi c'uajat tu ichich папа” 

jats c'al tu junax t'ojnal qui Раја’ i 
t'ajbilabchic. *!Tiquim belchi abal 
chubax nana' ani c'al u Tata ti eb 

и ts'ot'c'óx i ichich. Ani max yab 

а le tiquim belchi u ey tin ebal и 
cahuintal, tiquim belchi tin ebal an 
labith t'ajbilabchic jahua' u t'ajal. 

12pel i labith t'ajbilabchic ax u t'ajal, 
ani jitats tiquim bela' ne'ets quin 
Саја’ jaye i labith t'ajbilab jant'ini? 
nan и t'ajamal. Ma ne'ets quin баја’ 
i más c'athpich labith t'ajbilabchic. 
Antsana' lej chubax ne'ets quin 
Саја’, cum nan in ne'ets c'al и Tata 
ti eb. 13 Nana' ne'ets tu pitha'chic 
patal jahuaquits ca conchi u Tata 

ti eb c'al nana' u bij. Antsana' nan 
tin Tsacamil a Dios ne'ets tu pitha' 
abal ca puhuethanchat im bij u 
Tata ti eb. !^Jahuaquitsq'ui tam 
conchixtalab ca mo'ca' tin c'ubac и 
Tata ti eb c'al nan u bij, nana' ne'ets 
tu pitha'. 


Ne'ets ca abchin am belomchic 
an Espíritu Santo c'al a Jesús 


15Max tata'chic tin chubax 
c'anithal, ca lej luba’ ca putu са] 
jahua' nan tu punubchalits ca Раја”. 
16Nan ne'ets tu conchinchi c'al и 
Tata ti eb abal ti abchi an Espíritu 
Santo ca ets'ey c'uajiy c'al tata'chic. 
Jats јаја’ ne'ets ti tolminchi ani 
ti culbethanchi a ichich, cum 
nan yabats ne'ets quin c'uajiy c'al 
tata'chic. Ja'its јаја’ an Espíritu 
Santo axi ne'ets ti exobchiye an 
chubaxtalab. 17 Yab in ejtohual 
quim bats'u an Espíritu Santo axi 
yab belom, cum yabaye tsalpath 
in ichich c'al in tsalap a Dios ani 
yabaye exlom c'al an Espíritu Santo. 
Ojni' c'uajatits јаја’ c'al tata'chic, 
ani ne'ets ca ets'ey c'uajiy ta ichich. 
18 Nan yab ne'ets tu jila'chic tit 
oth inic. Ne'ets quin huichiy quin 
c'uajiy c'al tata'chic. 1 Hue'its 
ani yabats ne'ets tiquin tsu'u axi 
yab belomchic. Tata'chic ax it 
belom ne'ets tiquin tsu'uye tam in 

ejthachits junil. Ma tamna'its nan 
ne'ets tu lej co'onchi ejatlilith a 
ichich. 2" Tam quim Баји an q'uicha 
nan quin ejtha, tamna'its ne'ets 

ca alhua' tso'obna' abal ts'ot'c'óx 
u ichich c'al u Tata ti eb. Ani 
ne'ets ca alhua' tso'obna' jaye abal 
папа’ ani c'al tata'chic ts'ot'cóx i 
ichich. ?! Max a tso'obnalitschic 

u uchbixtalchic ani ca putu 

c'al jahua' nan tu uchamalits, a 
tejhua'methalits abal chubax tin 
c'anithal. Jitats chubax c'anithom 
c'al папа’, jats axi ne'ets ca lej 
c'anitha c'al u Tata ti eb ani jaye 
c'al папа’. Jaits јаја’ axi ne'ets 
tiquin lej alhua' exla’, cum ne'ets 
cu tejhua'metha' и ey cal jitats tin 
c'anithal. 

22Tam uchan a Jesús i cau с'а] 

a Judas. Yab ja a Judas Iscariote. 
Uchan: 

—éJale' ne'ets ca tejhua'metha' a 
ey c'al huahua' Ajatic, ani yab c'al 
axi yab belomchic? 

23Toc’tsin а Jesús: 

—Jitats tin chubax c'anithal, jats 
ne'ets quin lej putu c'al u cahuintal 
ani jats ne'ets ca lej c'anitha c'al 
u Tata ti eb. Nana' ani c'al u Tata 
ti eb ne'ets cu lej junax c'uajiy tin 
ichich jaja". ?^Jitats yab tin c'anithal, 
jats axi yab ne'ets quim риќи са u 
cahuintal. Pel i cau ax tim pitha' u 
Tata ti eb ax tin aba’, ani yab pel 
u cuete' cahuintal ax u elenthal tu 
cuete' ос”. 

?5pata] axe’ xi cau u lej le’ tu 
olchichic biyat hue' in c'uajate teje' 
tsabal c'al tata'chic. 260 Tata ti eb 
ne'ets ti abchi c'al папа’ u bij an 
Espíritu Santo abal ti tolminchi 
ani abal ti culbethanchichic a 

ichich. Ne'ets jaja' ti t'ilanthanchi 
ta ichich patal an cau jahua' nan 
tu uchamalits xohue!, ani ne'ets ti 
exobchiye an chubaxtalab jahua' a 
q'ibchale ca tso'obna". 

27 Xohue' ne'ets quin c'ale, ani и 
le' tu jilchi i jun ejettalab ta ichich. 
Pel i jun ejettalab jant'ini' nanu 
cua'al tu ichich. Pel xe' axi yab 
ne'ets ca elcanchi teje' al an hualab 
c'ay'lal. Yab quit t'e'pinchic ani yab 
quit jiq'uey abal nan u uluhuits 
ne'ets quin huichits ti eb c'al u Tata 
ti eb. 28А ats'amalchic jahua' nan 
tu ucha'its abal ne'ets quin c'ale 
hue' ani ne'ets quin huichiy junil 
abal quin c'uajiy c'al tata'chic. 

Max tin chubax c'anithal, ne'ets 
quit culbechic cum in ne'ets c'al u 
Tata ti eb. In ey jaja' lej pulic ani 
папа’ hue’ tocat. 29 Xohue' nan tu 
q'uejab olchalchic abal in ne'ets c'al 
u Tata, ani tam quin c'alets yab ca 
hualcanchi a tsalap quit t'apchin a 
belomtal. Tiquin lej t'ayat bela’. 

39 Cum hue'its ne'ets са chich an 
oc'ox teneclab ax и abatnom са] 
an hualab c'ay'lal, yabats ne'ets tu 
uchayechic yan i cau. Aba ani' pel 
i abatnom, yab in cua'al in lej tsap 
abal nan tiquin abatna'. ?! Expith 
u t'ajal jahua' tin abatnal u Tata ti 
eb cu t'aja. Antsana' in tso'obnal 
axi yab belomchic abal lej chubax 
u c'anithal u Tata ti eb. Huana cu 
tixc'anchic teje’. 


An acanlec lab t'uthub 
ani in c'ue'elchic 
1 5 Nana'its ejtil in acanlec 
lab t'uthub, ani u Tata 
ti eb jats ejtil am beletnom lab 
t'uthub. ?U belomilchic ejtil i 

c'ue'lab. Ne'ets ca muts'iyat c'al 
u Tata axi yab alhua' ejtil max ca 
muts'iyat in c'ue'el i lab t'uthub 
axi yab alhua' ani yab im binal 
i hualilab. Ne'ets ca huejlanchat 
c'al u Tata ti eb an belomchic axi 
alhua' tin ichich ejtil ca huejlanchat 
in c'ue'el i lab t'uthub axi alhua' 
abal quim binaye más hualilab. 31 
huejlanchithitschic a ichich c'al an 
cau jahua' nan tu exobchamalits. 
^Ets'ey ca ne'tha' a ichich ts'ot'c'óx 
c'al папа’ и ichich jant'ini' папа’ и 
ichich ets'ey ts'ot'c'óx c'al tata'chic 
a ichich. Jun i c'ue'lab yab in 
ejtohual quim bina' i hualilab max 
yab ca jilc'on ts'ot'c'óx c'al in асап 
an lab t'uthub, cum an c'ue'lab yab 
in cua'al in cuete' tsap. Antsana' 
tata'chic max yab junini' ts'ot'c'óx a 
ichich c'al nana' u ichich yab ne'ets 
ca ejtou са taja’ jahua' alhua". 
5Nana'its ejtil in acanlec lab 
t'uthub, ani tata'chic ejtil max it 
c'ue'lab. Ne'ets ca ejtouchic ca t'aja' 
yan alhua' max it junini' ts'ot'c'óx 
a ichich c'al nana' u ichich, ani 
antsana' ne'ets ca baju ejtil i alhua' 
c'ue'lab ts'at'at tin acan an lab 
t'uthub ax im binal yan i hualilab. 
Ni janto yab a ejtohual ca t'aja' 
alhua' max nan yab tu tolminchal. 
$Max yab ca ne'tha' a ichich junini’ 
ts'ot'c'óx c'al папа’ u ichich, ne'ets 
quit tixc'a ani quit pet'na ejtil i 
c'ue'lab axi yab alhua'. Ca t'ajat 
huayey ani ca tamcuth chican. 
7Мах ca ne'tha'chic a ichich 
junini' ts'ot'c'óx c'al папа’ и ichich 
ani u cahuintal junini' lej t'ayat 
ta ichich, tam ojni' ne'ets ca ejtou 
ca conchi a Dios jahuats ca le'na' 
ani јаја’ ne'ets ti pitha’. Мах a 

t'ajalchic yan i alhua' t'ajbilab tam 
ojn? ne'ets ca puhuethanchat im 
bij u Tata ti eb. Ani antsana' ne'ets 
ca tejhua'metha' abal tata'chic 
chubax pel tu exobalilchic. 9?Nan 
tu c'anithal tata'chic jant'ini' nana' 
tin c'anithal jaye u Tata ti eb. Ets'ey 
ca lej t'ilt'om ta ichich abal nan 
tu lej c'anithalchic. 19 Antsana' 
ne'ets ca tiltom max ca риќи c'al 
an uchbixtalabchic jahua' nan tu 
uchbiyal. Nan и putuhual c'al an 
uchbixtalabchic ax tin uchbiyal 
u Tata ti eb, ani jaxtam u ets'ey 
tiltom abal u Tata ti eb tin 
c'anithal. 

11 Мар tu t'iloxnanchichic axe’ 
xi cau abal quit jum putat culbe 
junax c'al папа’, 120 uchbixtal jats 
axe’: Quit c'anitháxin jun c'al xi 
jun. Quit c'anithomats jayetseq'ui 
jant'ini' папа’ tin c'anithom с'а] 
tata'chic. 1? Ап c'anithomtalab más 
c'athpich jats max jun i inic quim 
bina' tim ba' ca tsemets ti calchix 
c'al in ja'ub. !^Tata'chic pel tu lej 
cuete' ja'ub max a putuhual c'al 
jahua’ tu uchalchic ca баја’, 15Nan 
tu bijiyal tit ja'ubchic, cum nan 
tu tso'oblinchamalits patal an cau 
jahua' tim pithamal u Tata ti eb. 
Yabats ne'ets tu bijiychic expith tit 
t'ojnal c'al папа’, cum an t'ojnal yab 
u tso'oblinchab in lej tsalap in amu. 
16Nang’ tu oc'ox tacuychic abal са 
baju nana'chic tu c'al, ani talbel 
tata'chic tiq'uele tin tacuy. Nan tu 
tacuychic abal ca t'aja' jahua' alhua' 
abal ca Баји ejtil i alhua' c'ue'lab 
ax im binal i alhua' hualilab. A 
alhua' t'ajbilchic ne'ets ca ohuey 
abal ets'ey. U Tata ti eb ne'ets ti 
pitha'chic patal jahua’ ca conchi c'al 

папа’ и bij. 1 Nan tu uchbiyalchic 
quit c'anitháxin jun c'al xi jun. 


U at'ab a Jesús ani jita’ pel in c'al 

18 Max it at'abchic с'а] axi yab 
exlom c'al a Dios, ca taja’ ti cuenta 
abal nan oc'ox in at'ame c'al axi 
yab exlom c'al a Dios. 1 Мах 
jununulac a tsalapchic c'al axi yab 
exlom c'al a Dios, it c'anithabac 
c'al jaja'chic. Cum yab jununul a 
tsalap c'al jaja'chic, jats tit at'abchic. 
Cum nan tu tacuychic ani tu 
calthamalits c'al jaja'chic, jaxtam 
yabats it le'nab c'al jaja'chic. 20Са 
t'ila'chic jahua' tu ucha' lej hue' in 
exbath an t'ojnal ani lej pulic in 
exbath an amulab. Cum nana' tin 
othnamal axi yab exlom c'al a Dios, 
ne'ets quit othnachicte. Cum yab 
im putumal an cau jahua' пап и 
exobchamalitschic, más max tata’ 
ca exobchichic yab ne'ets quin 1е'па” 
quim putu. ?! Antsana' ne'ets quit 
t'ajchin cum it ts'at'atchic c'al папа’. 
Axi yab exlom c'al u Tata ti eb ax 
tin aba' quin chich teje’ tsabal, jats 
ne'ets ti ata’ ani ti othna'chic. 

?2Nan in che'nequits ani и 
olchamalits an inicchic an 
chubaxtalab. Jolbithits jitats yab 
exlom c'al a Dios, cum im pojcamal 
an chubaxtalab. Yab in ejtohualchic 
quin huaynanchi in hualab, cum 
u olchamalits jant'ini' ta ca 
paculanchat c'al a Dios. ?3Jitats 
tin at'al папа’, in mac'uchith at'al 
јауе и Tata ti eb. 240 t'ajamal i 
labith t'ajbilabchic axi ni jayq'ui? 
yab t'ajnenec tin tsu'ux hual 
an inicchic. Jolbithits jitats tin 
tsu'chamal u labith t'ajbilchic ani 
yab im belamal. Tin at'al папа’, ani 

in mac'uchith at'al jaye u Tata ti 

eb. 25Тіп t'ajchal axi yab exlom c'al 

a Dios jant'ini' ti thuchath al an 

ts'ejcath cau axi jilchin a Moisés 

апѓѕе”: Tin at'al aba ап? yab jant'o и 

t'ajchamalchic quithab. 

26 73] in culbetal u Tata ti 

eb nan ne'ets tu abchichic an 

Espíritu Santo abal ti tolminchi 

ani ti culbethanchi a ichich. Ja'its 

an Espíritu Santo axi ne'ets ti 

exobchiye и еу. ? Ani tata'chic 

ne'ets tiquin olnanchi u ey c'al 

an inicchic, cum it xe'tsinenec 

с'а] папа’ ma tam ti nan tu 

tacuyamalits abal quit ts'at'ey c'al 

папа’. 

1 Nan tu q'uejab 
uchamalitschic abal ne'ets 

quit at'a ani ne'ets quit othna, abal 

tam antsana' quit t'ajchinchic yab 

quit t'apchin a belomtal. 2Ne'ets 

quit quethmayat quit c'ale eleb 

tin tiyopanil an Israelchic. Ma 

jita'chic ne'ets quin lena’ ti tajat 

tsemtha'chic, ani ne'ets quin ulu 

abal antsana' in t'ajchal in culbetal 

a Dios. ?Antsana' ne'ets quit t'ajchin 

quithab c'al i inicchic, cum yab 

pel i exlom c'al u Tata ti eb ani 

yab pel i exlom c'al папа’. “Тат 

antsana' quit t'ajchin ca t'ila' jahua' 

tu ucha'its, yab quit t'apchin a 

belomtal. 


In t'ojlabil an Espíritu Santo 


Nan yab tu thubat ucha'chic axe' 
xi cau, cum nan u exla' abal ne'ets 
quin c'uajiye hue' c'al tata'chic. 
5Xohue'its ojni' tu uchalchic abal 
in ne'ets ti eb c'al u Tata ax tin aba' 
quin chich teje' tsabal. Antsana' tu 
uchalchic aba ani' ni jun tata'chic 

yab tin conoyal jale' tin ne'ets. 
$Xohue' it lej t'e'pinalchic a ichich, 
cum tu ucha' abal in ne'ets. "Lej 
chubax tu uchalchic abal in tomnal 
quin c'ale ti eb, cum ma tihua' 
ne'ets tu abchichic an Espíritu 
Santo. Max yab quin c'ale yab u 
ejtohual tu abchi abal ti tolminchi 
ani ti culbethanchi a ichich. 5Ne'ets 
ca chich an Espíritu Santo quin 
tso'oblinchi axi yab exlomchic c'al 
a Dios tin cuenta an hualabtalab, 
tin cuenta jahua' bolith, ani tin 
cuenta an ts'ejcaxtalab axi ne'ets 
ca t'ajchin an inicchic c'al a Dios. 
3Ne'ets ca tso'oblinchat jaja'chic 
pel i hualabtalab max yab tiquim 
bela’ папа’. 19 №е’еіѕ ca tso'oblinchat 
abal patal jahua' nan u t'ajamal jats 
axi bolith, ani jaxtam ne'ets quim 
bats'uhuat c'al u Tata ti eb tam quin 
c'ale tihua'. Hue'its ani yabats ne'ets 
tiquin tsu'u quin xe'tsin teje' tsabal. 
1 Ne'ets ca tso'oblinchat abal ne'ets 
ca t'ajchin an ts'ejcaxtalab c'al a 
Dios. Ne'ets ca jolbiyat max yab 
tiquim bela' ani ca jilc'one c'al an 
teneclab, cum jolbithits an teneclab. 
120 cua'ale yan i cau u le' tu 
ucha'chic, ani yabaye a ejtohual ca 
penonoy ta ichich. 1 Ne'ets ca chich 
an Espíritu Santo abal ti quithat 
exobchi an chubaxtalab. Јаја’ ne'ets 
ti olchinchi i cau axi ca pithan 
cal a Dios ti eb, ani yab in cuete' 
cahuintal axi ne'ets ti olchinchichic. 
Ne'ets ti tso'oblinchichic c'al tata' 
jahua' a Dios ne'ets quin t'ajaye 
talbel. !4^Ja'its an Espíritu Santo 
axi ne'ets ti tso'oblinchichic c'al 
tata’ u lej еу ani patal jahua' u 
cua'al, ani antsana' ti ne'ets tiquim 
puhuethanchi u bij c'al tata'chic. 

15Patal jahua’ pel in c'al и Tata ti 
eb pel u c'alne, ani jaxtam nan tu 
ucha'chic abal an Espíritu Santo 
ne'ets ti tso'oblinchichic c'al tata! и 
lej ey ani раѓа! jahua' и cua'al. 


An t'e'pithtalab ani an culbeltalab 

'6Hue'its yab ne'ets tiquin tsu'u 
c'al a tsu'ux hual. Ma talbelaquits 
hue' tam ne'ets tiquin tsu'u junil 
c'al a tsu'ux hual, ani tam ojni' in 
ne'ets jun ti c'uajat u Tata ti eb. 

t" Tamna' huahua' tu exobalil a 
Jesús i conoyal jun c'al xi jun: 

—éJant'ini' tu lejquith calel 
hualam axe' xi cau abal hue'its yab 
ne'ets qui tsu'u cal i tsu'ux hual, 
ani ma talbelaquits hue' tam ne'ets 
qui tsu'u c'al i tsu'ux hual junil? 
éJant'ini' hualam tin ulal abal in 
ulal ne'ets с'а] in Tata ti eb? !8Yab 
i ejtiyal an cau jahua' in ulal abal 
hue'itscua* 

1? Cum a Jesús in tso'obits abal 
1е'паЬ ca conoyat c'al nixe’ xi cau, 
tu ucha'chic: 

—Nan tu ucha'chic abal hue'its 
yab ne'ets tiquin tsu'u, ani ma 
talbelaquits hue' tam ne'ets tiquin 
tsu'u junil c'al a tsu'ux hual. ¿Jats 
axe' an cau c'al ax a conoyalchic? 
20] ej chubax nan tu uchalchic abal 
ne'ets quit uq'uin ani ne'ets quit lej 
t'e'pin tam nan quin c'alejits. Axi 
yab exlomchic c'al a Dios jats axi 
ne'ets ca culbe tam ne'ets quin c'ale. 
Aba ani' ne'ets quit t'e'pinchic, bel 
ne'ets quit culbethanchat a ichich. 
?! An uxum u yajbel lej tam hue'its 
ne'ets ca hua'tsin i tele’, ani u lej 
culbel tam hua'tsinenequits in 
t'ele'il. Tam hua'tsinenequits in 
t'ele'il yabats in ats'al an yajal an 

uxum. ??Xohue' tata'chic a ats'al 
yajchic cum ne'ets quin c'ale. Talbel 
tam quin huichiy ani cu tsu'üxin 
junil, tam ne'ets quit jum putat 
culbechic. Ne'ets ca ne'tha' t'ayat 
ta ichich nixe' xi culbeltalab, ani 
ni jita' yab ne'ets quin ejtou ti 
tixc'anchi. 

23Tam quim bajuhuits an quicha 
in c'uajataquits c'al u Tata ti eb, 
tam yabats ne'ets ca yejenchi 
tiquin conchi jant'o. Ne'ets ca 
conchi u Tata ti eb c'al nana' u bij, 
ani lej chubax ne'ets ti pitha'chic 
patal jahua' ca conchi. ?^Yabaye a 
conchamal u Tata ti eb jant'o cal 
nana' u bij. Ma xohue' ca conchi, 
апі јаја? ne'ets ti pitha' abal quit 
jum putat culbechic a ichich. 


Atanthanchix a Jesucristo c'al jahua' 
yab alhua' ti al ап hualab c'ay'lal 


25 Axe' xi cauchic jahua' tu 
uchamalitschic u eyenthamal i 
t'ipchixtalab. Ne'ets quim baju 
an hora tam ne'ets tu lejquith 
olnanchichic in ey u Tata ti eb, ani 
yabats cu eyentha' i t'ipchixtalab. 
26Тат in c'uajataquits ti eb, tam 
ne'ets ca mo'canchi a conchixtal 
c'al u Tata ti eb c'al nana' u bij. 
Yabats ne'ets cu yejenchi cu ucha' 
u Tata ti eb abal ti pitha' jahua' ca 
conchi. ?" Ne'ets ti pitha'chic u Tata 
ti eb, cum jaja' ti lej c'anithalchic. 
Ti lej c'anithalchic u Tata ti eb, cum 
tata'chic tin c'anithal nana' ani 
a belal abal u Tata ti eb jats tin 
aba' quin chich teje' tsabal. 281п 
c'uajatac c'al u Tata ti eb ani tin 
aba' quin chich teje' tsabal. Ne'ets 
quin cale teje' tsabal ani quin 
huichiy junil c'al u Tata ti eb. 


SAN JUAN 16, 17 


?9'Tam huahua' i ucha' a Jesús: 

—Xohue' tu lejquith olchalchic 
an cau ani yab cali t'ipchixtalab. 
30 Xohue' ojni' i tso'obits abal а 
tala' exlal patal an cau ani yab 
a yejenchal jita' ti olchiye i cau. 
Jaxtam lej chubax i belal abal ti 
abamalits a Dios quit chich teje' 
tsabal. 

31A Jesüs tu ucha'chic: 

—éLej chubax antsana' tim 
belalits? ??Hue'its ne'ets quim Баји 
an hora tam ne'ets quit athintha 
quit xe'tsin buc'uc'ul. Ne'ets 
quit buc'uc'ul c'uajiy ta cuete' 
q'uima'chic. Aba ani' tata'chic 
ne'ets tiquin jilcacay cuetem, bel 
yab ne'ets quin c'uajiy cuetem 
cum u Tata ti eb ets'ey c'uajat c'al 
папа’. 3? Patal axe’ xi cau nan tu 
uchalchic abal tu jun ejetbethanchi 
a ichich ani tu thacatbethanchichic 
a ichich. Aba ani' lej chubax 
ne'ets ca yajchicna' teje' ti al an 
hualab c'ay'lal, bel ca ne'tha' a 
ichich thacat cum nan u tala' 
atanthanchamalits jahua’ yab alhua' 
ani axi tomolnax c'al a Dios teje' ti 
al an hualab c'ay'lal. 


A Јеѕӣѕ in conchinchal in 
exobalilchic i alhua'talab cal a Dios 


1 Tam ti a Jesús tu 
uchamalitschic huahua' 

patal axe' xi cau, tam in теѓа’ 

hualq'ui' ti eb ani in ulu: 

—Tata ti eb im bajuhuits am 
pejchith hora tam ne'ets quin 
yajchiquiyat. Tata ti eb cum 
nan pel tin Tsacamil tiquin 
tejhua'methanchi u pulic ey c'al 
an inicchic, ani nana' jaye ne'ets 
tu tejiua'methanchi a pulic ey c'al 

an inicchic. 2Сит pel tin Tsacamil 
tata' tim pithamalits u eyaltal c'al 
patal an inicchic, abal cu pitha' i it 
ejattalab abal ca ets'ey c'uajiy c'al 
tata' ti eb patal jitats tata' tiquim 
pitha' nan cu c'alna*. 30 pithalchic 
i it ejattalabchic abal ti alhua' exla' 
tin ichich tit juncats ani tit lej 
chubax Dios. Quin ejtouchic tiquin 
alhua' exla'ne, abal папа’ chubax 
pelits in Jesucristo ani chubax in 
abnenec c'al tata’ Tatalab ti eb quin 
chich teje' tsabal. 

^Nan tu puhuethanchamalits a 
bij teje' ti al an hualab c'ay'lal, cum 
и talg’ t'ajamal patal jahua' tin 
uchbiyamal cu баја”, 5Jaxtam хо” 
Tata ti eb, tiquin t'ojojonchi tihua' 
ti eb abal quim puhuethanchat u 
bij junil еј tim puhuethanchame 
u bij ti jayq'ui' tam ti yabaye 
ts'ejcanenec an eb ani an tsabal ani 
patal jahua' hua'ats. 

$Nan tu tso'oblinchamalits a 
ey c'al am belomchic axi tata' 
tim pithamalits cu c'alna*. Pel 
jaja'chic ax a tacuyamal ta са] 
tata’, ani хо’ tim pithanchamal cu 
c'alna'ne. Pel jaja'chic im putuhual 
c'al a cahuintal jahua’ папа’ и 
olchamalits. "In tso'bimits jaja'chic 
abal patal jahua’ и cua'al jats 
axi tata’ tim pithamal. 5Nan и 
huat'banchamalits a cahuintal cal 
jaja'chic ani in lej belchamalits са] 
in lej ichich. Tin alhua' exlalits abal 
папа’ jats ax in tal с'а! tata’ tihua' ti 
eb. In lej belalitschic abal jats nana' 
ax in abnenec cal tata’ quin chich 
teje' tsabal. 

9 Cum axe’ xi belomchic pel 
tata' a c'al ani xo' tata' tim 
pithanchamal cu c'alna'ne, jaxtam 

u conchinchalchic i alhua'talab 

c'al tata’. Yab u conchinchalchic i 
alhua'talab ахі yab exlom c'al tata’. 
10раѓа] am belomchic pelits i they 
c'al, ani c'al jaja'chic in xe'tsintal 
jats c'al tim puhuethanchab u 

bij. '! Hue'its ne'ets quin cale teje’ 
tsabal quin c'ale c'al tata’ t'ocat 
Tata ti eb. Ca biyat xe'tsinchic 

am belom teje' tsabal ca lej alhua' 
co'bitsiy c'al а tsap, cum jats 
jaja'chic tim pithanchamal cu 
c'alna'ne. Quin co'oychic juncuth 
in ichich jant'ini' папа” juncuth 

u ichich с'а] tata’ a ichich. 12Ма 
xohue' nan in xe'tsinenec c'al 
jaja'chic ax tim pithanchi cu c'alna', 
ani u lej beletnamalchic ani u lej 
jeconthamal c'al u tsap jaja'chic axi 
tata’ tim pitha’. Yab u hualcanchi 
ca quibeychic. Expith јаја’ axi pel 

i tajat q'uibelom inic jats ne'ets ca 
q'uibey. Antsana' ne'ets ca putun ап 
T'ocat Thuchlab jun tu olnab jaja' 
abal ne'ets ca q'uibey. 

1 Hue'its ani nan in ne'ets jun ti 
tata' it c'uajat quin c'uajiyne. Biyat 
hue' in c'uajate teje' tsabal ne'ets 
cu exobchiye u belomilchic tsab 
ox i cau abal ca jum putat culbe 
in ichich jant'ini' tu culbel папа’ п 
ichich. 14Nan u huat'banchamalits 
c'al jaja'chic patal an cau axi tata' 
tim pithamal. Апі и at'ab jaja'chic 
c'al an inicchic axi yab exlom с'а! 
a Dios, cum yab juncuth in ichich 
jant'ini' папа’ и ichich jaye yab 
juncuth c'al axi yab exlom c'al a 
Dios ani in t'ajt'om ti cuenta expith 
jahua' teje’ tsabal. 1$ Мар yab tu 
conchal Tata ti eb max ca t'ajat 
tixc'a' am belomchic teje’ tsabal, 
expith tu conchal abal ca c'aniychic 

с'а] an teneclab. !6Jant'ini' папа’ 
u ichich yab juncuth c'al axi 
yab exlomchic c'al a Dios ani in 
t'ajt'om ti cuenta expith jahua' teje’ 
tsabal, antsana' jaye in ichich am 
belomchic jant'ini' nan u ichich. 
7 Quin lej penonoy tin ichich 
a cahuintal axi lej chubaxtalab, 
ani quin ne'tha' in ichich ets'ey 
binathits c'al tata’. 18 Јапііпі tata’ 
tin aba' teje' tsabal tu t'ajchi a 
culbetal, antsana' jaye nana' ne'ets 
cu aba'chic u belomil abal tiquin 
t'ajchi и culbetal. !?Nan u lej 
t'ayat binal tu ba' c'al tata' abal 
cu tolminchi u belomilchic quim 
penonoy tin ichich an chubaxtalab, 
ani antsana' quin ne'tha' in ichich 
ets'ey binathits c'al tata". 

20 М№ап tu conchinchal Tata ti 
eb i alhua'talab c'al axi pelits i 
belomchic, ani jaye tu conchinchal 
c'al ахі ne'etse tiquim bela’ tam 
ca olchin an alhua' cau c'al axi 
belomits. ?! Tu conchal Tata ti eb 
ca pitha'chic in ichich juncuthits 
jant'ini' папа’ juncuth и ichich са] 
tata' a ichich. Quin co'oychic in 
ichich ts'ot'c'óx ejtil tata’ апі nana’ 
i ichich, abal axi yabaye exlom 
c'al a Dios quim bela' jaye abal 
chubax tata' tin aba' quin chich teje 
tsabal. ??Jant'ini' tata’ tim pitha' 
u ts'alat ey, antsana' nana' jayeu 
pithamalits jayetseq'ui in ts'alat 
ey am belomchic, abal patalchic 
јаја’ quin co'oy in ichich juncuthits 
ejtil nana' ani tata' u juncuthits 
i ichich. 23 Мапа’ in c'uajat cal 
jaja'chic tin ichich jant'ini' tata’ it 
c'uajat c'al nana' tu ichich, abal cu 
tolminchi quin co'oychic in ichich 
lej jum putat juncuthits. Antsana' 

ca t'ajchin ti cuenta lej juncuthits 
in ichich am belomchic abal axi 
yabaye exlomchic c'al a Dios quim 
bela' abal lej chubax tata' tin 
aba' quin chich teje' tsabal. Aniye 
ca t'ajchin ti cuenta c'al axi yab 
exlomchic c'al a Dios abal lej ichich 
hual u c'anithab am belomchic c'al 
tata' jayetseq'ui jant'ini' nana' tin 
ichich hual c'anithab c'al tata". 
?^Tata ti eb, tata' tim pitha' am 
belomchic cu c'alna', ani cum 
pel u lej c'al u lej le' abal ca 
c'uajiychic c'al папа’ ti eb. Tihua' 
ca tejhua'methanchat u ts'alat ey 
axi tata' tim pithamal tin ebal 
a c'anithomtal. Ets'ey tata' tin 
lej c'anithal, ma tam ti yabaye 
ts'ejcanenec an eb ani an tsabal 
tin c'anithamalits. ?5Tata' Tata ti 
eb it ets'ey pututh c'al jahua’ ca 
ulu ne'ets ca Саја’. An inicchic 
ax in t'ajt'om ti cuenta expith 
jahua' teje' tsabal yab ti exlal. 
Nana' ojni' tu exlalits. Ani am 
belomchic in exlalits abal tata' 
tin aba' quin chich teje' tsabal. 
?6Nana' tu tso'oblinchamalits 
a ey c'al jaja'chic ani ne'ets cu 
tso'oblinchiye. Quin alhua' exlanchi 
tin ichich a c'anithomtal abal quin 
ejtou ti c'anithom jant'ini' tata’ it 
lej c'anithom jant'ini' tata’ it lej 
c'anithom c'al папа”. Quin alhua' 
exla'chic abal nana' in c'uajat tin 
ichich jaja'chic am belom. 


Yac'uan a Jesüs 
(Mt. 26.47-56; Mr. 14.43-50; Іс. 22.47-53) 
1 Tam ti talits tucu ucha' 
antsana' an cau a Jesüs 
huahua' tu exobalil, и junax c'ale 
jum poq'ue' an tsacam itse' Cedrón. 

Taja' hua'ats i t'ayablab te'lom jun 
tu otsits. 2Сит yan i calat taja' 

tu otsenec huahua' junax c'al a 
Jesüs, in exla' taja' jaye a Judas 
axi ne'ets quin tsinat bina’ a Jesús 
tin c'ubac in tomolnaxilchic. ?Tats 
ti ulits a Judas junax c'al i cuenel 
i soldadochic ani i yac'ualchic axi 
abnenec cal an ts'alechic pale’ 
ani c'al an fariseochic. Ts'ejcachic 
ti tal c'al i te' ani c'al i matset. 

In chi'thalchic i tajablab ani i 
huayelom tsajib joc'path c'al i 
camal. “Сит a Jesús іп tala’ 
exla'its jant'o ne'ets ca t'ajchin, utey 
cal jaja'chic ani in conoy: 

—éJita' ax a aliyal? 

5 Toc'tsinchic: 

—A Jesüs Nazaretib. 

A Jesüs in toc'tsiychic: 

—Nana' ojni' ја”. 

Ani taja' c'uajat c'al an yac'ualchic 
a Judas axi ne'ets quin tsinat bina’ 
а Jesús. Тат ti a Jesús in ulu 
папа’ ojni' ja'its, tam ti tala’ je'at 
ijcachiquinchic tsabal. "Tam a Jesús 
in conoychic junil: 

—éJita' ax a aliyal? 

Toc'tsinchic: 

—A Jesüs Nazaretib. 

8Тат a Jesüs in ucha'chic: 

—Tu ucha'its abal папа’ ojni' ja'its. 
Max папа’ ja'its tin aliyal, expith ca 
jilæ ca c'alechic axe’ и juntalchic. 

3 Antsana' in ulu a Jesús ca jilan 
ca c'alechic abal ca putun an cau 
jahua' in ulumalits antse*: Yab 
u hualcanchi ca q'uibey ni jun i 
belom ax tim pitha' u Tata ti eb cu 
сапа’, !Ü Tam a Simón Pedro in jixa' 
an matset ax in xe'tsinthal ani in 
muts'q'uinchi in huinab xutsun in 
tolmixal an ts'ale pale’. Im bij pel 

i Malco. !! Taley a Jesús in ucha' a 
Pedro: 

— Ca huichba' an matset tin ot'ol. 
Hualam max a lej tsalpayal abal 
nan yab pel u uchbil cu yajchicna' 
jant'ini' tim bijchithits c'al u Tata ti 
eb cu уајеһіспа”. 


A Jesús tin tamet an ts'ale pale’ 
(Mt. 26.57-58; Мг. 14.53-54; Lc. 22.54) 


12Tam nixe’ хі soldadochic junax 
c'al іп oc'lequil ani junax c'al nixe’ 
xi Israel yac'ualchic in yac'ua' ani 
in huic'a! a Jesús. 13 Ani thubatq'ui 
ne'tha a Jesús tin q'uima' a Anás 
axi pel i ts'ale pale’ nixe’ xi tamub. 
Ja'its nixe’ a Апаз axi pel i iyam 
tatalab c'al a Caifás. 14Pel nixe a 
Caifás ax in ulumal abal alhua' ca 
tsemtha' juncats i inic ti calchix, 
ani yab ca talabetha patal am 
bichou Israel. 


A Pedro in tsincal tim Ьа? c'al a Jesüs 
(Mt. 26.69—70; Mr. 14.66—68; Lc. 22.55—57) 


15 A Simón Pedro ani junaque in 
exobalil a Jesás in aycom a Jesüs 
jun ti ne'thab. Cum axi junaque pel 
in exlohual an ts'ale pale’, jilan ca 
otsits ti al am patio tin q'uima' an 
ts'ale pale’. 16Апі a Pedro jilc'on 
utat an hui'leb eleb. Ani nixe' xi 
exobal in tauna' an ts'ic'ach axi 
beletnom hui'leb quin jila’ ca otsits 
a Pedro. !" Tam conoyat a Pedro с'а] 
an ts'ic'ach: 

—&Yab i pelte ti exobalil axe’ хі 
inic te chi'thame? 

Toc'tsin a Pedro: 

—Nana' iba. 

18 Cum lej tsamay, in ts'ejcamalits 

i c'amal an yac'ualchic ani an 


t'ojnalchic tin q'uima' an ts'ale pale’. 

Cubuchic ti thilal taja’, ani c'uajat a 
Pedro junax thilal c'al jaja'chic. 


Conoyab a Jesüs c'al an ts'ale pale' 

(Mt. 26.59-66; Mr. 14.55—64; Lc. 22.66-71) 
19 An ts'ale pale’ in ts'i'quiy quin 

conoy a Jesús jita јаја? in exobalilchic 

ani jaye tin cuenta in exobchixtal. 
20A Jesús in toc'tsiy: 

—Nan ets'ey in xe'tsinenec abal 
ju'tamq'ui tin exobchix c'al an 
inicchic ani jaye tin tiyopanilchic an 
Israelchic ani ti al am pulic tiyopan 
jun tu mulcunal an Israelchic. U 
tejhua' exobchamalitschic ani ibats 
u tsinat exobchamal c'al ni jun i cau. 
?! c Jale' tin conoyal abal jita’ nan 
u exobalilchic ani jaye tin cuenta 
u exobchixtal? Ca conoychic ax tin 
ats'anchamal u exobchixtal, ani 
jaja'chic ne'ets ti olchi jant'o tam 
cau nan u exobchamal. Jaja'chic 
ojni' in tso'obits jant'o in ey axu 
exobchamal. 

22Тат ti a Jesús in ulu antsana' 
an cau, tamna’ ti mo'canchat i 
c'ubaclec tin hual c'al jun nixe' xi 
yac'ualchic. Ani conoyab: 

—éJale' antsana' ta toc'tsiyal an 
ts'ale pale"? 

23Toc’tsin a Jesús: 

—Tiquin tequeth ucha’ max 
quithab jahua' u ulal o max iba. 
¿Jale tin alq'uith cuathal max iba? 

?^Taley a Anás in aba' са ne'tha 
a Јеѕӣѕ huic'ath c'al an ts'ale pale' 
Caifás. 


A Pedro in tsincal tim Ба’ c'al a Jesús 
junil 
(Mt. 26.71-75; Mr. 14.69-72; Іс. 22.58-62) 
?5Biyat cubate hue’ a Pedro ti 
thilal ba' an c'amal, uchan: 

—&Yab i pelte ti exobalil axe’ xi 
inic te chi'thame? 

A Pedro in tsinca' tim Ба’, in ши: 

— Мапа’ iba. 

26 C^uajat taja’ jun axi pel іп 
tolmixal an ts'ale pale' ani pel 
in at xits'al ja'ub an inic ахі 
muts'q'uinchat in xutsun c'al a 
Pedro. Conoyat a Pedro c'al јаја”: 

—éAuxe' max yab i tata'its ax tu 
tsu'u tihua' al an t'ayablab te'lom 
cal axe’ xi inic? 

?! A Pedro tam in tsinca' tim ba' 
junil, ani tameq'ui tu thajnal an 
coxol. 


А Јеѕӣѕ tin tamet a Pilato 
(Mt. 271-2, 11-14; Mr. 15.1—5; Lc. 23.1-5) 


28Тат саа a Jesús tin q'uima' a 
Caifás ani ne'tha tam ti chuthelits 
ti al an ata jun tin ts'ejcal an cau an 
gobernador. An Israelchic ax u jolbix 
c'al a Jesús yab in le' ca otsits taja’, 
cum pel i hualabtalabcua' jaja'chic ca 
otsits antsana' c'al axi yab Israel. Max 
quin t'aja', yab ne'ets quin ejtouchic 
quin c'apchi in t'u'ul an cordero ax u 
tsemthab c'al an ajib tin cuenta abal ti 
calthame ti Egipto im biyal juntalchic. 
29 Jaxtam cale eleb a Pilato quin 
tauna' an Israelchic. In conoychic: 
—éJant'o in t'ajamal yab alhua' 
axe' xi inic abal a le' ca jolbiy? 
39 Toc'tsinchic: 
—Tu chanchi cum pel i pojcax inic 
јаја’. 
3'Tam a Pilato in ucha'chic: 
—Tata'chic ca ne'tha' ani ca t'ajchi 
an ts'ejcaxtalab jant'inits tin ulal a 
ts'ejcath cahuintal ca ts'ejcan. 
Toc'tsin an Israelchic: 
—Huahue' tu Israelchic yab і uchbil 
qui ulu ca tsemtha, expith max tata' 

ca bina' an cau ne'ets ca ejtohuat ca 
tsemtha. 

32 Antsana' ne'ets ca putun an 
cau jant'ini' tin ulumalits a Јеѕӣѕ 
abal ne'ets ca tsemtha ti al an cruz. 
33Otsits a Pilato alta, in abchi an 
cau ca chi'tha a Jesús. Chi'tha ani 
conoyat c'al a Pilato: 

—éTata'its pel ti Ts'alejil an 
Israelchic? 

34A Jesús in ucha’: 

— Тір conoyal ta cuetemtal o hua'ats 
ўа’ ti ucha’ tiquin conoy antsana"? 

35'Toc'tsin a Pilato: 

—Auxe' max pel in Israel. Pel a at 
juntal Israelchic ani an ts'alechic 
pale’ ax ti chi'tha' c'al папа’. éJant'o 
hualam a t'ajamal abal ti chitha’? 

36Tam а Jesús in toc'tsiy: 

—Nan yab u lej t'ajal tin Ts'ale 
teje' tsabal. Max u lej t'ajalac, tam 
pejexnenecac u ts'at'elilchic ani yabac 
tim binathits tin c'ubac an Israelchic. 
Yab in lej Ts'ale teje' tsabal. 

37Тат a Pilato in ucha’: 

—Tam tata' pelits it Ts'ale. 

Toc'tsin a Jesüs: 

— Pel tin Ts'ale jant'ini' ta ши. In 
hua'tsinenec ani in xe'tsinenec teje' 
tsabal abal cu olnanchi an inicchic 
an chubaxtalab. Patal jitats quin lej 
putu c'al an chubaxtalab, jats axi lej 
chubax tin ats'anchal u cahuintal. 

38 Tam a Pilato in conoy: 

—éJant'o pel in ey an chubaxtalab? 


In ts'ejcaxtal a Pilato c'al a Jesús 
(Mt. 27.15-31; Мг. 15.6-20; Іс. 23.13-25) 


Tam ti a Pilato antsana' in conoy, 
tam cale ta c'ale quin tauna' junil 
an Israelchic. In ucha'chic: 

—Yab u elchal ni jant'o yab 
alhua' axe' xi inic abal cu jolbiy. 


239 


39? Tata'chic a ujnam tiquin conchi 
abal cu hualca' jun i huic'nel tam 
a t'ajalchic an ajib tin cuenta 
abal ti calthome ti Egipto a biyal 
juntalchic. ¿A le'chic tu hualcanchi 
axe' axi pel a Ts'alejil? 

^"Tam tim patalchic lej tsapic 
thajan: 

— Ња уар ja ca hualca'. A Barrabás 
jats ca hualca'. 

Ja'its a Barrabás pel i cue’. 

1 Tam a Pilato im bina' an 

cau ca huithc'oyat a Jesüs. 
?Taley an soldadochic im punchal 
tin oc' a Jesús jun i thipath q'uith 
corona ani in cay'chal i tsacni' 
nacat coton. Antsana' in tilibnath 
t'ajchi a Jesüs ti ts'ale. ?Tam in 
uluchic: 

—Je'its in Ts'alejil an Israelchic. 

Ani tocat in mo'canchalchic i 
c'ubaclec tin hual. 

^Tam cale c'ale eleb junil a Pilato, 
in ucha' an Israelchic: 

—Te ne'ets tu calthanchi jaja' ax a 
chi'thamal. Tu uchalchic abal yab 
и elchal ni jant'o yab alhua' abal cu 
jolbiy. 

5Тат cale a Jesús c'al an thipath 
q'ith corona tin ос’ ani cay'chith 
cal nixe xi tsacni' nacat coton. Tam 
a Pilato in ucha' an Israelchic: 
— Ca met'a'chic te c'uajat jaja' ax a 
chi'thamal. 

$Tam ti tsu'tat a Jesús c'al 
an ts'alechic pale' ani c'al an 
yac'ualchic, tam in thajat uluchic: 

— Ca t'ajat bina' ca q'uet'ath 
tsemtha ti al an cruz. Ca t'ajat bina' 
ca q'uet'ath tsemtha ti al an cruz. 

A Pilato in ucha'chic: 

—Tata'chic jats ca ne'tha' ca 
q'uet'ath tsemtha' ti al an cruz, cum 

nana' yab u elchal jant'o yab alhua' 
abal cu jolbiy. 

"T Toc'tsin an Israelchic: 

—Huahue' an ts'ejcath cau ax 
tu jilchamal a Moisés in ulal ca 
tsemtha axe' xi inic, cum in ulumal 
abal pel in Tsacamil a Dios. 

8 Tam tin ats'a' antsana' axe’ xi 
cau a Pilato, tam lej jiq'uey. 9Otsits 
junil al an ata jun tin ts'ejcal an cau, 
in conoy a Jesüs: 

— Ма ju'ta tit tal? 

Yab toc'tsin a Jesüs. 

10Tam a Pilato in ucha: 

—éJale' yab tin toc'tsiyal? Hualam 
yab a exlal abal папа’ и cua'al и 
eyaltal abal tu bina' quit q'uet'ath 
tsemtha al an cruz ani u cua'al jaye 
u eyaltal abal tu jec'ontha' abal yab 
quit tsemtha. 

1 Toc'tsin a Jesús: 

—Jats a Dios ах ti pithamal an 
eyaltalab. Expith jats ta ejtohualac 
jant'o tiquin t'ajchi. Axi c'athpich 
hualbith jats jaja'chic ax tim bina' 
c'al tata’. 

12Ма tamits a Pilato in lej luba’ 
quin tsalpay tin ос’ jant'ini' ti quin 
hualca' a Jesás abal yab ca tsemtha. 
Bel an Israelchic yab in le' ca 
hualca а Jesús, ani jaxtam in thajat 
ucha' a Pilato: 

—Max tata' ca hualca' axe' xi inic 
tejhua' abal yab pel it ja'ub c'al 
an ts'ale oc'lec romano. Jitats in 
t'ajalac ti ts'ale ejtil tin t'ajamalac 
axe' xi inic, pel i lej tomolnax c'al 
an ts'ale oc'lec romano. 

13Tam tin ats'a' Pilato axe xi 
cau, tam in abchi an cau ca caltha 
eleb a Jesás. Taley chich a Pilato 
ani buxcan tin lactemil jun tin 
ts'ejcal an cau. Im bij nixe' xi 

c'uajattalab ti tenec nic'ath ts'ejcath 
t'ujub. 14Pelits i ts'ejel hora q'uicha. 
Pel a q'uicha tam ti t'ojojol an 
Israelchic tin cuenta an ajib, tam 
ca chutheyits quin t'aja' an ajib tin 
cuenta abal ti calthame ti Egipto 
im biyal juntalchic. Tam a Pilato in 
ucha' an Israelchic: 

— Ca tsu'uchic te c'uajat a Ts'alejil. 

15 Jaja'chic tocat thajat toc'tsin: 

— Ca tsemtha. Ca tsemtha. Ca 
t'ajat bina' ca q'uet'ath tsemtha ti al 
an cruz. 

A Pilato in ucha'chic: 

—Auxe' max cu bina' ca q'uet'ath 
tsemtha ti al an cruz a Ts'alejil. 

Toc'tsinchic an ts'ale pale’: 
—] cua'al juncats i ts'ale an ts'ale 
oc'lec romano. 

16Taley a Pilato im bina’ a Jesús 
c'al an Israelchic abal ca tsemtha. 
Ta in ne'thalchic. 


Q'uet'ath tsemtha a Jesús ti al an 
cruz 
(Mt. 2732—44; Мг. 15.21—32; Іс. 23.26-43) 


17Та ne'ets a Jesús in quitnal an 
cruz. Ultsits al an c'uajattalab im 
bij Calavera ax u bijiyab ti hebreo 
cau Gólgota. 18Таїѕ ti q'uet'an a 
Јеѕӣѕ ti al an cruz. Antsana' t'ajchin 
jaye tsab i inic, jun c'uajat tin 
huinab ani jun c'uajat tin c'uatab a 
Jesús. 19A Pilato in abchi i thuchlab 
jolbixtalab ca punchin tin oc' an 
cruz thuchath antse: Ja'its axe' 
a Jesús Nazaretib in Ts'alejil an 
Israelchic. 20 Antsana' ti thuchath 
ti hebreo cau, ani ti griego cau, ani 
ti latin cau. Cum c'uajat utatits 
am bichou jun ti q'uet'ath a Jesüs 
al an cruz, taja’ u huat'el yan i 
inicchic quin ajiy nixe' xi thuchlab 


240 


jolbixtalab. ?! Jaxtam uchan a Pilato 
с'а] an ts'alechic pale’: 

—Yab alhua' jant'ini' ti thuchath 
abal pel in Ts'alejil an Israelchic. In 
tomnal ca jalc'uy ca thucha' antse’, 
abal jaja' in ulu pel in Ts'alejil an 
Israelchic. 

22 ^ Pilato in toc'tsiychic: 

—An cau jant'ini' tu thuchamalits, 
lejat antsana' ca jilc'on. 

23Тат ti antsana' c'uajat а 
Jesüs q'uet'ath ti al an cruz, tam 
an soldadochic in mo'canchi in 
toltomil ti tse' i muque' abal ca 
c'alnanchat ti junchic i muque' c'al 
tse' i soldado. In nacat coton a 
Јеѕӣѕ expith tsajith tin naquel ani 
yab chucuth. 24Ап soldadochic in 
ши jun cal xi jun: 

—Yab qui cathu axe’. Qui caltha' i 
q'uij abal qui tsu'u jita' ne'ets quin 
c'alnanchi. 

Tam antsana' in t'aja'chic an 
soldado, tam ti putnal an T'ocat 
Thuchlab ax іп ulu antse": In 
caltha'chic i q'uij jant'ini' tiquin 
c'alnanchi u toltomil. Jita' quin 
c'alnanchi u coton. 

25Таја’ cubat utat ti al an cruz 
in mim a Јеѕӣѕ junax c'al in uxum 
ebchal in mim a Jesús, ani a María 
axi pel in tomquil a Cleofas, ani 
a María Magdalajib. 26Тат tin 
tsu'uhuits a Jesús taja' in mim ani 
папа'пе tin lej ichich hual exobalil, 
in ucha’ in mim: 

— Міт, ca Раја’ ti cuenta па’ cubat 
jaja' axi ca c'uajiy ejtil max pel a 
cuete' tsacamil. 

27Тат a Jesús tin ucha’ папа”: 

— Ca баја’ ti cuenta па’ cubat јаја’ 
axi ca c'uajiy ejtil max pel a cuete' 
mim. 

Ma tamits и ne'tha' cu beletna' tu 
ашта" 


U tsemelits а Јеѕӣѕ 
(Mt. 27.45-56; Мг. 15.33-41; Іс. 23.44-49) 


28Taley in tso'obits а Jesús abal in 
tala' putumal in t'ojlabil. Ani abal 
ca putun jaye an T'ocat Thuchlab 
jant'ini' ti q'uejab thuchath ne'ets 
quin ulu, in ulu: 

—1р chiquel. 

29 Ani hua'ats taja’ i juyul t'uchat 
c'al i ts'a'ic vino. Ani jun i inic in 
tsabay al nixe' xi vino i thic'axtalab 
axi hue' ejtil i cuinim. Taley in 
caltha' ani in umchi tin chum i 
c'ue'lab i te’ hisopo, ani іп utenchi 
tin Һи? a Jesús. "Tam ti a Jesús in 
leca'its, tam in ulu: 

—Ma xohue'its u tala’ putumalits 
u t'ojlabil. 
Tam cutpan in ос’, ani tsemetsits. 


Jun i soldado in xec'chal 
in tsoyil a Jesüs 

31 Ca chutheyits an Israelchic 
ne'ets quin t'aja' an ajib tin cuenta 
abal ti calthame ti Egipto im biyal 
juntalchic. Ca chuthey ja'its an 
sábado, ani yab in le'chic abal ca 
jilc'on a Јеѕӣѕ ani xi tsab i inicchic 
al an cruz cum pel i sábado 
lej c'athpich pulic. Jaxtam an 
Israelchic in tauna' a Pilato max ca 
pejchin im pelet acan abal ca más 
thubat tsemets ani ca tixc'achic in 
anam t'u'ul ti al an cruz. ??Tam 
c'alechic an soldadochic im pejchi 
im pelet acan axi tsab i inic 
q'uet'ath al an cruz ejtil a Jesús. 
33Tam ti chichchic c'al a Jesús in 
tsu'u abal tsemenequits, ani jaxtam 
yabats im pejchi im pelet acan. 

34 Aba апі yabats ejat a Jesús, 
jun i soldado in xec'chi in tsoyil a 
Jesús. Thubat c'ale i xits' ani i ја’. 
35Nana' putat u tsu'u jahua' t'ajchin 
a Jesús, ani lej chubax an cau jahua’ 
nan tu olchalchic abal ca bela'chic 
an chubaxtalab. 3 Cum nixe’ xi 
soldado yabats im pejchi im pelet 
acan a Jesüs, jaxtam putun jahua' 
thuchath ti al an T'ocat Thuchlab 
antse* Yab ca pejchin ni jun im 
beclac. 37 Ani jaye іп ша! an T'ocat 
Thuchlab axi thuchath antse' tin 
cuenta a Jesús: An inicchic ne'ets 
quin tsu'u јаја? axi xec'nenec. 


Joliyat a Jesüs 
(Mt. 27.57-61; Мг. 15.42-47; Іс. 23.50—56) 


38 Jun i ts'at'el c'al a Jesús im 
bij pel a José Arimateajib. Peli 
tsinat ts'at'el, cum in ts'ejnal in at 
Israelchic. In conchi a Pilato ca 
pithan in inictal a Јеѕӣѕ quin joliy. 
Cum uchanits quin ne'tha', cale quin 
гаја’, 3 Тат chich a Nicodemo jaye 
ju'ta ti c'uajat in inictal a Jesús. Jats 
јаја’ ax ti jayq'ui' chich c'al a Jesús 
tam acal abal ca t'ilmats. In chal 
ох i lajuj i kilo i ilal ts'ejcath c'al i 
mirra ani с'а] i áloe. 40А José ani a 
Nicodemo in thu'banchi in inictal a 
Јеѕӣѕ c'al i malilil toltom umchithits 
nixe' xi ilal, cum antsana' in ujnam 
an Israelchic quin thu'banchi in 
inictal i tsemelom tam ne'ets quin 
joliy. ^' Ani taja’ utat jun ti tsemtha a 
Jesüs ti al an cruz hua'ats i t'ayablab 
telom jun ti hua'ats i it jolimtalab 
tsajath jol paxal t'ujub jun ti yab 
jayq'ui' joliyame jita’. ^? Tats tin 
mo'canchi іп inictal а Jesús utat jun 
ti tsemthame. In thubat mo'canchi, 
cum lej hue'its ne'ets quim baju 

an q'uicha sábado tam bijithits an 
Israelchic ca coyots. 


Ejtha a Jesüs 
(Mt. 28.1-10; Mr. 16.1-8; Lc. 24.1-12) 
2 Pel an c'a'al q'uicha 
semana tam ti ulits a 

María Magdalajib ti al an jolimtalab 
lej thajujul ma hue' yic'uaxe. In 
tsu'u tixc'athits am pulic paxic'lab 
t'ujub tin otsnamtal an jolimtalab. 
? Ani taley tamna' chich jaja' 
athithil jun ti c'uajat a Simón Pedro 
ani папа’ tin lej ichich hual exobalil 
a Jesús. Tu ucha'chic: 

—Ne'thajits in inictal a Jesús, ani 
yab u tso'ob ju'ta ti c'uajat. 

3Tam a Pedro ani папа’ и 
c'alechic qui tsu'u. ^Ta u ne'etsits 
lej athithilchic tsab ti eb. Cum in 
más athlats, in oc'ox ulits ti al an 
jolimtalab. 5In cua'pan cu теѓа’ al 


an jolimtalab tsajath jol paxal t'ujub. 


U tsu'u tocat mo'ol an napach 
таш toltom. Yab in otsits. 9Taley 
ulits a Pedro, ani jaja' otsits. In tsu'u 
jaye tocat mo'ol an napach malilil 
toltom. "In tsu'u pil mo'ol t'ulilith 
an toltom in thu'bal in ос’ a Jesús. 
Yab tamcuth c'al an malilil toltom. 
8Тат in otsitsne, ani и tsu'u jant'ini" 
ti tsu'tat jaye c'al a Pedro alta. Tam 
u lej bela’ abal ejthachits а Jesús. 
9Yabaye i lej alhua’ exbayamal an 
T'ocat Thuchlab ax in olnal abal 

lej bijithits ne'ets ca ejtha a Jesüs. 
10Тат u huichits huahua’ ti q'uima" 


Tejhua'me a Jesüs c'al a María 
Magdalajib 
(Mr. 16.9-11) 
"1 Cubat eleb а María ti uc'nal utat 
jun ti joliyame a Jesús. Cua'pan 

quin теѓа’ alta al an jol paxal 
t'ujub. 121п tsu'u quetel tsab i 
ángelchic thac toltomith jun ti 
c'uajatac in inictal a Jesús, jun 
cuentalith tin oc' ani jun cuentalith 
tin асап. 13 Сопоуаѓ a María c'al an 
ángelchic: 

—éJale' hualam it uc'nal, uxum? 

A María in toc'tsiychic: 

—Ne'thajits іп inictal u Ajatic, апі 
yab u tso'ob ju'ta ti c'uajat. 

'^Tam ti expith antsana' in ulu 
a María, huenc'on hue' in tsu'piy 
cubulits jun i inic. Pelits a Jesüs, 
ani a María yab in exla' max ja'its. 
15Tam conoyat c'al a Jesús: 

—éJale' hualam it uc'nal, uxum? 
éJita' ax a aliyal? 

In tsalpayal a María abal pel am 
beletnom t'ayablab te'lom, ani in 
ucha’: 

—Tiquin ucha’ pay'lom, тах a 
ne'tha' in inictal u Ajatic. Tiquin 
ucha' ju'ta ta mo'ca' abal quin c'ale 
cu пе%ћа’. 

16Татп toc'tsin a Jesús: 

— María. 

Tam a María huenc'on, in ucha' a 
Jesús ti hebreo cau: 

—Raboni. Ti tenec in le quin ulu 
Exobchix. 

17 Tam uchan c'al a Jesús: 

—Yab tiquin taca’ cum yabaye in 
c'athinec c'al u Tata ti eb. Huinits 
quit c'ale ca olchichic i ebchalchic 
abal ne'ets quin c'athiy c'al u Tata axi 
jaye pel a Tata. Ne'ets quin c'athiy 
c'al u Diosil axi jaye pel a Diosil. 

18Tam a María Magdalajib chich 
tucu olchi huahua' tu exobalilchic a 
Јеѕӣѕ abal in tsu'umal an Ajatic. Tu 
olchichic an cau jahua' uchanits c'al 
a Jesüs. 

Tejhua'me a Јеѕӣѕ c'al in 
exobalilchic 
(Mt. 28.16—20; Мг. 16.14—18; Іс. 24.36-49) 


19 pe] an c'a'al q'uicha semana 
ani aclejits tam tu tamcuthitschic 
huahua' tu exobalil a Jesús. Lej 
alhua' maputh i cua'al an hui'leb, 
cum i ts'ejnalchic an Israelchic. 
Tam otscan a Jesús jun tu 
tamcuthits, ani tu ucha'chic: 

—Nan tu pithalchic ta ichich i jun 
ejettalab. 

20Тат tin uluhuits апіѕапа’ a 
Jesüs, tam tu tejhua'methanchichic 
in c'ubac ani jaye in tsoyil jun ti 
xec'nenec. Ani u lej culbel cum i 
tsu'tal an Ajatic c'uajatits. 2! Tam a 
Jesús tu ucha'chic junil: 

—Nan tu pithalchic ta ichich i 
jun ejettalab. Jant'ini' u Tata ti eb 
tin aba' quin chich teje' tsabal cu 
t'ajchi in culbetal, antsana' nana' tu 
aba' tata'chic abal tiquin t'ajchi u 
culbetal. 

22Та]еу a Јеѕӣѕ tu ixc'aychic, ani 
tu ucha’: 

—Xo' ca bats'u an Espíritu Santo. 
?3Max tata'chic ca paculanchi 
in hualab i inic, tam ojni ne'ets 
ca paculanchat. Max yab ca 
paculanchi, tam ojni' antsana' 
ne'ets ca jilc'on yab paculanchith in 
hualab. 


A Tomás in tsu'tal an 
Ajatic ejthachits 

24Тат ti chich a Jesús quin 
tejhua'metha' tim ba' c'al huahua' 
tu exobalil yab c'uajatac tamna' 
a Tomás. Pel јаја? axi uxnal ti 
cuaya'cua*. 2? Huahua' i ucha’ a 
Tomás: 

—Xohue' i tsu'umalits an Ajatic. 
Toc'tsin a Tomás: 

—Nanda' yab ne'ets cu Беја? max 
yab cu tsu'chi in c'ubac jun ti 
xec'nenec c'al an labux, ani cu 
xapchi u ch'uchub c'ubac tin c'ubac 
ani tin tsoyil jun ti xec'nenec. 

26Huaxic a quicha talbel u 
tamcuthits junil al jun i ata 
huahua' tu exobalil a Jesús, ani 
xo’ ojni' c'uajatits jaye a Tomás. 
Aba ani' i cua'al alhua’ maputhits 
an hui'lebchic, bel otsits a Jesús 
ani cuble ts'ejel cal huahua’. Tu 
ucha'chic junil: 

—Nan tu pithalchic ta ichich i jun 
ejettalab. 

27 Тат a Jesús in ucha’ a Tomás: 

—Са хара’ a ch'uchub c'ubac te tu 
c'ubac. Ca ne'tha' а ichich lej t'ayat 
belolol c'al папа’, ani yabats ca 
ne'tha' i hualamtalab ta ichich. 

28 Тат toc'tsin a Tomás: 

—Tata'its ojni' pel tu Ajatic ani pel 
tu Diosil. 

29A Jesús іп ucha’: 

—Cum tata’ Tomás tin tsu'umal, 
jaxtam tim belamal. Jitats yab 
tiquin tsu'u ani bel tiquim bela’, 
jats axi ne'ets quin ne'tha' lej ets'ey 
culbel in ichich. 


Jale ti thuchan axe’ xi и 


30In t'ajamal a Jesús yan i 
labith t'ajbilabchic abal quin 
tejhua'methanchi in lej ey an 
inicchic. Yab lej patal thuchath al 
axe' xi u jahua' jaja' in t'ajamal. 
31 Jahua' thuchathits jats c'al ti qui 
bela' abal a Jesús ja'its a Cristo axi 
bijithits ne'ets ca aban c'al a Dios 
ca chich. Qui bela' abal chubax 
jaits јаја’ in Tsacamil a Dios. Ma 

tamna'its ne'ets cu pithan c'al јаја’ i 
it ejattalab. 


А Jesús in tejhua'methal tim 
bæ’ c'al buc in exobalilchic 


2 1 Taley talbel junilaquits a 
Јеѕӣѕ in tejhua'metha' tim 
Ба’ c'al tsab ox huahua' tu exobalil 
tam tu c'uajat tin hualte'lil am pulic 
lejem Tiberias. In tejhua'metha' tim 
Ба’ antse’. 20 c'uajat muthatchic a 
Simón Pedro, a Tomás axi uxnal ti 
cuaya'cua,, a Natanael axi ti Сапа 
cuentalith Galilea, nana' in Juan 
ani u ebchal, ani tsabaye i at exobal 
jaye. ЗА Simón Pedro tu ucha'chic: 

—Ne'ets tin calthom tool. 

Ani huahua' i ulu: 

—U ne'etshue c'al tata’. 

U c'alechic ani и otsits al an tan. 
Ta u ne'ets ani patal an acal ma ni 
jun i to'ol yab i caltha'. ^Exomits 
ti tajc'anal, ani c'uajatits a Jesüs 
tin hualte'lil am pulic lejem. Yab 
i exla’ max ja'its a Jesús. "Tam tu 
ucha'chic: 

—éCuitolchic, yabaye a calthamal 
an to'ol? 

I toc'tsiy: 

—]Iba. 

6Тат a Jesüs tu ucha'chic: 

—Са pet'na' an thachumtalab tin 
huinab an tan, ani tats ne'ets ca 
elcanchi. 

I pet'na'chic jant'ini' tu uchan, 
ani taley talbel yab i ejtouchic 
qui саћа’ an thachumtalab c'al 
xi yantalam to'ol balnenec. "Tam 
папа’ tin lej ichich hual exobalil a 
Jesüs u ucha' a Pedro: 

—Ja'its an Ajatic. 

Expith in ats'a' Simón Pedro abal 
ja'its an Ajatic, ani thubat in ca'iy 

in coton. Im pet'na' tim Ба’ al an 
ја’, ani ta c'ale quin tsu'u a Jesús. 
8An tan c'uajat jelat bo' inic i 
metro abal ca ts'at'ey tin hualte'lil 
am pulic lejem. Ani huahua' ax 
u jilc'on al an tan i bothcom an 
thachumtalab t'uchat c'al i to'ol. 
Taley и ulitsitschic tin hualte'lil 
am pulic lejem. ?Tam tu calejits al 
an tan i tsu'uchic hua'ats i c'alul 
c'amal ba' an tsabal. Pelc'ath jun i 
huiynel to'ol eblim al an c'amal. I 
tsu'u hua'ats jaye i pan. 10А Jesüs 
tu ucha'chic: 

— Ca chi'tha'chic tsab ox i to'ol ax 
a calthamal talel. 

Tam otsits a Simón Pedro al 
an tan quin chi'tha' quininil an 
thachumtalab t'uchat c'al hualim 
i pactha' to'ol ma tin hualte'lil 
am pulic lejem. Hua'ats lajuj bo' i 
lajujchic c'al ox i pactha' to'ol. Aba 
ani' lej c'athpich yan an to'ol, yab 
t'apts'in an thachumtalab. 12Тат а 
Јеѕӣѕ tu ucha'chic: 

— Quit chich cu c'aputs. 

Cum i lej tsalpay abal ja'its an 
Ajatic, ni junchic yab i conoy a 
Jesús max chubax ja'its. 13 Utey ani 
im pena' am pan ani an huiyath 
to'ol, ani tu pitha' cu c'apu. 

14 C'3] axe’ jats in oxchil ti 
tejhua'mel a Јеѕӣѕ c'al huahua' tu 
exobalilchic ma ti ejthamejits ti al 
an jolimtalab. 


T'ilom a Jesás c'al a Simón Pedro 


15Тат tu c'aputschic, conoyat a 
Simón Pedro c'al а Jesús: 

—éSimón ti tsacamil a Jonás, it lej 
c'athpich c'anithom c'al nana' ani 
yab ejtil axi q'ue'at u exobalilchic? 

Toc'tsin a Pedro: 

—Ojni' Ajatic, а tso'obits abal nan 
tu c'anithal. 

Uchan cal a Jesús: 

—Tam ca pijchi c'al in cahuintal 
a Dios axi pel u c'al ani pel ejtil i 
corderochic. 

16 Conoyat junil a Pedro c'al a 
Jesüs: 

—éSimón ti tsacamil a Jonás, it lej 
c'anithom c'al nana"? 

Toc'tsin a Pedro: 

—Ojni' Ajatic, a tso'obits abal nan 
tu c'anithal. 

Uchan cal a Jesús: 

—Tam ca alhua' beletna' axi pel u 
c'al ani pel ejtil i ovejachic. 

17Тіп oxchil i calat conoyat a 
Pedro: 

—¿Simón ti tsacamil a Jonás, it 
c'anithom c'al папа”? 

Cum antsana' ti conoyat a Pedro 
tin oxchil i calat max c'anithom c'al 
a Jesús, tam lej t'e'pith. In ucha* 

—Ajatic, tata’ tin lej tala’ 
exlanchalits u ichich abal nan tu 
c'anithal. 

Uchan cal a Jesús: 

—Tam ca pijchi c'al in cahuintal 
a Dios axi pel u c'al ani pel ejtil 
i ovejachic. 18Lej chubax nan tu 
uchal abal tam pelac it cuitole it 
toltomin ta ba' ani it xe'tsinenec 
ju'tamits a le'namal. Tam quit 
yejtselbejits, ne'ets ca q'uet'a' а ocob 
ani q'ue'at ne'ets ti toltomiy. Ne'ets 
tam quit ne'tha jun ti yab ca lena’. 

19 C73] axe’ xi cau a Jesús іп olna’ 
jant'ini' ti ne'ets ca tsemets a Pedro. 
Antsana' ne'ets ca puhuethanchat 
im bij a Dios. Taley a Jesús in ucha' 
a Pedro: 

—Xo' tiquin ayna’. 

An exobal axi lej ichich 
hual tsu'tab c'al a Jesús 


20Тат ti huenc'on a Pedro in 
tsu'u ts'at'at an exobal axi lej ichich 
hual tsu'tab c'al a Jesús. Jats хе” 
c'al ti conoyame ti jayq'ui' a Jesús 
abal jita' c'al ti ne'ets ca tsinat 
bina tin c'ubac in tomolnaxilchic. 
Antsana' ti conoyat Jesüs c'al jaja' 
tam ti c'uajatac tin ts'oylim ti c'apul. 
21Tam tin tsu'uhuits a Pedro ts'at'at 
antsana' nixe' xi exobal, tam in 
conoy a Pedro a Jesüs: 

—éAni Ajatic, axe’ xa exobalil 

jant'o ne'ets ca t'ajchin hualam? 

22Тос'{51п a Jesús: 

—Yab a cuenta max nan cu 

le"na' ca xe'tsin ejat јаја’ ma quin 
huichiy. Tata' expith a cuenta tiquin 
ts'at'enchi. 

23Тат c'al an ebchalabchic lej 
athithil t'iloxnab nixe' xi cau, cum 
tsalpayab abal а Jesús іп ши yab 
ne'ets ca tsemets nixe' хі jun i 
exobal. Ani yab antsana' in ulu, 
tocat in ulu abal yab pel in cuenta a 
Pedro max a Jesús quin le'na' abal 
ca xe'tsin ejat nixe' xi exobal ma ta 
ca huichiy jaja’. 

?^Nana'its ja nixe’ xi exobal. U 
tsu'umal ani u olnal al axe’ хі п 
abal lej chubax jahua’ in t'ajamal 
ani jahua’ in ulumal а Jesús teje 
tsabal. A tso'obits abal lej chubax 
jahua' u olnal. 

25 Мах ca tala' olna in t'ajbilchic 
a Jesús ti junchic ti junchic апі ca 
thuchan al i u, hualam yab ne'ets 
ca lejey xi c'athpich yantalam i 
thuchath u ma tim puhuel an tsabal. 
Amén. 


An t'ajbilab ax in t'ajamal 
an abathualechic 





Ne'ets ca aban an Espíritu Santo 


C'an Teófilo, папа’ in Lucas tu 
thuchanchamalits an oc'ox u 

yan i cau tin cuenta jahua' a Jesüs 
in t'ajamal ani in exobchamal. Tu 
olchamalits yantalam in t'ajbil 
ani in exobchixtal ma tam ti 
ts'i'quinenequits ti t'ojnal ani ti 
exobchix. ?Xe'etsac ti t'ojnal ani 
ti exobchix ma tam ti c'athiyits 
ti eb. Junax c'al an Espíritu 
Santo in exobchichiquiyamal in 
abathualejilchic jant'ini' ta ca 
t'ojon ani jant'ini' ta са xe'tsin. Pel 
i inicchic axi tacuyame c'al а Jesús 
ti abathuale. 3Nan tu olchamalits 
abal lej yajchiquiyat ma tsemtha 
a Јеѕӣѕ, ani talbel ejthachits ani 
tejhua'menequits junil c'al in 
abathualejilchic. Tsab inic a q'uicha 
ti xe'etsac tam ti ejthachits quin 
tejhua'metha' tim bæ’ с'а] in t'ajbil 
abal lej chubax ejthachits. Exome in 
exobchal in abathualejilchic jant'ini' 
tin t'ajal a Dios ti lej Ts'ale. 

^Uchamejits an abathualechic c'al 
a Jesús tam ti yabaye tsemthach 
апѓѕе”: 

— Мап tu olchamalits abal и Tata 
ti eb im bijchith ulumalits abal 


ne'ets ti abchichic an Espíritu Santo. 
Jaxtam ca aychichic ti Jerusalén 
ma tam ti abchits. 5A Juan im 
pujayamal an inicchic c'al i ja", ani 
u Tata ti eb ti jun tsab ox a q'uicha 
ne'ets ti pujaychic c'al an Espíritu 
Santo. 


C'athiy а Jesús ti eb 


$Jun a q'uicha tam ti tamcuth an 
abathualechic uchan a Jesús c'al 
jaja'chic: 

—Ajatic, tucu ucha' max xohue' im 
bajumalits an q'uij abal tata' ca t'aja' 
tit lej Ts'ale cal huahua’ tu Israel 
ani yabats cu abatna c'al i pil inic. 

T Toc'tsin a Jesús: 

—Yab it pithnal ca tso'obna'chic 
an q'uij апіѕапа’. Expith u Tata ti 
eb jats in cua'al in tsalap quim bijiy 
an q'uijlab jant'inits quin le'nanchi 
јаја’. SExpith ca tso'obna'chic abal 
hue'its ne'ets ca chich an Espíritu 
Santo ti c'uajchiy ta ichich. Ne'ets 
ti tsaplilinchi a ichich abal tiquin 
olnanchi u bij ti bichou Jerusalén, 
ani tim puhuel an tsabal Judea, ani 
tim puhuel an tsabal Samaria, ani 
ma tim puhuel an tsabal. 

?Taley tam tin ucha'its antsana' 
an cau in abathualejilchic, tameq'ui 

ti tsu'tat ne'ets c'athithilits a 

Jesús ti eb. Ние’ talbel tam ti 
paxq'uiq'uiyats c'al i tocou ani 
yabats и tsu'tab. 19 Віуаѓ met'ot'ol 
an abathualechic ti eb, chich c'al 
jaja'chic tsab i ángel thac toltomith. 
"'Uchanchic: 

—Galileajibchic, yabats quit 
met'ot'lats ti eb. Jant'ini' a tsu'uchic 
c'athithil a Јеѕӣѕ ti eb, antsana' 
ne'ets ca huichiy pa'i'il ti eb. 


Tacuyab a Matías ti 
calchix c'al a Judas 


12Та]еу tixc'an in abathualejilchic 
a Jesús ti bolchal Olivos апі huichiy 
ti Jerusalén. Ma am bolchal Olivos 
ani ma ti bichou Jerusalén jelat 
jun i kilómetro. *?Ulitschic al jun i 
ata ti Jerusalén, ani tats ti c'athiy 
tin tsabchil i piso al i alta ax in 
c'uajchiyalchic. C'uajatchic a Pedro, 
ani a Jacobo, ani a Juan, ani a 
Andrés, ani a Felipe, ani a Tomás, 
ani a Bartolomé, ani a Mateo, ani 
a Jacobo ax pel in tsacamil a Alfeo, 
ani a Simón axi pelac i cananista, 
ani a Judas in ebchal a Jacobo. 
14Таја’ c'uajatchic jaye a Maria in 
mim a Јеѕӣѕ ani іп ebchalchic a 
Jesús ani talchic i uxum. Ne'ets ca 
junax olonchic, cum antsana' ets'ey 
іп ujnamits quin Раја’. 

15Hua'ats jelat асас i jun inic i 
ebchalab tamcuthits al nixe' xi alta. 
Tam cubiy a Pedro in ucha'chic: 

16 —Ebchalabchic, ma ti biyalits 
a David in thucha' jahua’ olchin 
c'al an Espíritu Santo abal a 
Judas ne'ets quin tsinat bina' a 
Jesüs c'al an yac'ualchic. Ani хо’ 
putnenequits an T'ocat Thuchlab 
jahua' antsana' іп ulumal. !"Pelac 

i at t'ojnal huahua' a Judas tin 
t'ojlabil an Ajatic. !5Jats јаја’ in 
tsinat bina’ a Jesús, ani an tumin 
ax im bats'u c'al in quithab t'ajbil in 
eyentha' quin ts'a'iy i tsabal. Talbel 
tam tim palamalits in nuc' ba' an 
te', tam ti ijcanits tsabal bic'lath 
in ос’. Pichc'an in chucul ma tala’ 
huac'lan in t'ithith. €? Cum an 
c'uajilomchic ti Jerusalén in exla'its 
abal a Judas in ts'a'iy nixe' xi tsabal 
c'al an tumin ax im bats'u c'al in 
quithab t'ajbil, jaxtam im bijiy nixe' 
xi tsabal ti Acéldama. Ti tenec cau 
in le’ quin ulu ti xits' tsabal. 29 Ani 
quejab thuchath a Judas ti al i 
salmo antse" 

Ne'ets са jilc'on jolat in atajil. 

Ni јіса’ yab quin c'uajchiy. 
Thuchath jaye al q'ue'at i salmo: 

Ne'ets ca calchinchat in t'ojlabil 

c'al que'at i inic. 
21 Jaxtam xohue' ca calchinchat 
in t'ojlabil a Judas с'а] jita' axi 
teje' c'uajatchic. In ejtohual quin 
calchinchi jitats ts'at'enequits 
c'al huahua' ma tam ti a Jesús tu 
tacuyamalits tu abathualejilchic. 
22 Max ts'at'enequits ma tam ti 
pujnenec a Јеѕӣѕ c'al a Juan ani ma 
ti c'athiyits ti eb, jats qui tacuy ti 
calchix. Jats tucu tolmiy tu опот 
abal ejthachits a Jesús. 
23Та]еу bijiyat tsab, jun ax im 

bij José Barsabás ax in cua'al im 
punc'uth bij Justo, ani jun ax im bij 
Matías. 24Тат ol an ebchalabchic. 
In uluchic: 

—Dios, expith tata' a exlanchalits 
tim patal in ichich an inic. Tucu 
tejhua'methanchi jahua' axe' xi 
tsab ax a tacuyamalits ti calchix 
c'al a Judas. ?5Jats ca punuhuat 

ti abathuale quin calchinchi in 
t'ojlabil ax in q'uiba' tin ebal in 
hualab. In q'uiba' ani c'alets ti 
tamtsemla tin ebal im pojcax ey. 

26Тат an ebchalabchic in 
calthanchi an q'uijlab axi tsab abal 
jahua' axi ne'ets quim baju. Tam 
tejhua'mejits a Matías ojni' jats 
ne'ets ti calchix c'al in t'ojlabil a 
Judas. Ani ma tamna'its jaja' ti 
punuthits ti abathuale c'al axi lajuj 
jun in abathualejilchic a Jesús. 


Chich an Espíritu Santo 
Im bajuhuits in ajib am 
bichou Israel ax u uxnal ti 
Pentecostés, ani tam al nixe’ xi ata 
tamcuthits patal in abathualejilchic 
а Jesús c'al i ebchalabchic. ?Jun 
jictohual in ats'alchic tal jun i 
cahuithtalab ti eb ejtil i tsapic 
іс’ axi lej tumumul. О ats'nal tim 
puhuel an ata jun ti јаја’ quetechic. 
3Tam in tsu'talchic tin junchictal 
tin oc' ejtil in inquith i lec'ablec 
joc'pathits c'al i camal. 4Апі ma 
tamna'its tim patal jaja'chic jum 
putat co'onchithits in ichich c'al an 
Espíritu Santo. Ani in ts'i'quiychic 
quin cauna' i pil cahuintalab 
jahuats pithnenec c'al an Espíritu 
Santo quin cauna’. Yab ja in cuete' 
cahuintal. 
5Tam ti nixe’ xa q'uicha c'uajat ti 
Jerusalén i Israelchic ax in lej aynal 


an ts'ejcath cau binath c'al a Moisés. 


Che'necchic taja’ ma tim puhuel an 
tsabal. Ani tamcun jaja'chic jaye 
tam tin ats'a' nixe' xi cahuithtalab 
tal ti eb. Uc'pinchabchic in tsalap 
cum in ats'alchic caunanchab in 
cuete' cahuintal c'al axi yab pel in 

at juntal. "Jilc'on lej jic'paxchic. In 
ши jun cal axi jun: 

— Patal jaja'chic ax и caunanchix 
pel i Galileajib ani yab i at juntal. 
8Јапёіпі in ejtohualchic tucu 
caunanchi i cahuintal huahua' ax i 
caunamal ma ti tsacamtal? ?Hua'ats 
jita'chic teje' che'nec ma ti Partia, 
ani ma ti Media, ani ma ti Elam, 
ani ma ti Mesopotamia, ani ma ti 
Judea, ani ma ti Capadocia, ani ma 
ti Ponto, ani ma ti Asia. '"Hua'ats 
jaye axi che'necchic ma ti Frigia, 
ani ma ti Panfilia, ani ma ti Egipto, 
ani ma ti Africa jum poq'ue' ti 
Cirene. Jaye hua'ats axi che'necchic 
ma ti Roma ax in cua'alits in 
q'uima' teje’ ti Jerusalén. Talchic 
хе’ јаја’ ax in t'ajtal ey pel i Israel 
ani talchic axi huenc'onenequits ti 
Israel quin ayna' an ts'ejcath cau 
binath c'al a Moisés. !! Jaye hua'ats 
teje' axi che'necchic ma ti Creta 
ani ma ti Arabia. Patal huahua' 
teje' c'uajat u lej tamculam. I ats'al 
ti cuete' cahuintal u t'ilchab in 
jic path t'ajbilchic a Dios. 

12 Jat'hua! tim раѓа] an tamcunel 
in lej jic'pal ani и uc'pinchab in 
tsalap. In conoyal: 

—éJant'o in ey axe xi inicchic 
abal antsana' и caunanchix c'al i 
cuete' cahuintal huahua’? 

13 Expith talchic ax u tilibnax 
toc'tsin antse*: 

— Cum u uts'alits jaxtam u 
caunanchix c'al i cuete' cahuintal. 


A Pedro in taunal an mulcunel 
^ Taley cubiy a Pedro c'al axi lajuj 
jun in abathualejil а Јеѕӣѕ tin tamet 
an tamcunel. In thajat ulu: 

—At Israelchic ani c'al patal 
ax it c'uajil ti Jerusalén, ca lej 
alhua' bina' a xutsun ani ca lej 
alhua' exbay jahua' ne'ets tu 
ucha'chic. *5Yab chubax u uts'al 
axe’ xi caunanchixchic jant'ini' 
tata' a ulalchic. Yabaye jant'ini? 
ta ca uts'alin cum expith pel i 
beleu hora an thaju. 161еј inic tu 
caunanchixchic. Xo' u putnalits 
jahua' ti biyal an caulome c'al a 
Dios Joel in thucha' jahua' in ulu a 
Dios antse" 

17 Tam c'unelits an q'uij q'uicha 
ne'ets ca taley, tamna' nan 
ne'ets cu abchi an Espíritu 
Santo patal an inicchic. 

An cuitolchic ani an ts'ic'ach 
ne'ets tiquin caunanchi u 
cahuintal. 

Ne'ets cu tsu'binchi an 
c'uitolchic i tsu'bixtalab ejtil 
tam u huachbil. 

Ani ne'ets cu tejhua'methanchi 
jant'o an yejtselchic tam u 
huayal ani u huachbil. 

18 Tam nihua'aquits a quicha 
ne'ets cu abchi an Espíritu 
Santo u t'ojnalilchic i inic ani 
i uxum. 

Ani jaja'chic ne'ets tiquin 
caunanchi jahua' nan cu pitha' 
quin cauna’. 

19 Ti eb ne'ets cu Гаја’ i lej jic'path 
t'ajbilab. 

Ti tsabal ne'ets cu 
tejhua'methanchi an inicchic 
u tsap c'al i pulic tsu'bixtalab. 

Ne'ets cu tejhua'methanchi c'al i 
xits', ani c'al i camal, ani c'al 
і pau. 

20 Ne'ets са yic'utsin a q'uicha. A 
its' ne'ets ca huenc'on ejtil i 

xits. Antsana' ne'ets ca tajan 
tam c'unatits ne'ets ca chich 
an Ajatic. 

Tam ojni' al nixe' xa q'uicha 
ne'ets quin tejhua'metha' in 
lej tsap ani in lej ts'alat. 

21 Ani patal jitats quim palenchi 
an Ajatic jats ne'ets ca 
jaluntha tam. Antsana' a Joel 
in thucha' jahua' in ulu a Dios. 

22Cahue a Pedro in ши: At 

Israelchic, ca lej alhua' japiy a xutsun 
ca ats'a' jahua' nan ne'ets tu ucha'chic 
tin cuenta a Jesás Nazaretib. C'al im 
pulic t'ajbilchic tejhua' abal tacuthits 
ani abathits c'al a Dios. A Dios ani 

а Jesús in mac'uchith t'ajamal ta 
tametchic i jic'path labith t'ajbilab ti 
tsu'bixtalab c'al in ey. Tata'chic a lej 
alhua' tso'obits abal lej chubax anits. 
23 Aba апі’ antsana' a tso'obnamalits, 
bel a bats'uchic a Јеѕӣѕ tam ti a Judas 
in tsinat bina' ta c'ubac. A ne'tha' ani 
a bina' tin c'ubac i pojcax inicchic ca 
q'uet'ath tsemtha ti al an cruz, cum 
antsana' q'uejab tsalpanchamejits 

с'а] a Dios ca t'ajchin jant'inits im 
bijith le'nomtalits a Dios. ?^Aba ani" 
tsemtha, a Dios bel in ejtha’. Yab in 
jila ca ohuat co'oyat c'al in tsap ап 
tsemla, cum ni abal jay yab ejtohuat 
са lej atan c'al an tsemla. ?5Jaxtam 
an ts'ale David ti biyal in olna' i cau 
tin cuenta abal ne'ets ca ejtha a Jesüs. 
ЕШ max а Jesús ах in taunamal а 
Dios. In ulu antse* 

Dios, u exlal abal ets'ey it 
c'uajat utat c'al папа’. 

Jaxtam ni jita' yab in ejtohual 
tiquin t'e'pinthanchi u ichich. 

?6 Jaxtam jum putat culbel u 
ichich ani c'al u hui' tu 
puhuethanchal a bij. 

Quin tsemets ne'ets quin coyots 
c'al u ichich thacat, cum tata’ 
ne'ets tiquin ejtha' junil. 

27 Tata’ Dios, yab ne'ets tiquin 
ohuat jilchi u ejattal quin 
co'onchat c'al an tsemla. 

Cum папа’ pel tin T'ocat 
Tsacamil yab ne'ets tiquin 
jilchi ca c'atsey u inictal. 

28 Tata’ Dios, tin tejhua'methanchi 
jant'ini' quin ets'ey c'uajiy c'al 
tata’. In jum putat culbel cum 
ne'ets tu tsu'chi a hual abal 
ets'ey. 

Antsana' a Pedro in olna' jant'o 
in ulu a David tin cuenta in 
ejthachtal a Jesús. 

?3 Cahue a Pedro in ulu: At 
juntalabchic, ne'ets tu lejquith ucha' 
jun i cau. I biyal juntal David lej 
chubax tsemets ani joliyat, ani ma 
xohue'its bel i ejtohual qui tsu'chi in 
jolimtal. 30А David pelac i caulome 
с'а] a Dios. In alhua' exla' abal 
c'al ja in xits'al ne'ets ca hua'tsin 
a Cristo, ani ne'ets ca punuhuat 
ti Ts'ale ejtil jaja. Antsana' a Dios 
tim bijchith ulumalits ani in cuba' 
tim ba' abal chubax ne'ets ca t'ajan. 
*! Jaxtam a David in q'uejab exla’ 
ani in q'uejab olna' abal ne'ets ca 
ejtha a Cristo. In ulu abal a Dios 
yab ne'ets quin jilchi in ejattal 
ca co'onchat c'al an tsemla ani 
in inictal yab ne'ets ca c'atsey. 

32 Ani chubax a Dios in ejtha' a 
Jesüs. Patal huahua' i tsu'umal 
ejthachits ani i olnal abal anits. 
33Xo' punuthits tin huinab c'ubac a 
Dios jant'ini' ti puhuethanchithits 
im bij. Ma tihua' ti eb a Јеѕӣѕ tu 
abchamalits an Espíritu Santo 
jant'ini' ti bijchith uchan c'al in 

Tata tucu abchi. Patal jahua' talel a 
tsu'umalitschic ani a ats'amalitschic 
jats pel in t'ojlabil an Espíritu Santo. 
34 Aba апі yab c'athiy a David ti eb, 
bel in exla' abal tihua' c'uajat ti eb 
an Ajatic. 

In olna' jant'o uchan an Ajatic 

c'al a Dios antse*: 

Quit buxcan tu huinab c'ubac. 

35 Теје’ quit buxcan ma nan 

tu pitha' ta c'ubac a 
tomolnaxilchic abal ca tala' 
ata’. 

36 Ja'its nixe’ a Jesús ax a q'uet'ath 
tsemtha'chic al an cruz. Xo' patal 
tata'chic ax it Israel in tomnal ca 
alhua' tso'obna' abal lej chubax 
a Dios im punumalits ti eb ti lej 
Ajatic ani ti lej Ts'ale c'al patal an 
inicchic, in ulu a Pedro. 

37Tam tin ats'a'itschic antsana' 
an cau, tamna' lej c'athpich 
yajchiquithits in ichich in ats'alchic 
c'al an lej tsapic t'e'pintalab. Ani 
jaja'chic in lej ucha' a Pedro ani axi 
q'ue'at an abathualechic antse*: 

— At juntalabchic, tucu ucha' 
jant'o i uchbil qui баја’ xo’. 

38A Pedro in toc'tsiychic: 

—Quit t'ajat jic'tsonchic c'al a 
hualab ani quit pujanchic tim bij 
a Jesucristo abal quit paculanchat 
a hualab. Tam a Dios ne'ets ti 
abchichic an Espíritu Santo ca c'uajiy 
ta ichich. ??Im bijchith ulumalits 
a Dios abal ne'ets ti abchi, ani yab 
expith tata'chic, jaye a tsacamilchic. 
Ma ne'ets ca abchinchic jaye axi 
al pil i bichoulomchic patal jitats 
tacuthits c'al a Dios. 

49 Cal yane i cau a Pedro in 
exobchal an mulcunel. Taley tin lej 
taltal an cau іп ucha’: 

— Ca bina' ta ba'chic quit jec'ontha 
c'al a Dios, ani yabats quit xe'tsin 
q'uibenec ejtil xi q'ue'at i inicchic. 

^! Taley u pujnalchic раѓа] ax 
in lej penamalits tin ichich jahua’ 
uchan c'al a Pedro. Jelat ox i mil 
i inic jats axi huenc'onenec quim 
bela' a Jesús nixe’ xa q'uicha. ^? Ani 
patalchic in junini' aynanchal jahua' 
tu exobchinal c'al an abathualechic. 
Lej jun ejetchic in ichich c'al 
in t'ilomtal an Ajatic. Yab im 
palc'anchalchic ti ol ani quin taja’ 
an santa cena. 


Ax in it belalchic an Ajatic 


^3 Ani patal nixe' xi it belomchic 
c'al an Ajatic in lej c'ac'nanchal im 
bij, cum in tsu'tal an abathualechic 
in t'ajal i labith t'ajbilab ti 
tsu'bixtalab c'al im bij an Ajatic. 
^^] ej juncuthchic in ichich ani lej 
ts'ejhualix c'al jahua’ in cua'alchic 
ejtil max pel i they c'alab. ^*In 
tala' nujuhualchic jahua' in cua'al, 
ani buc'tsixnanchab an tumin 
jant'inits i yejenchixtalab in tsu'tal 
in cua'al їі junchic. ^96 Chuthel 
chuthel u tamcunalchic ti c'ac'nax 
c'al a Dios ti al an tiyopan. Tin 
q'uima'chic in t'ajalchic an santa 
cena ani junax c'apul с'а1 in ichich 
lej culbel ani tsa'at. 47 Іа junini’ 
puhuehuenchalchic im bij a Dios. 
Ani jat'hua' c'al patal am bichou 
u tsu'tab ti alhua' inic. Chuthel 
chuthel hua'ats ax u it huenc'onal 
c'al an Ajatic, ani antsana' ne'ets 
puhuehuel im bichohuil a Dios. 


Jelthab jun i inic axi tsambe in acan 


Jun a q'uicha ox hora an 
huacal a Pedro ani a Juan 

ne'ets junaxchic ti tiyopan. Pel i 
hora tam an Israelchic in ujnam 

ca olon taja’. 2Chuthel chuthel u 
chi'thab ca c'uajba utat tin hui'lebil 
nixe' xi tiyopan jun i inic axi 
tsambe in acan ma tin hua'tsintal. 
Im bij nixe' xi hui'leb ti Alabel. Tats 
ti conchix an tsambe c'al an tumin 
c'al jitats ca otsits ti al an tiyopan. 
3Ulitschic a Pedro ani a Juan tin 
hui'lebil an tiyopan ani conchab 
an tumin. ^Tam lej met'nal c'al a 
Pedro ani c'al a Juan, ani uchan 
c'al a Pedro: 

—Tucu теѓа’ te huahua’. 

5Тат an tsambe in lej met'a'chic, 
cum in tsalpayal hualam ne'ets ca 
pithan jant'o. Ani iba. Tocat uchan 
c'al a Pedro: 

—Nan yab u cua'al i tumin ma ni 
jant'o. Expith jahua' im pithnenec 
с'а] an Ajatic jats ne'ets tu pitha'. 
C'al in tsap im bij a Jesucristo 
Nazaretib quit ts'aquiy ani quit 
belats. 

"Tam a Pedro in yac'uchi in 
huinab c'ubac апі in ts'acba'. Ani 
tameq'ui jeleyits in acan ma c'al 
patal im puthic'. Тат jun athic 
t'ic'ts'onits ani in ts'i'quiy ti belal. 
Otsits t'ic'ts'ots'ol cal a Pedro 
ani c'al a Juan ti al an tiyopan. 
Hualim im binal i c'ac'namal yan 
c'al a Dios. ?Patal an inicchic 
taja' in tsu'tal ti belal ani ti 
puhuethanchix c'al im bij a Dios. 
101п lej jic'palchic ani и hue’ jiq'uel 
jant'ini' ti thubat jelthanchat in 
acan nixe' xi inic. In exlalitschic 
abal ja'its јаја’ axi ets'ey quetelac 
ti conchix c'al i tumin utat tin 
hui'lebil an tiyopan. Im bij nixe’ xi 
hui'leb ti Alabel. 

Olnom a Pedro ti al in hueu 
cucu'il an tiyopan 

"1 Ti al nixe’ xi tiyopan hua'ats 
i hueu cucu'lab im bij ti Salomón. 
Tats ti c'uajat a Pedro lej c'unat 
ts'at'enchat c'al nixe’ xi tsambejac. 
Lej jic'pachiquix patal an inicchic 
c'al nixe' xi pulic t'ajbilab, chich 
athithil quin tsu'u axi jelthanchat 
іп асап. 12Тат a Pedro in tsu'u lej 
pulic an mulcunel ani in ucha’: 

—ċ¿At Israelchic, jale’ hualam 
it lej jic'pachiquix? Hualam tin 
lej telal nana' ani c'al a Juan 
cum a tsalpayalchic huahua' i 
jelthamal axe' xi inic c'al i cuete' 
tsap. Hualam a tsalpayalchic abal 
huahua' u c'athpich t'ocat ani jats 
tu jelthom. Iba. 135 C'al in tsap a 
Jesús jats ti jelthach axe' xi inic, 
ani antsana' tejhua' abal a Dios im 
puhuethanchamalits ti eb im bij in 
Tsacamil Jesüs. Ja'its a Dios axi pel 
in Diosil a Abraham ani a Jacob ani 
a Isaac. Ja'its a Jesús axi tata'chic 
a bina’ tin c'ubac an oc'lecchic. Ani 
tam ti Pilato in le'na' quin hualca’, 
tata'chic ojni' yab a lena’. !^Tocat 
a thajat ucha'chic quin hualca' 
jun i tsemthom inic. In tomnal 
max hualcamejac а Јеѕӣѕ axi lej 
t'ocat inic ani lej pututh inic. 15A 
bina'chic ca tsemtha a Jesús ахі lej 
ejatlix expith. Aba ani' tsemtha, bel 
a Dios in ejtha' ti al an jolimtalab, 
ani huahua' i tsu'umal ejthachits. 
16 C"3] tin ebal in tsap im bij а 
Jesüs jats ti jelthanchat in acan 
axe' xi inic. Cum in lej bela' a Jesüs, 
jaxtam ti jum putat jelthamejits. A 
tsu'talitschic ani a exlalits abal lej 
chubax anits. 

17 At juntalabchic, nan u tso'obits 
abal yab a tequeth exlanchi in 
ey max pel in Tsacamil a Dios 
tam ta bina' a Јеѕӣѕ ca tsemtha. 
Aniye jaye a oc'lequilchic yab 
in tequeth exlanchi in ey. 18Ве1 
cum yajchiquiyat jats ti putnenec 
in cahuintal a Dios. Cum a Dios 
in q'uejab olnamalits c'al in 
caulomejilchic abal ne'ets quin 
aba' a Cristo, ani pel in uchbil ca 
lej yajchiquiyat. 1 Јахіат xohue' 
quit jic'tsonchic c'al a hualab ani 
quit huichiy c'al a Dios, abal jaja' ti 
paculanchi a hualab. Tam ojni' a 
Dios ne'ets ti lubach co'onchichic 
a ichich. 20 Ani talbel ne'ets quin 
aba' a Jesucristo ca huichiy junil 
teje' tsabal ta lej Ts'alejil. Ma ti lej 
jayqui' antsana ti bijchamejits in 
ey c'al a Dios. ?! Хо’ pel in uchbil 
a Jesucristo ca jilc'on tihua' ti 
eb, ma tam quim bajuhuits am 
pejath q'uij tam ti a Dios ne'ets 
quin tala' alhua'metha' patal teje' 
tsabal jant'ini' ti c'a'al alhua'ac. A 
Dios in q'uejab olnamalits c'al in 
t'ocat caulomejilchic axi biyal abal 
antsana' ti ne'ets quin t'aja'. 22Ап 
caulome Moisés in ucha'chic i biyal 
juntalchic antse': Am pulic Dios 
Pay'lom ne'ets ti abchichic jun i 
caulome axi pel a at juntal xits'al. 
Jant'ini' a Dios tin abamal папа’ tin 
caulome, antsana' axi junaque axi 
taye tal ca aban. Jats ca lej alhua' 
bina' a xutsunchic ca ats'anchi patal 
jahua’ ne'ets ti ucha’. 23 Ne'ets ca 
t'ajat q'uibey patal jitats yab quin 
alhua' ats'anchi nixe' xi caulome, 
ani yabats ne'ets ca ajiyat ti Israel 
tim bichohuil a Dios. Antsana' tin 
ulu a Moisés, in ulu a Pedro. 

?^Tim patal an caulomechic 
ma tam tin q'uichajil a Samuel 
in q'uejab t'ilamal abal ne'ets ca 
t'ajan jahua' xo' i tsu'talits al axe' 
ха q'uichachic и t'ajnal. 25А Dios 
im bijchith uchamalits am biyal 
caulomechic jant'o ne'ets quin 
t'aja', ani in le' abal tata'chicte ca 
tabatnanchi nixe xi bijchith cau. 
A Dios im pitha' i biyal juntalchic 
i jilchith cau abal tata'chicte ca 
tabatnanchi. A Dios in ucha' a 
Abraham antse’: Jun i inic axi pel 
a at juntal xits'al jats ne'ets quin 
lablinchi tim patal an inicchic tim 
puhuel an tsabal. 26Апі хо’ nan 
tu uchalchic abal ja'its jaja' ax a 
Dios in ejthamalits in Tsacamil. 
Ја? јаја’ ax a Dios хо’ tu oc'ox 
abchal huahua' tu Israel abal tucu 
lablinchi ani tucu coythanchi jahua' 
yab alhua' i t'ajal. 


A Pedro ani a Juan tin 
tamet an oc'lecchic 


Tam ti cahue a Pedro ani a 

Juan c'al an mulcunel, tam ti 
chich i pale'chic, ani c'al talchic i 
saduceo, ani cal jun i inic ax peli 


oc'lec c'al am beletnom tiyopanchic. 


?Tsacul jaja'chic, cum a Pedro ani 
a Juan in exobchal an inicchic abal 
ne'ets ca ejtha an tsemelomchic 
cum a Јеѕӣѕ ejthamejits. ?In 
yac'ua'chic a Pedro ani a Juan, ani 
im baliychic ti al an huic'axte Cum 
huaclejits ani yab ejtohuat ca t'ajan 
an ts'ejcaxtalab, jaxtam ti jilan al 
an huic'axte' ma tin aytal q'uicha. 
^Ani yantalam i inic ax in ats'anchi 
in cahuintal a Dios c'al a Pedro 

ani a Juan, im belchichic jaye. Tin 
yanel axi it im belal jelat bo' i mil 

i ejattalab max qui ajiy expith an 
inicchic. 
5Тїп aytal q'uicha tamcunchic 

ti Jerusalén axi oc'lecchic c'al an 
Israelchic, ani c'al i yejtselabchic 
Israel, ani c'al i exobchixchic c'al 
an tsejcath cau binath c'al a Moisés. 
6С'па]аї taja’ an ts'ale pale’ Апаз. 
C'uajatchic jaye a Caifás, ani c'al a 
Juan, ani c'al a Alejandro, ani c'al 
tim patal axi pel in at ja'ub xits'al 
an ts'ale pale’. "Tam in aba'chic an 
cau ca chi'tha a Pedro ani a Juan 
tin tamet jaja'chic. Chi'thachic ani 
conoyat: 

—éJita' ti pithamalchic a eyaltal 
abal a t'ajamal tit jelthom c'al 
an tsambe? &C'al jita’ im bij ta 
jelthamal? 

8Тат a Pedro jum putat 

co'onchithits in ichich c'al an 
Espíritu Santo in toc'tsiychic: 

—Oc'lecchic ani yejtselab Israel, 
tiquin lej ats'anchi. ?Huahua' i 
t'ajchamal i alhua'talab axe' xi 
inic axi tsambejac, ani tata’ a 
conoyalchic jant'ini' ti jelthame. 
10 Мапа” ne'ets tu olchichic 
jantini' ti jelthame abal tim 
patal an Israelchic quin alhua' 
tso'obna'its. Axe' xi jelthach inic 
ta tametchic jelthame c'al in tsap 
tim bij a Jesucristo Nazaretib. 
Jats a Jesucristo ax a bina'chic ca 
q'uet'ath tsemtha al an cruz, ani 
talbel ejtha c'al a Dios ti al an 
jolimtalab. '! Ejtil jun i thacum 
ata quim mo'ca' pil jun i t'ujub axi 
yab in le’ quin eyentha', antsana' 
tata'chic a t'ajamal c'al a Jesús. Aba 
ап? a pojcamal a Jesús, bel ja'its 
јаја’ axi xohue' punuthits ejtil i 
mimlab t'ujub с'а] a Dios. 12 Ja'its 

јаја’ expith an Jec'onthax axi 
hua'ats c'al an inicchic. Ni jita' yab 
hua'ats q'ue'at teje’ tsabal bijith c'al 
a Dios abal tucu jec'ontha". 

13 An oc'lecchic in Гаја’ ti cuenta 
abal a Pedro ani a Juan и cau са] 
i lej inictalab. In tso'obna'itschic 
abal yab lej exoblamathits ani pel i 
alq'uith inicchic. Ani lej jic'paxchic. 
Tam in t'ila'its abal jats a Pedro ani a 
Juan axi xe'tsinenecchic junax c'al a 
Jesús. 14Сит in tsu'uchic cubatits an 
tsambe jelthathach, yab in ejtohual 
an oc lecchic jant'ini' ti quin jolbiy a 
Pedro ani a Juan. 1°Тат uchanchic 
ca tixc'an biyat jaja'chic ne'ets quin 
ts'ejca' an cau. 1ТаІеу an oc'lecchic 
in ulu jun c'al xi jun: 

—éJant'o i ejtohual qui баја? 
c'al axe’ xi inicchic? C'al patal 
axi c'uajatchic teje' ti Jerusalén 
u exlabits abal in t'ajchamal an 
tsambe i pulic labith t'ajbilab. Yab 
i ejtohual qui tsinc'onchi. 1 Expith 
qui c'uiya'chic abal yabats ca 
t'iloxna más in labith t'ajbil. Qui 
tsapic ucha'chic abal yabats 
quin olnanchi im bij a Jesús с'а] 
jitaquitsq'ui tam inic. 

18Татп caniyat ca chich a Pedro 
ani a Juan ani c'uiyath uchanchic 
abal yabats quin más olnanchi im 
bij a Jesús ani yabats jita' quin más 
exobchichiquiy tin cuenta a Jesús. 
19 Toc'tsin jaja'chic in ши: 

—Tata' ojni' inicchic ca lej alhua' 
tsalpay jahua' axi más i uchbil qui 
Саја’. Qui t'ajchi más in culbetal 
a Dios o qui t'ajchi más a culbetal 
tata'chic. ?"Ni abal jant'ini' yab 
i ejtohual cu ts'ibc'an c'al jahua' 

i tsu'umalits ani c'al jahua’ i 
ats'amalits c'al tin cuenta a Dios. 

21Та]еу tamna' an oc'lecchic in 
c'uiya' junil a Pedro ani a Juan, 
ani in jila'chic ca c'alets. Yab in 
elchichic jant'o c'al ti quin jolbiy 
ani quin yajchiquiy. Yab hua'ats 
i jolbix, cum patal am bichou im 
puhuethanchal im bij a Dios c'al 
jahua' t'ajchinenec an tsambe. ??In 
cua'al an tsambe huat'ath tsab inic 
tamub tam ti t'ajchin nixe' xi pulic 
labith t'ajbilab. 


Am belomchic in conchal 
a Dios i inictalab 


23Та ti jilan ca c'alets a Pedro 
ani a Juan, tam c'alechic quin 
tsa'biy in at belomchic. In tala' 
t'ilchalchic jahua' uchnenec c'al an 
oc'lec pale'chic ani c'al an yejtselab 
Israelchic. ?^Tam tin ats'a'itschic 
ani', tamna' patal olon jununul in 
conchixtal. In uluchic: 

—Pulic Dios Pay'lom, tata’ a 

ts'ejcamal an eb, ani an tsabal, 
ani am pulic lejemchic, ani patal 
jahua’ hua'ats. 25Тат ti biyalits а 
cahuintha' a t'ojnalil David c'al an 
Espíritu Santo tam tin ulu antse*: 
éJale' u tsacul c'al a Dios an 
inicchic tim puhuel an tsabal? 
éJale' in tsalap an inicchic lej 
jolat jec'om c'al a Dios? 

26 Pata] an ts'alechic ani an 
oc'lecchic teje’ tsabal in lubal 
quin tamcuth tomolna' a Dios 
ani a Cristo axi aban c'al a 
Dios. 

?! Ani lej chubax tamcunenecchic 
teje' ti Jerusalén an ts'ale Herodes 
ani an ts'ale Poncio Pilato junax 
c'al i Israelchic ani c'al axi yab 
Israelchic, expith quin tamcuth 
tomolna' a T'ocat Tsacamil Jesüs. 

Ani ja'its a Jesás ax a punumalits 
ti lej Ts'ale c'al patal an inicchic. 
?8 Ani patal jahua' t'ajchinenec a 
Jesüs c'al nixe' xi tomolnaxchic, jats 
axi tata' a q'uejab tsalpanchamalits 
ca t'ajchin jant'inits a le'nomtal. 
29 Ani xohue' Dios, са t'aja' ti 
cuenta abal hua'ats i oc'lecchic 
ax tu c'uiyal huahua’. Cum pel tu 
t'ojnalil, tucu lej tsaplilichiquiye 
qui olnachiquinchiye a bij. Yab cu 
jiq'uey c'al in c'uiyaxtal. 99 C'al a lej 
tsap ani c'al in tsap im bij a T'ocat 
Tsacamil Jesús ca jelthachiquiye i 
ya'ulchic. Ca t'ajaye i labith t'ajbilab 
ti tsu'bixtalab c'al an inicchic. 
31Тат ti talits ti olchic, tam 
t'elelel an ata jun ti tamcuthchic ti 
ol. Ani tam chich an Espíritu Santo 
in jum putat co'onchi in ichich 
patal axi tamcuth taja’. Ani taley 
tam xe'ets jaja'chic ti buc'ul c'al in 
cahuintal a Dios c'al in ichich lej 
tsaplilithits. 


An they c'alab 


32 Jununul in tsalap ani in canat 
patal am belomchic. Ni jita' yab in 
ulu max pel in cuete' c'al jahua' in 
cua'al. In tsalpayalchic abal patal 
jahua' in cua'al ejtil max pel i they 
c'alab. 33 Ani in abathualejilchic 
a Jesús c'al in lej tsap, xe'ets in 
olnachiquinchal an inic abal 
ejthachits an Ajatic Jesüs. Lej 
tolminchab tim patal am belomchic 
c'al im pulic alhua' inictal a Dios. 
34Tim patal am belomchic u 
pithnal jant'inits in yejenchixtal. 
Ax in cua'alchic i tsabal ani ax in 
cua'alchic i ata in nujujuyal, ani 
im binanchal an tumin tin c'ubac 
an abathualechic. ?5Taley jaja'chic 

im buc'tsixnanchal am belomchic 
jantinits ti yejenchith. 36 Taja' c'al 
an ebchalabchic hua'ats jun axi pel 
in at xits'al a Levi. Pel a José axi 
hua'tsin ti al an ts'aclath tsabal axi 
al am pulic lejem im bij Chipre. Im 
punchith bij c'al an abathualechic 
pel a Bernabé, axi ti tenec cau in 
le quin ши culbethanchix c'al in 
ichich an inic. ?"In nuju in tsabalil 
ani im binanchi an tumin tin c'ubac 
an abathualechic. 


In hualab a Ananías ani a Safira 


Hua'ats jaye jun i ebchalab 
im bij Ananías in nuju in 
tsabalil. In tomquil pel a Safira. 
21р canchi hue’ an tumin с'а] ax 
ti jalbinchat c'al an tsabal, ani axi 
más jats im binanchi tin c'ubac an 
abathualechic. In ucha' abal ja'its 
tim patal an tumin axi jalbinchame. 
Expith in tomquil jats in tso'obna' 
abal yab chubax. ?Tam uchan a 
Ananías c'al a Pedro: 
—Tata' ojni' a hualca' ta ba' ti 

otsanchi ta ichich a Satanás 
abal ti t'ajchi quit janamcahuin. 
It hualbinenec c'al an Espíritu 
Santo cum a canchi hue' an 
tumin јаһиа tit jalbinchame. 
^Nixe' xi tsabal pel a lej c'al tam 
ti yabaye a nujumal, ani tam tit 
jalbinchamejits tam nixe' xi tumin 
pel a lej c'al. A ejtohuamalac ca 
eyentha' jant'inits a culbetal, ani 
yab quit janamcahuin. Хо’ ojn?’ 
it janamcahuinits c'al a Dios, 
ani yab expith c'al huahua' it 
janamcaunenec. 

5Tam tin ats'a'its antsana' a 
Ananías, tam t'ajat ijcan tsemenec. 
Ani lej jiq'uey patal jitats in 


HECHOS 5 


tso'obna' abal antsana' ti tsemetsits 
jun jic'tohual. Chich i cuitolchic 
ani in thu'banchi in inictal, in 
ne'tha' quin joliy. 

7Ох i hora talbel tam ti otsitsits in 
tomquil a Ananías. Yab in tso'bim 
max tsemenequits a Ananías. Тагт 
uchan c'al a Pedro: 

—Tiquin ucha' an chubaxtalab 
max jats antsana' tin nujumal an 
tsabal a q'uimathil jant'ini' tin 
olchamalits jaja". 

Toc'tsin jaja' in ulu: 
—Ojni' chubax ja'its antsana. 
ЭТат uchan c'al a Pedro: 

—éTata' ojni' jale’ a juncu an 
cau quit junax janamcahuin cal а 
quimathil? It hualbinenecte c'al 
an Espíritu Santo. Te huichits an 
cuitolchic ax in ne'tha' quin joliy 
a quimathil, ani tata'te ne'ets ti 
ne'tha' quit jolin. 

1? Ani tameq'ui ti t'ajat ijcan 
tsemenec jaye a Safira tin acan 
a Pedro. Otsits alta an cuitolchic 
ani in tsu'u mo'ol tsemenequits. 
In caltha' in ne'tha'chic jaye ani 
in joliy utat jun ti jolithits in 
q'uimathil Ananías. Апі jats ti lej 
jiquey patal im bichohuil a Dios ani 
patal jitats іп tso'obna' abal antsana' 
t'ajat tsemetsits a Ananías ani a 
Safira. 


I labith t'ajbilab ax u t'ajnal ti 
tsu'bixtalab c'al an inicchic 


12 An abathualechic in t'ajale yan 
i labith t'ajbilab ti tsu'bixtalab c'al 
an inicchic. Ani taley tamcun c'al 
jaja'chic yantalam i belom tin hueu 
cucu'il an tiyopan. Im bij nixe' xi 
hueu cucu'lab Salomón. 13Patal 
pel i belom axi tamcuth, cum axi 

yab belom in ts'ejnal ca tamcun. 
Aba ani' yab in inicnal tim ba' ca 
tamcun c'al am belomchic, bel in 
lej c'ac'nalchic. 14Ani lej yanenel 
ne'ets am belom c'al an Ajatic, i 
inic ani i uxum. 150 chi'thachicab 
ti bel yan i ya'ul c'al i lactem 

ani q'ue'at c'al i tseyte' tat, ani 

u mo'cab jun ti ne'ets ca huat'ey 

a Pedro. Lej lequitsq'ui max ca 
huat'ey a Pedro ani ca tsalamliyat, 
c'al ca tajat jeltha. 'Taja' ti 
Jerusalén u ulelel yantalam i inic 
axi tal al i bichouchic axi utat. 

In chi'thachicalchic i ya'ul ani 

axi co'oyab cal i at'ax teneclab. 
Tim patal u jelthathayab c'al an 
abathualechic. 


Baliyat al an huic'axte' a 
Pedro ani a Juan 


17 Taley lej pa'ixnanchab in tsap 
an abathualechic c'al an ts'ale 
pale' ani c'al an cuenel saduceo 
axi ts'at'at c'al јаја? an ts'ale pale’. 
18 Jaxtam yac'uanchic ani baliyat 
al an huic'axte". 19 Апі taja a Dios 
in aba' jun i ángel abal quin japchi 
in hui'lebil an huic'axte' tam аса]. 
In caltha' an abathualechic ani in 
ucha’: 

20 —Ouit c'alechic ti al an tiyopan 
ani ca olchi an inicchic jant'ini' ta 
ca it ejatliyat c'al an Ajatic. 

21Tam tin ats'a'its antsana' an 
abathualechic, tam c'alechic ani 
otsits ti al an tiyopan ti exobchix. 
Thajuhuits атпа”. 

C'uajate ti exobchix an 
abathualechic ti al an tiyopan, ani 
an ts'ale pale' ani in tolmihualchic 
in tamcuy an yejtselabchic Israel 
axi pel i cuenel ts'ejcom cau axi 

lej c'athpich exbath in ey. Cum 

in tsalpayalchic abal c'uajate an 
abathualechic ti al an huic'axte' in 
aba’ i ic'tom ca ic'tatchic. 22Тат 

ti ulitschic an ic'tom tihua' al an 
huic'axte' yab jita' hua'ats. Huichits 
jaja'chic c'al an cuenel ts'ejcom cau 
quin olchi yab jita’ hua'ats. ??In 
ucha'chic: 

—I tsu'u tocat mapuputhits an 
huic'axte' ani lej alhua' beletnanath 
c'al i soldadochic. Tam tu japchatits 
an huileb, ni jita yab hua'ats. 

?^Tam tin ats'a'its antsana' an cau 
an ts'ale pale", ani c'al an oc'lec c'al 
am beletnom tiyopanchic, ani c'al 
am pale'chic axi lej exbath, tam 
jilc'onchic lej c'upupul in tsalap. 

In uluchic jant'o hualam t'ajnenec 
ani ne'ets ca más t'ajane. 25Та1еу 
tameq'ui ulcan с'а! jaja'chic jun i 
inic in ulu: 

—An inicchic ax a baliyamal al 
an huic'axte' tihua' c'uajat ti al an 
tiyopan ti exobchix junil c'al an 
inicchic. 

26Тат an oc'lec c'al am beletnom 
tiyopanchic, ani cal nixe’ xi 
ic'tomchic c'alechic quin iq'ui' an 
abathualechic c'al i lej c'aya'talab. 
Yab ic'tat c'al i othnaxtalab, cum an 
ic'tomchic in ts'ejnal max ca cui'iyat 
c'al i t'ujub c'al am bichou. ?"In 
ultha'itschic tin tamet an cuenel 
ts'ejcom cau. Tam an ts'ale pale' in 
ucha' an abathualechic: 

28. —Huahua' tu lej tsapic 
uchamalits abal yabats jita ca más 
exobchichiquiy tin cuenta a Jesüs. Bel 
a t'ajalchic, ma tim patal an c'uajilom 
teje' ti bichou Jerusalén in ats'amalits 
a exobchixtal. Ani jaye a le'chic tucu 
jolbiy c'al in tsemtal a Jesüs. 

29Tam toc'tsin a Pedro ani ахі 
q'ue'at an abathualechic in uluchic: 

—Pel i uchbil qui oc'ox t'ajchi 
jahua' tucu abatna' a Dios. Yab 
qui t'ajchi jahua' tucu abatna' i 
inic max yab juncuth in tsalap 
с'а] a Dios. ?? Ojni' tata'chic a 
tsemtha' a Јеѕӣѕ ti al i pelc'oth 
ге”, ani pel in Diosil i biyal at 
juntal c'al ti ejtha a Jesús tam ti 
tsemenequits. 3! Ja'its a Dios ax in 
c'uajba' a Jesás tin huinab c'ubac 
jant'ini' ti puhuethanchithits im 
bij. Im punuhuits ti Ts'ale Abatnom 
ani ti Jec'onthax c'al an inicchic. 
Xo' a Dios in le' abal huahua' tu 
Israelchic cu jic'tson c'al i hualab 
ani cu paculanchat i hualab. ??Lej 
chububul axe’ xi cau jahua' і olnal, 
ani jaye an Espíritu Santo in olnal 
хе’. Ja'its јаја’ an Espíritu Santo и 
pithnal c'al a Dios jitats quin t'ajchi 
jahua' a Dios in le’. 

33Tam tin ats'a'its antsana' axe’ xi 
cau an cuenel ts'ejcom cau, tam ti 
lej tsacuy, ma in le' quin tsemtha' 
an abathualechic. ?^Tam cubiy 
jun jaja'chic im bij Gamaliel. Pel 
i fariseo ax u exobchix c'al an 
ts'ejcath cau binath c'al a Moisés 
ani lej c'ac'nab c'al am bichou. In 
ulu ca ne'tha eleb jun i hue' an 
abathualechic. 35Тат in ucha' ап 
cuenel ts'ejcom cau: 

— At Israelchic, ca lej t'aja' ti 
cuenta jahua' a le' ca t'ajchi axe' 
xi inicchic. Са t'ila'chic jant'o 
t'ajchin a Teudas ax in ulu in lej 
cua'al in cuete' c'athat ey. Tocat 
tsemtha јаја’ ani tala' pit'c'ochiquin 
axi tse' i bo'chic inic in ts'at'elil. 
T'ajat taley nixe' xi pulic cuenel. 
37 Ani talbel tam tin q'uichajil ca 

penan am bijlab, ts'at'enec yan i 
inic c'al a Judas Galileajib. Tsemtha 
jaja' jaye ani tala' pit'c'ochiquinchic 
in ts'at'elil. 38Jaxtam nan tu 
uchalchic yab ca t'apchi in t'ojlabil 
axe' xi inicchic. Ne'ets ca cuete' 
taley in t'ojlabil max pel in cuete' 
c'al expith. 39 Max pel in c'al a Dios 
yab ne'ets ca ejtouchic ca t'apchi. 
Ca lej alhua' t'aja' ti cuentachic, 
lequitsq'ui hualam expith a 
tomolnanchal in t'ojlabil a Dios. 

40 Ani patal an cuenel ts'ejcom 
cau in tsalpay abal lej chubax jahua 
in ulu a Gamaliel. Aba ani' antsana' 
uchanits, bel in abchi an cau ca 
chi'tha an abathualechic ani ca 
huithc'oyat. In lej tsapic ucha'chic 
yabats más quin olnanchiye jita' 

im bij a Јеѕӣѕ. Tam in hualca'chic 
ca c'alets. ^ Ani tamna' calejits ап 
abathualechic taja' ti al an cuenel 
ts'ejcom cau, c'alechic lej culbel 
cum pithnenec an q'uij c'al a Dios 
ca pojca tin cuenta im bij a Jesüs. 
? ^ Chuthel chuthel ti al an tiyopan 
ani ti q'uimathchic xe'etschic 

ti exobchix c'al in cahuintal a 
Dios ani ti olnanchix c'al im bij a 
Jesucristo. 

Tacuyab buc ti tolmix ti al 
an tamcunel ebchalab 

Nixe' xa q'uichachic ne'ets 

yanenel am belomchic c'al 
an Ajatic. Chuthel chuthel u 
buc'tsixnanchab i c'apnel, tocat jaye 
hua'ats i jolbixtalab tin cuenta am 
buc'tsixtalab c'apnel. Am belomchic 
ax in caunal an cau griego in 
ulu abal an tsemchith uxum cal 
jaja'chic yab u quithat pithnalchic 
an c'apnel ejtil tu quithat pithnal an 

tsemchith uxumchic ax in caunal 
in cuete' cahuintal Israel. ?Tam 
axi lajuj tsab i abathuale in ucha' 
ca tala' tamcun am belomchic. 
Tamcunits ani in ucha'chic: 
—Yab in tomnal huahua' tu 

abathuale qui jila' tu olInom c'al 
in cahuintal a Dios ani tocat qui 
buc'tsixnanchi an c'apnel. 3Jaxtam 
ebchalabchic, ca tacuy buc i inic 
ani ca punuchic ti buc'tsixnanchix 
c'apnel. Ca tacuy buc ax u lej 
c'ac'nab c'al patal am belomchic 
ani lej alhua' tsalpath ani jum 
putat co'onchith in ichich c'al an 
Espíritu Santo. ^Ani huahua' ne'ets 
qui lej expinchiye cu olon ani cu 
exobchixin c'al in cahuintal a Dios. 

5Ani patal am belomchic in 
tsalpay abal alhua' jahua' in ulu 
antsana' an abathualechic. Tam 
tacuyat a Esteban axi lej lubach 
belom ani jum putat co'onchith 
in ichich c'al an Espíritu Santo. 
Jaye tacuyatchic a Felipe, ani a 
Prócoro, ani a Nicanor, ani a Timón, 
ani a Parmenas, ani a Nicolás 
Antioquíajib. Pel a Nicolás axi ti 
jayq'ui' huenc'onenec ti c'ac'nax 
c'al a Dios ejtil an Israelchic. Тат 
chanchin axi buc tin tamet an 
abathualechic, punchin tin oc'chic 
in c'ubac ani conchinchat in 
tolmixtal a Dios. 

7Ne'ets yanenel іп cahuintal a 
Dios, ani ne'ets lej yanenel am 
belomchic ti Jerusalén. Ma yan i 
pale'chic jaye in it belal an Ajatic. 


Yac'uan a Esteban 
8 Тип axi buc tacuthits pel a 
Esteban. Cum lej tsaplilith c'al a 
Dios in t'ajal yan i labith t'ajbilab ti 

tsu'bixtalab tin tamet an inicchic. 
Lej jum putat co'onchab in ichich 
c'al in alhua' inictal a Dios. ?Ani 
hua'ats taja' al an tiyopan Israel i 
cuenel axi hueutsíx c'al a Esteban. 
U bijiyab an cuenel ti Hualcathlom, 
cum pelac i inicchic axi ti jayq'ui' 
lej c'unat co'oyame c'al i amulab 
ani xo' itsots. Pelchic al nixe' xi 
cuenel axi c'uajinec ti Cirene, ani 
ti Alejandria, ani ti Cilicia, ani 

ti Asia. 'P Ani yab in ejtouchic 
quin ata' a Esteban, cum jaja' 
pithnenec i tsalpathtalab ani i 
cau с'а] an Espíritu Santo. !! Tam 
jaja'chic in ucha' talchic in juntal 
ca janamcahuin jun t'ajat tin 
cuenta a Esteban. Quin uluq'ui 
abal in ats'amalits tam ti quithab 
cahuilixin c'al a Moisés ani c'al a 
Dios. Im pitha'chic i tumin abal 
antsana' quin ши, 12Апі cum 
belchinits an janamtalab, tam 
tocat tsacuy an mulcunel junax 
c'al an yejtselabchic Israel ani са] 
an exobchixchic c'al an ts'ejcath 
cau binath c'al a Moisés. Tam lej 


muthenchab a Esteban c'al jaja'chic. 


Yac'uan ani ne'tha tin tamet an 
cuenel ts'ejcom cau axi lej c'athpich 
exbath in ey. Tam cubiychic i 
quet'ach jolbix in ulu: 

—Axe' xi inic yab u coyol tucu 
quithab olnanchi i t'ocat tiyopanil 
ani tucu pojcanchi an ts'ejcath 
cau ax tu pithamal a Moisés. 141 
ats'amal tam tin ulu abal a Jesús 
Nazaretib ne'ets tucu paclunchi i 
tiyopanil ani ne'ets tucu jalc'unchi 
an uchbixtalab ax tu pithamal a 
Moisés. 

15Тат an cuenel ts'ejcom cau ani 
patal axi quetechic c'al jaja'chic in 

ejchical a Esteban, ani in tsu'chal in 
hual ejtil in hual i ángel. 


A Esteban in toc'tsiyal an jolbixtalab 


Tam conoyab a Esteban c'al an 
ts'ale pale’ antse*: 
—&Nix chubax jant'ini' tit 
jolbiyab? ?Toc'tsin a Esteban: 
—Pay'lomlabchic ani at 

juntalabchic, tiquin ats'anchi jahua’ 
ne'ets tu ucha’. Huahua’ i Diosil an 
Ts'ale Pay'lom ti eb in tejhua'metha' 
tim ba' ti biyal c'al a Abraham tam 
ti c'uajate ti Mesopotamia. Yabaye 
c'ale ca c'uajiy ti Harán. 3Uchan 
a Abraham c'al a Dios: Ca jilca' a 
tsabalil ani quit tala' tixc'an c'al 
patal a at ja'ub xits'alchic, ani 
tihua' quit c'ale al jun i tsabal axi 
nan ne'ets tu olchiye. ^Tam cale 
a Abraham ti tsabal Caldea, c'ale 
ca c'uajiy ti bichou Harán. Tats ti 
c'uajiy ma tam ti tsemets in tata. 
Taley a Dios in aba' ca chich a 
Abraham teje' jun tu c'uajil huahua' 
tu Israel хо’. 5A Dios yabaye in lej 
jilchi quin сапа’ ni jun i xacab 
i tsabal. Expith im bijchith ucha' 
abal in tsacamilchic jats ne'ets 
quin c'alna' axe' xi tsabal tam ca 
tsemets jaja. Antsana' ti uchan 
aba ani' yabaye in co'oyamal in 
tsacamil. SUchan jaye abal ne'ets 
ca oc'ox c'uajiy in tsacamilchic al 
i pil tsabal xan ti yab in cuete' c'al, 
ani taja' ne'ets ca c'unat co'oyatchic 
c'al i tsaplab ani са othna ma tse’ 
і bo'chic inic і tamub. "Uchane а 
Abraham c'al a Dios: Nan ne'ets cu 
yajchiquiy am bichou axi ne'ets ti 
c'unat co'onchi a tsacamilchic c'al i 
tsaplab. Taley talbel jaja'chic ne'ets 
ca tixc'an al nixe' xi pil tsabal, 

ani ca chich teje' al axe' xi tsabal 
in lej c'al. Теје’ ti ne'ets tiquin 
t'ojonchi, in ulu a Dios. 3Ani pithan 
a Abraham cal a Dios i jilchith 
cau. Uchan ca cojchinchic in inictal 
axi inic ti Israel cum pelchic tin 
c'al a Dios. Jaxtam tam ti huaxic 

a q'uicha ti hua'tsinenequits in 
tsacamil a Abraham Isaac, cojchin 
in inictal. Talbel t'ajchin jaye ап? 

a Jacob in tsacamil a Isaac. Ani 
talbele in tsacamilchic a Jacob 
t'ajchin jaye апі. Axi lajuj tsab in 
tsacamil a Jacob jats и tatalab c'al 
axi lajuj tsab i cuenel huahua' tu 
Israel. 

? Jun jaja'chic im bij José lej 
pa'ixna c'al in cuete' ebchalchic, ani 
jats ti nujuhuat ani ne'tha ti Egipto 
c'al an ts'a'um. Ani tihua' c'uajiy 
alhua' beletnanath c'al a Dios. 

1 Cum a Dios in jec'onthathiyal 
c'al jahuaquits tam yajchictalab. 
In lej tsalpathmetha' ani in 
tolminchi quim baju ca tsu'tat ti 
alhua' inic c'al an ts'ale Faraón ti 
Egipto. Jaxtam a Faraón im punu 
a José ti pulic oc'lec ti Egipto ani 
ti abatnanchix c'al patal jahua' tin 
quima’. 

11Taley hua'tsin i pulic jayil ani i 
yajchictalab tim puhuel an tsabal 
Egipto ani jaye ti tsabal Canaán. I 
ts'ejuantal at juntalchic ni jant'o 
yab in ela' quin c'apu. 12 Ма talbel 
tam tin ats'a'its a Jacob abal hua'ats 
i lab em ti Egipto, tamna' in aba' 
ca c'ale in cuitolilchic tihua* Pel 
jaja'chic i biyal at juntal xits'al. Jats 
an c'a'al асап in taja’ ca c'alechic ti 
Egipto. 1 Ма tam tin tsabchil асап 
c'alechic junil, tam tin tejiua'metha 
a José tim ba' abal jaja' ja'its pel 

in cuete' ebchalchic. Ma tamits ti 
exlajits a José c'al a Faraón abal 
jant'o tam xits'lab. 14Тат a José 
in abchi an cau ca chanchin in 
tata Jacob c'al patal in at ja'ub 
xits'alchic. Hua'ats jelat ох inic c'al 
lajuj bo’ i inic. 15 Апіѕапа’ c'alea 
Jacob ca c'uajiy ti Egipto, ani talbel 
tats ti tsemets. Tats ti tsemets jaye 
q'ue'atchic i biyal at juntal xits'al. 
167 е] talbelits canchin im beclac 
jaja'chic ani ne'tha ti Siquem. Tats ti 
joliyat al i ts'ejcath jol paxal t'ujub 
axi a Abraham in ts'a'iy c'al in 
tsacamilchic a Hamor ax ti Siquem. 
17 Hue'its ne'ets quim Баји 
an q'uij tam tin tsacamilchic 
a Abraham ne'ets ca pithan in 
cuete' tsabalilchic, cum antsana' ti 
bijchith uchnenec a Abraham. Ma 
a Dios in cuba' tim ba' abal chubax 
ne'ets quim pitha'chic. Lej ne'ets 
puhuehuel am bichou Israel ti 
Egipto. 181 Баји a q'uicha tam ti 
punuhuat q'ue'at i ts'ale ti Egipto, 
c'al axi ti yab exlanchat in ey a José 
ti oc'lec. !?Nixe' xi it ts'ale in lej 
c'ambibiyal ani in lej othnaniyal i 
at juntal xits'alchic. Im bina' i tsapic 
cau abal quin jilcacay in t'ele'ilchic 
abal ca taley yabats ca c'uajiy ejat. 
20Tam ti hua'tsin a Moisés ani lej 
culbel a Dios c'al jaja’. In tata ani 
in mim in ejtohualchic quin co'oy 
expith ox a its’. ?! Tam in jilcacay 
jaye. Talbel elchin c'al in ts'ic'achil 
an ts'ale, ani tihua' tin q'uima' 
yejtha jant'ini' max pel in cuete' 
tsacamil. ??Tihua' ti Egipto tats tin 
alhua' exlanchi a Moisés patal in 
exobchixtal an Egiptojibchic. Lej 
huit'om ti huilom c'al an cau ani lej 
huit'om ti t'ojnal c'al jahuaquitsq'ui. 

23Tam tin cua'alits tsab inic i 
tamub a Moisés, tam tin tsalpay 
quin tsa'biy in at juntal xits'alchic 
Israel. 24Апі tam ti c'uajatits tihua' 
c'al jaja'chic in tsu'u othnanchab 
jun in at juntal c'al i inic Egiptojib. 
In thubat c'aniy ani in tsemtha' 
an Egiptojib. Antsana' in t'ajchi 
an huichbanchixtalab am pojcax. 
25 C73] in c'anixtal апіѕапа’ a 
Moisés in tsalpay abal ne'ets ca 
exla c'al in at juntal Israelchic abal 
ja'its јаја’ punuthits c'al a Dios ti 
hualcanthom cal jaja'chic. Ani 
belq'ui yab chubax tsalpanchat 
antsana' c'al in at juntal xits'alchic. 
?6' Tin aytal quicha a Moisés in tsu'u 
u pejéx jaye tsab i Israelchic. Cum 
in le' quin jilabetha'chic in conoy: 
éJale hualam it othnáx ani pel it at 
ebchalabchic? 2? Тат tsacuy axi jun, 
im pac'amna' a Moisés. In conoy: 
éJita' ti punu tit abatnom ani tit 
ts'ejcom c'al huahua’? ?8Hualam 
a le' tiquin tsemtha' jant'ini' a 
tsemtha' an Egiptojib ti hue'el? 
?9'Tam tin ats'a' axe’ хі cau antsana' 
a Moisés, tameq'ui thubat pit'c'on 
c'ale ti tsabal Madián. Taja' c'uajiy 
ti pil inic. Tomquin ani in tsu'u tsab 
i tsacam c'al in q'uimathil. 

3 Tsab inic i tamub talbel 
tejhua'me jun i ángel c'al a Moisés 
ti al i joltam utat ti bolchal Ѕіпаї. 
Tejhua'me al i tsacam t'ijax te' tam 
tu t'a'ilits. 31 A Moisés in lej jic'pa' 
jant'ini' tu tsu'biyab in tsu'u. Utey 
jun t'ajat abal quin lej alhua' tsu'u, 
ani tamna' tin ats'a' i cau. Uchan 
c'al a Dios: ??Nana'its tin Diosil c'al 
a biyal at juntal xits'alchic. Pel tin 
Diosil a Abraham ani a Isaac ani a 
Jacob. Tam ti lej jiq'uey a Moisés, 

ma t'elelel in inictal. Yabats in 
inicnal tim ba' abal quim met'aye 
c'al jahua' tu tsu'biyab. 33A Dios 
in ucha*: Са tixc'a' a pajab biyat 
nana' in T'ocat Dios te in c'uajat ta 
tamet. 340 tsu'umalits lej yajchic 
in huat'al u bichohuil ti Egipto. U 
ats'amalits ej'elchic xe'ets. Xo' im 
pa'inequits abal cu hualcantha' c'al 
an yajchictalab. Jaxtam ojni' xo' 
ne'ets tu aba'its ti Egipto. 

35Taja' olchin in eylabil a Moisés 
tam ti tejhua'me nixe' xi ángel 
ti al an tsacam t'ijax te. Chubax 
punume cal a Dios ti abatnom ani 
ti hualcanthom cal in at juntal 
xits'alchic. Belq'ui pojcajits c'al 
jaja'chic. Yab im bela'chic max in 
ey ti abatnom ani ti ts'ejcom c'al 
jaja'chic. 38Ja'its nixe’ a Moisés c'al 
ti caltha i biyal at juntal xits'alchic 
ti Egipto. Ja'its jaja' ax in t'ajamal 
i labith t'ajbilab ti tsu'bixtalab ti 
Egipto ani ti al am pulic lejem Rojo. 
Jaye in t'ajamal ti al an joltam jun ti 
xe'ets i at Israelchic tsab inic i tamub. 
37 Jats a Moisés ax in ucha' an 
Israelchic: A Dios ne'ets ti abchichic 
jun i caulome axi pel a at juntal 
xits'al. Jant'ini' a Dios tin abamal 
папа’ tin caulome, antsana' axi 
junaque axi taye tal ca aban. Jats 
ca lej alhua' bina' a xutsunchic ca 
ats'anchi jahua’ ne'ets ti ucha’. 38 Jats 
a Moisés axi xe'tsin junax c'al in at 
Israelchic ti al an joltam. Ani tam ti 
tamcuthchic tihua' ti bolchal Sinaí, 
tats ti tauna a Moisés c'al i ángel 
ani pithan i cau quin huat'banchi 
i biyal at juntalchic. Ja'its an cau 
huahua'hue хо’ qui ejatna* 

3? Ani i biyal at juntalchic yab 
in le"na' quin t'aja' jahua’ и uchnal 


HECHOS 7 


c'al a Moisés, tocat im pojca’. 

In lej uq'uixnalchic am bichou 
Egipto jun ti calthamejits. "Tam 
ti c'uajate a Moisés tihua' al am 
bolchal, jaja'chic muthat acan 

am bolchal. Ani uchan a Aaron 
c'al an mulcunel: I lej le’ cu 
ts'ejcanchat i inquith dios ani jaja' 
сиси oc'nanchi am bel, cum yab 

i tso'ob ju'ta ti c'uajat a Moisés 

axi tu oc'nanchamal та tam 

tu calthachits huahua' tihua' ti 
bichou Egipto. 4! Tam in ts'ejca'chic 
i inquith dios. Pel i becerro 

axi ts'ejcath c'al i oro, ani lej 
quijithnab. In tsemtha'chic i co'nel 
ani in ts'acchiychic nixe' xi thulcuts. 
42 Jaxtam ti jilcacayatchic c'al a 
Dios, ma jilanchic quin c'ac'na'q'ui 
a otchic ti eb. Thuchathits ti al in 
thuchat uhuil an caulomechic c'al 
a Dios jant'o uchan jaja'chic c'al a 
Dios antse’: 

Tata' ojni' Israelchic, tin 
eb c'ac'namalq'ui tam tit 
xe'etsac tsab inic i tamub 
ti al an joltam. Tocat tin 
ts'acchiyamalq'ui cal i 
tsemthach сопе]. 

43 Tocat a xe'tsinthamalq'uichic an 
lona ata jun ta diosnamalq'ui 
an thulcuts Moloch. 

A diosnamalq'uichic i inquith ot 
ax u bijiyab dios Renfán. 

Yan i thulcuts a ts'ejcamalchic 
abal ca diosna". 

Jaxtam nan ne'ets tu ou 
huat'ba'chic jum poq'ue' tihua' 
ti bichou Babilonia. 

^^Cahue a Esteban in ши: Tam ti 

xe'etsac i at Israelchic tihua' ti al 
an joltam ets'ey in xe'tsinthamal 
am pulic lona tiyopan ata jun tu 

co'oyab an ts'ejcath cau binath 

c'al a Moisés. Pel i tiyopan axi 
ts'ejcanenec jant'ini' ti рап an 
t'iplab a Moisés c'al a Dios. ^*Taley 
tam ti tsemetsits a Moisés, calchiyat 
c'al a Josué. Ani јаја’ in ne'tha' i 
biyal at Israelchic ca otsits al an 
tsabal jahua' bijchith uchnenec 
ne'ets ca pithanchic c'al a Dios. Taja' 
a Dios in quethmay axi c'uajatchic 
al nixe' xi tsabal abal ca otsits i 
biyal at juntalchic. Antsana' ohuat 
eyentha nixe’ xi tiyopan ata ma tam 
ti punume a David ti ts'ale. ^9Taley 
tam jaja' in le' quin ts'ejcanchi in 
t'ayat q'uima' a Dios axi pelac in 
Diosil jaye a Jacob. Ani lej culbel 

a Dios c'al a David. ^" Aba апі, bel 
yab im pitha' an q'uij a David quin 
ts'ejcanchi. In tsacamil Salomón 
jats in ts'ejcanchi in t'ayat q'uima' 

a Dios. 48 Aba an?’ ca ts'ejcanchat 

i tiyopan ata a Dios, yab qui 

tsalpay max и che'el i t'ec'at pulic 
Pay'lom Dios ca c'uajiy al i ata ax in 
ts'ejcabil i inic. In olnal an caulome 
c'al a Dios jant'o in ulu a Dios tin 
cuenta in q'uima' јаја’ апіѕе”: 

49 [n c'uajil ti eb tin lej Ts'ale ani 
jaye tim puhuel an tsabal tin 
Ts'ale. 

Yab u yejenchal i ata cu 
c'uajchiy. 

Yab u yejenchal ju'ta quin 
coyots. 

50 Nana'its ах u tala’ ts'ejca' patal 
jahua' hua'ats c'al u tsap. 

5! Cahue a Esteban in ucha' in at 
Israelchic: Tata' ojni'chic a t'ayat ey 
lej t'ujbabathits a ichich. A xutsun 
yab a cua'al binanath c'al a Dios. It 
еј] ахі yab exlom c'al jaja". Jant'ini' 
a biyal at juntalchic in tomolnamal 

an Espíritu Santo, antsana'te 

a tomolnalchic. 52Са ши max 
hua'tsinenec ti jayq'ui' i caulome 
c'al a Dios axi yab othname 

c'al jaja'chic. Ma tsemthame an 
caulomechic ax in olna' ne'ets quim 
baju a q'uicha ca chich jun i pututh 
inic. Ani jaja' yab ohuey tam ti 
chichits. Tocat a bina'chic tin c'ubac 
an oc'lecchic ca tsemtha. 53 Aba ап? 
a cua'alitschic an ts'ejcath cau axi 
binanchat ti jayq'ui' a Moisés c'ali 
ángelchic, bel yab a putuhualchic. 


Tsemtha a Esteban 


54Тат tin ats'a'its an Israelchic 
jahua' in ulu antsana' a Esteban, 
tam ti lej tsacuy. Ma huech'ech'el 
in camab c'al in tsacultal. Ma 
tamna'its ti lej tomolnaxchic c'al 
a Esteban. 55Ani a Esteban jum 
putat co'onchabe in ichich c'al an 
Espíritu Santo. Tocat in met'al ti 
eb ani in tsu'chal in lej ts'alat a 
Dios. Јауе in tsu'tal а Јеѕӣѕ cubat 
tin huinab c'ubac a Dios jant'ini' ti 
puhuethanchithits im bij. Tam а 
Esteban in ucha'chic: 

— Ca lej met'a'chic japith tihua' ti 
eb. Nan u tsu'tal cubat in Juntal 
patal an inicchic tin huinab c'ubac 
a Dios. 

57 Ani jaja'chic tocat im 
paxq'uiyal in xutsun. U lej tsapic 
thajnalchic tocat. Tam tim patal 
jaja'chic in muthenchi a Esteban. 
58]n ne'tha'chic tin elebtal am 
bichou ani in cui'iyal c'al i t'ujub. 
Jilchamejits in coton an cui'ixchic 
tin acan i cuitol ca beletnanchat. 
Im bij pel a Saulo. 5? Tam tu biyat 
cui'iyab a Esteban, tamna' u ole 
јаја”. In ши: 

—Ajatic Jesús, ca bats'uu 
espíritujil. 

60 Та]еу in tuthu in c'ualal, ani lej 
tsapic in ulu: 

—Ajatic, yab ca jolbiy axe’ xi 
inicchic c'al jahua' tin t'ajchamal. 

Taley expith tam tin ши antsana', 
tsemetsits. 


A Saulo in othnal im bichohuil a Dios 


A Saulo jaye culbel c'al in 
tsemtal a Esteban. 
Nixe' xa q'uicha tam ti tsemthajits 

a Esteban, ts'i'quin ca lej tsapic 
othna im bichohuil a Dios ti 
Jerusalén. Jaxtam jat'hua' tim 
patal am belomchic c'ale buc'uc'ul 
ti Judea ani ti Samaria. In 
abathualejilchic a Jesás jats jilc'one 
ti Jerusalén. ?Talchic i inic axi lej 
c'ac'nax c'al a Dios u lej t'e'pinal 
c'al in tsemtal a Esteban, ma in lej 
uc'nanchalchic. In ne'thanchi in 
inictal quin joliy. ЗА Saulo ојпі jats 
axi xe'ets ti lej tsapic othnax c'al im 
bichohuil a Dios. Xe'ets ti q'uimath 
ti quimath in calthal bothothol 
i inicchic ani i uxumchic. In 
ne'thalchic ca baliyat al i huic'axte* 


U olnab an alhua' cau ti Samaria 


^Am belomchic axi pit'c'onenec 
ti Jerusalén xe'ets abal ju'tamq'ui 
ti опот c'al an alhua' cau. 5Јип 
jaja'chic pel a Felipe. Ulits al 
jun i bichou cuentalith Samaria, 
ani in ts'i'quiy quin olnanchi an 
inicchic im bij a Cristo. Ani axi 
tamcuthchic taja' in lej alhua' bina' 
in xutsun c'al jahua' u olchinal 
c'al a Felipe. Jaye in lej t'ajchichic 
ti cuenta an labith t'ajbilab ax in 
t'ajal. "In jelthal yan i tsambe ani 

yan i c'uets'e. In canchal уап i 
inicchic an at'ax teneclab. Ani u lej 
thajanthab c'al an at'ax teneclab 
tam u canchinal. ?C'al patal nixe’ xi 
alhua'talab lej culbel am bichou. 
9? C'uajat al nixe’ xi bichou jun 

i inic im bij Simón pel i thiman. 
In lej c'ambiyamal i inicchic 
tim puhuel am bichoulomchic ti 
Samaria. In ulu abal jaja' pel i inic 
axi lej c'athpich exbath in еу. '?Lej 
t'ajchinenec ti cuenta jahua' quin 
ulu ani jahua' quin баја? c'al tim 
patal an inicchic, c'al i alq'uith inic 
ani jaye c'al axi lej exbath in ey. In 
jic'path uluchic: 

—Axe' xi inic ojni' lej pithnenec in 
tsap a Dios. 

"'Ohuatits an inicchic im 
belchamal in cahuintal nixe' 
xi Simón, cum lej tsapic ti 
thiman. 1?Bel a Felipe xe'ets in 
olnanchalchic im bij a Jesucristo 
ani jant'ini' ta ca otsits ti eb jun tin 
t'ajal a Dios ti Ts'ale. I inicchic ani i 
uxum im belchal jahua' u olchinal 
с'а] a Felipe, ani и pujnalchic. 
13Ma a Simón jaye im bela'its ani 
pujanits. Ani ts'at'ey c'al a Felipe, 
cum in lej jic'panchal am pulic 
labith t'ajbilab ax in t'ajal a Felipe ti 
tsu'bixtalab. 

14Тат ti an abathualechic 
ti Jerusalén tso'obliyat abal 
bats'uhuame in cahuintal a Dios 
c'al an inicchic ax ti Samaria, tam 
in aba'chic a Pedro ani a Juan ca 
c'ale tihua’. 15 01ііѕсһіс in conchal a 
Dios abal ca pithanchat an Espíritu 
Santo am belomchic tihua' ti 
Samaria. 16Ni jun jaja'chic yabaye 
c'uajchith c'al an Espíritu Santo, 
cum expith pujnenecchic c'al im bij 

an Ajatic Jesús. 1 Tamna' a Pedro 
ani a Juan im punchal in c'ubac tin 
oc'chic, ani tam chichits an Espíritu 
Santo quin c'uajchichic tin ichich. 

18 A Simón in Гаја’ ti cuenta 
abal am belomchic tam ti 
punchinenequits in c'ubac 
an abathualechic tin ос’, im 
bats'uhual an Espíritu Santo. Ani 
јаја’ in le' quim pitha' i tumin an 
abathualechic, max ca pithan aniye 
jaye quin t'aja'. 19а ucha'chic: 

—Tiquim pitha'ne i lej tsaplab 
abal tam cu punchi u c'ubac tin 
oc' i inicchic quim bats'u jaye an 
Espíritu Santo. 

20 Tam uchan c'al a Pedro: 

—Tata' ojni' a q'uibts'oth 
tsalpayamal abal u ts'a'iyab in lej 
tsap a Dios c'al i tumin. In tomnal 
quit t'ajat q'uibetha c'al a tuminal. 
?'! Cum lejat yab bolith a ichich 
tin tamet a Dios, yab a ejtohual 
ca bats'u in lej tsap a Dios ani ma 
ni hue’ yab a ejtohual ca t'ojonchi. 
?2 Quit jic'tson c'al a hualab ani 
ca conchi a Dios ti paculanchi. 
Lequitsq'ui max ti paculanchi a 
jolbith tsalap. ?3Nan tu exlanchal 
a ey ejtil max it tala' it'inchithits 
a ichich c'al i pa'ixnomtalab. Ejtil 
max it jum putat huiq'uiq'uith c'al a 
cuete' hualab. 

?^Tam toc'tsin a Simón in ucha' a 
Pedro: 

—Tiquin conchinchi i alhua'talab 
c'al a Dios abal quim paculanchat u 
hualab, ani yab quin t'ajat q'uibetha 
jant'ini' a ulumal. 

25 Antsana' xe'ets a Pedro ani a 
Juan ti olnom c'al in cahuintal a 
Dios tin cuenta an Ajatic. Tam ti 
huichechelits ti Jerusalén, pelc'oc'ol 

al yan i tsacam bichouchic axi 
cuentalith ti Samaria quin olnanchi 
an alhua' cau. 


A Felipe ani jun i inic Etiopíajib 
26Taley uchan a Felipe c'al jun i 
ángel abath c'al an Ajatic: 

— Quit t'ojojon ani quit c'ale tihua' 
alal. Ca yac'ua' am bel axi tal ti 
Jerusalén ani ne'ets ti Gaza, in ulu. 

Pel xe' i bel ax u huat'el al an 
joltam. ? Tam t'ojojon a Felipe ani 
ta c'ale. Ti al nixe' xi bel hue'its 
ne'ets quim baju jun i inic Etiopíajib 
axi pel i eunuco. Pel i pulic eyal 
ti cuentalom tumin c'al an uxum 
ts'ale Candace ti Etiopía. Tal jaja' 
ti c'ac'nax c'al a Dios ti Jerusalén. 
281] aynalits tim bichohuil quetel 
ali carreta. In ajiyal an u axi 
thuchath c'al an caulome c'al a Dios 
Isaías. ??Tam uchan a Felipe c'al an 
Espíritu Santo: 

— Quit utey c'al nixe' xi carreta 
ani quit junax c'ale c'al nixe' xi inic. 
39 Tam c'ale athithil a Felipe ani 
uteyits c'al an carreta. In ats'anchal 
jant'ini' tin ajiyal in thuchath uhuil 


a Isaías nixe' xi inic. Taley in conoy: 


— А ejtiyal an cau jahua' nixe’ ax 
a ajiyal? 
31 Toc'tsin an inic in conoy: 
—éJant'ini' cu ejtiy an cau max 
yab hua'ats jita’ tiquin exobchi? 
Uchan a Felipe ca c'athiy al an 
carreta ani ca quetlen c'al jaja’. 
32 Ап T'ocat Thuchlab хар tin 
ajiyal jats axe" 

Ne'ets ca ne'tha jun i inic ejtil i 
oveja tam tu ne'thab abal ca 
tsemtha. 

Ejtil i tsacam oveja tam ca 
muts'inchat in jujul yab u 

thajnal, antsana' јаја? yab 
cahuin. 

33 l'ajchin tsa'at in еу ani yab 

t'ajchin bolith an ts'ejcaxtalab. 
Cum tsemthajits, ni jun i 
ts'ujac'lab yab in jilamal ca 
t'iloxna. 
34Тат uchan a Felipe c'al nixe xi 
cuentalom tumin: 

—Tiquin t'ajchi an alhua'talab 
tiquin lejquinchi an thuchath u c'al 
nixe’ xi caulome. Tiquin olchi max 
in cuete' olnal tim Ба’ o max in 
olnal q'ue'at i inic. 

35Тат a Felipe in ts'i'quinchi quin 
lejquinchi an T'ocat Thuchlab jahua 
in ajiyal. In tequeth olnanchal 
an alhua' cau tin cuenta a Jesüs. 
36Tam ti ne'etsechic ti bel im baju 
jun ti hua'ats i ja. Tam in conoy an 
cuentalom tumin: 

— Та ca ahuits quim pujan te al 
axe' xi ja? 

37 Toc'tsin a Felipe: 

— Cum i alhua' quit pujan max a 
lej chubax belalits a Jesucristo c'al 
patal a ichich. 

Toc'tsin јаја”: 

—U lej belalits abal a Jesucristo 

ja'its in lej Tsacamil a Dios. 

38Tam in cuba’ hue an carreta, 
апі tsab tin eb pa'iy Ба’ an jæ’. Taja’ 
pujan an cuentalom tumin c'al a 
Felipe. ??Taley calechic ti al an ја”, 
ani ne'thathal ne'ets a Felipe c'al 
an Espíritu Santo. An cuentalom 
tumin yabats in tsu'u a Felipe ju'ta 
ti ne'ets. Ani jaja' ne'etse ti bel 
lej culbel in ichich. ^ Taley tihua' 
ulits a Felipe ti Azoto. Taja' xe'ets 
tsa'bibil ti bichou ti bichou ti olnom 
c'al an alhua' cau. Ma talbelits ulits 
ma ti Cesarea. 


, 

Huenc'on c'al a Dios a Saulo 
(Hch. 22.6—16; 26.12-18) 


Xe'etse a Saulo lej tsacucul c'al 

axi belomchic cal an Ajatic, 
ma in le' quin tala' tsemtha'chic. 
C'ale quin tauna' an oc'lec pale’ 
c'al an Israelchic. ?In conchi ca 
thuchanchat an u ax im binal an 
q'uij quin tsa'biy in tiyopanilchic an 
Israelchic ti bichou Damasco. Taja' 
quin alimichiquiy jitats aynanchix 
c'al im belil an Ajatic, quin yac'ua' 
ani quin ne'tha' ca baliyat al an 
huic'axte' ti Jerusalén. Max pel i inic 
o max pel i uxum quin ne'tha'chic. 
*Tam ti ne'ets ti bel utatits tihua' ti 
bichou Damasco, tam jun jic'tohual 
ijcan jun i tajax jun ti ne'ets јаја’. 
Peli tajax axi lej ts'umimil tal ti eb. 
^Tam ijcan tsabal a Saulo. In ats'a' 
taunab antse" 

—éTata' ojni' Saulo, jale’ hualam 
tin lej othnachiquiyal? 

5Tam a Saulo in toc'tsiy: 
—éJita' tata’, Ajatic? 
Toc'tsiyat: 

—Nana'its in Jesús ax tin 
othnachiquiyal. Antsana' ta cuete' 
othnachiquiyal ta bæ’. It ejtil an 
hueyax ax in cuete' othnal tim ba' 
tam quin tsotsbay tocat an ts'upith 
pat'al c'al tu ajnal. 

Tam ti t'elelelits a Saulo c'al in 
jiq'uib, ani in conoy: 

—éJant'ini' hualam a le’ Ajatic 
nan cu Гаја’ хо”? 

Toc'tsiyat c'al an Ajatic: 

—Quit ts'aquiy ani quit c'ale ti 
bichou Damasco. Таја’ hua'ats jita’ 
ne'ets ti olchi jant'ini' ta ca taja’. 

7 Ani tam lej jiq'ueychic axi 
ne'ets junax c'al a Saulo, cum 

expith in ats'anchal i cau ani ni 
ўса’ yab in tsu'tal hua'ats. Tam 
ts'acpan a Saulo, іп lamc'a' in hual 
ani yab in ejtohual ti tsu'ux. Cum 
joctsimethach c'al an tajax, tam 
ne'tha lotcomte ma ulits ti bichou 
Damasco. ?Taja' jilc'on ox a q'uicha 
yab u tsu'ux. Yab u c'apul ani yab 
jant'o in uts'al. 

1o Taja' c'uajat ti Damasco jun i 
belom im bij Ananías. An Ajatic in 
tsu'binchi tim Ба’ са] a Ananías 
ejtil i huachbilab. In ats'a' taunab: 

—Ananías. 

Toc'tsin јаја”: 

—Te in c'uajat, Ajatic. 

"Tam uchan c'al an Ajatic: 

— Quit ts'aquiy ani quit c'ale ca 
ayna' am bel ax im bij Bolith. Ca 
aliy jun i inic Tarsojib im bij Saulo. 
Ne'ets ca ela' tin q'uima' a Judas 
exom ti ol c'al nan u bij. 12A Dios 
in tsu'binchamalits a Saulo ejtil i 
huachbilab. Ti tsu'u tata' Ananías 
it otsel al nixe' xi ata ca punchi a 
c'ubac tin ос’ abal ca tsu'uxmetha". 

13Tam tin ats'a' antsana' an cau a 
Ananías, tam in ucha' an Ajatic: 

—Ajatic, nan u ats'anchamalits 
yan i inicchic tin olchamal in 
ey nixe' xi Saulo. In t'ajchamal 
јаја’ yan i quithabtalab tihua' 
ti Jerusalén axi belomchic c'al 
tata'cua'. 1^Xohue' ti che'nequits 
сеје’ Damasco in chi'thal i thuchath 
u ax in conchamal an oc'lec pale’. 
In le’ quin yac'ua' ani quin ne'tha' 
ca baliyat al an huic'axte' раѓа! axi 
palenchix c'al a bij. 

15Тат toc'tsiyat a Ananías c'al an 
Ajatic: 

—Quit сае ca tsu'u a Saulo, 
cum nix nan u tacuyamalits. Jaja' 

ne'ets tiquin olnanchi nan u bij 
c'al am pil bichouchic axi yab 
Israelchic ani c'al in ts'alejilchic. 
Jaye ne'ets tiquin olnanchi u bij 
c'al an Israelchic. 16Nan ne'ets cu 
tso'obliye a Saulo abal ne'ets ca lej 
yajchiquiyat tin cuenta in uchbil 
c'al папа’ и bij. 

t" Tam c'ale а Ananías tin q'uima' 
a Judas jun ti c'uajat a Saulo. Otsits 
саја’, ani im punchi in c'ubac tin oc’. 
In ucha’: 

—Ebchal Saulo, ja'its an Ajatic 
Jesüs ax in tejhua'metha' tim ba' 
c'al tata' tam ti hue'its quit ulits teje 
ti bichou Damasco. Ani xo' jaja' tin 
aba' quin chich teje' quin ulits c'al 
tata' abal tu tsu'uxmetha' ani abal 
quit jum putat co'onchat a ichich 
c'al an Espiritu Santo. 

18 Ani tameq'ui jun jic'tohual и 
calpachicnal tin hual ejtil i huaynec 
t'ot'oy, ani tam t'ajat tsu'xinalits 
junil a Saulo. Taley pujayab. 

1? Taley c'aputsits ani in ats'al lej 

tsaplilithits in ichich. Ani jilc'one 
a Saulo tsab ox a q'uicha c'al am 

belomchic ti Damasco. 


, 


Olnom a Saulo ti Damasco 


20Та]еу xe'etsits a Saulo ti olnom 
c'al an alhua' cau tin tiyopanil 
an Israelchic. Таја’ in olnanchal 
an inicchic abal ja'its a Jesús in 
lej Tsacamil a Dios. ?!Lej jic'pax 
patal jitats ax in ats'anchal in 
exobchixtal. In uluchic: 

—Hualam ja'its nixe’ xi inic ax in 
othnamal ti Jerusalén axi palenchix 
c'al im bij а Jesús. Ejtil ja'its axi 
che'nec teje' ti Damasco quin ne'tha' 
huic'atchic am belom quim bina' tin 
c'ubac an oc'lec pale'chic. 

22 Ani Saulo tocat exome ti olnom 
c'al an alhua' cau c'al i lej inictalab. 
In lejquith exobchichical abal 
jaits а Jesús axi lej chubax pelits 
a Cristo. Ani an Israelchic tihua' ti 
Damasco yab in ejtohual jant'ini' ta 
ca toc'tsin max quin ulu yab ja. 


Jec'ontha yab yac'uan a 
Saulo c'al an Israelchic 


?3Hue' más talbelits yan a q'uicha, 
tam an Israelchic in juncuhual an 
cau abal jant'ini' ti quin tsemtha' 

a Saulo. ?^U aychiyab q'uicha ani 
acal Ба’ an otsnab ti Damasco, 
lequitsq'ui max ca huat'ey ani ca 
t'ajat tsemtha. Tocat јаја’ a Saulo in 
lej tso'obits abal u le'nab ca tsemtha. 
?5 Ani jun i acal am belomchic im 
baliy a Saulo al i pulic t'ocnal, ani 
im pa'ba' Ба’ an t'i'ab axi c'uajat 

tin tonith am bichou. Antsana' ti 
jec'ontha. 


A Saulo ti Jerusalén 


26Taley ulits a Saulo tihua' ti 
Jerusalén, in le! ca tamcun c'al am 
belomchic. Tocat c'al patalchic tu 
ts'ejnab, cum tsalpayab hualam 
yab chubax pel u belom. 2 Aba ап? 
antsana' u ts'ejnab, bel a Bernabé 
in ne'tha' ca tso'obna tin tamet an 
abathualechic. In olchichic jant'ini? 
tin tsu'umal an Ajatic a Saulo ani 
jantini' ti tauna c'al an Ajatic tam 
ti ne'ets hue'its ca ulits ti Damasco. 
Jaye in olchichic abal a Saulo tihua' 
ti Damasco in lej olnanchamalits im 
bij a Jesús c'al i lej inictalab. 2 Ма 
tamna'its ti bats'uhuatits c'al am 
belomchic ti Jerusalén, ani junax 
xe'etsits c'al jaja'chic. 29 Xe'ets in 
olnananchal im bij an Ajatic c'al 

i lej inictalab. In t'iloxnanchal 

an alhua' cau an Israelchic ax 

in caunal an cau griego. Ani 

cum jaja'chic in hueutsixnal in 
olnomtal a Saulo, in alimichiquiyal 
jant'ini' ti quin tsemtha'. 9? Tam tin 
tso'obna'its an ebchalabchic abal 
le'nab ca tsemtha a Saulo, tamna' in 
ne'tha' ma ti Cesarea. Апі ma tihua' 
uchan ca c'ale ti Tarso. 

3*1 Taley talbel yabats lej othna an 
tamcunel ebchalablomchic ti Judea 
ani ti Galilea ani ti Samaria. Ne'ets 
lej yanenel ani lej tsapliliyabchic. 

U lej tolmiminchabchic c'al an 
Espíritu Santo ani ір lej junini’ 
c'acnananchalchic im bij an Ajatic. 


U jelthab a Eneas 


32Xe'ets a Pedro tsa'bibil abal 
ju'tamq'ui hua'ats i ebchalabchic. 
C'ale quin tsa'biy talchic ax ti 
bichou Lida. ??Taja' in ela’ jun i 
inic tsambe im bij Eneas. In cua'al 
huaxic tamub ti cuatsat tin tatil. 
3^Uchan c'al a Pedro: 

—Eneas, xohue'its a Jesucristo 
ne'ets ti jeltha’. Quit ts'aquiy ca 
t'uliy a tatil. 

Tameq'ui ti ts'acpan a Eneas. 

35 Ani tsu'tab jelthachits c'al patal 
ax u c'uajil ti Lida ani ti Sarón. 
Taley jaja'chic in jilcachiquiyal im 
biyal belomtal ani huenc'onal c'al 
an Ajatic. 


U ejthab a Dorcas 


36Hua'ats ti bichou Jope jun i 
belom im bij Tabita. Ti cau griego 
im bij pel a Dorcas. Ets'ey in 
ujnam quin t'ajpichiquiy jahua' 
alhua' ani quin tolmiminchi an 
ts'ejhuantalchic. 371 Баји a 

quicha yau'latsits ani tsemets. Ani 
tam ti achithanchatits in inictal 
cum atsana' pel in ujnamtal an 
Israelchic, tam c'uajba al jun i alta 
tin tsabchil piso. 3 Ат bichou Jope 
utcüx c'al am bichou Lida. Cum am 
belomchic ti Jope in tso'obits abal 
tihua' c'uajat a Pedro ti Lida, tam in 
abg’ ca c'ale tsab i inic quin ucha’: 

— Ca t'e'pipinchi quit jic'at chich 
teje' c'al huahua' ti Jope. 

39Tam сае a Pedro junax c'al 
nixe' xi tsab i inic. Ulitschic tihua' 
ti Jope, ani ne'tha a Pedro ti al an 
alta jun ti c'uajbathits an tsemelom 
Dorcas. Taja' cuentsimithits c'al i 
tsemchith uxumchic ti uc'nal. Ani 
a Pedro u tejhua'methanchab c'al 
nixe' xi uxumchic an ts'ejcath 
toltom ani i cotonlab ax in 
ts'ejcamal a Dorcas tam ti ejatac. 
40Tam a Pedro in tala’ aba'its ca 
cale eleb tim patal jaja'chic axi 
muthat. Taley in tuthu in c'ualal, 
ani olon. In met'al an tsemelom 
Dorcas ani іп ucha’: 

— Quit ts'aquiy, Tabita. 

Tamna' tin lamc'a! in hual ani in 
tsu'u a Pedro. Tam ts'aquiy quetelq'ui. 
^! Ani tam a Pedro in yac'uchi in 
c'ubac ani in cuba". Tam in caniy 
ca otsits an ebchalabchic abal 
quin tejhua'methanchi ejthachits a 
Dorcas. 42 Cum tso'obna tim puhuel 
am bichou Jope abal ejthachits a 
Dorcas, tam yan i inicchic in it belal 
an Ajatic. 43 Ani jilc'on a Pedro yan a 
quicha taja' ti Jope tin q'uima' jun i 
inic im bij Simón axi pel i тиси] ot’. 


A Pedro ani a Cornelio 


1 C'uajat ti bichou Cesarea 
jun i inic im bij Cornelio 

axi pel i capitán c'al jun i cuenel i 
soldado ti bo' inic. Im bij nixe' xi 
cuenel Italiano. ?Pel i inic axi lej 
junini' conchix ani c'ac'nax c'al a 
Dios. Ets'ey in lej t'ilal a Dios c'al in 
quimathil ani c'al in tsacamilchic. 
Lej ts'ejhualix c'al i tumin c'al an 
ts'ejhuantal Israelchic. ?Im Баји 
jun a q'uicha ox hora an huacal 
tam tu tsu'binchab a Cornelio ejtil 

i huachbilab. In tsu'u otsits tin 
ашта’ jun i ángel abath с'а] a Dios. 
Uchan c'al an ángel: 

— Cornelio. 

^Ani tam a Cornelio tocat in 
met'al an ángel c'al i jiq'ueltalab 
ani in conoy: 

—éJant'o a le’? 

Tam toc'tsiyat a Cornelio c'al an 
ángel: 

—A Dios ti ats'anchamalits a 
conchixtal. In exlalits jant'ini' ta 
tolmiyamalits an ts'ejhuantalchic 
c'al an tumin. 5Xo' ca aba' ca 
c'ale talchic i inic tihua' ti bichou 
Jope quin caniy a Simón Pedro ca 
chich teje’. 9 C'uajat јаја” tin q'uima' 
junaque a Simón axi pel i mucul 
ое. In q'uima' c'uajat tin hualte'lil 
am pulic lejem. Ani a Simón Pedro 
jats ne'ets ti ucha' jahua' a uchbil ca 
гаја”. 

7 C'alets an ángel ani а Cornelio in 
caniy ca chich tsab in t'ojnalil ani 
jun in soldadojil. Pel i soldado axi 
lej c'ac'nax c'al a Dios апі lej belcax 
c'al a Cornelio. 8А Cornelio in tala' 
t'ilchichic jant'ini' ti tsu'binchame 
an ángel c'al a Dios ani jant'ini' ti 
uchnenec, ani tam in ucha'chic ca 
c'ale ti Jope. 

?Ma tin aytal q'uicha tam ti 
c'alechic. tam ti ne'ets ti bel ani 

hue'its ca ulits tihua' ti Jope, tam 
pelits ts'ejel q'uicha. Tameq'ui 

a Pedro c'athiy tin eblimtal am 
piso ata ca olon. !"Ani lej c'a'ilits 
in lej le' ti c'apul. Exome tu 
ts'ejcanchab an c'apnel, ani tam tu 
tsu'binchab a Pedro c'al a Dios ejtil 
i huachiblab. 111п tsu'u japith an 
eb ani chich pa'i'il tsabal ejtil jun i 
pulic lemc'ath toltom. Huic'tsichic 
tse'lam in xutsun. '?Taja' al nixe’ xi 
toltom in tsu'u yan jahuaquitsq'ui 
tam tse' acan. Jaye in tsu'u yan ax 
u bothothol belal ani i ts'itsinchic. 
13 Tam a Pedro in ats'a' taunab 
antse’: 

— Quit cubiy, Pedro. Ca tsemtha' 
ani ca c'apu jahua' a tsu'tal. 

14Toc’tsin a Pedro in ши: 

— Ња, Ajatic. Yab u ejtohual cu 
c'apu, cum huahua' tu Israel i 
tsalpayal yab alhua' nix ca c'apat. 

15Тат tauna junil a Pedro uchan: 

—Yab ca ulu yab alhua' ca c'apat 
jahua' a Dios in ulal alhua' ca c'apat. 

160xi] i calat tu taunab antsana' а 
Pedro, ani taley huichits am pulic 
lemc'ath toltom ti eb. 1 Biyat xe'ets ti 
Jope ti cononol nixe' xi ox i inic, ju'ta 
ti c'uajat in q'uima' a Simón ахі тисш 
ot'. Jayetseq'ui biyat a Pedro in jic'path 
tsalapnal jant'o in le' quin ulu nixe' xi 
tsu'bixtalab, tam ti ulcachiquinits ba' 
an hui'leb nixe' xi ox i inic axi abnenec 
cal a Cornelio. 18In conoychic max 
tats ti c'uajat a Simón Pedro. Tam ti 
a Pedro in tsalapnale an tsu'bixtalab, 
tam uchan c'al an Espíritu Santo: 

—Te ti aliyal ox i inic. ?* Quit cubiy 
ani quit pa'iy ca tsu'uchic. Quit 
junax сае c'al jaja'chic c'al a ichich 
ts'aclalath jun ejet, cum nanaye ax 
u abamal abal ti iq'ui'chic. 

21Tam pa'iy a Pedro jun ti c'uajat 
nixe’ ox i inic axi abnenec c'al a 
Cornelio. In ucha'chic: 

—Nana'its ojni' ax tin aliyal. 
éJant'o hualam tit che'necchic? 

??'Toc'tsin jaja'chic: 

—U che'nec c'al i cau tin cuenta 
an capitán Cornelio. Jaja' pel i 
pututh inic ani lej c'ac'nax c'al a 
Dios. C'al patal an Israelchic tu 
uxnal ti lej alhua' inic. Uchan a 
Cornelio c'al an ángel abath c'al 
a Dios abal tucu aba' cu chich tu 
ucha' quit c'ale tin q'uima' јаја”. 
Uchan jaye quin lej alhua' ats'anchi 
jahua' tata’ ne'ets ca olchi. Antsana' 
ti uchan a Pedro c'al nixe' xi ox i 
inic abath c'al a Cornelio. 

?5'Tam a Pedro in ucha'chic ca 
otsits alta ca jilc'on c'al jaja' nixe' 
xi acal. Ma tin aytal q'uicha tam ti 
c'alets a Pedro junax cal jaja'chic 
ani jaye c'al talchic i ebchalab ax 
ti Jope. ?^Ma tin tsabchil quicha 
tam ti ultsitschic ti Cesarea. C'uajat 
a Cornelio tin q'uima' in aychal 
ca ulitschic. C'uajatchic jaye c'al 
jaja' ti aychix talchic in at ebchal 
xits'alchic ani talchic axi lej 
ja'ublab c'al a Cornelio. 25Тат ti 
utatits ulelel a Pedro tin q'uima' 

a Cornelio, tam ti calelelits a 
Cornelio quim bats'u. Ulits c'al 

a Pedro, in tuthlu in c'ualal. 26А 
Pedro tocat in cuba' ani іп ucha* 

—Xo' quit cubiy, cum pelne in inic 
ejtil tata". 

27 Tam ne'ets t'ilomchic ma 
ulitsitschic ba' an ata. Otsitsits 
a Pedro in tsu'u yan i inicchic 
tamcuthits taja’. 281п ucha'chic: 

—Tata'chic a tso'obits abal an 
ts'ejcath cau binath c'al a Moisés 

tu c'anchal huahua' tu Israelchic 
abal yab cu tamcun c'al tata'chic 
ax it pil inicchic. Ma yab tu pithal 
i q'uij cu otsits ta q'uima'chic. 
Aba ani' апѓѕапа’, bel a Dios tin 
tejhua'methanchits abal yab cu 
poc'oth tsu'u an inicchic. 2 Јахіат 
in chichits teje' lej thubatq'ui tam 
tin abchinits an cau quin chich. Yab 
u ulu max yab in tal. Expith u le' cu 
exla’ jant'o tin abchin an cau quin 
chich. 

30 Tam toc'tsin a Cornelio: 

—A] axe’ xi hora in cua'alits tse’ 
a quicha in c'uajat teje’ tu q'uima". 
Im pabil ani in ol tam huacal. Tam 
u tsu'u tu tamet jun i ángel lej 
ts'umimil іп toltomil. ?! Tin ucha’: 
Cornelio, a Dios ti ats'anchamalits 
a conchixtal. In exlalits jant'ini' ta 
tolmiyamalits an ts'ejhuantalchic 
c'al i tumin. ?2Xo' са aba' ca c'ale 
talchic i inic tihua' ti bichou Jope 
quin caniy a Simón Pedro ca 
chich teje’. C'uajat јаја’ tin q'uima' 
junaque a Simón axi pel i mucul 
ot. In q'uima' c'uajat tin hualte'lil 
am pulic lejem. Tam ca chich nixe' 
xi Simón Pedro ne'ets ti t'ilom 
c'al tata’. Antsana' tin ucha' an 
ángel. 55Tam thubat nan u aba'chic 
jita ti aliy. Ani хо’ lej alhua' abal 
it che'nequits. Xohue'its patal 
huahua' u c'uajat teje' tin tamet a 
Dios. I le' qui tala' ats'anchi an cau 
jahua' it pithnenec c'al a Dios tucu 
huat'banchi. 


In olnomtal a Pedro tin 
q'uima' a Cornelio 
34Тат a Pedro in ucha'chic: 
—Xohue' ojni' и alhua' tso'obits 
abal a Dios yab u poc'oth tsu'ux 

c'al an inicchic. 3А Dios patal im 
bats'uhual jitaquitsq'ui tam inic 
axi c'ac'nax cal јаја’ ani in Раја] 
alhua' jant'ini' in le’ jaja’. 36А Dios 
tu abchamalits huahua' tu Israel 
an cau jant'ini' an inic ca jun 
ejetbethach c'uajiy c'al a Dios. An 
jun ejetbethom jats a Jesucristo axi 
pel an Ajatic c'al patal an inicchic. 
37 Tata'chic а alhua' tso'obits jant'ini 
ti xe'tsin a Juan ti thajchix c'al in 
cahuintal a Dios ani ti pujal c'al 

an inicchic, ani talbelits chich a 
Jesús ti olnom c'al in cahuintal a 
Dios ti Galilea ani ma tim puhuel 
an tsabal Israel. 38А tso'obitschic 
abal a Dios im pithanchi a Jesús 
Nazaretib in lej tsap an Espíritu 
Santo, c'al ti xe'ets abal ju'tamq'ui 
quin t'ajchi alhua' an inicchic ani 
quin tala' jeltha' axi c'unat co'oyab 
c'al an teneclab. Antsana' xe'tsin in 
t'ajal cum tolmimithits c'al a Dios. 
33 Xohue' huahua' i olnal jahua’ 

in t'ajamal a Јеѕӣ5 tam ti xe'tsin 
tim puhuel am bichoulom Judea 
ani jaye ti al am bichou Jerusalén. 
Jaye i olnal jant'ini' ti q'uet'ath 
tsemtha ti al an cruz. ^" Aba 

ani' tsemtha, bel a Dios in ejtha' 
tin oxchil a q'uicha. Ani talbel 
tejhua'me ejthachits cal huahua’. 
41 Antsana' ti tejhua'me c'al huahua’ 
ani yab c'al patal an inicchic. U 
c'aputs huahua' c'al a Jesás tam ti 
ejthachits. Ja'its huahua' ax a Dios 
tu q'uejab tacuyamalits tu опот 
c'al a Jesús. *?Pel tu abathualejil 

a Jesús qui olchi an inicchic abal 
jaits јаја’ axi punumejits c'al a 
Dios ti Ts'ejcom c'al an inicchic axi 
ejat ani jaye c'al axi tsemenequits. 
43 Jaye ma ti biyalits patal am biyal 

caulomechic c'al a Dios іп q'uejab 
t'iloxnanchamalits in ey a Jesüs. 
In olnamalits abal jitats c'al ta ca 
belan c'al јаја? im bij, jats ne'ets ca 
paculanchat in hualab. 


Axi yab Israelchic im bats'uhual 
an Espíritu Santo jaye 

^^Tam ti cahue a Pedro, tam 
ti chichits an Espíritu Santo c'al 
patal an inicchic ax in ats'anchal 
in olnomtal a Pedro. 4Апі am 
belomchic Israel axi che'nec junax 
с'а] a Pedro taja’ in jic'palchic 
abal antsana' chichits an Espíritu 
Santo jaye c'al axi yab Israel. ^9In 
ats'anchalchic in caunal i pil 
cahuintalab ani in ajatnanchal im 
bij a Dios jaye axi yab Israel. 4 Tam 
a Pedro in ulu: 

—Ma xohue'its yab hua'ats jita’ ta 
ca c'anchin am pujaxtalab axe' xi 
inicchic yab Israel. Im bats'umalits 
jaja'chic jaye an Espíritu Santo 
jant'ini' huahua’ tu Israel i bats'umal. 

48Тат a Pedro in ucha'chic са 
pujanits jaye tim bij a Jesucristo. 
Taley pacabethach uchan a Pedro 
ca jilc'on taja' tsab ox a q'uicha c'al 
jaja'chic. 


A Pedro in olchal am belomchic ti 
Jerusalén jahua' tsu'binchame 


1 Tso'oblinchame an 
abathualechic ani an 

ebchalabchic' ti Judea abal jaye 

axi yab Israelchic im bats'umal 

ani im belamal in cahuintal a Dios. 

? Ani tam ti huichits a Pedro tihua' 

ti Jerusalén, c'uiyan c'al talchic i 

belom Israel axi hue' ts'at'ate c'al 

an ts'ejcath cau binath c'al a Moisés. 

3Uchan јаја”: 

—Tata' ojni' cuchic it c'ale ca 
tsa'biy axi yab Israel ani it junax 
c'aputschic. 

^Tam a Pedro in luba' quin 
t'ilchichic patal jahua' in tsu'u 
tihua*. In ucha'chic: 

5—In c'uajatac ti bichou Jope 
tin ol tam tin tsu'binchab ejtil i 
huachbilab. U tsu'u ne'ets раі ti 
eb ejtil jun i pulic lemc'ath toltom 
huic'tsichic tse'lam in xutsun. 
Ulits jun ti nan in c'uajatac tam. 
6Тат tu теѓа’ cu tsu'u jant'o in 
cua'al, tamna' u tsu'uchic yan 
jahuaquitsq'ui tam tse' acan. Jayeu 
tsu'u yan ax u bothothol belal ani 
i ts'itsinchic. "U ats'a' in taunab: 
Quit cubiy, Pedro. Ca tsemtha' ani 
ca Capu jahua’ a tsu'tal. Апі пап u 
toc'tsiy: Iba, Ajatic. Yab u ejtohual 
cu c'apu, cum huahua’ tu Israel i 
tsalpayal yab alhua' nix ca c'apat. 
9Taley u ats'a' junaque i cau tal ti 
eb in taunab: Yab ca ulu yab alhua' 
ca c'apat jahua' a Dios in ulal alhua' 
ca c'apat. 19Охі] i calat tin taunab 
antsana', апі taley huichits am 
pulic lemc'ath toltom ti eb. 1 Tam 
ti tameq'ui tam ti ulcachiquinits 
ox i inic ba' an ata jun tin c'uajatac. 
Abnenecchic ma tihua' ti Cesarea 
abal ca chich tiquin aliy. 12Апі 
taley an Espíritu Santo tin ucha' 
abal quin junax c'ale c'al jaja'chic 
c'al u ichich ts'aclalath jun ejet. Ani 
te c'uajatchic xo' acac i ebchalab 
axi c'al tu c'ale ti Cesarea. Tihua' 
и otsits huahua' tin q'uima' jun i 
inic im bij Cornelio. !3Ani јаја? tu 
olchichic jant'ini' tin tsu'u i ángel 
ti otsits tin q'uima'. Ani uchan са 
an ángel: Са aba' са c'ale talchic i 
inic tihua' ti bichou Jope quin caniy 

a Simón Pedro ca chich. 14Апі 
јаја’ ne'ets ti olchi jant'ini' quit 
jec'ontha c'al patal a tsacamil ani 
a quimathil. Tam ti talits ti cau 
a Cornelio, tam nan u tauna'chic 
axi tin q'uima*. Tam ti expith и 
ts'i'quiy tin cau, tam ti chichits an 
Espíritu Santo c'al jaja'chic jant'ini? 
ti c'a'al che'nec c'al huahua' tu 
Israel. 16Тат ti tameq'ui tam nan 
u t'ilpanchi jahua' in ulumalits an 
Ajatic abal lej chubax pujxinenec 
a Juan c'al i ја’ ani huahua’ ne'ets 
cu pujayat c'al an Espíritu Santo. 
17 Jant'ini' huahua’ tu Israel ax i 
belamalits an Ajatic Jesucristo u 
pithnenequits an Espíritu Santo c'al 
a Dios, antsana' xohue' tu pithnal 
an Espíritu Santo axi yab Israel 
max im belal jaye. Auxe' max nan 
pel u uchbil cu tomolnanchi in 
t'ojlabil a Dios. Iba abal ni jay. 
18Tam tin ats'a'chic antsana' 
an cau am belom ti Jerusalén, 
tam ts'ibc'anits. Expith im 
puhuethanchal im bij a Dios in 
uluchic: 

—Xohue' ojni' i tso'obits abal a 
Dios im pithamalits an q'uij jaye 
axi yab Israelchic ca jic'tson c'al in 
hualab ani ca it ejatliyat abal ets'ey 
c'al a Dios. 


An tamcunel ebchalabchic 
ti Antioquia 

19Тат ti tsemthajits a Esteban, 
tam an tomolnaxchic c'al an alhua' 
cau in ts'i'quiy quin más othna' 
am belomchic. Talchic jaja'chic 
c'ale pit'c'oc'ol ti Fenicia ani ti 
Chipre ani ti Antioquía. Taja'chic 
in olnanchal an alhua' cau expith 
an Israelchic. Axi yab Israelchic 

yab in olnanchal. ?"Expith talchic i 
belom axi tal ti Chipre ani ti Cirene 
ulitschic ti Antioquía, ani jats bel 
in olnanchalchic axi yab Israelchic 
an alhua' cau tin cuenta an Ajatic 
Jesús. ?! Ani an olnanchixchic u lej 
lablinchab c'al in lej tsap an Ajatic. 
Ma yan i inicchic in jilcachiquiyal 
im biyal belomtal ani huenc'onal 
c'al an Ajatic. 

22 An tamcunel ebchalabchic 
ti Jerusalén in ats'a' abal hua'ats 
i it belomchic ti Antioquía. Tam 
in aba'chic a Bernabé ca c'ale 
tihua* 23 Ani tam ti ulitsits tihua' 
ti Antioquía, in tsu'u abal u lej 
lablinchab am belomchic c'al in 
alhua' inictal a Dios, ani lej culbel 
a Bernabé. In ts'alabchal tim 
patalchic abal quin ets'ey aynanchi 
im belil an Ajatic c'al in lej ichich 
junini'chic. ?^In ey a Bernabé pel 
i alhua' inic. In lej belal an Ajatic 
c'al patal in ichich, ani jum putat 
co'onchith in ichich c'al an Espíritu 
Santo. Jaxtam yan i inicchic 
huenc'onenec c'al an Ajatic tin ebal 
in olnomtal јаја’. 

25Та]еу talbel c'ale a Bernabé ti 
bichou Tarso abal quin aliy a Saulo. 
Tam tin ela'its, huichiychic junax ti 
Antioquía. ?9Ani tats tu jilc'onalchic 
jun tamub c'al an tamcunel 
ebchalabchic. Lej exobchixchic c'al 
in cahuintal a Dios c'al yantalam 
i inicchic. Ani ti bichou Antioquía 
tats tu c'a'al bijiyab am belomchic ti 
cristiano. 

27Тат ti c'uajate a Saulo ani a 
Bernabé ti Antioquía, chich talchic 
i caulomechic c'al a Dios axi tal 
ma ti Jerusalén. ?8 Jun jaja'chic 
im bij pel a Agabo. Cubiy jaja' tin 

tamet an tamcuth ebchalabchic, 
ani in huat'banchi an cau axi 
pithnenequits c'al an Espíritu 
Santo. In olchichic abal ne'ets 

ca chich i pulic jayil tim puhuel 

an tsabal. Ani chubax chichits 

tam ti a Claudio pel i ts'ale c'al 

an romanochic. ??Jaxtam am 
belomchic ti Antioquía in juncu an 
cau quin tamcuy an tumin ani quin 
abchi an ebchalabchic ax ti Judea. 
Ti junchic ne'ets ti quim ріћа’ 
jant'inits ta са lejey quim pitha'. 

30 Tam ti tamcuthits an tumin, tam 
im pitha' a Bernabé ani a Saulo 
quin nenchi tihua' an ebchalabchic 
ti Judea. Quim binanchi an tumin 
tin c'ubac axi punuth ti eyalchic ti 
al an tamcunel ebchalabchic. 


Tsemtha a Jacobo ani baliyat 
al an huic'axte' a Pedro 
1 Tam ti nixe' xa q'uicha 
an ts'ale Herodes jaye in 
ts'i'quiy quin othna' talchic axi 
tim bichohuil a Dios. ?Tsemtha 
a Jacobo in ebchal a Juan c'al 
і matset, cum a Herodes in aba’ 
an cau ca tsemtha. ?Ani cum a 
Herodes in tsu'u abal lej culbel an 
Israelchic c'al in tsemtal, jaxtam in 
aba' an cau ca yac'uan jaye a Pedro. 
Exomits an ajib tam ti an Israelchic 
in c'apal am pan axi yab ts'ejcath 
c'al i c'ac'chixtalab c'oye. Pel i ajib 
tin cuenta abal calthame ti Egipto 
im biyal juntalchic. ^Yac'uan a 
Pedro ani baliyat al an huic'axte', 
ani lej alhua' beletnanath tu 
co'oyab q'uicha ani acal c'al tse’ i 
cuenel i soldado. Ti junchic i cuenel 
ti tse'chic i soldado pel in uchbil 
асас i hora quin alhua' beletna" А 

Herodes expith in aychal ca taley 
an ajib, tam ne'ets quin caltha' a 
Pedro quin t'ajchi an ts'ejcaxtalab 
tin tamet am bichou. 5Biyat a Pedro 
lej alhua' beletnanath tu co'oyab al 
an huic'axte', an tamcunel ebchalab 
in lej conchinchal i alhua'talab c'al 
a Dios c'al patal in ichich. 


An Ajatic in hualcanthal a 
Pedro ti al an huic'axte' 


6 Jun i acal a Pedro huayamath 
huic'ath c'al i calaniyo pat'al 
tomchith in ocob c'al tsab i 
soldado, jun tin huinab ani jun 
tin c'uatab. C'uajat jaye talchic i 
soldado ti beletnom c'al an hui'leb 
an huic'axte'. Ма tam ti expithits 
ca chuthey, ne'ets ca caltha a Pedro 
ca t'ajchin an ts'ejcaxtalab. "Ani 
tameq'ui jun jic'tohual chich jun i 
ángel abath c'al an Ajatic, ani lej 
tajc'ac'an tim puhuel an huic'axte*. 
An ángel in tacchi in tsoyil a Pedro 
ani in ejtsintha* In ucha’: 

—Quit ts'acpan. 

Tameq'ui tala’ huilts'ochiquin an 
calaniyo pat'al tin ocob a Pedro. 
8Ani uchane a Pedro c'al an ángel: 

— Ca thut'piy a huic’ ani ca punu 
a pajab. 

Tam tin t'ajamalits antsana' a 
Pedro, uchane c'al an ángel: 

— Ca cay'piy a nacat coton ani 
tiquin ayna’. 

3 Ani tam ne'ets calelel a Pedro 
junax c'al an ángel. Yab in lej 
tso'ob max chubax tu calthab al an 
huic'axte', cum in tsalpayal hualam 
huachbilq'ui. 19р huat'anchalchic 
an c'a'al beletnom hui'leb ani taley 
an tsabchilab beletnom hui'leb. 
Ulitschic ti al am pulic pat'al 

hui'leb ax tin tamtal am bel, ani 
japq'uin cuetem. Ani huat'c'ac'al in 
t'aja'chic jaye taja', ani ne'etse hue’ 
al jun i bel tsab tin eb. Taley tam 
tixc'anits an ángel, ani ne'etse a 
Pedro cuetem. 1! Ма tamits a Pedro 
in tajax exla'its jahua' t'ajchinenec 
c'al an ángel. In ulu: 

—Xo' ojni' u chubax tso'obits 
abal an Ajatic tin abchi an ángel 
tiquin jec'ontha' c'al a Herodes ani 
c'al patal jahua' an Israelchic in le’ 
tiquin t'ajchi quithab. 

12 Ani ne'ets a Pedro t'ilolol 
jant'ini' ti Рајсһате c'al an ángel. 
Ne'ets belbel tin q'uima' a María 
in mim a Juan Marcos. Таја’ 
hua'ats yan i tamcuth belom ti 
conchinchixe c'al a Dios tin cuenta 
јаја’. '*Ulits a Pedro Ба’ an hui'leb 
tin tenmal an ata, in cuathcuayal 
an hui'leb ani и cau. Tam cale jun i 
ts'ic'ach im bij Rode quin tsu'u jita’ 
nixe’ ax u cau. '^Aba ani' in exla'its 
abal jats a Pedro ax u cau, bel yab 
in japchi an hui'leb. Tocat athlats 
cal i lej culbeltalab quin olchi am 
belomchic abal a Pedro c'uajatits ba' 
an hui'leb. 15Тат uchan an ts'ic'ach 
c'al am belomchic: 

—Tata' ojni' hualam it olmanal. 

Ani јаја’ in lej Ши ucha'chic 
abal chubax næ’ c'uajatits a Pedro. 
Toc'tsin jaja'chic: 

—Yab ja. Ja'its hualam an ángel 
axi c'al tu beletnab a Pedro. 

16Biyat jaja'chic yab in le 
quim bela', exome a Pedro in 
cuathcuayal an hui'leb ani u cau. 
Taley japchinits an hui'leb, ani am 
belomchic tocat lej jic'tsotsoth tam 
tin tsu'uhuits na' cubat a Pedro. 

17 Otsitsits a Pedro in t'ipchichic c'al 

in c'ubac abal ca ts'ibc'an. Tam in 
tala' olchichic jant'ini' ti calthame 
ti al an huic'axte' c'al an ángel 
axi pel in abbil an Ajatic. Jaye in 
ucha'chic: 

—Jahua' nan xo' tu 
olchamalitschic, antsana' ca olchi 
jaye a Jacobo ani axi q'ue'at an 
ebchalabchic c'al an Ajatic. 

Tam cale a Pedro, ta c'ale al pil i 
c'uajattalab. 

18 Tam ti chutheyits tocat 
lej xaybibinchith in tsalap an 
soldadochic, cum xant'ojits a Pedro 
ti al an huic'axte'. 19Тат tin ats'a'its 
a Herodes abal xant'ojits, tam in 
aba' an cau ca aliyat. Ani пі jita’ 
yab in ejtohual quin ela’. Tam a 
Herodes in aba' an cau ca alhua' 
conomichiquiyat an soldadochic 
ax u beletnom ti al an huic'axte' 
jantini' ti cale a Pedro. Taley in aba’ 
an cau ca t'ajat tsemthachic, cum 
yab i chubax beletnom. Ani talbel 
cale a Herodes ti Judea, c'ale ca 
c'uajiy ti bichou Cesarea. 


In tsemtal a Herodes 


2? Cum tsacunequits a Herodes 
c'al an inicchic ax u c'uajil ti Tiro 
ani ti Sidón, jaja'chic in ts'ejnal max 
yabats ne'ets ca nujchin jant'o quin 
c'apu tihua' tim bichou a Herodes. 
Taley c'alechic tihua' max quin 
ejtou ca juncunchic c'al a Herodes. 
In tauna'chic jun i inic im bij 
Blasto axi pel lej oc'lec tin cuenta 
an ts'ale Herodes, max quin ejtou 
quin t'aja' ti caulome c'al a Herodes. 
Quin conchi i q'uij jayq'ui' ca 
bats'uhuatchic. ?! Taley a Herodes 
im pejchi an q'uicha tam jaja' ne'ets 
quim bats'uchic. Tam tim bajuhuits 

nixe' xi pejchith q'uicha, in ca'iy 
in toltomil ti ts'ale ani buxcan tin 
ts'alat coytal. Taley in tauna' axi 
muthatchic taja’. 22Апі jaja'chic in 
thajat ulu: 

— Pel i dios ax i ats'al u cau, yab 
pel i inic. 

23 Ani jun jic'tohual tal jun i ángel 
abath c'al an Ajatic, in ijcanchi jun i 
yau'lats tin inictal a Herodes. T'ajat 
tsemets ani c'apts'unchat in anam 
еши c'al i thum, cum in hualca' tim 
ba' ca c'ac'na ejtil max pel a Dios. 

?^Ne'ets yanenel am belomchic, 
cum lej olnachiquiyab abal 
ju'tamq'ui in cahuintal a Dios. 

?5'Tam ti a Bernabé ani a Saulo 
in jilchits an tumin an tamcunel 
ebchalab ti Jerusalén, tamna' 
huichechelits ti Antiquía. In 
ne'thalchic a Juan Marcos. 


Abanchic a Bernabé ani a Saulo ti 
olnom c'al in cahuintal a Dios 
1 Ti Antioquía taja’ ti al an 
tamcunel ebchalab hua'ats 
talchic pel i caulome c'al a Dios 
ani talchic pel i exobchix c'al in 
cahuintal a Dios. Pelchic xe' a 
Bernabé, ani a Simón Negro, апі а 
Lucio Cirenejib, ani a Manaén in at 
yejel an gobernador Herodes ax ti 
Galilea, ani a Saulo. ?Jun a q'uicha 
tam ti jaja'chic tamcuth ti c'ac'nax 
с'а] an Ajatic апі u pabil yab u 
c'apul, tameq'ui ti uchanchic c'al an 
Espíritu Santo: 

—Tiquin lej punubchichinchi a 
Bernabé ani a Saulo abal quin lej 
aynanchi an t'ojlab jahua’ пап и 
pithamalits quin t'aja'chic. 

3Tam ti talits ti ol ani ti pabilchic, 
tamna' im punchichic in c'ubac 

tin ос’ a Bernabé ani a Saulo, ani 
in aba'chic ca c'ale ti опот с'а] in 
cahuintal a Dios. 


A Bernabé ani a Saulo in olnal 
in cahuintal a Dios ti Chipre 


^C'alechic a Bernabé ani a Saulo 
ti abatnanel c'al an Espíritu Santo. 
Ulitschic ti bichou Seleucia ani 
taja' otsitschic al i tan, ta c'alechic 
ti ts'aclath tsabal Chipre. 5Ani ti 
Chipre ulitschic al jun i bichou 
im bij Salamina tin hualchicte'lil 
am pulic lejem. Taja' xe'ets ti 
olnomchic c'al in cahuintal a Dios 
tin tiyopanlomil an Israelchic. 
Xe'ets a Juan jaye ti tolmix olnom 
c'al an alhua' cau c'al a Bernabé ani 
с'а] a Saulo. 9Ne'ets tsa'bibilchic 
tim puhuel nixe' ts'aclath tsabal, 
ani taley ulitschic ti bichou Pafos. 
Taja' in tamuchic jun i Israel im bij 
Вагјеѕӣѕ axi pel i thiman. In uluq'ui 
in janamtal abal pel jaja' jaye i 
caulome cal a Dios. "Pel i alhua' 
ja'ublab c'al an gobernador Sergio 
Paulo axi pel i lej tsalpath inic. 
An gobernador in abchi an cau ca 
chich a Bernabé ani a Saulo, cum 
in le' quin ats'anchi in cahuintal a 
Dios. Апі nixe’ xi thiman Barjesús 
ax u bijiyab jaye ta Elimas, tocat 
in lej tomolnal a Bernabé ani a 
Saulo cum yab in le'nanchal quin 
jilchi an gobernador quim belchi 
in cahuintal a Dios. ?Tam a Saulo 
ax u bijiyab ta Pablo jaye, in lej 
tsapic met'al an thiman. In ichich a 
Saulo jum putat co'onchith c'al an 
Espíritu Santo. 19А Saulo in ucha’ 
an thiman: 

—Tata' ojni' it lej cambibma' 
ani it lej pojcaxma'". Cum ti lej 

eyenthanchal a ichich an teneclab, 
jaxtam a ets'ey tomolnal jahua' 
alhua*. Tocat a lej lubal ca t'apchi 
in tsalap an inic abal yab quin 
aynanchi im belil an Ajatic. *!Ma 
xohue'its ne'ets ca tsuhuaque an 
Ajatic ne'ets ti abchi i yajchictalab. 
Ne'ets ti quit joc'tsibetha ani yab 
ne'ets ca tsu'chi in tajax a q'uicha 
ohuat hue’. Tam jun jic'tohual tajat 
yic'utsin in hual, jilc'on balulul in 
aliyal jita’ с'а] ta ca lotocna. 12Тат 
tin tsu'uhuits an gobernador jant'o 
t'ajchinenec antsana' an thiman, 
tam ojni' im bela'its an Ajatic. In 
lej jic'panchal in exobchixtal a 
Bernabé ani a Saulo tin cuenta an 
Ajatic. 


A Pablo ani a Bernabé in tsa'biyal am 
bichou Antioquía axi cuentalith ti Pisidia 


15Taley tihua' ti Pafos otsitschic 
a Pablo ani a Bernabé ani a Juan al 
an tan, ani c'alechic ti bichou Perge 
axi cuentalith ti Panfilia. Ani taja' a 
Juan tixc'anits с'а] a Bernabé ani c'al 
a Pablo, huichits ti Jerusalén. '^Ani 
calechic a Pablo ani a Bernabé ti 
Perge, ta c'alechic ti bichou Antioquía 
axi cuentalith ti Pisidia. Taja' jun a 
quicha pel i sábado in tsa'biychic in 
tiyopanil an Israel. Tam ti ajiyatits 
an ts'ejcath cau ani in thuchath uhuil 
an caulomechic c'al a Dios, tam 
abchinchic a Bernabé ani a Pablo i cau 
c'al an oc'lecchic ti al nixe’ xi tiyopan. 
Uchanchic: 

— At juntalab Israel, xohue' hua'ats 
an q'uij tucu ts'alabchi jun tsab ox i 
cau axi teje' muthatchic. 

16Тат cubiy a Pablo in t'ipchi c'al 
in c'ubac abal ca ts'ibc'anchic. In 
ucha'chic: 

—At Israelchic ani patal jitats 
it c'ac'nax c'al a Dios, ca bina' a 
xutsun c'al an cau jahua’ nan 
ne'ets tu ucha'chic. 1 Ca ats'a'chic 
jahua' huahue' tu t'ajchamal a Dios 
tu bichou Israel. Ja'its jaja' ax in 
tacuyamalits i biyal at juntal xits'al 
tam ti c'uajatchic al i pil tsabal 
Egipto. Tihua' in lej lablinchi abal 
ca yaney, ani talbel in caltha'chic 
taja' c'al in lej tsap. 18 Апі tsab inic 
i tamub a Dios in lej cuxunchichic 
in xe'tsintal ti al an joltam. 19? Talbel 
in talabethanchi buc i pactha' 
bichoulom axi c'uajat ti tsabal 
Canaán, abal quim pithanchi nixe' 
xi tsabal i biyal at juntal Israel. 
20Tats tu c'uajinec abatnanath c'al 
i ts'ejcom cauchic axi pithnenec 
c'al a Dios tse i bo'chic inic c'al 
tsab inic lajuj i tamub. Antsana' ti 
abatnachic ma tam ti pithnenequits 
an caulome Samuel. ?! Taley talbel 
i at Israelchic in lej canat conchi 
a Dios ca pithanchat jun i inic ti 
ts'ale. Ani a Dios im pithanchichic 
in oc'ox ts'alejil im bij Saulo axi 
pel in cuitolil a Cis. Ajith jaja' c'al 
an cuenel Benjamin. Ani a Saulo 
c'uajiy ti ts'ale tsab inic i tamub. 
?2Tamna' a Dios in tixc'a' a Saulo 
ani im punu a David ti ts'ale. Tin 
cuenta an ts'ale David a Dios 
in ulu: Nan u tsu'tal a David in 
cuitolil a Isaí lej jununul in ichich 
c'al папа’ и ichich. Ne'ets tiquin 
t'ajchi patal jahua' nan u culbetal. 
23 Ani lej ohuat talbel chich a 
Jesüs axi pel in at juntal xits'al 
a David tucu jec'ontha' huahua' 
tu Israel. Chichits cum a Dios 
im bijchith ulumalits ma ti biyal 
ne'ets tucu abchi ti Jec'onthax. 

?^Tam ti yabaye che'nec a Jesús, 
oc'ox xe'etsits a Juan pujax ti 
thajchix c'al i at bichou Israel. In 
thajchixnanchal ca jic'tsonchic c'al 
in hualab ani ca pujanchic. 25Тат ti 
a Juan in q'uibchale hue' quin tala' 
in t'ojlabil, in ucha' i at Israel: Nana 
yab ja ax a aychalchic ca chich. 
Taye tal talbel jun i inic axi ojni' 
jaits. Мапа” lej tsa'at и ey, ma yab 
ne'ets cu baju cu pilchi in quintsol 
im pajab. 

26 Хо’ їе и c'uajatchic huahua' tu 
at juntal xits'lab c'al a Abraham 
junax c'al q'ue'atchic axi jaye 
c'ac'nax c'al a Dios. A Dios tu 
abchamalitschic an cau qui exla' 
jant'ini' cu jec'ontha c'al a Jesüs. 
27Тат ti chich јаја’ yab exlanchat 
in ey c'al am bichou Israel ti 
Jerusalén ni c'al in oc'lequilchic. 
Aba ani' ajinchamejits patal an 
sábadochic tin tiyopanlomil in 
thuchath uhuil in caulomejilchic 
a Dios, bel yab in le' quin 
exlanchichic in lej ey a Jesüs. 
Tocat in jolbiychic, ani antsana' ti 
putnenec am biyal cau axi q'uejab 
olna tin cuenta abal ne'ets ca 
jolbiyat. 28 Aba апі’ yab in elchichic 
jant'o ti quin chubax jolbiy a Jesüs 
abal ca tsemtha, bel in lej tsapic 
ucha'chic a Pilato abal ca tsemtha. 
?9 Tam ti putnenequits an cau patal 
jant'ini' ti thuchath ti al an T'ocat 
Thuchlab tin cuenta in tsemtal a 
Јеѕӣѕ, tam ti pa'bajits in inictal ti 
al an cruz ani joliyat. 9 Aba ап? 
antsana' ti t'ajchinenec, bel a Dios 
in ejtha' ti al an jolimtalab. ?! Talbel 
tsu'tatits ejthachits a Јеѕӣѕ yan 
а quicha cal in ts'at'elilchic axi 
calnequits ti Galilea ani ulits ti 

Jerusalén junax cal jaja’. Ani ja'its 
jaja'chic xo' ax in chubax olnanchal 
an inicchic an alhua' cau tin cuenta 
a Jesús. 

32 Ani huahua' xo' tu olnanchal 
tata'chic an cau tin cuenta a Jesüs 
jahua' a Dios im bijchith uchamalits 
i biyal at juntal xits'alchic. 35 Cum 
huahua' pel tu at juntal xits'lab 
c'al jaja'chic, jaxtam a Dios tu 
putunthanchamalits jahua' im 
bijchith uchamal ti biyal abal 
ne'ets tucu ejthanchi a Jesüs. 
Putnenequits an cau jant'ini' ti 
thuchathits a Jesús tin tsabchil 
an salmo tam ti tauna c'al a Dios. 
Uchan: Tata'its pel tu Tsacamil. 

Xo' nan tu tejhua'methamalits tin 
tamet an inicchic abal ja'its a lej ey 
tu Tsacamil. ?*Thuchathits a Jesús 
jaye al junaque i cau ti al an T'ocat 
Thuchlab tauna c'al a Dios апіѕе”: 
Nana' in Dios ne'ets tu lablinchi 
jant'ini' u bijchith ucha' a David 
ne'ets tu lablinchi. C'al axe' xi cau 
a Dios in q'uejab olna' abal ne'ets 
quin ejtha' a Jesús апі yab ne'ets 
ca c'atsey іп inictal. 35 Апіуе jaye 
in q'uejab olna' a Jesás tam jaja' in 
tauna' a Dios: Nana'its tin T'ocat 
Tsacamil ani yab ne'ets tiquin 
jilchi u inictal са c'atsey. 36А David 
ojni' c'atsey in inictal jun ti jolith 
c'al i biyal at juntal xits'alchic. 
Tam tin talchi in t'ojlabil a Dios 
c'al in at juntalchic, tsemets ani 
joliyat ani c'atsey in inictal. ?"In 
inictal a Jesás yab antsana' c'atsey, 
cum ejtha јаја’ c'al a Dios. 38At 
juntalabchic, in lej tomnal ca alhua' 
tso'obna'chic abal tin ebal a Jesüs 
jats cu ejtohuat cu paculanchat i 
hualab. Ja'its an cau axi nana' tu 

olchalchic xo’. 3? Cum a Jesús jats 
an calchix, ojni' a Dios in ejtohual 
tucu tala' paculanchi i hualab ani 
tucu tsu'u tu bolith. Yab ja tin ebal 
an ts'ejcath cau binath c'al a Moisés. 
40 Jaxtam ca lej Саја’ ti cuentachic 
yab ca co'oy a ichich ejtil a biyal at 
Israel axi thuchathits tin thuchath 
uhuil an caulomechic c'al a Dios. 
Uchan jaja'chic c'al a Dios antse* 
^! Ca lej t'aja'chic ti cuenta cum a 
pojcal an chubaxtalab. Jats tit 
q'uibenecchic. 
Quit jic'tsonchic cum nana' 
in Dios ne'ets tu t'ajchi i 
pulic labith t'ajbilabchic ti 
tsu'bixtalab. Aba апі ne'ets 
quit olchin antsana' u t'ajal, 
bel yab ne'ets tiquim belchi. 

Antsana' a Pablo in tala' in 
olnanchixtal. 

??Ne'ets calelits a Pablo c'al in 
junquilchic tin tiyopanil an Israel 
tam tu taunab c'al talchic axi yab 
Israel. Uchan ca huichiy junil ti 
tal sábado abal quin olchichic 
más in cahuintal a Dios ejtil 
xohue' tin olchamalits. ^*Talits an 
tamcuthtalab ax ti al an tiyopan, 
ani ts'at'enchabchic a Pablo ani 
a Bernabé c'al yan an Israelchic 
ani jaye c'al axi yab Israel axi 
huenc'onenequits ti c'ac'nax c'al a 
Dios ejtil an Israelchic. A Pablo ani 
a Bernabé in lej uluth ucha'chic 
quin lej ets'ey co'oy binanathits in 
ichich c'al in alhua' inictal a Dios. 

^^Taley im bajuhuits an sábado, 
ani tamcun jat'hua' tim patal 
am bichou abal quin ats'anchi in 
cahuintal a Dios. ^ Апі lej pa'ixnom 
talchic i Israel tam tin tsu'u 
tamcucuthits yantalam i inic. In 


279 


lej tomolnanchalchic in olnomtal a 
Pablo, ma in quithab cahuiliyalchic. 
46Tam toc'tsin a Pablo ani a 
Bernabé c'al i lej inictalab, in 
ucha'chic: 

— Pel i uchbil huahua' tu c'a'al 
olnanchichic in cahuintal a Dios 
cum pel it Israelchic. Cum a 
pojcanchal in cahuintal a Dios ani 
a tsalpayal abal yab ne'ets quit 
ejtohuat quit it ejatliyat abal ets'ey, 
jaxtam xohue' ne'ets cu tixc'an 
c'al tata'chic ani ne'ets cu c'ale qui 
olnanchi ахі yab Israelchic. 4? Ne'ets 
cu eale c'al jaja'chic, cum antsana' 
a Dios tu punubchamal. Ma ti 
biyalits in ulumalits tin cahuintal 
antse* 

Nan ne'ets tu eyentha'chic tit 
tajbanchix c'al u cahuintal 
c'al im belil an inicchic ахі 
yab Israel. 

Ne'ets tu aba'chic tim puhuel 
an tsabal ca olchi an inicchic 
jant'ini' ca jec'ontha cal in 
hualab. 

48Tam tin ats'a'its antsana' an 
cau axi yab Israel, lej culbel 
jilc'onchic. In uluchic abal in 
cahuintal a Dios ojni' huinat alhua". 
Ani im bela'its patal taja' axi 
bijithits c'al a Dios ca it ejatliyat 
abal ets'ey. 4 Апі am belomchic 
taja' ne'ets tim puhuel nixe' xi 
tsabal ti olnom c'al in cahuintal 
a Dios. 50 Ani an Israelchic axi 
tomolnax c'al in cahuintal a Dios 
in taunachiquiy talchic i uxum axi 
lej exlath ti c'ac'nax c'al a Dios ani 
lej ja'nath c'al am bichou ani jaye 
i inicchic axi lej pulic in ey. Ani 
canatbethanchabchic in ichich 
quin othna' a Pablo ani a Bernabé. 

Ani chubax in othnalchic, ma in 
quethmay ca c'ale al nixe' xi tsabal. 
5! Tam a Pablo ani a Bernabé in 
tininiy am pojoth tin acanchic. 
Antsana' an inicchic taja' quin 
alhua' tso'obna' yab alhua jahua' in 
t'ajamal, cum im pojcanchamal in 
cahuintal a Dios. Ani tixc'anchic 
taja’, c'ale ti bichou Iconio. 52Апі 
lej culbel am belomchic tihua' 

ti Antioquía, cum lej jum putat 
co'onchith in ichich c'al an Espíritu 
Santo. 


A Pablo ani a Bernabé 
ti bichou Iconio 


1 Ti bichou Iconio a Pablo 
ani a Bernabé otsits tin 
tiyopanil an Israelchic, ani taja' in 
olnanchal in cahuintal a Dios. Lej 
huinat alhua' in olnanchixtal, ma 
yan an Israel im belal ani jaye axi 
yab Israel. 2АБа апі, bel hua'ats 
talchic i Israel ax u jilc'onal yab im 
belamal. Ani jaja'chic in t'ajchi axi 
yab Israel abal quin oth tsalpanchi 
an ebchalabchic с'а] a Cristo. Bel 
jilc'one ca ohuey yan a q'uicha ti 
Iconio a Pablo ani a Bernabé. Cum 
lej tsapliliyab c'al an Ajatic, jats tin 
olnanchal in cahuintal a Dios c'al 
i lej inictalab. Pithanchic i tsaplab 
с'а] an Ajatic quin t'aja' i jic'path 
labith t'ajbilab ti tsu'bixtalab, c'al 
quin tso'obna' an inicchic abal lej 
chubax in olnanchixtal a Pablo 
ani a Bernabé. ^Ani lehuáxin am 
bichou. Talchic u ts'at'el c'al an 
Israel axi yab belomchic ani talchic 
u ts'at'el c'al an abathualechic. 
5Taley axi yab u belom an Israel 
ani axi yab Israel in juncu an cau 
c'al an oc'lecchic, abal ne'ets quin 

опа’ ani quin cui'iy c'al i t'ujub 

a Pablo ani a Bernabé. $Tam tin 
tso'obna'its abal antsana' ne'ets ca 
t'ajchin, tam pit'c'onchic, ani c'ale 
ti tsa'bibilchic ti bichou Listra ani ti 
bichou Derbe axi cuentalithchic ti 
Licaonia. " Taja' xe'ets jayetseq'ui ti 
olnanchix c'al an alhua' cau. 


Cui'iyab a Pablo c'ali t'ujub ti Listra 

8 Taja' ti Listra c'uajat jun i inic 
yab in ejtohual ti belal, cum ma 
tin hua'tsintalits tsambe tin acan. 
Tn alhua' bina' in xutsun c'al 
in olnanchixtal a Pablo, ani lej 
t'ajchin ti cuenta c'al a Pablo abal 
in belamalits ani ne'ets ca ejtohuat 
са jeltha. !? Tam a Pablo in tsapic 
ucha’: 

— Quit ts'aquiy ani quit c'uajiy 
bocholq'ui. 

Tam an tsambe jun athic ts'acpan 
ani c'uajat bocholq'ui, in ts'i'quiy 
ti Беја]. Tam tin tsu'uhuits ап 
inicchic jant'ini' ti jelthajits c'al a 
Pablo, tam in ts'i'quiy ti thajnal tin 
cahuintal jaja'chic ax ti Licaonia. In 
uluchic: 

—Axe' xi tsab i dios che'nec ti eb 
ca tejhua'me ejtil tu inic huahua’. 

12 Am bichou im bijiy a Bernabé 
ti dios Jüpiter ani a Pablo ti dios 
Mercurio. Antsana' ti bijiyat a 
Pablo cum jaja' lej caulome c'al an 
cau. 11р tiyopanil а Júpiter c'uajat 
tin otsnamtal am bichou. Taja' 
am pale' ani c'al axi c'ac'naxchic 
c'al a Jüpiter in chi'thal i t'ithach 
huits ani i torochic abal quin 
ts'acchixnanchi a Bernabé ani a 
Pablo. '^Tam tin t'aja'itschic ti 
cuenta a Bernabé ani a Pablo abal 
antsana' u le'nab ca t'ajchin ti dios, 


280 


tamna' in mits'al in toltomil abal 
ca t'ajan ti cuenta abal yab alhua' 
jahua' u t'ajchinal. Thubat otsitschic 
ti al an mulcunel, ani in thajat 
uchalchic: 

15 —Tata' ojni' inicchic yab 
in tomnal huahua' tucu c'ac'na 
antsana' tu dios, cum huahua’ 
pel tu at poq'ueltal. U che'nec 
huahua' teje’ expith abal tu lej 
uluth ucha'chic i cau. Ca tala’ 
jilcachiquiy a jolat c'ac'naxtal, ani 
ca chubax c'ac'na'chic a Dios ахі 
expith ejat abal ets'ey. Jats jaja' ax 
in ts'ejcamal an eb ani an tsabal ani 
am pulic lejemchic ani patal jahua’ 
hua'ats а tsu'talchic. 16Tam ti tihua' 
q'uicha a Dios in jila' an inicchic 
quin ayna' in cuete' belil. 1 Antsana 
tin tejhua'metha' in c'aya'tal. Jaye 
in tejhua'metha' tim ba' ti alhua' 
inic c'al xi yantalam alhua'talab 
in t'ajchamal an inicchic. Bel ma 
xohue' tu ulthanchale an ab an tu 
hualinthanchale an t'ayablabchic. 
Tu pithalechic lejat jant'o qui c'apu 
ani jant'o c'al ta ca culbe i ichich. 

18 Aba ani' a Pablo ani a Bernabé 
in lejquith ucha'chic antsana' 
an mulcunel, bel lej pama'tal 
in ejtou quin t'apchichic yab 
ca tsemthanchat an torochic ti 
ts'acchixtalab. 

19Tam ulitschic taja’ ti Listra 
talchic i Israel, tal ma ti Antioquía 
ani ti Iconio. In t'ajchichic an 
mulcunel abal quin tomolna’ 
a Pablo ani a Bernabé. Ma 
cui'iyat a Pablo c'al i t'ujub, ani 
ne'tha bothothol tin elebtal am 
bichou. Таја’ t'ajat jilan, cum и 
tsalpanchab tsemetsits. 20 Biyat 
tam tu cuentsimiyab a Pablo c'al 

am belomchic, tam ti ts'acpan ani 
otsits junil al am bichou. Tin aytal 
quicha c'ale junax c'al a Bernabé ti 
Derbe. 

?! Tihua' ti bichou Derbe a Pablo 
ani a Bernabé in olnanchalchic 
jaye an alhua' cau, ani yantalam 
i inic ts'at'ey c'al an Ajatic. Taley 
huichiychic quin tsa'biy am bichou 
Listra ani am bichou Iconio ani am 
bichou Antioquía. ??Taja'chic xe'ets 
in lubachmethanchal in ichich am 
belomchic ani in ts'alabchalchic 
abal quin junini' bela' an Ajatic. In 
t'ilchalchic abal chubax ne'ets quin 
yajchicna' yan jant'o ani talbel ca 
ne'tha ti eb jun tin t'ajal a Dios 
ti lej Ts'ale. ??Taley a Pablo ani 
a Bernabé im bijiychic jita tam 
belomchic ca punuhuat ti eyal ti 
junchic ti junchic an tamcunel 
ebchalab taja’. Ani cal i pabiltalab 
in conchinchal i lablinchixtalab c'al 
an Ajatic ax im belamalits. 


U huichel a Pablo ani a Bernabé ti 
Antioquía axi cuentalith ti Siria 


?^Taley huat'eychic a Pablo ani 
a Bernabé ti tsabal Pisidia ani 
ulitschic ti tsabal Panfilia. 29 Taja' 
ti bichou Perga in olnanchi an 
inicchic in cahuintal a Dios, ani 
taley ta c'alechic ti bichou Atalia. 
?6 Ani taja' otsitschic al i tan ca 
huichiy ti bichou Antioquía. Pel xe' 
nixe' xi Antioquía jun ti jaja'chic 
conchinchamejits in alhua' inictal 
a Dios abal quin t'ojonchi a Dios. 
27 Tam ti ulitschic a Pablo ani a 
Bernabé ti Antioquía, in caniy ca 
tamcun am belomchic. In tala' 
olchichic jant'ini' ti eyenthame 
c'al a Dios tin t'ojlabil. In olchichic 

jantini' a Dios im pitha'its ап q'uij 
axi yab Israelchic jaye quim bela' 
an Ajatic. 28Апі ohuey hue’ yan a 
quicha a Pablo ani a Bernabé tihua' 
ti Antioquía c'al am belomchic. 


An tamcuthtalab ti Jerusalén 


1 Biyat c'uajatechic a Pablo 
ani a Bernabé ti Antioquía, 

ulitschic taja' i inic tal ti Judea. In 
exobchalchic am belom abal pel 
in uchbil ca cojchin in inictal max 
in le’ ca jec'ontha. Antsana'cua' in 
ulal an ts'ejcath cau binath c'al a 
Moisés. ?Lej hueutsíx nixe'chic c'al 
a Pablo ani a Bernabé. Cum yab 
ejtohuat ca ts'ejcan an cau taja’, 
tamna' am belomchic im bijiy a 
Pablo ani a Bernabé ani talchic jaye 
i ebchalab ca c'alechic ti Jerusalén, 
tihua' ca ts'ejcanchat an cau c'al an 
abathualechic ani c'al axi bijith ti 
eyalchic c'al an tamcunel ebchalab. 

*Taley am belomchic ti 
Antioquía in aba' axi antsana'chic 
bijithits ca c'ale ti Jerusalén, ani 
ne'etschic huat'et'el ti tsabal 
Fenicia ani ti tsabal Samaria. 
Abal ju'tamq'ui ca xe'tsin in 
olchal an ebchalablomchic abal 
hua'ats axi yab Israelchic in t'ajat 
jilcachiquits im biyal belomtal ani 
huenc'onenequits c'al a Dios. Ani lej 
culbel patal an ebchalab c'al nixe’ 
xi cau. 

^Ulitschic a Pablo ani a Bernabé 
c'al in junquilchic ti Jerusalén 
ani bats'uhuat c'al an tamcunel 
ebchalab. C'uajat an abathualechic 
ani axi bijith ti eyalchic c'al an 
tamcunel ebchalab. Tam a Pablo 
ani a Bernabé in tala' olchichic 
jant'ini' ti eyenthame c'al a Dios tin 

t'ojlabil. Tam cubiy talchic i belom 
axi pelac i fariseo, in uluchic: 

—Pel in uchbil axi yab Israelchic 
ani u belomits ca cojchin in inictal. 
Quin tala' putuchic an ts'ejcath cau 
binath c'al a Moisés. 

$Tam tamcun an abathualechic 
ani axi bijith ti eyalchic c'al an 
tamcunel ebchalab abal quin 
t'iloxna' nixe' xi cau. "Lej ohuey tu 
t'iloxnab an cau, ma tamits ti cubiy 
a Pedro in ucha'chic: 

—At Israelchic, a tso'obits abal 
ohuatits hue' a Dios tin tacuyamal 
cu olnanchi an alhua' cau axi yab 
Israelchic, abal jaja'chic jaye quim 
bela' an Ajatic. $Pithanchic jaye an 
Espíritu Santo c'al a Dios, jant'ini 
tu pithnenec huahue2' tu Israel. 
Antsana' a Dios in tejhua'metha' 
abal jaja'chic chubax im belamalits 
jaye. A Dios chubax in tala' 
exlanchalits in ichich an inicchic. 
9A Dios yab tu poc^th tsu'tal axi 
huahua' tu Israel ani c'al axi yab 
Israel. In t'oquethanchamalits 
in ichich jaja'chic jaye cum im 
belamalits. 19 Јапі'іпі ta le'chic 
ca huat'ath uchbiy am belomchic 
tin cuenta in uchbil са] a Dios? 

A le ca quitaychic c'al i quitalab 
axi huahua' yab i ejtohuamal qui 
ашпа’, ani ma i biyal juntalchic 
jayetseq'ui yab in ejtohuamal quin 


quitna’. !! Yab ca t'ajchichic antsana*. 


I exlalits abal huahua' tu Israel u 
lejat jec'onthachits tin ebal in alhua 
inictal an Ajatic Jesús. Antsana' 
jaye ti lejat jec'onthachits axi yab 
Israelchic. 

12Ma tam ti talits ti cau a Pedro, 
tamna' im bina' in xutsun axi 
muthat quin ats'anchichic jaye in 

olchixtal a Bernabé ani a Pablo. In 
olchalchic jant'ini' ti eyenthame c'al 
a Dios quin Раја? i jic'path labith 
t'ajbilab ti tsu'bixtalab cal axi 

yab Israelchic. 1 Ма ti talits ti cau 
jaja'chic, tam a Jacobo in uluye jaye 
i cau antse* 

—At Israelchic, tiquin ats'anchi 
jahua’ ne'ets tu ucha’. 14A Simón 
Pedro talel tu t'ilchamalits jant'ini' 
tin ts'i'quiy a Dios quin tacuy 
jaye axi yab Israel tin c'al јаја”. 

15 Antsana'its in t'ajamal a Dios 
jant'ini' ti thuchathits ti al an 
T'ocat Thuchlab ne'ets quin taja’. In 
ulumal a Dios апіѕе”: 

16 Ma talbelaquits ne'ets quin 

huichiy junil cu punu junaque 
ti Ts'ale ax in at xits'al a 
David. 

Ne'ets quin taja’ ti Ts'ale abal 
quin c'ac'nanchat u bij junil 
ejtil ti jayq'ui' tam ti ejata 
David. 

17 Antsana' ne'ets cu Гаја’ abal 
patal an inicchic axi yab 
Israel tiquin aliyalac tin Dios 
Pay'lom. 

Tiquin chubax bijiy tin Dios 
Pay'lom patal jitats bijithits 
tu c'al tim patal am pulic 
bichoulom. 

18 Antsana' tin ulumal a Dios 
ma tam ti biyalits abal quin 
tso'obliy jant'o ne'ets quin 
t'ajaye јаја”. 

1? Cum antsana' a Dios tin tacuyal 
axi yab Israelchic jaye, nan tu 
tsalap yab in tomnal qui t'apchi 
max quin t'ajat jilcachiquiy im 
biyal belomtal ani ca huenc'on 
c'al a Dios. ?? Tocat qui thuchanchi 
abal yabats quin c'apu i c'apnel 

ax u ts'acchixnab c'al i thulcuts 
ax u diosnab. Ani ni jita' yab 
ca juncun c'al axi yab in cuete' 
tomquil. Ani yab quin c'apchi in 
anam t'u'ul i сопе! axi ca tsemtha 
thut'c'uth, cum yab xits'anthach. 
Ani jaye yab quin c'apchi i xits'lab 
jahuaquitsq'ui tam xits’. C'al axe’ 
tsab ох i uchbixtalab lejatits. ?! Pel 
xe'chic i uchbixtalab axi ejtil ti al 
an ts'ejcath cau binath c'al a Moisés 
ma ti biyalits. Ja'its an ts'ejcath cau 
ax u ajiyab tim patal an sábadochic 
abal ju'tamq'ui hua'ats in tiyopanil 
an Israelchic. 

22Tam an abathualechic ani 
c'al axi bijith ti eyalchic c'al an 
tamcunel ebchalab ani c'al patal 
am belomchic in tsalpaychic 
quin tacuy jita’ ca aban са c'ale 
junax c'al a Pablo ani a Bernabé 
ti Antioquía. Ani in tacuychic a 
Judas Barsabás ani a Silas ax in 
cua'alchic in lej exbath c'al an 
ebchalabchic. ?3 Jaja'chic quin 
nenchi an ebchalabchic an u ax 
in they thucha'chic ax in ulal 
antse* Te tu tamcuthits huahua' 
tu abathualechic junax c'al axi 
bijith ti eyalchic ti al an tamcunel 
ebchalab ani c'al patal an ebchalab 
axi teje’. Tu patal huahua’ tu lej 
tsapnethal ax it ebchalabchic ani 
yab it Israelchic ti Antioquía ani 
ti Siria ani ti Cilicia. 241 tso'obits 
abal talchic axi teje' c'al huahua' 
calnequits ca c'alechic ti exobchi 
tata'chic. Ani huahua' yab i 
pithamal in uchbil ti exobchix. 
Tocat ti it'ixbethanchamalits a 
tsalap ani ti thuc'chunchamalits 
a tsalap c'al in exobchixtal. In 
le'chic ti exobchichic abal pel a 

uchbil quit cojchin a inictal ani 
ca aynaye an ts'ejcath cau binath 
с'а] a Moisés. ?5Jaxtam huahua' i 
tsalpayamal in tomnal qui tacuyits 
i ebchalab ca cale ti tsa'biychic 
junax c'al i сап ebchal Bernabé 
ani c'al і c'an ebchal Pablo. ?6 Aba 
ani' yan i calat tsemthamejac a 
Bernabé ani a Pablo tin cuenta in 
t'ojlabil an Ajatic Jesucristo, bel 
exom ti lej canat t'ojnalchic. ?" Jaja' 
axi tsab i tacuyamalits a Judas ani 
a Silas ne'ets ti lejquith olchichic 
patal jahua' teje' i t'iloxnamalits. 
?8 Jant'ini' tu pithach an tsalap 
c'al an Espíritu Santo, antsana' i 
tsalpayamalits abal yab in tomnal 
huahua' tu huat'ath uchbiy c'al i 
cau. Expith ca putuchic c'al axe' xi 
tsab ох i uchbixtalab antse*: ?9Yab 
ca c'apu i c'apnel ax u ts'acchixnab 
c'al i thulcuts ax u diosnab. Ani 
yab ca c'apchi in anam t'u'ul i 
сопе] axi ca tsemtha thut'c'uth, 
cum yab xits'anthach, ni i xits'lab 
jahuaquitsq'ui. Ani yab quit juncun 
c'al axi yab pel a tomquil. Pel 
i alhua'talab max ca putu c'al 
axe' tsab ox i uchbixtalab. Quit 
c'uajiychic jun ejet c'al a Dios. 

3" Taley c'aletschic ti Antioquía 
a Pablo ani a Bernabé ani a 
Judas ani a Silas. Taja' ulitschic 
in tamcuy an ebchalabchic, ani 
in huat'banchi an thuchath u ca 
ajiyat. ?!In ajiychic ani jilc'on lej 
culbel c'al an ts'alabchixtalab 
u. 22 Jaye pithneneque i cau a 
Judas ani a Silas c'al a Dios quin 
huat'banchi an tamcunel ebchalab. 
C'al jilc'onchic lej ts'alabchithits ani 
lej lubachmethanchithits in ichich. 
33Jilc'onchic tsab ox a q'uicha a 

Judas ani a Silas ti Antioquía, ani 
tam in tsalpaychic max ca huichiy 
ti Jerusalén c'al an ebchalabchic 
ax ti abnenec. Tam uchanchic с'а] 
an ebchalab ti Antioquía ca c'ale 
c'al іп ichich jun ejet c'al a Dios. 
34 Ani talbel a Silas in ulu ne'etse 
ca jilc'on taja’. ?5Ani jilc'one jaye 
taja' ti Antioquía a Pablo ani a 
Bernabé. Ani junax c'al talchic i 
ebchalab in exobchixnanchale ani 
in olnaxnanchale an inicchic in 
cahuintal a Dios. 


A Pablo in ts'i'quiy in tsabchil acan 
ti olnanchix c'al in cahuintal a Dios 


36Taley putunits tsab ox a quicha 
ani a Pablo in ucha' a Bernabé: 

—Huana qui tsa'biy qui tsu'u 
jant'ini' ti c'uajat an ebchalabchic 
tim patal am bichouchic jun ti 
olnaxnanchamalits in cahuintal a 
Dios. 

37 A Bernabé in le'ac quin ne'tha' 
jaye a Juan Marcos. 38Tocat а 
Pablo jats in tsalpay abal yab in 
tomnal quin ne'tha'. Cum ti jayq'ui 
tixc'anenec a Juan tihua' ti Panfilia, 
yabats in le’ ti t'ojnal c'al jaja'chic 
tin t'ojlabil a Dios. *?Ani lej 
hueutsíx a Pablo ani a Bernabé, ma 
buc'láxinitschic. Taley a Bernabé 
in ne'tha' a Marcos, ani balinchic 
ali tan ani c'ale ti Chipre. ^'Ani 
a Pablo ne'ets quin ne'tha' a Silas. 
Tam an ebchalabchic ti Antioquía 
in conchinchal a Dios a Pablo ani a 
Silas abal ca c'ale lej alhua' co'oyab 
c'al in alhua' inictal an Ajatic. Ani 
taley c'alechic. 41 Xe'ets tsa'bibilchic 
ti lubachmethom c'al am belom ti 
al an tamcunel ebchalablom ti Siria 
ani ti Cilicia. 

Ts'at'ey a Timoteo c'ala 
Pablo ani a Silas 


1 Ulitschic a Pablo ani a 
Silas ti bichou Derbe ani 
ti bichou Listra. Taja' hua'ats jun i 
belom im bij Timoteo. Im mim pel 
i belom jaye ani pel i Israel, ani in 
tata pel i griego. 2Uxnal ti lej alhua' 
inic a Timoteo c'al an ebchalabchic 
ax ti bichou Listra ani ax ti bichou 
Iconio. ЗА Pablo in le' tin junic a 
Timoteo. Oc'ox in ne'tha' ca cojchin 
in inictal, cum ne'ets ca xe'tsinchic 
jun ti hua'ats i Israelchic ax in 
ujnam antsana' ca cojchin. Patal 
an Israelchic taja' in exla'its abal in 
tata a Timoteo pel i griego. ^Tim 
patal am bichouchic jun ti xe'ets a 
Pablo ani a Silas ani a Timoteo in 
tsa'bichiquiyal an ebchalabchic. In 
olchixnanchal nixe' xi uchbixtalab 
u axi ts'ejcanchat am belomchic 
axi yab Israel. Ja'its nixe' an cau 
axi thuchnenec ti Jerusalén c'al an 
abathualechic ani c'al axi bijith ti 
eyalchic c'al an tamcunel ebchalab 
tihua’. 5Ani lej tsaplilinchab in 
ichich an ebchalabchic quin lej 
tsapic bela' an Ajatic. Chuthel 
chuthel ne'ets yanenel am 
belomchic. 


U tsu'binchab a Pablo ejtil i 
huachbilab jun i inic ti Macedonia 


6 Ап Espíritu Santo in c'anchichic 

a Pablo ani in junquilchic yab 
quin olnaxna' in cahuintal a Dios 
ti pulic bichoulom Asia. Jaxtam 
ne'ets huat'et'el ti tsabal Frigia 

ani Galacia. " Taley ulitschic utat 
ti tsabal Misia. Taja' in tsalpay 
ne'etsacchic са c'ale ti tsaylel ti 

tsabal Bitinia, tocat c'anchin junil 
c'al an Espíritu Santo yab ca сае. 

8 Jaxtam ne'ets huat'et'el utat ti 
tsabal Misia. Taley ulits ti bichou 
Troas tin hualchicte'lil am pulic 
lejem. ?Taja' tam acal a Pablo 
tsu'binchab ejtil i huachbilab. In 
tsu'u cubat jun i inic ti cau ti tsabal 
Macedonia. Lej lubath tauna a 
Pablo antse": Quit chich teje' ti 
Macedonia tucu tolmiy. 19Сит 
antsana' in tsu'uhuits a Pablo, 
thubat huahua' и t'ojojlats cu c'ale 
ti Macedonia. I exla'its abal chubax 
a Dios tu canal cu cale taja’ qui 
olnanchi an alhua' cau. 


A Pablo ani a Silas ti bichou Filipos 


"1 Taley huahua’ u balinits al i tan 
ti Troas, ani u t'apith c'ale ti ts'aclath 
tsabal Samotracia. Tin aytal q'uicha 
u cale ti Neapolis. 12Таја’ i jila’ an 
tan, ani u c'ale ti Filipos axi peli 
bichou abatnab c'al an romanochic. 
Pel i bichou lej c'athpich in exbath 
ti pulic bichoulom Macedonia. Tats 
tu jilc'on huahua’ tsab ox a q'uicha. 
13Tam jun i sábado u cale huahua’ ti 
al am bichou, u c'ale hualchicte'lil 
am pulic itse' jun tin ujnamchic 
ti ol an Israelchic. Tats tu quetle 
qui olnanchi in cahuintal a Dios 
an uxumchic axi tamcuthits taja’. 

14 Jun jaja'chic im bij pel a Lidia. Pel 
i Tiatirajib ax u nujul c'ali toltom 

lej huinat alhua'. Cum in lej саста! 
a Dios tin ichich, in alhua' bina' in 
xutsun с'а] in olnanchixtal a Pablo. 
Lej tolminchat c'al an Ajatic quin 
alhua' репа’ tin ichich jahua’ in 
ats'al. f^Taley tamna’ pujan, ani jaye 
patal axi tin q'uima* Tam a Lidia tu 
lej ucha' huahua’: 

— Мах tata'chic tin tsu'tal tin 
chubax belom c'al an Ajatic, huana 
tu q'uima' ani quit jilc'onchic taja' 
hue’. 

Expith c'al in lej pacabethomtal 
jun ejet chubax u c'ale. 

16Taley jun a quicha tam tu 
ne'etsits jun tin ujnam ca olonchic 
an inic, tameq'ui i tamu jun i 
ts'ic'ach co'oyab c'al i teneclab. 

Pel i calthom q'uijlab. Lej c'unat 
co'oyab c'al an thabalchic ani lej 
atlomnab c'al an tumin. Tam nixe 
xi ts'ic'ach ts'at'ey c'al huahua’, tal 
tocat thajajal. In thajat ulunal: 

—Axe' xi inicchic in t'ojonchal am 
pulic Dios Pay'lom ti eb. Pelchic i 
olnom jant'ini' ta ca jec'ontha an 
inicchic c'al an hualab. 

18 Cum yantalam a q'uicha in 
huilq'uith t'ajal antsana' an ts'ic'ach, 
a Pablo lej it'ixbethab. Tam 
huilq'uin quim теѓа’, ani in ucha’ 
an teneclab axi c'al ti co'oyab an 
ts'ic'ach: 

—Nan tu uchal tim bij a Jesucristo 
quit tixc'an c'al an ts'ic'ach. 

Tameq'ui t'ajat tixc'anits an 
teneclab. 

19? Tam ti an thabalchic c'al an 
ts'ic'ach in tsu'uhuits abal yabats 
ne'ets quin ejtou quin atlomnaye 
c'al an tumin, tam in yac'ua'chic a 
Pablo ani a Silas ani in ne'tha'chic 
ti al am plaza jun ti c'uajat an 
oc'lecchic. 2? Tm bina'chic eal an 
ts'ejcom cauchic ani in ucha'chic: 

—Axe' xi inicchic pel i Israel. Xe'ets 
tu othnachiquinchal i bichohuil c'al 
yan i cau. ?! Tocat іп exobchal in 
cuete' ujnamtal. Cum huahua' pel 
tu lej romanochic yab in tomnal qui 
bats'u i pil ujnamtalab. 

22Тат am bichou in lej tomolnal 
a Pablo ani a Silas. Ma an 
ts'ejcom cauchic in aba' an cau 
ca c'ot'inchat in toltomil ani ca 
huipiyat c'al i huithaxte'. 23 Таг ti 
lej huipiyamejits, tam ti baliyatchic 
al an huic'axte. Осһап am 
beletnom huic'axte' quin lej alhua' 
beletna'chic. 24Сит antsana' ti 
uchanits, in ne'tha' quin c'uajba' ma 
tin lej luputhtal an huic'axte'. Таја’ 
jilc'onchic mats'q'uichiquinchithits 
in асап с'а] i catmachic te’. 

?5'Tam ti ts'ejel acal u ol a Pablo 
ani a Silas ani in ajatnanchal im bij 
a Dios. Ani c'al patal an huic’nel и 
ots'ohuiyab. ?9 Tam jun jic'tohual 
lej t'elelats an tsabal, ma yatsitslats 
in cub an huic'axte Tameq'ui tala’ 
japq'uin an hui'lebchic, ani tala 
huilts'onchat an huic'nelchic an 
calaniyo pat'al axi c'al ti huic'ath. 
27 Ejtsin am beletnom huic'axte' 
ani in tsu'u tala' japq'uithits an 
hui'lebchic ti al an huic'axte". In 
jixa' in cutsilal abal quin cuete' 
tsemtha' tim Ба”, cum in tsalpay 
abal tala' pit'c'onenequits ап 
huic'nelchic. 28Тат thajat tauna 
с'а] a Pablo antse’: 

—Yab ca t'aja' antsana' ca othna' 
ta Ба’. Patal huahua' teje’ и c'uajate. 

?9'Tamna' am beletnom huic'axte' 
in conchi i tajablab, ani jun athic 
otscan jun ti c'uajat a Pablo ani a 
Silas. C'al in inictal lej t'elelelits, 
in tuthlu in c'ua'lal tin acanchic. 

30 Tam am beletnom huic'axte' in 
ne'tha'chic eleb, ani in conoy: 
—éPay'lomchic, jant'o cu Раја’ 
abal quin jec'ontha c'al u hualab? 
31Tam toc'tsiyat c'al a Pablo ani 
с'а] a Silas antse*: 

— Ca bela' an Ajatic Jesucristo ani 
јаја’ ne'ets ti jec'ontha". Antsana' ta 
ca jec'ontha jaye ах ta q'uima* 

3?Tam a Pablo ani a Silas in 
olnanchale in cahuintal a Dios ani 
patal ax tin q'uima". 33 Aba ani’ pel 
i huat'ath ts'ejel acalits, bel am 
beletnom huic'axte' in t'acchi a 
Pablo ani a Silas xan ti ts'ojbenec 
c'al an huithaxte’. Tamna’ pujan, 
ani jaye patal ах tin quimæ’. 
34Taley ne’thachic a Pablo ani a 
Silas cal am beletnom huic'axte' 
tin q'uima', ani pijchinchic. Ani lej 
culbel јаја’ c'al patal ax tin q'uima', 
cum in junax belamalitschic a Dios. 

35Tam ti thaju an ts'ejcom cauchic 
in aba' ca c'ale an yac'ualchic quin 
ucha' am beletnom huic'axte' quin 
hualca'its a Pablo ani a Silas. 3$Tam 
uchan a Pablo c'al am beletnom 
huic'axte" 

—Tin abchi an cau an ts'ejcom 
cauchic abal nan tu hualca'chic. Xo' 
quit calejitschic ani quit c'ale c'al a 
ichich jun ejet са a Dios. 

3" Tam a Pablo іп ucha'chic an 
yac'ualchic: 

—Huahua' pel tu lej aticlab 
cuentalith Roma, ani yab u 
t'ajchinenec an ts'ejcaxtalab jant'ini' 
ti pel i uchbil. Expith и huipiyame 
c'al i huithaxte' tin tsu'ux hual 
am bichou ani u baliyame al an 
huic’axte’. Ani хо’ an ts'ejcom 
cauchic іп le’ abal cu tsinat hualca. 
Iba. Ca putat chich jaja'chic tucu 
hualca* Tam ojn?’ ne'ets cu c'ale. 

38Huichiy an yac'ualchic c'al an 
ts'ejcom cauchic, іп olchi jant'ini' 
tin ulu a Pablo. Ani jiq'uelchic tam 
tin exla'its abal Pablo ani a Silas 
pel i lej aticlab cuentalith Roma. 

39Tam c'alechic quin conchi a Pablo 
ani a Silas ca paculanchat. Taley 
in caltha'chic jun ti c'uajat, ani 
in lej pacabethach ucha' abal ca 
calejits al nixe’ xi bichou. ^" Taley 
calejitschic ti al an huic'axte', 
c'ale tin q'uima' a Lidia. Таја’ in 
lubachmethanchalchic in ichich 
an ebchalabchic c'al jahua' in 
t'iloxnalchic. Tamna' tixc'anchic 
гаја”. 


An xacuecueltalab ti Tesalónica 


1 Huat'eychic a Pablo ani a 
Silas ti bichou Anfipolis ani 
ti bichou Apolonia, ani ulitschic 
ti bichou Tesalónica. Taja' hua'ats 
in tiyopanil an Israelchic. ?Otsits 
a Pablo ti exobchix, cum antsana' 
in ujnam ju'tamaquits ta ca c'ale. 
Ox i ayquith sábado otsits quin 
exobchi ахі muthat taja’. ?In 
lamc'anchal an T'ocat Thuchlab jun 
tu olnab a Cristo, abal bijchithits 
ca yajchiquiyat ani ca tsemtha ani 
ca ejtha. A Pablo in ucha'chic axi 
muthat taja’: 

—Nan tu olnanchalchic im bij a 
Jesús, ani јаја’ ja'its a Cristo ax a 
aychal ca chich. 

^Ani tamits talchic i Israel im 
belal a Jesús, ani ts'at'eychic c'al 
a Pablo ani a Silas. Jaye im belal 
yan i griegochic ax и c'ac'nax c'al 
a Dios, ani yan i uxumchic axi lej 
exbath in ey im belal. ?Tam tsacul 
an Israelchic axi yab belom c'al 
nixe xi it huenc'onelchic. Taley 
in tamcuy jun i cuenel i inic axi 
ројсахта’, ахі с'а] in obetal tocat 
xe'ets belelelq'ui ti al am bichou. 
Ani jaja'chic in t'aja' abal ca 
xe'tsin am bichou xacuecuel. Tam 

otscanchic tin q'uima' а Jasón, taja' 
quin aliy a Pablo ani a Silas. In 
le' quin caltha'chic ani quim bina' 
tin c'ubac am bichou. 8Ani yab in 
ela'chic. Tamna' tocat in caltha' 
bothothol a Jasón, ani in ne'tha' 
junax c'al i ebchalabchic tin tamet 
an oc'lecchic. In thajat ucha' an 
oc lecchic: 

—Axe' xi inicchic ju'tamaquits 
ta ca xe'tsin tocat in lej 
uc pichiquinchal in tsalap an 
inicchic. Ani xo' te che'nequits quin 
гаја’ jayetseq'ui апіѕапа’. " Ani ca 
lej t'aja' ti cuentachic abal a Jasón 
im bats'uchic tin q'uima'*. In ulal 
jaja'chic abal hua'ats i Ts'ale Jesüs 
axi lej c'athpich pulic c'al patal an 
ts'ale. Yab in c'ac'nanchalchic in 
abatnaxtal an ts'ale romano. 

8 Tam tin ats'a'its antsana' nixe xi 
cau, tam lej tsacul am bichou ani 
an oc'lecchic jaye. ?Tam a Jasón ani 
an ebchalabchic im bina' i tumin. 
Ne'ets ca huichbanchatcua' tam ca 
c'alejits a Pablo ani a Silas. Taley 
hualcajitschic. 


A Pablo ani a Silas ti Berea 


10 Ani tam ti aclejits, thubat an 
ebchalabchic in aba' ca c'ale a 
Pablo ani a Silas tihua' ti Berea. 
Ulitschic taja' ani otsits tin 
tiyopanil an Israel. 11 Ахі ti Berea 
pel i alhua' inicchic, yab ejtil ja axi 
ti Tesalónica. C'al in lej canat in 
ats'anchalchic in cahuintal a Dios. 
Chuthel chuthel in exobnalchic an 
T'ocat Thuchlab, cum in lej le' quin 
exla' max chubax an cau jahua' u 
olchinal c'al a Pablo ani a Silas. 

12 Ani yantalam i Israelchic ani i 
griegochic taja' in it belal an Ajatic. 

Hua'ats i uxumchic ani i inicchic 
axi lej exbath in ey іт Беја]. ??Tam 
ti an Israelchic ti Tesalónica in 
tso'obna'its abal a Pablo in olnaxnal 
in cahuintal a Dios tihua' ti Berea 
jaye, tam c'alechic ma tihua* Tocat 
in t'aja' abal ca xe'tsin an inicchic 
гаја’ xacuecuel. 14Tam thubat an 
ebchalabchic in aba' a Pablo ca 
c'ale tihua' tin hualchicte'lil am 
pulic lejem. Jilc'onchic a Silas ani 

a Timoteo ti Berea. !?C'alechic 
junax jaye c'al a Pablo talchic i 
ebchalab ma ti bichou Atenas. 

Taja' uchanchic ca huichiy ti Berea 
quin ucha' a Silas ani a Timoteo 

ca thubat chich quin tsu'u a Pablo. 
Tam huichiy jaja'chic ti Berea. 


A Pablo ti Atenas 


'éTihua' ti Atenas a Pablo 
in aychal ca ulits a Silas ani a 
Timoteo. Biyat in t'ajal ti cuenta 
abal lej hua'ats abal ju'tamq'ui 
yantalam i thulcuts ax u diosnab 
al nixe' xi bichou. Jats tin ats'al lej 
t'e'pipith in ichich. !"Jaxtam in lej 
olchalchic an Israel in cahuintal 
a Dios tin tiyopanil jaja'chic. Jaye 
in olchalchic q'ue'at i xits'lab axi 
c'ac'nax c'al a Dios. Chuthel chuthel 
xe'ets ti olnom c'al an alhua' cau 
cal jitaquitsq'ui quin ela' ti al 
am plaza. f8Tam tsab і cuenel i 
inicchic in ts'i'quiy ca t'ilmats c'al a 
Pablo. Jun pel i cuenel epicüreo ani 
junaque pel i cuenel estoico. Talchic 
jaja'chic in conoy: 

—éJant'o hualam ne'ets tucu ucha’ 
axe' хі саита’? 

Апі q'ue'atchic іп ulu: 

—Hualam ne'ets tucu olchi i 
q'ue'at dioschic. 

Antsana' tin uluchic, cum a Pablo 
in olnanchalchic im bij a Jesás ani 
in exobchal an inicchic abal ne'ets 
ca ejtha an tsemelomchic. 1 Tam 
ne'tha a Pablo al jun i c'uajattalab 
im bij Areópago. Pel i bolchal jun ti 
an inicchic in ujnam ca tamcun ti 
huilchix c'al i cau. Uchan a Pablo: 

—Tucu tso'oblinchi jant'o tam it 
exobchixtalab ax a chi'thal. 29 Pel 
i otsel cau ax tu olchinchal, ani i 
lej le tucu lejquinchi jant'ini' tin 
lejquith ulal an cau. 

?! Patal an Atenasibchic ani 
patal an otsel c'uajilchic hualim in 
huat'anthalq'ui a q'uicha ti ots'ol 
ani ti olchix c'al i it cau. 

?2Taja' cubiy a Pablo ti al nixe xi 
c'uajattalab Areópago, in ucha' axi 
muthatchic: 

—Atenasibchic, nan tu tsu'tal 
a lej саста! a diosilchic. 231п 
xe'tsinenec cu met'a' axi yantalam 
c'uajattalab jun tit c'ac'naxchic. 

U tsu'u jun i ts'acnaxtalab jun ti 
thuchath: Axe' pel i ts'acnaxtalab 
cal i dios ахі yab i exlal. Jats хе’ 
axi ne'ets tu olchichic. 

24 Ja'its a Dios ax in ts'ejcamal an 
eb ani an tsabal ani am pulic lejem 
ani patal jahua' xo' a tsu'talchic 
hua'ats. Jaja’ ојпі ja'its ax и thabal 
c'al an eb ani c'al an tsabal. Yab 
u c'uajil al i tiyopan ts'ejcath c'al 
an inic. ?5Jaja' yab in yejenchal ca 
pithan c'al an inic. Jaja' ja'its ax 
tu pithal i ejattalab ani i ixac'. Ani 
patal jahua' i cua'al jats јаја’ ax tu 
pithal. 

26а] juncats an oc'ox inic ахі 
a Dios in ts'ejca,, jats tu xits'lab 
c'al tim patal an inicchic abal qui 
xe'etsna' tim puhuel an tsabal. Tu 

bijchamal jayits an q'uijchachic 
tucu xe'tsin ani an tsabal ju'ta tu 
cu c'uajiy. 27 A Dios tu c'uajbal teje’ 
tsabal abal qui alimichiquiy ani 
qui ela' јаја”, ani yab ou ti c'uajat 
ti junchictal huahua’. 28Тїп ebal а 
Dios u ejat ani u xe'ets ani i cua'al 
i ey tu inic. Jun i tsalpath inic 
jaye axi pel а juntal in thucha" 
Pel huahua' tu juncuth aticlab c'al 
a Dios. 2 Cum antsana'its i ey tu 
juncuth aticlab c'al a Dios, jaxtam 
yab in tomnal qui tsalpay max a 
Dios inquith c'al i oro o c'al i plata 
o cali t'ujub. Nixe' xi inquithtalab 
u tujel tin cuete' tsalap i inic, ani 
pel in cuete' ts'ejcabil c'al in c'ubac. 
30Ti tihua' q'uichachic a Dios in lej 
c'aya'namal an inicchic tam ti lejat 
yab u exlom с'а! jaja’. Ma xohue'its 
ojni' pel in lej uchbil tim patal an 
inicchic tim puhuel an tsabal ca 
lej jic'tson c'al a Dios. 3! A Dios im 
bijiyamalits an q'uicha tam ne'ets 
ca c'uajba an inicchic tin tamet jaja' 
ca t'ajchin am bolith ts'ejcaxtalab. 
In tacuyamalits juncats i inic axi 
ne'ets ti ts'ejcax. Ja'its a Jesüs. 
Ani tam ti a Dios in ejtha' ti al 
an jolimtalab, ma tamits tin 
tejhua'metha' abal ja'its axi chubax 
ne'ets ti bolith ts'ejcax. 
32Та tin ats'a'itschic axi 

muthat taja' abal ne'ets ca ejtha an 
tsemelomchic, tam talchic tocat u 
tilibnax. Ani talchic in ulu: 

—Alhua' qui ats'aye pil a quicha 
jahua' xo' i ats'amal. 

33Tam tixc'an taja’ a Pablo, ani 

c'alets. *^Talchic i inic im belal an 
Ajatic ani ts'at'ey c'al a Pablo. Jun 
pel a Dionisio axi pel i eyal c'al an 
cuenel ax u tamcunal ti al nixe' xi 

c'uajattalab Areópago. Junaque 
pel i uxum im bij Dámaris. Ani 
q'ue'atchic jaye im belal an Ajatic. 


A Pablo c'uajat ti Corinto 


1 Taley talbel cale a Pablo 
ti Atenas, c'ale ti bichou 

Corinto. ?Taja' in ela' c'uajat jun 
i Israel im bij Aquila axi ti tsabal 
Ponto. It ulnec jaja' ti Corinto junax 
c'al in tomquil Priscila, talchic 
ma ti bichou Roma axi cuentalith 
ti Italia. Calnequitschic ti Roma, 
cum an ts'ale Claudio im bina' 
an cau abal ca tixc'an taja' patal 
an Israelchic. Ani xo' a Pablo in 
tsa'biyal a Aquila ani a Priscila tin 
q'uima' ti Corinto. ? Cum a Pablo 
pel in t'ojlabil ti ts'ejcom lona ata 
ani jaja'chic jayetseq'ui in t'ojlabil, 
jaxtam jilc'on taja’ a Pablo c'al ca 
junax t'ojonchic. ^Ani patal an 
sábado u otsel a Pablo tin tiyopanil 
an Israel. Taja' in olnanchal im 
bij an Ajatic an Israelchic ani jaye 
axi yab Israel. In lubal quin tolmiy 
quim bela'chic. 

5Tam ti ulits a Silas ani a Timoteo 
ti Corinto tal ma ti Macedonia, 
tam in tsu'u abal a Pablo hualim ti 
olnanchix c'al im bij an Ajatic. In 
lejquith olchal an Israelchic abal a 
Jesüs ja'its a Cristo ax in aychalchic 
ca chich. 9Ani tocat и tomolnab ani 
и quithab cahuiliyab a Pablo c'al 
jaja'chic. Jaxtam a Pablo in tiniyal 
in toltomil ti tsu'bixtalab abal yab 
alhua' in t'ajal jitats im pojcal an 
Ajatic. In ucha'chic: 

—Ma xohue'its max ca q'uiba' a 
ejattalchic pelits a cuete' cuenta. 
Yabats nana' u cuenta, cum tu 
olnanchamalits im bij an Ajatic ani 

a pojcamalits. Xo' ne'ets quin c'alets 
cu olnanchi an alhua' cau axi yab 
Israelchic. 

"Tam cale a Pablo tin tiyopanil 
an Israel, c'ale c'al jun i inic im bij 
Justo ax in cua'al in q'uima' utat 
c'al an tiyopan. Јаја’ in c'ac'nal 
jaye a Dios. *Tamna' in it belal 
an Ajatic a Crispo axi oc'lom c'al 
nixe’ xi tiyopan. Jaye im belal 
patal ax tin q'uima* Ani jaye yan 
i Corintojibchic im belal tam tin 
ats'anchal in olnomtal a Pablo. 
?Taley jun i аса] tsu'binchab a 
Pablo ejtil i huachbilab. In tsu'u an 
Ajatic ani in ats'a' u taunab: 

—Yab quit jiq'uey. Tiquin 
olnanchiquinchiye u bij ani yab quit 
ts'ibc'an. 19Сит nana'its in c'uajat 
с'а] tata' ma ni jita’ yab in ejtohual 
ti tacchi a inictal abal ti othna'. 
Tiquin t'ojonchiye al axe' xi bichou, 
cum hua'atse yantalam jita' ne'ets 
tiquim bela’. 

1 Jaxtam ti jilc'oc'on a Pablo jun 
сатир c"al ts'ejel tihua' ti Corinto. 
Hualim in exobchixnanchal an 
inicchic in cahuintal a Dios. ??Ma 
tamits nixe' xa q'uichachic a 
Galión pel i gobernador ti tsabal 
Acaya. Ani tamcun i Israelchic 
axi tomolnax c'al a Pablo. Ani in 
ne'tha'chic c'al an gobernador 
quin jolbiy. 1?Таја’ tin tamet an 
gobernador in uluchic: 

—Axe' xi inic xe'ets in olnal 
jant'ini' ti qui саста’ a Dios c'al pil i 
c'ac'naxtalab. Yab ja an c'ac'naxtalab 
axi juncuth c'al tata' a uchbixtal. 

'^Ne'etsits ti cau a Pablo, ani tam ti 
oc'ox cahuin a Galión. In ulu: 

—Tata' ojni' Israelchic, max axe' xi 
inic in jalunchamalac u uchbixtal o 

max in t'ajamalac i quithab t'ajbilab, 
tam ojni' u ejtohual tu ats'anchichic 
a jolbixtal. 5Cum yab antsana' in 
t'ajamal, jaxtam nan yab u ejtohual 
cu t'ajchi an ts'ejcaxtalab. Tocat pel 
i cau ax a pejexnalq'ui. A le'chic ca 
jolbiy axe' xi inic, cum yabcua' in 
lejat c'ac'nanchal im bijlabil a biyal 
juntalchic. Yabcua' in lejat c'ac'nal 
an ts'ejcath cau ax it pithnenecchic 
c'al a Moisés. Cum pel i cauq'ui c'al 
tata'chic, jaxtam pelits a cuenta 
quit cuetem ts'ejcanchic. 

16Та]еу a Galión in quethmay 
an Israelchic ca cale eleb jun tu 
ts'ejcab an cau. 1 Апі patal an 
griegochic axi c'uajat taja' in yac'ua' 
a Sóstenes axi oc'lom tin tiyopanil 
an Israel. In lej huipiyalchic tin 
tsu'ux hual an gobernador Galión, 
ani an gobernador ni hue' yab in 
t'ajal ti cuenta max antsana' tu 
huipiyab a Sóstenes. 


Huichits a Pablo ti Antioquía 
ani in ts'i'quiy in oxchil acan 
ti oInom c'al an alhua' cau 
18 Jilc'one a Pablo ti Corinto hue’ 
yan a q'uicha. Taley talbelits in 
ucha'chic an ebchalab abal ne'ets 
ca calejits, ne'ets ca c'ale ti tsabal 
Siria junax c'al a Priscila ani c'al 
a Aquila. Oc'ox peleychic ti bichou 
Cencrea. Taja' tala' muts'inchat in 
xi'il a Pablo ti tsu'bixtalab abal 
im putumalits jahua’ im bijchith 
uchamal a Dios ne'ets quin taja’. 
Taley cale ti Cencrea, otsitschic al 
i tan ca c'ale ti Siria. 1 Ulitschic 
ti bichou Efeso, ani taja' tixc'an a 
Pablo c'al a Priscila ani a Aquila. 
C'ale tin tiyopanil an Israel ani 
t'ilmats c'al an Israelchic axi 

tamcuth taja' tin cuenta a Cristo. 

20 Ani lej pacabethab a Pablo abal 
ca jilc'on c'al jaja'chic, ani yabats in 
lena’. ?! Tam in ucha'chic: 

— Pel u uchbil quin c'ale ti 
Jerusalén cu huat'ba' an ajib axi 
ne'ets ca t'ajan tihua’. Max pel in 
culbetal a Dios, talbel ne'ets quin 
huichiy junil tu tsu'uchic. 

Tam otsits junil al an tan ani 
cale ti Efeso. ??Tam ti ulitsits a 
Pablo ti Cesarea, tam talbel c'ale 
ti Jerusalén quin tsapnetha' an 
tamcunel ebchalab. Ani talbel 
c'ale ti bichou Antioquía. ?3Taja' 
jilc'on tsab ox a q'uicha, ani talbel 
cale taja’ jaye. Xe'ets tsa'bibil al i 
bichouchic axi cuentalith ti Galacia 
ani Frigia. In lubachmethanchal in 
ichich patal am belomchic. 


Huilchix c'al an cau a Apolos ti Efeso 


?^Tam ulits ti Efeso jun i Israel 
im bij Apolos axi c'uajinec ti 
Alejandría. Pel i inic lej exlom 
c'al an T'ocat Thuchlab ani lej 
huit'om ti huilchix c'al an cau. 
?5Exobchinenequits im belil a 
Dios. C'al patal in canat ma ju'tam 
huichat in exlanchi in ey a Jesüs, 
jats in tequeth exobchal an inicchic. 
Bel in q'uibchale quin lej alhua' 
exlanchi in ey a Jesús, cum in 
exobchixtal ani im pujaxtal a Juan 
jats axi c'al ti más exobchinenec. 

?6 Ani otsits a Apolos tin tiyopanil 
an Israel ti exobchix c'al i lej 
inictalab. Tam tin ats'anchits a 
Priscila ani a Aquila in exobchixtal, 
tam in ne'tha' tin q'uima' abal quin 
más lejquinchiye im belil a Dios. 

27 Татпа’ a Apolos in tsalpay abal 
ne'ets ca c'ale ti Acaya. Ani cum 

an ebchalabchic ti Efeso in le' quin 
tolmiy, jaxtam in thuchanchi i u 
am belomchic tihua' ti Acaya. In 
ucha'chic al nixe' xi u abal quim 
bats'u a Apolos c'al i culbeltalab 
tam ca ulits. Tam c'ale ani ulits a 
Apolos ti Acaya. Ani tihua' in lej 
tolmiyal am belomchic ca lubachme 
in ejattal, cum jayetseq'ui jaja'chic 
im belamalits an Ajatic tin ebal in 
alhua' inictal a Dios. 28Апі jaye 
in lejquith tejhua'methanchal abal 
q'ibts'oth in tsalap an Israelchic 
tin cuenta a Јеѕӣѕ. Ani yab in 
ejtohualchic quin ulu iba. In 
tejhua'methanchalchic al an T'ocat 
Thuchlab abal а Jesús ja'its a Cristo 
ax in lej aychalchic ca chich. 
19 Biyat c'uajate a Apolos ti 
Corinto, xe'ets tsa'bibil a 
Pablo al i bichouchic axi ba'chic 
an tsacam ts'en. Taley ulitsits ti 
Efeso, ani taja' in ela' i belomchic 
axi yabaye lej alhua' exobchith in 
cahuintal a Dios. ?In conoychic: 

— Тат ta bela'chic an Ajatic a 
bats'uhuits an Espiritu Santo? 

Toc'tsinchic in ulu: 

—]ba. Ma yabaye i ats'amal max 
hua'ats. 

*Tam a Pablo in conoychic: 

—éTam c'al jant'o c'al tit 
pujayamechic? 

Toc'tsin in uluchic: 

—U pujayamechic huahua' jant'ini 
tin ulal a Juan cu pujan. 

4Тат a Pablo in ucha'chic: 

—A Juan im pujayamal an 
inicchic abal ca tejhua'me 
jic'tsothits c'al in hualab. In 
ucha'chic abal pel in uchbil quim 


A Pablo ti Efeso 


, 

bela' a Jesucristo axi taye tal 
talbel. 

5Tam tin ats'a'its antsana' nixe' 
xi belomchic abal antsana' in ulu a 
Pablo, tam u pujnalchic tim bij an 
Ajatic Jesús. Ani tam tim punchi 
a Pablo in c'ubac tin oc'chic, ma 
tamits im bats'uhual an Espiritu 
Santo. Tam in caunalchic i pil 
cahuintalab ani in olnal i cau ax 
u pithnal c'al a Dios. "Tim patal 
hua'ats jelat lajuj tsab i inic. 

80x a its’ a Pablo xe'ets in 
tsa'bichical taja' ti Efeso in 
tiyopanil an Israelchic quin 
olnaxna' in cahuintal a Dios c'al i 
lej inictalab. In lubal quin tolmiy 
an inicchic quin exla' jant'ini' ta ca 
otsits ti eb jun tin t'ajal a Dios ti lej 
Ts'ale. Сит talchic t'ujbabanale 
іп ichich ani yab in le quim bela’, 
tocat in quithab cahuilinchal im 
belil an Ajatic. Jaxtam tixc'an 
a Pablo al nixe' xi tiyopan, ani 
in ne'tha' am belomchic al jun 
i escuela in c'al a Tiranno. Taja' 
chuthel chuthel in exobchixnal in 
cahuintal a Dios. 19Таїѕ ti exobchix 
tsab tamub. Jaxtam an Israelchic 
ani axi yab Israelchic tim puhuel 
am bichoulom Asia in lej ats'amal 
in cahuintal a Dios tin cuenta an 
Ajatic Jesús. Апі a Dios im pitha' 
a Pablo i lej tsaplab quin гаја’ i 
pulic labith t'ajbilab. 120 che'el 
i inicchic quin tacchi in inictal 
a Pablo c'al im paynujil ani c'al 
in toltomil, ani in nenchal c'al 
an ya'ulchic ca jeltha ani c'al ax 
и co'oyab c'al i at'ax teneclab ca 
canchin. 

13Таја’ xe'ets talchic i Israel ax in 
ujnam ti belelel ti bichou ti bichou. 

In ulu abal in huit'alchic jaye ti 
canchix c'al an at'ax teneclab. Ani 
in le'chic quin canchixnanchi im bij 
an Ajatic Jesús c'al an inicchic. Tam 
in tauna'chic jun i at'ax teneclab axi 
cal tu co'oyab jun i inic taja’ апіѕе”: 

—At'ax teneclab, huahua' tu uchal 
quit cale al nixe' xi inic c'al im bij a 
Јеѕӣѕ ах in olnaxnal a Pablo. 

14ре] хе’ axi buc in cuitolil a 
Esceva axi antsana' tin tauna' an 
at'ax teneclab. A Esceva pel і 
Israel ani pel i oc'lec pale’. 15Апі 
tocat toc'tsiyatchic nixe' xi buc an 
cuitolchic c'al an at'ax teneclab 
antse* 

—Nan и exlal jita' a Jesús ani 
jita' a Pablo, expith tata'chic yab tu 
exlal jita’. 

16Татп ti lej muthenchab ani 
ts'ojbethab an cuitolchic c'al nixe' 
xi inic ax u co'oyab c'al an at'ax 
teneclab. T'ajat lej atathitschic. Tam 
calechic c'ot'ith ti al an ata jun ti 
c'uajat, c'alechic athithil. 17 Antsana 
ti t'ajchinenec nixe' xi buc i cuitol 
ti Efeso. Ani tam tin tso'obna'its 
an Israelchic ani jaye axi yab 
Israelchic, tam lej jiq'uel. Ani tam 
in lej puhuethanchalchic im bij an 
Ajatic Jesüs. 

18 Ani chich yantalam i belomchic 
in olnal jahua' yab alhua' in 
t'ajamal. 19 Апі yan ахі pel i thiman 
in chi'tha' in uhuil axi cal tin 
exobnamal ti thiman. In ajiychic 
jay in jalbil nixe’ xi uchic, tsab inic 
lajuj i mil i tumin plata. Ma tamits 
in tala' chica'chic tin tamet am 
bichou. 20 Ani ne'ets lej puhuehuel 
in cahuintal a Dios. Patal an 
inicchic in exla' abal in lej cua'al in 
tsap. 


x 

21Та]еу a Pablo in tsalpay ne'ets 
ca c'ale quin tsa'biy am belomchic 
ti tsabal Macedonia ani ti tsabal 
Acaya. Tiq'uele talbel ne'ets ca c'ale 
ti Jerusalén. Jaye in ulu abal tam 
quin tsa'biyits ti Jerusalén, talbel 
ne'ets ti Roma cum pel in uchbil 
ca c'ale tihua' jaye. 22Ос'ох in aba' 
a Pablo tsab in tolmihual tihua' ti 
Macedonia. Pelchic xe' a Timoteo 
ani a Erasto. Ani a Pablo ne'ets ca 
jilc'one hue' tsab ox a q'uicha ti 
Asia. 


Am pulic xacuecueltalab ti Efeso 

?5 Tam thayc'an jun i pulic 
xacuecueltalab tihua' ti Efeso tin 
ebal abal u olnab an alhua' cau c'al 
a Pablo. ?^Pel i thacum plata im 
bij Demetrio ax in t'aja' am bichou 
ca xacueculats. In ts'ejcal i tsacam 
t'ipoth tiyopan ejtil an tiyopan 
jun tu c'ac'nab an diosa Diana. 
In atal yan i tumin junax c'al in 
t'ojnalilchic c'al ti tolminchame ti 
thacum. ?5In tamcuy in t'ojnalilchic 
ani jaye in at thacum platachic, ani 
taley tam in ucha'chic: 

—Pay"lomlabchic, a tso'obits 

abal i lej alhua' huat'axnal i 
t'ojlabil. 26А tsu'umalchic a Pablo 
ani a ats'amal jant'ini' ti xe'ets in 
ulal. An thulcuts jahua' i ts'ejcal 
yabcua' ja a Dios. Ani yantalam 
i inic teje’ ti Efeso ts'at'enecchic 
c'al jaja", ani jaye i inicchic jat'hua' 
tim puhuel am bichoulom Asia. 
?7 Lej let'e i t'ojlabil max tucu tala’ 
quiblochiquinchi. Ani yab expith 
ја, hualam an inicchic yabats ne'ets 
quin c'ac'nanchi in tiyopanil i pulic 
diosajil Diana. Ma хо’ и c'ac'nabe 
i diosajil Diana tim puhuel am 

bichoulom Asia ani tim puhuel 
an tsabal, ani hue'its hualam lejat 
yabats ne'ets са саста. 

28 Тат tin ats'a'itschic antsana' an 
cau nixe' xi thacum platachic, tam 
lej tsacuy. Ani in lej thajat uluchic: 

—Lej c'athpich pulic an diosa 
Diana. Ja'its i diosajil huahua' tu 
Efesojib. 

29Tam tim patal am bichou 
lej thajat xacuecuel xe'ets c'al 
in tsacultal. Ani yac'uan a Gayo 
ani a Aristarco axi pelchic i 
Macedoniajib. Pelchic xe' in junic 
a Pablo. Ne'thachic bothothol ti al 
an c'uajattalab jun tu mulcunal am 
bichou quin аја’ i junta. 39A Pablo 
in le' ca otsits taja' abal quin tauna' 
axi muthat, ani yab hualcanchat 
ca otsits c'al am belomchic c'al 
a Cristo. ?! Jaye abchin an cau a 
Pablo c'al in ja'ubchic axi pel i 
oc'lec ti Asia. Yabcua' ca otsits. 
32Тосаѓ xacuecuel lej an mulcunel. 
Lej thajajal cau c'al i xalulul cau. 
Ma jat'hua' tim patal yab in lejat 
exbayal jale’ ti mulcunenec. ??Tam 
an Israelchic im pac'amnath ne'thal 
a Alejandro quin c'uajba' tin tamet 
an mulcunel. Ani olchin jaja' jale' 
ti mulcunenec antsana' am bichou. 
Tam in t'ipchi c'al in c'ubac abal 
ca ts'ibc'anits an mulcunel. In le' 
quin tauna’, lequitsq'ui max quin 
ejtou quin tsamc'anchi in ichich 
tin cuenta in at Israelchic. ?^Tam 
tin t'aja'its ti cuenta an mulcunel 
abal a Alejandro pel i Israel, tam 
lej tsapic thajajal tsab i hora. In lej 
thajat uluchic: 

—Lej c'athpich pulic an diosa 
Diana. Ja'its i diosajil huahua' tu 
Efesojib. 

35 Taley tam an thuchum ti al am 
bichou in ejtou quin ts'ibc'a' an 
mulcunel. Tam in ulu: 

—At Efesojibchic, tim patal an 
inicchic tim puhuel an tsabal in 
tso'obits abal huahua' tu Efesojib i 
alhua' beletnanchal in tiyopanil i 
pulic diosajil Diana. In tso'obits jaye 
abal i alhua' beletnanchal in t'ipoth 
hual a Diana ax u ijcanchame tal 
ma ti eb. ?6Ni jita’ yab in ejtohual ca 
cubiy quin ulu abal yab antsana' i 
t'ajal. Expith ca coytha'chic a ichich, 
ani ni jant'o yab ca q'uibts'oth t'ajchi 
axe xi inicchic ax ta tamet. 57A 
chi'thamalchic axe' xi inicchic, ani 
yab in cua'al in jolbil. Ni jant'o yab 
in cue'eyamal tin tiyopanil a Diana 
ani yab in quithab cahuiliyamal a 
diosajil Diana. 395 Мах a Demetrio ani 
c'al in at thacumchic t'ajchinenecac 
jant'o yab alhua', tam hua'ats i 
ts'ejcom cau ani hua'ats ju'ta ta ca 
ts'ejcanchat. In ejtohualchic quin 
c'uajbanchi in jolbixtal an ts'ejcom 
cau. 3 Max a cua'alechic q'ue'at i cau 
ca ts'ejca", tam quit ts'ejcanchat al i 
tamcuthtalab jant'inits tin ulal an 
oc'lecchic. ^Hualam max cu t'e'tsiyat 
tin tamet an oc'lecchic tin cuenta an 
thajat xacuecueltalab, ani ni hue' yab 
ne'ets qui ejtou qui ulu jale' ti t'ajamal 
апіѕапа’. Ma hualam huahua’ ne'ets cu 
jolbiyat tu jec'om c'al an gobierno. 

^! Tam ti talits ti cau antsana' an 
thuchum, tamna' in ulu abal talits 
an tamcuthtalab. Ta c'aletschic. 


A Pablo in tsa'biyal ti 
bichoulom Macedonia ani ti 
pulic bichoulom Grecia 
2 Tam ti talits nixe' xi 
tsapic xacuecueltalab 

ti Efeso, tamna' a Pablo in caniy 

ca tamcun am belomchic quin 
ts'alabchi hue’. Taley in ucha'chic 
abal ne'etsits, ani c'ale ti bichoulom 
Macedonia. ?Ani ne'ets tsa'bibil ma 
ju'tamaquits hua'ats i ebchalab. In 
lubachmethanchalchic in ichich 

c'al in cahuintal a Dios. Taley talbel 
ulits ti pulic bichoulom Grecia. 3Ani 
гаја’ jilc'on ox a its’. Taley ne'ets ca 
c'ale al i tan ti pulic bichoulom Siria. 
Ani yab cale, cum in tso'obna'its 
abal и le'nab ca yac'uan c'al an 
Israelchic. Jaxtam in tsalpay in 
tomnal ca belats tsabal. Ne'ets ca 
huat'ey junil ti Macedonia. ^In 
junicchic a Pablo pel i ebchalab c'al 
a Cristo. Pelchic xe' a Sópater axi 
pel i Bereajib, ani a Aristarco ani 

a Segundo axi pel i Tesalónicajib, 
ani Gayo axi pel i Derbejib, ani 

a Timoteo, ani a Tíquico ani a 
Trófimo axi pel i Asiajib. 5Jaja'chic 
oc'chith сае ti Troas, ani tihua' 
ne'ets tucu aychi cu ulits huahua’. 
$A Pablo ulnequits jaye ti Filipos 
jun ti nana' in Lucas in c'uajatne. 
Taja' huahua' u jilc'on ma ti talits an 
ajib tam ti an Israelchic in c'apal am 
pan yab ts'ejcath c'al i c'ac'chixtalab 
C'oye. Pel i ajib tin cuenta abal 
calthame ti Egipto im biyal 
juntalchic. Taley u cale huahua’ ti 
Filipos, u c'ale cu otsits al i tan cu 
c'ale ti bichou Troas. Putunits Бо’ a 
quicha tam ti Баји an ebchalabchic 
axi oc'xinenequits ca chich ti Troas. 
Taja' huahua' u jilc'on buc a q'uicha. 


A Pablo c'al an ebchalabchic 
axi ti Troas 
7 C'a'al quicha semana tamcun 
am belomchic abal quin t'aja' 

an santa cena. Ani a Pablo in 
exobchixnanchalchic in cahuintal 
a Dios. Lej ohuey ti exobchix ma ti 
ts'ejel acal, cum tin aytal q'uicha 
ne'ets ca cale ti Troas. ?Tamcuth 
taja' am belomchic tin oxchil 
i piso alta jun ti tajbathits c'al 
yan i tajablab. Ani quetel Ба’ an 
ventana jun i cuitol bijiyab Eutico. 
Cum lej ohuey ti cau a Pablo, lej 
ts'ebc'ac'anits in ats'a' nixe' xi cuitol. 
Ma huayits ani ijcan tsabal ma tin 
oxchil piso an ata. Taley tamna' 
penan tsemenequits. 1%Тат pa'iy a 
Pablo jun ti mo'came an cuitol. In 
сии in c'ualal ani іп muts'uc'na* 
Tam in ucha' an ebchalabchic: 
—Yab quit jiq'ueychic. A Dios in 
ejthamalits. 
"Tam c'athiy a Pablo junil jun 
ti c'uajatac. In t'aja' an santa 
cena. Ani jaye in junax c'apal c'al 
an ebchalabchic. Tam ti talits ti 
c'apulchic, tamna' in ts'i'quiy a 
Pablo ti exobchix junil. Antsana' 
ma ti chutheyits, tam ti c'alets. 
12 Ani an cuitol axi ejthame ne'tha 
tin q'uima. Jats tu lej culbel patal 
an ebchalabchic. 


Cale a Pablo ti Troas 
ani c'ale ti Mileto 


*3Huahua' u otsits al an tan ani п 
oc'chith c'ale ti Asón. Tihua' ne'ets 
cu tamáüxin c'al a Pablo jant'ini' ti 
bijiyamalits, cum a Pablo in le’ ca 
c'ale tsabal. '^Tihua' talbelits u 
tamáüxin, ani tam јаја’ otsits jaye 
al an tan. Ma taja' u junax c'ale cu 
ulits ti Mitilene. 15Таја’ u calejits 
ani u ne'ets al an tan. Tin aytal 
а'шсһа и huat'ey ti Ошо, ani tin 
oxchil q'uicha u ulits ti bichou 

Samos axi lej utat ti bichou Trogilio. 
Taja' u coyots hue' ti bichou 
Trogilio. Taley u calejits ani u ne'ets 
al an tan, ani ma tin aytal q'uicha u 
ulits ti Mileto. f8Yab и c'ale huahua’ 
ti bichou Efeso axi cuentalith ti 
Asia, cum a Pablo yab in le' ca 
ohuey ti Asia. In le' ca thubat ulits 
ti Jerusalén max quin ejtou quin 
huat'ba' taja' an ajib Pentecostés ax 
in t'ajal an Israelchic. 


A Pablo in taunal axi bijithchic 
ti eyal c'al an tamcunel 
ebchalab ti Efeso 


17Таїѕ ti c'uajate a Pablo ti Mileto 
tam tin aba' an cau ti Efeso ca 
chich ti tsu'tab c'al ax и bijithchic 
ti eyal c'al an tamcunel ebchalab 
tihua". 8 Tam ti ultsitschic с'а] a 
Pablo uchan: 

—Tata'chic a lej alhua' tso'obits 
jantini' tin xe'tsinenec ma tam tin 
c'a'al ulits ti Asia. 19А t'ilalchic 
abal patal a q'uicha tam tin 
c'uajatac ti jayq'ui' c'al tata'chic, u 
lej t'ojonchamal an Ajatic c'al u 
ichich tsa'at. U lej yajnanchamal 
an inicchic ma c'al i uq'uil. U 
lej yajchicnamal i yajchictalab 
c'al an Israelchic. ?? Aba ап? 
antsana' u huat'amalits, bel nan 
tu lej exobchamal an chubaxtalab 
abal ca tabatna' c'al a ejattal. 

Tu exobchamal al an tamcunel 
ebchalab ani jaye ta q'uima'chic. 
21Tu lej ts'alabchamalchic ax it 
Israel ani axi yab Israel. Tu lej uluth 
ucha'chic quit jic'tson c'al a hualab 
ani ca bela' an Ajatic Jesucristo. 
22Xohue'its in hue’ huat'el te, ani 
ne'ets quin c'ale ti Jerusalén cum 

in abathits c'al an Espiritu Santo. 

Ani yab u tala' tso'ob jant'o ne'ets 
quin t'ajchin tihua'. ?3Expith u 
tso'obits abal ne'ets quim baliyat 
al i huic'axte", ani ne'ets quin lej 
yajchiquiyat tim patal am bichou 
ju'tamits quin c'ale. An Espiritu 
Santo antsana' tin tso'obliyal expith. 
?^Ni c'al jahua’ antsana' quin 
t'ajchin, yab ne'ets quin t'apchin 
u tsalap. Ma yab ne'ets cu t'aja' 
ti cuenta max jita' in le' tiquin 
tsemtha'. Expith c'al и culbetal cu 
putu an t'ojlab ax tim pithamalits 
an Ajatic Jesús. Expith cu tala’ olchi 
an inicchic in huinat alhua' inictal 
a Dios c'al ca jec'onthachic. 

?5Nan tu lej exobchamal jant'ini" 
ti quit otsitschic ti eb jun tin 
t'ajal a Dios ti lej Ts'ale. Xohue' in 
ne'etsits, ani u lej tso'obits abal 
yabats ne'ets tiquin tsu'u junil teje’ 
tsabal. 26 Јахѓат nan tu lej uluth 
uchalchic abal yabats pel u cuenta 
max jita’ yab im belal. 2" Nan tu 
tala' olchamalits an cau jahua' a 
Dios in læ tata’ са tso'obna'chic. Ni 
jun i cau yab tu tsinc'onchamal. 
?8 Ca lej alhua' beletna' ta ba'chic. 
Jaye ca lej alhua' beletnanchi im 
bichohuil an Ajatic, cum jats tit 
punumejits c'al an Espiritu Santo. 
Ja'its im bichohuil an Ajatic axi 
ts'a'ithits c'al in huac'lath xits'al 
јаја’. 291] tso'obits tam nan yabats 
quin c'uajiy c'al tata'chic, ne'ets 
ca chich i inicchic quin le'na' ti 
q'uibethanchi a ejattal. In eychic 
ejtil i jaylom pathum ax in lej le’ 
quin t'ajat c'apts'uchiquiy i oveja. 
30 Ма сга] tata'chic jaye ne'ets ca 
hua'tsin jita' ti exobchalac c'al i 
janamtalab. Ne'ets quin luba' quin 
c'ambiy am belomchic ca ts'at'ey 

c'al in janamtal. ?! Jaxtam ca lej 
t'aja'chic ti cuenta abal yab ti 
c'ambiy. Ca lej t'ila'chic abal ox i 
tamub in c'uajinec c'al tata'chic, 
апі ni јауф'и? yab и palc'anchi 
tu exobchi in cahuintal a Dios. 
Q'uicha ani acal in lejat exobchixin, 
ma junchiquil c'al i uq'uil. 

32Ebchalabchic, хо’ nan tu 
lej jilchal tin c'ubac a Dios abal 
јаја’ ti alhua' beletna'chic. Ca lej 
alhua' penonoy in cahuintal a 
Dios ta ichich, ani antsana' ne'ets 
ca co'oy in alhua' inictal a Dios ta 
ichich. Cum in lej cua'al in tsap in 
cahuintal a Dios, jats c'al ti quit 
tsaplilinchatchic a ichich c'al a Dios. 
Jats c'al ti quit tso'oblinchatchic 
an c'alab axi a Dios im pithal 
jitats huejlanchithits in ejattal c'al 
јаја’. 33 Nan yab и c'a'inchamal in 
toltomil ni in tuminal jitaquitsq'ui. 
34A alhua' tso'obitschic abal in 
t'ojnenec c'al и cuete' c'ubac abal cu 
co'oy jant'o cu cuxuthna'. Jaye cu 
co'oy jant'o tu cu tolminchi ах tin 
tolminchal c'al in t'ojlabil an Ajatic. 
35Cum antsana' ets'ey tin t'ojnenec, 
a lej cua'alitschic xe' i alhua' t'iplab. 
Pel a uchbilte quit lej t'ojon abal ca 
co'oy jant'o ta ca tolminchi jitats 
yejenchith. Jaye qui lej t'ila' jahua’ 
in ulu an Ajatic Jesüs: Lej c'athpich 
culbel jitats pithoblix ani yab ejtil 
axi ca pithobliyatcua". 

36Tam ti talits ti cau antsana' a 
Pablo, in tuthlu in c'ualal ani in 
conchinchi i alhua'talab c'al a Dios 
patal an ebchalabchic taja’. 37 Тат 
u uc'nalchic patal an ebchalab, ani 
и muts'uc'nab апі и ts'uts'bayab 
a Pablo c'al jaja'chic. ?8Ani u lej 
t'e'pinalchic, cum in ulumalits 

a Pablo abal yabats ne'ets ca 
huichiy ca tsu'üxin junil. Taley 
junax c'alechic an ebchalab tin 
hualchicte'lil am pulic lejem c'al a 


Pablo jun ti quetel am pulic ata tan. 


Ne'ets a Pablo ti Jerusalén 


2 Taley u tixc'anits huahua' 
c'al an ebchalabchic ani 

u balin al am pulic ata tan. U c'ale 
t'apith ti Cos. Tin aytal q'uicha u 
c'ale huahua' ti Rodas, ani ma taja' 
u c'ale ti Pátara. ?Ti Pátara i ela' 
junaque i pulic ata tan axi ne'ets 
ti Fenicia. U balin ani u cale ma 
ti Pátara. ?Tam tu ne'ets belelel al 
am pulic lejam i tsu'u an ts'aclath 
tsabal Chipre jilc'on ti c'uatab. Taja' 
huahua' u ne'ets huat'et'elq'ui, ani 
talbel u ultsits ti bichou Tiro axi 
cuentalith ti pulic bichoulom Siria. 
Taja' ne'ets ca jilchin in quitalabil 
ах in ne'thal an tan. ^Ani ti Tiro i 
ela' і belomchic c'al tu jilc'on buc 
a quicha. Ani uchan a Pablo c'al 
jaja'chic yab ca c'ale ti Jerusalén, 
cum olchinenequitschic c'al an 
Espíritu Santo jant'o ne'ets ca 
t'ajchin a Pablo tihua'. 5Putunits 
xi buc a q'uicha, ani ne'etsits cu 
cale ti Tiro. Patal am belomchic, 
ап inic ani an uxumchic c'al in 
t'ele'il, cale junax c'al huahua’ ma 
tin hualte'lil am pulic lejem. Taja' 
i tuthu i c'ualal ani u olon. 9Taley 
u muts'c'áxin cum ne'ets cu c'ale. 
Tam huahuda' u balinits al am рис 
ata tan, ani jaja'chic huichiy tin 
ашта" 

7 Antsana' tu calejits ti bichou 
Tiro, ani и cale c'al an tan ma 
tu ultsits ti Tolemaida. Таја’ п 
cale al an tan qui tsapnetha' an 

ebchalabchic. Tats tu jilc'on jun 

a quicha c'al jaja'chic. 8Тіп aytal 
quicha и cale huahua’ taja’, и c'ale 
ani u ultsits ti bichou Cesarea. Taja' 
i tsa'biy a Felipe tin q'uima* Pel in 
eylabil ti buc'ul c'al an alhua' cau. 
Jaye pel jaja' jun axi buc i bijith 
tolmix c'al an tamcunel ebchalab 
ti Jerusalén. Ani tats tu jilc'on 
huahua' tin q'uima* ?In cua'al 

tse' i aticlab ts'ic'ach axi yabaye 
tomquith. Jaja'chic pel in eylabil ti 
caunanchix c'al i cau jant'inits ta ca 
pithan c'al a Dios. 190 c'uajinequits 
huahua' tsab ox a q'uicha taja’, tam 
ti ulits junaque i caunanchix im 

bij Agabo. Tal ma ti Judea. '! Chich 
abal tucu tsu'u. Im pilchi in huic’ 

a Pablo, ani in huic’tsichiquiy in 
cuete' acan ani in cuete' c'ubac ti 
tsu'bixtalab. Tam in ulu: 

—Tin tso'oblinchi an Espíritu 
Santo abal an thabal c'al axe xi 
huic'lab antsana' ne'ets ca huic'an 
c'al an Israelchic tihua' ti Jerusalén. 
Taley ne'ets ca bina tin c'ubac axi 
yab Israelchic. 

12Тат ti ats'a'its antsana' i lej 
ucha' a Pablo abal yab ca c'ale ti 
Jerusalén. Aniye jaye uchan c'al 
am belomchic ti Cesarea. '?Tam 
toc'tsin a Pablo: 

—éJale' it uc'nalchic ani tocat tin 
t'e'pinthanchal u ichich? Ani nana' 
in ts'ejcacathits max quin huic'an o 
max quin tsemtha tihua' ti Jerusalén 
tin ebal im bij an Ajatic Jesüs. 

14Cum ni hue’ yab i ejtou qui 
lej pacabetha' abal yab ca c'ale ti 
Jerusalén, jaxtam yabats i ucha' 
más i cau. Expith i ulu: 

—Jaja' quin t'aja' in culbetal an 
Ajatic. 

15Та]еу tam tu t'ojojnenequits, 
huahua' и c'alets tihua' ti Jerusalén. 
16 C'3le jaye c'al huahua’ talchic i 
belom axi ti Cesarea. U ultsits ani 
u c'ale tin q'uima' a Mnasón jun ti 
ne'ets cu c'uajiychic. Jaja' pelac i 
Chiprejib axi hue' ohuatits ti belom. 


A Pablo in tsa'biyal a Jacobo 


17 An ebchalabchic ti Jerusalén tu 
bats'u c'al in lej ichich culbel abal u 
ulnequits. 18Тїп aytal q'uicha junax 
с'а] a Pablo i tsa'biy a Jacobo. I ela’ 
tamcuthits c'al patal ax u bijithchic 
ti eyal c'al an tamcunel ebchalab. 
19 A Pablo in tsapnetha'chic. Tam 
in tala’ olchichic jant'ini' ti 
eyenthame c'al a Dios tin t'ojlabil, 
jantini' tim bela' an Ajatic jaye 
axi yab Israelchic. ?" Tam tin 
uluhuits antsana' a Pablo, tam lej 
puhuethanchab im bij a Dios c'al an 
ebchalabchic. Tam uchan a Pablo 
c'al jaja'chic: 

—C'an ebchal, a tso'obits abal 
milchic i Israel im belamalits 
an Ajatic. Tim patal jaja'chic in 
lej t'ayath ulal abal pel in uchbil 
patal an inicchic quim putu c'al an 
ts'ejcath cau binath c'al a Moisés. 
211 ulalchic abal pil an cau axi 
tata' a exobchal an Israelchic ax u 
c'uajil xaluth c'al axi yab Israelchic. 
A ulalcua' yab quin t'aja'chic ti 
cuenta an ts'ejcath cau binath 
c'al a Moisés. A ulalcua' yabats in 
uchbil ca cojchin in inictal in inic 
tsacamilchic. A ulalcua' yabats in 
uchbil quin aynanchi in ujnamtal 
in at Israelchic. 22 iJant'ini' хо” 
hualam ne'ets qui Гаја’ c'al axe’ 
xi cau? Tam quin tso'obna'its an 
inicchic abal te it c'uajatits, ne'ets 

ca mulcun quin t'iloxna'chic. ?3Ti 
tsalap huahua' in tomnal ca t'aja' 
jahua' ne'ets tu ucha’. Hua'ats teje’ 
c'al huahua’ tse’ i inic axi хо’ ne'ets 
quim putu c'al jahua’ im bijchith 
uchamalits a Dios ne'ets quin Раја”. 
24Quit otsits c'al jaja'chic ti al an 
tiyopan. Taja' ne'ets quin t'aja'chic 
jant'inits in ujnamtal an Israel abal 
ca tsu'tat t'oquethachits c'al a Dios. 
Antsana' jayetseq'ui tata’ ta ca Гаја”. 
Ca jalbinchi jant'ots jaja'chic quin 
yejenchi ti ts'acchixtalab c'al a Dios. 
Taley ca muts'inchat in xi'ilchic 

ti tsu'bixtalab abal im putumalits 
jahua' im bijchith uchamalchic 

a Dios ne'ets quin taja’. Antsana' 
patal an Israelchic ne'ets quin ejtou 
quin tso'obna' abal yab chubax 
jahua' uxnal abal a ulumalcua' tin 
cuenta in ujnamtalchic an Israel. 
Quin tso'obna'chic abal tata'te a 
putuhual c'al an uchbixtalab axi 

ti al an ts'ejcath cau binath c'al a 
Moisés. ?5Ani axi yab Israelchic 
ani pel i belom, i thuchanchamalits 
tsab ox i uchbixtalab expith. 

Yab quin c'apu i c'apnel ax u 
ts'acchixnab c'al i thulcuts ах и 
diosnab. Yab quin c'apchi i xits'lab 
jahuaquitsq'ui tam xits'. Yab quin 
c'apchi in anam t'u'ul i сопе 

axi ca tsemtha thut'c'uth, cum 

yab xits'anthach. Ani ni jita' yab 

ca juncun c'al axi yab in cuete' 
tomquil. 


Yac'uan a Pablo ti al an tiyopan 


?6 Tam tin aytal q'uicha otsits a 
Pablo ti al an tiyopan c'al nixe’ xi 
tse' i inic. Ani in t'aja'chic jant'inits 
in ujnamtal an Israel abal ca tsu'tat 
t'oquethachits c'al a Dios. Tam a 

Pablo in olchi an eyal axi ti al an 
tiyopan jahua' q'uicha ti ne'ets 
ca quithban axi buc a q'uicha an 
t'oquethachtalab, cum ma tamits 
pel in uchbilchic quim bina' an 
ts'acchixtalab c'al a Dios. 

27 Tam tu q'uibele hue’ ne'ets ca 
quithban axi buc a q'uicha, tam tu 
tsu'tab a Pablo ti al an tiyopan c'al 
talchic i Israel axi tal ma ti pulic 
bichoulom Asia. Tam jaja'chic in 
t'aja' abal ca xacueculats axi muthat 
taja' al an tiyopan. Tam yac'uan a 
Pablo. ?3In lej thajat uluchic: 

—At juntalab Israelchic, tucu 
tolminchi jant'ini' ti qui t'ajchi axe' 
xi inic. Ju'tamaquits ta ca xe'tsin 
tocat in t'ajal abal an inicchic tucu 
tomolnanchi huahua' tu Israel 
i abatnaxtal. Tocat in exobchal 
an inic yabcua' in uchbil quim 
putu c'al an ts'ejcath cau. Yab tu 
c'ac'nanchal i tiyopanil, ma xo' in 
ne'tha' ca otsits i griegochic taja’. 
Antsana' tu othnanchamalits i t'ocat 
tiyopanil. 

28 Antsanz' tin ulu nixe хі 
Israelchic cum in tsalpanchalq'ui 
abal a Pablo in nenchamal ca otsits 
tin tiyopanil a Trófimo axi peli 
Efesojib ani peli griego. Ani yab 
chubax, cum nix expith in tsu'uq'ui 
abal ta xe'ets al am bichou junax 
c'al a Pablo. 

30 73] axe xi cau jat'hua' tim 
patal am bichou lej xacuecuel, 
ani chich athithil ca ulits ti al an 
tiyopan. Taja' in muthenchichic 
quin yac'ua' a Pablo, ani in 
caltha' bothothol ti al an tiyopan. 
Tam in thubat tala' mapuy in 
hui'lebilchic an tiyopan. ?! Tam 
ti nixe' xi inicchic in lej le'its 

quin tsemtha' a Pablo, tam biyat 
olchinal an comandante ax in 
cua'al i soldadochic abal lej 
xacuecuel am bichou Jerusalén. 
32Тат an comandante in caniy 
ca tamcun an soldadochic ani 
i abatnomchic soldado, ani ta 
c'alechic athithil quin tsu'u jun ti 
c'uajat an mulcunel quin othna' 
a Pablo. Tam ti am mulcunel in 
tsu'u utatits tal an comandante 
c'al i soldadochic, tam yabats in 
mo'canchal i c'ubaclec a Pablo. 
33 Tam utey an comandante, in ucha 
an soldadochic quin yac'ua' ani 
quin huic'a' a Pablo c'al i calaniyo 
pat'al. In conoyal jita' a Pablo ani 
jant'o in t'ajamal yab alhua*. 34Апі 
an mulcunel tocat thajat toc'tsin 
c'al i cau lej xalululchic. Ma an 
comandante yab in ejtohual quin 
lejquith ejtinchi in thajat toc'tsixtal. 
Tam an comandante in ucha' an 
soldadochic quin ne'tha' a Pablo tin 
atajil jaja'chic. 35Tam ti ulitschic 
c'al a Pablo tin c'oybil in atajil, tam 
an soldado in yejenchichic quin 
ne'tha' a Pablo thayach tin ebal 
am pathay pojcax inicchic. 3 Сит 
patal axi talchic tocat in thajat ulal 
junini’: 

— Ca tsemtha' nixe’ xi inic. 

A Pablo in toc'tsiyal an jolbixtalab 


37Tam ti ne'ets ca othajits tin 

atajil an soldadochic, tamna' a 
Pablo in ucha' an comandante: 

—U le tu taung’ hue’. 

Toc'tsin an comandante: 

—Auxe' max a huit'al tit cau 
griego. ?9Nan tu tsalpanchalq'ui 
max hualam ja'its tata' nixe' xi 
Egiptojib ax in thayc'a' jun i 

jec'omnaxtalab c'al an gobierno 
hue' ohuatits. Xe'tsin jaja' ti al an 
joltam c'al tse' i mil inic ax u uxnal 
ti tsemthommda' inic. 

39Tam toc'tsin a Pablo: 

— Мапа’ yab ja. Nana'its in Israel. 
In hua'tsin ti Tarso axi pel i bichou 
lej pulic in ey ti bichoulom Cilicia. 
Tiquin t'ajchi an alhua'talab tiquim 
pitha' an q'uij cu tauna' hue’ an 
mulcunel. 

40 Ani pithan an q'uij a Pablo. 
Tam cubiy tin c'oybil in atajil an 
soldadochic, ani c'al in c'ubac in 
t'ipchi an mulcunel ca ts'ibc'an. 
Tam a Pablo in ts'i'quiy quin tauna' 
с'а] i cau hebreo. In ucha'chic: 

2 2 —Pay'lomlabchic ani 

at juntalabchic, tiquin 
ats'anchi jahua' ne'ets tu olchi tin 
cuenta a jolbixtalchic. 

?Tam ti an mulcunel in ats'a' u 
taunab tin cuete' cahuintal hebreo, 
tam lej piclelen quin ats'a'chic. A 
Pablo in ucha'chic tam: 

3—Nana'its in Israel. In hua'tsin 
ti bichou Tarso axi cuentalith ti 
Cilicia, ani in yejthame teje' ti 
bichou Jerusalén. A Gamaliel jats 
tin tala' exobchi an ts'ejcath cau 
axi pithnenec i biyal juntalchic. 
Ets'ey u lubamal cu lej putu c'al 
an ts'ejcath cau c'al patal u ichich, 
jant'ini' tata'chicte xo' a lubal 
ca putu. ^Tam ti jayq'ui' u lej 
othnamal axi belomchic c'al an 
alhua' cau. U ne'thamal i inic ani 
i uxumchic abal ca baliyat al an 
huic'axte'. Ma talchic и binamal ca 
tsemtha. 5An oc'lec pale'chic ani an 
yejtselabchic ax u eyal in ejtohual 
ti olchichic jant'ini' tim pithnenec 
i thuchath u cu ne'tha' c'al u at 

Israel ti Damasco. Tats tin c'ale cu 
alimichiquiy am belomchic, expith 
abal cu chi'tha' teje' ti Jerusalén cu 
bina' abal ca yajchiquiyat. 


A Pablo in olnal jant'ini' ti huenc'on 
c'al a Dios 
(Hch. 9.1-19; 26.12-18) 

STs'ejel quicha tam tin ne'ets 
tihua' ti bel utatits ti Damasco, jun 
jic'tohual ijcan jun i tajax jun tin 
ne'ets. Pel i tajax ley ts'umimil tal 
ti eb. "Tam in ijcan tsabal. U ats'a' 
in taunab: cTata' ojni' Saulo, jale’ 
hualam tin othnachiquiyal? ?Tam 
и conoy: éJita' tata’, Ajatic? Ani 
јаја’ tin toc'tsiy: Nana'its in Jesüs 
Nazaretib ax tin othnachiquiyal. 
9U junquilchic yab in atsa’ an 
cau jahua' nan in uchan, tocat in 
tsu'uchic an tajax ani lej jiq'uey. 
10Tam nan u conoy ax tin tauna’: 
éAjatic, jant'ini' hualam a le! nan 
cu Раја’ хо”? Јаја’ tin ucha’: Quit 
ts'aquiy ani quit c'ale ti Damasco. 
Таја’ hua'ats jita’ ne'ets ti olchi 
jant'ini' ta ca Раја’, Cum in 
joc'tsibethach c'al an tajax, in 
ne'tha lotocomte c'al u junquilchic 
ma ti Damasco. 

12Ti Damasco c'uajat jun i inic 
im bij Ananias ax in lej putuhual 
cal an ts'ejcath cau binath c'al a 
Moisés. U uxnal ti lej alhua' inic 
c'al patal an Israelchic taja’. 5 Chich 
јаја’ tiquin tsu'u. Tin ucha’: Ebchal 
Saulo, ma xo' ne'ets quit tsu'xin 
junil. Tameq'ui tam u ejtohualits tin 
t'ajat tsu'ux. '^Tam a Ananias tin 
uchaye: In Diosil i biyal juntalchic 
jats ax ti tacuyamalits ma ti biyalits 
abal ca exlanchi jaja' in culbetal. 
Jaye abal ca tsu'chi in lej tsu'uxtal 

hual a Јеѕӣѕ axi pel in t'ocat 
Tsacamil a Dios ani ca lej tejhua' 
tsu'ux hual ats'anchi in cahuintal. 

15 Jaxtam ne'ets ca olnanchi im 

bij a Јеѕӣѕ c'al patal an inicchic. 
Ne'ets ca olchichic jahua' a tsu'umal 
ani jahua' a ats'amal tin cuenta a 
Jesús. 16Cum yabats a yejenchal ca 
aychiye más i cau, expith quit c'ale 
ani quit pujan. Ca conchi an Ajatic 
abal ti t'oquethanchi a hualab ta 
ichich. Antsana' tin ucha' a Ananías, 
in ulal a Pablo. 


A Pablo in olnal jant'ini' ti aban c'al 
a Dios ca c'ale c'al axi yab Israelchic 


17 Tam tin huichits ti Jerusalén, 
in cale ti tiyopan quin olon. Таја’ 
in tsu'binchame ejtil i huachbilab. 
180 tsu'u an Ajatic апі u ats'a' tin 
ucha’: Ca tsemanchi quit tixc'an ti 
Jerusalén, cum an inicchic taja' yab 
ne'ets quin leng’ ti belchi jahua’ ca 
olchi tin cuenta u bij. f? Tam nan 
u ucha' an Ajatic: Ajatic, jaja'chic 
in tso'obits jahua' u t'ajamalits 
ti jayqui' abal ju'tamits tin 
xe'tsinenec in otsits tin tiyopanil 
an Israel cu caltha' axi belomchic 
c'al tata' a bij. U mo'canchamal 
i c'ubaclec ani u binamal ca 
baliyatchic ti al an huic'axte*. 
20Тат ti huac'lanchatits іп xits'al a 
Esteban, tam nan in cubatq'ui utat. 
Ani a Esteban pel a lej t'ojnalil ax 
ti olnanchamal a bij. Ani и tsalpay 
abal lej alhua' jahua' antsana' in 
t'ajal an tsemthomchic. Ма nan и 
beletnanchi in toltomilchic. ?! Ani 
taley an Ajatic tin ucha’: Quit 
c'alets, cum ne'ets tu abaye ou c'al 
axi yab Israel ca olchichic an alhua 
cau. 

T'ilom a Pablo c'al an comandante 

22 Expith ja in leng’ quin ats'anchi 
an mulcunel in cahuintal a Pablo. 
Tam in thajat uluchic: 

— Ca tsemtha' nixe' xi inic. Yabats 
in tomnal ca xe'tsin ejat. 

23 Exome ti thajajal an mulcunel. 
Ma cal in tsacultal tocat in 
huac'lachiquiyal in toltomil al an 
іс’ ani im pet'nachiquiyal i pojoth 
al an iœ’. 24Тат an comandante in 
ucha' an soldadochic quin otha' a 
Pablo tin atajil. Jaye in ucha'chic 
quin huipiy abal quin olna' an 
jolbixtalab ax u t'ajchinal c'al an 
mulcunel. Ca tso'obna jale' ti lej 
thajajalchic an mulcunel tin cuenta 
a Pablo. 25Тат ti huic'anits abal ca 
huipiyat, tam a Pablo in ucha' an 
capitán: 

—Yab a uchbil tiquin huipiy, cum 
pel tin lej aticlab cuentalith Roma, 
ani jaye yabaye in ts'ejanchame 
an cau c'al an ts'ejcom cau abal ca 
tejhua'me max pel a uchbil tiquin 
huipiy. 

26Tam tin ats'a'its antsana' an cau 
an capitán jahua' in ulu a Pablo, c'ale 
quin olchi an comandante. In ucha* 

— Ca lej t'aja' ti cuenta jahua' a 
t'ajchal nixe' xi inic cum pel i 
aticlab cuentalith Roma. 

27 Тат utey an comandante c'al a 
Pablo quin conoy: 

—éChubaxcua' tata’ it aticlab 
cuentalith Roma? 

Toc'tsin a Pablo: 

—Ojni' chubax ja'its папа’. 

28Тат uchan a Pablo c'al an 
comandante: 

— Мапа’ и раси yan i tumin abal 
cu baju tin aticlab cuentalith Roma. 

Tam a Pablo in ucha’: 

—Nande' pelits tu hua'tsintal tin 
aticlab cuentalith Roma. 

29Tam tixc'an an soldadochic ахі 
ne'etsac quin huipiy a Pablo. Ma 
jiquey jaye an comandante, cum 
olchin abal a Pablo pel i lej aticlab 
cuentalith Roma. Ani tin ebal jaja' 
in cahuintal jats ti huic'ath a Pablo. 


A Pablo tin tamet an cuenel 
ts'ejcom cau axi lej c'athpich 
exbath in ey c'al an Israelchic 

30 Ма tin aytal quicha tam ti 
tixc'anchatits a Pablo an calaniyo 
pat'al. An comandante in aba' an 
cau ca tamcun an oc'lec pale'chic 
ani an cuenel ts'ejcom cau axi 
lej c'athpich exbath in ey c'al an 
Israelchic. In le' quin tequeth 
exlanchi an jolbixtalab ax u 
t'ajchinal a Pablo еа! jaja'chic. 
Tam ne'tha a Pablo tin tamet an 
jolbixchic. 

2 Tam a Pablo in lej metal 
an jolbixchic. In ucha'chic: 
—At juntalabchic, и cua'alits 
thacat u ichich c'al a Dios tin 
cuenta u xe'tsintal. 

?Tam axi cubatchic utat c'al a 
Pablo uchan cal an oc'lec pale’ 
Ananías quin cuajchi in hui’. ?Tam 
a Pablo in ucha' a Ananías: 

—Tata' ojni' it eb t'ocatq'ui. A Dios 
ne'ets ti t'ajchi jant'ini' tata’ tin 
t'ajchamal. Te it quetel abal tiquin 
tequeth ts'ejca' jant'inits tin ulal 
an ts'ejcath cau, ani an ts'ejcath 
cau yab in ulal max antsana' quin 
cuajchin. 

^Tam uchan a Pablo c'al axi 
cubatchic c'al јаја”: 

—éJale' a oth cahuiliyal an lej 
oc'lec pale’ axi punuthits c'al a 
Dios? 

5'Toc'tsin a Pablo: 

—At juntalabchic, nan yab и 
tso'obna' max ja'its an lej oc'lec 
pale’. Max и tso'obnamalac yabac 
u uchamal апіѕапа’, cum in ulal 
an T'ocat Thuchlab yab ca oth 
cahuiliyat jitats pel i oc'lec c'al an 
inicchic. 

6Тат a Pablo in t'aja' ti cuenta 
abal ti al an tamcuth cuenel 
ts'ejcom cau hua'ats talchic axi 
ts'at'at c'al an cuenel saduceo ani 
hua'ats talchic axi ts'at'at c'al an 
cuenel fariseo. Jaxtam in tsapic 
ucha'chic: 

— At juntalabchic, nana'itsne 
pelac in fariseo. U tata jaye pelac 
i fariseo. A le'nalchic tiquin 
jolbiy expith cum nan u lej belal 
abal a Dios ne'ets quin ejtha' an 
tsemelomchic. 

"Tam tin uluhuits antsana' а 
Pablo, tam an fariseochic ani an 
saduceochic in ts'i'quiy ti hueutsix 
jun c'al xi jun. Ani lehuáx an 
Israelchic axi muthat taja’. Сит 
an saduceochic t'ajatits yab im 
belal max ne'ets ca ejtha an 
tsemelomchic. Ani jaye yab im 
belal max hua'ats i ángel ani 
max hua"ats i espírituchic. An 
fariseochic jats ojni' im belal. Сит 
lej и thajnalchic axi muthat taja’, 
tam cubiy talchic i exobchix c'al an 
ts'ejcath cau binath c'al a Moisés in 
ulu: 

—Awxe' xi inic yab ја in t'ajamal 
jahua’ yab аһиа’. Lequitsq'ui max 
ts'alabchame c'al i espíritu o c'al i 

ángel, ani huahua' max qui ши iba 
tocat ne'ets qui tomolna' a Dios. 

10 Ехоте lej puhuehuel ап 
hueutsixtalab. Cum a Pablo lej 
tsicoxnab, an comandante in 
ts'ejnal max ca t'ajat tsemtha. 
Jaxtam in ucha' abal an soldadochic 
quin tixc'a' a Pablo хар ti exom ti 
tsicoxnab. Quin huichba'cua' tin 
atajilchic junil. 

11Tin aytal acal chich an Ajatic 
c'al a Pablo in ucha’: 

—Yab quit t'e'pin Pablo, cum 
punuthits tu cua'al abal u leye 
tiquin olnanchi u bij tihua' ti Roma 
jantini' tin olnanchamalits teje’ ti 
Jerusalén. 


Juncuhuat an cau abal 
ca tsemtha a Pablo 

12Tin aytal quicha jun і cuenel 
an Israel in juncu an cau abal 
ne'ets quin tsemtha' a Pablo. In 
lej punuchic tim ba' abal yab ca 
c'aputs ani yab ca uts'lats ma ti 
quin tsemtha'its a Pablo. In uluchic 
tim Ба”, a Dios tucu yajchiquiy max 
yab qui tsemtha". 

13 Hua'ats huat'ath tsab inic an 
inicchic ax im punuhuits tim ba' 
апіѕапа’, !^C'alechic quin tauna’ an 
oc'lec pale'chic ani an yejtselabchic 
Israel ax u eyal. In ucha'chic: 

—] punumalits ti Ба’ abal 
yab ne'ets cu c'aputs ma ti qui 
tsemtha'its a Pablo. A Dios tucu 
yajchiquiy max yab qui tsemtha'". 
15 Xohue' i le’ abal tata'chic ani c'al 
axi q'ue'atchic an ts'ejcom cau ca 
abchi an comandante an cau abal 
calam quin chi'tha' a Pablo te ta 
tametchic. Ca ucha' ejtil max a leye 
ca quithat tso'obnanchi jahua' in 

t'ajamal a Pablo. Ani huahua' ne'ets 
qui cuatsith aychi ti bel abal qui 
tsemtha". 

16Tam in tso'obna'its in itsac' a 
Pablo abal u le'nab ca tsemtha a 
Pablo cuatsithq'uicua, ani thubat 
cale tin atajil an soldado quin olchi 
a Pablo. 1Tam a Pablo in caniy ca 
chich an capitán ani in ucha" 

—Ca ne'tha' axe’ xi cuitol c'al an 
comandante, cum in le' quin olchi 
jant'o. 

18Тат an capitán in ne'tha' c'al 
an comandante ani in ucha’: 

—Nixe' xi huic'nel a Pablo папа’ 
tin caniy ani tin ucha' abal nan tu 
chanchi axe' xi cuitol, cum in le' ti 
olchi jant'o. 

19Тат an comandante in ne'tha' 
lotcom an cuitol hue pil ani in 
conoy: 

—éJant'o а le’ tiquin olchi? 

20 Toc'tsin an cuitol: 

—An Israelchic ne'ets ti abchi an 
cau ca ne'thanchi calam a Pablo 
tihua' tin tamet an cuenel ts'ejcom 
cau Israel. Ne'ets ti ucha'q'ui abal in 
leye quin quithat tso'obnanchi jahua’ 
in t'ajamal a Pablo, ani yab chubax. 
?! Ni hue’ yab ca belchichic. Hua'ats 
huat'ath tsab inic i inicchic axi ne'ets 
quin cuatsith aychi a Pablo ti bel. In 
lej punumalits tim ba'chic abal yab 
ne'ets ca c'aputscua' ani yab ne'ets 
ca uts'lats ma ti quin tsemtha'its. 

In ulumalits tim Ба’, a Dios tucu 
yajchiquiy max yab qui tsemtha'". Хо’ 
tihua' c'uajatchic expith in aychal 
max tata' ca ne'thanchi a Pablo. 
22Татпа’ an comandante in 
lej ucha' an cuitol yab jita' quin 
t'iloxnanchi an cau. Ani tam in aba’ 
ca с'а1еѓѕ. 

Ne'tha a Pablo tin tamet 
an gobernador Félix 


23Tam an comandante in caniy ca 
chich tsab i capitán. In ucha'chic 
quin tojojoy an soldadochic abal 
ca c'ale ti Cesarea ti beleu hora an 
acal. Tsab i bo'chic inic i soldado ca 
c'ale c'al in асап. Ox inic c'al lajuj 
ca c'ale punat c'al am bichim. Tsab 
i bo'chic inic quin ne'tha' i nacat 
te’ punchith cal і ts'upith pat'al. 
?^Uchan an capitán quin бојојоу i 
bichim abal ca puney jaye a Pablo, 
ca ne'tha lej alhua' beletnanath 
abal ca chubax ulits c'al an 
gobernador Félix. 25 Ап comandante 
in thucha' jaye i и ca nenchin a 
Félix. In Ша] an u апе”: 

26 Nana' in Claudio Lisias. Tu lej 
tsapnethal al axe' xi u, huinat alhua' 
gobernador Félix. 27 Axe' xi Pablo 
yac'uame c'al an Israelchic ani lej 
hue'its ca tsemtha. Tam ti nanu 
exla'its abal pel i aticlab cuentalith 
Roma, tam папа’ и jaluntha' c'al и 
soldadojilchic. ?? Cum nan u le cu 
exla' jant'o ti yac'uame ani jant'o 
ti jolbiyame, jaxtam nan u ne'tha' 
tin tamet an cuenel ts'ejcom cau 
Israel ca conoyat. 29 Ani taja’ ojn?’ u 
exla'its abal u jolbiyab tin cuenta 
an ts'ejcath cau jahua' in cua'alchic. 
Ni jant'o јаја? yab in t'ajamal c'al ca 
huic'an ani ca баја tsemtha. 30 Aba 
апі, bel in olchinenequits abal an 
Israelchic in ts'ejcamalits an cau 
jant'ini' ti ne'ets quin tsemtha"*. 
Jaxtam nan xo' tata' tu abchal a 
Pablo. U ucha'its an jolbixchic abal 
ti olchi jant'o tin jolbiy. Jats expith 
an cau nan tu thuchanchal al axe' 
xi u. 


304 


31Tam an soldadochic in yac'ua' 
a Pablo ani in ne'tha' acal ma ti 
Antípatris. Ne'ets quin ne'tha' ti 
Cesarea jant'ini' ti uchanits c'al 
an comandante. ??Ani tin aytal 
q'uicha huichits tin atajil an 
soldadochic axi ne'ets c'al in acan. 
Axi punatchic c'al am bichim jats in 
ne'thale a Pablo ti Cesarea. ??Tam 
ti ulitschic ti Cesarea im pithanchi 
an thuchath u an gobernador. 

Ani tam an soldadochic in 

jilchits a Pablo tin c'ubac an 

gobernador. ?^Tam tin ajiyits an 

u an gobernador, tamna' conoyab 

a Pablo ju'ta јаја’ im bichou. In 

toc'tsiy ti bichoulom Cilicia. 5?Tam 

uchan a Pablo c'al an gobernador: 
—Nan ne'ets tu ts'ejcanchi an cau 

tam ca ulits ax ti jolbiyalchic. 

Tam a Félix in ucha' an 
soldadochic quin alhua' beletna' a 
Pablo tihua' al an ata jun tu ts'ejcab 
an cau c'al a Herodes. 


A Pablo in toc'tsiyal an 
jolbixtalab tin tamet a Félix 


2 Ne'ets ca putun bo' a 

quicha ti c'uajat a Pablo 
ti Cesarea, tam ti ulits an oc'lec 
pale' Ananías ani i yejtselabchic 
ах и eyal c'al an Israel ani an 
ts'ejcaclome c'al an cau im bij 
Tértulo. Tam chich jaja'chic c'al 
an gobernador abal quin jolbiy a 
Pablo. ?Tam ti chi'thachits a Pablo 
tin tamet an gobernador, tamna' a 
Tértulo in ts'i'quiy quin jolbiy. In 
ucha' a Félix: 

—Pay'lom gobernador, huahua’ i 
le' tu pitha' i c'ac'namal yan, cum 
cal а lej tsalpathtal huahua' и 
lej alhua' c'uajil ani u lej jun ejet 

c'uajil. ?Tin ebal tata’ i huat'al lej 


alhua' a q'uicha, huinat alhua' Félix. 


^Yab ne'ets quin ohuey tin cau. 
Expith tiquin t'ajchi an alhua'talab 
ca ats'a' an cau jahua' hue’ пап 
ne'ets tu olchi. 5I tsu'tal axe' xi 
Pablo lej it'ixbethom. Ju'tamaquits 
ta ca xe'tsin u lej lehuaxbethom c'al 
an Israelchic c'al in exobchixtal. 
Pel i oc'lom cal an cuenel ахі 
ts'at'at c'al а Јеѕӣѕ axi pelac i 
Nazaretib. 9Ma tu othnanchamal i 
tiyopanil tam tin ne'tha' ca otsits 
taja i griegochic. Jats ti yac'ua' ani 
ne'etsac qui t'ajat ts'ejca' jant'ini 
tin ulal an ts'ejcath cau. "Ani an 
comandante Lisias mocol otsits tucu 
c'anchi. Tu tixc'anchi a Pablo c'al i 
tsaplab. *Taley huahua’ u uchan c'al 
a Lisias abal cu chich teje' qui ulu 
an jolbixtalab ta tamet. Хо’ tata’ а 
ejtohual ca conomichiquiy a Pablo 
max yab i chubax an jolbixtalab axi 
huahua' i ulal. 

3 Ani an Israelchic axi c'uajat 
c'al a Tértulo jaye in ulu abal lej 
chubax in jolbixtal a Tértulo jahua' 
in ulumal. 1%Тат an gobernador in 
t'ipchi c'al in c'ubac abal a Pablo ca 
cahuin. Tam in ulu a Pablo: 

—C'al и culbetal ne'ets cu toc'tsiy 
an jolbixtalab ta tamet Félix, cum 
u tso'obits abal yanits i tamub a 
ts'ejcanchamal an cau c'al i lej 
huit'omtalab. !!Ma lajuj tsab a 
quicha tin ultsits tihua' ti Jerusalén 
abal cu c'ac'na' a Dios. Ca conoy 
jun jitaquitsq'ui tin cuenta u 
xe'tsintal abal tiquin exlanchi u lej 
ey. 121п alhua' xe'tsinenec ti bichou 
Jerusalén, yab in xe'tsinenec c'al 
jita tin hueutsíx. Yab и t'ajamal ca 
xacueculats i inicchic ti al am pulic 

tiyopan ni tin tsacam tiyopanilchic 
an Israel. 1? Axe'chic ax tin 
jolbiyalac ni hue' yab in ejtohual 
ti tejhua'methanchi max chubax 
an jolbixtalab. !^Jahua' nan ne'ets 
tu olchi jats an lej chubaxtalab. 
Ojni' nan и c'ac'nal a Dios axi 
in c'ac'namal u biyal juntalchic 
jaye. Ојпі и aynanchal an it bel 
axi uxnal c'al an jolbixchic yab 
chubaxcua". Ojni' и tala’ belal jahua 
thuchathits ti al an ts'ejcath cau 
binath c'al a Moisés ani patal jahua’ 
thuchath c'al in caulomejilchic 
a Dios. 150 at Israelchic ахі teje’ 
c'uajat im belal abal a Dios ne'ets 
quin ejtha' an tsemelom. Nana' u 
belalne. Ne'ets quin tala' ejtha' 
tim patal an inicchic max alhua' 
ani max yab alhua'. 16Јахќат u 
junini' lubal cu баја’ expith jahua’ 
alhua* Ets'ey cu putu c'al и uchbil 
c'al a Dios ani jaye c'al an inic, ani 
antsana' quin c'uajiy thacat u ichich 
ani yab jolbith. 

17 Tsab ох і tamub in xe'tsinenec 
al pil i bichouchic, ani talbel 
in huichiy junil ti Jerusalén. In 
huichiy cu pithanchi u at juntalchic 
axi ts'ejhuantal i tumin ax im 
pithnenec cu huat'banchichic. 
Ani jaye jun t'ajat u bina' an 
ts'acchixtalab c'al a Dios ti al an 
tiyopan. '?Tats tin tsu'u talchic i 
Israel axi tal ma ti pulic bichoulom 
Asia. Expith in c'ale cu t'aja' 
jant'inits in ujnamtal an Israel abal 
ca tsu'tat t'oquethachits c'al a Dios. 
Yab hua'ats yan i inicchic tam tin 
c'uajatac taja' al an tiyopan, ani yab 
и t'ajamal ca xacueculats jita’. 19 Ахі 
tin lej tsu'uchic ti al an tiyopan, jats 
јаја’ in tomnal ca chich teje' tiquin 


, 


HECHOS 24, 25 


jolbiy max u t'ajamal jahua' yab 
alhua’. 20 Ani max i, tam axi teje’ 
c'uajatchic jats tiquin jolbiy max 
chubax in elchinenec jant'o yab 
alhua' c'al an cuenel ts'ejcom cau 
Israel. ?! Expith hualam ne'ets quin 
uluchic abal yab alhua' u t'ajamal 
tam tu tsapic ucha' an ts'ejcom 
cauchic i cau antse* Xo’ tata'chic 
a le' tiquin jolbiy cum nan u belal 
abal a Dios ne'ets quin ejtha' an 
tsemelomchic. 

22Тат ti a Félix in ats'a'its 
antsana' jahua' in ulu a Pablo, in 
le' quin jilchits an cau ani tam pil a 
q'uicha ne'ets quin ts'ejcanchi. Jaja' 
in alhua' tso'obnanchi in ey axi 
ts'at'elom c'al a Cristo. Tam a Félix 
in ucha' axi muthat taja’: 

—Tam ca chichits an comandante 
Lisias, tamna' jats ne'ets tucu 
lejquinchiye an cau tin cuenta a 
jolbixtal c'al axe' xi inic. Tiq'uele 
ne'ets cu ts'ejcanchi. 

23Тат a Félix in abchi an cau 
an capitán quin beletnaye a Pablo 
ani yabaye quin t'ajat hualca'. Ca 
pithan an q'uij ca tsa'biyat ani ca 
pithanchat i tolmixtalab c'al in 
ja'ubchic. 

24Tsab ox a q'uicha talbel huichiy 
junil a Félix ti Cesarea junax c'al in 
tomquil Drusila axi pel i Israel. In 
abchi an cau ca chi'tha a Pablo abal 
ca t'iloxnanchat jant'ini' an inic ti 
quim bela’ a Jesucristo. 25 Апі talbel 
a Pablo in t'iloxnanchi jant'ini' ta 
ca bolith c'uajiy c'al in ejattal ani 
jant'ini' quin alhua' beletna' tim 
Ба’ yab quin taja’ jahua’ yab alhua". 
Jaye in t'iloxnanchi abal a Dios 
ne'ets quin t'ajchi an ts'ejcaxtalab 
an inicchic tam quim bajuhuits 

am bijith q'uicha. Tam lej jiq'uey a 
Félix, ani in ucha' a Pablo: 

—Xo' quit c'alets. Taye tam quin 
jolc'an ne'ets tu abchi an cau quit 
chich junil. 

?6 Cum a Félix іп tsalpay hualam 
ne'ets ca pithan i tumin c'al a 
Pablo max quin hualca, jaxtam 
ayquith in caniy ca chich a Pablo 
ca t'ilmats c'al jaja". ?"Putunits tsab 
i tamub ani tam calejits a Félix ti 
gobernador. Ne'ets ca punuhuat a 
Porcio Festo. Cum a Félix in le' ca 
exla ti alhua' inic c'al an Israelchic, 
jaxtam in jilaye huic'chichic a 
Pablo. 


A Pablo tin tamet a Festo 


2 5 Tam ulits a Festo ti 


Cesarea ca punuhuat ti 
gobernador. Ani ox a q'uicha talbel 
c'ale ti Jerusalén. ?Tam ti ulits 
tihua' othanchab an cau tin cuenta 
a Pablo c'al an oc'lec pale'chic ani 
c'al an Israelchic axi lej c'athpich 
in ey. ?Uchan a Festo quin taja’ i 
alhua'talab quin abchi an cau ti 
Cesarea abal ca chi'tha a Pablo 

ti Jerusalén. In ts'ejcamalits an 
cau jaja'chic jant'ini' ti ne'ets quin 
tsemtha' a Pablo tam tale ti bel. 4А 
Festo in toc'tsiychic abal a Pablo 
huic'athe tihua' ti Cesarea. Ani ca 
putun tsab ox a q'uicha ne'etscua' 
ca huichiy ti Cesarea. 5Jaye in 
uchayechic: 

—Tata'chic ax it oc'lec a ejtohual 
quit c'ale junax c'al nana' ti Cesarea, 
ani ma tihua' ca jolbiy a Pablo max 
in t'ajamal yab alhua’. 

$Jilc'one a Festo ti Jerusalén 
huaxic o lajuj a q'uicha, tam 
tiquele ti huichits ti Cesarea. Tin 

aytal q'uicha quetelits xan ti ne'ets 
ti ts'ejcom cau. Tam in aba' an cau 
ca ic'tat a Pablo. "Tam ti otsitsits 

a Pablo thubat ti cuentsimiyab 

c'al nixe’ xi Israelchic axi tal 

ma ti Jerusalén. Jaja'chic in lej 
jolbiyal a Pablo c'al yan i pulic 
hualabtalab, tocat yab in ejtouchic 
quin tejhua'metha' max chubax an 
jolbixtalab. Тат a Pablo in toc'tsiy 
an jolbixtalab. In ulu: 

—Nan yab и t'ajamal jahua’ yab 
alhua' abal antsana' quin jolbiyat. 
Yab u jec'onchamal an ts'ejcath 
cau axi c'al u at Israelchic. Yab 
u othnanchamal in tiyopanil. Ni 
jayq'ui' yab и tomolnamal an ts'ale 
romano. 

9Cum a Festo in le' ca exla ti 
alhua' inic c'al an Israelchic, jaxtam 
in conoy a Pablo antse" 

— А le’ quit c'ale ti Jerusalén abal 
tihua' nan ne'ets tu ts'ejcanchi an 
jolbixtalab? 

10Toc’tsin a Pablo in ucha’: 

—Teje' in c'uajatits ta tamet ax tit 
uchbithchic tit ts'ejcom cau c'al an 
ts'ale romano. Ja'its teje' jun tin 
tomnal quin ts'ejcanchat an cau ani 
yab tihua". Festo, tata’ a lej tso'obits 
abal nan yab u t'ajchamal an 
Israelchic jahua’ yab alhua'. !! Max 
chubax u t'ajamalac jahua' yab 
alhua' c'al in tomnal quin tsemtha, 
tam quin tsemtha. Ani max yab 
chubax in jolbixtal an Israelchic, 
ma xohue'its ni jita' yab in cua'al 
in uchbil tiquim bina' c'al jaja'chic. 
Nan tu lej uluth uchal u le' quin 
ts'ejcanchat an cau c'al јаја’ lej 
putat an ts'ale romano. 

12Tam a Festo c'al in at oc'lecchic 
in t'iloxnanchi jahua' antsana' in 

ulu a Pablo. Taley a Festo in ucha' a 
Pablo: 

—Cum a ulumalits abal a le’ quit 
ts'ejcanchat an cau c'al an lej ts'ale, 
tats ne'ets tu aba". 


A Pablo tin tamet an ts'ale Agripa 


13Tsab ox а q'uicha talbel tam ti 
chich an ts'ale Agripa junax c'al in 
tomquil Berenice quin tsa'biychic a 
Festo ti Cesarea. '^Taja' jilc'onchic 
tsab ox a q'uicha. Ani a Festo in 
olchi a Agripa an cau tin cuenta a 
Pablo. In ucha’: 

—C'uajat te jun i inic ax in jilchith 
ti huic'nel c'al a Félix. '?Tam in 
c'uajatac ti Jerusalén chich cal 
папа’ an oc'lec pale'chic ani c'al 
i yejtselabchic Israel ax u eyal 
abal tiquin othanchi an cau tin 
cuenta a Pablo. In le'chic abal 
nan cu bina' an cau ca tsemtha. 

16 Мап и toc'tsiychic abal an oc'lec 
romanochic yab in ujnam quin 
thubat bina' an cau ca tsemtha i 
jolbinel. Oc'ox ca pithan an q'uij 
quin toc'tsiy an jolbixtalab tin 
tamet an jolbixchic. 1 Jaxtam tam 
ti ultsits an jolbixchic tin cuenta 

a Pablo, u tsalpay ne'ets cu thubat 
ats'anchi in jolbixtal. Tin aytal 
q'uicha in quetlen cu ts'ejca' an 
cau, ani u thubat aba' an cau ca 
ic'tat a Pablo. 181] tsalpay hualam 
max in t'ajamal jant'o lej c'athpich 
yab alhua' c'al ti ne'ets ca jolbiyat, 
ani iba cuchic. 19Сит pilcua' ti 
c'ac'nax c'al a Dios, jats ti jolbiyat, 
ani jaye tin cuenta jun i inic im bij 
Jesüs. A Pablocua' im belal abal 
tsemets ani ejthamejits. 20 Cum yab 
u exla' jant'ini' tu cu ts'ejcanchi u 
conoy a Pablo max in le' ca c'ale 

ti Jerusalén abal tihua' nan cu 
ts'ejcanchi an cau. ?! Tin toc'tsiy 
abal in le' ca ts'ejcanchat an cau 
c'al an lej ts'ale Augusto. Tam пап и 
aba' an cau ca jilc'one huic'ath, ma 
tu cu ejtou cu ts'ejca' an cau c'al an 
ts'ale abal tihua' ne'ets cu aba". 
22Тат a Agripa in ucha' a Festo: 

—Nana'ne и le’ cu ats'anchi jahua’ 

quin ulu a Pablo. 
Toc'tsin tam a Festo: 
—Ma calam tam ne'ets ca 
ats'anchi. 

23Tin aytal q'uicha chich a Agripa 
ani c'al a Berenice lej huinat alhua' 
ts'ejcacath c'al in toltomil i ts'ale. 
Otsitschic ti al am pulic alta jun 
tu bats'uhuab an tsa'bixchic. Taja' 
c'uajatchic jaye i oc'lecchic c'al an 
soldado ani i inicchic axi c'athpich 
in exbath ti al am bichou. Tam a 
Festo in aba' an cau ca ic'tatits a 
Pablo. ?^Ani a Festo in ucha' axi 
muthat taja’: 

—Ts'ale Agripa ani c'al u at 
inicchic, te tu chanchalchic a 
Pablo. Yantalam i Israel ax ti 
Jerusalén ani axi teje' ti Cesarea 
tin othanchamalits an cau tin 
cuenta axe' xi inic. Huilq'uith tin 
uchal abal cu bina'its an cau ca 
tsemthacua' a Pablo. ?5Ani nana’ 
yab u elchi jahua' yab alhua'ac in 
t'ajamal abal ca chubax tsemtha. 
Ani cum јаја’ tin ucha' abal in 
le ca ts'ejcanchat an cau с'а] 
an lej ts'ale Augusto, jaxtam tu 
tsalpayamalits abal bel ne'ets 
cu aba’. 2 Cum yabaye и elchal i 
chubax jolbixtalab, jaxtam yab u 
ejtohual cu thuchanchi an ts'ale 
pay'lom cu olchi. Xo' it ic'chinenec 
a Pablo abal tiquin tolmiy jant'o 

cu thuchanchi. Tata' ts'ale Agripa, 
ca conomichiquiy lequitsq'ui max 
ca elchi jant'o ta ca jolbiyat. ?" Yab 
tsalpath ne'ets cu taja’ max nan cu 
abchi an ts'ale Augusto i huic'nel 
ani yab cu lejquinchi an cau jant'o 
in jolbil. 


A Pablo in olnal tim ba' 
c'al an ts'ale Agripa 
2 Tam a Agripa in ucha' a 
Pablo: 
—Xo' nan tu pithal an q'uij abal ca 
olna' ta Ба’. 

Tam a Pablo in thaya' in c'ubac 
quin olna' tim Ба’. In ши: 

? —[n culbel cum tim pithal an 
q'uij cu olna' tu Ба’ ta tamet Agripa. 
Ne'ets cu toc'tsinchi in jolbixtal 
an Israelchic. ЗА ejtohual tiquin 
ejtinchi an cau, cum a lej exlanchal 
an ujnamtalabchic jahua’ huahua’ 
tu Israel i cua'al ani jaye an cauchic 
ax i hueutsixnal. Jaxtam tu uchal 
abal tiquin alhua' ats'anchi c'al i 
c'aya'talab. 


In xe'tsintal a Pablo tam ti yabaye 
huenc'onenec c'al a Dios 


^U at Israelchic tin alhua' tso'ob 
jantini' tin xe'tsinenec ma tam tin 
cuitolits tu bichohuil ani jaye ti 
Jerusalén. 5Aba апі” tin tso'obchic 
abal pelac in lej fariseone, bel 
hualam yab ne'ets quin lena’ 
tiquin olna’. An fariseo jats ахі 
lej c'athpich cunat ts'at'at c'al an 
ts'ejcath cau binath c'al a Moisés. 
$Xo' nan te in c'uajat с'а] u at Israel 
in le' tiquin jolbiy cum u belal 
abal a Dios ne'ets quin ejtha' an 
tsemelom. Ani chubax a Dios im 
bijchith ucha' i biyal juntalchic abal 

ne'ets quin ejtha' junil an tsemelom. 
7 Jats nixe' am bijchith cau axi patal 
huahua’ tu Israel lajuj tsab i cuenel 
i aychal a Dios tucu putunthanchi. 
Jaxtam i c'ac'nal ani i t'ojonchal a 
Dios q'uicha ani acal. Ts'ale Agripa, 
ja'its axe’ xi aychixtalab и cua'alne, 
апі jats са] tin le’ tiquin jolbiy u at 
Israelchic. 8 ЈаІе’ yab im belalchic 
abal a Dios in cua'al in tsap ti 
ejthom c'al an tsemelom? 


A Pablo in olnal abal pelac i 
othnax c'al am belomchic 
ЭТ jayq'ui' nan u lej tsalpay 
abal pel u uchbil cu lej tomolna' 
jitats pel i ts'at'elom c'al a Jesús 
Nazaretib. 19Ті Jerusalén u ne'tha' 
yan i belomchic ca baliyat al an 
huic'axte'. Antsana' и taja cum 
talchic i oc'lec pale'chic tim 
pithamal i q'uijlab al i thuchath u. 
Ani tam ne'ets ca tsemthachic, nan 
и ucha'ne abal alhua*. !! Yanil i calat 
nan u yajchiquiyamalchic, max 
ani' quin oth cahuilinchal im bij a 
Jesüs. Antsana' tu t'ajpichiquiyamal 
ju'tamaquitsq'ui quin otsits tin 
tiyopanil an Israelchic. Ma c'al u 
c'athpich tsacultal in xe'tsichiquin 
ti bichou ti bichou cu alimichiquiy i 
belomchic abal cu othnachiquiy. 


A Pablo in olnal jant'ini' ti 
huenc'onenec c'al an Ajatic 
(Hch. 9.1—19; 22.6-16) 

12 Jun a q'uicha in ne'etsits ti 
Damasco cu aliychic am belom. 
U ne'tha' i thuchath и ax tim 
pithamal an oc'lec pale' cu co'oy 
i quijlab tin othnax c'al am 
belomchic. 1 №е’еїѕ tu olchi ts'ale 
Agripa, jant'ini' tin huenc'ohuat. 

Tam tin ne'etse ti bel, tamna' jun 
jictohual in ijcananchat jun i pulic 
tajax tal ma ti eb. Lej c'athpich 
ts'umimil, ma in atanchal in tajax 
a q'uicha. Lej tajaxme toninil jun 
tin ne'ets c'al и junquilchic. '^Tam 
patal huahua' u ijcachiquin tsabal, 
ani папа’ и ats'a' in taunab c'ali 
cau hebreo antse* cTata' ojni' Saulo, 
jale hualam tin othnachiquiyal? 
Antsana' ta cuete' othnachiquiyal 
ta Ба”. It ejtil an hueyax ax in cuete' 
othnal tim ba' tam quin tsotsbay 
tocat an ts'upith pat'al c'al tu ajnal. 
15Tam nan u conoy: éJita' tata’, 
Ajatic? Апі јаја’ tin toc'tsiy: Nana'its 
in Jesús ax tin othnachiquiyal. 
16 Quit ts'aquiy. Хо’ папа’ im putat 
tejhua'mel c'al tata' abal tu punu 
tiquin t'ojonchi. Ne'ets ca olchichic 
an inic jant'ini' tin tsu'umal nana' 
xohue ani jant'o nana' ne'ets tu 
tsu'binchiye. !"Xo' nan ne'ets tu 
aba' c'al axi yab Israelchic. Ne'ets 
tu jaluntha' c'al jahuats quit 
t'ajchin c'al an Israelchic ani jaye 
с'а] axi yab Israelchic. 18 №е’еіѕ са 
japq'uinchichic іп tsalap c'al in 
cahuintal a Dios abal quin co'onchi 
in tajax a Dios tin ichich ani iba an 
yic'uax. Ne'ets ca lejat abatnachic 
c'al a Dios ani yabats ne'ets ca 
abatna c'al a Satanás. Nana' ne'ets 
tiquim bela'chic ani ne'ets ca 
paculanchat in hualab. Ne'ets ca 
pithanchic i c'alab ti eb axi a Dios 
im pithal jitats huejlanchithits in 
ejattal c'al јаја’. 

A Pablo in t'ajal jahua’ 

uchbith c'al an Ajatic 


19 Ts'ale Agripa, nan u tala’ 
t'ajamalits jahua' tin uchbiyamal 


HECHOS 26 


an Ajatic ti eb tam ti antsana' 
tejhua'me c'al папа”. 20 An Israelchic 
ti Damasco jats u oc'ox olchi 

ca jic'tson c'al in hualab ani ca 
huichiy c'al a Dios. Quin lejat 

Саја’ jahua’ alhua’, ani antsana' ti 
quin tejhua'metha' abal chubax 
jic'tsonenequits c'al in hualab 

ani huichenequits c'al a Dios. 
Talbel u olchichic an Israelchic 

axi ti Jerusalén ani tim puhuel 

an tsabal Judea. Jaye u olchi 

axi yab Israelchic. ?1 Ani jats tin 
yac'uan c'al an Israelchic ani c'al 
in le’ tiquin tsemtha'chic. 22АБа 
апі antsana', bel a Dios tin lej 
tolmiyamal. Ani bel tin tolmiyale 
tin olnom c'al in cahuintal са] 
patal an inicchic, max pel i inic 
axi lej huecats іп ey ani max pel i 
inic axi lej c'athpich in ey. Jununul 
jahua' nana' u olnal ani jahua' in 
q'uejab olnamalits ani jahua' in 
q'uejab thuchamalits a Moisés 

ani axi q'ue'atchic in caulomejil a 
Dios jant'o ne'ets ca tajan, ani xo’ 
t'ajnenequits. 2? Q'uejab bijithits 
abal a Cristo ca tsemets ani talbel 
ca ejtha ti al an jolimtalab. Ani cum 
јаја’ pel axi oc'ox ejthanel, jaxtam 
tu olchal jant'ini' tu cu xe'tsin al an 
tajax huahua' tu Israel ani jaye axi 
yab Israelchic. 


A Pablo in lubal quin huenc'ou 
a Agripa ti belom 


?^Tam ti antsana' ti exom ti cau 
a Pablo tin cuenta in jolbixtal an 
Israelchic, tam lej thajat uchan c'al 
a Festo: 

—Tata' ojni' Pablo, it olmanchithits 
a ichich c'al yantalam i exobintalab. 

?5'Tam toc'tsin a Pablo: 

—Huinat alhua' Festo, nan yab 
in olmath inic. Ma jant'ini' axe’ 

xi cau u olnal, ja'its an hualim 
chubaxtalab ani an tsalpathtalab. 
26Те c'uajat an ts'ale Agripa ax 
tin alhua' tso'obits c'al axe’ xi cau 
jahua' u olnal. Lej chubax in alhua' 
tso'obits, cum jahua' u olnal yab ja 
axi tsincath t'ajnenec. Jaxtam xo' 
in cau ta tamet c'al i lej inictalab. 
27 ¿Ts’ale Agripa, a belchal an 
cau jahua' a Dios im pithamal in 
caulomejilchic quin olna' ani quin 
thucha"? Nan и tso'obits abal a 
belchal. 

28Тат a Agripa in toc'tsiy a Pablo: 

—A tsalpayal c'al tsab ox i cau 
ne'ets tiquin huenc'ou tim belom 
c'al a Cristo. 

?9'Tam a Pablo in ucha’: 

—Alhua' max a Dios ti pithal an 
q'uij quit belomats c'al tsab ox i 
cau ani max i c'al yantalam i cau. 
Alhua' max anacchic jaye patal axi 
te tin ats'al quim bajuchic ti belom 
jant'ini' nan im belom, expith yab 
ca huic'chichiquiyat tin c'ubac 
jant'ini' папа’ te in c'uajat хо’. 

39 Tam tin uluhuits antse' an cau 
a Pablo, tam cublenchic an ts'ale 
Agripa, ani c'al an gobernador 
junax c'al a Berenice, ani c'al patal 
axi queteteth taja’. 31 Tam c'alechic 
hue' eleb quin t'iloxnanchi jahua' in 
ulumal a Pablo. In uluchic jun c'al 
xi jun: 

—Axe' xi inic ojni' ni jant'o yab in 
t'ajamal c'al ca tsemtha ani c'al ca 
c'uajiy al i huic'axte. 

*?Tam a Agripa in ucha' a Festo: 

—Ш ejtohuamalac ca hualcajits 
max yabac in ulumal in le' ca 
ts'ejca c'al an lej ts'ale. 

Ne'tha a Pablo ti Roma 


2 Tam an oc'lecchic іп 
tsalpayits ne'ets quin aba' 
a Pablo ti Italia junax c'al q'ue'at i 
huic'nelchic. Ani bina ca ne'thachic 
c'al an capitán soldado im bij 
Julio. Јаја’ pel i oc'lec cal i cuenel 
soldado ax u bijiyab Augusto. Nana' 
in Lucas in ne'etsne c'al jaja'chic. 
?C'uajat c'al huahua' jaye jun i 
inic im bij Aristarco axi ti bichou 
Tesalónica cuentalith Macedonia. 
U otsits huahua' al i pulic ata tan 
axi ulnequits ti Cesarea tal ma ti 
Adramitio ani ne'ets quin tsa'biy i 
bichouchic ti Asia, ani tihua' и c'ale 
c'al an tan. ?Tin aytal q'uicha u 
ulits ti bichou Sidón. Taja' a Julio 
in t'ajchi i alhua'talab a Pablo, 
im pitha' an q'uij ca cale tsabal 
quin tsa'biy in ja'ubchic ca pithan 
huachic i tolmixtalab. ^Taley taja’ 
u cale huahua' ti Sidón c'al an tan, 
ani taley i tamu i lej tsapic tanc'uix 
іс”. Jaxtam i pitha' tin c'uatab an 
ts'aclath tsabal Chipre, cum yab 
lej tsapic an іс” taja’. 50 ne'ets 
huat'et'el al am pulic lejem utat ti 
Cilicia ani ti Panfilia. Taley u ulits 
ti bichou Mira axi cuentalith Licia. 
8 Taja' tats tin tsu'u an capitán i 
pulic ata tan axi tal ti Alejandría 
ani ne'ets ti Italia. Tats tu huat'ba 
huahua' abal cu ne'thajits ti Italia. 
TTin ebal an tsapic ic' i huat'al tsab 
ox a quicha tu yajum belal, ma 
expith c'al yan i t'ojlab u ulits utat 
ti Gnido. Cum tu lej tanc'uiyale 
an іс”, jaxtam i pitha' tin alaltal 
an ts'aclath tsabal Creta utat ti 
Salmón. Taja' yab lej tsapic an 
iœ’. 5Bel expith c'al yan i t'ojlab u 

ne'ets yajum huat'et'el tin naquel in 
hualchicte'lil am pulic lejem, ma u 
ulits al i c'uajattalab im bij Buenos 
Puertos axi utat ti bichou Lasea. 

9U lej ohuenequits tu belal al am 
pulic lejem, cum lej hua'ats i tsapic 
ic. Cum c'unelits a quicha ne'ets 
quim baju an tsamay q'uij, ani 
hualam qui tamu i c'ac'athtalab ti 
al am pulic lejem, jaxtam a Pablo 
in taunalchic axi c'uajat al am pulic 
ata tan. '?In ucha'chic: 

—Pay'lomlabchic, nan u tsalpayal 
abal ne'ets qui tamu i c'ac'athtalab 
max qui aynaye am bel tihua' ti al 
am pulic lejem. Hualam ne'ets ca 
tala' q'uibetha an tan ani c'al patal 
in quitalabil. Ma huahua'hue ne'ets 
cu q'uibetha. 

11 Aba апі’ antsana' uchanits ап 
capitán soldado Julio c'al a Pablo, 
bel yab in баја’ ti cuenta. Expith 
in баја” ti cuenta jahua’ uchan c'al 
an thabal tan ani c'al an belthom. 
12 Cum ets'ey lej juchuchul an іс’ jun 
ti c'uajat an tan ti Buenos Puertos, 
in tomnalcua' cu calechic c'al an 
tan ѓаја’ Jat'hua' tim patal axi 
tal al an tan in tsalpayal más in 
tomnal cu cale taja' ani qui luba' cu 
c'ale ti bichou Fenice axi jayetseq'ui 
ti ts'aclath tsabal Creta. Tihua' qui 
huat'a' an tsamay q'uij, cum tihua' 
yab u lej juchnal an ic' axi tal alal 
ani axi tal ebal. 


Thayc'an i cox ic' al am pulic lejem 
13Taley cum juchnalits i palu 
ic' axi tal alal, patal in tsalpayal 
abal alhua' cu calejits ti Buenos 
Puertos ani qui aynaye am bel 
al an tan. Tam u cale huahua' ti 
Buenos Puertos c'al an tan, ani u 

ne'ets jethethel tin hualchicte'lil 
an ts'aclath tsabal Creta. 14Апі 
hue’ talbel thayc'an i сох іс im bij 
Norte. Ani u lej tanc'uiyab am pulic 
ata tan. 1Тосаѓ u lej huihuanthab 
an tan. Cum yabats i ejtohual qui 
jec'onchi an іс”, jaxtam i hualca' 

an tan ca ne'thaq'ui c'al an іс”. 

16 Antsana' tu ne'ets ne'thathalq'ui 
utat i tsacam ts'aclath tsabal Clauda 
jun ti yab u lej huat'ath juchnal 

an tsapic ic’. Aba апі, bel expith 
c'al yan i t'ojlab pama'tal i caltha' 
an tsacam tan axi tal quininilq'ui. 
17 Ani taley i tejcohuits al am рис 
ata tan. Tam i maliliyal am pulic 
ata tan c'al i pulic ts'aj abal i ca 
paclun. Taley i pa'bachiquinchi 

in lemc'ath lonajil am pulic tan 

ax in yac'ual an ic' abal ca belats, 
cum i ts'ejnal max ca ne'tha ani ca 
t'ayc'an an tan al an quithiblom im 
bij Sirte. Ani u ne'ets ne'thathalq'ui 
c'al an ic’. 18Тїп aytal quicha 

cum juchuchule an tsapic ic", i 
ts'i'quiy qui pet'na' an quitalab al 
an ја”: 19 Ani tin oxchil q'uicha i 
tala' pet'na' jaye an eyextalab ax 
in c'al am pulic ata tan. 201еј yan 
a q'uicha yab i tsu'tal a q'uicha ni 
a ot. Lej tsapic exome an іс”, ma 
yabats i cua'al i aychixtalab max 
ne'ets hualam cu jalunthaye. 

21] ej yanits a quicha i huat'amal 
yab jant'o i c'apumal. Tam cubiy a 
Pablo in ulu: 

—Pay'lomlabchic, in tomnal max 
a belamalac jahua' nan tu ucha' 
abal yab cu cale ti Creta. Xo' cum 
u calejits, jaxtam i huat'al yajchic 
ani xo' i pet'namalits an quitalab. 
?2 Be] yab quit lej t'e'pinchic cum ni 
jita' huahua’ yab ne'ets cu q'uibetha, 

expith am pulic ata tan jats ne'ets 
ca q'uibetha. 23 Nan pel tin c'al a 
Dios ani jats jaja' u t'ojonchal. Xo' ti 
acal a Dios tin abchi i ángel. ?^Tin 
ucha' an ángel: Yab quit jiq'uey, 
cum c'al ta ebal tata' a Dios ne'ets 
quin jaluntha' patal axi c'uajat c'al 
tata' ti al am pulic ata tan. Bijithits 
ne'ets quit ulits tihua' ti Roma 
tin tamet an lej ts'ale romano. 
?5pay'lomlabchic, ca co'oy a ichich 
tsaplilith, cum a Dios ne'ets tucu 
jaluntha' jant'ini' tin uchan c'al an 
ángel. U lej belal a Dios ani jats ti 
thacat u ichich. 26 АБа апі a Dios 
ne'ets tucu jaluntha', bel ne'ets ca 
tala' paclun am pulic ata tan. Taley 
huahua' ne'ets cu jalunthach ulits al 
i ts'aclath tsabal. 

2775аЬ i semana tu belamathits 
alan ја’, ani tam jun i acal 
huihuanthab an tan c'al an tsapic 
ic' ti al am pulic lejem Adria. Ani 
ts'ejel acal an t'ojnalchic c'al an 
tan in tsu'u abal utatits hue' u 
c'uajat qui Баји an tsabal. ??Tam 
in lejbayalchic an ja' jelat max pel 
jun inic c'al lajuj acac i metro in 
luputh. Belatse lej hue’ іп lejbay 
junil jelat max pel jun inic c'al 
buc i metro. 29 Cum in ts'ejnalchic 
max quin tamlu i t'ujub an tan 
ani ca t'ajat paclun, im pet'nal 
c'al i ts'aj tse’ i alchic cutsmath 
pat'al al an ја’ abal ca cubiyq'ui an 
tan. Tam in t'e'pipith aychalchic 
max ca chutheyits. ??In t'ajalq'ui 
ejtil max ne'ets quim pet'na' jaye 
an cutsmath pat'al ax tin tham 
am pulic tan. Ani yab chubax 
im pet'nalchic, expith in ts'i'quiy 
quim pa'ba' an tsacam tan cum in 
tsalpayamalits quin eyentha' c'al ca 

piton. ?! Tam a Pablo in tauna’ an 
capitán апі an soldadochic in ucha’: 

— Max yab ca jilc'on nixe' xi 
t'ojnalchic teje al am pulic ata tan, 
ni jun yab ne'ets cu jec'onthachic. 

32Тат an soldadochic in 
muts'inchi an ts'aj c'al ti palat an 
tsacam tan abal quin jila' ca сае 
al an jæ’. 5? Taley tam ti chutheyits, 
a Pablo in tauna'chic tim patal tin 
cuenta ca c'aputs. In ucha'chic: 

—A huat'amalchic tsab i semana 
yab a ejtohuamal quit alhua' c'aputs 
ni quit alhua' huayits. ?^Nan tu 
lej uchalchic quit c'aputs abal quit 
tsapne. Ni jita' yab ne'ets ca q'uibey 
ma ni jun in хіі tin oc’. 

35Тат tin uluhuits апіѕапа’ a 
Pablo, im pena' jun i pan ani im 
pitha' i c'ac'namal yan c'al a Dios 
tin tamet patal axi al am pulic 
ata tan. Tam in mu'u jun i pejach 
ani in ts'i'quiy quin c'apu. ?6Taley 
lej canatbe patalchic, ma c'aputs 
jaja'chic jaye. ?" Huahua' їі patal al 
am pulic ata tan tsab i bo' inic c'al 
ox inic c'al lajuj асас. ?9Tam ti talits 
tu c'apul, tamna' an t'ojnalchic in 
tala' pet'na' an quitalab lab em al 
an ja' abal ca más ic'oume am pulic 
ata tan. 


Paclun am pulic ata tan 


39Тат ti chutheyits, an t'ojnalchic 
c'al an tan yab in lej exlal jahua' 
tam tsabal ax in tsu'tal. Expith in 
tsu'talchic i otsatith tsabal jun ti 
hua'ats tin hualchicte'lil i quithib. 
Tats ti ne'ets quin luba’ quim 
bajuchic c'al an tan. ^" Tam an 
t'ojnalchic in muts'q'uichiquinchi 
in quintsoth ts'ajil an cutsmath 
pat'al c'al ti cubath am pulic ata 

tan, ani jilc'onits nixe’ in cubamtal 
am pulic ata tan al an ја’. Jaye in 
tsolc'achiquinchi an te' ax tin hueu 
an tan c'al tu belthab tim bolith. 
Ani in c'athbanchi an lona Ба’ an 
cublath te' ax tin tamtal an tan 
quin yac'ua' an іс’ abal ca belats 

an tan, ani ne'ets am pulic ata tan 
ne'ets ca ulits tsabal. ^! Tam im Баји 
jun ti tamüx tsab in athintal an 

ја’, ani tats ti t'ayc'an al an quithib. 
Tats ti t'ayc'an lej tsapic in tham an 
tan, ni abal hue' yabats i ejtou qui 
саћа". Ani cum u lej biclaliyab in 
cux am pulic ata tan c'al in tsapic 
lanq'uiltal an ја”, jaxtam in ts'i'quiy 
ca paclun. ^ Tamna' an soldadochic 
in le’ quin tsemtha' an huic'nelchic, 
cum in ts'ejnal max ca c'alets 

ti cohual ani quim baju tsabal 

ca pit'c'ochiquin. Expith yab 
hualcanchat quin tsemtha' с'а] an 
capitán, cum an capitán in tsalpay 
in le' quin jec'ontha' a Pablo. Expith 
in ucha' jitats in huit'al ti cohual 
quin oc'ox pet'na' tim Ба’ al an ја’ 
abal quim baju an tsabal cohualq'ui. 
44 Ani axi yab in huit'alchic 

ti cohual quim baju an tsabal 
ne'thachq'ui c'al jahuaquitsq'ui im 
pejlomtal am pulic ata tan. Antsana 
tu patal ultsits jec'onthach ba' an 
tsabal. 


» 


C'uajat a Pablo ti ts'aclath 


tsabal Malta 

2 8 Tam tu antsana' ulnequits 

Ба’ an tsabal, tam ti 
tso'obna'its abal u c'uajat ti ts'aclath 
tsabal Malta. 2Ап c'uajilomchic 
axi taja' tu bats'u c'al yan i 
c'anithomtalab. Tu ts'ejcanchi i 
pulic c'amal, cum lej tsamay ani 


HECHOS 28 


ulel an ab. Tam tu ucha' cu utey tu 
thilal Ба’ an c'amal. ?Ani a Pablo 
in tamcuy hue i thi’. Апі tam tin 
mo'calits ti camal, tam ti thubat 
calpan jun i tsan ani ts'at'can tin 
c'ubac. ^An inicchic in tsu'u palat 
an tsan tin c'ubac a Pablo, ani in 
uluchic jun c'al xi jun: 

—Hualam max axe’ xi inic 
pel i tsemthom inic. Aba ani' 
jeconthame yab q'uibey al am pulic 
lejem, bel tin ebal in hualab ne'ets 
ca tsemets c'al in c'at'uxtal an tsan. 
5Tam Pablo tocat in tinchiquiy 
in c'ubac ani ijcan an tsan al an 
c'amal. Yab jant'o ti othna a Pablo. 
6Ра{а1 an inic axi muthat taja’ in 
lej met'alits a Pablo max ca malin 
o max jun athic ca ijcan tsabal 
tsemenec. Tam ti lej talbelits in 
tsu'u abal yab jant'o ti othna, tam 
in ulalchic abal hualam pelcua' i 
dios. 

7A Publio pel i ts'ale oc'lec al 
nixe’ xi tsabal Malta, ani in q'uima' 
c'uajat utat jun tu thilal huahua'". 
Jaja' tu bats'uchic c'al tsab in c'ubac 
tin фита’, ani tats tu jilc'on ox a 
quicha. ?In tata a Publio cuatsat 
tin huaytal c'al i c'aq'ueltalab ani 
cal i ts'ijaltalab. C'ale a Pablo quin 
tsa'biy. In conchinchi i alhua'talab 
c'al a Dios ani im punchi in c'ubac 
tin inictal, ani antsana' tin jeltha" 
9Tam ulits c'al a Pablo q'ue'at 
i ya'ulchic ax u c'uajil taja' al 
nixe' xi ts'aclath tsabal, ani jeltha 
jaja'chic jaye c'al a Pablo. "Ani 
an inicchic taja' tu t'ajchiquinchal 
yan i alhua'talab ti c'anithomtalab. 
Tu lej ts'ejhualichiquiy c'al patal 
jahuaquitsq'ui ne'ets qui yejenchi 

tam cu cale taja’ ani cu c'ale junil al 
am pulic ata tan. 


Ulits a Pablo ti Roma 


1] huat'amal ox a its’ al nixe’ 
xi ts'aclath tsabal Malta. Taley u 
otsits cu c'ale al jun i pulic ata tan 
axi c'uajinec taja' patal an tsamay 
q'ij. Nixe xi tan tin tham c'uajat 
tsab i t'ipoth hualec dios Cástor 
ani dios Pólux. Pel xe' i tan axi 
tal ti Alejandría. 12Апі u ne'ets 
huahua’ c'al an tan ma u ulits ti 
bichou Siracusa. Tats tu jilc'on ox 
a quicha. !? Tam и cale ti Siracusa 
c'al an tan, ani u ne'ets jethethel 
tin hualchicte'lil am pulic lejem 
ma u ulits ti bichou Regio. Tin 
aytal q'uicha u cale taja' c'al an 
tan ani hua'ats i ic' tal alal. Tin 
tsabchil q'uicha u ulits ti bichou 
Puteoli. 14Таја” i ela’ tsab ox i 
ebchalab, ani tu ucha' cu jilc'on са] 
jaja'chic jun i semana. Ani antsana' 
tu jilc'onits, ani taley tam u cale 
cu c'ale c'al u acan ma ti Roma. 
15 An ebchalabchic tihua' ti Roma 
tso'oblinchamejits abal huahua’ 
ne'ets cu ulits. Jaxtam chich talchic 
јаја’ tucu tamu ti bichou Foro 
Apio ani chich talchic jaye tucu 
tamı ti jun i c'uajattalab im bij 
Tres Tabernas. Tam ti a Pablo in 
tsu'uhuits an ebchalabchic, tamna’ 
im bina' i lej c'ac'namal c'al a Dios. 
Ma tam ojni' in ats'al lej tsaplilithits 
in ichich. 16Тат tu ultsits ti Roma 
an capitán im bina’ an huic'nelchic 
tin c'ubac an oc'lec beletnom 
huic'nel. Expith a Pablo jats pithan 
an q'uij ca c'uajiy pil al jun i ata 
beletnanath c'al jun i soldado. 

Olnom a Pablo c'al in 
cahuintal a Dios ti Roma 


Tam ti oxits а quicha ti ulnec a 
Pablo ti Roma, tam in abchi an cau 
ca chich axi oc'lecchic c'al an Israel. 
Chichchic ani uchan c'al a Pablo: 

—At Israelchic, aba ani' nan yabu 
t'ajchamal jant'o yab alhua' nan u at 
Israelchic ani yab u tomolnanchamal 
in ujnamtalchic, bel jaja'chic tin 
yac'ua' ti Jerusalén ani tim bina' tin 
c'ubac an oc'lec romanochic. 18 Ап 
romanochic tin conomichiquiy jant'o 
папа’ и ey, ani ni jant'o yab tin elchi 
abal quin tsemtha. Jaxtam in le'chic 
tiquin hualca'. 1 Ар Israelchic yab 
in ulu max quin hualca, cum tin lej 
tomolnachicalchic. Jaxtam u conchi 
an q'uij quin ts'ejca c'al an lej ts'ale. 
Ni hue' yab u tsalpay max nan cu 
jolbiy u at Israelchic tin tamet an 
ts'ale. 20 Хо’ папа’ te tu canamalchic 
quit chich cum u le tu tsu'u ani tu 
t'iloxnanchi tsab ox i cau. Nang’ и 
lej belal a Cristo ax u aychab ca 
chich c'al i at Israelchic. Jats с'а! 
tin co'oyab teje' huic'chichic c'al i 
calaniyo pat'al. 

21 Тат toc'tsiyat a Pablo c'al nixe’ 
xi Israelchic: 

—Huahue' teje’ yab и abchinenec 
ап и cal i at Israel ax ti Judea tin 
cuenta xo' ax a olnal. Ma ni jun i at 
juntal yab che'nec ma tihua' tucu 
olchi max tata’ it jolbinel. ??Expith 
i tso'obits abal u tomolnab ani u oth 
cahuiliyab abal ju'tamaquits an it 
cau ax a olnanchal an inicchic. Bel i 
lej le' aba ani' tucu t'iloxnanchihue 
an cau axi tata' a cua"al. 

23Тат im pejchichic jun а q'uicha 
abal ca t'iloxnanchat an cau, ani 

tam tim bajuhuits, tam chich 
yantalam i inic jun tu co'oyab a 
Pablo. Patal a q'uicha a Pablo in 
olchalchic jant'ini' ta ca otsits ti eb 
jun tin t'ajal a Dios ti lej Ts'ale. In 
exobchalchic jant'ini' tu olnab a 
Јеѕӣѕ al an ts'ejcath cau axi binath 
c'al a Moisés ani jaye tin thuchath 
uhuil am biyal caulomechic. 
Antsana' a Pablo tin luba' quin 
tolmiy abal quim bela'chic jaye а 
Jesús. ?^Talchic јаја’ in alhua' bats'u 
an cau ani im bela’, ani talchic yab 
im bela’. ?5Cum yab in culbetnal 
an cau, cubiychic ne'ets ca calejits. 
Tam a Pablo in ucha'chic: 

—Lej chubax an cau jahua' pithan 
an caulome Isaías c'al an Espíritu 
Santo tin cuenta i biyal juntalchic. 

26 Uchan a Isaías c'al a Dios ca 

c'ale quin ucha' in at Israelchic 
antse* 

Tata' ojni' it ots'oxchic c'al an 
cau, tocat yab a ejtiyalchic. 

Ojni' it tsu'ux, tocat yab a 
t'ajalchic ti cuenta. 

27 Expith a t'ujbathmethamalits a 
ichich. Yab a ejtohual ca pena 
ta ichich jahua' a ats'alchic. 

Yab a lej tsu'tal jahua' in t'ajal 
a Dios. 

Yab chubax a ats'anchal in 
cahuintal a Dios ani yab 
chubax a ejtiyal c'al a ichich. 

Cum yabats it huichiychic cal a 
Dios, yabats quit jec'onthachic. 

28 Cum antsana' pelits а eychicte, 

ca lej alhua' tso'obna'its abal ma 
xohue'its a Dios ne'ets quim pitha' 
an q'uij axi yab Israelchic ca 
jec'ontha c'al in hualab. Jaja'chic 
ojni' ne'ets quin lej alhua' bina' in 
xutsun c'al in cahuintal a Dios. 


, 

29 Ani tam ti a Pablo in uluhuits 
antsana', tam ti calpanits an 
Israelchic ani c'ale hueutsíxchic c'al 
jahua' uchan c'al a Pablo. 

30 C^uajiy a Pablo ti Roma tsab 
i tamub, in cuete' jalbiyal an ata 
jun tu c'uajil. Im bats'uhual c'al i 
lej culbeltalab patal jitats u ulel 

ti tsa'biyab. ?!In olnachiquiyal 
an inicchic jant'ini' ta ca otsits 
ti eb jun tin t'ajal a Dios ti lej 
Ts'ale. In exobchalchic i cau 
tin cuenta an Ajatic Jesucristo. 
Antsana' in t'ajal c'al i lej 
inictalab, ani c'al ni jita' yab tu 
c'anchinal. 


An u axi thuchanchat an ebchalabchic 
ti Roma c'al an t'ocat abathuale Pablo 





A Pablo in thuchanchal an 
tamcunel ebchalab ti Roma 


Nana'its im Pablo tin t'ojnalil 

a Jesucristo ani jaye tin 
abathualejil, cum jats tim bijiyamal 
a Dios. Tin tacuyamal a Dios abal 
cu olnanchichic an inic an alhua' 
cau. 

?peli cau axi ma tam ti biyalits a 
Dios im bijith ulumalits ne'ets quim 
bina". Jats хе’ axi q'uejab olna c'al 
in caulomejilchic ani ti al an T'ocat 
Thuchlab. ?Ani хо’ ti al an alhua' 
cau tats tu olnab i Ajatic Jesucristo 
axi pel in lej Tsacamil a Dios. Tin 
cuenta in anam t'u'ul pel i at xits'lab 
c'al an ts'ale David. ^Tin cuenta in 
t'ocat pel in lej Tsacamil a Dios, ani 
tam ti ejtha ti al an jolimtalab ma 
tamits tu tejhua'mel abal in lej cua'al 
in c'athpich tsap. 5Tin ebal jaja' i 
bats'uhual in alhua' inictal a Dios 
abal qui olnanchi im bij a Jesucristo 
tim patal am bichouchic. Quim 
belchi im bij ani quim putu c'al 
jahua' јаја’ in ша]. $Hua'ats tata'chic 
a belchamal im bij, ani jaxtam a 
Dios ti tsu'tal pel ti c'al a Jesucristo. 

7Nan tu thuchanchal axe’ хі и 
patal tata'chic ax it c'uajat ti bichou 


Roma. A Dios ti c'anithal ani ti 
tacuyamal abal quit t'ocat xe'tsin 
junax c'al jaja". U lej le’ abal i Tata 
Dios ani i Ajatic Jesucristo ti lubach 
co'onchi а ichich c'al in alhua' 
inictal ani ti jun ejetbethanchi a 
ichich. 


A Pablo in le" ti tsaæ’bix 
c'al axi ti Roma 


8С'а'а1 u le’ tu ucha'chic abal и 
binal i c'ac'namal yan c'al a Dios tim 
bij a Jesucristo, cum patal tata'chic 
tim puhuel an tsabal it t'ilnal abal a 
belal a Cristo. ЗА Dios in lej tso'ob 
abal ets'ey nan tu conchinchal i 
alhua'talab еа! jaja’ tam in ol. Cal 
patal u ichich u t'ojonchal a Dios ani 
u olnanchal im bij a Jesucristo in 
Tsacamil a Dios. ''Ets'ey u conchal a 
Dios an q'uij abal max cu ejtou quin 
cale tu tsa'biychic. Lequitsq'ui max 
pel in culbetal quin c'ale. 110 lej 
le' tu tsu'u ani tu exobchiye jant'ots 
tam pithoblab an Espíritu Santo 
іп læ’ ti pitha'chic abal más ca lej 
junini' bela’ a Cristo. 12Тауе cu junat 
tsaplíxin jun cal xi jun, cum јипах i 
belal a Cristo. 

t3Ebchalabchic, u le’ abal 
ca tso'obna' abal yan i calel u 

tsalpayamalits quin c'ale c'al 
tata'chic ani yabaye u ejtohuamal 
quin c'ale. U le' tu tolmiychic abal 
ca más tabatnanchi in cahuintal a 
Dios jant'ini' tin tabatnanchamalits 
axi q'ue'atchic. 140 cua'al и uchbil 
cu olnanchi in cahuintal c'al tim 
patal an inicchic, axi ti al am 
pactha' bichouchic ani jaye axi ti 
al an alte’ q'uimathchic. Cu olchi 
axi tsalpathchic ani jaye axi yab 
tsalpath. 1 Ма ju'tam huichat 

cu ejtou, in lej canat abal tu 
olnanchichicte an alhua' cau ax it 
c'uajilchic ti Roma. 


In tsap an alhua' cau 


16Yab u tithenal an alhua' cau 
cu olna' cum tats ti c'uajat in tsap 
a Dios, ani c'al patal jitats quim 
bela’ ne'ets ca jec'ontha c'al in 
hualab. In le'namal a Dios abal ca 
oc'ox olnanchat an alhua' cau an 
Israelchic ani talbel axi yab Israel. 
17 Jats c'al an alhua' cau a Dios tu 
tso'obliyalchic jant'ini' tucu tsu'u 
huahue' tu bolith c'al jaja. Antsana 
tu tsu'tal a Dios expith max qui 
bela' an alhua' cau. In ulal an 
T'ocat Thuchlab abal jitats tsu'tatits 
ti bolith c'al a Dios cum im belalits, 
ja'its jaja' axi it ejatlith abal ets'ey. 


5 


Jolbith an inicchic 


18] tso'ob abal a Dios ti eb in 
lej yajchiquiyal patal an inicchic 
axi yab pututh ani axi c'al im 
pojcaxtal yab in hualcal ca exla an 
chubaxtalab. 1 Ма ju'tam huichat 
u ejtohuab ca exla a Dios, antsana' 
in ejtohual an inicchic quin exla' 
a Dios cum in tejhua'metha'its 
in еу. 20 Aba апі’ yab и tsu'tab 

a Dios, bel in tejhua'methal in 
ey cal in ts'ejcabil. Ma tam tin 
ts'ejca' an tsabal ani an eb in tajax 
tejhua'metha' abal chubax pel 
a Dios ani in cua'al in tsap abal 
ets'ey. Jaxtam an inicchic yab in 
ejtohual quin huaynanchi jant'o 
max yab in exlal a Dios. ?! Ma tam 
ti c'a'al in exlamal a Dios, tocat 
yab in chubax c'ac'na' ti Dios апі 
yab im bina' i c'ac'namal yan c'al 
a Dios. Talbel tocat in q'uibts'oth 
tsalpanchi in ey a Dios, ani yabats 
in exla' cum macu'bejits in tsalap. 
?2Macu'benequits in tsalap aba 
ап? in uluchic abal tsalpath. ?3In 
jila'chic ti c'ac'nax c'al a Dios ахі 
ets'ey ts'alat ani ni jayq'ui! yab п 
tsemel, ani in c'ac'na' i thulcuts 
axi inquith ejtil i inic ax in ey u 
tsemel. In diosna' i thulcuts axi ejtil 
i ts'itsin ani i tsan ani i tse' acan. 

24 Jaxtam a Dios in jila' an 
inicchic ca cuete' quithabme tin 
ebal in quithab le'nomtal. Quin 
Саја’ yan i t'ajbilab tin anam t'u'ul 
axi lej tithetal. ?5Yabats im belchi 
an chubaxtalab tin cuenta a Dios, 
tocat im bela' i janamtalab. Tocat 
in c'ac'na'chic ani im palenchi 
in ts'ejcabil a Dios, ani yabats 
im palenchi a Dios axi expith in 
tomnal ca puhuethanchat im bij 
abal ets'ey. Amén. 

?6 Jaxtam a Dios in jila' an 
inic quin t'aja' in cuete' tithetal 
le'nomtal. Ma i uxumchic in hualba' 
in t'ajtal ey ani co'óxin c'al in at 
uxum. ?" Aniye jaye i inicchic in 
hualba' in t'ajtal ey ani co'óxin c'al 
in at inic. Huat'ath le'náxin i inic 
c'al in at inic ani yab c'al i uxum. In 
Саја” i tithetal t'ajbilab tin inictal 

c'al in at inic. Jaxtam a Dios in jila' 
quin leca' i yajchictalab tin ebal in 
quithab t'ajbil. 

28 Cum yabats in lena’ an inicchic 
quin c'ac'na' a Dios tin Diosil, 
jaxtam a Dios in jila' ca quithabme 
in tsalap. Quin t'aja' i tithetal 
t'ajbilab axi yab in tomnal quin 
аја”. 29 Xe'etsac in t'aja'chic hualim 
jahua' yab bolith. Pel i uxumbe ani 
i inicbe. Pojcaxchic. Pel i jaylom 
c'al jahua' pel in c'al q'ue'at i 
inicchic. Pel і othnaxma". Pa'ixnom 
ani tsemthom cal in at inic. Pejéx 
c'al in at inic ani quithab t'ajchix. 
C'ambibma' ani t'uchixma' c'al i 
cau. 30°Quithab cahuilix. Im pojcal 
a Dios. Pel i c'uiyath tsalpanchix 
c'al in at inic. In c'athatnal tim ba' 
ani inic t'ajathchic tim ba’. Xe'ets 
tocat tsalpopol quin t'aja' más jahua 
quithab. Jec'omchic c'al in tata ani 
c'al in mim. ?! Macu'chic in tsalap. 
Yab im putuhual c'al jahua' in ulal 
ne'ets quin баја’. Yab c'anithom. 
Yab in ujnam ti paculanchix ani 
yab let'enthom c'al in at inic. ??In 
tequeth tso'obits nixe' xi inicchic 
jahua' in ulumalits a Dios tin 
cuenta an hualabtalab, abal jitats 
quin t'aja' nixe' xi hualabtalab in 
tomnal ca tsemets. Aba ani' in 
tso'obits, bel xe'ets t'ajpipil c'al an 
hualabtalab. Ma u culbelchic max 
tam quin Раја? xi q'ue'at an inicchic 
jayetseq'ui. 


, 


A Dios pel i bolith 
ts'ejcom c'al an inic 
Hua'ats jita' c'al tata'chic 
in jolbiyal in at inic tam ca 
hualbin, ani u hualbinal jayetseq'ui 
јаја’. Jitats antsana' jolbix c'al in 

at inic, in mac'uchith jolbiyal tim 
bæ’ jaye. Yab ne'ets quin jec'a' ca 
yajchiquiyat c'al a Dios. ?I tso'obits 
abal a Dios ets'ey in t'ajal bolith 
tam quin yajchiquiy jitats quin 
гаја’ yab alhua*. 3Yab ne'ets quin 
ječa’ an yajchiquixtalab jitats 

quin jolbiy i hualbith inic ani jaja' 
jaye ca hualbin. ^Hualam yab in 
tequeth exlanchal in huinat alhua' 
inictal a Dios, c'al ti c'aya'nab ani 
ti aychab ca jic'tson c'al in hualab. 
5Cum lej t'ujbath in ichich ani yab 
и jic'tsonal c'al in hualab, jaxtam 

a Dios ne'ets quin yanethanchi 

i yajchictalab tam quim baju a 
quicha ne'ets quin ts'ejca. Tam ojni 
ne'ets ca tejhua'me abal a Dios pel i 
bolith ts'ejcom c'al an inic. 5Ne'ets 
quin jalbinchi ti junchic jant'inits 
tin t'ajamalits max alhua' o max 
yab alhua'. 7A Dios ne'ets quin it 
ejatliy abal ets'ey jaja'chic ax in 

le' ca c'uajiy tin ts'alat c'uajattal 
ani quin co'oy jahua' hua'ats ti eb 
axi ni jayq'ui' yab ne'ets ca taley. 
Jats jaja'chic ax in junini' t'ajal 
jahua' alhua*. 5Ne'ets quin leca’ 

in tsacultal a Dios ani ne'ets ca 
yajchiquiyat jitats quin t'aja' expith 
in cuete' culbetal. Yab in t'ajal 
jahua' in ulal an chubaxtalab, tocat 
in t'ayat t'ajal jahua’ yab alhua* 
9Patal jitats in t'ajamal jahua’ yab 
alhua; jats ne'ets ca yajchiquiyat 
c'al a Dios. An Israelchic ne'ets ca 
oc'ox yajchiquiyat ani talbel axi 
yab Israel. !?Patal jitats in t'ajamal 
jahua' alhua' ne'ets ca c'uajiy tin 
ts'alat c'uajattal a Dios ani ca 
puhuethanchat in ey ti eb. Ne'ets 
quin ats'a' jun ejetbethanchithits in 
ichich c'al a Dios. Antsana' ne'ets 

quin oc'ox baju i Israelchic ani 
talbel quim baju axi yab Israel. 

11A Dios yab im poc'oth tsu'tal 
an inicchic. !?In yajchiquiyal 


jahuaquits tam inic axi hualbinenec. 


Aba anaquits yab in exlal an 
ts'ejcath cau axi binath c'al a 
Moisés, bel ne'ets ca yajchiquiyat 
c'al a Dios max hualbinenec. 

Aba anaquits in exlamal ani 
hualbinenec, bel ne'ets ca 
yajchiquiyat. A Dios ne'ets quin 
eyentha' an ts'ejcath cau tam quin 
ts'ejca' ax in exlamalits an ts'ejcath 
cau. 13 Jita' tocat in ats'alq'ui an 
ts'ejcath cau yab ja axi tsu'tat ti 
bolith c'al a Dios. Jitats quin Раја” 
jahua' in ulal jats axi tsu'tat ti 
bolith. '^Hua'ats axi yab Israelchic 
in баја] alhua' jant'ini' in ulal an 
ts'ejcath cau an inicchic quin taja’. 
Antsana' tin t'ajal aba i yab in exlal 
an ts'ejcath cau. Max antsana' tin 
t'ajal alhua’, ejtil max in cua'alchic 
thuchath tin ichich an ts'ejcath 
cau. 1$ Апіѕапа’ ti tso'obnab abal 
jahua' in ulal an thuchath ts'ejcath 
cau, jayetseq'ui c'uajat tin ichich 

i inicchic axi yab Israel. U taunab 
c'al in cuete' ichich, junchiquil in 
ats'al jolbith ani junchiquil in ats'al 
bajuth с'а] in t'ajbilchic. 16Ma ne'ets 
ca t'ajchin ti cuenta in tsinat tsalap 
an inic tam quim baju an q'uicha 
ca ts'ejca. A Dios ne'ets quim punu 
a Jesucristo ti ts'ejcom jant'ini' nan 
tu ucha'chic tam nan tu exobchi in 
cahuintal a Dios. 


An Israelchic ani an ts'ejcath 
cau binath c'al a Moisés 
17 Hua'ats jita’ c'al tata'chic 
in ulal abal pel i Israel ani in 

thacatnal an ts'ejcath cau axi 
binath c'al a Moisés. In c'athat t'ajal 
cum exlomcua' c'al a Dios. 181п 
exlanchalcua' in culbetal a Dios 
ani in tso'obits jahua' c'athpich 
alhua' c'al a Dios, cum antsana' 

tu exobchinal c'al an thuchath 
ts'ejcath cau. 11р tsalpayal abal 

in ejtohual quin exobchixnanchi 

in tequeth belil a Dios axi ejtil i 
joc'tsi. In tsalpayal in ejtohual quin 
tajbanchi im belil axi xe'ets al an 
yic'uax. ??Pel i ts'alabchixcua' c'al 
axi yab in exlal an chubaxtalab 
ani pel i exobchix c'al axi yabaye 
in ejtiyamal in cahuintal a Dios. 

In tsalpayal abal ti al an thuchath 
ts'ejcath cau binath c'al a Moisés 
tats ti c'uajat an lej exlomtalab ani 
an lej chubaxtalab. ?!In exobchal 
q'ue'atchic, ani yab in exobchal 
tim bæ’. In uchalchic yab alhua' ca 
cue'en, ani ja'its јаја’ an cue’. ??In 
ulal abal yab alhua' ca uxumbejin, 
ani pel i uxumbe. Im pojcal an 
thulcuts ax u diosnab, ani jun t'ajat 
in cue'enchal jahua' hua'ats ti al an 
tiyopan tin cuenta an c'ac'naxtalab 
c'al nix xi thulcuts. ??In c'athatnal 
an thuchath ts'ejcath cau binath 
c'al a Moisés, ani yab im putuhual 
cal jahua' in Ша]. Antsana' in 
tejhua'methal abal yab chubax 

in c'ac'nal a Dios. ?^Jats nixe’ an 
inic axi thuchathits ti al an T'ocat 
Thuchlab jun tin ulal abal u 
quithab cahuiliyab a Dios c'al axi 
yab Israelchic tin ebal in t'ajbil yab 
alhua' nixe' xi inic. 

?5Ma tam ti biyal cojchinal in 
inictal axi inic ti Israel abal ca 
tejhua'me pel in c'al a Dios. Xo' 
tabat max ca cojchin in inictal an 

Israel ani jaye quim putu c'al an 
uchbixtalab axi ti al an ts'ejcath 
cau binath c'al a Moisés. Jolat 
ca cojchin max yab im putuhual. 
?6 Hua'ats axi yab Israelchic yab 
cojchinenec in inictal, ani bel im 
putuhual c'al jahua' in ulal an 
ts'ejcath cau, ani a Dios in tsu'tal 
ejtil max cojchinenequits ani 
pelits tin c'al jaja’. 27 Antsana' tim 
putuhual aba ma i yab cojchinenec 
in inictal. Ani и jilc'onal jolbith an 
Israelchic max expith cojchinenec 
in inictal ani yab quim putu c'al 
jahua' in ulal an ts'ejcath cau. 28Ах1 
expith hua'tsinenec pel i Israel 
yab ja ax in lej c'al a Dios, ani axi 
expith cojchinenequits tin inictal 
yab ja ax in lej c'al a Dios. 2%Ре] i 
lej Israel ani pelits in lej c'al a Dios 
jitats im binamalits in ichich c'al 
јаја’. Yab im bajuhual tin c'al a Dios 
tin ebal i thuchath uchbixtalab 
quim putu. Im bajuhual tin ebal an 
Espíritu Santo tin ichich. Ja'its nixe' 
xi inic u tsu'tab ti alhua' c'al a Dios 
aba i hualam yab ca tsu'tat ti alhua' 
c'al in at inic. 
3 éJant'o tam tabattalab max 

i inic pel i Israel? éJant'o ti 
tabat max ca cojchin in inictal? 
?Ojni' lej tabat, cum a Dios im 
pitha' an Israelchic in thuchath 
cahuintal. ?Max jita’ c'al jaja'chic 
yab im putumal c'al in cahuintal 
a Dios, yab qui tsalpay abal a Dios 
jaye yab im putuhual c'al jahua' in 
ulumalits ne'ets quin taja’. ^Ni abal 
jay iba qui tsalpay antsana'. Aba 
ma tim patal an inicchic max ca 
janamcahuin, a Dios iba. Ets'ey pel 
i lej chubax inic. Thuchathits a Dios 
ti al an T'ocat Thuchlab antse" 

Aba ma an inicchic ti 
tsalpanchal yab chubax a 
t'ajal jahua' a ulal ne'ets ca 
Саја’, bel chubax ets'ey a t'ajal. 

Aba ma ti tsalpanchalac yab 
it pututh, bel lej chubax it 
pututh. 

5éJant'ini' ti qui toc'tsiy max i 
inic quin ulu abal tam cu hualbin, 
tamna' a Dios más in ejtohual 
quin tejhua'metha' tim ba' ti 
pututh? Max chubax anac, tamna' 
a Dios yab in t'ajal pututh tam tu 
yajchiquiyal tin ebal i hualab. U 
ulalq'ui antsana' cum hua'ats i inic 
axi antsana' in tsalpayalq'ui. 9Ni 
abal jay iba qui ulu antsana' abal a 
Dios yab pututh. Max yabac pututh 
yab in ejtohualac ti pututh ts'ejcom 
c'al an inicchic. 

7 Auxe’ max más и tejhua'mel 
ti chubax a Dios max huahua' cu 
janamcahuin. Max chubax anac, 
tam yab ne'ets quin tsu'tat tin 
hualbith inic c'al a Dios tam quin 
janamcahuin. Мах chubax и 
tejhua'mel ti alhua' a Dios tam 
qui Раја’ jahua’ yab alhua', tam 
in tomnal qui баја’ jahua’ yab 
alhua*. Hua'ats jita'chic tu quithab 
cahuiliyal, cum in ulal abal antsana' 
i exobchamalits. In tomnal ca t'ajat 
jolbiyat c'al a Dios jitats quin ulu 
апі. 


Patal huahua' и hualbith 


? Auxe’ max qui tsalpay abal 
huahua' tu Israel u lej alhua' ani 
axi yab Israel lejat yab alhua". Ni 
abal jay iba qui tsalpay antsana*. I 
ulumalits abal a Dios in tsu'tal tim 
patal an inicchic jolbith tin ebal an 
hualab, axi Israelchic ani axi yab 

Israelchic. 1%Ти thuchathits huahua’ 
ti al an T'ocat Thuchlab. In ulal: 
Ni jita' yab hua'ats ax in t'ajal 
аиа’, ma juncats yab hua'ats. 

11 Ni jita’ yab hua'ats ax in lej 
ejtinchal in tsalap a Dios. Yab 
hua'ats ax и alim c'al a Dios. 

12 Pilme tim patal an inicchic yab 
in aynanchal im belil a Dios. 
T'ajat q'uibenequits. 

Yab hua'ats i alhua' inic, ma ni 
juncats yab hua'ats. 

13 Caxiy in cahuintal an inicchic 
ejtil i tsemelom axi pet'elits 
in caxiy tam yabaye jolith. 

Lej c'ambix an inicchic c'al 
jahuats quin ulu. 

An cau jahua' in ulal ejtil in 
it'ixtal an tsan. 

'^In caunal hualim i quithab cau 
ani i ts'a'ic cau. 

15 Athithil ne'ets abal ti tsemthom 
c'al in at inic. 


16 Xe'et ti q'uibethom ani ti othnax. 


17 Yab in ujnam ca c'uajlelen jun 

ejet. 

18 Ma ni hue’ yab jic'tsoth c'al a 

Dios. 

191 tso'obits abal uchbith an 
Israelchic c'al an ts'ejcath cau 
jahua' a Dios im bina' c'al a Moisés, 
ani patal jolbithits cum yab in 
ejtohual quin tala' putu c'al nixe' 
xi cau. Ni jun yab in ejtohual quin 
ucha' a Dios abal yab jolbith. Quin 
exbay tim patal abal jolbithits. 

?0 Ni jita’ tam inic yab ne'ets ca 
tsu'tat ti bolith c'al a Dios expith 
max quim putu c'al an ts'ejcath 
cau binath c'al a Moisés. In ey an 
ts'ejcath cau pelits expith abal tucu 
tso'obliy abal pelits huahua' tu 
hualbith inic. 

U tsu'tab ti bolith an inic c'al a 
Dios tam quim bela' a Cristo 
21A Moisés ani axi q'ue'at in 

caulomejilchic a Dios in olnamalits 
tin thuchath uhuil jant'ini' tucu 
tsu'tat tu bolith c'al a Dios. Xohue' i 
lej alhua' tso'obits jant'ini', abal yab 
ja tin ebal an ts'ejcath cau. 22Тосаї 
qui bela' a Jesucristo, ani patal 
jitats quim bela’ ne'ets ca tsu'tat ti 
bolith c'al a Dios. Max pel i Israel 
ani max yab pel i Israel, expith 
quim bela’. 23 Cum patal huahua’ 
u hualbinenequits, jaxtam yab i 
bajuhual cu tsu'tat tu bolith c'al a 
Dios. ?*Bel a Dios in ejtohual tucu 
tsu'u tu bolith tin ebal in alhua' 
inictal ani tin ebal abal a Cristo 
Јеѕӣѕ tu jalc'uth calchiyamalits 
c'al i hualab tam ti tsemets al an 
cruz. 25А Dios im bina' a Cristo 
ca tsemets ti al an cruz abal tucu 
jalbinchi i hualab c'al in huac'lath 
xits'al, ani i tabatnanchal in xits'al 
a Cristo tam qui bela'its. Ma 
jalbinchatits jaye in hualab an 
inicchic axi biyal tsemenecchic, ani 
jaxtam a Dios c'al in c'aya'tal im 
paculanchi in hualab jaja'chic jaye. 
Antsana' a Dios in tso'oblinchichic 
abal pel i alhua' inic. 28 Ani хо’ bel 
tu tso'oblinchalhue abal pel i alhua' 
inic, cum tu tsu'tal tu bolith tam 
qui bela’ a Jesús. 

27 Мах antsana' tu tsu'tatits tu 
bolith c'al a Dios cum i belalits a 
Cristo, jaxtam yab qui c'athatna' 
ti ba’. Yabats hua'ats jale’ qui 
c'athatna' ti ba' cum expith i belal a 
Cristo, ani yab u tsu'tatits tu bolith 
tin ebal abal i t'ajamal jahua' in 
ulal ар ts'ejcath cau. 281 tso'obits 

abal tocat qui bela' a Cristo 

ani a Dios tu tsu'talits tu bolith 

сатпа”. Yab ja tu tsu'tal tu bolith 

a Dios max expith qui риќи c'al an 

ts'ejcath cau binath c'al a Moisés. 
29 Auxe’ max a Dios pel in Diosil 

an Israelchic expith ani yab pel in 

Diosil jaye axi yab Israelchic. Pel 

in Diosil jaye axi yab Israelchic. 

39 Cum juncats a Dios hua'ats c'al 

patal an inicchic, jaxtam in tsu'tal 

ti bolith jitaquitsq'ui quim bela' a 

Cristo. Yab jant'o ti exbath max pel 

i Israel ani max ca cojchin in inictal 

ani max yab pel i Israel ani max 

ca cojchin in inictal. ?! Auxe’ max 

i jolatmethal an ts'ejcath cau cum 

i belal a Cristo. Abal jay iba. Max і 

belal a Cristo, más ne'ets qui putu 

c'al an ts'ejcath cau. 


A Abraham pel i t'ipchixtalab 
Nan u le' tu t'iloxnanchichic i 


biyal at juntal xits'al Abraham. 


?Max anac tsu'ume ti bolith c'al 

a Dios tin ebal in t'ajbil, tam in 
ejtohuamalac quin c'athatna' in 
t'ajbil tin tamet a Dios. Cum yab ja 
ti tsu'ume ti bolith, jaxtam yab in 
ejtou. *Thuchathits a Abraham ti al 
an T'ocat Thuchlab abal im bela' a 
Dios, ani jaxtam ti tsu'ume ti bolith 
c'al a Dios. 4Мах i inic ca t'ojon ani 
ca jalbinchat yab pel i pithoblab, 
pel in atohual. 5Yab pel in atohual 
tam an inic ca tsu'tat ti bolith c'al a 
Dios. Yab u tsu'tab ti bolith tin ebal 
in t'ajbil, tocat quim bela' ani ne'ets 
ca tsu'tat ti bolith aba ап? pel i 
hualbith inic. 6А David in olna’ jaye 
abal yab tin ebal in t'ajbil an inic 
ca tsu'tat ti bolith c'al a Dios, tocat 
quim bela' ani ne'ets ca tsu'tat ti 

bolith. Tam ojni' ne'ets ca culbe. "In 
ulu a David: 
Ne'ets ca culbe jitats ca 
paculanchat in hualab c'al a 
Dios. 

8 Ne'ets ca culbe jitats yab ca 
jolbiyat c'al an Ajatic tin ebal 
in hualab. 

3éAntsana' ne'ets ca culbe 

expith axi cojchinenec in inictal 
ani yab ne'ets ca culbe axi yab 
cojchinenec? Nan tu ucha'its 

abal tsu'ume ti bolith a Abraham 
cum im Беја’ a Dios. 'Tsu'ume 
jaja' ti bolith c'al a Dios tam ti 
cojchinenequits in inictal o tam 

ti yabaye cojchinenecac? Yabaye 
cojchinenequits. 11 Cum im belamal 
jats ti tsu'tatits ti bolith, ani ma ti 
talbelits tam ti uchan c'al a Dios 
ca cojchin in inictal abal antsana' 
ca tso'obna pel in c'al a Dios. Im 
baju a Abraham ca t'ajan ti cuenta 
c'al a Dios ejtil max pel i tatalab 
с'а] patal jitats quim bela’ a Dios. 
Aba i ca cojchin in inictal, ne'ets 
ca tsu'tat ti bolith an inicchic 

c'al a Dios tam quim bela'its. 12A 
Abraham pel ejtil i tatalab jaye c'al 
axi cojchinenec in inictal ani im 
belal a Dios. Im belal jayetseq'ui 
jant'ini' im bela’ a Abraham tam ti 
yabaye cojchinenequits in inictal. 


Am bijchith cau u putnal 
tam ca belchin 


13 Bijchith uchan a Abraham c'al 
a Dios abal jaja' ani in tsacamilchic 
ne'ets ca pithan tim puhuel an 
tsabal ti c'alab. Antsana' ti uchan 
cum tsu'tatits ti bolith ma tam tim 
bela'its a Dios, yab abal im putumal 
c'al in uchbixtal a Dios. 14Auxe’ 

max ne'ets ca pithan jahua' bijchith 
uchan c'al a Dios expith max jita' 
quim putu c'al in uchbixtal a Dios. 
Iba. Max chubax anac, tamna' 
jolat qui belchi jahua' a Dios tu 
bijchith uchal ani yab jant'o in 
jalbil im bijchith cahuintal. 151п ey 
in uchbixtal a Dios tu jolbiyalchic 
tam yab qui putu. Cum hua'ats 

i uchbixtalab, hua'ats jant'o ca 
jecomna. 

16] belal a Dios ani tin ebal in 
alhua' inictal јаја’ tu pithal jahua' 
im bijchith ulumalits ne'ets tucu 
pitha'. Lej chubax i bats'uhual max 
i belal ejtil im belamal a Abraham 
ani in at juntal xits'al јаја’. Nixe’ xi 
bijchith cau yab expith pithan ca 
tabatnanchat c'al ax im putuhual 
c'al in uchbixtal a Dios, jaye ca 
tabatnanchat c'al ax im belal a Dios 
ejtil tim belamal jaye a Abraham. 
Antsana' a Abraham pel i tatalab 
c'al patal huahua' ax i belal. !"In 
ulal an T'ocat Thuchlab abal a 
Dios im bijiy a Abraham ti tatalab 
c'al yan i inicchic, cum im bela' 

a Dios. Jats a Dios ax in ejtohual 
quin ejtha' an tsemelomchic ani 
quin hua'tsintha' jahua’ yabaye u 
hua’tsinenequits. 

18A Abraham im bela’ a Dios 
tam ti yab hua'ats i aychixtalab 
ne'ets ca lablinchat. Im bela’ abal 
ne'ets ca bijiyat ti tatalab c'al yan 
i inicchic jant'ini' ti uchanits c'al a 
Dios. Ne'ets ca pithancua' yantalam 
i tsacamlab. 19 Aba ma in cua'alits 
jat'hua' bo' inic i tamub, bel yab 
in jila' quim Беја”. Jaye uxcue'its а 
Sara, ani yabats in ejtohual quin 
co'oychic i tsacam. ?9Ni jayq'ui? 
yab in tsalpay max a Dios yab 

ne'ets quin ejtou quin t'ajchi jahua' 
bijchith uchnenequits ne'ets quin 
t'ajchi. In junini’ bela' ani in junini’ 
tsapna' a Dios, ani im puhuethanchi 
im bij a Dios. ?!Lej thacat in 

ichich cum im bela' abal a Dios in 
huit'al quin баја’ jahua’ im bijchith 
ulumalits ne'ets quin taja’. 22Сит 
in lej bela", jaxtam ti tsu'ume ti 
bolith c'al a Dios. 

23 Aba] tsu'ume ti bolith tam im 
bela’, yab expith thuchat tin cuenta 
a Abraham. ?^Huahua'hue ne'ets cu 
tsu'tat tu bolith tam qui bela' a Dios 
ax in ejtha' i Ajatic Jesús ti al an 
jolimtalab. ?5Ja'its a Jesás axi bina 
ca tsemtha ti calchix c'al huahua' i 
hualab, ani xo' ejthachits abal cu 
tsu'tat tu bolith c'al a Dios. 


Axi tsu'tatits ti bolith c'al a Dios 


Cum i belal an Ajatic 

Jesucristo, jaxtam tu tsu'tatits 
tu bolith c'al a Dios, ani tin ebal 
јаја’ jats tu c'uajatits jun ejet c'al a 
Dios. ?Cum i belal a Cristo, jaxtam 
tu utbamalits c'al a Dios ani u t'ayat 
co'oyab c'al in alhua' inictal a Dios. 
U lej culbel cum i aychal cu ne'tha 
ti eb cu c'uajiy tin ts'alat c'uajattal a 
Dios. *Ani yab expith ја tu culbel. U 
culbel xo' jaye c'al an yajchictalab, 
cum jats c'al tu cuxuthmethanchab 
i ichich. ^Ani c'al i ichich 
cuxuthmethanchith jats tu tsu'tab 
tu alhua' c'al a Dios. Ani jaxtam más 
i aychal cu ne'tha ti eb cu c'uajiy 
c'al a Dios. 5Jats i aychal ani i lej 
tso'obits abal ne'ets cu ne'tha cum 
yab u c'ambix a Dios. I lej tso'obits 
abal lej c'anithom a Dios, cum tu 
pithamalits an Espíritu Santo abal 
tucu tso'oblinchi in c'anithomtal. 

$Cum huahua' yab u tsapnel qui 
jec'ontha' ti ba' c'al an hualabtalab, 
jaxtam tim pejchith q'uichajil 
tsemets a Cristo ti al an cruz ti 
calchix c'al huahua' tu hualbith inic 
abal tucu jec'ontha'" " C'al huahua’ 
tu inic aba ma pelac i alhua' inic 
axi ca calchiyat, yab lej hua'ats 
jita’ ca tsemets ti calchix c'al 
јаја’. Lequitsq'ui max hua'ats tsab 
ox quim bina' tim ba' ca tsemets 
ti calchix max c'athpich alhua' 
axi ne'ets са calchiyat. 5Aba ап? 
antsana' c'al an inicchic, a Dios 
in tejhua'metha' abal tu c'anithal 
tam tim bina' a Cristo ca tsemets 
ti calchix c'al huahua' tu hualbith 
inic. ?Cum tin ebal іп huac'lath 
xits'al a Cristo tsu'tat huahua' tu 
bolith c'al a Dios, jaquitsq'ui más 
a Cristo ne'ets tucu jaluntha' yab 
qui leca' an yajchictalab axi a Dios 
quin abchi' an inicchic tam ca taley 
an q'uij quicha. 1%Тат ti huahua’ 
pelac u tomolnax c'al a Dios, jaja' 
tu huichba' tu ja'ublab cum tsemets 
a Cristo ti calchix c'al huahua". 
Cum pelits tu ja'ublab c'al a Dios, 
jaquitsq'ui más a Cristo ne'ets tucu 
jaluntha' c'al an hualabtalab cum 
ejthachits ani ejat abal ets'ey. 110 
culbel huahua' c'al a Dios, cum 
tin ebal і Ajatic Jesucristo jats tu 
huichbathits tu ja'ublab c'al a Dios. 


A Adán ani a Cristo 

12 Cal juncats i inic Adán jats 
ti ts''quin an hualabtalab teje’ 
tsabal, ani tin ebal an hualabtalab 
jats tu tsemel an inic. Cum patal 
hualbinenec, jaxtam patal u tsemel. 
1 Hualbinenequits an inicchic 
tam ti yabaye hua'ats i ts'ejcath 

cau quin lejquith bijiy jahua' pel 
i hualabtalab. 14Aba апі yabaye 
hua'atsac i ts'ejcath cau, bel atan 
ti lej jayq'ui' an inicchic c'al an 
tsemla cum hualbinenequits. Atan 
ma tam tin q'uichajil a Adán ani 
ma tam ti chich a Moisés ani 
pithan an ts'ejcath cau c'al a Dios. 
Aba i in ayquilchic a Adán yab in 
jec'omnamal in uchbixtal a Dios 
ejtil in jec'omna' a Adán, bel atan 
c'al an tsemla. А Adán in taja’ abal 
ca tsemets an inicchic, ani a Cristo 
axi chich talbel in t'aja' abal ca 
ejatliyat abal ets'ey. 

15pi] in hualab a Adán ani pil im 
pithbil a Dios. Tin ebal in hualab 
juncats i inic Adán, jats ti ts'ilc'oyat 
yantalam an inicchic c'al an 
hualabtalab ani c'al an tsemla, ani 
tin ebal im pithbil a Dios yantalam 
i inicchic u ts'ejhualith jec'onthab 
c'al an hualabtalab c'al juncats i 
inic Jesucristo. Lej c'athpich pulic 
im pithbil a Dios yab ejtil in hualab 
a Adán. 16Pil in calat in hualab а 
Adán ani pil in calat im pithbil a 
Dios. C'al juncats in hualab a Adán 
hua"ats i jolbixtalab, ani c'al im 
pithbil a Dios u ejtohuab an inicchic 
ca tsu'tat ti bolith c'al a Dios aba 
ma yan i hualabtalab in t'ajamal. 
17 Tin ebal in hualab juncats i inic 
Adán, jats tu atnal an inicchic c'al 
an tsemla. Tin ebal juncats i inic 
Jesucristo ani in alhua' inictal a 
Dios jats ti ejtohual qui ata' an 
hualabtalab ani an tsemla. Jats tu it 
ejatlith huahua' ani jats tu tsu'tatits 
tu bolith c'al a Dios. 

18 Cum ts'ilc'onenec tim patal an 
inicchic c'al in hualab xi juncats 
i inic Adán, jats ti jolbithchic c'al 

a Dios. Tin ebal juncats i inic 
Jesucristo ax in t'ajchi in culbetal 
a Dios, jats ca ejtohuat ca tsu'tat 
ti bolith ani ca it ejatliyat patal 
an inicchic c'al a Dios. !?C'al in 
jec'omtal juncats i inic Adán, jats 
ti tsu'tat yantalam i inicchic ti 
hualbinel. Cum juncats i inic 
Jesucristo in t'ajamal in uchbil 
c'al a Dios, jats ti ne'ets ca tsu'tat 
yantalam i inicchic ti bolith c'al a 
Dios. 

20A Dios im bina' an ts'ejcath cau 
abal ca tejhua'metha más in hualab 
an inic. Aba ma yantalam in hualab 
an inicchic, bel u atanthanchab c'al 
in alhua' inictal a Dios cum más in 
cua'al in tsap. ?! Tin ebal in tsap an 
hualabtalab, jats tu atnal huahua' 
c'al an tsemla. Tin ebal in tsap in 
alhua' inictal a Dios chi'thachits c'al 
i Ajatic Jesucristo, jats tu it ejatlith 
abal ets'ey ani jats tu tsu'tatits tu 
bolith c'al a Dios. 


Ejtil max u tsemthach i ey tin 
cuenta an hualabtalab ani 
u it ejatlith c'al a Cristo 


Auxe' max qui ulu huana 

cu hualbin más abal a 
Dios tucu paculanchi más c'al in 
alhua' inictal. ?Ni abal jay iba. 
Cum a Dios tu tsu'tal ejtil max u 
tsemthachits i t'ajtal ey tin cuenta 
an hualabtalab, jaxtam yabats in 
tomnal cu hualbin. Qui tso'obna' 
abal ejtil max u tsemtsits junax 
с'а] a Cristo Jesús ti al an cruz. U 
pujathits ani u ts'at'bathits c'al 
јаја’. ^Tam tu pujanits ejtil max u 
junax joliyamejits c'al a Cristo ani u 
tsemthachits i t'ajtal ey tin cuenta 
an hualabtalab. Ani jant'ini' ti ejtha 

a Cristo al an jolimtalab c'al in 
huinat tsap in Tata ti eb, antsana' 
huahua' ejtil max u junax ejthachits 
c'al a Cristo. Jaxtam qui ayna' i it 
xe'tsintalab. 

5Cum i ejtilnal a Cristo tin 
cuenta in tsemtal, jaye i ejtilnal 
tin cuenta in ejthachtal. 9I tso'ob 
abali t'ajtal ey ejtil max junax 
tsemthach c'al a Cristo ti al an 
cruz abal yabats quin co'oy in 
tsap. Yabats cu huic'at co'oyat c'al 
i hualbith t'ajtal ey axi ejtil i amu 
ti jayq'ui' tu huic'at co'oyamal. "An 
tsemelom yabats u abatnab c'al in 
tsap an hualabtalab. Antsana'hue. 
8Max u junax tsemtsits huahua' c'al 
a Cristo, i lej belal abal u junax 
ejthachits jaye. 91 tso'obits abal 
ejtha a Cristo ti al an jolimtalab ani 
ni jayq'ui' yabats ne'ets ca tsemets 
junil, cum yabats ne'ets ca ejtohuat 
ca atan c'al an tsemla. !? Jun calat 
expith tsemets a Cristo tin cuenta 
an hualabtalab, ani xohue' ejatits 
c'uajat c'al a Dios in t'ajchale 
in culbetal. 11 Antsana'chicte ca 
t'ajchi in culbetal a Dios cum it 
ts'at'bathits c'al i Ajatic Cristo Jesús. 
Ca lej t'aja'chic ti cuenta abal ejtil 
max it tsemthach a ey tin cuenta an 
hualabtalab. 

12 Jaxtam yabats ca hualca' ta Ба’ 
ti ata’ an hualabtalab. Yabats ca 
Саја’ jahua' in le’ a cuete' inictal 
axi ne'ets ca taley. 1 Ni hue’ yabats 
ca bina' ta ba' quit eyentha c'al an 
hualabtalab, tocat ca bina' ta ba' tin 
c'ubac a Dios abal jaja' ti eyentha' 
ca t'aja' jahua' bolith. Ejtil max it 
tsemenecac ani xo' it ejthachits. 
14Сит it abatnabchic c'al in апа” 
inictal a Dios ani yab c'al an 

ts'ejcath cau, jaxtam an hualabtalab 
yabats in ejtohual ti ata'chic. 


An c'unat t'ojnal pel i t'ipchixtalab 

15 Auxe' max cu hualbine cum 
и abatnab c'al in alhua' inictal a 
Dios ani yab c'al an ts'ejcath cau 
binath c'al a Moisés. Ni abal jay 
yabats cu hualbin. 16A tso'obchic 
abal max a binal ta ba' quit c'unat 
abatna c'al i amulab, pel a uchbil ca 
tala' t'ajchi patal jahua' ti uchbiyal. 
Max a binalchic ta ba' c'al an 
hualabtalab, ejtil max a amunal an 
hualabtalab. Ne'ets quit hualbine 
ani ne'ets quit tsemets abal ets'ey. 
Expith max a amunal a Dios, 
ne'ets ca t'aja'chic jahua' bolith. 
i7 Ti jayq'ui' it Cunat abatname 
c'al an hualabtalab, ani xo' itsots. 
C'acnamal yan a Dios abal c'al jum 
putat a ichich a putuhual c'al in 
cahuintal a Dios ax it exobchinenec. 
18A Dios ti hualcanthamalits abal 
yabats quit c'unat abatnachic 
c'al an hualabtalab, ani xo' it 
c'unat co'oyab c'al a Dios abal 
ca junini’ Раја’ bolith. 1 Мап 
tu t'ipchixnanchalchic antsana' 
i amulab ani in abatnanelil 
cum q'uibat ca ejtiy an naptal 
chubaxtalab. Ti jayq'ui' a bina’ 
ta ba'chic quit c'unat abatna c'al 
jahua' at'ax ani quithab, ani xohue' 
ca bina' ta ba' ca junini' t'aja'chic 
jahua' bolith ani expith jahua' 
t'ocat. 

20Тат it c'unat abatnamechic c'al 
an hualabtalab yab a t'ajamal jahua 
bolith. ?! Yab jant'o ti tolminchichic 
an hualabtalab lejat, ani xo' tocat a 
tithenal jahua' a t'alamalits. In calat 
an hualabtalab pel i tsemla expith. 


, 


ROMANOS 6, 7 


22A Dios ti hualcanthamalits abal 
yabats quit c'unat abatna c'al 

an hualabtalab, ani xo' it c'unat 
co'oyab c'al a Dios abal ca junini’ 
t'ajchi jahua' јаја’ in le’. Xo’ a 
ela'its i alhua'talab, cum a Dios 

ti t'oquethanchamalchic а ichich 
ani talbel ne'ets quit ets'ey c'uajiy 
c'al јаја’. 23 Ап hualabtalab tu 
jalbiyalchic c'al i tsemla, ani a Dios 
jats tu ts'ejhualith it ejatlinchal i 
ejattal abal ets'ey tam и ts'at'bathits 
c'al i Ajatic Cristo Jesüs. 


An t'ipchixtalab c'al 
axi tomquithchic 


Ebchalabchic, a tso'ob abal 
expith jita' ejate, jats axi 
uchbith quim риќи са] an ts'ejcath 

cau axi c'al ап oc'lecchic. 2Jun i 
tomquith uxum in cua'al in uchbil 
quim putu c'al nixe’ xi ts'ejcath cau 
ca junini' c'uajiy c'al in tomquil 
tam biyat ejate an inic. Max ca 
tsemets in tomquil, tamna' an 
tomquith uxum yabats uchbith c'al 
an ts'ejcath cau tin cuenta jaja' axi 
pelac in tomquil. з Мах ca juncun 
nixe’ xi tomquith uxum c'al q'ue'at 
i inic biyat ejate in tomquil, tamna' 
pel i inicbe. Max ca tsemets in 
tomquil, ma tamna'its ojni' yabats 
uchbith c'al nixe’ xi ts'ejcath cau 
tin cuenta jaja' axi pelac in tomquil. 
In ejtohual ca tomquin c'al q'ue'at i 
inic ani yab pel i inicbe. 

4 Апіѕапа’ tata'chic ebchalabchic, 
yabats it uchbith c'al an ts'ejcath 
cau binath c'al a Moisés cum 
tsemets a Cristo. Xo' ejthachits a 
Cristo, ani ejtil max it tomquithits 
c'al јаја? ani ja'its јаја’ pel ti c'al. 
Xo' a cua'alchic a uchbil ca t'aja' 


ROMANOS 7 


jahua' in le a Dios. *Ti jayq'ui' i 
t'ajamal jahua' in le' i hualbith 
t'ajtal ey. Aba ап? i exlamal jahua’ 
in le' an ts'ejcath cau binath c'al 

a Moisés, bel i t'ajamal jahua' in 

le' i anam t'u'ul. Tin ebal nixe' 

xi hualbith t'ajbilab ne'etsac cu 
tsemets abal ets'ey. 9Xo' ejtil max 
huahua' и tsemenequits tin cuenta 
an thuchath ts'ejcath cau binath c'al 
a Moisés ax tu c'unat abatnamal. 
Yabats ja ax tu abatnal. An Espíritu 
Santo jats tu abatnal c'al i ichich 
itmethachits. U hualcathits abal qui 
t'ajchi in culbetal a Dios. 


I hualbith t'ajtal ey 


7 Auxe’ max qui ulu abal an 
thuchath ts'ejcath cau binath c'al 
a Moisés tu t'ajchal cu hualbin. Ni 
abal jay iba qui ulu апѓѕапа’. Pel 
in ey tu tso'oblinchal jahua' pel i 
hualabtalab. Yab u tso'obnamalac 
max pel i hualabtalab cu c'a'inchi 
jahua' pel in c'al q'ue'at i inic max 
yab tin uchamalac an ts'ejcath cau 


binath c'al a Moisés yab cu c'a'inchi. 


9 Aba апі’ tin uchamal апіѕапа’, bel 
u lejatna' an hualabtalab tu ichich. 
U exla' abal pel i hualabtalab cu 
c'a'inchi, ani bel thayc'an yan i 
hualbith le'nomtalab tu ichich. C'al 
nixe' xi thuchath ts'ejcath cau jats 
c'al tu ats'al in lej jolbith tu ichich 
tam in hualbinal. ?Ti jayq'ui' yab и 
ats'anchi in alem nixe' xi ts'ejcath 
cau, ani u tsalpay abal ne'ets quin 
c'uajiy abal ets'ey c'al a Dios. Ma 
tam tu ats'anchits, tam ojni' u 
exla'its abal pel in hualbinel ani 
yab ne'ets quin c'uajiy abal ets'ey 
c'al a Dios. 190 exla'its abal yab 
ne'ets quin c'uajiy abal ets'ey c'al a 

Dios, aba ani' pithnenec an ts'ejcath 
cau abal tiquin tolmiy quin c'uajiy 
abal ets'ey c'al a Dios. Aba апі и 
exla' an ts'ejcath cau, bel u lejatna' 
an hualabtalab tu ichich ani jats tin 
c'ambiy. Cum yab и putumal c'al 
nixe' xi ts'ejcath cau, u exla'its abal 
yab ne'ets quin c'uajiy abal ets'ey 
c'al a Dios. 

12pel in ey an ts'ejcath cau jahua' 
a Dios im ріћа’ a Moisés t'ocat. Tu 
uchbiyalchic qui t'aja' jahua' t'ocat 
ani jahua’ bolith ani jahua' alhua*. 
13 Yab cu ши abal tin ebal nixe xi 
ts'ejcath cau yab ne'ets quin c'uajiy 
abal ets'ey c'al a Dios. Ni abal jay 
iba cu ши antsana'*. Yab ne'ets 
quin c'uajiy c'al a Dios tin ebal 
u hualab. Lej alhua' an ts'ejcath 
cau cum tin tso'oblinchi jant'o 
in lej ey an hualabtalab, ani tin 
tejhua'methanchi abal c'athpich 
quithab an hualabtalab tin t'ajchal. 

141 tso'obits abal a Dios tu pitha' 
an ts'ejcath cau, tocat yab u 
ejtohual cu putu cum u t'ajtal ey 
c'unat abatnab c'al an hualabtalab. 
15Yab u lej ejtiyal jale’ и t'ajal jahua 
u t'ajal. Yab u t'ajal jahua’ u le'ac cu 
t'aja', tocat u t'ajal jahua’ u pojcalac. 
160 t'ajal jahua’ yab u le’ cu taja’, 
ani jats tin c'anchalac an ts'ejcath 
cau yab си taja’. Jaxtam и exlalits 
abal alhua' an ts'ejcath cau. 1 Cum 
и t'ajal jahua’ yab alhua' ani yab 
c'al u culbetal, yab lej папа’ ахи 
t'ajal. Jats an hualabtalab ax tin 
c'uajchim tu ichich. 18Тіп cuenta u 
t'ajtal ey tu ichich u tso'obits abal 
ni jant'o yab hua'ats alhua'*. О le'ac 
cu t'aja' jahua' alhua' ani yab u 
ejtohual. 3 Yab u t'ajal alhua' aba 
ani' и le'ac, tocat и t'ajal jahua’ yab 


, 


329 


alhua' ani jats yab u le cu Раја. 

? Cum antsana' и t'ajal jahua’ yab u 
le’ cu t'aja', yab lej папа’ ax u t'ajal. 
Jats an hualabtalab ax tin c'uajchim 
tu ichich. 

21 Antsana' и t'ajal jahua’ yab 
alhua’, aba апі u le'ac cu Раја’ 
jahua' alhua*. Expith u elal tu 
ichich jahua’ yab alhua". ??Tu lej 
Тири ichich u culbetnanchal in 
abatnaxtal a Dios cu t'ajchi. 23АБа 
ani' u culbetnanchal, bel hua'ats 
tu inictal in tsap an hualabtalab 
c'al tin cunat abatnab ani c'al tin 
tomolnanchab u culbetal. 

241п lej ts'ejhuantal tu ey. éJita' 
ne'ets tiquin atanthanchi an 
hualabtalab tu anam t'u'ul abal 
yab quin tsemets abal ets'ey? 

?5] ej c'ac'namal yan a Dios, cum 
expith i Ajatic Jesucristo ne'ets 
tiquin atanthanchi an hualabtalab. 
C'al patal u ichich u t'ajchalac 

in abatnaxtal a Dios, ani tam 

tin c'unat abatnab c'al in tsap 

an hualabtalab tocat u t'ajal i 
hualabtalab. 


Axi c'uajat juncuth c'al 
an Espíritu Santo 

Cum huahua' u ts'at'bathits 

с'а] a Cristo Jesús jaxtam a 
Dios yabats tu tsu'tal tu jolbith. 
Yabats i t'ajal jahua' in le' i hualbith 
t'ajtal ey, i t'ajal jahua' in le' an 
Espíritu Santo. ?An Espíritu 
Santo tu tsapliyalchic ani tu it 
ejatliyalchic cum u ts'at'bathits c'al 
a Cristo Jesús. Tu hualcanthamalits 
ani yabats tu c'unat abatnab c'al 
in tsap an hualabtalab ani c'al 
in tsap an tsemla. ?An ts'ejcath 
cau binath c'al a Moisés yab in 

ejtou tucu tolmiy tin cuenta an 
hualabtalab, cum tin ebal i hualbith 
t'ajtal еу yab i ejtohual qui putu 
c'al an ts'ejcath cau. Jaxtam a Dios 
in aba' in lej Tsacamil ca tsemets 
tin cuenta an hualabtalab, aba апі 
јаја’ yab pel i hualbith inic ejtil 
huahua’. Cum tsemets a Cristo ti 
calchix jolbinel, jaxtam yabats in 
cua'al in tsap an hualabtalab abal 
tucu c'unat abatna'". ^Xo' i ejtohual 
qui Саја’ bolith jant'ini' in le’ an 
ts'ejcath cau binath c'al a Moisés, 
cum i t'ajal jahua' in le' an Espíritu 
Santo. Yabats i t'ajal jahua' іп le’ i 
hualbith t'ajtal ey. 

5Jitats in t'ajal jahua' in le' in 
hualbith t'ajtal ey, expith in 
tsalapnal in cuete' le'nomtal. Jitats 
in t'ajal jahua' in le' an Espíritu 
Santo, expith in tsalapnanchal in 
le'nomtal an Espíritu Santo. 9Ne'ets 
ca tsemets abal ets'ey jitats in 
tsalapnal expith in cuete' le'nomtal. 
Ne'ets ca ejatliyat abal ets'ey ani 
са c'uajiy jun ejet c'al a Dios jitats 
in tsalapnanchal in le'nomtal an 
Espíritu Santo. "Pel i tomolnax c'al 
a Dios jitats in tsalapnal expith 
in cuete' le'nomtal. Yab in le' ani 
yab in ejtohual quim putu c'al in 
abatnaxtal a Dios. 9Jitats in t'ajal 
jahua' in le’ in hualbith t'ajtal ey, 
yab in ejtohual quin t'ajchi jaye 
jahua' in le’ a Dios. 

%Таѓа’сһіс yab a t'ajal jahua’ in 
le' a hualbith t'ajtal ey, tocat a 
t'ajalchic jahua' in le' an Espíritu 
Santo ax ti c'uajchim ta ichich. 

Axi yab c'uajchith c'al an Espíritu 
Santo yab pel in c'al a Cristo. !'PAba 
ani' max it c'uajchithchic c'al a 
Cristo, bel it tsemelchic cum it 

hualbinenec. C'al a ejattal ojni' it it 
ejatlithits, cum a Dios ti tsu'talchic 
tit bolith. 11A Dios in ejtha' a Cristo 
Јеѕӣѕ ti al an jolimtalab. Aba ап? 
ne'ets quit tsemets, bel a Dios ne'ets 
ti ejtha'chic max it c'uajchith c'al an 
Espíritu Santo. 

t2Ebchalabchic, хо’ i cua'al i 
uchbil c'al a Dios abal yabats qui 
t'aja' jahua' in le' i hualbith t'ajtal 
еу. 1 Ne'ets си tsemets abal ets'ey 
max i t'ajal jahua' in le' i hualbith 
t'ajtal ey, ani ne'ets cu c'uajiy abal 
ets'ey max an Espíritu Santo tucu 
tsemthanchi jahua’ in le’ i hualbith 
t'ajtal ey. 

14ре] i tsacamlab c'al a Dios jitats 
abatnab c'al an Espíritu Santo. 
15Yab qui ts'ejnanchi in abatnaxtal 
an Espíritu Santo ejtil max pel in 
huat'ath c'unat abatnaxtal i amulab. 
Cum i bats'umalits an Espíritu 
Santo pel tu tsacamilchic a Dios, 
ani c'al i ichich lej canatbethachits 
c'al an Espíritu Santo i bijiyal a 
Dios ti lej Tata. 16Ап Espíritu Santo 
ojni' tu tso'obliyalchic ti lej ichich 
abal pel tu tsacamilchic a Dios. 
17 Cum pelits tu tsacamilchic ne'ets 
cu pithan i c'alab c'al a Dios, ani 
jahua' pel in c'al a Cristo pelitshue 
i c'al. Max xohue' i junax yajchicnal 
c'al a Cristo, tam talbel ne'ets cu 
junax c'uajiy cal jaja’ ti eb tin 
ts'alat c'uajattal a Dios. 

18Nan tu tsalap yab jahua’ 
lej yajchic jahuaquits tam 
yajchictalab qui yajchicna' teje’ 
tsabal, cum talbel a Dios ne'ets 
сиси tejhua'methanchi in lej ts'alat 
ti eb. 19Тіт patal in ts'ejcabil a 
Dios axi ti eb ani ti tsabal c'al in 
lej canat in lej aychal a Dios ca 

tejhua'methanchinchat in ey in 
tsacamilchic a Dios. 2? Cum patal 
jahua' a Dios in ts'ejca' in q'uiba' in 
chubax c'al ti ts'ejcanenec, jaxtam 
jolatmetha jant'inits in culbetal 

a Dios. Yab jolatmetha tin cuete' 
culbetal. Xo' u aychab a Dios quin 
alhua'metha' junil. 210 aychab а 
Dios quin hualcantha' in ts'ejcabil 
yabats ca c'unat co'oyat ani yabats 
ca othiyat c'al an hualabtalab, 
jantini' a Dios jaye ne'ets quin jum 
putat hualcantha' in tsacamilchic 
talbel. 221 tso'ob abal хо’ patal in 
ts'ejcabil a Dios u ej'el c'al an yajal 
jant'ini' jun i uxum axi co'oth ani 
hue'its ne'ets quin tsu'u in tsacamil. 
?3Huahua'hue ax и c'uajchith 

c'al an Espíritu Santo u ej'el ti 
ichich. A Dios tu pithamalits an 
Espíritu Santo abal tucu tso'obliy 
abal ne'ets cu tala' pithane talbel 
ti eb jahua' bijithits ne'ets cu 
pithan cum pel tu tsacamlab c'al 

a Dios. Ma ne'ets cu pithan i it 
inictal axi yab teje’ tsabal. 24Ма 
tam ti a Dios tu jec'onthamalchic 
c'al an hualabtalab i ts'i'quiy qui 
aychi jahua' a Dios ne'ets tucu 
pithaye. Max qui tsu'uhuits jahua' 
i aychamal qui tsu'u, tam yabats 
ne'ets qui más aychi jant'o qui tsu'u. 
?5Max yabaye i tsu'umalits jahua' 

i aychal. tam qui aychiye c'al i 
c'aya'talab. 

26 Jats an Espíritu Santo ax tu 
tolmiyal i ts'ejhuantal ichich tam 
cu olon. Tam yab i tso'bim jant'ini' 
tucu olon, an Espíritu Santo jats 
ax tu conchinchal jant'o c'al a Dios. 
Tam yab qui ela' i cau ti ichich cu 
olon, tocat u ej'el ti ichich, tam an 
Espíritu Santo tu mo'canchinchal 

i ejejeltal c'al a Dios. 27А Dios tu 
exlanchalits tin luputh i ichich 

ani jaye in tala' exlanchal in 
le'nomtal an Espíritu Santo tam ca 
conchinchixin. Cum huahua’ pel tu 
c'al a Dios, ets'ey tu conchinchal an 


Espíritu Santo jant'inits in le' a Dios. 


An atax 


?8] tso'obits abal a Dios in 
calthanchal jant'o alhua' c'al patal 
jahuaquitsq'ui ti quin tamu jitats 
c'anithom c'al јаја’ ani tacuthits tin 


c'al jaja’ tin ebal in le'nomtal a Dios. 


29 Jats jaja'chic axi q'uejab exla ani 
q'uejab tsalpanchatits c'al a Dios 
quin ejtilnanchi in ey in Tsacamil 
Jesucristo. Ja'its a Jesucristo 

axi c'athpich pulic in ey c'al axi 
yantalam і ebchalab. 30 Axi antsana' 
q'uejab tsalpanchatits, jaye tacuyat 
c'al a Dios. Xo' tsu'tatits ti bolith 
c'al a Dios ani pithnenequits im 
puhuethach ey c'al a Dios. 

311] ulal abal lej c'athpich 
alhua'talab abal antsana' a Dios tu 
t'ajchamalits. Cum a Dios pel i lej 
c'athpich alhua' inic c'al huahua’ 
jaxtam lej jolatits max jita' tucu 
tomolna* ??Ma im bina' in lej 
Tsacamil ca tsemtha ti calchix c'al 
huahua’, ani yab in c'aniy. Cum 
antsana' im bina'its, jaquitsq'ui 
más ne'ets tucu lej pitha' patal 
jahua' qui yejenchi. 33 Cum a Dios 
in tsu'talits ti bolith jitats tacuthits 
c'al јаја’, jolat max jita’ in le’ quin 
t'e'tsiy. ?^Jolat max jita’ quin le'na' 
quin jolbiy, cum tsemets a Cristo ti 
calchix c'al axi tacuthits c'al a Dios. 
Ani yab expith ja, jaye ejthajits a 
Cristo ani xo' c'uajatits tin huinab 
ocob a Dios ti conchinchix c'al 

huahua' tin tamet a Dios. ?5Jolat 
max jita quin lena’ quin c'anchi a 
Cristo abal yabats tucu c'anitha". I 
exlalits abal jaja' tu junini' c'anithal 
aba jahuaquitsq'ui qui huat'a", i 
yajchictalab, i uhuanthaxtalab, i 
othnaxtalab, i jayil, i c'ot'ithtalab, 
i c'ac'athtalab, ma i tsemthaxtalab. 
367 ulal an T'ocat Thuchlab: 
Patal a quicha hua'ats jita’ 
in le tucu tsemtha' cum i 
c'ac'nanchal im bij a Dios. 
Tu t'ajchalac ejtil max pel tu 

ovejachic cu tsemtha c'al an 

tsemthom биес. 
37 Са] patal jant'oquitsq'ui cu 
t'ajchin, a Cristo tu c'anithale 
ani tu lej c'athpich atanthanchal. 
38] ej thacat и ichich, cum yab 
jant'o hua'ats c'al ca c'anchin a 
Dios abal yabats tucu c'anitha'. Ni 
an tsemla, ni jahuaquitsq'ui qui 
tamu teje' tsabal, ni i ángelchic, ni 
i teneclabchic, ni jahua' yajchic 
i huat'alits хоһие’, ni jahua’ qui 
huat'aye, ni jant'o yab in ejtohual 
quin t'apchi in c'anithomtal a Dios. 
33 Jahua' ti eb, jahua' ti tsabal, 
jahuaquitsq'ui tam ts'ejcabilab c'al 
a Dios, ni abal jay yab in ejtohual 
quin c'anchi a Dios abal yabats 
сиси c'anitha'. A Dios tu junini’ 
tejhua'methanchal in c'anithomtal 
lej pulic c'al i Ajatic Cristo Jesús. 


A Dios in tacuyamal an Israelchic 


Cum in ts'at'bath c'al a Cristo 

tu uchalchic an chubaxtalab 
ani iba an janamtalab. An Espíritu 
Santo tu ichich tin tso'obliyal abal 
chubax jahua' ne'ets tu ucha’. ?In 
lej t'e'pith ani ets'ey lej yajchic u 
ichich c'al u at juntal xits'al. Ma 

u le'ac quin t'ajat q'uibey max 
anac cu tolminchichic, ani yabats 
cu bela' a Cristo max anac quim 
bela'chic. ^Pel jaja'chic an Israel axi 
ti jayq'ui' pelac i tsacamlab c'al a 
Dios. A Dios c'uajiy c'al jaja'chic in 
tejhua'methachiquinchi in ts'alat. 
Im pitha'chic i jilchith cau ani jaye 
an thuchath ts'ejcath cau c'al a 
Moisés. Im pitha'chic i tiyopan jun 
ti quin саспа’ a Dios. Im bijchith 
ucha'chic yan jant'o ne'ets quim 
pitha'chic ani yan jant'o ne'ets quin 
t'ajchichic. 5An Israelchic pel i 
at xits'lab c'al am biyalabchic axi 
pel i lej oc'chith tatalabchic. Tin 
cuenta in anam t'u'ul, a Cristo 
pel i at xits'lab c'al jaja'chic. Ja'its 
јаја’ pel a Dios c'al tim patal jahua’ 
hua'ats abal ju'tamq'ui. Jaxtam qui 
puhuethanchi im bij abal ets'ey. 
Amén. 

6А Dios yab in jila'its ca ijcan ti 
tsabal an cau jahua' im bijchith 
uchamal an Israelchic ne'ets quim 
baju. Yab patalchic axi hua'tsinenec 
Israel im bajuhual ca ajiyat c'al a 
Dios ti al an lej chubax bichou Israel. 
TYab expith abal pel i 'at xits'lab c'al 
a Abraham patalchic ca ajiyat ti lej 
chubax tsacamlab c'al a Abraham. 
A Dios in ucha' a Abraham abal axi 
ca hua'tsin c'al a Isaac jats ca ajiyat 
tin lej tsacamilchic. $C'al axe’ xi 
cau i ejtiyal abal vab tin ebal in at 
xits'alq'ui ne'ets quim baju i inic ti 
lej tsacamlab c'al a Dios. Expith im 
bajuhual max a Dios quim bijchith 
ulu ne'ets quim baju. ?A Dios im 
bijchith ucha' a Abraham апіѕе”: 
Ne'ets tu tsa'biy tam quim baju an 
q'ij jant'ini' папа’ и ulumalits, ani a 
Sara ne'ets quin co'oy i tsacam. 


332 


1 Bijchith uchan jaye a Rebeca 
c'al a Dios abal ne'ets quin tsu'u 
i cuaya' inicchic. In tata jaja'chic 
pel a Isaac axi pel i biyal tatalab 
c'al huahua' tu Israel. 11-13Tam ti 
yabaye hua'tsinenec an cuaya'chic 
ani yabaye in t'ajamal jahua' alhua' 
ni jahua' yab alhua', uchnenequits a 
Rebeca c'al a Dios antse': An oc'ox 
tsacam Esaü ne'ets ti tolmix c'al an 
tsabchilab Jacob. Jahua' antsana' 
uchan a Rebeca c'al a Dios ejtil 
an cau axi thuchath al an T'ocat 
Thuchlab jun tin ulal a Dios: U 
c'anitha' a Jacob ani и pojca' а Еѕай. 
Tam tin ulu antsana' a Dios, in 
tejhua'metha' abal in cua'al in cuete 
culbetal quin tacuy jitats quin le'na' 
јаја’ quin tacuy. In tacuyal expith 
jant'inits јаја’ in tsalap, ani iba tin 
ebal jahua' in t'ajal an inic. 

14; Jant'o qui ulu tamna' abal a 
Dios in tacuyal jitats quin lena’ quin 
tacuy? Auxe' qui ulu yab alhua' abal 
in tacuyal axi jun ani axi junaque 
iba. Abal jay iba qui ши апіѕапа’. 
15A Dios in ucha' a Moisés: Nan 
ne'ets cu yajnanchi jitats cu lena’ 
cu yajnanchi, ani ne'ets cu let'entha' 
jitats nan cu leng’ cu let'entha". 

16 Antsana' yab u let'enthab an inic 
tin ebal in cuete' le'nomtal ni tin 
ebal in t'ajbil, expith max pel in 
le'nomtal a Dios. "Ti al an T'ocat 
Thuchlab u olnab jahua' uchan an 
ts'ale Faraón ti Egipto c'al a Dios 
antse': Nan tu punuhual tit ts'ale 
abal cu tejhua'metha' u tsap ani quin 
exlanchat u bij tim puhuel an tsabal 
c'al jahua' ne'ets tu t'ajchi. 18А Dios 
іп let'enthal jitats quin le'na', ani 

in jilchal abal ca tsapicme in ichich 
jitats quin lena’. 


* 

19 Hualam max tata' ne'ets tiquin 
conomichiquiy cum апіѕапа’ 
tin jilchal a Dios an inic, jale' 
tamna' u jolbix a Dios c'al an inic. 
Татпа’ nix xi inic yab in cuete' 
tomolnanchal in le'nomtal a Dios, 
ne'ets ca ши. 2? cTata' ojn?’ jant'o tit 
c'uiyath cononma' c'al a Dios? Max 
in ejtohualac ti cau jaye i mul anam, 
hualam max in tomnalac quin 
conomichiquiy an thacum jale' ti 
ts'ejcame jant'ini' ti ts'ejcame. 21 An 
thacum in cua'"al in cuete' culbetal 
quin ts'ejca' c'al ап anam jant'inits 
quin le’na’. C'al juncats i mule’ i 
anam in ejtohual quin ts'ejca' pil 
i eyextalab, axi lej exbath ani axi 
hue' iba. 

22Ti jayq'ui' a Dios in abchamal 

an inicchic i yajchictalab ani 
antsana' in tejhua'methanchi in 
cuete' tsap. Jaye in c'aya'namalchic 
axi jolbith ani in tomnamalac quin 
abchi an yajchictalab abal ca t'ajat 
q'uibetha. 23 Antsana' tin t'ajamal a 
Dios abal tucu tejhua'methanchi in 
huinat ts'alat. Ani xo' jats huahua' 
tu yajnanchal ani tu t'ojojoy abal 
cu c'uajiy c'al јаја’ tin ts'alat 
coytal. ?^Tu tacuyamalits tu c'al 
a Dios. Hua'ats axi Israelchic ani 
hua'ats axi yab Israelchic ax in 
tacuyamalits. 251п ulal a Dios ti 
al in thuchath cahuintal a Oseas 
antse’: 

Ne'ets cu bijiy tu bichohuil axi 

yab pelac u bichohuil. 
Ne'ets cu bijiy tu c'an c'al axi 
yab u c'anithamalchic. 

?6 Ne'ets cu bijiy tu tsacamilchic 
axi yab pelac i tsacamlab c'al 
папа’, In Dios in ejat abal 
ets'ey. 

27А Isaías in olna’ abal an Israelchic 
ne'ets ca lej yaney, ma yab ne'ets ca 
ejtohuat ca ajiyat ejtil yab ca ajiyat 
axi yantalam i quithib ti pulic 
lejem. Aba ani' hua'ats yantalam, 
expith ne'ets ca jec'ontha jun i 
cuenel. 2? Cum an Ajatic ne'ets quin 
thubat tala' ts'ejca' an inicchic axi 
teje' tsabal jant'ini' in ulumalits 
ne'ets quin taja’. 291п ulu jaye a 
Isaías tin cuenta an Israelchic: 

A Dios axi Abatnom tim puhuel 
an tsabal ani an c'ay'lal tu 
jilchamal ejat i tsacamlabchic. 

Max yab tu jilchamalac, u t'ajat 
q'uibamejaquits ejtil axi ti 
bichou Sodoma ani ti bichou 
Gomorra t'ajat q'uibame. 


An Israelchic ani an alhua! cau 


30 ¿Taley jant'o qui ulu tin cuenta 
jahua' in t'ajal a Dios? I ulal abal a 
Dios in tsu'talchic ti bolith axi yab 
Israelchic ani yab in luba'chic ca 
tsu'tat ti bolith cal jaja. Cum im 
belalchic a Cristo, jats tu tsu'tab ti 
bolithchic са] a Dios. 31 An Israelchic 
ojni' in luba' quim putu c'al an 
ts'ejcath cau abal ca tsu'tat ti bolith 
c'al a Dios, ani yab in ejtouchic quin 
tala’ putu. ??éJale' hualam yab im 
bajuchic ca tsu'tat ti bolith c'al a 
Dios? Jats cum yab im belamalchic 
a Cristo, tocat in q'uibts'oth tsalpay 
abal ne'ets ca tsu'tat ti bolith c'al 
a Dios expith max quim putu c'al 
an ts'ejcath cau. Pelchic ejtil axi ca 
t'ithc'on al i t'ujub, ani nixe' xi t'ujub 
ejtil a Cristo cum yab im belamalchic. 
33 Antsana' tu olnab a Cristo ti al an 
T'ocat Thuchlab. In ulu a Dios: 

Ne'ets cu aba' jun i inic axi ejtil 
i t'ujub ti bichou Sion jun 

ti ca t'ithc'uan ani jun ti ca 
cuajlan i inicchic. 
Bel jitats quim bela’, yab ne'ets 
ca tithebe ti belom. 
1 Ebchalabchic, nan c'al patal 
u canat u lej conchal a Dios 
abal quin jec'ontha' an Israelchic 
c'al in hualab. ?U tso'obits abal 
lej c'a'inchix jaja'chic c'al a Dios, 
expith yab in exlal jant'ini' ca 
jec'onthachic. 3Yab in exlalchic 
jant'ini' ta ca tsu'tat ti bolith са] 
a Dios. In lej lubalchic ca tsu'tat ti 
bolith jant'inits jaja' in cuete' tsalap 
ani yab jant'ini' in tsalap a Dios. 
^Tocat quim bela'chic a Cristo ani 
ne'ets ca tsu'tat ti bolith c'al a Dios. 
Yabats in yejenchal quin ayna' an 
ts'ejcath cau binath c'al a Moisés 
abal ca tsu'tat ti bolith. 
5A Moisés in thucha' max jitats 
quin tala' putu c'al jahua' in ulal 
an ts'ejcath cau, jats axi ne'ets ca 
c'uajiy c'al a Dios max anac. Tam 
ne'ets ca tsu'tat ti bolith c'al a Dios. 
$Huahua' ax и tsu'tatits tu bolith 
c'al a Dios cum i belal a Cristo 
yab i ши antsana* I ulal abal ni 
jita' yab in yejenchal ca c'athiy 
ti eb quin ucha' a Cristo ca pa'iy 
tsabal. "Ni jita' yab in yejenchal ca 
pa'iy alal jun ti c'uajat in ejattal an 
tsemelomchic quin ucha' a Cristo 
ca c'athiy tsabal yabats ca c'uajiy 
с'а] an tsemelomchic. 91 Ша! abal 
pa'iyits teje' tsabal a Cristo ani 
calnequits ejthach jun ti jolnenec. 
Jats an alhua' cau ax it ejtohuab 
quit olchinchic ani quit t'aychinchic 
ta ichich. Jats an alhua' cau axi 
huahue' tu olchinchalchic ani ca 
lej bela’. ?Jats ca bela’ ta lej ichich 
abal a Dios in ejthamalits jun ti 

jolnenec, ani ca olna' abal a Јеѕӣѕ 
jaits an Ajatic. Tam ojni' a Dios 
ne'ets ti lej jec'ontha'chic cal a 
hualab. 10Jitats antsana' quim bela’ 
tin lej ichich, ja'its axi ne'ets ca 
tsu'tat ti bolith c'al a Dios. Jitats 
quin olna’ abal a Jesús ja'its an 
Ajatic, ja'its axi ne'ets ca jec'ontha 
c'al in hualab. 

"1In ulal an T'ocat Thuchlab abal 
jitats quim bela' a Cristo yab ne'ets 
ca tithebe ti belom. 1А Dios yab 
im poc'oth tsu'tal an Israelchic 
ani axi yab Israel. Cum pel i 
Ajatic c'al patal an inicchic in lej 
lablinchal jitats c'al ta ca palenchat. 
13 Antsana' ti thuchathits abal 
patal jitats quim palenchi im bij an 
Ajatic ne'ets ca jec'ontha. 14Biyat 
yabaye im belamalchic yab ne'ets 
quim palenchi, ani yab ne'ets quim 
bela' max yab ca olchinchatchic 
im bij an Ajatic. Ani yab ne'ets ca 
olchinchatchic max yab hua'ats 
i olchinchix. 1$Апі ni jita’ yab in 
ejtohual ti olchinchix max yab 
ca abatna c'al a Dios. An T'ocat 
Thuchlab in olnal axi olchinchix 
antse* Lej alabel in xe'tsintal jitats 
xe'ets ti olchinchix c'al an alhua' 
cau c'al ca jun ejetbethanchat in 
ichich an inicchic c'al a Dios. 

16 Yab patal an inicchic axi ca 
olchinchat an alhua' cau ne'ets quim 
bina' in xutsun quin ats'a. Antsana' in 
tsalpay a Isaías tam in conoy a Dios 
jita’ ne'ets quim belchi in cahuintal. 
17 An inicchic quin ats'a' an alhua' cau 
ani tam ne'ets quin ejtou quim belchi. 
Quin ats'anchi jahua' ca olnanchat tin 
cuenta a Cristo. 

18 Auxe' max an inicchic yab in 
ats'amal an alhua' cau. Jal i in 

ats'amalits jant'ini' tin ulal an 
T'ocat Thuchlab antse’: 

A Dios in aba' i olchinchixchic 
tim puhuel an tsabal quin 
olchinchi an inicchic in 
cahuintal. Ulthanchatits in 
cahuintal ma ju'tamits hua'ats 
i inic. 

19 Hualam max an Israelchic yab in 
lej t'ajchi ti cuenta in cahuintal a 
Dios antse'. Moisés in thucha' jahua 
in ulu a Dios: 

Ne'ets cu t'aja' abal tata' an 
Israelchic ca pa'ixna' i bichou 
axi yab pel и cal. 

Ne'ets quit tsacuychic tam nan 
cu tolmiy am bichou axi yab 
tin ejtinchal u cahuintal. 

20 (73] i lej inictalab a Isaías in olna’ 
jahua' in ulu a Dios antse" 

Tin ela' i inicchic axi yab tin 
aliyamal. 

U tejhua'metha' tu ba' c'al axi 
yab in luba'chic tiquin exla’. 

21А Isaías in olna' jahua' in ulu a 
Dios tin cuenta an Israelchic antse*: 
Patal a q'uicha u canimichicamalits 
abal ca chich c'al папа’, ani peli 
bichou axi lej jec'om ani t'ujbabath 
in ichich. 


$ 


An Israelchic axi jec'onthach 


1 Auxe' max a Dios in tala' 
pojcamalits im bichohuil 
Israel. Abal jay iba. Nana' pel in 
Israel ani pel in at xits'lab c'al 
a Abraham. In hua'tsin ti al an 
cuenel Benjamin. ?Ti jayq'ui' a Dios 
in tacuyamalits an Israelchic tin 
c'al. Hualam max yab a tso'obchic 
jant'ini' ti thuchath an Israelchic 
ti al an T'ocat Thuchlab tam ti 
jolbiyat c'al an caulome Elias tam 

tu ol jaja’. A Elias in ucha' a Dios: 
3Ca Гаја’ ti cuenta Dios, abal jats 
an Israelchic ax in tsemthamal 

a caulomejilchic. Expith nan in 
jilc'on, aba ani' in lej le'na' tiquin 
tsemtha'ne. In ijcamalchic an 
ts'acnaxtalab jun ti c'ac'nax an 
inicchic c'al a bij. ^Toc'tsiyat a Elías 
c'al a Dios: Hua'atse buc i mil i 
inicchic ax u tacuyamal yabaye in 
tuthumalchic in c'ualal ti c'ac'nax 
c'al an thulcuts axi uxnal ti Baal. 
Antsana' in ulu a Dios. 5Aniye jaye 
xohue' hua'atse i cuenel an Israel 
axi tacuthits pel in c'al a Dios tin 
ebal in alhua' inictal a Dios. 6Мах и 
tacuyab tin c'al a Dios i inic tin ebal 
in alhua' inictal a Dios, tam yab ja 
tin ebal jahua' in t'ajamal. Max u 
tacuyab tin ebal jahua' in t'ajamal, 
tam yab ja tin ebal in alhua' inictal 
a Dios. 

7 ¿Janť’o qui ulu tam max hua'ats 
axi tacuth tin c'al a Dios ani hua'ats 
axi iba? Jat'hua' tim patal an 
Israelchic yab im bajumal ca c'alna 
c'al a Dios, aba ani' in lej lubamalchic 
quim baju. Expith axi tacuthchic 
c'al a Dios, jats im bajumalits tin c'al 
јаја’, апі axi q'ue'atchic t'ujbathmejits 
in ichich tocat. *Antsana' in ulal an 
T'ocat Thuchlab: A Dios in jila'chic 
ca t'ujbathme in ichich ani yab ca 
ejtinchat in cahuintal. In jila'chic ca 
joc'tsibe ani ca tsinebe tin cuenta 
in cahuintal a Dios. Ma xohue' 
antsana'its in eychic. ?Aniye ti jayq'ui 
in ulu a David antse’: 

Jila' ca ts'auc'un ani са t'apchin 
in tsalap cal in cuete' culbetal. 

Ca t'ithc'onchic ani ca 
yajchiquiyat c'al in cuete' 
xe'tsintal. 


, 

10 Ca joc'tsimechic ani yabats ca 
tsu'xin. 
Ca ets'ey xe'tsinchic cututul c'al 
in cuete' quital. 


Jec'onthab c'al a Dios 
axi yab Israelchic 


11 Auxe’ max an Israelchic 
t'ithc'onenec ani t'ajat q'uibenequits. 
Ni abal jay iba. Cum jec'ombe an 
Israelchic c'al a Dios, jaxtam hua'ats 
i q'uij xohue' ca jec'ontha axi 
yab Israelchic. Tam an Israelchic 
quin tsu'u u jec'onthabchic axi 
yab Israel, tamna' quin le’ng’ jaye 
ca jec'onthachic. ??Jec'ome an 
Israelchic ani xo' u lablinchab 
c'al a Dios q'ue'at i inicchic tim 
puhuel an tsabal. Xo' tixc'anenec 
an Israelchic c'al a Dios ani u 
lablinchab axi yab Israelchic. Max 
antsana' u lablinchab axi yab Israel 
biyat an Israelchic ou ti c'uajat c'al 
a Dios, talbel ne'ets ca lej c'athpich 
lablinchat an inicchic tam ca 
huichiy an Israelchic c'al a Dios. 

13 Nan и le’ tu ucha’ jun i cau 
tata'chic axi yab it Israel. Cum 
a Dios tin aba' quin t'ojon c'al 
tata'chic, u tso'ob abal lej exbath 
и t'ojlabil. 140 le'ac max cu ejtou 
cu canatbethanchi in tsalap jaye 
u at juntal Israelchic abal quin 
leng’ ca jec'onthachic jaye jant'ini' 
tata'chic tit jec'onthamejits. 15A 
Dios im pojcamal an Israelchic axi 
jec'om cal jaja", апі хо’ in huichbal 
ti ja'ublab c'al jaja' q'ue'at i inicchic. 
Talbel tam ca huichba junil ti 
ja'ublab cal a Dios an Israelchic, 
ojni' ne'ets ca it ejatliyat ani yabats 
quin tsu'u am pulic tsemla. 16 Max 
i binal jum pejach i mule' i c'oye 

a Dios, i exlalits abal tim patal an 
mule' pel in c'al a Dios. Max in ibil 
i te' pel in c'al a Dios, jayetseq'ui 
tam pel in c'al in c'ue'elchic an їе’. 
Antsana' am biyal Israelchic pel in 
c'al a Dios ani jaye in tsacamilchic 
ne'ets quim bajuye tin c'al a Dios. 

17 An Israelchic pelac ejtil i 
c'ue'labchic c'al i alhua' olivo te’. 
Tata'chic axi yab it Israel ejtil i 
c'ue'lab c'al i thimalon olivo. Cum 
an Israelchic yab im bela' a Cristo 
jaxtam a Dios in muts'inchi in 
c'ue'el nixe' xi alhua' olivo te'. Ani 
tata'chic axi yab it Israel a Dios ti 
ts'ot'c'óthliy jun ti ts'at'atac jaja'chic. 
Cum ejtil it ts'at'atits al an alhua' 
olivo te’, jaxtam a tabatnanchal 
in ibil ani in xits'al. 18ҮаЬ са 
tsalpaychic abal tata' it c'athpich 
alhua' ani an Israelchic iba. Yab ca 
tsalpay antsana', cum tata’ yab a 
tsapliyal in ibil an alhua' olivo te’, 
expith it tsapliyab c'al. 

19 Hualam ne'ets ca ulu abal а 
Dios in muts'inchi in c'ue'elchic 
nixe' xi alhua' olivo te' abal tata' 
ti ts'ot'c'óthliychic taja’. 20 ¿Jale’ 
ti muts'inchatchic? Cum yab im 
bela'chic a Cristo. Ani a Dios ti 
ts'ot'c'óthliy tata'chic expith cum 
a belal a Cristo. Jaxtam yab ca 
c'athatna'chic ta ba’, tocat ca t'aja' ti 
cuenta ani i canats quit muts'iyatte. 
21A Dios in muts'inchi in t'ajtal 
c'ue'elchic an alhua' olivo їе’, ani 
in ejtohualac ti muts'iyte ax it ejtil 
i ts'ot'c'óthlith c'ue'lab. 22Са lej 
t'aja'chic ti cuenta abal a Dios pel i 
alhua' inic ani jaye tsapic in t'ajal. 
Tsapic in t'ajchamal an Israelchic 
axi yab im bela'chic a Cristo. Ti 
t'ajchi alhua' tam ti ts'ot'c'óthliy 

al an alhua' olivo te’. Ca lej alhua' 
ayna' a Dios abal ti junini' co'onchi 
c'al in alhua' inictal. Max i ne'ets 

ti muts'iyte abal yabats quit c'uajiy 
al an alhua' olivo їе’. 23 Мах an 
Israelchic ca huichiy ani quim 
bela’ a Dios ne'ets ca ts'ot'c'óthliyat 
junil al an alhua' olivo te'. A Dios 
in huit'al quin ts'ot'c'óthliychic. 

?^ A Dios ejtil ti јаса’ axi yab it 
Israel al an thimalon olivo te' ani 

ti ts'ot'c'óthliy al an alhua' olivo te". 
Yab it ejtil in t'ajtal c'ue'el an alhua' 
olivo te'. Max antsana' ti t'ajchi a 
Dios axi yab it Israel, jaquits más 


ne'ets quin t'ajchi antsana' axi Israel. 


Pel jaja'chic ejtil in t'ajtal c'ue'elchic 
an alhua' olivo te’. Yab q'uibat abal 

a Dios quin ts'ot'c'óthliychic junil ti 
al an alhua' olivo te' jun ti ts'at'atac. 


Tam ca jec'ontha tim 
patal an Israelchic 


?5Ebchalabchic, nan u le! tu 
tso'oblinchi jahua' ma xo' pelac 
in tsinat tsalap a Dios abal yab ca 
c'athatna' a cuete' tsalap. A Dios in 
jilamalits i Israelchic ca t'ujbathme 
in ichich, ani antsana' ne'ets ca 
jilc'onchic ma ta ca quithat otsitsits 
c'al a Dios axi bijithits ca otsits axi 
yab pel i Israel. ?9Taley talbel a 
Dios ne'ets quin tala' jec'ontha' tim 
patal an Israelchic. Antsana' in ulal 
an T'ocat Thuchlab: 

Ne'ets ca ulits an Jec'onthax tal 
ma ti Sion. 

Ne'ets quin jec'ontha' axi 
xits'labchic c'al a Jacob c'al in 
hualab. 

27 Cum и cua'al i jilchith cau c'al 
jaja'chic ne'ets cu tixc'anchi in 
hualab, in ulu a Dios. 

28 Хо’ jat'hua' tim patal an 
Israelchic im pojcal an alhua' cau. A 
Dios in tsu'talchic ti tomolnax c'al 
јаја’, ani tata'chic axi yab it Israel it 
pithnal an q'uij c'al a Dios abal ca 
belchi an alhua' cau. Aba ani' peli 
tomolnax an Israelchic c'al a Dios, 
bel c'an c'al a Dios cum ma tam ti 
biyalits a Dios in tacuyamalchic 
quim Баји tin c'alac jaja’. 2 Мах a 
Dios in tacuyamalits jita' quim Баји 
tin c'alac, yab ne'ets quin jalc'uy in 
tsalap. Max im pithamalits jant'o, 
yab ne'ets quin tixc'anchi. ?? Ti 
jayq'ui' tata'chic axi yab it Israel a 
jec'omnamal a Dios, ani хо’ jats an 
Israelchic ax in jec'omnal a Dios. Xo 
a Dios ti yajnanchalchic tata'chic. 

31 Aba апі jec'om an Israelchic, bel 
a Dios in ejtohual quin yajnanchi 
jant'ini' ti yajnanchal tata'chic. 

32A Dios in jilamalits tim раѓа] an 
inicchic ca jec'omnaxin c'al jaja, ani 
xo' in ejtohualac quin yajnanchi tim 
patal an inicchic. 33A Dios ojn? lej 
c'athpich luputh in huinat tsalap ani 
in ejtixtal. Yab i ejtohual qui thubat 
tala' ejtinchi in tsalap, ani yab і 
ejtohual qui tala’ exbanchi jahua’ 

in t'ajal. ?^Ni jita’ tam inic yab in 
ejtohual quin lej exlanchi jant'o in 
tsalpayal a Dios. Ni jita' tam inic 
yab in ejtohual quin ts'alabchi a 
Dios. 5Cum patal jant'o hua'ats 
pelits in c'al a Dios, an inic yab in 
ejtohual quin oc'ox ts'ejhualinchi a 
Dios abal talbel ca ts'ejhualinchat 
jant'o c'al a Dios. ?6Patal jahua’ 
hua'ats jaja' a Dios in tujumal ani 
im beletnal. Patal jahua' hua'ats 
c'uajat abal ca puhuethanchat im bij 
a Dios. Qui puhuethanchi huahua' 
im bij abal ets'ey. Amén. 

Ах im binal tim Ба’ c'al a Dios 


1 2 Ebchalabchic, a Dios tu lej 
lablinchamalits. Jaxtam 

nan tu lej uluth uchalchic ca lej 
jum putat bina’ ta Ба’ c'al јаја? ejtil 
max ca bina' i ts'acchixtalab axi 
ejat ani axi t'ocat. Max antsana' ta 
ca t'aja'chic ne'ets ca culbe a Dios, 
ani ne'ets ca putu c'al a lej uchbil 
tit c'ac'naxchic c'al a Dios. ?Yabats 
ca tsalapnanchi an xe'tsintalab axi 
teje' al an hualab c'ay'lal, tocat са 
bina' ta Ба’ c'al a Dios abal јаја? ti 
jalc'unchi a tsalap. Tam ojn? ne'ets 
ca chubax exlanchi in alhua' ani 
t'ocat culbetal a Dios. Antsana' 
ne'ets ca culbe a Dios. 

3Tin ebal in alhua' inictal a Dios 
im pithnenec u uchbil. Nan tu 
uchal ta patalchic yab ca tsalpay 
tit c'athpich pulic a ey. Ca lej 
alhua' tsalpay ta junchictal ma 
ju'tamits huichat a Dios ti pithamal 
ca bela' јаја”, апі antsana' ta ca 
junini’ bela'chic. ^Huahua' ti inictal 
i cua'al yan i punchintalab, ani 
yab jununul in ey i punchintal. 
SYantalam ti eb huahua' ах и 
ts'at'bath c'al a Cristo, ani ti 
tamcuth yaneltal ejtil max pel tu 
inictal a Cristo. Ti junchictal ejtil 
max pel tu punchintal in inictal a 
Cristo. 

6A Dios ti junchic ti junchic 
huahua' tu pithamalits pil i 
huit'omtalab jant'inits jaja' ti quin 
lena’. Tocat qui alhua' eyentha' 
jahua' tu pithamal. Max u pithach 
i ey tu caulome, qui olnanchi an 
cau ax tu pithal a Dios jant'inits 
tu pithnenec qui bela’ јаја’. "Max 
pel tu tolmix c'al an inicchic, jats 

qui lej tequeth гаја’ Max pel tu 
exobchix c'al in cahuintal a Dios, 
jats qui t'aja' c'al patal i ichich. 
8Max i huit'al qui canatbetha' an 
inicchic abal más quim bela' a Dios, 
jats qui lej баја’. Max a Dios tu 
ts'ejhualiy jant'o, qui ts'ejhualiy c'al 
jum putat i ichich. Max pel tu eyal 
c'al an tamcunel ebchalab, qui lej 
luba’ qui putu c'al i uchbil. Max i 
tolminchal an ts'ejhuantal, qui taja’ 
cal i lej culbetal. 


In uchbilchic ax im belal a Cristo 

3Quit tequeth c'anitháxin jun 
c'al xi jun ani yab expith quit eb 
c'anitháxin. Ca pojca'chic jahua' 
yab alhua' ani ca læna’ jahua' апа”. 
10 Jant'ini' tin tomnal tit ebchalab 
quit c'anitháxinchic. Yab ca lej 
lena’ quit c'athpich c'ac'na ani ахі 
q'ue'atchic hue’ са c'ac'na tocat. 

"1 Yab са obetna' an t'ojlab, tocat 
ca lej luba' ca Раја’, Quit t'ojon c'al 
an Ajatic cal a ichich lej canat. 

120uit culbechic cum ne'ets ca 
tsu'chi in ts'alat a Dios. C'al a ichich 
c'aya' ca cuxuy an yajchictalab 
jahuats ca tamuchic. Yab ca 
palc'anchichic tit ol. 

13 Са tolminchi ax im belalchic а 
Cristo tam in cua'al i yejenchixtalab. 
Ca bats'uchic an tsa'bix c'al tsab a 
c'ubac. 

14Са conchi a Dios abal quin 
lablinchi jitats ti othnalchic. Ca 
conchinchi i lablinchixtalab ani iba 
i yajchictalab. 

150uit junax culbechic c'al axi 
culbel ani ca yajnanchi ax u uc'nal 
cal i t'e'pithtalab. 

16Quit c'uajlelenchic jun ejet c'al a 
at inic. Yab ca c'athatna' ta ba'chic, 

tocat ca ja'ubna' axi tsa'at in ey. Yab 
ca t'aja' tit c'athpich tsalpathchic. 

17 Max jita’ ti t'ajchi i pojcaxtalab 
yab ca huichbanchi c'al i 
pojcaxtalab. Ca luba'chic ca t'aja' 
alhua' c'al patal an inicchic. 18 Ма 
ju'tam huichat a Dios ti pitha' a 
ejattal, ca luba' quit c'uajlelenchic 
jun ejet c'al patal an inicchic. 

19 C'an ebchalabchic, yab ca 
huichbanchi max jita' ti t'ajchi 
quithab, tocat ca jilchi tin c'ubac a 
Dios ca yajchiquinchat. In ulal an 
T'ocat Thuchlab abal јаја’ in cua'al 
in lej tsap quin huichbanchi ani 
quin jalbinchi c'al i yajchictalab. 
20 Jaye in Ша! an T'ocat Thuchlab 
abal tata' ca pijchi jitats ti tomolnal 
max и c'a'il. Ca pitha' i ја’ quin 
utsa’ max u chiquel. Max antsana' 
ca t'ajchi, hualam ne'ets quin 
yajna' ani ne'ets ca tithebe abal ti 
tomolnal. ?! Yab ca bina' ta Ба’ quit 
atan c'al jahua’ yab alhua’, tocat са 
bing’ ta Ба’ са taja’ jahua' alhua' 
ani antsana' ta ca ata’ jahua’ yab 
аиа’ 
1 Patal an inicchic in cua'al 
in uchbil quim putu c'al 
in abatnaxtal an oc'lecchic, cum 
c'al a Dios u bijiyabchic ani u 
punuhuabchic. ?Jitats quin tomolna' 
i oc'lec pel i tomolnax c'al im 
pumbil a Dios, ani ne'ets ca jolbiyat 
ani ne'ets ca yajchiquiyat. ?Jitats 
quin t'aja' alhua' yab ne'ets quin 
ts'ejna' an oc'lec, ani jitats quin 
Саја’ yab alhua' jats ojni' ne'ets quin 
ts'ejna'. Max tata’ a t'ajal alhua' yab 
ne'ets ca ts'ejna', cum ne'ets quit 
tsu'tat tit alhua' inic. 4А Dios im 
punuhual i oc'lec abal ti tolmiy. 
Expith ca ts'ejna' an oc'lec max a 


ROMANOS 12, 13 


t'ajal jahua' yab alhua', cum ne'ets 
ti bina’ quit yajchiquiyat. Cum 
pithnenec in t'ojlabil c'al a Dios pel 
in uchbil an oc'lec quin yajchiquiy 
jitats quin Раја’ jahua’ yab а1һпа'. 
5Jaxtam tim patal an inicchic 

pel in uchbil quim putu c'al in 
abatnaxtal an oc'lecchic. Max quim 
putuchic yab ne'ets ca yajchiquiyat, 
ani yab ne'ets quin ats'a' jolbith 

tin ichich. Cum u pithnal an 

oc lecchic іп t'ojlabil c'al a Dios ani 
jats in t'ojnalchic, jaxtam tata'chic a 
binal i jalbixtalab tumin. 

7 Jant'inits tin tomnal са 
jalbinchat an tumin, antsana' ta ca 
jalbinchat tim patal an oc'lecchic. 
Jant'inits ti bijithits quim bats'u 
an jalbixtalab tumin, antsana' ta 
ca jalbinchat. Jaye ca c'ac'na an 
oc'lecchic jant'inits tin tomnal 
ca c'ac'na. ?Yab ca q'uibchi i 
c'anithomtalab c'al jita’. Ca c'anitha' 
an inicchic, cum jats a uchbil jun 
c'al xi jun. Max chubax a c'anithal 
a at inic, tam ojni' ne'ets ca t'ajchi 
jahua' ti uchal an ts'ejcath cau 
binath c'al a Moisés ca t'ajchi. ?Ti 
uchal yab quit inicbejin ani yab 
quit uxumbejin. Yab ca tsemtha' 

a at inic. Yab quit cue'en. Yab ca 
q'uet'ach othanchi a at inic. Yab ca 
c'a'inchi jahua' pel in c'al pil i inic. 
Tim patal an uchbixtalab ti al an 
ts'ejcath cau binath c'al a Moisés 
c'uajat mac'uchithits c'al juncats i 
uchbixtalab, jats ca c'anitha' patal 
a at inic jant'ini' ta c'anithal ta Ба”. 
10 Max chubax a c'anithal a at inic 
yab ne'ets ca t'ajchi quithab. Max it 
c'anithom ne'ets ca tala' Раја’ jahua’ 
in ulal an ts'ejcath cau binath c'al a 
Moisés. 

"1 Cu xe'tsin lej ts'ejcacath, yab 
cu xe'tsin ejtil max huayamath. Ma 
tam ti belamalits a Cristo ani ma 
ti xohue' u lej c'unelits a q'uicha 
ca chich a Cristo tucu jum putat 
jec'ontha*. !?Xohue' hue'its ne'ets ca 
taley an q'uij q'uicha ejtil max u lej 
atnalits an acal, ani hue'its ne'ets ca 
chich a Cristo ejtil max ca chuthey i 
it quicha. Jaxtam yabats in tomnal 
qui Раја’ jahua’ i t'ajamal tam tu 
xe'etsac al an yic'uax. Cu xe'tsin al 
an tajax cum tats tu lo'onchamalits 
a Cristo cu xe'tsin. 13Ош Раја’ 
jahua' tequeth, cum antsana' in 
tomnal quin t'aja' axi lo'onchithits 
c'al an tajax. Yab cu uts'alin. Yab 
cu xe'tsin al i quithab ajib. Yab cu 
uxumbejin ani yab cu inicbejin. Yab 
qui t'aja' tu at'ax. Yab cu pejéxin 
ani yab cu pa'ixnáxin. !^Qui jila’ 
an Ajatic Jesucristo tucu ichichliy 
ejtil jaja' ti ichichlith, ani yab qui 
hualca' ti Ба’ qui taja’ jahua' іп le’ i 
hualbith t'ajtal ey. 


Yab ca jolbixin axi 
ebchalab cal a Cristo 


1 Ca bats'u i ebchalab axi 
palulul im belal an Ajatic, 
ani yab ca hueutsixnanchi in tsalap. 
?Tin tsalap axi jun i ebchalab alhua' 
max quin c'apu patal jahuaquits 
tam c'apnel, ani axi junaque alhua' 
max expith quin c'apu an lab ts'ojol. 
3Ax in c'apal patal an c'apnel 
jahua' hua'ats yab quim pojca' ax in 
c'apal expith an lab ts'ojol, ani axi 
yab in c'apal patal an c'apnel yab 
quin jolbiy ax in c'apal patal jahua' 
hua'ats. Quin exla'chic abal a Dios 
im bats'umalchic axi tsablom tin 
tsacamil. ^Yab a cuenta ca jolbiy 

in t'ojnalil q'ue'at i inic, expith an 
amu in exlal max quin jolbiy o max 
i. Axi pel in t'ojnalil an Ajatic ojni' 
ne'ets quim putu c'al in uchbil cum 
tolmiyab c'al an Ajatic. 

5Hua'ats i ebchalabchic ax im 
poc'oth tsalpanchal a q'uicha, jun 
a quicha lej exbath ani axi jun 
iba. Hua'ats jaye ax in tsalpanchal 
abal jununul in exbath patal a 
qichachic. Tin cuenta in exbath 
а quicha ti junchic ti junchic 
an ebchalab quin lej t'ayat co'oy 
in cuete' tsalap. Ax im poc'oth 
tsalpanchal in exbath a q'uicha in 
le' quin c'ac'na' an Ajatic апі ax 
in tsalpanchal jununul in exbath 
patal a q'uicha jaye in le' quin 
c'ac'na' an Ajatic. Aniye jaye tin 
cuenta an c'apnel. Ax in tsalpayal 
abal alhua' max quin c'apu patal 
jahuaquits tam c'apnel, antsana' in 
le quin c'ac'na' an Ajatic. Ax in 
tsalpayal abal yab alhua' max quin 
c'apu patal jahuaquits tam c'apnel, 
u pabil cum antsana' in le' quin 
c'acna' an Ajatic. Xi tsablom im 
binal i c'ac'namal yan c'al a Dios. 

7THuahua' yab u ejat abal qui баја’ 
i cuete’ le'nomtal, ani yab ne'ets 
cu tsemets expith max qui le'na' 
cu tsemets. 80 ejat abal qui t'ajchi 
in culbetal an Ajatic, ani ne'ets cu 
tsemets expith tam pel in culbetal 
an Ajatic. ?Jats ti tsemets ani ejtha 
an Ajatic abal tucu abatna', max и 
ejat o max u tsemenec. 

1 Yab a uchbil tata’ ca jolbiy a 
ebchal c'al a Cristo, ani yab in 
tomnal ca ројса’. A Cristo jats an 
ts'ejcom апі patal huahua’ talbel 
ne'ets си c'uajiy tin tamet abal јаја’ 
сиси їѕ’ејса’. 

11 Antsana' in ша] a Dios al an 
T'ocat Thuchlab: 

In ejat abal ets'ey ani lej chubax 
patal an inicchic ne'ets quin 
tuthu in c'ualal tu tamet. 

Patal ne'ets quin olna' c'al in at 


іпіс abal папа’ in chubax Dios. 


12Ti junchic ti junchic huahua’ 
talbel ne'ets qui bina’ i cuenta c'al a 
Dios jahua' i t'ajamal. 


Yab qui t'apchi in tsalap 
i ebchal c'al a Cristo 

13 Мах і jolbiyamalits i ebchal c'al 
a Cristo yabats qui jolbiy. Expith 
qui lej punu ti ichich yab qui Раја? 
jant'o c'al ta ca t'apchin in tsalap 
ani c'al ta ca ijca al i hualabtalab. 
14Nang’ tim belom c'al an Ajatic 
Jesüs u lej tso'obits abal yab hua'ats 
jant'o tam c'apnel axi yab alhua' ca 
c'apat, bel max jita' quin tsalpay 
abal hua'ats i c'apnel yab alhua' 
ca c'apat, tam in tomnal yab quin 
c'apu. 15 Мах a t'apchal in tsalap 
a ebchal cal a Cristo c'al jahua’ a 
c'apal, yab a c'anithal. Aba ma ca 
lena’ ca c'apu i са c'apu, abal i ca 
quibey a ebchal axi calchiyamejits 
c'al a Cristo ti al an cruz abal yab 
ca q'uibey. 16 Мах a t'ajal jahua’ a 
tsalpayal alhua' ca Раја”, ani max 
a ebchal in tsalpayal yab alhua' 
jahua' a t'ajal, yabats ca t'aja' abal 
i quin ulu yab alhua' jahua' a t'ajal. 
17 Huahua' ахі ne'ets cu otsits ti 
eb jun tin t'ajal a Dios ti lej Ts'ale 
i tso'obits abal yab lej exbath an 
c'apnel ani an uts'nel. Jahua' lej 
exbath jats qui t'aja' jahua’ bolith 
c'al in tsap an Espíritu Santo. Jaye 
c'al in tsap јаја’ lej exbath cu 
c'uajlelen jun ejet ani cu junax 

culbe. 18 Max chubax antsana' ti 
t'ajal, tamna' i lej chubax саста! 
a Cristo ani u culbel a Dios c'al 
huahua-. Ani ne'ets cu tsu'tat tu 
alhua' c'al i at inic. 

19 Oui luba’ qui Раја’ hualim 
jahua' alhua' jun c'al xi jun abal 
cu tolmíxin cu c'uajlelen jun ejet 
ani cu tolmíxin qui más tsapna' a 
Dios. ?? Max tin ebal jahua' a c'apal 
ne'ets ca othnanchi jahua' a Dios 
in t'aychamal tin ichich a ebchal, 
yab ca c'apu. Chubax alhua' ca 
c'apat patal an c'apnel, tocat yab 
alhua' са c'apu jahua' cal ca ijca 
al i hualabtalab a ebchal. ?! Yab 
іп отпа! ca c'apu і t'u'lec ani ca 
uts'a' i vino max tam са сари a 
t'apchal in tsalap a ebchal. Ni jant'o 
уар са Раја’ c'al ca ijca a ebchal 
al i hualabtalab o c'al ca palume 
más im belomtal. 22Мах ta lej 
cuete' ichich a tsalpayal abal alhua' 
jahua' a t'ajal expith tata' ca cuete' 
exla’ ani a Dios jaye quin exla’. 
Max chubax alhua' jahua' a t'ajal, 
tam ne'ets quit culbe c'al jahua' 
а t'ajal, ani yab ne'ets ca ats'a' 
jolbith ta ichich. 23 Max a c'apal 
jant'o ani a tsalpayal hualam yab 
alhua' ca c'apat, jolbith ta ichich 
ne'ets ca ats'a'. Pel i hualabtalab 
jahuaquitsq'ui са баја’ max ta lej 
cuete' ichich ca tsalpay hualam yab 
alhua' jant'o a t'ajal. 


Qui Раја’ jahua’ in culbetnal i at inic 

1 5 Max i lej tsapic belal a 
Cristo i cua'al i uchbil qui 

tolmiy an ebchalabchic axi palulul 

im belal, ani yab expith qui taja’ 

i cuete' culbetal. ?Qui luba’ qui 

t'aja' jaye jahua' in culbetnal i at 

inic, max c'al ca tolminchat ani 
c'al quin más bela' a Cristo. ЗА 
Cristo ni jayq'ui' yab in баја? in 
cuete' culbetal. In hualba' tim 

ba' ani quithab cahuiliyamath 

c'al axi tomolnaxchic c'al a Dios 
jant'ini' ti thuchathits ti al an 
T'ocat Thuchlab t'ajchinenec. ^Ma 
tam ti biyal patal jahua' thuchath 
ti al an T'ocat Thuchlab jats abal 
huahua' qui exobna'. Jats an cau 
ax tu tolmiyalchic qui cuxuy jahua' 
yajchic ani tu culbethanchal i 
ichich. C'al i ichich cuxuth ani 
culbel i aychal a Dios tucu t'ajchiye 
jant'inits im bijith ulumalits ne'ets 
tucu t'ajchi. ?Pel a Dios ax tu 
tolmiyal qui cuxuy an yajchictalab 
ani tu culbethanchal i ichich. U 

lej le' abal jaja' ti tolmiychic quit 
c'uajlelen jun ejet jun c'al xi jun 
jant'ini' ti c'uajlelnenec jun ejet a 
Cristo Jesús c'al an inicchic. Max 
antsana' ta ca t'aja'chic ne'ets ca 
ejtou ca junax puhuethanchi im bij 
a Dios in Tata i Ajatic Jesucristo. 


Olnanchat an alhua' cau 
axi yab Israelchic 


7 Jant'ini' a Cristo tu bats'umalits 
huahue' c'al i culbeltalab, antsana' 
quit bats'c'áxin jun c'al xi jun c'al i 
culbeltalab. Tam ojni' ne'ets ca lej 
puhuethanchat im bij a Dios. Мап 
tu uchalchic abal chich a Cristo 
quin tolmiy an Israelchic. Tam ti 
chichits, tam ti putnenequits am 
bijchith cau axi uchnenec am biyal 
Israelchic c'al a Dios abal ne'ets ca 
chich еа! jaja'chic. Cum chichits, 
jats ti tejhua'mejits a Dios abal 
chubax im putuhual c'al patal jahua' 
im bijchith ulal. ?Cum chichits 

a Cristo, jaye axi yab Israelchic 

in exlalchic abal lej yajnanchix a 
Dios, ani jaxtam jaja'chic jaye quim 
puhuethanchi im bij a Dios. In ulal 
an T'ocat Thuchlab: 

Nan ne'ets tu puhuethanchi a bij 
Dios c'al axi yab Israelchic. 

Ne'ets tu ajatnanchi a bij c'al 
jaja'chic. 

10 Aniye jaye in Ша! an T'ocat 
Thuchlab: 

Quit junax culbe axi yab it 
Israelchic c'al axi pelchic in 
c'al a Dios. 

11Thuchath jaye апіѕе”: 

Patal axi yab Israelchic quim 
puhuethanchi im bij a Dios. 

Tim patal an inicchic quin olna’ 
abal pel jaja’ ja'its a Dios lej 
pulic. 

12Thuchath jaye c’al in caulomejil 
a Dios Isaias i cau jun tu olnab a 
Cristo: 

Ne'ets ca hua'tsin jaja’ axi 
puthlab c'al a Isaí. 

Jats ne'ets quin Раја? ti abatnom 
c'al axi yab Israelchic. 

Ne'ets quin co'oy jaja'chic i 
aychixtalab tin ichich abal 
ne'ets ca jec'ontha c'al јаја”. 
13 Ja'its a Dios ax tu pithal i 
aychixtalab ti ichich abal ne'ets 
сиси t'ajchiye jant'inits im bijith 
ulumalits ne'ets tucu t'ajchi. U 
lej le' max jaja' ti jum putat 
culbethanchichic ani ti lej jun 
ejetbethanchi a ichich tin ebal 
abal a belal a Dios. Ani an Espíritu 
Santo ti tsapliy abal ca co'oy a 
ichich lej jum putat co'oyab c'al i 
aychixtalab. 
M Ebchalabchic, nan u lej belal abal 
it lej t'ayat canat ta ichich ca Раја’ 

jahua’ alhua*. A lej exbayalchic an cau 
ani a huit'al tit ts'alabchix jun c'al xi 
jun. '5Bel eal i lej inictalab tu ichich 
nan tu thuchanchal axe' xi u abal 
yab ca uc'chiychic an chubaxtalab. 
Cal in alhua' inictal a Dios јаја? tim 
punubchi abal nan tu thuchanchi 
tata'chic. 16Тіт bijiy a Dios tin 
t'ojnalil a Jesucristo abal cu t'ojon c'al 
tata'chic axi yab it Israel. U uchbil nan 
tu olnanchichic an alhua' cau. U lej 
le'ac max ca bina’ ta ba'chic c'al a Dios 
еј i ts'acchixtalab c'al ca culbe a 
Dios. Antsana' axi yab it Israel ca bina' 
ta Ба’ c'al a ichich t'oquethanchithits 
c'al an Espíritu Santo. 
'7In culbel cum in junax t'ojnal 
c'al a Cristo Jesús tin t'ojlabil a 
Dios. !?Ne'ets tu olchichic expith 
jant'ini' a Cristo tin eyenthanchamal 
u cahuintal ani u t'ajbil abal axi yab 
Israelchic jaye quin t'aja' jahua' in le' 
a Dios. 19Тіп tsapliyamal an Espíritu 
Santo abal cu t'aja' i labith t'ajbilab ti 
tsu'bixtalab ma ti Jerusalén ani ma 
ti Ilírico ani abal ju'tamq'ui u tala' 
olnanchi i inicchic an alhua' cau tin 
cuenta a Cristo. 200 expinchi cu olna’ 
an alhua' cau jun ti yabaye olname 
im bij a Cristo, cum уар u le’ quin 
t'ojon jun tin ts'i'quiyamalits q'ue'at i 
olnom. ?! Antsana' u tolmiy ca putun 
nixe' xi cau axi thuchath ti al an 
T'ocat Thuchlab tin cuenta im bij a 
Cristo апіѕе”: 
Jita'chic yabaye olnanchame im 
bij ne'ets ca olnanchate. 
Jita'chic yabaye olchinenec 
ne'ets quin ejtinchiye in ey. 


In tsalpayal a Pablo ca c'ale ti Roma 
?? Cum in lej бој cu olna’ 
an alhua' cau, jaxtam yabaye u 

ejtohuamal quin c'ale ti Roma abal 
tu tsa'biychic. 23 Ма xohue'its и tala' 
an t'ojlab al axe’ xi cuenchalchic. Lej 
ohuatits u lej le' tu tsa'biy, ani ma 
xohue' in jolc'anenequits. ?^Tam in 
ne'etse tihua' ti Espafia, tam ne'ets 
quim peley tu tsa'biychic jaye. Cu 
t'ilmatsits ani cu tsaplíxinits, ani 
tiq'uele quin c'ale ti España. О le'ac 
max tata'chic tiquin tolminchi hue' 
c'al jant'oquitsq'ui cu yejenchi abal 
quin ulits ti España. 25 C'a'al in ne'ets 
ti Jerusalén cu jilchi i tolmixtalab 
an ebchalabchic axi tihua' c'uajat. 
?6 An ebchalabchic ti Macedonia 
ani axi ti Acaya in tamcuyamalits 
i tumin abal cu nenchi ani cu jilchi 
an ts'ejhuantal ebchalabchic axi ti 
Jerusalén. 271п tamcuyamalits c'al 
in culbetal an tolmixtalab tumin, 
ani jaye chubax pel in uchbil quin 
tolmiy an ts'ejiuantal ebchalabchic. 
Axi ti Macedonia ani axi ti Acaya 
olchinenec an alhua' cau c'al an 
ebchalabchic ax pel i Israelchic 
ti Jerusalén, ani cum antsana' 
olchinenec ani tolminchame axi 
yab pel i Israelchic tin cuenta in 
ejattal, in tomnal jaja'chic quin 
tolmiy axi Israelchic ani ebchalab 
c'al a Cristo ti Jerusalén tin cuenta 
i yejenchixtalab c'al in inictal. 
28Tam cu nenchits ani cu jilchits an 
tolmixtalab tumin ti Jerusalén, tam 
ne'ets tu tsa'biychic. Ne'ets quim 
peley c'al tata'chic, ani talbel quin 
c'ale ti Еѕраћа. 290 lej tso'obits abal 
tam quin ulits c'al tata'chic a Dios 
ne'ets tucu c'athpich lablinchi, cum 
ne'ets tu t'iloxnanchi más im bij a 
Cristo. 

39Nan tu lej punubchal 
ebchalabchic, abal ca lej luba' 

tiquin conchinchi in tolmixtal a 
Dios c'al u t'ojlabil. Pel huahua' 

tu junax belom c'al i Ajatic 
Jesucristo ani u c'anitháx jun c'al 
xi jun, cum an Espíritu Santo tu 
pithamalits i c'anithomtalab ti lej 
ichich. ?! Tiquin lej conchinchi а 
Dios abal yab quin othna tihua' ti 
Judea c'al axi yab im belalchic a 
Cristo. Jaye ca conchi a Dios abal 
an tolmixtalab tumin axi ne'ets cu 
jilchi an ebchalabchic ti Jerusalén 
ca bats'uhuat c'al i lej culbeltalab. 
32 Jaye max pel in culbetal a 

Dios quin ulits c'al tata'chic c'al i 
culbeltalab ani cu jela’ и ichich c'al 
tata'chic. 330 lej le' max a Dios са 
c'uajiy c'al tata'chic. Ja'its jaja' ax 
tu jun ejetbethanchalchic i ichich. 
Amén. 


An tsapnethomtalabchic 


1 U le’ tu olchi i cau tin 
cuenta jun i uxum im bij 

Febe. Pel i ebchalab c'al a Cristo 
ani jaye pel i punuth tolmix c'al 
an tamcunel ebchalab ti bichou 
Cencrea. ?Ca bats'uchic јаја? с'а] i 
culbeltalab tim bij an Ajatic, cum 
antsana' in tomnal ca bats'uhuat 
axi ebchalabchic ani at belom 
c'al a Cristo. Ca tolminchi c'al 
jant'ots quin yejenchi, cum 
jaja' lej tolminchixin c'al yan 
i ebchalabchic. Nana' tin lej 
tolminchamalitsne. 

3Ca tsapnetha'chic a Priscila 
ani a Aquila, cum pel u at t'ojnal 
папа’ tin t'ojlabil a Cristo Jesús. 
^Hue'its max jaja'chic tsemthamejac 
abal tiquin jec'ontha', ani jaxtam 
и uchalchic lej c'ac'namal yan. 
Aniye jaye tu uchnal c'al patal an 

tamcunel ebchalabchic axi yab 
Israel. Ca tsapnetha'chic jaye an 
ebchalabchic ax u tamcunal tin 
ашта’ a Priscila ani a Aquila. Ca 
tsapnetha' u c'an ja'ub Epeneto axi 
pel i oc'ox belom tihua' ti Acaya. 
$Ca tsapnetha'chic a Maria ax 
іп lej luba' ti tolminchichic. "Ca 
tsapnetha'chic u at juntal xits'al 
Andrónico ani a Junias c'al tu junax 
huic'nenec ti jayq'ui' c'al nana' al 
an huic'axte". U lej c'ac'nabchic tin 
abathualejilchic a Cristo. Jaja'chic 
im belamal a Cristo tam ti nana' 
yabaye u belamal. 

8Са tsapnetha'chic а Amplias axi 
pel u c'an ja'ub с'а] a Cristo. ?Ca 
tsapnetha'chic a Urbano axi junax 
t'ojnal c'al huahua’ tin t'ojlabil a 
Cristo Jesús. Ca tsapnetha'chic jaye 
a Estaquis cum u lej c'anithal. 19Са 
tsapnetha'chic a Apeles ax in lej 
tejhua'metha' abal in lej belal a 
Cristo, aba ani' in huat'amal yan i 
yajchictalab. Jaye ca tsapnetha'chic 
axi c'uajatchic tin q'uima' a 
Aristóbulo. !! Ca tsapnetha'chic 
u at juntal xits'al Herodión ani 
axi tin q'uima' a Narciso, cum 
jaye im belalchic a Cristo. 12Са 
tsapnetha'chic a Trifena ani a 
Trifosa ax u t'ojnal jaye c'al an 
Ajatic. Ca tsapnetha'chic i c'an 
ebchal Pérsida axi lej t'ojnenec 
c'al an Ajatic. 1 Са tsapnetha'chic 
a Rufas axi lej c'ac'nab ti belom 
c'al an Ajatic. Ca tsapnetha'chic 
jaye in mim, cum in mim ejtil max 
pel и mimne. 14Ca tsapnetha'chic 
a Asincrito, ani a Flegonte, ani 
a Hermas, ani a Patrobas, ani 
a Hermes, ani an ebchalabchic 
axi c'uajat c'al jaja'chic. !5Ca 

tsapnetha'chic a Filólogo ani a Julia, 
ani a Nereo ani in ebchal, ani a 
Olimpas ani patal an ebchalabchic 
axi c'uajat c'al jaja'chic im belal a 
Cristo. 

16 Суп tsapnetháxin jun c'al xi 
jun c'al i lej c'anithomtalab. Ti 
tsapnethalchic patal an tamcunel 
ebchalabchic teje' ax im belal a 
Cristo. 

17 Мап tu lej uchal ebchalabchic, 
yab quit ts'at'ey c'al ax in 
le' ti lehuáxliy ani ti t'apchi 
a tsalapchic. In tomolnal 
jaja'chic an exobchixtalab ax 
it exobchinenequits. 1#ҮаЬ in 
t'ajchalchic in culbetal i Ajatic 
Jesucristo, tocat in t'ajalchic 
in cuete' le'nomtal. C'al i cau 
axi palu ani ejtil max alabel in 
c'ambiyalchic axi yab in tequeth 
exlalchic jahua’ chubax аһиаг’. 

19 Cal patal an inicchic it exlabchic 
abal a putuhual с'а] in cahuintal 

a Dios, ani jats tin culbel. U lej le' 
abal quit lej junini’ c'uajiychic c'al 
a ichich ca баја’ jahua’ alhua', ani 
yab са баја’ jahua’ yab alhua*. 20А 
Dios ne'ets ti tolminchichic ca jum 
putat ata' a Satanás. Jats a Dios ax 
tu jun ejetbethanchal i ichich. U lej 
le' abal i Ajatic Jesucristo ti lubach 
co'onchichic a ichich c'al in alhua' 
inictal. 

21Ti tsapnethalchic a Timoteo u at 
t'ojnal c'al папа”. Ti tsapnethalchic 
jaye a Lucio, ani a Jasón, ani a 
Sosipater axi pelchic u at juntal 
xits'al. 

?2Nana'its in Tercio tin 
thuchcolil a Pablo ax tu 

thuchanchalchic axe' xi u, ani tu 

tsapnethalchic tim bij an Ajatic. 
23Ti tsapnethalchic a Goyo 

ax in matiyal in atajil jun ti ca 

tamcun an ebchalabchic ani 

xohue' in coyomath tin q'uima* 

Ti tsapnethalchic jaye a Erasto 

axi cuentalom c'al in tuminal am 

bichou. Ti tsapnethalchic jaye i 

ebchal Cuarto. 

?^U lej le’ abal ti lubach 
co'onchichic a ichich i Ajatic 
Jesucristo c'al in alhua' inictal. 
Amén. 


Qui puhuethanchi im bij a Dios 


25Qui puhuethanchi im 
bij a Dios. Ja'its jaja' ax in 
ejtohual ti tsapliychic abal ca 
junini' belchi an alhua' cau 
ax nan tu olnanchamalits ani 
an exobchixtalab jahua' nan 
tu exobchamalits tin cuenta a 
Jesucristo. Jats an alhua' cau axi 
tsincanchame an inicchic ma 
tam ti biyal, ani ma xo' a Dios 
in tejàua'methanchal. ?6Jats ап 
alhua' cau axi thuchath ti al an 
T'ocat Thuchlab jant'ini' ti olna с'а] 
in caulomejilchic a Dios. Jats an 
cau ax a Dios axi ejat abal ets'ey 
tu punubchal qui tso'oblinchi tim 
patal an inicchic abal ju'tamq'ui 
abal quim belchichic ani quim 
putuchic c'al jahua' in ulal an alhua' 
cau. 

27 Hua’ats juncats a Dios 
in ey lej tsalpath. Jats qui 
puhuethanchi im bij ani jaye 
im bij a Jesucristo abal ets'ey. 
Amén. 


An c'a'al u axi thuchanchat an 
ebchalabchic ti Corinto cal 
an t'ocat abathuale Pablo 





A Pablo in thuchanchal an u an 
tamcunel ebchalab ti Corinto 


Nana'its im Pablo tin 

abathualejil a Jesucristo, cum 
pel in culbetal a Dios antsana' 
tiquim bijiy. Nana' ani u ebchal c'al 
a Cristo Sóstenes tu tsapnethalchic. 
?Nan tu thuchanchal axe' xi u ax 
it c'uajatchic ti bichou Corinto 
ti al an tamcunel ebchalab ani 
patal jitats im palenchal im bij 
i Ajatic Jesucristo, cum pelits i 
Ajatic c'al patal huahua' tu belom. 
Tata'chic pel ti c'al a Dios ani it 
t'oquethanchithits a ichich cum it 
ts'at'bath c'al a Cristo Јеѕӣѕ. A Dios 
ti tacuyamalits abal antsana' ca 
co'oy a ichich t'oquethanchithits. 
3U lej le' abal i Tata Dios ani 
i Ajatic Jesucristo ti lubach 
co'onchichic a ichich c'al in alhua' 
inictal ani jaye ti jun ejetbethanchi 
a ichich. 


A Pablo im binal i c'ac'namal 
yan c'al a Dios 
^Ets'ey и binal i c'ac'namal 
yan c'al a Dios tam cu t'ila' abal 


јаја’ tin ebal in alhua' inictal 

ti lej lablinchamalits cum 

it ts'at'bathchic c'al a Cristo 

Jesús. 5Jats tit labenec c'al patal 
jahuaquits tam lablinchixtalab. A 
Dios ti pithamalits i huit'omtalab 
ca tequeth ejtinchi ani ca lej 
huilchi in cahuintal. Lej chubax 
it lej t'aychithits ta ichich jahua' 
nan tu olchamalits tin cuenta a 
Cristo. "Ni jant'o tam huit'omtalab 
yab a q'uibchalchic. Jats ca lej 
eyentha'chic biyat a aychal ma 
quim baju a q'uicha ca chich junil 
i Ajatic Jesucristo. 5Jaja' ne'ets 

ti tsapliliychic abal ca junini' 
aynanchi im belil ma tam ta ca 
huichiy junil, ani yab ne'ets quit 
elchin jant'o ti quit jolbiyat. A Dios 
ets'ey im putuhual c'al in cahuintal, 
ani ja'its јаја’ ax ti tacuyamalits 
abal ca co'oy i t'ilomtalab c'al in 
Tsacamil Jesucristo axi pel i Ajatic. 


An lehuaxtalab 
10 C73] im bij i Ajatic Jesucristo 
nan tu lej uchal ebchalabchic, quit 
c'uajlelen jun ejet ani yab quit 
lehuáxin. Ca t'ayat co'oy a tsalap 

jununul. 11 Antsanæ’ tu uchal 
ebchalabchic, cum in olchinenec 
c'al axi c'uajatchic tin q'uima' a 
Cloé abal it lehuáxchic. !?Hua'ats 

i ebchalabchic in ulal abal pel i 
ts'at'el c'al a Pablo, ani hua'ats 

in ulal pel i ts'at'el c'al a Apolos. 
Hua'ats axi pel i ts'at'el c'al a Pedro 
ani hua'ats axi pel i ts'at'el c'al a 
Cristocua". 13 Auxe’ max in tomnal 
ax im belal a Cristo ca c'uajiy 
lehuohuolchic. Iba. Auxe' max nana' 
im Pablo tin tsemets al an cruz tin 
calchix c'al tata'chic. Iba. Auxe' max 
tata'chic it pujnenec abal tiquin 
ts'at'enchi. Iba. 14Lej c'ac'namal yan 
a Dios abal expith u pujay a Crispo 
ani a Gayo axi c'uajat c'al tata'chic. 
15Ni jita’ yab in ejtohual quin 

ulu abal max nana' u pujayamal 

i inicchic abal tiquin ts'at'enchi. 

16 Ojni' u pujay jaye axi c'uajatchic 
tin q'uima' a Estéfanas, ani yab и 
t'ilal max q'ue'at jita и pujayamal. 
i7 Tin aba' a Cristo cu olna’ an alhua' 
cau ani yab quim pujlats. Yab u 
olnal c'al u cuete' tsalpath cahuintal, 
i ca muctsin in tsap an alhua' 

cau jant'ini' ti tsemets a Cristo ti 
Jec'onthax ti al an cruz. 


In tsap ani in tsalpathtal a Dios 
18 Qui olchi i q'uibenec inicchic 
abal tsemets a Cristo ti Jec'onthax 
c'al jaja’ ti al an cruz, tocat іп 
tsalpayal pel i tonto t'ilab. Qui 
olchichic axi jec'onthachits ani in 
tso'obits abal tats tu che'el in tsap a 
Dios ti Jec'onthax. !?In ulal a Dios 
ti al an T'ocat Thuchlab tin cuenta 
in cuete' tsalap an inic antse*: 
Ne'ets cu talabethanchichic in 
tsalpath an tsalpath inicchic. 

Ne'ets cu pojcanchichic in 
tsalap axi lej exoblats. 

?' Hualam max jant'o in ey 
an tsalpath inic tin cuenta an 
jeconthaxtalab. Hualam max in 
cua'al in exbath axi lej huit'om ti 
exobchix c'al an ts'ejcath cau binath 
c'al a Moisés. Hualam max janto ti 
tabat jita' lej huit'om quin t'iloxna' 
expith jant'o hua'ats teje' tsabal. 
Iba. Cum a Dios in tejhua'metha'its 
abal tonto jaja'chic tin cuenta an 
jec'onthaxtalab. 21 A Dios yab in 
jila' an inicchic quim Баји quin exla’ 
a Dios c'al in cuete' tsalap. Pel in 
culbetal quin jec'ontha' patal jitats 
quim belchi abal a Cristo tsemets 
ti Jec'onthax ti al an cruz. Hua'ats i 
inicchic max ca olchin in tsemtal a 
Cristo, tocat in tsalpayal abal pel i 
tonto t'ilab. 

22 An Israelchic tocat in lej 
le' ca t'ajchin i labith t'ajbilab ti 
tsu'bixtalab abal quim bela' a Dios. 
An griegochic tocat in lej ayal і 
tsalpathtalab. 2? Ani huahua’ і olnal 
abal tsemets a Cristo ti Jec'onthax 
ti al an cruz. Pel i cau c'al tu 
t'apchinal in tsalap yab quim bela' 
an Israelchic, ani an griegochic 
in tsalpayal abal pel i tonto 
спар. 24ВеІ hua'ats i Israelchic 
ani i griegochic axi bijithits c'al 
a Dios abal ca jec'ontha. Tam ca 
olchinchic abal a Cristo tsemets ti 
Jec'onthax ti al an cruz, in ejtiyal 
abal c'al a Cristo tats tu che'el 
in tsap ani in tsalpathtal a Dios. 
?5 Jahua' u uxnal c'al i inicchic 
pel in tontotal a Dios, jats axi más 
c'athpich in exbath ani yab ejtil in 
cuete' tsalpathtal an inic. Jahua' u 
uxnal c'al an inicchic a Dios yab 


1 CORINTIOS 1, 2 


in cua'al in tsap, jats más in lej 
cua"al in tsap ani yab ejtil in cuete' 
tsap an inic. ?9Ca Раја’ ti cuenta 
ebchalabchic, jant'o tam inic ax u 
bijiyabchic c'al a Dios ca jec'ontha. 
Yab yan tata'chic ax it ajith tit 
tsalpath c'al axi yab exlomchic cal 
a Dios. Yab yan tata'chic ax it oc'lec 
ani yab yan ax it pulic a ey. ?"It 
uxnalchic cal axi yab exlomchic 
c'al a Dios tit tonto ani tit bil. Bel 
aba ani' ti tacuyamalits tata'chic 

a Dios quit jec'ontha, ani antsana' 
tu tithebethab an tsalpath inic 

ani jaye ax in tsalpayalchic in lej 
cua'al in tsap. ?3Jita'chic и uxnal 
pel i alq'uith inic ani jita' u pojcab 
c'al axi yab exlomchic c'al a Dios, 
ja'its jaja'chic axi tacuyamejits с'а] 
a Dios. A Dios in tacuyamalits ca 
jec'ontha jita'chic yab jant'o in ey, 
ani antsana' u jolatmethanchab 

in cuete' tsalpathtal tin cuenta an 
jeconthaxtalab axi uxnal pulic 

in ey. ?9Jaxtam abal jay yab in 
ejtohual jita' quim puhuetha' tim Ба’ 
tin tamet a Dios. ??Jats a Dios ax 
tu ts'at'bamalits c'al a Cristo Jesüs 
ani tu pithamalits qui eynanchi 
јаја’ ti tsalpathtalab. Ja'its tin ebal 
jaja' abal a Dios tu tsu'tal huahua' 
tu bolith. Jaye tu t'oquethanchal 

i ichich ani tu jec'onthal. 31 Cum 
antsana' i eynanchal in ey an Ajatic, 
jaxtam in tomnal qui t'aja' jahua' 
in ulal an T'ocat Thuchlab antse’: 
Jitats in le' ti puhuethanchix, quim 
puhuethanchi im bij an Ajatic. 


In olnal a Pablo abal tsemets 
a Cristo ti al an cruz 
Nan tu olchamalits an 

chubaxtalab ebchalabchic, 

jant'o in t'ajamalits a Dios abal quin 
jec'ontha' an inicchic. Tam in c'ale 
tu olchichic yab u eyentha' i c'athat 
cau ni i c'athat tsalap. 20 t'ayat 
tsalpayamalits expith cu olna' abal 
Jesucristo tsemets ti Jec'onthax ti 
al an cruz. ?Tam in c'uajatac c'al 
tata'chic u ats'a' lej palulul u inictal, 
ani ma t'elelats u ichich cum u 
ts'ejna' max yab cu tala’ putu c'al 

u uchbil tin olnom. ^Tam nan tu 
olnanchichic an alhua' cau yab u 
luba' tu quinchi a ichich cal i cau 
axi expith u acninal tin tsalap i 
tsalpath inic, tocat ti quinchi a 
ichich an Espíritu Santo c'al in tsap 
a Dios. *Antsana' ti t'ajchichic abal 
ca tsapnanchi in tsap a Dios ani ca 
lej belchi in cahuintal a Dios ani 
yab expith i cau ax u acninal tin 
tsalap i inic. 


Tso'oblinchix an Espíritu Santo 


$Huahua' tu belom i olnal i 
cau axi hua'ats c'al jitats in jum 
putat belal a Dios c'al patal in 
ichich. Yab ja ax u acninal tin 
cuete' tsalap an inic, ani c'al an 
oc'lecchic ti al an hualab c'ay'lal 
yab hua'ats. Pel jaja'chic хе’ axi 
thubat ne'ets ca taley. "An cau ax 
i olnal pel in tsinat tsalap a Dios 
axi tsincanchat an inicchic ax ti 
jayq'ui, ani ma xohue' huahua’ i 
olnal. Pel in tsalap a Dios ax in 
tsinat co'oy ma tam ti yabaye in 
ts'ejca' an eb ani an tsabal, abal 
ne'ets tucu jec'ontha' abal ets'ey. 
8Yab tso'oblinchame nixe’ xi tsalap 
ni jun i oc'lec ti al an hualab 
c'ay'lal. Max tso'oblinchamejac 
yab in tsemthamalac ti al an cruz 
an Ajatic axi expith in cua'al in lej 

ts'alat. % Апіѕапа’ tu putnal jahua’ 
in ulal an T'ocat Thuchlab: 
A Dios in t'ojojonchamalits yan 
jant'o axi c'anithom са! јаја”. 
Ni jita' yabaye in tsu'chamal 
ani пі jita' yabaye in 
ats'anchamal. 
Yabaye in tsalpanchamal i inic 
jahua' t'ojojonchatits. 
10 Be] huahua' хо” i tso'obnalits 
jahua' a Dios tu t'ojojonchamal, 
cum an Espíritu Santo tu 
tso'oblinchal. An Espíritu Santo 
in tala' exlal patal, ma in luputh 
tsalap a Dios. 

"! Ni jita’ tam inic in ejtohual quin 
tso'obnanchi jant'o tam tsalap in 
cua'al in at inic tin ichich, cum 
expith an inic in tso'obits in cuete' 
tsalap. Aniye jaye ni jita tam 
inic in ejtohual quin tso'obnanchi 
jant'o tam tsalap in cua'al a Dios, 
cum expith an Espíritu Santo in 
tso'obnanchal in tsalap a Dios. 12А 
Dios tu pithamalits an Espíritu 
Santo abal tucu tolmiy qui ejtiy 
jahua' a Dios tu pithamalits tin ebal 
in alhua' inictal. Yab i ejtiyal c'al 
i cuete' tsalap. 13 C'al i cau ax tu 
exobchal an Espíritu Santo i olnal 
jahua' a Dios tu pithal. Yab pel i cau 
ax i elamal ti cuete' oc’. Pel i cau 
ax u olnab c'al an Espíritu Santo, 
ani ja'its xe' ax i lamc'anchal an 
inicchic axi c'uajchithits jaye c'al an 
Espíritu Santo. 

14 An inic axi yab c'uajchith 
c'al an Espíritu Santo yab im 
bats'c'unchal an cau ax u olnab 
c'al an Espíritu Santo, cum tocat in 
tsalpanchal pel i tonto t'ilab. Yab in 
ejtohual quin ejtinchi, cum expith 
jitats ca tolmiyat c'al an Espíritu 

Santo jats ne'ets quin ejtinchi. 15Ап 
inic axi c'uajchith c'al an Espíritu 
Santo ojni' jats in ejtohual quin 
ejtinchi patal an cau ax u olnab 

c'al an Espíritu Santo. Axi yab 
c'uajchith c'al an Espíritu Santo yab 
in ejtohual quin ejtinchi jahua' in 
olnal axi c'uajchith c'al an Espíritu 
Santo. 1ŝIn ulal an T'ocat Thuchlab: 
Ni jita' tam inic yab hua'ats axi tin 
cuetemtal in ejtinchal in tsalap 

an Ajatic ani ni jita' tam inic 

yab hua'ats ax in ejtohual quin 
ts'alabchi a Dios. Aba апі antsana' 
ti thuchathits, bel huahua’ xohue' 
ax u c'uajchith c'al an Espíritu 
Santo i eynanchal in tsalap a Cristo. 


An at t'ojnalchic c'al a Dios 


Tata'chic ojni' ebchalab, cum 

yab it jum putat co'onchith 
a ichich c'al an Espíritu Santo a 
t'ajalechic ejtil axi yab c'uajchith 
c'al an Espíritu Santo. Aba ani' it 
ts'at'bathchic c'al a Cristo, bel ejtil 
max it t'eleye, ani jaxtam in tomnal 
nan tu taung’ ejtil тах и taunal i 
tele’. ?Nan tu exobchalchic i cau 
axi yab q'uibat cum ejtil max it 
t'eleyechic a yejenchal tocat an 
letsa ani iba an te'nel. Yabaye a 
ejtohual ca exbaychic i cau axi 
q'uibat. ЗА t'ajalechic ejtil axi yab 
c'uajchith c'al an Espíritu Santo. 
It pa'ixnáx ani it hueutsíx ani it 
lehuáx. Antsana' a t'ajal jant'ini 
jayetseq'ui in t'ajal an inicchic axi 
yab c'uajchith c'al an Espíritu Santo. 
^Hua'ats jita’ c'al tata'chic in ulal 
pel i ts'at'el c'al a Pablo ani hua'ats 
ax in ulal pel i ts'at'el c'al a Apolos. 
Ojni' a t'ajalchic ejtil axi yab 
c'uajchith c'al an Espíritu Santo. 

5éJant'o u ey папа’ tim Pablo ani 
in ey jaye a Apolos? Expith pel tu 
t'ojnalchic huahua' c'al a Dios ani 
tu eyenthamal a Dios tu tolmiychic 
tata' ca bela' an Ajatic. Expith i 
t'ajal jahua' a Dios tu punubchal qui 
гаја’. Nan tu t'ojlabil ejtil max tu 
t'aychichic ta ichich in cahuintal 
a Dios, ani a Apolos ejtil max pel i 
huac'al cal nixe’ xi cau. Jats expith 
a Dios ax ti t'ajchichic abal ca labey 
in cahuintal ta ichich. "Jaxtam 
an t'aychix ani an huac'al yab lej 
exbath in ey, expith a Dios in cua'al 
in lej ey cum ti t'ajchal abal ca 
labey in cahuintal ta ichich. 9Pel i 
at t'ojnal an t'aychix ani an huac'al, 
ani ne'ets quim bats'u ti junchic 
c'al a Dios in atohual jant'inits tim 
putumalits in t'ojlabil. Запа’ ani 
a Apolos pel tu at t'ojnal c'al a Dios, 
ani tata'chic ejtil max it t'ayablab 
jun tin t'ojonchal a Dios. 

Jaye ejtilchic max pel it ata ax u 
ts'ejcab c'al a Dios. !?Nana'its ejtil 
max pel tin thacum са] i t'ujub 
atachic, cum antsana' pel u pithob 
tin ebal in alhua' inictal a Dios. 
Ejtil max nan tu mo'canchamalits 
in cub an ata ani tata'chic ejtil 
max it ts'ejcom са] tim puhuel an 
ata. Ca lej t'aja'chic ti cuenta ca 
alhua' ts'ejca'. 11{ mo'canchatits 
an cublab c'al an ata. Hua'ats 
juncats, ja'its a Jesucristo. Ni jita' 
tam inic in ejtohual quin mo'ca' pil 
i cublab ata. !2 Ejtil max tata'chic 
a ts'ejcal tim puhuel an ata eblim 
al an cublab ata. Hualam ca 
eyentha'chic i oro, i plata, i jalbith 
t'ujub. Hualam ca eyentha' i te’, i 
tom, i jau’ расар. !3Ne'ets quim 
baju a q'uicha tam a Dios quin 

ts'ejca' an inicchic, ani ma tamits 
ne'ets ca tajax tejiua'metha max 
alhua' o yab alhua' in ts'ejcabil an 
inicchic. A Dios ne'ets quin tacchi 
in ts'ejcabil ti junchic an inicchic 
c'al i tacaxtalab c'amal. '^Max in 
ts'ejcabil quin cuxuy an c'amal 
ne'ets ca pithan an inic in atohual. 
15Max са t'a'iy ni jant'o yab ne'ets 
ca pithan. Bel ne'ets ca jec'ontha 
nixe' xi inic axi t'a'inec in ts'ejcabil, 
ejtil max pama'tal ca caltha al i 
t'a'lam ata. 

16Hualam yab a tso'obchic abal a 
inictal ejtil in tiyopanil a Dios jun 
tu c'uajil an Espíritu Santo. 1? Jitats 
quin othnanchi in tiyopanil a Dios, 
jats ne'ets ca talabetha c'al a Dios. 
Lej t'ocat in tiyopanil a Dios, ani 
tata'chic ejtil max pel ti tiyopanil. 

18Yab ca jila’ a cuete' ichich ti 
c'ambiy. Hualam a tsalpayalchic 
abal it lej tsalpath c'al jahua' teje' 
tsabal. In tomnal ca t'aja' ejtil max 
yab it tsalpath, abal a Dios ti pitha' 
an tsalpathtalab axi lej chubax. 19А 
Dios in tsu'chal in cuete' tsalpathtal 
an inic lej tonto. In ulal an T'ocat 
Thuchlab: A Dios in jilal an inicchic 
ca macla c'al in cuete' tsalpathtal. 
?? Jaye in ulal an T'ocat Thuchlab: 
A Dios in tso'obits abal jolat in 
cuete' tsalpathtal an tsalpath inic. 
21 Jaxtam yab in tomnal jita quin 
c'athatna' tim ba' max expith 
ts'at'at c'al i inic axi tsalpath c'al 
jahua' teje' tsabal. C'al a Dios jats tit 
pithnenequitschic patal. 22Nana' im 
Pablo pel tin c'al tata'chic jant'ini' 
a Apolos ani a Pedro abal tata'chic 
сиси tabatna* Patal jahua’ hua'ats 
ti tsabal ani ti eb, an ejattalab 
ani an tsemla, jahua' hua'ats 

xohue' ani jahua' ne'ets ca hua'tsin 
talbel, patal pel a c'alchic abal ca 
tabatna'chic. ?3 Ani tata'chic pel ti 
c'al a Cristo ani a Cristo pel in c'al 
a Dios. 


In t'ojlabil in abathualejilchic a Dios 


U lë abal tata'chic ca tso'obna' 

abal huahua’ tu abathuale pel 
tu t'ojnalil a Cristo, ani u punuth 
qui huat'banchi an inicchic an cau 
axi tsincanchame ti jayq'ui' ani 
хо’ и olnanchab. ?Pel in uchbil an 
t'ojnal quin t'aja' expith jahuats 
ta ca uchbiyat c'al in amu. ?Nana' 
tin t'ojnalil a Cristo yab u t'ajal 
ti cuenta max tata'chic tiquin 
tsalpanchi alhua' u t'ojlabil o 
yab alhua* Tiquin tsalpanchi an 
inicchic jant'inits quin le'na. Ma 
nana' yab u ejtohual cu cuete' ulu 
max in alhua' t'ojnal o max yab in 
alhua' t'ojnal. ^Aba ani’ u ats'al tu 
ichich и putuhual c'al и t'ojlabil, 
bel hualam max chubax jum putat 
alhua' u t'ojlabil. Expith an Ajatic 
jats in ejtohual tiquin tsalpanchi 
max pel in alhua' t'ojnal o max yab 
in alhua' t'ojnal. *Jaxtam tata'chic 
yab tiquin q'uejab tsalpanchi max 
in alhua' t'ojnal c'al an Ajatic o iba. 
Ca aychiye ma ta ca chich an Ajatic 
јаја’ tucu olnanchi i t'ojlabil axi хо” 
yab i tajax exlal max chubax alhua' 
о yab lej chubax alhua'. An Ajatic 
ne'ets tucu tejhua'methanchi i tsalap 
ma tin luputh i ichich axi хо’ yab и 
tajax exlanchab c'al an inicchic, ani 
tamna'its huahua' ti junchic ne'ets cu 
olna tu alhua' t'ojnal c'al a Dios ma 
jutamits huichat alhua' i t'ajamal. 

SEbchalabchic, c'al nixe’ xi cau 

nan tu hue t'iloxnanchamal и 

t'ojlabil nana' ani c'al a Apolos. 

Ca tso'obna' abal expith i junax 
exobchal jahua' thuchath tin 
cahuintal a Dios ani yab i jalunchal. 
Jaxtam yab ca c'athpich puhuetha' 
jun i exobchix ani junaque ca 
pojca’. " Tata'chic ojni' it poc'oth 
tsu'ux jun c'al xi jun. Jats a Dios 
ax ti pithamal a ey ani patal jahua' 
a cua'al. Jaxtam yab in tomnal ca 
c'athatna' а ey ani jahua’ a cua'al 
ejtil max a cuete' atamal. 

8 Auxe’ max chubax yabats а 
quibchale jant'o tin cuenta a 
ejattalcua" A c'athpich tsalpayalits 
ejtil max it ts'alechic ani huahua' 
tu ou tsu'tal. U le'ac max chubaxac 
a bajumalits tit ts'alechic, tam 
huahua'hue i bajumalaquits tu 
junax ts'ale. 9Ejtil max huahua’ tu 
abathualechic a Dios tu bijiyamalits 
cu ajiyat ti mas tsa'at i ey. Ejtil max 
u lej jolbithits ani u bijithits ne'ets 
cu tsemtha, ani tocat u telnal c'al 
tim patal an inicchic апі ma c'al 
an ángelchic jaye. 190 tsu'tabac 
huahue' tu lej tonto cum и lej t'ayat 
ts'at'at c'al a Cristo, ani tata'chic 
ojni' it tsu'tab tit tsalpath aba 
апі expith it hue’ ts'at'atq'ui c'al 
a Cristo. U tsalpanchab huahua' 
tu palulul, ani tata'chic ojni' it 
tsapnel. U pojcab huahua’, ani 
tata'chic ojni' it c'ac'nab. !! Huahua' 
tu abathualejil a Cristo u xe'ets 
c'al i jayil ani c'al i chiquenib. О 
c'ot'ith ani yab i cua'al i q'uima'. 

Tu othnal an inicchic. 12 C'al i lej 
tsequeltalab i t'ojonthal i c'ubac 
abal qui ata' an tumin. Max an 
inicchic tucu quithab ucha’, tocat 

i conchal a Dios quin lablinchi. I 
cuxuyal an othnaxtalab. 1 Мах jita 

tucu quithab cahuiliy, tocat i lubal 
qui co'oy i ja'ublomtalab. U tsu'tab 
huahua' tu amul ani ejtil max jant'o 
tu c'atselom. Tu at'al an inicchic. 
Ma xohue'its antsana' i huat'al. 
'^Nan antsana' tu 
thuchanchalchic an cau abal 
tu ts'alabchi ani yab abal tu 
tithebetha* Tu ts'alabchalacchic 
ejtil i tatalab in ts'alabchal in lej 
c'an tsacamil. 15 АБа ma hua'atsac 
lajuj i mil jita'chic ti exobchalac 
tin cuenta a Cristo, juncats a tata 
tin cuenta a ejattal. Cum nan tu 
olnanchichic an alhua' cau ani a 
bela’ a Cristo Jesús, jaxtam ejtil 
max nana'its pel tin tata tata'chic. 
16 Jaxtam nan tu lej uluth uchalchic 
ca ayna' a Cristo jant'ini' папа’ и 
aynal. !" Ne'ets cu aba’ a Timoteo 
abal ti tolminchichic tin cuenta a 
ejattal. Ne'ets ti t'iloxnanchichic 
u xe'tsintal c'al a Cristo ani an 
chubaxtalab ax u exobchal tim 
patal an tamcunel ebchalab. U 
c'anithal a Timoteo ejtil max pel 
u lej pututh tsacamil, cum ja'its 


nana' ax u olnanchi im bij an Ajatic. 


18Hua'ats talchic c'al tata'chic lej 
c'athatma', in tsalpayal abal nan 
in jiq'uel ani hualam yab ne'ets 

cu luba' quin c'ale tu tauna'chic. 
19Huay ne'ets quin thubat c'ale 
max pel in culbetal an Ajatic. Tam 
ojni' ne'ets cu tso'obna' ax in баја! 
c'athat max chubax in tsapnal a 
Dios o expith и cauq'ui. 20 Jitats 
ts'ejcathits abal ca otsits ti eb jun 
tin t'ajal a Dios ti lej Ts'ale, jats 

ax in chubax tsapnal a Dios ani 
yab expith u cauq'ui. ?! Tata' ca 
tsalpaychic jahua' a culbetnal más. 
Max yab quit jic'tsonchic c'al a 

hualab ne'ets quin cale ti t'ajchi 
jant'o ca yajchicna', ani max quit 
jic'tsonits ne'ets quin ulits c'al i 
c'anithomtalab ani c'al i c'aya'talab 
tu ichich. 


An hualabtalab ti al an 
tamcunel ebchalab 


Tso'obnathits abal jun jita' 

cal tata'chic juncunenequits 
c'al in mimle’. Pel i hualabtalab 
lej pulic, ma yab in lej t'ajal 
antsana' axi yab exlomchic c'al 
a Dios. 2Aba апі’ апіѕапа’, bel 
a tsalpayalchic abal it lej аһиа'. 
Expith in tomnal quit lej t'e'pin c'al 
nixe' xi lej hualbinel ani ca t'ajat 
quethmay. ?Aba апі yab in c'uajat 
c'al tata'chic tihua', bel и ichich 
c'uajat c'al tata'chic. U jolbiyamalits 
nixe' xi inic ejtil max in c'uajatac 
c'al tata'chic. ^Ca tamcuy an 
ebchalabchic ani ca ts'ejca' an cau 
cal јаја? tim bij i Ajatic Jesucristo. 
Cal јаја’ in tsap ne'ets ti tolminchi 
ca ts'ejca'chic, ani u ichich ne'ets 
са c'uajiy cal tata'chic ti tolmix. 
5Ca bina tin c'ubac a Satanás abal 
ca yajchiquiyat ani yabats quin 
Саја’ jahua’ in le’ in hualbith ey, ani 
antsana' ca jec'ontha tam ca chich 
an Ajatic Jesüs. 

8 Tata'chic ojni' yab in tomnal 

ca tsalpay tit lej alhua. Hualam 
yab a t'ilalchic jahua’ uxnal antse', 
ca xalu hue' i jiliy c'oye c'al xi 
it ani ne'ets ca tala' jiliybe tim 
patal an it c'oye. "Ca jolou eleb 
ani tata'chic quit jilc'on ejtil i pan 
axi ts'ejcath c'al i it c'oye, ejtil am 
pan ax u c'apab cal an Israelchic 
tam tin t'ajal an ajib tin cuenta 

abal calthame ti Egipto im biyal 
juntalchic. Jant'ini' tu tsemthab i 
cordero tin cuenta nixe' xi ajib c'al 
an Israelchic, antsana' ti tsemthame 
a Cristo abal tucu paculanchi i 
hualab, ani jaxtam tu bijiyab a 
Cristo ti Cordero. Мах i t'ajal 
quithab ani pojcax i ey, ejtil max 
pel tu jiliy c'oye. Max i t'ajal jahua' 
in ulal an chubaxtalab ani max qui 
t'aja' tequeth, tam ejtil max pel tu 
pan ts'ejcath c'al i it c'oye. 

Nan tu thuchamalits al junaque 
i u abal yab quit juncunchic c'al ax 
in le ti uxumbe ani ti inicbe. 19ҮаЬ 
u ulu max quit jum putat tixc'anchic 
c'al axi yab exlomchic c'al a Dios, 
cum expith ma tam quit tsemetsits, 
tamna'its ojni' ne'ets quit jum putat 
tixc'an c'al jaja'chic. Hua'ats al an 
hualab c'ay'lal axi uxumbechic 
ani axi inicbechic. Hua'ats axi lej 
jaylomchic c'al in c'al xi q'ue'at 
i inicchic ani hua'ats i cue'chic. 
Hua'ats ax in diosnalchic i thulcuts. 
! Jahua' nan tu ucha'chic al nixe xi 
и jats axe’, yab quit juncunchic c'al 
jitats quin ulu pel i ebchalab ani 
pelits i uxumbe. Max jaylom c'al 
in c'al axi q'ue'at, max in diosnal 
i thulcuts, max quithab cahuilix, 
max uts'al, max pel i cue' yab quit 
juncunchic c'al nixe’. Ma yab quit 
junax c'aputs c'al i ebchalab axi 
antsana' in ey. 1271? Yab u cuenta cu 
ts'ejca' ахі yab exlomchic c'al a Dios, 
expith a Dios ne'ets quin ts'ejca'chic. 
Pel a uchbil tata'chic ca ts'ejca' axi 
pel i ebchalabchic c'al a Cristo max 
ca hualbin. Jaxtam a cua'al a uchbil 
ca t'ajat quethmay nixe' xi hualbinel 
ebchalab abal yabats ca tamcun cal 
an ebchalabchic. 

An ebchalabchic axi othanchix 
cau c'al i oc'lec axi yab 
belom с’а1 a Cristo 


Hua'ats i ebchalab c'al tata'chic 

ax in othanchal an cau in at 
ebchal c'al a Cristo cali ts'ejcom 
cau axi yab im belal, ani expith 
in tomnal ca ts'ejcanchat an cau 
i ebchalab c'al in at ebchalabchic 
c'al a Cristo. 2Hualam max yab a 
tso'obits abal huahua' ax pel tu c'al a 
Dios ne'ets talbel qui ts'ejca' axi yab 
exlomchic c'al a Dios. Max antsana' 
ne'ets tit ts'ejcom c'al an inic talbel, 
jaquitsq'ui más a huit'al ca ts'ejca' i 
cau axi xo' yab q'uibat. ?Tata'chic 
ojni' hualam yab a tso'obits abal 
ma ne'ets qui baju qui ts'ejca' i 
ángelchic. Jaquitsq'ui más i ejtohual 
qui ts'ejca' i cau axi hua'ats teje’ al 
an hualab c'ay'lal. *Max a pejexnal 
jant'o teje' tsabal yab in tomnal quit 
ts'ejcanchat an cau c'al axi yab im 
belal a Cristo, cum yab bijithits quin 
co'oy in ey tin cuenta an tamcunel 
ebchalabchic. 5Pel a tithe max 
yab hua'ats jita’ c'al tata'chic quin 
ejtou quin ts'ejcanchi an cau in at 
ebchal с'а] a Cristo. Auxe' max i 
ebchalab c'al a Cristo in yejenchal 
quin othanchi an cau in at ebchal 
c'al i ts'ejcom cau axi yab im belal a 
Cristo. Iba. 

"T Tata'chic ojni' chubax а lej 
qibts'oth t'ajal max jant'o a 
pejexnal teje' tsabal. In tomnalac ca 
hualba'chic ta ba' max it t'ajchinal 
yab alhua' ani max it cue'chinal 
jant'o. 3 Yab a hualbal ta ba'chic, ma 
a t'ajchal q'ue'atchic yab alhua' ani 
it cue'chic. Ma antsana' a t'ajchal a 
at ebchal c'al a Cristo jaye. 

9-10 Yab ca hualca' ta Ба’ quit 
c'ambiyatchic. Hualam max a 
uc'chiyamal abal jitats in t'ajal yab 
alhua' yab ne'ets ca otsits ti eb jun 
tin t'ajal a Dios ti lej Ts'ale. Yab 
ne'ets ca otsits axi uxumbe ani axi 
inicbe, ax in diosnal i thulcuts, axi 
taunom uxum, axi co'óx c'al in at 
inic, axi сие”, ахі jaylom c'al in 
c'al q'ue'at, axi uts'al, axi quithab 
cahuilix, axi quin c'alnanchi in c'al 
q'ue'at i inic c'al i cambixtalab tin 
ichich. Ma ni jun jaja'chic yab ne'ets 
ca otsits. Ti jayq'ui' talchic tata’ 
antsana' pelac a ey, ani xo' itsots. A 
Dios ti paculanchits a hualab ani 
ti t'oquethanchits a ichich. Xohue' 
a Dios ti tsu'talits tit bolithchic 
cum a palenchal an Ajatic Jesüs 
ani it c'uajchithits ta ichich c'al an 
Espíritu Santo. 


T'ocat in inictal axi belom c'al a Cristo 


12 Aba апі lej chubax a Dios tu 
jilal qui t'aja' jahua’ qui le'na'cua", 
bel yab patal jahua' qui t'aja' tabat 
tu tolminchal. Aba ani' a Dios tin 
jilal cu баја’ jahua’ cu le'na', bel yab 
u hualcal tu ba' quin c'unat co'oyat 
c'al jant'oquitsq'ui yab alhua’. !3Lej 
chubax jahua' u uxnal an c'apnel 
tabat tu tolminchal i chucul, ani i 
chuculcua' in c'a'inchal i c'apnel. A 
Dios talbel ne'ets quin t'aja' abal 
ca taley xi tsablom. A Dios yab tu 
pitha' i inictal abal cu uxumbejin, 
tocat tu pitha' abal qui binanchi 
jant'inits in culbetal quin eyentha' 
an Ajatic. Ani ja'its an Ajatic ax tu 
beletnanchal i inictal. '^Jant'ini' a 
Dios in ejtha' an Ajatic c'al in lej 
tsap, antsana' ne'ets tucu ejtha'hue 
talbel ti al an jolimtalab. 

15Hualam max a uc'chiyamalchic 
abal a inictal pel in c'al a Cristo. 
Auxe' max in tomnal ca bina' ta ba' 
quit juncunchic c'al i taunom inic. 
Abal jay iba. 'éHualam max yab а 
exbayalchic abal jita' ca juncun c'al 
i taunom inic и jumbel c'al jaja". In 
ulal an T'ocat Thuchlab abal tam ca 
juncunits i inic c'al i uxum, tamna' 
a Dios in tsu'tal jumbejits jun c'al xi 
jun. 1 Јауе i inic axi ca juncun с'а] 
an Ajatic, u jumbelits in ichich c'al 
an Ajatic. 

18 Jaxtam ni hue' yab quit 
juncunchic c'al axi uxumbe ani 
c'al axi inicbe. An inic max ca 
hualbin ti uxumbe in othnal 
in cuete' inictal, ani max pil i 
hualabtalab quin Раја’ yab tin 
lej cuenta in inictal, yab in lej 
othnal in inictal. 1 Ниајат max a 
uc'chiyamalchic abal ti c'uajchiyal 
a inictal an Espíritu Santo ani pel 
ejtil ti tiyopanil jaja’. A Dios ti 
pithamalchic an Espíritu Santo ti 
c'uajchiy ta inictal ani yab pel a 
cuete' с'а]. 2°Cum a Dios ti jalbith 
ts'a'iyamalchic, jaxtam pel a uchbil 
quit eyentha a inictal ani a ichich 
c'al a Dios abal ca puhuethanchat 
im bij jaja". Xi tsablom pel in c'al a 
Dios. 


An ts'alabchixtalab tin 
cuenta an tomquintalab 


Nan ne'ets tu toc'tsiychic tin 

cuenta an cau ax tin abchi 
an и ti jayq'ui. Lej chubax alhua' 
max an inic yab ca tomquin. ?Aba 
ani' alhua' yab ca tomquin, bel 
in tomnal an inic ani an uxum ca 
tomquin cum hua’ats yan jita’ in 
le ti uxumbe ani ti inicbe. Мах 

tomquithits an inic quim putu 

c'al in uchbil c'al in tomquil ani 

an uxum jaye quim putu c'al in 
tomquil. ^In inictal an tomquith 
uxum yab pel in cuete' c'al, pel in 
c'al jaye in tomquil. Jaye in inictal 
an tomquith inic yab pel in cuete' 
c'al, pel in c'al in tomquil. *Yab ca 
hualca' ta Ба’ c'al an culbejintalab 
max a junax pejamalits an q'uij 
quit olonchic. Talbel quit junax 
culbechic junil, i canats max quit 
nixoc'na c'al a Satanás quit hualbin 
cal q'ue'at tam yab a alhua' teycom 
a inictal. 

6 Jahua' nan tu uchalchic tin 
cuenta an tomquintalab pel u cuete' 
tsalap ani yab pel i uchbith cau ax 
tim pitha' an Ajatic. "U le'ac max 
patal an inicchic ca c'uajiy cuetem 
ejtil папа’. Bel a Dios im pithal an 
inicchic ti junchic im pithob max ca 
tomquin o max yab ca tomquin. 

8An inicchic axi cuetem ani an 
tsemchith uxum axi cuetem u 
uchalacchic abal alhua' max ca 
jilc'on cuetem ejtil папа’, Ве] ca 
tomquinchic max yab in ejtohual 
quin alhua' teyna' in le'nomtal 
abal in le’ ti tomquinal. Alhua' ca 
tomquin ani yab ca uc'tsin са] nixe’ 
xi le'nomtalab. 

10 U cua'ali cau jaye ах tim 
pitha' an Ajatic, yab ja u cuete' 
cahuintal. An tomquith uxum yab 
quin jilcacay in tomquil. *!Bel max 
quin jilcacay, tam ca c'uajiy cuetem 
ani max i, tam ca huichiy c'al in 
tomquil. Ani jaye an tomquith inic 
yab quin jilcacay in tomquil. 

12 Junaque i cau u le’ tu ucha'chic 
axi pel u cuete' cahuintal yab 
im pithach c'al an Ajatic. Max i 

ebchalab c'al a Cristo tomquithits 
c'al i uxum axi yab im belal a 
Cristo, yab quin jilcacay biyat max 
an uxum in cua'al in culbetal ca 
c'uajiye c'al jaja’. 13 Апіуе max 
i uxum im belal a Cristo ani 
tomquith c'al i inic axi yab im belal, 
yab quin jilcacay biyat max an inic 
in cua'al in culbetal ca c'uajiye c'al 
јаја’. '^Yab quin jilcacay, cum an 
tomquith inic axi yab im belal a 
Cristo ejtil max u huejlanchabac 
in ejattal c'al a Dios jaye, cum 
juncunenequits c'al i uxum axi 
belom ani huejlanchithits in ejattal 
c'al a Dios. Aniye an tomquith 
uxum axi yab im belal a Cristo ejtil 
max u huejlanchabac in ejattal c'al 
a Dios jaye, cum juncunenequits 
c'al i inic axi belom апі 
huejlanchithits in ejattal c'al a Dios. 
Jaye ejtil max u huejlanchabac in 
ejattal in tsacamilchic, cum yab 
pel in c'al axi yab im belalchic a 
Cristo. 15Ехріїћ max i tomquilab 
axi yab im belal a Cristo in lej le' 
quin jilcacay in tomquil ax im belal, 
quin jilcacay. Ani an tomquilab 
ax im belal a Cristo yab ca co'oyat 
c'al i tsaplab, cum pel in culbetal 
a Dios ca c'uajiy tomquith c'al in 
ichich jun ejet. 16 Мах it tomquith 
uxum ani a belal a Cristo hualam 
max ne'ets ca ejtou ca tolminchi 
a tomquil quim bela' a Cristo ani 
antsana' ca jec'ontha jaye. Ani tata' 
axi it tomquith inic ani a belal a 
Cristo hualam max ne'ets ca ejtou 
ca tolminchi a tomquil quim bela' a 
Cristo ani antsana' ca jec'ontha jaye. 
17 Tj junchic am belom quin баја’ 
jantinits ti pithach c'al an Ajatic 
апі jant'inits ti lejbanchamejits 


1 CORINTIOS 7 


quim baju c'al a Dios tam in it 
belamalits. Antsana' u uchbiyalchic 
quin t'aja' an ebchalabchic ax 
tim patal an tamcunel ebchalab 
abal ju'tamq'ui. 1 Мах tam tin it 
belamal an Ajatic cojchithits in 
inictal ejtil tam u t'ajchinal an 
Israelchic, antsana'its ca jilc'on. 
Max yab cojchithits in inictal 
tam quim bela’, antsana'its ca 
jilc'on. 19ҮаЬ jant'o exbath max it 
cojchinenequits a inictal o max yab 
it cojchinenec, expith lej exbath 
max ca t'ajchi in culbetal a Dios. 
20 Jahuats pel in ey an inic tam tin 
it bela'its an Ajatic, antsana' quin 
eyna' in ey. ?! Yab ca t'e'pixna' a 
ey max pelits it c'unat t'ojnal c'al 
a amu tam ta it bela’. Expith max 
a amu in le’ ti hualca', tam bel 
quit c'alets. 22 Aba ma ani' pele 
it c'unat t'ojnal c'al a amu, bel it 
hualcanthanchamejits a ejattal abal 
quit eyentha c'al an Ajatic ma tam 
ta it bela'its an Ajatic. Ani max yab 
pel it c'unat t'ojnal c'al a amu, bel 
xohue' it c'unat t'ojnal c'al a Cristo. 
?3 Cum it jalbith ts'a'iyamejits 
c'al a Dios yab ca hualca' a 
ejattal ti thabalnanchi a at inic. 
?^Ebchalabchic, quit c'uajiy c'al a 
Dios ani ta junchictal ca eynaye a 
ey axi pel a ey ma tam ta it bela'its 
an Ajatic. 

?5 Aba ani' yab u bats'umal i 
cau c'al an Ajatic cu uchbiy axi 
yab tomquithchic, bel ne'ets tu 
olchichic jahua' u cua'al tu tsalap 
tin cuenta jaja'chic. Cum pel i alhua 
inic an Ajatic tim pithamalits u 
tsalap ax a ejtohual ca thacatna". 
?6Nan tu tsalap in tomnal max yab 
ca tomquin axi cuetemchic, cum 


* 

xo' hua'ats lej yan i yajchictalab 
ti al an hualab c'ay'lal. 27 Max 

it tomquithits' yab ca jilcacay a 
tomquil. Max yabaye it tomquith 
уар ca aliy jita с'а] quit tomquin. 
?8Be] max it cuitol ani quit tomquin 
yab pel i hualabtalab, aniye jaye 
max it ts'ic'ach ani quit tomquin 
yab pel i hualabtalab. Expith tu 
uchalchic abal axi tomquithchic 
ne'ets quin huat'a' más yajchic, 
ani u le'ac max yab antsana' ca 
huat'a'chic. 

291] lej le’ tu ucha'chic jaye abal 
hue'its ne'ets ca taley an q'uij 
quicha. Jaxtam ebchalabchic, 
aba ani' it tomquith inic yab ca 
huat'ath tsalapnanchi jahua' in le' 
a tomquil. ?? Cum u lej c'unelits an 
q'uij quicha, max it t'e'pith yabats 
ca huat'ath tsalapna' a t'e'pithtal. 
Max it ajibalchic yabats ca huat'ath 
tsalapna' an q'uijithtalab. Max a 
ts'a'iyamal jant'o yab ca huat'ath 
tsalapna', cum yab expith tata’ it 
thabal c'al a ts'ay'bil. 31Jitats in 
lej lubal quin tabatna' jahua' teje’ 
tsabal yab quin huat'ath tsalapna', 
cum jahua' i tsu'tal teje' tsabal u 
talelits. 

32U Те] leac max yab ti huat'ath 
t'e'pinthanchi a tsalap jahua' hua'ats 
teje' tsabal. An cuetem inic más in 
ejtohual quin lej tsalapnanchi in 
t'ojlabil an Ajatic ani más in ejtohual 
quin t'ajchi in culbetal an Ajatic. 

33 An tomquith inic más in tsalapnal 
jahua' teje’ tsabal ani quin баја’ 
jahua' и le'nanchab quin Раја? c'al in 
tomquil. ?4Pil in tsalap an tomquith 
uxum ani pil in tsalap an uxum axi 
yab tomquith. Axi yab tomquith 
más in ejtohual quin tsalapnanchi in 

t'ojlabil an Ajatic ani más in ejtohual 
quin jum putat bina' in inictal ani 

in ichich ca eyenthachic c'al a Dios. 
An tomquith uxum más in tsalapnal 
jahua' teje’ tsabal ani quin Раја’ 
jahua' и le'nanchab quin Раја? c'al in 
tomquil. 

35Nan tu uchalchic axe' xi cau 
expith abal tu tolmiychic, yab ja 
abal tu c'anchalq'ui. Expith u lej 
le'ac max ca t'aja' jahua' in tomnal 
axi pel іп c'al an Ajatic ani ca t'ayat 
co'oy a ichich binanathits c'al јаја”, 
ani yab quit xaybinchatchic a tsalap 
c'al jahua' teje’ tsabal. 

36 Max a cua'al a ts'ic'achil ax in 
cua'al hue’ yan i tamub, ani max a 
tsalpayal in tomnal ca tomquin, jila’ 
ca tomquin. Yab pel i hualabtalab. 
37 Мах a cua'al a ts'ic'achil ani a 
junini' tsalpayamalits yab alhua' ca 
tomquin, alhua' max yab ca hualca' 
ca tomquin. ?9Tn t'ajal más alhua' 
jitats yab quim bina' in ts'ic'achil ca 
tomquin, ani in t'ajal hue' alhua' jitats 
quim bina' in ts'ic'achil ca tomquin. 

33An tomquith uxum in cua'al in 
uchbil c'al an ts'ejcath cau ca c'uajiy 
c'al in tomquil tam biyat ejate in 
tomquil. Tam ca tsemets in tomquil, 
ma tamna'its in ejtohual ca tomquin 
с'а! q'ue'at i inic max im Беја! јаја’ 
jaye an Ajatic. ^"Nan tu tsalap 
ne'ets ca c'uajiy más culbel max 
yabats ca tomquin junil. Antsana' u 
tsalpayal, ani u belal abal jununul u 
tsalap c'al an Espíritu Santo ax tin 
c'uajchiyal tu ichich. 


An c'apnel axi ts'acchixtalab 

c'al an thulcuts axi diosnab 
Xohue' ne'ets tu olchichic i 
cau tin cuenta an c'apnel axi 

ts'acchixnathits c'al an thulcuts 

ax u diosnab. Aba ani' lej chubax 
patal huahua' i ejtiyal i cau tin 
cuenta nixe' xi c'apnel, max expith 
ja i cua'al i ejtixtalab ti ichich, jats 
ne'ets qui c'athatna. Мах i cua'al 
jaye i c'anithomtalab ti ichich, 
jats c'al cu más utat c'uajiy c'al a 
Dios. ?Max i tsalpayal abal u lej 
tsalpathits c'al i cau, yabayeu 

lej chubax tsalpath cum yabaye 

i quithat ejtiyamal jant'ini' pel i 
uchbil qui quithat ejtiy. З Мах i 
c'anithal a Dios, јаја’ tu tsu'tal 
pelits tu c'al. 

^Tata'chic tin conoyamal max 
alhua' o yab alhua' ca c'apat an 
c'apnel axi ts'acchixnathits c'al 
an thulcuts. Huahua' ax i belal an 
Ajatic i ejtiyal abal an thulcuts ax 
u diosnab yab chubax pel i dios. 
Yab jant'o in exbath, cum expith 
hua'ats juncats a Dios. *Hua'atscua' 
ti eb ani ti tsabal i dioschic, ma 
uxnal hua'ats yantalam i dioschic 
ani yantalam i ajaticchic. Huahua 
i belal abal hua'ats juncats a Dios 
i Tata ti eb. Ja'its јаја’ in tala’ 
tujumal patal jahua' hua'ats, ani 
jats ojni' i ujnal qui puhuethanchi 
im bij. Hua'ats jaye juncats i Ajatic 
Jesucristo ax in tala' ts'ejcamal 
patal jahua' hua'ats, ani ja'its jaja' 
ax tu ejatliyal. 

TYab tim patal ax im belal an 
Ajatic in ejtiyal an cau jahua' u 
t'iloxnal. Talchic jaja'chic ti jayq'ui 
in ujnamal quin diosna' i thulcuts, 
ani ma xohue' bel in c'apalchic i 
c'apnel ts'acchixtalab c'al nixe' xi 
thulcuts ax u diosnab. Cum yab lej 
chubax in ichich jaja'chic tin cuenta 
nixe' xi c'apnel max alhua' ca c'apat 


* 


1 CORINTIOS 8, 9 


o max i, jaxtam in ats'al jolbith 

tin ichich tam quin c'apu. $Yab 

tin ebal jant'o qui c'apu i ejtohual 
qui utenchi a Dios. Max qui c'apu 

o max yab qui c'apu yab ja c'al tu 
bats'uhuab c'al a Dios. ?Aba ап? it 
hualcathchic tin cuenta an c'apnel, 
bel ca баја’ ti cuenta yab ca c'apu 
jahua' c'al ca t'apchin in tsalap i 
ebchalabchic axi palulul im belal an 
Ajatic. 19Ниајат max јаја’ ti tsu'tal 
tit quetel tit c'apul ti al i tiyopan 

jun tu c'ac'nab i thulcuts. Tata’ a 
ejtiyal abal yab jant'o exbath abal 
ts'acchixname c'al an thulcuts jahua' 
a c'apal, ani axi palulul im belomtal 
yab in ejtiyal antsana'. Hualam 

ca utey jaja' jaye quin c'apu jahua' 
tin ichich in tsalpayal abal pel i 
hualabtalab max quin c'apu, ani tam 
quin c'apu ne'ets quin ats'a' jolbith 
tin ichich. 1 Апіѕапа’ a ebchal axi 
palulul im belomtal ne'ets quin ats'a' 
q'ibenec in ichich max quin c'apu 
jahua' in tsalpayal tin ichich pel i 
hualabtalab max quin c'apu. Ani 

nix cum ti nits'biyal tata' ax it lej 
ejtixcua'". Ca Раја? ti cuenta abal pel 
i ebchalab axi calchiyamejits c'al a 
Cristo ti al an cruz. 12 Мах c'al jahua 
ca c'apu a c'olchal in ichich a ebchal 
c'al a Cristo axi palulul im belomtal, 
tam pel i hualabtalab ax a t'ajamal 
c'al a Cristo. 13 Јахѓат папа’ ni 
jayqui' yab ne'ets cu c'apu jahua’ и 
ebchal c'al a Cristo in tsalpayal pel i 
hualabtalab ca c'apat. Yab cu t'apchi 
in tsalap c'al an t'u'lec ts'acchixtalab 
c'al an thulcuts ax u diosnab. 


* 


In eytal in abathualejilchic an Ajatic 


Cum pel tin abathualejil an 
Ajatic yab in abatnab c'al 

i inicchic, expith im pithnenec 
u eytal c'al an Ajatic. Ejtil xi 
q'ue'atchic i abathuale in tsu'umal 
i Ajatic Jesús, папа’ jaye и 
tsu'umalne. Tejhua' abal chubax и 
t'ojonchal an Ajatic, cum tata'chic 
a belamalits an alhua' cau c'al 
u olchixtal. ?Tata'chic ojni' in 
tomnal más tiquin lej tsu'u tin 
abathuale c'al an Ajatic, cum nan 
tu olchamalchic an alhua' cau ani 
jats ta belamal an Ajatic. Hua'ats 
jita'chic yab antsana' tin tsu'tal tin 
abathuale. 

3Jitats tin c'uiyalac quin ulu 
yab chubax pel tin abathuale u 
toc'tsiyalac antse’. ^C'al u t'ojlabil 
и ejtohualits nan cu bats'u jahua’ 
quim pithan cu c'apu. 5Jaye u 
ejtohualac cu xe'tsintha' i tomquilab 
axi belom c'al a Dios, jant'ini' 
jaye in xe'tsinthal axi q'ue'at an 
abathualechic ani an ebchalabchic 
еј a Pedro. $Hualam max a 
tsalpayalchic abal expith a Bernabé 
ani nana' jats ax yab i ejtohual 
qui palc'anchi i cuete' t'ojlabil 
abal cu xe'tsin tu olnom c'al an 
alhua' cau. "Auxe' max a exlalchic 
i soldado axi yab u jalbiyab c'al 
an oc'lecchic. Auxe’ max hua'ats i 
thabal c'al an lab t'uthublom axi 
yab in ejtohualits jaye quin c'apu in 
hualil an lab t'uthublom. Auxe' max 
hua'ats i beletnom co'nel axi yab 
in ejtohualits jaye quin uts'unchi 
in letsajil an co'nel. 5Antsana' tu 
uchalchic jahua' lej exlath c'al 
patal an inicchic ti tabattalab, ani 
jaye ti al an ts'ejcath cau binath 
c'al a Moisés u olnab i tabattalab. 
Taja’ in Ша! abal yab ca melchin 
in һи? an hueyax tam и c'uchil cal 

in huitslabil an lab em abal quin 
ejtou quin c'apu. A Dios yab in ulu 
antsana' expith abal in t'ajchal ti 
cuenta in yejenchixtal an hueyax. 
1? In ulu jaye abal huahua' qui 
tso'obna' abal axi olnom c'al an 
alhua' cau ca tolmiyat c'al jitats 

in ats'al an alhua' cau. An xalum 
tsabal ani an c'uchil c'al an lab 
em in cua'al in aychixtal abal 
quin tabatna' an ichlab lab em. 
"'Huahu2' i t'aychamal іп cahuintal 
a Dios ta ichich tata'chic ani yab 
ca tsalpay max lej huat'ath a t'ajal 
max tucu tolmiy c'al jahua' teje' 
tsabal. 12Сит a tolmiyalchic axi 
q'ue'atchic i olnom с'а] an alhua' 
cau, jaquitsq'ui más a uchbil tucu 
tolmiyhue. 

Aba ani' pel a uchbil tata'chic 
tucu tolmiy, bel yab i conchamal 
jant'o tucu pitha" I tala cuxuyamal 
lejat i yejenchixtal, i canac cu 
bijiyat tu conchixma' ani tin ebal 
i conchixtal ca tanc'uiyat an 
alhua cau tin cuenta a Cristo. 13A 
alhua' tso'obits tata'chic abal jitats 
u t'ojnal ti al i tiyopan tats tin 
calthal jant'o quin huat'axna'*. Jitats 
u tolmix ti al an ts'acnaxtalab 
tats tu pithnal hue' in t'u'ul an 
ts'acnaxtalab co'nel. ^Antsana' 
jaye axi olnomchic c'al an alhua' 
cau, jats c'al ti quin huat'a' с'а] 
jahua' ca pithan c'al ax im belal 
an alhua' cau. Antsana' pel in 
culbetal an Ajatic. 15Ni jayq'ui? 
yab u conchamal jahua' pel a 
uchbil tiquim pitha', ani yab tu 
thuchanchal axe' xi u abal tu 
conchi i tolmixtalab. In culbel cum 


u t'ojonchal an Ajatic nan tu cuenta. 


Max и cua'al i yejenchixtalab alhua' 

max quin tsemets t'ajat, ani yab tu 
conchichic i tolmixtalab. 

16 Yab u c'athat ulal pel tin alhua' 
inic abal іп опот c'al an alhua' 
cau. Cum ja'its u lej uchbil tin 
опот, jaxtam lej yajchic tu uhual 
max yab cu olna’. 1 Мах cu olna’ 
c'al и cuete' culbetal, a Dios ne'ets 
tiquim pitha' i atabilab, ani max cu 
olna' expith c'al i tsaplab tam iba. 
Bel max c'al u culbetal o max c'al 
i tsaplab pel u uchbil im pithach 
c'al a Dios tin olnom c'al an alhua' 
cau. 18 An atabilab ax tim pithal а 
Dios pel i culbeltalab tu ichich. In 
culbel cum tam u olnal an alhua' 
cau yab u yejenchal jant'o cu bats'u 
ti tolmixtalab c'al ax tin ats'al. U 
ejtohualac cu conchi jant'o cum pel 
іп опот c'al an alhua' cau, aba ап? 
bel yab u conchal. 

19 Aba an? ni jita? tam inic yab 
tin abatnal, bel u binal tu Ба’ cu 
tolmiy tim patal an inicchic abal 
yantalam ca huenc’on c'al a Cristo. 
200 ejtilnal an Israel tam in c'uajat 
cal jaja'chic abal ca huenc'onchic 
c'al a Cristo. Aba апі ma yab in 
uchbith c'al an ts'ejcath cau binath 
c'al a Moisés, bel u t'ajal ejtil max 
in uchbith abal ca huenc'onchic 
jaye axi uchbith c'al an ts'ejcath cau. 
21Тат cu olchi an alhua' cau axi 
yab Israel u ejtilnal jaja'chic jaye. 
Axi yab uchbith c'al an ts'ejcath cau 
u ejtilnal jaye abal ca huenc'onchic. 
Yab u ulal max u pojcanchal in 
abatnaxtal a Dios, expith u t'ajchal 
in abatnaxtal a Cristo. 220 ejtilnal 
jaye axi palulul im belal an Ajatic 
abal antsana' cu ejtou cu tolmiy 
quin más bela’. U ejtilnal ma tim 
patal an inicchic max antsana' cu 

ejtou cu tolmiychic quim baju ca 
jec'ontha c'al a Cristo. ?3Patal jahua 
antsana' и t'ajal expith abal an 
inicchic quim bela' an alhua' cau, 
ani tam quim bela'chic cu junax 
lablinchat c'al a Dios. 

24А tso'obchic abal tam ca 
hua'tsin i ubat'intalab athiltalab 
patal ax u otsel u lej athil, ani 
expith juncats jitats ca ulits c'a'al 
ju'tam bijchame, jats ne'ets quim 
bats'u an atabilab. Ca ejtilna' 
tata'chic axi ca ulits c'a'al abal 
ca bats'u i atabilab c'al an Ajatic. 
?5patal jitats ca t'ojojon ca otsits 
al i deporte in lej alhua' beletnal 
tim ba' abal yab ca othey in inictal. 
Antsana' in t'ajalchic abal quin 
ejtou quin ata' i atabilab corona 
axi ts'ejcath c'al i xeclec ts'ojol, ani 
tocat и talel in alhua'. Huahua’ ax 
i t'ojonchal a Cristo i lubal qui ata’ 
i atabilab axi yab jayq'ui' ne'ets 
ca taley in alhua*. ?9Jaxtam u 
lej punumalits tu ba' ejtil axi ca 
otsits al i athiltalab lej canat quin 
ata' i atabilab. U t'ajal ejtil i tamet 
cuathax axi lej canat quin ata' ani 
lej lujnith c'al in c'ubac ti cuathax. 
270 lej c'unuhual tu Ба’ cu t'ojonchi 
an Ajatic ani i cu q'uiba' u chubax. 
U exobchamalits yan ax im belal an 
Ajatic quin t'ojonchi an Ajatic, ani 
u lej le cu alhua' t'ojonchi i canats 
talbel quin uchan c'al a Dios yab in 
alhua' t'ojnal. 


, 


An inic yab quin diosna' i thulcuts 


1 Ebchalabchic, nan u le' tu 
tilchi hue’ jahua’ a Dios 

in t'ajchi i biyal at juntalchic. In 

oc'nanchichic tim patal c'al i tocou 

ju'ta ta ca xe'tsin. In huat'ba'chic 

tim patal jum poq'ue' al am pulic 
lejem Tsacni' Jæ’. 2Тіт patal 
jaja'chic in ayna' nixe’ xi tocou 
ani tim patal jum poq'ue' huat'ba 
al am pulic lejem. Tam ti antsana' 
huat'ba, ejtil max pujnenec junax 
c'al a Moisés. ?Tim patal jaja'chic 
in c'apu i jununul c'apnel jahua' 
pithnenec c'al a Dios tam tin 
t'ajchichic i labith t'ajbilab. ^Tim 
раѓа! jaja'chic in uts'a' i jununul 
ја’ axi calthanchat al i t'ujub с'а! 
a Dios. Nixe' xi t'ujub ejtil a Cristo 
ax im binanchi an Israelchic yan 
i lablinchixtalab, cum xe'tsin a 
Cristo junax c'al jaja'chic. 5Aba ani 
a Cristo in lej lablinchichic, bel 
jat'hua' tim patal yab in t'ajchi in 
culbetal a Dios, ani jats ti jilanchic 
ca tsemets buc'uc'ul ti al an joltam 
quithiblom. 

6 Јаһиа’ t'ajchinenec nixe’ 
xi Israelchic c'al a Dios pel i 
t'ipchixtalab c'al huahua’. I qui 
c'a'inchihue jahua' yab alhua' 
jant'ini' jaja'chic in c'a'inchi. "Yab 
qui diosna' i thulcuts jant'ini' 
talchic jaja'chic in diosna' ti 
jayq'ui. In ulal an T'ocat Thuchlab 
abal hualim ti c'apuplatsq'ui ani 
uts'uts'latsq'ui ani ajbiblatsq'ui 
jaja'chic. Ma antsana' in 
t'ajamalchic biyat u eb c'ac'nax c'al 
a Dios tocat. 5 Yab cu uxumbejin 
ani yab cu inicbejin ejtil talchic 
jaja'chic in t'ajamal, ani jun a 
quicha tsemets ma jun inic с'а] ox 
mil. ?Yab qui tacchiquiy an Ajatic 
abal і canats yabats tucu с'ауа'па'. 
Antsana' talchic jaja'chic in t'ajamal, 
ani jats ti tsemets tam ti ts'ican 
c'al i tsan. 1Yab qui ne'tha'chic 
i ichich toc'oc'ol c'al a Dios ejtil 


, 

talchic jaja'chic lej toc'oc'lats 
ani tsemthachic c'al an ángel axi 
bijithits c'al ta ca tsemtha. 

"! Patal jahua' t'ajchinenec i 
biyal at juntalchic c'al a Dios pel 
i t'ipchixtalab c'al huahua’, ani 
thuchathits ti al an T'ocat Thuchlab 
abal qui exobna' ani qui lej t'aja' 
ti cuenta cu xe'tsin bolith. Qui 
lej t'aja'chic ti cuenta jant'ini' tu 
cu xe'tsin, cum hue'its ne'ets ca 
taley an q'uij quicha. !2Jitats in 
tsalpayal abal lej junini' xe'ets c'al 
a Dios, quin lej alhua' belatna' tim 
Ба’ abal i ca ijcan al i hualabtalab. 
13Tata’chic jant'ini' a at inic tim 
puhuel an tsabal it піхос?парБ c'al an 
teneclab abal quit hualbin. A Dios 
ne'ets ti jila’ quit nixoc'na expith 
ma ju'tam huichat ca ejtou ca cuxuy. 
Ne'ets ti tolmiy ca cuxuy ma tam 
quit lo'panits. 

1^C'an ebchalabchic, tu uchal са 
lej t'aja' ti cuenta yab ca diosna' i 
thulcuts. 15Cum it tsalpathchic a 
lej huit'al ca ejtiy an cau jahua' nan 
tu uchal tin cuenta i thulcuts ax u 
diosnabchic. 16Тат huahua’ i t'ajal 
an santa cena i binal i c'ac'namal 
yan c'al a Dios. Tam qui uts'a' an 
vino i tejhua'methal abal jun ejet 
jun c'al xi jun i junax tabatnanchal 
in xits'al a Cristo ax in huac'la' ti al 
an cruz. Tam qui c'apu an mu'uth 
pan i tejhua'methal abal jun ejet jun 
c'al xi jun i junax tabatnanchal in 
anam t'u'ul a Cristo ax im bina' ca 
yajchiquiyat ti al an cruz. 17 Јипсаќѕ i 
pan i mu'uhual ani yan ti eb huahua' 
i сара]. Patal huahua’ ti yaneltal еј 
max pel tu juncats inictal a Cristo. 

18 Са t'aja'chic ti cuenta jahua' 
in t'ajal an Israelchic ax in c'apal 

an ts'acchixtalab ax u binab ti al 
in tiyopanil. In tejhua'methalchic 
abal jun ejet jun c'al xi jun in junax 
tabatnanchal an ts'acchixtalab. 

19 Tam cu t'iloxna' an thulcuts ax 

u diosnab yab u le' cu ulu max 

in cua'al in exbath. Yab u le' cu 
ши max lej tocat an t'u'lec ax 

u ts'acchiyab an thulcuts. Pel i 
alq'uith tsemthach t'u'lec. 29 Jahua’ 
u ulal jats abal an inicchic axi yab 
exlom c'al a Dios tam ca ts'acchixin 
c'al an thulcuts tocat in ts'acchiyal 
i teneclabchic. Yab antsana' in 
c'ac'nalchic a Dios. Yab u le’ abal 
tata'chic ca c'uajiy c'al i inicchic 
tam in c'apal jahua' tocat tin 
ts'acchiyal i teneclabchic. ?! Yab 

a ejtohualchic ca uts'a' an vino 

ax и uts'nal ti t'ilaxtalab c'al an 
Ajatic ti al an santa cena ani jun 
t'ajat ca uts'a'chic jaye i uts'nel ax 
u ts'acchixnab c'al i teneclabchic. 
Yab a ejtohualchic ca c'apu an 
mu'uth pan axi pel i t'ilaxtalab 
c'al an Ajatic ani jun t'ajat ca c'apu 
jaye am pan ax u ts'acchixnab 

c'al i teneclabchic. ??Yab qui t'aja' 
antsana’, i tucu pa'ixna' an Ajatic. 
Auxe' max huahua' u lej pulic ani 
a Dios yab ja pulic. Expith jaja' jats 
axi lej pulic ani i lej cua'al i uchbil 
qui саспа’. 


Јаһиа’ a Dios tu jilal qui Раја’ 
ani an c'anithomtalab 

23 Aba апі lej chubax a Dios tu 
jilal qui taja’ jahua’ qui le'na'cua', 
bel yab patal jahua' qui t'aja' tabat 
tu tolminchal. Aniye yab patal 
jahua' qui t'aja' c'al u tolminchab 
an ebchalabchic c'al a Cristo quin 
más tsapna' ani quin más саста’ 

a Dios. ?*Qui luba' qui taja’ jahua’ 
alhua' abal ca tabatnanchat c'al 
q'ue'at i inicchic, ani yab expith 
qui t'aja' jahua' huahua' qui cuete' 
саБаѓпа”. 

25A ejtohualchic са сари раѓа! 
jahuaquits tam c'apnel ах и 
nujuhuab ti al i nujumtalab ani yab 
ca conomichiquiy ta ichich hualam 
max alhua' o hualam max yab 
alhua' ca c'apat. ?9Cum an tsabal 
ani patal jahua' hua'ats teje' tsabal 
pel in c'al an Ajatic. 

27 Max jita' axi yab im belal an 
Ajatic ti caniychic quit junax c'aputs 
tin q'uima', quit c'ale max a cua'al 
a culbetal. Ca c'apchi patal jahua’ 
ti mo'canchi ca c'apu ani yab ca 
conomichiquiy ta ichich hualam 
max alhua' o hualam max yab 
alhua' ca c'apat. ?3Expith yab ca 
c'apchi max jita' ti uchal abal nixe' 
xi c'apnel ts'acchixnamejits c'al i 
thulcuts ax u diosnab, i canats ca 
t'apchin in tsalap max in tsalpayal 
tin ichich abal pel i hualabtalab nix 
са c'apat. 290 ша! abal jaja’ ja'its 
ахі ne'ets quin ats'a' jolbith tin 
ichich ani tata' iba. 

Hualam max ne'ets ca ulu 
tata'chic jale' quin ulu q'ue'at i 
inic jahua' alhua' ani jahua' yab 
alhua' nan cu c'apu. Hualam ca ulu 
yab a cuenta max in ats'al jolbith 
tin ichich q'ue'at max ca c'apat i 
c'apnel axi ts'acchixnathits c'al an 
thulcuts. 3? Hualam ca ши abal a 
binal i c'ac'namal yan c'al a Dios 
cum ti pitha' ca c'apu, ani hualam 
ca tsalpay yab in uchbil q'ue'at 
ti jolbiy max ca c'apu. 31 Ne'ets 
tu ucha'chic jale' ta ca lej t'aja' ti 
cuenta c'al jahua’ са capu. Cum pel 

a uchbil ca puhuethanchi im bij a 
Dios patal jahuats ca t'aja'chic. Max 
са c'apu jant'o ani max ca uts'a' 
jant'o expith ca puhuethanchat im 
bij a Dios. ?2Yab ca t'apchi in tsalap 
jitæ tam inic c'al a t'ajbil. Axi i 
Israelchic ani axi yab Israel ani im 
bichohuil a Dios ni jant'o yab ca 
t'ajchichic c'al ca t'apchin in tsalap 
ti belom. ?? Nan tu uluth ichich u 
lubal cu Раја’ expith jahua’ c'al ca 
tolminchat tim patal u at inic ca 
jec'onthachic c'al an Ajatic. Yab и 
lubal cu Раја’ expith jahua’ tabat tin 
tolminchal папа’ 
1 Ma ju'tam huichat nan u 
nits'binchal in xe'tsintal 
a Cristo, antsana' tata'chic tiquin 
nits'binchi и xe'tsintal c'al a Cristo. 


An uxumchic tam ti tamcunal 
c'al an ebchalabchic 


?Ebchalabchic, nan и tsu'tal 
alhua' jahua' a t'ajal cum ets'ey tin 
t'ilchal u t'ojlabil c'al an Ajatic ani 
ets'ey a aynanchal an cau ax nan 
tu huat'banchamal. ?U lej le' abal 
ca ejtiychic abal a Cristo jaja'its an 
lej Oc'lec c'al patal an inicchic, ani 
an tomquith inic pel i oc'lec са] 
in tomquil. A Dios ja'its u Oc'lec 
c'al a Cristo. ^Pel i tithetaltalab 
max paxq'uiq'uith in oc' an inic 
tam u ol al an tamcunel ebchalab, 
ani jaye tam u caulome c'al i cau 
axi ca pithan c'al a Dios quin 
huat'banchi an tamcunel ebchalab. 
5An uxum ojni' quin co'oy in ос” 
paxq'uiq'uith tam u ol ani jaye 
tam u caulome ti al an tamcunel 
ebchalab. Pel i tithetaltalab max 
yab in cua'al іп ос’ paxq'uiq'uith, 
cum ejtil max huatsinchatac in oc' 

ejtil max pelac i inic. SAlhua' max 
ca muts'inchat in xi'il max yab in 
le' quim paxq'uiy in oc' ti al an 
tamcunel ebchalab. Ani max pel 
i tithetaltalab ca muts'inchat in 
xi'il o ca huatsinchat in oc' ejtil 
i inic, in tomnal an uxum quin 
co'oy in oc' paxq'uiq'uith ti al an 
tamcunel ebchalab. "Yab in tomnal 
an inic paxq'uiq'uith in oc' ti al 
an tamcunel ebchalab, cum in ey 
hue' ejtil in ey a Dios ani cum hue' 
abatnom ejtil a Dios pel i Abatnom. 
Cum a Dios Abatnom с'а1 an inic 
jats tu tejhua'mel abal lej c'athpich 
pulic in ey. Cum an inic abatnom 
c'al an uxum, jats tu tejhua'mel 
abal pulic in ey an inic. 8А Dios in 
ts'ejca' an oc'ox inic. An inic yab 
tal c'al an uxum, an uxum ојпі 
jats tal c'al an inic. ?Jant'ini' tin 
ts'ejca' a Dios an uxum, и abatnab 
jaja c'al an inic ani yab pel in ey ti 
abatnom с'а] an inic. !?Jaxtam in 
tomnal an uxum paxq'uiq'uith in 
oc' abal quin tejhua'methanchi ma 
c'al i ángelchic abal u abatnab c'al 
an inic. 1' Ап inic ani an uxum и 
yejenchix jun c'al xi jun. Antsana' 
huahua' ax i belal a Cristo i tsu'chal 
in ey an inic ani in ey an uxum. 
12 Chubax tal an oc'ox uxum c'al an 
inic axi ts'ejcathits, ani xohue' ojni' 
tal ап inic са] an uxum. C'al a Dios 
ja'its tu tal patal jitats ani jahuats 
hua'ats. 

13 Tata'chic a ejtohualac ca ulu 
max in tomnal an uxum ca olon 
ti al an tamcunel ebchalab yab 
quin co'oy in ос’ paxq'uiq'uith. 14А 
cuete' tsalap ti uchal abal tithetal 


ап inic max huat'ath nactha' in хіі]. 


15An uxum iba, cum jats in tomnal 

nactha' in xi'il ani jats tu tsu'tab ti 
alabel. Jats c'al ca paxq'uin in oc’. 
'éHualam hua'ats jita’ c'al tata'chic 
in le’ quin hueutsixna' cal axe’ xi 
cau. Expith tu uchalchic abal in 
ujnamits tim patal an tamcunel 
ebchalabchic an uxum quin co'oy 
paxq'uiq'uith in oc' tam u ol ani 
jaye tam u caulome c'al i cau axi ca 
pithan c'al a Dios quin huat'banchi 
an tamcunel ebchalab. 


Am belom axi yab in t'ajal 
alhua' ti al an santa cena 


17 Мап tu uchalchic abal 
junchiquil yab alhua' jahua' a 
t'ajalchic tam it tamcunal tit 
c'ac'nax c'al a Dios, ani jaxtam 
yab lejat ela' tabat max a Dios ti 
tolminchits c'al a ejattal. 18Uxnal 
abal it lehuáx tam quit tamcunchic, 
ani hualam chubax anits a 
t'ajalchic. !? Tata" ojni'chic hualam 
a tsalpayalchic abal in tomnal tit 
lehuáx abal ca tejhua'metha' jahua' 
tam cuenel ax in t'ajal más tequeth 
ani jahua' iba. 20 Max antsana' it 
lehuáx tam ta са баја’ an santa 
cena tejhua' abal yab lej chubax a 
c'ac'nalchic an Ajatic. ?! Expith it 
tamcunalq'ui ani it c'apulq'uichic. 
Ta junchictal a xijc'ath c'apal 
jahua' a chi'thamal ca junax 
c'apat, ani jaxtam hua'ats jita'chic 
yab u jilchinal jant'o quin c'apu 
ani u c'a'il. Ma hua'ats jita'chic u 
uts'alq'ui. ??Auxe' max yab a cua'al 
a q'uima'chic jun ti quit c'aputsq'ui 
ani quit uts'latsq'ui. C'al a t'ajbil 
antsana' tocat a othnanchalchic 
in q'uima' a Dios ani a tithebethal 
an ebchalabchic axi ts'ejhuantal. 
Hualam a le'chic abal nan cu ulu 

abal lej alhua'its jahua' a t'ajalchic. 
Ni abal jay yab u lejel cu ulu max 
alhua' jahua' antsana' a t'ajalchic. 


An santa cena 
(Mt. 26.26—29; Мг. 14.22-25; Lc. 22.14-20) 


23Tim pithamal i cau an Ajatic 
tin cuenta an santa cena ani jats 
ax tu huat'banchamalchic. Im 
bajumalits nixe' xi acal tam a Judas 
ne'ets quim bina' i Ajatic Jesüs ca 
tsemtha. An Ajatic im репа’ am 
pan. ?^Im bina’ i c'ac'namal yan 
c'al a Dios ani tiq'uele in mu'u am 
pan. Im pithanchi in exobalilchic 
ani in ucha* Ca c'apu axe' xi pan 
cum pel u inictal axi ne'ets cu 
bina' quin yajchiquiyat tin calchix 
cal tata'chic. Tiquin t'ila' tam 
antsana' ca c'apuchic axe' xi pan. 
?5]n c'apuchic am pan ani tiq'uele 
а Јеѕӣѕ im репа’ an uts'umtalab 
c'al an vino. Im bina' i c'ac'namal 
yan c'al a Dios. Im pithanchi in 
exobalilchic ani in ucha’: Pel и 
xits'al axi ne'ets cu huac'la' al an 
cruz. Tin ebal u xits'al a Dios ne'ets 
quin ts'ejca' i it jilchith cau c'al an 
inicchic. Tiquin tila’ antsana' tam 
ca uts'a'chic axe' xi vino, in ulu 
an Ajatic. ?6 Jay i calel tata'chic ca 
c'apu axe’ хі pan ani ca utsa’ axe’ 
xi vino a tejhua'methanchal c'al a 
at inicchic abal tsemets an Ajatic 
ti calchix al an cruz. Antsana' ca 
t'aja'chic ma ta ca chich junil an 
Ajatic. 


Ca t'ajan an santa cena 
cal i tequethtalab 
?7]n t'ajal i hualabtalab jitats quin 
c'apu am pan ani quin utsa’ an 
vino ti al an santa cena max yab 

cal і lej tequethtalab tin ichich. 
Jolbithits tin tamet a Dios, cum 
ejtil max in tilibnanchal in inictal 
ani in huac'lath xits'al an Ajatic. 
?8 Yab ca c'apuchic am pan ani yab 
ca uts'a' an vino ti al an santa cena 
max yab oc'ox ca lej alhua' tsalpay 
ta ichich max it lej chubax c'ac'nax 
c'al a Dios. 2 Ne'ets ca jolbiyat 
c'al a Dios jitats quin alq'uith 
c'apuq'ui ani quin alq'uith uts'a'q'ui. 
Yab in lej alhua' penamalits tin 
ichich max nixe' xi pan pel i 
t'ipchixtalab c'al in inictal an Ajatic 
axi yajchiquinchat ti al an cruz. 
30 Jaxtam hua'ats c'al tata'chic yan 
ax u ya'ul ani yan ax u palulul in 
inictal, ma talchic tsemetsits. ?! Yab 
ne'ets tucu jolbiy an Ajatic max u 
lej chubax c'ac'nax c'al јаја’. 32 Max 
tucu jolbiy ani tucu yajchiquiy, 
jats expith abal yab cu jum putat 
jolbiyat jant'ini' ne'ets ca jum putat 
jolbiyat axi yab exlomchic c'al a 
Dios. 

33Taley ebchalabchic, tam quit 
tamcun ca t'aja' an santa cena 
quit aychixin tam ne'ets tit c'apul, 
ani yab ca luba' ca xijc'ath capu 
cuetem. ?^Jitats u lej c'a'il ca oc'ox 
c'aputs tin q'uima' abal i ca jolbiyat 
c'al a Dios max ca xijc'ath c'aputs 
tam ti tamcuth c'al an ebchalabchic. 
Ниа'аѓѕе i cau axi ne'ets cu ts'ejca' 
talbel tam quin ulits c'al tata'chic. 


An huit'omtalab ax u pithnal an 
ebchalabchic c'al an Espíritu Santo 


1 Ebchalabchic, u le’ tu 
olchi tsab ox i cau tin 
cuenta i huit'omtalab ax u pithnal 
ti junchic an ebchalab c'al an 

Espíritu Santo. 

2А lej tso'obchic abal tam 
ti yabaye a belamal a Cristo a 
diosnamal jahuaquitsq'ui tam 
thulcuts, ani in eychic expith 
mo'chic. ?Xohue' hua'ats i inicchic 
axi іп ulal ca t'ajat q'uibey a Jesús. 
Ca lej tso'obna'chic abal yab ja ax 
u cahuinthab c'al an Espíritu Santo. 
Hua'ats jita'chic jaye ax in ulal abal 
a Jesús ja'its an Ajatic. Ja'its ја ах и 
cahuinthab c'al an Espíritu Santo. 

4Pil i huit'omtalab in cua'al 
an ebchalabchic, ani juncats an 
Espíritu Santo c'al tu pithanchab an 
huit'omtalab jahuats in cua'al. 5Pil i 
t'ojlab ax in aynal an ebchalabchic 
c'al an Ajatic, ani juncats an Ajatic 
ax in t'ojonchalchic. $Hua'ats axi 
jayetseq'ui in cua'al jununul an 
t'ojlab ani in t'ajal hue' pil, ani 
juncats a Dios c'al tu t'ojonthabchic. 
7Cum ti junchic an ebchalabchic 
u pithnal i huit'omtalab jats tu 
exlab abal c'uajchithits c'al an 
Espíritu Santo, ani u pithnal 
abal quin tolminchi tim patal an 
ebchalabchic quin más tsapna' a 
Dios. Jun и pithnal c'al an Espíritu 
Santo i tsalpathtalab ti ts'alabchix, 
ani axi junaque u pithnal quin 
ejtinchi ani quin exobchixnanchi 
jahua' ma xohue' pelac in tsinat 
tsalap a Dios. ?Jun u tolmiyab c'al 
an Espíritu Santo quin lej c'athpich 
bela' a Dios, ani axi junaque u 
pithnal i huit'omtalab ti jelthom. 
10Talchic i ebchalab in ejtohualchic 
quin t'aja' i labith t'ajbilab, cum 
u pithnal an huit'omtalab c'al an 
Espíritu Santo quin Раја’. Hua'ats 
axi lej huit'om ti caulome c'al i cau 
axi ca pithan c'al a Dios. Hua'ats 
ax in huit'al quin exla' i inic max 

и cahuinthab c'al i teneclab o 
max chubax и cahuinthab са] 

an Espíritu Santo. Hua'ats ax im 
bats'uhual i huit'omtalab ti cau 
c'al pil i cahuintalab axi yab in 
cuete' cahuintal, ani hua'ats axi 
huit'om quin lejquinchi jahua' 
antsana' и caunab. 11 Juncats an 
Espíritu Santo ax im pithanchal 
tim patal an huit'omtalab ti junchic 
an ebchalabchic jant'ini' јаја’ quin 
lena’ quim pithanchi. 


Yan ti eb pel ejtil tu inictal a Cristo 


12 Juncats huahua' і inictal ani 
yan i punchintal. Huahua' ax i 
belal a Cristo yan ti eb pel ejtil 
tu juncats inictal a Cristo. '?Ti 
junchictal pel ejtil tu punchintal 
in inictal a Cristo. Pel tu Israelchic 
ani pel tu griegochic. Talchic 
huahua' tu c'unat co'oyal i amu 
ani talchic iba. U pujnenec c'al 
xi juncats an Espíritu Santo ani 
patal yan ti eb pel ejtil tu juncats 
inictal a Cristo. Huahua' ti patal 
u t'u'thithinchithits i ichich c'al xi 
juncats an Espíritu Santo. 

14] inictal in cua'al yan im 
punchintal ani yab expith jun. 

15 Мах in ejtohualac ti cau і асап 
auxe' max quin ulu abal yab ajith 
al i inictal cum yab pel i c'ubaclec. 
Max ani' antsana' quin ulu, bel 

pel im punchintal i inictal. 16 Auxe’ 
max quin ulu i xutsun abal yab 
ajith al i inictal cum yab pel i 
huallec. Max ani' antsana' quin 
ulu, bel pel im punchintal i inictal. 
17 Max expith i cua'alac i hual yab 
ne'ets qui ejtou qui ats'a' i cau. 
Max expith i cua'alac i xutsun yab 
i ejtohualac qui јіса’ jant'o. 18 Jats 

a Dios ax tu punchinchamalits 
c'al im punchintalchic i inictal 
jant'inits јаја’ tin le'na'. 9 Yabac 
quithat i inictal max juncatsac i 
punchintalab in cua'al. 20 Aba ап? i 
inictal in cua'al yan im punchintal, 
bel i inictal juncats tu inquith. 

21 Max i hual quin ucha' i c'ubac 
nan yab tu yejenchal, yab chubax. 
Ani max i oc' quin ucha' i acan 
nan yab tu yejenchal, yab chubax. 
221 punchintalchic i inictal axi 
lej yajbil jats axi más lej exbath in 
ey. Jats i lej yejenchalchic. ??Im 
punchintalchic i inictal axi yab lej 
exbath in ey jats más i lej beletnal. 
Jahua' yab lej alabel ti inictal jats 
i le alhua' c'ua'chimath. ?^Jahua' 
lej alabel ti inictal yab i t'ajal ti 
cuenta max alhua' c'ua'chimath. 
A Dios tu punchinchamalits 
c'al im punchintalchic i inictal 
abal quin co'oy in c'athpich ey i 
punchintalab axi yab lej ajith max 
lej exbath in ey. 25ҮаЬ и tomolnáx 
im punchintalchic i inictal, tocat 
u junax tolmíx. ?9Max u yajbel 
jun im punchintal i inictal, ne'ets 
quin junax yajchicna' tim patal 
i punchintal. Max ca tsu'tat lej 
exbath in ey jun, ne'ets ca junax 
culbe patal im punchintal i inictal. 

27 Huahua' ti tamcuth patal 
pel ejtil tu inictal a Cristo, ani ti 
junchictal pel ejtil tu punchintal 
in inictal a Cristo. 28А Dios im 
punumalits tim bichohuil talchic 
i belom axi c'athpich in ey. Oc'ox 
hua'ats i abathualechic. Tsabchil 
hua'ats ax u caulome c'al i cau 
axi ca pithan c'al a Dios. Oxchil 
axi exobchixchic c'al in cahuintal 
a Dios. Taley hua'ats jaye ax in 

t'ajalchic i labith t'ajbilab. Hua'ats i 
jelthomchic. Hua'ats axi tolmixchic 
c'al an ebchalablom ani jaye axi 
oc'nomchic c'al an ebchalablom. 
Hua'ats jaye ax и cauchic c'al pil i 
cahuintalab yab in cuete' cahuintal. 
?3 Yab tim patalchic pel i abathuale, 
0 pel i caulome, o pel i exobchix, 

o pel i t'ajax c'al i labith t'ajbilab. 

3  Yab patal in huit'alchic ti jelthom 
c'al an ya'ulchic, o ti cau c'al pil i 
cahuintalab, o ti lejquinchix c'al 
jahua’ u caunab апіѕапа’, ?! Ca 
luba'chic quit pithan c'al a Dios i 
huit'omtalab axi lej huinat alhua'". 
Taley ne'ets tu olchiyechic axi lej 
c'athpich huinat alhua' ca co'oy. 


An c'anithomtalab 


1 Aba ma u lej huit'alac cu 
huilchi i cau ejtil i inic ani 
i ángel axi lej c'athpich huit'omchic 
ti cau, jolat max yab u c'anithal u 
at inic. Tin ats'anchalac u cahuintal 
ejtil max pel i ts'iliy tambor ani 
ejtil i platillo axi c'uiyoyolq'ui tocat. 
?Hualam max in caulomejac c'al i 
cau ax tim pithal a Dios. Hualam 
max u tala' exbayalac i luputh 
tsinat cau axi tsincanchame u biyal 
juntalchic. Hualam max u quithat 
exlalac patal an cau jahua' hua'ats. 
Hualam max u lej c'athpich belalac 
a Dios ma cu ejtou cu tauna' an 
ts'en ani ca huat'ba ju'tamits tu 
cu lena’. Cal patal nixe’ max и 
huit'alac, bel jolat max yab in 
c'anithom c'al u at inic. ?Jolat max 
cu tala' nuju jahua' u cua'al ani cu 
ts'ejhualiyq'ui an ts'ejhuantalchic 
c'al an tumin. Jolat max cu bina' tu 
ba' quin tala' chicchin u inictal abal 
in olnom c'al an alhua' cau. Hualim 

jolat max antsana' tu cu t'aja' ani 
yab in chubax c'anithom c'al u at 
inic. 

^ Jitats и c'anithom lej c'aya'nax 
c'al in at inic. In t'ajchal i 
alhua'talab. Yab pa'ixnom. Yab in 
c'athatnal tim ba' ani yab in t'ajal 
ti pulic. 5ҮаЬ in t'ajal quithab. Yab 
ts'e'ne. Yab u tsacul. In hualbal 
tim Ба’ max ca t'ajchin jant'o yab 
alhua*. $Yab и culbel tam in at inic 
ca hualbin, expith u culbel tam 
quin t'aja' jahua' tequeth. "Jitats u 
c'anithom yab thubat in olnanchal 
jahua' quin taja’ yab alhua' in at 
inic. Ets'ey im belal ani ets'ey in 
aychal ca alhua'me in at inic. In 
tala' cuxuyal jahuats ca t'ajchin 
jahua' yab апа”. 

8An c'anithomtalab in ey abal 
ets'ey ne'ets ca ohuey. Ne'ets quim 
baju a q'uicha tam ca taley an 
huit'omtalab ti caulome c'al i cau 
jahua' ca pithan c'al a Dios. Ne'ets 
ca taley an huit'omtalab ti cau 
c'al pil i cahuintalab axi yab pel 
in cuete' cahuintal. Ne'ets ca taley 
an huit'omtalab ti exlom c'al i 
cau axi teje' tsabal. ?Xohue' teje' 
tsabal expith talchic i cau i exlal 
ani i bajuhual qui olnanchi expith 
talchic in cahuintal a Dios. 1° Axi 
talchic i cau i exlal teje' tsabal 
ne'ets ca taley talbel tam quim 
bajuhuits a q'uicha qui quithat exla 
an cau axi a Dios tu bijchamalits 
ne'ets qui exla’. 

"Tam ti nan pelac in tsacame 
in cahuin ani и tsalpay jant'ini' in 
ey i tsacam ca cahuin ani quin 
tsalpay. U exbay i cau ma ju'tam 
huichat in huit'al i tsacam quin 
exbay. Tam tin inicbejits yabats u 


5 


1 CORINTIOS 13, 14 


tsalpay ani yabats u t'aja' ejtil tam 
tin tsacame. !?Xohue' expith lej hue 
i exbayal ejtil max tu tsacame. Ma 
tam talbelaquits ne'ets qui quithat 
exbay i cau ani patal jant'o hua'ats 
ejtil xohue' huahua' tu quithat 
exbanchab c'al a Dios. Xohue' u 
c'uajat ejtil i inic ax in tsu'tal jant'o 
alilam yamumul yab lej tajax. Ma 
tam talbelaquits ne'ets qui lej jum 
putat tajax tsu'u. 1 №е’еѓѕ ca ohuey 
abal ets'ey am belomtalab ani an 
aychixtalab ani an c'anithomtalab. 
Jahua' lej c'athpich huinat alhua' 
jats an c'anithomtalab. 


, 


Axi huit'om ti cau c'al 
pil i cahuintalab 


1 Ca lej luba'chic ca c'anitha' 
a at inic, ani jaye jun t'ajat 
ca leng’ са co'oy an huit'omtalab 
axi a Dios in le' ti pitha'chic. An 
c'athpich huit'omtalab jats max 
quit pithan tit caulome c'al a Dios 
c'al an cau jahua' jaja' ti pithal. 
?Max it cau c'al pil i cahuintalab 
axi yab и exlanchab c'al a at 
inic yab ne'ets quit exlanchat in 
ey jahua' a ulal. Expith a Dios 
ti ats'anchal ani an inic iba. Pel 
хе’ i cau ax it pithnalchic c'al an 
Espíritu Santo ani yab ja ax u exlab 
c'al ax ti ats'alchic. ЗАхі caulome 
c'al a Dios ojni' и exlanchab an 
cau c'al ax im belal an Ajatic 
abal quin más tsapna' a Dios. U 
canatmethanchabchic in tsalap 
ani u culbethanchab in ichich c'al 
in cahuintal an caulome. ^Jitats 
cau c'al pil i cahuintalab axi yab u 
exlanchab c'al in at inic, expith in 
tolmiyal tim Ба’ quin más tsapna' a 
Dios, ani axi caulome c'al a Dios in 

tolminchal an tamcunel ebchalab 
quin más tsapna' a Dios. 

5U le'ac max patal tata'chic ca 
ejtou tit cau c'al pil i cahuintalab, 
ani u c'athpich le'ac max ca 
ejtouchic tit caulome c'al an 
cau jahua' a Dios ti pithal. In 
cua'al in c'athpich exbath axi 
caulome c'al a Dios yab ejtil 
axi cau c'al pil i cahuintalab. 
Expith ca cahuin axi cau c'al 
i pil cahuintalab max hua'ats 
jita' ti al an tamcunel ebchalab 
axi quin ejtou quin lejquinchi 
an cau ax u caunab. Antsana' ca 
tolminchat an ebchalabchic quin 
más tsapna' a Dios. SAuxe' max 
tata'chic tit ebchalab tabat ne'ets 
quit tolminchat max quin ulits 
cal tata'chic ani tu caunanchi pil 
i cahuintalab axi yab a huit'al ca 
exla'chic. In tomnalac max nan 
tu caunanchichic i t'ilomtalab 
ax tin tso'oblinchamal a Dios ani 
tu olnanchi an chubaxtalab. In 
tomnalac max tu huat'banchichic 
i cau ax tim pithal a Dios ani tu 
exobchi c'al in cahuintal a Dios. 
Ja'its ojni' ne'ets ti tolminchichic. 

7Qui eyentha' ti t'ipchixtalab 
jahua' yab ejat an tsul ani an 
ajab. Cum pil in cahuithchic jats 
tu ejtohuab ca exla jahua' an 
tsul ani jahua' an ajab. Мах са 
juchuyat an trompeta ani yab ca 
lej exlanchat in cahuith yab ne'ets 
ca t'ojojon i soldadochic abal ti 
pejéx. ?Aniye jaye c'al tata'chic 
tam it cau. Max yab ca caunanchi 
aat inic c'al i exlath cahuintalab 
yab ne'ets ti ejtinchi jahua' a ulal. 
Ejtil max alq'uith tsayuyulq'ui a 
cahuintal. *? Lej chubax hua'ats 

yan i cahuintalab teje' tsabal ani 
patal хе’ и exlanchab c'al talchic 
i inicchic. 11 Мах yab и exbanchal 
i cahuintalab c'al tin taunal i 

inic ne'ets cu tsu'üxin tu pil inic. 
'2 Cum it lej canatchic quit pithan 
i huit'omtalab c'al an Espíritu 
Santo, jaxtam ca lej luba'chic ca 
conchi a Dios abal ti pitha'chic 

i huit'omtalab axi c'al ta ca más 
tolminchat an tamcunel ebchalab 
quin más tsapna' a Dios. 

13 Jitats quin caunanchi an 
tamcunel ebchalab i pil cahuintalab 
axi yab u exlanchab in ey an cau, 
quin conchi a Dios i huit'omtalab 
abal quin ejtou quin lejquinchi 
jaye nixe xi cau. 14Тат tin ol max 
u caunal i pil cahuintalab expith 
in olq'ui c'al u ichich ani yab u lej 
ejtiyal an cau jant'o in ey u ulalac. 
15р tomnalac tin ol c'al u ichich ani 
jaye cu lej ejtiy an cau jant'o iney u 
ulal tam tin ol. Antsana' in tomnalac 
jaye tam cu ajatnanchi im bij a Dios. 
16Max a binal i c'ac'namal yan c'al 
a Dios c'al pil i cahuintalab expith 
it olq'ui c'al a ichich, ani axi yab in 
ejtinchal nixe' xi cahuintalab yab 
ne'ets quin ejtou quin junax bina' i 
c'ac'namal yan c'al a Dios. 1 Hualam 
max alhua'ac a c'ac'naxtal c'al i pil 
cau, expith tocat yab a tolminchal 
jaye xi q'ue'atchic quin más tsapna' 
a Dios. 180 binal i c'ac'namal yan 
c'al a Dios abal in lej huit'om tin 
cau c'al i pil cahuintalab yab ejtil 
tata'chic. 19 Aba апі’ in lej huit'om, 
bel más alhua' cu ulu bo' i cau axi ca 
ejtinchat c'al an tamcunel ebchalab, 
ani iba lajuj mil i cau axi yab ca 
ejtinchat cum pel i pil cahuintalab 
ani yab in cuete' cahuintal. 

20 Ebchalabchic, ca co'oy a tsalap 
ejtil axi lej inicbejits ani iba ejtil i 
lej tsacam. Expith ca bajuchic a ey 
ejtil i tsacam axi yab in culbetnal 
jahua’ yab alhua’. ?! In ша] an 
T'ocat Thuchlab jahua' in ulu a 
Dios ti jayq'ui' antse': Ne'ets cu aba’ 
i pil inicchic tiquin taunanchi u 
bichohuil c'al i pil cahuintalab, ani 
aba ma antsana' ca caunanchat i cau 
yab ne'ets tiquin t'ajchi ti cuenta u 
cahuintal. 22С'а1 nixe’ xi cau i exlal 
abal yab ja ax im belal a Dios ax tu 
tejhua'methanchab in tsap a Dios 
tam ca caunanchat i pil cahuintalab 
yab exlath, expith axi yab im belal 
a Dios ja'its tu tejiua'methanchab 
xe’. Ax im belal a Dios ja'its tu 
tejhua'methanchab in tsap a Dios 
tam ca caunanchat i lejquith cau axi 
pithnenec c'al a Dios in caulomejil 
a Dios, ani axi yab im belal a Dios 
yab ja ax tu tejhua'methanchab in 
tsap a Dios апіѕапа’. 2? Lequitsq'ui 
ca otsits al an tamcunel ebchalab 
jita yab exobchith ani yab belom 
c'al a Dios, ani hualam ne'ets quin 
ulu abal it olmanalchic max ti ats'al 
it cau hualim c'al pil i cahuintalab 
axi yab u exlanchab in ey an cau 
c'al an inic. ?^Ca otsits axi yab 
exobchith ani yab belom c'al a Dios 
tam tu cau i caulome cal i lejquith 
cau pithach c'al a Dios, ani hualam 
ca tajc'anchat tin ichich ani quin 
tso'obna' abal pel i hualbith inic ani 
quin ats'a' tin ichich abal jolbithits 
c'al a Dios. 25Ошп lej exla’ tim ba’ 
ma tin luputh in tsinat tsalap. Taley 
quin tuthu in c'ualal ani quin саста’ 
a Dios. Quin ulu abal lej chubax 
c'uajat a Dios c'al tata'chic al an 
tamcunel ebchalab. 

An tequethtalab al an 
tamcunel ebchalab 


26Та]еу ebchalabchic, ca luba' 
ca Саја’ tequeth tam quit tamcun. 
Talchic ne'ets quin саспа’ a 
Dios c'al i ajatlab. Talchic quin 
exobchixnanchi in cahuintal a Dios. 
Talchic ne'ets quin olnanchi i cau 
jahua' pithnenequits c'al a Dios quin 
olnanchi. Talchic ne'ets ca cahuin 
c'al i pil cahuintalab ani talchic 
ne'ets quin lejquinchi jahua' u 
caunab. Antsana' patal jahuats ta ca 
Саја’ tit c'ac'naxchic c'al a Dios ca 
luba' са tolminchi an ebchalabchic 
quin más bela’ ani quin más tsapna' 
a Dios. ?" Expith tsab ox jats са 
cahuin cal i pil cahuintalab, ani 
tiq'uele ca cahuin axi ne'ets quin 
lejquinchi an cau jahua' u caunab 
antsana". 2? Yab ca cahuin ti al an 
tamcunel ax in huit'al ti cau c'al 
i pil cahuintalab max yab hua'ats 
jita’ ti quin lejquinchi jahua’ quin 
ши. Quin cuete' tauna’ tim Ба’ 
c'al nixe' xi cau ani jaye quin 
tauna’ a Dios. 2% Aniye jaye expith 
tsab ox i caulome c'al a Dios jats 
ca cahuin, ani ax in ats'anchal 
quin lej tsalpanchi jant'o in ey in 
ulalchic an caulome. ?? Max quetel 
i ebchalab ani ca pithan i cau c'al 
a Dios, quin aychi quin olna' ma ta 
ca talits ti cau axi cahue. 21 Antsana' 
ti junchic ta ca olna' an cau ax ti 
pithal a Dios cum pel it caulome 
c'al a Dios ani axi q'ue'at an 
ebchalabchic quin ejtinchi ani más 
ca lubachmethanchat in ejattalchic. 
32 Axi caulome c'al a Dios yab quin 
xija' tim Ба’ ca cahuin, tocat quin 
опа’ i cau tam pel in q'uijil. ЗА 

Dios yab in culbetnal max jant'o 

ca xamumul t'ajan al i tamcunel 
ebchalab, tocat in culbetnal max ca 
t'ajan lej alhua' ts'ejcacathits. 

Tim patal xi q'ue'atchic 
tamcunel ebchalab in ujnam 
quin junax с'ас?па’ a Dios lej 
alhuz' ts'ejcacathits. 3^Yab ca 
cuete' caunanchixin i uxum ti al i 
tamcunel ebchalab cum yab pel in 
uchbil. Quim putu c'al axe' xi cau 
cum ja'its in uchbixtal a Dios. 35 Мах 
i uxum in le' quin tso'obna' i cau 
quin ucha' in tomquil ca lejquinchat 
an cau tin q'uima", cum yab in 
tomnal i uxum ti cuete' caunanchix 
ti al an tamcunel ebchalab. 

36 Ca lej t'aja'chic ti cuenta abal 
yab ја c'al tata'chic ti tujey іп 
cahuintal a Dios, ani yab expith 
tata'chic ax it pithnenec i cau c'al 
a Dios. 3' Quin lej tso'obna'chic 
abal jahua' nan tu thuchanchal 
tata'chic ja'its in lej uchbixtal an 
Ajatic. Hualam max hua'ats talchic 
c'al tata'chic in tsalpayal abal lej 
c'athpich huit'om ti caulome c'al 
a Dios ani c'athpich co'onchab 
in ichich c'al an Espíritu Santo. 

38 Jitats yab quin t'aja' ti cuenta axe' 
jahua' u thuchanchal yab ca t'ajan 
ti cuenta c'al an ebchalabchic. 

39? Taley ebchalabchic, ca lej luba’ 
quit pithan a ey tit caulome c'al a 
Dios, ani yab ca c'anchi jita' ax in 
le ti cau c'al i pil cahuintalab. 40 Са 
lej t'aja'chic ti cuenta ca Гаја’ patal 
tin tequeth ani tin lej aytal ti al an 
tamcunel ebchalab. 


Ejtha a Cristo 


1 Ebchalabchic, ca t'ila' an 
alhua' cau axi nan tu 

olchamal. Ja'its ax a bats'umalchic 
ani a junini’ aynanchal. ?Ja'its 
c'al tit jec'onthabchic max ca lej 
junini' aynanchiye, i canats quit 
jolatmethanchat a belomtal. 

3pel i cau lej c'athpich in ey 
jahua' tim pitha' a Dios ani nan 
tu huat'banchichic tata'chic. Tu 
exobchamalchic abal tsemets a 
Cristo ti calchix c'al huahua' i 
hualab jant'ini' tin ulal ti al an 
T'ocat Thuchlab. ^Joliyat ani ti ox 
a quicha ejtha jant'ini' tin ulal an 
T'ocat Thuchlab. Тат ti ejthachits, 
tam ti tejhua'mejits c'al a Pedro 
ani talbel jaye c'al axi lajuj tsab 
і abathualechic tamcuthits. 6 Ani 
talbel tejhua'me c'al bo' i bo' inic 
i ebchalabchic tamcuthits jaye. 
Tsemetsits talchic jaja'chic nixe' 
ani hua'atschic ахі ejate. " Talbel 
tejhua'me jaye c'al a Jacobo ani c'al 
tim patal in abathualejilchic a Dios. 

$Antsana' ti tejua'menec а 
Cristo c'al patal nixe'chic ax tu 
uchalchic, ani lej talbelits tam ti 
tejhua'me jaye c'al nana' cum lej 
talbelits tam tu bela’. ?Tim patal 
an abathualechic nan yab jant'o 
tin exbath, ma yab in tomnalac 
quim punuhuat tin abathuale cum 
ti jayqui' u lej othnanchamal im 
bichohuil a Dios. 10А Dios tim 
punu tin abathuale expith tin ebal 
in alhua' inictal. Ani yab jolat 
tim punu, cum u lej c'athpich 
t'ojonchamal in t'ojlabil yab 
ejtil xi q'ue'at an abathualechic. 
Јаһиа’ и bajumal cu taja’ yab tu 
cuetemtal, expith cum a Dios tin 
lej tsaplilinchal u ichich c'al in 
alhua' inictal. 1 Yab lej exbath 
jita c'al tit olchame an alhua' cau 

max c'al nana! o max c'al q'ue'at 

i abathualechic. Jahua' lej exbath 
jats it olchamejits an alhua' cau ani 
jats a belchamalchic. 


Ne'ets ca ejtha an tsemelomchic 


121 oInamalits abal ejthachits 
a Cristo, ani jale' hualam hua'ats 
jita'chic c'al tata' ax in ulal abal yab 
ne'ets ca ejtha an tsemelomchic. 
13Max yab ne'ets ca ejtha an 
tsemelomchic, tam yab ejthachits 
a Cristo jaye. 14Апі max yab 
ejthachits a Cristo, tam jolatits an 
alhua' cau ax i olnal ani jolatits 
jaye abal a belamalchic. 1 Мах 
yab ejthachits a Cristo, tam pel u 
janamcau huahua' abal i olnamalits 
abal a Dios in ejthamalits. Max 
yab chubax ne'ets ca ejtha an 
tsemelomchic c'al a Dios, tam yab 
chubax ejthamejits a Cristo c'al 
a Dios. 6 Yab chubax ejthachits 
a Cristo max yab ne'ets ca ejtha 
an tsemelomchic. 1 Ani max yab 
chubax ejthachits a Cristo, jolat 
abal a belchamal an alhua' cau 
ani yab it paculanchithits a hualab. 
18 Max yab chubax ejthachits а 
Cristo, tam t'ajat q'uibenequits 
ax im belamal a Cristo ani xohue' 
tsemenec. 191еј ts'ejhuantal huahua’ 
tu c'ambihuale max expith teje' 
tsabal tu lablinchal a Cristo ani 
yab talbelaquits tam cu tsemets cu 
lablinchat jaye ti eb. 

207 ej chubax a Dios іп ejtha' a 
Cristo ti al an jolimtalab, ani ja'its 
јаја’ axi c'a'al ejthame c'al patal 
an tsemelomchic axi taye talbel 
ne'ets ca ejtha. ?! Tin ebal juncats 
i inic jats ti ts'i'quin an tsemla, ani 
jaye tin ebal juncats i inic jats ti 

ne'ets са ejtha an inicchic. ?2 Cum 
patal an inicchic pel in juntal 
a Adán jats tu tsemel. Ani patal 
axi pel in c'al a Cristo ne'ets ca 
ejtha. 23 Ne'ets ca ejtha jant'inits 
ti bijchith ca ejthachic. Oc'ox 
ejtha a Cristo, ani talbelaquits ca 
huichiy jaja' ne'ets ca ejthanchat 
jaye axi pel in c'al jaja’. 2^Ne'ets 
ca taley an q'uij q'uicha tam 
a Cristo quin talabethanchi in 
ey patal axi abatnomchic ani 
axi oc'lecchic ani ax u eyalchic 
teje' tsabal. Tiq'uele ne'ets quim 
binanchi patal an abatnaxtalab 
tin c'ubac in Tata Dios abal jaja' ca 
jilc'on ti lej Ts'ale. 25Віуаї xohue' a 
Dios im bijiyamalits a Cristo quin 
t'aja' ti lej Ts'ale teje' tsabal. Ca 
jilc'on ti lej Ts'ale ma tam ta ca 
tala' atanthanchatits c'al a Dios 
tim patal axi tomolnax с'а1 a Cristo. 
?6 An taltalab tomolnax axi ne'ets 
ca talabetha jats an tsemla. ??In 
ulal an T'ocat Thuchlab abal a 
Dios im punumalits a Cristo ti lej 
Abatnom c'al patal jant'o hua'ats 
ani jita' hua'ats. Abal in ulal patal, 
yab in le' quin ulu max ne'ets ca 
abatna a Dios c'al a Cristo, cum 
jats a Dios ax im punumalits a 
Cristo ti Abatnom. 28Тат ti a Cristo 
quim bajuhuits quin tala' abatna' 
patal jant'o hua'ats ani jita' hua'ats, 
tamna' jaja' tin lej Tsacamil a Dios 
ne'ets quim bina' tim ba' ca abatna 
c'al in Tata c'al ti punuhuat ti 
Abatnom. Antsana' a Dios ne'ets ca 
jilc'on ti lej c'athpich pulic Abatnom 
c'al patal. 

?3 Ca t'aja'chic ti cuenta jaye abal 
hua'ats jita'chic ах u pujnal tin 
cuenta axi tsemenecchic. Jolat ca 

pujan antsana' max yab ne'ets ca 
ejtha an tsemelomchic. 

30 Мах уар ne'ets cu ejtha, jolat 
qui cuxuy i yajchictalab ax i ets'ey 
yajchicnal teje’ tsabal. 3!Patala 
q'uicha c'unatits an tsemla tin 
cua'al cum hua'ats jita'chic ax 
in le’ tiquin tsemtha'. Aba ani 
antsana'its ebchalabchic, bel in 
lej culbel cum a belalchic i Ajatic 
Jesucristo. ?? Tam tin c'uajatac ti 
Efeso tin olnom c'al an alhua' cau 
tin yajchiquiy i pathay inicchic 
in ey ejtil max pel i tse' acan lej 
thimalon. Jolat u yajchicnamal 
antsana' max yab quin ejtha talbel 
tam in tsemenecaquits. Max chubax 
yab u ejthab an tsemelomchic, tam 
jun t'ajat qui t'ajchiquiyq'ui jant'ini" 
u uluhuab c'al talchic i inic, cu 
c'apuplatsq'ui ani cu uts'uts'latsq'ui 
cum hualam cu tsemetsq'ui calam 
апі ja'its expithcua". 

33Yab ca hualca' ta ba'chic quit 
c'ambinchat a tsalap. Ca ба’ 
jahua' u uluhuab abal max ca 
ts'at'ey i alhua' inic c'al i pojcax 
inic ne'ets ca ts'ilc'oyat c'al im 
pojcaxtalcua'. 34Са junini’ co'oy a 
tsalap ts'ejcacathits ani yab quit 
hualbinchic. Hua'ats jita'chic c'al 
tata' axi yab in tequeth exlanchal 
in ey a Dios, ani jatschic ca 
tithebethanchat in ichich c'al axe’ 
xi thuchath u. 


Jant'ini? hualam in inictal 
axi ejthachits 


35Hualam max hua'ats jita’ ne'ets 
quin conoy jant'ini' ti ne'ets ca ejtha 
an tsemelomchic ani jant'othats 
in inquith inictal ne'ets quin 
co'oy. 36Yab lej tsalpath jitats quin 

conoy апїзапа'. Ca Гаја’ ti cuenta i 
iyalab axi ca t'ayan in yejenchal ca 
joliyat ejtil max tsemenequits ani 
talbel ca cale tin асап. 3' Са tayan 
jahuaquits tam iyalab ani in acan 
ax u calel yab ejtil an iyalab axi 
t'aynenec. Max ca t'ayan i iyalab 
lab em, ca calejits ani in inquith 
in асап pil tu tejhua'mel. 38А Dios 
im pithal in acan nixe' xi iyalab 
jant'ini' јаја’ quin lena’. Max pil 
an iyalab pil jaye in асап. ??Jahua' 
in cua'al in inictal teje’ tsabal yab 
jununul in cua'al in inquith. Junits 
in inictal an inic ani junits in 
inictal an co'nel. Junits in inictal 
an ts'itsin ani junits in inictal an 
to'ol. 40 Ниа’аѓѕ ax in cua'al in 
inictal abal ca c'uajiy tsabal ani 
hua'ats ax in cua'al in inictal abal 
ca c'uajiy ti eb. Junits in alabental 
axi ti eb ani junits in alabental axi 
ti tsabal. 41 Junits in maq'uiq'uiltal 
a q'uicha ani junits in maq'uiq'uiltal 
a its". Junits jaye in maq'uiq'uiltal 
a otchic ani pil ti junchic in tsap 
in maq'uiq'uiltal. 42 Antsana' jaye 
junits i inictal tam cu tsemets ani 
junits i inictal qui co'oy tam cu 
ejtha. Ca joliyat i inictal tam cu 
tsemets ani u c'atsel, ani ne'ets cu 
ejtha c'al i it inictal talbel axi ni 
jayqui' yab ne'ets ca tsemets. 5 Ca 
joliyat i ts'ejhuantal inictal, ani cu 
ejtha c'al i ts'alat inictal. Ca joliyat 
i bilom inictal ani cu ejtha c'al i 
inictal axi ne'ets ca lej tsaplilin abal 
ets'ey. ^^] inictal axi ca joliyat pel 
ja і anam t'u'lec. Jats ja c'al tucu 
xe'tsin teje' tsabal. I it inictal tam 
cu ejthajits jats ja c'al tucu lejat 
xe'tsin ti eb. Max a Dios tu pithal 

i anam t'u'ul abal cu xe'tsin teje' 

tsabal aniye jaye ne'ets tucu pitha' i 
inictal in ey abal cu xe'tsin ti eb. 
^5]n ulal an T'ocat Thuchlab 
abal an oc'ox inic Adán ja ts'ejca 
ani ejatliyat. A Cristo ax u exlab 
ti taltalab Adán ja'its jaja' ax tu 
it ejatliyal abal ets'ey. ^5Oc'ox tu 
pithal a Dios i inictal axi teje' tsabal 
ani ma talbelaquits ne'ets tucu 
pitha' i inictal in ey abal cu c'uajiy 
ti eb. 47 An oc'ox inic ja ts'ejca c'al 
i pojoth ani an Ajatic ax u exlab 
ti tsabchilab inic ja'its jaja' axi tal 
ti eb. 48 Abal ca c'uajiy teje’ tsabal 
patal an inicchic in cua'al in inictal 
ejtil in inictal an oc'ox inic Adán. 
Axi ne'ets ca c'uajiy ti eb ne'ets ca 
pithan in inictal ejtil in inictal an 
Ajatic axi tal ti eb. 4 Xohue' i eyits 
ejtil in ey a Adán axi ts'ejca c'ali 
pojoth, ani ma talbelaquits ne'ets 
cu pithan i inictal axi ejtil in inictal 
an Ajatic axi tal ti eb. 
50 Nan tu uchal ebchalabchic, 
yab ne'ets qui ejtou cu otsits ti eb 
jun tin t'ajal a Dios ti lej Ts'ale 
c'al i inictal axi teje' tsabal anam 
t'u'leclith ani xits'lith. Pel in ey i 
inictal teje' tsabal u talelom ani 
axi ne'ets cu pithan ti eb ne'ets ca 
ohuey abal ets'ey. 5! Nan u le tu 
tso'oblinchichic jun i tsinat cau. 
Aba ani' yab patal huahua' ne'ets 
cu tsemets, bel patal huahua' ne'ets 
cu jalc'unchat cu pithan i it inictal. 
52 Jun c'uathich i hual ne'ets cu 
jalc'unchat. Tam ca ats'an in taltal 
cahuith an trompeta ne'ets ca ejtha 
an tsemelomchic ani ca pithan in it 
inictal axi ni jayq'ui' yab ne'ets ca 
tsemets. Huahua' jaye ax u ejate ani 
i belal a Cristo ne'ets cu jalc'unchat 
i inictal. 55 Abal qui ejtou cu c'uajiy 

ti eb i yejenchal cu jalc'unchat i 
inictal ax u talelom ani cu pithan 
in ey ax u ohuel abal ets'ey. Cu 
jalc'unchat i inictal ax и tsemel ani 
cu pithan in ey axi ni jayq'ui' yab u 
tsemel. 5®Си pithanits i inictal ax и 
ohuel abal ets'ey ani yab u tsemel, 
yabats ne'ets tucu ata' an tsemla. 
Tam ojni' ne'ets ca putun jahua' in 
ulal an T'ocat Thuchlab abal ne'ets 
ca jum putat paclunchatits in tsap 
an tsemla. 55 Ап tsemla yabats 
ne'ets quin co'oy in tsap abal tucu 
c'olchiye i inictal. Yabats ne'ets 
quin ejtou tucu ataye ni abal jayac. 
S6Cum hua'ats i hualabtalab teje’ 
tsabal jats c'al tin cua'al in tsap an 
tsemla tucu c'olo, ani cum hua'ats 
an ts'ejcath cau jats c'al tin cua'al 
in tsap an hualabtalab tucu jolbiy. 
57 Oui bina’ i c'ac'namal yan c'al 

a Dios cum i Ajatic Jesucristo tu 
atanthanchamalits an hualabtalab 
ani an tsemla. 

58 Jaxtam c'an ebchalabchic, ca lej 
junini' co'oy a ichich c'al an Ajatic 
mo'cathits ani yab quit jalc'u'inchic. 
Ets'ey quit puhuehuel t'ojon c'al an 
Ajatic, cum a tso'obits abal yab jolat 
max it junax t'ojnal c'al jaja’. 


An ts'ejhualith tumin axi ca pithan 
an ts'ejhuantal ebchalabchic 


1 Nan ne'ets tu ucha'chic 
i cau tin cuenta an 
tumin axi ne'ets ca tamcuy abal 
ca huat'banchi an ts'ejhuantal 

ebchalabchic. Jant'ini' tu 
uchbiyamalits quin баја’ an 
tamcunel ebchalabchic tihua' ti 
Galacia, antsana'techic ta ca 
Саја’ 2Ті c'a'al quicha semana 
ta junchictal ca bina' an tumin 

jant'inits a Dios ti pitha' ca ata". Ca 
co'onchi tamcuthits abal yab ca 
yejenchi ca tamcuy tam nan quin 
ulits. 3Jitats tata'chic ca tacuy tam 
quin ulits c'al tata'chic, jats ne'ets 
cu aba'chic quin nenchi an tumin 
an ebchalabchic tihua' ti Jerusalén 
c'al i thuchath u. ^Max in tomnal 
quin c'alene, tam ne'ets quin cale 
junax c'al jaja'chic. 


Ne'ets ti tsa'bix a Pablo 

5Ne'ets quin huat'ey tsa'bibil 
ti Macedonia ani talbel ne'ets 
tu tsa'biy tata'chic ti Corinto. 
$Hualam quin jilc'on c'al tata'chic 
ma ta ca huat'eyits an tsamay 
q'uij. Taley talbel tata'chic tiquin 
tolmiy abal quin c'ale cu tsa'biy 
pil i cuenchalab. "Yab u le’ quin 
c'ale tu tsa'biychic xohue'q'ui, cum 
yab ne'ets cu ejtou quin ohuey. Ma 
talbelaquits quin c'ale ani quin 
ohuey max pel in culbetal an 
Ajatic. 9Ne'ets quin jilc'on teje’ ti 
Efeso ma tam quim bajuhuits an 
ajib Pentecostés. Ап Ajatic tin 
japchamal i hui'leb teje' abal quin 
otsits cu olna' an alhua' cau, ani u 
aychal yantalam i inicchic quim 
Баји quim belchi. Aba апі, bel 
hua'ats yan axi tomolnax c'al in 
t'ojlabil an Ajatic. 

10 Мах ca ulits a Timoteo c'al 
tata'chic са lej alhua' bats'u c'ali 
ja'ubnaxtalab, cum pel in t'ojnalil 
an Ajatic jant'ini' nana'ne pel tin 
t'ojnalil an Ajatic. !!Jaxtam ni 
jita tata'chic yab ca ou tsu'u. Ca 
tolminchi c'al in ichich ca huichiy 
canat c'al папа’. Ne'ets cu aychi 
teje' ca ulits junax c'al q'ue'atchic i 
ebchalab. 

12U lej uluth ucha’ an ebchalab 
Apolos abal ca c'ale junax са] 
q'ue'at i ebchalabchic abal ti 
tsa'biychic. Xohue' yab in le’ ca 
cale, ma tam in tomnalaquits tam 
ne'ets ca cale. 


An tsapnethomtalab 

13 0uit c'uajiychic ts'ejcacath a 
ichich max jant'oquitsq'ui quit 
t'ajchin ani ca lej junini' bela' an 
Ajatic. Jaja' ti lej tsaplilinchichic 
a ichich ani c'al ni jant'o yab quit 
jiq'uey. '^Patal jahuaquitsq'ui ca 
t'aja'chic c'al і lej c'anithomtalab ta 
ichich. 

iSEbchalabchic, a tso'obchic 
abal axi c'uajatchic tin q'uima' a 
Estéfanas jats ax in c'a'al belamal 
an alhua' cau ti Acaya. C'al patal 
in canat in lej binamalits tim 
ba' jaja'chic quin tolminchi an 
ebchalabchic c'al a Cristo. 16 Мап 
u lej le’ abal ca lej t'aja'chic jahua’ 
jaja'chic ti uchal ani jaye jahua’ 
quit uchan c'al axi q'ue'atchic tim 
patal axi tolmix ani ax u t'ojnal 
c'al an Ajatic. 11а culbel cum 
ultsits c'al nana' a Estéfanas ani a 
Fortunato ani a Acaico. Jaja'chic 
tin tolminchi c'al jahua' tata'chic 
yab a ejtou tiquin tolminchi cum 
yab it c'uajat teje’. 18 Јаја’сһіс tin 
culbethanchamalits и ichich jant'ini 
ti culbethanchamalitstechic a 
ichich. Ca lej c'ac'na'chic cum pel i 
lej eyath ebchalab c'al a Cristo. 

19 An tamcunelchic ebchalab 
ti bichoulom Asia ti tsapnethal 
tata'chic. A Aquila ani a Priscila ti 
tsapnethalchic tim bij an Ajatic, ani 
jaye ti tsapnethalchic an ebchalabchic 
ах и tamcunal tin quima'" 2" Tim 


, 

patal an ebchalablom ti lej abchal i 
tsapnethomtalab. Quit tsapnetháxin c'al 
i tocat c'anithomtalab. 

?! Nana! im Pablo tu abchal axe’ 
xi tsapnethomtalab axi pel u cuete' 
thuchbil. 

22Ne'ets ca t'ajat q'uibey jitats 
yab ichich hual tsu'ux c'al an Ajatic 

Jesucristo. U lej le’ max ca thubat 
huichiy an Ajatic. 

23 Віуаї u lej le’ abal ti lej 
lubach co'onchi a ichich an Ajatic 
Jesucristo c'al in alhua' inictal. 
?^Nan tu abchal ta patalchic i 
c'anithomtalab tim bij a Cristo 
Jesüs. Amén. 


An tsabchilab u axi thuchanchat 
an ebchalabchic ti Corinto cal 
an t'ocat abathuale Pablo 





A Pablo in thuchanchal an u an 
tamcunel ebchalab ti Corinto 


Nana'its im Pablo tin 
abathualejil a Jesucristo, 
cum antsana' pel in culbetal a 
Dios tiquim bijiy. Мапа’ апі и 
ebchal c'al a Cristo Timoteo tu 
tsapnethalchic. Nan tu thuchanchal 
axe' xi u ebchalabchic ax it ajith ti 
al an tamcunel ebchalab ti bichou 
Corinto, ani jaye patal jitats pel 
in c'al a Dios ax u c'uajilchic ti 
bichoulom Acaya. ?U lej le' abal 
i Tata Dios ani i Ajatic Jesucristo 
ti lubach co'onchichic a ichich 
c'al in alhua' inictal ani ti jun 
ejetbethanchi a ichich. 


Yajchicnax a Pablo 


3C'ac'namal yan a Dios axi pel in 

Tata i Ajatic Jesucristo, cum ja'its 
jaja' i Tata Dios ax tu yajnanchal 
ani ets'ey tu culbethanchal 

i ichich. 4Ja'its a Dios ax tu 
culbethanchal i ichich c'al patal 
jahuaquitsq'ui qui yajchicna'", abal 
qui ejtou qui culbethanchihue in 
ichich q'ue'atchic ax in yajchicnal 


jaye. Qui culbethanchi in ichich 
jaja'chic jant'ini' huahua' i 
ichich culbethanchamejits c'al a 
Dios. 5 Мах i lej yajchicnal ejtil 
a Cristo in yajchicnamal, bel 
јаја’ tu lej culbethanchal i ichich. 
$Max i yajchicnal ani a Dios tu 
culbethanchal i ichich jats abal qui 
ejtou tu culbethanchi tata'chic a 
ichich ani tu tolmiy quit lo'panchic 
c'al a Dios. Јаја’ ne'ets ti tolmiychic 
ca cuxuy c'al i c'aya'talab an 
yajchictalab axi huahua' jaye i 
yajchicnal. "Lej thacat i ichich, 
cum i tso'obits abal a Dios ne'ets 
ti culbethanchichic a ichich ma 
ju'tamits huichat ca yajchicna*. 
8Ebchalabchic, nan u lej tu 
tso'obliy abal i lej yajchicnamal yan 
i yajchictalab ti bichoulom Asia, 
ma hue'its yabats cu tsapne qui 
cuxuy. I ulu ti ichich max hualam 
cu talabetha. ?I tsalpay abal max 
hualam im bajumalits an hora cu 
lej tsemthajits t'ajat. Antsana' tu 
jilæ a Dios qui yajchicna' abal qui 
lej tsapna' јаја’ ani yab qui tsapna' 
ti cuete' Ба”, In lej cua'al in tsap a 
Dios, ma in ejtohual quin ejtha' an 

tsemelomchic. 19 Ja'its јаја? a Dios 
ax tu lej jec'ontha' tam ti hue'its 
ne'etsac cu tsemtha. Ma xohue' tu 
jec'onthale ani ma abal ets'ey i 
aychal tucu jec'onthaye. 1! Ne'ets 
tucu jec'onthaye biyat tata'chic tucu 
conchinchi i alhua'talab. Max yan 

i ebchalabchic tu conchinchale i 
alhua'talab c'al a Dios, jaye yan i 
ebchalabchic ne'ets quim bina' i 
c'ac'namal yan c'al a Dios tam quin 
tsu'u abal a Dios ets'ey tu jec'onthal. 


Yab in ejtou a Pablo ca 
c'ale thubat ti Corinto 


121р lej culbel cum u ats'al 
thacat tu ichich c'al u xe'tsintal. 
In xe'tsinenec t'ocat ani tequeth, 
cum tu tolmiyal a Dios c'al in 
alhua' inictal antsana' quin 
xe'tsin. U lej t'aja ti cuenta quin 
xe'tsin bolith tam tin c'uajatac 
c'al tata'chic. 1? Cum huahua' tu 
lejquith thuchanchal an cau a 
ejtohualchic ca ajiy ani ca lejquith 
ejtiy. U lej le' abal ca tala' ejtiy 
jahua' nan tu thuchanchal. !'^Xohue' 
tata'chic huachic tin ejtinchamalits 
и xe'tsintal, ani u lej le'ac abal 
talbelaquits tam quim baju a 
quicha ca huichiy і Ajatic Jesús cu 
junax culbe ani yab cu tithebetha 
tin cuenta i xe'tsintal. 

15 Cum huahua' u ejtix jun c'al 
xi jun u q'uejab tsalpay tu tsa'biy 
tsab i calel, ani antsana' tata'chic 
tiquin tabatnanchi axi tsabil i calat 
i tsa'bixtalab. 16 Quim peley c'al 
tata'chic tam in ne'etsac Macedonia 
ani jaye junil tam in ne'etsac Judea. 
U lej le'ac max tata'chic tiquin 
tolminchi hue' c'al am bel abal quin 
c'ale ti Judea. 1 Auxe’ max in jalc'u 

cum yab u ejtou tu tsa'biychic tsabil 
i calel jant'ini' u oc'ox tsalpay ne'ets 
cu Раја’ Hualam max tata'chic tin 
tsalpanchal nana'ne u ey jahuaquits 
tam inic cu q'uet'ach ulu ojni' in 
ne'ets ani tu lej ichich iba. 180 
punuhual a Dios ti cau abal yab 
ne'ets tu q'uet'ach ucha' ojni' in 
ne'ets ani tu lej ichich iba. 19А 
Silvano ani a Timoteo ani nana' 
tam u c'uajatac c'al tata'chic tu lej 
t'iloxnanchi in ey a Jesucristo in 
Tsacamil a Dios. Јаја’ ni jayq'ui 
yab in q'uet'ach ulal i cau ојпі? 
ne'ets quin taja’ ani tin lej ichich 
iba. Ets'ey in t'ajal an chubaxtalab 
jahua' quin ши. 2° C'al jahua’ in 
t'ajal a Cristo jats tu putnal patal 
jahua' im bijchith ulumalits a 
Dios ne'ets quin Гаја”. Cum in 
ey a Cristo ets'ey in t'ajal jahua’ 
chubax, jaxtam i ulal Amén tam i 
c'ac'nal a Dios. 21 Ja'its a Dios ax tu 
ts'at'bamalits c'al a Cristo ani tu 
tsapliyal abal qui putu i uchbil. Jats 
a Dios ax tu pithamalits i eylabil. 
22 Tu ts'o'mayamalits ti lej ichich 
c'al im bij cum pelits tu c'al. Tu 
pithamalits an Espíritu Santo abal 
tucu c'uajchiy i ichich, ani jaxtam i 
alhua' tso'ob abal a Dios lej chubax 
ne'ets tucu pitha' patal jahua' im 
bijchith ulumalits ne'ets tucu pithæ’. 
?3U punuhual a Dios ti cau abal 
yabaye in c'ale c'al tata'chic ti 
Corinto cum yab u le' tu c'olchichic 
a ichich c'al a ey. Alhua' max quin 
t'ajat tsemets max yab chubax jahua' 
tu uchalchic. ?^Yab u le’ tu c'unat 
ucha'chic jahua' a uchbil ca bela’, 
cum a junini' belalits an chubaxtalab. 
Expith u le' tu tolmiy quit jum putat 
culbechic c'al an Ajatic. 

U q'uejab tsalpay abal tam 

quin c'ale tu tsa'biy junil yab 
ne'ets tu t'e'pinthanchichic a ichich 
c'al a ey. ?Max quit t'e'pinthanchat 
a ichich yab jita' c'al tiquin junax 
culbe, cum jats c'al tata'chic u 
ejtohual quin junax culbe. 3Jaxtam 
nan tu thuchamalits al ап c'a'al u 
ax tu abchi abal quit xe'tsinchic 
bolith, cum yab u le' quin ulits c'al 
tata'chic ani quin t'e'pin abal yab 
it xe'ets bolithchic. In tomnal quin 
culbe cal tata'chic, ani ne'ets cu 
junax culbe expith max bolithchic 
it xe'ets. 4Lej huat'ath yajchic ani 
t'e'pith u ichich u ats'a' tam nan tu 
thuchanchi nixe' xi u ti jayq'ui', ma 
in uq'uin. Yab tu thuchanchi abal 
tu t'e'pinthanchi a ichich, expith 
u le' tu tso'oblinchi abal nan tu lej 
c'anithalchic. 


Ca paculanchat axi hualbinenec 

5Yab expith папа’ in t'e'pinenec 
c'al nixe’ хі ebchalab hualbinenec, 
jaye patal tata'chic it hue' 
t'e'pinenec. Antsana' u ulal abal 
it hue' t'e'pinenecte abal yab cu 
jaluth ulu. 9Lejatits an yajchictalab 
jahua' a bijchamal nixe' xi hualbith 
ebchalab tam tit tamcunenecchic. 
TXohue' in tomnalits ca 
paculanchichic ani ca culbethanchi 
in ichich, i ca huat'ath t'e'pin ani 
ca jum putat t'apchin in tsalap јаја’. 
8Nan tu lej uchalchic ca paculanchi 
abal antsana' ca tejhua'methanchi 
a chubax c'anithale. ?Nan tu 
thuchamalits al pil i u tin cuenta 
an cau c'al nixe’ xi ebchalab abal 
cu exla' ma ju'tam huichat ne'ets 
ca t'aja' jahua' nan tu uchbiychic. 
1^ Max tata'chic ca paculanchi jita’ 

tihua', nana'ne ne'ets cu paculanchi. 
U paculanchalac abal a Dios quin 
ejtou ti lablinchichic. A Cristo tin 
tsu'chal u ichich abal chubax im 
paculanchix. !!Qui paculanchi abal 
yab qui tolminchi a Satanás c'al in 
tsapic t'e'tsixtal. I alhua' exlanchal 
im pojcax tsalap. 


Yab coyat in ichich a Pablo 


12Тат tin ulits nana' ti Troas an 
Ajatic tin lej japchi an hui'leb abal 
cu olnanchi an inicchic tihua' an 
alhua' cau. 1 Tocat yab coyat и 
ichich cum yab u ela' i ebchal c'al 
a Cristo Tito. Jaxtam in tixc'an taja' 
ani in c'ale ti Macedonia. 


Cristo in atal an tomolnaxchic 

1 C'ac'namal yan a Dios cum јаја’ 
ets'ey tu ne'thal ts'at'bathits c'al a 
Cristo Jesús. I thacatnal a Cristo axi 
ets'ey in atal jahua' yab alhua’. Abal 
ju'tam cu xe'tsin a Dios tu eyenthal 
qui tso'oblinchi an inicchic an 
alhua' cau. Ne'ets buc'uc'ul an 
alhua' cau ejtil i nihuihuiltalab axi 
lej nihuihuil. Huahua’ jaye ejtil 
tu nihuihuiltalab axi a Cristo im 
binanchi a Dios. U exlanchab i ey 
huahua’ cal axi jec'onthachchic 
ani c'al axi q'uibelom inicchic. 
167 oInal an alhua' cau ani hua'ats 
jita'chic in tsalpanchal pel i quithab 
cau, ani jats ti ne'ets ca q'uibey 
abal ets'ey. An jec'onthach inicchic 
ojni' in tsalpanchal pel i cau axi 
ejatlix ani ejtil i nihuihuiltalab. Jita' 
hualam tin cuetemtal in ejtohual 
quin jum putat putu ti olnom са! 
an alhua' cau. 1 Yab ja'its jaja'chic 
axi tocat in atlomnalq'ui an alhua’ 
cau ani in q'uet'ach olnal. Huahua' 

tu abathualechic c'al a Dios ojni' i 
olnal c'al i lej tequethtalab ti ichich. 
I junini' t'ilal abal tu t'ajchal ti 
cuenta a Dios jant'inits ti qui olna’ 
an alhua' cau, ani i lej t'ilal abal pel 
tu cal a Cristo. 


An it jilchith cau 

Cum antsana' nan tu 

uchalchic abal pel tu 
abathualechic cal a Dios, yab ca 
tsalpanchi max i ajatnalq'ui ti Ба’. 
Auxe' max qui yejenchi tu abchichic 
i exlomtalab и cal i ey ani tata'chic 
ca yejenchi tucu abchi jaye c'al 
a ey. ?Yab и yejenchab antsana' 
i exlomtalab thuchath u, cum 
tata'chic it exlabits it huenc'onenec 
c'al huahua' i olnomtal. Ejtil it 
thuchath u quit ajiyat ani quit exla 
c'al patal an inicchic. Jaye tata'chic 
ejtil max it thuchathits ti ichich 
huahua' tu olnom c'al an alhua' cau. 
3Ejtil max tata'chic pel ti thuchath 
uhuil a Cristo axi huahua' qui 
tejhua'methanchi an inicchic. Yab 
ја axi thuchath c'al i tinta, ja'its 
axi thuchath c'al an Espíritu Santo 
ax it pithnenec c'al a Dios axi ejat 
abal ets'ey. It thuchanchamejits in 
cahuintal a Dios ta ichich ani yab al 
i t'ujub jant'ini' ti thuchanchame a 


Moisés in cahuintal a Dios ti jayq'ui". 


^U lej belal tu ichich abal a Dios 
tu tsu'chal alhua' i t'ojlabil, cum a 
Cristo tu tolmiyal qui t'aja' alhuæ’. 
5Yab i huit'al ti cuetemtal qui 
t'ajchi in t'ojlabil a Dios, expith a 
Dios tu pithal i huit'omtalab qui 
t'ajchi. Ти huit'ombethal abal qui 
olnanchi an inicchic an it jilchith 
cau ax u thuchanchab tin ichich an 
inicchic c'al an Espíritu Santo, ani 

yab ja ejtil an thuchath ts'ejcath cau 
ti jayqui' thuchan al i t'ujub. Nixe’ 
xi thuchath ts'ejcath cau tocat u 
jolbibix ani tu ijcal al i tsemla max 
yab qui putu, ani an Espíritu Santo 
jats ojni' ax tu pithal i it ejattalab ti 
ichich. 

TTam ti a Dios im pitha' a 
Moisés an ts'ejcath cau thuchath 
al i lemat t'ujub, tam tin 
tejhua'methanchi in ts'alat an 
inicchic. In maq'uic'bethanchi in 
hual a Moisés ma an Israelchic 
yab in ohuat cuxuy quin met'enchi 
lej c'athpich maq'uiq'uil c'al in 
ts'alat a Dios. Talbel yajum yajum 
ts'ibc'a ti maq'uiq'uil. Antsana' 

a Dios in tejhua'methanchi ап 
inicchic in ts'alat tam im pitha' an 
ts'ejcath cau ax u jolbibix ani tu 
ijcal al i tsemla. 5Xohue' a Dios 
más in tejhua'methanchal an 
inicchic in ts'alat c'al in t'ojlabil 
an Espíritu Santo axi c'al tucu 
pitha' i it ejattalab ti ichich. Мах 
a Dios in tejhua'metha' in ts'alat 
tam im pitha' an ts'ejcath cau ax 
u jolbibix, jaquitsq'ui más xohue' 
in tejhua'methal in ts'alat tam tu 
tsu'tal tu bolith. f? Yabats in cua'al 
in lej ts'alat am biyal ts'ejcath cau, 
cum lej c'athpich in ts'alat axi it 
an cau. 1 Max in co'oy in ts'alat 
an ts'ejcath cau axi ne'ets ca taley, 
jaquitsq'ui más in cua"al in lej 
c'athpich ts'alat an it cau axi ne'ets 
ca ohuey abal ets'ey. 

12Cum i tso'obits abal ne'ets 
ca ohuey abal ets'ey in ts'alat 
an it cau, jaxtam i olnanchal 
c'al i lej inictalab ti ichich yab 
i tsinal. !3Yab i t'ajal ejtil in 
Гаја? a Moisés tam im paxq'uiy 

in hual c'al i toltom abal yab ca 
tsu'chin maq'uiq'uil in hual c'al an 
Israelchic. Pelac i maq'uiq'uiltalab 
axi ne'ets ca taley. '^Yab іп lej ejtiy 
an Israelchic am biyal ts'ejcath cau. 
Ani ma xohue' tam ca ajinchatchic, 
bel paxq'uinchith in tsalap ani 
yab in alhua' ejtiyal. Yabaye 
tixc'anchatchic am paxic'lab tin 
tsalap, cum expith a Cristo jats 
in ejtohual ti quin tixc'anchichic. 
15Ma xohue' paxq'uinchithe in 
tsalap an Israelchic tam ca ajinchat 
in thuchath uhuilchic a Moisés. 
16Тосаї ca huenc'on jaja'chic c'al an 
Ajatic ani ne'ets ca tixc'anchatchic 
am paxic'lab tin tsalap. 1 Јипах an 
Ajatic c'al an Espíritu Santo. Jitats 
c'uajchith in ichich c'al an Espíritu 
Santo jats axi hualcathits ani 
yabats co'comte c'al an thuchath 
ts'ejcath cau. 18Patal huahua’ ax 
и huenc'onenec c'al an Ajatic yab 
paxq'uith i hual ejtil tam tim 
paxq'uiy in hual a Moisés. Ejtil 
pel tu lam jun tu tejhua'methab in 
ts'alat an Ajatic. An Ajatic axi junax 
c'al an Espíritu Santo tu ets'ey 
jalc'uc'unchal i it ichich qui más 
baju ejtil in ichich jaja' lej ts'alat. 
Cum a Dios c'al in alhua' 
inictal tu punumal huahua’ tu 
olnom c'al an alhua' cau, jaxtam 
ni jayq'ui' yab и t'apchinal i 
tsalap tu olnom. ?Ni jant'o yab 
i tsinc'oth t'ajal ani yab i t'ajal 
jant'o tithetal. Ni abal jay yab i 
c'ambiyal an inicchic, cum yab i 
q'uet'ach olnanchal in cahuintal 
a Dios. Expith i olnanchal tin 
tequeth, ani antsana' an inicchic in 
ejtohual tucu exlanchi i ey jant'ini 
a Dios tu exlanchal tu tequeth 

опот c'al in cahuintal. ?Max jita’ 
yab u lejquinchab an alhua' cau 

tin tsalap ax i olchalits, jats cum 
q'uibenequits јаја’. “Сит yab im 
belchalchic an alhua' cau jats ti 
yic'utsinchithits in tsalap c'al an 
teneclab. Antsana' t'ajchinenec c'al 
an teneclab abal yab quin tsu'chi 
in tajax an alhua' cau jun tu olnab 
in ts'alat a Cristo axi jununul in ey 
c'al a Dios. 5Yab u xe'ets qui olna' ti 
Ба’, expith i olnal a Jesucristo abal 
jaits an Ajatic. Cum i c'anithal јаја”, 
jaxtam i le’ tu tolmiychic tata'chic 
са bela' an Ajatic. Ti lej jayq'ui? 
tam ti hua'ats expith an yic'uax, a 
Dios in ulu ca hua'tsin an tajax, ani 
xohue' ja'its a Dios ax tu pithal in 
tajax ti ichich abal qui exlanchi 

in ts'alat јаја’. Pel in ts'alat a Dios 
ax tu tejhua'methanchinchal a 
Jesucristo. 


Ax im belal an Ajatic 

7 Aba апі’ huahua’ i inictal ejtil 
i pach ts'ejcath c'al i anam, bel и 
c'uajchiyab ti ichich c'al in huinat 
alhua' tajax a Dios. Yab u cuete' 
tujel in tajax a Dios ti ichich. Ja'its 
a Dios axi c'al in lej tsap tu pithal 
in tajax ti ichich. 8Aba ma ju'tam 
huahua’ cu xe'tsin и t'oc'bayab c'al 
yan jant'o c'athpich q'uibat, bel u 
lo'panal c'al in tolmixtal a Dios. 
Aba ma qui co'oy i lej t'e'pithtalab 
ti ichich, bel ni jayq'ui' yab u t'ajat 
t'apchinal i tsalap. %АБа ma an 
inicchic tu othnal, a Dios yab tu 
hualcaquiyal c'al in c'ubac. Aba ma 
cu ijca, a Dios tu ts'acbal. "Aba 
ju'tam cu xe'tsin ets'ey u le'nab cu 
tsemtha ejtil ti le'na ca tsemtha 
a Jesüs, ani cum u beletnab c'al a 

Jesús jats tu tejhua'methab abal јаја? 
ejat. !! Cum huahuz' u t'ojnal c'al a 
Jesús ets'ey biyat hua'ats jita' in le’ 
сиси tsemtha*. Cum tu beletnanchal 
i talelom inictal, antsana' a Jesüs 
in tejhua'methal tim Ба’ abal ejat. 
12 Hua'ats jita’ tu tsemthalac cum 
i olnal an alhua' cau, ani tata'chic 
a tabatnal ani a ejatnal an cau axi 
huahua' tu olchamalchic. 

131 oInal an alhua' cau cum ja'its 
i lej belchal. I t'ajal jant'ini' in ulal 
an T'ocat Thuchlab, abal jitats 
quin lej belchi i cau ne'ets quin 
опа’ xe’. 141 tso'obits abal a Dios in 
ejtha' i Ajatic Јеѕӣѕ, ani jaye ne'ets 
tucu ejtha'hue cum u ts'at'bath c'al 
јаја’. Ne'ets tucu ne'tha' junax c'al 
tata'chic abal cu c'uajiy tin tamet 
jaja’. '5Patal antsana' i yajchicnal 
abal tu tolmiy tata'chic ca tabatna' 
an alhua' cau. Max quit lablinchat 
c'al a Dios c'al an alhua' cau, tam 
yantalam i ebchalabchic ne'ets 
quim bina’ i c'ac'namal yan c'al a 
Dios ani ne'ets quim puhuethanchi 
im bij a Dios. 

'6Cum i tsapnal a Dios, yab tu 
palmethanchal i ejattal jant'o 
t'eje' tsabal. Aba ani' u palumel i 
inictal, bel a Dios tu tsaplilinchal 
i ejattal chuthel chuthel. 1 Jahua’ 
i yajchicnal yab i ats'al lej alchic, 
ani yab ne'ets ca lej ohuey an 
yajchictalab axi teje' tsabal. Cum 
i yajchicnal teje' tsabal, a Dios 
ne'ets tucu c'athpich lablinchi 
talbel ti eb abal ets'ey. 18Үаһ i lej 
t'ajal ti cuenta jahua' i tsu'tal ani 
jahua' i lecal teje’ tsabal. Jahua’ 
hua'ats ti eb ani jahua' ne'ets qui 
leca' tihua' jats i lej t'ajal ti cuenta. 
Jahua' xohue' i tsu'tal teje' tsabal 

jats ne'ets ca taley, ani jahua' yab 
i tsu'tal tihua' ti eb ne'ets qui leca’ 
jats ne'ets ca ohuey abal ets'ey. 
I talelom inictal pel ejtil 
max in atajil i ejattal. Max 

cu paclunchat i inictal i alhua' 
tso'obits abal a Dios tu co'onchalits 
ti eb i t'ojojoth ata axi ne'ets ca 
ohuey abal ets'ey. Nixe xi ata ојпі 
yab pel in ts'ejcabil i inic, pel in 
ts'ejcabil a Dios. ?Lej chubax xo’ i 
it'ixnal i inictal axi teje' tsabal, ani 
i lej le' max a Dios tucu jalc'unchi 
i inictal axi teje' tsabal c'al axi 
tihua' ti eb. 3? Yab ca c'uajiy naptal 
i ejattal ti eb, quin co'oy in inictal 
ju'ta ta ca c'uajiy. *Biyat huahua' u 
c'uajat teje' tsabal u it'ixbel ani u 
yajchiquiyab c'al i anam t'u'ul. Yab 
expith i le' abal ca taley i inictal 
axi teje’, jaye i le'nanchal axi it cu 
pithan ti eb. Ca ts'ibc'a i talelom 
inictal ani cu pithan i it inictal axi 
ne'ets ca ohuey abal ets'ey. 5Ja'its 
ja i it inictal ax tu t'ojojonchamalits 
a Dios ti eb, ani tu pithamalits an 
Espíritu Santo abal qui lej tso'obna' 
abal a Dios lej chubax ne'ets tucu 
pitha' i it inictal ti eb. 

6 Jaxtam ets'ey thacat i ichich, ani 
i tso'obits abal biyat u c'uajat teje' 
tsabal yabaye u c'uajat ti lej q'uima' 
tihua' ti eb c'al an Ajatic. "Tocat i 
palenchal an Ajatic ti eb ani yab 
jahua' i tsu'tal teje’ tsabal. 81 ne'thal 
thacat i ichich c'al an Ajatic, ani i 
lej c'athpich le'nomtal ti ichich ja'its 
cu tixc'a teje' tsabal ani cu ne'tha 
cu c'uajiy tihua' ti eb c'al an Ajatic. 
?Max cu hue’ jilane cu c'uajiy teje’ 
tsabal o max cu ne'thajits c'al an 
Ajatic, expith i lej lubal qui ets'ey 
t'ajchi in culbetal an Ajatic. !?Pel 

i uchbil patal huahua' ax i belal a 
Cristo cu c'uajiy tin tamet abal cu 
ts'ejca c'al jaja’. Cu pithan jant'inits 
ti t'ajamal teje' tsabal, max alhua' o 
max i alhua'. 


Tu huichba' a Dios tu 
ja'ublab c'al jaja’ 
"1 Cum huahua' ax i belal an Ajatic 
u lej jic'tsoth c'al јаја’ jats ti lubal 
qui quinchi in ichich an inicchic 
abal quin bela' jaye an alhua' cau. 
A Dios tu tala' exlanchalits i ey, 
ani ile'ac max tata'chicte tucu 
exlanchi i lej ey. 1?Yab i ajatnal ti 
Ба’ c'al tata'chic, expith i lej le max 
tata'chic tucu tequeth exlanchi 
i ey ani cal quit lej culbechic. 
Tucu exlanchits i lej ey abal tucu 
olchixnanchi xe' c'al jaja'chic ax in 
c'athatnal tim ba'chic cum alabel 
tu tsu'tab eleb ani yab in t'ajalchic 
ti cuenta in altajil in ichich max 
alhua' о max i alhua*. !?Hua'ats 
jita c'al cu tsalpanchat huahua’ tu 
olmanal ani hua'ats jita'chic c'al cu 
tsalpanchat alhua' i tsalap. Hualam 
max huahua' u olmanal, cum 
expith i le' qui puhuethanchi im bij 
a Dios. Hualam max alhua' i tsalap, 
cum expith i le' tu tolminchichic 
с'а] a ejattal. !*Jahua' huahua’ i 
t'ajalchic expith cum co'othits i 
ichich c'al in c'anithomtal a Cristo. 
Ilej exbayamal abal juncats i inic 
Cristo jats axi tsemets ti al an cruz 
ti calchix c'al patal an inicchic ani 
iaxtam ejtil max patal an inicchic 
junax tsemets c'al jaja’. 15Тѕетеіѕ 
a Cristo ti calchix c'al patal an 
inicchic abal jaja'chic yabats quin 
Саја’ in cuete' culbetal, expith quin 
t'ajchi in culbetal a Cristo cum 

ja'its c'al ti calchix ti tsemets ani 
jaits c'al ti ejtha. '6Jaxtam yabats 
i tsalpanchal in ey an inic expith 
jantini' tu tsalpanchab in ey c'al in 
at inic. Ti jayqui' i tsalpanchamal 
in ey a Cristo pel i inic expith, ani 
хо’ yabats i tsalpanchal апіѕапа’. 
17 Jitats ts'at'bathits c'al a Cristo 
jats axi pithnenec it in ichich c'al 
a Dios. Talits jahua' pelac in t'ajtal 
xe'tsintal ani xo' itits in xe'tsintal. 
18 Ja'its a Dios ax tu pithal i it 

ichich. Tu huichba'chic tu ja'ublab 
cal јаја’ cum tsemets a Cristo 
ti calchix c'al huahua’, ani tu 
punumalits abal qui tolmiy patal an 
inicchic ca huichba ti ja'ublab c'al a 
Dios. 19Сит a Dios in aba' a Cristo 
quin calchiy an inicchic c'al in 
hualab ti al an cruz, jaxtam a Dios 
in ejtohual quin tsu'u an inicchic 
yab jolbith ani quin huichba'chic 
ti ja'ublab c'al jaja. Ani хо’ и 
punuthits huahua' c'al a Dios qui 
huat'banchi an inicchic axe' xi cau 
ca huichba ti ja'ublab c'al a Dios. 
20 pe] huahua' tu caulome c'al a 
Cristo. Tam qui olna' a Cristo ani 
qui ucha' an inicchic ca huichba ti 
ja'ublab c'al a Dios, tam ejtil max и 
cau a Dios c'al jaja'chic. ?! Aba ani? 
yab hualbinenec a Cristo, bel a Dios 
im punu ti quitnanchix c'al i hualab 
ti al an cruz abal cu tsu'tat tu bolith 
c'al a Dios tam tu ts'at'bathits c'al a 
Cristo. 

Cum i t'ojonchal a Dios, 

jaxtam tu lej uchal ca alhua' 
tabatnanchi in alhua' inictal a Dios 
ax a bats'umalits ta ichich. ?In ulal a 
Dios ti al an T'ocat Thuchlab antse*: 

Nana' in Dios tu ats'anchi a 
cahuintal ti jayq'ui' tam pele 

in q'uijil tiquin tauna' ani 
tiquim bats'unchi u alhua' 
inictal. 

Nan tu tolmiy ti jayq'ui' tam 
pele in q'uijil abal nan tu 
jec'ontha". 

Xohue' hua'atse i q'uij ca bats'uhuat 
in alhua' inictal a Dios. Xo' pele a 
quicha ca ejtohuat ca jec'ontha an 
inicchic c'al an hualabtalab. 

3] Jubal cu xe'tsin bolith abal 
yab ca t'apchinchic in tsalap an 
inicchic ti belom c'al a Cristo. 

Cu elchin bolith i xe'tsintal abal 

an inicchic yab quin ejtou quin 

ulu yab i alhua' t'ojonchal a 

Dios. *Patal jant'oquitsq'ui qui 
t'aja' i le' qui tejhua'metha' abal 
pel tu alhua' t'ojnal c'al a Dios. 

Cal i lej c'aya'talab ti ichich 

i cuxuyal jahuaquitsq'ui tam 
yajchictalab. I cuxuyal tam i 

cua'al i yejenchixtalab ani jaye 
tam qui tamu jant'o lej q'uibat. 

5Ти huithc'oyamal i inicchic ani 

tu baliyamal al i huic'axte'". U 
tsacuychic i inic c'al huahua’, ma 
junchiquil lej xacuelmats c'al in 
tsacultal. U t'ojnenec c'al patal 

i canat ma yabats cu tsapne. 
Junchiquil i huat'amal i ts'ebat ani 
junchiquil i jayil. 61 tejhua'methal 
abal pel tu alhua' t'ojnalchic c'al 

a Dios cum t'ocat i xe'tsintal. I 
exlal an chubaxtalab. I c'aya'nal an 
inicchic ani i t'ajchal i alhua'talab. 
Antsana' i tejhua'methal abal tu 
c'uajchiyal ti ichich an Espíritu 
Santo ani i chubax c'anithal an 
inicchic. 7I olnal an alhua' cau c'al i 
ichich lej tsaplilith c'al a Dios. Cum 
i t'ajal bolith i ejtohual qui ata' i 
tomolnax ani i ejtohual qui toc'tsiy 

an jolbixtalab tam hua'ats jita' in 
læ tucu jolbiy. 5Junchiquil an 
inicchic tu c'ac'nal ani junchiquil 
tu pojcal. Uxnal huahua' pel tu 
alhua' inic ani jaye uxnal pel tu 
quithab inicchic. Junchiquil tu 
tsalpanchal pel tu janamcauchic ani 
junchiquil pel tu chubax inicchic. 
9? Junchiquil и ou tsu'tab c'al an 
inicchic ani junchiquil u t'ajchinal 
ti cuenta. Junchiquil huachiquits 
cu tsemtha ani bel xo' u xe'ets ejate. 
I huat'al yajchic ani bel a Dios tu 
beletnalchic. 19 Aba апі cu t'e'pin, 
bel a Dios tu culbethanchal i ichich. 
Aba ani' huahua' u ts'ejhuantal, 
tam qui huat'banchi in cahuintal 
a Dios yantalam i inicchic u 
lablinchab. Aba ani' yab i cua'al i 
c'alab, bel u lej labenec c'al patal i 
lablinchixtalab c'al a Dios. 

"! Ebchalabchic tihua' ti Corinto, 
huahua' tu hualcath uchalchic 
an cau ani ni jant'o yab tu 
tsincanchalchic. Huahua' tu 
c'anithalchic c'al patal i ichich. 
1? Huahua' yab muluth i ichich c'al 
tata'chic, tata'chic ojni' muluth a 
ichich ani yab a læ tucu c'anitha*. 
13 Мар tu lej uluth taunal ejtil jun i 
tatalab quin tauna' in tsacamil ca 
c'anitha. Ca hualca'chic a ichich 
abal tiquin c'anitha' jant'ini' nan tu 
c'anithalchic. 


Pel huahua' tu tiyopanil a 
Dios axi ejat abal ets'ey 


14Таѓа’сһіс ax a belal a Cristo yab 
quit c'unat juncun c'al axi yab im 
belal, cum yab jununul in tsalap 
ax im belal a Cristo ani axi yab im 
belal. Yab hua'ats i juncuthtalab 
c'al axi xe'ets bolith ani c'al axi 

xe'ets yab bolith. Pil in ey jita' 
xe'ets al in tajax a Dios ani pil in 
ey jita' xe'ets al an yic'uax. 15Pil 

in tsalap a Cristo ani pil in tsalap 

a Satanás. Pil in ey ax im belala 
Cristo ani pil in ey axi yab im belal. 
16 An tiyopan jun tu c'ac'nab a Dios 
yab ejtil i tiyopan jun tu c'ac'nab i 
thulcuts ax u diosnab. Tata'chic pel 
еј ti tiyopanil a Dios axi ejat abal 
ets'ey. In ulal a Dios ti al an T'ocat 
Thuchlab antse’: 

Ne'ets quin c'uajiy ani ne'ets 
quin junax xe'tsin c'al 
jaja'chic. 

Ne'ets tiquin c'ac'na' tin Diosil 
ani nan ne'ets cu ajiychic tu 
bichohuil. 

17 Cum pel in Diosilchic jaxtam 
in ucha'chic antse*: Quit 
tixc'anchic c'al axi yab alhua' 
ani quit xe'tsin pil, in ulal 
a Dios. Ma ni hue' yab ca 
taca'chic jahua' at'ax. Tamna' 
nan ne'ets tu bats'uchic tu lej 
c'al. 

18 Tamna'its nan ne'ets tu 
tsacamna' ani tata'chic ne'ets 
tiquin tatana’, іп ulal a Dios 
axi c'athpich in cua'al in tsap. 

Antsana' c'an ebchalabchic, a 

Dios im bijchith ulumal abal 
ne'ets tucu bats'u tu lej c'al ani 
сиси tsacamna*. Jaxtam in tomnal 
cu ets'ey xe'tsin t'ocat, yab cu 
ts'ilc'onchat c'al jahua’ quithab i 
inictal ani i ejattal. Qui саспа’ a 
Dios ani qui jum putat huejla' ti ba' 
с'а] a Dios. 


Jic'tsonal c'al in hualab ax ti Corinto 


?Tucu hualcanchichic a ichich 
abal tucu c’anitha’. Huahua’ yab 

tu othnanchamalchic a ejattal 
ani yab tu ts'ilc'oyamal c'al jahua' 
quithab. Ni jita' tata'chic yab i 
c'ambiyamal. ?Jahua' tu uchal yab 
ja tu uchal abal tu jolbiychic. Cum 
it ets'ey c'uajatchic tu ichich, ni 
jayq'ui' yab ne'ets tu uc'chiychic. 
Tu t'ilalchic biyat in xe'ets ejate 
ani ma quin tsemets. 4Nan u belal 
tu lej ichich abal it alhua'chic, ma 
tu ajatnanchal a ey c'al q'ue'at i 
inicchic. In lej culbel c'al tata'chic. 
Aba ma u lej yajchicnal, bel u 
culbethanchab u ichich tam nan tu 
t'ilchichic a ey. 

5Ma tam ti huahua' u ultsits ti 
Macedonia yab i ejtohuamal cu 
coyots. Aba ju'tamq'ui i tamu jahua’ 
lej q'uibat ani i lej tomolnax, ani 
lej tsalpaxin i ichich. Aba ап? 
antsana' i ne'thamal i ichich, bel 
a Dios tu culbethanchi i ichich 
cum ulits a Tito. Chubax a Dios 
lej culbethom cal axi t'apchith 
in tsalap. "U culbe huahua’ cum 
ultsits a Tito, ani jaye cum jaja' tu 
olchichic abal tabat tata'chic a lej 
tolminchi. Tu olchichic jaye abal 
а lej cua'alchic a canat tucu tsu'u. 
Tin yajnanchal ani it lej canatchic 
tiquin tolmiycua'. Ja'its tin lej 
culbel. 

8 t'e'pinchic c'al nixe xi u ax 
ti jayq'ui' nan tu abchamalchic. 
In t'e'pinne, ani itsots in t'e'pinal 
cum yab it ohuat t'e'pinchic. ?Tam 
ti oc'ox yab in culbel cum it 
t'e'pinthanchamechic a ichich, ani 
xohue' in culbel junil cum c'al a 
t'e'pithtal jats tit jic'tsonenequits 
c'al an hualabtalab ani a 
ts'ejcamalits jahua' yab alhua' c'al 
tata'chic. Jaye culbel a Dios c'al 

in calat a t'e'pithtal. Alhua' abal 
ti tolminchichic an u ani yab ti 
t'apchichic a tsalap. 1U culbel 
a Dios max cu t'e'pin c'al jahua' 
yab alhua' i t'ajamal, ani max c'al 
an t'e'pithtalab cu jic'tson c'al 
i hualab ani cu jec'ontha. Pel i 
alhua'talab max antsana' in calat 
an t'e'pithtalab. Max expith cu 
t'e'pinq'ui jant'ini' tu t'e'pinal 
axi yab im belal a Dios, ne'ets cu 
t'ajat q'uibey abal ets'ey. !! Culbel 
a Dios c'al a t'e'pithtalchic. Ca 
t'aja'chic ti cuenta abal pel i lej 
alhua'talab cum ti t'ajantha'chic 
ca lejquith olna' ani ca ts'ejca' 
an ebchalab axi hualbinenec. 
It tsacuthamechic c'al nixe' xi 
hualabtalab ani it jiq'uethame 
max quit ijcanchat i yajchictalab 
c'al a Dios. Yab a ts'ejnanchichic 
ca bijchi an yajchictalab nixe' xi 
hualbith ebchalab, ani cum a tala' 
ts'ejcanchamalits an cau ni jita' 
yabats in ejtohual ti jolbiy jant'ini' 
max a hualbanchamal in hualab. 
Jaye it canatbethamechic ca le"na' 
tiquin tsu'u, yab ejtil tam ti yab 
a le tiquin tsu'u. 12 М№ап yab tu 
thuchanchi al xi pil i u expith abal 
tu t'iloxnanchi nixe' xi hualbith 
ebchalab ani jaja' axi t'ajchin 
an hualabtalab, tu thuchanchi 
xe' jaye abal ca t'ila' chubax it lej 
c'anithomchic c'al huahua’. A Dios 
in exlalits abal it chubax c'anithom. 
13 Jats tu culbel huahua’, cum i exlal 
abal tata'chic tu lej c'anithal. 

Ani yab expith ja tu culbel, 
u lej culbelchic jaye cum 
culbethanchame in ichich a Tito с'а] 
an t'ilomtalab c'al patal tata'chic. 
140 q'uejab uchamalits a Tito abal 

in culbel cum it alhua' inicchic, ani 
chubax a tejhua'methanchi abal it 
alhua'chic. Patal an cau jahua' nan 
tu uchamal tata'chic lej chubax, 
ani jaye lej chubax jahua' u ucha' 

a Tito tin cuenta a eychic. !5Ti 
c'anithalchic lej a Tito, cum in t'ilal 
abal patal tata'chic a t'ajamalits 
jahua' јаја? ti ucha' са Раја’. Jaye а 
bats'uchic a Tito c'al i c'ac'naxtalab 
апі c'al i tsa'attalab ta ichich. 1610 
lej c'athpich culbel cum u lej belal 
tu ichich abal chubax it alhua'chic 
jant'ini' nan tu tsalpanchamalits a 
eychic. 


An ebchalabchic axi lej ts'ejhualix 


Taley ebchalabchic, i le' tu 
olchi abal lej t'aychinenec 
in alhua' inictal a Dios tin ichich 
am belomchic ax ti al an tamcunel 
ebchalablomchic ti Macedonia. 
? Aba ani' in huat'amalchic yajchic, 
bel lej culbelchic. Aba ani' lej 
ts'ejhuantal, bel lej ts'ejhualixchic 
ejtil max in lej cua'alac yan. 
3U tso'obits abal c'al patal in 
culbetalchic im pithamalits i 
ts'ejhualixtalab ma ju'tam huichat 
quin ejtou. Hua'ats jita'chic ax in 
huat'ath pithamalits, ma jilc'onits 
ts'ejhuantal. ^Nixe' xi ebchalabchic 
ti Macedonia tu lej lubath ucha' 
huahua’ max qui bats'c'unchi 
an tolmixtalab tumin abal qui 
huat'banchi an ebchalabchic 
ax in cua'al i yejenchixtalab. 
5In t'ajamalchic huat'ath jahua’ i 
tsalpayamalits ne'ets quin t'aja'chic. 
Oc'ox im putat bina'chic tim Ба’ 
c'al an Ajatic, ani tam im bina' tim 
ba'chic tucu tolmiy jant'inits in 
culbetal a Dios. Cum lej ts'ejhualix 

an ebchalabchic ti Macedonia 
alhua' max ca t'aja'chicte aniyeq'ui, 
ani jaxtam i lej ucha’ a Tito 

ca c'ale c'al tata'chic quin tala’ 
tamcuy an tolmixtalab tumin axi 
in ts'i'quiy ti jayq'ui' quin tamcuy 
c'al tata'chic. " Tata'chic it c'athpich 
lablinchithits c'al a Dios. A lej belal 
an chubaxtalab ani a lej huit'al ca 
tequeth exobchixna". A lej ejtiyal 
in cahuintal a Dios ani it lej canat 
quit t'ojon c'al an Ajatic. It lej 
c'anithomchic c'al huahua’. Aniye 
jaye u le'ac max quit c'athpich 
ts'ejhualixinchic. 

8 Jahua' antsana' nan tu 
uchalchic yab pel i uchbixtalab. 
Expith u le' tu ucha'chic abal 
lej canat ti ts'ejhualixchic axi 
ti Macedonia, ani tata'chic ca 
alhua' tsalpay max aniye jaye it 
chubax ts'ejhualixtechic. %А alhua' 
tso'obitschic abal in lej cua'al in 
alhua' inictal i Ajatic Jesucristo. 
Cum ti lej c'anithalchic, in tala’ jila’ 
jahua' in co'oy lej yan tihua' ti eb 
ani chich teje’ tsabal ti ts'ejhuantal 
inic. Ts'ejhuantalme jaja’ abal 
tata'chic quit lej labey c'al yan i 
lablinchixtalab ax ti eb. 

10Nan ne'ets tu olchichic jahua’ 
tu tsalap in tomnal ca t'aja'chic 
tin cuenta an tolmixtalab tumin 
axi ne'ets ca abchi an ts'ejhuantal 
ebchalabchic ti Jerusalén. Ma 
jun tamub a ts'i'quiyamalits c'al 
patal a culbetal ca tamcuychic 
xe’. !! Jant'ini' a ts'i'quiyamalchic 
c'al patal a culbetal, antsana' ca 
tala' tamcuy ma ju'tam huichat a 
ejtohualchic tit ts'ejhualix. 12 Мах 
chubax a ts'ejhualiyal јапбо c'al a 
lej culbetal, tam a Dios ne'ets quim 

bats'u jahuaquitsq'ui ta ejtohual ca 
ts'ejhualiy. Jaja' yab ti conchal max 
yab a cua'al jant'o c'al ca ts'ejhualiy. 
13 Yab u ша! abal tata'chic ca 
huat'ath ts'ejhualiy ma yabats ca 
co'oy jant'o ca huat'axna'. 14Quit 
ts'ejhualixinchic jant'inits ti utha' 
an yejenchixtalab jun c'al xi jun. 
Xohue' tata'chic a cua'al yan ani 
a ejtohual ca tolmiy ax in cua'al i 
yejenchixtalab, ani hualam talbel 
tata'chic ca co'oy i yejenchixtalab 
ani tam jaja'chic jaye ne'ets ti 
tolmiychic c'al yan ax in cua'al. 
15In ulal an T'ocat Thuchlab abal ax 
in tamcuy yan an c'apnel pithnenec 
c'al a Dios yab in co'oy i jilc'omach, 
ani ax in tamcuy hue' yab in 
co'oychic i yejenchixtalab. 


A Tito ani in juntalchic 

16 C'ac'namal уап a Dios cum јаја’ 
in lej canatbethanchi in ichich a 
Tito abal ti c'anitha'chic jant'ini' 
nana'ne tu c'anithalchic. 1 Јаја’ yab 
ne'ets ti tsa'biychic expith cum u 
ucha' quin taja’, jaye c'al in cuete' 
culbetal ne'ets ti tsa'biy cum ti lej 
c'anithalchic. 

18Ne'ets qui aba’ junax c'al a 
Tito jun i ebchalab ax u tsu'tab ti 
alhua' inic c'al patal an tamcunel 
ebchalablomchic. Antsana' tu 
tsu'tab cum pel i lej alhua' t'ojnal 
c'al an alhua' cau. !9Ja'its jaja’ 
axi bijithits c'al an tamcunel 
ebchalablomchic abal tucu juna' qui 
nenchi an tumin tihua' ti Jerusalén. 
Qui tolminchi an ts'ejhuantal 
ebchalabchic tihua' ani ne'ets ca 
puhuethanchat im bij an Ajatic, ani 
jaye ne'ets ca tejhua'me abal it lej 
canat tit tolmixchic. 20 Max cu c'ale 

tsab ox ti eb ni jita' yab ne'ets quin 
ejtou quin ulu abal yab ne'ets qui 
quithat ultha' an tolmixtalab tumin 
tihua' ti Jerusalén. 211 lubalchic 
qui t'aja' jahua' tequeth c'al an 
Ajatic ani jaye tin tsu'uxtal hual an 
inicchic. 

22%] a Tito ani c'al axi junaque 
bijithits ne'ets ti tsa'biychic, ne'ets 
qui aba' junaque i ebchalab axi 
exlathits lej canat c'al in t'ojlabil 
an Ajatic. Xohue' lej c'athpich 
canat јаја’, cum іп lej chubax belal 
abal ne'ets ca tala' tamcuychic 
an tolmixtalab tumin. 22 Мах 
jita’ ti conoy tin cuenta a Tito, са 
ucha'chic abal јаја? ani папа’ и 
junax t'ojnal c'al an Ajatic ani i 
le' tu junax tolmix c'al tata'chic. 
Max jita' ti conoy tin cuenta 
xi tsab i ebchalab juniclab, ca 
ucha'chic abal jaja' abnenec c'al 
an tamcunel ebchalablomchic ani 
pel i lej c'ac'nax c'al im bij a Cristo 
jaye. ?^Jaxtam ca bats'uchic c'al 
i lej c'ac'naxtalab, ani antsana' ca 
tejhua'metha' ta ba'chic c'al an 
tamcunel ebchalablomchic abal 
chubax it c'anithomchic jant'ini' 
huahua' i uchamalits pel a eychic. 


An tolmixtalab tumin ca pithan 
an ts'ejhuantal ebchalabchic 


Hualam yabats u yejenchal tu 

thuchanchiyechic tin cuenta 
an tolmixtalab tumin axi ne'ets ca 
tamcuychic ani ca pithanchi an 
ebchalabchic c'al a Cristo. ?Cum 
nan tu exlanchits a eychic abal a 
cua'al а lej culbetal tit tolmixits. 
U uchamalits an ebchalabchic ti 
Macedonia abal tata'chic ti Acaya 
a cua'alits a lej culbetal ca tolmiy 

ma jun tamub, ani jaxtam canatbe 
ti tolmix yantalam jaja'chic cum 
tata'chic it lej canat tit tolmix. Bel 
nan ne'ets cu aba' ca cale с'а] 
tata'chic an ebchalabchic ax nan tu 
ucha'its, ani antsana' ca tso'obna 
max chubax it canat tit tolmixe 
jant'ini' nan и uchamalits abal it 
tolmixchic. Quit c'uajiy ts'ejcacath 
tin cuenta an tolmixtalab tumin. 
^Max папа’ ani i ebchalabchic ax ti 
Macedonia cu ulits c'al tata'chic ani 
max yab it ts'ejcacathits abal quit 
tolmixinchic, tam nan ne'ets quin 
tithebe cum u uchamalits abal it lej 
canatchic tit tolmix. Ani tata'chicte 
ne'ets quit tithebe. 50 ucha'its an 
ebchalabchic abal ca oc'ox c'ale 
c'al tata'chic abal ti tolmiychic ca 
quithat tamcuy an tolmixtalab 
tumin ax a ulumalits ne'ets ca 
tamcuychic. U lej le' max nixe' xi 
tolmixtalab tumin ca pitha'chic c'al 
a lej culbetal ani yab c'al i tsaplab. 
6Са t'ila'chic abal jita’ quin 
t'aya' hue’ i iyalab ne'ets quin 
c'ojou hue’, ani jita’ quin taya’ yan 
ne'ets quin c'ojou yan. "Jayits i 
tumin a tsalpayamalits ta ichich 
ta junchictal ne'ets ca pitha', 
jaits ca lej pitha’. Ca pitha' c'ali 
culbeltalab ta ichich ani yab c'al 
i tsaplab, cum jats axi lej c'an 
c'al a Dios jitats quim pitha' c'al 
patal in canat ichich. 9A Dios in 
huit'al ti pitha'chic lej yan patal 
jahuaquitsq'ui tam lablinchixtalab. 
Antsana' ne'ets ca ets'ey co'oy 
patal jahua' ca yejenchi, ani jaye 
ne'ets ca co'oye i jilc'omach c'al ca 
tolminchi q'ue'at i inicchic са] patal 
jahuaquitsq'ui tam yejenchixtalab 
quin co'oy. *Antsana' ne'ets ca 

ejtouchic ca baju jant'ini' in ulal an 
Tocat Thuchlab antse" 

Hua'ats jita’ axi lej ts'ejhualix 
c'al an ts'ejhuantalchic. 

Ja'its axi ne'ets ca t'ilan abal 
ets'ey c'al a Dios c'al in alhua' 
t'ajbilchic. 

10 Јаѓѕ a Dios ax im pithal an 
t'ojnal tsabal an iyalab quin t'aya' 
ani jaye quin c'ojou jant'o quin 
c'apu. Aniye jaye a Dios ne'ets 

ti pitha' tata'chic yan jant'o ca 
ts'ejhualixna' ejtil max it t'ojnal 
tsabal quin t'aya' i iyalab, ani ne'ets 
ti yanethanchi an ts'ejhualixtalab 
ejtil max pel i c'ojlats. 11А Dios 
ne'ets ti lej pitha'chic yan abal ca 
ejtou ca lej ts'ejhualixna' yan. Qui 
nenchi huahua' an tolmixtalab 
tumin axi ca tamcuychic, ani an 
ebchalabchic axi ca pithanchat 
ne'ets quim bina' i c'ac'namal yan 
с'а] a Dios abal tolminchat. 12Тат 
ca tolminchichic antsana' an 
ebchalabchic c'al in yejenchixtal 
yab expith ja an tolmixtalab c'al 
in inictal, jaye a tolminchal c'al in 
ejattal quim bina' i c'ac'namal yan 
c'al a Dios. !3Jaja'chic ne'ets quim 
puhuethanchi im bij a Dios, cum 
c'al am pulic tolmixtalab tumin a 
tejhua'methal abal a putuhualchic 
a uchbil c'al a Cristo. Jaye ne'ets 
quim puhuethanchichic im bij a 
Dios c'al a tolmixtal jant'ini' xi 
q'ue'atchic jitats ca pithanchat i 
tolmixtalab tumin. 14Апі jaja'chic 
ne'ets ti c'anitha'chic ani ne'ets ti 
conchinchi i alhua'talab c'al a Dios, 
cum it jum putat co'onchith a ichich 
c'al in alhua' inictal a Dios ani jats 
tit ts'ejhualixchic. 11еј c'ac'namal 
yan a Dios јаја’ tu pithamalits an 

lej c'athpich huinat alhua' pithoblab 
axi yab i ejtohual qui quithat 
olnanchi in апа”. 


In eyaltal a Pablo ti 
abathuale cal a Cristo 


1 Мапа’ im Pablo u le tu 
ucha'chic i cau cal i 
maxutalab ani c'al i c'aya'talab ejtil 
max pel a Cristo ax ti uchalchic. U 
uxnal abal in maxu tam in c'uajat 
c'al tata'chic ani im pathay tam 
yab in c'uajat c'al tata'chic. ?Nan 
tu lej uchalchic abal tiquin tequeth 
tsalpanchi u ey abal tam quin ulits 
cal tata'chic yab cu yejenchi tu 
tauna'chic c'al i pathaytalab. In 
ts'ejcathits tu tauna'chic antsana' 
max jita' tin tsalpanchale u ey 
ejtil in ey jahuaquitsq'ui tam inic 
axi yab exlom c'al a Dios. Aba 
ani' huahua' axi pel tu abathuale 
c'al a Dios pel tu inic teje' tsabal, 
bel yab i eyenthal i cuete' tsalap 
c'al jahua' ax tu tomolnal teje’ 
tsabal. 4Yab i eyenthal i eyextalab 
ts'ejcath c'al i inic, tocat jahua’ 
lej tsaplix tu pithamal a Dios qui 
eyentha' abal qui talabethanchi 
jahua' t'ayat tomolnax c'al a 
Dios. *C'al хе’ i talabethanchal 
i tsalap ax и c'ambixnab c'al an 
inic. I paclunchal jahuaquits tam 
c'athat tsalap ani i c'athat cau ax 
и eyenthab c'al axi pel i tomolnax 
c'al a Dios ani yab in jilal in at 
inicchic quin exla’ a Dios. I lubal 
qui tala’ jilchi tin c'ubac a Cristo 
in jec'omnax ichich tim patal an 
inicchic ca belcaxmethanchat 
c'al jaja. Ani tata'chic jaye ca 
jum putat t'ajchichic jahua' in 
le’ a Cristo, max i huahua' и 

ts'ejcathits tu ts'ejca' jahuaquitsq'ui 
tam jec'omtalab ani tu bijchi i 
yajchictalab c'al a jec'omtal. 

"T Tata'chic ojn?’ tocat a t'ajchal 
ti cuenta jant'ini' tu tsu'tab eleb 
an inic. Max hua'ats jita'chic in 
tsalpayal abal pel in lej chubax c'al 
a Cristo, quin t'aja'chic ti cuenta 
abal huahua'hue pel tu lej chubax 
c'al a Cristo. 5Hualam max и 
hue' huat'ath ajatnal u eyaltal tin 
abathuale c'al an Ajatic. Max ani' 
u t'ajal, bel yab in tithebel cum 
tim pithamalits an Ajatic u eyaltal 
abal nan tu tolminchi c'al a ejattal 
ani iba abal tu othnanchichic. 
3Yab u le’ abal ca tsalpaychic max 
nan tu thuchanchal i u abal tu 
jiq'uetha'chic. !?Jahua' и thuchal 
lej yajchic ani lej tsapiccua*. Lej 
palu u ey ani u cahuintal ni jant'o 
ti exbathcua". !!Jitats quin ulu 
antsana' quin lej tsalpanchi abal 
u ey ax и tejhua'methanchal cal 
jahua' u thuchal, ja'its jaye axi 
ne'ets tu tejhua'methanchi tam quin 
ulits c'al tata'chic. 

12 Huahua' tu abathuale yab i ulal 
max i bauchal o max i jalunchal 
in ey talchic i inic ax in cuete' ulal 
pulic in ey. Yab u tsalpath max cu 
met'axin ani qui tsalpanchiq'ui max 
i bauchal o max yab i bauchal in 
ey i at inic ani jaye max i lejbayal 
i ey с'а] i cuete' tsalap. f? Yab i 
huat'ath ajatnal i ey ani i t'ojlabil. 
Jats a Dios expith ax quin ulu ma 
ju'tam huichat qui Баји cu tojon. Tu 
pithamalits an q'uij abal cu ulits ma 
c'al tata'chic ti Corinto cu t'ojon c'al 
an alhua' cau. 14Yab i huat'anchal 
jahua' tu bijchamal a Dios tin 
cuenta i t'ojlabil c'al tata'chic. 

Pel huahua'its axi oc'ox ulits са] 
tata'chic ani tu oc'ox olchamalchic 
an alhua' cau tin cuenta a Cristo. 
15Yab i ulal abal pel i t'ojlabil max 
pel in t'ojlabil q'ue'at i inic axi 
t'ojnenec jaye c'al tata'chic. Expith 
i le tu tolminchichic ca más Беја’ a 
Dios, ani max qui ejtou cu t'ojone 
c'al tata'chic ma ju'tam huichat 
quin ulu a Dios. 16Talbel qui ne'tha' 
an alhua' cau más tihua' jaye al 

pil i cuenchalabchic, ani antsana' 
yab qui ajatnanchi in t'ojlabil axi 
q'ue'atchic i inic. 

17 Ani max jita' in le' ti 
ajatnanchix, expith quin ajatnanchi 
jahua' in t'ajal an Ajatic. 18Yab 
jant'o ti exbath max i inic quin 
cuete' ajatna' tim ba' abal peli 
alhua' inic, expith max ca ajatna 
c'al an Ajatic lej chubax pel i alhua' 
inic. 


A Pablo ani axi yab pel i chubax 
abathuale c'al a Cristo 


1 U lej le'ac max tata'chic 
tiquin ats'anchi c'al i 
c'aya'talab jahua' ne'ets tu ucha’. 
Aba ani' in tsalpanchab yab in 
tsalpath, bel tiquin сауа?па’. 
?Nan tu c'anithalchic c'al i 
c'anithomtalab ax tim pitha' a 
Dios, ani tu binamalits quit co'oyat 
expith c'al a Cristo jant'ini' ca 
co'oyat i ts'ic'ach expith c'al juncats 
i inic. *Yab lej thacat u ichich cum 
hualam max quit c'ambiyat jant'ini' 
ti c'ambiyat a Eva c'al an tsan tam 
ti antsana' tejhua'me an teneclab 
c'al jaja’. Max ca hualca' a ichich 
quit c'ambinchat, tam yabats ne'ets 
ca tequeth tsalpanchi in ey a Cristo. 
4A thubat belcaquiyalq'uichic 

jitats са ulits ti olnanchi q'ue'at a 
Jesüs yab ja axi huahua' i olnal. A 
bats'c'unchalq'ui cal a lej canat 
pil i tsalap axi yab ja ti pithamal 
an Espíritu Santo ani pil i cau axi 
yab juncuth c'al an alhua' cau ax 
it olchinenequits. 5Nan tu tsalap 
yab tin jalunchal u ey nixe' xi 
pulic abathualechic ax tata'chic a 
aynal. Aba апі yab u lej huit'al 
cu calpu i cau, bel u lej exlanchal 
in ey an cau ani ets'ey tu quithat 
tejhua'methanchal an chubaxtalab. 
7 Auxe’ max и t'aja' yab alhua' 
tam tu olnanchi an alhua' cau ani 
yabq'ui tu conchi i tumin. U hualba' 
tu ba' yab tu conchichic i tumin 
abal tata'chic quit más lablinchat 
c'al an alhua' cau. ?U eyentha' i 
tumin ax tim pitha' pil i tamcunel 
ebchalablomchic abal cu ejtou tu 
olnanchi tata'chic an alhua' cau. 
Tam tin c'uajatac cal tata'chic 
u yejenchi an tumin ani yab tu 
conchichic. Jahua' u yejenchi tin 
quithbanchi an ebchalabchic axi tal 
Macedonia. Yab im palomichiquixin 
c'al tata'chic ma ni jayq'ui' ani yab 
ne'ets cu Раја’. 1°Тїп t'aychamalits 
tu ichich an chubaxtalab a Cristo 
ani jats c'al ax tu ulal yab im 
palomichiquix c'al jita’. Jats tin 
culbe, ani ju'tamits cu xe'tsin ti 
Acaya c'al an alhua' cau ne'ets 
quin culbe cum yab ne'ets quin 
palomichiquixin. 1 Cum yab u 
le' tu tabatnanchi a tuminalchic 
yab ca tsalpay max nan yab tu 
c'anithalchic. In exlalits a Dios abal 
nan tu lej chubax c'anithalchic. 
12Yab u conchamal i tumin 
ani yab ne'ets cu conchi abal cu 
ts'ibc'a'chic ax in ulalq'ui pel i 

abathuale axi yab palomichiquix 
jantini' huahua’, ani yab chubax. 
13 pelchic i q'uet'ach abathuale 
axi c'ambixma". In le'chic quin 
timc'oy ti abathuale c'al a Cristo. 
1^ Yab ca jic'pa'chic cum a Satanás 
putat in timc'oyal i ángel ax u 
c'uajil tin tajax a Dios. !'?Jaxtam 
jaye axi tolmixchic c'al a Satanás 
in timc'oyal ti alhua' inic. Ne'ets 
quim baju a q'uicha tam a Dios 
quin ts'ejca'chic jant'inits im pojcax 
t'ajbilchic. 


In yajchicnal a Pablo 


16Nan tu tsab uchalchic junil 
abal yab tiquin tsalpanchi yab 
tin tsalpath. Bel max antsana' in 
tsalpanchab, u le' cu hue' ajatna' 
tu Ба’, 1 Jahua' ne'ets tu ucha'chic 
yab ja ax tin lej uchbiyamal an 
Ajatic tu ucha’. U ulalq'ui ejtil jun 
axi yab tsalpath ani in le' quin 
ajatna' tim ba’. '$Cum hua'ats 
yantalam i inicchic in ajatnalq'ui 
jahua' teje' tsabal, nana'ne ne'ets 
cu hue ajatna' tu ba’. '? Cum it 
c'athpich tsalpathchiccua', hualam 
max a ejtohual ca c'aya'na axi 
yab tsalpath. 20А c'aya'nalchic 
ax ti c'unat co'onchal a tsalap. A 
c'aya'nalchic axi ti c'ue'chal jant'o 
ani ax ti thabalnalchic. Jaye ax ti 
alalnalchic ani ax ti cuajchalchic a 
hual. ?! Auxe’ max quin tithebe cum 
yab im pathay abal tu t'ajchichic 
jant'ini' jaja'chic ti t'ajchal. 

Hua"ats jita'chic in ajatnal tim ba’, 
ani nana' ne'ets cu c'athpich ajatna' 
tu Ба’. Aba ani' in tsalpanchab yab 
in tsalpath antsana' cu Раја’, bel 
ne'ets cu Гаја’, 2?Max quin ulu 
jaja'chic pel i hebreocua', nana'ne 

pel in hebreo. Quin uluchic pel i 
Israel, nana'ne pel in Israel. Quin 
uluchic pel i xits'labchic cal a 
Abraham, nana'ne jayetseq'ui. 
23 Мах jaja'chic pel in t'ojnalilchic 
a Cristo, nana'ne más. Tam cu 
ajatna' tu ba' ejtil max u nits'biyal 
i olmanal ax in ajatnal tim ba’. Nan 
in lej c'athpich t'ojnenec, jaja'chic 
iba. U lej lecamal an huithaxte' 
ani lej yan i calel im baliyame al 
i huic'axte' ani jaja'chic iba. Ma 
yan i calel in lej le'nabits quin 
tsemtha. ?4Bo i calel an Israelchic 
tin mo'canchi ox inic c'al beleu і 
cuathach c'al i cuathaxtalab ot’. 
?50x i calel in huithc'oyame cal і 
huithaxte'". Jun i calel in cui'iyame 
c'al i t'ujub. Ox i calel tam tin ne'ets 
ali tan paclun an tan. Jun i calel 
acal ani q'uicha in ne'thathayat 
quin q'uiban al am pulic lejem. 
267 ej yanits i acan и t'ajamal abal 
ju'tamq'ui. In huat'enec al i c'ac'ath 
pulic itse’. In xe'tsinenec jun ti 
hua'ats lej an сие”. In othname 
c'al и juntal Israelchic ani c'al axi 
yab Israelchic. U tamuhuamal i 
c'ac'athtalab al i bichou ani al i alte 
апі al i pulic lejem. Tin t'ajchamal 
quithab ax in timc'oyalq'uichic ti 
ebchalab c'al a Cristo ani yab ja. 
270 t'ajamal i t'ojlab axi lej q'uibat 
ani lej tsequental. Yan i acal yab 
in huayamath. In lej xe'tsinenec 
c'al i jayil ani c'al i chiquenib. Yan 
i calel im pablamath са] an t'ojlab. 
U lej lecamal an tsamay ani u 
q'uibchamal an toltom. 

?8 Ani yab expith ja axe' ax tu 
olchalchic, jaye u ats'al lej alchic 
u uchbil cu beletna' tim patal an 
tamcunel ebchalablomchic chuthel 


, 

chuthel. 290 let'enthal ax im palu 
belal a Cristo. In tithebel max ca 
t'apchin in tsalap i ebchalab ani 
yab quim bela' an Ajatic, ani in 
tsacul c'al an t'apchix. 39 Q'ue'atchic 
quin ajatna' tim Ба’, nan ne'ets cu 
ajatna' jahua' q'uibat u huat'amal. 
?'In alIhua' exlalits a Dios in 

Tata i Ajatic Jesucristo abal lej 
chubax patal axe jahua’ nan tu 
olchamalchic tin cuenta u ey ani u 
xe'tsintal. Jats jaja' expith in tomnal 
ca puhuethanchat im bij abal ets'ey. 
32Tam tin c'uajatac ti Damasco 
hua'ats i gobernador punuth cal 

an ts'ale Aretas, ani jaja' in c'uajba' 
i cubaxchic tin hui'lebilchic am 
bichou abal tiquin yac'ua'. 33 Yab 
tin yac'ua'chic cum im baliyat al 

i t'ocnal ani im pa'ba Ба’ i jol ali 
ba'te'. Antsana' im pit'c'on yab in 
yac'uan. 


Jahua' tsu'binchat a 
Pablo c'al an Ajatic 


1 Cum yab jant'o ti tabat 

cu ajatna' tu ba', expith 
ne'ets tu hue' olchichic jant'o tin 
tsu'binchi ani jant'o tin tso'oblinchi 
an Ajatic. ?Ma lajuj tse' tamub 
nana' tim belom с'а1 a Cristo in 
c'athbame ti eb. Yab u tso'ob max in 
lej c'athba c'al patal u inictal o max 
i expith c'al u ejattal. A Dios expith 
tin tso'obits. 3U lej tso'obits abal lej 
chubax in c'athbame ti eb, expith 
yab u lej tso'ob max c'al patal u 
inictal o max i expith c'al u ejattal. 
A Dios expith jats ax tin lej tso'obits 
jantini'. ^In ne'thame jun ti hua'ats 
i lej c'athpich ts'alat c'uajattalab ti 
eb. Tats tu ats'a' i tsinat cau axi a 
Dios yab in jilal cu olnanchi teje' 

tsabal. 50 ejtohualac cu ajatna' 
abal antsana' in c'athbame ti eb, 
tocat yab ne'ets cu Раја’. Expith 
ne'ets cu ajatna' u palu ey. Cum 
in c'athbame ti eb hua'ats jant'o cu 
ajatna', ani jahua’ cu uluhuac pel i 
chubaxtalab ani yab in cahuintal 

i inic axi yab tsalpath. Yab ne'ets 
tu t'iloxnanchichic cum yab u le' 
quin tsalpanchat tin huat'ath t'ocat, 
expith quin tsalpanchat jant'inits 
tiquin tsu'tat u t'ajal ani jant'inits 
tin ats'anchal u cahuintal. 

7 Cum lej c'athpich jic'path 
jahua' a Dios tin tso'oblinchi, in 
jilchinenec i yajal abal yab cu 
Саја’ huat'ath c'athat. U ats'al ejtil 
max in t'ithbanal c'al i q'uith. Pel 
a Satanás ax tin jilchi abal tiquin 
yajbetha'. Ox i calel и conchi 
an Ajatic abal tiquin tixc'anchi 
nixe' xi yajal. ?Tin ucha' abal cu 
cuxuthnanchi in alhua' inictal 
cum in ejtohual quin lej tsapliy 
ma ju'tam huichat in yejenchal ca 
tsapliyat axi palu in ey. Jaxtam 
in culbel tam im palulul, cum 
tamits a Cristo tin lej c'uajchiyal 
tu ichich сга] in lej tsap јаја”. 1910 
lej culbel tam u yajchicnal tin 
t'ojlabil a Cristo. Max im palulul, 
max in tilibnab, max u cua'al i 
yejenchixtalab, max in t'ajchinal 
quithab, bel in culbel. Ani tam tin 
lej c'athpich palululits, a Cristo tin 
lej c'athpich tsapliliyal. 


U t'e'pinal hue’ a Pablo tin cuenta 

an tamcunel ebchalab ti Corinto 

10 t'ajamal ejtil yab in tsalpath 
cum u ajatnamal tu Ба’ c'al jahua’ 
tu olchits. Antsana' u t'ajamal cum 
tata'chic yab tin alhua' t'iloxnanchi 

u ey c'al и tomolnaxilchic. Aba 
anaquits in uxnal yab jant'o u ey, 
bel yab tin jalunchi u ey axi q'ue'at 
an abathualechic axi tata'chic a 
aynal. Auxe' max pel i c'athpich 
pulic abathuale jaja'chic. 121п 
lej t'ojnenec c'al tata'chic c'al и 
ichich lej caya’. C'al in tsap a Dios 
u t'ajamalits i labith t'ajbilab ani 
i jic'path t'ajbilab ti tsu'bixtalab. 
Antsana' tu tejhua'mel abal pel 
tin chubax abathualejil a Dios. 
13Hualam a tsalpayalchic abal 
yab a bauchal in ey axi q'ue'at an 
tamcunel ebchalablomchic cum u 
bats'umal i tolmixtalab c'al jaja'chic 
ani yab c'al tata'chic. Tiquim 
paculanchi max pel i hualabtalab 
abal yab u bats'umal c'al tata'chicte. 

141 t'ojojothits quin c'ale tu 
tsa'biychic tin oxchil i calat junil, 
ani yab ne'ets tim palomichiquix 
cal tata'chic. Nan yab tu c'a'inchal 
jahua' a cua'alchic, expith u le' 
tu tolmiy abal ca co'oy a ichich 
mo'cathits c'al a Dios. Pel in uchbil 
i tatalab quin tamcuy i tumin abal 
quin tolmiy in tsacamilchic ani 
iba an tsacamchic quin tolmiy in 
tata c'al an tumin. Nan in ejtil in 
tatalab c'al tata'chic tin cuenta a 
ejattal. 15С'а1 u lej culbetal u tala’ 
pacuhualac patal jahua' u cua'al 
abal tu tolmiychic ca co'oy lubach a 
ejattal c'al a Dios. U lubalac cu tala' 
bina’ tu Ба’ ma cu tala’ раси tu Ба’ 
abal tu tolmiychic. Antsana' cu баја’ 
aba ani' u hue'mel a c'anithomtal 
c'al папа’ biyat и puhuel и 
c'anithomtal c'al tata'chic. 

16 A alhua' tso'obchic abal yab 
tu conchichic i tumin tam nan in 
c'uajatac c'al tata'chic. Aba ani' 

a tso'obits, bel hua'ats jita’ c'al 
tata'chic in ulal abal nan tu canchi 
i tumin c'al tocat u c'ambixtal. 

17 Auxe' max nan tu c'ambinchichic 
c'al an ebchalabchic ax u aba'chic 
ti tsa'biy. 180 lej ucha’ a Tito abal 
ca c'ale ti tsa'biychic c'al junaque i 
ebchalab jaye. Auxe' max a Tito ti 
c'ambiy tin cuenta an tumin. Expith 
in læ ti tolmiychic c'al a ejattal 
jant'ini' nana'ne u le’ tu tolmiychic. 
In tsalap јаја? jununul c'al папа’ и 
tsalap. 

19 ^a] axe’ xi cau jahua' nan tu 
thuchanchalchic hualam hua'ats 
jita’ in tsalpayalchic abal huahua’ i 
le’ qui caltha' ti Ба’ tu alhua' c'al 
tata'chic. Iba. Expith u binal i 
cuenta c'al a Dios tim bij a Cristo. 
C'an ebchalabchic, patal axe' 
jahua' tu thuchanchal jats abal ca 
co'oy más lubach a ejattal c'al a 
Dios. ??Hualam tam quin ulits c'al 
tata'chic yab ne'ets tu elchi lubach 
a ejattal, ani yab ne'ets quin culbe. 
Ani tata'chic yab ne'ets quit culbe 
tam cu ulu yab lubach a ejattal. 
Max tu ela'chic tit hueutsíx ani tit 
pa'ixnáx, max it tsaculom jun c'al xi 
jun, max it lehuáx, max it quithab 
cahuilix, max it t'uchinchix c'al 
i cau, max a c'athatnal ta ba'chic, 
max it xacuelomchic, yab ne'ets 
quin culbe са] tata'chic. ?! Hualam 
tam quin ulits tu tsa'biychic junil 
ne'ets quin tithebe tin tamet a 
Dios c'al a ejattalchic yab lubach. 
Hualam quin uq'uin c'al axi 
yantalam hualbinenec ani yabaye in 
jilamal in hualab. Hualam ne'ets tu 
ela' bel it uxumbe ani bel it inicbe. 
Hualam a t'ajalechic bel jahua' in le' 
a hualbith le'nomtal. 

I ts'alabchixtalab ani i 
tsapnethomtalab 


1 Tin oxchil i calat nan ne'ets 
tu tsa'biychic junil. Max 

hua'ats jita' u jolbiyab, expith ca 
ts'ejcanchat an cau max hua'ats 
tsab ox i опот ax quin olna' an 
lej chubaxtalab. ?Tin tsabchil i 
calat tam in c'uajatac c'al tata'chic 
u ucha' axi hualbinenecchic abal 
yabats ne'ets cu c'aya'na' max quin 
huichiy junil. Te in c'uajat ou, ani 
u uchalchic junil ani jaye tu uchal 
ta patalchic, max quin huichiy 
yabats ne'ets cu c'aya'na'chic. ?Tam 
ojni' ne'ets ca tso'obna'chic abal lej 
chubax pel tin caulomejil a Cristo. 
Jats a le ca tso'obna'chiccua*. A 
Cristo yab ti lej palu taunalacchic, 
ti lej taunalac c'al in lej tsap in 
cahuintal. *Aba апі a Cristo im 
palu taja’ tam ti tsemtha ti al an 
cruz, bel xohue' ejthachits c'al in 
lej tsap a Dios. I ejtilnal a Cristo 
tam ti tsemtha al an cruz ani jayei 
ejtilnal хо’ ejthachits. Cum huahua’ 
u ts'at'bathits c'al a Cristo, a Dios 
tu tsapliyal abal qui ejtou tu tolmiy 
tata'chic c'al a ejattal. 

5Ca lej alhua' tsalpay ta ichich 
max chubax a junini' belal a 
Jesucristo. Ca t'aja'chic ti cuenta 
max chubax c'uajchithits a ichich 
c'al jaja. Max i tam yab chubax a 
belalchic. 60 lej le' abal ca t'aja'chic 
ti cuenta abal huahua' lej chubax 
i belal a Cristo. "I conchal a Dios 
abal ti tolmiychic quit xe'tsin bolith. 
Yab i le' abal quit xe'tsin bolith 
expith abal huahua' cu tsalpanchat 
tu alhua' t'ojnal c'al an Ajatic 
ax tu tolminchal c'al a xe'tsintal. 


2 Corintios 13 


Expith quit xe'tsinchic bolith, ani 
yab ne'ets qui t'aja' ti cuenta max 
huahua' cu tsalpanchat yab u 
alhua' t'ojnalchic c'al an Ajatic. ŝLej 
punuthits i ichich yab i ejtohual qui 
tomolna' an alhua' cau, expith qui 
tolmiy abal más ca belchin. ?Ne'ets 
cu culbe max it lubach c'uajatchic 
c'al a Dios, ani yab i t'ajalchic ti 
cuenta max u uxnal pel tu palulul 
abathuale. I conchal a Dios abal ca 
bajuchic ca co'oy a ichich jum putat 
alhua'methanchithits c'al a Dios. 

10 Nan tu thuchanchalchic axe xi 

u abal quit alhua'methachic biyat 
yabaye quin c'ale tu tsu'uchic, ani 
tam quin ulits c'al tata'chic yab 

cu yejenchi tu tsapic ts'ejca' cal u 
eyaltal ax tim pithamal an Ajatic. 
Expith tim pithamal xe' abal cu 
ejtou tu tolmiychic abal ca co'oy a 

ejattal lej lubach c'al a Dios, ani yab 
abal nan tu yajbethanchi a ejattal. 

"1 Taley ebchalabchic, quit culbe. 
Ca luba' ca co'oychic a ichich jum 
putat alhua'methanchithits c'al a 
Dios. A Dios ti culbethanchichic a 
ichich. Quit jun ejet c'uajlelenchic. 
Ca c'uajiy a Dios c'al tata'chic. 
Ja'its јаја’ ax ti c'anithalchic ani 
ti jun ejetbethanchal a ichich. 
120uit tsapnetháxin са] i tocat 
c'anithomtalab. 1Ті tsapnethalchic 
patal an ebchalabchic axi te 
c'uajat. 

141 lej le’ abal ti lubach 
co'onchichic a ichich i Ajatic 
Jesucristo c'al in alhua' inictal. Ca 
c'uajiy a Dios c'al tata'chic cum 
ti lej c'anithalchic. Ca co'oychic i 
t'ilomtalab ta ichich c'al an Espíritu 
Santo. Amén. 


An u axi thuchanchat an ebchalabchic 
ti Galacia c'al an tocat abathuale Pablo 





A Pablo in thuchanchal an u an 
tamcunel ebchalabchic ti Galacia 


Nana'its im Pablo tin 

abathualejil a Jesucristo ani i 
Tata Dios, cum jaja'chic jats c'al tim 
bijiyame ani jats c'al tin abatnab. 
Yab ja i inic ax tim bijiyamal ani 
ax tin abatnal. Ani ja'its i Tata Dios 
ax in ejtha' a Jesucristo ti al an 
jolimtalab. ?Nan tu thuchanchal 
axe' xi u tata'chic ax it c'uajat ti 
al an tamcunel ebchalablomchic 
ti bichoulom Galacia. Nana' junax 
c'al patal an ebchalabchic axi teje' 
c'uajat tu abchal i tsapnethomtalab. 
3U lej le' abal i Tata Dios ani 
i Ajatic Jesucristo ti lej lubach 
co'onchichic а ichich c'al in alhua' 
inictal ani ti jun ejetbethanchichic 
a ichich. ^Ja'its јаја’ a Jesucristo 
ax im bina' tim ba' ca tsemtha 
ti calchix c'al huahua' i hualab 
abal cu hualcantha c'al i hualbith 
xe'tsintal axi teje' tsabal. Pel 
in culbetal i Tata Dios abal a 
Jesucristo quim bina' tim ba' 
antsana' abal tucu hualcantha' c'al 
i hualbith xe'tsintal. Jaxtam qui 
puhuethanchi im bij a Dios abal 
ets'ey. Amén. 


Yab hua'ats q'ue'at i alhua’ cau 

6U lej jic'pal abal thubatq'ui a 
jilcacayalchic a Dios ax ti canamal 
abal quit jec'ontha tin ebal in 
alhua' inictal a Cristo. Xo' a belal 
q'ue'at i cau axi yab ja an lej chubax 
alhua' cau. "Expith juncats i alhua' 
cau hua'ats c'al cu jec'ontha, ani 
yab hua'ats q'ue'at más. Tocat 
hua'ats talchic i inicchic in le' ti 
thuc'chunchi a tsalap ani in le' ti 
quet'achmethanchichic an alhua' 
cau ax tin cuenta a Cristo. 8Са lej 
t'aja'chic ti cuenta abal t'ajat jolbithits 
с'а] a Dios jitats ti olnanchalchic 
q'ue'atq'ui i cau axi yab ja an alhua' 
cau ax it olnanchame c'al huahua’. 
Huahua'hue ne'ets cu tajat jolbiyat 
max antsana' tu olnanchalchic i cau 
axi yab ja an lej chubax alhua' cau. 
Aniye jaye i ángel max ca chich ma 
ti eb ti olnanchichic axi yab ja an 
lej chubax alhua' cau. ЭП ulumalits 
ti jayq'ui' ani xo' u tsab ulal junil 
abal t'ajat jolbithits c'al a Dios jitats 
ti huat'banchalac q'ue'at i cau axi 
yab ja an lej chubax alhua' cau ax a 
bats'umalits. 

10 Cal axe’ xi yajchic cau a 
ejtohualchic tiquin exla' abal 


395 


GÁLATAS 1, 2 


yab u lubal cu olna' expith i cau 
jahua' an inicchic tin le'nanchal 

cu olnanchichic. Iba. Expith u 
lubal cu olnanchi jahua' a Dios tin 
le'nanchal cu olnanchichic. Max 
cu ulu ani cu Раја? tocat jahua' tin 
le'nanchal u at inic cu ulu ani cu 
Саја’, tam yab in chubax t'ojnal c'al 
a Cristo. 


Im bajuhual a Pablo ti 
abathuale c'al a Dios 


T! Ebchalabchic, nan u le’ abal 
ca tso'obna' abal an alhua' cau 
axi nan u olnal yab tujnenec tin 
cuete' tsalap i inic. 12 № jita tam 
inic yab tin huat'banchamal ani ni 
jita? tam inic yab tin exobchamal, 
expith a Jesucristo jats ojni' ax tin 
tso'oblinchamal an alhua' cau. 

131t olchinenequitschic jant'ini" 
tin xe'tsinenec ti jayq'ui' tam nan 
tu belamalne jant'ini' im belal 
an Israelchic. C'al patal u canat u 
que'chith othnamal im bichohuil 
a Dios ani u q'ue'chith lubamal cu 
talabethachiquiy. 140 q'ue'chith 
exbayamal an cau ani in lej bajuth 
yab ejtil axi q'ue'at u juntalchic 
axi jayetseq'ui in tamub jant'ini' 
папа’. U q'ue'chith lubamal си 
aynanchi ani cu beletnanchi ап 
exobchixtalab axi pithanchame 
u biyal juntalchic. !5Taley talbel 
a Dios c'al in lej alhua' inictal tin 
tacuy tin c'al, cum antsana' tin 
q'uejab bijiyamalits tam ti yabaye 
in hua'tsinenec. Tin tacuy tam 
tim bajuhuits am pejchith q'uij 
tiquin tacuy. 'éTaley a Dios tin 
tejhua'methanchi in lej Tsacamil 
Jesucristo abal cu exlanchi in ey 
ani cu olnanchi im bij c'al axi yab 

Israelchic. Tam ti a Dios antsana' 
tin tejhua'methanchi jaja' in lej 
Tsacamil, ni jita’ tam inic yab и 
t'iloxnanchi. !" Ni yab in c'ale ti 
Jerusalén cu olnanchi jahua' tin 
tejhua'methanchi a Dios c'al axi 
pelits i abathualechic c'al a Dios 
tam ti nana' ibeye, tocat in c'ale 
ti Arabia. Ma lej talbelits tam tin 
huichiy ti bichou Damasco. 

18Ma ox tamub talbel in c'ale 
ti Jerusalén. Ma tamits u exla' a 
Pedro ani in c'uajiy lajuj bo' a 
quicha eal jaja’. 19 Јауе u tsu'u taja’ 
a Jacobo in ebchal an Ajatic, ani 
axi más q'ue'atchic an abathuale 
yab и tsu'u. 200 punuhual a Dios 
ti cau abal lej chubax axe' xi cau 
jahua' nan tu thuchanchalchic. 

?' Taley talbel in c'ale cu 
tsa'biy i cuenchalabchic 
cuentalith ti bichoulom Siria ani 
i cuenchalabchic cuentalith ti 
bichoulom Cilicia. ?? Yabaye tin 
exla' c'al in tsu'ux hual in tamcunel 
ebchalablomil a Cristo axi hua'ats 
ti bichoulom Judea. ??Expith іп 
ats'amalits abal ja'its папа’ c'al ti 
othname jaja'chic ti jayq'ui', ani 
jaits папа’ ax и talabethamalac 
an alhua' cau axi xohue' u olnalne. 
?^Cum хо’ u belalitsne ani u 
olnalne an alhua' cau, jaxtam 
an ebchalablomchic ti Judea im 
puhuethanchal im bij a Dios. 


Bats'uhuab a Pablo c'al xi q'ue'at 
i abathualechic c'al a Dios 
Ma tam tin c'a'al c'alejits 
ti Jerusalén ani in tsabchil 
c'ale junax c'al a Bernabé ani c'al 
a Tito, ma tamna'its in cua'al lajuj 
tse' tamub. ?In c'ale junil cum a 

Dios tin aba' quin c'ale, ani tihua' 
ti Jerusalén u tauna' expith axi lej 
exbath in eychic c'al an tamcunel 
ebchalab. U tala' lejquinchichic an 
alhua' cau axi nan u olnanchal axi 
yab Israelchic. Antsana' и t'aja' abal 
quin alhua' ejtiychic abal yab jolat 
u t'ojlabil ani yab ca jolatmetha cal 
axi tomolnaxchic. ?Cum jaja'chic in 
ejtiyits, yab in uchbiy a Tito max ca 
cojchin in inictal ejtil tu cojchinal 
in inictal an Israel inic cum pel 
in c'al a Dios. Aba ani' a Tito yab 
pel i t'ajtalab Israel, yab uchbiyat 
ca cojchin in inictal jant'ini' tu 
t'ajchinal an Israelchic. ^Expith 
c'al tsab ox axi tsinat otsits c'al 
huahua' quin timc'oy ti ebchalab 
jaye, jats c'al ti le'nab a Tito ca 
cojchin jaye in inictal. Yab pel i 
lej chubax ebchalabchic. Ejtil max 
pel i cuatsix, in le'chic quin exla' 
jant'ini' tu hualcathits huahua’ ax и 
ts'at'bathits c'al a Cristo ani yabats 
u ts'at'at c'al an ts'ejcath cau binath 
c'al a Moisés. In le'chic abal junil 
cu c'unat co'oyat c'al an ts'ejcath 
cau. 5Ma ni jun tsipcats i hue’ yab 
i hualca' ti Ба’ cu ts'ilontha с'а] 
in exobchixtal, tocat i c'aniy an 
alhua' cau abal i ca jolatmetha 
c'al jaja'chic. Cum an alhua' cau 
ja'its an lej chubaxtalab, i le' abal 
tata'chic ca junini' aynanchi. 
$Nixe'chic axi lej exbath in ey c'al 
an tamcunel ebchalab ti Jerusalén 
ni jun i it ts'alabchixtalab yab tin 
huat'banchi. Yab u lej t'ajchichic ti 
cuenta in ey, cum a Dios yab jita' 
im poc'oth ajiyal. " Jaja'chic in ejtiy 
abal a Dios tin abamal cu olnanchi 
an alhua' cau axi yab Israelchic, 
ani a Pedro jats quin olnanchi an 

alhua' cau axi Israelchic. 9Jats а 
Dios ax in tsapliyal a Pedro quim 
putu in uchbil ti abathuale c'al axi 
Israelchic, ani jats a Dios ax tin 
tsapliyalne cu putu u uchbil tin 
abathuale c'al axi yab Israelchic. 
ЗА Jacobo ani a Pedro ani a 
Juan jats ахі lej oc'lomchic c'al 
an tamcunel ebchalablomchic. 
Ma jaja'chic jaye tin exlanchi u 
ey ax tim pitha' a Dios c'al in 
alhua' inictal tin abathuale c'al 
axi yab Israelchic, ani jaxtam 
tim bats'u cal i ja'ublomtalab 
cum nan u ey ejtil jaja'chic in ey 
jaye. Jaye im bats'uchic a Bernabé 
ti abathuale c'al a Dios. Taley i 
juncu an cau abal a Bernabé ani 
nana' qui olnanchi an alhua' cau 
axi yab Israelchic ani jaja'chic 
quin olnanchi axi pel i Israelchic. 
10 Јауе i juncu an cau qui junax 
tolmichiquiy an ebchalabchic ax in 
cua'al i yejenchixtalab. Ani ja'its 
c'al tu lubal cu t'ajpichiquiy c'al u 
lej canat. 


In c'uiyal a Pablo a 
Pedro ti Antioquía 


11 Aba апі’ huahua’ tu abathuale 
u lej ja'ubnax, bel nan и c'uiya' a 
Pedro tin lej hual cum in t'ajamal 
jalc'w tam ti chich ti Antioquia. 
12Cum oc'ox in ujnam ti сари! c'al 
i ebchalabchic axi yab Israel, ani 
talbel tixc'an yabats c'aputs c'al 
jaja'chic. Tam ti ulits i ebchalabchic 
axi pel i Israel abnenec cal а 
Jacobo, tam a Pedro yabats in 
le ti сари! c'al an ebchalabchic 
axi yab Israel. In ts'ejnal max ca 
jolbiyat c'al an ebchalabchic axi 
pel i Israel, max ca uchan yab im 

putuhual an ts'ejcath cau binath 
c'al a Moisés tin cuenta jita' c'al 

ta ca c'aputs. 13 Јауе axi q'ue'at an 
ebchalabchic ti Antioquia axi Israel 
jayetseq'ui in t'ajamal jalc'u' ejtil 

a Pedro. Ma quinoc'najits jaye a 
Bernabé antsana' quin Гаја’ jalc'u*. 
14U lej t'ajchichic ti cuenta abal 

yab in junini' t'ajal an chubaxtalab 
jant'ini' pel in uchbil quin taja’ 
jitats in aynalits an alhua' cau. U 
tauna' a Pedro tin tamet patal an 
tamcunel ebchalab. U ucha' aba ап? 
in t'ajtal ey pel i Israel, bel yab in 
ejtilnal in at Israel, tocat in ejtilnal 
axi yab Israel. Jaxtam jaja' yabats 
quin uchbiy axi yab pel i Israel quin 
ejtilna' axi pel i Israel ani uchbith 
c'al an ts'ejcath cau. 


An Israelchic ani axi q'ue'at 
an inicchic u jec'onthab 


15Huahua' u hua'tsinenec tu Israel, 
ani u uxnal abal yab u ajith tu lej 
hualbith inic jant'ini' tu ajiyab 
axi q'ue'at i bichouchic axi yab 
pithnenec an ts'ejcath cau c'al a 
Dios. 16АБа ani' huahua' tu Israel и 
pithnenequits an ts'ejcath cau, bel 
cum tu belom cal a Cristo i alhua' 
tso'obits abal yab ja tin ebal an 
ts'ejcath cau ti ne'ets cu tsu'tat tu 
bolith c'al a Dios. Tocat qui bela' a 
Jesucristo ani ne'ets cu tsu'tat tu 
bolith. Talchic huahua' tu Israel 
i belamalits ani jaxtam a Dios 
tu tsu'talits tu bolith, yab abal і 
t'ajamal jahua' in ulal an ts'ejcath 
cau binath c'al a Moisés. Nan tu 
lej uchalchic abal ni jita' tam inic 
yab ne'ets ca tsu'tat ti bolith c'al a 
Dios tin ebal abal in t'ajal jahua' ca 
uchbiyat c'al an ts'ejcath cau. 

17 Talchic huahua’ tu Israel i le'namal 
cu tsu'tat tu bolith c'al a Dios, ani 
antsana' tu tsu'tatits cum i belamalits 
a Cristo. Cum i belamalits a Cristo 
ani yabats u ts'at'at c'al an ts'ejcath 
cau, hualam max u tsu'tabhue tu lej 
hualbith inic jant'ini' tu tsu'tab ti 
lej hualbith axi q'ue'at i bichouchic 
axi yab ts'at'at c'al an ts'ejcath cau. 
Hualam max jita' quin ulu abal a 
Cristo tu tolmiyal cu hualbin cum 
yabats u ts'at'at c'al an ts'ejcath cau. 
Ni abal jay yab chubax max jita' quin 
ulu antsana*. 180 jilamalits an ts'ejcath 
cau cum yab ja ax tin uchbiyal. Max 
pel u uchbil quin tsab ts'at'ey junil 
c'al an ts'ejcath cau, tam tejhua' abal 
pel i hualabtalab u t'ajamal tam tu 
jilamalits. 19 Хо’ ejtil max in tsemetsits 
апі yabats in ts'at'at c'al an ts'ejcath 
cau, abal quin chubax c'uajiy it ejatlith 
ani tsaplith c'al a Dios. 20Тат ti 
tsemets a Cristo ti al an cruz ejtil max 
nan in junax tsemets са! jaja". Yabats 
in xe'ets cuetem cum a Cristo c'uajat 
tu ichich, ani jahua' nan cu taja’ teje’ 
tsabal jats cum u belal ani u tsapnal 
a Cristo in Tsacamil a Dios. Cum tin 
canithal im bing’ tim Ба’ ca tsemets 
al an cruz abal tiquin calchiy c'al u 
hualab. ?! Yab u pojcanchal in alhua’ 
inictal a Dios axi c'al ti aban a Cristo 
ca tsemets ti calchix c'al nana" Jolat ti 
tsemets јаја’ max и ejtohuabac an inic 
ca tsu'tat ti bolith c'al a Dios tin ebal 
abal quim putu an ts'ejcath cau binath 
c'al a Moisés. 


Qui bela' a Cristo o qui Раја’ 
jahua' in ulal an ts'ejcath 
cau binath c'al a Moisés 


Tata'chic ojni' ebchalab ti 
bichoulom Galacia yab it 

tsalpath. éJale' а hualcal ta Ба’ quit 
c'ambiyat ani ca aynanchichic i cau 
axi yab chubax? Ниаһиа’ tu lejquith 
olnanchits an alhua' cau jant'o tam 
tabattalab hua'ats tin ebal abal 
tsemets a Cristo ti al an cruz. ?U lej 
le’ abal tata'chic tiquin ucha’ max 
a bats'umal an Espíritu Santo ta 
ichich tin ebal abal a t'ajamal jahua 
in ulal an ts'ejcath cau binath c'al 
a Moisés. Iba yab a bats'umalchic 
ani'. Tocat a, bats'umal xe' tam it 
olchin an alhua' cau ani a bela'its. 
3Ni hue' yab it tsalpathchic. A 
bats'umalits an Espíritu Santo ani 
јаја’ ti tolmiy ca Беја’ an alhua' cau, 
апі хо’ tocat a le ca jila' an alhua' 
cau ani ca huichba' ta ichich junil 
an ts'ejcath cau c'al in uchbixtal. 
^Cum a yajchicnamal ca bela'chic 
an alhua' cau, ani jant'ini' hualam 
ta ejtohual ca c'ayum jila’. U lej 
le'ac max ca lej tabatnachiquiye. 5A 
Dios ti pithalchic an Espíritu Santo 
ani ti tsapliyal abal ca t'aja' i labith 
t'ajbilabchic c'al in tsap jaja’. Ti 
pithal cum a belal an alhua' cau ax 
it olchinenec, ani yab tin ebal max 
са Саја’ jahua’ in ulal an ts'ejcath 
cau. 

$Ti jayq'ui a Abraham im bela’ 
a Dios ani jats ti tsu'ume ti bolith 
c'al a Dios. "Ani xo' tata'chic ca 
tso'obna' abal jitats im belal jahua' 
in ulal a Dios, ja'its pel i juntalab 
belom c'al a Abraham. #Ма tam 
ti biyalits an T'ocat Thuchlab 
in q'uejab ulumal abal axi yab 
Israelchic jaye ne'ets ca tsu'tat ti 
bolith c'al a Dios max quim bela’ 
jahua' in ulal a Dios. Yab expith 
an Israelchic ne'ets ca tsu'tat ti 
bolith. Q'uejab mac'uchith olna 

an lablinchixtalab tin cuenta 
an alhua' cau tam ti a Dios in 
ucha' a Abraham abal ne'ets quin 
lablinchi tim puhuel am bichoulom 
hua'tsintalab inicchic tam quim 
bela’ jant'ini' јаја’ im belamal. 
9 Jaxtam jitats quim bela’ jahua’ 
in ulal a Dios, jats axi ne'ets ca 
lablinchat ani ca tsu'tat ti bolith c'al 
a Dios jant'ini' ti lablinchame ani 
tsu'ume ti bolith a Abraham c'al a 
Dios tam tim belamal in cahuintal. 

10 T"3jat jolbithits jitats in 
tsalpayal abal ne'ets ca tsu'tat ti 
bolith c'al a Dios tin ebal abal in 
lubal quin t'aja' jahua' in ulal an 
ts'ejcath cau binath c'al a Moisés. 
Anits in ulal an T'ocat Thuchlab 
abal t'ajat jolbithits patal jitats 
yab quin ets'ey tala' putu c'al tim 
patal an thuchath uchbixtalab axi 
ti al an ts'ejcath cau. 111п tajax 
ulal an T'ocat Thuchlab abal patal 
jitats tsu'tatits ti bolith c'al a Dios 
cum im belalits, ja'its axi ne'ets 
ca it ejatliyat abal ets'ey. Jaxtam 
i tso'obits abal ni jita’ tam inic 
yab ne'ets ca tsu'tat ti bolith c'al 
a Dios tin ebal abal in lubal quin 
t'aja' jahua' in ulal an ts'ejcath cau. 
12 Axi ts'at'at c'al an ts'ejcath cau 
binath c'al a Moisés in lej t'ajal ti 
cuenta jahua' quin t'aja' ani yab 
jahua' quim bela’. Ja'its in t'ajal ti 
cuenta jahua' in ulal an ts'ejcath 
cau, max jitats quim putu jats ne'ets 
ca ejatliyatcua". 

13A Cristo tu calchiyamalits c'al 
in jolbixtal an ts'ejcath cau tam ti 
tsemets ti calchix al an cruz. Tats 
ti t'ajat jolbiyat jaja' abal tucu 
taletnanchi an jolbixtalab. In ulal 
an T'ocat Thuchlab abal jolbithits 

jitats palat al i te’. 14Сит antsana' 
in leca’ Cristo Jesús, jaxtam хо’ a 
Dios in ejtohual quin lablinchi axi 
yab Israelchic jant'ini' in lablinchi 
jaye a Abraham. Patal huahua' 
tam qui bela' a Cristo i bats'uhual 
an Espíritu Santo cum a Dios im 
bijchith ulumalits abal ne'ets tucu 
pithæ’. 


An ts'ejcath cau binath c'al a Moisés 
ani jahua' a Dios im bijchith ulu 
ne'ets quim pitha' an inicchic 

tSEbchalabchic, ne'ets tu 
huat'banchi jun i t'ipchixtalab c'al 
im bijchith cahuintal an inic ani 
c'al im bijchith cahuintal a Dios. 
An inic in ejtohual quim bijchith 
ulu al i thuchath u jita' ne'ets quin 
jilchi an c'alab tam ca tsemets. Tam 
thuchathits ni jita' tam inic yab 
in ejtohual quim jolatmethanchi 
nixe' xi bijchith cau, cum ja'its 
in lej bijchith cahuintal tim 
binamalits an thabal. Ani ni jita' 
yab in ejtohual quim punc'unchi 
i cau. 16А Dios im bijchith ucha' 
a Abraham cal in tsacamil jant'o 
ne'ets quim pitha* In tsacamilcua' 
in le' quin ulu juncats expith ani 
yab yantalam. Jats a Cristo ax u 
q'uejab mac'uchith olnab al nixe' xi 
cau in tsacamil. An T'ocat Thuchlab 
yab in ulal in tsacamilchic ejtil 
max yan tin eb, tocat in ulal in 
tsacamil. !7Nan tu uchalchic abal 
a Dios in huat'banchi i jilchith 
cau a Abraham, ani jaye in lej 
punu in cahuintal abal ne'ets quin 
chubax риќи c'al nixe’ xi cau. Tse’ 
і bo’ inic с'а] ox i lajuj i tamub 
talbel a Dios in huat'banchi an 
Israelchic junaque jaye i ts'ejcath 

cau tin c'ubac a Moisés. An cau 

axi pithan a Moisés yab in ejtohual 
quin jolatmetha' an jilchith cau axi 
huat'banchat a Abraham, ani yab 
in ejtohual quin tixc'a' in ey ап cau 
jahua' bijchith uchan a Abraham 
tin cuenta jant'o ne'ets ca pithan 
c'al a Dios. 18А Dios im bijchith 
ucha' a Abraham abal ne'ets quin 
lablinchi tin ebal in alhua' inictal. 
Hua'ats jita'chic ax in ulal abal a 
Dios tu lablinchal jaye c'al i t'ajbil 
tin cuenta an ts'ejcath cau binath 
c'al a Moisés. Max anac, tam a Dios 
yab ne'ets tucu lablinchi expith tin 
ebal jahua' tu bijchith uchal ne'ets 
tucu ts'ejhualith pitha' tin ebal in 
alhua' inictal. 

19 ( Jant'o ti alhua' tam an ts'ejcath 
cau binath c'al a Moisés? Oc'ox 
pithan an cau a Abraham, ani 
talbelits tam ti a Dios im pitha' a 
Moisés an ts'ejcath cau abal tucu 
tejhua'methanchi jant'o pel i hualab. 
Ca ohuey ma tam quim baju an 
q'uij ca chichits a Cristo axi olna 
al nixe' xi cau in tsacamilcua' a 
Abraham. A Dios in aba' i ángelchic 
abal quin huat'banchi a Moisés 
an ts'ejcath cau, ani a Moisés 
im binanchi an Israelchic. 2? Yab 
hua'atsac i huat'banchix c'al an 
cau tam a Dios im bijchith ucha' a 
Abraham jant'o ne'ets quim pitha'. A 
Dios putat im bijchith ucha’ jant'o 
ne'ets quim ріћа’. 


In ey an ts'ejcath cau 
binath c'al a Moisés 


21Hualam max u tomolnax an 
ts'ejcath cau binath c'al a Moisés 
c'al an cau axi bijchith uchan a 
Abraham c'al a Dios. Ni abal jay 

iba. Max in ejtohualac an ts'ejcath 
cau tucu it ejatlinchi i ichich, tam 
a Dios tu tsu'talac tu bolith. 22Сит 
yab апћ, jaxtam in ша! an T'ocat 
Thuchlab abal tim patal an inicchic 
bel hualbithits tin tamet a Dios, ani 
jitats quim bela' Jesucristo ne'ets 
ca pithan jahua' a Dios im bijchith 
ulumalits ne'ets quim pitha". 

?5 Tj jayq'ui' huahua' tu Israel 
cunat uchbiyame с'а! an ts'ejcath 
cau. I aychi ca chich a Cristo abal 
јаја’ qui Беа”. 24Ап ts'ejcath cau 
expith tu c'unat co'oyamal ma ti 
chichits a Cristo. Xo' ja'its i belal a 
Cristo, ani jaxtam a Dios in ejtohual 
tucu tsu'u tu bolith. Cum im 
bajuhuits an q'uij qui bela' a Cristo, 
jaxtam yabats u c'unat co'oyab c'al 
an ts'ejcath cau. 

?6 Cum patal tata'chic ax a 
belamalits a Cristo Jesús it 
ts'at'bathits c'al jaja’, jaxtam pel 
ti tsacamilchic a Dios. ?"Patal 
tata'chic ax it pujnenec ani it 
ts'at'bath c'al a Cristo it ichichlith 
ejtil jaja' in ichich. 28А Dios yab ti 
poc'oth tsu'tal max it Israel o max 
pel it griego, max ti c'unat t'ojnalil 
i amulab o max it hualcath, max it 
inic o max it uxum. Ti tsu'talchic tit 
jun tamcucuth cum it ts'at'bathits 
c'al a Cristo Jesús. ?? Max pelits ti 
c'alchic a Cristo, it juntalab belom 
c'al a Abraham, ani ne'ets quit 
pithante jahua' a Dios im bijchith 
ulumalits ne'ets quim pitha' a 
Abraham. 

Nan и Је’ tu olchichic jun i 

t'ipchixtalab c'al i tsacamlab. 
U abatnab i tsacam tam biyat 
tsacame axi ne'ets ca jilchin i c'alab 
c'al in tata. Aba апі talbel ne'ets 

quin c'alnanchi an c'alab, bel biyat 
jayetseq'ui ejtil max pel i c'unat 
t'ojnal cum u abatnab. ?In cua'al 
in uchbil quin taja’ jahua’ ta ca 
abatna c'al am punuth beletnom 
ma tam quim bajuhuits in q'uijil 
jant'ini' ti pejchame cal in tata 
yabats antsana' са abatna. ?Antsana' 
jaye tu c'uajatachue ejtil nixe' xi 
tsacam. Ti jayq'ui' tu abatnamal i 
eblim exobchixtalab. ^Talbel i exla' 
abal chichits in Tsacamil a Dios 
teje' tsabal tam tim bajuhuits am 
pejchith q'uij ca chich. Aban teje' 
c'al a Dios ani hua'tsinenec c'al i 
uxum. Xe'tsinenec quim риќи с'а] 
an ts'ejcath cau binath c'al a Moisés. 
5Chich јаја’ abal tucu’ hualcantha' 
abal yabats cu c'unat abatna c'al an 
ts'ejcath cau. Xo' pelits tu hualcath 
tsacamlabchic c'al a Dios. 

6Сит anits i bajumalits tu 
tsacamil a Dios, jaxtam a Dios tu 
abchamal an Espíritu Santo ca 
c'uajiy ti ichich abal qui lej exla' pel 
tu chubax tsacamil a Dios. C'al in 
lej canat an Espíritu Santo i bijiyal 
ti Tata a Dios ti lej ichich. "Cum 
huahue2' pelits antsana' tu chubax 
tsacamlab c'al a Dios, jaxtam yabats 
u c'unat abatnab c'al an ts'ejcath 
cau. Tin ebal a Cristo i bats'uhualits 
i lablinchixtalab c'al a Dios ejtil 
tam nixe' xi tsacam ca jilchinits an 
c'alab. 


In lubal a Pablo quin tolmiy 
ax im belal a Cristo 
8Ті jayq'ui' tam ti yabaye a 
exlamalchic a Dios, a c'unat 
diosnamal jahua' yab chubax pel 
i dios. Хо’ a exlalits a Dios ani 
jaja' ti exlalchic tit tsacamlab c'al 

јаја’. éJale' tam it huichel junil 
quit c'unat abatnachic c'al nixe' xi 
eblim exobchixtalab? Cum yab 
хе’ in cua'al in tsap ti jec'ontha' 
c'al a hualab ani ni jant'o yab ti 
tabat c'al a ejattal. 19 C'al nixe xi 
exobchixtalab a poc'oth c'ac'nalq'ui 
с'а] i pejath q'uichachic, i pejath 
its'chic, i pejath tamubchic. 
Antsana' xe' ta tsalpayal it bolithits 
с'а] a Dios. Lete max jolat и 
Iubamal tu exobchichic an alhua' 
cau. 

12 Ebchalabchic, nan tu lej uchal 
abal yabats quit c'unat abatna c'al 
an ts'ejcath cau, tocat ca junini’ 


ne'tha' hualcacathits a ichich ejtilne. 


Ca lej t'ila'chic jant'ini' nana' tim 
bats'u c'al i culbeltalab ti jayq'ui". 
13A tso'obitschic abal antsana' tim 
bats'u aba ani' in ya'ulac tam nan 
tu c'a'al olchichic an alhua' cau. 

M Yab tin ou tsu'uchic ani yab 

tim pojca’. Ma tim bats'uchic ejtil 
max nana'its in ángel abath c'al a 
Dios ani ma ejtil a bats'umalac a 
Jesucristo. 15C'a'al tim bats'uchic 
c'al i lej culbeltalab ta ichich, ani 
xo' itsots. U ulal an chubaxtalab 
abal tam tin oc'ox c'uajiy c'al 
tata'chic tin lej сапіћа", ma max a 
ejtohuamalac ca caltha' a hual ani 
tiquim punc'unchi и hual. 16¿Ani 
xo' jale' tin tomolnalchic? Hualam 
jats cum nan tu olchal jahua' 
chubax. 

17 Nixe’ xi q'uet'ach exobchixchic 
in t'ajalq'ui ejtil max in le' ti 
tolminchichic c'al a ejattal ani yab 
chubax. Expith ti le'nanchal quit 
tixc'an c'al huahua' ani quit ts'at'ey 
c'al jaja'chic. 18Pel i alhua'talab 
max jita' in le' ti chubax tolminchi 

c'al a ejattal. Quin ets'ey t'aja' ani 
yab expith tam nan in c'uajat c'al 
tata'chic. 19 №ар tu lej yajnanchal 
ejtil max tata'chic pel tu c'an 
tsacamil. Tam ti c'a'al tam nan 

tu exobchi an alhua' cau u ats'a' 

lej yajchic tu ichich ejtil i uxum 

in ats'al lej yajchic in inictal tam 
hue'its ne'ets quin tsu'u i t'ele' tin 
hual. Junil u yajbel u ichich cum 
yab a le’ ca talg’ bina’ ta ba'chic 
abal a Cristo ca tala' lejey ta ichich. 
? Cum yab lej thacat и ichich c'al a 
eychic, u lej le' max in c'uajataquits 
cal tata'chic abal cu ejtou tu tauna’ 
ani yab expith tu thuchanchi al axe' 
xi u. 


Pel i t'ipchixtalab а Agar ani a Sara 
?1 Tata' ojni'chic ax a le’ ca bina’ 

ta ba' ca t'aja' jahua' in ulal an 
ts'ejcath cau binath c'al a Moisés, 
jats hualam cum yabaye a alhua' 
exbayamalchic xe’. ??In olnal in 
cahuintal a Dios abal a Abraham 
in co'oy tsab i tsacam, jun axi 
hua'tsin c'al i uxum ax pel i c'unat 
t'ojnal ani junaque axi hua'tsin c'al 
in tomquil a Abraham axi yab pel 
i Cunat t'ojnal. ??In tsacamil nixe’ 
xi c'unat t'ojnal ja hua'tsinq'ui c'al 
in culbetal i inic, ani axi junaque 
in tsacamil in tomquil a Abraham 
ja hua'tsin jant'ini' ti bijchith 
uchnenequits a Abraham c'al a Dios 
abal ne'ets ca hua'tsin. ?*Nixe' xi 
c'unat t'ojnal ani c'al in tomquil a 
Abraham pel i t'ipchixtalab c'al tsab 
i ts'ejcath cau. Nixe’ xi c'unat t'ojnal 
im bij Agar ejtil an ts'ejcath cau axi 
a Dios im binanchi a Moisés ti al 
am bolchal Sinai. Ani jitats ts'at'at 
cal nixe’ xi ts'ejcath cau jats c'al tu 

lej c'unat co'oyabchic, ejtil nixe' xi 
c'unat t'ojnal Agar c'unat co'oyame 
c'al in abatnaxtal i amulab. 25А 
Agar pel i t'ipchixtalab jaye c'al am 
bolchal Sinaí ti Arabia axi xo' ejtil 
am bichou Jerusalén im bichohuil 
an Israelchic. Ja'its хе’ an Israelchic 
axi ts'at'at ani cunat co'oyabe c'al 
am biyal ts'ejcath cau axi pithnenec 
a Moisés ti al am bolchal Ѕіпаї. 
2?6]n lej tomquil a Abraham yab pel 
i c'unat t'ojnal ejtil a Agar, ani ja 
pel i t'ipchixtalab c'al am bichou 
Jerusalén axi ti eb. Huahua' axi i 
belal a Cristo ja'its i bichohuil, ani 
yabats u c'unat co'oyab c'al nixe' xi 
biyal ts'ejcath cau. 270 mac'uchith 
olnab nixe' xi bichou ti eb al an 
T'ocat Thuchlab ax in ulal antse" 
Quit culbe uxum axi yab a 
ejtohual ca co'oy i tsacam. 
Quit thajan c'al a ichich culbel 
aba ani' ni jayq'ui' yab a 
tsu'umal ca hua'tsin i t'ele' ta 
hual. 
Xo' it ejtil i uxum axi jilcacathits 
c'al in tomquil. 
Talbel ne'ets tu pitha'chic 
lej yantalam i tsacam, ma 
huat'ath ax quin co'oy i uxum 
ax in cua'al in tomquil. 

28 A Dios im bijchith ulu abal 
ne'ets ca hua'tsin a Isaac c'al a Sara. 
Ani huahua' xo' tu ebchalab pel 
tu tsacamilchic a Dios tin ebal im 
bijchith cahuintal a Dios. 29А Isaac 
hua'tsin c'al in tsap an Espíritu 
Santo, ani tomolnachiquiyame 
c'al a Ishmael axi hua'tsinq'ui c'al 
nixe' xi c'unat t'ojnal a Agar c'al 
in culbetal i inic. Xo' huahua' ax 
u it hua'tsinenec c'al an Espíritu 
Santo u tomolnachiquiyab c'al axi 

c'unat abatnab c'al an ts'ejcath 
cau binath c'al a Moisés. ??In 

ulal an T'ocat Thuchlab abal a 
Sara in ucha' a Abraham quin 
quethmay nixe' xi uxum c'unat 
t'ojnal junax c'al in tsacamil, cum 
nixe' xi tsacamlab yab pel in uchbil 
quin they c'alnanchi an jilchith 
c'alab. Ca c'alnanchat expith c'al 
in tsacamil in tomquil a Abraham. 
3À1Ebchalabchic, huahua'! ax i belal 
a Cristo u ejtil a Isaac axi pel in 
tsacamil in tomquil a Abraham, 
ani yab и ejtil a Ishmael axi pel in 
tsacamil nixe' xi c'unat t'ojnal. 


Qui junini' ne'tha' i ichich 
hualcanthanchithits c'al a Cristo 

A Cristo tu 

hualcanthanchamalits i ichich 
abal qui ets'ey ne'tha' hualcacathits. 
Antsana' ca junini' ne'tha'chic a 
ichich ani yab ca hualcanchi ca 
c'unat co'oyat c'al an ts'ejcath cau 
axi lej c'unat abatnax. 

?Tiquin lej t'ajchi ti cuenta jahua’ 
ne'ets tu ucha'chic. Nana' im Pablo 
tu uchalchic max ca hualca' ta ba' 
quit cojchin a inictal jant'ini' tu 
t'ajchinal an Israelchic ani max 
ca tsalpay abal jats tit tsu'tab tit 
bolith c'al a Dios, tamna' ma ni 
hue' yab a tabatnal a Cristo abal 
quit tsu'tat tit bolith c'al a Dios. 
3Nan tu lej uchalchic junil abal 
max antsana' ne'ets quit t'ajchin 
ta inictal, tam a cua'al a uchbil 
ca tala' putu an uchbixtalabchic 
axi c'uajat al am biyal ts'ejcath 
cau binath c'al a Moisés. ^Max a 
belalchic abal ne'ets quit tsu'tat tit 
bolith c'al a Dios tin ebal max ca 
putu c'al an ts'ejcath cau, jats cum 

it pilmenequits c'al a Cristo ani 
yabats a tabatnanchalchic in alhua' 
inictal a Dios. *Huahua' ax i belal a 
Cristo yab ejtil antsana' tata'chic a 
ey. Cum i belal a Cristo, an Espíritu 
Santo tu t'aychamalits ti ichich i 
lej canat aychixtalab abal ne'ets cu 
c'uajiy tin ts'alat c'uajattal a Dios 
cum xo' a Dios tu tsu'talits tu bolith. 
8Lejatits max huahua' и ts'at'bathits 
с'а] a Cristo Jesús, ani yab jant'o 
ti tabat tin tamet a Dios max cu 
cojchin o yab cu cojchin i inictal. 
Jahua' lej tabat tin tamet a Dios 
jats qui bela' a Cristo. Ani max i 
chubax belal, јаја’ ne'ets tucu pitha' 
i c'anithomtalab ti ichich c'al a Dios 
ani c'al an inicchic. 

7Таќа’ ojni'chic a alhua' aynamal 
an chubaxtalab, ani xo' hua'ats 
jita' ti tanc'uiyalac abal yabats ca 
ayna’. 5Yab ja a Dios ax ti tanc'uiyal, 
cum jats ax ti tacuyamalits abal ca 
ayna’. ?Yab ca uc'chiy jahua’ uxnal 
abal hue' i jiliy c'oye ca xaluhuat 
c'al xi it, ani ne'ets ca tala’ jiliybe 
tim puhuel an it c'oye. 190 lej belal 
abal c'al in tolmixtal an Ajatic yab 
ne'ets quit jum putat tanc'uiyat ani 
yab ne'ets quit t'ajat xaybinchat a 
tsalap. A Dios ne'ets quin abchi i 
yajchictalab max jitaquitsq'ui quin 
lenga’ ti tanc'uiy abal yabats ca 
ayna' an chubaxtalab. 

"Ebchalabchic, ti jayq'ui' nan 
u exobchi i inic abal pel in uchbil 
ca cojchin in inictal tin cuenta in 
uchbil cal an ts'ejcath cau, ani 
xo' itsots antsana' u exobchal. 
Max junilac antsana' cu exobchi, 
tam yabac tin othnachiquiyal an 
Israelchic. Tin othnachiquiyal 
ani tin tomolnachiquiyal jaja'chic 

cum u exobchalchic abal expith 
ne'ets ca jec'ontha са] a Cristo 
max quim bela' abal tsemets ti al 
an cruz ti calchix c'al huahua' i 
hualab. 120 lej le'ac max ca t'ajat 
tixc'a c'al tata'chic axi antsana' in 
le' ti uc'pinthanchi a tsalap c'al 

in exobchixtal tin cuenta quit 
cojchin a inictal. 1 Ebchalabchic, 
aba ani' a Dios ti tacuyamal abal 
quit hualcantha yabats quit c'unat 
co'oyat c'al an ts'ejcath cau, bel yab 
ca hualca' ta ba' ca t'aja' jahua' in 
le' a hualbith t'ajtal ey. Tocat quit 
c'anitháxin ani quit tolminchíxin 
c'al a ejattal jun c'al xi jun. '^Tim 
patal an uchbixtalab ti al an 
ts'ejcath cau c'uajat mac'uchithits 
cal juncats i uchbixtalab, jats 

ca c'anitha' a at inic jant'ini' a 
c'anithal ta ba’. 15Са lej t'aja'chic 
ti cuenta yab quit c'at'üxin с'а] 

i cau ani yab quit lehuáxin, i ca 
talabetha an t'ilomtalab ax a junax 
cua'al c'al a Cristo. 


In le'nomtal i hualbith t'ajtal ey 
ani in le'nomtal an Espíritu Santo 


16Nan tu lej uchalchic ca ne'tha' a 
ichich lotocnanath c'al an Espíritu 
Santo, ani tam yab ne'ets ca t'aja' 
jahua' in le' a hualbith t'ajtal 
еу. 1U tomolnax in le'nomtal a 
hualbith t'ajtal ey c'al in le'nomtal 
an Espíritu Santo. An Espíritu 
Santo in le’ ti tolmiyal ca баја’ 
jahua' in le’ a Dios ani yab jahua’ 
in le' a hualbith t'ajtal ey. 18 Мах 
it binathits ta ba' quit abatnachic 
c'al an Espíritu Santo yabats it 
abatnab c'al an ts'ejcath cau. 191 
alhua' exlalits jant'o tam t'ajbilab 
u t'ajnal c'al ax in t'ajal jahua' in le' 

in hualbith t'ajtal ey. In t'ajalchic ti 
uxumbe ani ti inicbe. In t'ajalchic 
at'ax ani balax jant'initsq'ui in le' 
in anam t'u'ul. 201п diosnalchic 
i thulcuts. In t'ajalchic ti thiman. 
Im pojcalchic in at inic ani pejéx. 
Pel i pa'ixnomchic. Lej thubat u 
tsaculchic. Pel i ts'e'nechic. In 
culbetnalchic ti hueutsíx ani ti 
lehuáx. 211п c'a'inchalchic jahua’ 
pel in c'al q'ue'at i inic. In le'chic 
ti tsemthom cal in at inic. Pel 
i uts'alchic. Lej jaylom c'al i 
hualbith ajib. Yan antsana' jant'o 
in t'ajalchic jitats quin t'aja' jahua' 
in le' in hualbith t'ajtal ey. Nan tu 
uchamalits ani tu tsab uchal junil 
abal jitats in culbetnal quin t'aja' 
antsana' yab ne'ets ca otsits ti eb 
jun tin t'ajal a Dios ti lej Ts'ale. 
22Yab ja antsana' ne'ets qui 
Саја’ max lotocnanath i ichich 
c'al an Espíritu Santo. Јаја’ ne'ets 
сиси pitha' i c'anithomtalab c'al a 
Dios ani c'al i at inic. Ne'ets tucu 
culbethanchi i ichich ani ne'ets 
tucu jun ejetbethanchi. Ne'ets 
tucu cuxuthmethanchi i ichich c'al 
jahuaquitsq'ui cu t'ajchin c'al i at 
inic. Ne'ets tucu t'ajchi ti ichich qui 
yajnanchi i at inic ani qui t'ajchi i 
alhua'talab. Ne'ets tucu tolmiy qui 


putu jahua' i ulumal ne'ets qui баја”. 


?3Ne'ets tucu pitha' i tsa'attalab ti 
ichich. Ne'ets tucu tolmiy yabats 
qui баја? i cuete' le'nomtal. Max 
antsana' tucu tolmiyat c'al an 
Espíritu Santo yab ne'ets cu elchin 
jant'o c'al tucu jolbiyat c'al an 
ts'ejcath cau binath c'al a Moisés. 
?^Huahua' axi pel tu c'al a Cristo 

i binamalits i hualbith t'ajtal ey 
c'al patal in le'nomtal cu jilchin 

tsemthachits ti al an cruz. 25Сит 
tu it ejatliyal an Espíritu Santo, 
jaxtam i cua'al i uchbil qui t'aja' 
expith jahua’ јаја’ tucu abatna". 

?6 Yab ca c'a'inchi ta ba'chic quit 
puhuey c'al a at inic, cum hualam 
ne'ets ca canatbetha' a at inic ca 
puhuey jaye. Yab quit pa'ixnáxin 
jun cal xi jun. 


Cu tolmíxchic 


Ebchalabchic, са Раја? ti 
cuenta max hua'ats i belom 

jun jic'tohual pelnenec al i 
hualabtalab. Tata’ ax it lej junini’ 
co'onchab a ichich c'al an Espíritu 
Santo ca tolmiy ca huichiy c'al a 
Dios c'al i c'aya'talab ta ichich. Ani 
tata'chic ca lej alhua' beletna' ta 
ba' abal i quit peley jayetseq'ui 
al i hualabtalab. ?Quit tolmíxin 
c'al jahuaquitsq'ui tam quitalab 
a ne'thal ta ichich, ani antsana' 
ne'ets ca putu an uchbixtalab ax ti 
punubchamal a Cristo ca Гаја’. 

3Max jita' quin cuete' tsalpayq'ui 
pel i lej alhua' inic ani yab chubax, 
tocat in c'ambiyal tim ba' c'al in 
cuete' tsalap. ^Ti junchic ti junchic 
an inic quin alhua' теѓа’ in cuete' 
t'ajbil. Max in t'ajamal alhua’, ca 
culbe. Yab quin tsalpayq'ui abal 
јаја’ expith lej alhua' ani in at inic 
yab ani' ja. 5Ti junchic ti junchic an 
inic in cua'al in cuete' uchbil quim 
putu c'al jahua’ ti punubchame с'а] 
a Dios. 

8Jitats и exobchinal in cahuintal 
a Dios pel in uchbil quin tolmiy an 
exobchix c'al jahuaquitsq'ui tam 
c'alab in cua'alac. 

7 Ca lej alhua' t'aja'chic ti cuenta 
abal yab ti c'ambiy a cuete' tsalap 


GÁLATAS 6 


c'al jahua' a t'ajal, cum ni abal hue’ 
yab a ejtohual ca ubat'nanchi in 
tsalap a Dios. A t'ajbil ejtil i iyalab 
axi ca t'ayan ani ca cale ani ca 
puhuey, ne'ets quim bina' in hualil 
jayetseq'ui. #Мах са аја’ jahua’ in 
le' a hualbith t'ajtal ey ne'ets quit 
q'uibey abal ets'ey, ani max ca t'aja' 
jahua' in le' an Espíritu Santo ne'ets 
quit c'uajiy it ejatlith abal ets'ey c'al 
a Dios. ?Yab cu tsequey qui luba’ 
qui t'ajpichiquiy jahua’ alhua'. Max 
yab cu tsamc'an qui taja’ jahua’ 
alhua', tam a Dios ne'ets tucu jalbiy 
c'al i alhua'talab tam quim Баји a 
quicha jahua' im bijiyamalits јаја’ 
ne'ets tucu jalbiy. 19Јахѓат ets'ey 
qui t'ajpichiquinchi jahua' alhua' 
tim patal an inicchic ma ju'tam 
huichat qui ejtou, ani más qui lej 
lubath t'ajchi jahua’ alhua' i ebchal 
belom c'al a Cristo. 


An tsapnethomtalab 


11Ca t'aja'chic ti cuenta am 
раса’ letra ах u thuchal al axe’ 
xi u c'al u cuete' c'ubac. !2Hua'ats 
jita'chic in le’ ti lej uchbiychic 
quit cojchin a inictal ejtil axi lej 
ts'at'at c'al an ts'ejcath cau binath 
c'al a Moisés. Antsana' in le' ca 
tsu'tatchic ti lej t'ocat ti uchbix 
c'al in at Israel, ani yab in le ca 
othnachic ejtil tu othnachiquiyab 
axi olnom c'al in tsemtal a Cristo 
abal expith c'al tu jec'onthab an 
inic tam quim Беја’. Jats ti yab 
in olnalchic in tsemtal a Cristo. 
13Ma jaja'chic axi antsana' in le’ ti 

uchbiychic yab in tala’ putuhual 
c'al jahua' in ulal an ts'ejcath 

cau. Tocat in le' quim puhuetha' 
tim ba'chic max tata'chic quit 
cojchinchic a inictal jant'ini' 
jaja'chic ti uchbiyal. *^Nana' ojni' 
yab и puhuethal tu Ба’, expith и 
le' max ca puhuethanchat in ey 

i Ajatic Jesucristo ti calchix ti al 
an cruz tin ebal i hualab. Tam ti 
tsemets ti al an cruz ejtil nana'ne 
in junax tsemets c'al jaja’. Jaxtam 
yabats tin quinoc'nanchal u 
ichich jahua' hua'ats teje’ tsabal 

al an hualab c'ay'lal, ani yabats 

u culbetnal jahua' yab alhua' teje' 
tsabal. f5Lejatits max huahua' u 
ts'at'bathits c'al a Cristo Jesús, ani 
yab jant'o ti tabat tin tamet a Dios 
max cu cojchin o yab cu cojchin i 
inictal. Jahua' lej tabat tin tamet 
a Dios jats expith cu pithan it i 
ichich c'al јаја”. 16Patal tata'chic 
ax it pithnenequits it a ichich c'al 
a Dios u lej le' abal jaja' ti jun 
ejetbethanchi a ichich. Jaye u lej le' 
abal ichich hual ti yajnanchi, cum 
patal tata'chic jats ax ti lej chubax 
bichohuil a Dios. 

17 Ma xohue'its yabats u le’ jita’ 
tiquin conomimichiquiy tin cuenta 
u ey. Tejhua' abal pel tin lej chubax 
t'ojnalil an Ajatic Jesús, cum 
t'ot'oylith u inictal tin cuenta abal u 
olnanchal im bij. 

18patal tata'chic ebchalab, u lej 
le' abal i Ajatic Jesucristo ti lubach 
co'onchi a ichich c'al in alhua' 
inictal. Amén. 


An u axi thuchanchat an ebchalabchic 
ti Efeso c'al an t'ocat abathuale Pablo 





A Pablo in thuchanchal an u an 
tamcunel ebchalab ti Efeso 


Nana'its im Pablo tin 

abathualejil a Jesucristo, 
cum antsana' pel in culbetal 
a Dios tiquim bijiy. Nan tu 
thuchanchalchic axe' xi u ax it 
belom с'а1 a Cristo Jesús ani pel 
ti c'al a Dios, ax it c'uajilchic ti 
bichou Efeso. ?U lej le' abali Tata 
Dios ani i Ajatic Jesucristo ti lubach 
co'onchichic a ichich c'al in alhua' 
inictal ani ti jun ejetbethanchi a 
ichich. 


I lablinchixtalab ti eb 


3C'ac'namal yan a Dios in Tata 
i Ajatic Jesucristo, cum ja'its 
jaja' ax tu pithamal patal jahua' 
tam lablinchixtalab ti eb cum u 
ts'at'bathits huahua' c'al a Cristo 
tihua' ti eb. ^Tam ti a Dios yabaye 
in ts'ejcamal an eb ani an tsabal, 
jaja' tu oc'ox tacuyamalits abal 
ne'ets tucu ts'at'ba' c'al a Cristo. Cu 
t'oquethanchat i ichich ani cu c'uajiy 
tin tamet a Dios yab u mucuth c'al 
an hualabtalab. 5Cum lej c'anithom 
a Dios ani tin ebal jahua' ne'ets 
tucu t'ajchiye talbel a Jesucristo, 


jaxtam tu q'uejab bijiyamalits a 
Dios qui baju tu tsacamlab c'al 
јаја’. Antsana' in cuete' tsalpay 
tucu bijiy cum pelits in le'nomtal 
antsana' huahua' qui baju. 9Ets'ey i 
binal i c'ac'namal yan c'al a Dios tin 
ebal in lej huinat alhua' inictal c'al 
huahua’. Ja'its tin ebal хе’ a Dios tu 
lablinchal huahua' ax u ts'at'bathits 
c'al in сап Tsacamil Jesucristo. 

7A Dios с'а] in huinat апа” 

inictal im bina' in lej Tsacamil ca 
huac'lanchat in xits'al ti al an cruz, 
ani jats tu paculanchithits i hualab. 
Tu hualcamalits abal yabats cu 
huic'ath co'oyat c'al i hualabtalab. 

8 Jaye c'al in lej yantalam huinat 
alhua' inictal jats tu pithamalchic 

i tsalpathtalab ti ichich abal qui 
tsalapnanchi ani qui exlanchi 

in lej luputh tsalap a Dios. ?Tu 
tso'oblinchamalchic in tsalap jahua' 
in q'uejab tsalpayamalits ne'ets quin 
t'aja' ti tal q'uichachic. Pel in tsalap 
a Dios axi yab tso'oblinchame am 
biyal inicchic. '?Patal jahua’ a Dios 
in q'uejab tsalpayamalits ne'ets quin 
Саја’, ja'its ne'ets quin lej chubax 
t'aja' jant'oquitsq'ui tam q'uichachic 
quim baju. Quim bajuhuits am 
bijchith q'uicha, a Dios ne'ets quin 

tala' tamcuy patal jayits hua'ats ti 
eb ani ti tsabal, ani ne'ets quin tala’ 
binanchi tin c'ubac a Cristo abal 
quin tala' abatna' јаја’. 

"1 Cum huahua’ и ts'at'bathits c'al a 
Cristo, jats ti bajumalits tu c'alab c'al 
a Dios. Antsana' i bajumalits cum a 
Dios tu q'uejab bijiyamalits qui baju 
jant'inits in le'nomtal jaja’. Ja'its a 
Dios axi ets'ey c'al in lej tsap in t'ajal 
patal jahuats quin le'na' quin баја”. 
12 Jats antsana' tu alhua' t'ajchamal 
a Dios abal qui bina' i c'ac'namal 
yan tin ebal in huinat pulic ey јаја”. 
Antsana' tu t'ajchinenec huahua' tu 


Israelchic ax i oc'ox belamal a Cristo. 


13Таѓа’сһісѓе axi yab it Israelchic 
tam ta bela'its a Cristo, a Dios ti 
ts'at'ba' c'al a Cristo. A bela' tam 

ta ats'a'chic an chubaxtalab abal a 
Cristo ja'its an Jec'onthax c'al an 
hualabtalab, ani an Espíritu Santo 

ti ts'o'manchi ta lej ichich im bij a 
Dios cum pelchic ti c'al a Dios. Ja'its 
an Espíritu Santo axi a Dios im 
bijchith ulumal ne'ets tucu pitha". 
'^Cum c'uajatits an Espíritu Santo 

ti ichich, jats ti exlalits abal lej 
chubax a Dios ne'ets tucu tala' pitha' 
patal jahua' im bijchith ulumalits 
ne'ets tucu pitha' ani ne'ets tucu 
tala' t'ajchi patal jahua' im bijchith 
ulumalits ne'ets tucu t'ajchi. Jats ti 
exlalits abal a Dios tu hualcamalits 
abal yabats cu huic'ath co'oyat c'al 
an hualabtalab. Jaxtam qui bina' i 
c'ac'namal yan c'al a Dios tin ebal in 
huinat pulic еу јаја”. 


A Pablo in conchinchal c'al a Dios i 
tsalpathtalab ax im belal a Cristo 
15In olchinenequits abal a 

belalchic i Ajatic Jesás ani a 

c'anithalchic patal jitats pel in c'al 
a Dios. 16Fts’ey u binal і c'ac'namal 
yan c'al a Dios cum a belal an 
Ajatic ani ets'ey tu conchinchal 
yan i alhua'talab c'al a Dios. 1U 
conchal a Dios abal ti pithanchichic 
i tsalpathtalab c'al an Espíritu 
Santo, c'al ca tajax exbanchi in 
tejhua'methach tsalap a Dios ani 
cal ca lej alhua' exla'chic a Dios ta 
ichich. Lej ts'alat in ey a Dios ti eb. 
Ja'its jaja' axi pel in Tata i Ajatic 
Jesucristo. 180 conchal a Dios abal 
ti pithanchichic ta ichich in tajax 
abal ca tajax tso'obna' jant'o tam 
bijchith alhua'talab it bijchame 
ne'ets quit pithanchic ti eb. Ca 
tajax tso'obna' abal a Dios ne'ets 

ti pitha' i lej huinat alhua' ts'alat 
c'alab ti eb cum tata'chic pelits 

ti eal a Dios. 1Са tajax tso'obna' 
jaye abal a Dios c'al in lej tsap и 
t'ojnal ti ichich huahua' ax i belal a 
Cristo. Lej c'athpich pulic in tsap a 
Dios ax in tajax tejhua'methal c'al 
in lej рис t'ajbilchic. ?9 C'al in lej 
tsap jats tin ejtha' a Cristo ti al an 
jolimtalab, ani talbel in c'uajba' tin 
huinab ocob ti eb. ?! Tihua' tats tim 
punumalits ti lej c'athpich pulic 
Abatnom c'al patal an inicchic ani 
c'al patal an ángelchic ti eb ax in 
cua'alchic in tsap ti abatnom. Ni 
jita' tam ejattalab yab hua'ats xohue' 
ti eb ani ti tsabal axi quim baju ejtil 
in lej pulic c'athpich tsap a Cristo. 
Ma ti al an it eb ani ma ti al an it 
tsabal, yab ne'ets ca hua'tsin jita’ 
quim baju ejtil in lej pulic tsap a 
Cristo. ??Punuthits јаја’ c'al a Dios 
ti lej Oc'lec c'al patal jita'its ani c'al 
patal jant'o hua'ats ti tsabal ani ti 
eb. Punuthits jaye ti lej c'athpich 

Oc'lec c'al im bichohuil a Dios. ??In 
tamcuth bichohuil a Dios ejtil max 
pel in inictal a Cristo, ani tats tu 
putat c'uajil a Cristo c'al patal in 

ey. Ja'its јаја? ax u quithbanchix c'al 
in ey c'al patal jahua' hua'ats tim 
puhuel an tsabal ani tim puhuel an 
eb. 


A Dios tu jec'onthal tin 
ebal in alhua' inictal 


Ti pithamal tata'chic a Dios i 

it ejattalab cum ti tsu'tal ejtil 
it junax ejthachits c'al a Cristo. Ti 
jayq'ui' ejtil it tsemenec a ejattal 
tin ebal a quithab t'ajbilchic ani tin 
ebal a hualab. ?Ti jayq'ui' it xe'etsac 
hualbibilchic jant'ini' axi q'ue'at an 
hualbith inicchic yab it ejatlith c'al 
a Dios. A t'ajamalchic jahua' in le' 
an oc'ox teneclab ax u abatnom c'al 
patal an teneclabchic axi xe'tsitsil 
ti al an hualab c'ay'lal. Ja'its an 
oc'ox teneclab ax u t'ojnal tin 
ichich an inicchic ax u jec'om c'al 
a Dios. *Antsana' patal huahua' tu 
xe'tsinenec ti jayq'ui' tam ti yabaye 
u it ejatlith. Hualim i t'ajamal jahua' 
i lenamal. Jahua' tam le'nomtalab 
hua'tsinenec al i anam t'u'ul ani ti 
cuete' tsalap, jats i t'ajamal expith. 
Jaxtam in tomnalac a Dios tucu 
yajchiquiyhue c'al axi q'ue'atchic 
yab in t'ajalchic alhua*. ^Aba ап? 
antsana' i t'ajamal yab alhua', bel 
a Dios tu lej yajnanchalchic ani 
tu lej c'anithalchic. 5Ti jayq'ui" 
ejtil max tsemenec i ejattal c'al i 
hualabtalab, ma tam ti a Dios tu 
pitha'its i it ejattalab cum tu tsu'u 
ejtil tu junax ejthachits c'al a Cristo. 
Xo' u jec'onthachits huahua' tin 
ebal in alhua' inictal a Dios. Cum 

ejthachits a Cristo Јеѕӣѕ ani a Dios 
tu ts'at'bamal c'al јаја”, jaxtam 

a Dios tu tsu'tal ejtil tu junax 
ejthachits ani tu junax c'uajbathits 
c'al a Cristo tihua' ti eb. " Antsana' 
a Dios tu alhua' t'ajchamal ax u 
ts'at'bathits c'al a Cristo Jesús, 
abal quin tejhua'methanchi in 
alhua' inictal an inicchic. Ma 

ca taleyits an q'uij q'uicha teje' 
tsabal, tam a Dios ne'ets tucu 
tejhua'methanchi más in c'athpich 
alhua' inictal. $Cum i belalchic a 
Cristo ani cum a Dios pel i lej alhua' 
inic, jats tu jec'onthachits c'al i 
hualab. Yab i jec'onthal ti Ба’ c'al i 
t'ajbilabchic, expith jats a Dios ax 
tu jec'onthalchic tin ebal in alhua' 
inictal. Cum yab ja c'al in cuete' 
t'ajbil tu jec'onthab an inic, jaxtam 
ni abal jay yab in ejtohual quin t'aja' 
c'athat axi jec'onthachits. 19 Јаіѕ 

a Dios expith ax tu pithamal i it 
ichich tam ti jaja' tu ts'at'bamalits 
c'al a Cristo Jesás. Tu pithamal 

xe' abal qui t'aja' i alhua' t'ajbilab 
jant'ini' tu q'uejab bijchamalits qui 
Гаја”. 


Tsemets а Cristo abal cu huichba 
tu ja'ublab c'al a Dios 


1 Tata'chic axi yab it Israelchic, 
yab ca uc'chiy abal ti jayq'ui' it 
ajiyame tit pil inicchic c'al huahua' 
ax tu Israel. I ulu abal tata'chic 
yab pel ti c'al a Dios, cum yab it 
cojchinal a inictal ejtil tu cojchinal 
an Israelchic tin ebal abal pel in 
c'al a Dios. 12Сит yab it Israelchic 
yab a exla' an jilchith cau axi 
a Dios im pitha' i biyal juntal 
Israelchic. Yab a exla' abal a Dios 
im bijchith ulumalits abal ne'ets 

ca chich a Cristo ti Jec'onthax. 
Jaxtam yab a aychi ca chich ani 
yab a exla' ti Jec'onthax. Ni hue' 
yab a exla'chic a Dios. '?Ti jayq’'ui’ 
it ou c'uajatchic c'al a Dios, ani 

xo' it utatchic c'uajatits cum it 
ts'at'bath c'al a Cristo Јеѕӣѕ. Cum 

a Cristo in huac'la' in xits'al ti al 
an cruz abal ti paculanchi a hualab, 
jaxtam a ejtohualchic ca utenchi a 
Dios. 14А Cristo tu juncuhuamalits 
huahua’ tu Israel ani tata'chic 

axi yab it Israel. Yabats tu tsab 
cuenel, u juncatsits tu bichohuil 

a Dios. A Cristo tu tixc'anchichic 

ti ichich an tomolnaxtalab c'al tu 
lehuáxin ti jayq'ui. 150 lehuáxin 

ti jayq'ui' cum huahua' tu Israel и 
abatnab c'al an ts'ejcath cau ani 
tata'chic iba. Xo' huahua' yabats 

u abatnab c'al i uchbixtalab axi ti 
al an ts'ejcath cau. Cum tsemets а 
Cristo ti calchix c'al patal huahua’, 
jaxtam expith јаја’ tu abatnal xo’. 
Јаја’ tu ts'ejca' tu juncats i it bichou 
ani yabats tu tsab cuenel. Xohue' 
huahua' axi pel tu Israel ani axi 
уар Israelchic и ts'ot'c'óxlithits 

ani u juncuthmethachits cum u 
junax ts'at'bath c'al a Cristo. 16Сит 
tsemets a Cristo ti al an cruz tu 
junax huichbamalits tu ja'ublab c'al 
a Dios ani yabats u tsab cuenel. Tu 
ts'ejca' tu juncats cuenel max pel u 
Israel ani max yab pel u Israel. Tu 
talabethanchi an tomolnaxtalab. 

17 Chich a Cristo c'al i alhua' cau 
quin olchi an inicchic tim patal 
jantini' ta ca huichba ti ja'ublab 
c'al a Dios. Cu huichba huahua' 
tu Israelchic ax u tsalpanchab 
u utat c'uajat c'al a Dios, ani ca 
huichba jaye axi yab Israelchic ax 

u tsalpanchab ou c'uajatchic c'al a 
Dios. '?Patal huahua’ tu Israelchic 
ani c'al axi yab Israelchic max u 
huichbathits tu ja'ublab c'al a Dios 
tin ebal in tsemtal a Cristo, c'al 

xi juncats an Espíritu Santo jats 

tu junax ulthal c'al i Tata ti eb 

abal cu junax c'uajiychic utat c'al 
јаја’. 19 Tata'chic ахі yab it Israel 
yab pelac ti c'al a Dios, ani xo' 
pelits ti c'al. Pel tit ajithchicte tim 
bichohuil a Dios. Pelchicte ti ichich 
hual tsacamil a Dios. 20 Huahua' 

ti patal ax i belal an Ajatic ejtil 
max pel u tiyopan ata. U cubathits 
huahua' tin cahuintal a Dios axi 
pithanchat in abathualejilchic 

ani in caulomejilchic a Dios. A 
Jesucristo jats ejtil an mimlab 
t'ujub axi mo'cathits tin cub an 
tiyopan ata. ?! Ti junchictal huahua’ 
ejtil max pel u t'ujub cubathits tin 
inictal an tiyopan ata eblim tin cub 
an tiyopan ata. Ne'ets puhuehuel 
an tiyopan ata, ma ta ca quithat 
ts'ejcan ti t'ocat tiyopan jun ta ca 
junini' саста an Ajatic. ?? Tata'chic 
axi yab it Israel junax c'al patal 
jitats ts'at'bathits c'al a Cristo it 
junax cubathits tin inictal nixe' xi 
tiyopan ata. Tats tu c'uajil a Dios 
Espíritu Santo. 


Pel in uchbil a Pablo quin olchi 
an alhua' cau axi yab Israelchic 
Nana' im Pablo teje’ in 
c'uajat tin ol ti al an 
huic'axte*. Im balith teje’ cum nan 
tu olnanchichic axi yab it Israel 
im bij a Cristo Јеѕӣѕ. 2А alhua' 
tso'obchic abal a Dios tim bijiy 
abal nan tu huat'banchichic an 
alhua' cau axi yab it Israel. Pel i 

cau axi tin cuenta in alhua' inictal 
a Dios. ?U bats'u c'al a Dios. Pel 

i it cau axi yab olchinenec i biyal 
juntalchic. Jats an cau ax nan 

tu thuchanchamalitschic hue' al 
axe' xi u. ^Tam ca ajiychic ne'ets 
ca tso'obna' abal nan u exlal i cau 
tin cuenta a Cristo axi am biyalab 
Israelchic yab in exla’. 5Pelac i 
tsinat cau axi yab tso'oblinchat 

an inicchic ti jayq'ui. Ma xo’ a 
Dios c'al an Espíritu Santo in 
tso'oblinchamalits in t'ocat 
abathualejilchic ani in t'ocat 
caulomejilchic. 9C'al axe’ xi it 
tso'oblith cau i exlalits abal xo' 
axi yab Israelchic in ejtohual quin 
tabatna' jaye an alhua' cau. Tocat 
quim bela' ani ne'ets quim bats'u i 
alhua'talab c'al a Dios jant'ini' tim 
bats'uhual an Israelchic axi quim 
bela" Ca ts'at'bachic c'al a Cristo 
Jesüs ani ne'ets ca jec'ontha jaye 
ejtil huahua' tu Israel tu jec'onthab. 
Antsana' quin tabatna'chic an cau 
jahua' a Dios im bijchith ulumalits 
tin cuenta an jec'onthaxtalab axi 
c'al a Cristo. Cu jilc'on tu juncats 
cuenel huahua' ax u ts'at'bathits 
c'al a Cristo max pel tu Israelchic 
o max i. Cal in alhua' inictal a 
Dios tim bijiy cu t'ojonchi an alhua' 
cau, ani c'al in lej tsap tu ichich jats 
tin t'ojonthal cu olna’. 5Aba ап? и 
ats'al lej tsipilin u еу c'al tim patal 
in tsacamilchic a Dios, bel a Dios 
c'al in alhua' inictal tin eyenthal 
cu olnanchichic an alhua' cau axi 
yab Israel. U olnanchalchic abal 
c'al a Cristo hua'ats i lej huinat 
alhua'talab lej yan, ma ni jayq'ui 
yab u talel. ?Pel u uchbil cu tajax 
tso'oblinchi tim patal an inicchic 

nixe’ xi cau axi ti jayq'ui' yab 
tso'oblinchat i biyal juntalchic. Pel i 
cau axi tin cuenta in ts'ejcath tsalap 
a Dios axi expith јаја’ іп q'uejab 
exla'its tam ti yabaye in ts'ejcamal 
an eb ani an tsabal ani patal jahua' 
hua'ats. !?Jaye patal an ángelchic ti 
eb ax in cua'al in ey ti abatnom ani 
ti oc'lec quin теѓа’ im bichohuil a 
Dios teje' tsabal jant'ini' tu ts'ejcab, 
ani antsana' quin exlanchi in tsalap 
a Dios lej luputh ani ts'alat. !! Quin 
tso'obna'chic abal i Ajatic Jesucristo 
ja'its ax im putunthanchal jahua' a 
Dios ets'ey in q'uejab tsalpayamalits 
ne'ets ca t'ajan. 12 Хо’ patal huahua’ 
ax u ts'at'bathits c'al a Cristo i 
ejtohual qui utenchi a Dios. Cum 

i lej belal a Cristo, jaxtam lej 
thacat i ichich qui utenchi a Dios. 
13 Jaxtam nan tu lej uchalchic yab 
quit t'apchin a tsalap aba ani' u 
yajchicnal teje' al an huic'axte' 

cum nan tu olnanchichic axi yab it 
Israelchic an alhua' cau. Yab u lej 
t'ajal ti cuenta max u yajchicnal, 
expith u le' abal tata'chic ca 
tabatna' an alhua' cau. 


Lej c'anithom a Cristo 


'^Tam antsana' cu t'ilchi in tsalap 
a Dios lej luputh ani ts'alat, expith 
u tuthuhual u c'ualal tin tamet cu 
с'ас'па”. Ja'its ja in Tata i Ajatic 
Jesucristo. 1°Ре1 jaye i Tatalab c'al 
i inicchic axi teje’ tsabal ani c'al i 
inicchic axi ti eb. 161п cua'al јаја’ 
patal jahuaquits tam lej huinat 
alhua'talab abal tucu pitha’. U 
conchal abal jaja' ti tsaplilinchichic 
a ichich c'al an Espíritu Santo. 

17 Jaye ti tolminchichic abal ca 
lej bela' a Cristo, ani antsana' ca 

junini’ c'uajiy јаја? ta ichich апі ca 
junini’ luputh ibibin ta ichich in 
c'anithomtal. 18Tam ojn?’ ne'ets ca 
ejtouchic ca lej alhua' exlanchi in 
c'anithomtal junax c'al patal ахі 
q'ue'at im belal an Ajatic jaye. Ca 
exlanchi xe' tin ts'icuel ani tin 
naquel ani tin luputh ani tin t'ec'at. 
19 Aba anits ca alhua' exlanchichic, 
bel yab ne'ets ca lej tala' exlanchi 
in c'anithomtal a Cristo. Taley u 
conchal a Dios abal jaja' ca putat 
c'uajiy ta ichich c'al patal in ey. 

29 Oui puhuethanchi im bij a Dios 
cum јаја’ c'uajat c'al in lej tsap 
ti al i ichich. C'al xe' in ejtohual 
сиси t'ajchi lej c'athpich ani tucu 
pitha' ma punc'uthe lej yan, yab 
expith jahua' qui tsalpay ani qui 
conchi cu t'ajchin ani cu pithan. 
?! Patal huahua' ax u ajith tim 
bichohuil a Dios qui puhuethanchi 
abal ets'ey im bij a Dios jant'ini' tu 
puhuethanchab jaye c'al a Cristo 
Jesüs. Amén. 


Lej juncuth c'uajat im bichohuil 
a Dios c'al an juncuthtalab 
axi c'al an Espíritu Santo 


Cum tin ebal abal u t'ojonchal 

an Ajatic jats c'al tin c'uajat 
ti al an huic'axte'. Nan tu lej uluth 
uchalchic ax it tacuthits c'al a Dios 
quit bolith xe'tsin, cum antsana' 
in tomnal ca xe'tsin jitats pel in 
c'al a Dios. ?Quit xe'tsin c'al a 
ichich junini’ tsa'cath ani junini’ 
тахи. Ca ets'ey c'aya'na'chic a 
at inic ani ca paculanchi max ti 
t'ajchi jant'oquitsq'ui yab alhua". 
Quit junini' c'anitháxin. ?C'al in 
tolmixtal an Espíritu Santo ca lej 
lIuba'chic abal quit ets'ey c'uajiy 

juncucuthchic, cum jats jaja' ax 

ti ts'ot'c'óxlinchalchic a ichich. 
^Antsana' in tomnal cu c'uajiychic 
cum juncats an Espíritu Santo axi 
c'uajat ti ichich. Ani patal huahua' 
tu tamcuth belom ejtil max pel 

tu juncats inictal a Cristo. Patal 
huahua' i junax aychal qui bats'u 

i bijchith alhua'talab ti eb, cum 
antsana' a Dios tu bijchith uchamal 
ne'ets qui bats'u. 5Juncats an Ajatic 
ani juncats i belomtal i junax cua'al. 
Juncats i pujantalab u t'ajchinal. 
$Juncats a Dios axi huahua’ i junax 
tatanal ani ja'its jaja’ ax tu tala’ 
abatnalchic. Cum c'uajat јаја’ tin 
ichich tim patal jitats im belal, 
jaxtam tu t'ojonthal jant'inits јаја” ti 
quin 1е'па'. 

TTi junchictal huahua' ax i belal и 
pithnal i lej bijith huit'omtalab c'al 
a Cristo abal qui t'ajchi in t'ojlabil. 
8Antsana' tu q'uejab olnab ti al 
an T'ocat Thuchlab abal ne'ets cu 
pithan. In ulal antse* 

C'athiy a Cristo ti eb tam 
tin tala' atamalits axi 
tomolnaxchic c'al јаја’. 

Ma tihua' ti eb tu pithal huahua’ 
i huit'omtalab. 

9 Cum c'athiy ti eb in le’ quin ulu 
abal oc'ox pa'iy ti eb chich tsabal. 
10 Jayets jaja’ a Cristo ахі pa'iy ti 
eb chich tsabal ani c'athiy ti eb 
junil. Antsana' tin tejhua'metha' 
abal jats jaja' in c'uajattal tim 
puhuel an eb ani tim puhuel 
an tsabal. !! Talchic huahua' tu 
belom u pithnal i huit'omtalab tu 
abathuale c'al a Cristo ani talchic 
tu caulome c'al in cahuintal a Dios. 
Talchic u pithnal i huit'omtalab tu 
buc'ul c'al an alhua' cau. Talchic 

u pithnal i huit'omtalab tu pastor 
ani talchic tu exobchix c'al in 
cahuintal a Dios. Patal huahua' ti 
junchictal u pithnal i huit'omtalab 
c'al a Cristo. 120 pithnal хе’ abal 
qui huit'a' qui alhua' t'ajchi in 
t'ojlabil a Dios jant'inits tu bijchith 
c'al a Dios. Cu tolminchíxin jun 
c'al xi jun abal cu lubach co'onchat 
u ichich c'al a Cristo cum huahua' 
pel ejtil tu inictal jaja’. 13Си 
junini' tolminchíxin ma patal 
huahua' qui bajuhuits qui juncuth 
junini' bela' a Dios ani qui juncuth 
alhua' exla’ a Cristo in Tsacamil 

a Dios. Antsana' ne'ets qui baju 
qui co'oy i ichich lej jum putat 
payenequits ti eynanchix c'al patal 
in ey a Cristo. 14Мах antsana' qui 
baju yab ne'ets qui co'oy jalc'uc'ul 
i tsalap ejtil in tsalap i tsacam. 

Ni hue' yab ne'ets qui hualca' i 
ichich cu quimpichiquinchat са] 

i pil exobchixtalab. Ni hue’ yab 
ne'ets qui hualca' i ichich cu 
c'ambichiquinchat c'al in cahuintal 
i inic axi lej tsalpath ti c'ambixma' 
ax in le' tucu ne'thachiquiy al i 

bel jun tu cu q'uibetha. !?Ne'ets 
qui hui'comna' i cau axi lej 

chubax ani ne'ets qui taja’ jahua’ 
in ulal an chubaxtalab c'al i 
c'anithomtalab ti ichich. Ne'ets cu 
alhua'methachiquinchat i ichich 
c'al a Cristo abal qui baju ejtil in 
ichich jaja’. Ne'ets cu jum putat 
abatnanchat i ichich c'al jaja", cum 
jaja' ja'its an lej Oc'lec c'al patal 
huahua' ax pel ejtil tu inictal jaja’. 
16 Ja'its јаја” ax tu punc'üxliliyal tin 
inictal јаја”, cum patal huahua’ tu 
belom ti junchictal ejtil max pel tu 
punchintal tin inictal a Cristo. Cum 

ja'its i ey jaxtam tu alhua' t'ojonthal 
c'al in lej tsap jaja", ani ti patal 
huahua’ tu putat punc'uth inictal 

a Cristo и juncuth ne'ets lubach 
puhuehuel in c'anithomtal a Cristo 
ti ichich. 


It in ichich axi ts'at'bath c'al a Cristo 


i7 Tim bij an Ajatic nan ne'ets 
tu lej ucha'chic i cau tin cuenta a 
uchbil tit belom. Yab quit xe'tsinchic 
c'al a tsalap jolat ejtil axi yab 
exlom c'al a Dios. !?In yic'utsitsith 
xe'tsinthal in tsalapchic. Cum 
t'ujbathmethanchatits in ichich yab 
in ejtohualchic quin tajax exla' a 
Dios ani yab in cua'al an t'ilomtalab 
c'al jaja’. 19 Cum antsana' in ey 
yabats in tsalpayal tithetal tam ca 
hualbinchic. In lejat binamalits tim 
ba' quin t'ajpichiquiy jahua' yab 
alhua* Expith in culbetnalchic quin 
Саја’ jahuaquitsq'ui tam quithab 
le'nomtalab tin inictal. 2?" Tata'chic 
yab antsana' it exobchith ca t'aja' 
c'al a Cristo. ?! Max it tequeth 
exobchamejits an lej chubaxtalab 
ax tin cuenta a Јеѕӣѕ ani max a lej 
chubax binamalits a ots'oxtal ca 
alhua' ats'a', ni abal hue’ yab ne'ets 
ca t'aja'chic ejtil axi yab exlom c'al 
a Dios. 

22 Yabats ca hualca'chic a 
ichich quin t'aja' jahua' in le' a 
hualbith t'ajtal ey c'al in hualbith 
le'nomtalchic at'axbethom ani 
c'ambixma" ??Tocat ca bina'chic a 
ichich quit it ejatlinchat c'al a Dios. 
24 Јаја” ne'ets ti it ejatlinchi a ichich 
ejtil in ichich јаја’ Tam ne'ets са 
ejtouchic ca Гаја’ jahua’ chubax 
bolith ani t'ocat, cum antsana' in 
ichich a Dios. 

?5Ca t'ajat jila'chic an janamtalab 
ani ca uluchic an chubaxtalab c'al 
a at belom. Antsana' in tomnal ta 
ca t'aja'chic cum ti patal huahua' tu 
belom pel ejtil tu juncats inictal a 
Cristo. 

?6 Max quit tsacuychic, ca t'aja' ti 
cuenta yab quit hualbin. Ca thubat 
tixc'a'chic an tsacultalab ta ichich. 
27Ni hue yab ca bina'chic a ichich 
quit co'onchat c'al an teneclab. 

28 Max it cue'nenec yabats quit 
cue'en, tocat ca lej luba’ quit t'ojon. 
In tomnal ca t'ojontha' a c'ubac са] 
i alhua' t'ojlab abal ca ela’ jant'o ta 
ca ts'ejhualiy an ts'ejhuantal. 

?9Ni jun i cau yab ca hui'comna'chic 
axi quithab. Expith ca hui'comna' axi 
аиа’, c'al ca eyentha c'al a Dios са 
Iubachmethanchat in ichich ani са 
lablinchat axi ti ats'anchal. 3? Yab 
ca t'e'pintha' an Espíritu Santo ax ti 
ts'o'manchamalchic ta lej ichich im 
bij a Dios cum pelits ti c'al a Dios, ani 
jats ta exlalchic abal a Dios ne'ets ti 
huat'ba'chic ti eb quit c'uajiy abal 
ets'ey c'al јаја”. 

31 Ni hue’ yab ca xe'tsintha'chic 
i c'uiyaxtalab ta ichich tam it 
t'ajchinenec yab alhua'". Ni hue’ yab 
quit tsacuy. Ni jayq'ui' yab quit thajat 
hueutsíxin tam joc'pathits a ichich. 
Ni jita yab ca quithab t'iloxnanchi 
ani ni јіќа’ yab ca pojcax tsalpanchi. 
32 Expith ca t'ajchichic alhua' a at 
inic. Quit yajnanchíxin ani quit 
paculanchíxin jant'ini' a Dios ti 
paculanchamalchic a hualab cum 
tsemets a Cristo c'al tin ebal а hualab. 


In uchbil axi pel in tsacamil a Dios 


Cum tata'chic pel ti ichich 
hual tsacamil a Dios, ca 

lej luba' са Баји ejtil in ey јаја’. 
?Quit c'anithomatstechic jant'ini" 
ti c'anithom a Cristo. Cum lej 
c'anithom im bina' tim ba' ca 
tsemets c'al huahua' i hualab 
ejtil ti bina ca tsemtha ti jayq'ui? 
i corderochic c'al in hualab an 
Israelchic. Tam ti tsemets a Cristo 
ti al an cruz, jilc'on a Dios lej culbel 
ejtil max ts'acchinchat c'al jant'o lej 
nihuihuil. 

3Hua'ats i uxumbechic ani i 
inicbechic. Hua'ats i jaylomchic 
cal jahua' pel in c'al in at inic. 
Cum tata'chic pelits ti c'al a Dios, 
ma yab in tomnal ca t'iloxna' in 
quithab t'ajbilchic. ^Yab quit at'ax 
cahuinchic ani yab quit macu' 
cahuin. Yab quit c'atsub cahuin cum 
yab in tomnal ani'. Más in tomnal 
ca eyentha' a ћи? abal ca bina’ i 
c'ac'namal yan c'al a Dios. »Hua'ats 
jita'chic in lej ujnal ti uxumbe ani 
hua'ats jita'chic in lej ujnal ti inicbe. 
Hua'ats jita'chic in ujnal quin taja’ 
jahua' hualim quithab. Hua'ats axi 
lej jaylomchic c'al jahua' pel in c'al 
in at inic, ani a Dios in tsu'talchic 
ejtil max in diosnal i c'alab axi teje' 
tsabal. A lej alhua' tso'obitschic abal 
patal axi antsana' іп ujnal quin Раја”, 
yab ne'ets ca otsits ti eb jun tin t'ajal 
a Dios ani a Cristo ti lej Ts'ale. Ca 
lej баја’ ti cuenta abal ni jita’ yab ti 
c'ambiychic max quin ulu nix yab 
pel i hualabtalab. Jitats quin t'aja' 
antsana' nixe' xi hualbith t'ajbilab 
pel i jec'omma' c'al a Dios, ani 
ne'ets ca lej yajchiquiyat c'al jaja". 
"TTata'chic tit belom ni hue’ yab ca 
bina' ta Ба’ quit juncun cal jaja'chic. 

8Ті jayq'ui' tam it xe'tsinchic 
al i hualabtalab a yic'utsitsith 

xe'tsinthamal a ichich, ani xo' 
a tajc'ac'ath xe'tsinthal cum ti 
pithamalchic an Ajatic in tajax 
ta ichich. Jats ca lej junini’ 
eynanchichic. ?Max chubax ca 
eynanchi, ne'ets ca Гаја’ jahua’ 
аиа’, ani jahua’ chubax, ani jahua’ 
bolith. 19 Ca alhua’ eynanchichic ani 
ca lej lububuy ca tajax tso'obnanchi 
jahua' pel in culbetal an Ajatic ca 
t'ajchi. "Сит ni jant'o ti alhua' tin 
tamet a Dios in t'ajbilchic ax in 
yic'utsitsith xe'tsinthal in ichich, 
ni hue' yab ca bina'chic a ichich 
quit juncun cal jaja'chic. Expith 
са Саја’ jahua’ alhua', ani antsana' 
jaja'chic quin tajax tso 'obna' abal 
quithab in t'ajbilchic. 12№і yab ca 
t'iloxnanchi in t'ajbilchic, cum 
pel i tithetalab ca t'iloxnanchat 
jahua' jaja'chic in tsinat t'ajal. 
13Ne'ets ca tejhua'methanchat in 
t'ajbilchic, cum in tajax a Cristo 
in tala' tajc'ac'ayal ju'tamits ca 
c'uajba. 14 Јахѓат hua'ats i cau ax 
tu uchalac a Dios antse*: 

Huayma; quit ejtsin. 

Tsemelom, quit ts'aquiy. 

A Cristo ne'ets ti pitha' in tajax 

ta ichich. 
15 Jaxtam ca lej alhua' t'aja'chic 

ti cuenta ca xe'tsintha' a ichich 
tsalpathmethanchithits c'al an 
Ajatic ani yab quit xe'tsin ejtil axi 
macu' in tsalap. 18Са tsemanchichic 
ca ets'ey t'ajpichiquiy jahua' alhua', 
cum hua'ats yan jita'chic xe'ets lej 
t'ajpipil c'al jahua’ yab alhua*. !7 Ca 
luba'chic ca alhua' tso'obnanchi 
jahua' pel in culbetal an Ajatic ca 
t'ajchi, ani yab ca macu' xe'tsintha' 
a ichich tin cuenta in culbetal јаја”. 
18 Yab ca hualca' ta ba'chic quit 

uts'alin yab quit q'uibetha. Expith 
ca bina'chic a ichich ca jum putat 
co'onchat c'al an Espíritu Santo. 
19Тат quit t'ilmats c'al a at belom 
ca t'iloxnanchichic i salmo. Ca 
ajatnanchichic i t'ocat ajatlab abal 
ca canatbethanchat in ejattalchic. 
C'al patal a ichich ca ajatnanchi ani 
ca puhuethanchi im bij an Ajatic. 
20 Ets'ey ca bina'chic i c'ac'namal 
yan c'ali Tata Dios tim bij i Ajatic 
Jesucristo c'al patal jahuaquits ti 
pithal ani ti t'ajchal. 


In uchbil axi pel i tomquilab 


?! Ca bina’ ta ba'chic tit at belom 
ca putu c'al a uchbil jun c'al xi jun 
c'al i c'ac'naxtalab ta ichich tin 
tamet a Dios. 

22Мах it tomquith uxum ca 
tala’ putu c'al a uchbil c'al a 
quimathil, cum jats in culbetal 
an Ajatic. ?3In ey an tomquith inic 
pel i oc'lec c'al in q'uimathil ejtil 
a Cristo jaye pel i Oc'lec c'al im 
bichohuil. Ani im bichohuil ja'its 
pel ejtil in inictal a Cristo, ani 
jaja' ja'its pel i Jec'onthax c'al im 
bichohuil. ?^Jant'ini' im bichohuil 
a Cristo in cua'al in uchbil quin 
tala' putu jahuats ta ca abatna c'al 
јаја’, antsana' an tomquith uxum 
jaye in cua'al in uchbil quin tala' 
putu jahuats ta ca abatna c'al in 
quimathil. 

?5Max it tomquith inic ca ichich 
hual c'anitha' a q'uimathil ejtil a 
Cristo jaye ichich hual c'anithom 
c'al im bichohuil. Ma im bina' 
tim ba' ca tsemets ti al an cruz ti 
calchix c'al im bichohuil. ?6Jats 
tin t'aja' abal quin t'oquethanchi 
in ichich jitats ca otsits tim 

bichohuil јаја”. In t'oquethanchal 
c'al in cahuintal ani ejtil max c'al 
i ја”. 27 Jaxtam a Cristo in tsu'tal 
im bichohuil lej alabel. Pel ejtil i 
uxum tomquinel alabel ts'ejcath 
in toltomil yab xenqueth ani yab 
xuts'bath. In tsu'tal lej huinat 
t'oquethachits ani yabats mucuth 
c'al i hualabtalab. 28Ап tomquith 
inic quin ichich hual c'anitha' in 
quimathil ejtil max in c'anithal in 
cuete' inictal. Max quin c'anitha' 
in q'uimathil, jun t'ajat in cuete' 
c'anithal tim Ба’ jaye. 29 Yab hua'ats 
i inic quim pojca' in cuete' inictal. 
Im pijchal ani in alhua' beletnal. 
Antsana' a Cristo in alhua' beletnal 
im bichohuil. 301п alhua’ beletnal 
xe' cum pelits ejtil in inictal jaye. 
Huahua' tu belom ejtil max pel 
tu anam t'u'ul ani pel tu beclac a 
Cristo. 31 Jitats quin jila' in tata ani 
in mim ani ca tomquin c'al i uxum 
и jumbelits c'al axi tsabaccua*. Ani 
chubax. ??Lej luputh axe’ хі cau 
jahua' in ulumal a Dios abal ne'ets 
ca jumbe c'al axi tsabac. Pel i 
t'ipchixtalab c'al a Cristo ani c'al 
jitats quim bela’ јаја’. О jumbelits 
с'а] axi tsabac jaye. 33 Јауе pel i 
cau abal tata'chic ax it tomquith. 
Max it tomquith inic ca ichich hual 
c'anitha' a q'uimathil ejtil max a 
cuete' c'anithal ta Ба’, ani max pel 
it tomquith uxum a cua'al a uchbil 
ca саста’ a q'uimathil. 

Tata' ax it tsacamchic ani 

it belom c'al a Cristo a 
cua'al a uchbil ca t'aja' jahuats 
ti quit abatna c'al a tata ani c'al 
a mim. Cum ja'its a lej chubax. 
?Thuchathits tin cahuintal a Dios a 
uchbil ani jaye i alhua'talab max ca 

putu. Ca с'ас'па' a tata ani a mim. 
3Тат ne'ets quit xe'tsin lej culbel 
a ichich ani ne'ets quit ohuey teje' 
tsabalcua'". 

^Tata'chic ax it tatalab ani ax 
it mimlab yab jant'o ca t'ajchi 
yab alhua' a tsacamilchic, i ca 
tsacutha*. Expith ca alhua' yejtha' 
abal ca yejey bolith in ichich ani 
ca exobchichic in cahuintal a Dios 
abal quim bela' an Ajatic. 

5Max pel it t'ojnal, ca саста’ a 
amu axi teje tsabal ani ca Гаја’ 
jahua' ti ucha'. C'al patal a ichich 
ca lej alhua' taja’ a uchbil cal јаја’ 
ejtil max a lej alhua' t'ajal a uchbil 
c'al a Cristo. 9Yab ca t'ojonchichic 
a amu expith abal quit tsu'tat tit 
alhua' t'ojnal c'al jaja". Ca t'ojonchi 
ejtil max a t'ojonchal in c'al a Cristo. 
C'al patal a ichich ca t'ajchi in 
culbetal a Dios tin cuenta a t'ojlabil. 
T Quit lej alhua' t'ojonchic c'al a 
culbetal ejtil max a t'ojonchal in 
c'al an Ajatic ani yab expith in c'al 
i inic. 8А tso'obitschic abal ne'ets ti 
alhua' jalbinchi an Ajatic jahuaquits 
tam alhua' t'ojlab ca Раја’. Max it 
c'unat t'ojnal c'al i amulab ani max 
i, bel ne'ets ti jalbinchi an Ajatic. 

3 Amuchic, ca t'ajchi alhua' a 
t'ojnalilchic ani yab ca c'uiyath 
t'ajchichic. A tso'obits abal a cua'al 
a amu ti eb an Ajatic jant'ini' a 
t'ojnalilchic jaye in cua'al, ani jaja' 
yab u poc'oth c'ac'nax с'а] jita’ max 
pel i t'ojnal o max pel i amulab. 


In c'ua'chimaxtal axi i 
soldado c'al a Cristo 
1 Taley ebchalabchic, quit xe'tsin 
lej tsaplilith a ichich c'al in lej 
tsap an Ajatic. !! Cum ejtilchic 

it soldado c'al an Ajatic quit 
xe'tsin lej c'ua'chimath c'al patal 
an c'ua'chimaxtalab ax ti pithal 

a Dios abal ca ejtou ca ata' an 
teneclab ani yab quit c'ambiyat 
c'al in c'ambixtal јаја’. 12Атп 
pejextalab yab i lej cua'al c'al i at 
inic. U pejéx huahua' c'al an oc'ox 
teneclab ani c'al i teneclabchic axi 
xe'tsitsil ti al an hualab c'ay'lal. Pel 
i abatnom jaja'chic c'al i inicchic 
axi xe'ets teje' tsabal yic'utsitsith 
in tsalap. 1 Јахѓат quit xe'tsinchic 
lej c'ua'chimath c'al patal an 
c'ua'chimaxtalab ax ti pithal a Dios 
abal ca ejtou ca ata' nixe' xi inicchic 
ax и abatnab cal i teneclabchic lej 
pojcax. Max chubax antsana' quit 
xe'tsinchic ne'ets ca tala' ata'chic, 
ani ma ni hue' yab ne'ets quit atan 
tata'chic. 14Ni hue’ yab ca hualca' 
ta ba'chic quit atan. An soldado 
tam ne'ets ti pejéx in xe'tsinthal 

in huic' lej alhua' ts'ejcacathits ani 
thut'ut'uthits abal yab ca it'ixbetha 
c'al in hualcath toltomil, ani 
tata'chic tit soldado c'al a Cristo 
quit xe'tsin lej ts'ejcacath c'al an 
chubaxtalab. An soldado in cua'al 
im pat'al coton tin ichich inictal 
abal yab ca c'olchin in ichich, ani 
tata'chic quit xe'tsin bolith ta 
ichich abal yab quit c'olchin ta 
ichich. 151п tomnal an soldado 
alhua' pajbithits tam ta ca xe'tsin 
al am pejextalab, ani tata'chic 

quit xe'tsin alhua' pajbithits c'al 

an alhua' cau. Jats c'al ti ne'ets ca 
huichba ti ja'ublab c'al a Dios jitats 
quim bela’. 16 Ат biyal soldado 

in xe'tsinthal i thiboc'lab abal 
quin thibc'oy i c'amlith t'ichoc'lab 
ani tata'chic ca xe'tsintha' a 

belomtal abal ca ejtou ca thibc'oy 
an t'ichoc'lab ax ti t'ichc'oyal an 
teneclab. 17 An soldado tam tu pejéx 
paxq'uith in ос’ са] i tacab ос’ abal 
yab ca c'olohuat, ani tata'chic ca 
tsalapnanchi in jec'onthaxtal a 
Dios abal yab ti c'olchi a tsalap 

an teneclab. An soldado ti jayq'ui? 
in eyenthamal an nacat cutsil 

c'al ca pejéxin, ani tata'chic са 
eyentha' in cahuintal a Dios. Ja'its 
in cahuintal a Dios ax ti pithamal 
an Espíritu Santo. 18Еїѕ’еу cu olon 
quinoc'nanath i ichich c'al an 
Espíritu Santo. Qui junini' conchi in 
tolmixtal a Dios ani yab cu t'apchin 
i tsalap c'al an teneclab. Ets'ey qui 
xe'tsintha' ts'ejcacath i ichich qui 
conchinchi c'al a Dios i tolmixtalab 
jaye patal in tsacamilchic a Dios. 

19 Ani tata'chic tiquin conchinchi i 
cau c'al a Dios abal cu huat'banchi 
an inicchic. Tiquin conchinchi in 
lej tsap a Dios abal cu ejtou cu 
olna' an alhua' cau axi a Dios nana' 
tin tso'oblinchamal. Pel i cau axi 

ti jayq'ui' yab tso'oblinchame am 
biyalabchic. ??Im balithits teje’ al 
an huic'axte' cum u olnamalits 

an alhua' cau ax tin aba' a Dios 

cu опа’. Tiquin conchinchi in lej 
tsap a Dios abal cu olnaye c'al i lej 
inictalab tu ichich, cum antsana' in 
uchbith cu olna' xe’. 


An tsapnethomtalab 


?1Ne'ets ti olchichic a Tiquico 
jantini' tin c'uajat ani jant'o и t'ajal. 
Pel jaja' i ichich hual ebchalab 
c'al an Ajatic ani pel i lej pututh 
t'ojnal c'al an Ajatic. ??Ne'ets cu 
aba' са c'ale ti tsa'biychic abal ti 
olchi jant'ini' tu c'uajat huahua’ 

сеје”. Cal in olchixtal ne'ets quit 
canatbethanchat a ichich. 

?3U lej le' ebchalabchic abal i 
Tata Dios ani an Ajatic Jesucristo 
ti jun ejetbethanchi a ichich. Jaye 
max ti pitha' i lej c'anithomtalab 

ani і lej belomtalab ta ichich. 240 
lej le’ abal a Dios ti lubach co'onchi 
a ichich c'al in alhua' inictal 

patal tata'chic ax it chubax junini’ 
ichich hual c'anithom c'al i Ajatic 
Jesucristo. Amén. 


An u axi thuchanchat an ebchalabchic 
ti Filipos c'al an t'ocat abathuale Pablo 





A Pablo c'uajat al an huic'axte' in 
thuchanchal an u an tamcunel 
ebchalabchic ti Filipos 


Nana' im Pablo ani c'al a 

Timoteo pel tu t'ojnalil a 
Jesucristo. Nan tu thuchanchalchic 
axe' xi u patal ax it ebchalabchic 
c'al a Cristo ani ax it c'uajil ti 
bichou Filipos. Tu thuchanchalchic 
jaye ax a teycom an eylab tit eyal 
ani ax a teycom an eylab tit tolmix 
c'al an tamcunel ebchalabchic tihua' 
ti Filipos. Pel ti c'alchic a Dios ani 
it junat ts'at'bathits c'al a Cristo 
Jesús. ?U lej le abal i Tata Dios ani 
i Ajatic Jesucristo ti lubach co'onchi 
a ichich c'al in alhua' inictal ani ti 
jun ejetbethanchi a ichich. 


Ol a Pablo 


3Ets'ey tam cu t'ila' abal a 
belalchic a Cristo u binal i 
c'ac'namal yan c'al a Dios. “Тат 
tu conchinchalchic i alhua'talab 
c'al a Dios ets'ey и t'ajal са u 
lej ichich culbel. Antsana' nan 
tu conchinchalchic ta patal: 50 
binal i c'ac'namal yan c'al a Dios 
cum tata'chic tin lej tolmiyal cu 
buc'u an alhua' cau. Ma tam ta 


bats'umal an alhua' cau ani ma ti 
xohue' exom tin tolmiyal. 9Jats а 
Dios ax ti lejat t'ojonthal ta ichich 
c'al in alhua' inictal abal tiquin 
tolmiy. Ani u lej belal abal antsana' 
ne'ets ti alhua' t'ojonthaye ma tam 
quim baju an q'uicha ca chichits 

a Jesucristo. "In tomnal antsana' 
nan tu tsalpanchalchic cum tu 
cua'alchic nan tu ichich. Jaye i 
junax bats'uhual i lablinchixtalab 
c'al in alhua' inictal a Dios abal cu 
junax t'ojon c'al an alhua' cau. Max 
in c'uajat al i huic'axte' ani max 

in hualcath, bel c'al a tolmixtal 

u c'aniyal an alhua' cau c'al axi 
tomolnax ani u tejhua'methal abal 
chubax in ey an alhua' cau c'al 

axi yabaye im belal. ?In lej alhua' 
exlal a Dios abal nan tu c'athpich 
c'anithalchic. Cum a Jesucristo tin 
ichichliyal jant'ini' in ichich јаја’, 
jaxtam ti nana' tu lej c'anithalchic 
jantini' jaja’ ti c'anithalchic. 9U 
conchal a Dios abal ti tolmiy quit 
más c'anithaxinchic ani jaye ca más 
luputh exlaye a Dios. Jaye ca más 
exbaye jahua’ huinat alhua' c'al a 
Dios. 1 Antsana' ets'ey ne'ets ca 
tacuy jahua’ huinat alhua', ani с'а] 
a ichich alhua'methachits yab ne'ets 

quit elchin jant'o ti quit jolbiyat 
tam ca chich a Cristo. 11С'а1 a 
Jesucristo ta ichich ne'ets ca t'aja' 
jahua' аһиа’, ani tam ojni' ne'ets 
са lej c'ac'nanchat im bij a Dios ani 
ne'ets са lej puhuethanchat im bij 
a Dios. 


In expinchi a Pablo ca 
t'ojon c'al a Cristo 

12Nan и le ebchalabchic abal 
ca tso'obna' pel i alhua'talab abal 
im balith ti huic'axte', cum jats tu 
más t'iloxnab an alhua' cau. !?Tim 
patal in soldadojilchic an ts'ale 
in tso'obits abal im balith teje' al 
an huic'axte' expith cum tin ebal 
u aynal a Cristo. Patal axi teje' 
muthat al an huic'axte' in alhua' 
tso'obits jaye. 14Сит и lubale cu 
olna' an alhua' cau, jaxtam jat'hua' 
tim patal an ebchalabchic in lej 
lubal más quin tsapna' a Cristo quin 
más olna' an alhua' cau. Lejat ma ni 
hue’ yab и jiq'uel c'al axi tomolnax. 

15 Chubax hua'ats jita'chic ax tim’ 
pa'ixnanchal u ey ani tin tomolnal 
abal pel tin t'ojnalil a Dios. Jaye 
in olnal jaja'chic a Cristo. Ani 
hua'ats jaye ax in olnalchic a Cristo 
с'а] in lej alhua' culbetal. !6Axi 
antsana' pa'ixnom ani tomolnax 
expith in olnalq'ui a Cristo cum in 
le' quim baju ti pulicchic c'al an 
ebchalabchic. Yab tequethchic in 
ichich. Yab expith u culbel jaja'chic 
cum in c'uajat al an huic'axte', ma 
in le'chic tiquin t'e'pinthanchi u 
ichich c'al in alq'uith olInomtal tin 
cuenta a Cristo ani c'al in ichich 
yab tequeth. '"Jitats іп olnal a 
Cristo c'al in lej alhua' culbetal in 
t'ajal cal i c'anithomtalab tin ichich. 

In tso'obits abal pel in culbetal a 
Dios tin c'uajat al an huic'axte' abal 
cu c'aniy an alhua' cau c'al axi 
tomolnax. 18 г Јапі’о cu ulu tu ichich 
abal u olnab a Cristo c'al axi yab 
tequeth in ichich ani jaye c'al axi 
tequeth in ichich? In culbel expith 
cum u olnab a Cristo. 

Ani yab expith ja tin culbel. 
'?Tn culbel cum tata'chic tin 
conchinchal i alhua'talab c'al a Dios 
ani in culbel cum tin tsaplinchal u 
ichich an Espíritu Santo axi jununul 
in ey c'al a Jesucristo. Jaxtam u 
lej tso'obits abal jahuaquitsq'ui 
quin t'ajchin pel i alhua'talab. 
20 Jahuaquitsq'ui quin t'ajchin, ni 
jant'o yab cu t'aja' c'al quin tithebe. 
Expith u le' quin c'uajiy lubach u 
ichich ani cu junini' olna' a Cristo, 
abal patal an inicchic quin exlanchi 
im pulic ey a Cristo. Cu ets'ey 
puhuethanchi im bij јаја’ max quin 
jilc'on ejat o max quin tsemtha. 
?![n ejate expith abal cu t'ojonchi a 
Cristo, ani max quin tsemtha ojni' 
ne'ets cu ela' и atabil ti eb. 22Мах 
tin jilal a Dios teje' tsabal u ejtohual 
cu t'ojonchiye an Ajatic. Yab u 
lej tso'ob jahua' axi huinat alhua". 
max quin jilc'on teje' tsabal o max 
quin c'ale ti eb. 2? Tsab i tsalap tin 
quincom. Jun u le'ac quin tsemets 
abal quin c'ale tin c'uajil c'al a 
Cristo. Jats axi huinat alhua' max 
anac. ?^Ani axi jun u le'ac quin 
jilc'on teje' tsabal abal nan cu ejtou 
tu tolminchiyechic c'al a belomtal. 
?5Cum tata'chic a yejenchal u 
tolmixtal, u tso'obits abal ne'ets 
quin jilc'on teje' tsabal. Ne'ets tu 
tolmiy abal ca más aynanchi im 
belil an Ajatic ani quit más culbe 

tit belom cal jaja’. 26 Ne'ets quin 
ulits junil c'al tata'chic, ani са u 
tolmixtal ne'ets quit más culbe c'al 
a Cristo Jesüs. 

27 Max nan tu tsa'biy ani max yab 
tu tsa'biy, expith ca lej luba'chic 
quit xe'tsin alhua'", cum antsana' 
in tomnal ca xe'tsin jitats im 
bats'umalits an alhua' cau axi 
c'al a Cristo. Ca junini' aynanchi 
im belil a Cristo c'al a ichich lej 
juncuthchic. Ca junax luba’ abal са 
más belchine an alhua' cau. Jats u 
le' cu exla' a t'ajalchic, max quin 
c'ale c'al tata'chic ani max yab quin 
c'ale. 28 Ni hue’ yab quit jiq'uey 
c'al ax ti tomolnal tin cuenta an 
alhua' cau. An tomolnax ne'ets 
quin tso'obna' abal јаја’ pelits i inic 
quibenec tam quin tsu'u thacat а 
ichich yab it jiq'uel. Ani tata'chic 
ne'ets ca tso'obna' ta ichich abal it 
jec'onthab c'al a Dios. Jats a Dios 
axi antsana' ti tso'obliyal ta ichich 
ani jaye in tso'obliyal an tomolnax 
abal q'uibenequits. 29А Dios ti 
pithalchic an q'uij abal ca bela' a 
Cristo ani ti pithalchic an q'uij 
jaye quit yajchiquiyat tin cuenta 
a Cristo. 30 Jant'ini' in tomolnab, 
antsana' tata'chicte it tomolnab. A 
tso'obnamal jant'ini' tin tomolname 
папа’ ti јауф'ић, ani a tso'ob abal 
bel in tomolnabe tin cuenta a 
Cristo. 


A Cristo in tsa'ca! tim Ба’ ani 
pithan in eylabil c'athpich pulic 
U le’ cu tso'obna' max 
chubax ti lubachmethanchal 
a ichich a Cristo. Hualam max 
chubax ti culbethanchal a ichich. 
Hualam max chubax a co'onchal i 

t'ilomtalab c'al an Espíritu Santo. 
Hualam max chubax a c'anithal 
ani a let'enthal a ebchalchic 
c'al a Cristo. ?Max lej chubaxits, 
tamna' nan ne'ets quin jum putat 
culbe c'al an juncuthtalab ani an 
c'anithomtalab ax a спа'а1 jun c'al 
xi jun. Ne'ets quin lej culbe cum a 
ne'thalchic a ichich ts'ot'c'óthlithits. 
3Jaxtam yab ca co'oy i ts'e'netalab 
ta ichich. Ca co'oy tsa'at a ichich 
ani yab са t'aja' c'athat ta ichich. 
Yab ca tsalpay abal tata' it más lej 
alhua' ani axi q'ue'atchic iba. ^Yab 
ca xija' ta ba' abal expith tata' ca 
huat'a' alhua’. Ca luba’ ca tolmiy ахі 
que'atchic abal quin huat'a' jaye 
alhua* 

5Ca lej alhua' репа’ ta ichich in 
tsalap a Cristo Jesús. Aba ап? in 
t'ajtal ey jaja' pelits a Dios, bel yab 
in xija' tim ba' ca puhuethanchat 
im bij ti Dios. "In hualba' tim ba' 
ani hua'tsin ti inic. In Саја’ ti t'ojnal 
c'al a Dios teje’ tsabal. 5Xe'tsin 
exlab in ey pel i inic jaye. C'al in 
ichich tsa'at ets'ey im putumal c'al 
in uchbil c'al a Dios, ma im bina’ 
tim ba' ca tsemtha ti al an cruz 
ejtil tu tsemthab ti jayq'ui' i pojcax 
іпіс. ?Cum a Јеѕӣѕ antsana' in tala' 
putumal c'al іп uchbil, jaxtam a 
Dios im pitha' in eylabil más t'ec'at 
axi hua'ats. Yab hua'ats jita’ lej 
c'athpich pulic im bij ejtil im bij 
а Jesús са c'ac'nanchat. !?Pel in 
uchbil tim patal an ejattalab tam 
ca olnanchat im bij a Јеѕӣѕ quin 
c'ac'nanchi. Ma an ángelchic ani 
an inicchic ani an teneclabchic 
tim patal quin c'ac'nanchi. !! Tim 
patalchic quin olna' abal a 
Jesucristo ja'its an Ajatic. Antsana' 

ne'ets ca puhuethanchat im bij a 
Dios jaye tam ca olnanchat ani ca 
c'ac'nanchat im bij a Jesucristo. 


Tajbaxnanchix ax im belal a Cristo 


12 Can ebchalabchic, a putumal 
c'al jahua' nan tu exobchi in 
cahuintal a Dios tam tin c'uajatac 
c'al tata'chic ti jayq'ui. Xohue' biyat 
yab in c'uajat, más ca putu. Cum 
it jec'onthachitschic, ca lej luba' ca 
c'ac'na' a Dios ani са putu c'al a 
uchbil jant'ini' tin le’ a Dios. 1 Сит 
ja'its a Dios ax u t'ojnal ta ichich 
abal ca le'nanchi ani ca t'ajchi in 
alhua' culbetal. 

14Ni hue’ yab quit xe'tsin c'al a 
ichich toc'oc'ol ani jolbibil. 1?Tam 
ni jita' yab ne'ets ti elchi jant'o c'al 
ti jolbiy. Cum pel ti tsacamilchic a 
Dios, quit xe'tsin c'al a ichich bolith 
ani yab ca hualca' quit ts'ilc'onchat 
c'al jahua' yab bolith. Cum hua'ats 
teje’ al an hualab c'ay'lal yantalam 
i inic c'al in ichich yab chubax 
ani yab bolith. Ca tajbaxnanchi 
in tajax a Cristo c'al jaja'chic ejtil 
ti tajbax a otchic c'al an yic'uax. 
16Ca olnaxnanchichic in cahuintal 
a Dios c'al ca it ejatliyat. Max 
antsana' ta ca t'aja'chic, tam ojni' 
ne'ets quin lej culbe tam ca chich 
a Cristo tin ebal abal a lej putumal 
c'al in cahuintal a Dios axi nan tu 
exobchichic. Cu exla' abal yab jolat 
nan u ejtohuamal tu tolmiychic tin 
cuenta a ejattal. 1? Ne'ets quin culbe 
aba ma quin tsemtha, cum ne'ets 
cu bina' tu Ба’ cal a Dios ejtil max 
nan in ts'acchixtalab. Tata'chic a 
belamal a Dios ani a binamalits a 
ichich ejtil ti ts'acchixtalab c'al a 
Dios. Cum i junax belamal a Cristo 

ani i junax t'ojonchal, jaxtam cu 
lej junax culbe. !3Jant'ini' nan in 
culbel, antsana' quit culbetechic. 


A Timoteo ani a Epafrodito 


19 Max pel in culbetal an Ajatic 
Јеѕӣѕ и le' cu thubat aba' a Timoteo 
ca c'ale ti tsa'biychic. U le'ac tam 
ca huichiy max quin ejtou tiquin 
olchi abal it lej juncuthchic, ani 
antsana' quin lej culbe. ??Ni jita’ 
yab hua'ats ejtil a Timoteo lej canat 
ti tolmiychic abal ca huat'a'chic 
alhua' tin cuenta a ejattal. ?! Jelat 
jat'hua' patal an inicchic expith 
canat ti cuenta in cuete' culbetal, 
ani iba in le’ quin t'ajchi in 
culbetal a Cristo Jesás. 22А alhua' 
exlanchalits in ey a Timoteo, cum 
in tejhua'methalits tim ba' abal 
lej pututh c'al in culbetal a Cristo 
Jesús. Jant'ini' ti tolmix i tsacamlab 
c'al in tata, antsana' a Timoteo 
tin tolmiyamal nana' cu olna' an 
alhua' cau. 23Тат cu tso'obna'its 
jant'o ne'ets quin t'ajchin teje' al an 
huic'axte', tamna'its ne'ets cu aba’ a 
Timoteo ca c'ale ti tsa'biychic. 240 
aychal max pel in culbetal an Ajatic 
quim baju an hora tam quin c'alene 
tu tsa'biychic. 

?5Tata'chic tin abchi a Epafrodito 
abal tiquin tolmiy teje' al an 
huic'axte", ani хо’ и tsalpayal abal 
alhua' ca huichiy c'al tata'chic. Tin 
tolminchamal јаја’ c'al и t'ojlabil 
c'al an Ajatic. Ejtil max pel tu 
at soldado c'al a Cristo. 261еј 
canat in ichich in le' ti tsu'u ta 
patalchic, ani хо’ te c'uajat lej 
t'e'pith cum in tso'obnamalits 
abal it olchinenecchic abal jaja’ и 
ya'ulac. 2' Ani lej chubax и ya'ulac, 

ma hue'its ne'ets ca tsemets. Cum 
lej yajnanchat c'al a Dios, jaxtam 
xo' jelthachits. Ejtil max a Dios 

tin yajnanchine abal yab quin 
huat'ath t'e'pin max ca tsemetsac 

a Epafrodito. 280 lej le’ cu aba’ 

ca huichiy c'al tata'chic abal quit 
culbechic tam ca tsu'chi in hual. 
Ne'ets quin culbene tam cu tso'obna 
abal it junax culbenecchic c'al 
jaja’. ?3 Ca lej alhua' bats'u c'al a 
culbetal, cum pel it at ebchalabchic 
c'al an Ajatic. Ca lej ets'ey c'ac'na' 
јаја’ a Epafrodito ani tim patal an 
ebchalabchic ax in ey ejtil jaja’. 

39 Ca lej саста’, cum hue'its ca 
tsemets c'al yan i t'ojlab in t'ajamal 
c'al a Cristo. In mo'camal in cuete' 
quijlabil abal tiquin tolminchi 

c'al u t'ojlabil tam tata'chic yab a 
ejtohuamal tiquin tolmiy. 


Axi chubax bolith c'al a Dios 


Ebchalabchic, quit culbe cum 
it ts'at'bath c'al an Ajatic. 
Antsana' nan tu thuchamalits quit 
culbe, ani xo' tu uchal junil abal 
ca lej tabatnaye an culbeltalab 
c'al an Ajatic. ?Yab ca hualca' ta 
ba' quit exobchin c'al i exobchix 
axi еј i pojcax pic'o' lej aycocma". 
Huilq'uith ti q'uibts'oth uchalchic 
abal pel a uchbil quit cojchin a 
inictal abal quit exla tit c'alab c'al a 
Dios. *Huahua' ojni' ax u belom c'al 
a Cristo pel tu chubax c'al a Dios. 
I c'ac'nal a Dios ti lej ichich, ani п 
culbel cum i ichich ts'ot'cóthlithits 
c'al a Cristo Jesús. Yab i bajumal 
tu c'alab c'al a Dios c'al jahua’ и 
t'ajchinenec ti inictal ni c'al jahua’ 
i cuete' t'ajamal. ^Max апас qui 
Баји tu c'alab c'al a Dios, папа’ u 

bajumalaquits cum u t'ajamalits 

lej yan jahua' alhua' yab ejtil xi 
q'ue'atchic an inic. ?Ti huaxic a 
q'icha tin hua'tsinenec, tamna’ in 
cojchinenec u inictal. Pel in hualim 
Israel. In ajith c'al an lej pututh 
cuenel Benjamín. U t'ajtal ey in 
hua'tsin tin hebreo. U tata ani и 
mim pel i lej hebreochic. Ti jayq'ui? 
pelac in fariseo lej ts'at'at c'al an 
ts'ejcath cau axi pithnenec a Moisés 
c'al a Dios. $C'al patal u canat и 
othnanchamal im bichohuil a Dios. 
U tala’ putumal c'al и uchbil cal an 
ts'ejcath cau, ma lejat ni jita' yab in 
ejtohuamal tiquin jolbiy tin cuenta 
an ts'ejcath cau. "Patal axe' jahua' u 
eyac ani jahua' u t'ajamal jats u lej 
tabatnamal ti jayq'ui. Xohue' itsots 
u tabatnal, cum u tso'obits abal 
nixe’ patal yab jahua’ in cua'al in 
exbath c'al a Dios. Xohue'its expith 
u tabatnal a Cristo. 5Lej chubax и 
tso'obits abal patal jahua' cu baju 
cu cuete' Гаја’ yab jant'o in exbath 
max cu tabatna*. Јаһиа’ in cua'al in 
huinat alhua' exbath jats cu alhua' 
exla' и Ajatic Cristo Jesús. U tala' 
pet'nachiquits patal nixe' jahua' yab 
exbath abal cu lej tabatna' expith a 
Cristo. Patal jahua' u tabatnamal ti 
jayq'ui' xohue' u tsu'tal ejtil max pel 
i ати]. ?Cum in ts'at'bathits c'al a 
Cristo апі ja'its јаја’ и belal jaxtam 
in tsu'tat tim bolith c'al a Dios ejtil 
axi q'ue'atchic jaye ax im belal. Yab 
in tsu'tat tim bolith abal u putumal 
c'al u uchbil c'al an ts'ejcath cau. 

1 Expith u lej le’ cu más alhua' 
exlaye a Cristo ani quin tsapliliyat 
c'al in tsap a Dios c'al ti ejtha a 
Cristo ti al an jolimtalab. Jant'ini' 
in yajchicnamal a Cristo, antsana' 

cu yajchicna'ne. Jant'ini' jaja’ in 
jum putat bina' tim ba' c'al a Dios 
ca tsemtha, antsana'ne cu jum putat 
bina' tu Ба’ c'al a Dios. '!Jant'ini' 

ti ejtha a Cristo tam ti tsemenec, 
antsana'ne cu baju. 


A Pablo in lubal quin 
ata' i atabilab ti eb 


12Patal nixe’ yabaye и tala’ 
bajumal. Yabaye u cua'al u ichich 
lej jum putat payenequits ti 
eynanchix c'al patal in ey a Cristo 
Јеѕӣѕ. Expith in exome си Баји и 
ey jant'ini' јаја’ tin tacuyamalits 
cu Баји. !?Ebchalabchic, yab и ulal 


abal max и tala’ bajumalits апіѕапа’. 


Expith u uc'chiyal jahua' pelac u ey 
ani jahua' u t'ajamalits, ani u lubal 
cu bajuye u ey ax im bijchith c'al 

a Dios. 140 tsemanchal cu ata’ an 
atabilab axi a Dios tim bijchamal ti 
eb cum in ts'at'bathits c'al a Cristo 
Jesüs. 

15 Antsana' ti раѓа] qui lubath 
ne'tha' i tsalap ma ju'tam huichat 
payenec i ichich ti eynanchix c'al 
patal in ey a Cristo. Max hua'ats 
jita' c'al tata'chic yabaye antsana' in 
ne'thal in tsalap, a Dios ne'ets quin 
tso'oblinchi abal antsana' in tomnal 
quin ne'tha' in tsalap. 1ŝBiyat qui 
lej alhua' tsalapna' ani qui putu c'al 
an chubaxtalab ma ju'tam huichat 
i bajumalits qui pena' ti ichich ani 
qui aynanchi. 

17 Ebchalabchic, tiquin nits'binchi 
u xe'tsintal c'al a Cristo ani jaye 
axi q'ue'at an ebchalabchic axi 
xe'ets c'al a Cristo. '?Hua'ats yan 
axi tomolnax yab im belal max 
tsemets a Cristo ti calchix c'al an 
hualabtalab al an cruz. Yan i calel 

nan tu uchamalits апі, ani хо’ tu 
uchalchic junil ma cal i uq'uil. 

19 Ne'ets са t'ajat q'uibethachic, 
cum in t'ajal expith jahua’ in le’ 

in anam t'u'ul. Tocat in culbetnal 
quin Раја? i tithetaltalab ax in 
tomnalac quin tithena'. Hualim 
xe'ets tsalpopol c'al jant'o hua'ats 
teje' al an hualab c'ay'lal. 2° Huahua’ 
tu belom yab antsana' i t'ajal, cum 
u xe'ets jant'ini' a Dios ti eb tin le' 
cu xe'tsin. Biyat u xe'ets teje' tsabal 
i aychal ca chich ma ti eb i Ajatic 
Jesucristo ax tu jec'onthal c'al an 
hualabtalab. ?! Tam ca chich ne'ets 
tucu jalc'unchi i ts'ejhuantal inictal 
axi teje’ tsabal c'al i it inictal ejtil 
in tocat inictal јаја’ ti eb. Ја? јаја’ 
an Ajatic ax in lej cua'al in tsap 
quin t'aja' jahuaquits quin le'na' ti 
eb ani ti tsabal. 


Cu culbe ets'ey c'al an Ajatic 


C'an ebchalabchic, in lej 
culbel cum a belal an Ajatic 

ani u lej le' tu tsu'u. Cum nan tu 
tolmiychic ca bela', jaxtam a Dios 
ne'ets tiquim pitha' i atabilab ti 
eb talbel. Ja'its ca junini' bela' an 
Ajatic cum it ts'at'bathits c'al jaja". 

?U pacabethal a Evodia ani 
a Síntique abal quin co'oy lej 
jununul in tsalap, cum pelchic i at 
ebchalab c'al an Ajatic. 3Hua'ats 
jun c'al tata'chic axi lej pututh 
ani junax t'ojnenec c'al папа’ са] 
an alhua' cau. Jats јаја’ quin 
tolmiychic a Evodia ani a Síntique 
ca juncuthmethanchat in tsalap. 
Jaja'chic in lubamal tiquin tolmiy 
cu olna' an alhua' cau jant'ini' a 
Clemente ani q'ue'atchic i ebchalab 
tin tolmiyamal jaye. Punuthits im 

bij jaja'chic al an u jun ti thuchath 
im bij axi pithnenequits i it 
ejattalab abal ca ets'ey c'uajiy c'al 
a Dios. 

^Ets'ey quit culbechic cum it 
ts'at'bath c'al an Ajatic. Tu tsab 
uchal junil quit ets'ey culbe c'al 
an Ajatic. 5Са c'aya'na! patal an 
inicchic ani ca t'ajchi i alhua'talab. 
Ca lej t'ilt'omay abal an Ajatic 
hue'its ne'ets ca chich. 

6 Jahuaquitsq'ui ca huat'a' yab ca 


hualca' a ichich quit t'e'pinthanchat. 


Ets'ey ca tala' hualbanchi c'al a 
Dios ani ca conchi in tolmixtal. 

Ca conchi jahuats ca yejenchi ani 
ets'ey ca bina' i c'ac'namal yan c'al 
a Dios. "Тат ojni' a Dios ne'ets ti 
lej c'athpich jun ejetbethanchichic 
a ichich, ma yab ne'ets ca elcanchi 
i cau ca ulu jant'ini' ta ats'al lej 


c'athpich jun ejetbethachits a ichich. 


Cum it ts'at'bath c'al a Cristo 

Jesüs, antsana' a Dios ne'ets ti 
alhua' co'onchi a ichich ani a tsalap 
jun ejetbethachits abal yab quit 
t'e'pinthanchat. 


Qui tsalapna' jahua' alhua' 


$Taley ebchalabchic, ca lej alhua' 
penonoy ta ichich ani ca junini' 
tsalapna' hualim jahua' chubax. 
Јаһиа’ tequeth, jahua' bolith, jahua’ 
t'ocat, jahua' alabel, jahua' huinat 
alhua’, jahua' huinat ts'alat, ani 
jahua' culbetnab c'al a Dios, jats 
axe' tim patalchic ca lej alhua' 
penonoy ta ichich ani ca junini' 
tsalapna-. 

Са tala’ t'aja'chic jahua’ nan tu 
exobchamalits ani jahua' nan tu 
ts'alabchamalits. Ca t'aja'chic jahua 
tin ats'anchamalits nana' cu ulu 

ani jahua’ tin tsu'umal nan cu баја’. 
Max antsana' ta ca Гаја’, tam ojni' a 
Dios ne'ets ca c'uajiy ta ichich ti jun 
ejetbethanchi. 


Abchin a Pablo i tolmixtalab 


1^In lej culbel ani и binal i 
c'ac'namal yan c'al an Ajatic, 
cum junil tata'chic a lej cua'al 
a canat tiquin tolmiy. Yab u 
ulal abal tata'chic max tin t'ajat 
uc'chiyamal. Iba. Tocat ma xohue' 
in tomnalits tiquin abchi hue' i 
tolmixtalab. !! Yab u ulal max и 
lej cua'al i yejenchixtalab, cum u 
ujnamits quin c'uajiy culbel c'al 
jahuaquitsq'ui и cua'al. 120 alhua' 
exlalits jant'ini' tu cu huata’ i 
ts'ejhuantaltalab ani jaye jant'ini' tu 
cu huat'a' i yantalam alhua'talab. U 
ujnamits quin culbe c'al jahuaquits 
cu huat'axna'. In culbel max in 
ajhuel ani in culbel max in c'a'il. In 
culbel max и cua'al i jilc'omach ani 
in culbel max yab jant'o и cua'al. 
13 Cum a Cristo tin tsapliyal, jaxtam 
patal jahuaquits u ejtohual cu 
huata’. 14Aba апі u ejtohual patal 
cu huat'a", bel alhua' abal tin abchi 
i tolmixtalab c'al и q'uibat xe'tsintal. 

15Tata’ ebchalabchic ti Filipos 
a tso'obits abal tam tin c'ale ti 
Macedonia cu it olna' an alhua' 
cau, expith tata'chic tin tolmiy ani 
axi q'ue'at an tamcunel ebchalab 
yab tin tolmiy. C'al a culbetal 
tata'chic tin abchi i tolmixtalab, 
ani nan tu tolmiychic tin cuenta 
а ejattal. 16Тат tin c'uajatac ti 
Tesalónica tata'chic tin abchi i 
tolmixtalab tsab oxil. 1 Aba ani’ 
in culbe c'al an tolmixtalab ax 
tin abchi, yab expith ja tin culbel. 

In lej culbel cum c'al nixe xi 
tolmixtalab ne'ets ca baju ca co'oy 
más jant'o c'al a Dios ti eb. 180 
tala' bats'umalits jahua' tata'chic 
tin abchi c'al a Epafrodito. Ma 

и cua'ale i jilc'omach. Culbel a 
Dios c'al a tolmixtal, cum ejtil i 
ts'acchixtalab jom lej nihuihuil 
ax am biyalabchic im bina' tam 
ti c'ac'nax c'al a Dios. 19А Dios 
ne'ets ti pitha'chic patal jahua' 
ca yejenchi. Lej yan i ts'alat 
pithoblab in cua'al, ani ne'ets ti 
pitha'chic cum it ts'at'bath c'al a 
Cristo Jesús. 20 Jaxtam qui ets'ey 
puhuethanchi im bij i Tata Dios. 
Amén. 

An tsapnethomtalab 


?1Ca tsapnetha' tim patal 
im bichohuil a Dios tihua' c'al 
im bij a Jesucristo. Ti abchal 
tata'chic i tsapnethomtalab patal 
an ebchalabchic axi teje' c'uajat 
c'al папа’. 2? Ani jayetseq'ui axi 
q'ue'atchic tim patal im bichohuil 
a Dios teje c'uajat ti abchalchic i 
tsapnethomtalab. Ti lej abchalchic 
i ichich hual tsapnethomtalab an 
ebchalabchic axi c'uajat tin q'uima' 
an lej pulic ts'ale romano. 230 lej 
le' abal i Ajatic Jesucristo ti lubach 
co'onchi а ichich ta patalchic cal in 
alhua' inictal. Amén. 


An u axi thuchanchat an ebchalabchic 
ti Colosas c'al an t'ocat abathuale Pablo 





A Pablo in thuchanchal an 
tamcunel ebchalab ti Colosas 


Nana'its im Pablo tin 

abathualejil a Jesucristo, cum 
antsana' pel in culbetal a Dios 
tiquim bijiy. Nana' ani u ebchal c'al 
a Cristo Timoteo tu tsapnethalchic. 
?Nan tu thuchanchal axe' xi u ax 
it belomchic ani ti c'al a Dios tihua' 
ti bichou Colasas. U lej le’ abal i 
Tata Dios ti lubach co'onchi a ichich 
c'al in alhua' inictal ani ti jun 
ejetbethanchichic a ichich. 


Ol a Pablo 

3Ets'ey i binal і c'ac'namal yan 
tam huahua' tu conchinchalchic 
i alhua'talab c'al a Dios in 
Tata i Ajatic Jesucristo. 41 
binal i c'ac'namal yan cum и 
olchinenequits abal a belal a Cristo 
Jesüs ani a c'anithal patal axi 
ajith pel in c'al a Dios. Ma tam 
ta ts'i'quiyamal ca belchi an alhua' 
cau, tam a Dios ti t'aychamal an 
aychixtalab ta ichich abal chubax 
ne'ets quit pithan i bijchith c'alab 
ti eb. Ma tam ta ts'i'quiyamal ca 
ats'a' an alhua' cau, tiq'uele ta lej 
exla'its abal lej chubax a Dios pel 


i alhua' inic c'al tata'chic. Ja'its an 
alhua' cau c'al tit jalc'unchithits 
a ichich ani jaye in ichich q'ue'at 
i inicchic. Ja'its an alhua' cau ax 
u olnab ani ne'ets yanenel tim 
puhuel an tsabal. "Pel i c'an ebchal 
Epafras ax ti exobchichic an alhua' 
cau. Pel i lej pututh t'ojnal junax 
c'al huahua' tin cuenta in t'ojlabil a 
Cristo. 8Ти olchichic a Epafras abal 
it lej c'anithomchic cum an Espíritu 
Santo ti t'aychamal ta ichich in 
c'anithomtal a Dios. 

?Ma tam ti huahua' п 
olchinenequits abal a belamal 
a Cristo ani it c'anithom c'al im 
bichohuil a Dios, ma tamna' yab 
i palc'anchamal tu lej ol abal a 
Dios ti tala’ tso'oblinchichic in 
culbetal. Ti pitha' an Espíritu 
Santo an tsalpathtalab ani an 
ejtixtalab. 10Са ejtou quit xe'tsin 
tequeth jant'ini' in tomnal axi pel 
in c'al an Ajatic. Ets'ey ca taja’ 
expith jahua’ јаја’ ti le'nanchal ca 
Саја’. Ca Гаја’ hualim jahua’ alhua' 
ani ca más alhua' exlaye a Dios. 
11 Jaye i conchal a Dios abal c'al in 
huinat alhua' tsap ca ejtouchic ca 
cuxuy cal i c'aya'talab ani c'al i 
culbeltalab ta ichich jahuaquitsq'ui 

ca tamu teje' tsabal. !2Qui bina' 

i c'ac'namal yan cal і Tata ti eb 
cum tu huejlanchamalits i ichich 
abal cu c'uajiy ti al in tajax. Tats 
qui bats'u i lablinchixtalab ax a 
Dios tu bijchamalits ne'ets tucu 
pitha' cum pel tu c'al jaja’. 15A Dios 
tu calthamalits ti al an yic'uax 
yabats cu abatna c'al an teneclab, 
ani xo' tu huat'bamalits cu abatna 
с'а] in c'an Tsacamil. 1^Ja'its 

јаја’ ax tu jalbith ts'a'iyamalits 
с'а] in huac'lath xits'al ani tu 
paculanchamalits i hualab. 


A Dios tu huichbal tu ja'ublab 
cal јаја’ cum tsemets a Cristo 
15A Dios yab i ejtohual qui 

tsu'u c'al i tsu'ux hual. In 
Tsacamil ojni' jats ti che'nec 
tucu tejhua'methanchi in ey a 
Dios. Pel in ey in Tsacamil a Dios 
lej c'athpich pulic c'al patal in 
ts'ejcabil a Dios. '6Ja'its јаја’ a 
Cristo ax in tala’ ts'ejca' patal 
jahua' ti eb ani patal jahua' ti 
tsabal hua'ats, cum antsana' pithan 
in uchbil c'al a Dios. Јаһиа’ yab i 
tsu'tal ani jahua' i tsu'tal tim patal 
jaja' in tala' ts'ejca Im pithamal 
an ángelchic ti eb in eylabil ani in 
tsap ti abatnom. In tala' ts'ejcamal 
patal jahua' hua'ats abal ca eyentha 
jantini' јаја’ quin le’na’. 1 Oc'ox 
c'uajatits a Cristo tam ti yabaye 
hua'ats i ts'ejcabilab c'ay'lal. Ani 
xohue' c'al in lej tsap in tala' 
teycom tin ay patal jahua' hua'ats. 
18 Ja'its јаја” an lej Oc'lec c'al im 
bichohuil a Dios. Patal huahua' tu 
belom axi tu bichohuil a Dios ejtil 
max pel tu tamcuth inictal a Cristo, 
ani jaja' tu ejatliyalchic. Ja'its jaja' 

axi tsemets ani ejthachits ani pel 

i lej oc'ox c'al patal jahua' hua'ats 
ani jita'chic hua'ats. Pel in culbetal 
a Dios abal a Cristo ja'its axi más 
c'athpich pulic in еу c'al patal. 19Pel 
in culbetal a Dios abal in t'ajtal ey a 
Cristo jununul in еу c'al jaja’. 29 C'al 
in huac'lath xits'al a Cristo, a Dios 
in le' abal ca huichba ti ja'ublab c'al 
јаја’ patal jahua' pilmenequits ti 
tsabal ani ti eb. 

21 Aba ani' ti jayq'ui' tam ti 
yabaye a exla' a Dios a t'ajamal yab 
alhua' ani a tomolnamal ta ichich a 
Dios, bel xohue' it huichbamejits tit 
ja'ublab c'al јаја”, ?2It huichbamejits 
cum a Cristo ti yajchicnanchamal ti 
al an cruz. It c'uajatchic tin tamet 
a Dios c'al a ichich huejlanchithits, 
ani yabats it mucuth c'al i 
hualabtalab ani yabats it jolbith 
c'al a Dios. ?3Jaxtam ca junini' bela' 
an chubaxtalab ani ca t'ayat co'oy 
ta ichich. Ca ne'tha' lej t'ayat ta 
ichich an aychixtalab ax it t'aychin 
c'al an alhua' cau. Ja'its an alhua' 
cau ax it olchinenequits ani ne'ets 
olnanchabe abal ju'tamq'ui tim 
puhuel an tsabal. Nana'its im Pablo 
u olnanchalne. 


Pel in uchbil a Pablo quin 
tolmiy an tamcunel ebchalab 


24 Aba апі u yajchicnal abal 
tin cuenta tu olchamalchic an 
alhua' cau, bel lej culbel u ichich 
cum ne'ets ca lej tabatnaye c'al 
im bichohuil a Dios jahua' cu 
уајсһіспа’. A Cristo in yajchicna' an 
yajchictalab tin anam t'u'ul abal 
ca lablinchat im bichohuil a Dios, 
ani nana'ne cu yajchicna' tu inictal 
abal ca lablinchat im bichohuil a 

Dios. Patal huahua' tu belom axi 

tu bichohuil a Dios ejtil max pel tu 
tamcuth inictal a Cristo. 25 Сит tim 
punumal a Dios abal cu t'ojonchi 
im bichohuil, jaxtam nan tu 
huat'banchal in quithat cahuintal 

a Dios abal ca tabatnanchi. ?6 Tim 
punumal a Dios abal nan tu 
tso'oblinchichic axi yab it Israelchic 
an cau axi tsincanchame am 

biyal inicchic. Xohue' a Dios tim 
pithamal an q'uij cu olnanchi nixe' 
xi cau c'al in tsacamilchic. ?" Pel 

in culbetal a Dios abal tata'chic 

axi yab it Israel quit olnanchat axe’ 
xi huinat alhua' cau axi ti jayq'ui' 
pelac i tsinat cau yab olnanchat am 
biyal inicchic. An cau jats axe' abal 
a Cristo c'uajat ta ichich tata'chic, 
ani jaxtam a cua'al an aychixtalab 
ta ichich ne'ets quit chubax c'uajiy 
tin ts'alat c'uajattal a Dios ti eb. 

?8 Ja'its a Cristo im bij axi huahua’ 
tu abathuale i olnanchal c'al patal 
an inicchic. I ts'alabchal ani i 
exobchal axi ts'at'bathits c'al јаја’ 
abal quin alhua' ejtinchi in ey ani 
ca jum putat payeyits in ichich ti 
eynanchix c'al patal in ey a Cristo. 
29 Ja'its u t'ojlabil ax u tsapic lubal 
cu t'aja' c'al patal u canat, cum tin 
t'ojonthal a Cristo c'al in lej tsap 
nan tu ichich. 

U lej le' abal ca tso'obna'chic 

abal nan u lej tsapic lubal tu 
conchinchal i tolmixtalab c'al a 
Dios. Aniye jaye u lubal tin cuenta 
an ebchalabchic axi ti Laodicea 
ani patal axi yab tin tsu'chamal u 
hual. 2А Dios ti tsaplilinchi a ichich 
ani ti ts'ot'c'óthlinchi a ichich c'al 
in c'anithomtal. Antsana' ca alhua' 
ejtiy an chubaxtalab, c'al quit jum 

putat chubax thacatbethanchat 
a ichich. Antsana' ca alhua' exla’ 
a Cristo, cum expith c'al jaja' i 
ejtohual qui exla' a Dios. 3 Ја? јаја’ 
expith ax tu tso'oblinchal tin cuenta 
in huinat ey a Dios ani in luputh 
tsalap a Dios. ^Nan tu uchalchic 
axe' xi cau abal ni jita' yab ti 
c'ambinchi a ichich c'al i cau axi 
expith q'uijithq'ui ani yab chubax. 
50 ichich c'uajat c'al tata'chic aba 
ma ani' yab in c'uajat ta tsu'ux 
hual. In culbel cum a ne'thal alhua' 
ts'ejcacath a ichich ani a junini' 
belal a Cristo. 

6Сит a bats'umalits an Ajatic 
Jesucristo ta ichich tam ta bela', 
jaxtam quit junax xe'tsin c'al jaja". 
7Са jila’ ca t'ayat c'uajiy ta ichich 
ani ti lej tsaplilinchi a ichich abal 
ca junini' bela’ an chubaxtalab. 
Ca ets'ey bina' i c'ac'namal 
yan c'al jaja’. Patal antsana' it 
exobchinenequits са Раја”. 


Axi pithnenec it in 
ichich c'al a Cristo 


8 Ca Гаја’ ti cuenta yab ca hualca' 
ta ba' ti cue'chi an chubaxtalab ta 
ichich ani ti huic'chi a ichich c'al i 
exobchixtalab axi jolat ani c'ambix, 
cum pel xe' axi tal tin cuete' tsalap 
an inic ani huat'banchame an 
exobchixchic c'al in at inic. Yab ja 
axi c'al a Cristo. 

ЭТп t'ajtal ey a Cristo jununul in 
ey c'al a Dios ani jaye pel in ey ti 
inic. "Cum tata'chic it ts'at'bathits 
c'al a Cristo, jaxtam a ejtohual ca 
eynanchi patal in ey јаја’. Ja'its јаја’ 
an Ts'ale Oc'lec c'al tim patal an 
oc'lec ani c'al tim patal an abatnom 
ti eb. ! Cum it ts'at'bathchic c'al a 

Cristo it c'alnab c'al jaja", ani yabats 
a t'ajal jahua' in le' a hualbith 
t'ajtal ey. Yab it cojchinenec a 
inictal ejtil an Israelchic ti jayq'ui? 
axi pel in c'al a Dios. 1?Ma tam 

tit pujnenecchic ejtil max it junax 
joliyat c'al a Cristo ani ejtil max it 
junax ejtha c'al јаја’, cum a belal 
abal a Dios c'al in lej tsap in ejtha' 
a Cristo ti al an jolimtalab. Tam 
ti yabaye it ts'at'bathchic c'al a 
Cristo ejtil max it tsemenec ti al 

an hualabtalab ani yab pelac ti c'al 
јаја’. Xohue' cum it ts'at'bathits c'al 
a Cristo a Dios ti paculanchamalits 
a hualab ani ti pithamalits it 

a ichich ejtil in ichich a Cristo. 

14A Dios ti paculanchi a hualab 
cuentajil ax a nenchamal a Dios tin 
ebal abal yab а tala’ putumal c'al in 
uchbixtal. A Cristo ti calchiy c'al a 
hualab tam ti tsemets al an cruz ani 
xo' yabats it jolbith c'al a hualab. 
15Tam ti tsemets a Cristo al an cruz 
in tala' ata' an oc'ox teneclab ani 
patal in juntalchic axi abatnomac 
c'al an inic. In cua'alchic ejtil max 
huic'at abal i tucu atantha'". 


Qui lena’ jahua’ hua'ats 
ti eb c'al a Cristo 
16 Cum it ts'at'bathits c'al a 

Cristo, ni jita' yabats in ejtohual ti 
uchbiy tin cuenta am pabiltalab 
c'al an c'apnel ani c'al an uts'nel. 
Aniye jaye tin cuenta an ajibchic 
c'ac'naxtalab c'al a Dios ах in 
t'ajal an Iraelchic ti tamub ani ta 
its' ani ti semana, ni jita' yab in 
ejtohual ti uchbiy. 1 Patal nixe’ 
an ts'ejcath cau pel i cau c'al cu 
tso'oblinchat jant'o taye tal talbel. 
Cum chichits a Cristo ja'its jaja' an 

lej c'athpich chubaxtalab i belal. 
18Hua'ats i exobchixchic in lej ulal 
abal tsu'binchame i tsu'bixtalab 
lej t'ocat c'al a Dios. Ejtil max in 
t'ajal tsa'at ani yab chubax, tocat 
in jolat c'athatnal in cuete' tsalap. 
In c'ac'nal i ángelchic, cum in 
tsalpayalchic abal c'al хе’ и ulel 
c'al a Dios. Yab ca hualca' ta Ба’ 
ti c'anchi yab ca саста’ a Cristo. 
19 Jaja'chic yab im palenchal a 
Cristo an lej Oc'lec c'al patal 
huahua' ax u ejtil tu tamcuth inictal 
a Cristo. Ti junchictal pel ejtil tu 
punchintalab tin inictal ani ti patal 
и ts'ot'c'óthlith c'al jaja". Ja'its a 
Cristo ax tu pijchal c'al i ejattal, ani 
jaxtam u junax puhuethanchab i 
ejattal jant'ini' in le' a Dios. 

?0 Cum it ts'at'bathchic c'al a 
Cristo, ejtil max it tsemenequits 
tin cuenta i uchbixtalab axi tal 
tin cuete' tsalap an inic. Yabats 
in tomnal ca bing’ ta ba'chic quit 
abatna c'al nixe’. ?! Ti uchbiyalac 
abal yab ca taca' nixe' ani yab ca 
c'apu nixe ani yab ca teyna' nixe’. 
22 patal nixe jahua' ti c'anchalac 
u talelq'ui. Pel in uchbixtal ani in 
exobchixtal i inic expith. 23 Мах a 
putuhual c'al nixe’ xi uchbixtalab 
ejtilq'ui a t'ajal t'ocat, ani yab 
chubax. Ejtilq'ui max a tsa'cal ta 
ba’, ani yab chubax. Ejtilq'ui max 
a alhua' beletnal ta ba’, ani yab 
chubax. Jolat cum yab u cubel in 
hualbith le'nomtalchic ta inictal c'al 
nixe' xi uchbixtalab. 

C'uajat a Cristo ti eb tin 
huinab ocob a Dios jant'ini' ti 

puhuethanchamejits im bij. Ejtil it 
c'uajatchicte ti eb, cum ejtil it junax 
ejthach c'al jaja. Jaxtam ca luba' ca 

c'alnanchichic jahua' hua'ats tihua' 
ti eb. 2Са lej t'ayat tsalapnanchi 
patal jahua' hua'ats ti eb ani yab 
jahua' teje’ tsabal. 3Antsana' ca 
t'aja'chic cum ejtil it junax tsemets 
ti al an cruz c'al a Cristo ani 
xohue' ejtil it tsinat mapc'athits a 
ichich tihua' ti eb c'al a Cristo ani 
c'al a Dios. *Ja'its a Cristo ti eb 
c'al tu it ejatlinchab i ejattal. Ani 
ne'ets cu junax puhuethanchat 

i ey c'al јаја’ tam ca chich junil 
quin tejhua'methanchi an inicchic 
jant'ini' ti lej puhuethanchithits im 
bij c'al a Dios. 


In it ichich ax im belal a Cristo 
ani in hualbith t'ajtal ey 
5Cum a ichich c'uajat c'al 

a Cristo ti eb, ca t'aja' ejtil 
max tsemenequits a hualbith 
le'nomtal ta ichich tin cuenta 
jahua' yab alhua' teje' tsabal. Yab 
quit juncunchic c'al axi yab pel 
a tomquil ani yab ca quithab 
tsalpanchi an uxum. Yab ca hualca' 
a ichich ca leng’ jahua' quithab ni 
jahua’ yab аІһиа’. Yab ca huat'ath 
c'a'inchi jahua' hua'ats teje' tsabal, 
cum max antsana' a t'ajal ejtil max 
pel a diosil. 5Patal axe’ jitats quin 
t'aja' in jec'omnal a Dios, ani ne'ets 
ca abchin i c'ac'ath yajchictalab 
c'al a Dios. "Tam ti tata'chic yabaye 
a exlamal a Dios a t'ajamal patal 
nixe' xi hualabtalab, ani хоһие’ 
nan tu uchal yabats са баја’, Cum 
a exlalits a Dios, са tala’ jila’ an 
hualabtalabchic. Yab quit tsacuy. 
Yab ca quithab tsalpanchi ani yab 
ca quithab cahuiliy a at inic. Ni jita 
yab ca at'ax ucha'chic. ?Ca t'ajat 
jilæ an janamtalab cum jalc'uthits 


Li 


COLOSENSES 3 


a ichich. Yabats ca t'aja' jahua' ti 
jayq'ui' а ujnam yab alhua' ca Раја’. 
10 A Dios ti pitha'its it a ichich, ani 
ets'ey ti itmethanchale abal ca baju 
más ejtil in ichich jaja' ani más ca 
exlaye јаја’. 11A Dios yab in tsu'tal 
más exbath an inic max pel i griego 
о pel i Israel, max cojchinenequits 
in inictal o iba, max pel i pil inic 
о pel i cui'ix noc", max pel i Cunat 
t'ojnal o pel i amulab. A Dios in 
tsu'tal a Cristo jats expith lej exbath 
in ey c'al patal an inic, ani in tsu'tal 
exbath patal an inicchic axi in 
cua"al a Cristo tin ichich. 

12Cum a Dios ti c'anithalchic, 
jaxtam ti tacuyamalits ca baju 
ti c'al jaja’. Cum ti pithamalits 
it a ichich a Dios, апёѕапа’ ca 
yajnanchi jaye a at inicchic ani ca 
t'ajchi i alhua'talab. Ca co'oy tsa'at 
a ichich. Ca hualba' ta ba' ani ca 
cuxuy jahuaquits са tamu. !?Ca 
c'aya'na' ani ca paculanchi jitats ti 
othanchal i cau. Jant'ini' a Cristo 
ti paculanchi a hualab, antsana'te 
ca paculanchi a at inic max 
hualbinenec c'al tata’. !^Jahua' a 
Dios in tsu'tal lej c'athpich exbath 
jats quit c'anitháxin jun c'al xi 
jun. Antsana' ne'ets quit jum putat 
ts'ot'c'óxlin jun c'al xi jun. Cum 
a Dios ti tacuyamalitschic ani ti 
tamcuyamalits abal ti ts'ejca' tit 
juncats cuenel ta patalchic, jaxtam 
ca jilchi a Dios ti teynanchi a ichich 
abal quit c'uajlelenchic jun ejet. Ani 
ets'ey ca bina’ i c'ac'namal yan c'al 
a Dios c'al xi yan i alhua'talab ti 
pithalchic. 

16 Ca lej penonoy ta ichich in 
cahuintal a Cristo ma ca tala' 
balchinits. Jats ca exobchixnanchi 

ani ca ts'alabchixnanchi 

an ebchalabchic c'al an lej 
tsalpathtalab ax tu pithal a 

Dios. C'al in alhua' inictal a Dios 
t'aychithits ta ichich ca ajtinchi a 
Dios c'al i salmo ani c'al i himno. 
Ca ajtinchi c'al i t'ocat ajatlab ax ti 
pithal an Espíritu Santo. 17Са lej 
c'ac'nanchi im bij an Ajatic Jesús, 
ma expith ca t'aja' ani ca ulu jahua' 
c'al ca c'ac'nanchat im bij jaja’. Quit 
utey junax c'al jaja’ tin tamet i Tata 
Dios ani ca ets'ey bina' i c'ac'namal 
yan. 


In uchbil am belomchic c'al in at inic 


18 Мах it tomquith uxum ca bina' 
ta ba' c'al a tomquil abal ca putu 
a uchbil. Jats іп tomnal ca баја’ 
cum it belom c'al an Ajatic. 19 Max 
it tomquith inic ca lej c'anitha' a 
tomquil ani yab quit it'ixbe c'al 
јаја’. ?? Tata' tsacamchic ca баја’ 
patal jahua' ti uchbiyal a tata ani a 
mim, cum antsana' pel in culbetal 
an Ajatic. ?! Max it tatalab, yab 
ca huat'ath c'uiya' a tsacamilchic, 
i canats ca t'apchin in tsalap 
ani yabats ne'ets quin le'na' ca 
alhua'methanchat in ichich. 22Мах 
pel it t'ojnal ca t'aja' patal jahua' ti 
uchbiyal a amu, cum ja'its a amu 
teje' tsabal. Cum a c'ac'nalchic a 
Dios, jaxtam ca ets'ey t'aja' tit alhua 
t'ojnal c'al a ichich tequeth ani yab 
expith tam ti met'al a amu ani a 
le"nal quit ajiyat tit alhua' t'ojnal. 
23 Ca баја’ c'al lej patal а canat 
patal jahuaquits tam t'ojlab, cum 
ja'its an Ajatic jaye ax a t'ojonchal 
ani yab expith i inic. ?^Ja'its a 
Cristo a lej Amu ax a t'ojonchalchic, 
ani a tso'obits abal a Dios ne'ets ti 

jalbinchi talbel ti eb. 25Апі a Dios 
axi yab poc'oth tsu'tom c'al an 
inicchic ne'ets ti huichbanchi talbel 
max a t'ajamal yab alhua". 

Max it amulab pel a uchbil ca 

t'aja' jahua’ pututh ani jahua’ 
bolith c'al a t'ojnalilchic. Yab ca 
uc'chiy abal a cua'alte a Amu ti eb 
ax ti tsu'tal. 

?Yab ca palc'anchichic tit ol. 
Ets'ey ca ne'tha' a ichich lej lubach 
tit t'ilom c'al a Dios ani ets'ey ca 
bina’ i c'ac'namal yan cal јаја’. 
3Тиси conchinchi i tolmixtalab c'al 
a Dios abal tucu japchi i hui'leb 
jun tu cu otsits qui olna’ an cau 
tin cuenta a Cristo. Ja'its a Cristo 
axi ma xohue' u ejtohuab ca tajax 
exlanchatits in lej ey ti Jec'onthax, 
yab ejtil tam ti jayq'ui' yab u lej 
exlanchab. Aba ап? pel in huicnel 
tin cuenta abal u olnamalits a 
Cristo, bel a Dios tiquin tolmiy 
cu olnaye. ^Ca conchi a Dios abal 
nan cu ejtou cu lejquith olchi an 
inicchic axe’ хі it cau, cum ја? axe 
pel u uchbil. 

5Quit xe'tsinchic c'al a ichich 
tsalpathmethanchithits c'al an Ajatic, 
abal axi yab belom yab quin ejtou 
ti quithab t'iloxnanchi a xe'tsintal. 
Ets'ey ca lubach t'ojonchi an Ajatic 
patal an hora, yab ca jilcanchi ni 
jun i hue’. 5C'al in alhua' inictal а 
Dios t'aychith ta ichich, ets'ey ca 
hui'na' i cau axi alhua'. Antsana' ca 
tso'obna' jant'ini' ta ca toc'tsiy patal 
jitats ti conomichiquiyal tin cuenta a 
xe'tsintal. 


, 


An tsapnethomtalab 


71 Je'nath ebchal c'al a Cristo 
Tíquico ne'ets ti tala' olchichic 

jant'ini' nan tin c'uajat. Јаја? tin 
lej t'ayat tolmiyamal cu t'ojonchi 
an Ajatic. 9Ne'ets cu aba! ca 
c'ale cal tata'chic abal ti olchi 
jant'ini' tu c'uajat teje' huahua' tu 
ebchalabchic, ani jaye jun t'ajat ti 
lubachmethanchi a ichich. ?C'al 
јаја’ a Tiquico ne'ets jaye i le'nath 
ebchal Onésimo axi pel i Colosasib 
ejtil tata'chic. Pel jayeilej pututh 
t'ojnal c'al an Ajatic. Jaja'chic ne'ets 
ti tala' olchichic jant'ini' huahua' i 
huat'al teje’. 

10Ti abchal tata'chic i 
tsapnethomtalab a Aristarco axi 
pel u at juntal huic'nel. Jaye ti 
abchal i tsapnethomtalab a Marcos 
axi pel in atatal a Bernabé. Nan 
tu uchamalits max ca ulits a 
Marcos cal tata'chic, ca bats'u 
c'al a culbetal. Ті abchal i 
tsapnethomtalab a Јеѕӣѕ ахі bijiyab 
jaye ta Justo. Expith axe’ jaja'chic 
tim patal am belom Israel jats ax 
tin tolmiyamal cu olnanchi an 
inicchic jant'ini' ca otsits jun tin 
t'ajal a Dios ti lej Ts'ale ti eb. In 
lej culbel c'al in tolmixtal jaja'chic. 
12Ti abchalchic i tsapnethomtalab 
a Epafras axi pel i Colosasib ejtil 
tata'chic. Pel in t'ojnalil jaye 
a Cristo. Ets'ey in tsapic lubal 
quin conchi a Dios abal ca t'ayat 

co'oychic a ichich lej jum putat 
payenequits ti eynanchix c'al 
patal in ey a Cristo ani quit tala' 
tso'oblinchat in culbetal a Dios 
ca t'ajchi. 130 lej tso'obits abal 
lej tsequey in inictal a Epafras 
ti conchinchix c'al a Dios с'а] 
tata'chic ani c'al an ebchalabchic 
ti Laodicea ani c'al ax ti Hierápolis. 
14 An le'nath ebchalab ilalix 
Lucas ani a Demas ti abchalchic i 
tsapnethomtalab jaye. 

15Tiquin tsapnethanchi an 
ebchalabchic ti Laodicea. Jaye 
tiquin tsapnethanchi a Ninfas ani 
an ebchalabchic ax u tamcunal tin 
q'uima'. 16Тат tata'chic quit tala’ 
ajinchatits axe' xi u, tam ca abchi 
an tamcunel ebchalab ti Laodicea 
abal ca ajinchat taja' jaye. Ani an 
u ax u abchamalits ti Laodicea 
jayetseq'ui ne'ets quit abchin 
axi tata'chic tit Colosas abal quit 
ajinchatte. 1? Ca ucha’ a Arquipo 
abal quin tala' t'aja' an t'ojlab axi 
pithnenec c'al an Ajatic. 

18Taley папа’ im Pablo tu abchal 
axe' xi tsapnethomtalab axi pel 
и cuete' thuchbil. Lej yab ca 
uc'chiychic abal nan pel іп huic'nel. 
U lej le' abal a Dios ti lubach 
co'onchichic a ichich c'al in alhua' 
inictal. Amén. 


An c'a'al u axi thuchanchat an 
ebchalabchic ti Tesalónica cal 
an t'ocat abathuale Pablo 





A Pablo in thuchanchal an 
tamcunel ebchalab ti Tesalónica 


Nana' im Pablo ani a Silvano 

ani a Timoteo tu abchal i 
tsapnethomtalab tata'chic ax it 
c'uajat ti bichou Tesalónica. Nan 
tu thuchanchal axe' xi u ax it 
c'uajatchic tihua' ti al an tamcunel 
ebchalab junat ts'at'bath c'al i Tata 
Dios ani c'ali Ajatic Jesucristo. U 
lej le' abal i Tata Dios ani an Ajatic 
Jesucristo ti lubach co'onchi a 
ichich сга] in alhua' inictal апі ti 
jun ejetbethanchi a ichich. 


In lej belal an Ajatic an 
ebchalabchic ti Tesalónica 
? Ets'ey i binal i c'ac'namal yan 
c'al a Dios cum pel it ebchalabchic 
c'al an Ajatic, ani ets'ey i conchal 
a Dios abal ti lej lablinchi. 31 
t'ilal tin tamet i Tata Dios abal a 
lej t'ojonchal in c'al cum a lej 
belal. Cum a lej c'anithal a Dios, 
jaxtam а lej binal a c'ubac са] 
in t'ojlabil jaja’. Cum it lej t'ayat 
aychix c'al an Ajatic Jesucristo 
ca chich, jaxtam it lej cuxuth c'al 


jahuaquitsq'ui ca Раја’ ani с'а] 
jahuaquitsq'ui quit t'ajchin c'al an 
inicchic. ^Ebchalabchic, i tso'obits 
abal a Dios ti tacuyamalits ti c'al 
ani ti lej c'anithal. Тат huahua’ 
tu olchi an alhua' cau a lej pena' ta 
ichich cum a exla'its abal yab pel 
i alq'uith naptalq'ui cau. Ti jum 
putat tso'oblinchichic an Espíritu 
Santo c'al in lej tsap abal an alhua' 
cau ja'its an lej chubaxtalab. A 
lej tso'obits jant'ini' i lubamal tu 
tolmiy ca bela' an alhua' cau tam tu 
c'uajatac c'al tata'chic. 

6A nits'binchamal і xe'tsintal 
huahua' ani jaye in xe'tsintal an 
Ajatic. Aba ani' a yajchicnamal 
tam ta bats'u an alhua' cau, ti lej 
culbethanchi a ichich an Espíritu 
Santo. "Antsana' a bajuchic tit 
alhua' t'iplab quit t'ajchin ti cuenta 
c'al patal am belomchic axi ti 
Macedonia ani ti Acaya. ?C'al a 
tolmixtal olchame in cahuintal an 
Ajatic ti Macedonia ani ti Acaya 
ani aba ju'tamaquitsq'ui. U lej 
tso'obnab abal it belomchic, ma 
yab i yejenchal jita' qui olchi a ey. 
Yan i inicchic in t'iloxnal abal a 

bats'uchic an alhua' cau c'al patal 
a ichich tam huahua' tu olchi. А 
tala' jilcachiquiy an thulcuts ax a 
diosnamalac ani it ts'at'ey c'al a 
Dios. It t'ojnalcua' c'al a Dios ax in 
ey lej chubax ani in ey ejat abal 
ets'ey. 10А aychalcua' ca huichiy in 
Tsacamil a Dios tam talaquits junil 
ti eb. Ја? a Jesús axi ejtha c'al 

a Dios tam ti tsemenec, ani ja'its 
c'al ne'ets cu jec'ontha c'al xi lej 
yajchictalab axi ne'ets ca abchin 
talbel c'al a Dios axi yab im belal a 
Jesüs. 


In t'ojlabil a Pablo ti Tesalónica 


Ebchalabchic, a tso'ob 

abal a bats'umal lej yan i 
lablinchixtalab tam tu c'uajatac 
c'al tata'chic. 2A tso'ob abal u oc'ox 
c'ale huahua’ ti bichou Filipos, ani 
tats tu quithab cahuiliyame ani 
tats tu othname. Aba ani' antsana' 
u t'ajchinenec, bel u ulits c'al 
tata'chic ani i elaye jayetseq'ui 
yan i tomolnaxchic c'al an alhua' 
cau. Bel a Dios tu tolmiy qui 
lej punu i ichich abal tu olchi 
tata'chicte an alhua' cau. ?Yab tu 
olchichic c'al i q'uibts'othtalab ti 
ichich, ni c'al i pojcaxtalab, ni c'al 
i cambixtalab. ^A Dios tu tsu'chi 
i ichich abal chubax, ani ja'its jaja 
ax tu punumalits abal qui olna’ an 
alhua' cau. Yab i olnal jahua' in le' 
an inicchic, tocat i olnal jahua' in 
le' a Dios axi ets'ey tu t'ajchal ti 
cuenta i ichich jant'ini' ti c'uajat. 
5A tso'obchic abal ni jayq'ui' yab 
i quinoc'nanchalq'ui in ichich i 


, 


inicchic с'а1 i alabel cau axi c'ambix. 


Ni jant'o yab i tsinat c'a'inchal tam 
qui olchi jita' an alhua' cau. In 

tso'obits a Dios abal chubax jahua' u 
ша]. Ni с'а] tata'chic ni c'al q'ue'at 
i inic ni jayq'ui' yab i t'ajamal 

abal cu tsalpanchat tu pulic. Yab 

i t'ajamal aba ani' in tomnalac cu 
lej саспа cum pel tu abathualejil 
a Cristo. "Jant'ini' i mimlab in 

lej alhua' co'bitsiyal in tsacamil, 
antsana' huahua' i t'ajamal tin 
cuenta a ejattal tam tu c'uajatac 
c'al tata'chic. ?Huahua' c'al i lej 
c'anithomtalab ti ichich tu olchichic 
an alhua' cau, ma tu pithamalac 

i ichich. 9A t'ilal ebchalabchic 
jant'ini' tu lej tsapic t'ojnenec c'al 
yan i tsequenib. U lej t'ojnenec 
quicha ani acal abal qui ela' jant'o 
qui huat'a' ta q'uicha ani yab tu 
palenchi c'al jant'o tucu huata’. Tu 
olchi an alhua' cau expith, ani yab 
tu conchi i tolmixtalab. 

'' Tata'chic tit belom c'al an Ajatic 
tu exlanchal i ey tu t'ocat ani tu 
bolith. Jaye a Dios tu exlanchal і 
ey. Ni jant'o yab i t'ajal yab alhua' 
abal i cu elchin jant'o tu cu jolbiyat. 
11A tso'obchic jant'ini' i tatalab 
u ts'alabchix ani u culbethax c'al 
in tsacamil, апіѕапа’ huahua’ i 
t'ajamal tin cuenta a ejattal tam tu 
c'uajatac c'al tata'chic. !2Jant'ini? 
ti uchbix i tatalab, antsana'hue 
c'al tata'chic ti t'ajamalits. Tu 
uchbiyamalits abal quit xe'tsin 
bolith jant'ini' tin uchbil ca xe'tsin 
jitats pel in c'al a Dios. Jats a Dios 
ax ti tacuyamalitschic abal quit 
otsits tin ts'alat c'uajattal ti eb jun 
tin t'ajal ti lej Ts'ale јаја”. 

13 Ets'ey i binal i c'ac'namal yan 
c'al a Dios cum a ats'amal ani a 
bats'umal an cau jahua' huahua' 
tu olchichic. A bats'uchic tin lej 

cahuintal a Dios ani yab ja in 
cuete' cahuintal i inic. Ani lej 
chubax ja'its in cahuintal a Dios 
c'al tit jalc'unchat а ichich tam 

a belchi. '^Ebchalabchic, cum a 
bats'umalits in cahuintal a Dios 
jats tit othname c'al a at juntalchic, 
jant'ini' ti othname са] in at Israel 
jaye an tamcunel ebchalabchic in 
с'а] a Cristo Jesús ax ti bichoulom 
Judea. 15Ре] i Israelchic ax in 
tsemtha' i Ajatic Jesás ani pel in at 
juntalchic ax in tsemthamal jaye i 
caulomechic axi abchin c'al a Dios. 
Pel i Israelchic jaye ax tu quethmay 
tam tu c'uajatac c'al tata'chic. 

Pel in eychic ti lej tomolnax c'al 
jat'hua' patal an inicchic, ani yab 
culbel a Dios cal jaja'chic. 18 Јаїѕ 
jaja'chic ax tucu tanc'uiyalac tam i 
le' qui olchi an alhua' cau axi yab 
Israelchic abal ca jec'ontha jaye. 
Antsana' ti ne'ets yanenel in hualab 
an tanc'uixchic, ani hue'aquits tal 
ne'ets ca t'ajat tsapic yajchiquiyat 
с'а] a Dios. 


In le' a Pablo quin tsa'biy 
junil ti Tesalónica 


17 Aba апі’ ebchalabchic yab и 
tsu'uxnenec hue' ohuatits, bel it 
c'uajatchic tu at ichich juncuth. I 
lej cua'al i canat abal cu c'ale tu 
tsa'biy junil. 1 №е’еѓѕас cu cale 
ani yabaye i ejtohuamal cu c'ale. 
Nana' im Pablo u le'ac quin c'ale 
tu tsa'biy exbachiquitsq'ui, tocat 
tin tanc'uiyamal a Satanás. 1 Qui 
junax aychi ca chich junil i Ajatic 
Jesucristo ani cu junax culbe tin 
tamet јаја”. Cum huahua' tu tolmiy 
tata'chic ca bela’ an Ajatic, jaxtam 
ne'ets jaja' tucu pitha' i atabilab 

talbel. 290 lej culbel huahua' ani 
i ats'al lej q'uijith ti ichich cum a 
belalchic an Ajatic. 
Cum c'athpich canat i 
ichich qui exla’ jant'ini' tit 

c'uajatchic, jaxtam i ts'ejca' i cau. 
Nang’ ani c'al a Silvano cu jilc'one 
ti Atenas. ?Qui aba' са c'ale i ebchal 
c'al a Cristo Timoteo abal quin 
tso'obna' jant'ini' tit c'uajat tata'chic 
tihua" Pel јаја’ in t'ojnalil a Dios 
ani pel huahue' tu at t'ojnal c'al an 
alhua' cau tin cuenta a Cristo. In 
ejtohual јаја? ti tolmiy ca junini’ 
tsapna' a Dios ani más са bela' a 
Dios. ?I quit t'apchin a tsalapchic 
tam ca huat'a' yajchic, cum a 
tso'obits abal antsana' tu bijchith 
qui huat'a'. ^Tam tu c'uajatac 
huahua’ cal tata'chic tu q'uejab 
ucha' abal ne'ets ca yajchicna', ani 
xo' cum a yajchicnamalits a lej 
tso'obits abal chubax jahua' huahua' 
tu uchamal. 5Cum c'athpich canat 
u ichich cu exla' jant'ini' tit c'uajat 
tata'chic tihua', jaxtam u aba' a 
Timoteo abal ti tsu'uchic max 
chubax a t'ayat belale an Ajatic. U 
tsalpay hualam max an teneclab 
ti t'ajchamal quit hualbin ani 
jilc'onenec i t'ojlabil jolatac c'al 
tata'chic. 

$Huijits ti ulnec a Timoteo tal 
ti tsu'u ma axi tihua'chic tata' ti 
Tesalónica. U lej culbel huahua' 
cum jaja' tu olchi abal a t'ayat 
belale an Ajatic ani a t'ayat 
c'anithale. Tu olchi jaye abal 
tata'chic huahua' tu rilal c'al i 
c'anithomtalab ta ichich ani a lej le' 
сиси tsu'u jant'ini' huahua' i le’ tu 
tsu'uchic tata’. " Aba апі i tamuhual 
yan jant'o q'uibat ani yan jant'o 

yajchic, bel lej culbel i ichich cum 
a Timoteo tu olchamal abal a t'ayat 
belale an Ajatic. 5C'al nixe’ xi cau 
jilc'on lej tsaplilith i ichich. ?Tam 
huahua' u ol yab i bajuhual qui 
bina’ i c'ac'namal yan c'al a Dios 
jant'ini' huichat in tomnal qui bina’, 
cum c'athpich culbel i ichich tin 
ebal tata'chic. '"Q'uicha ani acal 

i conchal a Dios abal tucu pitha' i 
q'uij cu c'ale tu tsu'uchic ani tu 
tolmiy ca jum putat bela' c'al patal 
a ichich. 

111 lej le’ abal i Tata Dios ani i 
Ajatic Jesucristo tucu t'ojojonchi 
am bel abal cu cale tu tsa'biychic. 
12 An Ajatic ti puhuethanchi 
in c'anithomtal ta ichich abal 
más quit c'anithaxin c'al an 
ebchalabchic ani c'al patal an 
inicchic. Jant'ini' huahua' tu lej 
c'anithom c'al tata'chic, antsana' 
quit bajunthanchat a ichich tit 
c'anithom. 131 lej le' abal i Ajatic 
ti tsaplinchichic a ichich ani ti lej 
t'oquethanchi a ichich tin tamet i 
Tata Dios, ani tam yab ne'ets quit 
elchin jant'o ta quit jolbiyat c'al 
a Dios tam ca chich junil i Ajatic 
Jesucristo junax c'al patal axi 
pelchic in c'al јаја”. 


C'al jahua' и culbel a Dios 


Ebchalabchic, ca tila’ abal 
huahua' tu exobchamalits 
tata'chic an xe'tsintalab axi c'al и 
culbel a Dios. C'al im bij an Ajatic 
Jesús tu lej lubath uchbiyal ca más 
aynanchiye chuthel chuthel. 
2А alhua' tso'obitschic jahua' 
pel a uchbil са Раја’ cal a Dios 
c'al an cau jahua’ huahua' tu 
exobchamalits c'al im bij an Ajatic 

Jesús. ?Pel in culbetal a Dios 
quit xe'tsinchic t'ocat, yab quit 
juncun c'al axi yab a tomquil. ^Ca 
t'aja' ti cuenta quit lej c'ac'naxin 
ani quit t'ocat c'uajiy c'al a cuete' 
tomquil. 5Yab ca t'ajchi quithab 
a tomquil jant'ini' axi yab exlom 
c'al a Dios in t'ajchal in tomquil. 61 
ca cue'chi in tomquil i ebchalab 
c'al an Ajatic, cum ne'ets ti tsapic 
yajchiquiy an Ajatic max ca Раја”. 
Antsana' huahua' tu exobchamalits 
tihua'chic. "Ca t'aja' ti cuenta abal 
huahua' tu ebchalab u tacuthits 
c'al a Dios abal qui баја’ jahua’ 
t'ocat ani iba jahua' yab t'ocat. 
8 Мах tata'chic tucu pojcanchi i 
exobchixtal, pel in exobchixtal 
a Dios a pojcanchal ani yab in 
exobchixtal i inic. Antsana' jun 
t'ajat jaye a pojcal a Dios ax tu 
pithamal huahua' an Espíritu Santo 
abal ca c'uajiy ti ichich. 

9A Dios ti exobchamalits quit 
canitháxin, ani jaxtam yabats jale' nan 
tu thuchanchiye abal ca c'anitha' a at 
ebchal cal a Cristo. 1 Ађа апі ets'ey a 
c'anithal an ebchalablom tim puhuel 
am bichoulom Macedonia, bel nan tu 
lubath uchal ebchalabchic ca c'anithaye 
más. 1! Ca luba’ ca ne'tha' a ichich 
ts'acatq'ui. Ca lej Раја’ ti cuenta ta сиеѓе’ 
c'al ani yab quit xe'tsin balq'uiq'uil c'al 
jahua' yab pel a cuenta. Ca t'ojontha' 
a c'ubac jant'ini' tu uchbiyamalits ti 
jayq'ui-. 12 Antsana' ne'ets ti саста’ an 
inicchic axi yab exlom c'al a Dios, ani 
ni jant'o yab ne'ets ca q'uibchi abal ca 
huat'2' ta quicha. 


Ne'ets ca chich an Ajatic 


13 Ebchalabchic, u le tu tso'obliy 
tin cuenta c'al an ebchalabchic 

axi tsemenequits, ani antsana' yab 
ca t'e'pintha' ta ba' ejtil axi yab 

in cua'al i aychixtalab ca c'uajiy 
с'а] a Dios ojn?’ in t'e'pinthal tim 
ba' tin cuenta c'al in at inic axi 
tsemenequits. 14Сит i belalits 
abal a Jesás chubax ti tsemets ani 
chubax ti ejthamejits, antsana' i 
belal jaye abal lej chubax a Dios 
ne'ets quin ejthaye an tsemelom ax 
im belamal а Јеѕӣѕ tam ta ca chich 
junil jaja". 

15 Axe' xi cau jahua' tu 
huat'banchalchic tim pithal an 
Ajatic. Huahua' tu belom ax u ejate 
tam ca chich an Ajatic yab ne'ets cu 
oc'ox c'athba ti eb, expith biyat ca 
tala' ejtha an tsemelom belomchic. 
16 Јаја? putat an Ajatic ne'ets са pa'iy 
ti eb c'al i cau lej abatnaxtalab. 
Ne'ets ca thajat cahuin an ts'ale 
ángel ani jaye ne'ets ca juchuyat 
an trompeta axi pel in canixtal 
a Dios. Tamna'its ne'ets ca ejtha 
an tsemelom ax im belamal a 
Cristo. 1 Tam tiq'uele huahua’ ax и 
ejate junax c'al jaja'chic ne'ets cu 
c'athba ti eb al i tocoulom. Tihua' 
ti eb ne'ets qui tamu an Ajatic, ani 
ne'ets cu c'uajiy abal ets'ey c'al јаја’. 
18 Jaxtam cu junax culbel jun c'al xi 
jun с'а] axe’ xi cau. 

Ebchalabchic, yabats jale’ 

nan tu thuchanchi tin cuenta 
c'al an q'uijcha tam ne'ets ca chich 
an Ajatic. 2А lej tso'obitschic abal 
ne'ets quim baju im bijith q'uichajil 
an Ajatic tam ca chich tam ti ni 
jita’ yab in t'ilom. Ne'ets ca chich 
jun jic'tohual ejtil u che'el i сие’ jun 
jic'tohual tam acal. ?Tam hue'its 
ne'ets ca chich an Ajatic an inicchic 
ne'ets quin ulu abal patal c'uajatits 

jun ejet ani lej alhua' in huat'al. Ma 
tamna'its jun jic'tohual ne'ets ca 
t'ajat q'uibetha. Jant'ini' i uxum jun 
jic'tohual in ats'al i c'athpich yajal 
tin chucul tam ne'ets ca hua'tsin 
an tele’, antsana' nixe’ xi inicchic 
jun jic'tohual ne'ets quin ats'a' lej 
yajchic. Yab ne'ets quin ejtou lejatits 
abal ju'ta ta ca t'ajat pit'c'on. ^Tata' 
ebchalabchic yabats it xe'ets al an 
yic'uax, ani jaxtam tam quim baju 
an q'uicha tam ca chich an Ajatic 
yab ne'ets quit jiq'uey ejtil и jiq'uel 
an inic tam u che'el jun jic'tohual 

i сие’ tam аса]. 5Patal tata'chic a 
cua'al in tajax a Dios ta ichich ani a 
t'ajalchic alhua*. Yabats yic'utsith a 
ichich ani yabats a t'ajal yab alhua' 
еј am pojcax inic. 9Jaxtam yab 
quit xe'tsinchic huayamathq'ui a 
ichich ejtil axi yab exlom c'al a 
Dios. Quit xe'tsin c'al a ichich lej 
ts'ejcacath ani tsalpath. "An inic 

u huayal tam acal ani hua'ats ax 

u uts'al tam acal. 5Huahua' ax i 
t'ajal alhua' in tomnal cu xe'tsin lej 
inic. An soldado in cua'al im pat'al 
coton tin ichich inictal abal yab ca 
c'olchin in ichich, ani huahua' tu 
soldado c'al a Cristo qui lej bela' 
ani qui lej c'anitha' јаја’ ti ichich 
abal yab cu c'olchin c'al jahua’ 

ca chich yab alhua*. An soldado 
tam tu pejéx paxq'uith in ос са] 

i tacab oc' abal yab ca c'olchin in 
ос’, ani huahua’ qui tsalapnanchi 
in jec'onthaxtal a Dios abal yab 

cu c'olchin i tsalap c'al jahua’ yab 
alhua'*. ?Pel in culbetal a Dios abal 
i Ajatic Jesucristo tucu jec'ontha' 
ets'ey c'al an hualabtalab ani jaye 
c'al an yajchictalab axi ne'ets 

ca abchin talbel an inicchic axi 

yab im belal. 19А Jesucristo tu 
taletnanchamalits an yajchictalab 
c'al huahua' ti cuenta abal cu junax 
c'uajiy c'al jaja. Max cu xe'tsine 
ejat teje' tsabal ani max cu tsemets, 
bel ne'ets cu c'uajiy ets'ey ejat c'al 
јаја’ ti eb. 11Ca t'iloxnanchiyechic 
an ebchalabchic patal axe' xi 

cau ax nan tu thuchanchal, ani 
antsana' quit ejthanchíxin ani quit 


tsaplinchíxin a ichich jun c'al xi jun. 


Antsana' а t'ajamalits ani antsana' 
ta ca t'ajaye. 


I ts'alabchixtalab 


12 Ebchalabchic, tu lubath uchal 
са саспа’ jaja'chic ax ti oc'nanchal 
ani ti ts'alabchal tin cuenta са] in 
t'ojlabil an Ajatic. 13Ca lej t'ajchi 
ti cuenta in ey ani ca lej c'anitha' 
cum in t'ojonchal an Ajatic. Quit 
c'uajiychic jun ejet. 

1 Ebchalabchic, ca c'uiya' axi yab 
in le’ ti t'ojnal. Са lubachmethanchi 
in ichich jitats yab canat ani ca 
тошу jita’ yab in ejtohual ca 
tsapne. Ca c'aya'na' patal an 
inicchic. 

15 Мах jita’ ti pojcax t'ajchal, yab 
ca huichbanchi. Ets'ey са luba’ ca 
t'ajchi alhua' tim patal an inicchic. 

'6Ets'ey culbel a ichich са пе а’. 
17 Ni jayq'ui' yab ca palc'anchi tit 
ol. 18 Jahuaquitsq’ui ca huat'a! ca 

bina' i c'ac'namal yan c'al a Dios, 
cum pel in culbetal a Dios antsana' 
quim bina' i c'ac'namal yan jitats 
ts'at'bathits c'al a Cristo Jesüs. 

19 Yab ca teptha' in tajax an 
Espíritu Santo ta ichich. 20ҮаЬ 
ca pojcanchi in cahuintal an 
caulomechic ах и ріпа] i cau са] 
a Dios. 21 Ca tala’ lecchi an cau max 
alhua', ani max alhua'its ca t'ayat 
репа’ ta ichich. 22Са tala’ jila’ patal 
jahua' yab alhua". 230 lej le’ abal 
a Dios ti jum putat t'oquetha'chic. 
Ti lubach beletnanchi a ichich апі 
a ejattal ani a inictal abal tam ca 
chich i Ajatic Jesucristo yab quit 
elchin jant'o ta quit jolbiyat. Jats 
a Dios ax ti jun ejetbethanchal a 
ichich. ?^In ey јаја’ lej pututh, ani 
antsana' ne'ets ti t'ajchichic cum ti 
tacuyamalits tin c'al јаја’. 


An tsapnethomtalab 


?5Ebchalabchic, tucu conchinchi i 
alhua'talab c'al a Dios. 

?6'Tiquin tsapnethanchi patal an 
ebchalabchic tihua' cal i t'ocat 
c'anithomtalab. 

27 Са] im bij an Ajatic nan tu lej 
uchalchic ca ajinchi axe' xi u patal 
an ebchalabchic c'al a Cristo. 

281] lej le' abal ti lubach co'onchi 
a ichich i Ajatic Jesucristo c'al in 
alhua' inictal. Amén. 


An tsabchilab u axi thuchanchat 
an ebchalchic ti Tesalónica cal 
an t'ocat abathuale Pablo 





A Pablo in thuchanchal an tamcunel 
ebchalabchic ti Tesalónica 


Nana' im Pablo ani a Silvano 

ani a Timoteo tu abchal i 
tsapnethomtalab tata'chic ax it 
c'uajat ti bichou Tesalónica. Nan 
tu thuchanchal axe' xi u ax it 
c'uajatchic tihua' ti al an tamcunel 
ebchalab junat ts'at'bath c'al i Tata 
Dios апі c'ali Ajatic Jesucristo. 
?U lej le' abal i Tata Dios ani an 
Ajatic Jesucristo ti lubach co'onchi 
a ichich c'al in alhua' inictal ani ti 
jun ejetbethanchi a ichich. 


A Dios ne'ets quin ts'ejca' an hualbith 
inicchic tam ta ca chich a Cristo 
3pel i uchbil qui ets'ey bina' i 
c'ac'namal yan c'al a Dios са] 
tata'chic cum it ebchalab c'al an 
Ajatic. Jaye in tomnal qui bina’ 
i c'ac'namal yan cum chuthel 
chuthel más a belal an Ajatic ani 
más it c'anithom jun c'al xi jun. 
^ Jaxtam huahue' cal i lej culbetal i 
t'iloxnanchal a ey al pil i tamcunel 
ebchalabchic. I olchalchic jant'ini? 
it lej belomchic ani it lej cuxuth 


c'al patal jahuaquitsq'ui tam 
yajchictalab ani an othnaxtalab. 
5Biyat a cuxuyal an yajchictalab, a 
Dios c'al in tequeth tsalap ti más 
t'ojojonchale a ichich quit otsits 
quit ets'ey c'uajiychic ti eb jun tin 
t'ajal jaja' ti lej Ts'ale. 

$Ani an yajchiquix a Dios talbel 
ne'ets quin yajchiquiy, cum jaja' 
ets'ey tequeth jalbix c'al an inic. 
7Xo' huahua' u yajchiquiyab tu 
belom cal an Ajatic, ani talbel 
ne'ets cu jum putat jaluntha c'al 
an Ajatic Jesüs. Ejtil max tal al 
i сата! lej ts'umimil in tajax, 
ne'ets ca chich tal ti eb junax c'ali 
ángelchic axi lej pulic in ey. Тат 
ojni' ne'ets ca yajchiquiyat jitats 
уар in le’ ti exlom c'al a Dios ani 
im pojcal an alhua' cau tin cuenta 
c'al i Ajatic Jesucristo. ?Ne'ets са 
yajchiquiyatchic abal ets'ey ti al an 
c'amal. Yab ne'ets ca jilan ca c'uajiy 
c'al an Ajatic quin tsu'chi in hual 
ani in lej tsap. '"Expith patal ax u 
belom ani pel tin c'al an Ajatic, jats 
ne'ets ca c'uajiy Cal јаја’ ani quim 
puhuethanchi im bij tam quim 
bajuhuits in q'uichajil ca chich. Ani 

tata'chic it belom cum a belchamal 
in cahuintal a Dios axi huahua' tu 
olchamal. 

"! Ets'ey i conchal a Dios abal 
quit xe'tsinchic alhua' jant'ini' јаја’ 
ti tacuyamalits quit xe'tsin. Cum 
antsana' a cua'al a canat quit xe'tsin 
alhua' ani a t'ojonchal a Dios 
cum it belom, jaxtam i conchal a 
Dios abal ti lej tsaplinchi a ichich. 
12 Апіѕапа’ ne'ets ca puhuethanchat 
im bij i Ajatic Jesucristo tin ebal a 
alhua' xe'tsintal, ani tata'chic ne'ets 
quit puhuethanchat a ey tin ebal 
in alhua' inictal a Dios ani i Ajatic 
Jesucristo. 


An inic axi c'athpich 
јесотта’ c'al a Dios 

Taley ebchalabchic, и le’ tu 

uchaye jun i cau tin cuenta 
abal ne'ets ca chich i Ajatic 
Jesucristo tucu tamcuy. ?Yab quit 
om'inchat a tsalap tam quit uchan 
abal xo' im bajumalits in q'uichajil 
an Ajatic ne'ets ca chich junil. Yab 
ca hualca' a tsalap ca t'e'piplats 
aba ma ani' jita' ti ucha' abal 
tsu'binchatits c'al a Dios abal ta 
talits an Ajatic, ni max jita' ti ucha' 
abal chubax tso'oblinchatits c'al 
a Dios abal ta talits an Ajatic, ni 
max jita' ne'ets ti ucha abal huahua' 
i olnamalits al i thuchlabil abal 
xo' im bajumalits in q'uichajil an 
Ajatic ca chichits. ?Ni c'al jahua’ 
tam cau yab quit c'ambiyat max 
antsana' quit uchan, cum yabaye im 
bajumalits nixe' xa q'uicha. Oc'ox 
ne'ets quim baju an q'uij tam an 
inicchic quim baju ti lej jec'om c'al 
a Dios. Tamna'its ne'ets ca c'uajiy 
jun i inic axi lej c'athpich jec'omma' 

c'al a Dios. Bijithits јаја’ ne'ets ca 
lej jolohuat ti al an c'amal. ^Ja'its 
јаја’ an lej ts'ale tomolnaxma' ne'ets 
quin t'aja' huat'ath c'athat. Ne'ets 
quin ulu abal yab hua'ats i dios axi 
еш јаја’ ca саста, ani ma ne'ets 
ca buxcan tin tiyopanil a Dios quin 
t'aja' ti dios. 

5Ca Ра’ abal nan junchiquil 
tu uchamal tam tin c'uajatac 
c'al tata'chic abal antsana' ne'ets 
quim baju in ey an inic lej 
c'athpich jec'om c'al a Dios. Nan 
tu uchamalits abal ne'ets ca 
oc'ox hua'tsin nixe' xi lej ts'ale 
tomolnaxmda', ani ma talbelaquits 
ne'ets ca chich an Ajatic. 5A 
tso'obitschic abal hua'ats jita’ c'al 
tu c'anchab nixe' xi tomolnaxma' 
abal yabaye ca tejhua'me. Ma 
talbel tam quim baju in q'uijil 
ca hualcanits, tam ojni' ne'ets ca 
tejhua'mejits. "Ma xohue' exomits 
ti tsinat t'ojnal c'al an inicchic ax 
in jec'omnal a Dios. Ma tam ca 
tixc'anits jaja' ax u c'anchix, tiq'uele 
ne'ets ca lej tejhua'me nixe' xi ts'ale 
tomolnaxma'. 9Expith ma tam 
ne'ets ca exlajits. Ani ne'ets ca t'ajat 
tsemtha с'а] in ixac' an Ajatic Jesús 
tam jaja' ca chich quin tejhua'metha 
in lej tsap. ?C'al in tsap a Satanás 
jats ti ne'ets quin t'aja' yan i labith 
t'ajbilab ti tsu'bixtalab. Yab ja axi 
peli tsu'bixtalab с'а] a Dios. !9 C'al 
yan in janamtal ne'ets quin t'ajat 
c'ambiy an inicchic axi ne'ets 
ca q'uibey al an c'amal. Pel xe' i 
inicchic ax im pojcamalits an 
chubaxtalab ani yab in le' quim 
bina' tim ba' ca jec'ontha c'al an 
Ajatic. '! Cum im pojcamalitschic 
an chubaxtalab, a Dios ne'ets 

quin jila'chic ca c'ambiyat c'al 

i janamtalab. Jats ne'ets quim 
bela'chic. !2Ani раѓа! jaja'chic ne'ets 
ca t'ajat jolbiyat c'al a Dios, cum yab 
in le"na' quim bela’ an chubaxtalab. 
In eychic más in culbetnal an 
hualabtalab ani yab an chubaxtalab. 


Axi tacuth c'al a Dios abal ca jec'ontha 


1з Ebchalabchic, it lej сап c'al an 
Ajatic. Pel i uchbil qui ets'ey bina' 
i c'ac'namal yan c'al a Dios cum it 
tacuyamejits abal quit jec'ontha ma 
tam ti yabaye ts'ejcanenec an eb ani 
an tsabal. Xo' it jec'onthachits cum 
a belamalits an chubaxtalab ani it 
t'oquethanchithits а ichich c'al an 
Espíritu Santo. '^Tam huahua’ tu 
olchi tata'chic an alhua' cau, a Dios 
ti caniychic quit jec'ontha. Ani cum 
xo' it jec'onthachits, ne'etse talbel 
ca baju quit junax puhuethanchat a 
ey cal i Ajatic Jesucristo. 

15Jaxtam ebchalabchic, ca 
junini' aynanchi an chubaxtalab 
axi huahua' tu huat'banchi tam tu 
exobchi ani tam tu thuchanchi. Ni 
jayq'ui' yab ca uc'chiy. 18Са lej tila’ 
abal i Ajatic Jesucristo ani i Tata 
Dios tu c'anithalchic. Tin ebal in 
alhua' inictal ets'ey tu pithalchic 
i culbeltalab ani i huinat alhua' 
aychixtalab ti ichich tin cuenta abal 
ne'ets cu c'uajiy c'al jaja’ ti eb. 171 
lej le' abal i Ajatic Jesucristo ani i 
Tata Dios ti lubachmethanchichic 
a ichich ani ti tsapliy abal ca 
hui'na'chic i cau axi hualim alhua' 
ani ca t'aja' expith jahua’ alhua". 


An conchixtalab c'al a Dios 


Taley ebchalabchic, nan 
tu uchal ca conchi a Dios 

abal quin t'aja' abal ca thubat 
belthanchat tim puhuel an tsabal 
in cahuintal an Ajatic. Ca alhua' 
bats'c'unchatchic xe' tin ichich 

an inic cal i c'ac'naxtalab jant'ini? 
tata'chic a bats'c'unchamalchic 

ta ichich. ?Tucu conchinchi i 
alhua'talab c'al a Dios abal yab cu 
ijcan tin c'ubac i lej pojcax inicchic. 
Hua'ats jita'chic axi in ey antsana', 
cum yab patal an inic im belal 

an Ajatic. ?Tata'chic a belal ani a 
ejtohual ca palenchi an Ajatic, cum 
in ey ets'ey im putuhual c'al jahua' 
quin ulu. Ne'ets ti tsapliy ani ne'ets 
ti alhua' beletna' abal i ti palmetha' 
an teneclab. ^Lej thacat u ichich 
abal an Ajatic ne'ets ti tsapliychic 
abal ca putu c'al an cau axi nana' 
tu exobchamalitschic. 5U lej le’ 
max a Dios ti tolmiychic ca lej 
exlanchi ta ichich in c'anithomtal. 
Ti c'aya'methanchichic а ichich 
abal ca сауа’ aychi ca chich junil a 
Cristo. 


Pel in uchbil an inic ca t'ojon 


SEbchalabchic, u le’ tu uchaye 
jun i cau c'al im bij i Ajatic 
Jesucristo. Yab quit ts'at'eychic 
c'al i ebchalab axi yab in le’ ti 
t'ojnal, cum expith in jec'omnal 
an cau jahua' i exobchamalits tin 
cuenta an t'ojlab. "A tso'obitschic 
abal pel a uchbil quit lej t'ojon 
jantini' huahua' tu t'ojnenec. Tam 
tu c'uajatac c'al tata'chic yab tu 
tsu'u tu obe. *Patal an c'apnel tu 
jalbinchi jahua' huahua' i c'apu. 

I luba! cu lej t'ojon q'uicha ani 

acal abal yab cu palomichiquixin 
c'al tata'chic. ?I ejtohuamalac tu 
conchichic i tolmixtalab cum pel tu 

t'ojnalil an Ajatic, ani yab i Раја’, U 
lej t'ojnenec huahua' abal tu jilchi 
i alhua' t'iplab jant'ini' a uchbil ti 
quit t'ojonchicte. !" Tam tu c'uajatac 
huahua' c'al tata'chic tu jilchi jaye 
jun i t'ipoth cau. Tu ucha'its abal 
jitats yab in cua'al in culbetal ca 
t'ojon, yab in uchbil ca c'aputs. 111 
ats'al abal hua'ats i obema'chic c'al 
tata'chic yab in le' ti t'ojnal. Tocat 
pel i otscaclome c'al jahua' yab pel 
in cuenta. !2Jats jaja'chic huahua’ i 
uchbiyal c'al im bij i Ajatic abal ca 
t'ojon c'al i c'aya'talab abal quin ela 
jaye jant'ini' quin huat'a' ta q'uicha. 
13 Ebchalabchic, ets'ey ca junini’ 
t'aja' jahua' alhua' ani yab ca 
it'ixna'. 14Са taja’ ti cuenta yab 
quit ts'at'ey c'al jita’ axi quin 
jec'omna' an cau axe ax nan tu 


, 

thuchanchal. Jila' ma ca tithebe c'al 
in jec'omtal. 1°Ве1 yabaye ca ajiy ti 
tomolnax. Bel ca ts'alabchi cum pel 
i ebchalab c'al a Cristo ani hualam 
ca alhua'meye. 


An alhua'talab axi c'al an Ajatic 


16 Cum an Ajatic u lej jun 
ejetbethanchix c'al in ichich an inic, 
u lej læ’ abal ti jun ejetbethanchi а 
ichich tata'chic patal a q'uicha ani 
patal jahuaquits ca tamu. Ca junini' 
c'uajiy c'al patal tata'chic. 

17 Nana’ im Pablo tu abchal axe’ 
xi tsapnethomtalab ахі pel и cuete' 
thuchbil. Jats c'al ta ca exla' abal 
nana'its lej chubax u thuchamal. 
181] lej le' abal i Ajatic Jesucristo 
ti lubach co'onchi a ichich c'al in 
alhua' inictal. Amén. 


An c'a'al и axi thuchanchat a Timoteo 
c'al an t'ocat abathuale Pablo 





A Pablo in thuchanchal 
an u a Timoteo 


Nana'its im Pablo tin 

abathualejil a Jesucristo, cum 
jaits u uchbil ax im pithnenec c'al 
a Dios апі c'ali Ajatic Jesucristo. 
Ja'its a Dios ax tu jec'onthal c'al an 
hualabtalab, ani ja'its an Ajatic ax i 
aychal ca chich ani cu ets'ey c'uajiy 
c'al jaja". ?2Nan tu thuchanchal 
axe' xi u Timoteo cum tu tsu'tal 
ejtil max pel tu tsacamil. Nan tu 
tolminchi ca Беја? an Ajatic ani pel 
it lej chubax belom. U lej le’ abal i 
Tata Dios ani i Ajatic Cristo Jesús 
ti lubach co'onchi a ichich c'al in 
alhua' inictal. Jaye ti yajnanchi ani 
ti jun ejetbethanchi a ichich. 


A Pablo in olchal a Timoteo i 
cau tin cuenta an exobchixtalab 
axi yab chubax 

3Ti jayq'ui' tam tin t'ojojothits 
ne'ets quin c'ale ti Macedonia, 
nan tu lej ucha' abal quit jilc'on ti 
Efeso. Bel quit jilc'one abal yab ca 
hualcanchi jita' quin exobchixna' 
i cau axi yab calthach ti al an 
chubaxtalab. *An ebchalabchic 
yabats quin t'aja' ti cuenta i 


alq'ith tilab ani i lej nacat bijlab 
in ajumtal im biyal juntalchic ca 
t'iloxna. C'al nixe’ jats tu ts'i'quinal 
expith i hueutsixtalab axi jolat. Ni 
jant'o yab ti tabat c'al nixe’ xi cau, 
cum yab tu tolmiyal qui más bela' a 
Dios jant'ini' in tomnal qui bela’. 

5Jahua' nan u uchbiyal an 
ebchalabchic u t'ajal abal cu 
tolmiychic quin más c'anitha' a 
Dios ani an inic. Max t'ocat in 
ichich, ani max yab jolbith in ats'al 
tin ichich, ani max pel i chubax 
belom cal a Cristo, tam ojni' ne'ets 
quim Баји ti lej c'anithom. 5Hua'ats 
i inicchic yab im bajumalits 
antsana' in ey, tocat xe'ets 
q'uibenec c'al in exobchixtal axi 
jolat. "In t'ajalacchic ti lej exobchix 
cal an ts'ejcath cau. In ulalchic 
abal lej chubax an cau jahua' in 
exobchixnal, ani ma yab in tajax 
ejtiyal. 

$Huahua' i tso'ob abal lej alhua' 
an ts'ejcath cau max ca eyentha tin 
tequeth jant'ini' ti tal c'al a Dios. 
9In ey ар ts'ejcath cau yab pel i 
jolbix c'al jita' quin t'aja' alhua*. Pel 
i jolbix c'al axi jec'om c'al a Dios 
ani c'al axi yab im putuhual c'al 
an ts'ejcath cau, c'al axi pojcax, 

c'al axi hualbith inic, c'al axi yab 
c'ac'nax c'al a Dios, c'al axi tilibnax 
c'al jahua' tsu'tab tocat c'al a Dios, 
c'al axi quin tsemtha' in tata o 

in mim o max jitaquitsq'ui. !?Pel 

i jolbix jaye c'al axi uxumbe ani 
c'al axi inicbe, c'al axi co'óx c'al 

in at inic, c'al axi pel i сие’ c'ali 
inic, c'al ax и janamcau, c'al axi 
quet'ach othanchix c'al i cau. Jaye 
pel i jolbix cal jitats quin tomolna' 
an t'ocat exobchixtalab tin cuenta 
an alhua' cau. '!Ja'its an t'ocat 
exobchixtalab tin cuenta an alhua' 
cau ax tin uchbiy a Dios nan cu 
опа’ Ti al an alhua' cau tats tin 
tejhua'methanchal a Dios in ts'alat. 


Ja'its expith јаја? axi lej putat alhua". 


A Pablo im binal і c'ac'namal 
yan cum a Dios u yajnanchix 


10 binal i c'ac'namal yan c'al 
i Ajatic Jesucristo, cum tim bijiy 
tin olnom c'al an alhua' cau ani 
tin tsapliliyal abal cu опа”. Tin 
tsu'u abal ne'ets cu putu c'al u 
uchbil tin olnom. "^ Antsana' tim 
bijiyamal aba ап? ti jayq'ui и 
quithab cahuiliyamal an Ajatic tam 
ti yabaye u exlamal. U othnamal 
ani u c'uiyath tsalpanchamal. Bel 
a Dios tin yajnanchi, cum yabaye 
u belamal ani yab u lej alhua' 
exlamal max pojcax u t'ajamal. 

14 C'a] in lej рис alhua' inictal jats 
tin lej lablinchamal an Ajatic Cristo 
Jesüs. Хо” cum in ts'at'bath c'al јаја”, 
u lej belal ani u c'anithal. 

15 Cum pel i lej chubax cau abal 
che'nequits teje' tsabal a Cristo 
abal quin jec'ontha' an hualbith 
inicchic, jaxtam in tomnal patal 
an inicchic quim belchi. C'al tim 

patal an inicchic nana'its axi 
más in c'athpich hualbith ani u 
belchamal. 16 Aba ma апі antsana' 
u ey, bel a Dios tin yajnanchi. C'al 
jahua' a Jesucristo tin t'ajchi nana 
tin c'athpich hualbith, jats c'al tin 
c'athpich tejhua'metha' abal lej 
c'aya' jaja' c'al an inicchic. Jaxtam 
c'al jahua' in alhua' t'ajchinenec, 
quin tso'obna' axi q'ue'atchic an 
inic abal ne'ets са lejey quim bela’ 
jaye a Cristo abal ca it ejatliyat 
abal ets'ey. 1 Qui саста’ ani qui 
puhuethanchi im bij a Dios abal 
ets'ey, cum ja'its jaja' an lej Ts'ale 
abal ets'ey. In ey jaja' ni jayq'ui' yab 
u tsemel. Aba ani' yab u tsu'tab, bel 
i exlalits ti juncats a Dios ani expith 
jaja' axi lej c'athpich tsalpath. 
Amén. 

18 Cum nan tu tsu'tal Timoteo 
ejtil max pel tu tsacamil, ne'ets 
tu lej uchbiy c'al i cau. Ca lej 
luba' ca Раја’ tit alhua' soldado 
c'al a Cristo. Ca junini' bela' ani 
ca ne'tha' lujat a ichich. Antsana' 
ta ca t'aja' abal ca putun an cau 
ax ti jayqui' an ebchalabchic in 
q'uejab ши abal tata’ ne'ets ca 
lej putu c'al a uchbil c'al a Dios. 
19 Hua'ats jita'chic in t'ajamal yab 
alhua' ani yab in ne'thal lujat in 
ichich. Yabats in lej junini' belal a 
Cristo. 20 Antsana' in t'ajamalchic 
a Himeneo ani a Alejandro, ani u 
huat'banchamalitschic tin c'ubac a 
Satanás ca yajchiquiyat abal yabats 
quin quithab cahuiliy a Dios. 


» 


An exobchixtalab tin cuenta 

an conchixtalab c'al a Dios 

Lej exbath jale' abal tata'chic 
quit olon. Nan tu lej uchalchic 

abal ca conchinchichic c'al a Dios 

i alhua'talab ani i tolmixtalab tim 
patal an inicchic ani ca ets'ey bina' 
і c'ac'namal yan c'al a Dios. ?Pel i 
uchbil qui conchinchi in tolmixtal a 
Dios patal an eyalchic ani patal an 
oc'lecchic. Quim putu jaja'chic c'al 
in uchbil ti alhua' eyalchic abal qui 
ejtou cu c'uajiy lej jun ejet jun c'al 
xi jun. Cu c'uajiy mo'cathits i ichich 
c'al a Dios ani qui Раја’ expith 
jahua' tequeth. ?AIhua' a t'ajalchic 
ani ne'ets ca culbe a Dios max 
antsana' ti quit olon. Jats a Dios 

ax tu jec'onthal. ^In lej le'ac jaja’ 
max ca jec'ontha patal an inicchic 
ani max quim baju quin exla' an 
chubaxtalab. 5Hua'ats juncats a 
Dios ani juncats i inic ts'ejcaclome 
tin cuenta in hualab an inicchic c'al 
a Dios. Ja'its a Jesucristo axi pel i 
inic jaye. 9Ja'its a Jesucristo ax im 
bina' tim ba' ca tsemets ti calchix 
ti al an cruz abal ca jec'ontha patal 
an inicchic. Ja'its an cau ca olna 
ets'ey tam in tomnal ca olna. "A 
Dios tim bijiy tin olnom ani tin 
abathuale c'al nixe' xi chubax cau. 
Jats cu exobchi axi yab Israelchic 
abal quim belchi jaye. Cum im 


belom c'al a Cristo yab in janamcau. 


80 lej le' abal an inicchic axi 
ju'tamq'ui ca olon. Quin luju in 
hualab c'al a Dios max in t'ajamal 
jant'o yab alhua' ani quin conchi 
a Dios c'al in ichich t'ocat. Max 
tsacuyits ani max hueutsíxin, quin 
luju c'al a Dios. An uxumchic ca 
toltomin jant'ini' tin tomnal ca 
toltomin. Yab expith ca tsu'tat ti 
alabel c'al in xi'il lej ch'ichbath, 
yab expith c'al i oulab ani c'al i 
ts'amuxlab oro. Yab ca toltomin c'al 

i toltom axi huat'ath jalbith. Quin 
t'aja'chic jahua’ alhua', ani antsana' 
ne'ets ca tsu'tat ti alabel in ejattal 
c'al a Dios. Antsana' in tomnal an 
uxum axi chubax pel i c'ac'nax cal 
a Dios. Тат tu exobchixnab in 
cahuintal a Dios ti al an tamcunel 
ebchalabchic, an uxumchic quim 
bats'u c'al in ichich picat ani tsa'at. 
12 Yab ca jilan i uxum ti exobchix 
c'al іп cahuintal a Dios ti al i 
tamcunel ebchalab ani quin Раја’ ti 
abatnom c'al an inicchic. Ca c'uajiy 
picat al an tamcunel ebchalab. 

13 0c'ox a Dios in ts'ejca' a Adán ani 
talbel a Eva. '^Yab ja a Adán axi 
c'ambiyat c'al an teneclab, pel a Eva 
axi c'ambiyat ani hualbin. !?Xohue' 
an uxumchic ne'ets ca c'uajiy culbel 
max quin co'oy i tsacam ani quin 
junini' bela' a Dios. Quin c'anitha' a 
Dios ani an inicchic ani ca xe'tsin 
t'ocat. Quin Раја? lej alhua' tsalpath 
tin oc' in ey ti uxum. 


In ey ax in tomnal ca bijiyat ti 
eyal al an tamcunel ebchalab 


Lej chubax pel i lej alhua' 

t'ojlab max i ebchalab in le' 
ca bijiyat ti eyal c'al an tamcunel 
ebchalab. ?Jitats ca bijiyat in 
cua'al in uchbil quin баја’ ti alhua' 
inic ani ni jant'o yab ca elchin 
yab алпа”. Quin co'oy juncats in 
tomquil. Ca xe'etsq'ui ani quin taja’ 
lej alhua' tsalpath tin ос". Quin 
t'aja' tequeth abal antsana' ta ca 
c'ac'na c'al an ebchalab. Ets'ey 
quin lej alhua' bats'u an tsa'bix tin 
дашта’. Quin huit'a' ti exobchix 
c'al in cahuintal a Dios. ?Yab ca 
uts'alin ani yab ca hueutsíxin. 
Yab ca jaylomats c'al i tumin ani 

yab quin c'ambiy an inicchic tin 
cuenta an tumin. Quin c'aya'na' in 
at inicchic ani ca c'uajiy jun ejet 
c'al jaja'chic. *Quin huit'a' ti alhua' 
abatnom c'al in q'uimathil ani 
quin co'oy in tsacamilchic belcax 
ani c'ac'nax. $ Мах jun i inic yab 

in ejtohual ti alhua' abatnom tin 
ашта’, jaquitsq'ui más yab ne'ets 
quin ejtou ti eyal tin q'uima' a 
Dios. 9Yab ca bijiyat ti eyal c'al an 
tamcunel ebchalab i ebchalab axi 
it huenc'onenec c'al a Dios, cum 
hualam max quin c'athatna' tim 
ba' abal thubat bijiyab. Max quin 
c'athatna' tim ba' ne'ets ca jolbiyat 
jaye c'al a Dios еј ti jolbiyame an 
oc'ox teneclab tam tin c'athatna' 
tim Ба’ ti jayq'ui'. " Axi ca bijiyat 

in cua'al in uchbil quin taja’ jahua’ 
alhua' abal antsana' ta ca c'ac'na 
jaye c'al axi yab belom c'al a Cristo 
ani yab expith c'al an ebchalabchic. 
Quin Раја’ alhua' abal yab ca 
quithab cahuiliyat c'al in at inic ani 
yab ca c'ambiyat c'al an teneclab. 


In ey ax in tomnal ca bijiyat ti 
tolmix c'al an tamcunel ebchalab 
8 Aniye jaye jitats ca bijiyat ti 
tolmix c'al an tamcunel ebchalab 
quin co'oy tequeth in ichich 
abal antsana' ta ca саста c'al 
an ebchalabchic. Yab quin t'aja' 
tuyuyul c'al in cahuintal. Yab 
ca uts'alin. Yab quin c'ambiy an 
inicchic tin cuenta an tumin. ?Quin 
lej exla' an chubaxtalab tin luputh, 
ani quim putu c'al an chubaxtalab 
abal i quin ats'a' jolbith tin cuete' 
ichich. !?Jitats u le'nab ti tolmix 
c'al an tamcunel ebchalab ca oc'ox 
lej t'ajan ti cuenta max in ey alhua' 

ejtil nan tu uchal al axe' xi u. Max 
quim baju antsana'its in ey, tam 
jats ca bijiyat. 111п tomquil nixe’ xi 
tolmix jaye quin co'oy tequeth in 
ichich abal antsana' ta ca c'ac'na 
c'al an ebchalabchic. Yab ca xe'tsin 
ti t'uchichil c'al i cau. Ca xe'etsq'ui 
ani quim putu c'al patal in uchbil. 
12 Axi ca bijiyat ti tolmix c'al an 
tamcunel ebchalab quin co'oy 
juncats in tomquil. Quin ejtou ti 
alhua' abatnom с'а] in q'uimathil 
ani c'al in tsacamilchic. 13 Antsana' 
ne'ets ca lej c'ac'na c'al an tamcunel 
ebchalchic max chubax quin taja’ 
ti alhua' tolmix. Ne'ets quim Баји 
quin más tsapna' a Cristo Јеѕӣѕ ani 
quin más ejtou quin olna' i cau tin 
cuenta abal im belal. 


Lej luputh an cau ax i belal 


140 lej le quin thubat c'ale tu 
tsu'u Timoteo, ani biyat axe' tu 
thuchanchale hue’ an u. 1 Мах i cu 
ejtou quin lej thubat c'ale, c'al axe' 
хі и nan tu tso'obliyal jantini' pel i 
uchbil qui t'aja' tu juncuth tsacamlab 
c'al a Dios. Pel huahua' tu bichohuil 
a Dios, ani pel in ey a Dios ejat abal 
ets'ey. I tots'q'uiyal ani i c'aniyal 
an chubaxtalab max jita' quin 
tomolna'". 16 Chubax ti lej luputh an 
chubaxtalab jahua' huahua' i belal, 
ma yab i bajuhual qui lej quithat 
exbay. In ulal an chubaxtalab antse* 

Chich a Dios teje' tsabal ca 
hua'tsin ti inic. 

Tejhua'methanchat an inicchic 
in lej ey ti pututh inic c'al an 
Espíritu Santo. 

Tsu'ume c'al i ángelchic. 

Olnanchame an inicchic abal 
јаја’ pel i Jec'onthax. 

Belchame cal i inicchic tim 
puhuel an tsabal. 
Taley huichits ti eb. 


Hua'ats jita'chic ne'ets quin 
jilcacay an chubaxtalab 

An Espíritu Santo in lejquith 

olnal in eychic i inic jant'ini 
ne'ets quim baju tam hue'its ca 
taley an q'uij q'uicha. Hua'ats 
jita'chic ne'ets quin jilcacay an 
chubaxtalab ani quin ayna' i 
exobchixtalab in c'al an teneclab. 
Ne'ets ca ts'at'ey c'al i c'ambix 
ax и t'ojonthab c'al, an teneclab. 
?Ne'ets quim bina' in xutsun c'al 
in exobchixtal inicchic axi eb 
t'ocatq'ui expith ani pel u janamcau. 
Pel i exobchixchic axi lej t'ujbath 
in ichich, ma tam ca janamcahuin 
yabats in ats'al jolbith tin ichich. 
3In c'anchal an inicchic yab ca 
tomquin. In c'anchal i c'apnel yab 
quin c'apu. Antsana' in t'ajalchic 
aba ma ani' a Dios tu pithal an 
c'apnel abal qui c'apu. Bel huahua' 
ax u belom ani u exlom c'al an 
chubaxtalab qui c'apu ani qui bina' 
i c'ac'namal yan a Dios. ^Yab qui 
pojcanchi jahua' tu pithal a Dios, 
cum lej alhua' patal im pithbil a 
Dios. Tocat qui bats'u ani qui bina' 
i c'ac'namal yan c'al a Dios, cum 
ja'its јаја’ ax tu pithal. *AIhua' qui 
c'apu an c'apnel max i t'ajamalits ti 
cuenta in cahuintal a Dios ani max 
i conchamalits a Dios abal tucu 
lablinchi. 


Axi pel i alhua' t'ojnal 
c'al a Jesucristo 
8Ne'ets tit tsu'tat tit alhua' 
t'ojnal c'al a Jesucristo max ca 

exobchixnanchi an ebchalabchic 
an chubaxtalab jahua' nan tu 
thuchanchal. Ani jun t'ajat 

tata' ne'ets ca ichichna' an 
chubaxtalab ax a belal ani an alhua 
exobchixtalab a aynanchalitste. 
TYab ca bina' a xutsun с'а] i jolat 
t'ilab axi expith in ts'ejcabil an inic 
ani lej culbetnabq'ui c'al i alq'uith 
uxcue'labchic. Expith ca exobintha' 
a ichich ca t'aja' jahua’ in le’ a Dios 
c'al i lej c'ac'naxtalab. Lej hue’ ti 
tabat max ca exobintha' a inictal, 
ani más tabat ca exobintha' a ichich 
tin cuenta jahua' in le' a Dios. Jats 
axi más tabat ti tolminchal хо’ teje 
tsabal c'al patal jahua’ ca Раја”, 

апі jaye ne'ets ti tolminchi talbel 
tam quit c'uajiy ti eb abal ets'ey 
c'al a Dios. ?Lej chubax antsana' 
jahua' nan tu uchal, ani in tomnal 
patal an inicchic quim belchi. 191 
lej t'ojonchal in c'al a Dios ani i 
yajchicnal cum i palenchal a Dios 
axi ejat abal ets'ey. Ja'its jaja' an 
Jec'onthax c'al patal an inicchic, 
ani c'athpich Jec'onthax c'al am 
belomchic. 

11 Ja'its axe’ xi cau ax nan tu 
thuchanchal ca uchbixnanchi ani 
ca exobchixnanchi an ebchalabchic. 
1? Yab са jila’ ta ba’ jita’ ti alaIna' 
expith cum pel it cuitole. Ca luba' 
ca tejhua'metha' ta ba' tit alhua' 
t'iplab c'al am belomchic c'al а 
Cristo. Ca cauna' i cau alhua' ani 
quit xe'tsin bolith. Ca c'anitha' a 
Dios ani a at inic. Ca lej bela' a 
Dios ani ca lej ne'tha' a tsalap 
tocat. 13 Ма tam nan quin ulits 
cal tata chic, biyat ca lej Раја? 
ti cuenta ca ajinchi an T'ocat 
Thuchlab an ebchalabchic tam quit 

tamcun tit c'ac'nax c'al a Dios. Са 
exobchixnanchichic in cahuintal a 
Dios abal ca lubachmethanchat іп 
ichich. 14Ca lej alhua' eyentha' а 
huit'omtal ax a Dios ti pithamalits 
tam tit punchin ta oc' in c'ubac axi 
eyalchic c'al an tamcunel ebchalab. 
Jaja'chic іп q'uejab olchi jahua’ tam 
t'ojlab ne'ets ca t'ajchi an Ajatic. 
15Patal axe’ c'al jahua' nan tu 
uchbiyal jats ca putat bina' a 
ichich ca Раја’. Tam ојпі c'al patal 
an inicchic ne'ets quit tsu'tat it 
lubachmethanchabe a ejattal. 16 Ca 
lej alhua' Раја’ ti cuenta ta cuete' 
ba' abal quit xe'tsin bolith. Jaye ca 
lej Раја’ ti cuenta ca exobchixna' 
tin tequeth in cahuintal a Dios. Ca 
lej junini' t'aja' patal jahua' nan tu 
uchbiyamalits, ani tam ojni' ne'ets 
quit jec'ontha ani ne'ets ca tolmiy 
q'ue'atchic jaye ca jec'ontha. 


In uchbil axi belom c'al a Cristo 


Yab ca c'uiya' an yejtselabchic. 


Са taung’ c'al i c'ac'naxtalab 
ejtil max pel a tata. Ca t'ajchi an 
cuitolchic ejtil max pel a cuete' 
ebchal ta q'uima'. ?Ca t'ajchi an 
uxcue'labchic ejtil max pel a mim 
ani an ts'ic'achchic ejtil max pel a 
uxum ebchal. Yab ca quithab tauna’ 
i ts'ic'ach. 

3Ca tolmiy i tsemchith uxum axi 
lej cuetem ani ts'ejhuantal. *Max 
in cua'al in cuete' tsacamil ani 
max in cua'al in momob, jats c'al 
ta ca tolmiyat. Pel in lej uchbil 
jaja'chic tin tamet a Dios quin 
tolmiy in at ja'ub xits'al. Antsana' 
ca huichbanchat an alhua'talab 
axi pel i tatalab ani axi pel i 
mimlab. Ne'ets ca culbe a Dios 

c'al jitats antsana' quin tolminchi 

i tsemchith uxum. Axi lej chubax 
cuetem an tsemchith uxum ani pel 
i belom im palenchal a Dios. Yab 
im palc'anchal ni hue' ti ol q'uicha 
ani аса]. 6Ап tsemchith uxum 

axi expith in q'uijithnal quin t'aja' 
in cuete' culbetal, nix ejtil max 
tsemenec in ejattal. " Timoteo, ca 
huat'banchi axe' xi uchbixtalab c'al 
patal an ebchalab. Quim putuchic 
jaye c'al in uchbil quin tolmiy an 
tsemchith uxum. Ре] іп uchbil 
quin tolmiy in at ja'ub xits'al ani in 
lej cua'al in uchbil quin luba' quin 
тошу axi tin cuete' q'uima. Max 
yab in tolmiyal, yab im putuhual 
c'al in uchbil ti belom c'al a Cristo. 
Ma yab im bajuhual ti tolmix ejtil ti 
tolmix axi yab u belom. 

%Ті al an tamcunel ebchalab 
ca thuchan im bij ti al an 
bijlab tsemchith uxum expith i 
tsemchith uxum ax in cua'alits 
huat'ath ox inic i tamub ani max 
in co'oyamal juncats in tomquil. 

10 Max exlamejits ti alhua' uxum, 
max alhua' in yejthamalits in 
tsacamilchic, max in coythamalits 
i tsa'bix tin q'uima', max in 
tolmiyamalits an ebchalabchic c'al 
jahuaquits hue' i tolmixtalab, max 
in tolmiyamalits ax in yajchicnal, 
max lej canat quin t'ajchi i 
alhua'talab, ja'its axe' ca thuchan 
im bij ti al an bijlab tsemchith 
uxum. 

"1 Yab ca thuchan im bij i 
tsemchith uxum axi yabaye in 
cua'al ox inic i tamub. Hualam 
max yabats ca ts'at'ey c'al a Cristo 
ani quin le'naye ca tomquin junil. 
12pel i hualabtalab max yabats ca 

ts'at'ey c'al a Cristo, cum in cuxnal 
an cau jahua' in uluhuits ocoxe abal 
ne'ets ca junini' ts'at'ey c'al a Cristo. 
13Hualam max quin ujna’ ti obe, ani 
ti belelma' ti q'uimath ti q'uimath, 
ani ti t'uchichil c'al i cau, ani ti 
otscaclome, ani ti balq'uic'ma' c'al i 
cau axi yab in cuenta, ani t'ilomnax 
c'al jahua’ yab in tomnal. 14Jaxtam 
abal yab antsana' quin ujna’, ca 
tomquin junil an tsemchith uxum 
axi yabaye uxcue'its. Quin co'oy i 
tsacam ani quin alhua' beletna'chic. 
Antsana' ti quin баја’ abal yab ca 
elchin jant'o ta ca jolbiyat c'al axi 
tomolnax c'al a Cristo. '?Hua'ats i 
ebchalabchic tsemchith uxum axi 
pilmejits c'al a Cristo, ani xo' ts'at'at 
c'al a Satanás. 

16 Quin t'aja' ti cuenta ax u belom 
c'al a Cristo, max pel i inic ani 
max pel i uxum, in uchbil quin 
tolmiy an tsemchith uxum axi 
pel in at ja'ub xits'al. Yab quin 
huat'banchi ca tolminchat c'al 
an tamcunel ebchalab. Tam an 
tamcunel ebchalabchic ne'ets quin 
co'oy jant'o quin tolmiy i tsemchith 
uxum axi lej chubax cuetem ani 
ts'ejhuantal. 

17 An eyalchic c'al an tamcunel 
ebchalabchic ca c'ac'na lej max im 
putuhual c'al in uchbil ani alhua' 
ti eyal. Aniye ca lej más c'athpich 
c'ac'na ax in t'ajal alhua' ti thajchix 
апі ti exobchix c'al in cahuintal a 
Dios. 181п Ша] in T'ocat Thuchlabil 
a Dios abal yab ca melchin in 
hui' an hueyax tam tu eyenthab 
ti c'uchil c'al in huitslablil an lab 
em. Jaye in ulal abal in tomnal ca 
jalbinchat an t'ojnal. 


450 


19 Max ca jolbiyat axi eyal ti al 
an tamcunel ebchalab c'al juncats 
i jolbix, yab ca t'ajchin ti cuenta an 
jolbixtalab. Max c'al tsab ani max 
ox i jolbix quin tejhua'methanchi 
abal chubax hualbinenec an eyal, 
tam ojni' ca ts'ejcan an cau. 20 Max 
chubax hualbinenec, tam ojni' ca 
c'uiyan tin tamet an tamcunel 
ebchalab abal ca jic'tson xi 
q'ue'atchic ani yab ca hualbin jaye. 
21 Jats nan tu lej uchbiyal Timoteo 
c'al axe’ xi cau tin cuenta max ca 
hualbin axi eyal ti al an tamcunel 
ebchalab. Ca bolith ts'ejca' patal 
jahuaquits tam eyal axi jolbinenec, 
yab ca poc'oth ts'ejca'chic jun c'al 
xi jun. Ti t'ajchal ti cuenta max 
chubax a putuhual c'al a uchbil 
a Dios ani an Ajatic Jesucristo 
ani an ángelchic axi c'uajat c'al a 
Dios. 22Са lej Раја’ ti cuenta yab 
ca jun athic bijiy jitaquitsq'ui tam 
ebchalab ti eyal c'al an tamcunel 
ebchalab. Max ca thubat bijiy jita' 
ax u hualbinal, ejtil max in hualab 
jaye pel a hualab. Ca bijiy expith 
axi t'ocat, ani tata' Timoteo jaye 
ets'ey са Гаја’ jahua' tocat. 

?3 Cum huichate an yau'lats ta 
chucul, ca uts'a' hue' i vino ani yab 
expith i ја’. 

?^Hua'ats i inicchic ax u tejhua' 
hualbinal ani hua'ats ax u tsinat 
hualbinal. Ax u tsinat hualbinal 
ne'ets ca tso'obna in hualab talbel 
tam ca ts'ejca c'al a Dios. 25Апіуе 
jaye hua'ats i inicchic ax in tejhua' 
t'ajal alhua' ani hua'ats ax in tsinat 
t'ajal алпа”. Ax in tsinat t'ajal 
alhua' ne'ets ca tso'obna in alhua' 
t'ajbil talbel. 

Axi belom cal a Cristo ani 

pel i t'ayat t'ojnal in cua'al in 
uchbil quin alhua' c'ac'na' in amu. 
Antsana' yab ne'ets ca tilibnanchat 
im bij a Dios ani yab ne'ets ca 
tilibnanchat in cahuintal a Dios 
jahua’ i exobchal. ?Max in amu pel 
i belom ca más с'ас'па ani ca más 
t'ojonchat. Yab expith huecatsq'ui 
ca c'ac'na tin ebal abal pel i at 
belom ani pel i at ebchalab c'al a 
Cristo an amu ani an t'ojnal. Ca 
junax tabatnáxin. Ja'its axe' an 
cau axi ca exobchixnanchi an 
ebchalabchic. 


Culbel axi xe'ets jant'ini' in le’ a Dios 
3Hua'ats talchic i inicchic axi 
ne'ets quin leng’ ti exobchix c'al 
i q'uibts'oth cau yab calthach tin 
t'ocat cahuintal i Ajatic Jesucristo 
ani yab juncuth c'al an xe'tsintalab 
axi с'а] a Dios. 41р c'athat t'ajalchic 
ani tocat macu' in tsalap. Cum 
yab alhua' in tsalap, tocat in le’ 
quin hueutsixna' an cau. C'al in 
exobchixtal expith u ts'i'quinal i 
pa'ixnomtalab ani i hueutsixtalab 
ani i quithab cahuilixtalab. C'al 
nix u t'ajchinal an inic yabats 
quin co'oy in ichich thacat c'al in 
at inic. ?Tocat u t'ajchinal ca lej 
pejéxin. Lej q'uibts'oth in tsalap 
nixe' xi exobchix, ani yab in exlal 
an chubaxtalab. In q'uibts'oth 
tsalpayalchic max quin timc'oyq'ui 
axi xe'ets c'al a Dios, tam lej 
tabat ne'ets ca tolminchat c'al i 
tumin. Ni hue' yab quit ts'at'ey 
c'al jaja'chic. 9 Chubax pel i lej 
alhua'talab cu xe'tsin c'al a Dios 
ani yab jant'o qui c'a'inchi, tocat 
cu culbel cal jahuats јаја’ tucu 

ріћа’. 7 Jant'ini' tu hua'tsinenec 
naptal, antsana' ne'ets cu tsemets 
junil naptal. 8Jaxtam си c'uajiy 
culbel max i cua'al an c'apnel ani 
an toltom. Ах in lej c'a'inchal 

an tumin u lej nixoc'nab abal ca 
hualbin. U huic'at co'oyab in ichich 
c'al yan i le'nomtalab c'al tu cuete' 
tontobel ani tu othnab, ani jats c'al 
tu jum putat q'uibethab jaja'chic. 
100 ibinthanchab tin ichich axi 
c'athpich c'anithom c'al i tumin yan 
i lenomtalab axi yab alhua'. Hua'ats 
jita'chic in c'athpich c'a'inchamalits 
an tumin, ma pilmejits yabats in 
aynanchal an chubaxtalab ani lej 
t'e'pithanchithits in ichich c'al yan i 
yajchictalab. 


Quin luba! axi belom quin 
гаја’ jahua’ bolith 
1 Cum tata’ Timoteo it lej belom 

c'al a Dios yab ca hualca' ta ba’ 
са баја’ patal axe’ jahua’ nan tu 
olchi axi yab alhua'. Ca luba' са 
t'ajaye jahua' bolith ani ca taja’ 
jahua' a Dios in læ’. Ca junini’ bela’ 
a Cristo ani ca ne'tha' a ichich 
tsa'at. 12 Aba апі hua'ats yan jant'o 
c'al tit tomolnab, bel ca lej junini’ 
bela' a Cristo. Ca bats'u patal an 
lablinchixtalab ax in le' a Dios 
ti pitha', cum it it ejatlithits abal 
ets'ey ani jats ti bijiyamalits a 
Dios ca bats'u. A olchamalits yan 
i inicchic abal it belomits ani it it 
ejatlith abal ets'ey c'al a Cristo, ani 
chubax ja'its anits апіѕапа’, 13А 
Jesucristo jaye in olchamalits an 
chubaxtalab a Poncio Pilato tam 
ti c'uajatac tin tamet. Ani xohue' 
tim bij jaja' ani tim bij a Dios axi 
ejatlix c'al patal jahua' hua'ats, 

nan tu uchbiyal tata’ Timoteo са] 
axe xi cau. 14Са tala’ риќи c'al 

an uchbixtalabchic jahua' nan tu 
huat'banchamal. Max quit xe'tsin 
t'ocat ani ca putu c'al axe' xi 
uchbixtalabchic, yab ne'ets quit 
elchin jant'o c'al ta quit jolbiyat c'al 
a at inic. Jats ca lej luba' ca putu 
ma tam ta ca chich junil i Ajatic 
Jesucristo. Cum a Dios in q'uejab 
pejamalits jayq'ui' ne'ets ca chich 
an Ajatic, chubax ne'ets ca chich 
tam quim bajuhuits an hora. Ja'its 
a Dios axi expith ets'ey lej putat 
alhua' ani in lej cua'al in tsap. 
Ja'its jaja' an lej Ts'ale c'al patal an 
ts'alechic ani ja'its јаја’ an Ajatic 
с'а] patal an inicchic. '8Ja'its expith 
jaja' in lej ey ni jayq'ui' yab tsemel. 
U c'uajil al i tajax xan ti ni jita' yab 
in ejtohual ca otsits. Ni jayq'ui' yab 
tsu'ume a Dios cal i inic ani xohue' 
yab u ejtohuab ca tsu'tat. Ja'its jaja' 
qui саста’ cum in lej cua'al in tsap 
abal ets'ey. Amén. 

17 Ca ucha' ax in cua'al lej yan 
jant'o teje' tsabal yab quin c'athatna 
tim ba' ani yab quin tsapna' axi yan 
an c'alab teje' tsabal, cum ne'ets 
ca taley. Tocat quin tsapna' a Dios 

ах in ey ejat abal ets'ey. Ja'its јаја’ 
ax tu lej ts'ejhualiyal patal jant'o 
qui q'uijithna' teje’ tsabal. 18 иіп 
eyentha'chic axi yan in cua'al quin 
t'aja' alhua' ani quin t'ajchi yan i 
alhua'talab in at inicchic. C'al in 

lej culbetal quin баја’ ti ts'ejhualix 
jaye cal in at inic. 19 Antsana' ne'ets 
quin co'oy yan i c'alab lej alhua' 
c'al a Dios tihua' ti eb. Ne'ets quim 
bats'u an lej chubax lablinchixtalab 
ax in le' a Dios quim pitha' axi it 
ejatlith abal ets'ey. 


In uchbil a Timoteo 


20 Nan tu uchal Timoteo, ca 
lej t'ayat co'oy ta ichich an 
chubaxtalab jahua' a Dios ti 
pithamal. Yab ca bina' a xutsun c'al 
i jolat t'ilab axi expith in ts'ejcabil 
an inic, ni c'al in cahuintal i 
inicchic axi in tsalpayal abal 
lej exlom c'al i luputh cau, ani 
yab chubax an cau. ?! Hua'ats 
talchic i inicchic im binamalits 
in xutsun с'а] nixe’ xi cau, ani 
pilmenequits yabats in aynanchal 
an chubaxtalab. 

A Dios ti lubach co'onchi a ichich 
c'al in alhua' inictal. Amén. 


An tsabchilab u axi thuchanchat a 
Timoteo с’а1 an tocat abathuale Pablo 





A Pablo in thuchanchal 
an u a Timoteo 


Nana'its im Pablo tin 

abathualejil a Jesucristo, cum 
antsana' pel in culbetal a Dios 
tiquim bijiy. U olchal an inicchic 
ca ts'at'ba c'al a Cristo Jesús abal 
ca it ejatliyat, cum antsana' im 
bijith ulumalits a Dios ne'ets ca it 
ejatliyat. ?Nan tu thuchanchal axe' 
xi u Timoteo, cum tu tsu'tal ejtil 
max pel tu ichich hual tsacamil. U 
lej le' abal i Tata Dios ani i Ajatic 
Jesucristo ti lubach co'onchi a 
ichich c'al in alhua' inictal. Jaye ti 
yajnanchi ani ti jun ejetbethanchi a 
ichich. 


A Pablo in olnal a Cristo 


3Q'uicha ani acal u binal i 
c'ac'namal yan c'al a Dios tam nan 
tu t'ilal tata'chic ani tu conchinchal 
i alhua'talab c'al a Dios. Jant'ini' ti 
c'ac'naxin u biyal juntalchic c'al a 
Dios c'al in ichich lujat, antsana' in 
c'ac'naxne. ^U lej le’ tu tsu'u junil 
abal quin jum putat culbe c'al tata". 
Yab и uc'chiyal jant'ini' tit uc'nal 
tam nan tu jila’. 50 t'il'om ani и 
alhua' tso'obits abal a lej chubax 


belal a Cristo jant'ini' tin oc'ox 
belamal jaye a ach Loida ani a mim 
Eunice. 

$Yab ca uc'chiy am pithoblab axi a 
Dios ti pitha' tam ti nana' tu punchi 
u c'ubac ta ос”. "A Dios yab tu pithal 
i ichich jic'be, tocat an tsaplab ti 
ichich ojni' jats tu pithamalits. Jaye 
tu pithamalits i c'anithomtalab ani 
i alhua' tsalpathtalab. 5Jaxtam yab 
ca tithenanchi im bij an Ajatic ca 
olnanchi c'al an inicchic. Ani yab 
tiquin tithena' abal te in c'uajat 
al an huic'axte' tin cuenta abal in 
xe'etsac tin olnanchix c'al im bij jaye. 
Yab quit t'apchin a tsalap max it 
yajchiquiyab tin ebal abal tit опот 
c'al an alhua' cau. Ja'its a Dios axi 
ne'ets ti tsapliliy abal ca cuxuy. 9 Јаіѕ 
c'al a Dios tu jec'onthach ani tu 
bijithits cu xe'tsin bolith tin ebal in 
cuete' tsalap ani tin ebal in alhua' 
inictal a Cristo Јеѕӣѕ. Yab ja tin ebal 
jahua' alhua' i t'ajalac. Antsana'its tu 
bijiyamalits a Dios tam ti yabaye in 
ts'ejcamal an eb ani an tsabal. !'? Ma 
tam ti chichits a Jesucristo, tam tu 
lej tejhua'methanchi a Dios in alhua' 
inictal. Ja'its a Jesucristo ax tu 
talabethanchi in tsap an tsemla ani 
tu tajbanchal i tsalap c'al an alhua' 

cau jant'ini' qui co'oy i it ejattalab 
abal ets'ey. 

11ре] tim bijith abathualejil a Dios 
abal cu olchi ani cu exobchi an 
alhua' cau axi yab Israelchic. 12Јаїѕ 
tu yajchicnal teje' al an huic'axte" 
Aba ani' teje' in c'uajat, yab in 
tithebel cum u alhua' exlal a Cristo 
ax u belamalits. Ani lej thacat u 
ichich, cum u lej tso'obits abal in 
ejtohual tiquin alhua' beletnanchi 
patal jahua' u jilchamalits tin 


c'ubac ma tam ta ca chich jaja' junil. 


13 Ca lej t'ayat co'oy ta ichich 
an t'ocat cau jahua' nan tu 
exobchamal. Cum it ts'at'bath c'al 
a Cristo Jesús, ca junini' bela’ ani 
са co'oy i c'anithomtalab ta ichich. 
14 C'3] in tolmixtal an Espíritu Santo 
axi c'uajat ta ichich, ca lej t'ayat 
co'oy ta ichich an chubaxtalab 
jahua' a Dios ti pithamal. 

15A tso'obits abal a Figelo ani a 
Hermógenes ani jat'hua' patal an 
ebchalabchic ti pactha' bichoulom 
Asia pilmejits ani yabats ts'at'at c'al 
папа’. 160 conchinchal i alhua'talab 
c'al a Dios a Onesiforo ani axi tin 
Фшта’ jaja", cum lej yan і calat u 
jelamal и ichich еа! jaja’. Yab tin 
tithenanchamal aba ani' in c'uajat 
al an huic'axte". "Tam ti chich 
јаја’ ti Roma in lej luba’ abal tiquin 
alimichiquiy ma ju'ta tiquin ela'its 
папа’. 180 lej le' max ca lej yajnanchat 
с'а] an Ajatic tam ca chich jaja’ junil. 
A lej tso'obits Timoteo, abal jaja' tin lej 
tolmiy tam tin c'uajatac ti Efeso. 


Axi belom c'al a Cristo 
in ey ejtil i soldado 
Nan tu tsu'tal Timoteo ejtil 
max tata' pel tu tsacamil. U 

lej Те” abal ca lej tsapnanchi іп 
alhua' inictal a Cristo Jesús cum 
it ts'at'bath c'al jaja’. 2Nan tu 
exobchamalits an chubaxtalab 
junat c'al xi q'ue'at i ebchalabchic 
и exobchamal jaye. Ja'its antsana' 
an cau ca exobchixnanchite i 
ebchalabchic axi pel i pututh inic, 
ani jaja'chic jaye quin ejtou quin 
huat'banchi an chubaxtalab c'al 
q'ue'at i inicchic. 

3Ca lej luba' ca baju tit alhua' 
soldado c'al a Jesucristo jant'ini' 
tin cuxuyal an soldado jahuaquits 
tam yajchictalab quin tamu. ^Jitats 
in lej t'ajal ti soldado іп junini’ 
putuhual c'al in uchbil c'al an 
oc'lec soldado. Yab in hualcal tim 
ba' ca xaybinchat in tsalap c'al pil i 
t'ojlab. Antsana' ne'ets ca culbe an 
oc'lec soldado. 5Jitats ubat’ ani max 
yab ca ubat'in jant'ini' in uchbil, 
ni jant'o yab ne'ets quim Баји 
quin ata’. Pel in uchbil an t'ojnal 
tsabal ca tsapic t'ojon abal quin 
ela' yan i hualilab. "Ca lej alhua' 
tsalpachiquinchi axe' xi cau jahua' 
nan tu olchamalits, ani an Ajatic 
ne'ets ti tolmiy abal ca quithat ejtiy. 

8А Jesucristo pel i at ja'ub 
xits'lab c'al an ts'ale David. Ca 
lej t'ila' abal ejtha ani calejits ti 
al an jolimtalab. Ja'its jaja' ax u 
olnanchal im bij tam cu olna' an 
alhua' cau. ?Cum tin olnom c'al an 
alhua' cau, jaxtam u lej yajchicnal 
yan jant'o. Ma cum in tsu'tat ejtil 
max nan pel im pojcax inic, jaxtam 
in huic'at c'al i calaniyo pat'al. Aba 
ani' in huic'chin u anam t'u'ul, in 
cahuintal a Dios yab u ejtohuab 
ca huic'chin. 190 cua'al и culbetal 
cu yajchicna' max antsana' ta ca 

jec'ontha axi bijithits c'al a Dios 
ne'ets ca jec'ontha. Ca ts'at'ba c'al a 
Cristo Јеѕӣѕ ani quim Баји ca c'uajiy 
abal ets'ey tin ts'alat c'uajattal a 
Dios. 

11 Lej chubax jant'ini' tu thuchath 
huahua’ tu belom c'al a Cristo 
antse*: 

Max i cua'al i culbetal cu 
tsemets tin cuenta a Cristo, 
ne'ets jaye cu tsab c'uajiy 
ejatlith c'al jaja’. 

12 Max qui cuxuy an yajchictalab 
tin cuenta an alhua' cau, 
ne'ets cu punuhuat tu junax 
ts'ale c'al a Cristo. 

Max qui tsinc'onchi im bij са] 

i at inic, antsana' jaja' ne'ets 
tucu tsinc'onchi i bij c'al in 
Tata. 

13 Max huahua' yab qui putu c'al 
i uchbil c'al a Cristo, jaja' bel 
im putuhual c'al jahua' tu 
bijchith uchamalits. 

A Dios ets'ey pel i pututh inic 
cum ja'its in t'ajtal ey. 


Axi pel i alhua' t'ojnal c'al an Ajatic 
14 Са t'iloxnanchi an ebchalabchic 

axe' xi cau axi nan tu thuchanchal. 
Ca lej ucha'chic abal pel in uchbil 
c'al an Ajatic yab ca hueutsíxin са] 
an cau. Lej jolat an hueutsixtalab, 
cum tocat u othpinchab in tsalap 
jitats quin ats'anchi. 1°Са lej luba’ 
tit alhua' t'ojnal c'al a Dios abal yab 
quit elchin a tithe tin tamet јаја’. Ca 
bolith exobna' an chubaxtalab in 
cahuintal a Dios. 16ҮаЬ ca bina' a 
xutsun c'al i jolat t'ilab axi expith 
pel in ts'ejcabil an inic, cum pel i 
cau axi c'al tu pilmel an inicchic 
c'al a Dios. !"Pel i exobchixtalab 

еј i viť axi tocat c'apupul in t'ajal 
an t'ulec. Ca tsu'u a Himeneo ani 
a Fileto jant'ini' ti t'ajchinenec 
c'al nixe’ xi cau. f8Cum pilmejits 
yabats ts'at'at c'al an chubaxtalab, 
in ulalchic abal ejthachitscua' an 
tsemelomchic ani yabats ne'ets ca 
ejtha tam ca chich a Cristo. Tocat 
xe'etschic in le' quim pilmetha' jaye 
an ebchalabchic abal yabats quim 
bela' a Cristo. 19 Aba апі hua'ats 
jita'chic pilmethachits, bel a Dios 
in cua'al im bichohuil axi junini’ 
ts'at'atits c'al an chubaxtalab. Ani 
thuchathits abal a Dios in lej 
alhua' tso'obits jita’ pel in lej c'al. 
Thuchathits jaye abal jitats quin ulu 
abal јаја? pel in c'al a Cristo, pel in 
uchbil quin t'ajat jilcachiquiy an 
hualabtalab. 

20Tin q'uima' i rico inic hua'ats 
i eyextalab oro ani hua'ats i 
eyextalab plata. Jaye hua'ats axi pel 
i te’ ani axi pel i anam, pilchic in 
jalbil ani pilchic tu eynal. Antsana' 
jaye pilchic tu eynal in t'ojnalilchic 
a Dios. ?! Axi ca xe'tsin t'ocat tim 
bæ’ ani yab ca ts'at'ey c'al jita’ in 
t'iloxnal i jolat t'ilab, ne'ets quim 
baju in ey ejtil an eyextalab oro ani 
an eyextalab plata ax in lej cua'al 
in jalbil. Ne'ets ca c'uajiy t'ojojothits 
abal ca ejtohuat ca eyentha c'al an 
Ajatic c'al jahuaquits tam alhua' 
t'ojlab. 

22Та{а' tit cuitol yab ca hualca' 
ta Ба’ quit quinoc'nanchat а ichich 
c'al a hualbith le'nomtal, tocat 
ca lej punu ta ichich ca t'aja' 
jahua' bolith. Ca lubæ’ ca ne'tha' 
a ichich belom ani c'anithom ani 
jun ejet. Antsana' ca junax Раја’ 
c'al an ebchalabchic axi t'ocat in 

ichich ani lej palenchix c'al an 
Ajatic. 23ҮаЬ ca tolmiy ti t'ilom 

an inicchic ax in t'ilomnalq'ui i 
cau axi jolat ani c'al tu macu'bel 
in tsalap an inic. A tso'obits abal 
c'al nixe’ xi t'ilomtalab tocat и 
ts'i'quinal i hueutsixtalab. ?^Yab in 
tomnal in t'ojnalilchic an Ajatic ti 
hueutsix, tocat quin c'anitha' patal 
an inicchic. Quin c'aya'na'chic 

ani quin lej huit'a' ti exobchix c'al 
an chubaxtalab. ?5Quin ne'tha 
tsa'at in ichich ti exobchix. Quim 
bolithmethanchi in tsalap jitats 
tomolnax c'al an chubaxtalab. 
Lequitsq'ui max ca jalc'unchat 

in tsalap ani quin exla' an 


chubaxtalab с'а] in tolmixtal a Dios. 


?6Max quin exla'its an chubaxtalab, 
ne'ets ca hualcanchat in tsalap ani 
yabats ne'ets ca huic'at co'onchat 
c'al an teneclab. Antsana' yabats 
ne'ets quin t'aja' jahua' ca lena са] 
an teneclab. 


In ey an inicchic tam hue'its ne'ets 
ca taley ап q'uij q'uicha axi хоһие’ 


Timoteo, ca tso'obna 

abal ejete ne'ets ca más 
pojcaxmeye an inicchic tam ti 
hue'its ne'ets ca taley an q'uij 
quicha axi хоһие’. ?Ejete an inic 
ne'ets quin huat'ath c'anithaye tim 
Ба’. Ne'ets quin lej c'a'inchiye más 
an tumin. Ne'ets más quin t'ajaye ti 
lej pulic ani ti lej alalnax c'al in at 
inic. Ne'ets más ti quithab cahuilix 
c'al a Dios. An tsacamchic ne'ets 
quin más t'ajaye ti jec'om c'al in 
tata ani c'al in mim. Tocat lej hue' 
jita' ne'ets quim bina’ i c'ac'namal 
yan c'al a Dios ani c'al in at inic. 
Yabats ne'ets quin c'ac'nanchi 

jahua' tocat c'al a Dios. ?Ne'ets ca 
tsipcatsmeye i c'anithomtalab c'al 
an inicchic ani i let'enthomtalab 
yab ne'ets quin exla' tin ichich. 
Ne'ets ca más xe'tsin ti t'uchichil 
с'а] i cau. Ne'ets quin más hualca' 
tim ba' quin t'ajaye jahuaquitsq'ui 
in le' in anam t'u'ul. Ne'ets ti más 
pathay yajchiquix c'al an inicchic 
ani ti más tomolnax с'а! jitats in 

le quin taja’ jahua' alhua*. ^Ne'ets 
quin juncu i cau ani yab ne'ets 
quim putu. Ne'ets ti jun athic quin 
Саја’ jahua’ yab tsalpath. Ne'ets más 
quin lej c'athatnaye tim bæ’. Ne'ets 
quin lej c'anitha' jahua' q'uijith teje’ 
tsabal ani iba quin c'anitha' a Dios. 
5 Aba апі’ и eb c'ac'nax c'al a Dios, 
bel c'al in xe'tsintal yab alhua' i 
tso'obnal abal im pojcanchal in tsap 
a Dios. 

Ni hue' yab quit ts'at'ey c'al i 
inicchic axi antsana' in ey. 9Talchic 
јаја’ и tsinat otsel tin q'uima' i 
uxumchic quin ts'auc'unchi in 
tsalap c'al in exobchixtal. Pel 
i uxumchic axi lej bil in tsalap 
ani atathits іп ichich c'al in 
hualab, ma u quinoc'nanchab 
in ichich c'al jahuaquitsq'ui tam 
le'nomtalab. ? Ets'ey im binalq'ui 
in xutsun c'al i cau yan, tocat ni 
jayq'ui' yab in ejtohual quin jun 
ejet ejtiy an chubaxtalab. 9Jant'ini 
ti jayq'ui' an thimanchic a Janes 
ani a Jambres in tomolnanchi in 
cahuintal a Moisés, antsana' nixe' 
xi exobchixchic xo' in tomolnal an 
chubaxtalab. Tin ebal in q'uibts'oth 
tsalap yab im bajuhualchic quim 
bela’ an chubaxtalab. ?Yab ne'ets ca 
lej ohuat ats'anchat in exobchixtal, 
cum ne'ets ca exlanchat in 

q'uibts'othtal jant'ini ti thubat 
exlanchat ti jayq'ui' in q'uibts'othtal 
a Janes ani a Jambres. 


A Pablo in uchbiyal a Timoteo 


10Таѓа’ Timoteo tin exlanchal 
u ey abal yab antsana' ejtil nixe' 
xi exobchixchic. Tin t'ajamalits 
ti cuenta abal u exobchixnal an 
chubaxtalab, ani tin exlanchal 
u xe'tsintal ani jahua' u lej 
punumalits tu ichich cu t'aja' tin 
cuenta in t'ojlabil a Dios. A alhua' 
tso'ob abal u belal a Cristo. In lej 
c'aya'nax ani in c'anithom c'al 
patal an inicchic, ani u cuxuyal 
jahuats cu tamu. 11А tso'obits abal 
in othname ani in yajchiquiyame 
tin ebal abal и olnamal an alhua' 
cau ti Antioquia ani ti Iconio ani ti 
Listra. Aba ani' u lej yajchicnamal, 
bel ets'ey tin jalunthamal an 
Ajatic. '?Lej chubax ne'ets ca 
yajchiquiyat patal an ebchalabchic 
jitats ts'at'atits c'al a Cristo Jesús. 
3 Ejete ne'ets ca pojcaxmeye i 
pojcax inicchic ani ejete ne'ets 
ti cambixmeye i inicchic c'al 
in exobchixtal axi yab chubax 
calthach tin cahuintal a Dios. An 
c'ambix ne'ets quin c'ambichiquiy 
in at inic, ani ma an c'ambix ne'ets 
ca c'ambichicat jaye. 

14Таѓа’ expith ca junini’ aynanchi 
an chubaxtalab ax it exobchame 
ani а lej chubax Беја] c'al patal 
a ichich. A alhua' tso'obits abal 
axi ti exobchamalits pel i chubax 
inicchic. 15Ма ta tsacamtal 
it exobchinenequits an T'ocat 
Thuchlab in cahuintal a Dios. Ja'its 
an cau ax in ejtohual tucu tso'obliy 
abal a Dios tu jec'onthal tam qui 

bela’ a Cristo Jesús. 16Patal jahua’ 
thuchath ti al an T’ocat Thuchlab 
in cahuintal a Dios pel i cau axi 
pithnenec an thuchumchic c'al 
a Dios. Jats tu eynal c'al a Dios 
abal tucu exobchi an chubaxtalab. 
Jats abal tucu tso'oblinchi jahua' 
yab alhua' ti ichich ani jaye tucu 
bolithmethanchi i ichich. Jats 
abal tucu exobchi јаһиа’ bolith. 
17 Antsana' huahua' tu lej belom 
c'al a Dios qui co'oy i ichich 
huit'ombethanchithits ani alhua' 
t'ojojonchithits abal qui ets'ey t'aja' 
patal jahua' alhua*. 

I Ajatic Jesucristo ne'ets ca 

chich ti Ts'ale abal quin ts'ejca' 
an inicchic axi ejate xe'ets ani jaye 
axi tsemenecaquits. C'al im bij a 
Dios ani c'al im bij an Ajatic пап 
ne'ets tu uchbiy Timoteo c'al i cau. 
?Ca olna' in cahuintal a Dios. Ca 
co'oy a ichich ets'ey ts'ejcacathits 
abal ca olna’ tam pel in lej q'uijil 
ca olna ani jaye tam ti yab pel 
in lej q'uijil. Ca tso'oblinchi an 
inicchic in hualab. Ca c'uiychi 
jahua’ yab alhua' in t'ajalchic ani ca 
ts'alabchi jant'ini' quin taja’ alhua*. 
C'al a ichich lej сауа’ ca ets'ey 
exobchixnanchi in cahuintal a Dios. 
3 Antsana'its ca t'aja' aba ani’ ne'ets 
quim baju an q'uij tam an inicchic 
yab quin cuxuy ca exobchixnanchat 
in t'ocat cahuintal a Dios. Jant'inits 
in cuete' le'nomtal, ne'ets са 
xe'tsin alilil quin aliy ma ju'ta ca 
exobchin i cau jahua' jaja'chic in le' 
quin ats'a'. ^Ne'ets quim pojca’ an 
chubaxtalab ani ne'ets quim bina' 
in xutsun c'al patal jahuaquitsq'ui 
tam t'ilab. 5Ani tata' expith ca 
co'oy ts'ejcacath a ichich quin 

aynanchi an chubaxtalab. Ca cuxuy 
jahuaquitsq'ui tam yajchictalab ca 
tamu. Ca jum putat bina' ta ba' tit 
buc'ul c'al an alhua' cau ani ca putu 
c'al a uchbil tit t'ojnal c'al an Ajatic. 
8 Yabats ne'ets quin ohuey teje’ 
tsabal, cum ne'ets quin tsemtha 
tin ebal a Cristo. "U t'ajamalits 
tin alhua' soldado c'al a Cristo. U 
putumalits u aylabil ax a Dios tim 
pitha'. U junini' aynanchamalits an 
chubaxtalab. 8Cum in xe'tsinenec 
bolith, jaxtam an Ajatic ne'ets 
tiquim pitha' i atabilab tam quim 
baju an q'uicha ca chich jaja'. Ne'ets 
ca pithan i atabilab jaye jitats in 
lej le' abal ca chich an Ajatic. Jaja' 
ja'its pel u ts'ejcax lej pututh. 


A Pablo in ts'alabchal a Timoteo 


3 Ca lej luba’ Timoteo quit chich 
tiquin tsa'biy. 1^ Cum a Demas 
in lej q'uijithnal jahua' hua'ats 
сеје’ al an hualab c'ay'lal, jaxtam 
tin jilcacayamal ani c'alejits ti 
Tesalónica. C'ale a Crescente ti 
Galacia ani c'ale a Tito ti Dalmacia. 
"! Expith a Lucas c'uajate c'al nana’. 
Ca chi'tha' jaye a Marcos tam quit 
chich, cum in ejtohual tiquin tolmiy 
c'al in t'ojlabil an Ajatic. 120 aba' ca 
c'ale a Tiquico ti Efeso. '?Tam quit 
chich tiquin chanchi am pelethal ax 
и jila' tin q'uima' а Сагро ti bichou 
Troas. Са lej баја’ ti cuenta tiquin 
chanchi jaye u librojilchic ani an 
thuchath u. 

14Tin lej othnamal a Alejandro 
an thacum pat'al, ani c'al an Ajatic 
ne'ets ca jalbinchat jant'ini' tin 
othnamal. 15Са t'aja' ti cuenta 

abal yab ti othna'te, cum pel i lej 
tomolnax c'al an alhua' cau. 

16Тат ti c'a'al in jolbiyat tin 
cuenta c'al an alhua' cau tin 
tamet an eyalchic, ni jita' tam 
inic yab tin tolmiy abal quin 
ts'ejcanchat an cau. Tin tala' 
jilcacay u ja'ubchic. A Dios quim 
paculanchichic cum yab tin 
tolminchi. 1 Expith an Ajatic jats 
ojni' tin tolmiy ani tin tsapliy, ma 
u ejtohuamal cu olnanchi an alhua 
cau patal axi teje' c'uajat axi yab 
Israelchic. Tin jaluntha' an Ajatic 
c'ali pojcax inicchic, tam ejtil 
max in co'oyab tin hui' an tsoj lej 
hue'its quin c'apat. ї8Апі ne'ets 
tiquin jalunthaye c'al jahuaquits 
cu tamu quithab. Ne'ets tiquin 
alhua' beletna' ma quin otsits ti eb 
jun tin t'ajal jaja' ti lej Ts'ale. Ja'its 
jaja' im bij qui puhuethanchi abal 
ets'ey. Amén. 


Hu 


An tsapnethomtalab 


19? Ca tsapnetha' a Prisca ani a 
Aquila ani jaye axi c'uajatchic tin 
дашта’ a Onesiforo. ??Jilc'on a 
Erasto ti Corinto. U jila' ya'ul a 
Trófimo ti Mileto. ?! Ca luba’ quit 
chich oc'oxe tiquin tsa'biy tam 
yabaye an tsamay q'uij. Ti abchal 
i tsapnethomtalab a Eubulo ani a 
Pudente ani a Lino ani a Claudia. 
Jaye ti abchal i tsapnethomtalab axi 
q'ue'at an ebchalabchic. 

221] lej le’ abal an Ajatic 
Jesucristo ca c'uajiy lej utat c'al 
tata’. A Dios ti lubach co'onchi a 
ichich c'al in alhua' inictal раѓа] 
tata'chic tit ebchalab. Amén. 


An u axi thuchanchat a Tito c'al 
an t'ocat abathuale Pablo 





A Pablo in thuchanchal an u a Tito 


Nana'its im Pablo tin t'ojnalil 

a Dios ani tin abathualejil 
a Jesucristo abal cu olnanchi an 
alhua' cau jita' tacuthits c'al a 
Dios abal quim bela’. Quin tequeth 
exla' an chubaxtalab ani quin 
c'ac'na' a Dios jant'ini' huahua’ ax 
i belamalits i c'ac'nal a Dios. ?Ca 
pithan i aychixtalab tin ichich c'al 
a Dios abal ne'ets ca chubax c'uajiy 
abal ets'ey c'al jaja' it ejatlilith, cum 
antsana' im bijchith ulumalits abal 
ne'ets cu c'uajiy. Tam ti yabaye 
ts'ejcanenec an eb ani an tsabal, 
antsana' im bijchith ulu a Dios, ani 
ni jayq'ui' yab и janamcau јаја”. 
3Xo' im bajumalits am pejchith 
q'uij ca olna an alhua' cau c'al cu it 
ejatliyat. Im pithnenec и uchbil cal 
i Jec'onthaxil Dios tin olnom c'al an 
alua' cau. ^Nan tu thuchanchal axe' 
xi u Tito cum tu tsu'tal ejtil max 
pel tu tsacamil, cum lej chubax a 
belal an alhua' cau jant'ini' nan tu 
belal. U lej le' abal i Tata Dios ani 
i Jec'onthaxil an Ajatic Jesucristo 
ti lubach co'onchi a ichich c'al in 
alhua' inictal. Jaye ti yajnanchi ani 
ti jun ejetbethanchi a ichich. 


In t'ojlabil a Tito ti Creta 


5Nan tu jila' Tito ti al an ts'aclath 
tsabal Creta abal ca quithat ts'ejca' 
jahuaquitsq'ui quin yejenchi an 
tamcunel ebchalab tihua'chic. 
Tim patal am bichouchic jun ti 
hua'atsits i tamcunel ebchalab, ca 
bijiy jita ca punuhuat ti eyal c'al an 
tamcunel ebchalab jant'ini' nana' 
tu uchamalits ca bijiyat. 9Jitats 
ca bijiyat in cua'al in uchbil quin 
t'aja' ti alhua' inic ani ni jant'o yab 
ca elchin yab alhua'. Quin co'oy 
juncats in tomquil. Quin co'oy in 
tsacamilchic ax im belal jaye an 
Ajatic, i ca xe'tsin q'uibenec ani 
jec'om. "Axi ca bijiyat antsana' ti 
eyal c'al in t'ojlabil a Dios, cum pel 
in t'ojnalil a Dios in cua'al in uchbil 
quin t'aja' hualim jahua' alhua' 
abal yab ca ejtohuat ca jolbiyat c'al 
jita’. Yab quin c'athatna' tim Ба’, 
ani yab ca xe'tsin tsacucma'". Yab 
ca uts'alin. Yab quin culbetna' an 
hueutsixtalab. Yab quin ne'tha' in 
ichich jaylom c'al an tumin. 98Ets'ey 
quin lej alhua' bats'u an tsa'bix tin 
quima'. Quin le'na' expith jahua’ 
huinat alhua'*. Quin t'aja' lej alhua' 
tsalpath tin oc’. Quin taja’ jahua’ 

bolith ani t'ocat c'al a Dios. Quin lej 
c'unu tim ba' yab quin t'aja' jahua' 
yab alhua'. ?Quin lej t'ayat co'oy 
penathits tin ichich an chubaxtalab 
in t'ocat cahuintal a Dios axi 
exobchithits, c'al xe' quin ejtou 
quin lubachmethanchi in ichich an 
ebchalabchic ani jaye quin exobchi 
axi tomolnax c'al an chubaxtalab 


abal lequitsq'ui max quim bela' jaye. 


10 Hua'ats yan i inicchic axi jec'om 
c'al an chubaxtalab, ani talchic pel 
i Israel axi c'athpich jec'om. C'al 
in jolat exobchixtal in c'ambiyal 
tocat an inicchic. 11 Ca lej jun tajat 
piclalanchat in hui', cum expith in 
othnanchal in tsalap yan i ejattalab 
jahuaquits tam q'uima' ca otsits 
ti exobchix. C "al in q'uibts'oth 
exobchixtal tocat in le'chic quin ata’ 
i tumin, апі yab in cua'al in tithe. 

12 Jun i tsalpath inic axi c'uajat 
al nixe' xi ts'aclath tsabal Creta in 
olnal in ey in at juntal Cretajibchic. 
Ets'ey u janamcauchic. In ey ejtil i 
thimalon tse' acan. Lej jaylomchic 
ani obecua’. Cum chubax antsana' 
in eychic nixe' xi exobchixchic, 
jaxtam ca tsapic c'uiya'chic abal 
quin lubach bela' in t'ocat cahuintal 
a Dios. !^Yabats quim bina’ in 
xutsun cal i alq'uith tilab ax 
и ts'ejcabq'ui c'al an Israelchic. 
Yabats quin баја’ ti cuenta jahua’ 
ta ca uchbiyat c'al i inicchic ax im 
pojcamalits an chubaxtalab. 

15Jita' t'oquethanchithits in 
tsalap c'al a Dios in exbayal jahua’ 
lej chubax t'ocat, ani axi at'ax in 
tsalap ani yab im belal a Dios yab 
in exbayal. Yab in ejtohual quin 
exbay cum pel xe' in t'ajtal ey in 
tsalap ti at'ax ani yab in ats'al 

jolbith in ichich tam ca hualbin. 
167 ulalq'uichic abal exlom c'al a 
Dios ani yab chubax, cum yab in 
t'ajal jahua' a Dios in le’. Cum in 
t'ajalchic quithab ani jec'omchic 
c'al a Dios, ni janto ti alhua'chic 
cal јаја”. 


An exobchixtalab axi tequeth 


Tata' Tito, ca exobchi an 

inicchic expith in t'ocat 
cahuintal a Dios. 2Са exobchi 
an yejtselabchic axi belom ca 
c'uajiyq'ui ani quin taja’ jahua’ 
tequeth abal antsana' ca c'ac'na. 
Quin Раја? lej alhua' tsalpath 
tin oc' ani quin lubach bela' an 
chubaxtalab. Quin lej c'anitha' a 
Dios ani in at inicchic ani quin 
cuxuy jahuaquitsq'ui quin tamu. 
З Апіуе jaye an uxcue'labchic ca 
xe'tsin t'ocat, cum antsana' tin 
tomnal axi exlom c'al a Dios. Yab 
ca xe'tsin ti t'uchichil c'al i cau. Yab 
ca uts'alin. Quin t'aja jahua' alhua' 
abal ca tsu'tat ti alhua' t'iplab c'al 
in at uxum. ^Quin exobchi an 
mimlabchic axi yabaye uxcue'its 
quin c'anitha' in tomquilchic ani 
in tsacamilchic. Ап mimlabchic 
quin t'aja' lej alhua' tsalpath tin 
oc' ani quin junini' ne'tha' t'ocat 
in ichich. Quin t'aja' ti alhua' 
beletnom c'al jitats tin q'uima' ani 
quin t'aja' jant'o ta ca abatna c'al in 
tomquil. Quin t'ajchi i alhua'talab 
an inicchic. Antsana' patal axe’ 
quin t'aja'chic jahua’ alhua'", abal 
i ca tilibna tin ebal jaja'chic in 
cahuintal a Dios. 

6 Апіуе jaye ca exobchi an 

cuitolchic quin t'aja' lej alhua' 
tsalpath tin ос”. "Tata! Tito, ca 

t'aja' expith jahua' alhua' abal quit 
tsu'tat jaye tit alhua' t'iplab c'al an 
cuitolchic. Tam ca exobchichic c'al 
an chubaxtalab, са taja’ expith c'al 
a ichich lej bolith ani lej tequeth. 
8Са cauna' i cau axi lej chubax 
abal ni jita' yab quin ejtou ti ucha’ 
abal yab chubax jahua' a ulal. Max 
antsana' ta са Гаја’, ojni' ne'ets са 
tithebe jitats quin le'na' ti tomolna'. 

3Ca exobchi an t'ojnalchic quin 
Саја’ patal jahua' ta ca abatna c'al 
in amu c'al i culbeltalab tin ichich 
ani yab c'al i toc'oc'ma'talab. 1%ҮаЬ 
quin cue'chi ni hue’ іп c'al in amu. 
Quin t'aja' hualim jahua' bolith 
c'al in amu abal antsana' c'al patal 
an inicchic ca t'ajchin ti cuenta 
abal lej alabel an chubaxtalab axi 
exobchinenec tin cuenta a Dios axi 
pel i Jec'onthaxil. 

11 A Dios іп ejtohual quin 
jec'ontha' tim patal an inicchic cal 
in alhua' inictal ax in tejhua'metha' 
tam tin aba' an Ajatic tin cuenta 
c'al i hualab. !2Ani c'al in апа” 
inictal jats tu exobchinal qui tala' 
jila' jahua' a Dios in tsu'tal yab 
alhua' ani jahua' in le’ i anam t'uul 
teje' tsabal. Qui баја’ lej alhua' 
tsalpath ti ос’ ani qui taja’ jahua’ 
bolith biyat cu xe'tsine teje' tsabal. 
Ets'ey qui ne'tha' mo'cathits i ichich 
c'al a Dios. 5 Chuthel chuthel qui 
aychi ca chich junil a Jesucristo i 
pulic Diosil ani i Jec'onthaxil, cum 
antsana' im bijchith ulumalits abal 
ne'ets ca chich. Ma tam tamaquits 
ca chich tiq'uele ne'ets quin lej 
tejhua'metha' in lej tsap ani in lej 
ts'alat, ani tam ojni' ne'ets cu lej 
jum putat culbe tam qui tsu'chi in 
lej ts'alat. !4Ja'its јаја’ ax im bina’ 


TITO 2, 3 


tim Ба’ ca tsemets ti calchix c'al 
huahue' ti al an cruz abal tucu 
jec'ontha' c'al patal an hualabtalab. 
Cu t'oquethanchat i ichich abal 
qui Баји tu c'al јаја’, ani cu 
canatbethanchat i ichich abal qui 
t'aja' jahua’ alhua’. 

15Cal patal a uchbil ax it 
pithnenec c'al a Dios, ca exobchi an 
ebchalabchic axe' xi cau jahua' nan 
tu uchamal. C'al ca ts'alabchichic. 
C'al ca c'uiya' jitats yab xe'ets 
bolith. Ca tala' putu c'al a uchbil tit 
exobchix ani ni jita' yab ne'ets quin 
ejtou ti pojcanchi a ey. 


In uchbil axi belom c'al a Cristo 


Ca t'ilantha' am belomchic 

quim putu c'al in uchbil c'al 
an oc'lecchic апі c'al an eyalchic. 
C'al in culbetal quin tolminchi с'а] 
an they t'ojlab axi alhua'. ?C’al ni 
jita' yab ca quithab cahuilixin, ani 
c'al ni jita’ yab ca pejéxin. Quin 
Саја’ ti caya’ inic c'al in at inic, ani 
c'al tim patal an inicchic quin t'aja' 
ti maxu inic. 

3Huahua' ti jayq'ui' tam ti yabaye 

i belamal an Ajatic, yab i exla' an 
chubaxtalab ani expith u jec'omac 
c'al a Dios. Ti jayqui' и q'uibenec 
xe'etsac ani u huic'at co'oyame 
c'al yan i quithab le'nomtalab. I 
q'ijithnamal jahua’ yab alhua* I 
t'ajchamal quithab an inicchic ani 
i pa'ixnamal. U pojcáxin jun c'al xi 
jun. ^Aba ani' pelac i ey antsana' 
ti jayq'ui', bel і Jec'onthaxil Dios 
tu tejiua'methanchi in alhua' 
inictal ani in c'anithomtal. 5Tu 
jec'onthamal a Dios cum tu 
yajnanchal ani yab abal i t'ajamalac 
jahua' аһиа’. Tu t'oquethanchamal 


TITO 3 


i ichich ani tu it ejatlinchamal c'al 
an Espíritu Santo. 6А Dios tu lej 
ts'ejhualith pithamalits an Espíritu 
Santo c'al tin ebal in t'ojlabil i 
Jec'onthaxil Jesucristo. " C'al tin 
ebal in alhua' inictal a Dios jats tu 
tsu'tal tu bolith ani jats ti ne'ets cu 
c'uajiy abal ets'ey it ejatlith cal jaja 
ti eb. 

8Lej chubax раѓа] axe xi cau 
jahua' nan tu uchal, Tito. Jats ca lej 
lubath t'iloxnanchi am belomchic, 
abal quin lej bina' in ichich quin 


5 


lubæ’ quin junini' taja’ jahua’ alhua* 


Ja'its in tomnal quin t'aja'chic, ani 
antsana' ne'ets ca tabatna c'al patal 
in at inicchic іп alhua' t'ajbilchic. 
Yab ca tolmiy ti t'ilom i inic ax in 
t'ilomnalq'ui i alq'uith cau axi yab 
jant'o ti alhua' ani i lej nacat bijlab 
in ajumtal im biyal juntal. Yab ca 
tolmiy ax in le' ti hueutsíxq'ui tin 
cuenta jahua' in ulal an ts'ejcath 
cau axi pithnenec a Moisés cal a 
Dios. Jolat ani yab jant'o ti alhua' 
nixe' xi t'ilomtalab. 

1^ Max hua'ats jita’ quin taja’ 
abal ca lehuáxin an tamcunel 
ebchalab, ca uchan ma tsabil abal 
yabats quin t'aja'. Max yab in le’ 
ti t'ajchi ti cuenta, tam ca lejat 
quethmayat ti al an tamcunel 


462 


ebchalab. !! Max in leye ti lehuáx, 
tam a tso'obits abal pel i q'uibelom 
inic ani ne'ets ca jolbiyat c'al in 
cuete' hualab. 


Јаһиа’ quin Раја’ a Tito 

12 Ne'ets cu aba' ca c'ale c'al tata' 
a Artemas ani max iba a Tiquico. 
Tam ca ulits c'al tata’, ca luba’ max 
ca ejtou tiquin tamu ti Nicópolis. 
Taja' u tsalpayamalits abal ne'ets 
cu huat'a! an tsamay q'uij. 1 Ма 
ju'tam huichat ca ejtou, antsana' 
ca tolminchi an ts'ejcaclome c'al 
an cau a Zenas ani jaye a Apolos. 
Cum ne'ets ti belal ca tolminchi 
c'al jahua’ quin yejenchichic. 
'^Quin ujna’ an ebchalabchic ca 
alhua' t'ojon abal yab quin co'oy i 
yejenchixtalab, ani jaye quin co'oy 
jant'o c'al ti quin tolmiy ax in cua'al 
i yejenchixtalab. 


An tsapnethomtalab 


15Ti abchalchic an 
tsapnethomtalab patal axi teje' 
c'uajatchic c'al nana’. Ca tsapnetha' 
am belomchic tihua’, cum pelits i 
lej le'nath ja'ubchic c'al a Cristo. U 
lej Те” abal a Dios ti lubach co'onchi 
a ichich patal tata'chic c'al in alhua' 
inictal. Amén. 


An u axi thuchanchat a Filemón 
c'al an t'ocat abathuale Pablo 





A Pablo in thuchanchal 
an u a Filemón 


'Nana'its im Pablo in c'uajat ti 
al an huic'axte' cum in xe'tsinenec 
cu olna' an alhua' cau tin cuenta 
a Cristo Јеѕӣѕ. Мапа’ ani c'al 
u ebchal c'al a Cristo Timoteo 
tu tsapnethal, Filemón. Nan tu 
thuchanchal axe' xi u cum tu 
c'anithal ani pel tu at le'nath juntal 
t'ojnal c'al a Cristo. 2Са tsapnetha' 
an ebchalablom ax u tamcunal ta 
q'uima' ani jaye i ebchalchic Apia 
ani a Arquipo. Ja'its xe' a Arquipo 
ах tu tolminchamal huahua’ tin 
cuenta an alhua' cau ejtil max 
pel tu at soldado с'а] a Cristo. 30 
lej le' abal i Tata Dios ani i Ajatic 
Jesucristo ti lubach co'onchi a 
ichich c'al in alhua' inictal ani ti 
jun ejetbethanchi a ichich. 


C'anithom ani belom a Filemón 

^Ets'ey tam cu t'ila' abal it lej 
belom u binal i c'ac'namal yan 
c'al a Dios. 51 olchinenequits 
abal a lej c'anithal an Ajatic Jesüs 
ani a lej belal. Jaye a c'anithal im 
bichohuil a Dios. Cum a cua'al an 
t'ilomtalab c'al an ebchalabchic tin 


cuenta abal a junax belal an Ajatic, 
jaxtam c'al nixe’ xi t'ilomtalab 
quit más junax tso'oblinchat c'al 
patal an lablinchixtalab ax i junax 
cua'al c'al a Cristo Jesüs. " Cum 
pel it at ebchalab c'al a Cristo ani 
it lej c'anithom c'al am belomchic, 
jaxtam tu culbethanchab in 

ichich jaja'chic. Nana'ne in 
lubachmethanchab u ichich ani in 
lej culbel c'al a c'anithomtal. 


A Pablo in conchinchal i 
alhua'talab a Onésimo 


8 Cum nan pel tin abathualejil a 
Cristo u ejtohualac tu lej uchbiy c'al 
i cau Filemón, tocat yab ne'ets cu 
гаја’ SExpith ne'ets tu pacabethach 
ucha' i cau cum it lej c'anithom. 
Nana' im Pablo in yejtselits in 
c'uajat al an huic'axte' cum in 
xe'tsinenec cu olna' an alhua' cau 
tin cuenta a Cristo Jesús. f Tiquin 
t'ajchi an alhua'talab ca yajnanchi 
a Onésimo axi teje' c'uajat al an 
huic'axte' c'al папа’. U tolminchi 
quim bela' a Cristo, ani jaxtam u 
tsu'tal ejtil max pel tu tsacamil. 

"1 Ti jayq'ui' a Onésimo pel a 
t'ayat t'ojnalil, ani yab lej tabat 
ti tolminchi. Xohue' más lej tabat 

ne'ets ti tolminchi jant'ini' tin 
tolminchits папа’. !??Ne'ets cu aba’ 
ca huichiy junil c'al tata’, ani u le 
max ca bats'u ejtil max nana'its 
axi ne'ets tiquim bats'u. 130 lej 
le'ac max ca jilc'one abal tiquin 
tolminchiye teje' al an huic'axte' 
tin cuenta an alhua' cau ejtil max 
tata'its ax tin tolminchalac. 140 
tsalpay hualam yab pel a culbetal 
abal jaja' ca jilc'one, ani yab ne'ets 
quin c'uajiy culbel max tata’ yab 
tin jilchal c'al a culbetal. f?Hualam 
max a Dios in jila' a Onésimo ca 
pit'c'on yab ca c'uajiy c'al tata’ hue’ 
ohuat, ani xo' ne'ets ca huichiy ca 
ets'ey c'uajiy c'al tata’. 16 Хо’ ca 
bats'u ti ebchalab c'al a Cristo lej 
c'an, yab ejtil ti jayq'ui' expith pel a 
t'ojnalil. Nan u lej c'anithal хе”, ani 
in tomnal tata' ca c'athpich c'anitha 
cum xo' pel a ebchal c'al an Ajatic 
ani yab expith pel a at inic. 

17 Max tata’ chubax tin tsu'tal 
pel tin ja'ub c'al tata’, tam tiquim 
bats'unchi a Onésimo ejtil max 
папа’ tim bats'uhual. 18 Мах јаја” ti 
othchi jant'oquitsq'ui а c'al ani max 
ti nenchale, nan ne'ets tu jalbinchi. 
19 Nana' im Pablo ani с'а] axe п 
cuete' thuchbil u lej punuhual 
tu Ба? abal lej chubax ne'ets tu 
jalbinchi. Yab ca uc'chiy abal pel 

a uchbil tiquin tolmiy, cum nan tu 
lej tolminchamalits c'al a ejattal. 
20 Ebchal, cum it belom c'al an 
Ajatic tiquin t'ajchi an alhua'talab 
ca bats'u a Onésimo. Tam ojni' 
ne'ets quin lej culbe cum pel 
huahua' tu at ebchalab c'al a Cristo. 
21Nan tu thuchanchal axe xi u 
cum u lej belal tu ichich abal ne'ets 
tiquin lej t'ajchi an alhua'talab 
jahua' nan tu conchi. Ma u tso'obits 
abal ne'ets tiquin más t'ajchiye. 
??Tiquin t'ojojonchi jun ti quin 
coyots tam quin ulits c'al tata’. U 
lej Те' max a Dios tiquim pitha' 
an q'uij abal quin c'ale tu tsa'biy 
jant'ini' tata'chic tin conchinchal i 
alhua'talab c'al a Dios abal cu ejtou 
quin c'ale. 


An tsapnethomtalab 


?3Ti abchal i tsapnethomtalab 
a Epafras axi teje’ c'uajat al an 
huic'axte' c'al папа’. In t'ojonchal 
a Cristo Jesús ejtil папа”, ?^Ti 
abchal i tsapnethomtalab jaye 
a Marcos ani a Aristarco ani 
a Demas ani a Lucas. Tin lej 
tolminchal jaja'chic c'al in t'ojlabil 
an Ajatic. 

?5U lej le’ abal i Ajatic Jesucristo 
ti lubach co'onchi a ichich c'al in 
alhua' inictal. Amén. 


An u axi thuchanchat an 
ebchalabchic hebreo 





A Dios tu abchal i cau c'al 
in Tsacamil Jesucristo 

Ti lej biyal a Dios in 

taunachiquiyamal i biyal at 
juntal xits'alchic c'al yan jant'o 
апі c'al yan in cahuintal in 
caulomejilchic. ?Xohue' ti al an 
taltalab q'uij q'uicha huahua' tu 
taunachiquiyamal c'al in Tsacamil 
Jesucristo. Ja'its јаја’ axi pithnenec 
in uchbil c'al a Dios quin ts'ejca' 
tim patal an eb ani an tsabal ani 
patal jahua' hua'ats. Ani ja'its jaja' 
axi punuthits c'al a Dios ti Thabal 
c'al patal jahua' hua'ats ti eb ani ti 
tsabal. 3Ja'its jaja' in tajax a Dios 
lej tajajal. Jununul in ey c'al a Dios. 
Ja'its јаја’ ax im beletnal patal ti 
eb ani ti tsabal c'al tocat in tsap in 
cahuintal. Ja'its jaja' axi tsemtha 
abal tucu paculanchi i hualab, ani 
xohue' quetelits tin huinab c'ubac 
am pulic Pay'lom Dios ti eb jant'ini' 
ti puhuethanchithits im bij. 


Lej c'athpich pulic in ey in Tsacamil 
a Dios yab ejtil an ángelchic 
^Cum a Jesucristo in Tsacamil a 
Dios pithnenec in c'athpich uchbil 

c'al a Dios, jaxtam lej c'athpich 


pulic in ey yab ejtil an ángelchic 
axi hue’ pulic in ey. 5Ni jayq'ui" 
yab uchanchic i ángel c'al a Dios 
jant'ini' ti uchan in Tsacamil antse*: 

Cum a t'ajtal ey pel tu lej 
Tsacamil, jaxtam xo' nan tu 
puhuethanchamalits a bij 
jantini' nan u bij. 

A Dios ni jayq'ui' yab in ulu tin 
cuenta i ángel jant'ini' tin ши tin 
cuenta in Tsacamil a Jesucristo 
expith antse" 

Nang’ pel tin lej Tatalab c'al јаја’. 

Јаја’ ja'its axi pel и lej Tsacamil. 

$Ani tam ti a Dios ne'ets quin aba’ 
ca chich teje' tsabal in lej juncats 
Tsacamil, in ulu: 

U Tsacamil jats са c'acna с'а] 
patal an ángelchic axi c'uajat 
c'al nana' ti eb. 

T Ani tin cuenta an ángelchic a Dios 
in ulu: 

Pel xe' u abatnanelilchic ax u 
abatnal ejtil u abatnal an ic. 

Pel xe' u t'ojnalilchic ax u 
t'ojonthal ejtil u t'ojonthal an 
c'amal. 

8A Dios in ucha' in Tsacamil 
Jesucristo апіѕе”: 

Tata'its it Dios, ani ne'ets quit 

ohuey abal ets'ey tit Ts'ale. 

HEBREOS 1, 2 


A ey tit Ts'ale a t'ajchal bolith 
an inicchic. 
З A lej culbetnal jahua’ alhua' ani 
a pojcal jahua' yab alhua*. 
Nana'its in Dios ax tu 
punumalits tit lej Ts'ale са] 
patal an ejattalab. 
Jaxtam it jum putat c'athpich 
culbel c'al a ey. 
10 Ani junaque i cau a Dios in uchaye: 
Tata'its it Dios ax a ts'ejcamal an 
tsabal tam ti yabaye hua'ats i 
tsabal. 
An eb jaye a ts'ejcamal cal a lej 
tsap. 

11 Ne'ets ca taley an tsabal ani an 
eb, ani tata' expith ne'ets quit 
ohuey abal ets'ey. 

An tsabal ani an eb ne'ets ca 
biyalme ejtil i toltom. 

12 Ejtil i biyal toltom axi yabats и 
eynal, antsana' tata' ne'ets ca 
tsu'u an tsabal ani an eb. 

Ani ne'ets ca ts'ejca' it an tsabal 
ani it an eb. 


, 


Tata' а ey ni jayq'ui' yab it jalc'u. 


Pel a t'ajtal ey it ejat abal ets'ey. 
13Ni jayq'ui' yab uchan jun i ángel 
c'al a Dios jant'ini' ti uchan in 
Tsacamil antse’: 

Quit buxcan tu huinab c'ubac 

ma nan tu pitha' ta c'ubac a 


tomolnaxilchic abal ca tala’ ata’. 


14Patal an ángelchic in ey tocat pel 


i espírituchic ax in t'ojonchal a Dios. 


Pel in abatnanelil a Dios abal quin 
tolminchi an inicchic axi bijithits ca 
jec'ontha c'al a Dios ani quin c'alna' 
jahua' ti eb. 


Qui lej t'aja' ti cuenta cu jec'ontha 


Cum lej c'athpich pulic in ey a 
Jesucristo, jaxtam in tomnal 

qui ets'ey co'oy lej alhua' penath 

ti ichich jahua' i ats'amalits tin 
cuenta јаја’, abal i qui uc'chiy. 21еј 
tsapic putnenec an ts'ejcath cau 

axi pithnenec a Moisés ti jayq'ui? 
c'al an ángelchic. Jitats yab im 
putumal, tocat yajchiquiyat c'al 

a Dios jant'ini' јаја’ in ulumalits 
ne'ets ca yajchiquiyat. ?Max 
jaja'chic yab jec'ontha c'al an 
yajchictalab, huahua'hue más yab 
ne'ets cu jec'ontha max yab qui lej 
Саја’ ti cuenta qui bela’ an alhua' 
cau axi lej c'athpich huinat alhua". 
Ja'its an alhua' cau tin cuenta an 
jec'onthaxtalab ахі c'a'al olna cal 
an Ajatic, ani jaja'chic ax im bela' 
tu tejaua'methanchi huahua' abal 
pel i lej chubax cau. 4Јауе a Dios 

in tejhua'metha' anits lej chubax an 
alhua' cau c'al yan i jic'path labith 
t'ajbilab ti tsu'bixtalabchic ani c'al i 
huit'omtalab axi tu pithamal c'al an 
Espíritu Santo. Antsana' tin t'ajamal 
a Dios cum pelits in cuete' culbetal. 


In ey a Jesucristo pel i inic jaye 
5A Dios yab im bijiyamali 
ángelchic ti abatnom ti al an it eb ani 
an it tsabal axi ne'ets ca ts'ejca talbel 
ani xo' i t'iloxnal. 9Pel in eylabil an 
inic ti abatnom jant'ini' tu olnab ti 
al an T'ocat Thuchlab. Thuchathits 
jant'ini' ti tauna a Dios апѓѕе”: 
éDios, jant'o in ey an inic abal a 
t'ajchal ti cuenta? 
éJant'o ti utha' ta tsu'tal abal 
a beletnal, ani in ey tocat и 
tsemel? 
7 A pejchamalits an q'uij tam 
an inic ca hue' xe'tsin tsa'at 
in eylabil yab quim baju in 
eylabil i ángelchic. 

Aba апі, bel a pitha' in c'athpich 
exbath ani im puhuethach 
eylabil. 

A punu ti abatnom c'al jahua' a 
ts'ejcamal. 

8A jilchi patal jahua' hua'ats tin 
c'ubac an inic. Aba ani' antsana' ti 
punume an inic c'al a Dios quin tala 
abatnanchi in c'al, bel i tsu'tal abal 
yabaye in lej bajumalits quin t'ajchi. 
3 Xo' expith i tsu'talits a Jesús tihua' 
ti eb lej c'athpich pulic in exbath 
ani lej puhuethanchithits in eylabil 
cum in tala' putu c'al in uchbil ca 
yajchic tsemets ti al an cruz. Ja'its 
jaja' axi pithnenec in tsa'at exbath 
c'al a Dios ca hue xe'tsin teje’ 
tsabal, ma yab im baju in exbath an 
ángelchic tam. Taley c'al in alhua' 
inictal a Dios in ejtou quim bina' 
tim ba' quin calchiy an tsemla ti al 
an cruz c'al patal an inicchic. 

10раѓа] jahua’ hua'ats ti eb ani 
ti tsabal pel in ts'ejcabil a Dios 
ani c'uajat abal ca puhuethanchat 
im bij јаја”, ani pel іп culbetal a 
Dios abal patal in tsacamilchic ca 
c'uajiy junax c'al јаја’ tin ts'alat 
coytal ti eb. Ani ja'its tin ebal an 
Jec'onthax a Jesucristo ne'ets cu 
c'uajiy tihua', cum im Баји ti lej 
jum putat huit'ath Jec'onthax c'al xi 
lej yajchictalab ax in yajchicnamal 
teje’ tsabal. *! Huahua' ах и 
t'oquethanchithits i ichich ani a 
Jesucristo ax tu t'oquethanchamal 
i junax tatanal an Tatalab ti eb. 
Jaxtam jaja' tin Tsacamil a Dios 
yab tu tithenanchal tucu bijiy tu 
ebchalab c'al јаја”, 121 tso'obits 
abal yab tu tithenanchal, cum 
thuchathits ti al an T'ocat Thuchlab 
jahua' in ши antse’: 


, 

Ne'ets cu t'iloxnanchi im bij a 
Dios c'al u ebchalchic. 
Ne'ets cu ajatnanchi im bij c'al 
an tamcuth ebchalablom. 
13 Jaye in ulu a Jesús: 
Ne'ets cu tsapna' a Dios. 

Ani junaque i cau in ши antse" 
Teje' in junax c'uajat c'al an 
inicchic axi a Dios tim 

pithamalits tu c'al. 

14 An tsacamchic axi са hua'tsin 
teje' tsabal in cua'al in anam t'u'ul 
ani in xits'al, aniye jaye in co'oy 
a Jesüs. Expith ti inic in ejtou ca 
tsemets, ani c'al in tsemtal quin 
talabetha' an teneclab ax in cua'al in 
tsap tin cuenta an tsemla. !5Jaxtam 
in ejtohual quin tixc'anchi an 
jiq'ueltalab jitats ets'ey co'oyab c'al 
i jiq'ueltalab tin cuenta an tsemla. 
16Chich abal quin tolmiy axi at 
xits'lab c'al a Abraham, ani yab 
abal quin tolmiy an ángelchic. 1 Pel 
in uchbil a Jesás ca putat hua'tsin 
ani ca xe'tsin ti inic ejtil axi ne'ets 
quim Баји ti ebchalab c'al jaja", abal 
antsana' quim baju ca punuhuat 
tin tamet a Dios ti ts'ale pale' lej 
pututh ani yajnanchix. Quim baju ti 
paculanchix c'al in hualab an inic tin 
ebal in tsemtal ti al an cruz. 18Cum 
in yajchicnamalits ani ni jayq'ui? 
yab in hualca' tim ba' ca hualbin 
tam ti nixoc'na Іета ca hualbin c'al 
an teneclab, jaxtam in lej huit'al 
tucu tolmiy yab cu hualbin tam 
qui yajchicna' ani tam tu nixoc'nab 
le'nab cu hualbin c'al an teneclab. 


Lej c'athpich pulic in ey a 
Jesüs yab ejtil a Moisés 

T'ocat ebchalabchic, cum 

tata' pel ti c'al a Dios ti eb, 

jaxtam ca lej alhua' tsalapnanchi 
in ey a Cristo Јеѕӣѕ abal pel in 

lej abathualejil a Dios ani pel an 

lej ts'ale pale’ jant'ini' ti olnal 
huahua' in ey jaja’. 2Antsana' ti 
punuhuat c'al a Dios, ani in lej 
putuhual c'al in uchbil jant'ini' ti 
biyal a Moisés im putumal c'al in 
uchbil axi pithnenec c'al a Dios tin 
cuenta im bichohuil a Dios. ?Cum 
lej c'athpich pulic in uchbil a Jesús 
yab ejtil a Moisés, in tomnal qui lej 
c'athpich c'ac'na' јаја’. Cum i más 
c'ac'nal an ts'ejcom ata ani iba an 
ata, antsana! i más саста] a Jesús 
axi pel i ts'ejcom c'al im bichohuil 
a Dios ani iba a Moisés axi tocat 
ajith tim bichohuil a Dios. ^Patal 
an atachic pel in ts'ejcabil i inic, 
ani patal jahua' hua'ats ti eb ani ti 
tsabal pel in ts'ejcabil a Dios. 5Ti 
biyal a Moisés im putumal c'al in 
uchbil tin t'ojnalil a Dios tin cuenta 
im bichohuil a Dios tam tin q'uejab 
olnanchi an cau jahua' a Dios ne'ets 
quin t'ajaye talbel. 5Ani хо’ a Cristo 
in lej putuhual c'al in uchbil tin 
Tsacamil a Dios ti abatnom c'al im 
bichohuil a Dios. U ajith huahua' tu 
bichohuil max qui junini' bela' ma 
tam ta ca taley an q'uij quicha, ani 
max c'al i ichich culbel qui junini’ 
aychi a Cristo ca chich junil. 


A Dios pel i coythom 
c'al im bichohuil 
7Ca lej t'aja'chic ti cuenta jahua’ 
in ulal an Espíritu Santo ti al an 
T'ocat Thuchlab antse" 


Xo' ojni' in le' ti tauna'chic a Dios. 


8 Yab ca баја’ t'ujbabathchic a 
ichich jant'ini' an Israelchic ti 
jayq'ui' in t'ajamal. 

Tocat xe'tsin jec'omats c'al in 
cahuintal a Dios. 

Xe'tsinchic ti tacchiquix c'al a 
Dios ti al an joltam. 

? [n ulu a Dios tats tin 

tacchiquiyamal max chubax 
cu tala t'ajchichic jahua' u 
ulumalits ne'ets cu t'ajchichic. 

Lej tacchiquixinchic, aba ani' u 
t'ajchamalits yan i alhua'talab 
tsab inic tamub ti xe'tsinchic 
ti al an joltam. 

10 Jaxtam tin tsacucun c'al an 
Israelchic. 

Jaxtam u ulu abal ets'ey ouchic 
in ichich c'al папа’. 

Yab in le'chic quin aynanchi u 
belil. 

11 Jaxtam tin tsacucun ani и cuba' 
tu Ба? tin lej chubax c'alu 
cahuintal. 

U lej uluth ucha'chic abal yab 
ne'ets cu jila' ca otsits ca 
coyots ti al an tsabal jun tu 
bijchith ulumalits ne'ets cu 
pitha". 

Antsana' in ulu a Dios tin cuenta im 
bichohuil Israel. 

12 Ani tata' ebchalabchic c'al a 
Cristo, хо” ca lej t'aja' ti cuenta yab 
ca pojca' a Dios axi expith in ey 
ejat abal ets'ey. Max yab ca junini' 
bela'chic, ne'etste quit pilme yab 
ca aynanchi im belil. 5 Chuthel 
chuthel quit canatbetháxin ca más 
bela' a Dios biyat tu pithalechic an 
q'uij qui bela’. Yab ca hualcanchi а 
ichich quit jec'ombethanchat c'al 
in c'ambixtal an hualabtalab. 141 
lej belamalits a Cristo ani max qui 
junini' belaye ma tam ta ca taley 
an q'uij quicha, tam i chubax 
eynanchal in ey. 

15Ca lej t'aja'chic ti cuenta abal 
bel chubax an cau jahua' thuchath 
ma ti biyalits апше”: 
Xo' ojni' in le' ti tauna'chic a 
Dios. 
Yab са taja’ t'ujbabathchic а 
ichich jant'ini' an Israelchic ti 
jayq'ui' in t'ajamal. 
Tocat xe'tsin jec'omats c'al in 
cahuintal a Dios. 
16; Jita' hualam nixe'chic ах in 
ats'anchi in cahuintal a Dios ani 
talbel jec'omats? Pelac an Israelchic 
axi calthamejits ti Egipto c'al a 
Moisés. 1 ¿Cal jita’ hualam ti 
tsacucun a Dios tsab inic i tamub 
in ohuat? Pelac an Israelchic axi 
hualbinenec ani jilan c'al a Dios ca 
t'ajat tsemets ti al an joltam. !$6C'al 
jita' hualam tin cuba' tim ba’ a Dios 
ti lej chubax c'al in cahuintal ani 
јієа’ uchan yab ne'ets ca jilan ca 
otsits ca coyots ti al an tsabal axi 
bijchith uchanits ne'ets ca pithan? 
Pelac an Israelchic axi jec'omats c'al 
a Dios. '? Cum yab im belamalchic 
a Dios, jaxtam i alhua' tso'obits abal 
yab in ejtouchic ca otsits al nixe' xi 
tsabal. 

A Dios tu jilchamalitshue i 

bijchith cau abal qui ejtou cu 
otsits cu coyots c'al jaja’. Expith 
qui lej t'aja' ti cuenta qui bela' a 
Dios, cum max i qui bela' yab 
ne'ets cu coyots c'al jaja’. 2Jant'ini 
ti olchinenec an Israelchic ti 
jayq'ui' i alhua' cau, antsana' 
xo' u olchinalhue. Tocat jahua' 
olchinenecchic jolat, cum yab im 
belchi. Expith in ats'a'q'uichic. 
3Expith huahua' ax i belal a Dios 
ojn? и otsel cu coyots cal jaja’. 

Tin cuenta axi ti jayq'ui' yab im 
belamal, in ulu a Dios antse*: 

In tsacucun c'al an Israelchic 
ani u cuba' tu ba' tin lej 
chubax c'al u cahuintal c'al 
jaja'chic abal yab ne'ets cu 
jila' ca otsits ca coyots c'al 
папа’ ti al an tsabal jun tu 
bijchamalits. 

Antsana' in ulu a Dios aba ап? 

in q'uejab tsalpayamalits tam ti 
yabaye ts'ejcanenec an eb ani an 
tsabal abal ne'ets quin jila'chic ca 
otsits. ^In co'oyits ts'ejcacath abal 
ca coyotschic jant'ini' јаја’ coyots. 
In olnal an T'ocat Thuchlab in 
cahuintal a Dios jahua' in t'aja' 

a Dios tam tim bajuhuits am 
bucchilab q'uicha semana tam tin 
tala' ts'ejcamalits an eb ani an 
tsabal. In ulal: 

Ti bucchilab q'uicha coyots 
a Dios, cum in tala' 
ts'ejcamalits an eb ani an 
tsabal ani patal jant'o hua'ats. 

5Bel yab jilanchic ca coyots an 
Israel. In ulu a Dios ti al an T'ocat 
Thuchlab: 

Yab ne'ets cu jila'chic ca otsits 

ca coyots c'al папа”. 
6Тіп ebal in jec'omtal jats ti yab 
otsenec axi c'a'alchic olchinenec 
nixe' xi alhua' cau. Aba ani' yab 
otsits jaja'chic, bel hua'ats jita'chic 
хо’ ах и otsel. "Cum talbel a Dios 
im bijiyamalits junaque i q'uij 
tam an inicchic ca otsits c'al jaja' 
ca coyots. Ja'its axi xo' an q'uij 
quicha axi a Dios in olna’ tam 
tin cahuintha' a David. Axi c'a'al 
olchinenecchic yab otsits ani yan i 
tamub talbel a Dios in cahuintha' a 


HEBREOS 4, 5 


David ani thuchathits jaye ti al an 
T'ocat Thuchlab antse" 

Xo' ojni' in le' ti tauna'chic a 

Dios. 
Yab са taja’ t'ujbabathchic а 
ichich. 
8 Мах ja'ac nixe’ an coytalab ах 
in exla' talbel an Israelchic c'al 
a Josué jayetseq'ui ejtil axi xo' 
hua'ats c'al a Dios, a Dios yab 
in ulumalac hua'ats junaque i 
coytalab. ?Xo' huahua' tu bichohuil 
a Dios i ejtohual cu otsits ani 
cu jum putat coyots c'al a Dios. 
10 Jant'ini' ti coyots a Dios tam 
tin tala' ts'ejcamalits an eb ani an 
tsabal ani patal jahua' hua'ats ani 
yabats in ts'ejca' jant'o, antsana' 
jitats ca otsits ani ca coyots c'al 
a Dios yabats in yejenchal quin 
ts'ejcachiquiy jant'o abal ca otsits 
c'al jaja". Patal ts'ejcacathits a Dios 
in cua'al. !! Jaxtam in tomnal qui 
lej luba! cu otsits ani cu coyots c'al 
a Dios, ani yab qui баја’ jant'ini' 
jaja'chic axi yab otsenec ti jayq'ui' 
cum yab im belamal a Dios. 
12р cahuintal a Dios tu lej 

ejatlinchal ani tu lej tsaplinchal 
i ichich. In hui'ith i cutsil axi 
tomchith hui'ith yab im bauchal in 
hui'ith in cahuintal a Dios. Cum u 
lej lo'ox in cahuintal a Dios, u otsel 


ma ti ejattal ani ti ichich lej luputh. 


U otsel ti ichich jun ti hua'ats i lej 
tsinat cau. Tu tala' exlanchalits 

in tsalap i ichich ax i cua'al 
ts'ejcacathits ti ichich, ani ma jaye 
jahua' yabaye i tsalpayamal ne'ets 
qui баја”, !3 Ni jant'o yab i ejtohual 
qui tsinc'onchi a Dios, cum tim 
patal jahua' hua'ats u tala' tsu'tab 
cal jaja". Ani ja'its c'al a Dios ne'ets 

qui bina' i cuenta patal jahua' i 
tsalpayamalits ani patal jahua' i 
t'ajamalits teje' tsabal. 


A Jesús ja'its an lej ts'ale pale’ 
14Сит a Jesús in Tsacamil a Dios 
axi lej ts'ale pale' ti eb c'uajatits 
c'al a Dios, jaxtam qui junini’ 
palenchi ani qui junini' olna' in ey. 
15 Cum ni jayq'ui' yab hualbinenec 
tam ti nixoc'na le'na ca hualbin 
еј huahua’, jaxtam in lej huit'al 
сиси yajnanchi huahua' lej palu ti 
bæ’. 16 Јахѓат qui lej tsapna' ani 
qui utenchi a Dios ti eb tin ts'alat 
coytal abal jaja' tucu yajnanchi. 
Tihua' cu c'uajiy qui ets'ey bats'u 
in alhua' inictal c'al jahuaquits tam 
yejenchixtalab i cua'al. 
A Dios in tacuy tihua'chic 
an Israel jita quim bijiy 
ti ts'ale pale' abal quin t'aja' ti 
ts'ejcaclome c'al a Dios ani c'al am 
bichou Israel. Quin huat'banchi 
c'al a Dios an ts'ejhualixtalab axi 
ca binanchat c'al an Israelchic. 
Jaye quim binanchi c'al a Dios in 
xits'al i tsemthach co'nel abal ca 
paculanchat in hualab an Israelchic. 
?Cum an ts'ale pale' pelac i inic 
jaye palu tim ba’, jaxtam in ejtou 
quin c'aya'na' axi yab tsalpath ani 
ouchic in ichich са] a Dios. ?Cum 
pelac i hualbinel jaye in yejenchi 
quim bina' c'al a Dios in xits'al 
i tsemthach co'nel tin cuenta in 
cuete' hualab ani yab expith tin 
cuenta in hualab in at Israel. 
^Ti jayq'ui' ni jita’ tam inic yab 
in ejtou quin cuete' bijiy tim ba' ti 
ts'ale pale’, cum pel in uchbil a Dios 
expith quin tacuy ani quim bijiy 
jitats јаја’ quin le'na'. Ti jayq'ui' im 

bijiy a Aarón. ?Ani ja'its a Dios ax 
im bijiy a Cristo ti lej ts'ale pale' lej 
c'athpich pulic in uchbil. Jaja' tin 
cuete' tsalap yab im bijiy tim Ба’. 
Uchan c'al a Dios antse*: 

Cum tata'its pel tu lej Tsacamil, 
jaxtam nan xo' tu pithamalits 
a lej uchbil. 

8Uchanaye a Cristo с'а] a Dios апі 
thuchath ti al an T'ocat Thuchlab in 
cahuintal a Dios antse" 

Tata'its ne'ets quit c'uajiy abal 
ets'ey tit pale’. 

Nana' putat tu bijiy jant'ini' tu 
bijiy jaye a Melquisedec ti 
jayq'ui. 

TTam ti xe'tsin a Cristo teje' tsabal 
in ets'ey mo'camal in conchixtal 
c'al a Dios ti eb, ma c'al i cau lej 
tsapic ani ma c'al yan i uq'uil 

olon. Lej conchixin c'al a Dios ax 
in ejtohuamalac ti quin jec'ontha' 
abal yab ca tsemtha. Ani cum 
ets'ey lej c'ac'nax c'al a Dios, 
jaxtam a Dios in lej bina' in xutsun 
c'al in conchixtal. 8Aba апі a 
Cristo pel in Tsacamil a Dios, bel 
in lej yajchicnamal ani c'al an 
yajchictalab más in tso'obnamalits 
quim putu c'al jahua' uchbith c'al 
a Dios quin баја’. Сит in tala’ 
t'ajchamalits in culbetal a Dios, jats 
tim baju ti lej jum putat huit'ath 
Jec'onthax, ani jaxtam in ejtohual 
quin jec'ontha' abal ets'ey patal 
jitats quin t'ajchi jahua' jaja' quin 
ulu. 10A Dios putat im bijiy a Cristo 
ti ts'ale pale' jant'ini' ti bijiyat jaye 
a Melquisedec c'al a Dios. 


Am belomchic axi ejtile i tele’ 


1 Hua'atse yan i cau u le'ac tu 
olchichic tin cuenta in ey a Cristo 

ti ts'ale pale’, tocat lej t'ojlab abal 
nan tu lejquinchi an cau cum lej 
obe a tsalap. 12Ма ohuatits it belom 
c'al a Cristo ani in lejabac max a 
bajumalaquits tit exobchix c'al in 
cahuintal a Dios. Ma a yejenchale 
quit huilq'uith lejquinchat in 
cahuintal a Dios axi lej exlantalits 
ani yab q'uibat. Ejtil it t'eleyechic 
ani a yejenchale i letsa, ani 
yabaye a ejtohual ca c'apu i lej 
te'nel. 13Jitats ejtil i lej tele’ axi 
chuchule, yabaye in alhua' exbayal 
in cahuintal a Dios ax in olnal 
jahua' bolith ani jahua' yab bolith. 
14 Jitats in cua'al in ichich jum putat 
payenequits ti eynanchix c'al patal 
in ey a Cristo in alhua' exbayalits in 
luputh in cahuintal a Dios axi ejtil 
ilej te'nel. Cum lej exobchichithits 
in ichich c'al in cahuintal a Dios, 
jaxtam in ujnamits quin exbay 
jahua' alhua' ani jahua’ yab алпа”. 
Jaxtam qui luba' qui co'oy i 
ichich jum putat payenequits 
ti eynanchix c'al patal in ey a 
Cristo, ani yab qui huilq'uith exobna' 
jahua' ti c'a'al i exobnamalits tin 
cuenta a Cristo axi yab q'uibat. U 
jic'tsonenequits tin cuenta i t'ajbilab 
axi і t'ajamal lejat jolat tin tamet a 
Dios ani i belamalits a Dios. ?I exlalits 
jant'o in ey am pujantalab ani jant'o 
in ey tam jun i belom c'al a Cristo ca 
punchin tin ос’ in c'ubac axi pel i eyal 
ti al an tamcunel ebchalab. I exlalits 
abal a Dios ne'ets quin ejtha' an 
tsemelomchic ani ne'ets quin ts'ejca' 
an inicchic. ?Ma ju'tamits huichat in 
culbetal a Dios, qui alhua' exbay jaye 
axi luputh in cahuintal a Dios. 
^Hua'ats i inicchic axi 
tajbanchamejits in ichich c'al in 

tajax a Dios. In lecamalits abal 
cuju jahua' tu pithal a Dios ani im 
bats'umalits i lablinchixtalab c'al 
an Espíritu Santo. ?In lecchamalits 
in huinat alhua' in cahuintal a Dios. 
Ние” tejiua'methanchat in tsap a 
Dios axi talbel ti eb ne'ets ca lej 
tejhua'metha. 9Max jita’ antsana' 
im bajumalits ani talbel ca pilmejits 
c'al a Dios, tamna' yabats ne'ets 
quin ejtou ca jic'tson c'al in hualab 
ani ca huichiy junil c'al a Dios. Ejtil 
max in t'ajchal in Tsacamil a Dios 
ca tsemtha ani ca tilibna junil ti 

al an cruz. "A Dios in lablinchal 

an tsabal ax im bats'uhual an ja' 
tam ca ulits an ab, ani tabat c'al 

an t'ojnal tsabal max quim bina' in 
hualil. 5A Dios yab in lablinchal an 
tsabal ax im binal tocat i q'uith ani 
i cholich, ani cum yab tabat c'al an 
t'ojnal tsabal ne'ets ca chican an 
q'ith ani an cholich. Antsana' a 
Dios c'al an inicchic. 


I junini' belal a Dios 
? Aba ani' lej yajchic nixe' xi 

cau, bel nan tu c'anithal tit 
ebchalabchic c'al a Cristo. Cum 
chubax it jec'onthachits, u lej belal 
abal it lej lablinchab c'al a Dios ani 
ne'ets са t'ajaye alhua'. 1А Dios 
pel i lej alhua' inic ani yab ne'ets 
quin uc'chiy jahua' a t'ajchamal tin 
t'ojlabil. A tejaua'methamalchic 
abal a c'anithal a Dios cum a 
tolminchamal an ebchalabchic 
axi jaye belom с'а1 a Dios, апі bel 
a tolminchalechic. !! U lej le’ abal 
patal tata'chic ca más lubaye c'al a 
lej canat abal ca baju ca jum putat 
bats'u patal an lablinchixtalab axi a 


Dios in ulumalits ne'ets ti pitha'chic. 

12Yab u le’ abal ca ne'tha' pama'tal 
a ichich c'al a Dios. Ca baju jant'ini' 
jaja'chic ax in lej belal a Dios ani 
cal in c'aya'tal im bats'uhual i 
lablinchixtalab axi bijchithits c'al a 
Dios ne'ets ca pithan. 

13Ti biyal a Dios in ucha' a 
Abraham abal ne'ets quin lablinchi 
ani in cuba' tim ba' ti lej chubax 
c'al in cahuintal abal chubax ne'ets 
quin Раја”, Yab in ejtou quin cuba’ 
jita q'ue'chith pulic, cum ja'its 
јаја’ axi lej c'athpich pulic in ey. 
14р ucha’: Lej chubax nan ne'ets 
tu lej lablinchi yan ani ne'ets tu 
pitha' yantalam a at juntal xits'al. 
15 Ani a Abraham in aychi c'al i 
c'aya'talab ma t'ajchinenequits 
jant'ini' ti uchnenequits c'al a Dios 
ne'ets ca t'ajchin. 16An inicchic 
in ujnamits quin cuba' jita' ti lej 
chubax c'al in cahuintal axi lej 
c'athpich pulic in ey yab ejtil 
jaja'chic. Tam tin cuba'its, tamna’ 
u jilc'onal t'ayat ts'ejcathits an cau 
abal chubax ne'ets ca t'ajan. 17А 
Dios in cuba' tim ba' ti lej chubax 
c'al in cahuintal abal chubax ne'ets 
quin t'ajchi an inicchic jahua' im 
bijchith uchamalits ne'ets quin 
t'ajchi. Antsana' in le' quin alhua' 
tso'oblinchichic abal lej t'ayat in 
tsalap ani lej chubax ne'ets quim 
pitha' an inicchic am bijchith 
lablinchixtalab ax im bijchamalits. 
18 Hua'ats tsab i cau lej t'ayat c'al 
a Dios. Oc'ox im bijchith ucha' an 
inicchic jahua' ne'ets quin t'ajchi 
ani taley tiq'uele axe' in cuba' tim 
Ба” ti lej chubax c'al in cahuintal 
abal chubax ne'ets quin t'ajchi 
jahua' im bijchith uchamalits. Axe' 
xi tsab i cau lej chubax, cum a 

Dios yab in ejtohual ti janamcau. 
Jaxtam i thubat utenchal a Dios 

cu jec'ontha, ani i t'ayat belal abal 
lej chubax an aychixtalab ax tu 
pithamal a Dios ti ichich abal ne'ets 
cu c'uajiy abal ets'ey c'al јаја? ti eb. 
19 C3] nixe’ xi aychixtalab jats tu 
t'ayat co'onchab i ichich ani jats tu 
t'ayat ts'ot'c'óxlinchab i ichich c'al a 
Dios ti eb. 2? Tihua' ti eb otsenequits 
a Jesás ani tu t'ojojonchamalits am 
bel abal cu ulits c'al a Dios. Ti biyal 
bijiyat а Melquisedec ti ts'ale pale’ 
апі хо” a Јеѕӣѕ ja'its axi bijithits ti 
lej ts'ale pale' abal ets'ey. 


A Jesüs ani a Melquisedec 


A Melquisedec pelac i ts'ale 

ti bichou Salem ani jaye 
pel i pale' bijiyat c'al am pulic 
Pay'lom Dios ti eb. Ja'its јаја’ c'al 
ti lablinchat a Abraham tam ti 
huichel a Abraham in atamalits 
am pejextalab c'al pil i ts'alechic. 
? Ani a Abraham im pitha' a 
Melquisedec jun c'al an lajuj patal 
jahua' in tixc'anchamal nixe' an 
ts'alechic. Im bij Melquisedec in le’ 
quin ulu pel xe' i ts'ale axi pututh 
ani im bij am bichou Salem in 
le' quin ulu jun ejettalab. Jaxtam 
uxnal pel xe' i ts'ale axi jun ejet in 
ichich. ?In tata ani in mim ani in 
at juntal xits'alchic a Melquisedec 
yab u olnab tin cahuintal a Dios, ni 
ап quicha tam ti hua'tsin ani an 
q'uicha tam ti tsemets. Jaxtam a 
Melquisedec ajith ejtil in Tsacamil 
a Dios Jesucristo axi pel i pale' abal 
ets'ey. 

^Ca Раја’ ti cuentachic abal 

lej c'athpich pulic in ey a 
Melquisedec, ma pithan c'al i biyal 

juntal Abraham axi jaye pulic 
in ey jun c'al an lajuj jahua' in 
tixc'anchamalits an ts'alechic c'al 
in cuenta am pejextalab. 5Talbel 
axi pel in at juntal xits'al a Leví 
jats axi bijiyat ti pale'chic, ani ja'its 
jaja'chic ax im bats'umal jun c'al 
an lajuj patal jahua' im bina' c'al 
a Dios an Israelchic. Antsana' ti 
uchbiyamechic quim bats'u jant'ini' 
ti thuchath ti al an ts'ejcath cau 
binath c'al a Moisés. Pelchic xe' in at 
juntal xits'al a Abraham jant'ini' xi 
q'ue'at an Israelchic jaye. 9Aba ап? 
a Melquisedec yab pel in at juntal 
xits'al a Leví, bel im bats'u nixe' xi 
jun c'al an lajuj cal a Abraham. Aba 
ani' yab bijchith uchnenequits a 
Melquisedec c'al a Dios jant'ini' a 
Abraham, ojni' bel jaja' in lablinchi a 
Abraham axi bijchith uchnenequits 
c'al a Dios ne'ets ca lej c'athpich 
lablinchat. "Patal an inicchic in 
tso'obits abal lej c'athpich pulic in 
ey an lablinchix yab ejtil an inic 
ax u lablinchab. Хо’ и tsemel am 
pale'chic ax im bats'uhual jun c'al 
an lajuj c'al an Israelchic, ani tin 
cuenta a Melquisedec in ulal an 
T'ocat Thuchlab in cahuintal a Dios 
abal nixe' xi Melquisedec ejtil max 
ejate. ?A Leví ani in at juntal xits'al 
axi pelac i pale'chic ejtil max in 
mac'uchith pitha' jaye jun c'al an 
lajuj tam ti Abraham im pitha' a 
Melquisedec. 1% Aba ап? yabaye 
hua'tsinenec a Leví tam, bel ejtil 
max pelits in at juntal xits'al a 
Abraham cum a Abraham pel i biyal 
tatalab c'al a Leví tam tin tamu a 
Melquisedec. 

11 An ts'ejcath cau axi pithnenec 
an Israelchic t'ojonchame c'al a 

Leví ani in at juntal xits'al axi 
pelchic i at xits'lab c'al a Aarón. 
Max jaja'chic in ejtohuamalac 
quin tolmiy axi ts'at'atchic c'al an 
ts'ejcath cau quin co'oy in ichich 
jum putat payenequits ti eynanchix 
c'al patal in ey a Cristo, tam a Dios 
yab in yejenchamalac quim bijiye 
más junaque і pale’. Хо’ bijithits an 
Ajatic ti pale' ejtil a Melquisedec axi 
uxnal c'al a Dios ti pale' abal ets'ey, 
ani yab ejtil nixe'chic axi pelchic 
i at xits'lab c'al a Aarón. 12Сит 
antsana' ti bijithits ani yab pel in 
at juntal xits'al a Aarón, jaxtam i 
tso'ob abal a Dios yab in t'aja' ti 
cuenta an ts'ejcath cau tam tim 
bijiy an Ajatic ti pale’. 13 Antsana’ tu 
olnab ti al an T'ocat Thuchlab abal 
bijiyat ti pale' i Ajatic axi hua'tsin 
c'al i cuenel axi ni jayq'ui' yab 
bijiyat jita’ ti pale'chic. 141 tso'obits 
abal i Ajatic pel xe' in at xits'al an 
cuenel Judá, ani ni jayq'ui' yab 
in ulu a Moisés ca bijiyat jita’ ti 
pale'chic ti al an cuenel Judá. 

15Xo' i lejquith tso'obits abal 
a Dios im bijiy i it pale' ejtil tim 
bijiyamalits a Melquisedec ti pale’. 
16 Antsana' ti bijiyat an Ajatic aba 
ani' yab pel in at juntal xits'al a 
Leví, expith cum in cua'al in lej ey 
ca c'uajiy abal ets'ey ani ni jayq'ui' 
yab ne'ets са taley. 1? Antsana' olna 
in ey an Ajatic tam ti a Dios in ulu 
апѓѕе”: 

Tata'its ne'ets quit c'uajiy abal 
ets'ey tit pale’. 

Nan putat tu bijiy jant'ini' tu 
bijiy jaye a Melquisedec ti 
jayq'ui". 

18 Antsana' jilc'on pacuthits nixe’ xi 
pejach an ts'ejcath cau ax in ulumal 

expith ca bijiyat ti pale' axi pel in at 
xits'al a Leví, cum palulul in eychic 
ani yab in ejtouchic quin tolmiy 

an inicchic ca jum putat ultsits c'al 
a Dios. f? Yab ja c'al an ts'ejcath 
cau axi pithnenec a Moisés cal a 
Dios in ejtohual an inic quin co'oy 
in ichich jum putat payenequits ti 
eynanchix c'al patal in ey a Cristo. 
C'al an Ajatic ojn?’ an c'athpich 
huinat alhua' ts'ale pale’ i ejtohual 
cu jum putat ultsits c'al a Dios. 

20 A Dios in cuba' tim bæ’ ti lej 
chubax c'al in cahuintal expith tam 
tim bijiy a Cristo ti pale' abal ets'ey. 
?' Yab antsana' in баја’ ti jayq'ui? 
tam tim bijiy xi q'ue'atchic am 
pale' axi pelac in at juntal xits'al a 
Leví. In ulal in T'ocat Thuchlab in 
cahuintal a Dios antse" 

A Dios in cuba' tim ba' ti lej 
chubax c'al in cahuintal ani 
yab ne'ets quin jalc'uy in 
tsalap. In ulu: 

Tata'its ne'ets quit c'uajiy tit 
pale' abal ets'ey. 

Nan putat tu bijiy jant'ini' tu 
bijiy jaye a Melquisedec ti 
jayq'ui". 

22 Jaxtam tin ebal a Jesús i chubax 
exlalits abal ne'ets cu t'ajchin patal 
jahua' a Dios im bijchith ulumalits 
alan it jilchith cau. Jats xe' axi 
más c'athpich in ey ani yab ejtil 
axi ап oc'ox ts'ejcath cau. ?3 C'al 

xi oc'ox bijiyat yan i inicchic ti 
pale’, cum pel in ey и tsemel axi 
ca bijiyat. 24Сит іп lej ey a Jesús 
yab u tsemel, yab in yejenchal ca 
bijchin in aytal jaluc’. 251п ejtohual 
quin jum putat jec'ontha' abal ets'ey 
patal jitats quin utba' c'al a Dios, 
cum in lej ey ejat abal ets'ey ani 

ets'ey и conchinchix c'al jaja'chic 
tin tamet a Dios. 

?6 Ja'its jaja' a Jesüs i yejenchal ti 
ts'ale pale’. Lej tocat ani ni jayq'ui 
yab mucchame cal i hualabtalab. 
Ni jayq'ui' yab hualbinenec. In 
t'ajtal ey ti lej ts'alat yab ejtil in ey 
an hualbith inicchic. C'uajatits ti 
eb c'athpich puhuethanchithits im 
bij. 2' Axi q'ue'at an ts'ale pale'chic 
in yejenchamal chuthel chuthel 
quin tsemtha' і co'nel ani quim 
binanchi in xits'al c'al a Dios tin 
cuenta in cuete' hualabchic ani 
jaye tin cuenta in hualab in at 
inicchic. A Jesús yab in yejenchal 
quin t'aja' antsana' cum jun calat 
expith im bina' tim ba' ca tsemtha 
ti calchixtalab c'al an hualabtalab. 
?8 An ts'ale pale'chic axi bijiyat 
tin cuenta an ts'ejcath cau axi 
pithnenec a Moisés c'al a Dios 
palulul in еу ti pale’, ani a Jesús 
ojni' in ey lej jum putat huit'ath 
ti pale' abal ets'ey. Ja'its јаја’ in 
Tsacamil axi a Dios im bijiy ti ts'ale 
pale’, ani in cuba’ tim Ба” ti lej 
chubax c'al in cahuintal abal јаја’ 
ne'ets ca c'uajiy abal ets'ey ti pale’. 


A Jesús pel i ts'ejcom 
cali it jilchith cau 

An lej uluth cau ax и le tu 

ucha' jats axe’, abal i cua'al 
i ts'ale pale' tihua' quetelits tin 
huinab c'ubac tin ts'alat coytal a 
Dios jant'ini' ti puhuethanchithits 
im bij. ?Tats tin t'ajal ti ts'ale pale' 
tin lej chubax t'ocat c'uajattal а 
Dios axi pel in ts'ejcabil jaja' ani iba 
an inic. ?Pel in uchbil an ts'ale pale 
c'al an Israelchic ti jayq'ui' quim 
bina' c'al a Dios an ts'ejhualixtalab 

ani an tsemthach co'nel axi ca bina 
ti c'ac'naxtalab c'al a Dios. Jaxtam 
pel in uchbil a Jesucristo jaye 
quim bina' jant'o с'а] a Dios. 4Max 
c'uajataque a Jesucristo teje' tsabal 
yab in t'ajalac ti pale', cum q'ue'at i 
pale'chic hua'ats ax im binal c'al a 
Dios an ts'ejhualixtalab ax in ulal 
an ts'ejcath cau ca bina. ?Nixe' xi 
pale'chic in t'ojonchal in t'ojlabil 

a Dios ti al an tiyopan teje' tsabal 
axi pel i t'ipchixtalab c'al an lej 
c'uajattalab axi ti eb. I tso'ob abal 
pel i t'ipchixtalab cum uchan a 
Moisés c'al a Dios jant'ini' ti quin 
ts'ejca' an tiyopan jun ti quin 
c'ac'na' an inic a Dios. Uchan c'al 

a Dios: Ca lej t'aja' ti cuenta ca lej 
t'ipchith ts'ejca' an tiyopan jant'ini' 
axi nan tu tejhua'methanchits tam 
tu c'uajatac huahua' al am bolchal 
Sinaí. 9Huahua' i cua'al i ts'ale pale 
tin lej c'uajattal a Dios ax in cua'al 
in t'ojlabil más c'athpich in ey 

yab еј in t'ojlabil i pale’ axi teje’ 
tsabal. Јаја’ tu ts'ejcanchamalits 
c'al a Dios i it jilchith cau axi más 
huinat in alhua' yab ejtil am biyal 
cau pithnenec a Moisés c'al a Dios. 
Jats axi más huinat in alhua' cum 
acninal c'al i más exbath bijchith 
cau yab ejtil am bijchith cau axi 
pithnenec a Moisés c'al a Dios. 

7 Мах an oc'ox cau yabac in 
quibchamale in tsap, tamna’ yabats 
in yejenchale ca ts'ejcan nixe' xi 
tsabchilab an it jilchith cau ti putul. 
8Ani cum a Dios in tsu'u an Israelchic 
in q'uibchamale ti lej belom c'al јаја’, 
jaxtam in ulu ani thuchathits ti al an 
T'ocat Thuchlab antse*: 

Ne'ets quim baju an q'uicha 
tam nan ne'ets cu ts'ejca' i it 

jilchith cau c'al am bichou 
Israel ani c'al am bichou Judá. 

? Pil an it cau yab ejtil am biyal 
cau ax u ts'ejca' c'al im biyal 
juntalchic tam ti calthachits ti 
al an tsabal Egipto. 

Cum yab in t'aja'chic in uchbil 
quim putu c'al jahua' in ulal 
nixe' xi biyal ts'ejcath cau, 
jaxtam nan u jilcacaychic. 
Antsana' in ulu a Dios. 

10 Be] talbel ne'ets cu ts'ejca' i it 
jilchith cau c'al an Israelchic. 

Ne'ets cu t'aychi tin lej 
tsalapchic u uchbixtal. Ani 
ne'ets cu thuchanchi tin lej 
ichich. 

Tam ojn?’ jaja'chic ne'ets tiquin 
c'ac'na' tin Diosil. Ani ne'ets 
ca c'uajiychic tu lej bichohuil 
папа’. 

11 Yabats ne'ets quin yejenchi ti 
exobchix c'al in at ja'ub ni 
c'al in at ebchal jant'ini' ta ca 
exlomats c'al a Dios. 

Tim patalchic ne'ets tiquin lej 
exla'its. Ma axi tsa'at in ey 
ani ma axi pulic in ey ne'ets 
tiquin exla’. 

12 Ne'ets cu paculanchi jahua' 
quithab in t'ajamalchic. Ni 
jayq'ui' yabats ne'ets cu t'ilchi 
in hualabchic. 

13 Ca] axe’ xi it jilchith cau a Dios tu 
olchalchic abal ja'its in calchil am 
biyal oc'ox cau. Axi ca biyalmejits, 
hue'its ne'ets ca taley. 


An tiyopan axi teje’ 
tsabal ani axi ti eb 
C'al am biyal oc'ox cau jats 
ti uchbiyat an Israelchic 
jant'ini' ca c'ac'naxin c'al a Dios ti 

ali tiyopan axi teje’ tsabal. ?Pel i 
pulic ata lona. Axi oc'ox alta al nixe 
xi tiyopan bijiyab ti T'ocat Alta, 
ani taja’ c'uajat i cublab candela 
ani i mexa c'al an t'ocat pan. ?Axi 
tsabchilab alta bijiyab ti lej T'ocat 
Alta. Ts'ejel nixe' xi tsab i alta palat 
i pelcath toltom. *Utat xi pelcath 
сокот hua'ats i ts'acnaxtalab 
ts'ejcath c'al i oro jun tu chicab 
i јот. Jaye hua'ats i poc'te' tala’ 
umchith i oro tin al ani tin elebtal 
axi ts'ejcanenec tam ti a Dios in 
ts'ejca' nixe' xi biyal cau c'al an 
Israelchic. Ti al am poc'te' hua'ats 
i juyul i oro jun ti balith an maná. 
Hua'ats jaye al nixe’ xi poc'te' im 
biyal cuayab a Aarón axi puthnenec 
ani i lemtha' t'ujub jun ti thuchath 
nixe xi biyal cau. 5Eblim nixe’ хі 
poc'te' hua'ats tsab i inquith ángel 
ts'ejcath c'al i ого, ax in le’ quin 
ши abal c'uajat a Dios taja’. C'al in 
ocobchic in tsalmiyal am poc'te' jun 
tu huathiyab in xits'al an tsemthach 
co'nel tin cuenta in hualab an 
Israelchic. Xohue' yabats in lejab 
qui tala’ t'iloxna' jant'o hua'ats al 
nixe' xi tiyopan Israelchic. 
SAntsanz' ti ts'ejcathits alta. Ani 
am pale'chic ne'ets otsel ti al an 
T'ocat Alta patal an q'uicha quin 
t'aja' jahua' uchbith c'al a Dios 
tin cuenta an c'ac'naxtalab c'al a 
Dios. "Expith an ts'ale pale’ jats 
in ejtohual ca otsits ti al nixe' xi 
tsabchilab alta bijiyab ti lej T'ocat 
Alta, ani expith u otsel jun calat 
ti tamub. Tats tin ne'tha' in xits'al 
an tsemthach co'nel tin cuenta 
an hualabtalab quin huathiy 
eblim nixe' am poc'te' abal ca 
paculanchat in cuete' hualab ani 

jaye in hualab in at Israel. ?Tam 
antsana' in t'ajal an ts'ale pale’, 
jats c'al tu tso'oblinchal huahua' 
an Espíritu Santo abal an inicchic 
tin cuetemtal yab in ejtohual ca 
lej utey tin tamet a Dios. Yab in 
ejtohualchic biyat c'uajat am pulic 
lona ata jun ti t'ojnal am pale'chic. 
?Patal nixe’ pel i t'ipchixtalab c'al 
huahua' axi xo' i belal a Cristo. 
C'al patal nixe' xi ts'ejhualixtalab 
ani in xits'al an tsemthach co'nel 
axi an Israelchic im bina' c'al a 
Dios, yab ejtohuat ca jum putat 
t'oquethanchat in ichich an c'ac'nax. 
1  Nixe' xi biyal ts'ejcath cau in 
olnal jant'o ca c'apat ani jant'o 
yab ca c'apat, jant'o quin uts'a' an 
inicchic ani jant'o yab quin uts'a", 
jant'ini' tiquin t'aca' tim ba' an inic 
tam ti ne'ets ti c'ac'nax c'al a Dios. 
Patal nix pel i eb c'ac'naxtalab ani i 
uchbixtalab axi t'ajnenec ti cuenta 
ani exbathac ti jayq'ui', ani хо’ a 
Dios in jalc'uyamalits am biyal 
ts'ejcath cau c'al axi it. 

^1 Che'nequits a Cristo, ani 
jaja' pel i ts'ale pale' c'al axi 
más c'athpich huinat alhua' an 
c'ac'naxtalab yab ejtil axi ti jayq'ui 
c'al am biyal ts'ejcath cau. Xohue' 
in t'ajal ti pale' al i c'uajattalab lej 
huinat alhua' ani t'ocat. Jats xe' ti 
eb ani yab pel i tiyopan axi teje' 
tsabal ts'ejcath c'al i inic. !?Tihua' 
ti eb jun ti otsenequits a Cristo 
ejtil nixe' xi lej T'ocat Alta ti al an 
tiyopan teje' tsabal. Im bina' jun 
calat expith in huac'lath xits'al 
c'al a Dios, ani jats c'al tu ts'a'ith 
huahua' abal ets'ey. Yab im bina' in 
xits'al i tsemthach tsacam chivo ni 
in xits'al i tsemthach becerro. 13Т1 

jayq'ui' ax in tacamalits jant'o yab 
t'ocat huathiyat c'al in xits'al an 
tsemthach toro ani c'al in xits'al i 
tsemthach tsacam chivo. Punchin 
tin anam t'u'ul in joltay'lil an 
tsemthach chicath becerro. Antsana' 
ti tsu'tatac ti jayq'ui' c'al a Dios 
t'oquethach ani in ejtohuamal quin 
саста’ a Dios junil. '^Max antsana' 
tsu'tatac ti t'ocat jaja'chic, huahua' 
ax i belal a Cristo más u tsu'tatits 
tu t'ocat c'al a Dios tin ebal in tsap 
in huac'lath xits'al a Cristo. An 
Espíritu Santo ax in ey ejat abal 
ets'ey in tolmiy a Cristo quim bina' 
tim ba' lej t'ocat c'al a Dios abal 
ca tsemtha ti al an cruz ti calchix 
c'al huahua' i hualab. A Cristo c'al 
in xits'al tu paculanchamalits i 
hualab ani i t'ajbil ax i t'ajamalits 
jolat tin tamet a Dios. Jaxtam 
thacatmethanchithits i ichich ani i 
ejtohual qui c'ac'na' a Dios ax in ey 
ejat abal ets'ey. 

15 Ja'its a Jesucristo axi tu 
ts'ejcanchamalits c'al a Dios 
nixe' xi it jilchith cau. Tsemets 
ti calchix c'al patal jitats bijithits 
c'al a Dios abal ne'ets quim bats'u 
i ets'ey lablinchixtalab axi a Dios 
im bijchith ulumalits ne'ets quim 
pitha'chic. Tsemets ti calchix jaye 
abal ca paculanchat in hualab an 
inicchic ax in t'ajamalchic tam ti 
xe'etsac uchbithe c'al nixe' xi oc'ox 
ts'ejcath cau. 6 Hua'ats i inicchic 
in thuchal i u jun tim bijiyal jita’ 
ne'ets ca jilchin in c'al tam ca 
tsemets, ani nixe' xi thuchath u 
ne'ets ca t'ajan ti cuenta expith 
tam tsemenecaquits an thabal c'al 
an c'alab. 17Вїуаї ejate an thabal 
ax in ts'ejcamal an u, yabayeu 

eynal. Ma ta ca tsemetsits, tam 
ojni' ne'ets ca t'ajan ti cuenta 
jahua' in ulal nixe' xi thuchath 

u. 18Eyan nixe’ xi biyal ts'ejcath 
cau tam ti tsemthanchameye 

ani huac'lanchameye an inicchic 

in xits'al i tsemthach co"nel. 

19 Tj jayq'ui' a Moisés in tala’ 
exobchamal an Israelchic patal 

an uchbixtalab tin cuenta nixe' xi 
ts'ejcath cau, ani tiq'uele са] in 
xits'al i tsemthach becerro ani 

с'а] in xits'al i tsemthach chivo in 
huathiy an thuchlab jun ti thuchath 
nixe’ xi uchbixtalab ani jaye patal 
an muthat bichou. I tsac lana ani in 
c'ue'el i tsacam ѓе’ jats in eyentha' ti 
huathixtalab. 201п ucha’ an muthat 
bichou: Ja'its axe’ an xits' ах a Dios 
in le' tin cuenta an ts'ejcath cau 
jahua' nan tu olchalchic. ?! C'al in 
xits'al i tsemthach co'nel, a Moisés 
in huathiy jaye am pulic tiyopan 
ata lona ani jaye patal an eyextalab 
ax и eynal taja’. ?2 C'al nixe’ xi 

biyal ts'ejcath cau tin cuenta an 
c'ac'naxtalab c'al a Dios, jat'hua' 
tim patal jahua' eyan t'oquetha tam 
ti huathiyat antsana' c'al i xits’. А 
Dios im paculanchal in hualab an 
inicchic expith c'al i huac'lath xits'. 


Cum tsemets a Cristo hua'ats i 

paculanchixtalab c'al an hualabtalab 

23 Toquetha ti jayq'ui' c'al in 
xits'al i tsemthach co'nel patal 
jahua' eyan ti c'ac'naxtalab c'al a 
Dios, ani pel xe' i t'ipchixtalab c'al 
jahua' xohue' tu t'ajchal huahua' a 
Dios tam tu t'oquethanchal i ichich 
c'al in lej c'athpich huinat alhua' 
xits'al a Cristo. ?^Otsits a Cristo 
ti eb tin lej t'ocat c'uajattal a Dios, 

ani tats ti c'uajat ti ts'ejcaclome 
c'al huahua' ani c'al a Dios. Yab 
otsits ti al nixe' xi pulic ata lona 
сеје’ tsabal jun ti c'ac'na a Dios ti 
jayq'ui'. Nix ts'ejcan c'al i inic ani 
pel i t'ipchixtalab c'al in lej tocat 
c'uajattal a Dios ti eb. 2505115 an 
ts'ale pale' jun calat ti tamub ti al 
nixe' xi lej T'ocat Alta quim bina' 
c'al a Dios in xits'al і tsemthach 
co’nel, ani a Cristo yab antsana' ti 
tamub ti tamub bina yan i calat. 
26 Мах in yejenchamalac quin баја’ 
ejtil nixe' xi ts'ale pale' ti tamub 
ti tamub, tam tsemthamejac yan i 
calat ma tam ti ts'ejcan an tsabal 
ani an eb. Chich jun calat expith 
tam ti ne'ets ca taley іп q'uijil am 
biyal ts'ejcath cau, ani im bina' 
tim ba' ca tsemtha abal quim 
paculanchi in hualab patal an 
inicchic. ?7Lej chubax bijithits patal 
an inicchic ca tsemets jun calat ani 
talbel ca ts'ejca c'al a Dios. 28 Јауе 
a Cristo jun calat im bina' tim ba' 
ca tsemtha abal quim paculanchi 
in hualab yantalam i inicchic, ani 
ne'ets ca chich junil abal quin jum 
putat jec'ontha' patal jitats c'al tu 
aychab ca chich. Tam ca chich junil 
yabats ne'ets ca chich ti calchix tin 
cuenta an hualabtalab. 
1 An ts'ejcath cau ax a Dios 
im pitha' a Moisés pel i 
t'ipchixtalab c'al i cau jahua’ más 
huinat alhua' axi a Dios im pitha' 
talbel an inicchic tin cuenta c'al 
a Cristo. C'al nixe' xi ts'ejcath cau 
jitats ulelac c'al a Dios ni jayq'ui? 
yab in ejtou quin co'oy jum putat 
thacatbethanchithits in ichich 
tin cuenta i paculanchixtalab 
c'al a Dios, cum ti tamub 

ti tamub tsemthanchame i 

co'nel tin cuenta in hualabchic. 
?Max chubax jum putat 
thacatmethanchamejaquits ani 
jum putat t'oquethanchamejaquits 
in ichich nixe’ xi inicchic, yabats 
in ats'amalac jolbith in ichich 

ani yabats yejenchamejac ca 
tsemthanchat i co'nel tin cuenta 
in hualab. ?Cum tsemthanchame 
ti tamub ti tamub і co'nel antsana 
ti t'ilanthanchabe jaja'chic in 
hualab. 4Lejat yab ejtohuat ca lej 
paculanchat in hualab an inic ti 
jayq'ui' са] in xits'al i tsemthach 
toro ani c'al in xits'al i tsacam 
chivo. 

5 Jaxtam tam ti chich a Cristo 
teje' tsabal in ucha' a Dios 
апѓѕе”: 

Хо’ yabats a le’ abal an inic 
quim bina' i tsemthach co'nel 
tin cuenta in hualabchic. 

Tata' Dios tin aba' quin hua'tsin 
ani cu bing’ tu Ба’ c'al tata’. 

6 Yabats а culbetnal quit 
pithanchat i tsemthach 
chicath co'nel ti jalc'uxtalab 
tin cuenta in hualabchic an 
inic. 

7 Te in tal Dios ts'ejcachiquits 
u ichich abal tu t'ajchi a 
culbetal ani cu bina' tu ba' tin 
cuenta in hualab an inicchic. 

Antsana' nan tin thuchath ta 
cahuintal abal ne'ets tu t'ajchi 
a culbetal. 

8 Antsana' in ulu a Cristo abal a 

Dios yabats in culbetal quim bats'u 
i tsemthach co'nel ani i tsemthach 
chicath co'nel tin cuenta in hualab 
an inicchic, aba ani' in ulumalits ti 
al an ts'ejcath cau abal an inicchic 

ti jayq'ui quim bina’. Jaxtam a 
Cristo talbel in ucha' a Dios: Te in 
tal a Dios ts'ejcachiquits u ichich 
abal tu t'ajchi a culbetal ani cu 
bina' tu Ба’ tin cuenta in hualab an 
inicchic. Antsana' in ulu abal yabats 
ca pithanchat a Dios i co'nelchic ti 
jalc'uxtalab tin cuenta in hualab an 
inic, cum lejatits a Cristo quim bina’ 
tim ba' ca tsemtha ti jalc'uxtalab 
tin cuenta in hualab an inicchic. 
10 Ani lej chubax a Jesucristo in 
t'ajchi in culbetal a Dios tam tim 
bina' tim ba' ca tsemtha ti al an 
cruz jun calat expith ti jalc'uxtalab 
tin cuenta in hualab patal an 
inicchic, ani jaxtam a Dios tu 
t'oquethanchamalits i ichich. 

'! Chuthel chuthel am pale'chic 
c'al an Israel im pithanchal a Dios 
i tsemthach co'nel abal max ca 
paculanchat in cuete' hualab jaja' 
ani in hualab in at inicchic, ani 
ni jayq'ui' yab u ejtohuab ca jum 
putat paculanchat in hualab c'al in 
xits'al nixe' xi tsemthach co'nel. 12А 
Cristo jun calat expith im bina' tim 
ba' c'al a Dios ca tsemtha ti al an 
cruz tin cuenta in hualab an inic, 
ani lejatits jats c'al tu paculanchab 
in hualabchic an inic abal ets'ey. 
Talbel c'athiy ti eb ani tats ti 
quetelits tin huinab c'ubac a Dios 
jant'ini' ti lej puhuethanchithits 
im bij. f? Tihua' ti eb a Cristo in 
aychal a Dios ca binanchat tin 
c'ubac patal in tomolnaxil abal quin 
tala’ ata'chic. 14Сит a Cristo jun 
calat im bina' tim ba' ti jalc'uxtalab 
c'al i hualab, jaxtam huahua' ax и 
t'oquethanchithits i ichich i cua'al 
jum putat thacatbethanchithits abal 
ets'ey i ichich c'al a Dios. 1$Апі an 

Espíritu Santo tu tso'oblinchalchic 
abal lej chubax antsana'its ti 
c'uajat i ichich c'al a Dios, cum 
tu olchalchic jahua' a Dios in 
ulumalits antse* 
16 Nan ne'ets cu ts'ejca' i it jilchith 
cau c'al an Israelchic. 

Ne'ets cu t'aychi tin lej ichich u 
uchbixtal. 

Ani ne'ets cu thuchanchi tin lej 
tsalapchic. 

17 Ani junaque i cau in ши a Dios 
апѓѕе”: 

Ni jayq'ui' yabats ne'ets cu 
t'ilchi in hualab ani jahua' 
yab alhua' in t'ajamalchic. 

18Max lejat u paculanchithits 

i hualab, yabats i yejenchal cu 
binanchate jant'o c'al a Dios ti 
jalc'uxtalab tin cuenta i hualab. 


Cu utey c'al a Dios 


19 Са] tin ebal in huac'lath 
xits'al a Jesucristo huahua’ xo’ tu 
ebchalab i ejtohual cu otsits tin 
lej tocat c'uajattal a Dios с'а i 
ichich lej thacatmethanchithits. 
2? Jaja' putat c'uajatits tihua' ti eb 
c'al a Dios, ani c'al an it bel ax 
tu t'ojojonchamalits u lej chubax 
otselhue tin lej tamet a Dios. ?! Хо’ 
a Jesús ja'its an lej pulic ts'ale 
pale' tihua' tin lej c'uajattal a Dios. 
?2 Cum jaja' tu t'oquethanchamalits 
i ichich yabats i ats'al jolbith, ma 
ejtil max t'oquethanchithits jaye i 
inictal c'al i ја’ lej q'uijax. Jaxtam 
cu lej utey c'al a Dios c'al i ichich 
lej chubaxlith ani chubax belom. 
23073] i ichich junini’ belom qui 
aychi a Dios tucu ne'tha' cu lej 
c'uajiy c'al jaja, cum chubax 
antsana'its ne'ets quin Гаја’ jant'ini' 

im bijchith ulumalits. ?^Qui lej 
t'aja' ti cuenta tu ebchalabchic cu 
tolmíxin, abal más cu c'anitháxin 
ani qui t'ajchi i alhua'talab jun c'al 
xi jun. ?5Yab qui баја’ jant'ini' an 
ebchalabchic axi yab u tamcunal ti 
ol ani ti exobal c'al in cahuintal a 
Dios. Cu tamcun abal cu bacchíxin 
cal i ichich, cum hue'its ne'ets 
quim baju an q'uicha tam ne'ets ca 
chich junil an Ajatic. 

?6Max i alhua' exbayamalits an 
chubaxtalab abal a Cristo tsemtha 
ti jalc'uxtalab tin cuenta i hualab 
ani max t'ajabits u hualbinale, 
tamna' ni jant'o yab hua'ats más 
cu paculanchat i hualab. 2? Expith 
ne'ets cu yajchiquiyat ti al an 
c'amal xan tu t'ajat q'uibethab jitats 
и tomolnax c'al a Dios. 28Ті jayq'ui? 
jitats jec'omats c'al an ts'ejcath cau 
t'ajat tsemthame max c'al tsab o 
max c'al ox i inic ti tsu'ume ani 
olnanchame in hualab. Ni hue’ yab 
yajnanchat. 29 Ani хо’ in tomnal 
a Dios quin más yajchiquiy jitats 
quim pojca' in Tsacamil a Dios 
ani quim pojcanchi in huac'lath 
xits'al, cum tin ebal in xits'al jats 
tin ts'ejca' a Dios an it jilchith 
cau ani jats c'al cu ejtohuat cu 
t'oquethanchat i ichich. Max jitats 
antsana' quin Гаја”, tam u tilibnab 
an Espíritu Santo ax tu chanchalac 
ti ichich in alhua' inictal a Dios. 301 
tso'obits abal in ulumalits a Dios 
pel in uchbil jaja' quin yajchiquiy 
an inicchic ani quin huichbanchi 
jant'inits in t'ajamal. Ne'ets quin 
ts'ejca'cua' im bichohuil. ?! Lej 
c'athpich ts'ejhuantal jitats ca 
yajchiquiyat c'al a Dios axi in ey 
ejat abal ets'ey. 

32Yab ca uc'chiychic jant'ini' tit 
lo'pajits al an tajax c'al a Cristo. A 
lej cuxuyamal c'al i c'aya'talab an 
yajchictalab tam it tomolname tin 
cuenta a Cristo. 33Talchic tata’ it 
tilibname ani it othname tin tsu'ux 
hual an inicchic. Junchiquil a tsu'u 
a ebchal c'al a Cristo othnab, ani 
tocat a ejtou ca tolminchi c'al i 
yajnanchixtalab. 34A let'entha' an 

ebchalabchic ахі c'uajat ti huic'axte" 


A c'aya'namal ax ti tixc'anchi i 
c'alab, ani jilc'on culbele a ichich. 
A cuxuy cum a exlalits abal ne'ets 
ca co'oy i más huinat alhua' c'alab 
ti eb axi ne'ets ca ohuey abal 
ets'ey. 55 Cum lej tabat antsana' 

ta ca lej tsapna' a Dios, jaxtam 
yab ca palc'anchi. 36Са lej junini’ 
t'ajchichic in culbetal a Dios c'al i 
c'aya'talab ta ichich abal ca ejtou ca 
bats'u patal an lablinchixtalab axi 
a Dios im bijchith ulumalits ne'ets 
ti pitha'. 37In ulal a Dios ti al an 
T'ocat Thuchlab: 

Lej thubat ne'ets ca chich junil a 
Cristo, cum antsana' bijithits 
ne'ets ca chich. 

38 Jitats nan cu tsu'u ti bolith cum 
im belalits, ja'its axi ne'ets ca 
it ejatliyat abal ets'ey. 

Jitats tiquin jilcacay yabats 
tiquim bela', c'al xe' yabats 
ne'ets quin culbe. 

33 Yab ja huahua' axi ne'ets qui 
jilcacay a Dios ani cu t'ajat q'uibey. 
Cum i lej belal a Dios, jaxtam u 
co'onchab alhua' beletnanath i 
ejattal c'al a Dios. 


Ax im belalchic a Dios 


1 Cum i belalits a Dios, 
jaxtam i lej alhua' tso'obits 

ti ichich abal lej chubax jaja' ne'ets 
tucu pitha' jahua' tu uchamalits 
qui aychi ne'ets cu pithan. Jaxtam i 
chubax tso'obits abal hua'ats jant'o 
tihua' ti eb axi yab i ejtohual qui 
tsu'u c'al i tsu'ux hual. ?Cum im 
belamalits a Dios i biyal juntalchic, 
jats ti tsu'tat ti alhua' c'al јаја’. 

5Cum i belalhue a Dios, jats ti 
tso'obits abal jaja' c'al in cahuintal 
in tala' ts'ejca' an eb ani an tsabal 
ani patal jahua' hua'ats. Jahua' 
xohue' i tsu'tal ts'ejcath, a Dios in 
ts'ejca' c'al in tsap in cahuintal tam 
ti ni jant'o yab hua'ats. 

^Cum a Abel im bela’ a Dios, 
jaxtam im bina' i tsemthach co'nel 
jant'ini' ti le'na c'al a Dios. A Caín 
yab im bina". A Dios im bats'u nixe’ 
xi tsemthach co'nel, ani jats tin 
tsu'u ani tin olna' a Dios abal bolith 
a Abel. Aba ani' biyalits ti tsemenec 
a Abel, bel tu exobchal c'al in t'ajbil 
ax in t'ajamal tin ebal abal im 
belamal a Dios. 

5A Enoc jaye im bela' a Dios, 
ani jaxtam c'athba ejat ti eb yab 
in tsu'u an tsemla. Ni jita' vab in 
ejtou quin ela' cum c'athbajits c'al 
a Dios. In ulal an T'ocat Thuchlab 
in cahuintal a Dios abal lej culbe a 
Dios c'al a Enoc cum in t'ajchamal 
in culbetal tam ti xe'tsin teje' tsabal 
yabaye c'athbajits ti eb. Апі ne'ets 
ca culbe a Dios c'al huahua' expith 
max qui Беја’. Max i le qui utenchi 
a Dios i yejenchal qui bela' abal jaja 
ejatits ani u tolmix c'al jitats ta ca 
aliyat. 

ТА Noé im belchi jahua' q'uejab 
olchin c'al a Dios abal ne'ets ca 
uc'tha an tsabal c'al an ab, aba 
ani' yabaye in tsu'u uc'thachits. In 

ts'ejca' jun i pulic jujlablith ata ax 
u belal al an ja' abal ca jec'ontha 
junax c'al in q'uimathil ani in 
tsacamilchic, cum antsana' uchan 
c'al a Dios quin баја’. Cum im bela’ 
a Noé, jaxtam a Dios in tsu'u ti 
bolith. Cum yab im bela' axi q'ue'at 
an inicchic, jats ti jilc'on jolbibith. 

8A Abraham im bela' a Dios ani 
in баја’ jahua’ uchan c'al a Dios. In 
jilca' in q'uima' cum uchnenequits 
c'al a Dios ne'ets ca pithan pil an 
tsabal. Aba ani' yabaye lej olchin 
ma ju'ta ne'ets ca ulits, bel c'alets. 
9 Xe'ets belolol c'al a Dios al nixe’ 
xi bijchith tsabal ti pil inic. In 
c'uajchiyal i ata lona c'al a Isaac 
ani c'al a Jacob axi jayetseq'ui 
ne'ets quin c'alna' nixe' xi tsabal. 
10 Antsana' ti xe'ets biyat in lej 
aychal ca ne'tha ti eb abal ca c'uajiy 
ti al am bichou axi pel in ts'ejcabil 
a Dios jant'ini' in tsalap jaja’. Pel і 
lej bichou axi ne'ets ca ohuey abal 
ets'ey. 

11A Sara jaye im bela’ a Dios abal 
ne'ets ca pithan i tsacam jant'ini' ti 
uchnenequits c'al a Dios. Aba ani' 
lej uxcue'labits yabats in q'uijil quin 
co'oy i tsacam, bel pithan cum in 
lej bela’ a Dios. !?Jaye a Abraham 
aba ani' lej yejtselits pithane c'al a 
Dios i huit'omtalab quin tsu'uchic 
i tsacam c'al a Sara. Ma tamits ti 
hua'tsin nixe’ xi tsacam, ani tamits 
ti che'nec hua'tsitsil yantalam i 
xits'altalab c'al a Abraham. Lej yan 
ma ejtil a otchic ti eb ani i quithib 
jaye tin hualte'lil am pulic lejem 
yab u ejtohuab ca ajiyat. 

13раѓа] nixe’ xi inicchic in 
t'ayat belamal a Dios ma tam 
ti tsemetschic. Yabaye in tala' 

bats'umal an lablinchixtalab axi 
uchnenequits c'al a Dios ne'ets 

ca pithan, tocat in aychale c'al in 
ichich culbelchic quim bats'uye 
jahua' ne'ets ca pithan ti eb. In 
olna'chic abal pel ejtil i pil inicchic 
axi yab in cua'al in lej q'uima' 

teje’ tsabal. '4Jitats antsana' quin 
olna' in lejquith tejhua'methal 
abal in lej aychale i bichou ju'ta ti 
ne'ets ca lej ets'ey c'uajiy. 15 Мах 
c'uajataque in ichich tim bichohuil 
jun ti calnecchic, in ejtohuamalac 
ca huichiy. 16In lej co'oychic in 
canat ca c'uajiy al i bichou axi más 
huinat alhua' ti eb. Ani chubax a 
Dios in co'onchalits i bichou ti eb 
ts'ejcacathchic, ani jaxtam a Dios 
yab in tithenal ca bijiyat tin Diosil 
c'al axe' jaja'chic. 

"Tam ti a Dios in le quin exla’ 
max chubax im belal a Abraham, 
tam in ucha' quim bina' a Isaac ca 
tsemtha ti ejtil i ts'acchixtalab. Ani 
chubax ne'etsac quim bina’, aba 
ап? bijchith uchnenequits c'al a 
Dios jun i cau tin cuenta a Isaac. 
18Bijchith uchnenequits abal ne'ets 
quin co'oye in at xits'al axi ca 
hua'tsin cal a Isaac. 19 Cum im bela’ 
a Abraham abal a Dios in ejtohual 
quin ejtha' an tsemelomchic, in 
tsu'u a Isaac ejtil max tsemtha ani 
ejtha. 

20 Cum a Isaac im Беја’ a Dios, 
jaxtam in ucha’ a Jacob ani a Esaú 
abal ne'ets ca lablinchate talbel c'al 
i c'alab. ?! Cum a Jacob im bela’ a 
Dios, jaxtam in lablinchi ti junchic 
axi tsab in tsacamil a José tam ti 
hue'its ne'ets ca tsemets jaja’. Tam ti 
taleq'uits jethcacnal ba' in cuayab, 
bel tin lej ichich in c'ac'nal a Dios. 

22 Ani a José in q'uejab olna' abal a 
Dios ne'ets quin caltha' am bichou 
Israel ti Egipto. In uluye jaye abal 
ca ne'tha im beclac tam jaja'chic an 
Israelchic ca caltha ti al am bichou 
Egipto. Antsana' in q'uejab ulu, cum 
in lej bela' a Dios. 

23Тат ti hua'tsin a Moisés 
tsu'ume lej alabel c'al in tata ani in 
mim, ani in ne'tha' jun ti ca c'uajiy 
tsinc'oth ox а its’. Im bela'chic abal 
c'al a Dios ne'ets ca jec'onthanchat, 
ani yab jiq'ueychic c'al jahua' in 
ulumalits an ts'ale abal ca tsemtha 
an inic t'ele'chic. ?^Tam ti inicbejits 
a Moisés yabats in le' ca exla tin 
c'al in ts'ic'achil an ts'ale ti Egipto. 
In lej bela’ a Dios. ?5Expith in le’ 
ca ts'at'ey c'al im bichohuil a Dios, 
aba ani' ne'ets ca junax othnachic. 
Yabats in le' an hualabtalab c'al 
in q'uijithtal axi huat'elq'ui. 2610 
tsalpay abal más in lej tomnal quin 
yajchicna' tin ebal a Cristo, ani i 
quin co'oy yan jant'o ts'alat tihua' 
ti Egipto. In lej tso'obits tin ichich 
abal ne'ets ca pithane talbel yan i 
lablinchixtalab c'al a Dios. ? Cum 
in lej bela' a Dios, jaxtam cale ti 
Egipto, ani lejat yab jiq'uey c'al 
jahua' ne'ets quin ulu an ts'ale 
tam ca tsacuy. Junini' xe'tsitslats 
c'al a Dios ejtil max in tsu'chal in 
tsu'uxtal hual a Dios са] in ichich, 
aba i in tsu'chal c'al in tsu'uxtal 
hual. 

28 Cum a Moisés im bela' a Dios, 
jaxtam in ucha' an Israelchic quin 
Саја’ jahua’ uchnenequits c'al a 
Dios quin баја’. Quin tsemtha'chic 
i tsacam oveja ani quin huathiy 
in hui'lebil in q'uima'chic cal in 
xits'al, abal antsana' yab ne'ets 

ca tsemtha an oc'ox inic t'ele'chic 
tin q'uima' an Israel c'al an ángel 
axi ne'ets ca aban c'al a Dios ti 
tsemthom. 2 Cum an Israelchic im 
bela' a Dios, jaxtam in ejtouchic ca 
huat'ey al am pulic lejem Rojo axi 
japchame c'al a Dios. Huat'eychic 
ejtil max ti al i huayenec tsabal, ani 
tam ti talchic axi ti Egipto ne'ets ca 
huat'ey jaye, tam ti t'ajat uc'thana. 

39 Cum im Беја’ an Israelchic a 
Dios, jaxtam ijcanchat an t'i'bath 
t'ujub c'al ti tenmath am bichou 
Jericó. Buc a q'uicha belelelchic 
tin tonith nixe' xi bichou, ani ma 
tamits ti ijicanchat in tenmal am 
bichou. ?! Cum a Rahab axi pelac i 
inicbe im bela' a Dios, jaxtam ti yab 
junax q'uibey cal axi jec'omatschic 
c'al a Dios. Im bats'u tin q'uima' 
i Israelchic axi abnenec quin 
cuatsiy am bichou Jericó. Tats tin 
tsinc'onchichic am bichou abal yab 
ca tsu'tat. 

32Ne'ets quin lej ohuey max cu 
t'iloxna' am biyalabchic a Gedeón, 
a Barac, a Sansón, a Jefté, a David, 
a Samuel, ani q'ue'atchic axi pelac i 
caulome с'а1 a Dios. 53 Patal jaja'chic 
xe'etsac belolol c'al a Dios. Talchic 
јаја’ in ata' i tolmolnax bichouchic. 
Talchic pelac i eyal ani talchic pelac 
i ts'ale axi lej alhua' ti abatnom. 
Tim patal lej tolmiyatchic c'al а 
Dios jant'ini' ti uchnenec ne'ets 
ca tolmiyat. Talchic jaja' jolohuat 
ca Capat cal i tsoj, ani ma ni hue’ 
yab othna. ?^Talchic јаја’ baliyat 
al i c'amal lej cac’ ani iba t'a'iy. 
Q'ue'atchic jec'ontha tam 1е'па ca 
tsemtha c'al i matset. Axi palu tim 
ba' lej tsapliliyat c'al a Dios. Talchic 
im baju ti lej huit'om ti pejéx, ma in 

ata'chic i pulic cuenel soldadochic 
с'а] axi ti tomolna. ?5Talchic i 
uxum tsab ejthanchat in tsacamil 
axi tsemenecac. 

Hua'atsac jaye talchic ma 
q'uet'an al i te, ani lej cuathan ma 
t'ajat tsemetsits. Yab in lena’ ca 
hualcachic, cum yab in le quin 
jilcacay a Dios. In lej belamal 
abal a Dios ne'ets quin tsab 
ejtha'chic talbel abal ca c'uajiy 
jun ti más huinat alhua' abal 
ets'ey. ?6 Talchic јаја’ lej tilibna ani 
huithc'oyat. Talchic huic'an c'al i 
calaniyo pat'al ani talchic baliyat 
al i huic'axte". 3? Talchic cui'iyat 
c'ali tujub ma ti tsemthajits, ani 
talchic t'apith tsemthajits са] i 
cotob. Talchic uchan ne'ets ca 
hualca max quin jilcacay a Dios 
ani tiq'uele yab chubax, tocat 
tsemtha c'al i matset. Xe'tsinchic 
bele' abal ju'tamq'ui toltomith c'al 
in ot'ol i oveja ani q'ue'at jaye c'al 
in ot'ol i chiva. Lej ts'ejhuantal ti 
xe'tsin. In lej yajchicnamalchic yan 
i yajchictalab ani i othnaxtalab. 

38 Belelats ti alchic i joltam ani ti 
alchic i ts'en. Tsinc'onalchic al i 
paxal jol ti ts'en ani al i jol tsabal. 
Cum patal jaja'chic pel i huinat 
alhua' inic in tomnalac ca c'uajiy 
jun ti huinat alhua' ti eb ani yab 
al axe’ xi hualab c'ay'lal. 39A Dios 
in tsu'u patal jaja'chic ti alhua' 
cum ets'ey xe'tsin belolol c'al a 
Dios. Yabaye in tala' bats'umalchic 
an lablinchixtalab axi bijchith 
uchnenequits c'al a Dios ne'ets ca 
pithan. ^'Quim bats'uye talbel 
jahua' más huinat alhua' junax c'al 
huahua' ах і belal a Cristo xohue". 
Antsana' tin q'uejab tsalpayamalits 

a Dios, ani chubax talbel ti eb qui 
junax baju qui tala' co'oy i ichich 
jum putat payenequits ti eynanchix 
c'al patal in ey a Cristo. 


Qui junini’ тера’ a Jesús 
1 Antsana' nixe' xi 
yantalam biyal inicchic 
tu tejaua'methanchamal abal in 
lej belamal a Dios. Xo' qui t'ajat 
jilcachiquiy patal jahua' t'apchix 
ani an hualabtalab axi ets'ey 
аШта’, ani c'al i cuxuthtalab qui 
junini' ayna' am bel axi cu bijchin 
c'al a Dios. ?Qui junini’ теѓа’ a 
Јеѕӣѕ, cum ja'its tin ebal јаја? in 
tolmixtal i belamalits a Dios ani 
ne'ets qui junini' belaye ma tam 
сиси tsemets. C'al in lej cuxuth tin 
cuxuy an yajchictalab ti al an cruz. 
Yab in баја? ti cuenta aba ап lej 
tilibna, cum in tso'obits abal talbel 
ne'ets ca lej culbe c'uajiy c'al in 
Tata ti eb. Xohue' c'uajatits ti eb 
tin huinat c'ubac a Dios jant'ini' ti 
puhuethanchithits im bij. 
3Qui баја’ ti cuentachic jant'ini" 
tin lej yajchicna' a Jesús tin c'ubac 
an hualbith inicchic. Jaxtam 
jahuaquits cu quithab t'ajchin yab 
qui hualcanchi i ichich ca palme ani 
yab cu t'apchin i tsalap. 4АБа ani? 
a yajchicnamalitschic c'al tin ebal 
abal a le' ca jila' an hualabtalab, bel 
ni jita yabaye it tsemthame jant'ini' 
ti tsemthame a Jesús. *Hualam a 
uc'chiyamal jant'ini' tin ts'alabchi a 
Dios in tsacamilchic ani thuchath ti 
al an T'ocat Thuchlab antse*: 
Tsacamil, ca lej t'aja' ti 
cuenta tam ti abchal a 
Dios i yajchictalab abal ti 
bolithmetha" 

Yab quit t'apchin a tsalap tam 
јаја’ ti c'uiyal. 
6 Cum a Dios im bolithmethal 
jitats can c'al jaja’. In abchal 
i yajchictalab patal in 
tsacamilchic. 
7Ca cuxuychic an yajchictalab 
ax ti abchal cum pel ti tsacamil 
a Dios. Patal an tatalab im 
bolithmethal in tsacamil. 8A 
Dios jaye im bolithmethal patal 
jitats pel in tsacamil. Max a 
Dios yab ti bolithmethal, ejtil 
max it peno' tsacamchic, ani 
yab chubax pel ti tsacamil a 
Dios. ?I tatachic teje’ tsabal tam 
tu tsacame tu bolithmethal ani 
i c'ac'nal. Jaquitsq'ui más pel i 
lej uchbil qui саста’ i Tata ti 
eb tam tu bolithmethal abal cu 
c'uajiy chubax it ejatlith c'al jaja’. 
10Tsab ox i tamub i tatachic teje’ 
tsabal tu bolithmethal jant'ini' 
tin tsalpanchal alhua' tucu 
bolithmetha'. Cum in le’ tucu t'ajchi 
аиа’, jaxtam tu bolithmethal i 
Tata ti eb abal qui baju tu t'ocat 
jant'ini' ti tocat jaja’. '!Lej chubax 
biyat tu abchal a Dios i yajchictalab 
yab i culbetnal, cum lej yajchic 
i ats'al. Expith max u alhua' 
exobchithits c'al i yajchictalab, tam 
talbelits tiq'uele i ats'al jun ejet i 
ichich c'al a Dios ani i ujnamits qui 
t'aja' jahua' bolith. 


Jitats quim pojcanchi in 
cahuintal a Dios 
12Ca bina'chic ta ba' c'al a Dios 
quit tsaplilinchat a tsequenec 
c'ubac ani a palu асап. 1?Са junini’ 
aynanchiye im bolith belil a Dios 
abal ca tolminchi a at ebchalchic 

quin aynanchi jaye. Antsana' ta ca 
lubachmetha ani ta ca tsapliyat an 
ebchalabchic axi pama'tal xe'ets 
tim belil a Dios ejtil max pel i 
с'пеї<'е'. 

14Са lej luba'chic quit c'uajlelen 
jun ejet c'al patal an inicchic. 
Quit xe'tsinchic t'ocat, cum max 
i yab ne'ets ca tsu'chi in hual 
an Ajatic. 1°Са lej t'aja'chic ti 
cuenta ca ets'ey bats'u in alhua' 
inictal a Dios ta ichich, i ca ibin 
ta ichich i hualabtalab c'al quit 
it'inchat a ichich ani jaye ca 
it'inchat in ichich q'ue'at i inicchic. 
16Yab quit inicbejin ani yab quit 
uxumbejinchic. Yab ca pojcanchi 
jahua' tocat c'al a Dios ejtil in 
t'aja' a Esaü ti biyal. Cum pel i 
c'a'al tsacam ne'etsac ca pithan i 
lablinchixtalab c'alab c'al in tata, 
ani cum in tsalpay yab jant'o in 
tabat tocat in jalchi xe' c'al in 
ebchal Jacob c'al juncats i c'apnel. 
17 A tso'obchic abal talbel in lej le’ 
ca pithan nixe’ xi lablinchixtalab 
c'al in tata, ani tam yabats in q'uijil 
cum in t'ajat jalchamalits c'al i 
c'apnel. Aba ani’ lej uc'nal, yabats 
jant'ini' ti quim bats'u. 

18Tj jayq'ui' ulitschic an Israel 
ti bolchal Sinai jun ti ne'ets ca 
pithan an ts'ejcath cau c'al a Dios. 
Tata'chic xo' yab it ulits al jun i 
bolchal antsana' ax a ejtohualac ca 
taca' c'al a c'ubac. Tihua' ti al am 
bolchal Sinai an Israelchic in tsu'u 
i c'amal ani i tocoulom. In tsu'u lej 
yic'utsinits апі in ats'a' i juchnal ic' 
lej tsapic. '9In ats'a'chic lej tsapic 
in cahuith an trompeta ani jaye 
cau taja' a Dios c'al jaja'chic. Cum 
yab in ejtohual quin cuxuy an cau, 

im pacabethach ucha' a Dios abal 
yabats quin tauna'chic. 20ҮаЬ in 
ejtouchic quin cuxunchi in t'ocat 
a Dios. Uchnenequits c'al a Dios 
max i animal expith quin taca' nixe' 
xi bolchal, ca t'ajat tsemtha' c'al i 
tujub o c'al i cui'ib. ?! Ma a Moisés 
jaye c'athpich jiq'uey tam tin tsu'u 
jahua' in баја? a Dios al nixe’ xi 
bolchal. In ши nan in t'elelel c'al i 
jiq'ueltalab. 

22 Tata’chic it ultsits al am bolchal 
Sion axi ti eb axi yab a ejtohual 
ca taca' c'al a c'ubac. Ja'its am 
bichou Jerusalén ti eb jun ti hua'ats 
yantalam i milchic i ángel. Pel im 
bichohuil a Dios axi in ey ejat abal 
ets'ey. ??Tihua' it ulitschic eal in 
tsacamilchic a Dios lej culbel axi 
thuchathits im bij ti al an u axi ti 
eb. Tats ti c'uajat a Dios axi ne'ets 
quin ts'ejca' patal an inicchic. Tats 
ti c'uajat jum putat it ejatlithits 
in ejattal axi tsu'tatchic ti bolith 
с'а] a Dios. ?^Tats ti c'uajat a Jesús 
ax tu ts'ejcanchamal an it jilchith 
cau. It ultsitschic c'al јаја’ ani it 
paculanchithits a hualab c'al in 
huac'lath xits'al, cum tin ebal 
in huinat alhua' xits'al a Jesüs 
hua'ats i yajnanchixtalab yab ejtil 
in xits'al a Abel axi in le' expith i 
huichbanchixtalab tin ebal abal 
tsemtha. 

25 Ca lej баја’ ti cuentachic yab 
ca paxq'uiy a xutsun cum jats 
a Dios axi ti taunal. Ti jayq'ui' 
teje' tsabal talchic an Israel im 
paxq'uiy in xutsun cum yab in 
lena’ quin ats'anchi in cahuintal a 
Dios c'al in hui' a Moisés. Ani yab 
in ejtouchic quin jec'ontha' tim 
ba' c'al an yajchictalab axi abchin 

c'al a Dios. Max jaja'chic yab in 
ejtouchic quin jec'ontha' tim Ба”, 
jaquitsq'ui más хо’ huahua’ yab 
ne'ets qui ejtou qui jec'ontha' ti ba' 
max qui pojcanchi in cahuintal a 
Dios ax tu abchal ma ti eb. 261еј 
tsapic cahuin a Dios ti al nixe' xi 
bolchal Sinaí ti jayq'ui', ma t'elelats 
an tsabal. In ulumalits a Dios abal 
ne'ets quin t'aja' ca t'elelats junil an 
tsabal. Ani yabq'ui expith ja, jaye 
ne'ets ca t'elelats an ebcua’. 27 Тат 
a Dios іп ши antsana' junilcua', 

i ejtiyal abal ne'ets ca t'elelats 

ani ca talabetha jahua' a Dios in 
ts'ejca' pel іп ey ca talabetha. Ojni 
ne'ets ca jilc'on expith ax in t'ajtal 
ey yab u ejtohuab ca talabetha. 

28 Huahua' ne'ets cu c'uajiy jun ti 

a Dios ne'ets quin taja’ ti lej Ts'ale 
ali c'uajattalab axi yab u ejtohuab 
ca talabetha. Jaxtam qui bina' i lej 
c'ac'namal yan c'al a Dios апі qui 
lej саспа” c'al i ichich mo'cathits 
tin tamet ani lej jic'pax, cum u 
culbel a Dios tam antsana' qui 
саста’. 291 Diosil pel ejtil i camal 
ax u talabethax. 


Јаһиа’ a Dios in culbetnal 


1 Cum it at ebchalabchic са! a 
Cristo quit junini' c'anitháxin 
jun c'al xi jun. 2Са bats'u c'al a 
culbetal ta q'uima' jitats ti tsa'biyal. 
Talchic i inic in bats'umalits i tsa'bix 
axi peli ángel, ani yab in tso'obna' 
abal antsana' ti tsa'biyat c'al i ángel. 
3Ca t'ila'chic c'al i 
yajnanchixtalab ta ichich jita' 
c'uajat ti al an huic'axte' ejtil max 
pel it huic'nelte. Ca tolminchi c'al 
a yajnanchixtal jitats u othnab ejtil 
max tata'its ax it yajchiquiyab. 

^Patal ax it tomquithits quit 
c'ac'naxin c'al a tomquil ani са баја’ 
t'ocat c'al јаја’. A Dios ne'ets quin 
ts'ejca' jitaquitsq'ui ca juncun c'al 
axi yab pel in tomquil. 

5Yab ca c'athpich c'anitha' an 
tumin. Ca ne'tha' culbel a ichich 
c'al jahuaquits a cua'al, cum a Dios 
in ulumalits abal ni jayq'ui' yab 
ne'ets ti ou tsu'u ani ni jayq'ui' yab 
ne'ets ti jilcacay. Cum chubax 
anits, jaxtam thacat i ichich. I ulal: 

Ja'its a Dios axi ets'ey tin 
tolmiyal. 

Jant'oquitsq'ui quin t'ajchin c'al 
an inicchic, yab ne'ets quin 
jiq'uey. 

7TYab ca uc'chiy axi ti oc'nanchal 
c'al in t'ojlabil a Dios, cum jaja'chic 
ti exobchixnanchamalits in 
cahuintal a Dios. Ca tsalapnanchi in 
alhua' xe'tsintal c'al a Dios ani c'al 
in at inic. Ca lej bela' a Dios jant'ini 
ti jaja'chic im belamalits. 

8А Jesucristo lej junini' in eyits 
ma ti lej jayq'ui', ani ma хоһие’, ani 
ma abal ets'ey. ?Yab ca bina'chic 
a xutsun c'al pil i exobchixtalab 
axi yab jununul c'al in cahuintal a 
Dios, cum hua'"ats jita'chic in le’ ti 
exobchi abal hua'ats i c'apnel axi 
a Dios ti c'anchal. Cum ni jant'o 
ti tabat nixe' xi exobchixtalab qui 
aynanchi, in tomnal más qui bina' 
ti ba' c'al a Dios cu tsaplilinchat i 
ichich c'al in alhua' inictal. 

10 Xo' huahua' i belal a Cristo ax 
im bina' in xits'al ti al an cruz, ani 
ax in aynanchalchic nixe' xi biyal 
exobchixtalab yab in ejtohual quim 
bela’ a Cristo. !! Nixe' xi ts'ale pale’ 
Israel im binanchi c'al a Dios tin 
cuenta an hualabtalab in xits'al i 

tsemthach co'nel ti al an alta axi 
bijiyab ti lej T'ocat Alta, ani in 
anam t'u'ul an tsemthach co'nel 
chicchin tin elebtal am bichou. 

12 Abal antsana' t'ajnenec, pel i 
t'ipchixtalab c'al a Jesús axi ne'tha 
tin elebtal am bichou Jerusalén. 
Tats ti yajchiquiyat ani tats ti 
huac'lanchat in xits'al ti al an cruz 
abal tucu t'oquethanchi i ichich 
c'al in xits'al. 1 Сит antsana' tin 
lej yajchicna' a Јеѕӣѕ tin elebtal am 
bichou, jaxtam qui yajchicna'hue 
jant'ini' ti tilibnath othna a Jesüs 
ti al an cruz. 14Teje’ tsabal yab 
hua'ats i bichou axi ne'ets ca ohuey 
abal ets'ey, tocat i aychal cu ne'tha 
ti al am bichou ti eb axi ojni' ne'ets 
ca ohuey abal ets'ey. Ó5Qui eyentha' 
i hui' qui ets'ey ajatnanchi im bij a 
Dios c'al im bij a Jesucristo. 16Yab 
qui uc'chiy qui t'ajchi alhua' i at 
inic ani qui tolmiy c'al jahua' i 
cua'al, cum antsana' i c'ac'nal a 
Dios ani u culbel јаја”. 

7 Ca bina'chic a xutsun c'al jahua’ 
ti exobchal axi ti oc'nanchal cal in 
t'ojlabil a Dios ani ca t'aja' jahua' ti 
uchbiyal. Cum pelchic i beletnanchix 
c'al a ejattal, talbel ne'ets quim bina' 
i cuenta c'al a Dios tin cuenta in 
t'ojlabil. Ca luba'chic ca t'aja' jahua’ 
ti exobchal abal antsana' ca jilc'on 
culbel jaja'chic ani yab t'e'pith. Max i 
ca t'aja', tata'chicte ne'ets quit t'e'pin. 

18 Ca conchichic a Dios abal јаја? 
тиси tolmiy qui баја’ expith jahua’ 
alhua* I ats'al thacat i ichich c'al 
jahua' i alhua' t'ajamalits, ani i lej 
leye qui t'ajaye expith jahua' alhuz’. 
19Tiquin lej conchinchi i q'uij саа 
Dios abal quin thubat huichiy c'al 
tata'chic max pel in culbetal. 

An tsapnethomtalab 


20 Ja'its a Dios ах tu jun 
ejetbethanchal i ichich. Ja'its jaja’ 
ax in ejtha' i Ajatic Jesucristo ti al 
an jolimtalab axi xohue' pel i lej 
Beletnom c'al huahua' ejtil max pel 
tu ovejachic c'al jaja’. Tin ebal in 
huac'lath xits'al jats tu pithamal 
huahua' a Dios i jilchith cau axi 
ne'ets ca ohuey abal ets'ey. 21А 
Dios ti pitha'chic patal jahua' alhua 
abal ca t'ajchi in culbetal. Ti tala' 
t'ojonthanchi a ichich jant'inits 
in le'nomtal јаја’ c'al in lej tsap a 
Jesucristo ta ichich. Ja'its a Cristo 
qui puhuethanchi im bij abal ets'ey. 
Amén. 

?2 Ebchalabchic, nan tu lej 
uchalchic ca bats'u c'al i c'aya'talab 
an ts'alabchixtalab ax nan tu olchal 
antse' tsab ox i cau al axe xi u. 230 
le' tu olchichic jaye abal yabats 
c'uajat ti al an huic'axte' a Timoteo. 
Max jaja’ ca thubat ulits teje’, ne'ets 
cu ne'tha' abal cu junax c'ale tu 
tsa'biychic. 

24Са tsapnetha'chic patal ax ti 
oc'nanchal cal in t'ojlabil a Dios 
ani patal jitats pel i at belom с'а1 
a Cristo. An ebchalabchic ti pulic 
bichoulom Italia ti abchal tata'chic i 
tsapnethomtalab. 

?5U lej le’ abal a Dios ti lubach 
co'onchichic a ichich c'al in alhua' 
inictal. Amén. 


An u axi thuchanchat an 
ebchalabchic c'al a Santiago 





A Santiago in thuchanchal an u 
in at juntalchic axi pil u c'uajil 
Nana' in Santiago tin t'ojnalil 
a Dios ani i Ajatic Jesucristo 
tu tsapnethal ax it lajuj tsab cuenel 
Israel buc'uc'ul c'uajil tim puhuel 
an tsabal. 


A Dios tu pithalchic i tsalpathtalab 


?Ebchalabchic, in tomnal quit 
lej culbe tam quit tacchiquiyat c'al 
jant'oquitsq'ui. ?Cum a tso'obits 
abal a Dios ti tacchiquiyal abal ti 
tsu'u max a lej chubax belal. Max 
it tacchiquiyab ani a junini' belale, 
ne'ets ca puhuey a cuxuthtal. ^Ca 
jum putat puhuey a cuxuthtal abal 
yabats ca más q'uibchi, ani tam ojni 
ne'ets ca tala' cuxuy jahuaquitsq'ui 
tam tacchiquixtalab. 

5Max a q'uibchalchic an 
tsalpathtalab ca conchi a Dios 
abal ti pitha', cum pelits in ey lej 
pithoblix. Ne'ets ti pitha' ani yab 
ne'ets ti с'шуа'. 9Expith ca junini’ 
bela' ta ichich abal chubax ne'ets ti 
ріћа’, cum max a ne'thal a ichich 
c'al i hualamtalab c'al a Dios ejtil 
i ja' axi lanq'uiq'uil ani ne'thathal 
ju'tamits ta са juchun an ic’. " Max 

antsana' a ichich, yab jant'o ne'ets 
quit pithan c'al an Ajatic. 8Ах1 
jalew in ichich yab in ejtohual quin 
co'oy t'ayat mo'cathits in ichich c'al 
a Dios. 

Ca culbe an ts'ejhuantal 
ebchalab cum c'athpich in ey c'al 
a Dios. 19Са culbe jaye an rico 
ebchalab aba ani' yab jant'o in ey 
in ricotal c'al a Dios. Cum an rico 
jaye ejtil in huitsil i ts'ojol, yab u 
ohuel. !! Tam ca calejits an thijiy 
c'ac'al, u bachc'unalits an ts'ojol ani 
u ijcanalits in huitsil. Yabats alabel. 
Antsana' ne'ets ca thubat taley an 
rico biyat u lej t'ojlinal. 


An yajchictalab ani an 
nixoc'naxtalab c'al an hualabtalab 


12Ne'ets cu culbe max qui cuxuy 
cu tacchiquiyat c'al i cuxuth ichich. 
Max antsana' tu tsu'chal a Dios i 
ichich, ne'ets tucu pitha' i atabilab 
tihua' ti eb jant'ini' ti bijchithits 
ахі c'anithom c'al jaja’. 13 Max cu 
nixoc'na abal cu hualbin, yab qui 
ши max ja'its a Dios ax tu nixoc'nal. 
Yab ja, cum a Dios yab pel i 
nixoc'nax c'al an hualabtalab апі 
yab и nixoc'nab ca hualbin. 14 Ја”іс5 
i cuete' hualbith le'nomtal ax tu 

nixoc'nal ani tu c'ambiyal abal cu 
hualbin. !5C'al i hualbith le'nomtal 
jats tu tujel an hualabtalab, ani 
c'al tin ebal an hualabtalab jats tu 
tsemel huahua'* 

16Ichich hual ebchalabchic, yab 
quit c'ambiyat c'al i q'uibts'oth 
tsalap. 1 Са tequeth tso'obna' abal 
ja'its a Dios ti eb ax tu pithal 
patal i alhua'talab axi lej huinat 
alhua' ani quithat. Ja'its jaja' ax 
in ts'ejca' a q'uicha ani a otchic 
ani patal jahuats im binal in tajax 
ti eb. Max u jalc'unal in tsap in 
tajax jaja'chic, a Dios iba cum ni 
hue' yab u jalc'unal in ey. Ets'ey tu 
pithal expith jahua’ alhua'. 18 Cum 
pelits in le'nomtal tu pithamalits i 
it ejattalab c'al in cahuintal axi lej 
chubaxtalab t'aychith ti ichich, ani 
хо” pel tu oc'ox huenc'onelom c'al a 
Dios. 


Јаһиа’ in t'ajal jita? chubax 
c'ac'nax c'al a Dios 

19 Tchich hual ebchalabchic, cum 
it it ejatlithits ca lej canat bina' a 
xutsun c'al in cahuintal a Dios. Ca 
lej alhua' tsalapnanchi ani ca c'aya’ 
olnaxnanchi an inicchic. C'al a 
ichich c'aya' yab quit thubat tsacuy. 
? Cum yab u culbel a Dios c'al in 
tsacultal an inic. ?! Expith ca t'ajat 
jila' patal jahua’ yab tocat ani patal 
jahua' quithab lej yan hua'ats teje’ 
ti al an hualab c'ay'lal, ani cali 
tsa'attalab ca jila' a Dios ti t'aychi 
ta ichich in cahuintal ax in lej 
cua'al in tsap abal ti jec'ontha". 

?2Ca chubax Раја’ jahua’ in 
ulal in cahuintal a Dios ani yab 
expith ca ats'anchiq'ui, cum max 
expith a ats'anchalq'ui tocat a 

c'ambiyal a cuete' ichich. ?3Jitats 
quin ats'anchiq'ui expith ani yab 
quin chubax taja’ jahua’ in ulal in 
cahuintal a Dios, pel ejtil i inic axi 
tocat quin теѓа’ іп hual al i lam 
ani alhua'its. ?^Tocat in met'alq'ui 
апі in thubat uc'chiyal jantini' tin 
tsu'u in hual. ?5Jitats yab quin 
uc'chiy ani quin junini' taja’ jahua’ 
in ulal in tequeth cahuintal a Dios 
c'al tu hualcanthab an inic, jats axi 
ne'ets ca c'uajiy culbel c'al a Dios 
апі c'al patal jahua’ quin Раја”. 
?6Hualam max i tsalpayal abal u 
lej c'ac'nax c'al a Dios. Yab chubax 
ап? max yab i hui'nal i cau axi 
alhua', tocat i c'ambiyal i cuete' 
ichich ani jolat i c'ac'naxtal. ?7 Мах 
chubax i с'ас'па1 a Dios ne'ets qui 
tolmiy axi oth inicchic ani axi 
pel i tsemchith uxumchic c'al i 
yejenchixtalab jahua’ in cua"al. 
Ne'ets qui alhua' beletna' i ichich 
abal yab ca quithabme c'al jahua' 
hua'ats quithab teje' tsabal. Ja'its an 
lej c'ac'naxtalab axi c'al и culbel i 
Tata Dios. 


Yab qui poc'oth c'ac'na' an inicchic 
Ebchalabchic, cum a belal i 
Ajatic Jesucristo lej c'athpich 

ts'alat in ey, jaxtam yab in tomnal 
ca poc'oth саста” an inicchic. 
?Hualam ca otsits tam tamcuthits 
an ebchalabchic ti c'ac'nax c'al a 
Dios i inic axi lej alhua' ts'ejcath ma 
umchith i anillochic oro tin c'ubac. 
Hualam ca otsits jaye i ts'ejiuantal 
inic mits'ichic in toltomil. 3Hualam 
ne'ets ca lej t'aja' ti cuenta axi 
alhua' ts'ejcath, ca ucha' ca coyots 
ali ts'alat coytalab. Hualam ne'ets 
ca ucha' an ts'ejhuantal ca cubiyq'ui 

ani max i ca coyots tsabal. ^Max 
antsana' ta ca Раја’, jats abal a 
poc'oth c'ac'nalchic ani yab alhua' 
a tsalap. ?Ichich hual ebchalabchic, 
nan tu uchal abal hua'ats i 
ts'ejuantal inicchic axi tacuthits 
c'al a Dios, ani a Dios in tsu'talchic 
lej rico cum im belamalits. Ne'ets 
ca otsits ca c'uajiy c'al a Dios 

ti eb jun tin t'ajal ti lej Ts'ale, 

cum antsana' a Dios im bijchith 
ulumalits abal ne'ets ca otsits jitats 
и c'anithom c'al a Dios. Cum it 
poc'oth c'ac'naxchic, u tithebethab 
an ts'ejhuantalchic. Ca t'aja'chic ti 
cuenta in ey an ricochic abal ja'its 
jaja'chic axi ti c'unat co'oyal ani 
ja'its jaja'chic ax ti lej tsapic jolbiyal 
c'al an oc'lecchic. "Ja'its jaja'chic ax 
in quithab cahuilinchal in t'ocat bij 
a Cristo ax a cua"al ta ichich. 

In ша] an T'ocat Thuchlab in 
cahuintal a Dios: Ca c'anitha' a at 
inic jant'ini' a c'anithal ta ba". Ja'its 
an lej c'athpich uchbixtalab ax 
tu pithamal a Dios, ani lej alhua' 

a t'ajal max chubax a putuhual 
c'al axe’ xi uchbixtalab. 9Pel i 
hualabtalab max a poc'oth c'ac'nal 
an inicchic, ani it jolbith cum yab 
a putuhual c'al an uchbixtalab ax 
tu pithamal a Dios. 1 Ani c'al axe’ 
xi juncats i uchbixtalab max yab 

a putuhual, ejtil max it jolbithits 
c'al tim patal in uchbixtal a Dios. 
"1In ulal a Dios: Yab quit juncun 
c'al axi yab pel a tomquil. Jaye in 
ulal: Yab ca tsemtha' a at inic. Max 
ca tsemtha' a at inic ani yab quit 
juncun c'al axi yab pel a tomquil, 
bel it jolbithits tin ebal axi jun in 
uchbixtal yab a putumal. 12Сит 

a Dios tu hualcamalits abal qui 

ejtou qui putu c'al in uchbixtal ani 
ne'ets tucu ts'ejca' talbel, jaxtam in 
tomnal qui hui'na' i cau axi alhua' 
ani qui t'aja' jahua’ alhua*. 13 Max 
yab qui yajnanchi an inicchic 
xohue', jaye a Dios yab ne'ets tucu 
yajnanchi tam talbelits tucu ts'ejca'. 
Max qui yajnanchi, a Dios ne'ets 
tucu yajnanchi. 


Max chubax im belal an inic 
ne'ets quin Раја’ alhua' 
^ Ebchalabchic, jolat qui ulu 
i belal a Dios max yab qui t'aja' 
alhua'. Max yab i саја! alhua', yab 
chubax i belal ani yab chubax 
tu jec'onthachits. 5Hualam max 
hua'ats i ebchalab c'al a Cristo in 
yejenchal i toltom ani i c'apnel. 
16Yab jant'o ti tabat tolmiyal max 
expith qui ucha' quin huat'a' alhua' 
c'al a Dios ani ca pithan c'al a Dios 
i toltom ani i c'apnel. Jolat qui ulu i 
belal a Dios max yab i pithal jant'o 
ax іп cua'al i yejenchixtalab. 1 Max 
expith qui ulu i belal a Dios ani yab 
qui баја? alhua’, yab i chubax Беја]. 
18Hualam max jun i inic tiquin 
ucha: Tata' lejatits a belal, ani 
папа’ lejatits и t'ajal alhua’. Nan 
ne'ets cu toc'tsiy: Yab a ejtohual 
tiquin tejhua'methanchi max 
chubax a belal max yab c'al jahua' 
alhua' a t'ajal. Nana' ne'ets tu 
tejhua'methanchi abal chubax и 
belal c'al jahua' alhua' u t'ajal. 
1?Hualam max tata’ ca ши abal а 
belal abal hua'ats juncats a Dios ani 
lejatits. Ca t'aja' ti cuenta abal aniye 
jaye im belal an teneclabchic, ani 
ma u t'elelel c'al i jiq'ueltalab. 2? Yab 
it tsalpath max expith a ulal a belal 
a Dios ani yab ca t'aja' alhua", cum 

yab a chubax belal. ?! Ti jayq'ui' i 
biyal juntal Abraham im binamalac 
in tsacamil Isaac ca tsemtha jant'ini' 
tu uchnenequits c'al a Dios, ani jats 
ti tsu'ume ti bolith a Abraham с'а] 
a Dios. 22Са t'aja' ti cuenta abal a 
Abraham chubax im bela' a Dios 
ani jaxtam іп баја’ jahua’ uchnenec 
c'al a Dios. Antsana' c'al jahua' in 
Саја’ in tejhua'metha' abal chubax 
im Беја’ a Dios. ?3In ulal, an T'ocat 
Thuchlab in cahuintal a Dios: A 
Abraham im bela' a Dios ani jats ti 
tsu'ume ti bolith c'al a Dios. Maa 
Dios іп ucha' a Abraham tin ja'ub. 
24Qui Раја’ ti cuenta abal a Dios 
tu tsu'tal tu bolith max qui t'aja' 
alhua' jaye ani yab expith abal i 
belal. 25А Dios in tsu'u ti bolith 
a Rahab axi pelac i taunonma' 
c'al i inic, cum in t'ajchi alhua' 
in abathualejilchic a Josué tam 
ti chich quin exla' an tsabal jun 
tu c'uajiy a Rahab. Im bats'u tin 
q'uima' ani in jec'ontha' c'al an 
tomolnaxchic, ani talbel in tolmiy 
ca pit'c'onchic. 29 Cum in inictal an 
tsemelom yabats in cua'al in ejattal 
ani yab jant'o ti alhua", antsana' 
huahua' yab jant'o tu alhua' max 
expith i belal a Dios ani yab qui 
t'aja' alhua' jaye. 


In hui' an inic 
Ebchalabchic, yab in tomnal 
yan tata'chic ca le'na' ca baju 

tit exobchix c'al in cahuintal a Dios, 
cum lej c'athpich pulic in uchbil 

an exobchix ani ne'ets ca tsapic 
ts'ejca c'al a Dios talbel. ?Patal 
huahua’ yan i q'uibts'othtalab i 
t'ajal. Max ni jayq'ui' yab i t'ajal 
qibts'oth c'al i hui’, pel u huinat 

alhua' inic ani i alhua' exlalits 

qui lej jum putat c'unu ti ba' c'al 
patal і inictal. ?C'al an freno tin 
hui' am bichim jats tu t'ajnal abal 
ca belats ju'ta ta ca le'na ca ne'tha. 
^Ca Гаја” ti cuenta abal am рис 
tan in cua'al in tsacam hueu c'al 

tu t'ajnal abal ca bolith belats tin 
aytal. Aba ma pulic an tan ani 
ejtohuabac ca ne'tha c'al i tsapic 

іс”, bel am belthom in ejtohual quin 
t'ajchi ca belats ju'tamits jaja' quin 
læna’ cum an tan in cua'al in hueu. 
5Jaye i hui' pel i tsacam pejach al 

i inictal ani lej c'athpich in ey. Qui 
t'aja' ti cuenta abal c'al i tsipcats 
camal ma и talg’ t'a'il jun i pulic 
alte’. $Jahua' qui ulu yab alhua' i 
cau ti hui", pel еј] i camal ax u 
othnax cum jats axi c'al an teneclab. 
C'al yan i quithab cau ti Һи? и 
putat quithabmethab tim puhuel 

i ichich. "An inic in ejtohual quin 
maxubetha' patal jahuaquits tam 
thimalon tse’ асап, ani an ts'itsin, 
ani an tsan, апі an tool. 9Ni jita 
tam inic yab in ejtohual quin tala' 
maxubetha in hui’. In ey in ulal 

i quithab cau ani yab in ejtohual 
quim putat coytha". Pel ejtil in 
it'ixtal i tsan ax u tsemthom. ?C'al i 
hui' i ajatnanchal im bij i Tata Dios 
ani jaye i quithab uchal i at inic ax 
in ey ts'ejcanenec еј a Dios. 19 C'al 
i hui' i hui'nal i cau axi alhua' ani 
jaye i cau axi quithab. Ebchalabchic, 
уар in tomnal antsana' qui баја’. 

1 An elel ја’ yab im binal i ја’ axi 
alhua' ani jaye i ја’ axi ts'a'ic. 12Ап 
te' lanax yab im binal i uj ani an 
te' munec' yab im binal i lanax. An 
elel ја’ yab im binal i ја’ axi alhua' 
ani jaye i ja' axi ts'apu. 

An tsalpathtalab axi lej chubax 


13 Ne'ets ca tejhua'metha' c'al a 
xe'tsintal max chubax it tsalpath, 
max а t'ajal expith jahua' alhua' 
ani ca ne'tha' tsa'at a ichich. 14ҮаЬ 
it tsalpathchic max it pa'ixnom 
ani max a lej c'athpich c'a'inchal 
i eylab expith abal a le' ca baju 
tit pulic. Max antsana' a ey ani 
a c'athat ulal abal it tsalpathits, 
pel it janamcau ani yab a ulal 
an chubaxtalab. 15ҮаЬ ja nix an 
tsalpathtalab axi c'al a Dios, pel 
axi c'al an inic ani c'al an teneclab. 
16Tin ebal i pa'ixnomtalab ani 
i c'athpich c'a'inchixtalab u 
hua'tsinal i hueutsixtalab ani patal 
jant'oquitsq'ui tam pojcaxtalab. 
17]n t'ajal t'ocat jitats pithnenequits 
an tsalpathtalab axi c'al a Dios. U 
juncuth c'uajil c'al in at inic. Maxu 
in ichich. Ts'ejcacath quim bina' 
in xutsun c'al jita’ tsalpath. Pel i 
yajnanchix c'al in at inic. In t'ajal 
alhua’. In tequeth ne'thal in ichich 
c'al a Dios ani yab eb t'ocatq'ui. 

18 Max huahua’ и juncuthmethom 
c'al i at inic, ne'ets ca juncuth 
c'uajiychic ani quin junini' Раја’ 
jahua' bolith. 


Max i culbetnal jahua' quithab 
al an hualab c'ay'lal 
4 ¿Jale hualam it pejéx ani 
it c'uiyáx? Jats tin ebal 
an hualbith le'nomtalab c'al tit 
ets'ey co'oyab ta ichich. ?Cum a 
le’nal jant'o ani yab а ejtohual ca 
co'oy, jaxtam a le tit tsemthom. 
Cum а c'a'inchal axi pel in cal 
q'ue'at, jaxtam it c'uiyáx. Cum yab 
a conchal a Dios, jaxtam yab a 

cua'al jahua' a le'nal. )Ani max ca 
conchi, hualam yab ti pithal cum 
yab alhua' a conchixtal. Hualam 

a le’ quit pithanq'ui jant'o expith 
abal ca cuete' q'uijithna'. ^Tata' 
ojni'chic yab junat a ichich c'al 

in ichich a Dios, ani a tomolnal a 
Dios max a c'anithal jahua' quithab 
teje' ti al an hualab c'ay'lal. Ca 
alhua' tso'obna' abal it tomolnax 
c'al a Dios max ja'its jats a c'anithal. 
5Ca t'aja' ti cuenta jahua' in ulal 

an T'ocat Thuchlab in cahuintal a 
Dios: A Dios tu pithamalitschic an 
Espíritu Santo abal tucu c'uajchiy i 
ichich. Ja'its jaja' an Espíritu Santo 
ax tu c'anithal, ani in lej le’ јаја’ 
abal huahua' qui lej c'anitha' a Dios 
expith. 6А Dios c'al in alhua' inictal 
tu tolmiyal qui junini’ c'anitha". 
Cum in ulal an T'ocat Thuchlab 
abal a Dios in tolmiyal c'al in alhua' 
inical jitats quin tsa'ca' tim ba' tin 
tamet јаја”. Jaye in ulal abal іп 
tomolnal jitats quin c'athatna' tim 
ba". ? Jaxtam ca tsa'ca' ta Ба’ ani ca 
jum putat bina' ta ba' c'al a Dios. 
An teneclab ca cubay ani ne'ets ca 
c'ale ti athil. Quit utat c'uajiy c'al 
a Dios ani јаја’ ne'ets ca utat c'uajiy 
c'al tata'chic. Max it hualbinal, ca 
t'ajat jila’ an hualabtalab. Max it 
xe'ets le'nonol c'al jahua’ quithab 
teje' ti al an hualab c'ay'lal ani jaye 
it le'nonol c'al a Dios, ca jun t'ajat 
juninibetha' a ichich abal ca le'na' 
expith a Dios. ?Quit t'e'pinchic tin 
cuenta a hualab. Ca yajna' ani quit 
uquin. In tomnal quit uq'uin ani 
yab quit te'en, quit t'e'pin ani yab 
quit culbe max it hualbinenec. 19Са 
tsa'ca'chic ta ba' tin tamet a Dios, 
апі јаја? ne'ets ti puhuethanchi a ey. 

Axi jolbix c'al i ebchalab c'al a Cristo 


" Ebchalabchic, yab ca quithab 
cahuiliy axi pel i ebchalab c'al a 
Cristo. Max antsana' ca t'ajchi ani ca 
jolbiy a ebchal c'al a Cristo, a t'ajal 
jahua' in ulal an ts'ejcath cau abal 
yab ca Раја’. Ani max a t'ajal jahua’ 
ti c'anchal an ts'ejcath cau, ejtil max 
ca ulu abal yab in cua'al in tsap abal 
ti uchbiy. 1?Expith a Dios ax im bina’ 
an ts'ejcath cau in ejtohual quin 
t'ajat jolbiy an inic, ani yab a cuenta 
tit jolbix. Ja'its jaja' axi juncats in 
ejtohual max tucu jec'ontha' ani max 
tucu q'uibetha' abal ets'ey. 


Yab i tso'ob jant'o qui tamu calam 


130 le си ucha’ jun i cau jitats 
quin ulu abal xo' o calam ne'ets ca 
c'ale ti al jun i bijchith bichou. Taja' 
ca jilc'on jun tamub ti nujul ani ti 
ts'a'um quin ata’ yan i tumincua*. 
1^ Ni jita’ yab in q'uejab tso'obits 
jahua' ne'ets quin tamu calam, ma 
yab in tso'ob max ne'ets ca pithan 
i q'uij c'al a Dios ca xe'tsin ejat. 
Jant'ini' ti lej hue’ и ohuel an tsoc 
tocou ani thubat u talel, antsana' 
huahua' tu inic yab и ohuel teje’ 
tsabal. 15In tomnal qui ши abal 
expith max pel in culbetal a Dios 
ne'ets cu xe'tsin hue' ejat ani qui 
t'aja' jant'o. 16Таѓа’сһіс tocat a 
c'athat ulal jant'o ne'ets ca chubax 
Саја’, ani patal an c'athattalab pel 
i hualabtalab. 17 Aniye jaye pel i 
hualabtalab max i tso'obits jahua' 
alhua' qui баја’ ani yab qui taja’. 


An cau abal an ricochic. 


Ca ats'a' jun i cau tata'chic ax 
it rico. Quit lej uq'uin ani quit 

t'e'pin cum ne'ets quit yajchiquiyat. 
2U c'atselits jahua’ a tamcuyamal 
ani a ta'pamal lej yan, ani lo'othits 
c'al i lem thum axi yantalam 

huinat alhua' toltom а cua'al. 3U 
chic'lanits an tumin oro ani an 
tumin plata ax a ta'pamal, ani jats 
tu tejhua'mel abal it lej ts'e'ne ani 
ne'ets quit lej jolbiyat c'al a Dios. A 
huat'ath tamcuyamalits yan i tumin, 
ani lejat jolat cum u talelits an 

q'uij quicha teje’ tsabal. ^Ca ats'a' 
ti jolbiyal jaja'chic axi xe'tsinenec 

ti c'ojchi an huay’. In ulal yab 

a quithat jalbiy an t'ojlab, ani u 
ats'anchab jahua' in ulalchic c'al a 
Dios axi Abatnom с'а! xi yantalam 

i ángelchic ti eb. 5A huat'amalchic 
huinat alhua' teje’ tsabal ani hualim 
a t'ajamal jahua' in le' a anam t'u'ul. 
It еј] i сопе] axi expith in lej le’ 

ti lubach c'apul ani ca lejat jum 
putat ajhue, ani yab in exlal abal 
tam t'u'uthits ne'ets ca tsemtha. 

Yab a belal abal hue'its ne'ets 

quit yajchiquiyat c'al a Dios. 9A 
jolbiyamalits ani a tsemthamalits i 
pututh inicchic, ani jaja'chic yab ti 
tomolnamal. 


Cu xe'tsin са] i c'aya'talab 
ani cu olon 

TEbchalabchic, quit xe'tsin с'а] i 
c'aya'talab biyat ca aychi an Ajatic 
ca chich junil. Ca Раја’ ti cuenta 
abal ax in cua'al i t'ayablab in 
aychal c'al i c'aya'talab ca ulits 
an ab ani talbel quim bajuhuits in 
q'ijil an c'ojlats, tamna' tiq'uele 
ti c'ojol c'al an alelab. 3Antsana' 
ca aychi c'al i lej c'aya'talab ta 
ichich ca chich junil an Ajatic. 
Yab quit t'apchin a tsalap, cum 

hue'its lej chubax ne'ets ca chich. 
?Yab quit jolbíxin ebchalabchic, 
abal i quit jolbiyat c'al a Dios axi 
hue'its ne'ets ca chich tucu ts'ejca". 
10 Ebchalabchic, ca tila’ am biyal 
caulomechic c'al a Dios jant'ini? 
tin yajchicnamal ani lej cuxuth, 
ani antsana'te ca cuxuy patal an 
yajchictalab. !! Cum ne'ets ca c'uajiy 
culbel c'al a Dios jitats in cuxuyal 
i yajchictalab. It olchinenequits 
jant'ini' tin yajchicna' a Job ani 
jant'ini' tin cuxuy an yajchictalab 
c'al i c'aya'talab tin ichich. А 
tso'ob abal talbel lej lablinchat c'al 
Dios, cum pel in ey a Dios ti lej 
yajnanchix ani ti lej let'enthom. 

12 Ebchalabchic, tam a bijchith 
ulal abal ne'ets ca t'aja' jant'o yab 
ca cuba' ti chubax a Dios ti eb. Ni 
jahua' hua'ats teje’ tsabal. Max ca 
ulu ojni' o max ca ulu iba, expith ca 
junini' ulu abal i ti jolbiy a Dios. 

13 Max a yajchicnal jant'o, ca 
conchi in tolmixtal a Diox 
abal ca cuxuy. Max culbel a 
ichich, ca ajatnanchi im bij a 
Dios. 14 Мах it ya'ul, са caniy ca 
chich axi punuthits ti eyalchic 
c'al an tamcunel ebchalab. Quit 
conchinchat c'al a Dios ani quit 
umchin an aceite tim bij an Ajatic 

abal quit jeltha. 15 Мах a chubax 
belalchic a Dios tam it ol, ne'ets 
ca jeltha ani ca lubachmetha an 
ya'ul. Ani ne'ets ca paculanchat in 
hualab jahua' in t'ajamal. 'éMax 
jita' hualbinenec, quin olna' c'al 
an ebchalabchic. Max hua'ats i 
ya'ulchic, ca conchinchat c'al a 
Dios abal ca jeltha. Max it pututh 
c'al a Dios ani max it lej jum putat 
canat conchix, a Dios ojni' ne'ets 
ti lej pitha' jahua’ a conchal. !7Ti 
biyal in caulomejil a Dios Elías 
pelac i inic ejtil huahua’. In lej 
аиа’ punu tin ichich quin conchi 
a Dios abal yab ca ulits an ab, ani 
chubax yab ulits an ab ox i tamub 
с'а] асас a its’. '?Talbel in conchi 
a Dios abal ca ulits an ab, ani 
chubax ulits ani an t'ayablab im 
bina' in hualil junil. 

19 Hualam max i ebchalab ca 
pilme ani yabats quin aynanchi 
an chubaxtalab, ani talbel ca 
tolminchat ca huichiy quin 
aynanchi an chubaxtalab junil. 
?0 Ca t'ila'chic abal tin ebal nixe xi 
tolminchix jats ti jec'onthach ani 
yabats q'uibenec al i hualabtalab 
axi pilmenecac, ani jats ti 
paculanchithits c'al a Dios axi 
yantalam i hualabtalab in t'ajamal. 


An c'a'al u axi thuchanchat 
an ebchalabchic cal an 
t'ocat abathuale Pedro 





A Pedro in thuchanchal ап и 
ах и belomchic c'al a Cristo 


Nana' im Pedro tin 

abathualejil a Jesucristo 
tu thuchanchal axe' xi u ax it 
quethmayatchic ta bichohuil ani 
xo' it buc'uc'ul c'uajil al pilchic i 
pulic bichoulomchic ti Ponto, ani 
ti Galacia, ani ti Capadocia, ani 
ti Asia, ani ti Bitinia. 21 Tata Dios 
ti tacuyamalitschic abal ca baju 
tit c'alab c'al jaja’ jant'ini' tin 
q'uejab tsalpayamalits abal ne'ets 
ti tacuy. Ti huejlanchamalits a 
ejattal c'al an Espíritu Santo. Ti 
t'oquethanchamalits a ichich c'al 
in huac'lath xits'al a Jesucristo 
abal ca t'ajchi in culbetal. U lej le' 
abal a Dios ti lej t'aychiye ta ichich 
más in alhua' inictal ani ti lej jun 
ejetbethanchi a ichich. 


I cua'al i aychixtalab cu c'uajiy 
abal ets'ey c'al a Dios 
3Qui puhuethanchi im bij a 
Dios in Tata i Ajatic Jesucristo, 
cum c'al im pulic yajnanchixtal 
tu pithamalitschic i it ichich. Ani 


cum ejthachits a Jesucristo, jaxtam 
i lej aychal cu c'uajiy abal ets'ey 
c'al a Dios ti eb. ^Tihua' ne'ets qui 
bats'uye i bijchith lablinchixtalab 
axi a Dios tu co'onchal alhua' 
beletnanchithits. Pel in ey nixe' 
xi lablinchixtalab ni jayq'ui? 
yab ne'ets ca talabetha, ani ni 
jayq'ui' yab ne'ets ca taley in 
t'ocat ani in alabental. 5Апі cum 
a belalits a Dios, jaja' ne'ets ti 
alhua' beletna' c'al in lej tsap ma 
tam quit huat'bajits ti eb ca bats'u 
jahua' a Dios ti t'ojojonchamalits. 
Ma tamits ne'ets quit jum putat 
tejhua'methanchatits jant'o tit 
jec'onthamejits. 

6Сит antsana' ne'ets quit 
lablinchatchic ti eb, jaxtam quit 
jum putat culbe. Max quit hue' 
t'e'pin tin ebal an yajchictalab yan 
teje' tsabal, yab ne'ets ca lej ohuey 
an yajchictalab. 7Exbath jale’ tu 
punuhuab an oro al an c'amal. Jats 
abal ca exla jahua' an lej oro ani 
ca pilmethanchat an alq'uith pat'al. 
Aniye jaye exbath jale' a Dios ti jilal 
ca yajchicna". Jats abal quin exla’ 
max chubax a belal. An oro pel i 

tabattalab teje' tsabal expith, ani 
in ey u talel. A belomtal ojni' pel 

i c'athpich tabattalab abal ets'ey. 
Max ca yajchicna'chic ani bel ca 
junini' bela’, tam ne'ets quit exla 
tit alhua' tsacamlab c'al a Dios ani 
ne'ets quit puhuethanchat a ey tam 
ca chich a Jesucristo. 

8 Aba апі’ yabaye a tsu'chamal in 
hual a Jesucristo, bel a c'anithal 
ani a palenchal. Jats tit c'athpich 
culbelchic ma yab a ejtohual ca 
quithat olna' an ts'alat culbeltalab 
ax it pithnenec c'al jaja’. 911 
jec'onthanchithits a ejattal, cum 
jats ta belamalchic a Jesucristo. 

1^ Ti biyalits an caulomechic 
c'al a Dios xe'tsinenec cononol 
c'al in lej canat ichich in le' quin 
exbanchi an jec'onthaxtalab axi xo' 
hua'ats c'al a Dios, ani in q'uejab 
olnamalchic abal a Dios ne'ets ti 
pitha' tata'chic tin lej ebal in alhua' 
inictal. *!Q'uejab olchamechic c'al 
an Espíritu Santo abal ne'ets ca 
chich a Cristo quin уајсһіспа’, ani 
talbel ne'ets са lej puhuethanchat 
im bij ti eb c'al a Dios. In lej 
luba'chic quin exla’ jita’ nix a Cristo 
ani jayq'ui' ne'etsac ca chich. !2C'al 
a Dios uchanchic abal yab jaja'chic 
axi ne'ets quin tabatna' nixe' xi 
cau tin cuenta a Cristo, cum ja'its 
huahua' axi qui tabatna'. Ani jahua’ 
it olchinenequits tata'chic an alhua' 
cau, ja'its jayetseq'ui in q'uejab 
olnamal nixe' xi biyal caulomechic 
c'al a Dios. Ani xo' it huat'banchab 
an alhua' cau tin cuenta an 
jec'onthaxtalab c'al i olnomchic ах 
u tsapliyab c'al an Espíritu Santo 
axi abnenec ca chich c'al a Dios 
ti eb. Lej alabel nix an alhua' cau, 

ma i ángelchic ti eb in le' jaye max 
quin exbanchi. 


A Dios in le! abal cu xe'tsin t'ocat 


13 Ca lej ne'tha'chic a tsalap 
t'ojojothits abal са Раја’ jahua’ 
alhua* Ca alhua' beletna' ta 
bæ’. Ca junini’ aychi са chich 
a Jesucristo tam ne'ets ca tala’ 
bats'u an lablinchixtalabchic ax it 
bijchithits c'al a Dios. 14Cum pel 
ti tsacamilchic a Dios, jaxtam ca 
t'aja' jahua' jaja' in le', ani yabats 
ca taja’ jahua' in le a anam t'wul 
jant'ini' ta t'ajamal ti jayq'ui' tam 
ti yabaye a exla’ a Dios. 15Сит 
a Dios ti caniyamalitschic quit 
xe'tsin c'al јаја’, jaxtam quit junini’ 
xe'tsin t'ocat jant'ini' jaja' ti t'ocat. 
TéThuchathits ti al an T'ocat 
Thuchlab: Cum папа’ in Dios in 
t'ocat, jaxtam quit xe'tsin t'ocatte. 

17 A bijiyal a Dios ta Tata, ani 
jaits јаја’ ne'ets ti ts'ejca' ta junchic 
jant'inits a t'ajamal teje' tsabal. 
Cum yab pel i poc'oth ts'ejcom јаја’, 
jaxtam quit jic'tsonchic c'al a Dios 
patal a q'uicha quit xe'tsin teje' ti 
al an hualab c'ay'lal. 18A tso'obchic 
abal a Dios ti ts'a'iyamalits abal 
quit xe'tsin al i it xe'tsintalab 
ma quit ulits ti eb, cum jolat an 
xe'tsintalab ax ti exobchi a tatachic 
ani ax a aynanchamal ti jayq'ui'. А 
Dios yab ti ts'a'iy c'al i tumin oro 
ni c'al i tumin plata ax u talel. 19А 
Dios ti ts'a'iyamalchic c'al in huinat 
alhua' xits'al a Cristo, cum tsemtha 
јаја’ tin cuenta a hualab ejtil an 
cordero ti jayq'ui' tsemtha tin 
cuenta in hualab an inicchic. Nixe' 
xi cordero hualim pelac axi alhua' 
ani lubach tsemtha, ani antsana' in 

ey a Cristo jaye. 20Тат ti yabaye 
ts'ejcath an eb ani an tsabal, a 

Dios in q'uejab tsalpayamalits abal 
ne'ets quin aba' a Cristo ca tsemtha 
abal quin calchiy an inicchic c'al 

in hualab. Ma xohue' che'nequits а 
Cristo abal ti jec'ontha'chic. ?! C'al 
im bij a Cristo a belamalchic a Dios 
ani a cua'al a ichich aychix c'al a 
Dios. Ja'its a Cristo axi ejtha ti al an 
jolimtalab c'al a Dios, ani xo' c'uajat 
ti eb puhuethanchithits im bij. 

22 Cal in tsap an Espíritu 
Santo a t'ajalchic jahua' in 
ulal an chubaxtalab ani it 
t'oquethanchithits a ichich. Cum 
it lej chubax c'anithom c'al an 
ebchalabchic c'al a Cristo, c'al 
patal a canat ichich ca luba' quit 
junini' c'anitháxin. 23А Dios ti 
t'aychamalits ta ichich in cahuintal 
axi pel i iyalab ni jayq'ui' yab и 
tsemel. Pel in ey in cahuintal a Dios 
u ejatlix ani ne'ets ca ohuey abal 
ets'ey. Jats ti tsacamilchic a Dios 
ani yab expith ti tsacamil a tata 
ani a mim ax u tsemel teje' tsabal. 
241 ulal an T'ocat Thuchlab in 
cahuintal a Dios antse" 

In ey patal an inicchic bil ejtil 
an ts'ojol. 

Jahua' tsu'tab c'al an inic ti lej 
ts'alat, pel in ey yab u ohuel 
ejtil in huitsil an ts'ojol. 

U thubat huayel an ts'ojol ani и 
ijcanal in huitsil. 

?5]n cahuintal a Dios yab antsana', 
cum pel in ey ne'ets ca ohuey abal 
ets'ey. Ja'its in cahuintal a Dios ax 
it olchinenecchic an alhua' cau. 

Cum it a ichich c'al a Dios, 
jaxtam ca t'ajat jila'chic patal 
jahua’ yab alhua'*. Ni hue’ yab ca 

ne'tha' a ichich c'ambix ani eb 
t'ocatq'ui. Yab quit pa'ixnomats ani 
yab ca quithab cahuiliy jita’. 2Ejtil i 
tele’ axi it hua'tsinenec in le’ i letsa, 
antsana' tata'chic ta ca le'nanchi in 
cahuintal a Dios. Ca pijchi a ejattal 
cal in t'ocat cahuintal a Dios c'al 
quit lubachmethanchat ani c'al quit 
jec'onthanchat c'al an hualabtalab. 
3Max chubax a lecchamalits in 
cuju in alhua' inictal an Ajatic, 
ne'ets ojni' ca le'nanchiye más in 
cahuintal an Ajatic. 


A Cristo ja'its an ejatlix 
^^ Dios ejtil i ts'ejcom ata im 
punumalits an Ajatic ti mimlab 
t'ujub. Aba ani' pojca c'al an 
inicchic, bel tsu'ume ti huinat alhua 
c'al a Dios ani tacuyame. Ja'its an 
Ajatic ca utenchi cum pel i ejatlix. 
5Cum ja'its c'al tit it ejatlithitschic 
it ejtilchic tit juntal t'ujub al nixe' xi 
ata in ts'ejcabil a Dios. Tats tu c'uajil 
a Dios abal ca c'ac'na. Pel it t'ocat 
pale'chic c'al a Dios ca c'ac'nanchi 
im bij ani ca t'ajchi in t'ojlabil. Ca 
c'ac'na' cal а lej ichich, ani a Dios 
ne'ets ti bats'unchi a c'ac'naxtal 
c'al im bij a Jesucristo. 60 olnab 
a Cristo ti mimlab t'ujub ti al an 
T'ocat Thuchlab in cahuintal a Dios. 
In ulu a Dios antse" 
Ti Sion tats ne'ets cu aba' jun i 
inic axi ejtil i mimlab t'ujub. 
U tsu'umalits ti huinat alhua' 
ani u tacuyamalits. 
Jitats quim bela' jaja', yab ne'ets 
ca tithebe. 
"TTata'chic ax a belal a tsu'talte an 
Ajatic ti lej huinat alhua’. Axi yab 
im belalchic u olnab ti al an T'ocat 
Thuchlab in cahuintal a Dios antse’: 


, 

An ts'ejcom atachic in ulu yab 
jant'o ti alhua' nixe' xi t'ujub, 
ani tocat im petna’. 

Ani ja'its nix an t'ujub axi 
punuthits ti mimlab t'ujub. 

80 olnabchic јауе al q'ue'at i cau ax 
in ulal: 

C'al nixe' xi t'ujub ne'ets ca 
t'ithc'uan ani ne'ets ca cuajlan 
i inicchic. 

Abal u t'ithc'uanalchic, in le' quin 
ulu abal yab im belal jahua' in olnal 
in cahuintal a Dios tin cuenta an 
Ajatic. Antsana' u jilnal c'al a Dios 
ca t'ithc'uan. 


Im bichohuil a Dios 


?Tata' ojni' it tacuthitschic c'al a 
Dios ani pel it at ebchalablom c'al 
јаја’. It pale'chic ani a t'ajchal in 
t'ojlabil a Dios axi lej Ts'ale. Pel it 
c'alab c'al a Dios ani pel it t'ocat 
bichou c'al a Dios. Јаја? ti lo'pa'its 
ti al an tajax jun ti patal alabel ani 
t'ocat. Yabats it xe'ets al an yic'uax 
jun ti quithab. Cum antsana' a 
bajumalitschic c'al a Dios, jaxtam 
ca tejhua'methanchi c'al an 
inicchic jahua' a Dios antsana' ti 
jic'path t'ajchamal. '?Ti jayq'ui 
yabac it ajithchic tim bichohuil a 
Dios, ma xohue' ojni' it ajithits. Ti 
jayq'ui' yab a tso'obac max a Dios 
ti lej yajnanchal, ma xohue' ojni' a 
tso'obits. 


In xe'tsintal jita? c'ac'nax c'al a Dios 
l1 Tchich hual ebchalabchic, u 
le' tu lej ucha' i cau. Cum ejtil 
max it pil inic teje' tsabal ani a lej 
q'uima' c'uajat ti eb, jaxtam yab 
ca bina'chic a ichich ca taja’ jahua’ 
yab alhua' in le' a anam t'u'ul. An 

hualabtalab jats in culbetnal a 
anam t'u'ul, ani a lej ichich yab ja 
in culbetnal. 12Са t'aja'chic jahua’ 
alhua', cum axi yab exlomchic c'al а 
Dios ti t'ajchal ti cuenta a xe'tsintal. 
Aba ma jaja'chic hualam quin ulu 
pel it pojcaxchic, bel ne'ets quin 
tsu'u abal alhua' jahua' a t'ajal. Ani 
talbel tam quim baju a q'uicha 
quim bina'chic i cuenta c'al a Dios, 
ma tiq'uele jaja'chic ne'ets quim 
puhuethanchichic im bij a Dios abal 
chubax alhua' jahua' a t'ajamalchic. 

13 Abal quit tsu'tat tit alhua' ani 
antsana' ca t'iloxna an Ajatic ti 
alhua’, jaxtam ca tala’ риќи c'al a 
uchbil c'al an oc'lecchic axi teje’ 
tsabal. Ca t'aja' jant'ini' tit uchbith 
c'al an lej oc'ox oc'lec, cum lej 
c'athpich pulic in ey. 1Јауе ca t'aja' 
jant'ini' tit uchbith c'al an oc'lecchic 
axi punuthits c'al an oc'ox oc'lec. 
Pel in uchbil an oc'lecchic quin 
yajchiquiy jita' pojcax ani quin 
c'ac'na' jitats quin Раја’ jahua’ 
alhua’. 15A Dios in le’ abal tata'chic 
ax a belal са taja’ jahua' alhua’, 
abal antsana' ca ts'ibc'a axi yab 
tsalpath tam in q'uibts'oth ulal i cau 
tin cuenta an alhua' cau. 

16 Aba ani' it hualcathits c'al an 
Ajatic, yab ja in cuenta abal quit 
hualbin. Jats expith xe' abal ca 
lej t'ayat t'ojonchi a Dios. 1 Са 
c'ac'na'chic tim patal an inicchic ma 
ju'tam huichat in tomnal ca c'ac'na. 
Ca lej c'ac'na' an oc'ox oc'lec. Са 
c'anitha' axi pel i ebchalab c'al a 
Cristo. Quit jic'tsonchic c'al a Dios. 


In yajchicnamal a Cristo 
18 Max pel it t'ojnalchic са баја’ 
jahua' ti uchbiyal a amu c'al i lej 

c'ac'naxtalab ta ichich. Yab expith 
са саспа’ axi alhua' ani тахи ti 
abatnom, jaye са саста’ axi pathay 
ti abatnom. 19Pel i alhua'talab c'al 
a Dios max it yajchiquiyab tin ebal 
abal a lej t'ilal a Dios ta ichich ani 
a cuxuyal an yajchictalab. 20 Мах 
ca t'aja' jant'o yab alhua' апі jats tit 
yajchiquiyab, ni jant'o ti alhua' tin 
tamet a Dios max a cuxuyal c'ali 
c'aya'talab. Expith max a t'ajalchic 
alhua' ani jats tit othnab ani a 
cuxuyal c'al i c'aya'talab ta ichich, 
ja'its an lej chubax alhua'talab c'al a 
Dios. 21А Dios ti caniyamalchic quit 


ts'at'ey c'al a Cristo ani ca yajchicna' 


јапііпі tin lej yajchicnamal 

јаја’ ti calchix c'al tata'chic. C'al 

in xe'tsintal jaja' a ejtohual ca 
tsu'u jant'ini' ta ca yajchicna' an 
yajchictalab ani ca cuxuy. 22АБа 
ani' ni jayq'ui' yab hualbinenec ani 
ni jayq'ui' yab janamcahuin, bel 
јаја’ in lej yajchicnamal. 23Тат ti 
oth taunachiquiyat, yab toc'tsin. In 
lej yajchicnamal yan i othnaxtalab 
ani yab in huichbanchi. Tocat in 
hualbanchi c'al a Dios, cum ja'its 
јаја’ axi ne'ets quin t'ajchi і bolith 
ts'ejcaxtalab c'al an inicchic. 24А 
Cristo tu quitnanchamal huahua' i 
hualab tin inictal tam ti tsemets 

al an cruz abal cu c'uajiy ejtil max 
u tsemthach i hualbith t'ajtal ey 
ani qui taja’ expith jahua’ bolith. 
Im bina' tim ba' quin yajchicna' 
abal cu c'uajiy lubachmethachits. 
25Т1 jayq'ui' it xe'tsinchic ejtil i 
oveja axi q'uibenec, ani xohue' it 
huichenequits c'al a Cristo ani it 
beletnanchabchic a ejattal c'al јаја’ 
an lej Beletnom. 

In uchbil axi tomquith 


Tata'chic axi it tomquith uxum 

ca putu c'al a uchbil c'al a 
tomquil. Hualam max a tomquil 
yabaye im belamal an alhua' cau 
ani quim baju quim bela' tam quin 
tsu'u abal a putuhual c'al a uchbil 
tit quimathlab. Hualam quim bela’ 
tin ebal jahua' ca t'ajchi alhua' ani 
yab expith jaye abal ca olchi an 
alhua' cau. ?Ne'ets quit t'ajchin 
ti cuenta abal it xe'ets t'ocat ani 
it lej c'ac'nax. ?Yab ca luba’ quit 
tsu'tat tit alabel expith ta inictal 
eleb, c'al a xi'il huat'ath thipath, 
c'al i t'amuxlab oro ani i oulab 
oro, c'al а toltomil lej alabel. ^Ca 
lej luba' ca co'oy jaye a lej ichich 
тахи ani coyat, cum ja'its an lej 
alabentalab axi yab u talel ani lej 
exbath c'al a Dios. 5Antsana'its in 
ne'thamal in ichich an uxumchic 
ti biyal axi lej binathits jaye c'al a 
Dios. Cum maxuchic ani belcax c'al 
a Dios, jaxtam im putumal c'al in 
uchbil c'al in tomquil. 5A Sara c'al 
i maxutalab im putumal in uchbil 
c'al jahua' uchan c'al in tomquil 
Abraham ani in olna' abal pel i 
abatnom tin q'uima'. Max tata'chic 
ca t'aja' alhua' ani c'al ni jant'o 
yab quit jiq'uetha, ne'ets ca baju tit 
alhua' uxum ejtil a Sara. 

7 Ani tata’ ax it tomquith inicchic 
ca tsalpay jant'ini' а uchbil quit 
alhua' c'uajiy c'al a tomquil. Ca 
alhua' beletna' cum in tsap an 
uxum yab im bajuhual ejtil in tsap 
an inic. Yab ca uc'chiy abal a junax 
bats'uhual i alhua'talab c'al a Dios 
ani jats tit ejat. Antsana' quit junax 

alhua' c'uajiychic abal a Dios ti 
ets'ey pitha' tam ca conchi jant'o. 


Ax in yajchicnal cum in t'ajal alhua' 


8Xo' patal tata'chic ca ne'tha' 
jununul a tsalap c'al a Dios. Cum 
pel it at ebchalabchic c'al a Cristo, 
jaxtam quit yajnanchíxin ani quit 
c'anitháxin. Ca ne'tha' let'enthom 
ani tsa'at a ichich jun c'al xi jun. 

? Max jita' ti t'ajchal quithab ani 
max jita' ti oth uchal, yab ca 
huichbanchi. Expith ca conchinchi 
i lablinchixtalab c'al a Dios jant'ini 
tit bijithits c'al a Dios ca t'ajchi 

a at inic, ani antsana' ne'ets quit 
lablinchatte. 191п ulal in cahuintal 
a Dios antse*: 

Max jita'chic in le' ca c'uajiy 
alhua' ani ca xe'tsin culbel, 
quin t'aja' ti cuenta yab quin 
oth ucha' jitaquitsq'ui ani yab 
quin ulu i janamtalab. 

11 Quin t'ajat jila jahua’ yab alhua' 
ani quin баја’ expith jahua’ 
аиа’ 

Quin luba' ca c'uajiy jun ejet са] 
in at inic. 

12 A Dios ets'ey in t'ajchal ti 
cuenta ani in lablinchal jitats 
quin t'aja' bolith. 

Ets'ey im binal in xutsun tam ca 
conchin jant'o. 

Ani in tomolnal axi quin баја? 
yab alhua". 

13 Нџајат max quit othnachic tam 
a lubal са t'aja' jahua’ alhua'. '^Aba 
anac max antsana' quit t'ajchin, bel 
ne'ets quit culbe. Jahuaquits quit 
t'ajchin c'al an inicchic, yab quit 
jiq'uey ani yab quit t'e'pin. Ó5Expith 
c'al patal a ichich ca c'ac'na' a 
Cristo ani ca bina' ta ba' quit abatna 

cal јаја? cum ja'its jaja’ an lej Ajatic. 
Ets'ey quit c'uajiy ts'ejcacath c'al 
i cau ca toc'tsiy c'al i tsa'attalab 
ani c'al i c'ac'naxtalab max jitats 
ti conoyal abal jale' it aychix c'al a 
Cristo. 16Ca t'aja' jahua’ alhua' abal 
ca ats'a' thacat ta ichich. Aba апас 
max jita' ti quithab cahuilinchal a 
alhua' xe'tsintal c'al a Cristo, bel 
ca t'aja' alhua'. Antsana' ca tithebe 
c'al jahua' in q'uibts'oth ulumalits. 
17 Max pel in culbetal a Dios ca 
yajchicna' tam a t'ajal alhua’, bel 
pel i alhua'talab. Max ca yajchicna' 
tin ebal abal a t'ajal yab аһиа’, tam 
ojni' yab pel i alhua'talab. 

18 A Cristo putat in yajchicna' 
jun calat tam ti tsemtha ti al an 
cruz ti calchixtalab c'al i hualab 
abal тиси иа’ са] a Dios. Pel i 
pututh inic jaja' ani huahua' iba. 
Aba ani' tsemthajits tin cuenta in 
inictal, bel it ejatlinchat tin cuenta 
in ejattal. 19 C'al in ejattal expith 
c'ale ti al an tsemla quin olchi an 
chubaxtalab an ejattalabchic axi 
гаја’ huic'at. 2? Pel xe’ i ejattalabchic 
axi ti biyal jec'omats c'al a Dios 
tam ti a Noé in ts'ejca' am pulic 
jujlablith tan. Aba ani' a Dios in 
c'aya'namalchic, yab in lena’ quim 
bela’. Axi huaxic i inic otsenec al 
nixe' xi tan jats expith axi jec'ontha 
yab uc'tsin tam ti ulits an ab 
tsab inic a q'uicha. ?! Jec'ontha 
jaja'chic antsana' c'al am pulic 
tan, ani xo' a Dios tu jec'onthal tin 
ebal abal ejthachits a Jesucristo. 
Ani c'al am pujantalab jats ti 
tejhua'methal abal u jec'onthachits 
ani u t'oquethanchithits i ichich. 
Am pujantalab yab ja abal ca 
t'oquetha i inictal, expith cum 

u t'oquethanchithits ani u 
thacatbethanchithits i ichich c'al a 
Dios. 22 Хо’ c'athiyits a Jesucristo ti 
eb ani c'uajatits tin huinab ocob a 
Dios puhuethanchithits im bij, ani 
pel an lej Abatnom с'а] patal an 
ángelchic axi pulic in ey ani axi 
huachic in ey. 


Cu t'ojon c'al an huit'omtalab 
ax tu pithal a Dios 


Cum a Cristo antsana' in 

yajchicnamal an tsemla 
tin cuenta in inictal, antsana'te 
quit c'uajiychic ts'ejcacath ca 
yajchicna". Yabats ne'ets quim 
bina' in inictal ca hualbin jitats 
quin ejtilna' a Cristo ti al an cruz. 
? Jayits a q'uicha quit pithan an 
q'uij quit xe'tsin teje' tsabal, ca 
t'ajchi in culbetal a Dios ani yabats 
ca Саја’ jahua' in le’ a anam t'u'ul. 
3Ti jayq'ui' it xe'tsinchic juncucul 
с'а] axi yab exlom c'al a Dios ani 
a t'ajchamal jahua' in culbetnal 
jaja'chic. A lejat t'ajamal jahua' 
in le' a quithab le'nomtal ani a 
anam t'u'ul. It lej uts'alin ani it 
xe'tsinenec tit uts'uts'ma'chic al 
i ajib uts'altalab. A diosnamali 
thulcuts ani a Dios yab in le' abal 
antsana' ca баја’. 4Ахі pelac a 
juntalchic tam tit xe'tsinchic al an 
hualabtalab in jic'pal abal yabats 
it junax xe'ets c'al jaja'chic, ani jats 
tit quithab cahuiliyab еа! jaja'chic. 
5Quin taja’ ti cuentachic abal talbel 
ne'ets quim bina’ i cuenta c'al a 
Dios, cum ja'its jaja' axi ne'ets quin 
t'ajchi an ts'ejcaxtalab axi xe'ets 
ejatechic ani jaye axi tsemenequits. 
8Hua'ats i inicchic axi tsemenequits 
olchinenec an alhua' cau tam ti 

xe'tsin ejate teje' tsabal abal quin 
ejtou ca c'uajiy abal ets'ey c'al a 
Dios. Aba ani' tsemtsits in inictal 
ejtil xi q'ue'at an inicchic cum 
hualbinenec, bel in ejattal c'uajat 
ejat c'al a Dios ti eb. 

7 Cum hue'its ne'ets ca taley 
patal jahua’ i tsu'tal ti eb ani ti 
tsabal, jaxtam ca t'aja'chic lej 
alhua' tsalpath ta oc' ani ca lej 
punu ta ichich quit ets'ey olon. 
8Jahua' lej c'athpich exbath jats 
ca luba' quit lej c'anitháxin jun 
c'al xi jun, cum ax и c'anithom 
jaye u lej paculanchix cal jita' ca 
hualbin. ?Ca bats'u ta q'uima' an 
ebchalabchic c'al i culbeltalab ani 
yab ca it’ixna’. 19 Quit tolmíxin jun 
cal xi jun jant'inits a huit'omtal 
ax it pithnenecchic c'al a Dios. Ca 
Саја’ tit alhua' cuentalom c'al xi 
yan jahuaquits tam lablinchixtalab 
a bats'umal c'al a Dios c'al in 
alhua' inictal. Max it pithnenec 
i huit'omtalab ca calpu an cau, ca 
calpu expith jahua' ti pithal a Dios. 
Max it pithnenec i huit'omtalab tit 
tolmix tin t'ojlabil a Dios, ca tolmiy 
c'al patal in tsap a ichich ax ti 
pithal a Dios. Patal ca taja’ tim bij 
a Jesucristo abal ca puhuethanchi 
im bij a Dios ax in cua'al in ts'alat 
ani in tsap abal ets'ey. Amén. 


Jitats quim bela' a Cristo 
ne'ets quin yajchicna' 

12]chich hual ebchalabchic, yab 
са jic'pa' tam са lej yajchicna' 
i tsapic yajchictalab. Yab ca 
ulu ta ichich max yab a uchbil 
antsana' ca yajchicna'". 3 Expith 
quit culbechic cum xo' a junax 
yajchicnal c'al a Cristo, ani talbel 

ne'ets quit lej jum putat culbechic 
tam ca chich a Cristo quin 
tejhua'methanchi an inicchic in 

lej ts'alat. '^Quit culbechic max 
quit quithab cahuiliyat tin ebal a 
Cristo, cum an Espíritu Santo c'al 
in lej ts'alat c'uajat al a ichich. U 
mac'uchith quithab cahuiliyab 
jaye a Cristo cum tin ebal jaja' it 
quithab cahuiliyab, ani tata'chic 
expith a c'ac'nanchal im bij. 157 
yajchiquiyab an tsemthom inic, 
ani an сие’, ani am pojcax, ani axi 
otscacma' c'al jahua' yab in cuenta. 
Tata'chic yab antsana' са Баји. 

16 Expith max quit yajchiquiyat tin 
ebal abal it ts'at'at c'al a Cristo yab 
quit tithebe, tocat ca puhuethanchi 
im bij a Dios cum it yajchiquiyab 
tin ebal im bij a Cristo. 

17 Хо” pelits in q'uijil in 
tsacamilchic a Dios ca yajchiquiyat. 
Max xohue' u yajchiquiyab 
huahua’, jaquitsq'ui más ne'ets ca 
c'athpich yajchiquiyat talbel ax im 
pojcanchal an alhua' cau. 18 Мах 
pama'tal и jec'onthab an alhua' 
inicchic, lej c'athpich q'uibat ca 
jec'ontha axi yab c'ac'nax c'al a 
Dios ani xe'etse al an hualabtalab. 
19 Max pel in culbetal a Dios abal 
qui yajchicna', qui bina’ ti Ба’ tin 
c'ubac јаја? tucu beletna". Ja'its 
јаја’ ax tu ts'ejcamal, ani pel in ey 
im putuhual c'al an cau jahua' in 
ulumalits abal ne'ets tucu beletna". 
Aba ап? max qui уајсһіспа”, bel qui 
junini' t'ajaye jahua' alhua'*. 


An ts'alabchixtalab 


Cum nana"ne pel in eyal c'al 
an tamcunel ebchalab, ne'ets 
tu ts'alabchi axi jaye it punuth 

tit eyalchic al pil i tamcunel 
ebchalabchic. Jant'ini' tata'chic, 
nana'ne u olnal abal a Cristo in 
lej yajchicnamal. Ani junax c'al 
tata'chic, nana'ne ne'ets quim 
puhuethanchat u ey tam ca chich 
a Cristo quin tejhua'methanchi an 
inicchic in lej ts'alat. 2Ca pijchi an 
cuenel ebchalab c'al in cahuintal a 
Dios jun tit punume c'al a Dios tit 
beletnom. Ca t'aja' c'al a culbetal, 
cum antsana' in le' a Dios. Yab ca 
Саја’ c'al i tsaplab, expith c'al a lej 
canat. Ani yab ca баја’ expith abal 
a le' ca ata' an tumin. ?Yab са баја’ 
tit alalnax c'al an cuenel ebchalab 
jun tit punume. Ca luba' ca баја’ 
jahua' alhua' ti t'iplab c'al jaja'chic. 
^Max antsana' ca Раја’, tam ca 
chich junil a Cristo an lej pulic 
Beletnom ne'ets ti pitha' i atabilab 
axi lej ts'alat ani ne'ets ca ohuey 
abal ets'ey. Yab ne'ets ca taley ejtil i 
atabilab axi teje' tsabal. 
5Таѓа’сһіс axi it cuitolchic ti al an 
tamcunel ebchalab ca t'aja' jahua' it 
uchbith c'al an yejtselabchic. Patal 
ca t'aja' a uchbil jun c'al xi jun c'al 
a ichich lej tsa'at, cum in ulal in 
cahuintal a Dios antse" 
A Dios im pojcal jitats in 
c'athatnal tim ba". 
In tolmiyal c'al in alhua' inictal 
jitats in tsa'cal tim Ба’. 
6 Jaxtam ca tsa'ca' ta Ба’ tin tamet a Dios 
ax in cua'alits patal tin tsapic c'ubac, ani 
tam quim bajuhuits am bijith q'uij tam 
ne'ets ti puhuethanchi a ey. " Cum ja'its 
a Dios ax ti beletnal ta junchic, jaxtam 
ca t'ajat huat'banchi patal an t'e'pintalab 
ax a cua'al ta ichich. 
8 Ca alhua' beletna' ta ba'chic ani 
ca ets'ey ne'tha' ts'ejcacath a ichich, 

cum a tomolnaxil an oc'ox teneclab 
xe'ets ti alimichiquiyal ejtil i tsoj 
axi xe'ets mururul in alimichiquiyal 
jahua' quin c'apu. ?Ca lej t'ayat 
bela'chic ta ichich a Dios abal ca 
cubay an teneclab. Ca t'ila' abal tim 
patal an ebchalab c'al a Cristo tim 
puhuel an tsabal in yajchicnal jaye. 
10Biyat a hue’ yajchicnal, a Dios 
ne'ets ti jum putat alhua'methanchi 
a ichich ani ne'ets ti tolmiychic abal 
ca t'ayat bela’. Ne'ets ti tsaplinchi 

a ichich ani ne'ets ti tolmiy abal 

ca lej t'ayat co'oy ta ichich in 
cahuintal. Ani talbel tin ebal abal 
it ts'at'bathitschic c'al a Jesucristo 
ne'ets quit c'uajiy c'al a Dios ti 

eb tin ts'alat coytal axi ne'ets ca 
ohuey abal ets'ey. Ja'its a Dios axi 
tu pithal patal an lablinchixtalab 
tin ebal in alhua' inictal. 11 Ja'its 
јаја’ qui puhuethanchi im bij cum 
in cua'alits in ts'alat ani in tsap abal 
ets'ey. Amén. 

An tsapnethomtalab 


12 Axe xi tsab ох i cau axi nan 
tu abchalchic pel in thuchbil a 
Silvano, axi pel i ebchalab in 
lej putuhual c'al in uchbil c'al 
an Ajatic. Pel i cau c'al quit 
ts'alabchin ani c'al quit exobchin 
tin cuenta in lej chubax alhua' 
inictal a Dios ax a t'ayat cua'al ta 
ichich. 

13Ti abchal tata'chic i 
tsapnethomtalab an tamcunel 
ebchalab ti Babilonia axi jaye 
tacuth c'al a Dios jant'ini' tata'chic 
it tacuth. Aniye jaye ti abchal i 
tsapnethomtalab a Marcos ax u 
tsu'tal ejtil max pel tu tsacamil. 
1^ Quit tsapnetháxin jun с'а] xi jun 
cal i tocat c'anithomtalab. 

U lej le' abal a Dios ti jun 
ejetbethanchi a ichich patal 
tata'chic ax it ts'at'bath c'al a 
Jesucristo. Amén. 


An tsabchilab u axi thuchanchat 
an ebchalabchic са] an 
t'ocat abathuale Pedro 





A Pedro in thuchanchal an u ax 
и belomchic cal a Jesucristo 


Nana' in Simón Pedro tin 

t'ojnalil ani tin abathualejil 
a Jesucristo tu thuchanchal axe' 
xi u tata'chic ax it pithnenec i 
huinat alhua'talab abal ca bela' 
a Jesucristo jant'ini' huahua' i 
belal. Cum lej pututh i Diosil ani 
i Jec'onthaxil Jesucristo jats ta 
bajumalits antsana' ca Беја’. 2Са 
más alhua' exlaye a Dios ani i Ajatic 
Јеѕӣ5 ani ne'ets quit más lubach 
co'onchat a ichich c'al in alhua’ 
inictal a Dios ani ne'ets quit más 
ejetbethanchat a ichich. 


Am belomchic quin luba! tim ba’ 


3A Dios c'al in tsap tu pithamalits 
patal abal cu it ejatliyat ani cu 
c'uajiy utat c'al jaja’. I exlalits 
јаја’ ax tu tacuyamalchic abal qui 
eynanchi in ts'alat ani in alhua". 
^ Ja'its tin ebal in ts'alat ani in 
alhua' tu bijchith uchamalits lej 
yan ani lej huinat alhua' ne'ets 
сиси t'ajchi ani tucu pitha'. C'al im 
bijchith cahuintal tu ichichliyal 


ejtil in ichich јаја”, ani jaxtam 
tu hualcanthal са] i hualbith 
le'nomtal. 5Jaxtam in tomnal qui lej 
luba' cu xe'tsin alhua' biyat i belal 

a Dios. Ani yab expith cu xe'tsin 
alhua’, jaye qui luba’ qui más exlaye 
a Dios. Апі yab expith qui exlaye 
más a Dios, jaye qui luba' qui alhua' 
beletna' ti Ба’. Ani yab expith qui 
alhua' beletna' ti ba’, jaye qui luba’ 
qui lej ne'tha' cuxuth i ichich c'al 
jahuaquitsq'ui qui tamu. Ani yab 
expith qui ne'tha' cuxuth i ichich 
c'al jahuats qui tamu, jaye qui luba’ 
cu c'uajiy utat c'al a Dios. " Ani yab 
expith cu c'uajiy utat c'al a Dios, 
jaye qui luba' cu c'uajiy ichich hual 
ts'ot'c'óthlith tu ebchalab c'al a 
Cristo. Ani yab expith antsana' cu 
c'uajiy tu ebchalab, jaye qui luba’ 
qui baju tu lej c'anithom c'al patal 
an inicchic. 

8 Max antsana' ca lejat 
bajuhuitschic ca t'aja' jahua' tu 
ucha'its, ne'ets quit lej eyentha tin 
t'ojlabil a Dios ani exbath ne'ets 
ca junini' exla' i Ajatic Jesucristo. 
?Max i ca bajuchic, ejtil max it 
hue' joc'tsiye a tsu'tal expith jahua 

utat. A uc'chiyamalits abal a Dios 
ti jayqui' ti paculanchi a hualab. 
10 Jaxtam ebchalabchic, са luba’ 
ca exla' ta ichich max chubax it 
canithits ani it tacuthits tit c'alab 
с'а] a Dios. Max ca taja’ patal axe’ 
jahua' nan tu ucha'its, tam a Dios 
ne'ets ti lej lotocna' ani ni jayq'ui' 
yab ne'ets ti bithlou ta c'ubac 
quit ijcan. 11Та1еу a Dios ne'ets ti 
bats'uchic c'al tsab in c'ubac tam 
quit ulits ti eb quit c'uajiychic jun 
tin t'ajali Ajatic ani i Jec'onthaxil 
Jesucristo ti lej Ts'ale abal ets'ey. 
12 Aba апі’ a tso'obitschic 
ani lej alhua' t'aychithits an 
chubaxtalab ta ichich, bel ne'ets 
tu huilq'uith t'iloxnanchi jahua' 
nan tu olchamalits. 13Biyat in 
xe'etse teje' tsabal u tsalpayal 
abal in tomnal antsana' tu 
t'iloxnanchi abal tu bacchi a ichich 
с'а] an chubaxtalab. !^Cum tin 
tso'obliyamalits i Ajatic Jesucristo 
abal yabats ne'ets quin ohuey teje' 
tsabal. 15Јахѓат u lubal abal tu 
t'aychiye ta ichich an chubaxtalab 
abal ca junini' t'ilonaye tam nan in 
tsemenecaquits. 


Ax in tsu'u abal a Cristo 
in cua'al іп tsap 

16yab pel i t'ilab ts'ejcath c'al in 
tsalpathtal an inic axi huahua' tu 
exobchamal tata'chic tin cuenta 
in tsap i Ajatic Jesucristo ani tin 
cuenta abal ne'ets ca chich junil. I 
tsu'u c'al i lej hual tam ti jalc'uthme 
jilc'on lej tajajal in hual. 171 Tata 
Dios tu tejhua'methanchi abal lej 
pulic in ey ani in lej cua'al in tsap 
an Ajatic. Ma tin ts'alat coytal ti eb 
in ucha' a Dios tin cuenta an Ajatic 

antse": Jats и c'an Tsacamil ani in 

lej culbel cal јаја”. !8Ja'its an lej cau 

ax i ats'a' tal ti eb tam tu c'uajatac 

c'al an Ajatic ti al an tocat bolchal. 
19? Hua'ats jaye ахі lej c'athpich 

chubax an cau tin cuenta an 

Ajatic thuchath tin uhuil am biyal 

caulomechic c'al a Dios. Jats xe' 

in tomnal qui lej t'aja' ti cuenta 

cum pel in ey ejtil i tajablab ax 

tu tajbanchal i ichich. Max qui 

lej t'aja' ti cuenta, ejtil max ne'ets 

ca chuthey alabel ti ichich, cum 

an Ajatic ejtil a pulic ot ne'ets ca 

tajc'an ti ichich. ?9 Qui lej alhua' 

tso'obna' abal ni jita' tam inic 

yab in ejtohual quin ejtiy c'al 

in cuete' tsalap jahua' thuchath 

ti al an T'ocat Thuchlab c'al in 

caulomejilchic a Dios. ?! Cum 

jahua' in olnamalits nixe' xi 

biyal t'ocat caulomechic yab ja 

in cuete' cahuintal, pel xe' i cau 

axi pithnenecchic c'al an Espíritu 

Santo. 


An q'uet'ach exobchixchic 
(Judas 4—13) 


Ti biyal hua'atsac talchic 

c'al an Israelchic axi pel i 
q'uet'ach caulome ani janamcahuin, 
ani хо’ hua'ats jaye c'al tata'chic axi 
q'uet'ach exobchix ani u janamcau. 
Tocat xe'ets tsininil c'al in q'uet'ach 
exobchixtal cal tin q'uibethal 
jitats ta ca t'ajchin ti cuenta. Ma in 
tomolnal an Ajatic axi tsemets abal 
tucu calchiychic c'al i hualab. Jats 
ti ne'ets ca thubat q'uibey jaja'chic 
jaye. ?Ne'ets ca ts'at'ey c'al jaja'chic 
yan i inicchic axi ne'ets quin 
nenchi in quithab xe'tsintal, ani 
tin ebal jaja'chic ne'ets ca quithab 

t'iloxna an alhua' cau. ?Cum lej 
jaylomchic c'al i tumin ne'ets quin 
luba' ti calthanchi i tumin c'al in 
q'uet'ach exobchixtal. Ma ti biyalits 
a Dios in ulumalits abal ne'ets ca 
t'ajat jolbiyat ani ne'ets ca t'ajat 
q'uibeychic abal ets'ey. 

4A Dios yab im paculanchi 
in hualab an ángelchic axi 
hualbinenec, tocat in jolouchic 
ti al an tamtsemla jun tu huic'at 
co'oyabe ti al an yic'uax. Tats ca 
c'uajiychic ma tam quim bajuhuits 
ca ts'ejca c'al a Dios. ЎА Dios yab 
im paculanchi in hualab tim patal 
am biyal inicchic. Expith a Noé 
ахі xe'tsin ti exobchix c'al i bolith 
xe'tsintalab ani buc c'al axi јаја’ 
in juntalchic jats paculanchat ani 
jec'ontha, ani axi q'ue'atchic yab 
in t'ajamal jahua' in le' a Dios 
tala' uc'tsin. 6A Dios in talabetha' 
jaye am bichou Sodoma ani am 
bichou Gomorra tam tin abchi i 
yajchictalab c'amal lej c'ac'ath, ani 
tala' t'a'iy jilc'on ti pojoth. C'al nixe’ 
xi tsu'bixtalab quin t'aja' ti cuenta 
axi talbel yab quin c'ac'na' a Dios. 
7A Lot pel i alhua' inic ani jec'ontha 
c'al a Dios tam ti t'a'iy nixe' xi 
bichouchic. T'e'pith xe'tsin cum 
in tsu'u abal an inicchic expith in 
t'ajpichiquiyal jahua' in le' in anam 
t'u'ul. ?Yajlolol c'al in ichich a Lot 
cum in tsu'u ani in ats'a' chuthel 
chuthel jahua' in t'ajamalchic 
quithab an inicchic. ?A Dios in 
tso'obits quin jaluntha' c'al an 
yajchictalab jitats utat c'uajat c'al 
јаја’, ani in tso'obits jaye quin co'oy 
yajchiquiyithits am pojcax inicchic 
ma tam quim bajuhuits a q'uicha ca 
ts'ejca c'al jaja’. 

10 Jitats in t'ajal jahua’ in le’ in 
quithab anam t'u'ul ani quim 
pojcanchi in abatnaxtal a Dios, jats 
ne'ets ca c'athpich yajchiquiyat 
c'al a Dios. Cum in ey pathay ani 
c'athatma', yab in ts'ejnal quin 
quithab cahuiliy an ángelchic 
axi lej рис in ey ti eb. '!Ma ап 
ángelchic in ts'ejnal quin jolbiy ani 
quin quithab cahuiliy in at juntal 
ángelchic tin tamet a Dios, ani 
jaja'chic lej in cua'al in c'athpich 
tsap yab ejtil nixe' xi q'uet'ach 
exobchixchic. 

12 Antsana' и quithab cahuilixchic 
nixe’ xi q'uet'ach exobchix c'al i 
ángelchic cum yab in ejtinchal in 
ey. Pelchic ejtil i animal ax in t'ajal 
expith jahua' in le' in anam t'u'ul. 
Ejtil i animal axi ca hua'tsin ani 
talbel ca tsemtha ani ca c'apatq'ui, 
antsana' jaja'chic ne'ets ca talabetha. 
13 Ne'ets ca yajchiquiyatchic c'al a 
Dios, cum c'al in t'ajbil yab alhua' 
in othnanchal in ejattal q'ue'atchic 
i inic. Chuthel chuthel in q'uijithnal 
quin баја’ expith in cuete' le'nomtal. 
Lej c'ambixchic ma u otsel c'al 
tata'chic tam a t'ajal an c'apuxtalab 
tin cuenta an Ajatic, tocat ti 
ts'ilc'onchalacchic a ichich c'al in 
hualab. 

14^ Quin tsu'u i uxum, ani expith 
quin le’na’. Ni jayq'ui' yab и ts'ujel in 
hualbith le'nomtal. In c'ambiyalchic 
axi yab in tsapic belal a Dios. In 
lej eyits hualim jaylomchic. Pel i 
inicchic axi jum putat jolbithits c'al 
a Dios. !?T'ajat q'uibenequits, yabats 
in t'ajal bolith. Xe'ets in t'ajalchic 
ejtil in t'ajamal ti biyal a Balaam in 
tsacamil a Beor tam in le'ac quin ata 
an tumin c'al jahua' quin Раја? yab 


, 


2 PEDRO 2, 3 


bolith. 16 Ani c'uiyan c'al a Dios tin 
ebal in hualab tam ti a Dios in t'ajchi 
jun i Битта abal са cahuin jant'ini' 
jun i inic. Antsana' taunanchat a 
Balaam tin cuenta jahua' ne'etsac 
quin t'aja' yab tsalpath. 

17 Jant'ini' i mom axi yab in cua'al 
i ја’ yab janto ti alhua', antsana' 
nixe' xi q'uet'ach exobchixchic. Ejtil 
i tocou axi ne'thathal abal ju'tamq'ui 
c'al i tsapic іс”, antsana' jaja'chic c'al 
i cau. Cum jolbithitschic tin tamet a 
Dios, ne'ets ca c'uajiy abal ets'ey ti al 
an lej yic'uax. 181п hui'nal i c'athat 
cau ani i jolat cau. In t'ajalchic jahua' 
in le' in quithab anam t'u'ul, ani 
antsana' in quinanchalac in ichich 
axi ite in jilamalits am bel axi yab 
bolith. 191п uchalchic abal ne'ets ca 
c'uajiy hualcathits max ca ts'at'ey 
c'al jaja'chic, ani ja'its jaja'chic an 
q'uet'ach exobchixchic axi c'unat 
co'oyab c'al i hualabtalab, cum u 
c'unat co'oyab an inic c'al jahua' 
c'al ca atan. 20 Јіѓаїѕ exlom c'al an 
Jec'onthax an Ajatic Jesucristo, jats 
axi hualcathits abal yabats quin Раја’ 
jahua' quithab teje' al an hualab 
c'ay'lal. Expith max ca huichiy quin 
Саја’ quithab ani ca atan, tam ne'ets 
ca c'athpich quithabme in ichich. 
21 Мах antsana2' quin taja’ ani yab 
quin junini' aynanchi am bolith bel, 
in tomnamalac max yab in exlamal. 
?2 C^a] јаја? u putnal an cau jahua’ in 
ulal abal и xa'al am pic'o' ani talbel 
u huichel quin c'apu in ха’. An olom 
axi achinits talbel u huichel ca 
tulq'uichiquin al i lucuccua". 


Ne'ets ca chich junil an Ajatic 


Ichich hual ebchalabchic, 
nan tu thuchanchal axe’ 

xi tsabchilab u abal ca tequeth 
tsalpanchi an cau axe' jahua' tu 
thuchanchal. Pel i ts'alabchixtalab 
ax tu thuchanchi jaye ti al an 
oc'oxlab u. ?Ca t'ila'chic an cau 
ax in olnamal ti jayq'ui' in tocat 
caulomejilchic a Dios ani jaye in 
uchbixtal an Jec'onthax an Ajatic 
axi huahua' tu abathualejilchic an 
Ajatic tu huat'banchamalits c'al 
tata'chic. 

3Ca lej t'aja'chic ti cuenta abal 
tam hue'its ne'ets ca taley an 
q'uij quicha, tamna’ ne'ets ca 
hua'tsin i inicchic lej tilibnax c'al 
an chubaxtalab. Quin t'aja'chic 
expith jahua’ in le’ in cuete' 
quithab le'nomtal. ^Ne'ets quin 
tilibnanchi an cau ax in ulumal 
a Cristo abal ne'ets ca chich 
junil, ca xe'tsin cononol quin 
ши jale’ yab che'nec. Ne'ets quin 
uluchic abal tsemenequits i biyal 
juntalchic ani patal jahua' hua'ats 
xohue' bel jajatsq'ui jant'ini' tam 
ti ts'ejcanenec an eb ani an tsabal. 
5'TT'ajabits yab in le quim bela'chic 
abal biyalits ti ts'ejcanenec an eb 
ani an tsabal c'al in cahuintal a 
Dios. Tam ti expith hua'ats an ја’, 
tamna' a Dios in ts'ejca' an tsabal 
ani in jila' t'oc'bath ts'ejel al an 
ја’ Yab in le’ quim bela'chic abal 
ti biyal tala' q'uibetha jahua' teje' 
tsabal c'al am pulic ab uq'ueltalab. 
7 Ani an eb ani an tsabal axi xohue' 
in ulumalits a Dios abal ca jilc'on 
ma tam quim bajuhuits an q'uicha 
abal ca tala' t'a'iy. Ja'its an q'uicha 
ne'ets quim baju tam a Dios ne'ets 
quin ts'ejca' an inicchic ani ca t'ajat 
q'uibey jitats yab u c'ac'nax c'al a 
Dios. 

8]chich hual ebchalabchic, yab 
ca uc'chiy abal tin tsalap a Dios 
jun q'uicha ejtil max mil tamub, 
ani mil tamub ejtil max jun 
quicha. ?A Dios yab obe jant'ini' 
tu tsalpanchab c'al i inicchic tam 
tin ulalchic abal a Dios hualam 
yab ne'ets quin t'aja' jahua' in 
ulumalits. Expith a Dios in aychale 
c'al i c'aya'talab an inicchic max 
ca jic'tson c'al in hualab апі ca 
huenc'on c'al ап Ajatic, cum a Dios 
yab in le’ abal ca q'uibeychic jita’. 

10Chubax ne'ets ca chich an 
Ajatic tam quim bajuhuits am bijith 
quicha ne'ets ca chich. Ne'ets ca 
chich jun jic'tohual ejtil i cue’ tam 
acal ni jita' yab in t'ilom. Ne'ets ca 
taley an eb cal i pulic camal ani 
ne'ets ca tala' t'a'iy an tsabal ani 
patal jahua' hua'ats. Ne'ets ca ats'an 
i tumumultalab lej c'ac'ath. 

"! Cum i exlalits abal patal 
antsana' ne'ets ca taley c'al i c'amal, 
jaxtam in lej tomnal cu c'uajiy utat 
c'al a Dios ani qui taja’ jahua’ in 
le’ јаја”. 12Віуаї qui aychi quim 
bajuhuits in q'uichajil a Dios, qui 
Саја’ patal jant'ots qui ejtou abal ca 
thubat ulits. Ma tam ne'ets ca taley 
an eb ani ne'ets ca talabetha jahua' 
hua'ats c'al an c'amal lej c'athpich 
cac’. ?Talbel ne'ets cu c'uajiy al i 
it eb ani i it tsabal, cum antsana' in 
ulumalits a Dios ne'ets quin ts'ejca". 
Taja' ne'ets qui ujna' hualim jahua' 
аиа’ 

'^Ichich hual ebchalabchic, c'al 
nixe' xi aychixtalab ti ichich qui 

lej luba' qui taja’ jahua’ in le’ a 
Dios abal cu c'uajiy jun ejet c'al 
јаја’. Qui luba' cu xe'tsin tocat, i 

cu elchin jant'o tucu jolbiyat tam 
quim Баји nixe’ xa q'uicha. 15Ош 
t'aja' ti cuenta abal tin ebal in 
c'aya'tal an Ajatic hua'atse i q'uij 
abal cu jec'ontha. Antsana' ti 
thuchanchichic jaye i c'an ebchal 
Pablo, cum pithnenec in tsalap c'al 
a Dios. 16 Апіѕапа’ in olnamalits al 
patal an u ax in thuchamal. Chubax 
lej quibat ca ejtinchat talchic i cau 
ax in thuchamalits a Pablo, ani 
hua'ats talchic i inic axi yab lej 
alhua' exobchith ani yab lej ibnenec 
in cahuintal a Dios tin ichich. 

Jats jaja'chic ax in q'uet'lonchal 
jahua' in thuchamal a Pablo in 
cahuintal a Dios ejtil xi q'ue'at i 
T'ocat Thuchlab in cahuintal a Dios 
in q'uet'lonchal jaye, ani ja'its ti 
q'uibenecchic. 

17 ]еһісһ hual ebchalabchic, са] 
axe' xi cau it q'uejab olchithits tin 
cuenta nixe' xi pojcax q'uet'ach 
exobchixchic. Jaxtam ca alhua' 
beletna' ta ba' abal yab quit 
pilmetha c'al in q'uibts'oth t'ajbil 
ani c'al in q'uibts'oth exobchixtal, 
cum max ti c'ambiychic yabats 
ne'ets ca junini' aynanchi im 
belil a Dios. 18Expith ca lej alhua' 
exlaye más i Ajatic Jesucristo ax tu 
jec'onthal c'al an hualabtalab ani ca 
bina' a ichich c'al јаја? abal ti más 
t'aychi in alhua' inictal. Ja'its jaja' 
im bij qui puhuethanchi xohue' ani 
abal ets'ey. Amén. 


An c'a'al u axi thuchanchat 
an ebchalabchic cal an 
t'ocat abathuale Juan 





Tu pithal i it ejattalab a Cristo 


Nan tu olchalchic al axe' xi u 

abal c'uajatits jaja' ax u bijiyab 
ti Cau tam ti yabaye ts'ejcath an eb 
ani an tsabal. Ja'its jaja' ax tu pithal 
i it ejattalab. I ats'amal in cahuintal 
tam ti xe'tsin teje' tsabal. I tsu'umal 
c'al i lej tsu'ux hual ani i tacchamal 
in inictal. ?In tejhua'metha' tim ba' 
ti ejatlix tam ti xe'tsin ti inic teje' 
tsabal. I tsu'umal ani і olnamalits 
abal ja'its in lej ey, ani ja'its jaja' 
ax tu pithal i it ejattalab abal cu 
c'uajiy ets'ey c'al a Dios. Pel xe' jaja' 
c'uajatac c'al i Tata Dios ani chich 
teje' tsabal abal ca tejhua'me c'al 
huahua’. ?Jahua' i tsu'umal ani i 
ats'amal c'al a Jesucristo, ja'its i 
olnal abal tata'chicte ca exla’, ani 
qui junax co'oy i t'ilomtalab c'al 
i Tata Dios ani c'al in Tsacamil 
Jesucristo. *C'al axe’ an cau ax nan 
tu thuchanchalchic quit jum putat 
culbe. 


A Dios ejtil an tajax 
5A Jesucristo tu exobchamalitschic 
abal in ey a Dios hualim ti t'ocat, ani 


jaxtam in ey ejtil an tajax ani yab 
ejtil an yic'uax. Jats an cau huahua’ 
tu olchalchicte. Max i Ша] і cua'ali 
t'ilomtalab c'al a Dios ani bel i t'ajale 
jahua' yab t'ocat, pel u janamcau ani 
u c'uajile al an yic'uax. "Max i t'ajal 
t'ocat tam ojni u c'uajilits al an tajax 
еј a Dios и c'uajil al an tajax ani i 
junax cua'al i alhua' t'ilomtalab c'al 
a Dios ti ichich. Ani max cu hualbin, 
a Dios ets'ey tu t'oquethanchal i 
ichich c'al in xits'al in Tsacamil 
Jesucristo. 81 c'ambiyal i cuete' 
ichich ani pel u janamcau max qui 
ulu yab pel u hualbith inic. Мах 
qui luju i hualab c'al a Dios, jaja’ tu 
paculanchal ani tu t'oquethanchal 

i ichich с'а] patal jahua’ yab alhua*. 
Antsana' tu t'ajchal cum pel in ey 

lej alhua' inic ani jaye lej pututh tin 
cuenta am paculanchixtalab. 19 Max 
qui ulu iba yab u hualbinenec, i 
t'ajal ejtil max pel i janamcau a Dios 
ani yab i chubax cua'al t'aychithits 
in cahuintal a Dios ti ichich. 


Pel i ts'ejcaclome a Cristo 


Ichich hual tsacamilchic, nan 
tu thuchanchal axe’ xi cau 

abal yab quit hualbin. Bel max 
quit hualbin, c'uajat an lej alhua' 
inic Jesucristo ti ts'ejcaclome tin 
tamet i Tata ti eb. ?Ja'its јаја’ ax tu 
calchinchi i hualab tam ti tsemets 
al an cruz. Yab expith ja c'al i 
hualab huahua' ti tsemets, jaye c'al 
in hualab tim patal an inicchic. 

3Max i t'ajal jahua’ a Dios tu 
uchbiyal ti al in cahuintal, i 
tso'obits abal chubax i exlal a Dios. 
^Max qui ulu i exlal a Dios ani yab 
qui t'aja' jahua' tu uchbiyal, pel u 
janamcau ani yab i cua'al chubax 
t'aychithits in cahuintal a Dios ti 
ichich. »Max chubax i putuhualits 
c'al in uchbixtal a Dios tam ojni' i 
bajumalits tu jum putat c'anithom 
c'al a Dios ani i tso'obits abal u 
chubax ts'at'bathits c'al a Dios. 
$Max qui ши u junini' ts'at'bathits 
c'al a Dios, pel i uchbil cu xe'tsin 
jant'ini' ti xe'tsin a Jesucristo teje’ 
tsabal. 


An it uchbixtalab 


TEbchalabchic, nan yab tu 
thuchanchal i it uchbixtalab. 

Pel i biyal cau tin cuenta an 
c'anithomtalab ax a ats'amal ma 
tam ta ts'i'quiyamalits ca bela' a 
Cristo. 5Aba апі pel i biyal cau, 

bel ejtil i it cau cum c'al a Cristo 
ani c'al tata'chic in cua'alits it in 
exbath. C'al in c'anithomtal a Cristo 
u talabethabits an yic'uaxtalab ti 
ali ichich ani и chi'thabits an lej 
chubax tajaxtalab. 

?Max qui ulu i cua'alits an 
tajaxtalab ti ichich ani i pojcal an 
ebchalabchic c'al a Cristo, i cua'ale 
i yic'uaxtalab ti ichich. 19 Max i 
c'anithal an ebchalabchic c'al a 

Cristo i cua'alits an tajaxtalab ti 
ichich ani yabats jale' cu hualbin. 
11 Мах i pojcal an ebchalabchic c'al 
a Cristo i cua'ale i yic'uaxtalab ti 
ichich ani u xe'etse al an yic'uax. I 
ey ejtil u joc'tsi cum yab i exlal jun 
tu ne'ets. 

'2]chich hual tsacamilchic, nan tu 
thuchanchal axe' xi cau cum a Dios 
ti paculanchamalits a hualab tin 
ebal a Jesucristo. 13Tu thuchanchal 
yejtselabchic cum a bajumalits ca 
exla' a Jesucristo axi c'uajatits tam ti 
yabaye ts'ejcath an eb ani an tsabal. Tu 
thuchanchal cuitolchic cum a atamalits 
an teneclab. Tu thuchanchal tsacamchic 
cum a bajumalitste ca exla' i Tata Dios. 
14Tu thuchanchal yejtselabchic cum 
a exlalits a Jesucristo axi c'uajatits 
tam ti yabaye ts'ejcath an eb ani an 
tsabal. Tu thuchanchal cuitolchic cum 
a tsapnanchal in cahuintal a Dios ax 
a t'aychith cua'alits ta ichich ani a 
atamalits an teneclab. 

15Yab ca bina'chic а ichich ca c'anitha' 
jahua' yab alhua' teje' ti al an hualab 
c'ay'lal. Max ja'its nix ax i c'anithal, jats 
cum yab i c'anithal i Tata Dios. 16Раїа1 
jahua' yab alhua' teje' tsabal u tal tocat 
c'al an inic ani yab u tal c'al i Tata ti 
eb. Jats ax u le'nab c'al in hualbith 
anam t'u'ul, ani c'al in hualbith 
tsu'ux hual, ani c'al in hualbith ichich 
c'athatma' с'а! jahua’ teje’ tsabal. 1 Хо’ 
и talabethabits axe’ xi hualab су?а! 
ani patal jahua' yab alhua' le'nab c'al 
an inic, ani expith ne'ets ca c'uajiy abal 
ets'ey jitats quin t'ajchi in culbetal a 
Dios. 


An chubaxtalab ani an janamtalab 


18Ichich hual tsacamilchic, im 
bajumalits an hora tam hue'its 

ne'ets ca taley an аш) quicha. I 
ats'amalits abal ne'ets ca chich jun 
i inic axi lej c'athpich tomolnaxma' 
c'al a Cristo tam antsana' quim 
bajuhuits nix an hora. Ani 
cum hua'atsits yan jita'chic in 
tomolnalits a Cristo, jaxtam i 
tso'obits abal hue'its ne'ets ca taley 
an q'uij quicha. !? Talchic nixe ax 
in tomolnal a Cristo pel xe'chic 
nixe' axi c'uajatac c'al huahua' ax u 
belom c'al a Cristo. Max chubaxac 
tim belamal a Cristo, ma xohue'its 
jilc'onenecac c'al huahua Cum 
calejitschic, jats ti exlal abal yab 
chubax c'uajatac in ichich c'al 
huahua’. 

20Cum a Cristo ti 
pithamalitschicte an Espíritu Santo, 
jaxtam patal tata'chic a exlalits 
jahua' pel i chubax cau. ?! Cum a 
exlalits an chubaxtalab, jaxtam nan 
tu thuchanchal axe' xi cau ani iba 
abal yab a exlal. A alhua' exlalits 
abal yab u calel i janamtalab c'al an 
chubaxtalab. 

22ре] u janamcau jitats quin ulu 
abal a Јеѕӣѕ yab ja a Cristo axi 
abnenec c'al a Dios. Pel i tomolnax 
c'al a Cristo jitats quin ulu abal yab 
ja in Tsacamil a Dios ani yab ja c'al 
in Tata ti eb ti abnenec. ??Patal 
jitats antsana' quin ulu tin cuenta 
in Tsacamil a Dios, yab in exlal а 
Dios tin Tata. Jitats quin olna' abal 
a Cristo ja'its in Tsacamil a Dios jats 
ax in exlalits a Dios tin Tata. 

24 Jaxtam ca lej t'ayath co'oychic 
ta ichich jahua' it exobchinenec 
tin cuenta a Cristo ma tam ta 
ts'i'quiyamal ca bela. Max antsana' 
ta ca lejatna' ta ichich, tam ojni' 
ne'ets quit junini' c'uajiy ts'at'bath 

c'al i Tata Dios ani c'al in Tsacamil 
Jesucristo. ?5Ja'its a Jesucristo ax in 
ulumalits abal ne'ets tucu pitha' i it 
ejattalab abal ets'ey. 

26 C"3] axe xi и nan tu olchalchic 
abal hua'ats i exobchixchic in le' ti 
c'ambiy. 2' Cum ti pithamalitschic 
a Jesucristo an Espíritu Santo 
axi ti exobchalits patal an cau, 
jaxtam yab a yejenchal jita' tam 
inic ti exobchi. Cum lej chubax in 
exobchixtal an Espíritu Santo ani 
yab и janamcau, jaxtam quit junini’ 
c'uajiychic ts'at'bathits c'al a Cristo 
jant'ini' tit exobchinenequits c'al an 
Espíritu Santo quit c'uajiy. 

28]chich hual tsacamilchic, quit 
lej junini' c'uajiy ts'at'bathits c'al 
a Cristo abal quit c'uajiy thacat a 
ichich ani yab quit tithebe tam ca 
chich јаја’ junil. 2? Cum a tso'obits 
abal ets'ey pel i alhua' inic a 
Jesucristo, antsana' ca tso'obna' 
abal patal jitats in t'ajal alhua' pel 
xe' axi it ejatlithits c'al јаја’. 


In tsacamilchic a Dios 

Qui lej t'aja'chic ti cuenta 

abal i Tata Dios tu lej 
c'athpich c'anithal cum tu uchal tu 
tsacamilchic, ani chubax ja'its pel i 
ey. Yab tu exlanchal i ey an inicchic 
axi yab im belal a Cristo jant'ini' 
ti yab in exlanchal jaye in ey a 
Dios. ?Lej ichich hual ebchalabchic, 
aba ani' xo' pelits i ey tu tsacamil 
a Dios, bel yabaye tu quithat 
tso'oblinchamal a Dios jahua' ne'ets 
qui baju talbel. Expith i tso'obits 
abal ne'ets qui baju i ey ejtil in ey 
a Jesucristo tam ca chich јаја’ junil 
ani qui tsu'chi in lej hual. Max i 
belal abal chubax antsana' ne'ets 

qui Баји ejtil in ey јаја’, ojni' ne'ets 
qui luba’ qui Баји tu tocat jant'ini' 
ti tocat јаја”. 

^Patal jitats ca hualbin in 
quibchale quin tala’ putu c'al 
in uchbixtal a Dios, cum pel i 
hualabtalab max yab qui tala' putu 
c'al in uchbixtal a Dios. 5А tso'obits 
tata'chic abal chich a Jesucristo 
teje' tsabal ca tsemets abal tucu 
paculanchi i hualab, ani yab hua'ats 
ni jun i hualabtalab c'al jaja’. Мах 
cu junini' c'uajiy ts'at'bath c'al 
јаја’ yab ne'ets cu hualbin. Max cu 
xe'tsin hualbibil, jats cum yabaye i 
tsu'umal a Jesucristo ani yabaye i 
exlamal. "Ichich hual tsacamilchic, 
ca lej Саја’ ti cuenta abal ni jita yab 


ti c'ambiy tin cuenta an hualabtalab. 


Max i t'ajal alhua', jats cum alhua' 

i ichich jant'ini' in ichich a Cristo. 

8 Мах cu xe'tsin hualbibil, jats cum 
pel tu c'al an teneclab, cum с'а! јаја’ 
jats ti ts'i'quinenec an hualabtalab 
ani jats expith bel in t'ajal. Chich 

in Tsacamil a Dios abal quin 
talabethanchi jahua' in t'ajal an 
teneclab. 

?Max chubax pel tu tsacamil a 
Dios yab ne'ets cu xe'tsin hualbibil, 
cum tu pitha'its a Dios i ichich 
еј jaja’ in ichich ani pel tu 
tsacamil yabats i ejtohual cu xe'tsin 
hualbibil. 1° Antsana' i tso'ob jita’ 
pel in tsacamil a Dios ani jita' pel 
in tsacamil an teneclab. Max yab 
cu xe'tsin bolith ani jaye max yab 
qui c'anitha' an ebchalabchic c'al a 
Cristo, yab pel tu tsacamilchic a Dios. 


Cu c'anitháxin 
^! An cau ax a ats'amalchic ma 
tam ta ts'i'quiyamal ca bela' a 

Cristo jats axe", cu c'anitháxin jun 
c'al xi jun. 12ҮаЬ qui Раја’ ejtil in 
t'aja' a Caín tam tin tsemtha' in 
ebchal, cum in ey jaja' ejtil in ey 
an oc'ox teneclab. In tsemtha' in 
ebchal tin ebal am pa'ixnomtalab 
abal in t'ajamal lej alhua', ania 
Caín iba іп t'ajamal alhua*. 

13 Ebchalabchic, yab са jic'pa' 
max ti pojcal an inicchic axi 
yab im belal a Cristo. '^Cum i 
c'anithal an ebchalabchic c'al a 
Cristo i tso'obits abal a Dios tu 
pithamalits i it ejattalab ani yabats 
и xe'ets ejtil тах и tsemenec al i 
hualabtalab. Max yab i c'anithal an 
ebchalabchic c'al a Cristo, antsana' 
tu xe'etse ejtil max u tsemenec al 
і hualabtalab. 15A Dios tu tsu'tal 
ejtil max pel tu tsemthom inic 
max i pojcal an ebchalabchic c'al a 
Cristo, ani i tso'ob abal i tsemthom 
inic yab in cua'al i it ejattalab 
c'al a Dios. *6Cum a Jesucristo 
im bina' tim ba' ca tsemets ti al 
an cruz tin ebal huahua’, antsana' 
tu tejaua'methanchamal an 
c'anithomtalab axi lej chubax. 
Antsana' pel i uchbilhue qui jum 
putat bina' ti Ба’ ani ma cu tsemtha 
abal qui tolmiy an ebchalabchic 
c'al a Cristo. 1? Мах i cua'al jant'o 
teje' tsabal ani yab qui yajnanchi 
an ebchalabchic c'al a Cristo ax 
in cua'al i yejenchixtalab, jolat 
qui ulu i c'anithal a Dios cum yab 
chubax i c'anithal. 18Ichich hual 
tsacamilchic, yab expith qui uluq'ui 
i c'anithal an ebchalabchic c'al a 
Cristo, jaye qui chubax c'anitha' 
ani qui tolmiychic. Tam ojni' ne'ets 
qui tejhua'metha' abal huahua' и 
c'anithom. 

19 Max antsana' i chubax c'anithal 
an ebchalabchic c'al a Cristo, i 
tso'obits abal chubax pel tu c'al a 
Dios ani i ats'al chubaxmethachits 
i ichich tin tamet a Dios. ??Max 
i ats'al jolbith ti cuete' ichich ani 
qui tsalpay abal yab tu c'al a Dios, 
bel qui t'aja' ti cuenta abal a Dios 
in cua'al in c'athpich tsap ani i 
ichich iba. In tala' ejtiyal patal a 
Dios. ?!Ichich hual ebchalabchic, 
max yab i ats'al tu jolbith i 
ejtohual cu utey qui tauna' a Dios 
c'al i ichich lej thacat. 22Апі јаја’ 
ne'ets tucu pitha' patal jahua' 
qui conchi cum i putuhual c'al 
in uchbixtalchic ani i t'ajchal in 
culbetal. ?3In uchbixtalchic jats qui 
bela' in Tsacamil Jesucristo ani cu 
c'anitháxin jun c'al xi jun. 24Мах 
i putuhual c'al in uchbixtalchic а 
Dios, u junini' c'uajat huahua' c'al a 


Dios ani jaja' junini' c'uajat ti ichich. 


I tso'obits abal a Dios antsana' 
c'uajat ti ichich cum tu pithamalits 
an Espíritu Santo taja' ca c'uajiy. 


An cau axi chubax ani axi iba 


Ichich hual ebchalabchic, yab 

ca belchi patal jahuaquitsq'ui 
tam cau quit uchan c'al ax in 
ulalchic pithach i cau c'al a Dios. Ca 
Саја’ ti cuenta ca exla' max chubax 
jununul c'al in cahuintal a Dios, 
cum hua'ats yantalam i inicchic 
xe'ets ti janamcau. In ulalchic abal 
in olnal in cahuintal a Dios ani yab 
ја ax in olnal. ?Ne'ets ca ejtouchic 
ca exla' jita’ axi chubax in cua'alits 
an Espíritu Santo tin ichich, max in 
olnal abal abnenequits a Jesucristo 
c'al a Dios ani hua'tsin ti inic teje' 
tsabal. 3Yab in cua'al an Espíritu 


514 


Santo tin ichich jitats quin ulu abal 
yab abnenec a Jesús c'al a Dios 
ani yab hua'tsin ti inic teje' tsabal, 
tocat in cua'al jununul in tsalap с'а1 
nixe' xi lej c'athpich tomolnaxma' 
c'al a Cristo axi ne'ets ca chich. A 
ats'amalitschic abal ne'ets ca chich 
jaja' ani hua'atsits jita'chic xe'ets in 
tsalap jununul c'al jaja". 

^Ichich hual tsacamilchic, pel ti 
c'alchic a Dios ani a atamalits nixe' 
xi janamcauchic ax in ulalchic pel 
i caulomechic c'al a Dios. A Dios 
axi c'uajat ta ichich tata'chic más in 
cua'al in c'athpich tsap, ani yab ejtil 
in tsap an teneclab axi c'uajat tin 
ichich jaja'chic. "Cum in tsalapchic 
jats axi teje' tsabal jaxtam in 
t'iloxnal jahua' teje’ tsabal, ani 
jaxtam u ats'anchab in cahuintal 
c'al an inicchic axi jaye expith in 
tsalapnal jahua' teje’ tsabal. 9Pel 
huahua' ojni' tu tsacamil a Dios ani 
tu ats'anchal huahua' i cahuintal 
jitats exlom c'al a Dios. Axi yab 
exlom c'al a Dios, yab tu ats'anchal 
i cahuintal. Antsana' i ejtohual 
qui exla' jita' ax in lej cua'al an 
chubaxtalab tin ichich ani jita' ax 
in cua'al expith i c'ambixtalab. 


Tu c'anithal a Dios 


7Ichich hual ebchalabchic, cu 
c'anitháxin jun c'al xi jun c'al an 
c'anithomtalab ax tu pithal a Dios. 
Max u c'anithom, jats cum pel tu 
tsacamilchic a Dios ani i exlal a 
Dios. Мах yab и c'anithom, jats 
cum yabaye i exlal a Dios ax 
in ey lej c'anithom. ?A Dios in 
tejhua'metha' abal pel ti c'anithom 
c'al huahua' tam tin aba’ ca chich 
teje' tsabal in juncats Tsacamil 

abal cu it ejatliyat c'al jaja’. 10 Qui 
t'aja' ti cuenta abal huahua' yab i 
oc'ox c'anitha' a Dios. Jaja’ tu oc'ox 
c'anitha', апі jaxtam in aba' in 
Tsacamil abal ca tsemets ti al an 
cruz abal tucu calchinchi i hualab. 
11 Tchich hual ebchalabchic, cum 
antsana' tu c'anithal a Dios, jaxtam 
cu c'anitháxin jun cal xi jun. 12АБа 
ani' ni jita' yab jayq'ui' in tsu'umal 
a Dios, bel a Dios c'uajat ti ichich 
huahua' max u c'anitháx ani ja'its 
јаја’ ax tu tolmiyal cu jum putat 
c'anitháxin. 1 Cum tu pithamalits 
an Espíritu Santo, jaxtam i tso'obits 
abal huahuea' и junini’ c'uajat c'al a 


Dios ani jaja' junini' c'uajat ti ichich. 


141 tsu'umal in Tsacamil a Dios ani 
i olnal abal a Dios in aba' teje’ abal 
quin jec'ontha' an inicchic c'al an 
hualabtalab. 1°Мах i olnal abal a 
Jesús pelits in Tsacamil a Dios, и 
junini' c'uajat huahua' c'al a Dios 
ani јаја’ junini' c'uajat ti ichich. 

16 Antsana' i tso'obits ani i belalits 
abal lej chubax a Dios tu c'anithal 
cum pelits in ey ti c'anithom. Ani 
max и c'anithom huahua’, jats 
cum u junini' c'uajat c'al a Dios 
ani јаја’ junini' c'uajat ti ichich. 

17 Jaxtam u jum putat c'anithom 
huahua' ani i ne'thal thacat i ichich 
tin cuenta an q'uicha tam ti a 

Dios ne'ets tucu ts'ejca'. Aba ап? 

u c'uajat huahua' teje' tsabal, bel 

u c'uajat jaye tin tamet a Dios ti 

eb jant'ini' ti c'uajat a Jesucristo 
tin tamet a Dios. !?Cum jun ti 
hua'ats i c'anithomtalab yab hua'ats 
i jiq'ueltalab, jitats jum putat 
c'anithom yab in ejtohual quin co'oy 
i jiq'ueltalab tin ichich. Lej yajchic 
an jiq'ueltalab, ani max u jiq'uel i 

tso'ob abal yabaye i bajumalits tu 
jum putat c'anithom c'al a Dios ani 
c'al an inicchic. 

19 Cum a Dios tu oc'ox с'апіћа’, 
jaxtam i c'anithal a Dios. 20Ре] и 
janamcau huahua' max qui ulu i 
c'anithal a Dios ani max i pojcale 
an ebchalabchic c'al a Cristo. Max 
yab i c'anithal i ebchal ax i tsu'tal, 
ni abal jay yab ne'ets qui ejtou qui 
c'anitha' a Dios axi yab i tsu'tal. 
?1In uchbixtal a Dios ax tu pitha' 
jats axe’: Max i c'anithal a Dios, qui 
c'anitha' an ebchalabchic c'al a 
Cristo jaye. 


Yab cu atan c'al jahua’ yab alhua' 
teje’ al an hualab с'ау”1а1 


U it ejatlithits huahua' c'al a 

Dios max i belal abal a Јеѕӣѕ 
jaits a Cristo axi abnenec teje’ 
tsabal c'al a Dios. Max i c'anithal 
i tatalab teje' tsabal, ne'ets qui 
c'anitha' in tsacamilchic jaye. ?Max 
i c'anithal a Dios ani qui taja’ jahua’ 
јаја’ тиси uchbiy, i tso'obits abal 
ne'ets qui c'anitha' in tsacamilchic 
jaye. ?Qui chubax c'anitha' a Dios 
ani ne'ets qui lejat putu c'al in 
uchbixtalchic, ani yab q'uibat jahua' 
tu uchbiyal qui баја”, ^Max и it 
ejatlithits c'al a Dios ani i belalits 
a Јеѕӣѕ, yab tu atal jahua' yab 
alhua' teje' ti al an hualab c'ay'lal. 
5Expith max i belal abal a Jesús 
jaits in Tsacamil a Dios, yab ne'ets 
cu ejtohuat cu atan c'al jahua’ yab 
alhua* 


Olnab in Tsacamil a Dios 
6 Ja'its a Jesucristo axi che'nec 
teje' tsabal ani pujan. Ja'its jaja' ax 
in huac'la! in xits'al tam ti tsemets 

ti al an cruz. Yab expith chich ani 
pujan, jaye in huac'la' in xits'al tam 
ti tsemets ti al an cruz. Antsana' tu 
olnab a Jesucristo c'al an Espíritu 
Santo axi ets'ey pel in ey hualim in 
olnal i cau axi lej chubax. "Hua'ats 
ox i olnom ti eb ах in junat olnal i 
cau antsana' tin cuenta a Jesucristo. 
Pel i Tata Dios, ani pel јаја’ ах и 
bijiyab ti Cau, ani pel an Espíritu 
Santo. ?Hua'ats jaye ox i olnom teje 
tsabal. Pel an Espíritu Santo, ani 
pel im pujantal a Jesucristo, ani pel 
in tsemtal a Jesucristo. Aniye jaye 
axe' xi oxlom in junat olnal i cau 
tin cuenta a Jesucristo. ?I belchal 
in olnomtal i inic teje' tsabal, ani 
más in lej tomnal qui belchi in 
c'athpich chubax olnomtal a Dios 
tin cuenta in Tsacamil. 1 Мах i 
belal in Tsacamil a Dios, ojni' i 
bats'umalits ti ichich in olnomtal a 
Dios. Max yab i belchal in olnomtal 
a Dios tin cuenta in Tsacamil, ojni' 
i t'ajal е} max и janamcau a Dios. 
"1 Cum in olnamalits a Dios abal 

tu pithamalits i it ejattalab abal 
ets'ey tin ebal in Tsacamil. 12Апі i 
cua'alits i it ejattalab max c'uajat ti 


* 


ichich in Tsacamil a Dios Jesucristo. 


Max yab c'uajat, yab i cua'al i it 
ejattalab. 


An ts'alabchixtalab 


13 Nan tu thuchanchal tata'chic 
ax a belamalits in Tsacamil a 
Dios, abal c'al axe' xi cau jats ta 
ca lej tso'obna' abal a cua"alits i it 
ejattalab abal ets'ey. 


516 


14Lej thacat i ichich c'al a Dios, 
cum i tso'obits abal tu ats'al 
jahuaquitsq'ui qui conchi in 
culbetal. 15Апі max i tso'obits abal 
a Dios tu lej ats'anchal i conchixtal, 
i tso'obits jaye ti lej ichich abal 
ne'ets tucu pitha’. 

16Max qui tsu'u i ebchalab c'al a 
Cristo quin Раја’ i hualabtalab c'al 
yab ca tsemets, qui conchi a Dios 
ca paculanchat ani ne'ets ca jilan ca 
c'uajiy ejate. Hua'ats i hualabtalab 
ca t'ajan c'al ca tsemets, ani yab 
u ulal abal qui conchi a Dios abal 
quim paculanchi nixe’. 1 Aba ап? 
patal pel i hualabtalab max qui 
саја’ jahua’ yab alhua', bel hua'ats 
i hualabtalab ca t'ajan yab c'al ca 
tsemets. 

18] tso'obits abal yabats u xe'ets 
hualbibil axi it ejatlithits c'al a Dios, 
cum u lej beletnab c'al in Tsacamil 
a Dios ma yab u tacnal c'al an 
teneclab. 

191 tso'obits abal huahua' pel tu 
c'al a Dios ani axi yab exlom c'al a 
Dios u tala' abatnab c'al an teneclab. 

20] tso'obits jaye abal lej chubax 
che'nequits in Tsacamil a Dios 
teje' tsabal, ani ja'its jaja' ax tu 
pithamalits an tsalpathtalab abal 
qui exla' a Dios axi expith chubax. 
Tu pithamalits i it ejattalab abal 
ets'ey ani xo' u ts'at'bathits huahua' 
c'al in Tsacamil a Dios Jesucristo 
axi lej chubax pel a Dios. ?! Jaxtam 
ichich hual tsacamilchic, ca lej taja’ 
ti cuenta yab ca c'ac'na' i pil dios 
axi yab chubax. Amén. 


An tsabchilab u axi thuchanchat 
an ebchalabchic са] an 
t'ocat abathuale Juan 





An chubaxtalab ani an 
c'anithomtalab 

'Nana' in Juan pel in eyal c'al 
an tamcunel ebchalab. Nan tu 
thuchanchal axe хі и tata' uxum 
ebchalab tacuth c'al a Dios ani 
jaye a tsacamilchic. Nan tu 
c'anithalchic cum i junat exlal an 
chubaxtalab, ani ti c'anithalchic 
jaye patal jita' ax in exlalits an 
chubaxtalab. ?Nan tu c'anithalchic 
cum a cua'al t'aychithits ta ichich 
an chubaxtalab jant'ini' nana'ne и 
cua'alits, апі ja'its ne'ets qui ets'ey 
co'oy al i ichich. 30 lej le’ abal i 
Tata Dios junax c'al in Tsacamil 
i Ajatic Jesucristo ti co'onchichic 
a ichich c'al in alhua' inictal. Ti 
yajnanchi ani ti jun ejetbethanchi 
a ichich c'al in c'anithomtal ani c'al 
an chubaxtalab. 

^In lej culbel cum talchic а 
tsacamilchic in aynanchal an 
chubaxtalab jant'ini' tin le' i Tata 
Dios ti eb. *Uxum ebchalab c'al 
a Cristo, nan tu lej uluth uchal 
abal pel in uchbixtal a Dios cu 
c'anitháxin tu ebchalab jun c'al xi 


jun. Yab pel i it uchbixtalab, cum 
jats ax it olchinenequits ma tam 

ta ts'i'quiyamal ca bela' an Ajatic. 
$Max chubax u c'anithom huahua' 
ne'ets qui putu c'al in uchbixtalchic 
a Dios. Ma tam ti ts'i'quiyamalits 
qui bela’ i ats'amalits abal pel i 
uchbil cu c'anitháxin jun c'al xi jun. 


An c'ambixchic 

7Hua'ats yan i inicchic xe'ets teje’ 
tsabal in ulal abal yab chubax ti 
hua'tsinenec ti inic a Jesucristo 
teje' tsabal. Pel i c'ambix ani pel i 
tomolnax c'al a Cristo jitats quin 
ulu апіѕапа’. 8Са lej t'aja'chic ti 
cuenta ca junini' bela' a Cristo ani 
ca alhua' t'ojonchi abal quit quithat 
pithan an atabilab. 

ЗА Dios yab c'uajat c'al huahua’ 
max cu peley ani yabats qui 
aynanchi in exobchixtal a Cristo. 
C'uajat c'al huahua' a Dios ani jaye 
in Tsacamil expith max qui junini’ 
aynanchi in exobchixtal a Cristo. 

10 Max са ulits ta q'uima' jita’ quin 
1е'па' ti exobchi axi pil i cau yab 
jununul c'al in exobchixtal a Cristo, 
yab ca bats'u ta q'uima' ani ma yab 

ca ucha' ca tolminchat c'al a Dios. 
1 Cum max antsana' ta ca ucha’ 
ejtil max a tolmiyal quin olna' i cau 
axi yab chubax. 


In taltal an thuchlab 


1 Hua'atse yan i cau u le’ tu 
ucha'chic, tocat yab u le' cu thucha' 

al axe’ xi u. U le’ quin c'ale tu tsu'u 
abal cu t'ilmats ani cu lej jum putat 
culbe. 

13а tsacamilchic a at uxum 
ebchal c'al a Cristo ti abchalchic 
tihua' i tsapnethomtalab. Pel i 
uxum ebchalab jaye tacuth c'al a 
Dios. Amén. 


An oxchilab u axi thuchanchat 
an ebchalabchic са] an 
t'ocat abathuale Juan 





Pel i alhua' inic a Gayo 

'Nana' in Juan pel in eyal c'al 
an tamcunel ebchalab. C'an Gayo, 
nan tu thuchanchal axe' xi u cum 
lej chubax nan tu c'anithal. ?Cum 
pel it сап ebchalab c'al a Cristo 
u conchal a Dios abal ti ets'ey 
pitha' i alhua'talab. Ti tolmiy quit 
xe'tsin lubach a inictal jant'ini' it 
xe'ets lubach c'al a ejattal. ?In lej 
culbel c'al an cau ax tin chanchi an 
ebchalabchic ax и ulel teje’, cum 
tin olchi abal a junini' aynanchal 
an chubaxtalab ani a t'ajal jahua' it 
uchbith c'al an chubaxtalab. ^Ets'ey 
in c'athpich culbel tam quin olchin 
abal an ebchalabchic in t'ajal jahua' 
ti uchbiyab c'al an chubaxtalab, 
cum u tsu'tal ejtil max jaja'chic pel 
u tsacamil. 

5C'an ebchal Gayo, a putuhual 
c'al a uchbil cum a bats'uhual ani 
a tolmiyal an ebchalabchic c'al a 
Cristo, ma a bats'uhualchic c'al a lej 


culbetal axi tal ma pil i c'uajattalab. 


8 Jaja'chic ах a tolmiyamal in 
olchamal an ebchalabchic axi 
teje’ abal it lej c'anithom. Ca 


t'ajchiye i alhua'talab jitats xe'ets 
ti buc'ul c'al in cahuintal a Dios, 
cum ne'ets ca culbe a Dios max ca 
tolminchiyechic c'al іп yejenchixtal. 
"Cum pel in t'ojlabil a Jesucristo 
ax in t'ojonchalchic, ani ni jant'o 
tam tolmixtalab yab im bats'umal 
jaja'chic c'al axi yab exlom c'al a 
Dios. 3Jaxtam pel i uchbil huahua’ 
qui junax tolminchi c'al jahuats 
quin yejenchi axi antsana' xe'ets ti 
buc'ul c'al an chubaxtalab. 


Yab alhua' jahua' in t'ajal a Diótrefes 


Nan tu thuchanchamalits i u 
ax it c'uajatchic al an tamcunel 
ebchalab tihua', tocat a Diótrefes ax 
in lej c'a'inchal ti abatnom c'al an 
tamcunel ebchalab yab tu t'ajchal 
ti cuenta i eylabil ax u pithnenec 
huahua' c'al an Ajatic. '" Tam quin 
ulits c'al tata'chic ne'ets tu lejquith 
olchi jant'ini' jaja' tu alq'uith 
cahuiliyal huahua' tu abathuale 
c'al an Ajatic ani tu t'ajchal i 
janamtalab. Ani yab expith ja, jaye 
yab im bats'uhual an ebchalabchic 
axi huahua' qui abchi ani yab in 
hualcanchal q'ue'at quim bats'u. Ma 

in quethmayal abal yab ca otsits 
c'al an tamcunel ebchalab jitats in 
le" quim bats'u an ebchalabchic. 

"1 C'an Gayo, tocat ca nits'binchi 
in t'ajbil jitats quin t'aja' alhua' ani 
yab ca nits'binchi in t'ajbil jitats in 
t'ajal yab alhua* Jitats quin Раја” 
alhua' pel in c'al a Dios, ani jitats 
quin t'aja' yab alhua' pel axi yab 
exlom c'al a Dios. 


Pel i alhua'! inic a Demetrio 
12Patal an inicchic in ulal abal 
a Demetrio pel i alhua' inic, cum 
expith in t'ajal jahua' ta ca uchbiyat 

c'al an chubaxtalab. Huahua'hue 

i ulal abal pel i alhua' inic, ani 
tata'chic a tso'obits abal ets'ey i ulal 
an chubaxtalab. 


In taltal an thuchlab 


13Hua'atse yan i cau u le tu olchi 
Gayo, tocat yab u le' cu thucha' al 
axe' xi и. 140 le' quin thubat c'ale 
c'al tata’ abal cu t'ilmats. 

15A Dios ti jun ejetbethanchi a 
ichich. Ti abchal i tsapnethomtalab 
a ja'ubchic axi teje c'uajat. Ca 
tsapnetha' ti junchic u ja'ubchic axi 
c'al tata'chic. 


An u axi thuchanchat an ebchalabchic 
c'al an t'ocat abathuale Judas 





A Judas in thuchanchal an 
u an inicchic axi bijithits 
quim baju tin c'al a Dios 
' Nana' in Judas tin t'ojnalil a 
Jesucristo, ani pel tin ebchal a 
Jacobo. Nan tu thuchanchal axe' 
xi и tata'chic axi pel ti c'al i Tata 
Dios jant'ini' jaja’ ti bijiyamal ca 
baju. Ti c'anithalchic a Dios ani ti 
alhua' beletnal cum it ts'at'bath c'al 
a Jesucristo. ?U lej le' abal a Dios 
ti lej c'athpich yajnanchichic ani 
ti lej c'athpich сапіћа”. Jaye ti lej 


c'athpich jun ejetbethanchi a ichich. 


Axi exobchix c'alicau peli 
janamtalab 
(2 Pedro 2.1—17) 


3C'an ebchalabchic, u lej cua'al 
u canat tu thuchanchi i cau tin 
cuenta an jec'onthaxtalab ax i 
junax cua'al, tocat yab in tomnal 
cu t'aja' xohue*. Cum lej uluth abal 
nan tu thuchanchi i cau tin cuenta 
an chubaxtalab in cahuintal a 
Dios axi a Dios tu jilchamal patal 
huahua' axi pel tu c'al jaja", ani 
хо’ ja'its nixe’ an chubaxtalab ax i 
junax belal. Ja'its xe' ca lej luba' ca 
c'aniy max jita' in le' quin t'apchi. 


^Hua'ats talchic i inic yab u c'ac'nax 
c'al a Dios tsinat otsenequits c'al an 
ebchalabchic c'al i exobchixtalab 
axi yab chubax tin cuenta in alhua' 
inictal a Dios. In ulalchic abal in ey 
a Dios pel i alhua' inic, ani jaxtam 
yab ne'ets tucu jolbiy max qui t'aja' 
quithab. Tocat im pojcalchic i Ajatic 
Jesucristo axi expith pel i Thabal 
c'al huahua’. A Dios ne'ets quin 
jolbiychic, cum ma ti biyalits in ulal 
an T'ocat Thuchlab in cahuintal a 
Dios abal in tomnal ca t'ajat jolbiyat 
an inicchic axi antsana' yab u 
c'ac'nax c'al a Dios. 

5 Aba ап? tata'chic a 
tso'obnamalits, bel u le' abal ca t'ila' 
jahua' a Dios in t'ajchi ti jayq'ui' am 
bichou Israel. In caltha' ti Egipto, 
ani talbel in talabetha' axi yab im 
belamalchic. 9Ca t'ila'chic jaye 
abal an ángelchic ax in t'iconchi in 
eylabil yabats c'uajat tin c'uajattal 
ti eb c'al a Dios. U co'oyab huic'at 
jun ti yic'uax abal ets'ey, ani tats 
ne'ets ca c'uajiychic ma tam quim 
baju am pulic bijith q'uicha tam ti 
a Dios ne'ets quin ts'ejca'chic. "Ca 
t'ila'chic jaye jahua' t'ajchin c'al 
a Dios am bichou Sodoma ani am 
bichou Gomorra ani am bichouchic 

axi utat c'uajatac taja’. A Dios in 
ijcanchi i c'amal ma ti eb, ani t'ajat 
q'uibenecchic abal ets'ey. Antsana' 
ti t'ajchin cum im binamalits tim 
Ба’ ti uxumbe апі ti inicbe. Ma 

an inicchic co'óxin с'а] in at inic 
ani an uxumchic co'óxin cal in 

at uxum. Antsana' tin t'ajamal in 
cuete' culbetal ejtil tin t'ajamal in 
cuete' culbetal nixe' xi ángelchic 
axi xohue' huic'at co'oyab al an 
yic'uax. Thuchat jahua' t'ajchinenec 
c'al a Dios nixe' xi bichouchic abal 
huahua' yab qui t'aja'hue апіѕапа’. 

8 Ani хо’ nixe’ xi inicchic ахі 
yab u c'ac'nax c'al a Dios xe'ets 
ejtil max huachbibilq'ui, yab u 
exlom c'al a Dios. C'al in quithab 
t'ajbil in othnalchic tim Ба”. Im 
pojcanchal in abatnaxtal an Ajatic 
ani in tilibnal an ángelchic ti eb 
axi ршіс in ey. Ма a Miguel axi lej 
pulic in ey ti ángel yab in t'aja' ti 
tilibnax ti jayq'ui. Tam ti pejéxin 
c'al an teneclab abal jita' ne'ets 
quin nenchi in inictal a Moisés 
tam ti tsemenequits, a Miguel in 
ts'ejna' quin tilibna' ani quin jolbiy 
an teneclab. Expith in ucha’: Nan 
tu jilchal c'al a Dios abal jaja’ ti 
yajchiquiy. 1%Апі хо’ nixe'chic 
axi yab u c'ac'nax c'al a Dios in 
tilibnath cahuiliyal an chubaxtalab 
axi yab in exbayal. Pelchic ejtil i 
animal ax in t'ajal expith jahua' 
in le' in anam t'u'ul, ani jats ti 
q'uibenequits. 

"1 Lej ts'ejhuantal cum antsana' 
in t'ajalchic. Xe'ets q'uibenec ejtil 
a Caín ti jayq'ui' xe'tsin. Jant'ini 
in t'ajamal a Balaam, antsana' in 
t'ajal jaja'chic jahuats quin le'na' 
abal quin ata' an tumin. Jant'ini' ti 

jec'omac a Coré c'al a Dios, antsana' 
ti jec'om jaja'chic c'al a Dios, ani 
jats ti xe'ets q'uibenec. 12Јаја’сһіс 
u otsel ani yab alhua' in t'ajal tam 
it tamcunalits tata'chic quit junax 
c'aputs cum it junax c'anithom 
c'al an Ajatic. U lej xijc'ath c'apul 
jaja'chic abal ca ajhue ani yab in 
t'ajal ti cuenta max hua'ats q'ue'at 
c'a'il in le' jaye ti c'apul. Pel xe' ejtil 
i tocou axi ne'thathalq'ui c'al i ic' 
ani yab in chal an ab. Pelchic in ey 
ejtil i te' axi yab im binal i hualilab, 
la'uthits ani t'ajat tsemenequits. 
13Pelchic ejtil an ја’ ax и thujbanal 
tam lej lanic' ti al am pulic lejem 
c'al an tsapic іс”. Jant'ini' ti yab 
jant'o ti alhua' an thujal, antsana' 
in t'ajbil jaja'chic. Pelchic ejtil a ot 
axi yabats ne'ets tin ay. Cum t'ajat 
q'uibenequitschic ne'ets ca c'uajiy 
abal ets'ey jun ti c'athpich yic'uax. 
"Ма ti c'al a Adán ani ma ti 
c'al a Enoc tin aytal pelac buc 
i yaneltalab cuenel bichoulom. 
Pithan a Enoc in tsalap quin 
q'uejab olna' abal ne'ets ca ts'ejca 
c'al a Dios nixe'chic axi yab u 
c'ac'nax c'al a Dios. In ulu: Ca 
теѓа’ tax tal an Ajatic junax c'al 
yantalam i milchic i t'ocat ángel. 
15Tal abal quin ts'ejca' tim patal 
an inicchic. Ne'ets quin jolbiychic 
patal axi yab и c'ac'nax c'al a 
Dios tin ebal in hualab ax in 
t'ajamal. Pelchic xe' axi quithab 
cahuilix ani tomolnax c'al a Dios. 
16Xo! xe'ets jaja'chic toc'oc^ma' 
ani jolbixma' c'al a Dios. Tocat in 
t'ajalchic in hualbith le'nomtal. In 
c'athatnalchic tim ba' ani in alhua 
t'iloxnalq'ui in at inic expith abal 
quin calthanchi jant'o. 


* 

An ts'alabchixtalab abal 
ax im belal an Ajatic 


7 C'an ebchalabchic, ca lej tila’ 
an cau ax it olchinenequits cal in 
abathualejilchic i Ajatic Jesucristo. 
18Ті uchamalits abal tam hue'its 
ne'ets ca taley an q'uij q'uicha, 
tamna' ne'ets ca xe'tsin i inicchic 
axi tilibnax ma c'al a Dios. Ne'ets 
quin t'aja' in hualbith le'nomtal 
yab tocat. 1% Ani хо” ja'its jaja'chic 
axi lej lejauaxmethom c'al an 
ebchalabchic c'al a Cristo. Expith 
in t'ajal jahua' in le' in anam t'u'ul, 
cum yab c'uajat an Espíritu Santo 
tin ichich. 

20 Tata'chic can ebchalab, 
ca junini' co'oy ta ichich 
an chubaxtalab in t'ocat 
cahuintal a Dios c'al quit ets'ey 
Iubachmethanchat а ichich. Quit 
olonchic quinoc'nanath a ichich c'al 
an Espíritu Santo. ?! Ets'ey ca lej 
t'iltom ta ichich abal a Dios ti lej 
c'anithal, ani ca aychi ca chich junil 
i Ajatic Jesucristo abal ti ne'tha' tin 

ebal in yajnanchixtal quit c'uajiy 
abal ets'ey ti eb. 

?2Ca yajnanchi ax in ne'thal 
in ichich c'al i hualamtalab c'al 
a Dios. ?3Quin lej bela'chic abal 
ca jec'ontha ani yab ca jolohuat 
c'al a Dios ti al an camal. Са 
yajnanchi jaye axi xe'etse al an 
hualabtalab, ani са Раја’ ti cuenta 
yab ca c'anitha' in hualab ani 
yab ca hualca' ta ba' ni hue' quit 
ts'ilc'onchat c'al in hualab. 


Qui puhuethanchi im bij a Dios 


24-25 Hua'ats juncats a Dios ani 
expith jaja' lej tsalpath. Ja'its xe' in 
cua'al in tsap abal ti jec'ontha'chic 
ani ti beletna' abal yab quit ijcan al 
i hualabtalab, ani talbel ti huat'ba' 
ti eb quit c'uajiy t'oquethachits 
ani jum putat culbel tin tamet jun 
ti lej ts'alat. Xo' c'al im bij i Ajatic 
Jesucristo i puhuethanchal im bij 
a Dios ax in cua'al in lej ts'alat ani 
lej pulic in ey. Expith jaja' in cua'al 
in tsap ani pel i lej Abatnom xohue' 
ani abal ets'ey. Amén. 


Јаһиа’ tejhua?methanchat 
an t'ocat inic Juan 





Tejhua'methanchix a Jesucristo 


Ne'ets ca olna al axe' 

xi u jahua' a Dios in 
tejhua'methanchi a Jesucristo lej 
chubax ne'ets ca thubat t'ajan ti eb 
ani ti tsabal. In tejhua'methanchi 
abal jaja' quin tso'oblinchi 
jaye in t'ojnalilchic. Jaxtam a 
Jesucristo in aba' i ángel ca c'ale 
quin tso'oblinchi a Juan. 2Апі 
patal jahua' tso'oblinchat ani 
tsu'binchat a Juan, ja'its ne'ets ca 
olna tin tequeth al axe' xi u. Pel i 
cau axi pithan c'al a Dios ani an 
chubaxtalab jahua' olchin c'al а 
Jesucristo. 

3Ne'ets ca culbe in ichich jitats 
quin ajiy axe' xi u, ani ne'ets ca 
culbe jaye jitats quin ats'anchi ani 
quin t'aja' jahua' in ulal axe' xi cau 
axi pithan a Juan c'al a Dios. Pel i 
cau axi hue'its ne'ets quim baju ca 
t'ajan. 


A Juan in thuchanchaliu 
buc i tamcunel ebchalab 


^Nana' in Juan ax u thuchanchal 
axe' xi u axi buc i tamcunel 
ebchalab c'uajat ti pulic bichoulom 
Asia. Tu uchalchic abal pel in ey 


a Dios ets'ey ejat. Ma ti jayq'ui", 
ani ma xohue’, апі ma ets'ey ejat. 
C'uajat a Dios ti eb tin ts'alat coytal 
ti Ts'ale ani c'uajat tin tamet jaja' 
buc i espirituchic. U lej le' abala 
Dios ani nixe' xi espiritu ti co'onchi 
a ichich c'al in alhua' inictal ani 
ti jun ejetbethanchi a ichich. 5Апі 
jaye u lej le' abal ti co'onchi a 
ichich a Jesucristo c'al in alhua' 
inictal ani ti jun ejetbethanchi a 
ichich. Ja'its jaja' ax in olnal tin 
tequeth an chubaxtalab. Pel jaja' an 
oc'ox ca ejtha al an jolimtalab ani 
ets'ey ejat. Peli oc'ox Ts'ale c'al tim 
patal an ts'alechic axi teje' tsabal. 
Cum и c'anithom c'al huahua’, 
jaxtam in huac'la' in xits'al ti al 
an cruz ani tu paculanchamalits 
i hualab. Cum tu tacuyamalits 
huahua’ ax pel u belom abal cu 
punuhuat tu ts'ale junax са] 
јаја’ ani tu tacuyamalits abal cu 
punuhuat tu pale'chic tin t'ojlabil i 
Tata Dios, jaxtam i puhuethanchal 
im bij a Jesucristo. Ja'its jaja' expith 
in cua'al in lej tsap abal ets'ey. 
Amén. 

7Qui баја’ ti cuenta abal hue'its 
ne'ets ca chich a Cristo ti al i 
tocoulom. Ne'ets ca tsu'tat c'al 

patal an inicchic, ma c'al jaja'chic 
ax ti tsemthame ti al an cruz. Tim 
patal am bichouchic tsabal ne'ets ca 
uq'uin tam. Antsana' ti lej chubax 
ne'ets ca chich a Cristo. 

In ша] a Dios: Nana'its in 
ts'i'quix c'al patal ani in talabethax 
c'al patal. Nana'its in oc'ox ejat ani 
ni jayq'ui' yab ne'ets quin taley, in 
ulal. Ja'its jaja' in huit'al patal quin 
Саја’. Ma ti jayq'ui', ani ma xohue', 
ani ma ets'ey ejat. 


A Juan in tsu'tal a Cristo 


9Nana'its in Juan pel tu 
ebchalchic tata' c'al a Jesucristo. 
Xohue' i junax yajchicnal cum pel 
tu at t'ojnal cal jaja’, ani i cuxuyal 
an yajchictalab cum tu tsapliyal 
јаја’. Talbel ne'ets cu c'uajiy ti eb 
jun tin t'ajal a Dios ti lej Ts'ale. 
Ti jayq'ui' in huic'nenequits ti al 
i ts'aclath tsabal im bij Patmos. 
Cum u olchamalits an inicchic in 
cahuintal a Dios ani an chubaxtalab 
c'al tin cuenta Jesucristo, jats tin 
huic'nenequits. !?Pel jun a quicha 
domingo nan u ichich lej co'oyab 
c'al an Espíritu Santo, tam u ats'a' 
tal tu cux jun i cau lej cahuith ejtil 
tam u juchuyab i trompeta. Tin 
taung’ antse* 

—Nana'its in oc'ox c'uajat ani 
ets'ey ne'ets quin c'uajiy. Nana'its in 
oc'ox ejat ani ni jayq'ui' yab ne'ets 
quin taley. Jahua' nan ne'ets tu 
tsu'binchi jats ca thucha' al i u ani 
ca abchi xi buc i tamcunel ebchalab 
ti pulic bichoulom Asia. Ca abchi ti 
bichou Efeso, ti bichou Esmirna, ti 
bichou Pérgamo, ti bichou Tiatira, 
ti bichou Sardis, ti bichou Filadelfia, 
ti bichou Laodicea. 


APOCALIPSIS 1 


12Tam tin huilq'uin cu tsu'u jita’ 
ax tin taunal, tam u tsu'u buc i 
cublab candela ts'ejcath c'al i oro. 
13U tsu'u jun ejtil i inic cubat ts'ejel 
xi cublab candela. Pel a Jesucristo. 
Toltomith c'al in toltomil ma tin 
acan bots'ots'ol, ani tin ichich in 
cua'al i huic'lab ого. '^Thacni' in 
xi'il ejtil i cuinim ani ejtil i pojoth 
tsam. In tsu'uxtal hual u tsu'chi 
еј] і camal. 151п асар lej leyoyol 
ejtil i bronce tam u baliyab al i 
c'amal abal ca pilmetha am pat'al 
axi yab pel i bronce. In cahuintal 
u ats'anchi lej cahuith ejtil tam lej 
tumumul yantalam i ja' al i pulic 
itse’. '6In cua'al tin huinab c'ubac 
buc a otchic. Ejtil tin hui’ in cua'al 
i nacat cutsil lej hui'ith c'al tsab in 
hui'ith. In anam tu'ul in hual ejtil 
tam ts'umimil a q'uicha lej tajax. 

17 Tam tu tsu'u antsana' a 
Jesucristo, tam tu pet'na' tu Ба’ tin 
acan ejtil max in tsemenec. Tim 
punchi in huinab c'ubac tu oc' ani 
tin ucha’: 

—Yab quit jiq'uey. Nana'its in oc'ox 
c'uajat ani ets'ey ne'ets quin c'uajiy. 
18 Tu cuetemtal in ejat. Aba апі in 
tsemthamejits, xohue' in ejat abal 
ets'ey. U cua'al an llavechic abal 
cu japchi ani cu texq'uenchi jun ti 
c'uajat in ejattal axi tsemenecchic. 
19Tin ucha' cu thucha' jahua' tin 
tsu'binchits, ani jaye jahua' tin 
tsu'binchal ani jahua' ne'ets tiquin 
tsu'binchiye. ?? Tin olchi abal xi buc 
a otchic u tsu'u tin huinab c'ubac pel 
i t'ipchixtalab c'al buc i olchinchix 
c'al xi buc i tamcunel ebchalab, ani 
xi buc i cublab candela ts'ejcath c'al 
i oro pel i t'ipchixtalab c'al xi buc i 
tamcunel ebchalab. 


APOCALIPSIS 2 


An cau axi abchin xi buc i tamcunel 
ebchalab, oc'ox ax ti bichou Efeso 


Tin ucha' a Jesucristo cu 

thuchanchi i u ani cu abchi 
an olchinchix c'al an tamcunel 
ebchalab ti bichou Efeso. Ja'its 
a Jesucristo ax in cua'al xi buc a 
otchic tin huinab c'ubac ani c'uajat 
ts'ejel c'al xi buc i cublab candela 
ts'ejcath c'al i oro. Ja'its jaja' ax 
ti abchalchic axe’ xi cau antse’: 
?Nana'its in Jesucristo u tso'ob 
patal jahua' a t'ajalchic tihua' ti 
Efeso. U tso'ob abal a lej lubal 
tiquin t'ojonchi ti al u t'ojlabil 
ani a cuxuyal tam a yajchicnal i 
yajchictalab. Jaye u tso'ob abal yab 
a tolmiyal an inicchic axi yab alhua 
in t'ajal. A t'ajamal ti cuenta ani a 
exlal jita' ах и janamcau tam quin 
ulu pel in abathualejil a Dios ani 
yab chubax ja. ?It lej t'ojnenec c'al 
i cuxuthtalab ani a yajchicnamal 
ti al u t'ojlabil, ani yab it tsequejits 
tiquin t'ojonchi axi nan u с'а]. *^Aba 
ап? antsana' tin t'ojonchamal, bel 
yab in lej culbel cum yabats tin lej 
c'anithal ejtil tam tit c'a'al ts'at'ey 
c'al папа’. 5Са t'ila' jant'ini' tit 
lej c'anithomats tam ti c'a'al, ani 
antsana' quit c'anithomats junil. 
Quit jic'tson c'al a hualab ani tiquin 
lej c'anitha' junil еј ti c'a'al. Max 
yab са баја? nan ne'ets tu tixc'anchi 
a ey ani yabats ne'ets quit c'uajiy 
tit jun xi buc i candela. 9Alhua' 
abal a pojcanchal in t'ajbilchic 
nixe' xi cuenel nicolaítachic. U 
pojcanchalne in t'ajbilchic. "Max 
junat a ichich c'al nana' u ichich, 
ca bina' a xutsun c'al an cau jahua' 
in uchal an Espiritu Santo an 

tamcunel ebchalabchic. Мах ca 
bina’ ta Ба’ са баја? expith jahua’ 
alhua', nan ne'ets tu jilchi ca c'apchi 
in hualil an te' c'al ti ejat axi ne'ets 
ca c'uajiy abal ets'ey c'al a Dios tin 
c'uajattal ti eb. 


An cau axi abchin an tamcunel 
ebchalab ti bichou Esmirna 


8Тіп ucha' a Jesucristo cu 
thuchanchi i u ani cu abchi an 
olchinchix c'al an tamcunel 
ebchalab ti bichou Esmirna. Ja'its 
a Jesucristo axi oc'ox c'uajat ani 
ets'ey ne'ets ca c'uajiy. Ja'its axi 
tsemets ani ejtha ti al an jolimtalab. 
Ja'its jaja' ax ti abchalchic axe' xi 
cau апіѕе”: ?Nana'its in Jesucristo 
u tso'ob patal jahua' a t'ajalchic 
tihua' ti Esmirna. U tso'obits abal 
yajchic a huat'al ani it ts'ejhuantal. 
Aba ani' it ts'ejhuantal, bel it rico 
cal i lablixtalab ax nan tu pithal. 
U tso'ob abal it quithab cahuiliyab 
c'al ax in ulal pel i lej Israelchic 
ani c'ac'nax c'al a Dios ani yab 
chubax. Pel jaja'chic axi palenchix 
c'al a Satanás. 10 Hua'ats ахі ts'at'at 
c'al an teneclab ne'ets ti jolou 
talchic tata'chic ti al an huic'axte". 
Yab quit jiq'uey tam antsana' ca 
yajchicna'chic. Tam ojni' ne'ets 
quit tejhua'me max chubax а belal 
a Dios o max iba. Lajuj a q'uicha 
ne'ets quit jilan ti al an huic'axte' ca 
yajchicna". Max ca putu c'al a uchbil 
jahua' nan tu pitha' ma quit tsemets 
nan ne'ets tu pitha' i atabilab tam 
quit huat'ba quit c'uajiy abal ets'ey 
c'al a Dios. *! Max junat a ichich 
c'al nana' u ichich, ca bina' a 
xutsun c'al an cau jahua' in uchal 
an Espiritu Santo an tamcunel 

ebchalabchic. Max ca bina' ta Ба’ ca 
Саја’ expith jahua' alhua', tam yab 
ne'ets quit jolbiyat ani yab ne'ets 
quit jolohuat al an c'amal axi ets'ey. 


An cau axi abchin an tamcunel 
ebchalab ti bichou Pérgamo 


12Tin ucha' a Jesucristo cu 
thuchanchi i u ani cu abchi an 
olchinchix c'al an tamcunel 
ebchalab ti bichou Pérgamo. Ja'its 
a Jesucristo ax in cua'al ejtil tin 
hui' i hui'ith nacat cutsil c'al tsab in 
hui'ith. Ja'its jaja' ax ti abchalchic 
axe’ хі cau апіѕе”: 1 №апа’іїѕ in 
Jesucristo и tso'ob patal jahua' a 
t'ajalchic tihua' ti Pérgamo. U 
tso'obits abal hua'ats jita' u abatnab 
c'al a Satanás, in le’ ti quina’ abal 
са t'aja' jahua’ yab alhua'. Aba 
ап? antsana' it le'nab ca taja’, bel 
it t'ayat ts'at'at c'al папа’ ani tim 
belchal u cahuintal. Tam ti tsemtha 
Antipas c'al axi abatnabchic c'al 
a Satanás tihua' ta bichohuil, bel 
tata'chic tim belchi u cahuintal. 
Im putumal a Antipas tihua' ta 
bichohuil tiquin olnanchi u bij 
c'al an inicchic. '^Expith yab in 
culbel cum hua'ats jita'chic ti al 
an tamcunel ebchalab ti Pérgamo 
ax im binal in xutsun с'а] in 
exobchixtal am biyal inic Balaam. 
Nixe' a Balaam in quithab exobchi 
a Balac quin Раја’ abal an Israelchic 
ca hualbin. Quin c'apchicua' 
jahua' in ts'acchixnanchal an 
inicchic c'al an thulcuts jahua' in 
diosnalchic. Ca juncuncua' cal axi 
yab pel in tomquil. 1Јауе yab in 
culbel cum hua'ats c'al tata'chic 
in aynanchal jahua' exobchinenec 
c'al nixe’ xi cuenel nicolaitachic. 


APOCALIPSIS 2 


U lej pojcanchal in exobchixtal 
antsana' yab alhua'. 16Cum nan и 
tsu'tal abal it hualbith, jaxtam quit 
jic'tson c'al а hualab, i quin thubat 
c'ale c'al tata'chic cu tomolna' axi ti 
exobchal ca t'aja' jahua' yab alhua* 
Yab cu ts'ojbethanchi a ichich c'al 
u cahuintal axi ts'ojbethom ejtil i 
nacat cutsil. 1? Max junat a ichich 
c'al nana' u ichich, ca bina' a 
xutsun c'al an cau jahua' in uchal 
an Espiritu Santo an tamcunel 
ebchalabchic. Max ca bina' ta Ба’ ca 
t'aja' expith jahua' alhua', tam nan 
ne'ets tu pitha' an tsinc'oth maná 
axi ti eb. Ani ne'ets tu pitha' i thac 
t'ujub jun ti thuchath i it bijlab. Pel 
i bijlab xe' axi ni jita' yab in tso'ob 
jita’ im bij, expith jitats quim bats'u 
nixe' xi tujub talbel jats ne'ets quin 
tso'obna". 


An cau axi abchin an tamcunel 
ebchalab ti bichou Tiatira 


18'Tin ucha' a Jesucristo abal 
cu thuchanchi i u ani cu abchi 
an olchinchix c'al an tamcunel 
ebchalab ti bichou Tiatira. Ja'its 
a Jesucristo in Tsacamil a Dios 
u tsu'chi in tsu'uxtal hual ejtil i 
c'amal ani in acan ejtil i bronce 
lej leyoyol tam u baliyab al i 
c'amal abal ca pilmetha am 
pat'al axi yab pel i bronce. Ja'its 
јаја’ ax ti abchalchic axe' xi cau 
апіѕе”: 1 Nana'its in Jesucristo 
u tso'ob patal jahua' a t'ajalchic 
tihua' ti Tiatira. U tso'obits abal 
tin c'anithal ani tim belchal u 
cahuintal. Tin t'ojonchal al u 
t'ojlabil c'al i c'aya'talab. Tam ti 
c'a'al tit ts'at'ey c'al nana' a ts'i'quiy 
ca Саја’ alhua', ani хо’ a t'ajal más 


APOCALIPSIS 2, 3 


alhua’. 20 Aba апі antsana' a t'ajal 
lej alhua', bel yab in culbel cum 

a c'aya'nal nixe’ xi uxum Jezabel 
ax in ulalq'ui pel i caulome с'а] 

a Dios ani yab chubax. Tocat in 

le ti cambiy c'al in exobchixtal 
tata'chic axi pel tu t'ojnalil. In 

le' ti exobchi quit juncun c'al axi 
yab pel a tomquil, ani ca c'apchi 
jahua' in ts'acchixnanchal an 
inicchic c'al an thulcuts jahua' in 
diosnalchic. 210 pithamalits nixe' 
xa Jezabel i q'uij ca jic'tson c'al in 
hualab yabats ca xe'tsin ti c'ambix, 
ani yab in le’. 22Ca Раја’ ti cuenta 
abal ne'ets cu abchi i yajchictalab 
lej tsapic, ani jaye ne'ets cu abchi 
i tsapic yajchictalab jitats quin 
Саја’ quithab jant'ini' јаја’ in 
t'ajal. Antsana' ne'ets cu t'ajchi 
max yab ca jic'tson c'al in hualab 
ani quin t'ajat jila’. 23Ani ne'ets cu 
jilæ са tsemthanchat axi ts'at'at 
c'al nixe’ xi uxum. Antsana' ta ca 
tso'obna' jant'ini' nan и jalbiyal an 
inicchic max quin t'aja' alhua' o 
quin taja’ jahua’ yab alhua*. Quin 
t'aja' ti cuenta patal an tamcunel 
ebchalabchic abal u exlanchal tin 
lej luputh in ichich an inicchic 
jahua' in tsalpayal ne'ets quin 
гаја’ ?^Hua'ats jita'chic c'al tata’ 
tihua' ti Tiatira yab a bats'c'unchal 
in exobchixtal nixe’ xa Jezabel. 
Yab it ts'at'atchic c'al jaja'chic axi 
lej t'ayat ts'at'at c'al a Satanás. 
Lejatits c'al axe' xi cau jahua' nan 
tu uchbiyamalchic. ?5Expith ca 

lej alhua' pena' ta ichich an cau 
jahua' nan tu uchamalits, ma tam 
nana' quin chich junil c'al tata'chic. 
26 Мах ca bina' ta Ба’ са баја’ expith 
jahua' alhua' апі ca junini' t'ajchi 

u culbetal, tam nan ne'ets tu punu 
tit abatnom c'al am bichoulomchic 
teje' tsabal. 27 Jant'ini' и Tata tim 
punumalits tin Abatnom, antsana' 
ne'ets tu punutechic. Ne'ets ca 
Саја’ lej tsapic tit abatnom c'al i 
bichouchic, ma axi yab in le ca 
abatnachic ne'ets ca t'aja' ejtil max 
ca poc'ou i pach c'al i cuathaxtalab 
pat'al. 28 Nana'its ejtil a ршіс ot axi 
lej tajc'anal tam thajujul. Jitats quin 
Саја’ expith jahua' alhua' ne'ets 

cu pitha' са c'uajiy c'al папа’ tam 
quin chich. 2 Max junat a ichich 
c'al nana' u ichich, ca bina' a 
xutsun c'al an cau jahua' in uchal 
an Espiritu Santo an tamcunel 
ebchalabchic. 


An cau axi abchin an tamcunel 
ebchalab ti bichou Sardis 


Tin ucha' a Jesucristo cu 

thuchanchi i u ani cu abchi 
an olchinchix c'al an tamcunel 
ebchalab ti bichou Sardis. Ja'its 
a Jesucristo axi c'uajat jaye tin 
tamet a Dios ti eb jun ti c'uajat 
xi buc i espirituchic c'al a Dios. 
Ja'its jaja' in cua'al tin c'ubac buc 
a otchic axi pel i t'ipchixtalab c'al 
xi buc i olchinchix c'al xi buc i 
tamcunel ebchalab. Ja'its jaja' ax 
ti abchalchic axe’ xi cau antse*: 
Nana'its in Jesucristo u tso'ob patal 
jahua' a t'ajalchic tihua' ti Sardis. U 
tso'obits abal it tsalpanchab abal it 
lej ejatlinchab a ejattal c'al a Dios, 
ani yab chubax cum it ejtil max 
it tsemenec. ?U t'ajamal ti cuenta 
abal yab a lejat bajumal quit xe'tsin 
bolith jant'ini' in le' a Dios. Ca 
ejtsintha' a ichich. Ca luba’ ta Ба’ 
ani yabats quit c'uajiy luxuxul a 

ichich ejtil jun tam taleq'uits. Са 
t'ila' ani ca ayna' an chubaxtalab 
jant'ini' tit olchinenequits. Max yab 
quit jic'tson c'al a hualab, yab ne'ets 
ca t'ila' tiquin aychi tam nana' quin 
chich junil c'al tata'chic. Jant'ini? 
jun i сие’ tam yab и aychab, 
antsana' ne'ets quin chich jun 
jic'tohual. ^U t'ajamal ti cuenta abal 
hua'ats talchic tihua' ti Sardis yab 
it at'axbethame c'al an hualabtalab. 
Ja'its axi ne'ets ca c'uajiy c'al nana' 
cum bajuthchic. Ejtil max thac 
toltomith ani alhua' ts'ejcath. 5Max 
ca bina' ta ba' ca t'aja' expith jahua' 
аиа’, tam ne'ets quit xe'tsin c'al 
папа’ ti eb thac toltomith. Ani 

yab ne'ets tu pacuchi a bij jun ti 
thuchathits al an u junax c'al im bij 
axi pithnenequits i it ejattalab abal 
ca ets'ey c'uajiy c'al a Dios. Cum 
tata'chic tin exlamalits, nana' ne'ets 
tu olnanchi a bij tihua' c'al u Tata ti 
eb ani c'al an ángelchic. Max junat 
a ichich c'al папа’ u ichich, ca bina’ 
a xutsun c'al an cau jahua' in uchal 
an Espiritu Santo an tamcunal 
ebchalabchic. 


An cau axi ca abchin an tamcunel 
ebchalab ti bichou Filadelfia 


"Tin ucha' a Jesucristo cu 
thuchanchi i u ani cu abchi an 
olchinchix c'al an tamcunel 
ebchalab ti bichou Filadelfia. 
Ja'its јаја’ a Jesucristo expith axi 
lej tocat ani lej olnom c'al an 
chubaxtalab. Ja'its јаја’ іп cua'ali 
llave tin c'ubac ax in le quin ulu 
in lej cua'al in tsap ti Ts'ale ejtil an 
ts'ale David ti biyal. C'al in tsap in 
ejtohual tucu lejat japchi ani tucu 
lejat mapchi i hui'leb, ani ni jita' 

tam inic yab ne'ets quin ejtou quin 
mapuy jahua' јаја’ an Ajatic tucu 
japchi. Ni yab ne'ets quin ejtou 
quin japiy jahua' јаја’ tucu mapchi. 
Ja'its jaja' ax ti abchalchic axe' xi 
cau antse*: 9Nana'its in Jesucristo 
u tso'ob patal jahua' a t'ajal tihua' 
ti Filadelfia. Ca Раја’ ti cuenta 

abal nan tu japchamalits i hui'leb 
abal quit t'ojon c'al папа’, ani ni 
jita’ yab in ejtohual ti mapchi. О 
tso'obits aba ani' yab lej lubach a 
ejattal, bel a t'ajal jahua' nan tu 
uchamal ani bel tin olnanchal u bij 
c'al an inicchic. ?Hua'ats jita'chic 
axi palenchix c'al a Satanás. In 
ulalchic abal pel i lej Israel bichou 
c'al a Dios ani pel i janamtalab. 
Nan ne'ets cu Раја? abal jaja'chic 
quin tuthu in c'ualalchic ta tamet 
tata'chic ax it belom, ani ne'ets quin 
tso'obna' abal nan tu lej c'anithal. 

1 Cum а cuxuyamal i yajchictalab 
c'al tin ebal nana' u bij jant'ini' nan 
u cuxuyamal i yajchictalab, jaxtam 
nan ne'ets tu beletna' tam quim 
baju an hora tam a Dios ne'ets quin 
abchi i lej c'ac'ath yajchictalab teje’ 
tim puhuel an tsabal. Tam ojni' 
ne'ets ca tejhua'me jita' lej chubax 
im belal a Dios. !! Thubat ne'ets 
quin ulits junil c'al tata'chic. Ca 

lej alhua' co'onchi in cahuintal a 
Dios ta ichich jahua' a penamalits, 
i canats quit tixc'anchat ani yab 
quit pithan i atabilab ti eb. 1? Max 
ca bina' ta ba' ca t'aja' expith 
jahua' alhua', tam nan ne'ets tu 
punu quit eyentha tim bichohuil a 
Dios ejtil max pel i acanlab ax in 
thaycom i ata. Ani antsana' ne'ets 
quit eyentha c'al a Dios abal ets'ey. 
Cum huahua u thabal c'al tata'chic, 

jaxtam ne'ets tu punchi im bij u 
Tata Dios ani nana' u it bij, ani jaye 
im bij am bichou jun tu c'uajil u 
Tata Dios. Ani tats ne'ets quit c'uajiy 
abal ets'ey. Ja'its am bichou axi ti 
eb im bij it Jerusalén, axi ne'ets 

ca pa'ba ti eb talbel c'al a Dios. 
13Max junat а ichich са! папа’ и 
ichich, ca bina' a xutsun c'al an cau 
jahua' in uchal an Espiritu Santo an 
tamcunel ebchalabchic. 


An cau axi abchin an tamcunel 
ebchalab ti bichou Laodicea 


14Тіп ucha’ a Jesucristo cu 
thuchanchi i u ani cu abchi an 
olchinchix c'al an tamcunel 
ebchalab ti bichou Laodicea. Ja'its 
јаја’ a Jesucristo in ey ets'ey in 
ulal an chubaxtalab. Ja'its јаја’ ax 
im putuhual c'al in uchbil quin 
опа’ an chubaxtalab. Ja'its јаја’ ax 
in tala’ ts'ejcanchamal an c'ay'lal 
ani patal jahua' hua'ats ti eb ani 
ti tsabal, cum antsana' pithan in 
uchbil c'al a Dios quin ts'ejcanchi. 
Ja'its jaja' ax ti abchalchic axe' xi 
cau апіѕе”: !?Nana'its in Jesucristo 
u tso'ob patal jahua' a t'ajalchic 
tihua' ti Laodicea. Cum yabats 
tin lej c'anithal nan tu tsu'chal 
a ichich ejtil i ja' axi expithits 
q'uithim yabats ejtil i ja' axi lej 
c'ac'. In tomnal max a ichich ejtil i 
tsamay ја? ani max i ejtil i сас ja’, 
yab ejtil i ja' axi expith q'uithim. 
16Cum yab in culbel c'al a ichich 
antsana', jaxtam nan ne'ets tu 
t'ajchi ejtil i inic max in cua'al i 
q'uithim ja' tin hui', ani cum yab 
in le’ tocat in huac'lal. 1 А ulalchic 
abal it rico cum a atamal yan i 
tumin, ani a ulalchic yabats jahua' 

a yejenchal. Nan tu lej exlalits abal 
huat'ath t'e'pith a ichich. Cum yab 
a bats'c'uhual i lablinchixtalab c'al 
a Dios nan tu tsu'tal ejtil max it 
c'ot'ith. Cum yab a aynanchal im 
belil a Dios nan tu tsu'tal ejtil max 
it joc'tsi. 18Jaxtam nan tu uchal 
quit chich c'al nana' abal nan tu 
alhua'methanchi a ichich. Quim 
baju a ichich ejtil i lej chubax 

oro axi baliyamejits al i c'amal 
abal ca pilmetha am pat'al axi 

yab i chubax oro. Tam ojni' ne'ets 
ca baju tit rico c'al a Dios. Nan 
ne'ets tu t'oquethanchi a ichich 

ani ne'ets quit jilc'on ejtil max it 
alhua' ts'ejcath c'al i thac toltom, 
abal yab quit tsu'tat c'al a Dios 

max it c'ot'ith. Max antsana' ta ca 
baju thac toltomith, tam ojni' yab 
ne'ets quit tithebe tam quit c'uajiy 
tin tamet a Dios. Nan ne'ets tu 
t'ajchi ejtil i ilalix tam in ilaliyal 

i joc'tsi, abal quit tsu'xin c'al in 
hual а Dios. Сит nan tu c'anithal, 
jaxtam tu c'uiyal ani u le’ tu 
alhua'methanchal a ichich. Ca luba’ 
ta ba' abal quit jic'tson c'al a hualab 
ani quit huichiy c'al папа’, 20Са 
Саја’ ti cuenta abal in c'uajat ejtil 
jun i inic cubat ti al an hui'leb in le' 
ca otsits jun i ata. Ne'ets quin otsits 
tin ichich jitats tiquin ats'anchi 

u cahuintal ani tiquin ucha' quin 
otsits. Tam ne'ets cu t'ilmats culbel 
ejtil tam i ja'ublabchic ca t'ilmats 
ani ca junax culbe. ?! Max ca 

bina' ta Ба’ са баја? expith jahua’ 
alhua', tam папа’ ne'ets tu pitha' 
quit coyots tu ts'alat coytal. Nanu 
binamal tu Ба’ cu t'aja' expith jahua 
alhua', jaxtam in c'uajatits c'al и 
Tata tin ts'alat coytal. 22 Мах junat 

a ichich c'al папа’ u ichich, ca bina’ 
a xutsun c'al an cau jahua' in uchal 
an Espiritu Santo an tamcunel 
ebchalabchic. 


Jant'ini' tu сасар a Dios ti eb 


Taley u tsu'u ejtil max hua'ats 

jun i hui'leb japith ti eb. Ani 
tin tauna' nixe' xi ángel axi c'a'al 
tin tauna’, и ats'anchi in cahuintal 
lej cahuith ejtil tam u juchuyab i 
trompeta. Tin ucha’ апіѕе”: 

— Quit c'athiy teje' ti eb, nan 
ne'ets tu tejhua'methanchi jahua' lej 
chubax ne'ets ca t'ajane talbel ti eb 
ani ti tsabal. 

?Tamna' nan u ichich lej co'oyab 
c'al an Espiritu Santo, ani u tsu'u 
ti eb a Dios quetel tin ts'alat coytal. 
3U tsu'u alabel jaja' leyoyol ejtil i 
alabel t'ujub im bij jaspe ani ejtil i 
alabel t'ujub im bij cornalina ax u 
eynal ti c'uajbaxtalab. Tin tonith 
nixe' xi coytalab u tsu'u ejtil jun i 
pits'al lej tajajal ani maq'uiq'uil ejtil 
i alabel t'ujub im bij esmeralda ax 
u eynal jaye ti c'uajbaxtalab. ^Tin 
tonith nixe' xi lej ts'alat coytalab 
hua'ats quetel jun inic c'al tse' i 
yejtselchic al jaye i ts'alat coytalab. 
Thac toltomith, ani tin ос’ in cua'al 
i corona ax pel i oro. *Ts'ejel nixe’ 
al an lej ts'alat coytalab u tsu'u ejtil 
u calts'um an ley lej maq'uiq'uil. U 
ats'a' jahua’ tsapic ejtil tam и petnal 
an mamlab. Tin tamet nixe' xi lej 
ts'alat coytalab hua'ats ejtil max 
buc i tajablab lej juljul an c'amal, 
ani ja'its xi buc i espirituchic c'uajat 
c'al a Dios. 8Tin tamet nixe' xi lej 
ts'alat coytalab u tsu'u jaye ejtil i 
pulic lejem jant'ini' max pel i lam. 

Tin tonith xi lej ts'alat coytalab 
c'uajat tse’ i ejattalab in cua'al 
tin tamet ani tin cux hualim in 
tsu'uxtal hual. "An oc'oxlab ejtil i 
tsoj ani an tsabchilab ejtil i tsacam 
toro. An oxchilab in cua'al in hual 
ejtil i inic ani an tse'chilab pel ejtil i 
tiu axi xe'ets jumumul. 9Ti junchic 
axi tse'lam in cua'al acacchic in 
ocob ejtil in ocob i ts'itsin, ani tim 
puhuel in ocob tin eblimtal ani 
tin alcom in cua'al hualim ejtil in 
tsu'uxtal hual. Q'uicha ani acal yab 
in palc'anchal quin c'ac'na a Dios. 
In ulu: 

Lej c'athpich t'ocat am pulic 
Dios Pay'lom ti eb ax in 
cua'al in tsap quin t'aja' patal 
jahuats quin lena". 

Ja'its jaja' in ey ets'ey ejat. Ma ti 
jayq'ui, ani ma хоһие’, ani ma 
ets'ey ejat. 

9Nixe' xi tse'lam i ejattalab in 

c'ac'nal a Dios, im binal i c'ac'namal 
уап c'al jaja’. Im puhuethanchal 

im bij, cum ja'its jaja' axi ejat abal 
ets'ey ani in ey ni jayq'ui' yab и 
tsemel. 1 Апі nixe xi jun inic c'al 
tse' i yejtselchic in tuthuhual in 
c'ualal tin tamet a Dios axi quetel 
tin lej ts'alat coytal. In c'ac'nal a 
Dios ax in ey ejat abal ets'ey, ani in 
jilchal nixe' xi coronachic tin acan 
јаја’ axi quetel tin lej ts'alat coytal. 
Jaja'chic in uchal a Dios: 

11 Huahua' tu c'ac'nanchal a bij 
pulic Dios Pay'lom ti eb, cum 
tata'its expith in tomnal quit 
c'ac'nanchat a bij. 

I puhuethanchal ani i ajtinchal 
a bij cum a cua'al a tsap abal 
ca Саја’ patal jahua' ca 1е'па'. 

A tala' ts'ejcamal patal jahua' 
hua'ats cum pel a culbetal 
ca ts'ejca ani jaxtam i 
puhuethanchal a bij. 


An thuchath u ani an Ajatic 

axi bijiyab jaye ti Cordero 

Taley u tsu'u a Dios quetel tin 

lej ts'alat coytal c'al i t'ulilith 
thuchath u tin huinab c'ubac. 
Thuchath an u tin hual ani tin cux, 
ani ts'at'at buc i timbre ti junchic 
ti junchic tin tamcul. 20 tsu'u jun 
i ángel lej pulic in еу. О atsa’ quin 
conoy lej cahuith antse" 

—éJita' hualam in huit'al quin 
huila' nixe' xi t'ulilith thuchath 
u ani quin tixc'anchi xi buc i 
timbrechic? 

3Ni jita’, ni i ángel ti eb, ni i inic 
ti tsabal, ni i ejattalab tin alcom an 
tsabal jun ti c'uajat in ejattal axi 
tsemenequits. Ni jita’ yab hua'ats 
ax in huit'al quin huila' nixe' xi 
t'ulilith thuchath и abal quin теѓа’ 
jahua' іп cua'al thuchath. *Cum yab 
hua'ats jita’ ax іп huit'al quin huila' 
quin теѓа’ abal quin ajiy, jaxtam in 
lej uq'uin. ?Tamna' jun axi c'al nixe' 
xi jun inic c'al tse’ i yejtselchic tin 
ucha’ апіѕе”: 

—Yabats quit uq'uin, cum hua'ats 
jita' ne'ets quin huila' nixe’ xi и. Pel 
i inic ax in atamalits patal c'al ax ti 
tomolna, ani jaxtam in huit'al quin 
huila' an u ani quin tixc'anchi xi buc 
i timbrechic. Ja'its an Ajatic. Cum in 
lej cua'al in tsap ejtil i tsoj jaxtam tu 
bijiyab ti Tsoj. Pel i juntalab c'al an 
cuenel Israel im bij Judá. Ani pel in 
at juntal xits'al am biyal ts'ale David. 

8Tamna' и tsu'u ts'ejel jun ti 
quetel a Dios tin ts'alat coytal ani 

nixe' xi tse' i ejattalab ax tu olchits, 
cubat an Ajatic axi bijiyab jaye ti 
Cordero ejtil max tsemthamejits. 
Tin tonith jaja' c'uajat nixe' xi jun 
inic c'al tse' i yejtselchic. Ani an 
Cordero u tsu'u ejtil max in cua'al 
buc in its'am ani buc in tsu'uxtal 
hual. In tsu'uxtal hual in le' quin 
ulu ejtil nixe' xi buc i espirituchic 
ax u abnal c'al a Dios tim puhuel 
an tsabal quin t'aja' jahua' ca uchan 
c'al јаја”. "Utey јаја’ an Cordero jun 
ti quetel a Dios tin lej ts'alat coytal 
quim bats'u an t'ulilith thuchath 

u axi c'uajat tin huinab c'ubac a 
Dios. 8Апі tam tim bats'umalits, 
tam nixe' xi tse' i ejattalab ani nixe' 
xi jun inic c'al tse’ i yejtselchic 

in tuthuhual in c'ualal tin tamet 

an Cordero. Tim patal nixe' xi 
yejtselchic in cua'al tin c'ubac i 
arpa ani ejtil i lac oro t'uchichic c'al 
i jom. In nihuihuiltal nixe' xi jom 
lej culbetnanchab an inic pel ejtil 
axi huahua' i conchixtal c'al a Dios. 
3 Ajtinchab an Ajatic i it ajatlab 
antse*: 

Cum it tsemthame ani tu 
ts'a'iyamal huahua' c'al a 
xits'al, jaxtam а bajumal 
ca bats'u nixe' xi t'ulilith 
thuchath u ani ca tixc'anchi 
xi buc i timbrechic. 

Pel tu c'al a Dios huahua' yan tu 
pil at juntal xits'talab ani tu 
pil cahuintalab. Ma tim patal 
am bichouchic ani tim patal i 
pactha' bichoulomchic teje' u 
c'uajat. 

10 Tu punumalits tu ts'alechic ani 
tu pale'chic c'al a Dios. Ne'ets 
qui baju tu abatnom c'al an 
inicchic axi teje' tsabel. 

"1! Tam u tsu'u yantalam i 
millonchic i ángel tin tonith in lej 
ts'alat coytal a Dios ani xi tse' i 
ejattalab ani xi jun inic c'al tse' i 
yejtselchic. U ats'a' cauchic. 121еј 
cahuith ti cau in ulalchic апіѕе”: 

Cum tsemthame jaja' axi bijiyab 
ti Cordero, jaxtam im bajumal 
ca pithan c'al a Dios i pulic 
eyaltalab. Im bajumal quin 
thabalna' patal jahua' hua'ats 
ti eb ani ti tsabal. Pithnenec i 
tsalpathtalab ani i ahuiltalab 
quin taja’ jahua' quin lena’. 

Jaxtam i c'ac'nal an Cordero. 
Jaxtam i puhuethanchal ani i 
ajtinchal im bij. 

13Taley u ats'a' cau tim patalchic 
an ejattalab ax ti eb, ani ax ti tsabal, 
ani axi tin alcom an tsabal jun ti 
c'uajat in ejattal axi tsemenequits, 
ani patal axi xe'ets ti al an ja' abal 
jutamq'ui. In ulalchic: 

Qui ajtinchi ani qui 
puhuethanchi abal ets'ey 
im bij a Dios axi quetel tin 
lej ts'alat coytal ani jaye an 
Ajatic axi bijiyab ti Cordero. 
Pulic in eychic ani in cua'al 
in tsap abal quin Раја? patal 
jahua' quin 1е'па'. 

14Nixe xi tse’ i ejattalab ax tu 
olchits in ulal antse*: 

—Anits qui Гаја”. 

Ani xi jun inic c'al tse' i 
yejtselchic in tuthu in c'ualal tin 
tamet a Dios axi ejat abal ets'ey. In 
c'ac'nalchic a Dios. 


Xi buc i timbrechic 
Taley u tsu'u an Ajatic in 
tixc'anchal axi oc'ox c'al axi 
buc an timbre. Ja'its jaja' axi bijiyab 

jaye ti Cordero. Tiq'uele u ats'a' cau 
jun axi tse' i ejattalab lej cahuith 
ejtil tam u petnal an mamlab. Tin 
ucha’: 

—Quit chich ca теѓа’ an u jant'o 
in le' quin ulu. 

2Тат и теѓа’ ani и tsu'u punat 
jun i inic Ба’ i thac bichim c'al і 
pulab. In cua'al tin ос’ pithach jun i 
corona, ani ta c'ale quin ata'chic in 
tomolnaxil. 

3Ani tam tin tixc'anchits an 
Cordero xi tsabchilab timbre, tam 
u ats'a' cau xi tsabchilab ejattalab. 
Tin ucha’: 

—Quit chich ca met'a' an u jant'o 
in le' quin ulu. 

^Tam u tsu'u i bichim lej tsacni". 
Punat jun i inic c'al i lej nacat cutsil 
tin c'ubac, ani c'ale quin t'ajchi an 
inicchic axi xe'ets tsabal ca pejéxin 
ani ca tsemtháxin. Ja'its i tsaplab 
axi pithnenec c'al a Dios. 

5Tam tin tixc'anchits an Cordero 
xi oxchilab timbre, tam и ats'a' cau 
xi oxchilab ejattalab. Tin ucha’: 

—Quit chich ca теѓа’ an и jant'o 
in le' quin ulu. 

Tam u tsu'u jun i t'unu' bichim. 
Punat jun i inic ax in cua'al i balanza 
c'al jahua' nujuhuab ti kilochic. 

61] ats'a' jun i cau tal ts'ejel jun ti 
quetelchic xi tse'lam ejattalab. In ulu: 
—In jalbil jun i kilo in hualil an 
lab em jun i tumin denario. Aniye 
jaye in jalbil ox i kilochic i cebada. 
Ca lej t'ajan ti cuenta ca alhua' 
eyentha an aceite ani an vino. 

"Tam tin tixc'anchits an Cordero 
xi tse'chilab timbre, tam и atsa’ cau 
xi tse'chilab ejattalab. Tin ucha’: 

—Quit chich ani ca теѓа’ anu 
jant'o in le' quin ulu. 

8Тат и tsu'u jun i bichim hue' 
manu' ani punat jun axi bijiyab 
ti Tsemla. Tal tin cux jun ax in 
ulal tal ti tamtsemla. Pithach i 
tsaplab c'al a Dios abal quin t'ajchi 
ca tsemets ax in cuenta ti jun 
cuarto c'al tin yanel an inicchic axi 
hua'ats tsabal. Talchic ca tsemets 
c'al i pejextalab, talchic c'al i 
jayil, talchic c'al i yau'lats, talchic 
ca tsemtha c'al i thimalon tse’ 
acanchic. 

Tam tin tixc'anchits an Cordero 
xi bo'chilab timbre, tam tin alam 
i ts'acnaxtalab jun tu binab i 
ts'acchixtalab a Dios и tsu'chi in 
ejattal jaja'chic axi tsemtha ti tsabal 
cum xe'tsinenec ti olnanchix c'al 
in cahuintal a Dios апі ti olnom 
abal c'al a Cristo jats ti jec'onthame. 
10Patal nixe’ xi ejattalab lej cahuith 
cau. In ulalchic: 

—Ajatic, tata’ a ey expith it t'ocat 
ani ets'ey a t'ajal jahua' a bijchith 
ulumalits ne'ets ca баја’, Tucu olchi 
jayq'ui' ne'ets ca ts'ejca' ani ca 
jalbinchi c'al i yajchictalab jaja'chic 
ti tsabal ax tu tsemthamal. 

"Tam pithnal c'al an Ajatic i thac 
toltom patal jaja'chic axi tsemthame 
c'al tin ebal abal xe'tsinenec ti 
olnanchix c'al in cahuintal a Dios. 
Uchan quin aychi hue' ma ta ca tala 
tsemtha patal an ebchalabchic axi 
ne'ets ca tsemtha tin ebal abal u 
t'ojnal c'al a Cristo. Jila’ ca quithey 
tin yanel jita' antsana' ne'ets са 
tsemtha jant'ini' ti tsemthamejits an 
ejattalab ax u tsu'chi tin alam nixe' 
xi ts'acnaxtalab. 

12Тат tin tixc'anchits an Cordero 
xi acacchilab timbre, tam u tsu'u lej 
t'elelel an tsabal. T'unu'be a q'uicha 

еј i tunt toltom ax и ca'iyab c'al 
an inicchic tam u yajnanchix c'al i 
tsemla. Ani tsacni'be a its' ejtil max 
pel i xits’. 13A otchic u tsu'u ijojol ti 
tsabal, ejtil max ijojol in hualil an 
te’ higuera tam yatsiyab c'al і tsapic 
ic’. 140 tsu'u ts'ibc'a an eb ejtil max 
са ts'ibc'a i letra tam ca t'uliliyat 
i thuchath u. Tixc'an tim patal an 
ts'enchic tin t'ajtal c'uajattal, aniye 
jaye an ts'aclath tsabalchic. 15Тат 
ti tsinc'onalits ba'chic i paxal jol 
ani ba'chic i pulic t'ujub ti ts'en i 
ts'alechic, i oc'lecchic, i ricochic, i 
oc'lecchic soldado, i abatnomchic, i 
t'ayath t'ojnalchic, i jolat inicchic. U 
juncuth tsinc'onalits tim patalchic. 
16Тіп yanelchic in taunal an ts'en 
ani an t'ujub in uchal: 

—Tucu t'e'tsiy abal yab tucu 
tsu'u a Dios axi quetel tin lej 
ts'alat coytal. Max i ejtohualac qui 
jec'a' an yajchictalab axi ne'ets 
tucu abchi an Ajatic axi bijiyab ti 
Cordero. 

171 bajumalits xohue' am pulic 
bijchith q'uicha tam ti a Dios ne'ets 
tucu abchi i c'ac'ath yajchictalab. 
¿Jita hualam ne'ets quin ejtou quin 
jeca’? Ni jita’. 


Ts'o'math xi lajuj tsab 
i cuenel Israelchic 

Taley u tsu'u cubat tse' i 

ángelchic tin tse'lomtal in 
hualte'lil an tsabal, jun ti calel 
quicha, ani jun ti tsaylel, ani jun ti 
otsel q'uicha, ani jun ti alal. Nixe' xi 
ángelchic in tanc'uiyal axi tse'lam i 
ic' abal yab ca juchun c'al an tsabal, 
ni c'al am pulic lejem, ni c'al an 
te'chic. 20 tsu'u jaye tal junaque 
i ángel ti calel q'uicha in chal i 

ts'o'maxtalab ca ts'o'mayat jita’ pel 
i c'alab a Dios. Ja'its a Dios axi ejat 
abal ets'ey. Tam axi junaque an ángel 
in taung’ nixe’ xi tse'lam axi pithach 
in uchbil c'al a Dios abal quin abchi 
i yajchictalab ti tsabal ani ti al am 
pulic lejem. Lej tsapic cau nix an 
ángel in ucha'chic xi tse'lam antse*: 

3—Oc'ox са ts'o'manchat tim 
piq'uib in t'ojnalilchic a Dios, 
tiquele ca abchi i yajchictalab ti 
tsabal, ani ti al am pulic lejem, ani 
ti al an te'chic. 

^U ats'a' in ulu abal ca ts'o'mayat 
bucchic inic c'al tse' i mil i inicchic 
axi a Dios ne'ets quin tacuy c'al xi 
lajuj tsab i cuenel Israelchic. 5Lajuj 
tsab i mil ca ts'o'mayat ti al an 
cuenel Judá, aniye jaye ti al an 
cuenel Rubén, ani ti al an cuenel 
Gad. $Jayetseq'ui ti cuenelchic Aser, 
ti Neftalí, ti Manasés, "ti Simeón, ti 
Leví, ti Isacar, 9ti Zabulón, ti José, 
ti Benjamín. 


Am pulic mulcunel thac toltomith 
ЭТа]еу u tsu'u jun i lej pulic 
mulcunel cubat tin tamet in lej 
ts'alat coytal a Dios ani tin tamet 
an Cordero. Hua'ats lej yan, ma 
ni jita' yab in ejtohual quin ajiy 
jay. Thac toltomith ani in cua'al i 
apats' tin c'ubacchic. Jats jaja'chic 
axi calthame tim patal am 
bichouchic ani tim patal i pactha' 
bichoulomchic. Hua'ats yan i pil 
at juntal xits'talab ani yan i pil 
cahuintalab. !?Lej cahuith cau іп 
ulalchic: 
Ja'its a Dios ani an Cordero ax 
tu jec'onthamal. 
Ja'its a Dios axi quetel ti lej 
Abatnom tin lej ts'alat coytal. 

"Tim patal an ángelchic ti eb u 
tsu'u cubat tin tonith jun ti quetel 
a Dios, ani xi jun inic c'al tse' i 
yejtselchic, ani xi tse' i ejattalab. 
Tam и tsu'u nuc'panalchic tin tamet 
a Dios, ani in c'ac'nalchic. 121п 
ulalchic: 

Lej chubax i ajtinchal ani i 
puhuethanchal im bij a Dios. 

Ja'its expith jaja' in cua'al in 
tsalap lej pulic. I binal i 
c'ac'namal yan. 

Ja'its i c'ac'nal cum in lej cua'al 
in tsap ani in huit'omtal quin 
Саја’ patal jahua' quin lena. 

Ja'its jaja' ax tu thabalnal. Ja'its 
ne'ets qui c'ac'na' abal ets'ey. 
Amén. 

l5 Tamna' tin conoy jun c'al xi jun 
inic c'al tse' i yejtselchic: 

—éJant'o in еу hualam axe xi 
mulcunel ас toltomith? éJu'tam 
hualam ti che'nec? 

14Nan u ucha’: 

—Pay'lom tata’ a exlal, папа’ iba. 

Апі јаја’ tin toc'tsiy: 

—JAa'its jaja'chic ax in yajchicnamal 
am pulic c'ac'ath yajchictalab 
abchinenec c'al a Dios tam ti 
xe'tsin jaja'chic tsabal. Xohue' 
t'oquethachits ani thac toltomith 
cum an Cordero in t'oquethamalits 
c'al in xits'al. 15 Јахѓаг ti c'uajatchic 
tin tamet in lej ts'alat coytal a 
Dios ti c'ac'nax q'uicha ani acal. 
C'uajatchic tin tiyopanil a Dios ti 
eb. U beletnabchic ani u tsalmiyab 
c'al a Dios axi quetel tin lej ts'alat 
coytal. 16Yabats in yajchicnal an 
jayil ni an chiquenib. Yabats ne'ets 
quin yajchicna' іп c'ac'lil а q'uicha. 
Yabats ne'ets ca c'olohuat c'al 
jahua'quits tam c'aq'uem. 1 Ne’ets 

ca beletnachic ejtil max pel i 
ovejachic c'al an Ajatic axi bijiyab 
jaye ti Cordero ani utat c'uajat tin 
ts'alat coytal a Dios. Ani ne'ets ca 
ne'thachic jun ti ets'ey elel an ja' 
abal quin uts’a’. Ne'ets ca c'uajiy 
culbel abal ets'ey c'al a Dios. A Dios 
yab ne'ets quin jila' jant'o ca hua'tsin 
axi yab alhua' abal yab ca uq'uin. 


Am bucchilab timbre ani am 
pajuxtalab јот ts'ejcath с’а1 і oro 


Tam tin tixc'anchits an 

Cordero xi bucchilab timbre 
tam ti piclomats ti eb ts'ejel hora. 
?Tam u tsu'u a Dios im pitha' i 
trompeta ti junchic axi buc i 
ángelchic c'uajat tin tamet јаја’. 
3Ani chich junaque i ángel c'al i 
pajuxtalab oro, cubiy tin tamet nixe' 
xi ts'acnaxtalab oro jun tu binab 
i ts'acchixtalab a Dios utat jun ti 
quetel a Dios tin lej ts'alat coytal. 
Pithan yan i jom abal ti pajul. Tam 
a Dios quin tsu'u am pau, tam ne'ets 
quin tsalpay jant'ini' ti conchix c'al 
јаја’ patal in tsacamilchic. 4Ах in 
chical an ángel an jom, c'athithil 
ne'ets am pau tin tamet a Dios, ani 
a Dios in t'ilal in conchixtalchic 
іп tsacamilchic. Тат an ángel 
in yac'ua' am pajuxtalab ani in 
t'uchiy c'al i c'amal axi c'uajat ti al 
an ts'acnaxtalab, ani in jolou teje' 
tsabal an c'amal. Tam ti petlanal 
ап татар ani ats'nal lej tumumul. 
Leyts'om an ley ani t'elelel an 
tsabal. 


Juchuyat an trompeta 
Ani ts'ejcathits xi buc i ángelchic 
ne'ets quin juchuy an trompeta axi 
pithach c'al a Dios. 

7 An oc'oxlab ángel in juchuy an 
trompeta ax in chal, ani a Dios in 
t'aja' abal ca ijcan tsabal i t'ujub ab 
ani i сата! xaluth c'al i xits’. T'ajat 
chican tin oxchil i pejach an tsabal 
ani tin oxchil an te'lomchic ani tin 
oxchil an tejtey ts'ojol. 

8An tsabchilab ángel in juchuy an 
trompeta ax in chal, ani a Dios in 
t'aja' abal ca ijcan ejtil i pulic ts'en 
axi joc'panal c'al i c'amal ti al am 
pulic lejem. Ani huenc"on ti xits' tin 
oxchil i pejach an ja. Ani tsemets 
tin oxchil patal jahua' ejat ti al am 
pulic lejem. T'ajat paclun tin oxchil 
an tanchic axi ne'ets taja’. 

10 An oxchilab ángel in juchuy 
an trompeta ax in chal jaye, ani a 
Dios in t'aja' abal са ijcan jun i lej 
pulic ot ti eb. Ne'ets ijojol nixe' xa 
ot tsabal, tsu'tab ejtil max exom jun 
i pulic chiclom. Ijcan tin oxchil i 
pejach i pulic itse’ ani i elel ја’ teje’ 
tsabal. *! Im bij nixe’ ха ot Ajenjo, 
in le' quin ulu ts'a'ictalab. Jilc'on an 
ја’ ts'a'icmethachits, ani yantalam i 
inicchic tsemets. 

12 An tse'chilab ángel in juchuy an 
trompeta ax in chal jaye, ani a Dios 
in t'aja' abal ca paxq'uin tin oxchil 
i pejach a q'uicha, ani tin oxchil i 
pejach a its’, ani tin oxchil tin yanel 
a otchic. Ma yabats lej lejat jahua' u 
tajc'analchic. 

13Тат и tsu'u jun i ángel xe'ets 
jumumul ts'ejel eb. Lej cahuith cau 
in Ша] antse’: 

—Ts'ejhuantal an inicchic axi c'uajat 
tsabal cum ne'ets quin huat'ath 
yajchicna' tam ta ca juchuyate axi ox 
i trompeta ne'etse ca juchuyat. 

Am bo'chilab ángel in juchuy 
an trompeta ax in chal jaye, 


537 


ani u tsu'u ijcan ti tsabal jun a 

ot. Nixe' xa ot in le' quin ulu abal 
јаја’ pel і pojcax ángel. In chal i 
llave abal quin japiy jun ti hua'ats i 
paxq'uith luputh jol in c'uajattal an 
teneclabchic. ?Tam tin japits an jol, 
tam ti cale i pau ejtil max u calel al 
i lej pulic horno. Ma yic'utsinalits 
an eb ani a q'uicha yabats tajc'anal 
c'al yantalam i pau. ?Ani cale ti al 
nixe' xi pau i pactha' ts'ili'chic, ani 
pa'iy teje' tsabal. In cua'al in tsap ti 
othnax еј an thiniy. ^Uchanchic 
yab quin othna' an ts'ojol ni an 
te'lomchic teje' tsabal, expith quin 
othna' an inicchic axi yab pel in 
c'al a Dios, yab ts'o'math im piq'uib 
c'al in ts'o'maxtal a Dios. 5Са 
xe'tsin ti othnax c'al an inicchic bo' 
a its’, ani yab quin tsemtha'chic. Ca 
yajchiquiyat an inicchic ejtil tam 
ts'ic'ath c'al i thiniy. Tam quim 
Баји a quicha ca t'ajchin antsana' 
an inicchic, tamna' ne'ets quin aliy 
jant'ini' ta ca tsemets. Ne'ets quin 
lej le' ca tsemets, ani yab ne'ets 
quin ejtou ca tsemets. 

7 Am pactha' ts'ili'chic u tsu'tab 
ejtil max i bichim ts'ejcathits ca 
eyentha c'al an soldadochic. Tin 
oc' in cua'al ejtil i corona oro, ani 
in hual ejtil in hual i inic. 81п xi'il 
ejtil in xi'il i uxum ani in camab 
ejtil in camab i tsoj. ?Eleb tin 
ichich іп cua'al ejtil i thiboc'lab. U 
atsa’ lej cahuith in t'ajalchic c'al 
in ocob ejtil max ca huat'c'an jun 
athic yantalam i carrochic quininil 
c'al i bichim axi athithil ne'ets c'al 
am pejextalab. 191п hueu ejtil in 
hueu an thiniy axi lej ts'ic'ax. C'al 
in ts'ic'axtal ne'ets quin othna' an 
inicchic Бо’ a its’. 11 Abatnab nixe’ 

xi pactha' ts'ili'chic c'al i pojcax 
ángel axi pel i ts'ale c'al nixe' xi 
teneclabchic axi al an luputh jol. Im 
bij ti hebreo cau pel a Abadón, ani 
ti griego cau a Apolión. A Apolión 
in le' quin ulu pel an q'uibethom 
c'al an inicchic. 

12Talits an oc'ox c'ac'ath 
yajchictalab ani q'uibele tsab i 
yajchictalab. 

13 An acacchilab ángel in juchuy 
an trompeta ax in chal, ani u ats'a' 
cale i cau al xi tse'lam i its'am ti 
al nixe' xi ts'acnaxtalab oro jun tu 
binab i ts'acchixtalab tin tamet a 
Dios. 14Uchan an acacchilab ángel: 

—Hua"ats tse’ i ángelchic huic'at ti 
al am ршіс itse’ Eufrates, ca hualca’. 
15Тат hualcajits axi tse' i ángel. 

Ja'its an lej pejath hora in aychi ca 
hualca abal quin tsemtha' tin oxchil 
tin yanel an inicchic. An tamub, ani 
а its, ani an q'uicha, ani an hora a 
Dios im pejamalits patal. 

16]n olchin abal hua'ats tin yanel 
tsab i bo' inic i millonchic i soldado 
punat al nixe' xi bichimchic. 

17 Antsana' tin tsu'binchi a Dios 
ejtil max in huachbil c'al nixe' xi 
bichimchic ani an soldadochic punat. 
Eleb tin ichich an soldadochic in 
cua'al i thiboc'lab tsacni' ani уахи’ 
ani тапи’. In ос am bichimchic ejtil 
in oc' i tsoj. Calel tin hui'chic i c'amal 
ani i c'alul ani i pau. 18 Хі oxlam 
peli yajchictalab c'al ta ca tsemtha 
tin oxchil tin yanel an inicchic axi 
c'uajate tsabal. 191п cua'al in tsap ti 
tsemthom tin hui' ani tin hueu. In 
hueu ejtil in oc' i tsan ani jats in 
othnaxnal c'al an inicchic. 

20 An inicchic axi jilc'on ejate c'al 
nixe' xi yajchictalab yab tsemets, 

bel yab jic'tson c'al in hualab. Bel 
yab in jila' in hualabchic. Bel 
c'ac'nax c'al i quithab espíritu, 

ani bel in diosnal i thulcuts axi i 
oro, ani i plata, ani i bronce, ani 

i te’, ani i t'ujub. An thulcuts ax 

in diosnal yab ejat. Yab u tsu'ux, 
ani yab u ots'ox, ani yab u belal. 
?! Cum yab jic'tsonal c'al in hualab 
jaxtam yab in jila' an hualabtalab. 
Bel xe'etse ti tsemthom inic, ani ti 
thiman, апі ti juncunal са] axi yab 
in q'uimathil, ani ti cue'chic. 


An ángelax in chali 
tsacam thuchath u 
1 Ani u tsu'u jun i ángel ali 
tocou pa'iy ti eb lej pulic 
in еу. In cua'al cuechochol tin ос’ 
ejtil i pits'al. Maq'uiq'uil in hual 
ejtil a q'uicha ani in acanchic ejtil 
i c'amal. ?In cua'al tin c'ubac jun 
i tsacam thuchath u calputhits. In 
cuba' in huinab acan ba' am pulic 
lejem ani in c'uatab acan ba' an 
tsabal. ?Thajan lej tsapic, ejtil 
max mururul i tsoj, ani tiq'uele 
tam cahuin buc i mamlab. ^Tam ti 
talits ti cau nixe' xi buc i mamlab, 
ne'etsac cu thucha' jahua’ in 
ulumalchic ani tamna' и ats'a' tal ti 
eb jun i cau tin ucha* 
—Yab ca thucha' ani yab ca olna' 
jahua' in ulumal xi mamlabchic. 
5Tam in thaya’ in c'ubac ti eb nixe’ 
xi ángel axi cubat jun in acan ba' am 
pulic lejem ani axi jum Ба’ an tsabal. 
8In cubal a Dios ti lej chubax. Ja'its 
a Dios in ts'ejca' an eb ani an tsabal 
ani am pulic lejem. Ja'its axi ejat 
abal ets'ey. In ulu an ángel апіѕе”: 
—Hue'its ani am bucchilab ángel 
ne'ets quin juchuy jaye an trompeta 

ax in chal. " Tam quim baju am 
pejath hora ne'ets quin juchuy, 
tamna'its a Dios ne'ets quin Раја’ 
jahua' in tsinat tsalpayamalits ne'ets 
quin Раја”, Expith in caulomejilchic 
axi t'ojnal c'al jaja' quin exla' jahua' 
a Dios ne'ets quin Раја’ cum q'uejab 
olchinenequits in tsalap a Dios. 

Ani јаја’ ax tin taunamal ti eb, 
tam u ats'a' tin taunal junil. In 
uchan: 

— Quit utey ca bats'u an tsacam 
calputh thuchath u tin c'ubac an 
ángel axi cubat jun in acan ba' 
am pulic lejem ani axi jum ba' an 
tsabal. 

Tam tin utey c'al an ángel ani и 
conchi an tsacam thuchath u, tam 
tin ucha’: 

— Са bats'u ani ca c'apu. Ta һи? 
ne'ets ca leca' tsi'ic ejtil an tsi'im 
ani ta chucul ne'ets ca ats'a' ts'a'ic. 

10Тат u bats'u an tsacam 
thuchath u ax in cua'al an ángel, 
ani u c'apu. Ani chubax u leca' tsi'ic 
tu hui' ani talbel ts'a'ic tu chucul. 

1 Taley in uchan: 

— Pel a uchbil ca olnaye jahua' 

a Dios ne'ets quin t'ajchi axi 
yantalam i bichouchic ani i pactha' 
bichoulomchic. Quin t'ajchi xi 
yantalamchic i ts'ale ani i inicchic 
jahuaquits tam cahuintalab quin 
cauna’. 


Tsab i olnom 
1 Taley im pithan jun i te’ cu 
tipoxna’. In uchan: 

— Quit cubiy ca tipoy in tiyopanil 
a Dios ani an ts'acnaxtalab jun tu 
binab i ts'acchixtalab a Dios. Ani 
jaye ca ajiy jay i inicchic taja'chic 
ax in c'ac'nal a Dios. 2Am patio 

axi eleb al an tiyopan yab ca t'ipoy, 
cum a Dios in tsalpayamalits 
ne'ets quin jila’ axi yab exlomchic 
c'al јаја’ ca xe'tsin taja’. Ne'ets ca 
xe'etsinchic tsab inic c'al tsab a 
its' ti othnax taja' al nixe' xi t'ocat 
tsabal. 3Biyat jaja'chic antsana' ca 
xe'tsin lajuj tsab i bo'chic inic c'al 
ox inic q'uicha, nan in Dios ne'ets 
cu abchi tsab i olnom abal quin 
olna' jahua' ne'ets cu t'ajaye ti eb 
ani ti tsabal. Xi tsab i olnom ne'ets 
ca xe'tsin t'unu' toltomith. 

^Xi tsab і опот pel хе’ xi tsab i 
te' olivo ani xi tsab i cublab candela 
axi c'uajat tin tamet an Ajatic. An 
Ajatic ja'its an thabal c'al patal an 
tsabal. 5 Ахі tsablom ne'ets quin 
ejtou quin t'aja' abal ca cale ejtil 
i Camal tin hui, ani c'al nixe’ xi 
c'amal quin t'ajat tsemtha' jitats 
quin lena’ ti tomolnax ani ti othnax 
c'al xi tsablom. 8Biyat са xe'tsin 
ti olnom tin cuenta in cahuintal a 
Dios, ne'ets quin ejtou quin t'aja' 
abal yab ca ulits an ab. Jaye ne'ets 
quin huenc'ou ti xits' an ja", ani 
quin abchi jahuaquits tam c'ac'ath 
yajchictalab teje' tsabal. Jayits i 
calel quin lena’ quin abchi, antsana 
ne'ets quin taja’. " Tam ta ca talits 
ti olnom c'al an cau, tamna’ ne'ets 
ca utey jun ejtil i pulic tse' acan 
axi calel al nixe' xi luputh jol xan 
tin c'uajattal an teneclabchic ca 
pejéxin c'al nixe’ xi tsab і опот. 
Ne'ets ca tsemtha xi tsablom c'al 
an tse’ асап. 9Ne'ets са јап mo'ol 
in inictal ti bel al am pulic bichou 
jun ti tsemtha i Ajatic ti al an 
cruz. Pel i bichou ejtil am bichou 
Sodoma ani ejtil a Egipto cum 
lej pojcax an inicchic taja’. Ox a 


* 

q'uicha c'al ts'ejel ne'ets ca tsu'chin 
in inictal mo'ol, ani yab ne'ets ca 
jilan jita' c'al ta ca joliyat. Tocat 
ne'ets ca met'an c'al i inicchic axi 
tal ma i bichouchic ani ma i раса” 
bichoulomchic. Ne'ets ca mulcun 
axi pil in at juntal xits'al ani axi 
pil i cahuintalab. !?Ne'ets ca lej 
culbechic cum tsemthachits nixe' xi 
olnom c'al іп cahuintal a Dios ani 
yabats ne'ets quin ejtou quin abchi 
i c'ac'ath yajchictalab teje' tsabal. 
Ne'ets ca pitháxin c'al i pithoblab 
cum junax culbel abal tsemthachits 
an опот axi yab le'na. !!Ca 
putunits ox a q'uicha cal ts'ejel, 
tamna' a Dios ne'ets quin tsab 
ejatliy ani ne'ets quin ts'acba' nixe’ 
xi tsab i опот. Tam ojn’ ne'ets ca 
huat'ath jiq'uey an inicchic. 12Хї 
tsab i olnom ne'ets quin ats’a’ i cau 
tal ma ti eb antse' quin ulu: 

— Quit c'athiy teje' ti eb. 

Ne'ets ca tsu'tat c'athithil ti eb al i 
tocou c'al axi ti othnamechic. Tamna 
ne'ets ca lej t'elelats tsabal, ma ca t'ajat 
paclun tin lajujchil tin yanel an atachic 
al nixe' xi bichou. Ne'ets ca t'ajat 
tsemets buc i mil i inicchic cum t'elelel 
an tsabal. Ani axi ca xe'tsinchic ejate 
ne'ets ca lej jic'tson c'al a Dios ani quim 
puhuethanchi im bij. 

14Talits an tsabchilab c'ac'ath 
yajchictalab, ani thubat a Dios 
ne'ets quin abchi xi oxchilab. 


, 


Ne'ets ca juchuyat am 
bucchilab trompeta 


15Am bucchilab ángel in juchuy 
an trompeta ax in chal jaye, ani 
tam ats'at lej cahuith ti eb: 
Xohue' ojni' im bajuhuits abal 
a Dios ani a Cristo abath c'al 

a Dios quin t'aja' ti lej Ts'ale 
tim puhuel an tsabal jun ti an 
inicchic pelac i ts'ale ani xo' 
itsots. 

Ani antsana' ne'ets quin Раја’ 
abal ets'ey. 

16Tam nixe’ xi jun inic c'al tse’ i 
yejtselchic axi c'uajatchic utat tin 
ts'alat coytal a Dios, nuc'panal tin 
tamet a Dios in c'ac'nalchic. 171п 
uluchic: 

Pulic Pay'lom Dios ti eb tata' a 
ejtohual ca t'aja' patal jahuats 
ca leng’. Ma ti jayq'ui' it ejat, 
ani ma xohue', ani ma abal 
ets'ey it ejat. 

I binal i c'ac'namal yan cum 
a tejiua'methamal abal a 
cua'al a lej tsap ca Раја’ patal 
jahuats ca lena’. 

Xohue' ne'ets са баја” tit lej 
Abatnom c'al patal an inicchic. 

18 Aba ani' ne'ets ca lej tsacuy an 
inicchic tsabal, bel ne'ets 
quim baju an q'uicha tam tata 
a Dios ne'ets ca abchichic i 
yajchictalab jahua' a pejchith 
bijchamalits. 

Ne'ets ca ts'ejca'chic axi 
tsemenequits. 

Ne'ets ca pitha' i atabilab a 
t'ojnalilchic axi xe'ets ti 
olnom c'al a cahuintal. 

Jaye ne'ets ca pitha'chic axi utat 
c'uajil c'al tata’ ani c'ac'nax 
c'al a bij. 

Ne'ets ca pitha' axi yab lej 
exbath in ey ani jaye axi lej 
exbath. 

Im bajumalits an hora abal tata' 
ca q'uibetha' jita’ xe'ets ti 
quibethom c'al jahua’ hua'ats 
teje' tsabal. 


, 

19Тат u tsu'u japiyab an tiyopan 
ti eb, ani alta u tsu'u im bal jun tu 
co'oyab an juncuth ts'ejcath cau ax 
a Dios im pithamal in tsacamilchic. 
U tsu'u leyts'om an ley ani и ats'a' 
lej tumumul an mamlab. T'elelel an 
tsabal lej tsapic ani ijojol tsabal i 
t'ujub ab. 


An uxum ani an tse' acan 
ejtil i pulic ajin 
1 Taley u tsu'u jun i jic'path 
tsu'bixtalab ti eb. Peli 
uxum ejtil max in toltomil pel a 
quicha ani cubat eblim al a its’. In 
cua'al tin ос’ i corona ejtil max 
ts'ejcath c'al lajuj tsab a otchic. 
?Co'othits an uxum cal an t'ele’. 
Cum ne'ets ca hua'tsin in t'ele'il u 
thajnal an uxum c'al an yajal. Тат 
u tsu'u junaque i tsu'bixtalab ti eb. 
Pel i pulic tse' acan tsacni' ejtil i 
pulic ajin c'al buc in oc' ani lajuj in 
its'am. Ti junchic іп oc' in cua'al i 
corona. ^Im bothonthal c'al in hueu 
tin oxchil in yanel a otchic ti eb, 
ani in jolantha' tsabal. Cubiy an tse' 
acan utat jun ti c'uajat an uxum, in 
le' quin c'apchi an t'ele' axi hue'its 
ne'ets са hua'tsin. Tam hua'tsin jun 
i inic t'ele' axi ne'ets ca punuhuat 
ti lej tsapic abatnom c'al patal am 
pactha' bichoulomchic. Thubat 
tixc'anchat ani ne'tha an t'ele' jun 
ti quetel a Dios tin ts'alat coytal. 
$ Athlats an uxum c'ale ti athil al 
jun i joltam jun ti t'ojojonchamejits 
an c'uajattalab c'al a Dios. Taja' 
ne'ets ca beletna ani ca pithan i 
c'apnel lajuj tsab i bo'chic inic са] 
ox inic a q'uicha. 
7Тат ti thayc'an jun i pulic 
pejextalab ti eb c'al nixe' xi tse' 

acan ani c'al an ángel Miguel axi lej 
pulic in ey. Tolmiyab a Miguel c'al 
yan i ángelchic ti eb ani tolmiyab 
an tse' acan jaye c'al yan i pojcax 
ángelchic. #Ап tse’ асап ani am 
pojcax ángelchic yab in ejtou quin 
ata' a Miguel ani an ángelchic xi 
alhua' ani jaxtam yabats ne'ets ca 
jilanchic c'al a Dios ca xe'tsin ti eb 
nixe' xi tse' acan. ?T'ajat jolohuat 
tsabal an tse' acan ani xi pojcax 
an ángelchic. An tse' acan ja'its an 
oc'ox teneclab Satanás axi ti biyal 
tejhua'me ti tsan, ani xe'ets in le' 
quin c'ambiy tim patal an inicchic. 
10Тат u ats'a' jun i cau lej cahuith 
tal ti eb in uchan: 

—Im bajumalits an hora tam a 
Dios ne'ets quin tejhua'metha' abal 
chubax јаја? ja'its an Jec'onthom ani 
lej Ts'ale. In lej cua'al in ts'alat tsap 
quin Раја’ patal jahuats quin 1е'па'. 
Aniye jaye a Cristo cum bijithits 
c'al a Dios ne'ets quin tejhua'metha' 
in ts'alat tsap. In jolou tsabal ап 
oc'ox teneclab axi q'uicha ani 
acal xe'ets in le' quin jolbiy an 
ebchalabchic tin tamet a Dios axi 
huahug' i c'ac'nal. 11 Ап teneclab 
yab in ejtohual quin jolbiy an 
ebchalabchic, cum paculanchatits 
in hualabchic c'al in xits'al an 
Cordero, ani jaye in toc'tsiyal abal 
belom cal a Cristo tam le'nab ca 
jolbiyat. Yab u jiq'uethab c'al jahua' 
1е'паЬ ca t'ajchin c'al an teneclab, 
ma in спа'а1 in culbetal quim bina’ 
tim ba' ca tsemtha max antsana' 
pel in culbetal a Dios. !'?Uchan 
axi c'uajatchic ti eb ca culbe 
cum atathits an oc'ox teneclab. 
Expith ne'etse quin yajchicna' 
jita' c'uajatchic ti tsabal ani ахі 

c'uajat al am pulic lejem, cum tats 
ti jolohuat ca xe'tsin an teneclab. 
Ne'ets ca xe'tsin huat'ath tsacul 
cum in tso'obits abal yabats ne'ets 
ca xe'tsin ohuat teje' tsabal. 

13Tam tin exla'its an tse’ асап 
abal jolohuatits tsabal, tam tin ayna’ 
nix an uxum с'а] axi ti hua'tsin an 
inic tele’. 14Pithan an uxum tsab 
in ocob ejtil in ocob i pulic t'iu 
abal ca c'ale jumumul ti al i joltam 
jun ti yab ca ayna c'al nixe xi tse’ 
acan axi ejtil jaye i tsan. Taja' ca 
beletna ani ca pithan i c'apnel an 
uxum ox i tamub cal ts'ejel. '^An 
tse' acan in t'aja' ca cale i ja' tin 
hui', ma im baju an ja' ejtil i pulic 
itse’. In le’ quin uc'tha' an uxum. 
16 An tsabal in tolmiy an uxum cum 
mo'tsonits, ani tats ti tala' otsits an 
ја’ axi calnec tin hui' an tse' асап. 
17 Tam ојпі ti huat'ath tsacuy an tse’ 
асап c'al an uxum, c'ale ca pejéxin 
c'al in tsacamilchic an uxum 
axi xe'etse tsabal. Ja'its jaja'chic 
ax im putuhual c'al in uchbil 
jahua' ca pithan c'al a Dios ani an 
chubaxtalab jahua' pithnenec c'al a 


Jesucristo. 
1 3 In cubat tin hual am pulic 
lejem, ani u tsu'u cale ti al 
ап ја? i huat'ath pulic tse’ acan. In 
cua'al buc in oc' ani lajuj in its'am. 
Ti junchic ti junchic in its'am in 
cua'al i corona ani tin oc' ti junchic 
ts'o'machic i bij axi c'al yab culbel 
a Dios. ?U tsu'u ejtil max pel i 
pathum. In acan ejtil in acan i oso 
ani in hui' ejtil in hui' i tsoj. Ani 
pithan in tsap c'al nixe’ xi tsacni 
tse' acan an teneclab jahua' tu 


Tsab i pulic tse' acan 

olchits, ani jats tin ejtohual quin 
t'aja' yan jant'o quithab. C'uajat 
tin ts'alat coytal quetel quin t'aja' 
ti abatnom, cum in спа'а1 lej 
in tsap. ?U tsu'chi jun in ос’ lej 
ts'ojbethachits, ma u tsalpay hue'its 
ne'ets ca tsemets. Ani yab tsemets 
cum jeleyits, ani jats ti jic'panchab 
lej ani c'ac'nab c'al i inicchic tim 
puhuel an tsabal. ^C'ac'nab jaye 
nixe' xi tsacni' tse' acan axi ejtil i 
pulic ajin, cum im pitha' in tsap axi 
jun huat'ath pulic an tse' acan. Ani 
xi tsablom c'ac'na c'al an inicchic. 
In ulu an c'ac'naxchic antse" 

—éHualam max jita' hua'ats quim 
bauchi in tsap ejtil axe' xi huat'ath 
pulic tse’ асап? éHualam max 
hua'ats jita' ca pejéxin c'al јаја’ ani 
ca ata јаја’? 

5Ani a Dios in jila' an tse' acan 
quin c'athatna' tim ba' ani ti 
quithab cahuilix c'al jaja’. Im pitha' 
an q'uij quin t'aja' ti lej abatnom 
tsab inic c'al tsab a its’. Ani chubax 
xe'ets in quithab cahuiliyal a Dios 
ani jaja'chic axi c'uajat ti eb c'al a 
Dios, aniye jaye in t'ocat c'uajattal 
a Dios jun ti c'uajil jaja’. 7А Dios 
in jila' ca pejéxin ani quin ata’ in 
tsacamilchic a Dios. Pithan in 
tsap ti abatnom c'al tim patal am 
bichouchic апі tim patal am pactha' 
bichoulomchic, c'al tim patal i 
at juntal xits'talab ani tim patal 
jahuaquits in cahuintal. ?C'ac'na 
c'al patal an inicchic teje' tsabal. 
Pel jaja'chic axi yab thuchath im 
bij ti al an u jun ti thuchathits 
axi pithnenec i it ejattalab c'al a 
Dios. Tam ti yabaye in ts'ejcamalits 
a Dios an c'ay'lal, tam in 
thuchamalits al an u im bijchic axi 

ne'ets ca pithan i it ejattalab c'al 

a Dios. Ja'its an u ax in cua'al an 
Cordero, an Ajatic axi tsemtha ti al 
an cruz. 

3 Quin atsa’ axe’ xi cau jahua' и 
ша! jitats junat іп ichich с'а] in 
ichich a Dios. !?Jitats quin huic'a' 
in at inic, ne'ets ca huic'an jaye. 
Jitats quin tsemtha' c'al i cutsil, 
ne'ets ca tsemtha c'al i cutsil jaye. 
In tsacamilchic a Dios quin cuxuy 
jahua' ca t'ajchin ani quin tsapna' 
a Dios, cum a Dios ne'ets quin 
huichbanchi jitats quin Раја’ yab 
аиа’ 

11Taley u tsu'u junaque i huat'ath 
pulic tse' acan cale ti al an tsabal. 
In cua'al tsab in its'am ejtil in 
its'am i borrego. Cau ejtil pel і 
pulic ajin. 121п cua'al in tsap ejtil 
an oc'oxlab huat'ath pulic tse' acan 
axi cale ti al am pulic lejem. Ne'ets 
quin t'ajchi an inicchic teje' tsabal 
quin с'ас'па' xi oc'oxlab huat'ath 
pulic tse' acan axi lej ts'ojbethame 
апі taley jeley yab tsemets. 1?An 
tsabchilab huat'ath pulic tse' acan 
in t'ajal yan i labith t'ajbilab. Ma 
in t'aja' ca ijcan tsabal i c'amal tal 
ti eb tin tsu'ux hual an inicchic 
ахі xe'ets teje’ tsabal. '*^Antsana' ti 
c'ambiyat an inicchic teje' tsabal, 
in tsalpayal hualam pel i dios. Jats 
in t'ajal xi tsabchilab huat'ath 
pulic tse' acan axi pithnenec in 
tsap quin t'aja' antsana' c'al an 
oc'oxlab huat'ath pulic tse' acan. 
An tsabchilab in ucha' an inicchic 
quin ts'ejcanchi in t'ipoth hual 
nixe' xi oc'oxlab huat'ath pulic 
tse' acan axi ts'ojbethame c'al an 
cutsil ani ejate. Ani an tsabchilab 
tse' acan in ejatliy nixe' xi t'ipoth 

hual an oc'oxlab tse' acan. Ma in 
huit'al ti cau ani quim bina’ an cau 
abal ca tsemtha patal jitats yab in 
le’ ti c'ac'nax c'al in t'ipoth hual. 

16 Ani tim patal an inicchic axi 
pulic in ey ani axi iba, axi rico ani 
axi ts'ejhuantal, axi t'ayath t'ojnal 
c'al in amu ani axi jolat inicchic 
tim patal jaja'chic ts'o'manchat 

tin huinab c'ubac ani max iba 

tim piq'uib. C'al nixe’ in ts'o'mal 
tejhua'me abal pel i c'alab c'al nixe’ 
xi huat'ath pulic tse’ асап. 1 Ca 
ts'o'mayat an inicchic c'al im bij 

an huat'ath pulic tse' acan, ani 
max iba c'al im bij tam c'al an 
numero axi jaye in le' quin ulu im 
bij. Max yab ts'o'math yab ne'ets 
quin ejtou ca xe'tsin ti ts'a'um ni 

ti nujul. 18Expith jita’ ca pithan i 
tsalpathtalab c'al a Dios ne'ets quin 
ejtiy jant'o in le' quin ulu in ts'o'mal 
nixe' xi inicchic. Axi tsalpathchic 
quin ejtiy nix an numero c'al ti 
exlab nixe' xi huat'ath pulic tse' 
acan. Pel i numero ax in le' quin 
ulu im bij jun i inic. An numero jats 
асас i bo'chic inic c'al ox inic са] 


acac. 
1 4 Taley u tsu'u cubat an 
Cordero axi pel i Ajatic ti 
al am bolchal im bij Sion. Ani c'al 
јаја’ hua'ats bucchic іпіс c'al tse' i 
mil i inicchic thuchath tim piq'uib 
im bij jaja' an Cordero ani im bij in 
Tata ti eb. ?U ats'a' tal ti eb i cau 
lej cahuith ejtil tam lej tumumul 
an ja' al i pulic itse' ani ejtil max 
lej tsapic tumumul an mamlab. U 
ats'a' jaye ejtil max и t'eneyab yan 
i arpachic. ?Ani u ats'a' i it ajatlab 


Ajat xi 144,000 inicchic 

tin tamet tin lej ts'alat coytal a 
Dios. Ani c'uajatchic taja' c'al a 
Dios xi tse' i ejattalab ani xi jun 
inic c'al tse’ i yejtselchic. Expith 

in ejtohual quin ajatna' nixe' xi it 
ajatlab xi bucchic inic c'al tse' i mil 
jec'onthachits. *Pel i inicchic axi 
t'ocat, ni jayq'ui' yab in t'ajamal 
jant'o quithab c'al i uxum. U ts'at'el 
c'al an Cordero ju'tamits ca xe'tsin 
јаја’. Cum jec'onthachits ani jum 
putat binathits c'al a Dios апі c'al 
an Cordero jaxtam u tsu'tab ejtil 
max pel i pithoblabchic c'al јаја’ a 
Dios ani c'al an Cordero. 5Ni jun 
jaja'chic yab u janamcau. Cum 
t'oquethachits c'uajatchic tin tamet 
tin lej ts'alat coytal a Dios, ani 
yabats in cua'al ni jun i hualabtalab. 


Cau ox i ángelchic 
$Taley u tsu'u jun i ángel xe'ets 

ti jumumul ts'ejel eb. Ne'ets ti 
olnanchix c'al an alhua' cau axi 
ne'ets ca ohuey abal ets'ey. Ne'ets 
quin olnanchi tim patal am 
bichouchic апі tim patal am pactha' 
bichoulomchic, tim patal i at juntal 
xits'talab ani tim patal jahuaquits 
in cahuintal. "Cau lej cahuith an 
ángel. In ucha' am bichouchic: 

—Cum im bajuhuits an hora tam 
a Dios ne'ets ti ts'ejca'chic, jaxtam 
ca саста’ a Dios апі ca ajatnanchi 
im bij. Ca саста’ cum ja'its in 
ts'ejcamal an eb ani an tsabal, ani 
patal am pulic lejemchic ani patal i 
elel ја”. 

$Tam chich junaque i ángel in 

ulu: 

—Lej chubax jun t'ajat q'uibeyits 
nixe’ xi pulic bichou Babilonia cum 
hualbinenec ani in t'ajamal abal 

an inicchic ca hualbin. Ejtil max 
im pithamal tim patal an inicchic 
am pactha' bichoulomchic i vino 
abal ca uts'alin ani quin t'aja' jahua' 
quithab. 

?Tam chich i oxchilab ángel in 
tsapic ulu: 

— Quin ats'a' axe' xi cau jitats ca 
ts'o'manchat tim piq'uib o tin c'ubac 
с'а] an numero ax in le’ quin ши pel 
i c'alab cal nixe’ хі huat'ath рис 
tse' acan. Jats nixe' axi ts'ejcanchat 
in t'ipoth hual ani c'ac'nab е} 
max pel i dios. Quin Раја? ti cuenta 
jant'o ne'ets ca t'ajchin c'al a Dios 
max quin c'ac'na' nixe’ xi tse’ acan. 
1ÜNe'ets ca tsacuy a Dios tin ebal in 
hualab nixe’ xi c'ac'nax, ani ne'ets 
ca abchin i huat'ath yajchictalab. A 
Dios in tsalpayamalits jant'o tam 
yajchictalab ne'ets quin abchi ani in 
cua"alits t'ojojoth. Ani ne'ets junax 
c'al an Cordero axi pel i Ajatic ani 
c'al an ángelchic quin jolouchic ti 
al an c'amal abal quin yajchicna' 
jaja'chic axi c'ac'nax c'al nixe’ xi 
huat'ath pulic tse’ асап. '! Ani 
taja' ne'ets ca yajchiquiyat ti al an 
c'amal jun ti ets'ey xumumul am 
pau. Q'uicha ani acal ne'ets quin 
yajchicna' jitats c'ac'naxin c'al nixe' 
xi tse' асап ani ts'o'manchat c'al im 
bij. '?Jaxtam іп tsacamilchic a Dios 
уар ca c'ac'naxin c'al nixe xi tse’ 
acan, quim putu c'al in uchbil c'al 
a Dios ani quin junini' aynanchi im 
belil a Jesucristo. 

13Тат u ats'a' jun i cau tal ti eb 
tin ucha’: 

— Ca thucha' jun i cau antse" 

Ma xohue' ne'ets ca culbe jitats ca 
tsemtha tin ebal abal pel i belom 
c'al an Ajatic. Ne'ets ca coyotsits 

cal i t'ojlab axi teje’ tsabal. Ne'ets 
ca t'ajchin ti cuenta c'al a Dios 
jant'ini' ti xe'tsin teje’ tsabal 

tin cuenta in t'ojlabil an Ajatic. 
Antsana' in ulal an Espíritu Santo i 
cau axi lej chubax. 


An cotlats 

14Тат u tsu'u jun ejtil i inic 
quetel al i Һас tocou. In cua'al tin 
ос” i corona oro ani tin c'ubac i 
hui'ith cutsmath cutsil. 15Cale tin 
tiyopanil a Dios ti eb jun i ángel 
quin tauna' axi quetel al an tocou. 
Lej cahuith in ucha’: 

—Cum huejnequits an hualilab ani 
im bajuhuits in q'uijil an cotlats, ca 
c'uanchi tit cotol. 

16Тат in c'uanchi ti cotol tim 
puhuel an tsabal. Ne'ets cototol ani 
mulcucul c'al an hualilab. 

17 Tam cale junaque i ángel al nixe 
xi tiyopan ti eb, in ne'thal jaye jun i 
hui'ith cutsmath cutsil. Ani tauna 
lej tsapic c'al junaque i ángel axi 
cale jun ti c'uajat an ts'acnaxtalab 
jun tu binab i ts'acchixtalab a Dios. 
Pel i ángel axi pel i cuentalom cal 
an c'amal. Uchan xi jun: 

—Cum huejnequits an lab t'uthub 
tihua' ti tsabal, ca c'uanchi tit cotol. 

19Tam an ángel іп c'uanchi ti 
cotol. Ne'ets cototol ani mulcucul 
tim puhuel an tsabal c'al in hualil 
an lab t'uthub. Taley in jolou an 
lab t'uthub al i balixtalab jun ta 
ca huat'iyat abal ca cale in ja'lil. 
Antsana' ejtil ne'ets ca t'ajchin an 
inicchic tam ca abchin xi lej c'ac'ath 
yajchictalab c'al a Dios. ?9 Ejtil 
max ne'ets ca huat'iyat nix an lab 
t'uthub eleb ti al am bichou. Ne'ets 
ca cale tolcocol lej yan in ja'lil an 


, 

lab t'uthub, ma ne'ets ca belats ox 
i bo'chic inic i kilómetrochic. In 
t'eq'uem ne'ets quim baju ma tin 
hui' am bichim. In ja'lil an lab 
t'uthub pel i t'ipchixtalab c'al in 
xits'al an inicchic axi ne'ets ca 
tsemets c'al an yajchictalab ca 
abchin c'al a Dios. 


Buc i ángelchic c'al buc 
i yajchictalab 
1 U tsu'u ti eb junaque i 
jic path tsu'bixtalab. U 

tsu'u buc i ángelchic ti junchic in 
chal buc i yajchictalab. Pelchic xe' 
i taltalab yajchictalab axi a Dios 
ne'ets quin abchi an hualab c'ay'lal. 

?Tam u tsu'u ejtil i pulic lejem 
jant'ini' max pel i lam ani tsacni? 
ejtil i c'amal, ani utat c'uajat 
yantalam i inicchic. Pelchic xe' axi 
yab in c'ac'namal nixe' xi huat'ath 
pulic tse' acan ax in le' quin t'aja' 
ti dios. Yab in tuthumal in c'ualal 
tin tamet in t'ipoth hual, ani yab 
ts'o'math c'al an numero ax in 
le' quin ulu pel i c'alab c'al nixe' 
xi tse' acan. In cua'alchic i arpa 
axi pithnenec c'al a Dios. ?In 
ajatnanchalchic im bij a Dios ejtil in 
ajatnanchamal a Moisés in t'ojnalil 
a Dios ti jayq'ui' tam ti calthajits 
an Israelchic ti Egipto. Jaye in 
ajatnanchal im bij an Ajatic bijiyab 
jaye ti Cordero. An ajatlab u ats'a' 
antse" 

Tata' ojni' Dios pel it pulic 
Pay'lom. Patal jahuats ca 
leng’ a ejtohual са Раја”. 

I jicpanchal am pulic t'ajbilab 
patal jahua' a t'ajamal. 

Lej bolith ani lej chubax jahua’ 
a t'ajamal. 

A ey pel it lej Ts'ale c'al tim 

patal an inicchic. 

^ Cum antsana'its a ey jita' 
hualam yab ne'ets ti саспа’ 
ani ti puhuethanchi a bij. 

Jita' hualam yab ne'ets ti 
ajatnanchi a bij. 

Tata' a ey expith it t'ocat. 

Cum in tsu'umalits an inicchic 
abal bolith jahua' a t'ajamal, 
jaxtam ne'ets ca utey patal 
am bichouchic abal ti саста’. 

5Taley и tsu'u ti eb japq'uinal 
an huileb ti al an tiyopan in 
t'ocat c'uajattal a Dios. ёТаїѕ tu 
calel xi buc i ángelchic c'al buc i 
yajchictalab. U tsu'u thac toltomith 
lej leyoyol, ani in cua'al i huic'lab 
oro tin ichich. "Jun c'al nixe' xi 
tse' i ejattalab jahua' tu olchits, im 
pitha' ti junchic xi buc i ángelchic 
ejtil i lac oro. Alta in cua'al xi buc 
i c'ac'ath yajchictalab axi a Dios 
ne'ets quin abchiye an hualab 
c'ay'lal. Ja'its a Dios ахі ejat abal 
ets'ey. Апі ti al nixe’ хі tiyopan ti 
eb и tsu'u t'uchichic са] i pau, ax in 
le' quin ulu abal a Dios in lej cua'al 
in tsap ani in ts'alat. Ani ni jita' yab 
ne'ets quin ejtou ca otsits taja ma 
an ángelchic quin tala' jolantha' 
tsabal nixe' xi buc i c'ac'ath 
yajchictalab. 


Axi buc i c'ac'ath yajchictalab 
1 Taley u ats'a' i cau lej 
cahuith tal al nixe' xi 

tiyopan. Uchan xi buc an ángelchic: 

—Nixe' xi buc i c'ac'ath yajchictalab 
ax a chal al an lac, ca jolanthanchi 
an inicchic axi ti tsabal. Pel i 
yajchictalab in abchal a Dios c'al an 
inicchic axi ejate xe'ets ti tsabal. 

2 An oc'oxlab ángel in 
jolanthanchi an yajchictalab patal 
an inicchic axi c'ac'nax c'al nixe' 

xi huat'ath pulic tse' acan ani 
ts'o'"math c'al an numero ax in le’ 
quin ши pel i c'alab c'al jaja’. T'ajat 
jilc'onchic lej lets'achic an t'it' lej 
c'ac'ath ani lej yajchic. 

3An tsabchilab ángel in 
jolanthanchi jaye an yajchictalab ti 
al am pulic lejem. T'ajat huenc'on ti 
xits' am pulic lejem ejtil in xits'al i 
tsemelom. Tala' tsemets patal jahua' 
xe'ets ti al am pulic lejem. 

^An oxchilab ángel in 
jolanthanchi an yajchictalab ti al 


am pulic itse'chic ani ti al an elel ја’. 


T'ajat huenc'on an ја’ ti xits'. Tam 
u ats'a' an ángel axi cuentalom c'al 
ап ја? іп ши: 

— Сит it lej ршіс Pay'lom ti eb 
ani it Dios expith lej t'ocat, in 
tomnal tata’ a Dios an inicchic 
tsabal antsana' ca abchi i 
yajchictalab. In tomnal antsana' 
ca huichbanchi an yajchictalab 
an inicchic c'al ax ti tsemthame 
i inicchic axi utat c'uajiy c'al 
tata' Dios. Pelchic xi inic axi ti 
jayq'ui' xe'tsin tsabal ti olnom c'al 
a cahuintal. Xohue' a t'ajchal axi 
tsemthomac quin uts'a' nixe' xi ја’ 
huenc'oth ti xits’. Ja'its in tomnal ca 
t'ajchin cum in ey hualbith ani tata' 
it lej t'ocat, yab a ejtohual ca cuxuy 
an hualabtalab. 

TTaley u ats'a' i cau tal ti al 
nixe' xi ts'acnaxtalab jun tu binab 
i ts'acchixtalab a Dios ti al an 
tiyopan ti eb in ulu: 

—Tata' expith it pulic Pay'lom ti 
eb a ejtohual ca t'aja' patal jahuats 
ca lena’. A t'ajchal ар inic an 

ts'ejcaxtalab c'al i chubaxtalab ani 
c'al i bolithtalab. 

8An tse'chilab ángel in 
jolanthanchi an yajchictalab ba' ta 
q'uicha, ani a Dios in t'aja' abal 
ca t'a'iy an inicchic с'а] in tsap 
a q'uicha ejtil max pel i c'amal. 

3 Ani tim patal an inicchic jilc'on 
lej c'ac'ath tala' t'a'iyits. Aba ап? 
antsana' ti t'ajchin c'al a Dios, bel 
yab jic'tsonal c'al in hualab c'al 
nixe' xi yajchictalab. Ni abal jay 
yab in le’ quin саспа’ a Dios ti eb, 
tocat xe'ets ti quithab cahuilix bel 
cal jaja’. Апі ja'its a Dios expith axi 
in cua'al in tsap antsana' quin abchi 
an inicchic nixe’ xi buc i c'ac'ath 
yajchictalab. 

10 Am bo'chilab ángel in 
jolanthanchi an yajchictalab 
jun ti quetel tin coytal nixe' xi 
huat'ath pulic tse' acan. Ani t'ajat 
yic'utsin an tsabal. Xe'ets an 
inicchic c'at'c'uc'ul cal in lec'ab 
cum huat'ath in yajchicnal. 1 Bel 
yab jic'tsonal c'al in hualab an 
inicchic abal quin jila' yabats quin 
Саја’ jahua’ yab alhua'. Cum lej 
lets'achic an t'it' ani in yajchicnal 
yan i yajchictalab, jaxtam xe'etse ti 
quithab cahuilix c'al a Dios ti eb. 

12 An acacchilab ángel in 
jolanthanchi an yajchictalab ba' am 
pulic itse' Eufrates. T'ajat taleyits 
an ја? abal taja’ ca ts'ejcan i bel jun 
ta ca chich an ts'alechic axi ne'etsac 
ca chich ma ti calel q'uicha. 

13 Tam u tsu'u ox i at'ax in inictal 
ejtil i t'im. An oc'oxlab at'ax cale 
tin hui' nixe' xi tsac tse' acan axi 
ejtil i pulic ajin, an tsabchilab cale 
tin hui' nixe' xi oc'oxlab huat'ath 
pulic tse' acan, ani an oxchilab cale 

tin hui' nixe' xi tsabchilab huat'ath 
pulic tse' acan ax in t'ajalac ti 
caulome c'al a Dios ani yab chubax 
in ey. ^Nixe' xi at'axchic pel i 
c'alab c'al an oc'ox teneclab. Xe'ets 
in t'ajal i labith t'ajbilab. Xe'ets 

tim puhuel an tsabal in uchal an 
ts'alechic ca junax tamcun abal ca 
pejéxin c'al a Dios tam quim baju 
am pulic q'uicha jahua' a Dios im 
pejamalits ne'ets ca pejéxin. Ja'its 
a Dios axi expith in ejtohual quin 
гаја’ patal jahuats quin le’na’. 15Ani 
in ulu a Dios abal ne'ets ca pa'iy 
tsabal jun jic'tohual jant'ini' jun 

i сие’ tam ni jita' yab in tso'bim. 
Jaxtam in tomnal an inicchic ca 
c'uajiy ts'ejcacathits in ichich abal 
quim bats'u a Dios. Max antsana' 

ti ts'ejcacathits in ichich tam yab 
ne'ets ca tithebe tam ca chich a 
Dios ani max i ne'ets tam ca tithebe 
quin ats'a' ejtil max c'ot'ith. 16Taley 
tamcunits nixe' xi ts'alechic al i 
c'uajattalab im bij ti hebreo cau 
Armagedón. 

17 Ani am bucchilab ángel in 
jolanthanchi an yajchictalab ba' an 
eb. О ats'a' tal al nixe’ xi tiyopan ti 
eb jun ti quetel a Dios tin lej ts'alat 
coytal jun i cau lej cahuith in ulu 
antse* 

—Im bajuhuits an hora hue'its 
ne'ets ca taley an eb ani an tsabal. 

18 Tam ti leyts'om an ley abal 
jutamq'ui ani huat'ath tsapic 
tumumul an mamlab. T'elelel an 
tsabal lej huat'ath, ma ni jayq'ui 


yab im bajumal ca t'elelats antsana". 


Ni jayq'ui' an inicchic in tsu'umal 
antsana' ca t'ajan. '?Mo'tson an 
tsabal ani jilc'on ti ox pejach am 
pulic bichou Babilonia. Tim patal 

am bichouchic tim puhuel an tsabal 
t'ajat paclunits. Cum a Dios in Па” 
abal nixe' xi pulic bichou Babilonia 
in tsalpay abal lej pulic in ey ani 
c'athat in t'ajamal, jaxtam in abchi 
axi más c'ac'ath an yajchictalab. 
Jats ti tsacuy a Dios c'al jaja'chic. 
207Т'ајаї ts'ibc'ajits patal an ts'enchic 
ani patal an ts'aclath tsabalchic. 
21]јсап tsabal tal ti eb i рис 

t'ujub ab in alem ma tsab inic 
kilochic ti junchic. Cum antsana' lej 
yajchiquiyab an inicchic c'al a Dios, 
jaxtam in quithab cahuiliyal a Dios. 


A Dios in jolbiyal am pulic 
pojcax bichou Babilonia 
1 Tam utey c'al папа’ jun 
axi buc i ángelchic ax 
in chi'thamal ejtil i lac oro ax in 
cua'alac xi yajchictalab, ani tin 
ucha’: 

— Quit utey cum nan ne'ets tu 
tsu'binchi an yajchictalab ax a 
Dios ne'ets quin abchi am pulic 
bichou Babilonia. Pel i bichou axi 
ejtil i uxum ca juncun c'al axi yab 
in q'uimathil. In t'ajal ejtil i uxum 
ts'ale axi quetel ti abatnom c'al an 
inicchic ax u c'uajil utat c'al am 
pulic lejem. ?In ey ejtil i inicbe 
cum in c'ambiyal yan i ts'alechic 
c'al in alabental, ani in junax 
t'ajal quithab. Ejtil max im pithal 
an inicchic tim puhuel an tsabal i 
vino abal ca uts'alin ani quin t'aja' 
quithab jaye jaja'chic. 

Tin ne'tha' an ángel ti al i joltam, 
ani taja’ tin tsu'binchi an Espíritu 
Santo jun i uxum punat al i lej pulic 
tsac tse' acan. An tse' acan in cua'al 
buc i oc' ani lajuj in its'am, ani tim 
puhuel in inictal thuchath i bij axi 

c'al yab culbel a Dios. *Toltomith 
an ихит с'а] i tsac toltom ani t'a'at 
tsacni'. Alabel c'uajbaxlith c'al i 
oro ani c'al i alabel t'ujubchic ax 

и eynal ti c'uajbaxtalab, ani c'ali 
oulab axi uxnal ti perla. Tin c'ubac 
in chi'thal ejtil i lac oro in cua'al 
jant'o tin al ax in le' quin ulu i at'ax 
t'ajbilabchic jahua' in t'ajamalits 
јаја’. "Tim piq'uib thuchath i cau 
axi yab u ejtiyab c'al an inicchic. 
In ulal: A Babilonia pel i bichou 

lej pulic in ey. Pel i mimlab c'al 

axi inicbechic ani c'al patal jitats 
in t'ajal quithab teje’ tsabal. Апі 

u tsu'u abal uts'al an uxum, ejtil 
max in uts'anchamal in xits'al axi 
yantalam i inicchic tsemthame cum 
pelac in c'al a Dios ani cum pelac i 
ts'at'el cal a Jesús. U lej jic'pa' tam 
tu tsu'u an uxum antsana’. "Ani tin 
ucha' an ángel: 

—éJale' hualam a jic'pal? Ne'ets 
tu olchi an tsinat cau jant'o tam 
t'ipchixtalab nixe' xi uxum ani 
jaye nix an tse' acan ax pel im 
pun in cua'al buc in oc' ani lajuj 
in its'am. Ап tse асап jahua' a 
tsu'umal xe'etsac ejat ti jayq'ui, 
xohue' itsots. Ne'ets ca tsab cale ti 
al nixe' xi luputh jol in c'uajattal 
an teneclabchic. Ne'ets ca xe'tsin 
tsabal junil ani talbel ne'ets ca 
t'ajat q'uibey abal ets'ey. Ne'ets ca 
tsu'tat c'al an inicchic axi xe'etse 
ejat tsabal, ani ne'ets quin lej 
jic'pa'chic abal ejatac, апі tsemets, 
ani tsab ejtsin junil. Pelchic i inic 
axi yab thuchath im bij ti alan u 
jun ti thuchathits jitats pithnenec 
i it ejattalab c'al a Dios. Ma tam 
ti yabaye in ts'ejcamal a Dios an 
c'ay'lal, tam in thuchamalits al an и 

jaja'chic im bij axi ne'ets ca pithan i 
it ejattalab c'al a Dios. 

8 Jitats in huit'al quin ejtiy quin 
lej tsalpanchi an cau jahua' ne'ets 
tu uchaye. Xi buc in oc' an tse' 
acan in le' quin ulu abal pel buc 
i bolchal jun ti quetel ti abatnom 
nix an uxum. 19Х1 buc in oc' an 
tse' acan in le' quin ulu jaye abal 
pel buc i ts'alechic. Bo' yabats pel 
i ts'ale. An acacchilab in t'ajal ti 
ts'ale xohue* Xi bucchilab ne'ets ca 
punuhuat ti ts'ale talbel. Ani tam 
ca chich јаја’ yab ne'ets са lej ohuey 
ti ts'ale. 11 Hua'atse i huaxicchilab 
ts'ale. Ja'its nix an huat'ath pulic 
tse’ асап axi xe'etsac ejat ti jayq'ui, 
xohue' itsots. Ja'its axi talbel ne'ets 
ca t'ajat q'uibey abal ets'ey. Pel in 
juntal јаја’ c'al xi buc i ts'alechic. 

12 Xi lajuj in its'am a tsu'umal in 
cua'al nix an tse' acan in le' quin 
ulu abal pel lajuj i ts'alechic axi 
yabaye im bajumal quin t'aja' ti 
ts'ale. Ne'ets ca pithan talbel an q'uij 
expith jun i hora quin junax t'aja' ti 
ts'ale c'al nix an tse’ асап. 13 Хі lajuj 
in cua'al in culbetal quin jila' an 
huat'ath pulic tse' acan quin t'aja' 
ti oc'ox ts'ale. !^Ne'ets ca pejéxin 
quin tomolna'chic an Ajatic axi 
bijiyab jaye ti Cordero. Ani ne'ets 
ca atanchic c'al an Ajatic cum ja'its 
јаја’ ар lej oc'ox Ts'ale c'al tim patal 
an ts'alechic ani ja'its an lej Ajatic 
c'al tim patal an ajaticchic. Ne'ets 
ca tolmiyat an Ajatic c'al patal an 
inicchic axi bajuth ani tacuthits tin 
tsacamilchic a Dios. Pelchic ax im 
putuhual in uchbil c'al a Dios. 

15Tin ucha’ an ángel jaye: 

—Nix an ja' jun ti utat quetel 
am pojcax uxum in le' quin 

ulu abal pel i bichouchic ani i 
pactha' bichoulomchic. Hua'ats 
yan i at juntal xits'talab ani yan 

i cahuintalab. 16 №іхе’ xi lajuj іп 
its'am an tse' acan ax in le' quin 
ulu lajuj i ts'alechic, ne'ets quim 
ројса’ am bichou Babilonia axi 
ejtil i inicbe. Ne'ets quin tala' 
tixc'anchi jahua' in cua'al ani 
quin jila' ts'ejhuantal. Ne'ets quin 
c'apchi in t'u'ul ani quin chicchi 
im beclac an uxum. 17А Dios ne'ets 
quim pithanchi in tsalap nix an 
lajuj i ts'alechic abal antsana' quin 
t'ajchi an uxum. Xi lajuj ne'ets quin 
jila' nix an tse acan quin баја’ ti 
oc'ox ts'ale, ani c'al patal jahua' 
ne'ets quin t'aja' jaja' ne'ets ca 
putun an cau jant'ini' in ulumalits 
a Dios ne'ets quin баја’. Pel in 
culbetal a Dios antsana' ca t'ajan. 
18Nix an uxum ax a tsu'umal pel i 
t'ipchixtalab c'al am pulic bichou 
Babilonia axi lej abatnom c'al tim 
patal an ts'alechic tim puhuel an 
tsabal. 


Q'uibeyits am bichou Babilonia 
1 Taley u tsu'u jun i ángel 
axi lej pulic in eytal c'al a 
Dios, tal pa'i'il ti eb. Lej tajajal, ma 
in tajbayal tim puhuel an tsabal c'al 
in tajax. 20 cau lej tsapic cahuith 
in ulu: 

—Lej chubax t'ajat q'uibenequits 
am pulic bichou Babilonia. Xo' pel 
in c'uajattal i teneclabchic ani yan 
jahuaquits tam at'axchic. Tats tu 
mulcunal patal jahuaquits i pojcax 
ts'itsin. 3Ejtil max nix am рис 
bichou im pithamal an inicchic 
tim puhuel an tsabal i vino abal 
ca uts'alin ani quin t'aja' quithab. 

Patal an ts'alechic tim puhuel an 
tsabal quithabmenequits c'al nix 
am pulic bichou. Lej ricomenec 
an nujulchic tim puhuel an tsabal 
cum le'na yan jant'o ca ts'a'iyat c'al 
axi huat'ath c'a'inchix c'al jant'o ti 
alq'uith alabeltalab. 

^Taley u ats'a' tal i cau ti eb in 
ulu: 

—Tata'chic ax pel ti tsacamilchic a 
Dios quit calpan al nixe’ xi bichou. 
Yab quit junax hualbin c'al an 
c'uajilchic taja’, i canats quit abchin 
i yajchictalab ejtil jaja'chic ne'ets ca 
abchin. 5 Мах ca mulcun in hualab 
nix am bichou ne'ets ca ulits ma ti 
eb. A Dios yab ne'ets quin uc'chiy 
cum in hualabchic lej yan. 9A Dios 
ne'ets quin t'ajchi nixe' xi bichou 
jant'ini' jaja'chic al am bichou in 
t'ajchamal in tsacamilchic a Dios, 
ma tsab huichc'othe. Ne'ets quin 
yajchiquiy tsab huichc'othe. "Cum 
nix am bichou in c'athatnamal tim 
ba' ani in lej q'uijithnamal i alq'uith 
alabeltalab jaxtam ca abchin c'al 
a Dios i c'ac'ath yajchictalab abal 
quin lej yajchicna". Ca ats'a' jant'o 
in ulal nix am bichou, abal lej 
alhua' quetel ejtil i uxum ts'ale. Yab 
pel ejtil i tsemchith uxum ja, ani 
yabcua' ne'ets quin yajchicna'". 3Aba 
antsana' in ulal, ti juncats a q'uicha 
ne'ets ca abchin yan i c'ac'ath 
yajchictalab. Ne'ets ca tsemets yan 
c'al i yau'lats ani c'al i jayil. Ne'ets 
ca xe'tsin lej t'e'pithchic. Ne'ets 
ca tajat q'uibanits c'al i camal. 
Cum jolbinenequits c'al in hualab, 
jaxtam ne'ets ca t'ajat q'uiban. A 
Dios in cua'al in lej tsap abal quin 
t'ajchi jahuats jaja’ quin lena’ nixe’ 
xi bichou. 

Tam ca tsu'tat xumumul im 
paulil am bichou c'al an сата], 
tam ne'ets ca uq'uin ani ca lej 
t'e'pin an ts'alechic teje' tsabal 
axi junax hualbinenec c'al nix am 
bichou. Yabats ne'ets quin junax 
quijithna' i alq'uith alabeltalabchic. 
1 Ne'ets ca tixc'an tin c'uajattalchic 
ca c'uajiy ou, cum ne'ets ca huat'ath 
jiquey c'al xi c'ac'ath yajchictalab. 
An ts'alechic ne'ets quin ucha’ am 
bichou: 

—Tata' ojni' pelac it pulic bichou 
Babilonia lej c'athpich a ey. Ani 
xohue' it huat'ath ts'ejiuantal, cum 
jun jic'tohual it t'ajat q'uibanits. 

"1 Cum yabats ne'ets ca jilc'on jita’ 
ti ts'a'um c'al an nujnel, jaxtam 
ne'ets ca lej t'e'pin ani ca uq'uin an 
nujulchic. !2Jolatits quin xe'tsintha' 
i nujnel jahuaquitsq'ui, axi jahua’ 
ts'ejcath c'ali oro ani c'al i plata, 
axi jalbith an anillochic ani an 
oulab axi uxnal ti perla, axi huinat 
alhua' toltom ca'iyab c'al i ts'ale, axi 
eyextalab ts'ejcath c'al i nihuihuil te 
ani c'al i jalbith te' ani c'al i t'ujub 
lej jalbith marfil, axi eyextalab 
ts'ejcath c'al i bronce апі c'al і pat'al 
ani c'al i t'ujub mármol. 131 canela, i 
ilal, i jom, i nihuihuiltalab, i vino, i 
aceite, i harina, in hualil i lab em, i 
burrochic, i ovejachic, i bichimchic, 
i carrochic, ma i inicchic axi 
nujuhuabac c'al i amulab, tim patal 
jahua' tu ucha'its yabats nujuhuab. 
14 An nujulchic ne'ets quin ucha’ am 
bichou: 

—Xo' yabats hua'ats an cuju 
hualilab ax a culbetnamal ca c'apu. 
Tala' q'uibanits patal jahua' huinat 
alhua' ani jahua' huinat ts'alat ax a 
co'oyamal. 


* 

15Nix an nujulchic axi ricomenec 
cum yan in nujchamal nixe' xi 
bichou, ne'ets ca ou tixc'an cum 
ne'ets ca jiq'uey cal xi c'ac'ath 
yajchictalab abchinal am bichou. 
Ne'ets ca lej t'e'pin ani ca uq'uin. 
16Ne’ets quin uluchic: 

—Tata' ojni' pelac it pulic bichou 
ani xo itsots. Xo' it huat'ath 
ts'ejhuantal. Pelac ejtil it uxum 
lej alhua' ts'ejcath ejtil ti alhua' 
ts'ejcath i uxum ts'ale c'al i alabel 
toltom, c'al i oro, c'al i anillochic, 
ani c'al i ошар. 1 Jun jic'tohual 
it tala’ q'uibethanchatits lej yan a 
co'oyamal ti jayq'ui'. 

Ne'ets ca ou tixc'an c'al nix an 
q'uibenec bichou patalchic axi 
belthom c'al am barcochic ani an 
c'alelchic axi ne'ets al i barcochic. 
Aniye jaye ne'ets ca tala' tixc'an 
patal axi t'ojnal al i barcochic ani 
ax in eyenthal i barco ti ic'tom. 

18 Тат quin tsu'uchic xumumul im 
paulil nix am bichou c'al an c'amal, 
ne'ets ca thajan an inicchic апіѕе”: 

—Yab hua"ats i bichou ах im 
bajumal ti lej pulic ejtil am pulic 
bichou Babilonia. 

19 An inicchic ne'ets quin jolchi 
i pojoth anam tin oc' abal in lej 
yajnal t'ajat q'uibanits am bichou. 
Ne'ets ca t'e'pin ani ca uq'uin. Ca 
thajan antse’: 

—Ts'ejhuantal tata' ax pelac it 
pulic bichou. A tolmiyamal ca 
ricome patal an inicchic ax in 
atlomnamal i barcochic. Let'e abal 
jun jic'tohual it t'ajat q'uibanits. 

20 Uchan c'al nix an ángel раѓа! 
axi c'uajatchic ti eb ca culbe cum 
antsana' ti quibanits nix am bichou. 
A Dios in t'ajchamal jahua' in 

tomnal quin t'ajchi am bichou, in 
abchamal i yajchictalab. Patal ax 
pel in abathualejil, ani patal ax pel 
in caulomejil, ani patal jita' pel in 
tsacamil a Dios, tim patalchic ca 
culbe, in ulu an ángel. 

?! Taley u tsu'u jun i ángel lej 
in cua'al in tsap, im репа’ i pulic 
t'ujub ejtil ax u eynal ti tse'entalab 
ani im pet'na' ti al am pulic lejem. 
In ulu: 

—Jant'ini' ti q'uibejits ax an t'ujub 
ax u pet'namal, antsana' ti ne'ets 
ca t'ajat q'uibejits am pulic bichou 
Babilonia. Ni jayq'ui' yabats ne'ets 
ca tsu'tat. 2?Yabats ne'ets ca ats'atbe 
t'eneyab i агра taja’. Хо’ xant'o an 
tsul ani an trompeta. Ni jayq'ui? 
yabats ne'ets ca xe'tsin i t'ojnal 
taja'. Yabats ne'ets ca ats'atbe jita' 
ti tse'el. 23 Yabats ne'ets ca tajbaxin 
i tajablab taja’. Yabats ne'ets ca 
hua'tsin i ajib ejtil ax u t'ajnal tam 
hua'ats i tomquintalab lej culbel 
an inicchic. Xo' xant'o an nujulchic 
axi xe'tsinenec taja’. Pelac in ey хі 
más pulic nujulchic tim puhuel an 
tsabal. Yabats ne'ets quin ejtou c'al 
in c'ambixtal quin c'ambinchichic 
i inicchic jant'ini' ti jayq'ui' in 
c'ambinchamal. 

24А] nix am bichou jun ti xe'etsac 
yan i tsemthom inicchic tats ti 
tsemthame yan in tsacamilchic 
a Dios ani yan axi xe'tsinenec ti 
опот cal in cahuintal a Dios, ani 
jaxtam abchinal i yajchictalab c'al 
a Dios. 
1 Taley u ats'a' cau lej cahuith 
i pulic mulcunel an inicchic 
ti eb, in ulal: 
I ajatnanchal im bij an Ajatic. 
I puhuethanchal im bij i 


APOCALIPSIS 18, 19 


Diosil cum ja'its jaja' ax tu 
jec'onthal. Expith јаја? in 
cua'al in ts'alat tsap quin taja’ 
patal jahuats quin leng’ ani 
expith ja lej pulic in ey. 

? ^ Dios ets'ey in t'ajchal an inicchic 
i ts'ejcaxtalab c'al i bolithtalab 
ani c'al i chubaxtalab. 

In jolbiyamalits nix am pulic 
bichou Babilonia axi ejtil i 
inicbe, cum са] in at'axtal in 
t'ajamal abal ca hualbin an 
inicchic tim puhuel an tsabal. 

Ani cum tsemthanchame a Dios 
in t'ojnalilchic, jaxtam a Dios 
in huichbanchal am bichou 
c'al i c'ac'ath yajchictalab. 

3An mulcunel in tsab ulu: 

—1 ajatnanchal im bij a Dios cum 
јаја’ ne'ets quin yajchiquiy ets'ey 
nixe' xi pulic bichou Babilonia ti al 
an c'amal. 

^Ani nuc'panal in c'ac'nal a Dios xi 
jun inic cal tse’ i yejtselchic ani xi tse’ 
i ejattalab. C'uajatchic tin tamet in 
ts'alat coytal a Dios. In uluchic: 

—Ets'ey in t'ajal chubax a Dios. I 
ajatnanchal im bij. 

5Тат и ats'2' cau jaja'chic ахі 
c'uajat tin tonith in ts'alat coytal a 
Dios, in uluchic: 

Ca ajatnanchat im bij a Dios c'al 
patal in t'ojnalilchic ani patal 
jitats in le' quin c'ac'nanchi 
im bij a Dios. 

Axi pulic in ey, ani axi yab lej 
pulic in ey, tim patalchic quin 
ajatnanchi im bij. 

Ne'ets ca tomquin an Ajatic 
c'al im bichohuil 


60 ats'a' jaye lej tsapic cau an 
mulcunel, ejtil tam lej tumumul 

an ја’ ti al am pulic itse' ani ejtil 
tam lej tsapic cau an mamlab, in 
ulalchic: 
I ajatnanchal im bij i pulic 
Pay'lom Dios cum expith jats 
in cua'al in ts'alat tsap. Im 
bajumalits ne'ets quin баја’ 
ti lej Ts'ale c'al tim patal an 
inicchic. 
7 Xohue' im bajumalits tam 
an Ajatic axi bijiyab jaye ti 
Cordero ne'ets ca tomquin c'al 
im bichohuil, ani ne'ets ca 
hua'tsin i q'uijithtalab. 
Jaxtam cu culbe ani qui bina' i 
c'ac'namal yan c'al a Dios. 
Im bichohuil a Dios c'uajat 
alhua' alabel ts'ejcathits ejtil i 


ts'ic'ach tam ne'ets ca tomquin. 


8 Lej alhua' ts'ejcathits c'al i 


alabel t'ocat toltom lej leyoyol. 


Nix an t'ocat toltom pel i 
t'ipchixtalab c'al in t'ocat in 
tsacamilchic a Dios. 

%Тат tin ucha' an ángel апіѕе”: 

— Ca thucha' jun i cau апше”: 
Ne'ets quin ats'a' lej culbel in ichich 
jitats bijithits ca chich c'al a Dios ca 
c'uajiy tam ca tomquin an Cordero 
c'al im bichohuil a Dios. 

Tin ucha' an ángel abal pel i lej 
chubaxtalab in cahuintal a Dios ax 
tin olchi antsana* 

1090 tuthu u c'ualal tin tamet an 
ángel abal cu саста’, ani tam tin 
ucha’: 

—Yab ca tuthu a c'ualal antsana’ 
abal tiquin саста’. Nan jayetseq'ui 
jant'ini' tata' ani an ebchalabchic 
pel tin t'ojnalil a Dios. U belchalne 
an chubaxtalab jahua’ іп olnamal a 
Jesús. A Dios ja'its expith ca c'ac'na' 
ani yab папа’ tiquin с'ас'па', in ши. 

Ani patal jitats quin olna' an 
chubaxtalab jant'ini' tin olnamal а 
Jesús, ja'its pel i lej chubax caulome 
c'al a Dios. 


Am punel c'al an thac bichim 

"1 Taley u tsu'u japith an eb. Taja’ 
cale jun i thac bichim ani c'ali 
punel im bij Pututh ani im bij 
Chubax. Ja'its an Ajatic in ey pututh 
in t'ajal. Ne'ets ti pejéx ani ne'ets ti 
Abatnom c'al an inicchic axi са] ti 
yab u le'nab jaja’. 121п tsu'uxtal hual 
u tsu'chi maq'uiq'uil ejtil i camal 
ani tin oc' in cua'al yan i corona. In 
cua'al thuchath im bij axi expith 
jaja' in exlal. 131п toltomil ejtil 
max mucuth с'а] i xits’. Im bij am 
punel pel axi bijiyab ti Cau abath 
c'al a Dios. 140 tsu'u tal tin cux 
i pulic mulcunel punat al i thac 
bichim jaye ax ti eb. Ja'its ne'ets 
quin tolmiy an Ajatic ca pejéxin 
c'al ax tu tomolnab. Alhua' ts'ejcath 
an mulcunel са] i thac toltom lej 
tocat. Ó5An Ajatic in cua'al tin 
hui' ejtil i hui'ith nacat cutsil c'al 
ne'ets quin ata' patal an inicchic 
axi tomolnax c'al jaja'. Ne'ets quin 
Саја’ ti lej tsapic Abatnom с'а! јаја 
chic. Ne'ets quin t'ajchichic ejtil 
tam i inic exom in q'uets'al i lab 
t'uthub al i huat'imtalab abal quin 
canchi in ja'lil. Ne'ets quin leca'chic 
axi más c'ac'ath yajchictalab cum 
tsacul a Dios c'al in hualab jaja'chic. 
Ani ja'its a Dios expith in cua'al 
in ts'alat tsap abal quin t'ajchi an 
inicchic jant'ots quin le'na'. 16Ті al 
i bots'at toltom ani tin ts'ejet an 
Ajatic thuchath pel i oc'ox Ts'ale c'al 
patal an ts'alechic ani pel i oc'ox 
Ajatic c'al patal an ajaticchic. 

17Та]еу и tsu'u jun i ángel cubat 
ba' a q'uicha. U аѓѕ’а’ іп taunal 
patal an ts'itsinchic axi xe'ets 
jumumul ti eb, in ucha'chic: 

— Quit mulcun ca c'apchi xi 
yan jant'o ne'ets ti pitha' a Dios. 
18 Ne'ets ti pitha' ca c'apchi in 
t'u'ul i ts'alechic, i oc'lec soldado, 
i pathay inic, i bichim, i punel, i 
inicchic axi t'ayath t'ojnal c'al in 
amu ani axi pel i jolat inicchic, axi 
pulic in ey ani axi yab pulic in ey. 

19Та]еу и tsu'u nix an huat'ath 
pulic tse' acan ani an ts'alechic teje 
tsabal junax c'al in soldadojilchic, 
tamcuthits abal ca pejéxin c'al an 
Ajatic axi punat al an thac bichim 
ani c'al am pulic mulcunel ts'at'at 
c'al jaja’. 2" Tam u tsu'u huic'at 
an tse' acan ani jaye nix ax in 
timc'oyal an caulome c'al a Dios 
ani yab ja. Ja'its ax in t'ajamali 
labith t'ajbilab tin tsu'ux hual an 
inicchic axi ts'o'math c'al im bij an 
tse асап ani c'ac'nax c'al jaja’. In 
lej c'ambiychic c'al nixe' xi labith 
t'ajbilab jahua' in t'ajamal. Pet'na 
ejat xi tsablom ti al an c'amal. 
21 Ani t'ajat tsemthajits tim patal 
an soldadochic c'al in cahuintal 
an Ajatic axi ejtil i nacat cutsil. 
Ja'its an Ajatic axi punat ti al an 
thac bichim. Ani ajhuejits tim 
patal an ts'itsinchic c'al in t'u'ul 
nixe' xi inicchic axi tsemtha c'al in 
cahuintal an Ajatic. 


, 


An q'uij mil tamub in ohuat 
2 Taley и tsu'u pa'i'il ti eb 
i ángel in chal i calaniyo 
pat'al ani c'al an llave quin japiy 
an huileb ti al nixe' xi luputh jol in 
c'uajattal an teneclabchic. 2Апі an 

ángel in yac'ua' ani in huic'a' nix an 
tsac tse' acan axi ejtil i pulic ajin. 
Ja'its a Satanás an oc'ox teneclab 
axi ti biyal tejhua'me ti tsan. Ca 
huic'at co'oyat jun mil i tamub. ?Im 
pet'na' ti al an luputh jol ca c'uajiy 
huic'at mil tamub. In mapchi an 
hui'leb ani in lej alhua' texq'uey. 
Biyat tam ojni' yab in ejtohual ca 
xe'tsin ti c'ambix c'al an inicchic 
tsabal. Ca putunits xi mil tamub, 
tiq'uele ne'ets ca hualca ca xe'tsin 
junil tsabal tsab ox a q'uicha. 

^Taley u tsu'u i ts'alat coytalab 
jun ti quetel i inicchic axi pithach 
c'al a Dios in uchbil quin t'ajchi i 
ts'ejcaxtalab in at inicchic. Jaye u 
tsu'u jaja'chic axi muts'inchat in oc' 
tam ti xe'tsin tsabal ti опот c'al 
an chubaxtalab tin cuenta a Jesús 
ani c'al in cahuintal a Dios. Ja'its 
jaja'chic axi yab in саспа’ nix an 
tse' acan, ani yab ts'o'manchat im bij 
tim piq'uib ni tin c'ubac. U tsu'uchic 
abal tsab ejthachits junil ani c'uajat 
ti junax abatnom c'al a Cristo biyat 
ca taley xi mil tamub. Pel jaja'chic 
axi tsemenequits ani pel i oc'ox 
cuenel axi ejthachits. Axi q'ue'atchic 
tsemenequits ne'ets ca ejtha junil 
talbel tam ca taley xi mil tamub. 9Axi 
antsana' ne'ets ca oc'ox ejtha ne'ets ca 
lej culbe ani са lablinchat c'al a Dios. 
Yabats jant'ini' ta ca jolohuat ti al an 
c'amal quin yajchicna' abal ets'ey an 
taltalab yajchictalab. Tocat ne'ets ca 
eyentha tin t'ojlabil c'al a Dios ani са! 
a Cristo ejtil ti eyentha am pale'chic 
ti jayq'ui. Ne'ets ca eyentha ti junax 
abatnom c'al a Cristo nixe’ xi mil 
tamub. 

7Ca putunits xi mil tamub, 
tiq'uele ne'ets ca hualca a Satanás. 

8Ne'ets ca xe'tsin tim puhuel 

an tsabal ti c'ambix junil c'al 

an inicchic. Quin c'ambiy am 
bichou Gog ani am bichou Magog. 
Ne'ets quin tamcuy ti tolmix c'al 
am pejextalab lej yantalam i 
soldadochic taja' ejtil an quithib ti 
al am pulic lejem yab u ejtohuab ca 
ajiyat. % №е’еїѕ ca tamcun yantalam 
ma tim puhuel an tsabal. Quin 
t'oc'bay in tsacamilchic a Dios ti al 
am bichou Jerusalén axi lei ichich 
hual сап c'al a Dios. A Dios ne'ets 
quin abchi i c'amal ti eb ca t'ajat 
tala' q'uibanits tim patal nixe’ axi 
tomolnaxchic c'al a Dios. 19 Axi 
c'al ti ne'ets ca c'ambiyat nixe' xi 
tamcuth soldadochic, an oc'ox 
teneclab ne'ets ca jolohuat ti al an 
c'amal ani ti al an c'alul abal quin 
yajchicna' q'uicha ani acal abal 
ets'ey. Tats ti jolohuamejits jaye 
nixe' xi tse' acan ani jaja' ax in 
timc'oyamal an caulome c'al a Dios 
ani yab ja. 


Tam ca ts'ejca an inicchic c'al a Dios 
axi quetel tin thac ts'alat coytal 


"1 Taley u tsu'u a Dios quetel tin 
thac ts'alat coytal. T'ajat ts'ibc'an 
an tsabal ani an eb jahua' i exlal 
xohue'. 120 tsu'u c'uajatchic tin 
tamet a Dios axi tsemenequits ani 
ejat junil. C'uajatchic axi pulic 
in ey tam ti xe'tsin tsabal ani axi 
yab pulic in ey. A Dios in јаріу і и 
jun ti thuchathits in t'ajbil, ani in 
t'ajchichic an ts'ejcaxtalab jant'in ti 
quin tsu'u in t'ajbilchic. Hua'atsiu 
jaye jun ti thuchath im bij jaja'chic 
axi pithnenec i ti ejattalab c'al a 
Dios. 13 C'uajat taja’ an inicchic axi 
tsemtsits tam ti xe'ets al an ja' ani 

yab joliyat tsabal, jaye axi joliyat 
tsabal. Ejthajitschic c'al a Dios ani 
t'ajchinal an ts'ejcaxtalab c'al a 
Dios ti junchic tim patal jant'inits 
in t'ajamal in t'ajbil tam ti xe'tsin 
ejat teje’ tsabal. '^Tim patal nixe’ 
xi pojcax ejattalab a Dios in tala' 
jolou ti al an c'amal quin yajchicna' 
abal ets'ey an taltalab yajchictalab. 
15Tats ti jolohuat patal an inicchic 
yab thuchath im bij ti al an u jun ti 
thuchathits im bijchic axi pithnenec 
i it ejattalab c'al a Dios. 


An it eb ani an it tsabal 


2 Taley talbel u tsu'u an 

it eb ani an it tsabal. 
Ts'ibc'anenec axi oc'ox an eb ani 
axi oc'ox an tsabal ani axi oc'ox an 
ja. ?Nana' in Juan и tsu'u и ра? ti 
eb i t'ocat bichou im bij it Jerusalén. 
Lej alhua' ts'ejcath patal an inicchic 
axi tal al nixe' xi bichou ejtil ti 
alhua' ts'ejcath i ts'ic'ach axi ne'ets 
ti tomquinel. ?U ats'a' jun i cau lej 
cahuith tal ti eb, in ulu: 

— Ca lej taja’ ti cuenta abal a Dios 
u c'uajilits ts'ejel xohue' c'al im 
bichohuil. Cum pel in c'al ne'ets 
quin alhua' beletna*. Ani јаја’ jats 
axi ne'ets ets'ey ti junini' c'ac'nax 
c'al a Dios. ^Ani a Dios ne'ets quin 
t'ajchi im bichohuil quin tsu'u 
expith jahua' alhua', ani yabats 
ne'ets ca hua'tsin ni jant'o yab alhua 
abal yab ca uq'uin. Talits an tsemla, 
an uq'uiltalab, an t'e'pithtalab, an 
yajchictalab. Yabats hua'ats jahua' 
yab alhua' ejtil ti jayq'ui". 

5Quetel a Dios tin ts'alat coytal, 
in ulu: 

— Ca t'aja' ti cuenta abal nan patal 
и talg’ ts'ejca' it. 


, 

Tin ucha’: 

— Сит chubax an cau jahua’ пап 
tu uchal, jaxtam ca belchi ani jaye 
ca thuchanchi. 

8$ Ani talbel tin uchaye: 

— Patal jahua' u tsalpayamalits 
ne'ets cu taja’, jats и tala’ 
t'ajamalits. Nana'its in ts'i'quix 
c'al patal ani in talabethax c'al 
patal. Nana'its in oc'ox ejat ani ni 
jayq'ui' yab ne'ets quin taley. Nan 
ne'ets cu pitha' i ja' quin uts'a' jitats 
u chiquel. Pel i ja' ax u calel abal 
ets'ey al i elel ja’, c'al ca xe'tsin ejat 
abal ets'ey jitats quin utsa’. Yab u 
nujuhuab. "Patal jitats quin t'aja' 
expith jahua' alhua’, ja'its nan ne'ets 
cu jila' ti junax thabal c'al nana' 
patal jahua' и cua'al. Ja'its jaja'chic 
axi ne'ets tiquin c'ac'na', ani nan 
ne'ets cu tsacamna'. 5Hua'ats axi 
jic ma'chic ani hua'ats axi yab tim 
belchal u cahuintal. Hua'ats ax in 
t'ajalchic at'ax, axi pel i tsemthom 
inic, axi xe'ets ti inicbe ani ti 
uxumbe, axi an thimanchic, ax in 
diosnal i thulcuts, axi janamcau. 
Patal jita'chic antsana' in ey ne'ets 
cu jolou ti al an c'amal quin 
yajchicna' abal ets'ey an taltalab 
yajchictalab. 


An it bichou Jerusalén 


ЭТат utey c'al папа’ jun axi 
buc i ángelchic ах in chi'thamal і 
lac oro nix i buc taltalab c'ac'ath 
yajchictalab jahua' a Dios in abchi 
an inicchic. Тіп ucha’: 

— Quit шеу ani ne'ets tu 
tejhua'methanchi in tomquinelil an 
Ajatic axi bijiyab jaye ti Cordero. 

' Tin ne'tha' an ángel ti al jun 
i pulic t'ec'at bolchal ani taja' an 

Espiritu Santo tin tsu'binchi am 
pulic t'ocat bichou Jerusalén u pa'il 
ti eb. Pel im bichohuil a Dios axi 
pa'ba c'al jaja’. 110 tsu'u lej tajajal 
с'а] in tajax a Dios. Lej maq'uiq'uil 
ejtil i jalbith t'ujub axi uxnal ti 
jaspe ani eynal ti c'uajbaxtalab. 
Lej tajajal еј i lam. 12Ат bichou 
lej t'oc'at tenmathits c'al i t'i'bath 
t'ujub. Tin tonith in cua'al lajuj 
tsab i hui'lebchic. Ti junchic an 
hui'leb cubat junchic i ángel, ani ti 
junchic an hui'leb thuchath junchic 
taja' im bij xi lajuj tsab i cuenel an 
Israelchic. 131п cua'al ox’ i hui'leb 
in tamtem ti calel q'uicha, ani ox 
ti tsaylel, ani ox ti alal, ani ox ti 
otsel q'uicha. 14Coyots an t'i'bath 
t'ujub eblim al lajuj tsab i t'ujub. 
Ti junchic an t'ujub thujchath 
junchic taja' im bij xi lajuj tsab in 
abathualejilchic an Cordero. 

15An ángel ax tin taunal in cua'al 
i t'iplab oro abal quin t'ipoy am 
bichou ani in hui'lebilchic, ani 
jaye an t'i'bath t'ujub. 161п t'ipoy 
in naquel am bichou tsab mil c'al 
tsab i bo'chic inic i kilómetrochic, 
aniye jaye in ts'icuel ani in t'eq'uem. 
17 An t'i'bath t'ujub in t'ipoy ox inic 
c'al tse’ i metrochic. Jant'ini' i inic 
in eyenthal i t'iplab, antsana' jaye 
an ángel in eyentha' i t'iplab quin 
t'ipoy nixe' xi bichou. 

18 An t'i'bath t'ujub ts'ejcath c'al i 
t'ujub axi uxnal ti jaspe. Am bichou 
pel i hualim oro, ani tejhua'mel 
еј i tajajal lam. 19 Хі lajuj tsab i 
t'ujub jun ti coyots an t'i'bath t'ujub 
pel i alabel t'ujub. An oc'oxlab 
pel i jaspe, ani an tsabchilab pel i 
zafiro, ani an oxchilab pel i ágata, 
ani an tse'chilab pel i esmeralda. 


APOCALIPSIS 21, 22 


20 Am bo'chilab pel i ónice, ani an 
acacchilab pel i cornalina, ani am 
bucchilab pel i crisólito, ani an 
huaxicchilab pel i berilo, ani am 
beleuchilab pel i topacio, ani an 
lajujchilab pel i crisoprasa, ani an 
lajuj junchilab pel i jacinto, ani 
an lajuj tsabchilab pel i amatista. 
?1Xi lajuj tsab i hui'leb ts'ejcath 
c'al i t'ujub axi uxnal ti perla. C'al 
juncats i perla jats ti ts'ejcath jun i 
hui'leb. Am bel axi más рис ti al 
am bichou ts'ejcath c'al i hualim 
oro tsu'tab ejtil i tajajal lam. 

2? Yab u tsu'u i tiyopan cum 
tim patal nixe' xi bichou pel in 
q'uima' a Dios ani in q'uima' an 
Cordero. Ja'its a Dios axi expith 
in cua'al in ts'alat tsap abal quin 
Саја’ patal jahuaquits quin 1е'па'. 
?3 Ani am bichou yab in yejenchal 
ca tajbayat c'al a q'uicha ni c'al a 
its’, cum tajbayab c'al in tajax a 
Dios ani c'al in tajax an Cordero. 
24 An jec'onthach bichoulomchic 
axi c'uajate tsabal ne'ets ca tajbayat 
с'а] in tajax nixe’ xi bichou ax ti eb. 
An ts'alechic tim puhuel an tsabal 
ne'ets ca chich quim bina' cal a 
Dios i huinat alhua' ts'ejhualixtalab 
ani quin c'ac'nanchi im bij a Dios. 
?5Ets'ey ne'ets ca jilc'on japith an 
hui'lebchic al nixe’ xi it bichou. Ni 
jayq'ui' yab ne'ets ca acle. 26 Ne’ets 
ca otsits i bichouchic quim bina’ 
i huinat alhua' ts'ejhualixtalab 
ani quin c'ac'nanchi im bij a Dios. 
27Таја’ yab ne'ets ca otsits jita’ 
quin taja’ jahua’ yab tocat. Yab 
ne'ets ca hua'tsin i tithetaltalab ni i 
janamtalab. Expith ne'ets ca otsits 
jaja'chic axi thuchathits im bij ti al 
an u jun ti thuchath jitats pithnenec 

i it ejattalab c'al a Dios. Ja'its ап и 
ax in cua'al an Cordero. 
2 Taley an ángel tin ucha' 
cu теѓа’ jun i pulic itse’. 
An q'uijax ja' u calel jun ti quetel 
a Dios ani an Cordero tin ts'alat 
coytal. Pel i ја’ lej tajajal ejtil i lam. 
Cal nix an ја’ jats ti ejat jaja'chic 
axi ne'ets ca c'uajiy abal ets'ey c'al 
a Dios. 2Тіп hualte'lil an itse’ ani 
ts'ejel ti al am pulic bel ti al am 
bichou hua'ats i te’. Im binal in 
hualil ta its', ani abal ti tamub im 
binal lajuj tsab i calel in hualil. 
Cal in hualil nixe хі te’ jats ti 
ejat jaja'chic axi ne'ets ca c'uajiy 
abal ets'ey c'al a Dios, ani c'al in 
xequel jats c'al tu lubachmethab an 
inicchic axi taja’. ?Taja' yab hua'ats 
jita yab alhua' abal са jolbiyat c'al 
a Dios. Patal ne'ets ca abatna c'al 
a Dios ani c'al an Cordero. Patal 
ne'ets ti t'ojnal ani ti c'ac'nax c'al 
a Dios апі c'al an Cordero. ^Ne'ets 
quin tsu'chi in hual a Dios, ani 
ne'ets quin co'onchi im bij tim 
piq'uib cum pel in c'al a Dios. 5№і 
jayq'ui' yabats ne'ets ca acle al 
nixe' xi bichou. Yabats ne'ets quin 
yejenchi ca tajbanchat im belil an 
inic c'al i tajablab ni c'al in tajax a 
quicha. Ne'ets ca tajbanchat cal in 
lej tajax am pulic Pay'lom Dios. Ani 
jaja'chic axi c'uajat taja' c'al a Dios 
ne'ets ti junax abatnom cal јаја? 
abal ets'ey. 


Thubat ne'ets ca chich 
junil a Jesucristo 
$Taley an ángel tin ucha’: 
—An cau jahua' пар tu uchal 
pel i chubaxtalab ani jaxtam in 
tomnal ca belchi. An cau ax in 

olnal in caulomejilchic a Dios 
pithanchat c'al a Dios, ani nana'ne 
tim pithanchal a Dios an cau. 

Ani a Dios tin aba' abal nan tu 
tso'oblinchi axe' xi cau tata'chic 
ax pel ti t'ojnalilchic a Dios. Tu 
olchamalits jant'o ne'ets ca thubat 
t'ajan ti eb ani ti tsabal. 

T Thubat ne'ets quin chich junil in 
ulal an Ajatic. 

Ne'ets ca culbe jitats quin lej 
t'aja' ti cuenta in cahuintal a Dios 
thuchath al axe' xi u, in ulu. 

8Nana' in Juan и thuchal al axe’ 
xi u jahua' an ángel tin olchi ani 
jahua' tin tsu'binchi. Tam tin tala' 
olchits ani tin tsu'binchits, tamna' 
u tuthu u c'ualal tin tamet an ángel 
abal cu саста”, ?Ani tin ucha’: 

— Cum pel tin t'ojnalil a Dios 
jant'ini' tata' ani an ebchalabchic 
ani axi caulome c'al a Dios ani 
patal jitats quin t'aja' ti cuenta 
jahua' thuchat al axe' xi u, jaxtam 
yab папа’ tiquin c'ac'na*. Expith са 
c'ac'na' a Dios. 

' Tin uchaye an ángel: 

— Сит hue'its ne'ets ca t'ajan 
jant'ini' ti thuchath al axe' xi 
u, jaxtam yab ca tsincanchi 
an inicchic an cau jahua' teje’ 
thuchath. Pel in cahuintal a Dios. 
"1 Yab ca баја’ ti cuenta am pojcax 
inicchic axi yab in le' quin jila’ im 
pojcaxtal. Yab ca t'aja' ti cuenta ax 
in t'ajal quithab yab ір le’ quin jila’ 
in quithabtal. U uchal axi alhua' 
inicchic quin junini' баја’ jahua’ 
alhua' ani axi t'ocatits c'al a Dios 
quin t'ajaye más jahua' t'ocat. 

121 е] chubax thubat ne'ets quin 
chich junil in ulal an Ajatic. Ne'ets 
cu chi'tha' i atabilab abal cu pitha' 


APOCALIPSIS 22 


ti junchic u t'ojnalilchic jant'inits 
tin t'ajamal. 1 №апа”їіѕ in oc'ox 

ejat ani ni jayq'ui' yab ne'ets quin 
taley. Nana'its in oc'ox c'uajatac ani 
ets'ey ne'ets quin c'uajiy. Nana'its in 
ts'i'quix c'al patal ani in talabethax 
c'al patal. 

4^ Ne'ets ca xe'tsin culbel jitats in 
huejlamalits in ichich c'al a Dios 
cum ne'ets quin ejtou ca c'uajiy 
c'al a Dios quin c'apchi in hualil 
nixe' xi te' jahua' tu ucha' jats c'al 
ti ejat jaja'chic axi ne'ets ca c'uajiy 
abal ets'ey c'al a Dios. Ne'ets quin 
ejtou ca otsits al am bichou ti eb 
jun tu c'uajil a Dios. 15Ах1 yab in 
huejlamal in ichich c'al a Dios ne'ets 
ca jilc'on eleb. Axi yab belom c'al a 
Dios, axi thimanchic, axi inicbe ani 
axi uxumbe, axi tsemthom inic, ax 
in diosnal i thulcuts, ax in c'anithal 
ani in t'ajal i janamtalab, ni jun yab 
ne'ets ca otsits ca c'uajiy c'al a Dios 
tim bichohuil ti eb. 

16 Nana'its in Jesús ах u abamal 
axe’ xi cau c'al an ángel abal tiquin 
olchinchi an cau c'al patal an 
tamcunel ebchalabchic. Pel tin at 
juntal xits'al am biyal ts'ale David. 
Ja'its nana' in ejtil am pulic ot axi 
lej thajujul tajc'anal. Antsana' in 
ulu an Ajatic. 

17 An Espiritu Santo ani huahua' 
axi tu tomquinel c'al an Ajatic axi 
bijiyab jaye ti Cordero i uchal an 
Ajatic ca chich. Ani jitats quin ats'a' 
axe xi cau, alhua' jaye max quin 
ulu ca chich an Ajatic. 

Jitats и chiquel ca chich cal an 
Ajatic ca pithan an ја’ cal ti ejat 
jitats ne'ets ca c'uajiy abal ets'ey c'al 
a Dios. Quim bats'u ani quin uts'a', 
ani yab quin jalbiy. 


APOCALIPSIS 22 


180 le cu ucha’ jun i cau patal 
jitats quin ats'anchi in cahuintal 
a Dios thuchath al axe' xi u. Max 
jita? tam inic quim punchiye más 
i cau al axe' xi u, ne'ets ca abchin 
xi c'ac'ath yajchictalab c'al a Dios 
jahua' nan u olnamalits al axe' xi 
u. 19 Ani тах jita’ quin tixc'anchi i 
cau yab quin jilchi quithat, tam yab 
ne'ets ca otsits ca c'uajiy it ejatalith 
c'al a Dios jant'ini' jaja'chic axi 
thuchathits im bij ti al in uhuil a 
Dios ne'ets ca c'uajiy. Yab ne'ets ca 

pithan an q'uij ca otsits tin t'ocat 

bichohuil a Dios. Nix an u ani am 
bichou jats nan tu olchamalits al 

axe' xi u. 

??]n ulal an Ajatic: 

— Lej chubax thubat ne'ets quin 
chich junil. 

Ani huahua' ax i belal an Ajatic i 
ulal abal chubax ne'ets ca chich. I 
ulal Ajatic Jesás ca chich. 

211] lej le’ abal i Ajatic Jesucristo 
ti lubach co'onchi patal tata'chic a 
ichich c'al in alhua' inictal. Amén. 


